慧日佛學班第04期

**《大智度論》卷21**

**〈釋初品中八背捨義第三十四〉**

**（大正25，215a2-217a4）**

釋厚觀（2008.03.15）

**五、八背捨**

**（一）總標**

**1、舉名**（印順法師，《大智度論筆記》［F001］p.326）

「八背捨」者，[[1]](#footnote-1)

（1）內有色，外亦觀色[[2]](#footnote-2)，是初背捨。

（2）內無色，外觀色，是第二背捨。

（3）淨背捨，身作證，第三背捨。

（4）-（8）四無色定及滅受想定，是五。

合為八背捨。

**2、釋名**（印順法師，《大智度論筆記》［F001］p.326）

背是淨潔五欲，離是著心，故名「背捨」。

**（二）別釋**

**1-2、初二背捨**（印順法師，《大智度論筆記》［F001］p.326）

**（1）出體**（印順法師，《大智度論筆記》［F001］p.326）

不壞內、外色，不內外滅色相，以是不淨心觀色，是名初背捨。

壞內色，滅內色相；不壞外色，不滅外色相，以是不淨心觀外色，是第二背捨。

**（2）云何初背捨觀內外，第二背捨不觀內但觀外**

是二皆觀不淨：一者、觀內、觀外，二者、不見內，但見外。何以故？

**A、對治愛、見**（印順法師，《大智度論筆記》［F001］p.326）

眾生有二分行：愛行、見行。**愛多者**著樂，多縛在外諸結使行。**見多者**，多著身見等行，為內結使縛。以是故，愛多者觀外色不淨，見多者觀自身不淨壞敗故。

**B、初學、久學**（印順法師，《大智度論筆記》［F001］p.326）

復次，行者初心未細攝，繫心一處難，故內外觀；漸習調柔，能內壞色相，但觀外。

**（3）釋疑**

**A、若無內色相，誰觀外**

問曰：若無內色相，誰當觀外？

答曰：是為**得解道**[[3]](#footnote-3)，非**實道**。行者念未來死及[[4]](#footnote-4)火燒、虫[[5]](#footnote-5)噉，埋著土中，皆磨滅。[[6]](#footnote-6)若現在觀，亦分別是身乃至微塵皆無，是名「內無色相外觀色」。

**B、無內，有外色之理**（印順法師，《大智度論筆記》［F001］p.326）

問曰：二勝處見內外色，六勝處但見外色；一背捨見內外色，二背捨但見外色。何以故但內有壞色相，外色不能壞？

答曰：行者眼見是身有死相，取是未來死相以況[[7]](#footnote-7)今身；外四大不見滅相故，難可觀（215b）無，故不說外色壞。

復次，離色界時[[8]](#footnote-8)，是時亦不見外色。

**3、第三背捨**

**（1）第三淨背捨身作證為八一切處**（印順法師，《大智度論筆記》［F001］p.326）

「淨背捨身作證」者，不淨中淨觀，如八勝處說。

前八一切處觀清淨[[9]](#footnote-9)：地、水、火、風及青、黃、赤、白。

觀青色如青蓮華，如金精山[[10]](#footnote-10)，如優摩伽華，如真青婆羅捺[[11]](#footnote-11)衣。

觀黃、赤、白，各隨色亦復[[12]](#footnote-12)如是。

總名「淨背捨」。

**（2）辨背捨、勝處、一切處之別**

問曰：若總是淨背捨，不應說「一切處」！

答曰：

**A、初行、中行、久行異**（印順法師，《大智度論筆記》［F001］p.325）

背捨是初行者，勝處是中行[[13]](#footnote-13)，一切處是久行[[14]](#footnote-14)。[[15]](#footnote-15)

**B、次第轉勝異**

**（A）不淨觀二種（不淨、淨指地等）**（印順法師，《大智度論筆記》［J030］p.519）

不淨觀有二種：一者、不淨，二者、淨。[[16]](#footnote-16)

不淨觀中：二背捨、四勝處。[[17]](#footnote-17)

淨觀中：一背捨、四勝處、八一切處。[[18]](#footnote-18)

**※ 因論生論：**[[19]](#footnote-19)**說不淨入淨，非倒**（印順法師，《大智度論筆記》［F001］p.326）

問曰：行者以不淨為淨，名為顛倒；淨背捨觀云何不顛倒？

答曰：女色不淨，妄見為淨，是名顛倒。淨背捨觀一切實青色廣大，故不顛倒。

復次，為調心故淨觀，以久習不淨觀，心厭[[20]](#footnote-20)，以是故習淨觀，非顛倒，亦是中不著故。

**（B）次第修法（自白骨觀出）**（印順法師，《大智度論筆記》［F001］p.326）

**a、修淨背捨**

**（a）不淨轉淨**

復次，行者先觀身不淨，**隨身法所有內外不淨**，繫心觀中，是時生厭，婬、恚、癡薄，即自驚悟：「我為無目，此身如是，云何生著？」攝心實觀，無令復錯。

心既調柔，想身皮、肉、血、髓不淨，除却，唯有白骨；繫心骨人，若外馳散，攝之令還。深攝心故，見白骨流光，如珂、如貝，能照內外諸物，是為**淨背捨初門**。[[21]](#footnote-21)

然後觀骨人散滅，但見骨光，取外淨潔色相[[22]](#footnote-22)。

**（b）觀淨色**

復次，若金剛、真珠、金銀寶物[[23]](#footnote-23)，若清淨**地**；若淨**水**；如無煙、無薪淨潔**火**；若清**風**無塵；諸**青**色，如金精山；諸**黃**色，如瞻蔔花；諸**赤**色，如赤蓮華；諸**白**色，如白雪等。取是相，繫心淨觀，隨是諸色，各有清淨光曜。是時行者得受喜樂，遍滿身中，是名淨背捨。

**（c）釋名**（印順法師，《大智度論筆記》［F001］p.326）

緣淨故，名為「淨背捨」。

遍（215c）身受樂，故名為「身證」。[[24]](#footnote-24)

得是心樂，背捨五欲，不復喜樂，是名「背捨」。

**b、背捨轉為勝處**

未漏盡故，中間或結使心生，隨著淨色。

復懃精進，斷此著故，如是淨觀從心想生。譬如幻主觀所幻物，知從己出，心不生著，能不隨所緣。是時「背捨」變名「勝處」。

**c、勝處轉為一切處**

於淨觀雖勝，未能廣大，是時行者還取淨相；用背捨力及勝處力故，取是淨地相，漸漸遍滿十方虛空；水、火、風亦爾。取青相，漸令廣大，亦遍十方虛空；黃、赤、白亦如是。是時「勝處」復變為「一切處」。

**d、結**

是三事一義，轉變有三名。

**（3）辨三背捨、八勝處、十一切處是實觀或得解觀**[[25]](#footnote-25)

問曰：是三背捨[[26]](#footnote-26)、八勝處、十一切處是實觀？是得解觀？

若實觀，身有皮肉，何以但見白骨[[27]](#footnote-27)？又[[28]](#footnote-28)三十六物合為身法[[29]](#footnote-29)，何以分別散觀？四大各自有相[[30]](#footnote-30)，何以滅三大、但觀一地大？[[31]](#footnote-31)四色非盡是青，何以都作青觀[[32]](#footnote-32)？

答曰：有實觀，亦有得解觀。

身相實是不淨，是為實觀。外法中有淨相，種種色相，是為實淨。觀淨、不淨，是為實觀。

以此少許淨，廣觀一切皆是淨[[33]](#footnote-33)；取是一水，遍觀一切皆是水[[34]](#footnote-34)；取是少許青相，遍一切皆是青[[35]](#footnote-35)。如是等，是為得解觀，非實。

**4-7、第四至第七背捨**

四無色背捨，[[36]](#footnote-36)如四無色定中觀。[[37]](#footnote-37)

欲得背捨，先入無色定，無色定是背捨之初門。[[38]](#footnote-38)

背捨色，緣**無量虛空處**。

**※ 因論生論：無色定與背捨之異同**

問曰：無色定亦爾，有何等異？

答曰：凡夫人得是無色定，是為無色；聖人深心得無色定，一向不迴，是名背捨。

餘殘**識處、無所有處、非有想非無想處**，亦如是。

**8、第八背捨**

**（1）滅受想背捨**（印順法師，《大智度論筆記》［F001］p.327）

背滅受想諸心心數法，是名「滅受想背捨」。

**（2）無想定非背捨**（印順法師，《大智度論筆記》［F001］p.327）

問曰：無想定何以不名背捨[[39]](#footnote-39)？

答曰：邪見者，不審諸法過失，直入定中，（216a）謂是涅槃；從定起時，還生悔心，墮在邪見，是故非背捨。

**（3）釋「身證」**

滅受想患厭散亂心故，入定休息，似涅槃法著身中[[40]](#footnote-40)得，故名「身證」。

**六、八勝處**

**（一）舉經文總標勝處名目**

「八勝處」者，[[41]](#footnote-41)

內有[[42]](#footnote-42)色相，外觀色少，若好、若醜，是色勝知勝觀，是名**初勝處**。

內有[[43]](#footnote-43)色相，外觀色多，若好、若醜，是色勝知勝觀，是名**第二勝處**。

**第三、第四**亦如是，但以「內無色相，外觀色」為異。

內亦無色相，外觀諸色**青、黃、赤、白**。

是為八勝處。

**（二）別釋**

**1、釋「前四勝處」**

**（1）初二勝處**（印順法師，《大智度論筆記》［F002］p.327）

**A、依名釋義**

**（A）釋「內有色相，外觀色」**

「內有[[44]](#footnote-44)色相，外觀色」者，內身不壞，見外緣。

**（B）釋「少」**

「少」者，緣少故名「少」。

觀道未增長故觀少因緣，觀多畏難攝故；譬如鹿遊未調，不中遠放。[[45]](#footnote-45)

**（C）釋「若好若醜」**[[46]](#footnote-46)

**a、第一說**

「若好、若醜」者，初學繫心緣中，若眉間、若額上、若鼻端，[[47]](#footnote-47)內身不淨相；內身中不淨相觀外諸色，善業報故名「好」，不善業報故名「醜」。

**b、第二說**

復次，行者如從師所受，觀外緣種種不淨，是名「醜色」。行者或時憶念忘故，生淨相，觀淨色，是名「好色」。

**c、第三說**

復次，行者自身中[[48]](#footnote-48)繫心一處，觀欲界中色二種：一者、能生婬欲，二者、能生瞋恚。能生婬欲者是淨色，名為「好」；能生瞋恚者是不淨色，名為「醜」。

**（D）釋「勝知勝見」**

於緣中自在[[49]](#footnote-49)勝知、勝見[[50]](#footnote-50)，行者於能生婬欲端正色中，不生婬欲；於能生瞋恚惡色中，不生瞋恚。但觀色四大因緣和合生，如水沫不堅固。是名「若好、若醜」。

**（E）釋「勝處」**

「勝處」者，行者住是不淨門中，婬欲、瞋恚等諸結使來[[51]](#footnote-51)能不隨，是名「勝處」，勝是不淨中淨顛倒等諸煩惱賊故。

**B、觀行方便**

問曰：行者云何內色相[[52]](#footnote-52)外觀色？

答曰：

**（A）總明觀行方便**

是八勝處，深入定心調柔者可得。[[53]](#footnote-53)

**（B）別明觀行**

**a、釋觀行**

行者或時見**內身不**（216b）**淨**，亦見**外色不淨**。

**b、釋好醜**

不淨觀有二種：一者、三十六物等種種不淨；二者、除內外皮肉五藏，但觀白骨如珂如雪。

三十六物等觀是名「醜」，如珂如雪觀是名「好」。[[54]](#footnote-54)

**（2）三、四勝處**[[55]](#footnote-55)（印順法師，《大智度論筆記》［F002］p.327）

**A、釋「內無色相外觀色」**

行者內、外觀時，心散亂，難入禪；除自身相，但觀外色，如《阿毘曇》中說。行者以得解脫[[56]](#footnote-56)觀，見是身死；死已，舉[[57]](#footnote-57)出塚[[58]](#footnote-58)間，若火燒、若虫噉，皆已滅盡，是時但見虫、火，不見身，是名「內無色相外觀色」。

**B、釋「多、少」、「勝知勝見」**

行者如教受觀身是骨人，若心外散，還攝骨人緣中。何以故？是人初習行，未能觀細緣故，是名「少色」；行者觀道轉深增長，以此一骨人，遍觀閻浮提皆是骨人，是名為「多」；還復攝念觀一骨人，以是故名「勝知勝見」。

**C、釋「勝處」**

復次，隨意五欲中男女相、淨潔相能勝故，名為「勝處」。[[59]](#footnote-59)

譬如健人乘馬擊[[60]](#footnote-60)賊能破，是[[61]](#footnote-61)名為「勝」；又能制御其馬，是亦名「勝」。

行者亦如是，能自於不淨觀中，少能多、多能少，是為「勝處」；亦能破五欲賊，亦名「勝處」。

**（3）結前四勝處**

內未能壞身，外觀色若多、若少、若好、若醜，是初、第二勝處。

內壞身無色相，觀外色若多、若少、若好、若醜，是第三、第四勝處。

**2、後四勝處**（印順法師，《大智度論筆記》［F002］p.327）

**（1）出體**

攝心深入定中，壞內身，觀外淨，緣青，青色；黃、赤、白，白色──是為後四勝處。

**（2）後四勝處與五至八遍處同異**（印順法師，《大智度論筆記》［F002］p.327）

問曰：是後四勝處、十一切處中青等四處，有何等異？

答曰：青一切處，能普緣一切令青；是勝處若多、若少隨意觀，不令異心奪，觀勝是緣，名為勝處。譬如轉輪聖王遍勝四天下，閻浮提王勝一天下而已。一切處普遍勝一切緣；勝處但觀少色能勝，不能遍一切緣。

**（三）總結**

如是等，略說八勝處。（216c）

**七、十一切處**（印順法師，《大智度論筆記》［J010］p.499）

**（一）釋「一切處」名**

十一切處者，[[62]](#footnote-62)背捨、勝處已說[[63]](#footnote-63)，此以遍滿緣[[64]](#footnote-64)故，名「一切處」。

**（二）何故無所有處、有頂地不名一切處**

問曰：何以無所有處、非有想非無想處不名一切處？

答曰：

**1、第一說：就體性分別**

**（1）空無邊處**

是得解之心。[[65]](#footnote-65)「安隱快樂、廣大、無量、無邊**虛空處**」，是佛所說。

**（2）識無邊處**

一切處中皆有識，能疾緣一切法故，一切法中皆見有**識**。

以是故，二處立一切處。[[66]](#footnote-66)

**（3）無所有處**

**無所有**中，無物可廣，亦不得快樂，佛亦不說「是無所有無邊、無量」。

**（4）非有想非無想處**

**非有想非無想處**心鈍，難得取相令廣大。

**2、第二說：就緣境分別**

復次，**虛空處**近色界，亦能緣色。

**識處**能緣緣色[[67]](#footnote-67)，又識處起能超入第四禪，第四禪起超入識處。

**無所有處、非有想非無想處**遠，無色因緣故，非一切處。

**（三）背捨、勝處、一切處之法門分別**[[68]](#footnote-68)（印順法師，《大智度論筆記》［F002］p.327）

**1、就修得分別**

是三種法皆行得。[[69]](#footnote-69)

**2、就有漏、無漏分別**

**勝處、一切處**是有漏。

**初三背捨、第七、第八背捨**是有漏；**餘殘**，或有漏、或無漏。[[70]](#footnote-70)

**3、就攝地分別**[[71]](#footnote-71)

**初二背捨、初四勝處**，初禪、二禪中攝。[[72]](#footnote-72)

**淨背捨、後四勝處、八一切處**，第四禪中攝。[[73]](#footnote-73)

**二一切處**[[74]](#footnote-74)**，**即名說**空處**空處攝，**識處**識處攝。

**4、就緣境分別**

**前三背捨、八勝處、八一切處**：皆緣欲界。[[75]](#footnote-75)

**後四背捨：**緣無色界及無漏法諸妙功德，在根本中，若[[76]](#footnote-76)無色根本不緣下地故。[[77]](#footnote-77)

**滅受想定：**非心心數法故無緣。

**非有想非無想處背捨**：但緣無色四陰及無漏法。[[78]](#footnote-78)

**八、九次第定**（印順法師，《大智度論筆記》［F002］p.327）

**（一）釋名義**（印順法師，《大智度論筆記》［F002］p.327）

九次第定[[79]](#footnote-79)者，從初禪心起，次第入第二禪，不令餘心得入，若善若垢；如是乃至滅受想定。

**（二）何故但立此九種為九次第定**

問曰：餘者亦有次第，何以但稱九次第定？

答曰：餘功德皆有異心間生，故非次第。此中深心智慧利，行者自試其心，從一禪心起，次入二禪，不令異念得入；於[[80]](#footnote-80)此功德心柔軟，善斷法愛故，能心心相次。

**（三）漏、無漏分別**（印順法師，《大智度論筆記》〔F002〕p.327）

是次第，二是有漏[[81]](#footnote-81)；七，或有漏（217a）或無漏。[[82]](#footnote-82)

**（四）不立未到及中間之理**（印順法師，《大智度論筆記》〔F002〕p.327）

禪中間、未到地不牢固，又是聖人所得，又此大功德不在邊地，是故無次第。

**九、總結**

八背捨、八勝處、十一切處、九次第定，聲聞法中略說。[[83]](#footnote-83)

**〈釋初品中九相義第三十五〉**

**（大正25，217a5-218c18）**

**參、九相（九想）**

【**經**】九相[[84]](#footnote-84)：脹相、壞相、血塗相、膿爛相、青相、噉相、散相、骨相、燒相。

【**論**】

**一、聲聞之九想**

**（一）釋經說次第，明禪定後方說九想之理由**

問曰：應當先習九相離欲，然後得諸禪；[[85]](#footnote-85)何以故諸禪定後，方說九相？

答曰：先說[[86]](#footnote-86)果報，令行者心樂。九相雖是不淨，人貪其果報，故必習行。

**（二）九想之修習**

問曰：行者云何觀是脹相等九事？

答曰：

**1、前方便：先持淨戒，觀人初死**

行者先持戒清淨，令心不悔故，易受觀法，能破婬欲諸煩惱賊。[[87]](#footnote-87)

觀人初死[[88]](#footnote-88)之日：辭訣[[89]](#footnote-89)言語，息出不反，奄[[90]](#footnote-90)忽已[[91]](#footnote-91)死；室家[[92]](#footnote-92)驚慟，號哭呼天，言說方爾，奄便那去！氣滅身冷，無所覺識。此為大畏，無可免[[93]](#footnote-93)處。譬如劫盡火燒，無有遺脫。如說：

「死至無貧富，無懃修善惡，無貴亦無賤，老少無免者。

無祈請可救，亦無欺誑離，無捍[[94]](#footnote-94)挌[[95]](#footnote-95)得脫，一切無免處！」

死法名為永離恩愛之處，一切有生之所惡[[96]](#footnote-96)者；雖甚惡之，無得脫者。我身不久，必當如是，同於木石，無所別知。我今[[97]](#footnote-97)不應貪著五欲，不覺死至，同於牛羊；牛羊禽獸，雖見死者，跳騰哮吼，不自覺悟。我既得人身，識別好醜，當求甘露不死之法。如說：

「六情身完具，智鑒[[98]](#footnote-98)亦明利[[99]](#footnote-99)；而不求道法，唐[[100]](#footnote-100)受身智慧。

禽獸亦[[101]](#footnote-101)皆知，欲樂以自恣[[102]](#footnote-102)；（217b）而不知方便，為道修善事。

既已得人身，而但自放恣[[103]](#footnote-103)；不知修善行[[104]](#footnote-104)，與彼亦何異！

三惡道眾生，不得修道業；已得此人身，當勉[[105]](#footnote-105)自益[[106]](#footnote-106)利！」

**2、九想次第之相**（印順法師，《大智度論筆記》［F003］p.328）

**（1）脹相**

行者到死屍邊，見死屍膖脹，如韋[[107]](#footnote-107)囊[[108]](#footnote-108)盛風，異於本相，心生厭畏：「我身亦當如是，未脫此法。身中主識役御[[109]](#footnote-109)此身，視聽、言語，作罪、作福，以此自貴[[110]](#footnote-110)，為何所趣？而今但見空舍在此！是身好相：細腰[[111]](#footnote-111)、姝媚[[112]](#footnote-112)、長眼、直鼻、平額、高眉，如是等好，令人心惑；今但見膖脹，好在何處？男女之相亦不可識。」作此[[113]](#footnote-113)觀已，呵著欲心：「此臭屎囊膖脹可惡，何足貪著！」

**（2）壞相**

死屍風熱轉大，裂壞在地，五藏、屎尿、膿血流出，惡露已現。行者取是壞相，以況己身：「我亦如是，皆有是物，與此何異？我為甚惑，為此屎囊、薄皮所誑；如燈蛾投火，但貪明色，不知燒身。已見裂壞，男女相滅，我所著者，亦皆如是。」

**（3）血塗相**

死屍已壞，肉血塗漫[[114]](#footnote-114)。

**（4）青相**[[115]](#footnote-115)

或見杖楚[[116]](#footnote-116)死者，青瘀、黃、赤，或日曝瘀黑；具取是相，觀所著者，若赤白之色，淨潔端正，與此何異？

**（5）膿爛相**

既見青瘀黃赤，鳥獸不食，不埋不藏，不久膿爛，種種虫生。行者見已，念此死屍本有好色，好香塗身，衣以上服，飾以華綵；今但臭壞，膿爛塗染，此是其[[117]](#footnote-117)實分；先所飾綵，皆是假借。

**（6）噉相**

若不燒不埋，棄之曠野，為鳥獸所食。烏[[118]](#footnote-118)挑其眼，狗分手[[119]](#footnote-119)腳，虎狼刳[[120]](#footnote-120)腹，分掣爴裂。殘[[121]](#footnote-121)藉[[122]](#footnote-122)在地，有盡、不盡。行者見已，心生厭想，思惟：「此屍未壞之時，人所著處；而今壞（217c）敗，無復本相，但見殘藉，鳥獸食處，甚可惡畏。」

**（7）散相**

鳥獸已去，風日飄曝，筋斷骨離，各各異處。行者思惟：「本見身法，和合而有身相，男女皆可分別；今已離散，各在異處，和合法滅，身相亦無，皆異於本，所可愛著，今在何處？」

**（8）骨相**[[123]](#footnote-123)

身既離散，處處白骨，鳥獸食已，唯有骨在；觀是骨人，是為骨相。

**A、骨人連、散**（印順法師，《大智度論筆記》［F003］p.328）

骨相有二種：一者、骨人筋骨相連，二者、骨節分離。筋骨相連破男女、長短、好色、細滑之相；骨節分離，破眾生根本實相。

**B、骨人淨、不淨**（印順法師，《大智度論筆記》［F003］p.328）

復有二種：一者、淨，二者、不淨。淨者，久骨白淨，無血無膩[[124]](#footnote-124)，色如白雪；不淨者，餘血塗染，膩膏[[125]](#footnote-125)未盡。

**（9）燒相**

行者到屍林中，或見積多草木，焚燒死屍，腹破眼出，皮色燋黑，甚可惡畏。須臾之間，變為灰燼。行者取是燒相，思惟：「此身未死之前，沐浴香華，五欲自恣；今為火燒，甚於兵刃！此屍初死，形猶似人；火燒須臾，本相都失。一切有身皆歸無常，我亦如是。」

**（10）九想斷婬欲為最勝**（印順法師，《大智度論筆記》［F003］p.328）

是[[126]](#footnote-126)九相，斷諸煩惱，於滅婬欲最勝；為滅婬欲故，說是九相[[127]](#footnote-127)。

**（三）辨九相、十想之異同**

**1、十想滅三毒（同九想）**（印順法師，《大智度論筆記》［F003］p.328）

問曰：無常等十想[[128]](#footnote-128)，為滅何事故說？

答曰：亦為滅婬欲等三毒。

**2、九想十想之異**（印順法師，《大智度論筆記》［F003］p.328）

問曰：若爾者，二相有何等異？

答曰：

**（1）遮惑、除惑**（印順法師，《大智度論筆記》［F003］p.328）

九相為遮未得禪定，為婬欲所覆故；十想能除滅婬欲等三毒。

**（2）縛、殺**（印順法師，《大智度論筆記》［F003］p.328）

九相如縛賊，十想如斬殺。

**（3）初學、成就**（印順法師，《大智度論筆記》［F003］p.328）

九相為初學，十想為成就。

**（4）相攝**[[129]](#footnote-129)（印順法師，《大智度論筆記》［F003］p.328）

復次，是十想中，不淨想攝九相。

有人言：十想中，不淨想、食不淨想、世間不可樂想攝九相。

復有人言：十想、九相同為離欲，俱為涅槃。所以者何？

**A、無常想**

初死相，動轉、言語須臾之間，忽然已死；身體膖脹，爛壞分散，各各變異，是則「**無常**」。

**B、苦想**

若[[130]](#footnote-130)著此法，（218a）無常壞時，是即為「**苦**」。

**C、無我想**

若無常苦、無得自在者，是則「**無我**」。

**D、一切世間不可樂想**

不淨、無常、苦、無我，則「**不可樂**」，觀身如是。

**E、食不淨想**

食雖在口，腦涎流下，與唾和合成味，而咽與吐無異，下入腹中，即是「**食不淨想**」。

**F、死想**

以此九相觀身無[[131]](#footnote-131)常，變異，念念皆滅，即是「**死想**」。

**G、斷想**

以是九相厭世間樂，知煩惱斷，則安隱寂滅，即是「**斷相**」。

**H、離欲想**

以是九相遮諸煩惱，即是「**離想**」。

**I、盡想**

以是九相厭世間故，知此五眾滅，更不復生，是處安隱，即是「**盡想**」。

**（5）因、果**（印順法師，《大智度論筆記》［F003］p.328）

復次，九相為因，十想為果。是故先九相，後十想。

**（6）外、內**（印順法師，《大智度論筆記》［F003］p.328）

復次，九相為外門，十想為內門。是故經言：「二為甘露門：一者、不淨門，二者、安那般那門。」[[132]](#footnote-132)

**（四）九想除七染著**（印順法師，《大智度論筆記》［F008］p.334）

是九相，除人七種染著：

**1、所染著之境界**

（1）或有人染著色：若赤、若白、若赤白、若黃、若黑。

（2）或有人不著色，但染著形容：細膚[[133]](#footnote-133)、纖指、修目、高眉。

（3）或有人不著容、色，但染著威儀：進、止、坐、起、行、住、禮拜、俯仰、揚眉、頓𥇒[[134]](#footnote-134)、親近、按摩。

（4）或有人不著容、色、威儀，但染著言語、軟聲、美辭、隨時而說、應意承旨[[135]](#footnote-135)，能動人心。

（5）或有人不著容、色、威儀、軟聲，但染著細滑、柔膚軟肌，熱時身涼，寒時體溫。

（6）或有人皆著五事。

（7）或有人都不著五事，但染著人相，若男、若女。雖得上六種欲，不得所著之人，猶無所解，捨世所重五種欲樂而隨其死。

**2、能對治之觀法**[[136]](#footnote-136)

**死相**多除威儀、語言愛。[[137]](#footnote-137)

**膖脹相、壞相、噉相、散相**多除形容愛。

**血塗相、青瘀相、膿爛相**多除色愛。

**骨相、燒相**多除細滑愛。

**九相**除雜愛及所著人愛。

**噉相、散相、骨相**偏[[138]](#footnote-138)除人愛；噉殘、離散、白骨中，不見有人可著。

**（五）依九想能斷除三毒**（印順法師，《大智度論筆記》［F003］p.328）

以是九相觀離愛心，瞋（218b）癡亦微薄。不淨中淨顛倒，癡故著是身。今以是九相披析[[139]](#footnote-139)身內，見是身相，癡心薄；癡心薄則貪欲薄；貪欲薄則瞋亦薄。所以者何？人以貪身故生瞋，今觀身不淨，心厭故不復貪身；不貪身故，不復生瞋。三毒薄故，一切九十八使山皆動，漸漸增進其道，以金剛三昧，摧碎結山。

九相雖是不淨觀，依是能成大事；譬如大海中臭屍，溺人依以得渡。

**（六）九想：法門分別**（印順法師，《大智度論筆記》［F003］p.328）

問曰：是九相有何**性**？何所**緣**？何處**攝**[[140]](#footnote-140)？

答曰：

**1、性**

取相**性**。

**2、緣**

**緣**欲界身。

**3、攝**

色相陰[[141]](#footnote-141)**攝**。亦身念處少分。或欲界攝，或初禪、二禪、四禪攝。

未離欲、散心人得，欲界繫；離欲人心得，色界繫。

膖脹等八相，欲界、初禪、二禪中攝；淨骨相，欲界、初禪、二禪、四禪中攝。

三禪中多樂故，無是相。[[142]](#footnote-142)

**（七）九想開→身念處門→三念處門→三十七道品門→開涅槃門→入涅槃常樂**[[143]](#footnote-143)

是九相是開身念處門，身念處開三念處門，是四念處開三十七品門，三十七品開涅槃城門；入涅槃，離一切憂惱諸苦，滅五陰因緣生故，受涅槃常樂。

**二、大乘之九想**

**※ 釋疑：菩薩觀不淨，云何不取二乘疑**[[144]](#footnote-144)（印順法師，《大智度論筆記》〔D019〕p.264）

問曰：聲聞人如是觀，心厭離，欲疾入涅槃；菩薩憐愍一切眾生、集一切佛法、度一切眾生、不求疾入涅槃故[[145]](#footnote-145)，觀是九相，云何不墮二乘證？

答曰：

**（一）憫眾生苦**[[146]](#footnote-146)（印順法師，《大智度論筆記》［F008）p.334）

菩薩於眾生心生[[147]](#footnote-147)憐愍，知眾生以三毒因緣故，受今世、後世身[[148]](#footnote-148)心[[149]](#footnote-149)苦痛。是三毒終不自滅，亦不可以餘理得滅；但觀所著內外身相，然後可除。以是故，菩薩欲滅是婬欲毒故，觀是九相。如人憐愍病者，合和諸藥以療之；菩薩亦如是，為著色眾生，說是青瘀相等，隨其所著，分別諸相，如先說[[150]](#footnote-150)。是為菩薩行九相觀。（218c）

**（二）念佛法未具**（印順法師，《大智度論筆記》［F008］p.334）

復次，菩薩以大慈悲心，行是九相，作如[[151]](#footnote-151)是念：「我未具足一切佛法，不入涅槃，是為一法門，我不應住此一[[152]](#footnote-152)門，我當學一切法門。」以是故，菩薩行九相無所妨。

**（三）知不淨性空**（印順法師，《大智度論筆記》［F008］p.334）

菩薩行是九相，或時厭患心起，如是不淨身可[[153]](#footnote-153)惡可患，欲疾取涅槃。

爾時，菩薩作是念：「十方諸佛說：一切法相空，空中無無常，何況有不淨！但為破淨顛倒故習此[[154]](#footnote-154)不淨。[[155]](#footnote-155)是不淨皆從因緣和合生，無有自性，皆歸空相；我今不應取是因緣和合生、無自性不淨法欲疾入涅槃。」

**（四）知亦有淨相**（印順法師，《大智度論筆記》［F008］p.334）

經中亦有是說：「若色中無味相，眾生不應著色；以色中有味故，眾生起著。若色無過罪，眾生亦無厭色者；以色實有過惡，故觀色則厭。若色中無出相，眾生亦不能於色得脫[[156]](#footnote-156)；以色有出相故，眾生於色得解脫。」[[157]](#footnote-157)味是淨相因緣故[[158]](#footnote-158)，以是故，菩薩不於不淨中沒、早取涅槃[[159]](#footnote-159)。

**三、總結**

九相義，分別竟。

**〈釋初品中八念義第三十六之一〉**

**（大正25，218c19-221b9）**

**肆、八念**

【**經**】念佛、念法、念僧、念戒、念捨、念天、念入出息、念死。

【**論**】

**（壹）明經說次第，何故九相之後說八念**

問曰：何以故九相次第有八念？

答曰：

**一、八念除怖**（印順法師，《大智度論筆記》［F004］p.329）

佛弟子於阿蘭若處，空舍、塚間，山林、曠野，善修九相，內、外不淨觀，厭患其身，而作是念：「我云何擔是底下不淨屎尿囊？」自隨懎[[160]](#footnote-160)然驚怖；及為惡魔作種種惡事來恐怖之，欲令其退。以是故，佛次第為說八念。

**二、念佛、念法、念僧除怖**（印順法師，《大智度論筆記》〔I013〕p.430）

如經中說[[161]](#footnote-161)，

佛告諸比丘：「若於阿蘭若處，空舍、塚間，山林、曠野，在中思惟，若有怖畏，衣毛為竪，（219a）爾時當**念佛**：『佛是多陀阿伽度、阿羅呵、三藐三佛陀，乃至婆伽婆。』恐怖則滅。[[162]](#footnote-162)

若不念佛，當疾**念法**：『佛法清淨，巧出善說，得今世報，指示開發，有智之人心力能解。』如是念法，怖畏則除。

若不念法，則當**念僧**：『佛弟子眾修正道，隨法行。僧中有阿羅漢、向阿羅漢，乃至須陀洹、向須陀洹──四雙八輩。是佛弟子眾應供養，合手[[163]](#footnote-163)恭敬，禮拜、迎送，世間無上福田。』作如是念僧，恐怖即滅。」

佛告諸比丘：「釋提桓因與阿修羅鬪，在大陣中時，告諸天眾：『汝與阿修羅鬪時，設有恐怖，當念我七寶幢，恐怖即滅。若不念我幢，當念伊舍那天子（帝釋左面天王也[[164]](#footnote-164)）寶幢，恐怖即除；若不念伊舍那寶幢，當念婆樓那天子（右面天子[[165]](#footnote-165)）寶幢，恐怖即除。』」

以是故，知為除恐怖因緣故，次第說八念。

**三、後五念亦能除怖畏**

問曰：經中說三念因緣除恐怖，五念復云何能除恐怖？

答曰：

**（一）念施，（二）念戒**

是比丘自念布施、持戒功德，怖畏亦除。所以者何？若破戒心，畏墮地獄；若慳貪心，畏墮餓鬼及貧窮中。自念：「我有是淨戒、布施。」若念淨戒，若念布施，心則歡喜，作是言：「若我命未盡，當更增進功德；若當命終，不畏墮惡道！」以是故，念戒施亦能令怖畏不生。

**（三）念天**

念上諸天皆是布施、持戒果報，「此諸天以福德因緣故生彼，我亦有是福德。」以是故，念天亦能令怖畏不生。

**（四）念入出息**

十六行念安那般那[[166]](#footnote-166)時，細覺尚滅，何況恐怖麁覺！

**（五）念死**

念死者，念五眾身念念生滅，從生已來，常與死俱，今何以畏死？[[167]](#footnote-167)

**（六）小結**

**是五念，佛雖不說，亦當**[[168]](#footnote-168)**除恐怖**。所以者何？念（219b）他功德以除恐怖則難，自念己事以除恐怖則易，以是故佛不說。

**（貳）詳辨八念**

**一、念佛**

**（一）修念佛之法**

問曰：云何是念佛？

答曰：

**1、念佛十號**[[169]](#footnote-169)（印順法師，《大智度論筆記》［F004］p.329）

**（1）多陀阿伽度（tathāgata）：如來**[[170]](#footnote-170)

行者一心念佛：

**A、如說**（印順法師，《大智度論筆記》〔D024〕p.271）

得如實智慧，大慈大悲成就，是故言無錯謬，麁細、多少、深淺，皆無不實。皆是實故，名為[[171]](#footnote-171)「多陀阿伽度」。

**B、如來**（印順法師，《大智度論筆記》〔D024〕p.271）

亦如過去、未來、現在十方諸佛於眾生中起大悲心，行六波羅蜜，得諸法相，來至阿耨多羅三藐三菩提中；此佛亦如是。是名「多陀阿伽度」。

**C、如去**（印順法師，《大智度論筆記》〔D024〕p.271）

如三世十方諸佛身放大光明，遍照十方，破諸黑闇；心出智慧光明，破眾生無明闇冥；功德、名聞亦遍滿十方，去至涅槃中[[172]](#footnote-172)。此佛亦如是去，以是故亦名「多陀阿伽度」。

**（2）阿羅呵（arhat）：應供**（印順法師，《大智度論筆記》〔D024〕p.272）

有如是功德故，應受一切諸天、世人最上供養，是故名「阿羅呵」。

**（3）三藐三佛陀（saṃyaksaṃbuddha）：正遍知**[[173]](#footnote-173)

若有人言：何以故但佛「如實說」、「如來如去故」、「應受最上供養」？

以佛得「正遍智慧」故。「正」名諸法不動不壞相，「遍」名不為一法二法故，以悉知一切法無餘不盡，是名「三藐三佛陀」。

**（4）鞞闍遮羅那三般那（vidyācaraṇasaṃpanna）：明行足**[[174]](#footnote-174)

是正遍智慧，不從無因而得，亦不從無[[175]](#footnote-175)緣得；是中依智慧、持戒具足故，得正遍智慧。「智慧」名菩薩從初發意乃至金剛三昧相應智慧，「持戒」名菩薩從初發意乃至金剛三昧身業、口業清淨隨意行已[[176]](#footnote-176)，是故名「鞞闍遮羅那三般那」。

**（5）修伽陀（sugata）：善逝**[[177]](#footnote-177)

若行是二行得善去，如車有兩輪。善去者，如先佛所去處，佛亦如是去，故名「修伽陀」。

**（6）路迦憊（lokavid）：世間解**[[178]](#footnote-178)

若有言：「佛自修其法，不知我等事。」

以是故知世間，知世間因，知世間盡，知世間盡道故，名為「路迦憊」。

**（7）阿耨多羅 富樓沙曇藐婆羅提（anuttaraḥ puruṣadamyasārathiḥ）：無上士、調御丈夫**[[179]](#footnote-179)

知世間已，調御眾生，於種種師中最為無上，以是故名「阿耨多羅[[180]](#footnote-180)（219c）富樓沙曇藐婆羅提」。

**（8）貰多提婆魔㝹舍（śāstā devamanuṣyāṇām）：天人師**[[181]](#footnote-181)

能以三種道滅三毒，令眾生行三乘道，以是故名「貰多提婆魔㝹舍[[182]](#footnote-182)」。

**（9）佛陀（buddha）：佛**[[183]](#footnote-183)

若有言：「以何事故能自利益無量？復能利益他人無量？」

佛一切智慧成就故，過去、未來、現在，盡不盡，動不動，一切世間了了悉知故，名為「佛陀」。

**（10）婆伽婆（bhagavat）：世尊**[[184]](#footnote-184)

得是九種名號，有大名稱，遍滿十方，以是故名為[[185]](#footnote-185)「婆伽婆」。

**（11）結**

經中佛自說如是名號，應當作是念佛。

**2、念佛身相好功德**（印順法師，《大智度論筆記》〔F004〕p.329）

**（1）第一說**

復次，一切種種功德，盡在於佛。

佛是劫初轉輪聖王摩訶三磨[[186]](#footnote-186)陀[[187]](#footnote-187)等種[[188]](#footnote-188)，閻浮提中智慧威德，諸釋子中生，貴性[[189]](#footnote-189)憍曇氏。

生時光明遍照[[190]](#footnote-190)三千大千世界，梵天王持寶蓋、釋提桓因以天寶衣承接，阿那婆蹋多龍王、婆伽多龍王以妙香湯澡浴。生時地六種動，行至七步，安詳如象王，觀視四方，作師子吼：「我[[191]](#footnote-191)是末後身，當度一切眾生！」

阿私陀[[192]](#footnote-192)仙人相之，告淨飯王：「是人足下千輻輪相，指合縵網，當自於法中安平立，無能動、無能壞者。手中德字，縵網莊嚴，當以此手安慰眾生，令無所畏。如是乃至肉骨髻相，如青珠山頂，青色光明從四邊出。頭中頂相無能見上，若天、若人無有勝者。白毫眉間跱，白光踰[[193]](#footnote-193)頗[[194]](#footnote-194)梨。淨眼長廣，其色紺青。鼻高直好，甚可愛樂。口四十齒，白淨利好。四牙上白，其光最勝。脣上下等，不大不小，不長不短。舌薄而大，軟[[195]](#footnote-195)赤紅色，如天蓮華。梵聲深遠，聞者悅樂，聽無厭足。身色好[[196]](#footnote-196)妙，勝閻浮檀金。大[[197]](#footnote-197)光周身，種種雜色，妙好無比。如[[198]](#footnote-198)是等三十二相具足，是人不久出家，得一切智成佛。」[[199]](#footnote-199)

佛身功德如是，應（220a）當念佛。

**（2）第二說**

復次，佛身功德，身力勝於十萬白香象寶，是為父母遺體力；若神通功德力，無量無限。佛身以三十二相、八十隨形好[[200]](#footnote-200)莊嚴，內有無量佛法功德故，視之無厭。見佛身者，忘世五欲[[201]](#footnote-201)，萬事不憶；若見佛身一處，愛樂無厭，不能移觀。

佛身功德如是，應當念佛。

**3、念佛五眾具足**[[202]](#footnote-202)（印順法師，《大智度論筆記》［F004］p.330）

**（1）念佛戒眾具足**

復次，佛持戒具足清淨，從初發心修戒，增積無量，與憐愍心俱，不求果報，不向聲聞、辟支佛道，不雜諸結使，但[[203]](#footnote-203)為自心清淨、不惱眾生故，世世持戒。以是故，得佛道時，戒得具足。應如是念佛戒眾。

**（2）念佛定眾具足**

復次，佛定眾具足。

**※ 云何能知佛禪定具足**

問曰：持戒，以身、口業清淨故可知；智慧，以分別說法能除眾生[[204]](#footnote-204)疑故可知；定者，餘人修定尚不可知，何況於佛，云何得知？

答曰：

**A、大智慧具足故，當知禪定必具足，亦如見果大故，知因亦必大**

大智慧具足故，當知禪定必具足。譬如見蓮華大，必知池亦深大；又如燈明大者，必知蘇[[205]](#footnote-205)油亦多。

亦以佛神通變化力無量無比故，知禪定力亦具足；亦如見果大故，知因亦必大。

**B、佛禪定相甚深**

復次，有時佛自為人說：「我禪定相甚深。」

**（A）佛入定不知牛被雷擊事**（印順法師，《大智度論筆記》〔I013〕p.430）

如《經》[[206]](#footnote-206)中說：

佛在阿頭摩國林樹下坐，入禪定。是時大雨雷電霹靂，有四特牛、耕者二人，聞聲怖死。須臾便晴，佛起經行。

有一居士禮佛足已，隨從佛後，白佛言：「世尊！向者雷電霹靂，有四特牛、耕者二人，聞聲怖死，世尊聞不？」

佛言：「不聞！」

居士言：「佛時睡耶？」

佛言：「不睡！」

問曰：「入無心想定耶？」

佛言：「不也！我有心想，但入定耳。」

居士言：「未曾有也！諸佛禪定大為甚深，有心想在禪定，如（220b）是大聲覺而不聞。」

**（B）佛所入定，舍利、目連不聞其名**（印順法師，《大智度論筆記》〔I013〕p.430）

如餘經中[[207]](#footnote-207)，佛告諸比丘：「佛入出諸定，舍利弗、目揵連尚[[208]](#footnote-208)不聞其名，何況能知！」[[209]](#footnote-209)何者是？如三昧王三昧[[210]](#footnote-210)、師子遊戲三昧[[211]](#footnote-211)等，佛入其中，能令十方世界六種震[[212]](#footnote-212)動，放大光明，化為無量諸佛，遍滿十方。

**（C）佛入日出三昧，一時遍滿十方恒河沙等世界，教化眾生**[[213]](#footnote-213)

如阿難一時心生念：「過去然燈佛時，時世好，人壽長，易化度；今釋迦牟尼佛時世惡，人壽短，難教化；佛事未訖而入涅槃耶？」

清旦以是事白佛[[214]](#footnote-214)已，日出。佛時入日出三昧，如日出光明照閻浮提；佛身如是，毛孔普出光明，遍照十方恒河沙等世界。一一光中出七寶千葉蓮華，一一華上皆有坐佛，一一諸佛皆放無量光明。一一光中皆出七寶千葉蓮華，一一華上皆有坐佛，是諸佛等遍滿十方恒河沙等世界，教化眾生：或有說法；或有默然；或以經行；或神通變化，身出水火──如是等種種方便，度脫十方五道眾生。

阿難承佛威神，悉見是事。佛攝神足，從三昧起，告阿難：「見是事不？聞是事不？」

阿難言：「蒙佛威神，已見、已聞！」

佛言：「佛有如是力，能究竟佛事不？」

阿難言：「世尊！若眾生滿十方恒河沙等世界中，佛壽一日，用如是[[215]](#footnote-215)力，必能究竟施作佛事。」

阿難歎言：「未曾有也！世尊！諸佛法無量不可思議！」

以是故知佛禪定具足。

**（3）念佛慧眾具足**

**A、佛從初發心，於阿僧祇劫中不惜身命勤求智慧**

復次，佛慧眾具足。從初發心，於阿僧祇劫中，無法不行，世世集諸功德，一心專精，不惜身命以求智慧，如薩陀波崙菩薩。[[216]](#footnote-216)

**B、佛善修大悲智慧故，具足慧眾**

復次，以善修大悲智慧故，具足慧眾；餘人無是大悲，雖有智慧，不得具足。大悲欲（220c）度眾生，求種種智慧故，及斷法愛，滅六十二邪見，不墮二邊：若受五欲樂，若修身苦道；若斷滅，若計常；若有、若無等，如是諸法邊。

**C、佛慧從甚深禪定中生，善修諸功德故佛慧眾具足**

復次，佛慧無上，徹鑒無比，從甚深禪定中生故；諸麁細煩惱所不能動故；善修三十七品、四禪、四無量心、四無色定、八背捨、九次第定等諸功德故；有十力、四無所畏、四無礙智、十八不共法，得無礙不可思議解脫故──佛慧眾具足。

**D、佛能降伏外道大論議師輩，故知佛慧眾具足**

復次，能降伏外道大論議師，所謂憂[[217]](#footnote-217)樓頻䗍[[218]](#footnote-218)迦葉[[219]](#footnote-219)、摩訶迦葉、舍利弗、目揵連、薩遮尼揵子、婆蹉首羅、長爪等大論議師輩皆降伏，是故知佛慧眾具足。

**E、佛開示三藏、十二部經，諸大論師及釋梵天王皆降伏，故知佛智慧多**

復次，佛三藏、十二部經、八萬四千法聚，見是語言多故，知智慧亦大。

譬如一[[220]](#footnote-220)居士清朝見大雨處，語眾人言：「昨夜雨龍，其力甚大！」眾人言：「汝何以知之？」答言：「我見地濕、泥多，山崩、樹折，殺諸鳥獸，以此故知龍力為大。」

佛亦如是，甚深智慧，雖非眼見，雨大法雨，諸大論議[[221]](#footnote-221)師及釋梵天王皆以降伏，以是可知佛智慧多。

**F、佛得無礙解脫故，於一切法智慧無礙**

復次，諸佛得無礙解脫故，於一切法中智慧無礙。

**G、佛智慧常清淨無量如虛空，得無礙智故，知佛慧眾具足**

復次，佛此智慧皆清淨，出諸觀上；不觀諸法常相、無常相，有邊相、無邊相，有去相、無去相，有相、無相，有漏相、無漏相，有為相、無為相，生滅相、不生滅相，空相、不空相；常清淨無量如虛空，以是故無礙。

若觀生滅者，不得觀不生滅；觀不生滅者，不得觀生滅。若不生滅實，生滅不實；若生滅實，不生滅不實。如是等諸觀皆爾。

得無礙智故，知佛慧眾具足。

**（4）念佛解脫眾具足**

**A、佛斷盡煩惱習故，成就八解脫，名為具足解脫**

復次，念佛解脫眾具足。佛解脫諸煩惱及習，（221a）根本拔故，解脫真不可壞，一切智慧成就故，名[[222]](#footnote-222)為「無礙解脫」。成就八解脫，甚深遍得故，名為「具足解脫」。

**B、佛具足成就共解脫故，名具足解脫眾**

復次，離時解脫及慧解脫故，便具足成就**共解脫**。成就如是等解脫故，名「具足解脫眾」。

**C、佛破魔軍、離諸煩惱、離諸禪定障故，得解脫具足**

復次，破魔軍故得解脫，離煩惱故得解脫，離遮諸禪法故得解脫，於諸禪定入出自在無礙故。

**D、於見道中得十六解脫，思惟道中得十八解脫，得有為解脫、無為解脫，名為解脫眾具足**

復次，菩薩於見諦道中，得深十六解脫[[223]](#footnote-223)：一、苦法智相應有為解脫；二、苦諦斷十結[[224]](#footnote-224)盡，得無為解脫。[[225]](#footnote-225)如是乃至道比智。

思惟道中，得十八解脫[[226]](#footnote-226)：一、或比智或法智相應有為解脫，二、斷無色界三思惟結故，得無為解脫。如是乃至第十八盡智相應有為解脫；及一切結使盡，得無為解脫。

如是諸解脫和合，名為「解脫眾具足」。

**（5）念佛解脫知見眾具足**

復次，念佛解脫知見眾具足。

解脫知見眾有二種[[227]](#footnote-227)：

一者、佛於解脫諸煩惱中，用盡智自證知：知苦已，斷集已，盡證[[228]](#footnote-228)已，修道已，是為**盡智**解脫知見眾。

知苦已不復更知，乃至修道已不復更修，是為**無生智**解脫知見眾。

二者、佛知是人入空門得解脫，是人無相門得解脫，是人無作門得解脫；是人無方便可令解脫。是人久久可得解脫，是人不久可得解脫，是人即時得解脫。是人軟語得解脫，是人苦教得解脫，是人雜語得解脫。是人見神通力得解脫，是人說法得解脫。是人婬欲多，為增婬欲得解脫；[[229]](#footnote-229)是人瞋恚多，為增瞋恚得解脫──如難陀[[230]](#footnote-230)、漚[[231]](#footnote-231)樓頻螺[[232]](#footnote-232)龍[[233]](#footnote-233)是。如是等種種因緣得解脫，[[234]](#footnote-234)如法眼中說。[[235]](#footnote-235)於是諸解脫中了了知見，是名「解（221b）脫知見眾具足」。

**4、念佛一切智乃至十八不共法功德**（印順法師，《大智度論筆記》［F004］p.330）

復次，念佛一切智、一切知[[236]](#footnote-236)見，大慈、大悲，十力、四無所畏，四無礙智、十八不共法等；念如佛所知無量不可思議諸功德，是名念佛。

**（二）法門分別**[[237]](#footnote-237)（印順法師，《大智度論筆記》〔F004〕p.330）

是念在七地[[238]](#footnote-238)中。

或有漏，或無漏。有漏者有報，無漏者無報。

三根相應：樂、喜、捨根。

行得[[239]](#footnote-239)，亦果報得：行得[[240]](#footnote-240)者，如此間國中學念佛三昧；果報得者，如無量壽佛國人，生便自然能念佛。[[241]](#footnote-241)

如是等，如《阿毘曇》中廣分別。

【附表】八背捨、八勝處、十一切處及九次第定之關係[[242]](#footnote-242)

**四禪 十遍處 八勝處 八解脫 九次第定**

初禪 內有色想觀外色少 內有色想

初禪

內有色想觀外色多 觀外色解脫

內無色想觀外色少 內無色想

二禪

二禪 內無色想觀外色多 觀外色解脫

三禪 三禪[[243]](#footnote-243)

地水火風遍處

四禪

青黃赤白遍處 內無色想 淨解脫 四禪

觀青黃等（四）

空遍處 空無邊處解脫 空無邊處定

識遍處 識無邊處解脫 識無邊處定

無所有處解脫 無所有處定

非想非非想處解脫 非想非非想處定

滅受想解脫 滅受想定

1. 八背捨又名為「八解脫」。參見《長阿含經》卷10：「八解脫，云何八？（1）色觀色，初解脫；（2）內色想，觀外色，二解脫；（3）淨解脫，三解脫；（4）度色想，滅有對想，不念雜想，住空處，四解脫；（5）度空處，住識處，五解脫；（6）度識處，住不用處，六解脫；（7）度不用處，住有想無想處，七解脫；（8）滅盡定，八解脫。」（大正1，62b20-25）

   另參見《大毘婆沙論》卷85（大正27，434b15-438c1）。 [↑](#footnote-ref-1)
2. 《大智度論疏》卷6：「初言**內有色外觀色**者，初習不淨，觀道未強，不能壞減內色，但觀外相死尸膖脹不淨，故言內有色外觀色。第二**內無色相外觀色**者，習行稍久，觀道增強，故能於自身作亡滅色相，亦觀外色死尸不淨，故言內無色相外觀色。」（卍新續藏46，801c8-13） [↑](#footnote-ref-2)
3. 關於勝解作意（adhimukti-manasikāra，得解道）或勝解想，參見印順法師，《空之探究》，pp.68-69：如《大毘婆沙論》卷11說：「有三種作意，謂自相作意，共相作意，勝解作意。自相作意者，思惟色是變礙相，受是領納相，想是取像相，行是造作相，識是了別相；地是堅相，水是濕相，火是煖相，風是動相──如是等。共相作意者，如十六行相等。**勝解作意者，如不淨觀、持息念、（四）無量、（八）解脫、（八）勝處、（十）遍處等。**」（大正27，53a）《瑜伽師地論》卷11說：「勝解作意者，謂修靜慮者，隨其所欲，於諸事相增益作意。真實作意者，謂以自相、共相及真如相，如理思惟諸法作意。」（大正30，332c）依此可以知道：自相作意、共相作意、真如作意，是一切法真實事理的作意；**勝解作意是假想觀，於事是有所增益的。如不淨觀，想青瘀或膿爛等，觀自身及到處的尸身青瘀或膿爛，這是與事實不符的，是誇張的想像所成的定境，所以說是「增益」。佛法中的八解脫，八勝處，十遍處，都是勝解作意。**

   另參見《俱舍論》卷7（大正29，40a7-11）。 [↑](#footnote-ref-3)
4. 〔及〕－【宋】【元】【明】【宮】【石】。（大正25，215d，n.11） [↑](#footnote-ref-4)
5. 虫＝蟲【元】【明】。（大正25，215d，n.12） [↑](#footnote-ref-5)
6. 無色即觀死相等。（印順法師，《大智度論筆記》［F001］p.326） [↑](#footnote-ref-6)
7. 況：3.比。比擬；比方。4.比。引申為推及，推測。（《漢語大詞典》（五），p.1083） [↑](#footnote-ref-7)
8. 參見Lamotte（1970, p.1293, n.1）：亦即是說在**無色界之五種背捨**及**二種一切處**。 [↑](#footnote-ref-8)
9. 參見Lamotte（1970, p.1293, n.2）：這一點精確的說明相當重要，因為在前八種一切處，行者是觀想極其清淨之四大及四根本色，不夾雜其他諸大或顏色。這就是Visuddhimagga（《清淨道論》）稱之所緣之「似相」。 [↑](#footnote-ref-9)
10. 參見Lamotte（1970, p.1293, n.3）：此應該是指青色之花或金屬。 [↑](#footnote-ref-10)
11. 捺＝奈【元】【明】。（大正25，215d，n.13） [↑](#footnote-ref-11)
12. 〔復〕－【宋】【元】【明】【宮】【石】。（大正25，215d，n.14） [↑](#footnote-ref-12)
13. 〔行〕－【石】。（大正25，215d，n.15） [↑](#footnote-ref-13)
14. 參見《俱舍論》卷29：「應知此中修觀行者，從諸解脫入諸勝處，從諸勝處入諸遍處，以後後起勝前前故。」（大正29，152a2-4） [↑](#footnote-ref-14)
15. ┌ 不淨── 初二背捨 （前）四勝處

    背捨、勝處、遍處之別 ┴ 淨觀── 第三背捨 （後）四勝處 （前）八一切處

    │ │ │

    初行或著 中行能不隨所緣 久行能廣大

    （印順法師，《大智度論筆記》〔F007〕p.333） [↑](#footnote-ref-15)
16. 印順法師，《華雨集》（三），p.154：「（一）八解脫的前二解脫，是不淨觀，第三『淨解脫身作證』是淨觀。（二）八勝處的前四勝處，是不淨觀；後四勝處──內無色相外觀色青、黃、赤、白，是淨觀。（三）十遍處中的前八遍處──地遍處，水，火，風，青、黃、赤、白遍處，都是淨觀。如地遍處是觀大地的平正淨潔，沒有山陵溪流；清淨平坦，一望無際的大地，於定心中現前。水，火，風，也都是清淨的。觀青色如金精山，黃色如瞻婆花，赤色如赤蓮花，白色如白雪，都是清淨光顯的。淨觀是觀外色的清淨，近於清淨的器世間。」

    另參見印順法師，《性空學探源》，p.96。 [↑](#footnote-ref-16)
17. 前二背捨、前四勝處屬於不淨觀。 [↑](#footnote-ref-17)
18. 第三背捨、後四勝處及前八種一切處屬於淨觀。 [↑](#footnote-ref-18)
19. 案：灰底部分文字為編者所加，非導師筆記原有，以下同此。 [↑](#footnote-ref-19)
20. 〔厭〕－【石】。（大正25，215d，n.16） [↑](#footnote-ref-20)
21. 九想似為初二初門，白骨觀為第三初門。（印順法師，《大智度論筆記》〔F001〕p.327） [↑](#footnote-ref-21)
22. 相＝想【宋】【元】【明】【宮】。（大正25，215d，n.17） [↑](#footnote-ref-22)
23. 參見Lamotte（1970, p.1295, n.2）：在傳統之說法中，並未提及一切處以寶物為所緣客體。 [↑](#footnote-ref-23)
24. 參見Lamotte（1970, p.1296, n.1）：所謂「身證」，在巴利所傳原始佛典關於八背捨之說明中，全未提及，而在梵文資料也僅有第三及第八背捨之中，有此一語詞。這是因為此二背捨之殊勝，以及因為它們分別是在色界及無色界之最後一地。參見《俱舍論》卷29：「何故經中第三、第八說身作證非餘六耶？以於八中此二勝故，於二界中各在邊故。」（大正29，151c8-10）

    案：另參見《大毘婆沙論》卷152（大正27，776a19-b10）。 [↑](#footnote-ref-24)
25. 為實為得解，亦實亦得解。（印順法師，《大智度論筆記》［F001］p.327） [↑](#footnote-ref-25)
26. 《大智度論疏》卷6：「言『**問曰：是三背捨**』者，此謂第三背捨，非前之三種背捨，是中應加「第」字。言『**八勝處**』者，於中取後四勝處。『**十一切處**』者，此是十一切處中前八一切處。」（卍新續藏46，815c9-12） [↑](#footnote-ref-26)
27. 參見Lamotte（1970, p.1297, n.1）：這是指第三背捨。 [↑](#footnote-ref-27)
28. 又＝人【宋】【元】【明】【宮】。（大正25，215d，n.19） [↑](#footnote-ref-28)
29. 參見Lamotte（1970, p.1297, n.2）：在梵文所傳之資料中，不論是小乘或大乘之佛典，均將身體之「物」之數目定為三十六。見《增壹阿含經》卷25（大正2，687b），卷27（大正2，701b），卷49（大正2，815c）；《大莊嚴論經》卷5（大正4，285b21）；《百喻經》卷4（大正4，555b15）；《出曜經》卷1（大正4，612b17），卷5（大正4，632c22），卷17（大正4，696c7）卷26（大正4，749c16）。其內容在梵本Pañcaviṃśati.（《二萬五千頌般若》）p.205，l.16-19，漢譯《摩訶般若波羅蜜經》卷5（大正8，253c26-29）及Śatasāhasrikā.（《十萬頌般若》）p.1431，l.9-13，漢譯《大般若經》卷53（大正5，298b26-28）均有列出，不過有許多錯誤之異讀。至於巴利經典則僅列有三十一物，參見Dīgha（巴利《長部》）II, p.293; III, p.104; Majjhima（巴利《中部》）I, p.57; III, p.90; Saṃyutta（巴利《相應部》）IV, p.111; V, p.278; Aṅguttara（巴利《增支部》）III, p.323；V, p.109）。Visuddhimagga，ed. H. C. WARREN，pp.205-219，所列之數目為三十二，並有詳細之說明。

    案：依葉均譯《清淨道論》之譯語，身體之三十二分是：1.髮，2.毛，3.爪，4.齒，5.皮，6.肉，7.腱，8.骨，9.骨髓，10.腎臟，11.心藏，12.肝臟，13.肋膜，14.脾臟，15.肺臟，16.腸，17.腸間膜，18.胃中物，19.糞，20.腦，21.膽汁，22.痰，23.膿，24.血，25.汗，26.脂肪，27.淚，28.膏，29.唾，30.涕，31.關節滑液，32.尿。（參見《清淨道論》（中），《世界佛學名著譯叢87》，華宇出版社，pp.30-50及pp.196-207） [↑](#footnote-ref-29)
30. 參見Lamotte（1970, p.1297, n.3）：四大（四種根本元素）各有其自相：堅、濕、煖、動。 [↑](#footnote-ref-30)
31. 參見Lamotte（1970, p.1298, n.1）：此係第一一切處之觀。 [↑](#footnote-ref-31)
32. 參見Lamotte（1970, p.1298, n.2）：此係第五勝處暨第五一切處之觀。 [↑](#footnote-ref-32)
33. 參見Lamotte（1970, p.1298, n.3）：第三背捨。 [↑](#footnote-ref-33)
34. 參見Lamotte（1970, p.1298, n.4）：第二一切處。 [↑](#footnote-ref-34)
35. 參見Lamotte（1970, p.1298, n.5）：第五勝處暨第五一切處。 [↑](#footnote-ref-35)
36. 四無色背捨。（印順法師，《大智度論筆記》［F001］p.327）

    四無色背捨：第四背捨～第七背捨，分別是空無邊處、識無邊處、無所有處、非想非非想處。 [↑](#footnote-ref-36)
37. 四無色定，參見《大智度論》卷17（大正25，186b-c），卷20（大正25，211c-213b）。 [↑](#footnote-ref-37)
38. 無色定約四至七初門。（印順法師，《大智度論筆記》〔F001〕p.327）案：第四至第七背捨。 [↑](#footnote-ref-38)
39. 二無心定之別。（印順法師，《大智度論筆記》〔A037〕p.73）

    參見Lamotte（1970, p.1299, n.1）：無想定係凡夫所修，他們認為無想即是真正之解脫，聖者不修無想定；聖者係求滅盡定，他們認為滅盡定是「靜住」。

    參見《俱舍論》卷5〈2 分別根品〉：「前無想定唯異生得；此滅盡定唯聖者得，非異生能起，怖畏斷滅故，唯聖道力所能起故，現法涅槃勝解入故。」（大正29，25a13-16） [↑](#footnote-ref-39)
40. 中＋（身）【宋】【元】【明】【宮】【石】。（大正25，216d，n.1） [↑](#footnote-ref-40)
41. 八勝處：出相。（印順法師，《大智度論筆記》〔F002〕p.327）

    參見《大毘婆沙論》卷141：「八勝處者，（1）內有色想觀外色少，乃至廣說。（2）內有色想觀外色多，乃至廣說。（3）內無色想觀外色少，乃至廣說。（4）內無色想觀外色多，乃至廣說。（5～8）觀青、黃、赤、白，復為四種。」（大正27，727a11-14）

    另參見《大毘婆沙論》卷84（大正27，435c-437b），《集異門足論》卷19（大正26，445b22-c18）。 [↑](#footnote-ref-41)
42. 〔有〕－【石】。（大正25，216d，n.2） [↑](#footnote-ref-42)
43. 〔有〕－【宋】【元】【明】【宮】【石】。（大正25，216d，n.3） [↑](#footnote-ref-43)
44. 〔有〕－【宋】【元】【明】【宮】。（大正25，216d，n.4） [↑](#footnote-ref-44)
45. 《大智度論疏》卷6：「少有二種：一者緣少，二自在少。今言緣少故名少者，是第一緣少。觀道未增者，是第二自在少。但初解微弱故，不能自在廣緣名少。」（卍新續藏46，817a4-7） [↑](#footnote-ref-45)
46. 《大智度論疏》卷6：「今解好醜，文別有四：一、就業報解，二、約觀行得失，三、就違順生心，四、據觀解始終。前三在此文中，後一在下觀行門中。」（卍新續藏46，817a12-15） [↑](#footnote-ref-46)
47. 繫心三處。（印順法師，《大智度論筆記》〔A037〕p.73） [↑](#footnote-ref-47)
48. 中＝內【宋】【元】【明】【宮】。（大正25，216d，n.5） [↑](#footnote-ref-48)
49. 參見Lamotte（1970, p.1301, n.1）：如果說背捨是不受所緣客體的制約，則勝處是進一步對所緣客體能加以支配。《俱舍論》卷29說：「八勝處何殊三解脫？前修解脫唯能棄背，後修勝處能制所緣，隨所樂觀惑終不起。」（大正29，151c19-21）根據《俱舍論》之說法，勝處對所緣客體之「支配」是二方面的：1、隨所樂觀：亦即隨行者之意念而起觀，2、煩惱不生：因所緣客體而起之煩惱不再生起。《大智度論》此處特別強調上開第二點：對於可欲之所緣不生貪欲，對於不可欲之所緣客體不起瞋恚。但是勝處法門也能使行者隨其意念而觀所緣客體。事實上，「當行者之心專注，完全清純、完全潔淨、沒有染污，沒有不淨，其心調柔，待勢而動，行者能導引其心向於神通，特別是神境通。」Dīgha（巴利《長部》）I, p.71。所以行者能隨其意而轉化諸大（根本元素）及顏色，使它們能隨行者之意而為行者所觀。關於此點，請見Visuddhimagga，ed. H. C WARREN，pp.142-143。同樣的，「黃色遍滿作意觀」，「金色作意」等等，這些「勝解」，隨意而觀的能力，早在原始佛典即已提到，例如Saṃyutta（巴利《相應部》）I, p.116。 [↑](#footnote-ref-49)
50. 《大智度論疏》卷6：「前言『**於緣中自在勝知勝見**』者，始解名知，終觀明白名見。『**行者於能生**』已下，釋知見義。『**是名若好若醜**』者，此近約好醜二境解勝知見義，遠結前文好醜。」（卍新續藏46，817a16-19） [↑](#footnote-ref-50)
51. 來＝未【宋】【元】【明】【宮】。（大正25，216d，n.6） [↑](#footnote-ref-51)
52. 相＝想【宮】。（大正25，216d，n.7） [↑](#footnote-ref-52)
53. 此八，深入定心者可得。（印順法師，《大智度論筆記》〔F002〕p.327） [↑](#footnote-ref-53)
54. 不淨觀二種（不淨，淨指骨人）。（印順法師，《大智度論筆記》［J030］p.519） [↑](#footnote-ref-54)
55. 三四勝二義。（印順法師，《大智度論筆記》［F002］p.327） [↑](#footnote-ref-55)
56. 〔脫〕－【石】。（大正25，216d，n.8） [↑](#footnote-ref-56)
57. 舉＝轝【宋】【元】【明】【宮】。（大正25，216d，n.9） [↑](#footnote-ref-57)
58. 塚＝家【石】。（大正25，216d，n.10） [↑](#footnote-ref-58)
59. 《大智度論疏》卷6：「解勝處中有三：法、喻及合。**法**說中有二：初明自在故勝，後明破染故勝。**喻**中亦二，**合**中亦二。」（卍新續藏46，817b15-17） [↑](#footnote-ref-59)
60. 《大正藏》原作「繫」，今依《高麗藏》作「擊」（第14冊，589c8）。 [↑](#footnote-ref-60)
61. 〔是〕－【宋】【元】【明】【宮】。（大正25，216d，n.11） [↑](#footnote-ref-61)
62. 《大毘婆沙論》卷85：「十遍處者，謂：青、黃、赤、白，地、水、火、風，空無邊處，識無邊處遍處。」（大正27，440b11-12） [↑](#footnote-ref-62)
63. 參見《大智度論》卷21（大正25，215b-c）。十遍處之前八遍處（地、水、火、風、青、黃、赤、白遍處）與第三背捨（淨背捨）、後四勝處（內無色想觀青、黃、赤、白）相通。 [↑](#footnote-ref-63)
64. 參見《大毘婆沙論》卷85：「遍處是何義？答：由二緣故名為遍處：一、由無間，二、由廣大。由無間者，謂純青等勝解作意，不相間離，故名無間。由廣大者，謂緣青等勝解作意，境相無邊，故名廣大。大德說曰：所緣寬廣，無有間隙，故名遍處。」（大正27，440b18-23） [↑](#footnote-ref-64)
65. 在四無色處中，僅有空無邊處、識無邊處能處得解之心。 [↑](#footnote-ref-65)
66. 二處：空無邊處、識無邊處。 [↑](#footnote-ref-66)
67. 《大智度論疏》卷6：「言『**識處能緣緣色』**者，亦是方便道，能緣下地緣色之識。論本文中少於『識』字。」（卍新續藏46，818a11-12） [↑](#footnote-ref-67)
68. 法門分別：背捨、勝處、一切處。（印順法師，《大智度論筆記》〔D023〕p.270） [↑](#footnote-ref-68)
69. 三種法：八背捨、八勝處、十一切處。

    《大智度論疏》卷6：「此非報法，要從脩行而得，故名行得。」（卍新續藏46，818a17-18） [↑](#footnote-ref-69)
70. 初三背捨，有漏。（印順法師，《大智度論筆記》〔F001〕p.326）

    《大智度論疏》卷6：「勝處、一切處及前三背捨，但是假想非實觀故有漏。非想背捨，雖是實觀，以彼心羸劣，又是邊地，故無無漏。滅盡背捨，滅心求證，非理觀相應，故唯有漏。中三背捨，既是實觀，復非邊地，故通有漏、無漏。」（卍新續藏46，818a18-22） [↑](#footnote-ref-70)
71. 八背捨、八勝處、十一切處及九次第定之關係，參見卷末【附表】。（詳見印順法師，《空之探究》，p.72） [↑](#footnote-ref-71)
72. 《大智度論疏》卷6：「言『**初二背捨、初四勝處，初禪二禪中攝**』者，《雜心》解言：欲界有二種欲，謂心欲、身欲；初禪離此二種欲，故立二不淨背捨及前四勝處。初禪亦有二種欲，故二禪亦立二背捨、四勝處。二禪無二種欲，故三禪不立背捨勝處；又以樂多故，不能作此善根。」（卍新續藏46，818a24-b5） [↑](#footnote-ref-72)
73. （1）參見《大毘婆沙論》卷84：「此**八解脫**，……地者，初二解脫在初二靜慮及未至定、靜慮中間。……第三解脫在第四靜慮。……第四解脫在空無邊處。……第五解脫在識無邊處。……第六解脫在無所有處。……第七解脫在非想非非想處，……想受滅解脫在非想非非想處。」（大正27，434c10-435a11）

    （2）參見《大毘婆沙論》卷85：「此八勝處，界者，皆是色界。地者，前四勝處在初二靜慮及未至定、靜慮中間，後四勝處在第四靜慮。」（大正27，438c14-16）

    （3）參見《大毘婆沙論》卷85：「此十遍處，界者，前八遍處是色界，後二遍處是無色界。地者，前八遍處在第四靜慮，第九遍處在空無邊處，第十遍處在識無邊處。」（大正27，440b24-26）

    （4）為何第三靜慮無解脫、勝處、遍處，參見《大毘婆沙論》卷85：「問：何故第三靜慮無解脫、勝處、遍處耶？答：（1）非田器故，乃至廣說。（2）復次，對治欲界初靜慮中，識身所引緣色貪故，初、二靜慮立緣不淨解脫、勝處。第二、第三靜慮無識身所引緣色貪故，第三、第四靜慮不立緣色不淨解脫、勝處。前三靜慮有尋伺喜樂及入出息擾亂事故無淨解脫；後四勝處、前八遍處緣淨妙境，能伏煩惱，其事甚難，是故必依無擾亂地，乃得成就。（3）復次，第三靜慮去欲界遠，於靜慮中又非最勝，故無解脫、勝處、遍處。（4）復次，第三靜慮如第三無色無多功德故無解脫等。謂空、識無邊處有無邊行相功德，非想非非想處有滅定功德，無所有處無無邊行相又無滅定，是故此地功德減少。第三靜慮如彼，亦無解脫、勝處、遍處功德。（5）復次，第三靜慮有生死中最勝受樂，能令行者耽著迷亂，故無解脫、勝處、遍處。」（大正27，441b18-27） [↑](#footnote-ref-73)
74. 二一切處：空無邊處、識無邊處。 [↑](#footnote-ref-74)
75. （1）《大毘婆沙論》卷84：「〔八解脫〕所緣者，**初三解脫**緣欲界色處；**第四解脫**緣四無色，及彼因彼滅一切類智品，若四無色及類智品、非擇滅并虛空，若謂一物、若謂多物，一切皆緣。**第五解脫**緣後三無色，及彼因彼滅一切類智品，若後三無色及類智品、非擇滅并虛空，若謂一物、若謂多物，一切皆緣。**第六解脫**緣後二無色，及彼因彼滅一切類智品，若後二無色及類智品、非擇滅并虛空，若謂一物、若謂多物，一切皆緣。**第七解脫**緣非想非非想處，及彼因彼滅一切類智品，若非想非非想處及類智品、非擇滅并虛空，若謂一物、若謂多物，一切皆緣。**想受滅解脫**無所緣。」（大正27，435a16-28）

    （2）《大毘婆沙論》卷85：「〔八勝處〕所緣者，皆緣欲界一切色處。」（大正27，438c18）

    （3）《大毘婆沙論》卷85：「〔十遍處〕所緣者，前八遍處唯緣欲界色處，後二遍處各緣自地四蘊。」（大正27，440c11-12）

    （4）參見印順法師，《空之探究》，p.70：「前三解脫，前八遍處，八勝處，都是依色界禪定，緣欲界色為境的，都是勝解的假想觀。」 [↑](#footnote-ref-75)
76. 若＝善【宋】【元】【明】【宮】【石】。（大正25，216d，n.12） [↑](#footnote-ref-76)
77. 無色根本不緣下地。（印順法師，《大智度論筆記》〔F002〕p.327）

    此處的後四背捨，指第四至第七背捨，即四無色處。

    《大智度論疏》卷6：「言**後四背捨**者，隱言後三背捨，惜言其四。此三無色，緣自地及上地并無漏。今先明滅受想，後明非想，不順常途次第，莫知所由。非想不緣上地，故與前三無色別說。」（卍新續藏46，818b18-21） [↑](#footnote-ref-77)
78. 〔非有…法〕十九字－【宋】【宮】。（大正25，216d，n.13） [↑](#footnote-ref-78)
79. 《摩訶般若波羅蜜經》卷24〈78 四攝品〉：「云何九次第定？行者離欲惡不善法，有覺有觀，離生喜樂，入初禪、第二、第三、第四禪，乃至過非有想非無想處，入滅受想定，是名九次第定。」（大正8，395a7-10） [↑](#footnote-ref-79)
80. 於此＝此於【宋】【元】【明】。（大正25，216d，n.14） [↑](#footnote-ref-80)
81. 二是有漏：指非想非非想定與滅盡定。 [↑](#footnote-ref-81)
82. 七，或有漏、或無漏：指四根本禪及前三無色定。 [↑](#footnote-ref-82)
83. 背捨、勝處、一切處、次第定，具依聲聞說。（印順法師，《大智度論筆記》〔F001〕p.325） [↑](#footnote-ref-83)
84. 參見Lamotte（1970, p.1314, n.1）：「九想」（navasaṃjñā）。以下《大正藏》原文中所稱之「九相」，應讀為「九想」。 [↑](#footnote-ref-84)
85. 習九想離欲乃得禪。（印順法師，《大智度論筆記》［F003］p.328） [↑](#footnote-ref-85)
86. 說＝讚【宋】【元】【明】【宮】【石】。（大正25，217d，n.6） [↑](#footnote-ref-86)
87. 淨戒為九相前行。（印順法師，《大智度論筆記》［F003］p.328） [↑](#footnote-ref-87)
88. 死＝無【石】。（大正25，217d，n.7） [↑](#footnote-ref-88)
89. 辭訣：訣別。漢應劭《風俗通‧怪神‧世間亡者多有見神》：“飲食飽滿，辭訣而去，家人大哀剝斷絕。”（《漢語大詞典》（十一），p.504） [↑](#footnote-ref-89)
90. 奄：3.忽然，驟然。（《漢語大詞典》（二），p.1529） [↑](#footnote-ref-90)
91. 已＋（而）【宮】。（大正25，217d，n.8） [↑](#footnote-ref-91)
92. 室家：2.夫婦。3.妻子。4.泛指家庭或家庭中的人，如父母、兄弟、妻子等。（《漢語大詞典》（三），p.1425） [↑](#footnote-ref-92)
93. 免＝勉【石】下同。（大正25，217d，n.9） [↑](#footnote-ref-93)
94. 捍（ㄏㄢˋ）：1.抵禦，護衛。2.抗拒，抵制。（《漢語大詞典》（六），p.607） [↑](#footnote-ref-94)
95. 挌（ㄍㄜˊ）：擊，格鬥。（《漢語大詞典》（六），p.585） [↑](#footnote-ref-95)
96. 惡＝無【宋】。（大正25，217d，n.10） [↑](#footnote-ref-96)
97. 今＝令【石】。（大正25，217d，n.11） [↑](#footnote-ref-97)
98. 智鑒：才智與鑒識。《南史‧宋紀上‧武帝》：“玄妻劉氏，尚書令耽之女也，聰明有智鑒。”（《漢語大詞典》（五），p.767） [↑](#footnote-ref-98)
99. 明利：明慧爽利。（《漢語大詞典》（五），p.601） [↑](#footnote-ref-99)
100. 唐：2.空，虛。3.引申為徒然，白白地。（《漢語大詞典》（三），p.366） [↑](#footnote-ref-100)
101. 亦皆＝皆亦【宋】【元】【明】【宮】。（大正25，217d，n.12） [↑](#footnote-ref-101)
102. 自恣：放縱自己，不受約束。（《漢語大詞典》（八），p.1324） [↑](#footnote-ref-102)
103. 放恣：放縱。（《漢語大詞典》（五），p.414） [↑](#footnote-ref-103)
104. 行＝事【宋】【元】【明】【宮】。（大正25，217d，n.13） [↑](#footnote-ref-104)
105. 勉＝得【宋】。（大正25，217d，n.14） [↑](#footnote-ref-105)
106. 益利＝利益【石】。（大正25，217d，n.15） [↑](#footnote-ref-106)
107. 韋＝[竺-二+韋]【宋】。（大正25，217d，n.16）

     韋（ㄨㄟˊ）：1.去毛熟治的獸皮，柔軟的皮革。（《漢語大詞典》（十二），p.674） [↑](#footnote-ref-107)
108. 《續一切經音義》卷9：「韛袋（上又作[橐-石+非]，同，蒲拜反。《說文》：韋，囊也。《考聲》云：吹火具也。律文作排，船後木名也，非此用。下，徒耐反；《說文》作帒，盛物帒也）。」（大正54，972a10-11） [↑](#footnote-ref-108)
109. 役御：役使，使用。（《漢語大詞典》（三），p.927） [↑](#footnote-ref-109)
110. 貴＝恣【元】【明】。（大正25，217d，n.17） [↑](#footnote-ref-110)
111. 腰＝膚【宋】【元】【明】【宮】。（大正25，217d，n.18） [↑](#footnote-ref-111)
112. 媚＝肩【石】【宮】。（大正25，217d，n.19） [↑](#footnote-ref-112)
113. 此＝是【石】。（大正25，217d，n.20） [↑](#footnote-ref-113)
114. 漫：9.漫漶，模糊。（《漢語大詞典》（六），p.84） [↑](#footnote-ref-114)
115. 經文原順序以「膿爛相」為第四，「青相」為第五。 [↑](#footnote-ref-115)
116. 杖楚：謂以棍棒拷打。（《漢語大詞典》（四），p.771） [↑](#footnote-ref-116)
117. 其＝真【宋】【元】【明】。（大正25，217d，n.21） [↑](#footnote-ref-117)
118. 烏＝鳥【宋】【元】【明】【宮】。（大正25，217d，n.22） [↑](#footnote-ref-118)
119. （其）＋手【宋】【元】【明】【宮】。（大正25，217d，n.23） [↑](#footnote-ref-119)
120. 刳（ㄎㄨ）：1.挖，挖空。2.剖開。（《漢語大詞典》（二），p.657） [↑](#footnote-ref-120)
121. 殘：1.毀壞，破壞。（《漢語大詞典》（五），p.167） [↑](#footnote-ref-121)
122. 藉（ㄐ一ˊ）：1.踐踏，凌辱。（《漢語大詞典》（九），p.586） [↑](#footnote-ref-122)
123. 骨想有二種二：骨人連、散；骨人淨、不淨。（經：青想在爛想後；論：青想在爛想前，異）（印順法師，《大智度論筆記》〔F003〕p.328） [↑](#footnote-ref-123)
124. 膩（ㄋㄧˋ）：1.肥厚，油膩。2.指食品中油脂過多。4.跡印，污垢。（《漢語大詞典》（六），p.1377） [↑](#footnote-ref-124)
125. 膩膏＝膏膩【宋】【元】【明】【宮】【石】。（大正25，217d，n.25）

     膏（ㄍㄠ）：1.脂肪。2.肥肉，肥。《易‧屯》：“屯其膏，小貞吉。”高亨注：“膏，肥肉。”4.濃稠的糊狀物。（《漢語大詞典》（六），p.1361） [↑](#footnote-ref-125)
126. （覩）＋是【宋】【元】【明】【宮】。（大正25，217d，n.26） [↑](#footnote-ref-126)
127. 參見Lamotte（1970, p.1319, n.2）：佛陀在許多地方均說到（Aṅguttara（巴利《增支部》）III, p.446; IV, p.353, p.358）：「要斷除貪欲應修不淨觀。」但縱使如此，貪欲並未因而能斷除，不淨觀僅能「動搖」貪欲，它仍然存在。因為不淨觀係勝解作意（假想觀，對想像客體的注意作用），所以是有漏，僅有那已見四聖諦十六行相之觀想，始能斷除煩惱。 [↑](#footnote-ref-127)
128. 《大智度論》卷23：「十想：1、無常想，2、苦想，3、無我想，4、食不淨想，5、一切世間不可樂想，6、死想，7、不淨想，8、斷想，9、離欲想，10、盡想。」（大正25，229a7-8） [↑](#footnote-ref-128)
129. 九相與十想之相攝關係，參見印順法師，《大智度論筆記》〔A017〕p.418。 [↑](#footnote-ref-129)
130. 若＋（有）【宋】【元】【明】【宮】。（大正25，217d，n.27） [↑](#footnote-ref-130)
131. 無常變異＝常變【宋】【元】【明】【宮】【石】。（大正25，218d，n.1） [↑](#footnote-ref-131)
132. 二甘露門：不淨、安般。（印順法師，《大智度論筆記》〔A017〕p.418）

     參見《出曜經》卷17：「彼修行人當善觀察二甘露門：一者、安般，二者、不淨觀。」（大正4，698b9-10） [↑](#footnote-ref-132)
133. 膚＝腰【石】。（大正25，218d，n.3） [↑](#footnote-ref-133)
134. （1）𥇒（ㄐㄧㄝˊ）：眼睫毛。（《漢語大字典》（四），p.2499）

     （2）睫：1.眼瞼邊緣的細毛。2.眨，眨眼。（《漢語大詞典》（七），p.1226） [↑](#footnote-ref-134)
135. 承旨：1.逢迎意旨。（《漢語大詞典》（一），p.772） [↑](#footnote-ref-135)
136. ┌ 顯色 ────血塗、青瘀、膿爛

     │ 容色 ────脹、壞、噉、散

     │ 表色 ────死想

     九想除七染著 ┤ 言語 ────死想

     │ 細滑 ────骨、燒

     │ 共五相───九想

     │ ┌───九想

     └ 人相 ┴───偏勝─噉、散、骨（印順法師，《大智度論筆記》〔F008〕p.334） [↑](#footnote-ref-136)
137. 「死相」不在九相之中；「死想」乃十想所攝。 [↑](#footnote-ref-137)
138. 偏＝遍【宮】。（大正25，218d，n.6） [↑](#footnote-ref-138)
139. 披析：分析。（《漢語大詞典》（六），p.523） [↑](#footnote-ref-139)
140. 參見Lamotte（1970, p.1325, n.2）：在《大毘婆沙論》卷40（大正27，206c），《俱舍論》卷22（大正29，117b-118a），《順正理論》卷59（大正29，672b），對此等問題均有詳細之討論。不淨是以無貪為性，行者可在十地得「不淨」：欲界、中間禪、四禪、及各該四禪之近分定，不淨觀之所緣是欲界之色（形色與顯色）。只有「人趣」能生。而它是以不淨為行相、從而不能產生無常等（四聖諦）之十六行相。因為它是勝解作意，所以是有漏。最後，要證得「不淨」，可由離欲或加行。 [↑](#footnote-ref-140)
141. 陰＝眾【宋】【元】【明】【宮】。（大正25，218d，n.7） [↑](#footnote-ref-141)
142. 三禪中無九想。（印順法師，《大智度論筆記》〔F003〕p.328） [↑](#footnote-ref-142)
143. 九想開→身念處門→三念處門→三十七道品門→開涅槃門→入涅槃常樂。（印順法師，《大智度論筆記》〔F008〕p.334）

     九想──身念處──三念處──三十七品──涅槃。（印順法師，《大智度論筆記》〔A037〕p.73） [↑](#footnote-ref-143)
144. 菩薩行不淨觀之相。（印順法師，《大智度論筆記》〔F003〕p.328） [↑](#footnote-ref-144)
145. ┌集一切佛法┐

     菩薩 ┤度一切眾生├不疾入涅槃

     └憫一切眾生┘ （印順法師，《大智度論筆記》〔F008〕p.334） [↑](#footnote-ref-145)
146. 菩薩觀不淨不入滅：憫眾生苦、念佛法未具、知不淨性空、知亦有淨相。（印順法師，《大智度論筆記》〔F008〕p.334） [↑](#footnote-ref-146)
147. 〔生〕－【石】【宮】。（大正25，218d，n.8） [↑](#footnote-ref-147)
148. 身＝心【宮】。（大正25，218d，n.9） [↑](#footnote-ref-148)
149. 《大正藏》原作「生」，今依《高麗藏》作「心」（第14冊，592c4）。 [↑](#footnote-ref-149)
150. 參見《大智度論》卷21（大正25，218a）。 [↑](#footnote-ref-150)
151. 〔如〕－【宋】【元】【明】【宮】【石】。（大正25，218d，n.10） [↑](#footnote-ref-151)
152. 一＋（法）【宋】【元】【明】【宮】。（大正25，218d，n.11） [↑](#footnote-ref-152)
153. 可＝何【元】【明】。（大正25，218d，n.12） [↑](#footnote-ref-153)
154. 此＝行【元】【明】。（大正25，218d，n.13） [↑](#footnote-ref-154)
155. 破淨觀不淨，空中無不淨。（印順法師，《大智度論筆記》〔D021〕p.266） [↑](#footnote-ref-155)
156. 脫＝解脫【宋】【元】【明】【宮】。（大正25，218d，n.14） [↑](#footnote-ref-156)
157. 經說色中有味、過、出相。（印順法師，《大智度論筆記》〔I013〕p.430）

     參見Lamotte（1970, p.1328, n.1）：Saṃyutta（巴利《相應部》）III, pp.29-30之Assāda-sutta；《雜阿含經》卷3（66經）（大正2，17b27-c8），《雜阿含經》卷10（267經）（大正2，70a3-11）。 [↑](#footnote-ref-157)
158. 〔故〕－【宋】【元】【明】【宮】【石】。（大正25，218d，n.15） [↑](#footnote-ref-158)
159. 參見Lamotte（1970, p.1328, n.2）：菩薩觀一切諸色及其過患，但是他深切的瞭解諸色絕對是空、無相，從諸法實相而言，同樣是不值執取、捨離。所以不淨觀使菩薩絕對的沈穩，平靜、不會促使菩薩想要儘速入涅槃，聲聞眾就是急欲取證涅槃。雖然菩薩個人自己並不偏執於諸法之不淨，但是他向他所認為極其執著於諸色之人，宣講不淨法門。換言之，不淨觀是菩薩成熟眾生的方便之一。 [↑](#footnote-ref-159)
160. 懎（ㄙㄜˋ）：悲恨。（《漢語大字典》（四），p.2360） [↑](#footnote-ref-160)
161. 參見Lamotte（1970, p.1335, n.1）：《雜阿含經》卷35（980經）（大正2，254c-255a），《雜阿含經》卷35（981經）（大正2，255a-b）；《增壹阿含經》卷14（大正2，615a-b）；Saṃyutta（巴利《相應部》）I, pp.218-220。 [↑](#footnote-ref-161)
162. **念佛：**能除恐怖。（印順法師，《大智度論筆記》〔C021〕p.221） [↑](#footnote-ref-162)
163. 手＝掌【宋】【元】【明】【宮】。（大正25，219d，n.2） [↑](#footnote-ref-163)
164. 〔也〕－【宋】【元】【明】【宮】。（大正25，219d，n.3） [↑](#footnote-ref-164)
165. 子＝王【宋】【元】【明】【宮】。（大正25，219d，n.4） [↑](#footnote-ref-165)
166. 參見《雜阿含經》卷29（803經）（大正2，206a16-b14），《雜阿含經》卷29（810經）（大正2，208a18-b13）；《坐禪三昧經》卷上（大正15，275b19-276a6）；《摩訶僧祇律》卷4（大正22，254c14-255a5）；《大智度論》卷11（大正25，138a10-15）；《瑜伽師地論》卷27（大正30，432a-433b）。 [↑](#footnote-ref-166)
167. 念死：念念生滅，常與死俱。（印順法師，《大智度論筆記》〔F004〕p.330） [↑](#footnote-ref-167)
168. 當＝能【宋】【元】【明】【宮】【石】。（大正25，219d，n.5） [↑](#footnote-ref-168)
169. 如來十號，參見《大智度論》卷2（大正25，70b-73b）。 [↑](#footnote-ref-169)
170. 多陀阿伽度：如說，如來，如去。（印順法師，《大智度論筆記》〔D024〕p.271） [↑](#footnote-ref-170)
171. 〔為〕－【宋】【元】【明】【宮】。（大正25，219d，n.6） [↑](#footnote-ref-171)
172. 〔中〕－【宋】【元】【明】【宮】。（大正25，219d，n.7） [↑](#footnote-ref-172)
173. 三藐三佛陀：正（諸法不動不壞）遍（一切悉知）知。（印順法師，《大智度論筆記》〔D024〕p.272） [↑](#footnote-ref-173)
174. 鞞闍遮羅那三般那：智慧、持戒具足。（印順法師，《大智度論筆記》〔D024〕p.272） [↑](#footnote-ref-174)
175. 無緣＝天【宋】【元】【明】【宮】。（大正25，219d，n.8） [↑](#footnote-ref-175)
176. 〔已〕－【宋】【元】【明】【宮】【石】。（大正25，219d，n.9） [↑](#footnote-ref-176)
177. 修伽陀：善去。（印順法師，《大智度論筆記》〔D024〕p.272） [↑](#footnote-ref-177)
178. 路迦憊：知世間四諦。（印順法師，《大智度論筆記》〔D024〕p.272） [↑](#footnote-ref-178)
179. 〔阿耨多羅〕富樓沙曇藐婆羅提：無上調御師。（印順法師，《大智度論筆記》〔D024〕p.273） [↑](#footnote-ref-179)
180. 羅＋（三𦴭三）【石】。（大正25，219d，n.10） [↑](#footnote-ref-180)
181. 貰多提婆魔㝹舍：以三道滅三毒，令行三乘道。（印順法師，《大智度論筆記》〔D024〕p.273） [↑](#footnote-ref-181)
182. 舍＋（喃）【宋】【元】【明】。（大正25，219d，n.11） [↑](#footnote-ref-182)
183. 佛陀：三世盡不盡、動不動法，悉知。（印順法師，《大智度論筆記》〔D024〕p.273） [↑](#footnote-ref-183)
184. 婆伽婆：得九故名。（印順法師，《大智度論筆記》〔D024〕p.271） [↑](#footnote-ref-184)
185. 〔為〕－【宋】【元】【明】【宮】。（大正25，219d，n.12） [↑](#footnote-ref-185)
186. 磨＝摩【明】。（大正25，219d，n.13） [↑](#footnote-ref-186)
187. 摩訶三磨陀（Mahāsaṃmata）：轉輪王的名字，大平等王、多敬。（參見《梵和大辭典》，p.1022） [↑](#footnote-ref-187)
188. 參見Lamotte（1970, p.1343, n.1）：Dīpavaṃsa（《島王統史》）III, v.3; Mahāvaṃsa（《大王統史》）II, v.1; Mahāvastu（梵本《大事》）I, p.348。 [↑](#footnote-ref-188)
189. 性＝姓【元】【明】【石】。（大正25，219d，n.14） [↑](#footnote-ref-189)
190. 〔照〕－【宋】【元】【明】【宮】【石】。（大正25，219d，n.15） [↑](#footnote-ref-190)
191. 我是＝是我【石】。（大正25，219d，n.16） [↑](#footnote-ref-191)
192. 〔陀〕－【宋】【元】【明】【宮】。（大正25，219d，n.17） [↑](#footnote-ref-192)
193. （1）踰（ㄩˊ）：同“ 逾 ”。（《漢語大詞典》（十）p.521）

     （2）逾：2.超過，勝過。（《漢語大詞典》（十）p.1041） [↑](#footnote-ref-193)
194. 頗梨＝玻瓈【明】。（大正25，219d，n.18） [↑](#footnote-ref-194)
195. 軟＝濡【石】。（大正25，219d，n.19） [↑](#footnote-ref-195)
196. 好妙＝妙好【宋】【元】【明】【宮】。（大正25，219d，n.20） [↑](#footnote-ref-196)
197. 大＝丈【石】。（大正25，219d，n.21） [↑](#footnote-ref-197)
198. （以）＋如【宋】【元】【明】【宮】。（大正25，219d，n.22） [↑](#footnote-ref-198)
199. 佛三十二相，參見《大智度論》卷4（大正25，90a-91a），卷29（大正25，273c-274c）。

     另參見《中阿含經》卷10（59經）《三十二相經》（大正1，493c19-494a26），卷41（161經）《梵摩經》（大正1，686a19-c17）；《摩訶般若波羅蜜經》卷24（大正8，395b28-c27）；《十住毘婆沙論》卷9（大正26，69a）；《瑜伽師地論》卷49（大正30，566c11-567a4）。 [↑](#footnote-ref-199)
200. 八十隨形好，參見《摩訶般若波羅蜜經》卷24（大正8，395c27-396b10），《十住毘婆沙論》卷9（大正26，69b-70a）等。 [↑](#footnote-ref-200)
201. 佛身：見者愛樂，忘世五欲。（印順法師，《大智度論筆記》〔D032〕p.282） [↑](#footnote-ref-201)
202. 五（功德）眾。（印順法師，《大智度論筆記》〔J031〕p.520） [↑](#footnote-ref-202)
203. 但＝俱【石】。（大正25，220d，n.1） [↑](#footnote-ref-203)
204. 〔生〕－【宋】【元】【明】【宮】【石】。（大正25，220d，n.2） [↑](#footnote-ref-204)
205. 蘇＝酥【元】【明】。（大正25，220d，n.3） [↑](#footnote-ref-205)
206. 參見Lamotte（1970, p.1350, n.1）：Dīgha（《長部》）II, pp.131-132；《長阿含經》卷3《遊行經》（大正1，19a1-b7）；《佛般泥洹經》卷下（大正1，168b13-21）；《般泥洹經》卷下（大正1，183c23-184a3）；《大般涅槃經》卷中（大正1，198a17-198b4）；《六度集經》卷7（大正3，42c23-29）；《根本說一切有部毘奈耶雜事》卷37（大正24，391b3-18）。 [↑](#footnote-ref-206)
207. 參見《中陰經》卷2〈6 神足品〉：「佛告菩薩：此神變者是三昧王三昧，唯有諸佛乃能變現，非聲聞、辟支佛所能。」（大正12，1064c2-4） [↑](#footnote-ref-207)
208. 尚＝當【宮】【石】。（大正25，220d，n.5） [↑](#footnote-ref-208)
209. 佛出入三昧，舍利弗不知名。（印順法師，《大智度論筆記》〔H025〕p.418）

     《大智度論》卷18：「如說佛入出諸三昧，舍利弗等乃至不聞其名，何況能知。」（大正25，195c26-27） [↑](#footnote-ref-209)
210. 三昧王三昧，參見《大智度論》卷7（大正25，111a-112b）。 [↑](#footnote-ref-210)
211. 《大智度論》卷8：「佛名人師子，師子遊戲三昧是佛戲三昧也，入此三昧時，令此大地六種震動，一切地獄惡道眾生皆蒙解脫，得生天上，是名為戲。」（大正25，116c15-18） [↑](#footnote-ref-211)
212. 震＝振【宋】【元】。（大正25，220d，n.6） [↑](#footnote-ref-212)
213. 釋尊一時頓度十方眾生。（印順法師，《大智度論筆記》〔C008〕p.197）

     參見《大智度論》卷9（大正25，124b-125a），卷34（大正25，312b1-21）。 [↑](#footnote-ref-213)
214. 佛＋（言）【宋】【元】【明】【宮】。（大正25，220d，n.7） [↑](#footnote-ref-214)
215. 是＝此【宋】【元】【明】【宮】。（大正25，220d，n.8） [↑](#footnote-ref-215)
216. 參見Lamotte（1970, p.1353, n.1）：《道行般若經》卷9-10（大正8，470c-477b）；《大明度經》卷6（大正8，503c-507c）；《小品般若波羅蜜經》卷10（大正8，580a-586b）；《放光般若經》卷20（大正8，141b-146b）；《摩訶般若波羅蜜經》卷27（大正8，416a-423c）；《大般若波羅蜜經》卷591（大正7，1059a-1073a）。 [↑](#footnote-ref-216)
217. 憂＝漚【宮】。（大正25，220d，n.9） [↑](#footnote-ref-217)
218. 䗍＝騾【宮】。（大正25，220d，n.10） [↑](#footnote-ref-218)
219. 參見Lamotte（1970, p.1355, n.2）：參見Vinaya（巴利《律藏》）I, pp.32-34; Jātaka（巴利《本生經》）I, p.28。憂樓頻蠡迦葉（Urubivākāśyapa），《過去現在因果經》卷4譯作「優樓頻螺迦葉」（大正3，649a14-650a22），《眾許摩訶帝經》卷9譯作「烏嚕尾螺迦葉」（大正3，960b27-962a10），《根本說一切有部毘奈耶破僧事》卷7譯作「優樓頻螺迦攝」（大正24，133b-134b）。 [↑](#footnote-ref-219)
220. 〔一〕－【宋】【元】【明】【宮】。（大正25，220d，n.11） [↑](#footnote-ref-220)
221. 〔議〕－【宋】【元】【明】【宮】【石】。（大正25，220d，n.12） [↑](#footnote-ref-221)
222. 〔名〕－【宮】。（大正25，221d，n.1） [↑](#footnote-ref-222)
223. 苦法智、苦類智乃至道法智、道類智等八智各有一有為解脫及一無為解脫。

     十六解脫。（印順法師，《大智度論筆記》〔J031〕p.519） [↑](#footnote-ref-223)
224. 參見《品類足論》卷4：「見苦所斷十隨眠云何？謂有身見、邊執見、見苦所斷邪見、見取、戒禁取、疑、貪、瞋、慢、無明。」（大正26，707a8-10） [↑](#footnote-ref-224)
225. （1）《大智度論》卷2：「佛一念中生、住、滅時諸結使分，生時如是、住時如是、滅時如是。苦法忍、苦法智中所斷結使悉覺了。知如是結使解脫，得爾所有為法解脫、得爾所無為法解脫；乃至道比忍見諦道十五心中。」（大正25，72a2-6）

     （2）《大智度論》卷26：「解脫無減者，解脫有二種：有為解脫，無為解脫。有為解脫名無漏智慧相應解脫，無為解脫名一切煩惱習都盡無餘。」（大正25，250c2-5）

     （3）《大毘婆沙論》卷33：「云何無學解脫蘊？答：無學作意相應心，已勝解、今勝解、當勝解。謂盡、無生、無學正見相應勝解，此蘊所攝故，非無為解脫。謂一切法中，二法名解脫：一者、擇滅，即無為解脫；二者、勝解，即有為解脫，於境自在立解脫名，非謂離繫。」（大正27，172b3-8）

     （4）《大毘婆沙論》卷65：「沙門果是何義？答：所有聖道是沙門性，有為、無為及諸擇滅是此果，故名沙門果。問：若爾，此果不應唯四，謂：見道中八忍品是沙門性，八智品是有為沙門果，八部法斷是無為沙門果；離欲界染時，九無間道是沙門性，九解脫道是有為沙門果，九品法斷是無為沙門果；如是乃至離非想想處染時，應知亦爾。如是便有八十九有為沙門果、八十九無為沙門果。」（大正27，338a7-16）

     （5）《俱舍論》卷25：「解脫體有二，謂：有為，無為。有為解脫，謂無學勝解；無為解脫，謂一切惑滅。」（大正29，133c20-22） [↑](#footnote-ref-225)
226. 修道十八解脫：斷除有頂地煩惱的九解脫道，各有一有為解脫及一無為解脫。

     十八解脫。（印順法師，《大智度論筆記》〔J031〕p.519） [↑](#footnote-ref-226)
227. 解脫知見眾二種。（印順法師，《大智度論筆記》〔J031〕p.520） [↑](#footnote-ref-227)
228. 盡證＝證盡【宋】【元】【明】【宮】。（大正25，221d，n.2） [↑](#footnote-ref-228)
229. 如難陀出家後猶難忘其妻孫陀利，欲還俗習白衣行。後佛陀將之帶往三十三天見諸天女，難陀忽然覺得孫陀利如瞎獼猴，不如天女美貌。諸天女告曰：「聞世尊弟子難陀善修梵行，命終之後來生此間，可娶五百天女為妻。」之後佛陀又將難陀帶往阿鼻地獄，獄卒告曰：「世尊弟子難陀，彼於如來所淨修梵行，身壞命終生善處天上，於彼壽千歲快自娛樂，復於彼命終生此阿鼻地獄中。」難陀聞言驚懼，向佛懺悔，精進修行成阿羅漢。參見《增壹阿含經》卷9（大正2，591b-592c）。 [↑](#footnote-ref-229)
230. 參見Lamotte（1970, p.1359, n.3）：以下經論有提到名為難陀之龍王，參見Divyāvadāna（梵本《天譬》）p.395; Jātaka（巴利《本生經》）V, p.126；《增壹阿含經》卷28：「難陀、優槃難陀二龍王。」（大正2，703b24）；《雜阿含經》卷23：「難陀、跋難陀龍王。」（大正2，168a3）；《阿育王傳》卷2：「難陀、拔難陀龍王。」（大正50，104b13）；《阿育王經》卷2：「難陀、優波難陀二龍王。」（大正50，138b9）；《大智度論》卷32：「難陀、婆難陀龍王兄弟」（大正25，300a28-29）；《大智度論》卷100：「難陀、婆難陀龍王兄弟。」（大正25，752b12-13） [↑](#footnote-ref-230)
231. 漚＝優【宋】【元】【明】【宮】。（大正25，221d，n.3） [↑](#footnote-ref-231)
232. 螺＝騾【宋】【元】【明】【宮】。（大正25，221d，n.4） [↑](#footnote-ref-232)
233. （1）難陀優樓頻騾龍因瞋得解脫。（印順法師，《大智度論筆記》〔I013〕p.430）〔優＝漚（大正藏）〕

     （2）參見Lamotte（1970, p.1360, n.4）：Vinaya（巴利《律藏》）I, pp.24-25; Jātaka（巴利《本生經》）I, p.82; Mahāvastu（梵本《大事》）III, pp.428-429。又《過去現在因果經》卷4（大正3，646a13-650b）說到優樓頻螺迦葉住處有毒龍，佛住宿其中並降伏毒龍事。另參見《中本起經》卷1（大正4，149c11-152a）；《太子瑞應本起經》卷2（大正3，480c14-483a）；《五分律》卷16（大正22，108a8-24）；《四分律》卷32（大正22，793b16-c9）；《根本說一切有部毘奈耶破僧事》卷6（大正24，131a12-b19）。

     （3）參見《佛說初分說經》卷上（大正14，763a19-766b）。 [↑](#footnote-ref-233)
234. 眾生得度因緣不同：解脫之道義別。（印順法師，《大智度論筆記》〔C019〕p.219） [↑](#footnote-ref-234)
235. 關於「法眼」，參見《摩訶般若波羅蜜經》卷2（大正8，227c2-229a16），《放光般若經》卷2（大正8，9a19-b21），《光讚般若經》卷2（大正8，158c15-159b7），《大智度論》卷33（大正25，305c27-306a2），《大智度論》卷40（大正25，349a26-350b5）。 [↑](#footnote-ref-235)
236. 〔知〕－【宋】【元】【明】【宮】。（大正25，221d，n.5） [↑](#footnote-ref-236)
237. 關於般舟三昧之法門分別，參見《十住毘婆沙論》卷12〈25 助念佛三昧品〉：「是三昧所住處，少相、中相、多相，如是等應分別，知是事應當解釋。住處者，是三昧或於初禪可得，或第二禪、或第三禪、或第四禪可得；或初禪中間得勢力，能生是三昧。或少者，人勢力少故名為少，又少時住故名為少，又見少佛世界故名為少；中、多亦如是。說是三昧或說有覺有觀、或無覺有觀、或無覺無觀；**或喜相應、或樂相應、或不苦不樂相應**；或有入出息、或無入出息；或定是善性；或有漏、或無漏；或欲界繫、或色界繫、或無色界繫、或非欲界或非色界或非無色界繫；是三昧是心數法，心相應，隨心行法，共心生法；非色，非現，能緣；非業，業相應，隨業行；非先世業果報，除因報；可修、可知；可證，亦以身證，亦以慧證；或可斷、或不可斷；有漏應斷，無漏不可斷；知、見亦如是。」（大正26，88b15-c1） [↑](#footnote-ref-237)
238. 七地：欲界、未到定、靜慮中間、初禪、第二禪、第三禪、第四禪。 [↑](#footnote-ref-238)
239. 〔得〕－【石】。（大正25，221d，n.6） [↑](#footnote-ref-239)
240. 〔得〕－【宋】【元】【明】【宮】。（大正25，221d，n.7） [↑](#footnote-ref-240)
241. **極樂世界：**生時自能念佛。（印順法師，《大智度論筆記》〔C016〕p.212）

     **念佛：**生極樂自然能念佛。（印順法師，《大智度論筆記》〔C021〕p.221） [↑](#footnote-ref-241)
242. 印順法師，《空之探究》，p.72。 [↑](#footnote-ref-242)
243. 為何第三靜慮無解脫、勝處、遍處，參見《大毘婆沙論》卷85：

     問：何故第三靜慮無解脫、勝處、遍處耶？

     答：非田器故，乃至廣說。

     復次，對治欲界初靜慮中，識身所引緣色貪故，初、二靜慮立緣不淨解脫、勝處。第二、第三靜慮無識身所引緣色貪故，第三、第四靜慮不立緣色不淨解脫、勝處。前三靜慮有尋伺喜樂及入出息擾亂事故無淨解脫；後四勝處、前八遍處緣淨妙境，能伏煩惱，其事甚難，是故必依無擾亂地，乃得成就。

     復次，第三靜慮去欲界遠，於靜慮中又非最勝，故無解脫、勝處、遍處。

     復次，第三靜慮如第三無色無多功德故無解脫等。謂空、識無邊處有無邊行相功德，非想非非想處有滅定功德，無所有處無無邊行相又無滅定，是故此地功德減少。第三靜慮如彼，亦無解脫、勝處、遍處功德。

     復次，第三靜慮有生死中最勝受樂，能令行者耽著迷亂，故無解脫、勝處、遍處。（大正27，441b18-27） [↑](#footnote-ref-243)