`600`慧日佛學班第04期

**《大智度論》卷22**

**〈<品 n="1" t="序品之八念義（36）">釋初品中八念義第三十六之餘</品>〉**

**（大正25，221b12-228c25）**

釋厚觀（2008.04.12）

**$$肆、八念**

**$$（壹）明經說次第，何故九相之後說八念**（承上卷21）

**$$（貳）釋「八念」**（承上卷21）

**$一、念佛**（承上卷21）

**$二、念法**（印順法師，大智度論筆記》［F004］p.330）

**$（一）念法之德用：巧出，得今世果，無熱惱，不待時，能到善處，通達無礙**

**$1、總說**

念法者，如佛演說，行者應念：是法**巧出，得今世果**[[1]](#footnote-1)**，無熱**[[2]](#footnote-2)**惱，不待時，能到善處，通達無礙**。

**$2、別釋**

**$（1）巧出**（印順法師，大智度論筆記》［F004］p.330）

**$A、明內法之德**

「^巧出^^」者，

**$（A）二諦不相違**

**二諦不相違**故，[[3]](#footnote-3)所謂世諦、第一義諦是[[4]](#footnote-4)；智者不能壞、愚者不起諍故。[[5]](#footnote-5)

**$（B）離二邊**

是法亦**離二邊**，所謂若受五欲樂，若受苦行；復離二邊：若常、若斷，若我、若無我，若有、若無──如是等二邊不著。[[6]](#footnote-6)

是名「巧出」。

**$B、簡別外道**

諸外道輩自貴其法、毀賤他法故，不能巧出。

**$（2）得今世果**（印順法師，大智度論筆記》［F004］p.330）

「^得今世果^^」者，

**$A、明內法之德**

**$（A）離世苦、諍論，得身心安樂**

`601`離愛因緣世間種種苦，離邪見因緣種種論議鬪諍，身心得安樂。如佛說：「^持戒者安樂，身心不熱惱，臥安覺亦安，名聲[[7]](#footnote-7)亦遠聞。^^」[[8]](#footnote-8)

**$（B）因持戒……得涅槃**（印順法師，大智度論筆記》〔C031〕p.235）

復次，此佛法中因緣展轉生果，所謂持戒清（221c）淨故心不悔，心不悔故生法歡喜，法歡喜故身心快樂，身心快樂故能攝心，攝心故如實知，如實知故得厭，得厭故離欲，離欲故得解脫，得解脫果報得涅槃。[[9]](#footnote-9)

是名「得今世果」。

**$B、簡別外道**

外道法空行苦，無所得。如閻浮阿羅漢得道時自說：

「^我昔作外道，五十有五[[10]](#footnote-10)年，但食乾牛屎，裸形臥棘上。

我受如是辛苦，竟無所得；不如今得見佛聞法，出家三日[[11]](#footnote-11)，所作事辦，得阿羅漢。^^」[[12]](#footnote-12)

以是故，知佛法得今世果。

**$C、釋疑：「何故有佛弟子今不得果」疑**

問曰：若佛法得今世果，何以故佛諸弟子有無所得者？

答曰：

**$（A）依教行則得果；不依行，破戒亂心則不得**（印順法師，大智度論筆記》〔E023〕p.322）

行者能如佛所說，次第修行，無不得報；如病人隨良醫教，將和治法，病無不差[[13]](#footnote-13)。若不隨佛教，不次第行，破戒亂心，故無所得，非法不良也！

**$（B）漸次必得終不虛**

復次，諸未得道者，今世雖不得涅槃，後世得受福樂，漸次當得涅槃，終不虛也。如佛所說：「^其有出家為涅槃者，若遲若疾，皆當得涅槃。^^」[[14]](#footnote-14)

如是等能得今世果。

**$`602`（3）無熱惱三說**（印順法師，大智度論筆記》［F004］p.330）

「^無熱惱^^」者，

**$A、無身惱、心惱**

熱惱有二種：身惱，心惱。[[15]](#footnote-15)

**身惱**者，繫縛牢獄、拷[[16]](#footnote-16)掠、刑戮等。

**心惱**者，婬欲、瞋恚、慳貪、嫉妬因緣故，生憂愁、怖畏等。

此佛法中，持戒清淨故，**身**無是繫縛牢獄、拷掠、刑戮等惱；**心**離五欲、除五蓋、得實道故，無是婬欲、瞋恚、慳貪、嫉妬、邪疑等惱──無惱故無熱。

**$B、無漏禪定生喜樂，無復熱惱**

復次，無漏禪定生喜樂，遍身受故，諸熱則除；譬如人大熱悶，得入清涼池中，冷然清了，無復熱惱。

**$C、無見愛等煩惱故名無熱惱**

復次，諸煩惱若屬見、若屬愛，是名「熱」；佛法中無此故，名「無熱惱」。

**$（4）不待時三說**（印順法師，大智度論筆記》［F004］p.330）

「^不待時^^」者，（222a）佛法不待時而行，亦不待時與果。

**$A、隨修八聖道時便得涅槃，不待時**

**外道法**，日未出時受法，日出時不受法；或有日出時受，日未出不受；有晝受夜不受，有夜受晝不受。

**佛法**中無受待[[17]](#footnote-17)時，隨修八聖道時，便得涅槃。譬如火得薪便然；無漏智慧生時，便能燒諸煩惱，不待時也。

**$B、若戒定慧皆成就便得果，不復待時**

問曰：如佛說，有時藥、時衣、時食；[[18]](#footnote-18)若人善根未熟，待時當得，何以言無時？

答曰：此「時」者，隨世俗法，為佛法久住故，結時戒；若為修道得涅槃及諸禪定、智慧微妙法，不待時也。

**諸外道法**皆待時節，**佛法**但待因緣具足。若雖持戒、禪定，而智慧未成就，不能成道；若持戒、禪定、智慧皆成就，便得果，不復待時。

**$C、心淨人聞法即得果，名不待時**

復次，久久得果名為時，即[[19]](#footnote-19)得不名時。譬如好染一入便成；心淨人亦如是，聞法即染[[20]](#footnote-20)，得法眼淨，是名「不待時」。

**$`603`（5）能到善處**（印順法師，大智度論筆記》［F004］p.330）

「^能到善處^^」者，是三十七無漏道法，能將[[21]](#footnote-21)人到涅槃；譬如入恒河，必得至大海。諸餘外道法，非一切智人所說，邪見雜故，將至惡處；或時將至天上，還墮受苦，皆無常故，不名善處。

**$※ 無有將去者，云何能帶至善處**

問曰：無有將去者，云何得將至善處？

答曰：雖無將去者，但諸法能將諸法去；無漏善五眾[[22]](#footnote-22)斷，五眾中強名眾生，將去入涅槃。如風吹塵，如水漂草；雖無將去者，而可有去。

復次，因緣和合無有作，亦無有將去者，而果報屬因緣，不得自在，是即名為去。

**$（6）通達無礙**（印順法師，大智度論筆記》［F004］p.330）

「^通達無礙^^」者，得佛法印[[23]](#footnote-23)故，通達無礙；如得王印，則無所留難[[24]](#footnote-24)。

**$A、****三法印：出體**（印順法師，大智度論筆記》［F003］p.329）

問曰：何等是佛法印？

答曰：佛法印有三種：一者、一切有為法念念生滅皆無常，二者、一（222b）切法無我，三者、寂滅涅槃。[[25]](#footnote-25)

**$B、廣明三法印**

**$（A）諸行無常印**

行者知三界皆是有為生滅作法，先有今無，今有後無，念念生滅，相續相似生故，可得見知；如流水、燈焰、長風[[26]](#footnote-26)，[[27]](#footnote-27)相似相續故，人以為一。[[28]](#footnote-28)眾生於無`604`常法中常顛倒故，謂去者是常住──是名「一切作法無常印」。

**$（B）諸法無我印**

一切法無我：諸法內無主、無作者、無知、無見、無生者、無造業者，一切法皆屬因緣，屬因緣故不自在，不自在故無我，[[29]](#footnote-29)我相不可得故；如〈破我品〉[[30]](#footnote-30)中說──是名「無我印」。

**$※ 釋疑：何故但說有為法無常，而說一切法無我**

問曰：何以故但**作法**無常，**一切法**無我？

答曰：

**$a、不作法無因緣，故非無常**（印順法師，大智度論筆記》〔D009〕p.252）

不作法無因無緣故，不生不滅；不生不滅故，不名為無常。

**$b、不作法不生心著，故非無常**（印順法師，大智度論筆記》〔D009〕p.252）

復次，不作法中不生心著顛倒，以是故不說是「無常」，可說言「無我」。有人說：「^神是常遍知相。^^」以是故說「一切法中無我」。

**$（C）涅槃寂滅印**

寂滅者是涅槃，三毒、三衰[[31]](#footnote-31)火滅故，名[[32]](#footnote-32)「寂滅印」。

**$a、釋疑：為何寂滅印唯說一法，不多說？〔兼明三法印之關係〕**

問曰：寂滅印中，何以但一法，不多說？

答曰：

**$（a）初五眾，次一切法，後二印之果**（印順法師，大智度論筆記》［F003］p.329）

初印中說五眾，二印中說一切法皆無我，第三印中說二印果，是名「寂滅印」。

**$（b）初破我所，次破我，後果**（印順法師，大智度論筆記》［F003］p.329）

一切作法無常，則破我所外五欲等；若說無我，破內我法；我、我所破故，是名「寂滅涅槃」。

**$（c）初厭世間，次離觀主，後無所住**（印順法師，大智度論筆記》［F003］p.329）

行者觀**作法無常**，便生厭，厭世苦。

既知厭苦，存著觀主，謂能作是觀，以是故有第二法印，知一切無我。於五眾、十二入、十八界、十二因緣中，內外分別推求，觀主不可得；不可得故，是**一切法無我**。

`605`作如是知已，不作戲論，無所依止，但歸於滅，以是故說「**寂滅涅槃印**」。

**$b、釋疑：大乘說「諸法不生不滅」，三法印中說「諸行無常名法印」，二法云何不相違**[[33]](#footnote-33)

問曰：摩訶衍中說「^諸法不生不滅，一相，所謂無相^^」[[34]](#footnote-34)，此中云何說「一切有為作法無常名為法印」？二法云何不相違？

答曰：（222c）觀無常，即是觀空因緣；如觀色念念無常，即知為空。過去色滅壞，不可見故無色相；未來色不生，無作無用，不可見故無色相；**現在色亦無住**，不可見、不可分別知**故無色相**。無色相即是空，空即是無生無滅。無生無滅及生滅其實是一，說有廣略。

**$※ 因論生論：為何說現在色無色相**

問曰：過去、未來色，不可見故無色相，現在色住時可見，云何言無色相？

答曰：現在色亦無住時，如四念處[[35]](#footnote-35)中說：「若法後見壞相，當知初生時壞相，以隨逐微細故不識。如人著屐，若初日新而無有故，後應常新，不應有故。」若無故應是常，常故無罪無福，無罪無福故，則道俗法亂。

復次，生滅相常隨作法，無有住時；若有住時，則無生滅。以是故，現在色無有住。住中亦無[[36]](#footnote-36)有生滅，是一念中住，亦是有為法故。

是名「通達無礙」。

**$3、總結「念法之德用」**

如是應念法。

**$（二）念法及法義**（印順法師，大智度論筆記》［F004］p.330）

復次，法有二種：一者、佛所演說三藏、十二部、八萬四千法聚；

二者、佛所說法義，所謂持戒、禪定、智慧、八聖道及解脫果、涅槃等。

行者先當念佛所演說，次當念法義。

**$1、念佛所演說教法**

「^念佛所演說[[37]](#footnote-37)^^」者，

**$（1）佛語皆實**（印順法師，大智度論筆記》［F008］p.335）

佛語美妙，皆真實，有大饒益。

**$`606`（2）亦深亦淺**（印順法師，大智度論筆記》［F008］p.335）

佛所演說，亦深亦淺：觀實相故深，巧說故淺。[[38]](#footnote-38)

**$（3）重語無失**（印順法師，大智度論筆記》［F008］p.335）

重語無失，各各有義故。

**$（4）四處莊嚴**（印順法師，大智度論筆記》［F008］p.335）

佛所演說住四處[[39]](#footnote-39)，有四種功德莊嚴：一、慧處，二、諦處，三、捨處，四、滅處。

**$（5）由此四答故不可壞**（印順法師，大智度論筆記》〔C009〕p.198）

有四種答，故不可壞：一、定答，二、解答，三、反問答，四、置答。[[40]](#footnote-40)

**$（6）遮聽不定**（印順法師，大智度論筆記》〔C023〕p.225）

佛所演說，或時聽而遮，或時遮而聽，或聽而不遮，或遮而不聽──此四皆順從無違。

**$（7）無戲論而破有無論**（印順法師，大智度論筆記》［F008］p.335）

佛說得諸法相故，無戲論；有義理說故，破「有」、「無」論。

**$（8）順第一義說世間無咎**（印順法師，大智度論筆記》［F008］p.335）

佛演說隨順（223a）第一義，雖說世間法亦無咎，與二諦不相違故。

**$（9）於淨人為美，於不淨人為惡**（印順法師，大智度論筆記》［F008］p.335）

隨順利益說，於清淨人中為美妙，於不淨人中為苦惡。

**$（10）於美語苦語無罪**（印順法師，大智度論筆記》［F008］p.335）

於美語、苦語中，亦無過罪。

**$（11）隨善法不著善法**（印順法師，大智度論筆記》［F008］p.335）

佛語皆隨善法，亦不著善法[[41]](#footnote-41)。

**$`607`（12）訶讚而無所依**（印順法師，大智度論筆記》［F008］p.335）

雖是垢法、怨家，亦不以為高；雖種種有所訶[[42]](#footnote-42)，亦無有訶罪；雖種種讚法，亦無所依止。

**$（13）無增減而有略廣**（印順法師，大智度論筆記》［F008］p.335）

佛言說中，亦無增無減，或略或廣。

**$（14）初善久久研求亦善**（印順法師，大智度論筆記》［F008］p.335）

佛語初善，久久研求亦善。

**$（15）語多而義不薄**（印順法師，大智度論筆記》［F008］p.335）

佛語雖多，義味不薄。

**$（16）語雜而義不亂**（印順法師，大智度論筆記》［F008］p.335）

雖種種雜語，義亦不亂。

**$（17）引人心不令人著**（印順法師，大智度論筆記》［F008］p.335）

雖能引人心，亦不令人生愛著。

**$（18）高顯而人不難**（印順法師，大智度論筆記》［F008］p.335）

雖殊異高顯，亦不令人畏難。

**$（19）遍而小人不解**（印順法師，大智度論筆記》［F008］p.335）

雖遍有所到，凡小人亦不能解。

**$（20）令人汗出毛豎**（印順法師，大智度論筆記》［F008］p.335）

佛語如是有種種希有事，能令人衣毛為竪，流汗氣滿，身體戰[[43]](#footnote-43)懼。

**$（21）令天心厭**（印順法師，大智度論筆記》［F008］p.335）

亦能令諸天心厭，聲滿十方，六種動[[44]](#footnote-44)地。

**$（22）令捨久所著而樂所不著**（印順法師，大智度論筆記》［F008］p.335）

亦能令人於無始世界所堅著者能令捨，所不堅著者能令樂。

**$（23）惡人聞憂怖，善人聞如甘露味**（印順法師，大智度論筆記》［F008］p.335）

佛語，罪惡人聞之，自有罪故，憂怖熱惱；善一心精進入道人聞，如服甘露味，初亦好，中亦好，後亦好。

**$（24）一音普被同聞異解**（印順法師，大智度論筆記》［F008］p.335）

復次，多會眾中，各各欲有所聞，佛以一言答，各各得解，各各自見佛獨為我說。[[45]](#footnote-45)

**$`608`（25）處有遠近，聲無增減**（印順法師，大智度論筆記》［F008］p.335）

於大眾中雖有遠近，聞者聲無增減，滿三千大千世界[[46]](#footnote-46)，乃至十方無量世界。

**$（26）應度者聞，不度者不聞**（印順法師，大智度論筆記》［F008］p.335）

應度者聞，不應度者不聞；譬如雷霆振[[47]](#footnote-47)地，聾者不聞，聽[[48]](#footnote-48)者得悟。

如是種種念佛言語。

**$2、念「法義」**

**$（1）總說**

何等是**法義**？信、戒、捨、聞、定、慧等為道諸善法及三法印，如「通達」[[49]](#footnote-49)中說。

**$（2）別明三法印**

一切有為法無常、一切法無我、寂滅涅槃，是名佛法義。

是三印，一切論議師所不能壞，雖種種多有所說，亦無能轉諸**法性**者；如冷相，無能轉令熱。

諸法性不可壞，假使人能傷虛空，是諸法印如法不可（223b）壞。

聖人知是三種法相，[[50]](#footnote-50)於一切依止邪見各各鬪諍處得離；譬如有目人見群盲諍種種色相，愍而笑之，不與共諍。

**$※ 因論生論：聲聞法說四種實諦，大乘說一實相印，今何故說三實法印**

問曰：佛說聲聞法有四種實，摩訶衍中有一實，今何以故說三實？[[51]](#footnote-51)

答曰：佛說三種實法印，廣說則四種，略說則一種。

**無常**即是苦諦、集諦、道諦，說**無我**則一切法，說**寂滅涅槃**即是盡諦。

復次，有為法**無常**，念念生滅故，皆屬因緣，無有自在；無有自在故**無我**；無常、無我無相故心不著，無相不著故，即是**寂滅涅槃**。以是故，摩訶衍法中，雖說「一切法不生不滅，一相，所謂無相」，無相即寂滅涅槃。

**$（三）盡理之說：念佛法僧所緣與旃延異**（印順法師，大智度論筆記》〔D022〕p.268）

**$1、法寶攝辟支佛及菩薩功德，是小乘義**（印順法師，大智度論筆記》〔E017〕p.315）

是念法三昧，緣智緣盡、諸菩薩及辟支佛功德。

**$2、念法（佛、僧）所指大小不同**（印順法師，大智度論筆記》［F004］p.330）

問曰：何以故念佛但緣佛身中無學諸功德？念僧三昧緣佛弟子身中諸學無學法？餘殘善無漏法皆念法三昧所緣？

`609`答曰：

**$（1）迦旃延尼子說**

迦栴延尼子如是說。

**$（2）摩訶衍人說**

**$A、念佛三昧所緣**

摩訶衍人說：「三世十方諸佛，及諸佛從初發意乃至法盡，於其中間所作功德神力，皆是念佛三昧所緣。」

**$B、念法三昧所緣**

如佛所說及所說法義經，從一句一偈乃至八萬四千法聚，信、戒、捨、聞、定、智慧等諸善法，乃至無餘涅槃，皆是念法三昧所緣。

**$C、念僧三昧所緣**

諸菩薩、辟支佛、及聲聞眾，除佛，餘殘一切聖眾及諸功德，是念僧三昧所緣。

**$三、念僧**（印順法師，大智度論筆記》［F004］p.330）

**$（一）念僧五眾具足，應受恭敬供養，是無上福田**

**$1、總說**

念僧者，是佛弟子眾，戒眾具足，禪定眾、智慧眾、解脫眾、解脫知見眾具足；四雙八輩，應受供養恭敬禮事，是世間無上福田。

**$2、別釋**

**$（1）釋「念五眾具足」**（印順法師，大智度論筆記》［F004］p.330）

行者應念如佛所讚僧：若聲聞僧、若辟支佛僧、若菩薩僧功德。是聖僧五眾[[52]](#footnote-52)具足，如上說。[[53]](#footnote-53)

**$※ 釋疑：先已讚佛具足五眾，今云何復以五眾讚僧**

問曰：先已以五眾讚佛，云何復以五眾讚僧？（223c）

答曰：

**$A、隨其所得而讚**

隨弟子所得五眾而讚具足。

具足有二種：一者、實具足，二者、名具足。

如佛弟子所可應得者，盡得而讚，是名「名具足」；如佛所得而讚，是名「實具足」。

**$B、簡別內外道**

復次，為欲異於外道出家眾、在家眾故，作如是讚。

**外道**在家眾，讚其富貴、豪尊、勢力；出家眾，讚其邪見苦行，染著智慧，執論諍競。

`610`念僧眾中，或有持戒、禪定、智慧等，少不足稱；以是故佛自讚弟子眾，一切功德根本住處，戒眾具足乃至解脫知見眾具足。住是**戒眾**中不傾動，引**禪定**弓，放**智慧**箭，破諸煩惱賊，得**解脫**，於是**解脫中生知見**。譬如健人先安足，挽[[54]](#footnote-54)弓放箭，能破怨敵[[55]](#footnote-55)，得出二怖：免罪於王，拔難於陣；決了知見，賊已破滅，心生歡喜。是故以五眾讚。

**$（2）釋「應受供養恭敬禮事」**（印順法師，大智度論筆記》［F004］p.330）

「^應供養^^」者，五眾功德具足故。

如富貴、豪勢之人，人所宗敬；佛弟子眾亦如是，有「淨戒、禪定、智慧」財富，「解脫、解脫知見」勢力故，應供養恭敬、合掌禮事。

**$（3）釋「世間無上福田」**（印順法師，大智度論筆記》［F004］p.330）

「^世間無上福田^^」者，施主有二種：貧者、富者。**貧者**禮事、恭敬、迎送而得果報；**富者**亦能恭敬、禮事、迎送，又以[[56]](#footnote-56)財物供養而得果報。是故名為「世間無上福田」。

譬如良田，耕治調柔，以時下種，溉灌豐渥[[57]](#footnote-57)，所獲必多。

眾僧福田亦復如是，以智慧犁耕，出結使根，以四無量心磨治調柔；諸檀越下信施穀子，溉以念施恭敬、清淨心水，若今世、若後世得無量世間樂及得三乘果。

如薄拘羅比丘，鞞婆尸佛時，以一呵梨勒果供養眾僧，九十一劫天上、人中受福樂果，常無疾病；[[58]](#footnote-58)今值釋迦牟尼佛，（224a）出家漏盡，得阿羅漢。[[59]](#footnote-59)

如沙門二十億，鞞婆尸佛時，作一房舍，以物覆地，供養眾僧，九十一劫天上、人中受福樂果，足不蹈地；生時足下毛長二寸，柔軟淨好。[[60]](#footnote-60)父見歡喜，與二十億兩金。見佛聞法，得阿羅漢，於諸弟子中精進第一。[[61]](#footnote-61)

如是等少施得大果報，是故名「世間無上福田」。

**$（4）釋「四雙八輩」**（印順法師，大智度論筆記》［F004］p.330）

「^僧中有四雙八輩^^」[[62]](#footnote-62)者，佛所以說世間無上福田，以有此八輩聖人故名「無上福田」。

**$`611`※ 僧中四雙八輩二十七賢聖**（印順法師，大智度論筆記》〔E011〕p.305）

問曰：如佛告給孤獨居士：「^世間福田應供養者有二種：若學人，若無學人；學人十八，無學人有九。^^」[[63]](#footnote-63)今此中何以故但說八？

答曰：彼廣說故十八及九，今此略說故八；彼二十七聖人，此八皆攝。信行、法行，或向須陀洹攝，或向斯陀含攝，或向阿那含攝；家家，向斯陀含攝；一種，向阿那含攝；五種[[64]](#footnote-64)阿那含[[65]](#footnote-65)，向阿羅漢攝；信行、法行入思惟道，名信解脫、見得，是信解脫、見得，十五[[66]](#footnote-66)學人攝。九種福田，阿羅漢攝。

**$（二）念僧是良伴**（印順法師，大智度論筆記》［F004］p.330）

復次，行者應念僧：「僧是我趣涅槃之真伴，一戒、一見，如是應歡喜，一心恭敬，順從無違。我先伴種種眾惡，妻子、奴婢、人民等，是入三惡道伴；今[[67]](#footnote-67)得聖人伴，安隱至涅槃。佛如醫王，法如良藥，僧如瞻病人。[[68]](#footnote-68)我當清淨持戒、正憶念，如佛所說法藥，我當順從。僧是我斷諸結病中一因緣，所謂瞻病人。」是故當念僧。

**$（三）念僧德難量**（印順法師，大智度論筆記》［F004］p.330）

復次，僧有無量戒、禪定、智慧等具足，其德不可測量。[[69]](#footnote-69)

如一富貴長者信樂僧，白僧執事：「^我次第請僧於舍食。^^」日日次請，乃至沙彌，執事不聽沙彌受請。[[70]](#footnote-70)

諸沙彌言：「^以何意故不聽沙彌？^^」

答（224b）言：「^以檀越不喜請年少故[[71]](#footnote-71)。^^」便說偈言：

「^鬚髮白如雪，齒落皮肉皺，僂步[[72]](#footnote-72)形體羸，樂請如是輩。^^」

諸沙彌等皆是大阿羅漢，如打師子頭，欻然[[73]](#footnote-73)從坐起而說偈言：

`612`「^檀越無智人，見形不取德；捨是少[[74]](#footnote-74)年相，但取老瘦黑！^^」

上尊耆年相者，如佛說偈：

「^所謂長老相，不必以年耆、形瘦鬚髮白，空老內無德[[75]](#footnote-75)。

能捨罪福果，精進行梵行，已離一切法，是名為長老[[76]](#footnote-76)。^^」

是時諸沙彌復作是念：「^我等不應坐觀此檀越品量僧好惡。^^」即復說偈：

「^讚歎呵罵中，我等心雖一；是人毀佛法，不應不教誨！

當疾到其舍，以法教語之，我等不度者，是則為棄物！^^」

即時諸沙彌自變其身皆成老年，鬚髮白如雪，秀眉[[77]](#footnote-77)垂覆眼，皮皺如波浪，其脊曲如弓，兩手負杖[[78]](#footnote-78)行，次第而受請；舉身皆振掉[[79]](#footnote-79)，行止不自安，譬如白楊[[80]](#footnote-80)樹，隨風而動搖。

檀越見此輩，歡喜迎入坐；坐已須臾頃，還復年少形。

檀越驚怖言：「^如是耆老相，還變成少身；如服還年藥，是事何由然？^^」

諸沙彌言：

「^汝莫生疑畏，我等非非人。汝欲平量僧，是事甚可傷！

我等相憐愍，故現如是化，汝當深識之，聖眾不可量！

如說：（224c）

『譬如以蚊[口\*(隹/乃)][[81]](#footnote-81)，猶可測海底；一切天與人，無能量僧者。

僧以功德貴，猶尚不分別；而汝以年歲，稱量諸大德。

大小生於智，不在於老少。有智懃精進，雖少而是老；

懈怠無智慧，雖老而是少。』

汝今平量僧，是則為大失！如欲以一指測知大海底，為智者之所笑！

汝不聞佛說：『四事雖小而不可輕？太子雖小，當為國王，是不可輕；蛇子雖小，毒能殺人，亦不可輕；小火雖微，能燒山野，又不可輕也；沙彌雖小，得聖神通，最不可輕！』^^[[82]](#footnote-82)

`613`^又有四種人如菴羅果：生而似熟，熟而似生，生而似生，熟而似熟。[[83]](#footnote-83)佛弟子亦如是：（1）有聖功德成就，而威儀、語言不似善人；（2）有威儀、語言似善人，而聖功德不成就；（3）有威儀、語言不似善人，聖功德未成就；（4）有威儀、語言似善人，而聖功德成就。

汝云何不念是言，而欲稱量於僧？汝若欲毀僧，是則為[[84]](#footnote-84)自毀，汝為大失！已[[85]](#footnote-85)過事不可追，方來善心，除去諸疑悔，聽我所說：

聖眾不可量，難以威儀知，不可以族姓，亦不以多聞，

亦不以威德，又不以耆年，亦不以嚴容，復不以辯言。

聖眾大海水，功德故甚深。

佛以百事讚是僧，施之雖少得報[[86]](#footnote-86)多，是第三寶聲遠聞，以是故應供養僧。（225a）

不應分別是老少，多知少聞及明闇；如人觀林不分別，伊蘭[[87]](#footnote-87)、瞻蔔[[88]](#footnote-88)及薩羅[[89]](#footnote-89)。

汝欲念僧當[[90]](#footnote-90)如是，不應以愚分別聖。

摩訶迦葉出家時，納衣價直[[91]](#footnote-91)十萬金，欲作乞人下賤服，更求麁弊不能得。[[92]](#footnote-92)

聖眾僧中亦如是，求索最下小福田，能報施者十萬倍，更求不如不可得。

眾僧大海水，結戒為畔際[[93]](#footnote-93)。若有破戒者，終不在僧數。

譬如大海水，不共死屍宿！^^」

檀越聞是事，見是神通力，身驚毛竪，合掌白諸沙彌言：

「^諸聖人，我今懺悔！我是凡夫人，心常懷罪，我有少疑，今欲請問。^^」

`614`而說偈言：「^大德已過疑，我今得遭遇，若復不諮問，則是愚中愚！^^」

諸沙彌言：「^汝欲問者便問，我當以所聞答。^^」

檀越問言：「^於佛寶中信心清淨，於僧寶中信心清淨，何者福勝？^^」[[94]](#footnote-94)

答曰：「^我等初不見僧寶、佛寶有增減。何以故？^^

**$※ 佛數數化食事**[[95]](#footnote-95)（印順法師，大智度論筆記》〔G001〕p.378）

^佛一時舍婆提乞食，有一婆羅門姓婆羅埵逝，佛數數到其家乞食；心作是念：『是沙門何以來數數，如負其債？』

佛時說偈：『時雨數數墮，五穀數數成；數數修福業，數數受果報。

數數受生法，故受數數死；聖法數數成，誰數數生死？』

婆羅門聞是偈已，作是念：『佛大聖人，具知我心。』慚愧，取鉢入舍，盛滿美食以奉上佛。（225b）

佛不受，作是言：『我為說偈故得此食，我不食也！』

婆羅門言：『是食當與誰？』

佛言：『我不見天及人能消是食者，汝持去，置少草地、若無虫水中。』

即如佛教，持食著無虫水中，水即大沸，烟火俱出，如投大熱鐵。婆羅門見已，驚怖言：『未曾有也！乃至食中神力如是！』還到佛所，頭面禮佛足懺悔，乞出家受戒。

佛言：『善來！』即時鬚髮自墮，便成沙門；漸漸斷結，得阿羅漢道。^^[[96]](#footnote-96)

**$※ 佛令憍曇彌以金色衣施僧**（印順法師，大智度論筆記》〔G001〕p.378）

^復有摩訶憍曇彌，以金色上下寶衣奉佛。[[97]](#footnote-97)佛知眾僧堪能受用，告憍曇彌：『以此上下衣與眾僧。』[[98]](#footnote-98)

以是故，知佛寶、僧寶，福無多少。^^」

檀越言：「^若為佛布施，僧能消能受，何以故婆羅埵逝婆羅門食，佛不教令僧食？^^」

諸沙彌答言：「^為顯僧大力故。若不見食在水中有大神力者，無以知僧力為大！若為佛施物而僧得受，便知僧力為大。譬如藥師欲試毒藥，先以與鷄，鷄即時死，然後自服，乃知藥師[[99]](#footnote-99)威力為大！是故，檀越！當知：『若人愛敬佛，亦當愛敬僧，不當有分別，同皆為寶故！』^^」

爾時，檀越聞說是事，歡喜言：「^我某甲從今日，若有入僧數中，若小、若大，一心信敬，不敢分別！^^」

`615`諸沙彌言：「^汝心信敬無上福田，不久當得道。何以故？『多聞及持戒，智慧禪定者，皆入僧數中，如萬川歸海。譬如眾藥草，依止於雪山；百穀諸草木，皆依止於地；（225c）一切諸善人，皆在僧數中。^^』

**$※ 佛讚阿泥盧頭等三人**（印順法師，大智度論筆記》〔G001〕p.378）

^復次，汝等曾聞佛為長鬼神將軍讚三善男子──阿泥盧陀、難提、迦翅彌羅不？佛言：『若一切世間天及人，一心念三善男子，長夜得無量利益。』[[100]](#footnote-100)以是事故，倍當信敬僧！是三人不名僧[[101]](#footnote-101)，佛說念三人有如是果報，何況一心清淨念僧？是故，檀越！當任力[[102]](#footnote-102)念僧名，如說偈：

『是諸聖人眾，則為雄猛軍，摧滅魔王賊，是伴至涅槃！^^』」

諸沙彌為檀越種種說僧聖功德；檀越聞已，舉家大小皆見四諦，得須陀洹道。

以是因緣故，應當一心念僧。

**$四、念戒**（印順法師，大智度論筆記》［F004］p.330）

念戒者，

**$（一）明戒之內容、修學次第，及其力用**

**$1、二種戒、三種戒**[[103]](#footnote-103)（印順法師，大智度論筆記》〔J032〕p.521）

戒有二種：有漏戒、無漏戒。

有漏復有二種：一者、律儀戒，二者、定共戒。

**$2、初念三戒，後念無漏**（印順法師，大智度論筆記》［F004］p.330）

行者初學，念是三種戒；學三種已，但念無漏戒。

**$3、三戒之力用**（印順法師，大智度論筆記》〔A034〕p.65）

**$（1）律儀戒**

是律儀戒能令諸惡不得自在、枯朽折減[[104]](#footnote-104)。

**$（2）定共戒**

禪定戒能遮諸煩惱。何以故？得內樂故，不求世間樂。

**$（3）無漏戒**

無漏戒能拔諸惡煩惱根本故。

**$（二）云何念戒**

問曰：云何念戒？

答曰：

**$`616`1、念戒如藥忌**（印順法師，大智度論筆記》〔F004〕p.330）

如先說念僧中，佛如醫王，法如良藥，僧如瞻[[105]](#footnote-105)病人，戒如服藥禁忌；[[106]](#footnote-106)行者自念：我若不隨禁忌，三寶於我為無所益。又如導師指示好道，行者不用，導師無咎，以是故我應念戒。

**$2、戒是善本、出家初門、涅槃初因**（印順法師，大智度論筆記》［A034］p.65）

復次，是戒，一切善法之所住處；譬如百穀藥木，依地而生。持戒清淨，能生長諸深禪定、實相智慧；亦是出家人之初門，一切出家人之所依仗，到涅槃之初因緣，如說：「^持戒故心不悔，乃至得解脫涅槃。^^」[[107]](#footnote-107)

**$3、念清淨戒、不缺戒、不破戒、不穿戒、不雜戒、自在戒、不著戒、智者所讚戒**[[108]](#footnote-108)

行者念：清淨戒，不缺戒，不破戒，不穿戒，不雜戒，自在戒，不著（226a）戒，智者所讚戒。[[109]](#footnote-109)

**$（1）清淨戒**（印順法師，大智度論筆記》［A034］p.65）

無諸瑕隙，名為「清淨戒」。

**$（2）不缺戒，（3）不破戒**（印順法師，大智度論筆記》［A034］p.65）

云何名「不缺戒」？

五眾[[110]](#footnote-110)戒中除四重戒，犯諸餘重者是名「缺」，犯餘罪是為[[111]](#footnote-111)「破」。[[112]](#footnote-112)

`617`復次，身罪名「缺」，口罪名「破」。

復次，大罪名「缺」，小罪名「破」。

**$（4）不穿戒**（印順法師，大智度論筆記》［A034］p.65）

善心迴向涅槃，不令結使、種種惡覺觀得入，是名「不穿」。

**$（5）不雜戒**（印順法師，大智度論筆記》［A034］p.65）

為涅槃、為世間，向二處，是名為「雜」。

**$（6）自在戒**（印順法師，大智度論筆記》［A034］p.65）

隨戒，不隨外緣。如自在人無所繫屬，持是淨戒，不為愛結[[113]](#footnote-113)所拘，是為「自在戒」。

**$（7）不著戒**（印順法師，大智度論筆記》［A034］p.65）

於戒[[114]](#footnote-114)不生愛、慢等諸結使，知戒實相，亦不取是戒。若取是戒，譬如人在囹圄，桎梏所拘，雖得蒙赦，而復為金鎖所繫。人為恩愛煩惱所繫，如在牢獄；雖得出家，愛著禁戒，如著金鎖。行者若知戒是無漏因緣而不生著，是則解脫，無所繫縛，是名「不著戒」。

**$（8）智者所讚戒**（印順法師，大智度論筆記》［A034］p.65）

**$A、三乘聖者所讚**

**諸佛、菩薩、辟支佛及聲聞所讚戒**，若行是戒、用是戒，是名「智所讚戒」。

**外道戒**者，牛戒、鹿戒、狗戒，羅剎鬼戒，啞戒、聾戒──如是等戒，智所不讚，唐苦無善報。

**$B、無漏戒：正語、正業、正命**

復次，智所讚者，於三種戒中，無漏戒不破不壞，依此戒得實智慧，是聖所讚戒。

無漏戒有三種：如佛說**正語、正業、正命**。是三業義，如八聖道中說[[115]](#footnote-115)，是中應廣說。

**$※ 釋疑一：慧前戒中定後，次第之理**（印順法師，大智度論筆記》［A041］p.79）

問曰：若持戒是禪定因緣，禪定是智慧因緣，八聖道中何以慧在前，戒在中，定在後？

答曰：行路之法，應先以[[116]](#footnote-116)眼見道而後行，行時當精懃；精懃行時，常念如導師所教；念已，一心進路，不順非道。

**$（A）正見**

正見亦如是。先以正智慧，觀五受眾皆苦，是名「苦」；苦從愛等諸結使和合生，是名「集」；愛等結使滅，是名「涅槃」；如是等觀八分，名為（226b）「道」`618`──是名「正見」。行者是時心定知世間虛妄可捨，涅槃實法可取，決[[117]](#footnote-117)定是事，是名「正見」。

**$（B）正思惟**

知見是事，心力未大，未能發行；思惟籌量，發動正見令得力，是名「正思惟」。

**$（C）正語，（D）正業，（E）正命**

智慧既發，欲以言宣故，次「正語」、「正業」、「正命」戒。

**$（F）正方便**

行時精進不懈，不令住色、無色定中，是名「正方便」。

**$（G）正念**

用是正見觀四諦，常念不忘：念一切煩惱是賊，應當捨；正見等是我真伴，應當隨，是名「正念」。

**$（H）正定**

於四諦中攝心不散，不令向色、無色定中，一心向涅槃，是名「正定」。

**$※ 釋疑二：初學有次第，無漏心中一心具**（印順法師，大智度論筆記》［A041］p.79）

是初，得善有漏，名為煖法、頂法、忍法中義；次第增進，初、中、後心。入無漏心中疾，一心中具，無有前後分別次第。

**$※ 釋疑三：八分相助，各有特能**（印順法師，大智度論筆記》［A041］p.79）

正見相應，正思惟、正方便、正念、正定，三種戒隨是分[[118]](#footnote-118)分行。

正見：分別好醜利益為事；

正思惟：發動正見為事；

正語等：持是智慧諸功德，不令散失；

正方便：驅策令速進不息；

正念：七事所應行者，憶而不忘；

正定：令心清淨，不濁、不亂，令正見七分得成；如無風房[[119]](#footnote-119)中燈，則照明[[120]](#footnote-120)了了。

如是無漏戒，在八聖道中，亦為智者所讚。

**$C、有漏戒（在四加行）生無漏，故應行**（印順法師，大智度論筆記》［A034］p.65）

問曰：**無漏戒**應為智者所讚，**有漏戒**何以讚？

答曰：有漏戒似無漏，隨無漏同行因緣，是故智者合讚。

如賊中有人叛來歸我，彼雖是賊，今來向我，我當內[[121]](#footnote-121)之，可以破賊，何可不念！

`619`諸煩惱賊在三界城中住，有漏戒善根──若煖法、頂法、忍法、世間第一法，與餘有漏法異故，行者受用。以是因緣故，破諸結使賊，得苦法忍無漏法財，以是故智者所讚。

**$（三）總結「念戒」**

是名「念戒」。

**$五、念捨**[[122]](#footnote-122)（印順法師，大智度論筆記》［F004］p.330）

「^念捨^^」者，有二種捨：一者、施[[123]](#footnote-123)，二者、（226c）捨諸煩惱。

施捨有二種：一者、財施，二者、法施。三種捨[[124]](#footnote-124)和合，名為「捨」。

**$（一）念財捨**（印順法師，大智度論筆記》［F004］p.330）

財施是一切善法根本故，行者作是念：「^上四念[[125]](#footnote-125)因緣故得差煩惱病，今以何因緣故得是四念？則是先世、今世於三寶中少有布施因緣故。^^」所以者何？

**$1、施三寶必得涅槃**（印順法師，大智度論筆記》［A033］p.62）

眾生於無始世界中不知於三寶中布施故，福皆盡滅。是三寶有無量法，是故施亦不盡，必得涅槃。[[126]](#footnote-126)

**$2、布施是初助道因緣**（印順法師，大智度論筆記》［A033］p.62）

復次，過去諸佛初發心時，皆以少多布施為因緣；如佛說：「^是布施是初助道因緣。^^」[[127]](#footnote-127)

**$3、人命無常，財物如電，應布施作助道因緣**

復次，人命無常，財物如電，若人不乞，猶尚應與，何況乞而不施？以是應施，作助道因緣。

**$4、財為煩惱業因緣，常應自捨，何況施得大福而不布施**

復次，財物是種種煩惱罪業因緣；若持戒、禪定、智慧種種善法，是涅槃因緣。以是故，財物尚應自棄，何況好福田中而不布施？

**$※ 兄弟二人投金入水事**（印順法師，大智度論筆記》〔G001〕p.378）

譬如有兄弟二人，各擔十斤金行道中，更無餘伴。

兄作是念：「^我何以不殺弟取金？此曠路中人無知者。^^」

弟復生念，欲殺兄取金。

兄弟各有惡心，語言視瞻皆異。

兄弟即自悟，還生悔心：「^我等非人，與禽獸何異？同生兄弟，而為少金故而生惡心！^^」

`620`兄弟共至深水邊，兄以金投著水中。弟言：「^善哉！善哉！^^」

弟尋復棄金水中。兄復言：「^善哉！善哉！^^」

兄弟更互相問，何以故言「善哉」？

各相[[128]](#footnote-128)答言：「^我以此金故，生不善心，欲相危[[129]](#footnote-129)害；今得棄之，故言善哉！^^」二辭各爾。

以是故知財為惡心因緣，常應自捨！何況施得大福而不[[130]](#footnote-130)施？

**$※ 讚布施偈**（印順法師，大智度論筆記》［G001］p.378）

如說[[131]](#footnote-131)：「^施名行寶藏，亦為善親友，終始相利益，無有能壞者。（227a）

施為好[[132]](#footnote-132)密蓋，能遮飢渴雨；施為堅牢船，能度貧窮海。

慳為凶衰相，為之生憂畏；洗之以施水，則為生福利。

慳惜不衣食，終身無歡樂，雖云有財物，與貧困無異。

慳人之室宅，譬如丘塚墓，求者遠避之，終無有向者。

如是慳貪人，智者所擯[[133]](#footnote-133)棄；命氣雖未盡，與死等無異。

慳人無福慧，於施無堅要；臨當墮死坑，戀惜生懊恨；

涕泣當獨去，憂悔火燒身。好施者安樂，終無有是苦。

人修布施者，名聞滿十方，智者所愛敬，入眾無所畏，

命終生天上，久必得涅槃！^^」

如是等種種訶慳貪、讚布施。

是名「念財施」。

**$（二）念法捨**（印順法師，大智度論筆記》［F004］p.330）

云何念法施？

**$1、法施二說**（印順法師，大智度論筆記》［A033］p.61）

**$（1）法施因緣令得道**

行者作是念：「^法施利益甚大！法施因緣故，一切佛弟子等得道。^^」

**$（2）財施法施勝劣之比較：五義**[[134]](#footnote-134)（印順法師，大智度論筆記》［A033］p.61）

復次，佛說：「^二種施中，法施為第一。^^」[[135]](#footnote-135)何以故？

**$A、有量，無量**

財施果報有量，法施果報無量。

**$`621`B、欲界報，三界報或出三界報**

財施欲界報；法施三界報，亦出三界報。

若不求名聞、財利、力勢，但為學佛道，弘大慈悲[[136]](#footnote-136)，度眾生生、老、病、死苦，是名「清淨法施」。[[137]](#footnote-137)若不爾者，為如市易[[138]](#footnote-138)法。

**$C、施則物少，施則法增**

復次，財施施多，財物減少；法施施多，法更增益。

**$D、舊法，新法**

財施是無量世中舊法；法施，聖法初來未[[139]](#footnote-139)得，名為新法。

**$E、救飢渴等，除結使**

財施但能救諸飢渴、寒熱等病，法施能除九十八諸煩惱[[140]](#footnote-140)等病。

如是等種（227b）種因緣分別財施、法施，行者應念法施。

**$2、法施之內容**

問曰：何等是法施？

答曰：

**$（1）方式**

佛所說十二部經[[141]](#footnote-141)，清淨心為福德與他說，是名「法施」。

復有以神通力令人得道，亦名法施。如《網明[[142]](#footnote-142)菩薩經》中說：「^有人見佛光明得道者、生天者。^^」[[143]](#footnote-143)如是等口雖不說，令他得法故，亦名「法施」。

**$（2）觀眾生心性、惑多少、利鈍而說法**[[144]](#footnote-144)（印順法師，大智度論筆記》［F009］p.336）

`622`是法施應觀眾生心性、煩惱多少、智慧利鈍，應隨所利益而為說法；譬如隨病服藥則有益。[[145]](#footnote-145)

**$A、為婬重說不淨觀、為瞋重說慈心、為癡重說因緣、二雜三雜可知**（［F009］p.336）

有婬欲重，有瞋恚重，有愚癡重，有兩兩雜、三三雜。

婬重者為說不淨觀，瞋重者為說慈心，癡重者為說深因緣；兩雜者說兩觀，三雜者說三觀。

若人[[146]](#footnote-146)不知病相，錯投藥者，病則為增。

**$B、著眾生相說無我、著無我說五眾相續不令斷滅**（印順法師，大智度論筆記》［F009］p.336）

若著眾生相者，為說但有五眾，此中無我；若言無眾生相者，即為說五眾相續有，不令墮斷滅故。

**$C、求富說施、欲生天說持戒、人中貧乏說天上事**（印順法師，大智度論筆記》［F009］p.336）

求富樂者，為說布施；欲生天者，為說持戒；人中多所貧乏者，為說天上事。

**$D、患居家說出家法、著財居家說五戒法、不樂世間說三法印**（［F009］p.336）

惱患居家者，為說出家法；著錢財居家者，為說在家五戒法；若不樂世間，為說三法印：無常，無我，涅槃。[[147]](#footnote-147)

依隨經法，自演作義理、譬喻，莊嚴法施，為眾生說。

如是等種種利益故，當念法施。

**$（三）念捨煩惱**（印順法師，大智度論筆記》［F004］p.330）

**$1、捨煩惱如捨毒蛇**

「^捨煩惱^^」者，三結乃至九十八使等皆斷除却，是名為「捨」。念捨是法，如捨毒蛇、如捨桎梏，得安隱歡喜。

**$2、念捨煩惱亦入念法中**

復次，念捨煩惱，亦入**念法**中。

**$※ 因論生論：若念捨煩惱亦入「念法」中，何故於「念捨」中更說捨煩惱**

問曰：若入念法中，今何以更說？

答曰：

**$（1）捨諸煩惱難得故別說**

捨諸煩惱，是法微妙難得，無上、無量，是故更別說。

**$（2）念法與念捨行相別，故別說**

復次，念法與念捨異。念法，念佛法微妙，諸法中第一；念捨，念諸煩惱罪惡，捨之為快。行相別，是為異。（227c）

如是等種種因緣，行者當念捨。

**$`623`3、念捨除增上慢**（印順法師，大智度論筆記》［F004］p.330）

念捨者，是初學禪智中，畏生增上慢。

**$六、念天**（印順法師，大智度論筆記》［F004］p.331）

**$（一）念六欲天**（印順法師，大智度論筆記》［D009］p.251）

「^念天^^」者，有四天王天，乃至他化自在天。

**$※ 釋疑：佛弟子應念佛及念法，何以念天**

問曰：佛弟子應一心念佛及佛法，何以念天？

答曰：

**$1、知由施因得天報**

知布施業因緣果報故受天上富樂，以是因緣故念天。

**$2、知有生天之福而不受**

復次，是八念，佛自說因緣。念天者應作是念：「^有四天王天，是天五善法因緣故生彼中：信罪福，受持戒，聞善法，修布施，學智慧；[[148]](#footnote-148)我亦有是五法，以是故歡喜，言：『天以是五法故，生富樂處，我亦有是；我欲生彼，亦可得生，我以天福無常故不受。』乃至他化自在天亦如是。^^」

**$（二）念三界天**（印順法師，大智度論筆記》〔F004〕p.331）

問曰：三界中清淨天多，何以故但念欲天？

答曰：聲聞法中說念欲界天，**摩訶衍**中說**念一切三界天**。[[149]](#footnote-149)

行者未得道時，或心著人間五欲，以是故佛說念天。若能斷婬欲，則生上二界天中；若不能斷婬欲，即[[150]](#footnote-150)生六欲天中，是中有妙細清淨五欲。佛雖不欲令人更生受五欲，有眾生不任[[151]](#footnote-151)入涅槃，為是眾生故說念天。如國王子在高危處立，不可救護，欲自投地；王使人敷厚綿褥，墮則不死，差[[152]](#footnote-152)於墮地故。

**$（三）念生天、生淨天（淨生天）**[[153]](#footnote-153)

復次，有四種天：名天、生天、淨天、生淨[[154]](#footnote-154)天。[[155]](#footnote-155)

**$1、名天**

「名天」者，如今國王名「天子」。

**$`624`2、生天**

「生天」者，從四天王乃至非有想非無想天。

**$3、淨天**

「淨天」者，人中生諸聖人。

**$4、生淨天（淨生天）**

「生淨[[156]](#footnote-156)天」者，三界天中生諸聖人，所謂須陀洹、家家[[157]](#footnote-157)、斯陀含、一種，或於天上得阿那含、阿羅漢道。

生淨[[158]](#footnote-158)天，**色界**中有五種阿那含，不還是間[[159]](#footnote-159)，即於彼[[160]](#footnote-160)得阿羅漢。

**無色界**中一種阿那含，離色界，生無色界，是中修無（228a）漏道，得阿羅漢入涅槃。[[161]](#footnote-161)

念是二種天：**生天，生淨**[[162]](#footnote-162)**天**。

如是等天，是名「念天」。

**$七、念安那般那**（印順法師，大智度論筆記》［F004］p.331）

念安那般那者，如《禪經》[[163]](#footnote-163)中說。

**$八、念死**（印順法師，大智度論筆記》［F004］p.331）

**$（一）念二死**（印順法師，大智度論筆記》［F004］p.331）

念死者，有二種死：一者、自死，二者、他因緣死。

是二種死，行者常念：「^是身若他不殺，必當自死；如是有為法中，不應彈指頃生信不死心。是身一切時中皆有死，不待老，不應恃[[164]](#footnote-164)是種種憂惱、凶衰身，生心望安隱不死，是心，癡人所生。身中四大各各相害[[165]](#footnote-165)，如人持毒蛇篋[[166]](#footnote-166)，[[167]](#footnote-167)云何智人以為安隱？若出氣保[[168]](#footnote-168)當還入，入息保出，睡眠保[[169]](#footnote-169)復得還覺，是皆難必！何以故？是身內外多怨故。^^」

如說：「^或有胎中死，或有生時死，或年壯時死，或老至時[[170]](#footnote-170)死。

亦如果熟時，種種因緣墮。當求免[[171]](#footnote-171)離此，死怨之惡[[172]](#footnote-172)賊。

`625`是賊難可信，時捨[[173]](#footnote-173)則安隱。假使大智人，威德力無上；

無前亦無後，於今無脫者。亦無巧辭謝[[174]](#footnote-174)，無請求得脫；

亦無捍挌[[175]](#footnote-175)處，可以得免者；[[176]](#footnote-176)亦非持淨戒、精進可以脫。

死賊無憐愍，來時無避處！^^」

是故行者不應於無常危脆命中而信望活。

**$（二）諸比丘自說念死想**（印順法師，大智度論筆記》［G001］p.378）

如佛為比丘說死相[[177]](#footnote-177)義。[[178]](#footnote-178)

有一比丘偏袒白佛：「^我能修是死相！^^」

佛言：「^汝云何修？^^」

比丘言：「^我不望過七歲活！^^」

佛言：「^汝為放逸修死相！^^」

有比丘言：「^我不望過七月活！^^」

有比丘言：「^七日。^^」

有言：六、五、四、三、二、一日活。（228b）

佛言：「^汝等皆是放逸修死相[[179]](#footnote-179)！^^」

有言：「^從旦至食時。^^」

有言：「^一食頃。^^」

佛言：「^汝等亦是放逸修死相！^^」

一比丘偏袒白佛：「^我於出氣不望入，於入氣不望出！^^」

佛言：「^是真[[180]](#footnote-180)修死相，為不放逸比丘！一切有為法，念念生滅，住時甚少；其猶如幻，欺誑無智。^^」

行者如是等種種因緣念死相[[181]](#footnote-181)。

**$（參）八念次第**（印順法師，大智度論筆記》［F004］p.331）

問曰：「法」是三世諸佛師[[182]](#footnote-182)，何以故「念佛」在前？是八念云何有次第？

`626`答曰：

**$一、念佛，二、念法，三、念僧**

**$※ 三寶次第二說**（印順法師，大智度論筆記》〔E011〕p.306）

**$（一）第一說**

**$1、念佛**

是法雖是十方三世諸佛師，佛能演出是法，其功大故。

譬如雪山中有寶山，寶山頂有如意寶珠、種種寶物。多有人欲上，或有半道還者，有近而還者。有一大德國王，憐愍眾生，為作大梯；人民大小，乃至七歲小兒，皆得上山，隨意取如意珠等種種寶物。

佛亦如是，世間諸法實相寶山，九十六種異道[[183]](#footnote-183)皆不能得，乃至梵天王求諸法實相亦不能得，何況餘人！佛以大慈悲憐愍眾生故，具足六波羅蜜，得一切智慧方便，說十二部經、八萬四千法聚梯；阿若憍陳如、舍利弗、目揵連、摩訶迦葉，乃至七歲沙彌蘇摩[[184]](#footnote-184)等，皆得諸無漏法：根、力、覺、道、實相。實相雖微妙，一切眾生皆蒙佛恩故得。以是故，**念佛**在前。

**$2、念法**

次第**念法**。

**$3、念僧**

次第**念僧**。僧隨佛語，能解法故第三；餘人不能解，僧能得解，以是故稱為「寶」。[[185]](#footnote-185)

人中寶者是**佛**，九十六種道法中寶者是佛**法，**一切眾中寶者是**僧**。

**$（二）第二說**

復次，以**佛**因緣故**法**出世間，以法因緣故有**僧**。

**$四、念戒**

行者念：「^我云何當得法寶，得在僧數中？當除却一切麁細身、口惡業。^^」是故次第說「持戒」。

復次，云何分別有七（228c）眾[[186]](#footnote-186)？以有戒故。

**$五、念捨**

欲除心惡、破慳貪故念捨，欲令受者得樂故破瞋恚，信福得果報故破邪見。

**$六、念天**

住持戒、布施法中，則為住十善道中，離十不善道。

十善道有二種果：若上行者得**淨天**中生，中行得**生天**。[[187]](#footnote-187)以是故，戒、施次第「念天」。

**$`627`七、念安那般那**

行禪定故，得二種天[[188]](#footnote-188)。

滅諸惡覺，但集善法，攝心一處；是故念天次第「念安那般那」。

**$八、念死**

念安那般那，能滅諸惡覺，如雨淹塵；見息出入，知身危脆，由息入出，身得存立。是故念入出息次第「念死」。[[189]](#footnote-189)

復次，行者或時恃有七念，著此功德，懈怠心生，是時當念死：「死事常在前，云何當懈怠、著此法愛！」如阿那律，佛滅度時說[[190]](#footnote-190)：

「^有為法如雲，智者不應信，無常金剛來，破聖主山王！^^」[[191]](#footnote-191)

**$九、小結**

是名八念次第。

**$（肆）聲聞八念與菩薩八念之差別**[[192]](#footnote-192)

問曰：是說聲聞八念，菩薩八念有何差別？

答曰：

**$一、聲聞為己身，菩薩為一切眾生**

聲聞為身故，菩薩為一切眾生故。

**$二、聲聞但為脫老、病、死，菩薩為具足一切功德**

聲聞但為脫老、病、死故，菩薩為遍具一切智[[193]](#footnote-193)功德故。是為差別。

**$三、菩薩以不住、不可得具足八念**（印順法師，大智度論筆記》〔F004〕p.331）

復次，佛是中亦說：「^告舍利弗：菩薩摩訶薩以[[194]](#footnote-194)不住法住般若波羅蜜中，應具足檀波羅蜜，乃至應具足八念，不可得故。^^」[[195]](#footnote-195)

初有「不住」，後有「不可得」──以[[196]](#footnote-196)此二印，以是故異。

「不住」[[197]](#footnote-197)、「不可得」[[198]](#footnote-198)義，如先說(^丹注云：八念竟^^)。

1. 念法：得今世果。（印順法師，《大智度論筆記》〔F004〕p.330） [↑](#footnote-ref-1)
2. 《大正藏》原作「執」，今依《高麗藏》作「熱」（第14冊，597a6）。 [↑](#footnote-ref-2)
3. 二諦不違（巧出）。（印順法師，《大智度論筆記》〔C006〕p.191） [↑](#footnote-ref-3)
4. 〔是〕－【宋】【元】【明】【宮】。（大正25，221d，n.9） [↑](#footnote-ref-4)
5. 智者不壞，愚者不諍。（印順法師，《大智度論筆記》〔C006〕p.191）

   順第一義說世俗無咎，二諦不違。（印順法師，《大智度論筆記》〔C006〕p.191） [↑](#footnote-ref-5)
6. 二邊。（印順法師，《大智度論筆記》［J001］p.489） [↑](#footnote-ref-6)
7. 《大正藏》原作「覺」，今依《高麗藏》作「聲」（第14冊，597a18）。 [↑](#footnote-ref-7)
8. 參見《法句經》卷1〈5 戒慎品〉（大正4，560c23-27）；《出曜經》卷9〈7 戒品〉（大正4，654c26-29）

   另參見Lamotte（1970, p.1363, n.1）：Udānavarga, VI, 3, p.149。 [↑](#footnote-ref-8)
9. 參見《中阿含經》卷10（42經）《何義經》：「^阿難！無欲者，令解脫義。阿難！若有無欲者，便得解脫一切婬、怒、癡。是為，阿難！因持戒便得不悔，因不悔便得歡悅，因歡悅便得喜，因喜便得止，因止便得樂，因樂便得定。阿難！多聞聖弟子因定便得見如實、知如真，因見如實、知如真便得厭，因厭便得無欲，因無欲便得解脫，因解脫便知解脫：生已盡，梵行已立，所作已辦，不更受有，知如真。阿難！是為法法相益、法法相因。如是此戒趣至第一，謂度此岸，得至彼岸。^^」（大正1，485b6-16）

   另參見Lamotte（1970, p.1363, n.2）：Saṃyutta（巴利《相應部》）IV, p.79。 [↑](#footnote-ref-9)
10. 五＝餘【宮】。（大正25，221d，n.11） [↑](#footnote-ref-10)
11. 日＝月【元】【明】。（大正25，221d，n.12） [↑](#footnote-ref-11)
12. 參見Lamotte（1970, p.1364, n.1）：Theragāthā（《長老偈》）, p.34, v.283-286；《撰集百緣經》卷5（大正4，227a-228a）。 [↑](#footnote-ref-12)
13. 差（^ㄔㄞˋ^^）：病除。（《漢語大詞典》（二），p.973） [↑](#footnote-ref-13)
14. 參見Lamotte（1970, p.1365, n.1）：見《大智度論》卷13（大正25，160c-161c）。 [↑](#footnote-ref-14)
15. 二種惱（身、心）。（印順法師，《大智度論筆記》［J031］p.520） [↑](#footnote-ref-15)
16. 拷＝考【宋】【元】【明】【宮】＊。（大正25，221d，n.13） [↑](#footnote-ref-16)
17. 待＝行【宮】【石】。（大正25，222d，n.1） [↑](#footnote-ref-17)
18. 為佛法久住結時（藥衣食）戒。（印順法師，《大智度論筆記》〔C007〕p.194）

    參見《大智度論》卷1（大正25，66a）。

    參見Lamotte（1970, p.1367, n.1）：Vinaya（巴利《律藏》）I, p.200; Saṃyutta（巴利《相應部》）V, p.470。 [↑](#footnote-ref-18)
19. 即＋（時）【宋】【元】【明】【宮】。（大正25，222d，n.4） [↑](#footnote-ref-19)
20. 染：4.熏染，影響。《書‧胤征》：「舊染汙俗，咸與維新。」《墨子‧所染》：「舜染於許由、伯陽、湯染於伊尹、仲虺。」（《漢語大詞典》（四），p.935） [↑](#footnote-ref-20)
21. 將：5.送行。9.帶領，攜帶。（《漢語大詞典》（七），p.805） [↑](#footnote-ref-21)
22. 眾＝陰【石】。（大正25，222d，n.6） [↑](#footnote-ref-22)
23. 參見Lamotte（1970, p.1368, n.1）：關於「法印」，參見《大智度論》卷15（大正25，170a2-4），卷22（222a28-b1），卷26（253c13-15），卷32（297c23-24）；《雜阿含經》卷3（80經）（大正2，20a25-b28）；《佛說聖法印經》（大正2，500a-b）；《大毘婆沙論》卷104（大正27，541c10）；《阿毘曇毘婆沙論》卷46（大正28，349a23）；《十住毘婆沙論》卷1（大正26，25a17），卷10（大正26，73b23）；《彌勒菩薩所問經論》卷2（大正26，240b15）；《成實論》卷6（大正32，281c2），卷12（大正32，332c15），卷15（大正32，363b23，365a26）；《大方廣佛華嚴經》卷5（大正10，22c1），卷18（大正10，97a17-18）；《大方廣總持寶光明經》卷2（大正10，891a24）；《大寶積經》卷6（大正11，35a11，36a1），卷25（大正11，141a），卷116（大正11，656c12）；《入法界體性經》卷1（大正12，237a3）。 [↑](#footnote-ref-23)
24. 《大正藏》原作「離」，今依《高麗藏》作「難」（第14冊，598a14）。 [↑](#footnote-ref-24)
25. 關於「諸行無常、諸法無我、涅槃寂靜」（三法印）類似的內容，參見《雜阿含經》卷10（262經）（大正2，66b14，66c7，66c21）；Aṅguttara（巴利《增支部》）I, p.286；《大毘婆沙論》卷9（大正27，45a21）；《根本說一切有部毘奈耶》卷9：「^諸行皆無常，諸法悉無我，寂靜即涅槃，是名三法印。^^」（大正23，670c2-3）；《成實論》卷1：「^佛法中有三法印：一切無我，有為諸法念念無常，寂滅涅槃。^^」（大正32，243c16-18）；《蓮華面經》卷2：「^一切行無常，一切法無我，及寂滅涅槃，此三是法印。^^」（大正12，1077a23-24） [↑](#footnote-ref-25)
26. 長風：1.遠風。《文選‧左思〈吳都賦〉》：「習御長風，狎翫靈胥。」劉逵注：「長風，遠風也。」2.暴風，大風。玄應《一切經音義》卷一引《兼明苑》：「風暴疾而起者謂之長風。」（《漢語大詞典》（十一），p.593） [↑](#footnote-ref-26)
27. **無常：**三界皆有為生滅，先無今有，今有後無，念念生滅，相續相似生故，可得見知，如流水、燈燄、長風。（印順法師，《大智度論筆記》〔D018〕p.262） [↑](#footnote-ref-27)
28. **相似相續：**人以為一。（印順法師，《大智度論筆記》〔C005〕p.190） [↑](#footnote-ref-28)
29. **無我：**諸法屬因緣，屬緣故不自在，不自在故無我。（印順法師，《大智度論筆記》〔C007〕p.193） [↑](#footnote-ref-29)
30. 參見釋厚觀、郭忠生合編，〈《大智度論》之本文相互索引〉，《正觀》（6），「破我」，p.47。《大智度論》卷1（大正25，64a-b），卷6（103c14-17），卷12（148a23-150a15），卷14（163c7-164a），卷19（200b26-c29），卷20（206a28-c14）。 [↑](#footnote-ref-30)
31. 衰＝毒【宋】【宮】。（大正25，222d，n.9）

    ［隋］吉藏撰，《法華義疏》卷7：「^如三毒是三衰因。故出城四門即知貪欲致**老**，瞋恚致**病**，愚癡致**死**。^^」（大正34，550c8-9） [↑](#footnote-ref-31)
32. 名＋（為）【宋】【元】【明】【宮】。（大正25，222d，n.10） [↑](#footnote-ref-32)
33. 三印即一實印。（印順法師，《大智度論筆記》［F003］p.329）

    參見印順法師，《中觀今論》第三章〈緣起之生滅與不生不滅〉，pp.25-40。 [↑](#footnote-ref-33)
34. 參見《摩訶般若波羅蜜經》卷4〈12 句義品〉（大正8，242c2-4），卷8〈28 幻人聽法品〉（大正8，278c1-2）。 [↑](#footnote-ref-34)
35. 參見《大智度論》卷19（大正25，200a3-9）。 [↑](#footnote-ref-35)
36. 〔無〕─【宋】【元】【明】【宮】。（大正25，222d，n.14） [↑](#footnote-ref-36)
37. !! ┌ 1.佛語皆實、2.亦深亦淺、3.重語無失、4.四處莊嚴、5.四答故不可壞、6.遮聽不定

    │ 7.無戲論而破有無論、8.順第一義說世間無咎、9.於淨人為美於不淨人為惡、

    │ 10.於美語苦語無罪、11.隨善法不著善法、12.訶讚而無所依、13.無增減而有略廣、

    │ 14.初善久久研求亦善、15.語多而義不薄、16.語雜而義不亂、17.引人心不令人著、

    佛說甚奇 ┤ 18.高顯而人不難、19.遍而小人不解、20.令人汗出毛豎、21.令天心厭、

    │ 22.令捨久所著而樂所不著、23.惡人聞憂怖，善人聞如甘露味、

    └ 24.一音普被同聞異解、25.處有遠近，聲無增減、26.應度者聞，不度者不聞!!

    （印順法師，《大智度論筆記》〔F008〕p.335） [↑](#footnote-ref-37)
38. 佛說觀實相故深，巧說故淺。（印順法師，《大智度論筆記》〔C021〕p.222）

    佛說亦深亦淺。（印順法師，《大智度論筆記》〔C021〕p.222） [↑](#footnote-ref-38)
39. 參見《十住毘婆沙論》卷9：「^行於諦處，常不欺誑；行於捨處，淨除慳垢；行於善處，其心善寂；行於慧處，得大智慧。^^」（大正26，68c28-69a1）

    《十住毘婆沙論》卷13：「^復有四法能攝佛道：一、諦處，二、捨處，三、滅處，四、慧處。^^」（大正26，92b10-11） [↑](#footnote-ref-39)
40. 參見《長阿含經》卷8（9經）《眾集經》：「^復有四法，謂四記論：決定記論，分別記論，詰問記論，止住記論。^^」（大正1，51a29-b2）；《中阿含經》卷29《說處經》（大正1，609a24-b1），Dīgha（巴利《長部》）III, p.229; Aṅguttara（巴利《增支部》）I, p.197; II, p.46。

    《大智度論》卷2：「^有四種答：一、決了答，如佛第一涅槃安隱；二、解義答；三、反問答；四、置答。^^」（大正25，75a17-19）

    《大智度論》卷26：「^佛有四種答：一者、定答，二者、分別義答，三者、反問答，四者、置答。此十四難法應置答。又復若有所利益事則答，外道所問不為涅槃、增長疑惑，故以置答。知必有所益者，分別為答；必無所益，置而不答。^^」（大正25，253b14-18） [↑](#footnote-ref-40)
41. 參見Lamotte（1970, p.1379, n.1）：《大智度論》卷31：「^如佛說《栰喻經》：善法尚應捨，何況不善。^^」（大正25，290c21-22）《大智度論》卷31：「^《栰喻經》中說：法尚應捨，何況非法。^^」（大正25，295b29-c1）《大智度論》卷85：「^如《栰喻經》說：善法尚應捨，何況不善法。^^」（大正25，657a2-3）。關於《栰喻經》，參見《增壹阿含經》卷38（大正2，760a），《中阿含經》卷54（200經）《阿梨吒經》（大正1，764c）。 [↑](#footnote-ref-41)
42. 訶（^ㄏㄜ^^）：1.大聲斥責，責罵。（《漢語大詞典》（十一），p.95） [↑](#footnote-ref-42)
43. 戰（^ㄓㄢˋ^^）：4.恐懼，發抖。（《漢語大詞典》（五），p.239） [↑](#footnote-ref-43)
44. 動＝振【宋】【元】【宮】，＝震【明】。（大正25，223d，n.1） [↑](#footnote-ref-44)
45. 參見《大毘婆沙論》卷79：「^佛以一音演說法，眾生隨類各得解，皆謂世尊同其語，獨為我說種種義。^^」（大正27，410a16-17）

    另參見《阿毘曇毘婆沙論》卷41（大正28，306c24），《鞞婆沙論》卷9（大正28，482c16），《大寶積經》卷62〈16 菩薩見實會〉（大正11，361b6-13）。

    **如來說法：**一言普答，各各得解，各謂獨為我說，應度者乃聞，不問遠近。（印順法師，《大智度論筆記》〔C021〕p.221） [↑](#footnote-ref-45)
46. 世界＝國土【石】。（大正25，223d，n.2） [↑](#footnote-ref-46)
47. 霆振＝霆震【元】【明】，＝電震【石】。（大正25，223d，n.3） [↑](#footnote-ref-47)
48. 聽＝聰【宋】【元】【明】【宮】。（大正25，223d，n.4） [↑](#footnote-ref-48)
49. 參見《大智度論》卷22（大正25，222a26-c16）。 [↑](#footnote-ref-49)
50. 三法印不可壞，諸法性不可壞，是三種法相（法印即法性、法相）。（印順法師，《大智度論筆記》〔F003〕p.329） [↑](#footnote-ref-50)
51. 參見印順法師，《中觀今論》，pp.35-37。 [↑](#footnote-ref-51)
52. 五眾：戒眾、禪定眾、智慧眾、解脫眾、解脫知見眾。 [↑](#footnote-ref-52)
53. 參見《大智度論》卷21（大正25，220a-221b）。 [↑](#footnote-ref-53)
54. 挽（^ㄨㄢˇ^^）：1.拉，牽引。（《漢語大詞典》（六），p.623） [↑](#footnote-ref-54)
55. 敵＝賊【石】。（大正25，223d，n.14） [↑](#footnote-ref-55)
56. 以＝施【石】。（大正25，223d，n.15） [↑](#footnote-ref-56)
57. 渥＝泥【宋】【宮】。（大正25，223d，n.16） [↑](#footnote-ref-57)
58. 薄拘羅一果施常無病。（印順法師，《大智度論筆記》〔H025〕p.418） [↑](#footnote-ref-58)
59. 參見Lamotte（1970, p.1386, n.1）：《佛五百弟子自說本起經》卷1（大正4，194b16-c11）；《根本說一切有部毘奈耶藥事》卷17（大正24，82c5-28）。

    另參見《諸經要集》卷5（大正54，44c9-45a3）。 [↑](#footnote-ref-59)
60. 二十億耳初生事。（印順法師，《大智度論筆記》〔G001〕p.378）

    沙門二十億房施足生毛。（印順法師，《大智度論筆記》〔H025〕p.418） [↑](#footnote-ref-60)
61. 參見Lamotte（1970, p.1388, n.1）：《佛五百弟子自說本起經》（大正4，191c24-192a16）；《根本說一切有部毘奈耶藥事》卷16（大正24，80a1-26）；《十誦律》卷25（大正23，183a15-b3）。 [↑](#footnote-ref-61)
62. **念僧：**四雙八輩。（印順法師，《大智度論筆記》〔F004〕p.330） [↑](#footnote-ref-62)
63. 小乘行位：二十七賢聖。（印順法師，《大智度論筆記》〔D025〕p.275）

    佛為給孤獨說二十七聖。（印順法師，《大智度論筆記》〔G001〕p.378）

    《中阿含經》卷30（127經）《福田經》：「^世中凡有二種福田人，云何為二？一者、學人，二者、無學人。學人有十八，無學人有九。……云何十八學人？信行、法行、信解脫、見到、身證、家家、一種、向須陀洹、得須陀洹、向斯陀含、得斯陀含、向阿那含、得阿那含、中般涅槃、生般涅槃、行般涅槃、無行般涅槃、上流色究竟，是謂十八學人。居士！云何九無學人？思法、昇進法、不動法、退法、不退法、護法──護則不退，不護則退──實住法、慧解脫、俱解脫，是謂九無學人。^^」（大正1，616a10-19）

    另可參考印順法師，《大智度論筆記》［F009］p.335對照表。 [↑](#footnote-ref-63)
64. 五種＝五【宋】【元】【明】【宮】，＝六種【石】。（大正25，224d，n.3） [↑](#footnote-ref-64)
65. 參見《長阿含經》卷8（9經）《眾集經》：「^復有五法，謂五人：中般涅槃、生般涅槃、無行般涅槃、有行般涅槃、上流阿迦尼吒。^^」（大正1，51c12-14）

    《大毘婆沙論》卷174：「^有五不還，謂中般涅槃、生般涅槃、有行般涅槃、無行般涅槃、上流往色究竟。^^」（大正27，873c12-13） [↑](#footnote-ref-65)
66. 五＝六【石】。（大正25，224d，n.4） [↑](#footnote-ref-66)
67. 今＝令【石】。（大正25，224d，n.5） [↑](#footnote-ref-67)
68. 三寶如醫、葯、瞻病。（印順法師，《大智度論筆記》〔E011〕p.305） [↑](#footnote-ref-68)
69. 僧德難量。（印順法師，《大智度論筆記》〔E011〕p.305） [↑](#footnote-ref-69)
70. 參見Lamotte（1970, p.1393, n.2）：《大莊嚴論經》卷1（大正4，261a19-262c2）。 [↑](#footnote-ref-70)
71. 故＋（諸阿羅漢沙彌）【石】。（大正25，224d，n.8） [↑](#footnote-ref-71)
72. 僂（^ㄌㄡˊ^^）步：彎下身子走路。（《漢語大詞典》（一），p.1631） [↑](#footnote-ref-72)
73. 欻（^ㄏㄨˊ^^）然：忽然。（《漢語大詞典》（六），p.1458） [↑](#footnote-ref-73)
74. 少＝耆【宮】【石】。（大正25，224d，n.9） [↑](#footnote-ref-74)
75. 參見Lamotte（1970, p.1395, n.1）：Dhammapada（巴利《法句經》）v.260, Udānavarga, XI, v.11, p.189。 [↑](#footnote-ref-75)
76. 參見Lamotte（1970, p.1395, n.2）：Dhammapada（巴利《法句經》）v.267, Udānavarga, XI, v.12, p.189。 [↑](#footnote-ref-76)
77. 秀眉：1.老人眉毛中的長毛，為長壽的象徵。（《漢語大詞典》（八），p.8） [↑](#footnote-ref-77)
78. 負杖：倚杖，扶杖。（《漢語大詞典》（十），p.66） [↑](#footnote-ref-78)
79. 振掉：動搖，震動。（《漢語大詞典》（六），p.601） [↑](#footnote-ref-79)
80. 楊＝華【宋】【宮】。（大正25，224d，n.12） [↑](#footnote-ref-80)
81. [口\*（隹/乃）]＝觜【元】【明】。（大正25，224d，n.14）

    嘴（^ㄗㄨㄟˇ^^）：1.本作“觜”。鳥喙。後泛指人和一切動物、器皿的口。（《漢語大詞典》（三），p.517）

    觜（^ㄗㄨㄟˇ^^）：1.鳥嘴。2.泛指形狀或作用像嘴的東西。4.啄。（《漢語大詞典》（十），p.1359） [↑](#footnote-ref-81)
82. 參見《雜阿含經》卷46（1226經）：「^佛告大王：有四種雖小而不可輕。何等為四？剎利王子年少幼小而不可輕，龍子年少幼小而不可輕，小火雖微而不可輕，比丘幼小而不可輕。^^」（大正2，335a3-6）

    另參見《別譯雜阿含經》卷3（53經）（大正2，391c17-21），《增壹阿含經》卷25（大正2，683b26-c1）。 [↑](#footnote-ref-82)
83. 參見《中阿含經》卷44（171經）《分別大業經》：「^有四種人：或有人無有似有，或有似無有，或無有似無有，或有似有。阿難！猶如四種奈：或奈不熟似熟，或熟似不熟，或不熟似不熟，或熟似熟。如是，阿難！四種奈喻人：或有人無有似有，或有似無有，或無有似無有，或有似有。^^」（大正1，708c21-26）

    另參見Lamotte（1970, p.1397, n.2）：《增壹阿含經》卷17〈四諦品〉（7經）（大正2，634a17-b17）。 [↑](#footnote-ref-83)
84. 是則為＝則為是【宋】【元】【明】【宮】。（大正25，224d，n.19） [↑](#footnote-ref-84)
85. 《大正藏》原作「己」，今依《高麗藏》作「已」（第14冊，601c13）。 [↑](#footnote-ref-85)
86. 報＝果【宋】【元】【明】【宮】。（大正25，224d，n.22） [↑](#footnote-ref-86)
87. 《翻譯名義集》卷3：「^《觀佛三昧海經》云：『譬如伊蘭與旃檀生末利山中，牛頭旃檀生伊蘭叢中，未及長大，在地下時，牙莖枝葉，如閻浮提竹笋，眾人不知，言：此山中純是伊蘭，無有旃檀。而伊蘭臭，臭若肨屍，熏四十由旬；其華紅色，甚可愛樂，若有食者，發狂而死。牛頭旃檀雖生此林，未成就故，不能發香；仲秋月滿，卒從地生，成旃檀樹，眾人皆聞牛頭旃檀上妙之香，永無伊蘭臭惡之氣。』^^」（大正54，1102c2-10） [↑](#footnote-ref-87)
88. 《翻譯名義集》卷3：「^瞻蔔，或詹波，正云瞻博迦。《大論》翻黃華，樹形高大。新云苦末羅，此云金色，西域近海岸樹，金翅鳥來，即居其上。^^」（大正54，1104b20-22） [↑](#footnote-ref-88)
89. 《翻梵語》卷9：「^薩羅（譯曰杉也。）^^」（大正54，1047b21） [↑](#footnote-ref-89)
90. 當＝應【石】。（大正25，225d，n.1） [↑](#footnote-ref-90)
91. 直：23.價值，代價。（《漢語大詞典》（一），p.853） [↑](#footnote-ref-91)
92. 參見Lamotte（1970, p.1399, n.1）：巴利《相應部》II, pp.219-222，《雜阿含經》卷41（1144經）（大正2，303b），《別譯雜阿含經》卷6（119經）（大正2，418b）。 [↑](#footnote-ref-92)
93. 畔際：界限，邊際。（《漢語大詞典》（七），p.1339） [↑](#footnote-ref-93)
94. 佛僧功德校量。（印順法師，《大智度論筆記》〔E011〕p.306） [↑](#footnote-ref-94)
95. 參見Lamotte（1970, p.1400, n.2）：《雜阿含經》卷42（1157經）（大正2，308a3-b18），《別譯雜阿含經》卷4（80經）（大正2，401b11-c19），Saṃyutta（巴利《相應部》）Ⅰ, pp.173-174。 [↑](#footnote-ref-95)
96. 婆羅逝埵出家。（印順法師，《大智度論筆記》〔H001〕p.388） [↑](#footnote-ref-96)
97. 瞿曇彌奉佛金色衣。（印順法師，《大智度論筆記》〔H025〕p.418） [↑](#footnote-ref-97)
98. 參見Lamotte（1970, p.1403, n.2）：Majjhima（巴利《中部》）III, p.253；《中阿含經》卷47（180經）《瞿曇彌經》（大正1，721c23-722a4）；《分別布施經》（大正1，903b23-c10）；《賢愚經》卷12（大正4，434a6-15）；《五分律》卷29（大正22，185b17-23）。 [↑](#footnote-ref-98)
99. 師＝之【宋】【元】【明】。（大正25，225d，n.17） [↑](#footnote-ref-99)
100. 參見Lamotte（1970, p.1405, n.1）：Majjhima（巴利《中部》）Ⅰ, pp.205-211；《中阿含經》卷48（185經）《牛角娑羅林經》（大正1，729b-731a）。 [↑](#footnote-ref-100)
101. 三人不名僧。（印順法師，《大智度論筆記》〔E011〕p.306） [↑](#footnote-ref-101)
102. 任力：盡力，費盡心力。（《漢語大詞典》（一），p.1198） [↑](#footnote-ref-102)
103. !! ┌ 律儀戒──┐

     ┌ 有漏戒 ┴ 定共戒──┼── 初學念三

     戒 ┴ 無漏戒 ──────┴── 後但會一!! （印順法師，《大智度論筆記》〔A008〕p.14） [↑](#footnote-ref-103)
104. 減＝滅【石】。（大正25，225d，n.23） [↑](#footnote-ref-104)
105. 《大正藏》原作「膽」，今依《高麗藏》作「瞻」（第14冊，603a8）。 [↑](#footnote-ref-105)
106. 參見《大智度論》卷22（大正25，224a22-25）。 [↑](#footnote-ref-106)
107. 念戒功德。（印順法師，《大智度論》筆記［F004］p.330）

     參見《中阿含經》卷10（42經）《何義經》：「^阿難！無欲者，令解脫義。阿難！若有無欲者，便得解脫一切婬、怒、癡。是為，阿難！因持戒便得不悔，因不悔便得歡悅，因歡悅便得喜，因喜便得止，因止便得樂，因樂便得定。阿難！多聞聖弟子因定便得見如實、知如真，因見如實、知如真便得厭，因厭便得無欲，因無欲便得解脫，因解脫便知解脫：生已盡，梵行已立，所作已辦，不更受有，知如真。阿難！是為法法相益、法法相因。如是此戒趣至第一，謂度此岸，得至彼岸。^^」（大正1，485b6-16） [↑](#footnote-ref-107)
108. 清淨戒、不缺戒、不破戒、不穿戒、不雜戒、自在戒、不著戒、智者所讚戒。（印順法師，《大智度論筆記》〔A034〕p.65） [↑](#footnote-ref-108)
109. 參見《雜阿含經》卷33（931經）：「^聖弟子自念淨戒、不壞戒、不缺戒、不污戒、不雜戒、不他取戒、善護戒、明者稱譽戒、智者不厭戒。聖弟子如是念戒時，不起貪欲、瞋恚、愚癡；乃至念戒所熏，昇進涅槃。^^」（大正2，238a12-16）

     《別譯雜阿含經》卷8（156經）：「^云何念戒？所謂不壞戒、不缺戒、不雜戒、無垢戒、離恐懼戒、非戒盜戒、清淨戒、具善戒。念如是等諸禁戒時，即得離於貪欲、瞋恚、愚癡、邪見。^^」（大正2，433a6-9）

     《中阿含經》卷23（94經）（《黑比丘經》）：「^若有一人不犯戒、不越戒、不缺戒、不穿戒、不污戒、稱譽持戒者，此法可樂、可愛、可喜，能令愛念，能令敬重，能令修習，能令攝持，能令得沙門，能令得一意，能令得涅槃。^^」（大正1，576c23-26） [↑](#footnote-ref-109)
110. 印順法師，《原始佛教聖典之集成》，pp.133-134：

     ^五眾是五蘊或五聚的異譯，就是「五犯聚」。《僧祇律》又稱為「五篇」，如卷12說：「犯波羅夷、僧伽婆尸沙、波夜提、波羅提提舍尼、越毘尼，以是五篇罪謗，是名誹謗諍。^^」（大正22，328c11-13） [↑](#footnote-ref-110)
111. 為＝名【石】。（大正25，226d，n.1） [↑](#footnote-ref-111)
112. 參見慧遠撰，《大乘義章》卷12：「^**清淨戒**者，如論釋言：無諸瑕穢名清淨戒，此句通明**五篇清淨**。**不缺戒**者，除離**初篇、二篇**重惡，名不缺戒。**不破戒**者，**離後三篇，**名不破戒。^^」（大正44，711c3-6） [↑](#footnote-ref-112)
113. 結＝等【宋】【元】【明】【宮】。（大正25，226d，n.2） [↑](#footnote-ref-113)
114. 戒＋（中）【石】。（大正25，226d，n.3） [↑](#footnote-ref-114)
115. 參見《大智度論》卷19（大正25，203a14-23，205b9-c17）。 [↑](#footnote-ref-115)
116. 以＝用【石】。（大正25，226d，n.8） [↑](#footnote-ref-116)
117. 《大正藏》原作「快」，今依《高麗藏》作「決」（第14冊，603c7）。 [↑](#footnote-ref-117)
118. 分＝五【宋】【元】【明】【宮】【石】。（大正25，226d，n.10） [↑](#footnote-ref-118)
119. 房＋（舍）【石】。（大正25，226d，n.11） [↑](#footnote-ref-119)
120. 明＝則【石】。（大正25，226d，n.12） [↑](#footnote-ref-120)
121. 內＝由【宋】【元】【明】【宮】【石】。（大正25，226d，n.13）

     內：2.“ 納 ”的古字。接納，容納，採納。（《漢語大詞典》（一），p.995） [↑](#footnote-ref-121)
122. !! ┌ 財施

     ┌ 施捨 ┴ 法施

     捨 ┴ 捨煩惱　!!　　　　（印順法師，《大智度論筆記》〔A008〕p.15） [↑](#footnote-ref-122)
123. 施＋（捨）【宋】【元】【明】【宮】【石】。（大正25，226d，n.14） [↑](#footnote-ref-123)
124. 三種捨：財施、法施、捨煩惱。 [↑](#footnote-ref-124)
125. 四念：念佛、念法、念僧、念戒。 [↑](#footnote-ref-125)
126. 施是涅槃資糧。（印順法師，《大智度論筆記》〔C026〕p.229） [↑](#footnote-ref-126)
127. 施是助道因緣。（印順法師，《大智度論筆記》〔G001〕p.378） [↑](#footnote-ref-127)
128. 〔相〕－【宋】【元】【明】【宮】。（大正25，226d，n.23） [↑](#footnote-ref-128)
129. 危＝殺【石】。（大正25，226d，n.24） [↑](#footnote-ref-129)
130. 不＋（布）【宋】【元】【明】【宮】【石】。（大正25，226d，n.25） [↑](#footnote-ref-130)
131. 說＋（偈）【元】【明】【石】。（大正25，226d，n.26） [↑](#footnote-ref-131)
132. 好＝善【石】。（大正25，227d，n.1） [↑](#footnote-ref-132)
133. 擯＝殯【宮】。（大正25，227d，n.5） [↑](#footnote-ref-133)
134. !! ┌ 財──有量、欲界報、施則物少、舊法、救飢渴等

     財、法二施之比較 ┴ 法──無量、三界報或出、施則法增、新法、除結使!!

     （印順法師，《大智度論筆記》〔F009〕p.336） [↑](#footnote-ref-134)
135. 參見《增壹阿含經》卷7：「^世尊告諸比丘：有此二施，云何為二？所謂法施、財施。諸比丘！施中之上者不過法施。是故諸比丘常當學法施。^^」（大正2，577b15-17）

     《本事經》卷5：「^於此財、法二種施中，法施最上勝妙第一。^^」（大正17，683c13-14）

     另參見Aṅguttara（巴利《增支部》）I, p.91。 [↑](#footnote-ref-135)
136. 悲＋（心）【元】【明】。（大正25，227d，n.7） [↑](#footnote-ref-136)
137. 真淨法施。（印順法師，《大智度論筆記》［A033］p.61） [↑](#footnote-ref-137)
138. 市易：1.交易，貿易。（《漢語大詞典》（三），p.687） [↑](#footnote-ref-138)
139. 未＝難【宋】【元】【明】【宮】。（大正25，227d，n.9） [↑](#footnote-ref-139)
140. 參見《十住毘婆沙論》卷16：「^貪、瞋、慢、無明、身見、邊見、見取、戒取、邪見、疑，是十根本，隨三界見諦思惟所斷分別，故名九十八使。^^」（大正26，108b29-c2）

     另參見圓暉述，《俱舍論頌疏論本》卷19（大正41，924a8-16）。 [↑](#footnote-ref-140)
141. 參見《增壹阿含經》卷21：「^十二部經如來所說，所謂契經、祇夜、本末、偈、因緣、授決、已說、造頌、生經、方等、合集、未曾有。^^」（大正2，657a2-4）

     另參見印順法師，《原始佛教聖典之集成》，p.476：「^九分教與十二分教，舊譯為九部經與十二部經。十二分教的名目，玄奘譯為：契經、應頌、記說、伽陀、自說、因緣、譬喻、本事、本生、方廣、希法、論議。^^（《大毘婆沙論》卷126（大正27，659c））」 [↑](#footnote-ref-141)
142. 網明＝明網【宮】。（大正25，227d，n.11） [↑](#footnote-ref-142)
143. 參見《持心梵天所問經》卷1（大正15，1b20-22），《思益梵天所問經》卷1（大正15，33c14-15），《勝思惟梵天所問經》卷1（大正15，62c24-26）。

     **佛光能說法度生：**遇光得度。（印順法師，《大智度論筆記》〔C019〕p.219）

     （網明）見佛光明得道生天。（印順法師，《大智度論筆記》〔H016〕p.408） [↑](#footnote-ref-143)
144. !! ┌ 1、為淫重說不淨觀、為瞋重說慈心、為癡重說因緣、二雜三雜可知

     觀眾生心性惑多少 ┤ 2、著眾生相說無我、著無我說五眾相續不令斷滅

     利鈍而說法 │ 3、求富說施、欲生天說持戒、人中貧乏說天上事

     └ 4、患居家說出家法、著財居家說五戒法、不樂世間為說三法印!!

     （印順法師，《大智度論筆記》〔F009〕p.336） [↑](#footnote-ref-144)
145. 法施應觀機說。（印順法師，《大智度論筆記》〔A033〕p.62）

     應機予法之相。（印順法師，《大智度論筆記》〔C023〕p.225） [↑](#footnote-ref-145)
146. 人＝入【宋】【元】【明】。（大正25，227d，n.15） [↑](#footnote-ref-146)
147. 患居家為說出家法，厭世間為說三法印。（印順法師，《大智度論筆記》〔C023〕p.224） [↑](#footnote-ref-147)
148. 五善因緣生欲天。（印順法師，《大智度論筆記》〔C023〕p.225） [↑](#footnote-ref-148)
149. 小念六欲天，大念三界天。**（**印順法師，《大智度論筆記》［D009］p.251） [↑](#footnote-ref-149)
150. 〔即〕－【宋】【元】【明】【宮】，即＝則【石】。（大正25，227d，n.20） [↑](#footnote-ref-150)
151. 任＝住【明】。（大正25，227d，n.21）

     任：4.能，堪。《史記‧白起王翦列傳》：“是時武安君病，不任行。”（《漢語大詞典》（一），p.1196） [↑](#footnote-ref-151)
152. 差（^ㄔㄚˋ^^）：1.差別，不同。（《漢語大詞典》（二），p.973） [↑](#footnote-ref-152)
153. 印順法師，《大智度論筆記》〔F004〕p.331作「念淨天、淨生天」，但《大智度論》卷22云：「^念是二種天：生天，生淨※天，如是等天是名念天。^^」（大正25，228a1-2）

     ※生淨＝淨生【宋】【元】【明】【宮】＊。 [↑](#footnote-ref-153)
154. 生淨＝淨生【宋】【元】【明】【宮】＊。（大正25，227d，n.23） [↑](#footnote-ref-154)
155. 四種天＝名、生、淨、淨生。（印順法師，《大智度論筆記》［C012］p.204） [↑](#footnote-ref-155)
156. 生淨＝淨生【明】。（大正25，227d，n.24） [↑](#footnote-ref-156)
157. 〔家〕－【宮】。（大正25，227d，n.25） [↑](#footnote-ref-157)
158. 生淨＝淨生【宋】【元】【明】【宮】＊。（大正25，227d，n.23-1） [↑](#footnote-ref-158)
159. 是間：指欲界。 [↑](#footnote-ref-159)
160. 彼：指色界。 [↑](#footnote-ref-160)
161. 生天之聖人。（印順法師，《大智度論筆記》［A055］p.92） [↑](#footnote-ref-161)
162. 生淨＝淨生【宋】【元】【明】【宮】＊。（大正25，227d，n.23-2） [↑](#footnote-ref-162)
163. 參見《達摩多羅禪經》卷上（大正15，301b28-302b21）。 [↑](#footnote-ref-163)
164. 恃＝持【宋】【宮】。（大正25，228d，n.1） [↑](#footnote-ref-164)
165. 四大各各相尅。（印順法師，《大智度論筆記》〔D001〕p.237） [↑](#footnote-ref-165)
166. 篋（^ㄑㄧㄝˋ^^）：小箱子，藏物之具。（《漢語大詞典》（八），p.1207） [↑](#footnote-ref-166)
167. 參見《雜阿含經》卷43（1172經）（大正2，313b14-314a1）。 [↑](#footnote-ref-167)
168. 保：8.擔保，保證。（《漢語大詞典》（一），p.1385） [↑](#footnote-ref-168)
169. 〔保〕－【宋】【元】【明】【宮】【石】。（大正25，228d，n.3） [↑](#footnote-ref-169)
170. 老至時＝至時老【石】。（大正25，228d，n.4） [↑](#footnote-ref-170)
171. 免＝勉【宮】。（大正25，228d，n.5） [↑](#footnote-ref-171)
172. 怨之惡＝惡之怨【宋】【元】【明】【宮】。（大正25，228d，n.6） [↑](#footnote-ref-172)
173. 時捨＝捨時【宋】【元】【明】【宮】。（大正25，228d，n.7） [↑](#footnote-ref-173)
174. 謝：9.除去。10.避免，避開。（《漢語大詞典》（十一），p.373） [↑](#footnote-ref-174)
175. 捍（^ㄏㄢˋ^^）：1.抵禦護衛。2.抗拒。（《漢語大詞典》（六），p.607）

     挌（^ㄍㄜˊ^^）：擊，格鬥。（《漢語大詞典》（六），p.585） [↑](#footnote-ref-175)
176. 參見《大智度論》卷21（大正25，217a17-20）。 [↑](#footnote-ref-176)
177. 相＝想【明】＊。（大正25，228d，n.8） [↑](#footnote-ref-177)
178. 參見Lamotte（1970, p.1424, n.1）：《增壹阿含經》卷35（大正2，741c27-742b2）；Aṅguttara（巴利《增支部》）III, pp.303-306。 [↑](#footnote-ref-178)
179. 相＝想【宋】【元】【明】【宮】。（大正25，228d，n.10） [↑](#footnote-ref-179)
180. 是真＝真是【宋】【元】【明】【宮】。（大正25，228d，n.11） [↑](#footnote-ref-180)
181. 參見《大智度論》卷21（大正25，217c27-29）。 [↑](#footnote-ref-181)
182. **諸佛以法為師。**（印順法師，《大智度論筆記》〔C021〕p.222）

     參見《雜阿含經》卷44（1188經）：「^梵天王復說偈言：過去等正覺，及未來諸佛，現在佛世尊，能除眾生憂。一切恭敬法，依正法而住。如是恭敬者，是則諸佛法。^^」（大正2，322a20-25）

     《別譯雜阿含經》卷5（101經）：「^時梵主天……即說偈言：過去現在諸如來，未來世中一切佛，是諸正覺能除惱，一切皆依法為師。親近於法依止住，斯是三世諸佛法，是故欲尊於己者，應先尊重敬彼法，宜當憶念佛所教，尊重供養無上法。^^」（大正2，410b1-8）

     另參見Lamotte（1970, p.1425, n.2）：Saṃyutta（巴利《相應部》）I, pp.138-140。 [↑](#footnote-ref-182)
183. 參見《增壹阿含經》卷20〈28 聲聞品〉（大正2，651c29-652a1）。 [↑](#footnote-ref-183)
184. 參見Lamotte（1970, p.1426, n.3）：《撰集百緣經》卷9（大正4，245a3-b2），《根本說一切有部毘奈耶藥事》卷16（大正24，79c1-29）。 [↑](#footnote-ref-184)
185. 寶。（印順法師，《大智度論筆記》〔E011〕p.306） [↑](#footnote-ref-185)
186. 七眾：比丘、比丘尼、沙彌、沙彌尼、式叉摩那、優婆塞、優婆夷。 [↑](#footnote-ref-186)
187. 十善道，有二種果：上行生淨天，中行得生天。（印順法師，《大智度論筆記》［A047］p.83） [↑](#footnote-ref-187)
188. 二種天：色界天、無色界天。 [↑](#footnote-ref-188)
189. 念死相----出入息不保。（印順法師，《大智度論筆記》〔H001〕p.388） [↑](#footnote-ref-189)
190. 說＋（偈）【石】。（大正25，228d，n.15） [↑](#footnote-ref-190)
191. 阿那律嘆佛滅偈。（印順法師，《大智度論筆記》［G001］p.378）

     阿那律佛滅時說。（印順法師，《大智度論筆記》〔H025〕p.418）

     參見Lamotte（1970, p.1429, n.2）：Dīgha（巴利《長部》）II, p.157。 [↑](#footnote-ref-191)
192. 大乘八念：為一切生，集一切德，無所得空。（印順法師，《大智度論筆記》〔F004〕p.331） [↑](#footnote-ref-192)
193. 一切智＝足一切【宋】【元】【明】【宮】。（大正25，228d，n.17） [↑](#footnote-ref-193)
194. 〔以〕－【宋】【元】【明】【宮】。（大正25，228d，n.18） [↑](#footnote-ref-194)
195. 參見《摩訶般若波羅蜜經》卷1〈1 序品〉（大正8，218c21-219a11）。 [↑](#footnote-ref-195)
196. 以＝有【宋】【元】【明】【宮】。（大正25，228d，n.19） [↑](#footnote-ref-196)
197. 參見《大智度論》卷11：「^問曰：云何名不住法住般若波羅蜜中，能具足六波羅蜜？答曰：如是菩薩觀一切法非常非無常、非苦非樂、非空非實、非我非無我、非生滅非不生滅，如是住甚深般若波羅蜜中，於般若波羅蜜相亦不取，是名不住法住。若取般若波羅蜜相，是為住法住。^^」（大正25，140a5-12） [↑](#footnote-ref-197)
198. 參見《大智度論》卷19（大正25，197a12-b9），另參見《大智度論》卷12（大正25，148b1-150a17）。 [↑](#footnote-ref-198)