`996`慧日佛學班第06期

**《大智度論》卷35**

**〈<品 n="2" t="報應品">釋報應品（奉鉢品）第二</品>〉**

**（大正25，314b21-319b4）**

釋厚觀（2009.02.28）

**$壹、菩薩行般若波羅蜜，四天王歡喜奉鉢**

^【**經**】佛告舍利弗：「若菩薩摩訶薩行般若波羅蜜，能作是功德，是時四天王皆大歡喜，意念言：『我等當以四鉢奉上菩薩，如前天王奉先佛鉢。』^^

【**論**】

**$一、以何因緣故說〈奉鉢品〉**

問曰：前品[[1]](#footnote-1)說已具[[2]](#footnote-2)，今何以重說？

答曰：（314c）前雖歎般若波羅蜜，事未具足，聞者無厭，是故復說。

復次，初品但讚般若波羅蜜力，今讚行者能作是功德，四天王等歡喜奉鉢。

復次，以菩薩能具諸願行，故佛安慰、勸進，言有此果報，終不虛也。

復次，般若波羅蜜有二種果：一者、成佛度眾生；二者、雖未成佛，受世間果報──轉輪聖王、釋、梵天王主三千世界，世間福樂供養之事，悉皆備足。今以世間果報以示眾生，故說是事。

復次，世間欲成大業，多有壞亂者；菩薩則不然，內心既定，外事亦應。

如是等因緣，故說此品。

**$二、釋經文義：四天王歡喜奉鉢**

**$（一）菩薩增益六波羅蜜時，諸天世人為何歡喜**

問曰：菩薩增益六波羅蜜時，諸天、世人何因緣故喜？

答曰：

**$1、生天諸功德，皆由佛菩薩故有**

諸天皆因十善、四禪、四無量故生；是諸功德，皆由諸佛菩薩故有。

**$2、若佛出世，增益諸天眾，減損阿修羅**

若佛出世，增益諸天眾，減損阿修羅種；若佛不在世，阿修羅種多，諸天減少；以種雜福[[3]](#footnote-3)不清淨故。

**$3、若佛出世，能斷諸天疑網，能成大事**

若諸佛出世，能斷諸天疑網，能成大事。

`997`如釋提桓因命欲終時，心懷怖畏，求佛自救，遍不知處。雖見出家之人，山澤閑處，所供養者，皆亦不能斷其疑網。

爾時毘首羯磨天[[4]](#footnote-4)白釋提桓因言：「^尸毘王[[5]](#footnote-5)苦行奇特，世所希有！諸智人言：『是人不久當得作佛！』^^」

釋提桓因言：「^是事難辦！何以知之？如魚子、菴羅樹華[[6]](#footnote-6)、發心菩薩，是三事因時雖多，成果甚少。[[7]](#footnote-7)今當試之！^^」

帝釋自化為鷹，毘首羯磨化作鴿，鴿投於王，王自割身肉，乃至舉身上稱[[8]](#footnote-8)以代鴿命，地為震動。是時釋提桓因等心大歡喜，散眾天華，歎未曾有；如是決定大心，成佛不久！[[9]](#footnote-9)

**$4、聞菩薩增益六度，必當成佛，故諸天歡喜**

復次，（315a）凡夫人肉眼，無有智慧，苦身求財，以自生活；聞菩薩增益六波羅蜜，成佛不久，猶尚歡喜，何況諸天！

**$※ 因論生論：夜摩天以上諸天無阿修羅難，何故歡喜**

問曰：四天王天、三十三天有阿修羅難；上諸天等無有此患，何以歡喜？

答曰：

**$（1）若無佛菩薩出世，生天者少，修福處劣，果報不妙故**

上諸天雖無阿修羅患，若佛不出世，生其天上者少；設有生者，五欲不妙。所以者何？但修不淨福故。色界諸天宮殿，光明、壽命，亦復如是。

**$（2）以佛菩薩出世故，知五欲、禪樂無常，能更求常樂涅槃故**

復次，諸天中有智慧者，能知禪味、五欲悉皆無常；唯佛出世，能令得常樂涅槃。以世間樂、涅槃樂皆由佛菩薩得，是故歡喜。

`998`譬如甘美果樹茂盛成就，人大歡喜，以樹有種種利益：有庇其蔭者，有用其華，食其果實。菩薩亦如是，能以離不善法蔭**遮三惡苦熱**，能**與人天富樂**之華，**令諸賢聖得三乘之果**，是故歡喜。

**$（二）釋「**^**四天王以鉢奉菩薩**^^**」**

**$1、四天王奉鉢，諸天供養各有定法**

問曰：諸天供養事多，何以奉鉢？

答曰：四天王奉鉢，餘天供養。諸天供養，各有定法：

如**佛初生時**，**釋提桓因**以天衣奉承佛身，**梵天王**躬自[[10]](#footnote-10)執蓋，**四天王**四邊防護。

**淨居諸天**欲令菩薩生厭離心故，化作老、病、死人及沙門身。

又**出家時**，**四天王**勅使者捧舉馬足，[[11]](#footnote-11)自四邊侍護菩薩。**天帝釋**取髮，於其天上城東門外立髮塔；又持菩薩寶衣，於城南門外立衣塔；[[12]](#footnote-12)佛**至樹下時**，奉上好草。**執金剛菩薩**[[13]](#footnote-13)常執金剛衛護菩薩；**梵天王**請佛轉法輪。

如是等，各有常法。以是故，四天王奉鉢。

「四鉢」義，如先說。[[14]](#footnote-14)

**$2、佛唯一身，何以受四鉢**

問曰：佛一身何以受四鉢？

答曰：四王力等，不可偏受[[15]](#footnote-15)。又令見佛神力，合四鉢為一，心喜信淨，作是念：「^我等從菩薩初生（315b）至今成佛所修供養，功德不虛。^^」

**$3、菩薩過無量阿僧祇劫然後成佛，四天王難得值遇，何故歡喜**

問曰：四天王壽命五百歲，菩薩過無量阿僧祇劫然後成佛[[16]](#footnote-16)；今之四天，非是後天，何以故喜？

`999`答曰：

**$（1）同一姓故**

同一姓故；譬如貴姓胤[[17]](#footnote-17)流百世，不以遠故為異。

**$（2）作願欲值**

或時行者，見菩薩增益六波羅蜜時，心作是願：「^是菩薩成佛時，我當奉鉢。^^」是故得生。

**$（3）四天王壽為人間九百萬歲，菩薩近成佛故，初生四天王可得值遇**

復次，四天王壽五百歲；人間五十歲，為四天王處一日一夜；亦三十日為一月，十二月為一歲；以此歲壽五百歲，為人間九百萬歲。菩薩能作是功德者，或近成佛，初生四天王，足可得值。

**$4、有佛不須鉢食，何以四天王定應奉鉢**

問曰：如摩訶衍經中說：有佛以喜為食，不食揣食。[[18]](#footnote-18)如天王佛衣服儀容，與白衣無異，[[19]](#footnote-19)不須鉢食，[[20]](#footnote-20)何以言「四天王定應奉鉢」？

答曰：定者，為用鉢者故，不說不用。

復次，用鉢諸佛多，不用鉢者少，是故以多為定。

**$貳、諸天歡喜給侍供養、請轉法輪**

^【**經**】三十三天乃至他化自在天亦皆歡喜，意念言：『我等當給侍供養菩薩，減損阿修羅種，增益諸天眾。』

三千大千世界，四天王天乃至阿迦尼吒天[[21]](#footnote-21)皆大歡喜，意念言：『我等當請是菩薩轉法輪』。^^

【**論**】

**$一、諸天歡喜供養，願減損阿修羅種，增益諸天眾**

釋曰：是諸天等，以華香瓔珞，禮拜恭敬，聽法讚歎等供養；亦作是念：「^人修淨福，阿修羅種減，增益三十三天，我諸天亦得增益。^^」

**$`1000`二、釋疑：上已說「六欲天」歡喜供養，何以更說「三千大千世界四天王天乃至阿迦尼吒天」**

問曰：上六種天已說，何以故更說「三千大千世界中，乃至阿迦尼吒天歡喜供養」？

答曰：先說一須彌山上六天，此說三千大千世界諸天。

先但說欲界，今此說欲界、色界諸天請佛轉法輪。[[22]](#footnote-22)

上雖說淨居諸天種種供養勸助，[[23]](#footnote-23)今請轉法輪事大故。

**$三、三藏中唯說「梵天」請轉法輪，今何以說「欲界、色界諸天」皆請轉法輪」**

問（315c）曰：三藏中但說「梵天請轉法輪」，今何以說「四天王乃至阿迦尼吒天」？

答曰：欲界天近故前來。

色界都名為梵，若說梵王請佛，已說餘天。

又梵為色界初門，說初故，後亦說。

復次，眾生有佛無佛常識梵天，以梵天為世間祖父，為世人故說梵天。

**$四、釋「法輪」**

法輪相，如先說。[[24]](#footnote-24)

**$參、菩薩增益六度時，諸善男子、善女人樂為菩薩親眷**

^【**經**】舍利弗！是菩薩摩訶薩行般若波羅蜜，增益六波羅蜜時，諸善男子、善女人各各歡喜，意念言：『我等當為是人作父母、妻子、親族、知識。』^^

【**論**】

**$一、前已說「能作是功德」，何故復說「增益六度」**

問曰：前已說「能作是功德」，[[25]](#footnote-25)今何以復說「增益六波羅蜜」？

答曰：

**$（一）前總說，今別說**

先說總相，今說別相。

**$（二）前詳說，今略說**

復次，前所說功德中（前品中功德也）[[26]](#footnote-26)種種無量，聞者厭惓[[27]](#footnote-27)；今但略說「六波羅蜜」，則盡攝諸功德。

**$（三）前為天說，今為人說**

復次，為天說故，「能作諸功德」；為人說故，「增益六波羅蜜」。何以知之？如後說「善男子、善女人」，以是故知。

**$`1001`二、釋經說「善男子、善女人」之意**

**$（一）三界諸天何故不說「善天」，而僅人中言「善男子、善女人」**

問曰：四天王天乃至阿迦尼吒天，何以不說「善天」，而但人中說「善男子、善女人」？

答曰：諸天皆有天眼、天耳、他心智，知供養菩薩，故不別說其善。

人以肉眼見[[28]](#footnote-28)，無知；善者能知供養，以少故，別說善者。

善者，從佛聞法，或從弟子、菩薩聞；或聞受記當作佛，又聞佛讚歎其名者，故知修善。

**$（二）何故唯說「男子、女人」善，不說「二根、無根者」善**

問曰：何以但說男子、女人善，不說二根、無根者善？

答曰：

**$1、無根者、二根人之失**

**$（1）無根者**

**$A、聲聞之說──無得道相**

無根，所謂無得道相[[29]](#footnote-29)，[[30]](#footnote-30)是故不說。

如毘尼中不得出家，[[31]](#footnote-31)以其失男女相故。其心不定，以小因緣故便瞋；結使多故，著於世事；多懷疑網，不樂道法；雖能少修福事，智慧淺薄，不能深入；本性轉易，是（316a）故不說。聲聞法如是說。

**$B、大乘之說──少能修善**

摩訶衍中，譬如大海，無所不容；是無根人或時修善，但以少故不說。所謂少者，於男女中，是人最少，是人修善者少；譬如白人，雖復鬚髮、黶子黑，不名黑人。

**$（2）二根人**

二根人結使多雜，亦行男事、亦行女事，其心邪曲，難可勉濟[[32]](#footnote-32)；譬如稠林曳木，曲者難出。

又如阿修羅，其心不端故，常疑於佛，謂佛助天。佛為說五眾，謂有六眾，不為說一；若說四諦，謂有五諦，不說一事。

二根人亦如是，心多邪曲故，不任得道。

**$（3）結**

以是故，但說「男子」、「女人」中善者。

**$2、男女多具善相，故說「善男子、善女人」**

善相者，有慈悲心，能忍惡罵。如《法句‧罵品》中說：「^能忍惡罵人，是名人中上！^^」[[33]](#footnote-33)譬如好良馬，可中為王乘。

`1002`復次，以五種邪語[[34]](#footnote-34)及鞭杖、打害、縛繫等不能毀壞其心，是名為善相。

復次，三業無失，樂於善人；不毀他善，不顯己德；隨順眾人，不說他過；不著世樂，不求名譽，信樂道德之樂；自業清淨，不惱眾生；心貴實法，輕賤世事；唯好直信，不隨他誑；為一切眾生得樂故，自捨己樂；令一切眾生得離苦故，以身代之。

如是等無量名為善人相。[[35]](#footnote-35)是相多在男、女，故說「善男子、善女人」。

**$三、善男子、善女人為何願作菩薩眷屬**

問曰：善男子、善女人何因能作是願？

答曰：

**$（一）自知福慧少，習近菩薩欲求度脫**

善男子、善女人自知福薄、智慧尠少，習近菩薩，欲求過度[[36]](#footnote-36)；譬如沈石雖重，依船得度。

**$（二）知菩薩數往世間，發願欲與為因緣**

又善男子、善女人聞菩薩不從一世、二世而得成道，無央數世往來生死，便作是念：「^我當與為因緣。^^」

**$（三）欲習近厚德者，增益己功德**

**$1、標宗**

復次，菩薩積德厚故，在所生處，眾生皆來敬仰菩薩，以蒙利益（316b）重故。若見菩薩捨壽，則生是願：「^我當與菩薩作父母、妻子、眷屬。^^」所以者何？知習近善人，增益功德故；譬如積集眾香，香氣轉多。

**$2、舉例**

**$（1）太子入龍宮凡求三珠**[[37]](#footnote-37)（印順法師，《大智度論筆記》〔H013〕p.404）

如菩薩先世為國王太子，見閻浮提人貧窮，欲求如意珠，入於大海，至龍王宮。

龍見太子威德殊妙，即起迎逆[[38]](#footnote-38)，延[[39]](#footnote-39)前供養，而問之言：「^何能遠來？^^」

`1003`太子答曰：「^我憐閻浮提眾生故，欲求如意寶珠以饒益之！^^」

龍言：「^能住我宮，受供一月，當以相與！^^」

太子即住一月，為龍王讚歎多聞，龍即與珠；是如意珠，能雨一由旬。

龍言：「^太子有相，不久作佛，我當作多聞第一弟子。^^」

時，太子復至一龍宮得珠，雨二由旬，二月讚歎神通力。

龍言：「^太子作佛不久，我當作神足第一弟子。^^」

復至一龍宮得珠，雨三由旬，三月讚歎智慧。

龍言：「^太子作佛不久，我當作智慧第一弟子。^^」

諸龍與珠已，言：「^盡汝壽命，珠當還我。^^」菩薩許之。

太子得珠，至閻浮提；一珠能雨飲食，一珠能雨衣服，一珠能雨七寶，[[40]](#footnote-40)利益眾生。

**$（2）須摩提菩薩本生**[[41]](#footnote-41)

又如須摩提菩薩，見燃燈佛，從須羅娑女買五莖花，不肯與之；即以五百金錢得五莖花，女猶不與，而要[[42]](#footnote-42)之言：「^願我世世常為君妻，當以相與！^^」菩薩以供養佛故，即便許之。

**$（3）妙光菩薩本生**

又妙光菩薩，長者女見其身有二十八相，生愛敬心，住在門下。菩薩既到，女即解頸琉璃珠，著菩薩鉢中，心作是願：「^我當世世為此人婦！^^」此女二百五十劫中，集諸功德；後生喜見婬女園蓮花中，喜見養育為女，至年十四，女工、世智，皆悉備足。爾時，有閻（316c）浮提王，名為財主，太子名德主，有大悲心，時出城入園遊觀，諸婬女等導引歌讚。德主太子散諸寶物、衣服、飲食；譬如龍雨，無不周遍。喜德女見太子，自造歌偈而讚太子，愛眼視之，目未曾眴[[43]](#footnote-43)，而自發言：「^世間之事，我悉知之，以我此身，奉給太子！^^」

太子問言：「^汝為屬誰？若有所屬，此非我宜。^^」

爾時，喜見婬女答太子言：「^我女生年日月時節，皆與太子同。此女非我腹生，我晨朝入園，見蓮花中有此女生，我因養育，畜以為女。無以我故而輕此女！此女六十四能[[44]](#footnote-44)，無不悉備；女工技術、經書、醫方，皆悉了達；常懷慚愧，內心忠直，無有嫉妬，無邪婬想。我女德儀如是，太子必應納之！^^」

`1004`德主太子答語女言：「^姊！我發阿耨多羅三藐三菩提心，修菩薩道，無所愛惜。國財妻子，象馬七珍[[45]](#footnote-45)，有所求索，不逆人意；若汝生男女及以汝身，有人求者，當以施之，莫生憂悔！或時捨汝出家，為佛弟子，淨居山藪，汝亦勿愁！^^」

喜德女答言：「^假令地獄火來，燒滅我身，終亦不悔！我亦不為婬欲戲樂故而以相好，我為勸助阿耨多羅三藐三菩提故奉事正士！^^」

女又白太子言：「^我昨夜夢見妙日身佛[[46]](#footnote-46)，坐道樹下，可[[47]](#footnote-47)往觀之！^^」

太子見女端正，又聞佛出，以此二因緣故，共載一車，俱詣佛所。佛為說法，太子得無量陀羅尼門；女得調伏心志。[[48]](#footnote-48)太子爾時，以五百寶花供養於佛，以求阿耨多羅三藐三菩提。

太子白父王言：「^我得見妙日身佛，大得善利。^^」父王聞（317a）已，捨所愛重之物以與太子，與其官屬國內人民，俱詣佛所。佛為說法，王得一切法無闇燈陀羅尼。時王思惟：「^不可以白衣法攝治國土、受於五欲而可得道！^^」作是思惟已，立德主太子為王，出家求道。是時太子於月十五日六寶來應[[49]](#footnote-49)，喜德妻變為寶女。

如《不可思議經》[[50]](#footnote-50)中廣說如是等因緣。

**$3、結**

故知善男子、善女人世世願為菩薩父母、妻子、眷屬。

**$肆、諸天作願令菩薩離婬欲**

^【**經**】爾時，四天王[[51]](#footnote-51)乃至阿迦尼吒天皆大歡喜，各自念言：『我等當作方便，令是菩薩離於婬欲，從初發意常作童真，莫使與色欲共會；若受五欲，障生梵天，何況阿耨多羅三藐三菩提！』以是故，舍利弗！菩薩摩訶薩斷婬欲出家者，應得阿耨多羅三藐三菩提，非不斷欲。」^^

【**論**】

**$一、何故諸天作願令菩薩離婬欲**

問曰：諸天何以作是願？

`1005`答曰：世間中有[[52]](#footnote-52)五欲第一，無不愛樂；於五欲中，觸為第一，能繫人心；如人墮在深泥，難可拯濟。以是故，諸天方便，令菩薩遠離婬欲。

復次，若受餘欲，猶不失智慧；婬欲會時，身心慌迷，無所省覺，深著自沒！以是故，諸天令菩薩離之。

**$二、諸天以何方便助菩薩離婬欲**

問曰：云何令離？

答曰：如釋迦文菩薩在淨飯王宮欲出城遊觀，淨居諸天化為老、病、死人，令其心厭；又令夜半見諸宮人妓直[[53]](#footnote-53)惡露[[54]](#footnote-54)不淨、涕唾流涎[[55]](#footnote-55)、屎尿塗漫[[56]](#footnote-56)；菩薩見已，即便穢厭。

或時諸天令女人惡心妬忌，不識恩德，惡口欺誑，無所省察；菩薩見已，即生念言：「^身雖似人，其心可惡！^^」即便捨之。

**$三、斷淫欲出家成佛，非不斷**（印順法師，《大智度論筆記》〔E025〕p.324）

欲使菩薩從初發心，常作童真行，不與（317b）色欲共會。何以故？婬欲為諸結之本！

佛言：「^寧以利刀割截身體，不與女人共會！刀截雖苦，不墮惡趣；婬欲因緣，於無量劫數受地獄苦。^^」人受五欲，尚不生梵世，何況阿耨多羅三藐三菩提！

或有人言：「^菩薩雖受五欲，心不著故，不妨於道。^^」[[57]](#footnote-57)以是故《經》言：「^受五欲，尚不生梵世。梵世，無始眾生皆得生中；受五欲者尚所應得而不得之，何況阿耨多羅三藐三菩提本所不得而欲得之！^^」以是故，菩薩應作童真，修行梵行，當得阿耨多羅三藐三菩提。

`1006`梵行菩薩，不著世間故，速成菩薩道；若婬欲者，譬如膠漆，難可得離。所以者何？身受欲樂，婬欲根深！是故出家法中，婬戒在初，[[58]](#footnote-58)又亦為重。

**$伍、菩薩是否必須有眷屬，菩薩學佛須斷欲否**[[59]](#footnote-59)

**$一、有無斷欲之三種菩薩**

^【**經**】舍利弗白佛言：「世尊！菩薩摩訶薩要當有父母、妻子、親族、知識耶？」

佛告舍利弗：「（1）或有菩薩有父母、妻子、親族、知識；（2）或有菩薩，從初發意斷婬欲，修童真行，乃至得阿耨多羅三藐三菩提，不犯色欲；（3）或有菩薩方便力故，受五欲已，出家得阿耨多羅三藐三菩提。^^

【**論**】

釋曰：是三種菩薩──

**$（一）或初有妻，受欲，後捨離出家［肉身菩薩］**（印順法師，《大智度論筆記》［F031］p.361）

初者、如世間人受五欲，後捨離出家，得菩提道。

**$（二）或初發意斷淫欲，修童真梵行［肉身或法身菩薩］**（印順法師，《大智度論筆記》［F031］p.361）

二者、大功德牢固，初發心時斷於婬欲，乃至成佛道。是菩薩──或法身，或肉身；或離欲，或未離欲。

**$（三）或方便力受五欲，次出家得菩提［法身菩薩］**（印順法師，《大智度論筆記》［F031］p.361）

三者、清淨法身菩薩，得無生法忍，住六神通。為教化眾生故，與眾生同事而攝取之。[[60]](#footnote-60)或作轉輪聖王，或作閻浮提王、長者、剎利，隨其所須而利益之。

**$二、明第三種法身菩薩，為眾生故，方便受欲而不染**

^【**經**】譬如幻師、若幻弟子，善知幻法，幻作五欲，（317c）於中共相娛樂。於汝意云何？是人於此五欲，頗實受不？」

舍利弗言：「不也！世尊！」

佛告舍利弗：「菩薩摩訶薩以方便力故化作五欲，於中受樂，成就眾生，亦復如是。是菩薩摩訶薩不染於欲，種種因緣，毀訾五欲：欲為**熾然**，欲為**穢惡**，欲為**毀壞**，欲為**如怨**！是故，舍利弗！當知菩薩為眾生故受五欲。」^^

【**論**】

**$（一）何故獨為第三種菩薩作譬喻**

問曰：三種菩薩中，何以獨為一種菩薩作譬喻？

答曰：一者、如人法，不斷婬欲。

二者、常斷婬欲，修於淨行。

三者、亦修淨行，現受婬欲；以人不了故，為作譬喻。

**$（二）為何以幻為喻，而不舉夢化等為喻**

問曰：何以不以夢、化等為喻？

`1007`答曰：夢非五情[[61]](#footnote-61)所知，但內心憶想故生；人以五情所見，變失無常，可以得解。

化雖五情所知，而見者甚少。

佛為度可度眾生，幻是眾人所信，是故為喻。

**$（三）法身菩薩如幻師，為度眾生故現受五欲**

如幻師以幻術故，於眾人中現希有事，令人歡喜；菩薩幻師亦如是，以五神通術故，於眾生中化作五欲，共相娛樂，化度眾生。[[62]](#footnote-62)

眾生有二種：在家、出家。為度出家眾生故，現作聲聞、辟支佛、佛[[63]](#footnote-63)及諸出家外道師；在家眾生，或有見出家者得度，或有見在家同受五欲而可化度。[[64]](#footnote-64)

**$（四）菩薩常呵五欲，不染於欲**

菩薩常以種種因緣，毀訾五欲。

**$1、欲為熾然**

「^欲為熾然^^」者，若未失時，三毒火然；若其失時，無常火然[[65]](#footnote-65)。二火然＊故，名為「熾然」，都無樂時。

**$2、欲為穢惡**

「^欲為穢惡^^」者，諸佛、菩薩、阿羅漢等諸離欲者，皆所穢賤[[66]](#footnote-66)。譬如人見狗食糞，賤而愍之不得好食，而噉不淨；受欲之人，亦復如是，不得內心離欲之樂，而於色欲不淨求樂。

**$3、欲為毀壞**

「^欲為毀壞^^」者，著五欲因緣故，天王、人王、諸富貴（318a）者，亡國、危身，無不由之！

**$4、欲為如怨**

「^欲如怨^^」者，失人善利；亦如刺客，外如親善，內心懷害；五欲如是，喪失善心，奪人慧命。五欲之生，正為破壞眾善、毀敗德業故出。又知五欲如鉤賊[[67]](#footnote-67)魚、如摾[[68]](#footnote-68)`1008`害鹿、如燈焚蛾，是故說「欲如怨」。怨家之害[[69]](#footnote-69)，不過一世；著五欲因緣，墮三惡道，無量世受諸苦毒。

**$陸、開宗正說菩薩應如何行般若波羅蜜**

^【**經**】舍利弗白佛言：「菩薩摩訶薩云何應行般若波羅蜜？」

佛告舍利弗：「菩薩摩訶薩行般若波羅蜜時，不見菩薩，不見菩薩字，不見般若波羅蜜，亦不見我行般若波羅蜜，亦不見我不行般若波羅蜜。

何以故？菩薩、菩薩字性空，空中無色，無受、想、行、識；離色亦無空，離受、想、行、識亦無空。空即是色，色即是空；空即是受、想、行、識，受、想、行、識即是空。何以故？舍利弗！但有名字故，謂為菩提；但有名字故，謂為菩薩；但有名字故，謂為空。

所以者何？諸法實性，無生、無滅、無垢、無淨故。

菩薩摩訶薩如是行，亦不見生，亦不見滅，亦不見垢，亦不見淨。何以故？名字是因緣和合作法，但以分別憶想假名說。

是故菩薩摩訶薩行般若波羅蜜時，不見一切名字，不見故不著。」^^

【**論**】

**$一、釋「**^**菩薩摩訶薩云何應行般若波羅蜜**^^**」**

**$（一）舍利弗何故重問如何行般若**

問曰：是事，舍利弗上已問，[[70]](#footnote-70)今何以重問？

答曰：先因佛說「^欲以一切種知一切法，當學般若波羅蜜^^」[[71]](#footnote-71)故問，非自意問。

復次，今[[72]](#footnote-72)舍利弗聞上種種讚般若功德，心歡喜，尊重般若故，問「云何應行」；如病人聞歎良藥，便問云何應服。

**$（二）先已說行般若，今何以更問**

問曰：先已問「住不住法，行檀波羅蜜，施者、受者、財物不可得故[[73]](#footnote-73)，如是（318b）等為行般若」，[[74]](#footnote-74)今何以復問行？

答曰：

**$1、上總問諸波羅蜜，今但問般若**

上總問諸波羅蜜，此但問般若。

**$2、上廣讚般若，今直問行般若**

上廣讚歎般若為主，此直問行般若。

**$`1009`3、眾人渴仰欲得般若，舍利弗為眾故問**

復次，上雖廣歎般若波羅蜜，時會渴仰欲得；是故舍利弗為眾人故，問「行般若波羅蜜」。

**$4、若舍利弗不問，則佛讚般若不止**

般若波羅蜜功德無量無盡，佛智慧亦無量無盡；若舍利弗不發問，則佛讚歎無窮已；若舍利弗不問者，則無因緣故，則不應止。

**$※ 因論生論：般若功重，佛廣讚有何過**

問曰：般若功德尊重，若佛廣讚有何不可？

答曰：讚歎般若，聞者歡喜尊重，則增其福德；若聞說般若，則增其智慧。不但以福德因緣故可成佛道，要須智慧得成；是故不須但讚歎。

人聞讚歎，心已[[75]](#footnote-75)清淨，渴仰欲得般若；如為渴人，廣讚歎美飲，不解於渴，即便應與之。

**$5、結**

如是等因緣故，舍利弗今問「行般若」。

**$二、釋「**^**菩薩摩訶薩行般若波羅蜜時，不見菩薩，不見菩薩字，不見般若波羅蜜**^^**」**

**$（一）菩薩行般若時，若不見菩薩及般若，如何能行**

問曰：如人有眼見，方知所趣處，然後能行。菩薩亦如是，先念佛道，知般若，見已[[76]](#footnote-76)，身然後應行；[[77]](#footnote-77)今何以言「不見菩薩及般若」？若不見，云何得行？

答曰：此中不言「常不見」，但明入般若觀時，不見菩薩及般若波羅蜜；[[78]](#footnote-78)般若波羅蜜為令眾生知實法故出。[[79]](#footnote-79)

此菩薩名字，眾緣和合假稱。如後品中廣說。[[80]](#footnote-80)般若波羅蜜名字亦如是，眾法和合故，假名為般若波羅蜜。

般若波羅蜜雖是假名，而能破諸戲論；以自性無故，說言「不可見」。如火從眾緣和合，假名為火，雖無實事而能燒物。[[81]](#footnote-81)

**$**`1010`**（二）般若見實可信，出則不可信**（印順法師，《大智度論筆記》〔D030〕p.280）

問曰：若入般若中不見，出則便見，何者可信？

答曰：上言「^般若為實法故出^^」，[[82]](#footnote-82)是則可信；出般若波羅蜜，不實，故不可信。[[83]](#footnote-83)

**$（三）釋疑：「出觀見有，諸法應非常空」疑**[[84]](#footnote-84)（印順法師，《大智度論筆記》〔D019〕p.264）

問曰：若「入般若（318c）中不見，出則見」者，當知非法[[85]](#footnote-85)常空，以般若力故空！

答曰：世俗法故，言「行」、言[[86]](#footnote-86)「入般若波羅蜜」；諸觀戲論滅故，無出、無入。[[87]](#footnote-87)若諸賢聖不以名字說，則不得以教化凡夫；當取說意，莫著語言！[[88]](#footnote-88)

**$（四）何以先說眾生空，後說一切法空**

問曰：若般若中貴一切法空，此中何以先說眾生空破我？

答曰：初聞般若，不得便說一切法空。

**$1、我空易解故先說**

**$（1）我不以五情得，但憶想分別生我想，易解**（印順法師，《大智度論筆記》［D014］p.257）

我，不可以五情求得，但憶想分別生我想，無而謂有。又意情中無有定緣，但憶想分別、顛倒因緣故，於空五眾中而生我想。

若聞「無我」，則易可解。

**$（2）色等諸法現眼所見，難見**（印順法師，《大智度論筆記》〔D014〕p.257）

色等諸法，現眼所見；若初言空無，則難可信。

**$（3）結成：先破我，次破我所，則一切法皆空，名為得道**

今先破我，次破我所法；破我、我所法故，則一切法盡空。如是離欲，名為得道。[[89]](#footnote-89)

**$2、般若教法無定說**

復次，般若波羅蜜，無一定法故。

**$三、釋「**^**不見我行、不行般若波羅蜜，乃至但有名字故謂為空**^^**」**

**$（一）釋「**^**不見我行般若，亦不見我不行般若**^^**」**

「^不見我行般若，不見不行^^」[[90]](#footnote-90)者，

**$`1011`1、就凡聖明行不行義**

如凡夫不得般若，故名「不行」；菩薩則不然，但**行空般若**，故說「不見**不行**」。

**$2、約因果明行不行義**

復次，佛為法王，觀餘菩薩**其智甚少**，雜諸結使，不名為**行**。譬如國王雖得少物，不名為得；佛亦如是教諸菩薩，雖有少行，不名為行。

**$3、就憍慢、懈怠解行不行義**

復次，**行**般若波羅蜜者生憍慢[[91]](#footnote-91)，言「我有般若波羅蜜」，取是相；若**不行**者，心自懈沒而懷憂悴[[92]](#footnote-92)。是故言「不見我行與不行」。

**$4、約破有無見言行不行義**

復次，不見我**行**般若波羅蜜者，**破著有見**；不見我**不行**般若波羅蜜者，**破著無見**。

**$5、約止戲論、息懈怠釋行不行義**

復次，不見我**行**般若波羅蜜者，**止諸法戲調**；不見我**不行**者，**止懈怠心故**。譬如乘馬，疾則制之，遲則鞭之。

如是等分別「行」、「不行」。

**$（二）釋「**^**菩薩、菩薩字性空**^^**」**

復次，佛自說因緣，所謂「^菩薩、菩薩字性空^^」。

是中雖但說「菩薩字空」，（319a）而五眾亦空。

**$（三）釋「**^**空中無色，乃至但有名字謂為菩提，但有名字謂為菩薩，但有名字謂為空**^^**」**[[93]](#footnote-93)

「^空中無色，離色亦無空^^」者，

`1012`「^空^^」名法空，法空中乃無一毫法，何況麁色！

「^空亦不離色^^」，所以者何？破色故有空，云何言離色！受、想、行、識亦如是。

何以故？佛自更說因緣，所謂「^但有名字謂為菩提，但有名字謂為菩薩，但有名字謂為空^^」。

**$（四）釋疑：何故前說「**^**不見菩薩、菩薩字、般若**^^**」，後復說「**^**但有名謂為菩提、菩薩、空**^^**」**

問曰：先已說此事，[[94]](#footnote-94)今何以重說？

答曰：先說「^不見菩薩，不見菩薩字，不見般若波羅蜜^^」[[95]](#footnote-95)；今說不見因緣，所謂「^但有名謂為菩提，但有名謂為菩薩，但有名謂為空^^」。

上「菩薩」、此「菩薩」義同。

「菩薩字」，即如「菩薩」中說。[[96]](#footnote-96)

「般若波羅蜜」分為二分：成就者名為「菩提」，未成就者名為「空」。[[97]](#footnote-97)

**$四、釋「**^**諸法實性，無生、無滅、無垢、無淨**^^**」**

「生相」實不可得故，名為「無生」。所以者何？若先生後法，若先法後生，若生法一時，皆不可得，如先說。[[98]](#footnote-98)

無生故「無滅」。

若法不生不滅如虛空，云何有垢有淨？[[99]](#footnote-99)

譬如虛空，萬歲雨亦不濕、大火燒不熱、烟亦不著。所以者何？本自無生故。

**$五、釋「**^**菩薩如是行，亦不見生、滅、垢、淨。何以故？名字是因緣法，但以分別假名說**^^**」**

菩薩能如是觀，不見離是不生不滅法有生有滅、有垢有淨。何以故？佛自說因緣：「^一切法皆憶想分別，因緣和合故，強以名說。^^」[[100]](#footnote-100)不可說者是實義，可說者皆是名字。[[101]](#footnote-101)

**$六、釋「**^**菩薩行般若時，不見一切名字，不見故不著**^^**」**

「^菩薩行般若波羅蜜，不見一切名字^^」者，先略說名字，所謂菩薩、菩薩字、般若波羅蜜、菩提字；今廣說一切名字皆不可見，不見故不著──不著者，不可得故。如諸眼中，慧眼第一；菩薩以慧眼遍求不見，乃至不見細微一法，[[102]](#footnote-102)是故不著。

**$**`1013`**※ 釋疑：無緣云何不滅疑**（印順法師，《大智度論筆記》〔D019〕p.262）

問曰：若菩薩一切法中不著，何得不入涅槃？

答曰：是事處處已說，[[103]](#footnote-103)今此中略說：（1）大悲心故，（2）十方佛念故，（3）本願未（319b）滿故，（4）精進波羅蜜力故，（5）般若波羅蜜、方便二事和合故，所謂不著於不著故[[104]](#footnote-104)。如是等種種因緣故說「菩薩雖不著諸法，而不入涅槃」。

**〈<品 n="3" t="習相應品">釋習相應品第三之一</品>〉**[[105]](#footnote-105)

**（大正25，319b5-322b27）**

**$壹、眾生與諸法但有名字，所說名字亦不可見**

^【**經**】佛告舍利弗：「菩薩摩訶薩行般若波羅蜜時，應如是思惟：『菩薩但有字，佛亦但有字，般若波羅蜜亦但有字；色但有字，受、想、行、識亦但有字。』

舍利弗！如我但有字，一切我常不可得，眾生、壽者、命者、生者、養育、眾數、人、作者、使作者、起者、使起者、受者、使受者、知者、見者，是一切皆不可得；不可得空故，但以名字說。

菩薩摩訶薩亦如是行般若波羅蜜，不見我、不見眾生，乃至不見知者、見者，所說名字亦不可見。^^

【**論**】

**$一、重說「空」之理由**

問曰：第二品末已說空，[[106]](#footnote-106)今何以重說？

答曰：

**$（一）上多說法空，今雜說人法二空**

上多說法空，今雜說法空、眾生空。

行者觀外法盡空無所有，而謂能知空者不空，是故復說「觀者亦空」。[[107]](#footnote-107)

是眾生空，聲聞法中多說，[[108]](#footnote-108)一切佛弟子皆知諸法中無我。佛滅後五百歲分為二分：`1014`有信法空；有但信眾生空，言五眾是定有法，但受五眾者空。以是故佛說眾生空以況[[109]](#footnote-109)法空。

**$（二）我空易知，法空難見**

復次，我空易知，法空難見。所以者何？

我以五情求之不可得，但以身見力故憶想分別為我。

法空者，色可眼見、聲可耳聞，是故難知其空。[[110]](#footnote-110)

是二事般若波羅蜜中皆空，如「十八空」義中說。[[111]](#footnote-111)

**$二、我空與法空**

**$（一）「我」之十六種異名**

問曰：如我乃至知者、見者，為是一事？為各各異？

答曰：皆是一我，但以隨事為異。

**$1、我**

於五眾中，我、我所心起，故名為「我」。

**$2、眾生**

五眾和合（319c）中生[[112]](#footnote-112)故，名為「眾生」。

**$3、壽者，4、命者**

命根成就故，名為「壽者」、「命者」。

**$5、生者**

能起眾事，如父生子，名為「生者」。

**$6、養育**

乳哺、衣、食因緣得長，是名「養育」。

**$7、眾數**

五眾、十二入、十八界等諸法因緣，是眾法有數，故名「眾數」。

**$8、人**

行人法故，名為「人」。

**$9、作者**

手足能有所作，名為「作者」。

**$10、使作者**

力能役他故，名「使作者」。

**$11、能起者**

能造後世罪福業故，名「能起者」。

**$**`1015`**12、使起者**

令他起後世罪福業故，名「使起者」。

**$13、受者**

後身受罪福果報故，名「受者」。

**$14、使受者**

令他受苦樂，是名「使受者」。

**$15、見者，16、知者**

**$（1）第一說**

目覩色，名為「見者」。五識知，名為「知者」。

**$（2）第二說**

復次，用眼見色，以五邪見[[113]](#footnote-113)觀五眾，用世間、出世間正見觀諸法，是名「見者」，所謂眼根、五邪見、世間正見、無漏見，是名「見者」。

餘四根所知及意識所知，通名為「知者」。

如是諸法皆說是「神」。

**$（二）「神我與諸法」唯假名，皆空無實**

此神，十方三世諸佛及諸賢聖求之不可得，但憶想分別，強為其名。

諸法亦如是，皆空無實，但假為其名。

**$（三）「神我」廣說無量名，皆因緣和合生，無自性、畢竟空**

問曰：是神但有十六名字？更有餘名？

答曰：略說則十六，廣說則無量。隨事起名，如官號差別[[114]](#footnote-114)、工能智巧[[115]](#footnote-115)、出家得道，種種諸名，皆是因緣和合生故無自性，無自性故畢竟空。

**$（四）二空：生空故法空，法空故生空**（印順法師，《大智度論筆記》〔D014〕p.257）

生空故法空，法空故生亦空。

**$貳、讚歎菩薩智慧勝一切二乘**[[116]](#footnote-116)

^【**經**】^^

**$（壹）菩薩行般若，用不可得空故，智慧勝過二乘**

^菩薩摩訶薩作如是行般若波羅蜜，除佛智慧，過一切聲聞、辟支佛上，**用不可得空故**。所以者何？是菩薩摩訶薩諸名字法、名字所著處亦不可得故。舍利弗！菩薩摩訶薩能如是行，為行般若波羅蜜。^^

**$`1016`（貳）舉滿閻浮提喻辨優劣**

^譬如滿閻浮提竹、麻、稻、茅[[117]](#footnote-117)，諸比丘其數如是，智慧如舍利弗、目連等，欲比菩薩行般若波羅蜜智慧，百分不及一，千分、百千分乃至算數譬喻所不能及。何（320a）以故？菩薩摩訶薩用智慧度脫一切眾生故。^^

【**論**】釋曰：

**$一、菩薩勝小乘智慧［二緣］**[[118]](#footnote-118)（印順法師，《大智度論筆記》［F032］p.363）

**$（一）以知空，空復空，空與不空一等無異；以此智度一切生**

有二因緣故，菩薩智慧勝聲聞、辟支佛：一者、以空知一切法空，亦不見是空；空以[[119]](#footnote-119)不空等一不異。二者、以此智慧，為欲度脫一切眾生令得涅槃。

聲聞、辟支佛智慧但觀諸法空，不能觀世間、涅槃為一。[[120]](#footnote-120)

譬如人出獄，有但穿牆而出自脫身者；有破獄壞鎖，既自脫身，兼濟眾人者。

**$（二）大悲，般若**

復次，菩薩智慧入二法中故勝：一者、大悲，二者、般若波羅蜜。

**$（三）般舟三昧，方便**

復有二法：一者、般舟三昧，二者、方便。

**$（四）常住禪定，能達法性**

復有二法：一者、常住禪定，二者、能通達法性。

**$（五）代眾生受苦，自捨一切樂**

復有二法：一者、能代一切眾生受苦，二者、自捨一切樂。

**$（六）慈心，一切功德不著**

復有二法：一者、慈心，無怨無恚；二者、乃至諸佛功德，心亦不著。

如是等種種功德莊嚴智慧故勝聲聞、辟支佛。

**$二、云何以舍利弗利根者智慧為喻**

問曰：諸鈍根者可以為喻，舍利弗智慧利根何以為喻？

答曰：

**$（一）但為莊嚴論議、令人生信**

不必以鈍根為譬喻，譬喻為莊嚴論議、令人信著；故以五情所見以喻意識，令其得悟。譬如登樓，得梯則易上。

**$**`1017`**（二）以現量易解事喻難解事**

復次，一切眾生著世間樂，聞道得[[121]](#footnote-121)涅槃則不信不樂；以是故以眼見事，喻所不見。譬如苦藥，服之甚難；假之以蜜，服之則易。

**$（三）舍利弗雖聲聞智慧第一，未及諸佛菩薩故**

復次，舍利弗於聲聞中智慧第一，比諸佛菩薩未有現焉。

**$三、釋「**^**如閻浮提**^^**」**

「^如閻浮提^^」者，「^閻浮^^」，樹名，其林茂盛，此樹於林中最大。「^提^^」名為洲。

此洲上有此樹林；林中有河，底有金沙，名為閻浮檀金；以閻浮樹故，名為「閻浮洲」。此洲有五百小洲圍繞，通名閻浮提。

**$四、釋「**^**以滿閻浮提如竹、麻、稻、茅之數，盡似舍利弗、目揵連**^^**」**

問曰：諸弟子甚多，何以故說「舍利弗、目揵連等，（320b）滿閻浮提中，如竹、麻、稻、茅[[122]](#footnote-122)」？

答曰：

**$（一）何故以「舍利弗、目揵連」為例**

**$1、於佛法、外法中皆勝故**

一切佛弟子中，智慧第一者舍利弗，神足第一者目揵連；此二人於佛法中大，於外法中亦大。[[123]](#footnote-123)富樓那、迦郗[[124]](#footnote-124)那、阿那律等，於佛法中雖大，於外法中不如。

**$2、常助佛揚化，破外道故**

又此二人常在大眾助佛揚化，破諸外道；富樓那等比丘無是功德，是故不說。

**$3、攝盡諸智慧、禪定人故**

復次，若說舍利弗則攝一切智慧人，若說目揵連則攝一切禪定人。

**$（二）何故以「竹、麻、稻、茅」為例──假以為喻**

譬喻有二種：一者、假以為喻，二者、實事為喻。

今此名為假喻。所以不以餘物為喻者，以此四物叢生稠[[125]](#footnote-125)緻[[126]](#footnote-126)、種類又多故。

**$（三）結**

舍利弗、目連等比丘滿閻浮提，如是諸阿羅漢智慧和合不及菩薩智慧百分之一，乃至算數譬喻所不能及。

**$五、釋「百分、千分不及一」**

問曰：何以不但說「算數譬喻所不能及」，而說「百分、千分不及一」？

答曰：「^算數譬喻所不能及^^」者，是其極語。譬如人有重罪，先以打縛楚毒[[127]](#footnote-127)，然後乃殺。

`1018`如聲聞法中，常以「十六不及一」為喻；[[128]](#footnote-128)大乘法中，則以「乃至算數譬喻所不能及」。[[129]](#footnote-129)

**$（參）舉滿三千大千世界、滿十方如恒河沙等世界喻辨優劣**

^【**經**】舍利弗！置[[130]](#footnote-130)閻浮提滿中如舍利弗、目連等，若**滿三千大千世界**如舍利弗、目連等。

復置是事，若**滿十方如恒河沙等世界**如舍利弗、目連等智慧，欲比菩薩行般若波羅蜜智慧，百分不及一，千分、百千分乃至算數譬喻所不能及。^^

【**論**】

**$一、舉義同前，量多為異**

釋曰：此義同上閻浮提，但以多為異。

**$二、以多為喻之理由**

問曰：舍利弗、目連等雖多智慧無異，何以以[[131]](#footnote-131)多為喻？

答曰：有人謂少無力，多則有力。譬如水少，其力亦少。

又如絕健之人，少眾力寡不能制之，大軍攻之則伏。

有（320c）人謂一舍利弗智慧少，則不及菩薩，多或能及。佛言：「雖多不及。」故以多為喻。如一切草木力不如火，一切諸明勢不及[[132]](#footnote-132)日。

亦如十方世界諸山，不如一金剛珠。所以者何？菩薩智慧是一切諸佛法本，能令一切眾生離苦得樂。

如迦陵毘伽鳥子雖未出𣫘[[133]](#footnote-133)，其音勝於眾鳥，何況出𣫘＊！

菩薩智慧亦如是，雖未出無明𣫘＊，勝一切聲聞、辟支佛，何況成佛！

又如轉輪聖王太子，雖未成就，福祚[[134]](#footnote-134)威德勝於一切諸王，何況作轉輪聖王！

菩薩亦如是，雖未成佛，無量阿僧祇劫集無量智慧福德故，勝於聲聞、辟支佛，何況成佛！

**$參、菩薩行般若一日修智慧勝一切二乘智慧**

**$（壹）總標菩薩智慧勝一切二乘**

^【**經**】復次，舍利弗！菩薩摩訶薩行般若波羅蜜一日修智慧，出過一切聲聞、辟支佛上。」^^

`1019`【**論**】

問曰：先已說除佛智慧，過一切聲聞、辟支佛上，[[135]](#footnote-135)今何以復重說？

答曰：非重說也！

**$一、前明總相；今示別相**

上總相說，今別相說。

**$二、前說二乘不及菩薩智慧；今云「不及菩薩一日智慧」**

先言「一切聲聞、辟支佛不及菩薩智慧」，今但明「不及一日智慧」，何況千萬歲！

**$（貳）明菩薩智慧勝二乘之理由**[[136]](#footnote-136)

**$一、舍利弗問：三乘智慧無生性空無別，云何菩薩智慧勝**

^【**經**】舍利弗白佛言：「世尊！聲聞所有智慧──若須陀洹、斯陀含、阿那含、阿羅漢，辟支佛智慧，佛智慧，是諸眾智無有差別、不相違背、無生、性空。

若法不相違背、無生、性空，是法無有別異；云何世尊言『菩薩摩訶薩行般若波羅蜜一日修智慧，出過聲聞、辟支佛上』？」^^[[137]](#footnote-137)

【**論**】

**$（一）舍利弗約三乘智慧無生、性空、無別作難**（印順法師，《大智度論筆記》［F032］p.363）

問曰：上佛已說「菩薩摩訶薩修智慧出過聲聞、辟支佛上」，今舍利弗何以故問？

答曰：

**$1、顯聖慧無別**

不問智慧勢力能度眾生，今但問佛及六[[138]](#footnote-138)子智慧體（321a）性法中無有差別者。

**$（1）皆是諸法實相慧**（印順法師，《大智度論筆記》［F032］p.363）

以諸賢聖智慧，皆是諸法實相慧，[[139]](#footnote-139)

**$`1020`（2）皆是四諦及道品慧**（印順法師，《大智度論筆記》［F032］p.363）

皆是四諦及三十七品慧，

**$（3）皆是出三界、入三脫〔門〕，成三乘果慧**（印順法師，《大智度論筆記》［F032］p.363）

皆是出三界、入三脫門、成三乘果慧，

以是故說無有差別。

**$2、顯行果無別**

**$（1）皆以無漏智滅結得果**（印順法師，《大智度論筆記》［F032］p.363）

復次，如須陀洹以無漏智滅結得果，乃至佛亦如是；

**$（2）皆用二種解脫果**（印順法師，《大智度論筆記》［F032］p.363）

如須陀洹用二種解脫果──有為解脫、無為解脫，[[140]](#footnote-140)乃至佛亦如是；

**$（3）皆能入涅槃故**（印順法師，《大智度論筆記》［F032］p.363）

如佛入涅槃，須陀洹極遲不過七世。

**$3、結成**

皆同事[[141]](#footnote-141)、同緣、同行、同果報，以是故言「無相違背」。所以者何？不生、性空故。

**$（二）答難：「無生、性空，大小智慧云何優劣」疑**[[142]](#footnote-142)（印順法師，《大智度論筆記》［C011］p.202）

**$1、問：智慧何故無生性空**（印順法師，《大智度論筆記》［F032］p.364）

問曰：破無明、集諸善法[[143]](#footnote-143)故生智慧；是智慧，心相應、心共生、隨心行，是中云何說「智慧無生、性空，無有別異」？

**$`1021`2、答**（印順法師，《大智度論筆記》［F032］p.364）

答曰[[144]](#footnote-144)：

**$（1）小解**（印順法師，《大智度論筆記》［F032］p.364）

**$A、緣無生性空（滅諦）故**（印順法師，《大智度論筆記》［F032］p.364）

智慧緣滅諦是「不生」；因緣和合故無有自性，是名「性空」，無所分別。

智慧隨緣得名，如眼緣色生眼識，或名眼識、或名色識。智慧雖因緣和合作法，以緣無生、性空故名為「無生」、「性空」。

**$※ 因論生論：賢聖智慧皆緣四諦生，何故但說滅諦**

問曰：諸賢聖智慧皆緣四諦生，何以但說滅諦？

答曰：四諦中滅諦為上。所以者何[[145]](#footnote-145)？是三諦皆屬滅諦故。譬如人請天子併食[[146]](#footnote-146)群臣，亦名供養天子。

**$B、無生約緣滅諦，性空約緣三諦**（印順法師，《大智度論筆記》［F032］p.364）

復次，滅諦故說「無生」，三諦故說「性空」。

**$（2）大解：慧從緣生無自性故**（印順法師，《大智度論筆記》［F032］p.364）

復次，有人言：是諸智慧性自然不生、性自空。所以者何？一切法皆因緣和合故無自性，無自性故不生。

**$（三）愚智一如**（印順法師，《大智度論筆記》［E017］p.314）

問曰：若爾者，智慧、愚癡無有別異！

答曰：

**$1、諸法入法性中，無有別異。入般若中，一味常淨**（印順法師，《大智度論筆記》［E017］p.314）

諸法如，入法性中無有別異；如火各各不同，而滅相無異。

譬如眾川萬流，各各異色異味，入於大海，同為一味一名；如是愚癡、智慧，入於般若波羅蜜中，皆同一味、無有差別。

如五色近須彌山，自失其色，皆同金色；[[147]](#footnote-147)如是內外諸法入般若波羅蜜中皆為一味。（321b）何以故？般若波羅蜜相畢竟清淨故。

**$2、愚癡實相即智慧，若執著智慧即愚癡，有何別異**（印順法師，《大智度論筆記》［E017］p.314）

復次，愚癡實相即是智慧；若分別著此智慧即是愚癡。如是愚癡、智慧有何別異？

**$`1022`3、初入佛法，是癡是慧；轉後深入，智愚無異**（印順法師，《大智度論筆記》［E017］p.314）[[148]](#footnote-148)

初入佛法，是癡、是慧；轉後深入，癡、慧無異。

**$（四）結**

以是故，是諸眾智無有別異、不相違背、不生、性空，故無咎。

**$二、佛答：三乘用心有別**

**$（一）菩薩欲以一切種智度一切眾生故**（印順法師，《大智度論筆記》［F032］p.363）

^【**經**】佛告舍利弗：「於汝意云何？菩薩摩訶薩行般若波羅蜜一日修智慧，心念：『我行道慧益一切眾生，當以一切種智知一切法、度一切眾生。』諸聲聞、辟支佛智慧為有是事不？」

舍利弗言：「不也！世尊！」^^

【**論**】釋曰：

**$1、釋佛所說**

**$（1）佛反問事端，令其得解**

**$A、先辨四種論**

有四種論：一者、必定論，二者、分別論，三者、反問論，四者、置論。[[149]](#footnote-149)

**$（A）必定論**

「必定論」者，如眾生中世尊為第一，一切法中無我，世間不可樂，涅槃為安隱寂滅，業因緣不失。如是等名為「必定論」。

**$（B）分別論**

「分別論」者，

**$a、舉經：問無畏太子以摘〔擿〕子口出血事**（印順法師，《大智度論筆記》［G010］p.384）

^如無畏太子問佛：「佛能說是語令他人瞋不？」

佛言：「是事當分別答。」

太子言：「諸尼健[[150]](#footnote-150)子輩了[[151]](#footnote-151)矣！佛或時無[[152]](#footnote-152)憐愍心故，出眾生於罪中，而眾生瞋，然眾生後當得利。」

爾時無畏之子坐其膝上。

佛問無畏：「汝子或時吞諸瓦石草木，汝聽咽不？」

答言：「不聽。先教令吐；若不肯吐，左手捉耳，右手擿[[153]](#footnote-153)口，縱令血出亦不置之。」

`1023`佛言：「汝不愍之耶？」

答言：「愍之深故，為出瓦石，雖當時痛，後得安隱。」

佛言：「我亦如是。若眾生欲作重罪，善教不從，以苦言諫之，雖起瞋恚，後得安隱。」^^[[154]](#footnote-154)

**$b、舉經：五比丘問受樂得道否**（印順法師，《大智度論筆記》［G010］p.384）

^又如五比丘問佛：「受樂得道耶？」

佛言：「不必定。有受苦得罪，受苦得樂；有受樂得罪，受樂得福。」^^[[155]](#footnote-155)

**$c、結**

如是等名為「分別論」。

**$（C）反問論**

「反問論」者，還以所問答之。[[156]](#footnote-156)

^如佛告比丘：「於汝意云何？是（321c）色常耶？無常耶？」

比丘言：「無常。」

「若無常，是苦不？」

答言：「苦。」

「若法是無常、苦，聞法聖弟子著是法，言『是法是我、是我所』不？」

答曰：「不也！世尊！」

佛告比丘：「從今已後，所有色，若過去、若未來、若現在、若內、若外、若好、若醜，是色非我所，我非此色所，如是應以正實智慧知；受、想、行、識亦如是。」^^[[157]](#footnote-157)

如是等名「反問論」。

**$（D）置論**

「置論」者，如十四難：世間有常、世間無常、世間有邊、世間無邊。如是等是名為「置論」。[[158]](#footnote-158)

**$B、佛以反問論答**

今佛以反問論答舍利弗。以舍利弗智於事未悟，佛反問事端，令其得解。

**$（2）釋「**^**行道慧益一切眾生**^^**」**

**$A、釋「**^**道慧**^^**」**

**$（A）菩薩度眾生慧名道慧**（印順法師，《大智度論筆記》［E016］p.314）

`1024`菩薩度眾生智慧名為「道慧」。如後品中說：「薩婆若慧是聲聞辟支佛事，一切種智慧是諸佛事，道種慧是菩薩事。」[[159]](#footnote-159)

**$（B）以八聖道令得益——道慧**（印順法師，《大智度論筆記》［E016］p.314）

復次，八聖道分為實道；令眾生種種因緣入道，是名「道慧」。

**$B、釋「**^**益一切眾生**^^**」**

令眾生住於道中，是為「利益」聲聞種、辟支佛種、佛種。

**$（3）釋「**^**當以一切種智知一切法**^^**」**

又復一切智慧無所不得，是名「一切種」。若有為、若無為，用一切種智知。

**$（4）釋「**^**度一切眾生**^^**」**

得佛道已，應度一切眾生、利益一切眾生，或大乘、或聲聞乘、或辟支佛乘；若不入三乘道，教修福德，受天上人中富樂；若不能修福，以今世利益之事──衣、食、臥具等；若復不得，當以慈悲心利益。是名「^度一切眾生^^」。[[160]](#footnote-160)

**$※ 佛為何明知故問──欲令舍利弗自說**

問曰：若佛知一切聲聞、辟支佛不能為眾生，何以故問？

答曰：佛意如是，欲令舍利弗口自說「諸聲聞、辟支佛不如菩薩」，是故佛問。

**$2、釋舍利弗所答**

舍利弗言：「^不也！世尊！^^」

所以者何？聲聞、辟支佛雖有慈心，本不發心願度一切眾生，亦不迴善根向阿耨多羅三藐三菩提。

**$3、結成**

以是故，菩薩一日修智慧，過聲聞、辟支（322a）佛上。

**$（二）明二乘無求無上菩提願，無度一切眾生願故不及菩薩**

^【**經**】「舍利弗！於汝意云何？諸聲聞、辟支佛頗有是念『我等當得阿耨多羅三藐三菩提，度一切眾生，令得無餘涅槃』不？」

舍利弗言：「不也！世尊！」

佛告舍利弗：「以是因緣故，當知諸聲聞、辟支佛智慧欲比菩薩摩訶薩智慧，百分不及一，乃至算數譬喻所不能及。^^

【**論**】

問曰：上已反問舍利弗事已定，今何以復問？

答曰：

**$1、大空小空：毛空與虛空**（印順法師，《大智度論筆記》［E016］p.314）

以舍利弗欲以須陀洹同得解脫故，與諸佛菩薩等，而佛不聽。譬如有人欲以毛孔之空與虛空等。以是故佛重質其事。

**$`1025`2、事同義異**

復次，雖同一事，義門各異。

先言「智慧，為一切眾生故」，今言「頗有是念：『我等當得阿耨多羅三藐三菩提，令一切眾生得無餘涅槃』？」

「無餘涅槃」者，義如先說。[[161]](#footnote-161)

**$3、以一況多**

復次，一聲聞、辟支佛尚不作是念，何況一切聲聞、辟支佛！

**$（三）菩薩欲行一切功德，成圓滿覺，度一切眾生故**（印順法師，《大智度論筆記》［F032］p.363）

**$1、先明二乘不欲求十力等佛功德，不念度無量眾生**

^【**經**】舍利弗！於汝意云何？諸聲聞、辟支佛頗有是念：『我行六波羅蜜，成就眾生，莊嚴世界，具佛十力、四無所畏、四無礙智、十八不共法，度脫無量阿僧祇眾生令得涅槃』不？」

舍利弗言：「不也！世尊！」^^

【**論**】釋曰：

先略說「我當得阿耨多羅三藐三菩提」，今廣說得阿耨多羅三藐三菩提因緣，所謂六波羅蜜乃至十八不共法。

「六波羅蜜」義，如先說。[[162]](#footnote-162)

「教化眾生、淨佛世界」，後當說。[[163]](#footnote-163)

餘「十力」等，如先說。[[164]](#footnote-164)

**$2、次明菩薩能行六度，欲具足十力等佛功德，度脫無量眾生**

^【**經**】佛告舍利弗：「菩薩摩訶薩能作是念：『我當行六波羅蜜乃至十八不共法，成阿耨多羅三藐三菩提，度脫無量阿僧祇眾生令得涅槃。』^^

**$（1）舉螢火喻二乘劣**

^譬如螢火虫不作是念：『我力能照一[[165]](#footnote-165)（322b）閻浮提普令大明。』諸阿羅漢、辟支佛亦如是，不作是念：『我等行六波羅蜜乃至十八不共法，得阿耨多羅三藐三菩提，度脫無量阿僧祇眾生令得涅槃。』^^

【**論**】釋曰：

所以十方恒河沙舍利弗、目連不如一菩薩者，譬如螢火虫，雖眾多各有所照，不及於日。

`1026`螢火虫亦不作是念：「我光明能照一閻浮提。」諸聲聞、辟支佛不作是念：「我智慧能照無量無邊眾生。」

如螢火虫，夜能有所照，日出則不能。諸聲聞、辟支佛亦如是，未有大菩薩時，能師子吼說法教化；有菩薩出，不能有所作。

**$（2）舉慧日喻菩薩勝**

^【**經**】舍利弗！譬如日出時，光明遍照閻浮提，無不蒙明者；菩薩摩訶薩亦如是，行六波羅蜜乃至十八不共法，得阿耨多羅三藐三菩提，度脫無量阿僧祇眾生令得涅槃。」^^

【**論**】釋曰：

如日天子憐愍眾生故，與七寶宮殿俱繞四天下，從初至終常不懈息，為眾生除諸冷濕、照諸闇冥，令各得所。

菩薩亦如是，從初發心，常行六波羅蜜乃至十八不共法，為度眾生無有懈息，除不善冷，乾竭五欲泥，破愚癡無明，教導修善業，令各得所。

又日明普照，無憎無愛，隨其高下深淺悉照。

菩薩亦如是，出於世間，住五神通，處於虛空，放智慧光[[166]](#footnote-166)，照明[[167]](#footnote-167)諸罪福業及諸果報。

菩薩以智慧光明滅眾生邪見戲論；譬如朝露，見日則消。

1. 前品指《摩訶般若波羅蜜經》卷1〈1 序品〉（大正8，217a6-221a20），《大智度論》卷1-34（大正25，57c5-314b18）。 [↑](#footnote-ref-1)
2. 具＝具＋（足）【宋】【元】【明】【宮】【石】。（大正25，314d，n.22） [↑](#footnote-ref-2)
3. 參見《大智度論》卷67：「^有人行雜福德，所謂作福時心生疑悔，是福德果報雖得富貴，不能好用，亦不能與他。罪業因緣故，諸根闇鈍，不擇好醜。是善男子未得道時，清淨福德故，得上妙五欲，亦能盡意用，能隨意施與──或施窮乏，或種於福田。^^」（大正25，532b17-22） [↑](#footnote-ref-3)
4. （1）《大智度論》卷4：「^巧變化師，毘首羯磨天。^^」（大正25，88a5-6）

   （2）《阿毘曇毘婆沙論》卷47：

   ^問曰：「如報慧微劣可爾；威儀工巧者，亦有勢用，如世尊威儀，毘首羯磨天工巧，乃似願智所作。」

   答曰：「雖極工巧，為邪命所覆。復次，雖是極巧，猶為他人所譏言：『是處不好。』^^」（大正28，360c28-361a3）

   （3）《翻譯名義集》卷2：「^毘首羯磨，《正理論》音云毘濕縛羯磨，此云種種工業。西土工巧者，多祭此天。^^」（大正54，1078a22-23） [↑](#footnote-ref-4)
5. （1）《一切經音義》卷26：「^尸毘王（古音云亦名濕鞞，此云安隱也）。^^」（大正54，480b23）

   （2）《翻梵語》卷4：「^尸毘王（亦云涅鞞，亦云尸比。譯曰：有安隱也。）^^」（大正54，1008c15） [↑](#footnote-ref-5)
6. 《一切經音義》卷11：「^菴摩羅樹（梵語，果樹名也，此國無。古譯或云菴婆羅，或曰菴羅樹，皆一也。《涅盤經》云：如菴羅樹一年三變，有時生花光色敷榮，有時生葉滋茂蓊欝，有時彫落狀如枯樹。又云：如菴羅樹，花多果少）。^^」（大正54，371a24-b1） [↑](#footnote-ref-6)
7. （1）《大般涅槃經》卷14：「^譬如魚母，多有胎子，成就者少；如菴羅樹，花多果少；眾生發心乃有無量，及其成就少不足言。^^」（大正12，450a7-9）

   （2）《大智度論》卷4：「^菩薩發大心，魚子菴樹華；三事因時多，成果時甚少^^」（大正25，88a10-11） [↑](#footnote-ref-7)
8. 稱（^ㄔㄥˋ^^）：同“ 秤 ”。1.測定物體重量的器具。（《漢語大詞典》（八），p.112） [↑](#footnote-ref-8)
9. 參見《大智度論》卷4（大正25，87c29-88c27）、卷27（257a8-14）、卷33（304c29-305a1）。

   參見Lamotte（1944, p.255, n.1）：《六度集經》（2經）（大正3，1b）；《菩薩本緣經》卷3（大正3，119a24-25）；《本生鬘論》卷1（大正3，333b-334a）；《大莊嚴論經》卷12（64經）（大正4，321a22-323c9）；《賢愚經》卷1（大正4，351c）；《眾經撰雜譬喻》卷上（大正4，531b25-c24）；《經律異相》卷25（大正53，137c-138a）。 [↑](#footnote-ref-9)
10. 躬自：自己，親自。《詩‧衛風‧氓》：“靜言思之，躬自悼矣。”（《漢語大詞典》（十），p.708） [↑](#footnote-ref-10)
11. 參見《太子瑞應本起經》卷上：「^便起瞻沸星，夜其過半，見諸天於上叉手，勸太子去。即呼車匿，徐令被馬褰裳跨之，徘徊於庭，念開門當有聲，天王維睒，久知其意，即使鬼神，捧舉馬足。^^」（大正3，475b19-22）

    另參見《普曜經》卷4（大正3，507a15-21），《方廣大莊嚴經》卷6（大正3，573a16-18），《異出菩薩本起經》（大正3，619b3-8）；《大智度論》卷34（大正25，310b6-9）、卷50（大正25，419b8）。 [↑](#footnote-ref-11)
12. 參見《觀虛空藏菩薩經》：「^天上四塔者，**忉利天城東照明園中，有佛髮塔**；**忉利天城南麁澁園中，有佛衣塔**；忉利天城西歡喜園中，有佛鉢塔；忉利天城北駕御園中，有佛牙塔。人間四塔者：第一、所生塔，在拘薩羅國迦毘羅城嵐鞞林；第二、道場塔，在摩伽陀國伽耶城菩提樹下；第三、轉法輪塔，在伽尸國波羅奈城鹿野苑中；第四、般涅槃塔，在摩羅國拘尸羅城雙樹間。^^」（大正13，679c18-28） [↑](#footnote-ref-12)
13. （1）《摩訶般若波羅蜜經》卷17：「^阿惟越致菩薩摩訶薩，執金剛神王常隨逐，作是願：『是菩薩摩訶薩當得阿耨多羅三藐三菩提，我常隨逐。』乃至五性執金剛神常隨守護。^^」（大正8，223a22-25）

    （2）印順法師，《佛教史地考論》，p.247：「^密跡金剛，以手執金剛杵得名，本係大力夜叉，為四天王所統率。因其常隨侍佛，守護佛教，成為佛教中最切要最熱誠之護法神。^^」 [↑](#footnote-ref-13)
14. 參見《大智度論》卷26（大正25，252c5-253b13）。 [↑](#footnote-ref-14)
15. 受＝受＋（一人）【宋】【元】【明】。（大正25，315d，n.3） [↑](#footnote-ref-15)
16. 二乘差別：三祇、無量僧祇。（印順法師，《大智度論筆記》［C010］p.200） [↑](#footnote-ref-16)
17. 胤（^ㄧㄣˋ^^）：1.後嗣，子嗣。4.繼承，延續。（《漢語大詞典》（一），p.666） [↑](#footnote-ref-17)
18. 參見《摩訶般若波羅蜜經》卷17：「^菩薩摩訶薩行六波羅蜜時，見眾生有大小便患，當作是願：我作佛時，令我國土中眾生皆以歡喜為食，無有便利之患，乃至近一切種智。^^」（大正8，348c24-27）

    另參見《大寶積經》卷60〈15文殊師利授記會〉：「^如阿彌陀佛剎以法喜為食。^^」（大正11，347c5-6）

    《大聖文殊師利菩薩佛剎功德莊嚴經》卷下（大正11，915a11-12）。 [↑](#footnote-ref-18)
19. （1）《自在王菩薩經》卷下：「^是天王佛及諸菩薩不著袈裟，皆著自生淨妙天衣，亦無結惑^^※。」（大正13，934c24-25）

    ※惑＝戒【宋】【元】【明】【宮】。（大正13，934d，n.12）

    （2）［隋］吉藏撰，《法華義疏》卷9：「^一、出家成佛，如釋迦。二、在家成佛，如《智度論》云天王佛是，故不須鉢及袈裟；則調達成佛號天王佛是也。三者、俱非，謂淨土佛。^^」（大正34，592b28-c2） [↑](#footnote-ref-19)
20. 天王佛、白衣，不用鉢食。（印順法師，《大智度論筆記》〔E025〕p.323） [↑](#footnote-ref-20)
21. 阿迦尼吒天：第四禪天最高位之色究竟天。 [↑](#footnote-ref-21)
22. 勸請說法者：欲、色諸天。（印順法師，《大智度論筆記》〔C002〕p.183） [↑](#footnote-ref-22)
23. 參見《大智度論》卷9〈1 序品〉：「^以淨居天常憐愍眾生、常勸請佛故。^^」（大正25，122c29-123a1）

    《大智度論》卷34〈1 序品〉：「^我當於菩提樹下坐，四天王天乃至**阿迦尼吒天**，以天衣為座者，當學般若波羅蜜！^^」（大正25，310b18-19） [↑](#footnote-ref-23)
24. 參見《大智度論》卷1（大正25，63a-b）、卷25（大正25，244c-245b）。 [↑](#footnote-ref-24)
25. 參見《摩訶般若波羅蜜經》卷1〈2 奉鉢品〉：「^佛告舍利弗：若菩薩摩訶薩行般若波羅蜜**能作是功德**，是時四天王皆大歡喜，意念言：『我等當以四鉢奉上菩薩，如前天王奉先佛鉢。』^^」（大正8，221a22-25）

    另參見《大智度論》卷35（大正25，314b25-26）。 [↑](#footnote-ref-25)
26. （前品中功德也）夾註＝（前品中功德也）本文【宋】【宮】。（大正25，315d，n.10） [↑](#footnote-ref-26)
27. 惓：同「倦」。疲勞，勞累。（《漢語大字典》（四），p.2318） [↑](#footnote-ref-27)
28. 〔見〕－【元】【明】。（大正25，315d，n.11） [↑](#footnote-ref-28)
29. 相＝根【宋】【明】【石】＊【宮】。（大正25，315d，n.12） [↑](#footnote-ref-29)
30. 無根能不能受道。（印順法師，《大智度論筆記》〔D009〕p.251） [↑](#footnote-ref-30)
31. **毘尼：**無根不得出家。（印順法師，《大智度論筆記》〔C007〕p.194） [↑](#footnote-ref-31)
32. 勉：2.勸勉，鼓勵。（《漢語大詞典》（二），p.791）

    濟：5.救助。（《漢語大詞典》（六），p.190） [↑](#footnote-ref-32)
33. 參見《法句經》卷上〈80 言語品〉：「^言語品者，所以戒口，發說、談論當用道理。惡言罵詈，憍陵蔑人，興起是行，疾怨滋生。遜言順辭，尊敬於人，棄結忍惡，疾怨自滅。……不使至惡意，出言眾悉可；至誠甘露說，如法而無過；諦如義如法，是為近道立。說如佛言者，是吉得滅度；為能作浩際，是謂言中上。^^」（大正4，561c14-562a9） [↑](#footnote-ref-33)
34. 參見《禪法要解》卷上：「^行慈者諸惡不能加，如好守備，外賊不害，若欲惱害，反自受患；如人以掌拍矛，掌自傷壞，矛無所害；五種邪語，不能壞心。五種者：一、妄語說過；二、惡口說過；三、不※時說過；四、惡心說過；五、不利益說過。^^」（大正15，290c17-21）

    ※不＝非【宋】【元】【明】【宮】。（大正15，290d，n.29） [↑](#footnote-ref-34)
35. 善根（即善人相）。（印順法師，《大智度論筆記》〔C009〕p.199） [↑](#footnote-ref-35)
36. 過度：1.通過，經過。《管子‧立政》：“決水潦，通溝瀆，修障防，安水藏，使時水雖過度，無害于五穀，歲雖凶旱，有所秎穫，司空之事也。”（《漢語大詞典》（十），p.964） [↑](#footnote-ref-36)
37. （1）太子入三龍宮求珠，龍王願為多聞、神足、智慧第一弟子。（印順法師，《大智度論筆記》［G010］p.384）

    （2）參見《大意經》（大正3，446a29-447c18），《生經》卷1《佛說墮珠著海中經第8》（大正3，75b19-76a12），《賢愚經》卷8（40經）〈35 大施抒海品〉（大正4，404b17-409b29）；《大智度論》卷12（大正25，151a-152a），《大智度論》卷16（大正25，174c13-15）。 [↑](#footnote-ref-37)
38. 迎逆：猶迎接。唐‧玄奘《大唐西域記‧拘尸那揭羅國》：“婆羅門馳往迎逆，問所從至，請入僧坊，備諸供養。”（《漢語大詞典》（十），p.747） [↑](#footnote-ref-38)
39. 延：6.引導，引入，迎接。（《漢語大詞典》（二），p.897） [↑](#footnote-ref-39)
40. 參見《金色王經》：「^唯雨七寶，所謂金、銀、及毘琉璃、私頗知迦、赤色真珠、并雨馬瑙、牟娑羅等如是七寶。^^」（大正3，390b18-19） [↑](#footnote-ref-40)
41. 此事緣另參見《大智度論》卷4（大正25，87a14-17；91c20-22）、卷30（276c2-5）。 [↑](#footnote-ref-41)
42. 要：4.約言。以明誓的方式就某事作出莊嚴的承諾或表示某種決心。5.指所訂立的誓約、盟約。（《漢語大詞典》（八），p.753） [↑](#footnote-ref-42)
43. 眴（^ㄕㄨㄣˋ^^）：1.看，眨眼。（《漢語大詞典》（七），p.1204） [↑](#footnote-ref-43)
44. （1）《一切智光明仙人慈心因緣不食肉經》：「^時彼國中有大婆羅門，名一切智光明，聰慧多智，廣博眾經，世間技藝，六十四能，無不綜練。^^」（大正3，458a13-15）

    （2）《大智度論》卷2〈1 序品〉：「^四違陀經中治病法，鬪戰法，星宿法，祠天法，歌舞、論議難問法，如是等**六十四種世間伎藝**，淨飯王子廣學多聞，若知此事不足為難。^^」（大正25，73b29-c3）

    （3）六十四種世藝：六十四能。（印順法師，《大智度論筆記》［J006］p.495） [↑](#footnote-ref-44)
45. 參見《出曜經》卷25：「^昔日大目揵連同產弟，饒財多寶，七珍具足：金、銀、珍寶、車磲、馬瑙、真珠、虎珀，庫藏盈溢，僕從奴婢不可稱計。^^」（大正4，741c15-17） [↑](#footnote-ref-45)
46. 參見《大方廣佛華嚴經》卷29：「^勝日身如來^^。」（大正10，793b11-12） [↑](#footnote-ref-46)
47. 可＝共【宋】【元】【明】【宮】。（大正25，316d，n.19） [↑](#footnote-ref-47)
48. 參見《大智度論疏》卷15：「^女得調伏心志者，即是柔順忍也。^^」（卍新續藏46，842b24） [↑](#footnote-ref-48)
49. （1）《大智度論疏》卷15：「^**六寶來應**者，以喜德一人變為女寶，故唯六寶來也。師言：此論云寶女決定不孕，若華嚴乃至言生子者，此論凡女未變之時有孕，至變為寶女時始生，故云爾。若一日作寶女者無也。^^」（卍新續藏46，842b24-c4）

    （2）《大方廣佛華嚴經》卷29：「^輪王七寶，自然而至：一者、輪寶，名無礙行，輻網具足，百千妙寶以為莊嚴，閻浮檀金光明普照；二者、象寶，名金剛山，威力廣大；三者、馬寶，名迅疾風；四者、珠寶，名日光藏雲；五者、**女寶，名具足豔吉祥**；六、主藏臣寶，名為大財；七、主兵寶，名離垢眼。如是七寶，欻然出現，具足成就，為轉輪王。^^」（大正10，794b2-8） [↑](#footnote-ref-49)
50. 參見《大方廣佛華嚴經》卷28〈入不思議解脫境界普賢行願品〉（大正10，788a23-792a21），《大方廣佛華嚴經》卷29〈入不思議解脫境界普賢行願品〉（大正10，792a25-794c6）。 [↑](#footnote-ref-50)
51. 王＋（天）【宋】【元】【明】【宮】。（大正25，317d，n.1） [↑](#footnote-ref-51)
52. 〔有〕－【宋】【元】【明】【宮】。（大正25，317d，n.3） [↑](#footnote-ref-52)
53. （1）參見《大智度論》卷1：「^欲捨親屬，出家，修無上道；中夜起觀，見諸伎直、后妃、婇女狀若臭屍。^^」（大正25，58a16-18）

    （2）妓（^ㄐㄧˋ^^）：1.歌舞女藝人。（《漢語大詞典》（四），p.295）

    （3）伎（^ㄐㄧˋ^^）：2.指各種技藝。3.才智，才能。6.古代指百戲雜技藝人。7.指以音樂歌舞為業的女子。（《漢語大詞典》（一），p.1178）

    （4）直：10.值班，侍衛。《玉篇》：「直，侍也。」（《漢語大字典》（一），p.62）

    （5）直：20當值，值勤。《晉書‧庾玟傳》：“玟為侍中，直於省內。”（《漢語大詞典》（一），p.853）

    （6）有關「妓直」、「伎直」的詞義，依《玉篇》「直，侍也」之說，或可解作「侍」。古代有「直侍」一詞，此「直」當指隨從於帝王左右的人。此處「妓直」、「伎直」指有才藝或隨從釋迦太子的女侍。 [↑](#footnote-ref-53)
54. 惡露：佛教謂身上不淨之津液。中醫特指婦女產後胞宮內遺留的餘血和濁液。（《漢語大詞典》（七），p.562） [↑](#footnote-ref-54)
55. 流涎：淌口水。（《漢語大詞典》（五），p.1266） [↑](#footnote-ref-55)
56. 塗：6.猶滿布。8.污，染污。（《漢語大詞典》（二），p.1176）

    漫：7.泛指物滿溢出。8.浸壞，淹沒。（《漢語大詞典》（六），p.84） [↑](#footnote-ref-56)
57. （1）參見《中阿含經》卷54（200經）《阿梨吒經》（大正1，763b2-764a12）；《大般涅槃經》卷34（大正12，567b8-11）；《大般涅槃經》卷31（大正12，814a5-8）；《摩訶僧祇律》卷25（大正22，427a23-c1）；《四分律》卷17（大正22，682a9-683a15）；《十誦律》卷15（大正23，106c29-107a9）；《大智度論》卷93（大正25，711b3-25）。

    （2）受五欲，心不著，不妨道——邪說。（印順法師，《大智度論筆記》〔E025〕p.324） [↑](#footnote-ref-57)
58. 毘尼：出家法中，婬戒在初。（印順法師，《大智度論筆記》［C007］p.195） [↑](#footnote-ref-58)
59. 菩薩學佛須斷欲不。（印順法師，《大智度論筆記》［F031］p.361） [↑](#footnote-ref-59)
60. 方便行欲，是法身菩薩。（印順法師，《大智度論筆記》〔A042〕p.81） [↑](#footnote-ref-60)
61. 五情：即五根。參見《大智度論》卷19：「^眼等五情為內身，色等五塵為外身。^^」（大正25，202a13-14） [↑](#footnote-ref-61)
62. 以欲為方便而度眾生（是法身事）。（印順法師，《大智度論筆記》〔E025〕p.324） [↑](#footnote-ref-62)
63. 〔佛〕－【明】【宮】。（大正25，317d，n.12） [↑](#footnote-ref-63)
64. 度生現身不同。（印順法師，《大智度論筆記》〔A042〕p.80） [↑](#footnote-ref-64)
65. 然＝燒【宋】【元】【明】【宮】【石】＊。（大正25，317d，n.13） [↑](#footnote-ref-65)
66. 穢賤：猶鄙賤。陳衍《遼詩紀事‧懿德皇后》：“爇薰鑪，能將孤悶蘇。若道妾身多穢賤，自霑御香香徹膚。爇薰鑪，待君娛。”（《漢語大詞典》（八），p.155） [↑](#footnote-ref-66)
67. 賊：1.敗壞，毀壞。3.害，傷害。4.殺戮，殺害。（《漢語大詞典》（十），p.183） [↑](#footnote-ref-67)
68. （1）摾＝掠【宋】【元】【明】【宮】。（大正25，318d，n.1）

    （2）摾（^ㄐㄧㄤˋ^^）：同「弶」，《集韻．漾韻》：「弶，《字林》：施罟於道。一曰以弓罥獸，或作摾。」（《漢語大字典》（三），p.1950）

    （3）弶：（^ㄐㄧㄤˋ^^）：捕捉鳥獸的器械。晉竺法護《鹿母經》：“有一鹿母，懷妊獨逝，被逐飢疲，失侶悵怏。時生二子，捨行求食，煢悸失措，墮獵弶中。”（《漢語大詞典》（四），p.131） [↑](#footnote-ref-68)
69. 害＝苦【明】【宮】。（大正25，318d，n.2） [↑](#footnote-ref-69)
70. 參見《摩訶般若波羅蜜經》卷1〈1 序品〉：

    ^舍利弗白佛言：「世尊！菩薩摩訶薩云何欲以一切種智知一切法當習行般若波羅蜜？^^」（大正8，218c19-21） [↑](#footnote-ref-70)
71. 《摩訶般若波羅蜜經》卷1〈1 序品〉：

    ^佛告舍利弗：「菩薩摩訶薩欲以一切種智知一切法，當習行般若波羅蜜。^^」（大正8，218c17-19） [↑](#footnote-ref-71)
72. 〔今〕－【宋】【元】【明】【宮】。（大正25，318d，n.5） [↑](#footnote-ref-72)
73. 參見《摩訶般若波羅蜜經》卷1〈1 序品〉：

    ^佛告舍利弗：「菩薩摩訶薩以不住法住般若波羅蜜中，以無所捨法應具足檀那波羅蜜，施者、受者及財物不可得故。^^」（大正8，218c21-24） [↑](#footnote-ref-73)
74. 參見《摩訶般若波羅蜜經》卷1〈1 序品〉（大正8，218c21-219a26）。 [↑](#footnote-ref-74)
75. 已＝已（得）【宋】【元】【明】【宮】。（大正25，318d，n.10） [↑](#footnote-ref-75)
76. 《大正藏》原作「己」，今依《高麗藏》作「已」（第14冊，737a1）。 [↑](#footnote-ref-76)
77. 智慧因緣：先念佛道，知般若，見已，身然後行。（印順法師，《大智度論筆記》〔C003〕p.186） [↑](#footnote-ref-77)
78. 智慧因緣：言不見者，明入般若觀時不見。（印順法師，《大智度論筆記》〔C003〕p.186） [↑](#footnote-ref-78)
79. （1）入般若觀，不見菩薩及般若。般若為令眾生知實法故出。（印順法師，《大智度論筆記》〔D003〕p.243）

    （2）《大智度論疏》卷15：「^**為令眾生知實法故出**已下，明此波若本為令人知實法故出，實法之中既無所有，是故波若人亦無所見也。^^」（卍新續藏46，844a3-5） [↑](#footnote-ref-79)
80. 參見《摩訶般若波羅蜜經》卷1〈3 習相應品〉（大正8，221c13-21）、卷2〈7 三假品〉（230c5-231a19）、卷3〈9 集散品〉（234c14-29）、卷4〈16 乘乘品〉（247b6-19）、卷7〈26 十無品〉（268c19-269a8）

    另參見《摩訶般若波羅蜜經》卷1〈2 奉鉢品〉（大正8，221b25-c10）；《大智度論》卷41〈7 釋三假品〉（大正25，357a2-360c20）。 [↑](#footnote-ref-80)
81. 空：無實事而有作用。（印順法師，《大智度論筆記》［C014］p.208） [↑](#footnote-ref-81)
82. 《大智度論》卷35〈2 報應品〉：「^此中不言常不見，但明入般若觀時，不見菩薩及般若波羅蜜；**般若波羅蜜為令眾生知實法故出**。^^」（大正25，318b19-21） [↑](#footnote-ref-82)
83. （1）《大智度論疏》卷15：「^既云波若為實法故出，若言無波若可見者，此義則可信，若言出觀還見波若者，非是實故，則不可信也。^^」（卍新續藏46，844a7-9）

    （2）《大智度論》卷36：「^又空者，性自空，不從因緣生；若從因緣生，則不名性空。行者若入時見空，出時不見空，當知是虛妄。^^」（大正25，328c20-22） [↑](#footnote-ref-83)
84. !! ┌入觀則見空

    ┌世俗法說 ┴出觀則見有－（實未嘗不空也）

    諸法常空乎 ┴入般若中，諸觀戲論滅無出入。!!（印順法師，《大智度論筆記》〔F031〕p.362） [↑](#footnote-ref-84)
85. 法＝是【宋】【元】【明】【宮】【石】。（大正25，318d，n.13） [↑](#footnote-ref-85)
86. 言＝者【宋】【元】【明】【宮】。（大正25，318d，n.14） [↑](#footnote-ref-86)
87. 入般若，諸觀戲論滅，無出入觀。（印順法師，《大智度論筆記》［C004］p.188） [↑](#footnote-ref-87)
88. 般若中無出入觀，但假名說，以化凡夫，當取說意，莫著語言。（印順法師，《大智度論筆記》［C006］p.192） [↑](#footnote-ref-88)
89. 破我我所則一切空，如是離欲名得道。（印順法師，《大智度論筆記》［C007］p.193） [↑](#footnote-ref-89)
90. （1）不見行，不見不行——五義。（印順法師，《大智度論筆記》〔D012〕p.255）

    !@  @!

    （印順法師，《大智度論筆記》［F031］p.362）

    案：印順法師筆記原將「行空般若故」與「不見行」相連，今依論改為與「不見不行」相接。

    （3）參見《大智度論疏》卷15：^「『**不見我行般若，不見我不行**』者已下，此下有五復次意來釋此一句文也，當一一釋。初就凡聖明行不義也。當說。『**復次，佛為法王**』已下，此約因果明行不行義也。當說。『**復次，行般若波羅蜜者生憍慢心言**』已下，次就慢懈進怠解行不行義也。當說。『**復次，不見我行波若波羅蜜**』者，為破著有見故言不見；下明破病互為藥石義，釋所以言行不行義。師此中引《淨名》中童子說法不有亦不無等偈，及引《不真空論》言有本無名等來釋此義意，當一一廣說也。『**復次，不見我行**』已下，次明約止戲調息懈怠等義來釋行不行義，以作乘馬喻來也。當說。」^^（卍新續藏46，844a20-b6） [↑](#footnote-ref-90)
91. 慢＋（心）【宋】【元】【明】【宮】。（大正25，318d，n.18） [↑](#footnote-ref-91)
92. 憂悴：憂傷。（《漢語大詞典》（七），p.689） [↑](#footnote-ref-92)
93. !! ┌性相違故

    ┌空中無色──法空中無一毫法可得故。 ┴自相不可得故

    │離色無空──破色乃有空故。（非色異空，非空異色）故空不破五眾

    色空四句 ┤空即是色

    └色即是空 !!（印順法師，《大智度論筆記》〔F031〕p.362） [↑](#footnote-ref-93)
94. 參見《大智度論》卷35（大正25，318a8-22）。 [↑](#footnote-ref-94)
95. 參見《摩訶般若波羅蜜經》卷1〈2 奉鉢品〉：

    ^佛告舍利弗：「菩薩摩訶薩行般若波羅蜜時，**不見菩薩、不見菩薩字，不見般若波羅蜜**，亦不見我行般若波羅蜜，亦不見我不行般若波羅蜜。^^」（大正8，221b25-28） [↑](#footnote-ref-95)
96. 參見《大智度論》卷4（大正25，86a13-c16）。 [↑](#footnote-ref-96)
97. !! ┌成就───菩提

    般若二分 ┴未成就──空　　　!!（印順法師，《大智度論筆記》〔A012〕p.23） [↑](#footnote-ref-97)
98. 參見《大智度論》卷1（大正25，60b19-c6），《大智度論》卷15（大正25，170b29-c17，大正25，171a24-b15），《大智度論》卷17（大正25，189b4-24），《大智度論》卷22（大正25，222b27-c16），《大智度論》卷31（大正25，287c6-18），《大智度論》卷52（大正25，433c2-9），《大智度論》卷53（大正25，439b1-13）。 [↑](#footnote-ref-98)
99. 無生（生實不可得故）無滅，無垢無淨。（印順法師，《大智度論筆記》〔D009〕p.252） [↑](#footnote-ref-99)
100. 一切法皆憶想分別因緣和合故強名說。（印順法師，《大智度論筆記》〔D009〕p.250） [↑](#footnote-ref-100)
101. 名空義空觀：名字是因緣和合作法，但分別憶想假名說。（印順法師，《大智度論筆記》〔E007〕p.298） [↑](#footnote-ref-101)
102. 慧眼：徧求不見，乃至不見細微一法。（印順法師，《大智度論筆記》〔F030〕p.361） [↑](#footnote-ref-102)
103. 參見《大智度論》卷10（大正25，132a18-b10）、卷15（169a28-b26）、卷19（197b21-c29）、卷21（218b17-c17）、卷24（235b21-c3）、卷27（261c22-262a16）、卷28（264a29-b10；266c2-6）、卷29（271c27-272a7）、卷30（283a20-28）。另參見卷36（322c28-323a17）、卷37（335a16-23）、卷39（343b24-25）、卷43（371a29-b5）、卷48（405c23-406a9）。 [↑](#footnote-ref-103)
104. 不取一切。不入涅槃：大悲心故，十方佛念故，本願未滿故，精進力故，般若方便和合（不著不著）故。（印順法師，《大智度論筆記》［C017］p.214） [↑](#footnote-ref-104)
105. （大智……一）十三字＝（大智度第三品釋論習相應品之一）十四字【宋】，＝（大智度論釋習相應品第三）十一字【元】，＝（釋習相應品第三之一，（經作習應品））十四字【明】，＝（大智度論第三品釋論習應品）十二字【宮】，＝（大智度第三品釋論習相應品）十二字【石】。（大正25，319d，n.10） [↑](#footnote-ref-105)
106. 參見《大智度論》卷35〈2 奉鉢品〉（大正25，318a8-22，318c5-13）。 [↑](#footnote-ref-106)
107. 二空：觀外法皆空無所有，次觀能知空者亦空──法空我空。（印順法師，《大智度論筆記》〔D014〕p.257） [↑](#footnote-ref-107)
108. 參見《大智度論》卷4（大正25，85b18-19）、卷31（287b13-17；287b25-c6）。 [↑](#footnote-ref-108)
109. 況：2.比，比擬。《漢書高惠高后文功臣表序》：「以往況今，甚可悲傷！」顏師古注：「況，譬也。」引申為推及、推測。（《漢語大字典》（三），p.1586） [↑](#footnote-ref-109)
110. 參見《大智度論》卷35（大正25，318c5-13）。 [↑](#footnote-ref-110)
111. 《大智度論》卷31（大正25，285b11-296b2）。 [↑](#footnote-ref-111)
112. 生＝主【宋】【宮】。（大正25，319d，n.13） [↑](#footnote-ref-112)
113. 《十住毘婆沙論》卷15：「^復次，五邪見名為惡意，所謂邪見、身見、邊見、見取、戒取。^^」（大正26，105c26-27） [↑](#footnote-ref-113)
114. 別＝品【宋】【元】【明】【宮】【石】。（大正25，319d，n.14） [↑](#footnote-ref-114)
115. 《大正藏》原作「功」，今依《高麗藏》作「巧」（第14冊，738c20）。 [↑](#footnote-ref-115)
116. !! （經） ┌以不可得空度一切眾生故。（同第一）

     菩薩智慧勝小乘： ┤欲以一切種智度一切眾生故。

     └欲行一切功德，成圓滿覺，度一切眾生故。

     !!（印順法師，《大智度論筆記》〔F032〕p.363） [↑](#footnote-ref-116)
117. 茅＝等【宋】【宮】，＝葦【元】【明】【石】。（大正25，319d，n.15） [↑](#footnote-ref-117)
118. !! ┌一、以知空，空復空，空與不空一等無異；二、以此智度一切生。

     │一、大悲，二、般若。

     （論義） │一、般舟三昧，二、方便。

     菩薩勝小乘智慧（二緣）： ┤一、常住禪定，二、能達法性。

     │一、代眾生受苦，二、自捨一切樂。

     └一、慈心，二、一切功德不著。

     !!（印順法師，《大智度論筆記》〔F032〕p.363） [↑](#footnote-ref-118)
119. 以：16.連詞。表示并列關係，相當於「和」、「而」。《詩‧大雅‧皇矣》：「予懷明德，不大聲以色，不長夏以革。」馬瑞辰通釋：「以、與，古通用。」（《漢語大字典》（一），p.106） [↑](#footnote-ref-119)
120. 大小智慧之別：

     大：以空知一切空，亦不見是空──空不空等一不異。

     小：觀諸法空，不能觀世間涅槃為一。 （印順法師，《大智度論筆記》〔D008〕p.250） [↑](#footnote-ref-120)
121. 得＝德【宋】【元】【明】【宮】【石】。（大正25，320d，n.4） [↑](#footnote-ref-121)
122. 茅＝葦【宋】【元】【明】【宮】，〔茅〕－【石】。（大正25，320d，n.6） [↑](#footnote-ref-122)
123. 《大智度論疏》卷15：「^言**於外法中亦大**者，明身子七歲明已論義無底，此之二人皆解十八種大經，能拂異學，故云外亦大也^^。」（卍新續藏46，846a10-12） [↑](#footnote-ref-123)
124. 郗＝絺【元】【明】。（大正25，320d，n.8） [↑](#footnote-ref-124)
125. 稠（^ㄔㄡˊ^^）：1.多。2.繁密。3.濃厚。（《漢語大詞典》（八），p.103） [↑](#footnote-ref-125)
126. 緻（^ㄓˋ^^）：1.細密，精密。（《漢語大詞典》（九），p.962） [↑](#footnote-ref-126)
127. 楚毒：1.指酷刑。（《漢語大詞典》（四），p.1154） [↑](#footnote-ref-127)
128. 參見《雜阿含經》卷22（592經）（大正2，157c22-158a15），《雜阿含經》卷24（617經）（大正2，173a8-16），《雜阿含經》卷46（1234經）（大正2，338b4-10）；《中阿含經》卷6（28經）《教化病經》（大正2，460a25-b4），《中阿含經》卷6卷55（202經）《持齋經》（大正1，772b20-22）等。 [↑](#footnote-ref-128)
129. 大小差別：十六分、無數譬喻。（印順法師，《大智度論筆記》〔D009〕p.251） [↑](#footnote-ref-129)
130. 置：3.廢棄，捨棄。4.擱置，放下。（《漢語大詞典》（八），p.1024） [↑](#footnote-ref-130)
131. 以＝故【宋】【元】【明】【宮】。（大正25，320d，n.12） [↑](#footnote-ref-131)
132. 及＝如【宋】【元】【明】【宮】。（大正25，320d，n.13） [↑](#footnote-ref-132)
133. 𣫘＝鷇【宋】＊【元】＊【明】＊，＝鷇【宮】＊。（大正25，320d，n.15） [↑](#footnote-ref-133)
134. 福祚：1.福祿，福分。《左傳‧昭公十五年》：“福祚之不登，叔父焉在？”《後漢書‧劉表傳》：“長享福祚，垂之後嗣。”（《漢語大詞典》（七），p.945） [↑](#footnote-ref-134)
135. 《摩訶般若波羅蜜經》卷1〈3 習應品〉：「^菩薩摩訶薩作如是行般若波羅蜜，**除佛智慧，過一切聲聞、辟支佛上**，用不可得空故。^^」（大正8，221c21-23）

     另參見《大智度論》卷35〈3 習相應品〉（大正25，319c22-23）。 [↑](#footnote-ref-135)
136. !! ┌皆是諸法實相慧。

     │皆是四諦及道品慧。

     ┌舍利弗約三乘智慧無生性空無別作難： ┤皆是出三界、入三脫〔門〕，成三乘果慧。

     │ │皆以無漏智滅結得果。

     │ │皆用二種解脫果。

     │ └皆能入涅槃故。

     └佛以三乘用心別作答 !!（印順法師，《大智度論筆記》〔F032〕p.363） [↑](#footnote-ref-136)
137. 《大般若波羅蜜多經》卷403〈3 觀照品〉：

     ^爾時，舍利子白佛言：「世尊！若預流、一來、不還、阿羅漢聲聞般若，若獨覺般若，若菩薩摩訶薩般若，若如來、應、正等覺般若，是諸般若皆無差別，不相違背，無生無滅，自性皆空。若法無差別、不相違、無生滅、自性空，是法差別既不可得，云何世尊說『行般若波羅蜜多菩薩摩訶薩，於一日中所修般若，一切聲聞、獨覺般若所不能及』？^^」（大正7，12b20-27） [↑](#footnote-ref-137)
138. 六＝弟【宋】【元】【明】【宮】【石】。（大正25，320d，n.16）

     六子：菩薩、辟支佛、阿羅漢、阿那含、斯陀含、須陀洹。 [↑](#footnote-ref-138)
139. （1）實相智慧：三乘賢聖智慧，皆是諸法實相慧。（印順法師，《大智度論筆記》［C026］p.229）

     （2）《大智度論疏》卷15：「^今但以智慧體性法中同等無差別義以為問也。就此以同為問中，凡有二意：一者，以賢聖智慧皆從實相理生，故同名諸法實相慧，既同是出世間智慧，故言同；二者，此智慧等體性自無生，自性是空，以此二義同故為問，故言同也。^^」（卍新續藏46，846b7-12） [↑](#footnote-ref-139)
140. （1）《大毘婆沙論》卷33：「^云何無學解脫蘊？答：無學作意相應心，已勝解、今勝解、當勝解。謂盡、無生、無學正見相應勝解，此蘊所攝故，非無為解脫。謂一切法中，二法名解脫：**一者，擇滅，即無為解脫。二者，勝解，即有為解脫，於境自在立解脫名，非謂離繫。**^^」（大正27，172b3-8）

     （2）《大毘婆沙論》卷148：「^答：解脫有二，謂有為、無為。二種心解脫是有為；一切結盡是無為。有為解脫有下、中、上，初所得異後所得異，故差別說；無為解脫無下、中、上，後得同初，故無別說。^^」（大正27，758b9-12）

     （3）《大智度論》卷26：「^解脫有二種：有為解脫、無為解脫。**有為解脫名無漏智慧相應解脫，無為解脫名一切煩惱習都盡無餘。**^^」（大正25，250c2-5）

     （4）《俱舍論》卷25：「^解脫體有二，謂有為，無為。**有為解脫，謂無學勝解；無為解脫，謂一切惑滅。**^^」（大正29，133c20-21） [↑](#footnote-ref-140)
141. 《大智度論疏》卷15：「^**同事**者，同出世事也。**同緣**者，同緣實相也。**同行**已下，同一聖行也。**同果報**者，同出世間果報也。當說。**所以者何**已下，所以即是義。此意言其義者何？此智慧同得無生性空故也。^^」（卍新續藏46，846b15-19） [↑](#footnote-ref-141)
142. !!問： 智慧何故無生性空？

     答： 小解 ┬一、緣無生性空（滅諦）故

     └二、無生約緣滅諦，性空約緣三諦

     大解 ─三、慧從緣生無自性故。 !!（印順法師，《大智度論筆記》〔F032〕p.364） [↑](#footnote-ref-142)
143. 《大智度論疏》卷15：「^**問曰：破無明集諸善法**已下，問意言，此智慧既是心數法，云何言無生性空也。^^」（卍新續藏46，846b20-21） [↑](#footnote-ref-143)
144. （1）智慧得名無生性空。（印順法師，《大智度論筆記》〔E025〕p.324）

     （2）《大智度論疏》卷15：「^**答曰**已下，答意云：此智慧緣滅諦，滅諦是不生，故逐緣名不生。又從因緣和合生，無有自性，故名為無生性空。而言爾者，此智亦有從境，亦當體得名，故名**無生性空**義也。^^」（卍新續藏46，846b21-24） [↑](#footnote-ref-144)
145. 《大智度論疏》卷15：「^**所以者何**已下，明以三諦入有為相故言**屬**，又言為滅諦故脩行於道，故言屬也。^^」（卍新續藏46，846c1-3） [↑](#footnote-ref-145)
146. （1）併食＝并及【宋】【元】【明】【宮】。（大正25，321d，n.2）

     （2）食（^ㄙˋ^^）：5.宴請，以酒食款待。（《漢語大詞典》（十二），p.479） [↑](#footnote-ref-146)
147. 參見《大方廣寶篋經》卷上（大正14，467a7-11），《佛說文殊師利現寶藏經》卷上（大正14，453a13-18），《大智度論》卷64（大正25，511c21-25）。 [↑](#footnote-ref-147)
148. 初學、久學別：初入是慧是癡，深入癡慧無異。（印順法師，《大智度論筆記》［D017］p.261） [↑](#footnote-ref-148)
149. 參見《大智度論》卷2（大正25，75a17-19）、卷22（222c25-26）、卷26（253b13-19）。 [↑](#footnote-ref-149)
150. 健＝揵【宋】【元】【明】【宮】。（大正25，321d，n.6） [↑](#footnote-ref-150)
151. （1）了：結束，了結。《廣雅‧釋詁四》：「了，訖也。」（《漢語大字典》（一），p.48）

     （2）類似的用法另參見《大智度論》卷7：「^船師言：是摩伽羅魚王開口，一是實日，兩日是魚眼，白山是魚齒，水流奔趣，是入其口。我曹了矣！^^」（大正25，109a16-19）

     《大智度論》卷17：「^王思惟言：若十二年不雨，我國了矣！無復人民。^^」（大正25，183b3-4） [↑](#footnote-ref-151)
152. 〔無〕－【宋】【元】【明】【宮】。（大正25，321d，n.7） [↑](#footnote-ref-152)
153. 擿（^ㄊㄧˋ^^）：挑（出）。《集韻‧錫韻》：「擿，挑也。」（《漢語大字典》（三），p.1976） [↑](#footnote-ref-153)
154. （1）參見《中部》（58）《無畏王子經》（MN I, p.395）。

     （2）另參見《十住毘婆沙論》卷11：

     ^又《無畏王子經》中說：「無畏白佛言：『佛有所說，能令他瞋不？』佛言：『王子！是事不定。佛或憐愍心故，令他人瞋，得種善因緣。如乳母以曲指鉤出小兒口中惡物，雖傷無患。』^^」（大正26，79b4-8） [↑](#footnote-ref-154)
155. 參見《中阿含經》卷56（204經）《羅摩經》（大正1，777b3-778c7）；《增壹阿含經》卷14〈24 高幢品〉（大正2，618a27-619b28）。 [↑](#footnote-ref-155)
156. 約三世五蘊明無常苦無我。（印順法師，《大智度論筆記》［G010］p.384） [↑](#footnote-ref-156)
157. 參見《雜阿含經》卷2（33經）（大正2，7b22-c12）等。 [↑](#footnote-ref-157)
158. 關於十四無記，另參見《大智度論》卷2（大正25，74c8-75a19）、卷26（253b13-19）。 [↑](#footnote-ref-158)
159. 參見《摩訶般若波羅蜜經》卷21〈70 三慧品〉（大正8，375b23-27）與《大智度論》卷84（大正25，649a2-b27）。此一論題於《大智度論》卷27（大正25，258c25-259b5）亦曾提及。 [↑](#footnote-ref-159)
160. 參見《大智度論》卷30（大正25，277c13-20，281b26-c10）、卷36（大正25，323a29-b6）。 [↑](#footnote-ref-160)
161. 參見《大智度論》卷31（大正25，288c6-7）。 [↑](#footnote-ref-161)
162. 參見《大智度論》卷11-18（大正25，139a24-197b9）。 [↑](#footnote-ref-162)
163. 參見《大智度論》卷37（大正25，335a23-29）、卷75（590c11-15）、卷94（716a23-28）；《摩訶般若波羅蜜經》卷26〈83 畢定品〉（大正8，411a18-23）。 [↑](#footnote-ref-163)
164. 關於「十力、四無所畏、四無礙智、十八不共法」，參見《大智度論》卷24-26（大正25，235c22-256b4）。 [↑](#footnote-ref-164)
165. 〔一〕－【宋】【元】【明】【宮】＊。（大正25，322d，n.4） [↑](#footnote-ref-165)
166. 《大正藏》原作「火」，今依《高麗藏》作「光」（第14冊，742c12）。 [↑](#footnote-ref-166)
167. 照明＝明照【宋】【元】【明】【石】。（大正25，322d，n.7） [↑](#footnote-ref-167)