`1085`慧日佛學班第06期

（336b）

**《大智度論》卷38**

**〈<品 n="4" t="往生品">釋往生品第四之上**[[1]](#footnote-1)**</品>〉**

**（大正25，336b2-343a5）**

釋厚觀（2009.04.11）

**$壹、明「菩薩行般若波羅蜜，來生此間之三類菩薩」**

^【**經**】

舍利弗白佛言：「世尊！菩薩摩訶薩行般若波羅蜜，能如是習相應者，從何處終，來生此間？從此間終，當生何處？」

佛告舍利弗：「是菩薩摩訶薩行般若波羅蜜，能如是習相應者，（1）或從他方佛國來生此間，（2）或從兜率天上來生此間，（3）或從人道中來生此間。^^

**$（壹）從他方佛國來**

^舍利弗！從他方佛國來者，疾與般若波羅蜜相應；與般若波羅蜜相應故，捨身，來生此間，諸深法要[[2]](#footnote-2)皆現在前，後還與般若波羅蜜相應，在所生處常值諸佛。^^

**$（貳）從兜率天來**

^舍利弗！有一生補處菩薩，兜率天上終，來生是間；是菩薩不失六波羅蜜，隨所生處，一切陀羅尼門、諸三昧門疾現在前。^^

**$（參）從人中來**

^舍利弗！有菩薩人中命終、還生人中者，除阿毘跋致，是菩薩根鈍，不能疾與般若波羅蜜相應，諸陀羅尼門、三昧門不能疾現在前。^^

【**論**】

**$一、眾生不可得，菩薩亦不可得，為何舍利弗問「菩薩從何處來生此間、往生何處」**

問曰：是般若波羅蜜中，眾生畢竟不可得；如上品說：「^舍利弗！如[[3]](#footnote-3)一切眾生不可得，壽者、命者乃至知者、見者等眾生諸異名字，皆空無實。^^」[[4]](#footnote-4)此中[[5]](#footnote-5)何以問「^從何所來，去至何所上[[6]](#footnote-6)^^」？眾生異名即是菩薩；眾生無故，菩薩亦無。又此經中說：「^菩薩但有名字，無有實法。^^」[[7]](#footnote-7)今舍利弗何以作此問？

`1086`答曰：

**$（一）佛應機開示有眾生、無眾生**[[8]](#footnote-8)

**$1、二諦說：依世諦說有眾生，為勝義諦說無眾生**

佛法中有二諦：一者、世諦，二者、第一義諦。

為世諦（336c）故，說有眾生；為第一義諦故，說眾生無所有。[[9]](#footnote-9)

**$2、為知名字相、久習行、不著，知他意者，說言有眾生；反之則說無眾生**

復有二種：有知名字相，有不知名字相；譬如軍立密號，有知者，有不知者。

復有二種：有初習行，有久習行；有著者，有不著者；有知他意者[[10]](#footnote-10)，有不知他意者［雖有言辭，知其寄言以宣理[[11]](#footnote-11)］。

為不知名字相、初習行、著[[12]](#footnote-12)、不知他意者，故說無眾生。

為知名字相、久習行、不著、知他意者，故說言有眾生。

**$（二）明舍利弗起問之緣由**

**$1、舍利弗以天眼不見者故問**

舍利弗以天眼明，見六道眾生生死善惡，於此無疑；但不知從他方無量阿僧祇世界諸菩薩來者，故問。

有諸大菩薩從此間終，生他方無量阿僧祇佛國，舍利弗天眼所不見，故問。

**$2、舍利弗欲令眾生於菩薩起敬心故問**

復次，有聲聞人見菩薩行六波羅蜜，久住生死中，漏未盡故，集種種智慧、內外經書，而不證實際，未免生老病死，愍而輕之言：「^此等命終，以三毒未盡故，當墮何處？如佛說：『諸凡夫人常開三惡道門；於三善道為客，於三惡處為家。三毒力強，過去世無量劫罪業積集，而不取涅槃，將受眾苦，甚可愍[[13]](#footnote-13)之！』^^」[[14]](#footnote-14)如是等小乘人輕愍是菩薩。

`1087`舍利弗於一切聲聞中為第一大法將，[[15]](#footnote-15)知有是事，欲令眾生起敬心於菩薩，故問。

**$二、佛答：菩薩從三處來生此間**

佛以三事答：一、從他方佛國來生，二、從兜率天上來，三、從人道中來。

**$（一）舍利弗應知菩薩從兜率天上、人道中來生此間，何以問菩薩從何處來**

問曰：如從他方佛國來者，以遠故，舍利弗不知；兜率天上、人道中來者，何以不知？

答曰：舍利弗不知他方佛國來者故問；佛為如所應分別，答有三處來。

**$（二）六道中何故但說兜率天、人道中來，又何以他方佛國不分別天道、人道**

問曰：世間有六道，何以故於天中別[[16]](#footnote-16)說兜率天來，人道中不分別處所，（337a）他方佛國來者亦不分別天道、人道？

答曰：

**$1、六道中不說三惡趣中來──不任次第得無上菩提故**

六趣中，三是惡道；惡道中來，受苦因緣，心鈍故，不任[[17]](#footnote-17)得道，是故不說。

**$※ 因論生論：三惡道中來亦應有得道者，云何言不任得道**

問曰：三惡道中來，亦有得道者。如舍利弗大弟子牛足比丘，五百世牛中生，末後得人身，足猶似牛，而得阿羅漢道。[[18]](#footnote-18)

復有摩偷婆尸他比丘，五百世生獼猴中，末後得人身，得三明、六神通阿羅漢，猶好跳躑[[19]](#footnote-19)，以有餘習故。[[20]](#footnote-20)

如是等皆得道，何以言「不任」？

答曰：雖有得者，少不足言。

又此人先世深種涅槃善根，小有謬錯，故墮惡道中；償罪既畢，涅槃善根熟故，得成道果。

此中不說聲聞道，但為得阿耨多羅三藐三菩提前身、後身次第。譬如從垢心起，不得次第入無漏，中間必有善有漏心，[[21]](#footnote-21)以無漏心貴故，言：「於三惡道出，**不任**[[22]](#footnote-22)**次第得阿耨多羅三藐三菩提心**。」

天、人、阿修羅則不然。

**$`1088`2、天趣中但說兜率、不說餘處之因**

**$（1）依欲界諸天說**

下三天結使利[[23]](#footnote-23)而深[[24]](#footnote-24)，上二天結使深而不利，

兜率天結使不深不利。所以者何？常有菩薩說法故，是故不說餘處；或有，少故不說。

**$（2）依色界諸天說**

色界諸天，得道者不復來下；未得道者，樂著禪味故不下，以著味故，智慧亦鈍，

是故不說。

**$3、不說阿修羅道之因**

阿修羅同下二天[[25]](#footnote-25)，故不說。

**$（三）釋三處來生此間之菩薩**[[26]](#footnote-26)

**$1、釋他方佛國來生之菩薩**

^他方佛國來^^者，從諸佛前來生是間，諸根猛利。所以者何？除無量阿僧祇劫罪故；又遇諸佛隨心教導故，如刀得好石則利；又常聞、誦、正憶念般若波羅蜜故利。如是等因緣，則菩薩心利。

^人中來^^者，此間佛弟子聽般若波羅蜜，集諸功德，捨身還生是間，或[[27]](#footnote-27)於異國土。雖無有佛，值遇佛法，聽、（337b）受、書寫、正憶念，隨力多少，修福德、智慧。是人諸根雖鈍，堪受般若波羅蜜；以不見現在佛故心鈍。

^他方佛國來^^者，利根故，修行般若波羅蜜疾得相應；以相應故，常值諸佛。

值佛因緣，如先說。[[28]](#footnote-28)

**$2、釋從兜率天上來生之菩薩**

問曰：兜率天上，何以但說一生補處，不說二生、三生？

答曰：人身罪結煩惱處所，唯大菩薩處之則無染累[[29]](#footnote-29)。如鵝入水，水不令濕；如是菩薩，一切世間法所不能著。所以者何？佛自說因緣：「^不失六波羅蜜，諸陀羅尼門、諸三昧門疾現在前。^^」是菩薩於是世界應利益眾生，其餘菩薩分布十方；譬如大智慧人已在一處，其餘大智則至異處，是故不說。[[30]](#footnote-30)

`1089`復次，有人言：但說大者，不限於小。

復次，餘天中來生者，餘處當廣說。[[31]](#footnote-31)

**$3、釋從人道中來之菩薩**

**$（1）人道中來之菩薩與餘二處菩薩之比較**

^人中死人中生^^者，不如上二處[[32]](#footnote-32)。何以故？以人身地大多故，身重心鈍，以心、心數法隨身強弱故；[[33]](#footnote-33)又諸業結使因緣生故。

彼二處來者，是法身菩薩，變身無量以度眾生，故來生是間。

人道中者，皆是肉身。

**$（2）釋「**^**除阿毘跋致，是菩薩根鈍，不疾與般若相應，諸陀羅尼門、三昧門不能疾現在前**^^**」**

問曰：阿毘跋致菩薩不以結業受身，何以故[[34]](#footnote-34)人道中說？

答曰：來生此間，得阿毘跋致，未捨肉身故。

以鈍根故，諸陀羅尼、三昧門不疾現在前；不疾現在前故，不疾與般若相應。

**$貳、次答此間終而往生他方之菩薩**[[35]](#footnote-35)

^【**經**】舍利弗！汝所問『菩薩摩訶薩與般若波羅蜜相應，從此間終當生何處』者^^──

**$（壹）第一類菩薩：般若相應者，從一國至一國，常值佛不離佛**（印順法師，《大智度論筆記》［F036］p.369）

^舍利弗！此菩薩摩訶薩，從一佛國至一佛國，常值諸佛，終不離佛。^^

**$（貳）第二類菩薩：菩薩行禪無方便，味著生天**[[36]](#footnote-36)（印順法師，《大智度論筆記》［F036］p.369）

^舍利弗！有菩薩摩訶薩不以方便入初禪乃至第四禪，亦行六波羅蜜；是菩（337c）薩摩訶薩得禪故，生長壽天，隨彼壽終來生是間，得人身，值諸佛——是菩薩諸根不利。^^

**$`1090`（參）第三類菩薩：菩薩行禪無方便，起不善心生欲界**（印順法師，《大智度論筆記》［F036］p.369）

^舍利弗！有菩薩摩訶薩入初禪乃至第四禪，亦行般若波羅蜜；不以方便故，捨諸禪，生欲界，是菩薩諸根亦鈍。^^

**$（肆）第四類菩薩：菩薩行禪有方便，生有佛處──［賢劫中當得］**（《大智度論筆記》［F036］p.369）

^舍利弗！有菩薩摩訶薩入初禪乃至第四禪，入慈心乃至捨，入虛空處乃至非有想非無想處，修四念處乃至八聖道分，行十力乃至大慈大悲；是菩薩用方便力，不隨禪生，不隨無量心生，不隨四無色定生；在所有佛處於中生，常不離般若波羅蜜行。如是菩薩，賢劫中當得阿耨多羅三藐三菩提。^^

【**論**】

**$一、何故菩薩由前世來生唯三種答，而往生後世則廣分別**

問曰：舍利弗今[[37]](#footnote-37)問前世、後世，佛何以故前世中三種答，後世中廣分別？

答曰：

**$（一）雖不見過去、未來，而未來世當受故廣分別**

人以肉眼不見過去、未來故，而生邪疑；雖疑二處[[38]](#footnote-38)，而未來世當受，故廣分別。

譬如已滅之火，不復求救，但多方便防未來火；又如治病，已滅之病不復加治，但治將生之病。

**$（二）佛具無量辯才，雖少問而能廣說**

復次，佛無量辯才自恣，舍利弗所問雖少，佛廣為其說。

如問「與般若波羅蜜相應」一事，而佛種種分別。

如貧者從大富好施者乞，所乞雖少，所與甚多。佛亦如是，有無量無漏佛法具足之富，以大慈悲好行施惠；因舍利弗少問故，佛為大眾廣分別說。

**$（三）為斷種種邪疑顛倒心故廣說**

復次，是般若波羅蜜中，種種因緣譬喻，多說空法。

有新發意者，取空相，著是空法，於生死業因緣中生疑：「若一切法畢竟空，無來無去，無出無入相，云何死而有生？現在眼見法尚不應有，何況死後餘處生不可見而有！」[[39]](#footnote-39)如是等種種邪疑顛倒心。

為斷是故，（338a）佛種種因緣廣說有死有生。

**$二、釋疑：「身滅便無，不見更有受後身者，應無往生後世者」疑**[[40]](#footnote-40)

`1091`問曰：無有死生因緣。何以故？人死歸滅，滅有三種：一者、火燒為灰，二者、虫食為糞，三者、終歸於土。

今但見其滅，不見更有出者受於後身！以不見故，則知為無！

答曰：

**$（一）破外執**

**$1、若身滅便無**（印順法師，《大智度論筆記》［F036］p.369）

**$（1）眾生生即有愛喜，生即知貪色：比知先世曾習因緣**（印順法師，《大智度論筆記》［F036］p.369）

若汝謂「身滅便無」者，云何有眾生先世所習憂喜怖畏等？如小兒生時，或啼或笑，先習憂喜故，今無人教而憂喜續生。又如犢子生知趣乳；猪羊之屬，其生未幾，便知有牝牡[[41]](#footnote-41)之合。

**$（2）同一父母生，愚智好醜貧富異：比知先世曾習因緣**（印順法師，《大智度論筆記》［F036］p.369）

子同父母，好醜貧富，聰明闇鈍，各各不同；若無先世因緣者，不應有異！

**$（3）結**

如是等種種因緣，知有後世。

**$2、若不見重生**（印順法師，《大智度論筆記》［F036］p.369）

**$（1）現知──此非肉眼所見，天眼所見故可見**（印順法師，《大智度論筆記》［F036］p.369

又汝先言「不見別有去」者，人身中非獨眼根能見，身中六情各有所知：有法可聞、可嗅、可味、可觸、可知者；可聞法尚不可見，何況可知者！有生有死法，亦可見、亦可知；汝肉眼故不見，天眼者了了能見。[[42]](#footnote-42)如見[[43]](#footnote-43)人從一房出，入一房；捨此身，至後身，亦如是。若肉眼能見者，何用求天眼？若爾者，天眼、肉眼，愚聖無異；汝以畜生同見，何能見後世？

**$（2）比知及聖教量知**（印順法師，《大智度論筆記》［F036］p.369）

**$A、煩惱不盡，行業因緣相續故可知**（印順法師，《大智度論筆記》［F036］p.369）

可知者，如人死生雖無來去者，而煩惱不盡故，於身情意相續，更生身情意；身情意造業，亦不至後世，而從是因緣更生，受後世果報。[[44]](#footnote-44)

譬如乳中著毒，乳變為酪，酪變為酥；乳非酪、酥，酪、酥非乳，乳、酪雖變而皆有毒。[[45]](#footnote-45)此身亦如是，今世五眾因緣故，更生後世五眾，行業相續不異故，而受果報。又如冬木，雖未有花葉果實，得時節會，則次第[[46]](#footnote-46)而出。

如是因緣，故知有死生。

**$`1092`B、有知宿命者故**（印順法師，《大智度論筆記》［F036］p.369）

復次，現世有知宿命者，如人行[[47]](#footnote-47)，疲極（338b）睡臥，覺已，憶所經由。

**$C、一切經書皆說有故**（印順法師，《大智度論筆記》［F036］p.369）

又一切聖人、內外經書，皆說後世。

**$D、三業定有善不善故**（印順法師，《大智度論筆記》［F036］p.369）

復次，現世不善法，動發過重，生瞋恚、嫉妬、疑悔內惱故，身則枯悴[[48]](#footnote-48)，顏色不悅。惡不善法，受害如是，何況起身業、口業！若生善法，淨信業因緣，心清淨，得如實智慧，心則歡悅，身得輕軟，顏色和適[[49]](#footnote-49)。[[50]](#footnote-50)

以有苦樂因緣故，有善不善；今定有善不善故，當知必有後世。但眾生肉眼不見，智慧薄故而生邪疑，雖修福事，所作淺薄。譬如藥師為王療病，王密為起宅，而藥師不知；既歸見之，乃悔不加意盡力治王。

**$E、信聖人所說故**（印順法師，《大智度論筆記》［F036］p.369）

復次，聖人說今現在事實可信故，說後世事亦皆可信；如人夜行嶮道，導師授手，知可信故，則便隨逐。

**$F、結**

比智及聖人語，可知定有後世。

汝以肉眼重罪、比智薄故，又無天眼，既自無智，又不信聖人語，云何得知後世？

**$（二）緣起性空，雖空亦不斷，相續亦不常，不遮生死業因緣，故說往生無疚**

復次，佛法中諸法畢竟空，而亦不斷滅；生死雖相續，亦不是常；[[51]](#footnote-51)無量阿僧祇劫業因緣雖過去，亦能生果報而不滅──是為微妙難知。[[52]](#footnote-52)

若諸法都空者，此品中不應說往生，何有智者前後相違？

若死生相實有，云何言「諸法畢竟空」？

但為除諸法中愛著邪見顛倒故，說「畢竟空」，不為破後世故說。[[53]](#footnote-53)

汝無天眼明[[54]](#footnote-54)故疑後世，欲自陷罪惡！遮是罪業因緣故，說種種往生。

`1093`佛法不著**有**，不著**無**，**有無**亦不著，**非有非無**[[55]](#footnote-55)亦不著，**不著**亦不著；[[56]](#footnote-56)如是人則不容難！譬如以刀斫[[57]](#footnote-57)空，終無所傷。為眾生故隨緣說法，自無所著。[[58]](#footnote-58)以是故《中論》中說：（338c）

^一切諸法實，一切法虛妄，諸法實亦虛，非實亦非虛！[[59]](#footnote-59)

涅槃際為真，世間際亦真，涅槃世無別，小異不可得！^^[[60]](#footnote-60)

是為畢竟空相。畢竟空，不遮生死業因緣，是故說往生。

**$三、釋「第一類菩薩」**

**$（一）般若無相，云何與般若相應，遊諸佛國、常值諸佛**

問曰：若般若波羅蜜一相，所謂無相，云何「^與般若相應，從一佛國至一佛國，常值諸佛^^」？

答曰：

**$1、般若攝一切法，譬如大海**（印順法師，《大智度論筆記》［D003］p.243）

般若波羅蜜攝一切法，譬如大海，以是故不應作難！

**$2、般若無相，不應無相中取相作難**

復次，汝自說「般若波羅蜜一相，無相」，若無相，云何有難？汝則無相中取相，是事不然。

**$3、因般若故，行念佛三昧等諸善法，生值諸佛**

復次，因般若波羅蜜故，行念佛三昧等諸善法，生值諸佛。[[61]](#footnote-61)

**$4、達諸法畢竟空，眾生不知而自苦，乃起大悲；大慈悲因緣故，得無量福德，生值諸佛**[[62]](#footnote-62)

復次，行般若波羅蜜者，深入大悲；如慈父見子為無所直物故死，父甚愍之，此兒但為虛誑故死！諸佛亦如是，知諸法畢竟空不可得，而眾生不知；眾生不知故，於空法中深[[63]](#footnote-63)著，著因緣故，墮大地獄。是故深入大悲；以大慈悲因緣故，得無量福德；得無量福德故，生值諸佛，從一佛國至一佛國。是菩薩從此間[[64]](#footnote-64)死，彼間生；`1094`彼間死，復至彼間生；如是乃至得佛，終不離佛。[[65]](#footnote-65)譬如有福之人，從一大會至一大會。或有是間死，彼間生，於彼以五神通力故，從一佛國至一佛國，供養諸佛，度脫眾生──是初菩薩。

**$（二）釋「**^**佛國**^^**」等義**

「^佛國^^」者，十方如恒河沙等諸三千大千世界，是名一佛土。

諸佛神力雖能普遍自在無礙，眾生度者有局。[[66]](#footnote-66)

諸佛現在者，佛現在其佛國土中者。

**$四、釋「第二類菩薩」**

**$（一）釋「**^**無方便**^^**」**[[67]](#footnote-67)

第二菩薩無方便入初禪，乃至行六波羅蜜。

「^無方便^^」者，

**$1、不念眾生，但著禪味，慈悲心薄，為禪果報所牽生長壽天**

入初禪時不念眾生，（339a）住時、起時亦不念眾生；但著禪味，不能與初禪和合行般若波羅蜜。

是菩薩慈悲心薄故，功德薄少；功德薄少故，為初禪果報所牽，生長壽天。

**$2、不能以禪福德與眾生共迴向無上菩提**

復次，不能以初禪福德與眾生共迴向阿耨多羅三藐三菩提。

如是等無量無方便義。

**$（二）釋「**^**長壽天**^^**」［四種異說］**

「^長壽天^^」者，

**$1、非有想非無想處**

非有想非無想處，壽八萬大劫。

**$2、一切無色定**

或有人言：一切無色定通名長壽天；以無形不可化故不任得道，常是凡夫處故。

**$3、無想天**

或說無想天名為長壽，亦不任得道故。

**$4、從初禪至四禪，除淨居天**

或說從初禪至四禪，除淨居天，皆名長壽；以著味、邪見，不能受道者。

**$（三）釋「還生人間值佛」**

「^還生人間值佛^^」者，以本發阿耨多羅三藐三菩提心故，或於禪中集諸福德。

所以者何？彼間著味，善心難生故。如《經》中說：「^如佛問比丘：『甲頭土多？地上土多？』諸比丘言：『地土[[68]](#footnote-68)甚多，不可為喻！』佛言：『天上命終，還生人中者，如甲頭土；墮地獄者，如地土。』^^」[[69]](#footnote-69)

**$**`1095`**（四）釋「利根、鈍根」**[[70]](#footnote-70)

問曰：「^鈍根^^」者，二十二根[[71]](#footnote-71)中何者是？

答曰：

**$1、慧根**

有人言：慧根能觀諸法，以久受著禪味故鈍。

**$2、五根：信、進、念、定、慧**

有人言：信等五根皆助成道法，以受報著味故鈍。

**$3、十八根**

有人言：菩薩清淨福德、智慧因緣故，十八根[[72]](#footnote-72)皆利；罪故則鈍。

**$（1）眼等六根**

眼等六根，如《法華經》說。[[73]](#footnote-73)

**$（2）命根**

命根不為老、病、貧、窮等所惱，安隱受樂，是為命根利。

**$（3）喜、樂、苦、憂、捨根**

喜[[74]](#footnote-74)、樂等五根了了覺知，故言利。

復次，受樂時知樂無常等過隨逐，不生貪欲故利；餘受亦如是。

**$`1096`（4）信、進、念、定、慧根**

信根牢堅深固，難事能信，故言利。餘[[75]](#footnote-75)亦應如是隨相分別。

**$（5）男根**

男根淨者，得陰藏相；不著細滑故，知欲為過，是為利。

**$4、三善根、三不善根，三無漏根證實際、不證實際**

復次，三善根[[76]](#footnote-76)利，故名為利；菩薩或時於（339b）三無漏根[[77]](#footnote-77)不證實際故利。

與利相違故鈍。

**$五、釋「第三類菩薩」**

**$（一）釋「不以方便捨諸禪」**

問曰：第三菩薩若能捨禪，云何言「無方便」？

答曰：

**$1、無方便**

是菩薩命終時，入不善心，捨諸禪定方便。

**$2、顯有方便**

菩薩若入欲界繫善心、若無記心而捨諸禪，入慈悲心，憐愍眾生，作是念：「^我若隨禪定生，不能廣利益眾生。^^」

**$（二）釋「**^**生欲界**^^**」**

「^生欲界^^」者，有十處：四天下人，六欲天。[[78]](#footnote-78)三惡道，菩薩所不生。

**$（三）釋「**^**諸根亦鈍**^^**」**

「^鈍根^^」者，如第二菩薩說。

**$六、釋「第四類菩薩」**

**$（一）明菩薩有方便、不隨禪生**

第四菩薩，入位，得菩薩道，修三十七品，能住十八空乃至大慈大悲，此名「方便」。

上二菩薩[[79]](#footnote-79)，但有禪定，直行六波羅蜜，以是故無方便。

第四菩薩，方便力故，不隨禪、定、無量心生。所以者何？行四念處乃至大慈大悲故；命終時憐愍眾生，願生他方現在佛國，續與般若波羅蜜相應。所以者何？愛樂隨順般若波羅蜜故。

**$（二）釋「**^**如是菩薩，賢劫中當得阿耨多羅三藐三菩提**^^**」**

**$1、顯此等菩薩的類屬**

問曰：此是何等菩薩？

答曰：佛自說「跋[[80]](#footnote-80)陀劫[[81]](#footnote-81)（bhadrakalpa）中菩薩」，或有非跋陀劫中菩薩，但取其大者。

**$`1097`2、釋「賢劫」**

問曰：云何名「跋陀」（bhadra）？云何名「劫」（kalpa）？

答曰：

**$（1）釋「劫」**[[82]](#footnote-82)

**$A、舉經喻劫之長短**

如經說：「^有一比丘問佛言：『世尊！幾許名劫？』佛告比丘：『我雖能說，汝不能知，當以譬喻可解：有方百由旬城，溢滿芥子，有長壽人過百歲持一芥子去；芥子都盡，劫猶不澌[[83]](#footnote-83)。[[84]](#footnote-84)又如方百由旬石，有人百歲持迦尸輕軟疊衣[[85]](#footnote-85)一來拂之；石盡，劫猶不澌。』^^」[[86]](#footnote-86)

**$B、劫有二種**（印順法師，《大智度論筆記》［J042］p.530）

時中最小者，六十念中之一念；大時名「劫」。

劫有二種：一為大劫，二為小劫。

**$（A）大劫**

大劫者，如上譬喻。劫欲盡時，眾生自然心樂遠離；[[87]](#footnote-87)樂遠離故，除五蓋，入初禪，是人離生喜樂；從是起已，舉聲大唱言：「^諸眾生！甚可惡者是五欲，第一（339c）安隱者是初禪。^^」眾生聞是唱已，一切眾生心皆自然遠離五欲，入於初禪；自然滅覺觀，入第二禪，亦如是唱；或離二禪、三禪亦如是。三惡道眾生，自然得善心，命終皆生人中；若重罪者，生他方地獄，如〈泥犁品〉[[88]](#footnote-88)中說。`1098`是時三千大千世界，無一眾生在者；爾時，二日出，乃至七日出，三千大千世界地，盡皆燒盡。如「十八空」[[89]](#footnote-89)中，廣說劫生滅相。

復有人言：四大中三大有所動作，故有三種劫──

或時火劫起，燒三千大千世界，乃至初禪四處；

或時水劫起，漂壞三千大千世界，乃至二禪八處；

或時風劫起，吹壞三千大千世界，乃至三禪十二住處。[[90]](#footnote-90)

是名大劫。

**$（B）小劫**

小劫亦三種：外三大發，故[[91]](#footnote-91)世界滅；內三毒發，故眾生滅，所謂飢餓、刀兵、疾病。

復有人言：時節歲數，名為「小劫」。如《法華經》中說：「^舍利弗作佛時，[[92]](#footnote-92)正法住世[[93]](#footnote-93)二十小劫，像法住世二十小劫。[[94]](#footnote-94)佛從三昧起，於六十小劫中說《法華經》。^^」[[95]](#footnote-95)

是眾小劫和合，名為「大劫」。

**$C、釋義**

「劫簸」（kalpa），（秦言）分別時節。

**$（2）釋「**^**賢（跋陀）**^^**」**

「跋陀」（bhadra）者，（秦言）善。

有千萬劫過去，空無有佛；是一劫中有千佛興，諸淨居天歡喜，故名為「善劫」。

淨居天何以知此劫當有千佛？前劫盡已，廓然都空；後有大水，水底涌出有千枚七寶光明蓮華，是千佛之相；淨居諸天因是知有千佛。[[96]](#footnote-96)

**$`1099`3、結**

以是故說「是菩薩於此劫中得阿耨多羅三藐三菩提」。

**$（伍）第五類菩薩：菩薩行禪有方便，起悲心，捨禪味生欲界［結業身］三大家**（［F036］p.369）

^【**經**】舍利弗！有菩薩摩訶薩，入初禪乃至第四禪，入慈心乃至捨，入空處乃至非有想非無想處；以方便力故[[97]](#footnote-97)不隨禪生，還生欲界、若[[98]](#footnote-98)（340a）剎利大姓、婆羅門大姓、居士大家，成就眾生故。^^

【**論**】

**$一、明此菩薩是隨業生身，以方便力故不隨禪生**

問曰：菩薩有二種：一者、隨業生；二者、得法性身，為度眾生故，種種變化身生三界，具佛功德，度脫眾生。故二者[[99]](#footnote-99)之中，今是何者？

答曰：是菩薩是業因緣生身。所以者何？入諸禪方便力故，不隨禪生。法身菩薩變化自在，則不大須方便。[[100]](#footnote-100)

「入禪方便」義，先已說。[[101]](#footnote-101)

**$二、釋「**^**還生欲界**^^**」**

**$（一）云何生於欲界，不生他方清淨世界**

問曰：若不隨禪定，何以生於欲界，不生他方清淨世界？

答曰：諸菩薩行各[[102]](#footnote-102)不同。或有菩薩於禪轉心，生他方佛國；菩薩迴心生欲界，亦如是。

**$（二）因論生論：生他方佛國者，是屬欲界或非欲界**

問曰：生他方佛國者，為是欲界、非欲界？

答曰：

**$1、若不淨則名欲界**

他方佛國，雜惡不淨者，則名欲界。

**$`1100`2、若清淨者，不名欲界、色界、無色界**

若清淨者，則無三惡道、三毒，乃至無三毒之名，亦無二乘之名，亦無女人。一切人皆有三十二相，無量光明，常照世間；一念之頃，作無量身，到無量如恒河沙等世界，度無量阿僧祇眾生，還來本處。如是世界，在地上故，不名色界；無欲故，不名欲界；有形色故，不名無色界。[[103]](#footnote-103)

**$（三）有菩薩生清淨世界出於三界，有菩薩以大慈悲心故生此欲界**

諸大菩薩福德清淨業因緣故，別得清淨世界，出於三界。[[104]](#footnote-104)

或有以大慈大悲心憐愍眾生故，生此欲界。

**$三、釋「不隨禪生」義**

問曰：若命終時，捨此禪定，初何以求學？

答曰：欲界心狂不定，為柔軟攝心故入禪；命終時，為度眾生起欲界心。

**$四、何以生剎利等大姓家，不生餘家**

問曰：若生人中，何以故正生剎利等大家，不生餘處？

答曰：生剎利，為有勢力；生婆羅門家，為有智慧；生居士家，為大富故，能利益眾生。[[105]](#footnote-105)貧窮中自不能利，何能益人？

**$（陸）第六類菩薩：菩薩行禪有方便，生六欲天，成就眾生、淨佛世界**（［F036］p.369）

生欲界天，次當說。

^【**經**】舍利弗！復有菩薩摩訶薩，入初禪乃至第（340b）四禪，入慈心乃至捨，入空處乃至非有想非無想處，以方便力故不隨禪生；或生四天王天處，或生三十三天，夜摩天、兜率陀天、化樂天、他[[106]](#footnote-106)化自在天。於是中成就眾生、亦淨佛世界，常值諸佛。^^

【**論**】

**$一、明第六類菩薩與第五類菩薩之差異**

是義同上，生天為異。

**$二、此菩薩何以生六欲天而不生人中**

問曰：欲界諸天，情著五欲，難可化度，菩薩何以生彼，而不生人中？

答曰：諸天著心雖大，菩薩方便力亦大。

如說三十三天上，有須浮摩樹林，天中聖天，厭捨五欲，在中止住，化度諸天。[[107]](#footnote-107)

`1101`兜率天上，恒有一生補處，[[108]](#footnote-108)諸菩薩常得聞法。

密迹金剛力士，亦在四天王天上。

如是等教化諸天。

**$（柒）第七類菩薩：菩薩行禪有方便，作梵天王，尋佛請轉法輪**（［F036］p.369）

^【**經**】復次，舍利弗！有菩薩摩訶薩，行般若波羅蜜，以方便力入初禪，此間命終，生梵天處，作大[[109]](#footnote-109)梵天王。從梵天處，遊一佛國至一佛國，在所有諸佛得阿耨多羅三藐三菩提，未轉法輪者，勸請令轉。^^

【**論**】

**$一、釋「**^**以方便力入初禪**^^**」**

問曰：若隨初禪生，有何方便？

答曰：雖生而（1）不著味，（2）念佛道，（3）憶本願，（4）入慈心，（5）念佛三昧，（6）時[[110]](#footnote-110)與禪和合，故名為「方便」。

**$二、釋「**^**生梵天處，作大梵王**^^**」**

問曰：何以故作梵王？

答曰：菩薩集福德因緣大故，世世常為物主，乃至生鹿中，亦為其王。[[111]](#footnote-111)

復次，是菩薩本願，欲請佛轉法輪，不應作散天。

**$三、釋「從梵天處遊諸佛國，勸轉法輪」**

或時此中三千大千世界無佛，從一佛國至一佛國，求見初成佛未轉法輪者。所以者何？梵天王法，常應勸請諸佛轉法輪故。

**$（捌）第八類菩薩：菩薩行禪有方便，是一生補處菩薩，生有佛處、生兜率天，壽終來此成佛**

^【**經**】^^

**$※ 生諸佛前**

^舍利弗！有菩薩摩訶薩一[[112]](#footnote-112)生補處，行般若波羅蜜，以方便力入初禪乃至第四禪，（340c）入慈心乃至捨，入空處乃至非有想非無想處，修四念處乃至八聖道分，入空三昧、無相、無作三昧，不隨禪生，生有佛處，修梵行。^^

**$`1102`※ 生兜率天**

^若生兜率[[113]](#footnote-113)天上，隨其壽終，具足善根，不失正念；與[[114]](#footnote-114)無數百千億萬諸天，圍繞恭敬，來生此間，得阿耨多羅三藐三菩提。^^

【**論**】

**$一、一生菩薩──「生諸佛前者」**

**$（一）一生菩薩在十地已具諸功德，何以仍修習諸行**[[115]](#footnote-115)

問曰：是一＊生菩薩，在十住地，已具足諸功德，今何以修習諸行？

答曰：

**$1、未入涅槃，要有所行**（印順法師，《大智度論筆記》［A042］p.81）

心未入涅槃，要有所行，所謂四禪乃至三三昧。

**$2、於天人中示行修道**（印順法師，《大智度論筆記》［A042］p.81）

復次，是菩薩於天、人中，示行人法，修行求道。

**$3、猶有習在，猶有未知**（印順法師，《大智度論筆記》［A042］p.81）

復次，是菩薩雖在十住地，猶有煩惱習在；又於諸法猶有所不知，是故修道[[116]](#footnote-116)。

**$4、今為證故**（印順法師，《大智度論筆記》［A042］p.81）

復次，是菩薩雖行深行──三十七品、三解脫門[[117]](#footnote-117)等，猶未取證；今為證故，更修諸行。

**$`1103`5、於佛小故**（印順法師，《大智度論筆記》［A042］p.81）

復次，雖是大菩薩，於佛猶小；譬如大聚火，雖有能[[118]](#footnote-118)照，於日則不現。如《放鉢經》中，彌勒菩薩語文殊尸利：「^如我後身作[[119]](#footnote-119)佛，如恒河沙等文殊尸利，不知我舉足下足事！^^」[[120]](#footnote-120)以是故，雖在十住，猶應修行。

**$（二）一生補處菩薩何以不廣度眾生，而生諸佛前**

問曰：一[[121]](#footnote-121)生菩薩何以不廣度眾生，而要生佛前？

答曰：是菩薩所度已多，今垂欲成佛，應在佛前。所以者何？非但度眾生得成佛，諸佛深法，應當聽聞故。

**$※ 因論生論：若為諮問佛事故生在佛前，何以釋迦菩薩於迦葉佛前惡口毀呰**

問曰：若為諮問[[122]](#footnote-122)佛事故在佛前者，何以故釋迦文佛作菩薩時，在迦葉佛前，惡口毀呰？

答曰：

**$1、法身菩薩應機化身**

是事先已說，法身菩薩種種變化身以度眾生。[[123]](#footnote-123)或時行人法，有飢渴、寒熱、老病，憎愛、瞋喜、讚歎、呵罵等，除諸重罪，餘者皆行。[[124]](#footnote-124)

是釋迦文菩薩，爾時為迦葉佛弟，名欝多羅。兄智慧熟，不好多語；弟智慧未備故，多（341a）好論議，時人謂弟為勝。兄後出家，得成佛道，號名迦葉；弟為閻浮提王訖梨机師，有五百弟子，以婆羅門書，教授諸婆羅門，諸婆羅門等不好佛法。爾時，有一陶師，名難陀婆羅，迦葉佛五戒弟子，得三道，與王師欝多羅為善友，以其心善淨信故。爾時，欝多羅乘金車，駕四白馬，與弟子俱出城門；難提婆羅於路相逢，欝多羅問言：「^從何所來？^^」答言：「^汝兄得阿耨多羅三藐三`1104`菩提，我供養還，汝可共行覲見[[125]](#footnote-125)於佛，故來相迎！^^」欝多羅作是念：「^若我徑[[126]](#footnote-126)到佛所，我諸弟子當生疑怪：『汝本論議、智慧恒勝，今往供養，將[[127]](#footnote-127)是親屬愛故？』必不隨我。^^」恐破其見佛因緣故，住諸法實相智中，入無上方便慧，度眾弟子故，口出惡言：「^此禿頭人，何能得菩提道！^^」

爾時，難提婆羅善友，為如瞋狀，捉頭挽[[128]](#footnote-128)言：「^汝不得[[129]](#footnote-129)止[[130]](#footnote-130)？^^」欝多羅語弟子言：「^其事如是，吾不得止！^^」即時師徒俱行詣佛；見佛光相，心即清淨，前禮佛足，在一面坐。佛為隨意說法，欝多羅得無量陀羅尼門，諸三昧門皆開；五百弟子還發阿耨多羅三藐三菩提心。欝多羅從坐起，白佛言：「^願佛聽我出家作比丘！^^」佛言：「^善來！^^」即成沙門。[[131]](#footnote-131)

以是方便故，現出惡言，非是實也。

虛空可破，水可作火，火可作水，一[[132]](#footnote-132)生菩薩於凡夫[[133]](#footnote-133)中瞋心叵[[134]](#footnote-134)得，何況於佛！

**$※釋疑：佛何故受六年苦行之罪報**

問曰：若爾者，佛何以受第八罪報[[135]](#footnote-135)──六年苦行[[136]](#footnote-136)？

答曰：

**$（1）小乘法與大乘法有異，小乘法中不說法身菩薩無量不可思議神力**

小乘法與大乘法異；若無異者，不應有大、小。

小乘法中，不說「法身菩薩祕奧深法、無量不可思議神力」；多說「（341b）斷結使、直取涅槃法」。[[137]](#footnote-137)

**$`1105`（2）大乘以二義通，非實罪也**

**$A、為化諸天鬼神故**

復次，若佛不受是第八罪報，有諸天、神、仙、龍、鬼諸長壽者，見有此惡業而不受罪報，謂為無業報因緣；以是故，雖現在[[138]](#footnote-138)無[[139]](#footnote-139)惡業，亦受罪報。

**$B、為化苦行外道故**

又有今世因緣：諸外道等信著苦行，若佛不六年苦行，則人不信，言「是王子串[[140]](#footnote-140)樂，不能苦行」，以是故佛六年苦行。有外道苦行者，或三月、半歲、一歲，無能六年日食一麻一米者；諸外道謂此為苦行之極，是人若言[[141]](#footnote-141)無道，真無道也。於是信受，皆入正道。

**$C、結**

以是二因緣故六年苦行，非實罪也。何以故？諸佛斷一切不善法、成就一切善法故；佛若實受罪報，不得言「成一切善法，斷一切不善法」。

**$2、大小差別──小：一生菩薩惡口罵佛；大：方便**（印順法師，《大智度論筆記》［D009］p.252）

復次，小乘法中，佛為小心眾生故，說一[[142]](#footnote-142)生菩薩猶惡口毀佛。

一＊生菩薩，尚不罵小兒，云何實毀佛？皆是方便為眾生故。何以知之？

是釋迦文佛，毘婆尸佛時作大婆羅門，見佛眾僧食疾而發是言：「^如是人輩，應食馬麥！^^」因此罪故，墮黑繩等地獄，受無量世苦已；餘罪因緣，雖成佛道，而三月食馬麥。[[143]](#footnote-143)

又聲聞法中說：「^佛過三阿僧祇劫，常為男子，常生貴處，常不失諸根，常識宿命，常不墮三惡道中。^^」[[144]](#footnote-144)

從毘婆尸佛來，九十一劫。如汝法，九十[[145]](#footnote-145)劫中，不應墮惡道，何況末後一劫！以是故知非是實也，方便故說。

**$**`1106`**※ 釋疑：何故三阿僧祇後百劫不墮惡道**

問曰：佛二罪[[146]](#footnote-146)，毘尼、雜藏[[147]](#footnote-147)中說，是可信受。三阿僧祇後百劫不墮惡道者，從初阿僧祇亦不應墮惡道，若不墮者，何以但說百劫？佛無是說，但是（341c）阿毘曇鞞婆沙論議師說！[[148]](#footnote-148)

答曰：阿毘曇是佛說，汝聲聞人隨阿毘曇論議，是名鞞婆沙，不應有錯！

又如薄拘盧，以一訶梨勒果施僧，於九十一劫中不墮惡道，[[149]](#footnote-149)何況菩薩無量世來以身布施、修諸功德而以小罪因緣墮在地獄！

如是事，鞞婆沙不應錯！以是故，小乘人不知菩薩方便。

復次，聽汝鞞婆沙不錯，佛自說菩薩本起：「菩薩初生時，行七步，口自說言：『^我所以生者，為度眾生故。^^』言已，默然。乳餔[[150]](#footnote-150)三年，不行、不語；漸次長大，行語如法。」[[151]](#footnote-151)一切嬰孩，小時未能行語，漸次長大，能具人法；今云何菩薩初生能行、能語，後便不能[[152]](#footnote-152)？當知是方便力故。

若受是方便，一切佛語悉[[153]](#footnote-153)皆得通；若不受者，一實一虛！

**$3、總結「惡口毀呰因緣」**

如是種種因緣，知為度眾生故現行惡口。

**$`1107`二、一生菩薩──「生兜率天者」**

**$（一）一生菩薩何以唯生兜率天而不生餘處**

問曰：一＊生菩薩何以但生兜率天上，不生餘處？[[154]](#footnote-154)

答曰：

**$1、若在他方世界**

若在他方世界來者，諸長壽天、龍鬼神求其來處不能知，則生疑心，謂為幻化。

**$2、若在人中死人中生**

若在人中死人中生，然後作佛者，人起輕慢，天則不信；法應天來化人，不應人化天也！是故天上來生，則是從天為人，人則敬信。

**$3、若無色界**

無色界中無形，不得說法，故不在中生。

**$4、若色界**

色界中雖有色身，可為說法，而深著禪味，不能大利益眾生故，是故不在中生。

**$`1108`5、若下三欲天、上二欲天**

下三欲天，深厚結使，麁心錯亂；上二天結使既厚，心軟[[155]](#footnote-155)不利。

**$6、兜率天**

兜率天上，結使薄，心軟利，常是菩薩住處。

譬如太子將登王位，先於靜室七日齋潔，然後登正殿受王位。補處菩薩亦如是，兜率天上如齋處，（342a）於彼末後[[156]](#footnote-156)受天樂；壽終[[157]](#footnote-157)來下，末後受人樂，便成阿毘三佛[[158]](#footnote-158)。

**$（二）釋「**^**與無數百千億萬諸天圍繞恭敬來生此間，得阿耨多羅三藐三菩提**^^**」**

**$1、諸天圍繞菩薩下生人間**

**$（1）菩薩是末後天身，不復更來生天，是故諸天咸皆侍送**

無量百千萬億諸天圍遶[[159]](#footnote-159)，來生是間。以菩薩先常於無始生死中，往反天上人間，今是末後天身，不復更來生天，是故咸皆侍送。菩薩於彼壽盡，當下作佛；諸天壽有盡者、不盡者，作願下生，為菩薩檀越。[[160]](#footnote-160)

**$（2）有魔怨恐來惱亂菩薩故，諸天侍衛**

復次，諸天下者，欲常侍衛菩薩，以有百億魔怨，恐來惱亂菩薩故。

**$2、出家，得無上菩提**

此菩薩生人中，厭老病死，出家，得阿耨多羅三藐三菩提，如《菩薩本起經》中說。[[161]](#footnote-161)

^【**經**】^^

**$（玖）第九類菩薩：菩薩（法身）得六神通，遊諸佛國，供養恭敬尊重讚嘆諸佛**[[162]](#footnote-162)（［F037］p.370）

`1109`^復次，舍利弗！有菩薩摩訶薩得六神通，不生欲界、色界、無色界；從一佛國至一佛國，供養恭敬尊重讚歎諸佛。^^

**$（拾）第十類菩薩：菩薩（法身）得六神通，遊諸佛國，彼國無二乘名**（［F037］p.370）

^舍利弗！有菩薩摩訶薩遊戲神通，從一佛國至一佛國，所至到處，無有聲聞、辟支佛乘，乃至無二乘之名。^^

**$（拾壹）第十一類菩薩：菩薩（法身）得六神通，遊諸佛國，彼國其壽無量**（［F037］p.370）

^舍利弗！有菩薩摩訶薩遊戲神通，從一佛國至一佛國，所至到處，其壽無量。^^

**$（拾貳）第十二類菩薩：菩薩（法身）得六神通，遊諸世界──無三寶處讚嘆三寶**（［F037］p.370）

^舍利弗！有菩薩摩訶薩遊戲神通，從一佛國至一佛國，所至到處，有無佛、法、僧處，讚佛、法、僧功德；諸眾生等以聞佛名、法名、僧名故，於此命終，生諸佛前。^^

【**論**】釋曰：

**$一、約「法身（斷結使）、生身（不斷結使）」辨**

菩薩有二種：一者、生身菩薩，二者、法身菩薩。

一者、斷結使，二者、不斷結使。

法身菩薩斷結使，得六神通；生身菩薩不斷結使，或離欲得五神通。[[163]](#footnote-163)

^得六神通^^者，不生三界，遊諸世界，**供養十方諸佛**。[[164]](#footnote-164)

^遊戲神通^^者，到十方世界度眾生，雨七寶；所至世界，皆**一乘清淨，壽無量阿僧祇劫**。[[165]](#footnote-165)

**$二、約「悲增上、智增上」辨**

問曰：菩薩法應度眾生，何以但至**清淨無量壽**佛（342b）世界中？

答曰：菩薩有二種：一者、有慈悲心，多為眾生；二者、多集諸佛功德。

樂多集諸佛功德者，至一乘清淨無量壽世界。[[166]](#footnote-166)

好多為眾生者，至無佛法眾處，讚歎三寶之音，[[167]](#footnote-167)如後章說。[[168]](#footnote-168)

**$`1110`（拾参）第十三類菩薩：菩薩初發意時，得四禪等，不生三界，常生有益眾生處**[[169]](#footnote-169)（［F037］p.370）

^【**經**】舍利弗！有菩薩摩訶薩初發意時，得初禪乃至第四禪，得四無量心，得四無色定，修四念處乃至十八不共法；是菩薩不生欲界、色界、無色界中，常生有益眾生之處。^^

【**論**】釋曰：

**$※ 釋「常生有益眾生之處」**[[170]](#footnote-170)

此菩薩或生**無佛世界**，或生**有佛世界**。

世界**不淨**，有三惡道，貧窮下劣；或生**清淨**世界。

**$一、約有佛世界、無佛世界說**

至**無佛世界**，以十善道、四禪乃至四無色定，利益眾生；令信向三寶，稱說五戒及出家戒，令得禪定、智慧功德。

**$二、約清淨世界、不清淨世界說**

**$（一）不清淨世界**

**不清淨世界**有二種：有現在佛，及佛滅度後。

**$1、佛滅度後**

佛滅度後，或時出家，或時在家，以財施、法施種種利益眾生。

**$2、佛在世**

若佛在世，作種種因緣引導眾生，令至佛所。

**$（二）清淨世界**

**清淨世界**者，眾生未具功德者，令其滿足，是名「在所生處，利益眾生」。

^【**經**】^^

**$（拾肆）第十四類菩薩：菩薩初發意時，行六度，入菩薩位，得不退**（［F037］p.370）

^舍利弗！有菩薩摩訶薩，初發意時，行六波羅蜜，上[[171]](#footnote-171)菩薩位，得阿毘跋致地。^^

**$（拾伍）第十五類菩薩：菩薩初發意時，便得無上菩提，轉法輪，大利眾生**（［F037］p.370）

^舍利弗！有菩薩摩訶薩，初發心時，便得阿耨多羅三藐三菩提[[172]](#footnote-172)，轉法輪，與無量阿僧祇眾生作益厚已，入無餘涅槃；是佛般涅槃後，餘法若住一劫，若減一劫。^^

**$（拾陸）第十六類菩薩：菩薩初發意時，般若相應，與諸菩薩遊諸佛國淨佛世界**（［F037］p.370）

^舍利弗！有菩薩摩訶薩，初發意時，與般若波羅蜜相應，與無數百千億菩薩，從一佛國至一佛國，為[[173]](#footnote-173)淨佛世界故^^[[174]](#footnote-174)。

`1111`【**論**】釋曰：

**$一、釋「第十四類菩薩」**[[175]](#footnote-175)

**$（一）此菩薩利根心堅，如乘神通者，發菩提心時，即入菩薩位**

有三[[176]](#footnote-176)種菩薩，利根心堅，[[177]](#footnote-177)未發心前，久來集諸無量福德智慧；是人遇佛，聞是（342c）大乘法，發阿耨多羅三藐三菩提心，即時行六波羅蜜，入菩薩位，得阿鞞跋致地。所以者何？先集無量福德，利根心堅，從佛聞法故。

譬如遠行，或有**乘羊**而去，或有**乘馬**而去，或有**神通**去者。乘羊者，久久乃到；乘馬者，差[[178]](#footnote-178)速；乘神通者，發意頃便到。如是不得言：「發意間云何得到？」神通相爾，不應生疑！菩薩亦如是，發阿耨多羅三藐三菩提時，即入菩薩位。

**$`1112`（二）別釋三種菩薩：乘羊行者、乘馬行者、乘神通者**[[179]](#footnote-179)

**$1、乘羊行者**

有菩薩初發意，初雖心好，後雜諸惡，時時生念：「^我求佛道，以諸功德迴向阿耨多羅三藐三菩提。^^」是人久久無量阿僧祇劫，或至、或不至。先世福德因緣薄，而復鈍根，心不堅固──如乘羊者。

**$2、乘馬行者**

有人前世，少有福德利根，發心漸漸行六波羅蜜，若三、若十、若百阿僧祇劫，得阿耨多羅三藐三菩提──如乘馬者，必有所到。

**$3、乘神通者**

第三、乘神通者，如上說。

**$4、乘羊行者、乘馬行者、乘神通者之比較**

是三種發心：一者、罪多福少，二者、福多罪少，三者、但行清淨福德。

**$（三）入菩薩位，得不退：即時得、小住後得**

清淨有二種：一者、初發心時，即得菩薩道；二者、小住，供養十方諸佛，通達菩薩道故[[180]](#footnote-180)，入菩薩位，即是阿鞞跋致地。[[181]](#footnote-181)

**$（四）釋「**^**得阿鞞跋致地**^^**」**

「阿鞞跋致地菩薩」義，如先說。[[182]](#footnote-182)

**$二、釋「第十五類菩薩」**[[183]](#footnote-183)

次後菩薩，大厭世間，世世已來，常好真實，惡於欺誑。

是菩薩亦利根、堅心，久集無量福德、智慧。初發心時，便得阿耨多羅三藐三菩提，即轉法輪，度無量眾生，入無餘涅槃；法住若一劫、若減一劫，留化佛度眾生。

`1113`佛有二種神通力：一者、現在時，二者、滅後。[[184]](#footnote-184)

「劫」義，如上說。[[185]](#footnote-185)

劫中所度眾生，亦復不少！

**$三、釋「第十六類菩薩」**[[186]](#footnote-186)

次後菩薩，亦利根、心堅，久集福德；發心即與般若波羅蜜相（343a）應，得六神通；與無量眾生，共觀十方清淨世界，而自莊嚴其國。

如阿彌陀佛，先世時作法藏比丘，佛將導遍至十方，示清淨國，令選擇淨妙之國，以自莊嚴其國。[[187]](#footnote-187)

1. 第四之上＝第四品上【宋】【宮】，＝第四之一【元】【明】。（大正25，336d，n.7） [↑](#footnote-ref-1)
2. 法要＝妙法【宋】【元】【明】。（大正25，336d，n.10）；〔要〕－【宮】【石】。（大正25，336d，n.11） [↑](#footnote-ref-2)
3. 〔如〕－【宋】【宮】；如＝知【元】【明】。（大正25，336d，n.14） [↑](#footnote-ref-3)
4. 《摩訶般若波羅蜜經》卷1〈3 習應品〉：「^佛告舍利弗：『菩薩摩訶薩行般若波羅蜜時，應如是思惟：菩薩但有名字，佛亦但有字，般若波羅蜜亦但有字；色但有字，受、想、行、識亦但有字。舍利弗！如我但有字，一切我常不可得，眾生、壽者、命者、生者、養育、眾數、人者、作者、使作者、起者、使起者、受者、使受者、知者、見者，是一切皆不可得。』^^」（大正8，221c11-18） [↑](#footnote-ref-4)
5. 〔中〕－【宋】【元】【明】【宮】。（大正25，336d，n.15） [↑](#footnote-ref-5)
6. 上＝止【宋】【元】【明】【宮】。（大正25，336d，n.16） [↑](#footnote-ref-6)
7. 《正觀》（6），p.102：

   （1）《摩訶般若波羅蜜經》卷1〈3 習相應品〉（大正8，221c13-21）、卷2〈7 三假品〉（大正8，230c5-231a19）、卷3〈9 集散品〉（大正8，234c14-29）、卷4〈16 乘乘品〉（大正8，247b6-19）、卷7〈26 十無品〉（大正8，268c19-269a8）。

   （2）《放光般若經》、卷1〈3 假號品〉（大正8，5a2-7）、卷2〈9 行品〉（大正8，11b6-c8）、〈11 本無品〉（大正8，14a27-b11）、卷3〈17 摩訶衍品〉（大正8，21a9-16）、卷5〈26 不可得三際品〉（大正8，34c20-35a5）。 [↑](#footnote-ref-7)
8. !! ┌世諦，第一義諦

   │知名字相，不知名字相

   有我無我 ┤初習行，久習行

   │著者，不著者

   └知它意者，不知它意者 !!（印順法師，《大智度論筆記》［A009］p.15） [↑](#footnote-ref-8)
9. 二諦：有我無我。（印順法師，《大智度論筆記》〔C006〕p.191） [↑](#footnote-ref-9)
10. 〔者〕－【宋】【元】【明】【宮】。（大正25，336d，n.17） [↑](#footnote-ref-10)
11. 理＋（也）【宋】【元】【明】【宮】。（大正25，336d，n.19） [↑](#footnote-ref-11)
12. 著＋（者）【元】【明】。（大正25，336d，n.20） [↑](#footnote-ref-12)
13. 《大正藏》原作「惑」，今依《高麗藏》作「愍」（第14冊，763b7）。 [↑](#footnote-ref-13)
14. 出處待考。 [↑](#footnote-ref-14)
15. （1）《大毘婆沙論》卷66：「^示道沙門者，謂尊者舍利子，無等䨥※故、大法將故、常能隨佛轉法輪故。一切無學聲聞應知亦爾。^^」（大正27，341c25-28）

    ※[雨/隻]＝雙【宋】【元】【明】【宮】。（大正27，341d，n.5）

    （2）《順正理論》卷69：「^舍利子聲聞眾中智慧第一，是大法將。^^」（大正29，719b26-27） [↑](#footnote-ref-15)
16. （分）＋別【元】【明】。（大正25，336d，n.23） [↑](#footnote-ref-16)
17. 任：4.能，堪。（《漢語大詞典》（一），p.1196） [↑](#footnote-ref-17)
18. 牛足比丘宿緣。（印順法師，《大智度論筆記》［G011］p.384） [↑](#footnote-ref-18)
19. 躑＝擲【宋】【元】【明】【宮】。（大正25，337d，n.1） [↑](#footnote-ref-19)
20. 參見《大智度論》卷84：「^譬如蜜婆私詫阿羅漢，五百世在獼猴中，今雖得阿羅漢，猶騰跳樹木。愚人見之，即生輕慢：『是比丘似如獼猴。』是阿羅漢無煩惱心而猶有本習。^^」（大正25，649c10-13） [↑](#footnote-ref-20)
21. 三性次第：垢心次第不得入無漏心，中間要有善有漏。（印順法師，《大智度論筆記》〔A060〕p.102） [↑](#footnote-ref-21)
22. 任＋（得道）【宋】【元】【明】【宮】。（大正25，337d，n.2） [↑](#footnote-ref-22)
23. 利：2.疾，迅猛。《淮南子‧墬形訓》：輕土多利，重土多遲。高誘注：利，疾也。」（《漢語大詞典》（二），p.634） [↑](#footnote-ref-23)
24. 深：19.深重，嚴重。《韓非子‧喻老》：君有疾在腠理，不治將恐深。」（《漢語大詞典》（五），p.1420） [↑](#footnote-ref-24)
25. 下二天：指四天王天及忉利天。

    26!@@! [↑](#footnote-ref-25)
26. （印順法師，《大智度論筆記》［F036］p.368） [↑](#footnote-ref-26)
27. 〔或〕－【宋】【元】【明】【宮】。（大正25，337d，n.4） [↑](#footnote-ref-27)
28. 參見《正觀》（6），p.103：《大智度論》卷37（大正25，333b11-28）、卷29（275c1-276b19）。 [↑](#footnote-ref-28)
29. 染累：牽連，連累。（《漢語大詞典》（四），p.938） [↑](#footnote-ref-29)
30. 入實相：一生補處，是法身──從兜率來（不必成佛）。（印順法師，《大智度論筆記》［A042］p.81） [↑](#footnote-ref-30)
31. 參見《摩訶般若波羅蜜經》卷2〈4 往生品〉：「^舍利弗！有菩薩摩訶薩不以方便入初禪乃至第四禪，亦行六波羅蜜。是菩薩摩訶薩得禪故**生長壽天，隨彼壽終來生是間，得人身**，值遇諸佛。是菩薩諸根不利。^^」（大正8，225b15-18）

    另參見《大智度論》卷38〈4 往生品〉（大正25，337b28-c2）。 [↑](#footnote-ref-31)
32. 上二處：指他方佛國來及兜率天來之菩薩。 [↑](#footnote-ref-32)
33. 心身關係：欲界身地大多，心即鈍，以心心數法隨身彊弱故。（印順法師，《大智度論筆記》〔A060〕p.102） [↑](#footnote-ref-33)
34. 〔故〕－【宋】【元】【明】【宮】。（大正25，337d，n.9） [↑](#footnote-ref-34)
35. 參見印順法師，《初期大乘佛教之起源與開展》，p.682：「^在〈往生品〉中，行般若波羅蜜相應的，舉他方、兜率天、人間──三處來，與「下品般若」〈相無相品〉所說相合。**說到「與般若波羅蜜相應，從此間終，當生何處」時，廣說修菩薩行人的不同行相，共四十四類**。這不但是「下品般若」所未說，也是「中品般若」「後分」所沒有的。這表示了當時佛教界所知道的菩薩，無論是事實的，論理的，傳說的，有那麼多的不同類型。^^」 [↑](#footnote-ref-35)
36. !! ┌無方便 ┬味著生天

    │ └起不善心生欲界

    菩薩行禪（七人） ┤ ┌起悲心，捨禪味生欲界（結業身）三大家（2）

    │ │生有佛處──（賢劫中當得）（1）

    └有方便 ┤生六欲天，成就眾生、淨佛世界（3）

    │作梵天王，尋佛，請轉法輪（4）

    └生兜率，壽終，百千萬億〔諸天〕圍繞，來此成佛（5）

    !!（印順法師，《大智度論筆記》［F036］p.369） [↑](#footnote-ref-36)
37. 今＝合【宋】【元】【明】【宮】。（大正25，337d，n.11） [↑](#footnote-ref-37)
38. 二處：過去來生處，往生未來處。 [↑](#footnote-ref-38)
39. 新學：取空相，疑生死業因緣。（印順法師，《大智度論筆記》〔E009〕p.301） [↑](#footnote-ref-39)
40. !! ┌若身滅便無 ┬眾生生即有愛喜生即知貪色—┬比知先世曾習因緣

    │ └同一父母生，愚智好醜貧富異┘

    證有後世 ┤ ┌此非肉眼所見：天眼所見故可見──現知

    │ │煩惱不盡，行業因緣相續故可知 ┐

    │ │有知宿命者故 │

    └若不見重生 ┤一切經書皆說有故 ├比知及聖教量知

    │三業定有善不善故 │

    └信聖人所說故 ┘

    !!（印順法師，《大智度論筆記》［F036］p.369） [↑](#footnote-ref-40)
41. 牝牡（^ㄆㄧㄣˋ ㄇㄨˇ^^）：1.鳥獸的雌性和雄性。《荀子‧非相》：“夫禽獸有父子而無父子之親，有牝牡而無男女之別。”（《漢語大詞典》（六），p.237） [↑](#footnote-ref-41)
42. 天眼：天眼明見死生。（印順法師，《大智度論筆記》［A053］p.324） [↑](#footnote-ref-42)
43. （1）是＝見【宋】【元】【明】【宮】【石】。（大正25，338d，n.2）

    （2）《大正藏》原作「是」，今依【宋】【元】【明】【宮】【石】及《高麗藏》作「見」（第14冊，765a20）。 [↑](#footnote-ref-43)
44. 十二因緣──證有後世：煩惱不盡故，於身情意相續，更生身情意。身情意造業不至後世，而後世果報從是因緣生。（印順法師，《大智度論筆記》［A054］p.92） [↑](#footnote-ref-44)
45. 乳中著毒喻。（印順法師，《大智度論筆記》［E025］p.324） [↑](#footnote-ref-45)
46. 《大正藏》原作「等」，今依《高麗藏》作「第」（第14冊，765b10）。 [↑](#footnote-ref-46)
47. （夢）＋行【宋】【元】【明】【宮】。（大正25，338d，n.5） [↑](#footnote-ref-47)
48. 枯悴：1.憔悴。（《漢語大詞典》（四），p.896） [↑](#footnote-ref-48)
49. 適＝悅【宋】【元】【明】【宮】，＝澤【石】。（大正25，338d，n.6） [↑](#footnote-ref-49)
50. 十善十惡：善不善心動，顏色即有悅不悅異，身即有枯悴輕軟異。（印順法師，《大智度論筆記》［A052］p.89） [↑](#footnote-ref-50)
51. 參見《中論》卷3〈17 觀業品〉：「^雖空亦不斷，雖有亦不常，業果報不失，是名佛所說。^^」（大正30，22c21-22） [↑](#footnote-ref-51)
52. （1）佛德──甚深法：諸法畢竟空而亦不斷滅，生死相續亦不常，過去業能生果報而不滅。

    （印順法師，《大智度論筆記》〔C002〕p.184）

    （2）業：無量劫業因緣，雖過去亦能生果報而不滅。（印順法師，《大智度論筆記》〔C011〕p.203） [↑](#footnote-ref-52)
53. （1）畢竟空：但除法中邪見顛倒，不破後世。（印順法師，《大智度論筆記》〔C006〕p.192）

    （2）空有決**：**若都空，不應往生；若實有，不應說畢竟空。為破愛著、邪見、顛倒故說空，不為破後世。（印順法師，《大智度論筆記》〔C006〕p.192） [↑](#footnote-ref-53)
54. 〔明〕－【宋】【元】【明】【宮】。（大正25，338d，n.10） [↑](#footnote-ref-54)
55. 無＋（非非有非非無）【石】。（大正25，338d，n.11） [↑](#footnote-ref-55)
56. 有無决：佛法不著有、無、有無、非有非無，不著亦不著。（印順法師，《大智度論筆記》〔C013〕p.207） [↑](#footnote-ref-56)
57. 斫＝破【宋】【宮】。（大正25，338d，n.12） [↑](#footnote-ref-57)
58. 說教：為生隨緣說法，自無所著。（印順法師，《大智度論筆記》〔C007〕p.194） [↑](#footnote-ref-58)
59. 《中論》卷3〈18 觀法品〉：「^一切實非實，亦實亦非實，非實非非實，是名諸佛法。^^」（大正30，24a5-6） [↑](#footnote-ref-59)
60. （1）《中論》卷4〈25 觀涅槃品〉：「^涅槃之實際，及與世間際，如是二際者，無毫釐差別。^^」（大正30，36a10-11）

    （2）世間即涅槃：真故。（印順法師，《大智度論筆記》〔C022〕p.224） [↑](#footnote-ref-60)
61. 參見《大智度論》卷37：「^復次，深念佛故，終不離佛；世世善修念佛三昧故；不失菩薩心故；作不離佛願；願生在佛世故；種值佛業緣常相續不斷故，乃至阿耨多羅三藐三菩提，終不離見佛。^^」（大正25，333b24-28） [↑](#footnote-ref-61)
62. 慈悲：達諸法畢竟空，眾生不知而自苦，乃起大悲。（印順法師，《大智度論筆記》［D003］p.243） [↑](#footnote-ref-62)
63. 深＝染【宋】【元】【明】。（大正25，338d，n.14） [↑](#footnote-ref-63)
64. 〔間〕－【宋】【元】【明】【宮】。（大正25，338d，n.16） [↑](#footnote-ref-64)
65. 何故──終不離佛：生慈悲心故。（印順法師，《大智度論筆記》〔F033〕p.366） [↑](#footnote-ref-65)
66. 佛所化土：十方恆沙等界；佛力能普至，度生者有局。（印順法師，《大智度論筆記》〔C020〕p.220） [↑](#footnote-ref-66)
67. 無方便：不念眾生，不知回向。（印順法師，《大智度論筆記》〔E025〕p.324） [↑](#footnote-ref-67)
68. 土＝上【元】【明】。（大正25，339d，n.2） [↑](#footnote-ref-68)
69. （1）《雜阿含經》卷16（442經）（大正2，114a21-c18）。

    （2）另參見《出曜經》卷21〈20 如來品〉（大正4，724b24）、卷24〈28 觀品〉（737a10-12）。

    （3）從天墮地獄，猶如大地土。（印順法師，《大智度論筆記》〔G011〕p.385）

    （4）經：甲頭土多，大地土多。（印順法師，《大智度論筆記》〔H001〕p.390） [↑](#footnote-ref-69)
70. 利根、鈍根──（1）三緣故利。（2）根：一、慧根，二、五根，三、十八根，四、三［善或不善］根。（印順法師，《大智度論筆記》［C021］p.223） [↑](#footnote-ref-70)
71. （1）《眾事分阿毘曇論》卷4：「^二十二根，謂眼根、耳根、鼻根、舌根、身根，男根、女根，命根，意根，樂根、苦根、喜根、憂根、捨根，信根、精進根、念根、定根、慧根，未知當知根、已知根、無知根。^^」（大正26，646b19-22）

    案：1、《雜阿含經》卷26（642經）：「^爾時，世尊告諸比丘：有三根：未知當知根、知根、無知根。^^」（大正2，182a15-16）

    2、《眾事分阿毘曇論》卷5：「^云何無知根？所謂阿羅漢盡諸漏結，若無學慧根，謂彼根慧解脫、俱解脫、現法樂住增上無間生，是名無知根。^^」（大正26，654a24-26）

    （2）另參見《發智論》卷14（大正26，991b23-26），《大毘婆沙論》卷71（大正27，366a12-16），《俱舍論》卷2（大正29，13a20-23）。其中之三無漏根，譯為：未知當知根，已知根，具知根。 [↑](#footnote-ref-71)
72. 十八根：即二十二根中除女根與三無漏根（未知當知根，已知根，具知根）。因為說一切有部主張菩薩於百劫修相好時唯得男身，故除女根；又於三十四心斷結成道之前仍屬凡夫，故除三無漏根。 [↑](#footnote-ref-72)
73. 參見《妙法蓮華經》卷6〈19 法師功德品〉：「^爾時佛告常精進菩薩摩訶薩：若善男子、善女人，受持是《法華經》，若讀、若誦、若解說、若書寫，是人當得八百**眼**功德、千二百**耳**功德、八百**鼻**功德、千二百**舌**功德、八百**身**功德、千二百**意**功德，以是功德莊嚴**六根**皆令清淨。是善男子、善女人，父母所生清淨肉眼，見於三千大千世界內外所有山林河海，下至阿鼻地獄，上至有頂，亦見其中一切眾生，及業因緣果報生處，悉見悉知。^^」（大正9，47c3-11） [↑](#footnote-ref-73)
74. 〔喜〕－【宋】【元】【明】【宮】。（大正25，339d，n.4） [↑](#footnote-ref-74)
75. 〔餘〕－【宋】【元】【明】【宮】。（大正25，339d，n.5） [↑](#footnote-ref-75)
76. 三善根：即無貪、無瞋、無癡。 [↑](#footnote-ref-76)
77. 三無漏根：即未知當知跟、已知根、具知根。 [↑](#footnote-ref-77)
78. 三界諸趣：欲界十處。（印順法師，《大智度論筆記》［A056］p.96） [↑](#footnote-ref-78)
79. 上二菩薩：指第二類及第三類菩薩。 [↑](#footnote-ref-79)
80. 跋＝颰【宋】【元】【明】【宮】【石】。（大正25，339d，n.9） [↑](#footnote-ref-80)
81. 《翻梵語》卷10：「^跋陀劫（應云跋陀羅，亦云波陀。《論》曰**跋陀**者善，譯曰賢也）。^^」（大正54，1054b8） [↑](#footnote-ref-81)
82. （1）劫：石劫、城劫［此是大劫］。二種劫。時之大小。（印順法師，《大智度論筆記》〔C010〕p.201）

    （2）說城劫、石劫。（印順法師，《大智度論筆記》〔G011〕p.385）

    （3）經：劫──石喻、芥城喻。（印順法師，《大智度論筆記》〔H001〕p.386） [↑](#footnote-ref-82)
83. （1）澌＝儩【宋】【元】【明】【宮】；＝賜【石】。（大正25，339d，n.10）

    （2）澌（^ㄙ^^）：1.盡，消亡。《禮記‧曲禮下》“庶人曰死”漢鄭玄注：“死之言澌也。”孔穎達疏：“今俗呼盡為澌。”（《漢語大詞典》（六），p.124）

    （3）儩（^ㄙˋ^^）：完，盡。《新唐書‧李密傳》：“而稟取不節，敖庾之藏，有時而儩，粟竭人散，胡抑而成功？”（《漢語大詞典》（一），p.1733） [↑](#footnote-ref-83)
84. 參見《雜阿含經》卷34（948經）（大正2，242b16-29），《別譯雜阿含經》卷16（341經）（大正2，487c6-20），《增壹阿含經》卷50〈52 大愛道般涅槃品〉（大正2，825b16-28）。 [↑](#footnote-ref-84)
85. （1）《別譯雜阿含經》卷4（66經）：「^一切妙衣，迦尸衣第一；諸善法中，不放逸第一。餘如上說。^^」（大正2，396c18-19）

    （2）《雜阿含經》卷10（264經）：「^比丘！灌頂王法復有八萬四千四種衣服，所謂迦尸細衣、芻摩衣、頭鳩羅衣、拘沾婆衣。^^」（大正2，68a14-17） [↑](#footnote-ref-85)
86. 參見《雜阿含經》卷34（949經）（大正2，242c1-12），《別譯雜阿含經》卷16（342經）（大正2，487c21-488a6），《增壹阿含經》卷51〈52 大愛道般涅槃品〉（大正2，825c7-21），《大智度論》卷5（大正25，100c12-17）。 [↑](#footnote-ref-86)
87. 三界諸趣：劫欲盡時眾遠離。（印順法師，《大智度論筆記》〔A056〕p.96） [↑](#footnote-ref-87)
88. 參見《正觀》（6），p.103：《摩訶般若波羅蜜經》卷11〈41 信毀品〉（或作〈信謗品〉）（大正8，304c）；《放光般若經》卷9〈42 泥犁品〉（大正8，63a）；《大般若經》卷435（大正7，187c）；《道行般若經》卷3（大正8，441b）；《大明度經》卷3（大正8，488a）；《摩訶般若鈔經》卷3（大正8，523a）；《小品般若經》卷3（大正8，550c）。 [↑](#footnote-ref-88)
89. 參見《大智度論》卷31（大正25，290b12-26）。 [↑](#footnote-ref-89)
90. 依據經文，前三禪各有四天。如《摩訶般若波羅蜜經》卷9〈36 尊導品〉：「^梵眾天、梵輔天、梵會天、大梵天，光天、少光天、無量光天、光音天，淨天、少淨天、無量淨天、遍淨天……。^^」（大正8，289b11-14）

    此中說初禪四處：指梵眾天、梵輔天、梵會天、大梵天。

    二禪八處：指初禪四天，及第二禪光天、少光天、無量光天、光音天。

    三禪十二處：指初禪四天、第二禪四天，及第三禪淨天、少淨天、無量淨天、遍淨天。

    但《大智度論》卷9說初禪有三天：「^梵世天者，生處有三種：一者、梵眾天，諸小梵生處；二者、梵輔天，貴梵生處；三者、大梵天，是名中間禪生處。^^」（大正25，122c16-18） [↑](#footnote-ref-90)
91. 〔故〕－【宋】【元】【明】【宮】。（大正25，339d，n.13） [↑](#footnote-ref-91)
92. 記舍利作佛。（印順法師，《大智度論筆記》［G011］p.384） [↑](#footnote-ref-92)
93. 〔世〕－【宋】【元】【明】【宮】。（大正25，339d，n.14） [↑](#footnote-ref-93)
94. 依現存《法華經》譯本，說法有別：

    （1）鳩摩羅什譯，《妙法蓮華經》卷2〈3 譬喻品〉：「^……華光佛壽十二小劫。……是華光佛滅度之後，正法住世三十二小劫，像法住世亦三十二小劫。^^」（大正9，11c4-12）

    （2）［西晉］竺法護譯，《正法華經》卷2：「^……蓮華光佛當壽十二中劫。……蓮華光佛滅度之後，正法、像法住二十中劫。^^」（大正9，74b1-26）

    （3）［隋］闍那崛多共笈多譯，《添品妙法蓮華經》卷2〈3 譬喻品〉：「^……華光佛壽十二小劫。……是華光佛滅度之後，正法住世三十二小劫，像法住世亦三十二小劫。^^」（大正9，144b5-28） [↑](#footnote-ref-94)
95. 參見《妙法蓮華經》卷1〈1 序品〉（大正9，4a23-26）。 [↑](#footnote-ref-95)
96. （1）《大悲經》卷3〈8 禮拜品〉：「^阿難！何故名為賢劫？阿難！此三千大千世界，劫欲成時，盡為一水。時淨居天以天眼觀見此世界唯一大水，見有千枚諸妙蓮華，一一蓮華各有千葉，金色金光、大明普照、香氣芬薰、甚可愛樂；彼淨居天因見此已，心生歡喜，踊躍無量，而讚歎言：『奇哉！奇哉！希有！希有！如此劫中當有千佛出興於世。』以是因緣，遂名此劫號之為賢。^^」（大正12，958a13-20）

    （2）淨居天見賢劫千佛出現之相。（印順法師，《大智度論筆記》［G011］p.384） [↑](#footnote-ref-96)
97. 〔故〕－【宋】【元】【明】。（大正25，339d，n.15） [↑](#footnote-ref-97)
98. 〔若〕－【宋】【元】【明】【宮】。（大正25，339d，n.16） [↑](#footnote-ref-98)
99. 者＝身【宋】【元】【明】【宮】。（大正25，340d，n.1） [↑](#footnote-ref-99)
100. 菩薩行位──七住［八、九、十住同］：法身菩薩變化自在，不大須方便。（印順法師，《大智度論筆記》［A042］p.79） [↑](#footnote-ref-100)
101. 入禪定方便，參見《大智度論》卷17（大正25，181a11-190a6）。無方便生長壽天，參見《大智度論》卷38（大正25，338c-339a）。有方便不隨禪生，參見《大智度論》卷38（大正25，339b） [↑](#footnote-ref-101)
102. 各＋（各）【宋】【元】【明】【宮】【石】。（大正25，340d，n.3） [↑](#footnote-ref-102)
103. 它（他）方世界：惡不淨者名欲界，淨者不名三界［獨菩薩出］。（印順法師，《大智度論筆記》〔C016〕p.211） [↑](#footnote-ref-103)
104. 它（他）方世界：淨界無惡道及名，無二乘女人，人具三十二相，無量光明，一念頃作無量身，至十方界度無量眾生，非欲非色非無色，大菩薩福德清淨業感。（印順法師，《大智度論筆記》［C016］p.212） [↑](#footnote-ref-104)
105. 各具殊勝。（印順法師，《大智度論筆記》〔D006〕p.246） [↑](#footnote-ref-105)
106. （1）地＝他【宋】【元】【明】【宮】【石】。（大正25，340d，n.5）

     （2）《大正藏》原作「地」，今依【宋】【元】【明】【宮】【石】作「他」。 [↑](#footnote-ref-106)
107. （1）三界異熟──三十三天須浮摩林：聖人所住。（印順法師，《大智度論筆記》［A062］p.102）

     （2）三十三天上有須浮摩林聖天於中化眾生。（印順法師，《大智度論筆記》〔H027〕p.421） [↑](#footnote-ref-107)
108. 三界異熟──兜率天：補處所住。（印順法師，《大智度論筆記》［A062］p.102） [↑](#footnote-ref-108)
109. 〔大〕－【宋】【元】【明】【宮】。（大正25，340d，n.7） [↑](#footnote-ref-109)
110. （1）〔時〕－【宋】【元】【明】【宮】。（大正25，340d，n.9）

     （2）時：25.副詞。時常，經常。（《漢語大詞典》（五），p.691） [↑](#footnote-ref-110)
111. 參見《六度集經》卷3〈1布施度無極章〉（18經）（大正3，12b29-13a4），《六度集經》卷6〈4 精進度無極章〉（57經）（大正3，32c11-33b23），《菩薩本緣經》卷3〈7 鹿品〉（大正3，66c2-68b25），《撰集百緣經》卷4〈37 佛垂般涅槃度五百力士緣〉（大正4，220c16-221b13）。 [↑](#footnote-ref-111)
112. 三＝一【元】【明】＊【石】。（大正25，340d，n.12）

     案：《大正藏》原作「三」，今依【元】【明】【石】及《摩訶般若波羅蜜經》、《大般若波羅蜜多經》、《放光般若經》、《光讚經》、梵文本《二萬五千頌般若》各經經文對照作「一」，較為合理，以下同。

     （1）《摩訶般若波羅蜜經》卷2〈4 往生品〉：「^舍利弗！有菩薩摩訶薩**一生補處**行般若波羅蜜，以方便力故入初禪乃至第四禪，入慈心乃至捨，入虛空處乃至非有想非無想處，修四念處乃至八聖道分，入空三昧無相無作三昧，不隨禪生，生有佛處修梵行。^^」（大正8，225c13-18）

     （2）《大般若波羅蜜多經》卷404（第二分）〈3 觀照品〉：「^舍利子！復有菩薩摩訶薩修行般若波羅蜜多，有方便善巧故，入初靜慮乃至第四靜慮，入慈無量乃至捨無量，入空無邊處定乃至非想非非想處定，修四念住乃至八聖道支，於空解脫門、無相解脫門、無願解脫門自在現前，不隨靜慮、無量、無色勢力而生，**是菩薩摩訶薩一生所繫**。^^」（大正7，18c10-17）

     （3）《放光般若經》卷2〈4 學五眼品〉：「^復生**一生補處菩薩**，行般若波羅蜜，以漚惒拘舍羅，具於四禪，具四等意、四無形定、三十七品，空無相無願具足三昧，不隨禪處；常見諸佛，供事世尊。^^」（大正8，7c17-20）

     （4）《光讚經》卷2〈3 行空品〉：

     ^佛告舍利弗：「**一生補處開士大士**，行智度無極，以善權方便，現行第一禪至四禪、慈悲喜護三昧，至于空慧、識慧、無用慧、有想無思，過是四天，修三十七品，行大哀，行空三昧、無想三昧、無願三昧；開士交遊自在所生也，其人面自見諸佛世尊。^^」（大正8，156c2-8）

     （5）*Pañcaviṃśatisāhasrikā Prajñāpāramitā*（《二萬五千頌般若》）作「**ekajāti-pratibaddhā**」（一生所繫）。（Kimura Takayasu（木村高尉）ed., Tokyo,2007, p.81） [↑](#footnote-ref-112)
113. 率＝術【宋】【元】【宮】；明註曰：「率」，《北藏》作「術」。（大正25，340d，n.13） [↑](#footnote-ref-113)
114. 與＝以【宋】【元】【明】【宮】。（大正25，340d，n.14） [↑](#footnote-ref-114)
115. （1）行位──十住菩薩修行：未入涅槃，要有所行；於天、人中示行修道；猶有習在，猶有未知；今為證故；於佛小故。（印順法師，《大智度論筆記》［A042］p.81）

     （2）十住即十住地。（印順法師，《大智度論筆記》〔E024〕p.322） [↑](#footnote-ref-115)
116. 道＝行【宋】【元】【明】【宮】【石】。（大正25，340d，n.15） [↑](#footnote-ref-116)
117. 參見《大智度論》卷6：「^復次，入三解脫門：空、無相、無作，則得涅槃常樂故，是名甚深法。^^」（大正25，107a6-7） [↑](#footnote-ref-117)
118. 能＝所【宋】【元】【明】【宮】。（大正25，340d，n.16） [↑](#footnote-ref-118)
119. （復）＋作【宋】【元】【明】【宮】。（大正25，340d，n.17） [↑](#footnote-ref-119)
120. （1）參見《佛說放鉢經》：「^舍利弗白彌勒菩薩言：『仁者高才，功德已滿，智慧備足，次當來佛，當知鉢處。』彌勒菩薩語舍利弗言：『我雖次當來佛，功德成滿，其行具足，不知※文殊師利菩薩。**譬如十方恒邊沙佛剎滿中萬物草木，及爾所菩薩，不能知佛一步之中所念何等。**』^^」（大正15，449b24-29）但本經內容與《大智度論》所說不同。

     ※知＝如【宋】【元】【明】【宮】。（大正15，449d，n.3）

     （2）文殊不知彌勒舉足下足事。（印順法師，《大智度論筆記》［I028］p.438） [↑](#footnote-ref-120)
121. （1）三＝一【明】＊。（大正25，340d，n.18）

     （2）《大正藏》原作「三」，今依【明】作「一」。 [↑](#footnote-ref-121)
122. 諮問：咨詢，請教。（《漢語大詞典》（十一），p.350） [↑](#footnote-ref-122)
123. 參見《正觀》（6），pp.103-104：

     （1）鬱多羅比丘惡口毀呰：參見《大智度論》卷27（大正25，261c14-16）。

     （2）法身菩薩，種種變化：參見《大智度論》卷6（大正25，106b）、卷12（大正25，146b-c）、卷17（大正25，188c）、卷28（大正25，265b）、卷29（大正25，273b）、卷30（大正25，283a）、卷34（大正25，309b）、卷38（大正25，340a、342a）、卷59（大正25，478a）、卷74（大正25，580a）。 [↑](#footnote-ref-123)
124. （1）菩薩行位──十住菩薩修行：法身菩薩變化度生，一切行唯除重罪。（印順法師，《大智度論筆記》［A042］p.81）

     （2）毘尼：法身行方便，唯除重罪。（印順法師，《大智度論筆記》［C007］p.195） [↑](#footnote-ref-124)
125. 覲（^ㄐㄧㄣˋ^^）見：1.朝見。2.會見，拜見。（《漢語大詞典》（十），p.352） [↑](#footnote-ref-125)
126. 徑：7.直接。（《漢語大詞典》（三），p.976） [↑](#footnote-ref-126)
127. 將：28.副詞。乃，方。29.副詞。殆，大概。（《漢語大詞典》（七），p.805） [↑](#footnote-ref-127)
128. 挽：1.拉，牽引。（《漢語大詞典》（六），p.623） [↑](#footnote-ref-128)
129. 得：19.知曉，明白。（《漢語大詞典》（三），p.988） [↑](#footnote-ref-129)
130. 止：19.語氣助詞。用於句末，表確定語氣。《詩‧召南‧草蟲》：“亦既見止，亦既覯止，我心則降。”毛傳：“止，辭也。”（《漢語大詞典》（五），p.299） [↑](#footnote-ref-130)
131. 參見《佛說興起行經》卷下《10 佛說苦行宿緣經》（大正4，172c6-174a1），《法苑珠林》卷76（大正53，855c5-7）。 [↑](#footnote-ref-131)
132. （1）三＝一【明】。（大正25，341d，n.4）

     （2）《大正藏》原作「三」，今依【明】作「一」。 [↑](#footnote-ref-132)
133. 夫＝人【宋】【元】【明】【宮】。（大正25，341d，n.5） [↑](#footnote-ref-133)
134. 叵（^ㄆㄛˇ^^）：1.不，不可。（《漢語大詞典》（一），p.957） [↑](#footnote-ref-134)
135. 關於「佛受九罪報」，參見《大智度論》卷9：「^一者、梵志女孫陀利謗，五百阿羅漢亦被謗；二者、旃遮婆羅門女繫木盂作腹謗佛；三者、提婆達推山壓佛，傷足大指；四者、迸木刺腳；五者、毘樓璃王興兵殺諸釋子，佛時頭痛；六者、受阿耆達多婆羅門請而食馬麥；七者、冷風動故脊痛；**八者、六年苦行**；九者、入婆羅門聚落，乞食不得，空鉢而還。^^」（大正25，121c8-15） [↑](#footnote-ref-135)
136. （1）六年苦行，參見《根本說一切有部毘奈耶破僧事》卷11（大正24，156c27-157a3）；《方廣大莊嚴經》卷7〈17 苦行品〉（大正3，580a22-582b18）；《佛本行集經》卷25〈29 精進苦行品〉（大正3，767c24-771a29）；《佛說興起行經》卷下（大正4，172c6-174a1）。

     （2）六年苦行：小乘謂是第八罪報，大乘以二義通。（印順法師，《大智度論筆記》〔C008〕p.197） [↑](#footnote-ref-136)
137. 大小差別──小乘不說法身祕奧神力，多說斷結取涅槃。（印順法師，《大智度論筆記》［D009］p.252） [↑](#footnote-ref-137)
138. 在＝作【宋】【元】【明】【宮】。（大正25，341d，n.7） [↑](#footnote-ref-138)
139. 〔無〕－【宋】【元】【明】【宮】。（大正25，341d，n.8） [↑](#footnote-ref-139)
140. （1）串＝慣【宋】【元】【明】【宮】。（大正25，341d，n.9）

     （2）串（ㄍㄨㄢˋ）：1.習慣。《荀子‧大略》：“國法禁拾遺，惡民之串以無分得也。”楊倞注：“串，習也。2.親近。（《漢語大詞典》（一），p.623） [↑](#footnote-ref-140)
141. 〔言〕－【宋】【元】【明】【宮】。（大正25，341d，n.10） [↑](#footnote-ref-141)
142. 二＝三【元】【宮】＊，＝一【明】＊。（大正25，341d，n.13）

     案：《大正藏》原作「二」，今依【明】作「一」，下同。 [↑](#footnote-ref-142)
143. 三月食馬麥，參見《十誦律》卷14（大正23，99b29-100b13）、卷26（大正23，187c8-189a4）；《大寶積經》卷108〈38大乘方便會〉（大正11，606b4-c23）；《佛說興起行經》卷下《9 佛說食馬麥宿緣經》（大正4，172a10-c4）。 [↑](#footnote-ref-143)
144. 參見《大毘婆沙論》卷176：「^第三無數劫滿已修妙相業時，亦決定知我當作佛，亦發無畏師子吼言：我當作佛！齊何名菩薩？答：齊能造作增長相異熟業。……復次，修妙相業時，捨五劣事，得五勝事：一、捨諸惡趣，恒生善趣；二、捨下劣家，恒生貴家；三、捨非男身，恒得男身；四、捨不具根，恒具諸根；五、捨有忘失念，恒得自性生念，由此得名真實菩薩。^^」（大正27，886c25-887a14） [↑](#footnote-ref-144)
145. 〔十〕－【宋】【宮】；十＋（一）【元】【明】。（大正25，341d，n.15） [↑](#footnote-ref-145)
146. 二罪：六年苦行及三月食馬麥。 [↑](#footnote-ref-146)
147. （1）印順法師，《原始佛教聖典之集成》，p.100：「^《小部》，起初是屬於《經藏》的一分，所以合稱《五部》、《五阿含》。但佛教界的一般趨勢，是別立為《雜藏》的；性質也與《阿含》不同，所以作為別部來說明。銅鍱部所傳，有很完整的《小部》。漢譯的部分不多，所以漢譯部分，就附列在《小部》下。^^」

     （2）印順法師，《以佛法研究佛法》，pp.181-183：

     ^南方的佛教，大眾系與分別說系，在經律論以外，又有《雜藏》的結集。《雜藏》中，像《法句》、《義足》等，是古型的精粹的小集。也有本生、本事、譬喻、方等，這裡面含有豐富的大乘思想。這在迦王時代，已經如此了。不久，據《分別功德論》說，《雜藏》的內容更充實，也就是說，佛菩薩行果的成分更多了。「文義非一，多於三藏，故曰《雜藏》。」試問這部帙浩大的《雜藏》，從何而來？大眾分別說系的論藏不發達，傳譯來中國的很少；這不是中國學者有意鄙棄他，實在他本來就不多。但他們，重智慧，重化他，重融攝，他們焉能無所述作！我敢說，《雜藏》就是他們作品的匯集。後來，大乘思想更豐富，舊瓶裝不了新酒，這才離開《雜藏》，自立體系，編集為大乘藏。^^ [↑](#footnote-ref-147)
148. 毘曇鞞婆沙說。（印順法師，《大智度論筆記》［H011］p.399） [↑](#footnote-ref-148)
149. （1）《佛五百弟子自說本起經》〈13 薄拘盧品〉：「^我昔曾賣藥，於槃曇摩國，在惟衛佛世，敬諸比丘僧。時有病瘦者，行藥療其疾，供給諸根藥，以惠諸比丘，一歲諸眾僧，令無所乏少。時施諸沙門，與一呵梨勒，於九十一劫，未曾歸惡道，在天上人間，其福自然見。所作德少耳，受福不可量；施一呵梨勒，長久生善處。^^」（大正4，194b16-26）

     （2）薄拘羅訶梨果供僧事。（印順法師，《大智度論筆記》［I029］p.439） [↑](#footnote-ref-149)
150. 餔＝哺【宋】【元】【明】【宮】。（大正25，341d，n.18）

     餔（^ㄅㄨ^^）：5.給食，喂食。（《漢語大詞典》（十二），p.539） [↑](#footnote-ref-150)
151. （1）參見《佛本行集經》卷8〈6 樹下誕生品〉（大正3，687b3-14）。

     （2）本行：初生相。（印順法師，《大智度論筆記》〔H014〕p.405） [↑](#footnote-ref-151)
152. 能＋（語）【元】【明】。（大正25，341d，n.19） [↑](#footnote-ref-152)
153. 〔悉〕－【宋】【元】【明】【宮】。（大正25，341d，n.20） [↑](#footnote-ref-153)
154. 參見《大毘婆沙論》卷178：「^問：何故菩薩唯於睹史多天受天趣最後異熟，不於餘天耶？

     答：脅尊者言：『此不應問，若上、若下，俱亦生疑。然生彼天，不違法相。』

     有說：『睹史多天，是千世界天趣之中，猶如臍法，是故菩薩唯生彼天。』

     有說：『下天放逸，上天根鈍，唯睹史多天離二過失；菩薩怖畏放逸、厭患鈍根，故唯生彼。』

     有說：『下天煩惱利，上天煩惱數，睹史多天離此二種；菩薩厭此二類煩惱，故生彼天。』

     有說：『菩薩唯造作增長彼天處業，故唯生彼。』

     有說：『唯睹史多天壽量與菩薩成佛及贍部洲人見佛業熟時分相稱，謂人間經五十七俱胝六十千歲，能化、所化善根應熟。彼即是睹史多天壽量，是故菩薩唯生彼天。若生上天，壽量未盡，善根已熟；若生下天，壽量已盡，善根未熟──故不生彼。』

     有說：『為化睹史多天無量樂法菩薩眾故。謂彼天中有九廊院，廊各十二踰繕那量，樂法菩薩常滿其中，補處菩薩晝夜六時恒為說法。上、下天處無如是事。』

     有說：『菩薩恒時樂處中行，故於最後生處中睹史多天。從彼歿已，生中印度劫比羅筏窣睹城，於夜中分踰城出家，依處中行成等正覺，為諸有情說處中法，於夜中分入般涅槃。由此唯生睹史多天，非餘天處。』

     問：何緣菩薩於最後有唯從天歿，不從人來？

     答：有說：『於諸趣中，天趣勝故。』

     有說：『從天上來，人所重故。』

     有說：『從天來時，有神變事；從人趣來，無如是事。』

     有說：『人中無有如是壽量如睹史多與善根熟時相稱可故。』

     有說：『睹史多天樂法菩薩業增上力，令此菩薩必生彼天，為說法故。』

     有說：『菩薩彼時有生天業，定應受故。』

     有說：『若菩薩頻生人中而成佛者，則生厭賤，不受化故。』

     問：何不即於睹史多天成正等覺而必來人間耶？

     答：隨諸佛法故。謂過殑伽沙數諸佛世尊皆於人中而取正覺故。

     復次，天趣身非阿耨多羅三藐三菩提所依止故。

     復次，唯人智見猛利能得阿耨多羅三藐三菩提故。

     復次，諸天耽著妙欲，於入正性離生、得果、離染等事非增上故。

     復次，人趣根性猛利，多分能受如來正法；天趣不爾。

     復次，最後有菩薩必受胎生，天趣唯化生故。

     復次，有二事處，佛出世間：一、有厭心，二、有猛利智；當知此二唯人趣有。

     復次，人、天並是法器，為欲俱攝，故來人間。若在天上，則人無由往；又不可令天上成佛來人間化人，當疑佛是幻所作，不受法故。是以菩薩人間成佛。^^」（大正27，892c15-893b3） [↑](#footnote-ref-154)
155. 軟＝濡【宋】【元】【明】【宮】。（大正25，341d，n.23） [↑](#footnote-ref-155)
156. 〔後〕－【元】【明】。（大正25，342d，n.1） [↑](#footnote-ref-156)
157. 終＋（後）【元】【明】。（大正25，342d，n.2） [↑](#footnote-ref-157)
158. 阿毘三佛。（印順法師，《大智度論筆記》［I044］p.451）

     （1）《一切經音義》卷9：「^阿惟三佛（此言訛也，正言阿毘三佛。**阿毘**，此云現；**三**，此云等；**佛陀**，此云覺──名現等覺。《長安品經》言成至佛，《大品經》云一切法、一切種。同一義也）^^」（大正54，356c17-18）

     案：《出三藏記集》卷2：「^《摩訶鉢羅若波羅蜜經抄》，五卷（一名《長安品經》，或云《摩訶般若波羅蜜經》。偽秦符（案，符應作苻）堅建元十八年出）。^^」（大正55，10b1-2）

     （2）《翻梵語》卷1：「^阿毘三佛，亦云：阿惟三佛，亦云：阿毘三佛陀；譯曰：大覺。^^」（大正54，981c9） [↑](#footnote-ref-158)
159. 生兜率壽終無量百千萬億［諸天］圍遶成佛。（印順法師，《大智度論筆記》［F036］p.369） [↑](#footnote-ref-159)
160. ［唐］義淨撰，《南海寄歸內法傳》卷1：「^梵云陀那鉢底，譯為施主；陀那是施，鉢底是主。而云檀越者，本非正譯。略去那字，取上陀音轉名為檀，更加越字，意道由行檀捨，自可越渡貧窮。妙釋雖然，終乖正本。^^」（大正54，211b10-12） [↑](#footnote-ref-160)
161. （1）參見《修行本起經》（大正3，461a3-472b23），《異出菩薩本起經》（大正3，617b14-620c7）。

     （2）佛陀出胎、出家、苦行、成道、降魔、說法。（印順法師，《大智度論筆記》［I034］p.442） [↑](#footnote-ref-161)
162. !! ┌供養恭敬尊重讚嘆諸佛 ┐

     ┌遊諸佛國 ┤彼國無二乘名 ├智增，樂多集諸佛功德

     菩薩（法身）得六神通 ┤ └彼國其壽無量 ┘

     不生三界（四人） └遊諸世界—無三寶處讚嘆三寶──悲增，樂多為眾生

     !!（印順法師，《大智度論筆記》［F037］p.370） [↑](#footnote-ref-162)
163. 二種菩薩：生身──不斷，或得五通；法身──斷結，得六通。（印順法師，《大智度論筆記》〔C012〕p.205） [↑](#footnote-ref-163)
164. （1）案：此釋第9類菩薩。

     （2）菩薩行位──十住菩薩修行：法身菩薩，得六神通，不生三界，遊諸佛［國］土。（印順法師，《大智度論筆記》［A042］p.81） [↑](#footnote-ref-164)
165. （1）案：此釋第10、11類菩薩。

     （2）它（他）方世界：一乘，無量壽世界，法身大士之所遊。（印順法師，《大智度論筆記》〔C016〕p.211） [↑](#footnote-ref-165)
166. 案：此釋第10、11類菩薩。 [↑](#footnote-ref-166)
167. 案：此釋第12類菩薩。 [↑](#footnote-ref-167)
168. （1）參見《大智度論》卷38〈4 往生品〉：「^至無佛世界，以十善道、四禪乃至四無色定，利益眾生；令信向三寶，稱說五戒及出家戒，令得禪定、智慧功德。^^」（大正25，342b12-14）

     （2）二種菩薩：悲增，智增。（印順法師，《大智度論筆記》〔C012〕p.205）

     （3）菩薩根性：慈心多為眾生，多集功德［法身仍有差別］。（印順法師，《大智度論筆記》〔F020〕p.350） [↑](#footnote-ref-168)
169. !! ┌得四禪等，不生三界，常生有益眾生處

     │行六度，入菩薩位，得不退┬即時得

     菩薩初發意時（四人） ┤ └小住後得（論義）

     │便得無上菩提，轉法輪，大利眾生

     └般若相應（得六神通，論義）與諸菩薩遊諸佛國淨佛世界

     !!（印順法師，《大智度論筆記》［F037］p.370） [↑](#footnote-ref-169)
170. 菩薩化眾生：它世界淨穢有無佛法而異。（印順法師，《大智度論筆記》〔C018〕p.216） [↑](#footnote-ref-170)
171. 上＝入【明】。（大正25，342d，n.11） [↑](#footnote-ref-171)
172. 提＋（便）【元】【明】【石】。（大正25，342d，n.12） [↑](#footnote-ref-172)
173. 〔為〕－【宋】【元】【明】【宮】。（大正25，342d，n.14） [↑](#footnote-ref-173)
174. 〔故〕－【宋】【元】【明】【宮】。（大正25，342d，n.16） [↑](#footnote-ref-174)
175. （1）!! ┌乘羊 ┬初心好而後雜惡著我─久久無量阿僧衹劫或至或不至［罪多福少］ ┐

     │ └先世福德因緣薄，鈍根 ├鈍根

     三種發心 ┤乘馬──發心行六度────若三乃至百阿僧衹劫得無上覺［罪少福多］ ┘

     │ ┌發心即得菩薩道 ┐

     └乘神通—先集無量福德、利根、心堅 ┤發心即成佛 ├［清淨福德］

     └發心得六神通，觀諸淨土 ┘

     !!（印順法師，《大智度論筆記》［F037］p.370）

     （2）參見印順法師，《成佛之道》（增注本），pp.413-417：

     ^**菩薩所修道，三祇歷十地。頓入與漸入，隨機有差別。**……。

     現在，依龍樹菩薩〈往生品〉說（龍樹又配合了《入定不定印經》的次第），略為開示。

     一、福薄根鈍心不堅──發心修行無量阿僧祇劫或至或不至

     二、少福德利根────發心漸行六度或三大阿僧祇劫成佛

     !! ┌甲─┬發心入菩薩位………………………（頂位）

     三、大福德利根心堅 ┤　　└發心小住入菩薩位…………………（頂位）

     │乙──發心成佛轉法輪……………………（初地）

     └丙──發心般若相應成熟眾生莊嚴佛土…（地上）!!

     一、如乘羊而行的。發心前進，走了很久時間，有的還是不能到。……這也許是最一般的根性了。

     二、如乘馬（經說如乘象）而行的。或修三大阿僧祇劫，或者百大阿僧祇劫，才能得阿耨多羅三藐三菩提。

     三、如乘神通行的，其中又有三類。

     甲（經說如乘日月神通而行）：龍樹又分為二類：有的，初發心就上菩薩位；有的，多少修行，就上菩薩位。菩薩位，雖有多種解說，然依《般若經》說，是頂位，再不墮惡道、下賤家、二乘地了（如約《華嚴經》的行位說，是發心住）。

     乙（經說如聲聞神通行）：初發心就成大菩提，八相成道（初地分證，能於百佛世界，現身八相成道）。

     丙（經說如來神通行）：初發心就般若相應，成熟眾生，莊嚴佛土。這是方便道菩薩，初地以上到八地。

     這可見，初發心就圓滿成佛，這是怎麼也不會的。但發心就入初地，證阿耨多羅三藐三菩提，是有的；還有更高的，初發心就自利圓滿，以方便道度眾生了。第二類或修三大阿僧祇劫，圓滿菩提，是漸機，釋迦佛就是這樣的根機。後三類是頓入的利根，但是希有難得的！^^ [↑](#footnote-ref-175)
176. 三＝二【宋】【宮】。（大正25，342d，n.17） [↑](#footnote-ref-176)
177. 三種菩薩利根心堅，指第14、15、16類菩薩，三種都是乘神通行的菩薩。 [↑](#footnote-ref-177)
178. 差（^ㄔㄚ^^）：3.比較，略微。《漢書‧食貨志下》：“白金三品……二曰以重差小，方之，其文馬，直五百。”（《漢語大詞典》（二），p.973） [↑](#footnote-ref-178)
179. （1）《不必定入定入印經》：「^佛言：文殊師利！此中則有五種菩薩。何等為五？一者、羊乘行，二者、象乘行，三者、月日神通乘行，四者、聲聞神通乘行，五者、如來神通乘行。文殊師利！如是名為五種菩薩。文殊師利！初二菩薩，不必定阿耨多羅三藐三菩提退無上智道；後三菩薩，必定阿耨多羅三藐三菩提不退無上智道。^^」（大正15，699c9-16）

     （2）另參見《入定不定印經》（大正15，706b21-c5）；印順法師，《初期大乘佛教之起源與開展》，pp.658-661，pp.704-712。 [↑](#footnote-ref-179)
180. 〔故〕－【宋】【元】【明】【宮】。（大正25，342d，n.20） [↑](#footnote-ref-180)
181. 參見印順法師，《成佛之道》（增注本），pp.414-416：

     ^如乘神通行的，其中又有三類。甲（經說如乘日月神通而行）：龍樹又分為二類：有的，初發心就上菩薩位；有的，多少修行，就上菩薩位。菩薩位，雖有多種解說，然依《般若經》說，是頂位，再不墮惡道、下賤家、二乘地了（如約《華嚴經》的行位說，是發心住）。^^ [↑](#footnote-ref-181)
182. 參見《大智度論》卷27（大正25，263a-264a）。 [↑](#footnote-ref-182)
183. 參見印順法師，《成佛之道》（增注本），p.416：

     ^乙（經說如聲聞神通行）：初發心就成大菩提，八相成道（初地分證，能於百佛世界，現身八相成道）。^^ [↑](#footnote-ref-183)
184. 佛有二種神通力。（印順法師，《大智度論筆記》［J043］p.530） [↑](#footnote-ref-184)
185. 參見《大智度論》卷5（大正25，100c）、卷38（大正25，339b-c）。 [↑](#footnote-ref-185)
186. 參見印順法師，《成佛之道》（增注本），p.416：

     ^丙（經說如來神通行）：初發心就般若相應，成熟眾生，莊嚴佛土。這是方便道菩薩，初地以上到八地。這可見，初發心就圓滿成佛，這是怎麼也不會的。但發心就入初地，證阿耨多羅三藐三菩提，是有的；還有更高的，初發心就自利圓滿，以方便道度眾生了。^^ [↑](#footnote-ref-186)
187. （1）《佛說無量壽經》卷上（大正12，267a14-c15）。

     （2）法積比丘至十方觀淨土。（印順法師，《大智度論筆記》［I023］p.436）

     （3）參見《大智度論》卷10：

     ^問曰：「更有十方諸清淨世界，如阿彌陀佛安樂世界等，何以故但以普華世界為喻？

     答曰：「阿彌陀佛世界不如華積世界。何以故？法積比丘，佛雖將至十方觀清淨世界，功德力薄，不能得見上妙清淨世界，以是故世界不如。」^^（大正25，134b4-10）

     （4）《大智度論》卷50：「^有菩薩以神通力飛到十方，觀諸清淨世界，取相欲自莊嚴其國。有菩薩佛將至十方，示清淨世界，取淨國相，自作願行。如世自在王佛將法積比丘至十方，示清淨世界。^^」（大正25，418a26-b1） [↑](#footnote-ref-187)