`1303`慧日佛學班第07期

（389b）

**《大智度論》卷46**

**〈<品 n="16" t="乘乘品">釋乘乘品第十六</品>〉**

**（大正25，389b2-390a23）**

釋厚觀（2009.11.21）

^【**經**】

**$$四、富樓那以三事明「摩訶薩」**^^（承上卷45〈15 大莊嚴品〉）

^**$$（一）總標三事**^^[[1]](#footnote-1)（承上卷45〈15 大莊嚴品〉）

^**$$（二）廣辨三事**^^（承上卷45〈15 大莊嚴品〉）

^**$$1、依「大莊嚴」明「摩訶薩」**^^（承上卷45〈15 大莊嚴品〉）

^**$$2、依「發趣大乘」明「摩訶薩」**^^（承上卷45〈15 大莊嚴品〉）

^**$3、依「乘於大乘」明「摩訶薩」**[[2]](#footnote-2)

[爾時](file:///C:\Documents%20and%20Settings\釋宗妙\Local%20Settings\Temp\sutra.htm#0_0#0_0)，慧[命舍利弗](file:///C:\Documents%20and%20Settings\釋宗妙\Local%20Settings\Temp\sutra.htm#0_0#0_0)問富樓那：「云何名菩薩摩訶薩乘於大乘？」

**$（1）自利乘**^^（印順法師，《大智度論筆記》［B012］p.128）

^**$A、修行六度，三輪體空**^^（印順法師，《大智度論筆記》［B012］p.128）

^富樓那答舍利弗言：「菩薩摩訶薩行般若波羅蜜時，乘檀波羅蜜，亦不得檀波羅蜜，亦不得菩薩，亦不得受者，用無所得故，是名菩薩摩訶薩乘檀波羅蜜。[[3]](#footnote-3)菩薩摩訶薩行般若波羅蜜時，乘尸羅波羅蜜、羼提波羅蜜、毘梨耶波羅蜜、禪波羅蜜；乘般若波羅蜜，亦不得般若波羅蜜，亦不得菩薩，用無所得故，是為菩薩摩訶薩乘於般若波羅蜜。如是，舍利弗！是[[4]](#footnote-4)為菩薩摩訶薩乘於大乘。

**$B、修諸妙行，修亦不得**^^（印順法師，《大智度論筆記》［B012］p.128）

^復次，舍利弗！菩薩摩訶薩摩訶衍，一心應薩婆若，修四念處，法壞故；乃至一心應薩婆若，修十八不共法，法壞故──是亦不可得。[[5]](#footnote-5)

`1304`如是，舍利弗！是名菩薩摩訶薩乘於大乘。

**$C、若我若法達不可得**^^（印順法師，《大智度論筆記》［B012］p.128）

^**$（A）我不可得**

復次，舍利弗！菩薩摩訶薩作是念：『菩薩但有名字，眾生不可得故。』是名菩薩摩訶薩乘於大乘。

**$（B）法不可得**

復次，舍利弗！若[[6]](#footnote-6)菩薩摩訶薩作是念：『色但有名字，色不可得故；受、想、行，識但有名字，識不可得故。

眼但有名字，眼不可得故；乃至意亦如是。

四念處但有名字，四念處不可得故；乃至八聖道分但有名字，八聖道分不可得故。

內空但有名字，內空不可得故；乃至無法有法空但有名字，無法有法空不可得故；乃至十八不共法但有名字，十八不共法不可（389c）得故。

諸法如但有名字，如不可得故；法相、法性、法[[7]](#footnote-7)住、實際但有名字，實際不可得故。

阿耨多羅三藐三菩提及佛但有名字，佛不可得故。』

如[[8]](#footnote-8)是，舍利弗！是名菩薩摩訶薩乘於大乘。

**$（2）利他乘：具足神通，成就眾生**^^（印順法師，《大智度論筆記》［B012］p.128）

^復次，舍利弗！若菩薩摩訶薩從初發意已來，具足菩薩神通，成就眾生，從一佛國至一佛國，恭敬、供養、尊重、讚歎諸佛，從諸佛聽受法教，所謂菩薩大乘。

是菩薩乘此大乘，從一佛國至一佛國，淨佛世界、成就眾生，初無佛國想、亦無眾生想。此人住不二法中，為眾生受身，隨其所應，自變其形而教化之；乃至一切智，終不離菩薩乘。

是菩薩得一切種智已，轉法輪，聲聞、辟支佛及天龍、鬼神、阿修羅、世間人民所不能轉。爾時，十方如恒河沙等諸佛皆歡喜稱名讚歎，作是言：『某方某國某菩薩摩訶薩乘於大乘，得一切種智，轉法輪！』

舍利弗！是名菩薩摩訶薩乘於大乘。」^^

【**論**】釋曰：

**$3、依「乘於大乘」明「摩訶薩」**

富樓那以三事明摩訶薩，[[9]](#footnote-9)上已說二事，[[10]](#footnote-10)今問第三事「乘於大乘」，富樓那答。

**$`1305`（1）自利乘**（印順法師，《大智度論筆記》［B012］p.128）

**$A、修行六度，三輪體空**（印順法師，《大智度論筆記》［B012］p.128）

有人言：菩薩直布施內外物，不能破吾我相，是名「大莊嚴」。

若能破吾我相，入眾生空，未入法空，是名「發大莊嚴」。

因[[11]](#footnote-11)眾生空入法空中，行檀波羅蜜，不見三事──施者、受者、財物，能如是者，是名「乘於大乘」。[[12]](#footnote-12)

餘波羅蜜亦如是。

**$B、修諸妙行，修亦不得**（印順法師，《大智度論筆記》［B012］p.128）

是菩薩以不雜[[13]](#footnote-13)心，離[[14]](#footnote-14)諸煩惱及二（390a）乘意，為薩婆若故，修行四念處，修相[[15]](#footnote-15)亦不可得，畢竟清淨故。是名「乘於大乘」。

乃至十八不共法亦如是。

**$C、世間出世間皆假名字［若我若法達不可得］**

復次，若菩薩知一切法假名字，於名字和合中復有名字；一切世間、若出世間皆是假名。是名「乘於大乘」。[[16]](#footnote-16)

**$（2）利他乘：具足神通，成就眾生**（印順法師，《大智度論筆記》［B012］p.128）

復次，菩薩發大莊嚴，具足菩薩神通；具足菩薩神通故，成就眾生，從一佛國至一佛國；所經諸國，雨七寶蓮華，供養諸佛，拔三惡道眾生。變身無數，各各至諸佛前，聽受大乘法化；從諸佛前，趣大乘相。

乘此大乘，從一佛國至一佛國，成就眾生、淨佛世界；不生眾生相、不取佛國相。住不二入地中，隨諸眾生所應度者而化度之，為眾生故受身。常乘大乘，初無休息。

是菩薩乘於大乘，得成佛，轉法輪，諸聲聞、辟支佛所不能轉，何況餘小凡夫！

十方如恒河沙等世界諸佛讚歎是菩薩：「某方某國某甲菩薩乘於大乘，成佛，轉法輪！」

如是相，名為「乘於大乘」。

復次，「大乘」名畢竟清淨六波羅蜜。菩薩摩訶薩乘大乘時，以五神通而自莊嚴；菩薩住是乘中，一時變身無數，至十方世界，供養諸佛、度脫眾生。是菩薩常不離諸佛，乃至得佛道，常乘此大乘。

**`1306`〈<品 n="17" t="無縛無脫品">釋無縛無脫品第十七</品>〉**

**（大正25，390a24-393a29）**

^【**經**】

**$五、取定「大莊嚴」義以明「摩訶薩」**[[17]](#footnote-17)

**$（一）佛示大莊嚴**

爾時，須菩提白佛言：「世尊！菩薩摩訶薩大莊嚴[[18]](#footnote-18)，**何等是大莊嚴？何等菩薩能大莊****嚴**？」[[19]](#footnote-19)

**$1、何等是大莊嚴：明大莊嚴之所行法**

佛語須菩提：「菩薩摩訶薩摩訶衍大莊嚴，所謂檀波羅蜜乃至般若波羅蜜莊嚴；四念處莊嚴，乃至八聖道分；內空莊嚴，乃至無（390b）法有法空；十力乃至十八不共法，及一切種智莊嚴。

**$2、何等菩薩能大莊嚴：明大莊嚴之能行者**

**$（1）六波羅蜜是大莊嚴（攝諸功德）**^^[[20]](#footnote-20)（印順法師，《大智度論筆記》［B012］p.128）

^**$A、布施波羅蜜**

**變身如佛**莊嚴，光明遍照三千大千世界，亦照東方如恒河沙等世界；南西北方、四維、上下，亦復如是。三千大千世界六種振[[21]](#footnote-21)動，亦動東方如恒河沙等諸世界；南西北方、四維、上下，亦復如是。

是菩薩摩訶薩住**檀波羅****蜜**摩訶衍大莊嚴，是三千大千世界，變為琉璃；**化作轉輪聖王**，隨眾生所欲，須食與食，須飲與飲，衣服、臥具、花香、纓[[22]](#footnote-22)珞、搗[[23]](#footnote-23)香、`1307`澤香[[24]](#footnote-24)、房舍、燈燭、醫藥種種所須盡給與之；與已，而為說法──所謂應六波羅蜜法[[25]](#footnote-25)。眾生聞是法者，終不離六[[26]](#footnote-26)波羅蜜，乃至阿耨多羅三藐三菩提。

如是，須菩提！是名菩薩摩訶薩摩訶衍大莊嚴。

須菩提！譬如工幻師、若幻師弟子，於四衢道中，化作大眾於前，須食與食，須飲與飲，乃至種種所須盡給與之。

於須菩提意云何？是幻師實有眾生有給[[27]](#footnote-27)與不？」

須菩提言：「不也！世尊！」

「須菩提！菩薩摩訶薩亦如是，化作轉輪聖王，種種具足，須食與食，須飲與飲，乃至種種所須盡給與之；雖有所施，實無所與。何以故？須菩提！諸法相如幻故。

**$B、持戒波羅蜜**

復次，須菩提！菩薩摩訶薩住尸羅波羅蜜，**現生轉輪聖王家**，以十善道教化眾生，又以四禪、四無量心、四無色定、四念處乃至十八不共法教化眾生；聞是法者，至阿耨多羅三藐三菩提，終不離是法。

譬如幻師、若幻師弟子，於四衢道中，化作大眾，以十善道教化令行，又以四禪、四無量心、四無色定、四念處乃至十八不共法，教化令行。

須菩提！於汝意云何？是幻師，實有眾生，教（390c）化令行十善道乃至十八不共法不？」

須菩提言：「不也！世尊！」

「須菩提！菩薩摩訶薩亦如是，以十善道教化眾生令行，乃至十八不共法；實無眾生行十善道乃至十八不共法。何以故？諸法相如幻故。

須菩提！是名菩薩摩訶薩大莊嚴。

**$C、忍波羅蜜**

復次，須菩提！菩薩摩訶薩住羼提波羅蜜，教化眾生忍辱。

須菩提！云何菩薩摩訶薩住羼提波羅蜜，教化眾生著忍辱波羅蜜中？

須菩提！菩薩摩訶薩從初發意已來，如是大莊嚴──若一切眾生來罵詈、刀杖傷害，菩薩摩訶薩於此中不起一念，亦教一切眾生行此忍辱。

譬如幻師、若幻師弟子，於四衢道中，化作大眾，令行忍辱；餘如上說。

須菩提！是名菩薩摩訶薩大莊嚴。

**$D、精進波羅蜜**

復次，須菩提！菩薩摩訶薩住毘梨耶波羅蜜，教化[[28]](#footnote-28)一切眾生令行毘梨耶波羅蜜。

`1308`須菩提！云何菩薩摩訶薩住毘梨耶波羅蜜，教一切眾生令行毘梨耶波羅蜜？

須菩提！菩薩摩訶薩應薩婆若心，身心精進，教化眾生。

譬如幻師、若幻師[[29]](#footnote-29)弟子，於四衢道中，化作大眾，教令行身心精進；餘如上說。是名菩薩摩訶薩大莊嚴。

**$E、禪波羅蜜**

復次，須菩提！菩薩摩訶薩住禪波羅蜜，教一切眾生令行禪波羅蜜。

須菩提！云何菩薩摩訶薩住禪波羅蜜，教一切眾生令行禪波羅蜜？

須菩提！菩薩摩訶薩住諸法等中，不見法若亂若定。

如是，須菩提！菩薩摩訶薩住禪波羅蜜，教一切眾生令行禪波羅蜜，乃至阿耨多羅三藐三菩提，終不離禪波羅蜜。

譬如工幻師、若幻師弟子，於四衢道中，化作大眾，教令行禪波羅（391a）蜜；餘如上說。

須菩提！是名菩薩摩訶薩大莊嚴。

**$F、般若波羅蜜**

復次，須菩提！菩薩摩訶薩住般若波羅蜜，教一切眾生令行般若波羅蜜。

須菩提！云何菩薩摩訶薩住般若波羅蜜，教一切眾生令行般若波羅蜜？

須菩提！菩薩摩訶薩行般若波羅蜜時，無有法得此岸、彼岸。如是菩薩摩訶薩住般若波羅蜜中，教一切眾生令行般若波羅蜜。

譬如幻[[30]](#footnote-30)師、若幻師弟子，於四衢道中，化作大眾，教令行般若波羅蜜。[[31]](#footnote-31)

須菩提！是名菩薩摩訶薩大莊嚴。

**$G、十方隨緣現身，自住六度亦教化眾生令行六度**

復次，須菩提！菩薩摩訶薩大莊嚴，十方如恒河沙等世界中[[32]](#footnote-32)，隨其所應，自變其身，住檀波羅蜜乃至般若波羅蜜，亦教眾生令行檀波羅蜜乃至般若波羅蜜。是眾生行是法乃至阿耨多羅三藐三菩提，終不離是法。

須菩提！譬如幻師、若幻師弟子，於四衢道中，化作眾生，教令行六波羅蜜；餘如上說。

如是，須菩提！是名菩薩摩訶薩大莊嚴。

**$（2）大誓莊嚴是大莊嚴**^^（印順法師，《大智度論筆記》［B012］p.128）

^復次，須菩提！菩薩摩訶薩大莊嚴，應薩婆若心，不生是念：『我教若干人住檀波`1309`羅蜜，不教若干人住檀波羅蜜。[[33]](#footnote-33)乃至般若波羅蜜亦如是。』

不生是念：『我教若干人住四念處，不教若干人住四念處。乃至十八不共法亦如是。』亦不生是念：『我教若干人令得須陀洹果、斯陀含果、阿那含果、阿羅漢果、辟支佛道、一切種智，亦不教若干人令得須陀洹[[34]](#footnote-34)果乃至一切種智。』

我當令無量無邊阿僧祇眾生住檀波羅蜜乃至般若波羅蜜，立眾生於四念處乃至十八不共法，令無量無邊阿僧祇眾生得須陀洹果乃至一切種智。

譬（391b）如工幻師、若幻師弟子，於四衢道中，化作大眾，教令住[[35]](#footnote-35)六波羅蜜乃至得一切種智。餘如上說。

須菩提！是名菩薩摩訶薩大莊嚴。」^^

【**論**】釋曰：

**$五、取定「大莊嚴」義以明「摩訶薩」**

**$（一）佛示大莊嚴**

**$1、何等是大莊嚴：明大莊嚴之所行法**

上富樓那說大莊嚴及發大誓莊嚴相，今須菩提作是念：「富樓那未得一切智，雖說大莊嚴，或當有錯。」是故問佛取定。

佛為須菩提說「檀波羅蜜大莊嚴，乃至一切智」。

**$2、何等菩薩能大莊嚴：明大莊嚴之能行者**

**$（1）六波羅蜜是大莊嚴（攝諸功德）**[[36]](#footnote-36)（印順法師，《大智度論筆記》［B012］p.128）

**$A、布施波羅蜜**

**$（A）法說**

是諸善法果報故，得菩薩大神通力。

為**出家好道眾生**故，**化作佛身**，放大光明，照十方世界，震動大地，令眾生發心行善法，隨其所應而為說法，令得三乘。

為**在****家好樂眾生**，**作轉輪聖王**，變三千世界悉為琉璃，為不障礙故；乘七寶車，身放光明，雨諸寶物，隨眾生所須，皆令充足，然後為說菩薩法。

菩薩住大乘中，以二施利益眾生，所謂財施、法施。[[37]](#footnote-37)眾生聞已，行六波羅蜜乃至十八不共法，至阿耨多羅三藐三菩提，終不離是法。

菩薩雖住是變化中，亦不於諸法中生著相，亦不自高。

**$`1310`（B）舉喻**

須菩提作是念：「菩薩能作如是大事，又諸漏未盡故，云何於諸法得不著，亦不生高心？」

是中佛自說譬喻：「若幻師於四衢道中，化作種種物，隨人所須，悉能與之。於須菩提意云何？是幻師實有所與不？有受者、有用者不？」

須菩提言：「是但虛誑，實無所有。」

**$（C）以喻合法**

佛言：「菩薩亦如是，雖作佛身、轉輪聖王，以財、法施眾生，亦如幻師實無所與。何以故？諸法相畢竟空如幻。」

**$B、例餘五度**

餘五波羅蜜亦如是，隨義分別。

**$C、明由六度行，感得果報身**

復次，檀波羅蜜、尸羅波羅蜜因緣故，人中富貴，作轉（391c）輪聖王。[[38]](#footnote-38)

餘波羅蜜，或作梵王、[[39]](#footnote-39)或作法身[[40]](#footnote-40)菩薩。

**$※ 因論生論：六度之外，有無餘大莊嚴之法**

問曰：六[[41]](#footnote-41)波羅蜜外，更有何法可莊嚴？

答曰：諸功德皆六波羅蜜中攝。

有人言：別有**智波羅蜜**及**方便**等。[[42]](#footnote-42)

**$D、十方隨緣現身，自住六度亦教化眾生令行六度**

於十方如恒河沙等世界中，隨所應度，作種種因緣說法，令眾生住六波羅蜜。

**$（2）大誓莊嚴是大莊嚴**（印順法師，《大智度論筆記》［B012］p.128）

復次，決定誓願名為大莊嚴，所謂菩薩不作是念：「我度若干人令住檀波羅蜜，不能度餘人；乃至十八不共法亦如是。」亦不作是念：「我令若干人得須陀洹果，不能令若干人得須陀洹果；乃至佛道亦如是。」

`1311`我當悉令無量阿僧祇眾生住諸功德中──檀波羅蜜乃至一切種智。

自立[[43]](#footnote-43)如幻師，如先說。[[44]](#footnote-44)

是名「發大莊嚴」。

^【**經**】

**$（二）須菩提自陳大莊嚴義：諸法相空，無大莊嚴為大莊嚴**

爾時，須菩提白佛言：「世尊！如我從佛所聞義，菩薩摩訶薩**無大莊嚴為大莊嚴，諸****法自相空故**。[[45]](#footnote-45)所謂色、色相空，受、想、行，識、識相空；眼、眼相空，乃至意、意相空；色、色相空，乃至法、法相空。眼識、眼識相空，乃至意識、意識相空；眼觸、眼觸相空，乃至意觸、意觸相空；眼觸因緣生受、受相空，乃至意觸因緣生受、受相空。世尊！檀波羅蜜、檀波羅蜜相空，乃至般若波羅蜜、般若波羅蜜相空。內空、內空空[[46]](#footnote-46)相空，乃至無法有法空、無法有法空相空。四念處、四念處相空，乃至十八不共法、十八不共法相空。菩薩、菩薩相空。

世尊！以是因緣故，當知[[47]](#footnote-47)菩薩摩訶薩無大莊嚴為大莊嚴。」

**$（三）佛舉人法二空述成**

**$1、正明人法二空答無作**

佛告須菩提：「如是！如是！如汝所說[[48]](#footnote-48)。須菩提！薩婆若非作法，眾生亦非作法，菩薩為是眾生大莊嚴。」[[49]](#footnote-49)

須菩提白佛言：「世尊！何因緣故，薩婆（392a）若非作法，是眾生亦非作法，菩薩為是眾生大莊嚴？」

佛語須菩提：「作者不可得故，薩婆若非作非起法，是諸眾生亦非作非起法。何以故？須菩提！色非作非不作，受、想、行、識非作非不作；[[50]](#footnote-50)眼非作非不作，乃至意非作非不作；色乃至法，眼識乃至意識，眼觸乃至意觸，眼觸因緣生受乃至意觸因緣生受，非作非不作。

須菩提！我非作非不作，乃至知者、見者非作非不作。何以故？是諸法畢竟不可得故。

**$`1312`2、舉夢幻等喻**

須菩提！夢非作非不作，何以故？畢竟不可得故；幻、嚮[[51]](#footnote-51)、影、焰、化非作非不作，何以故？畢竟不可得故。

**$3、舉十八空**

須菩提！內空非作非不作，畢竟不可得故；乃至無法有法空非作非不作，畢竟不可得故。

**$4、舉三十七道品乃至十八不共法**

須菩提！四念處非作非不作，畢竟不可得故；乃至十八不共法非作非不作，何以故？是法皆畢竟不可得故。

**$5、舉如、法性、實際等**

須菩提！諸法如、法相、法性、法住、法位、實際，非作非不作，畢竟不可得故。

**$6、舉佛、菩薩、一切智、一切種智**

須菩提！**菩薩**[[52]](#footnote-52)非作非不作，畢竟不可得故；薩婆若及一切種智，非作非不作，畢竟不可得故。

**$7、結**

以是因緣故，須菩提！薩婆若非作非起法，是眾生亦非作非起法，菩薩為是眾生大莊嚴。

**$（四）須菩提再陳「無縛無脫為大莊嚴」**

**$1、明諸法無縛無脫**

**$（1）五眾無縛無脫**

**$A、略說**

爾時，須菩提白佛言：「如我觀佛所說義，世尊！色無縛無脫，受、想、行、識無縛無脫。」

`1313`爾時，富樓那彌多羅尼子語須菩提：「色是無縛無脫？受、想、行、識是無縛無脫？」

須菩提言：「如是！如是！色是無縛無脫，受、想、行、識是無縛無脫。」

**$B、廣釋**

富樓那彌多羅尼子問須菩提：「何等色無縛無脫？何等受、想、行、識無縛無脫？」

**$（A）約夢幻等喻**

須菩提言：「（392b）如夢色無縛無脫，如夢受、想、行、識無縛無脫。如嚮、如影、如幻、如焰、如化色受想行識無縛無脫。

**$（B）約三世**

富樓那彌多羅尼子！過去色無縛無脫，過去受、想、行、識無縛無脫；未來色無縛無脫，未來受、想、行、識無縛無脫；現在色無縛無脫，現在受、想、行、識無縛無脫。

何以故無縛無脫？是色無所有故，無縛無脫；受、想、行、識無所有故，無縛無脫。離故、寂滅故、不生故，無縛無脫。

**$（C）約三性**

富樓那！善色、受、想、行、識無縛無脫；不善色、受、想、行、識無縛無脫；無記色無縛無脫，無記受、想、行、識無縛無脫。

**$（D）約世間出世間，有漏、無漏等**

世間、出世間、有漏、無漏色無縛無脫，受、想、行、識亦無縛無脫。何以故？無所有故、離故、寂滅故、不生故，無縛無脫。

**$（2）一切法無縛無脫**

富樓那！一切法亦無縛無脫，無所有故、離故、寂滅故、不生故。[[53]](#footnote-53)

**$（3）六度無縛無脫**

富樓那！檀波羅蜜無縛無脫，尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜無縛無脫；無所有故、離故、寂滅故、不生故，無縛無脫。

**$（4）十八空無縛無脫**

富樓那！內空亦無縛無脫，乃至無法有法空亦無縛無脫。

**$（5）三十七道品乃至十八不共法無縛無脫**

四念處無縛無脫，乃至十八不共法無縛無脫；無所有故、離故、寂滅故、不生故，無縛無脫。

**$（6）佛、菩薩及一切智、一切種智無縛無脫**

阿耨多羅三藐三菩提無縛無脫，一切智、一切種智無縛無脫。

菩薩無縛無脫，佛亦無縛無脫；無所有故、離故、寂滅故、不生故，無縛無脫。

**$`1314`（7）如、法性、實際等無縛無脫**

富樓那！諸法如、法相、法性、法住、法位、實際、無為法無縛無脫，無所有故、離故、寂滅故、不生故，無縛無脫。

**$（8）結**

富樓那！是名菩薩摩訶薩無縛無脫檀波羅蜜乃至般若波羅蜜，四念處乃至一切種智無縛無脫。

**$2、明無縛無脫故得益**

是菩薩摩訶薩住無縛無（392c）脫檀波羅蜜中，乃至住無縛無脫般若波羅蜜；住無縛無脫四念處，乃至住無縛無脫一切種智；無縛無脫成就眾生，無縛無脫淨佛世界；無縛無脫諸佛當供養，無縛無脫當聽法；無縛無脫諸佛終不離，無縛無脫諸神通終不離，無縛無脫五眼終不離；無縛無脫陀羅尼門終不離，無縛無脫諸三昧終不離；無縛無脫當生道種智，無縛無脫當得一切種智；無縛無脫法輪轉，無縛無脫眾生安立三乘。

如是，富樓那！菩薩摩訶薩行無縛無脫六波羅蜜，當知一切法無縛無脫，無所有故、離故、寂滅故、不生故。

富樓那！是名菩薩摩訶薩無縛無脫大莊嚴。^^」[[54]](#footnote-54)

【**論**】釋曰：

**$（二）須菩提自陳大莊嚴義：諸法相空，無大莊嚴為大莊嚴**

須菩提言：「^如我聞佛義，無大莊嚴為大莊嚴，何以故？自相空故。^^」

問曰：須菩提何以故[[55]](#footnote-55)如是說？

答曰：佛說發大莊嚴義，甚深、難得、難解。**會中眾生****聞是事，心或退沒**──如是莊嚴畢竟空，亦以神通力故，一時能遍至十方如[[56]](#footnote-56)恒河沙世界可適眾生──言：**「此是聖王**[[57]](#footnote-57)**事，我等云何能****知！」**

以是故，須菩提說：「發大莊嚴非深非難！非但發大莊嚴自相空，易行易得；色、色中定相不可得，乃至十八不共法亦爾。若菩薩能如是知諸法空寂滅相，而不捨本願、精進，是故名發大莊嚴[[58]](#footnote-58)非是難得。」

**$（三）佛舉人法二空述成**

**$1、正明人法二空答無作**

佛證須菩提所說，故言「如是」。作法皆是虛誑，故言：「薩婆若無作法；眾生畢竟空故，亦無作法。」

`1315`佛說：「作者不可得故，一切智非作相；**眾生不可得故**，作者不可得；作者不可得故，薩婆若非作非起相。

復次，色亦無所能作，**法空故**，乃至諸佛（393a）法亦如是。」

**$2、舉夢幻等喻**

須菩提等謂「諸法中無有定作相，如幻雖無實事，而有來去相」；以是故，佛說：「如幻、如焰等無[[59]](#footnote-59)作相，畢竟不可得故。」

**$3、舉十八空，4、舉三十七道品乃至十八不共法**

是時聽者作是念「十八空能破一切法，則是有用，是則為實」，謂言「有作」。是以佛言：「內空無所作，乃至無法有法空，至[[60]](#footnote-60)十八不共法亦無所作。」

**$5、舉如、法性、實際等**

若謂今十八空，有為，虛誑無實，故可無作；如、法性、實際是真實法，應當有作！何以故？一切有為法各各共因，無為法亦與有為法[[61]](#footnote-61)作因故。

佛言：「如、法性、實際、法住、法位亦無作。」

**$6、舉佛、菩薩、一切智、一切種智**

又謂：「菩薩、佛、一切種智是實法，能有所作。」

以是故佛言：「是法亦畢竟空故，亦無所作。」作相因緣生故。

**$（四）須菩提再陳「無縛無脫為大莊嚴」**

**$1、明諸法無縛無脫**

行者念言：「佛法甚難！甚為希有！諸法都無作、無縛無解者，我等云何當從苦得脫？」是故須菩提白佛言：「如我知佛所說義，五眾無縛無解；若畢竟空無有作者，誰縛誰解？」

凡夫人[[62]](#footnote-62)法虛誑不可得，故非縛；

聖人法畢竟空不可得，故非解。

如夢等五眾，及三世五眾、善不善等五眾，一切法亦如是，乃至實際等亦復如是；無所有故、離故、不生故，無縛無解。是名「菩薩摩訶薩不縛不解菩薩道」。

住是道中，諸煩惱不牽墮[[63]](#footnote-63)凡夫中，故言「不縛」；不以諸無漏法破煩惱，故言「不解」。

**$2、明無縛無脫故得益**

教化眾生，淨佛世界，乃至五神通、五眼、諸陀羅尼、三昧門、終不離佛，及安立眾生於三乘，亦無縛無解。

`1316`所以者何？諸法無所有故、離故、寂滅故、不生故、畢竟空故。

如是等因緣，是名「菩薩摩訶薩發大莊嚴相」，所謂「不縛不解」。[[64]](#footnote-64)

（393b）**〈<品 n="18" t="摩訶衍品">釋摩訶衍品第十八**[[65]](#footnote-65)**</品>〉**

**（大正25，393b1-396b18）**

^【**經**】

**$$壹、就「三解脫門」說般若**（承上卷42～卷44）

$$**貳、就「菩薩、摩訶薩」說般若**（承上卷44～卷46）

**$參、就「摩訶衍義」說般若**[[66]](#footnote-66)

**$（壹）須菩提問摩訶衍等五義**

爾時，須菩提白佛言：「世尊！（1）何等是菩薩摩訶薩摩訶衍？[[67]](#footnote-67)

（2）云何當知菩薩摩訶薩發趣大乘？[[68]](#footnote-68)

`1317`（3）是乘發何處？是乘至何處？[[69]](#footnote-69)

（4）當[[70]](#footnote-70)住何處？[[71]](#footnote-71)

（5）誰當乘是乘出者[[72]](#footnote-72)？[[73]](#footnote-73)」[[74]](#footnote-74)

**$（貳）佛答摩訶衍等五義**

**$一、答第一問：何等是「摩訶衍」**[[75]](#footnote-75)

**$（一）六度是摩訶衍**

佛告須菩提：「汝問：『何等是菩薩摩訶薩摩訶衍？』須菩提！六波羅蜜是菩薩摩訶薩摩訶衍。何等六？檀波羅蜜，尸羅波羅蜜，羼提波羅蜜，毘梨耶波羅蜜，禪波羅蜜，般若波羅蜜。

**$1、布施波羅蜜**

云何名檀波羅蜜？

須菩提！菩薩摩訶薩以應薩婆若心，內、外所有布施，共一切眾生，迴向阿耨多羅三藐三菩提，用無所得故。須菩提！是名菩薩摩訶薩檀波羅蜜。[[76]](#footnote-76)

**$`1318`2、持戒波羅蜜**

云何名[[77]](#footnote-77)尸羅波羅蜜？

須菩提！菩薩摩訶薩以應薩婆若心，自行十善道，亦教他行十善道，用無所得故。是名菩薩摩訶薩不著尸羅波羅蜜。

**$3、忍波羅蜜**

云何名[[78]](#footnote-78)羼提波羅蜜？

須菩提！菩薩摩訶薩以應薩婆若心，自具足忍辱，亦教他行忍辱，用無所得故。是名菩薩摩訶薩羼提波羅蜜。

**$4、精進波羅蜜**

云何名毘梨耶波羅蜜？

須菩提！菩薩摩訶薩以應薩婆若心，行五波羅蜜，懃修不息，亦安立一切眾生於五波羅蜜，用無所得故。是名菩薩摩訶薩毘梨耶波羅蜜。

**$5、禪波羅蜜**

云何名禪波羅蜜？

須菩提！菩薩摩訶薩以應薩婆若心，自以方便入諸禪[[79]](#footnote-79)，不隨禪生，亦教他令入諸禪，用無所得故。是名菩薩摩訶薩禪波羅蜜。

**$6、般若波羅蜜**

云何名般若波羅蜜？

須菩提！菩薩摩訶薩以應薩婆若心，不著一切法，亦觀一切法性，用無所得故；亦教他不著一切法，亦[[80]](#footnote-80)觀一切法性，用無所得故。是名菩薩摩訶薩般若波羅蜜。

須菩提！（393c）是為菩薩摩訶薩摩訶衍。

**$（二）十八空、四空是摩訶衍**

**$1、十八空**

復次，須菩提！菩薩摩訶薩復有[[81]](#footnote-81)摩訶衍，所謂內空、外空、內外空、空空、大空、第一義空、有為空、無為空、畢竟空、無始空、散空、性空、自相空、諸法空、不可得空、無法空、有法空、無法有法空。」

（1）須菩提白佛言：「何等為內空？」

佛言：「內法名眼、耳、鼻、舌、身、意。眼、眼空，非常非滅故。何以故？性自爾。耳、耳空，鼻、鼻空，舌、舌空，身、身空，意、意空，非常非滅故。何以故？性自爾。是名內空。」

`1319`（2）何等為外空？

外法[[82]](#footnote-82)名色、聲、香、味、觸、法。色、色空，非常非滅故。何以故？性自爾。聲、聲空，香、香空，味、味空，觸、觸空，法、法空，非常非滅故。何以故？性自爾。是名外空。

（3）何等為內外空？

內、外法名內六入、外六入。內法、內法空，非常非滅故。何以故？性自爾。外法、外法空，非常非滅故。何以故？性自爾。是名內外空。

（4）何等為空空？

一切法空，是空亦空，非常非滅故。何以故？性自爾。是名空空。

（5）何等為大空？

東方、東方[[83]](#footnote-83)空，非常非滅故。何以故？性自爾。南西北方、四維、上下，南西北方、四維、上下空，非常非滅故。何以故？性自爾。是名大空。

（6）何等為第一義空？

第一義[[84]](#footnote-84)名涅槃。涅槃、涅槃空，非常非滅故。何以故？性自爾。是名第一義空。

（7）何等為有為空？

有為法名欲界、色界、無色界。欲界、欲界空，色界、色界空，無色界、無色界空，非常非滅故。何以故？性自爾。是名有為空。

（8）何等為無為空？

無為法名為無生相、無住相、無滅相。無為法、無為法空，非常非滅故。何以故？性自爾。是名無為空。

（9）何等為畢竟空？

畢竟名諸法至竟不可得，非常非滅故。何以故？性（394a）自爾。是名畢竟空。

（10）何等為無始空？

若法初來處不可得，非常非滅故。何以故？性自爾。是名[[85]](#footnote-85)無始空。

（11）何等為散空？[[86]](#footnote-86)

散名諸法無滅，非常非滅故。何以故？性自爾。是名散空。

`1320`（12）何等為性空？

一切法性──若有為法性，若無為法性，是性非聲聞、辟支佛所[[87]](#footnote-87)作，非佛所作，亦非餘人所作。是性、性空，非常非滅故。何以故？性自爾。是名性空。

（13）何等為自相空？

自相名[[88]](#footnote-88)色──壞相，受──受相，想──取相，行──作相，識──識相；如是等有為法[[89]](#footnote-89)、無為法各各[[90]](#footnote-90)自相空，非常非滅故。何以故？性自爾。是名自相空。

（14）何等為諸法空？

諸法名色、受、想、行、識，眼、耳、鼻、舌、身、意，色、聲、香、味、觸、法，眼界、色界、眼識界，乃至意界、法界、意識界。是諸法、諸法[[91]](#footnote-91)空，非常非滅故。何以故？性自爾。是為諸法空。

（15）何等為不可得空？

求[[92]](#footnote-92)諸法不可得。是不可得空，非常非滅故。何以故？性自爾。是名不可得空。

（16）何等為無法空？

若法無，是亦空，非常非滅故。何以故？性自爾。是名無法空。

（17）何等為有法空？

有法名諸法和合中有自性相。是有法空，非常非滅故。何以故？性自爾。是名有法空。

（18）何等為無法有法空？

諸法中無法，諸法和合中有自性相。是無法有法空，非常非滅故。何以故？性自爾。是名無法有法空。

**$2、四空**

復次，須菩提！法法相空，無法無法相空，自法自法相空，他法他法相空。

（1）何等名法法相空？

法名五眾，五眾空，是名法[[93]](#footnote-93)法相空。

（2）何等名無法無法相空？

無法名無為法，是名無法無法相空。

（3）何等名自法自法空[[94]](#footnote-94)？

諸法自法空，是空非智作、非見作，是名自法自法（394b）空。

`1321`（4）何等名他法他法空？

若佛出、若佛未出，法住、法相、法位、法性、如、實際；過此諸法空，是名他法他法空。[[95]](#footnote-95)

是名菩薩摩訶薩摩訶衍。^^

【**論**】

**$$壹、就「三解脫門」說般若**（承上卷42～卷44）

**$$貳、就「菩薩、摩訶薩」說般若**（承上卷44～卷46）

**$參、就「摩訶衍義」說般若**

**$（壹）須菩提問摩訶衍等義**

**$一、應說「般若波羅蜜」，為何須菩提問「摩訶衍」，佛亦答「摩訶衍」**

問曰：是經名為「般若波羅蜜」，又佛命須菩提為菩薩說「般若波羅蜜」，須菩提應問「般若波羅蜜」，佛亦應答「般若波羅蜜」；今須菩提何以乃問「摩訶衍」，佛亦答「摩訶衍」？

答曰：

**$（一）般若、大乘，名異義一**[[96]](#footnote-96)（印順法師，《大智度論筆記》［B012］p.129）

般若波羅蜜、摩訶衍一義，但名字異；若說般若波羅蜜，說摩訶衍，無咎。

**$1、摩訶衍是佛道──佛道即六波羅密──六中般若第一大**（《大智度論筆記》［B012］p.129）

摩訶衍名佛道，行是法得至佛，所謂六波羅蜜；六波羅蜜中第一大者，般若波羅蜜，如「後品」佛種種說大因緣。[[97]](#footnote-97)

**$2、說般若則攝六度──說六度則具說菩薩道──菩薩道即大乘**（《大智度論筆記》［B012］p.129）

若說般若波羅蜜，則攝六波羅蜜；若說六波羅蜜，則具說菩薩道，所謂從初發意乃至得佛。

譬如王來，必有營從，雖不說從者，當知必有；摩訶衍亦如是，菩薩初發意所行，為求佛道故，所修集[[98]](#footnote-98)善法，隨可度眾生所說種種法，所謂《本起經》、《斷一切眾生疑經》、《華手經》、《法華經》、《雲經》、《大雲經》、《法雲經》、《彌勒問經》、《六波羅蜜經》、《摩訶般若波羅蜜經》。

如是等無量無邊阿僧祇經，或佛說、或化佛說、或大菩薩說、或聲聞說、或諸得道`1322`天說。[[99]](#footnote-99)是事和合，皆名「摩訶衍」。

此諸經中，般若波羅蜜最大故，[[100]](#footnote-100)說「摩訶衍」即知已說「般若波羅蜜」。諸餘助道法，無般若波羅蜜和合，則不能至佛；以是故，一切助道法皆是般若波羅蜜，[[101]](#footnote-101)如「後品」中[[102]](#footnote-102)佛語須菩提：「汝說摩訶衍，不異般若波羅蜜。」[[103]](#footnote-103)

**$※ 因論生論：若摩訶衍不異般若波羅蜜，何不先說「摩訶衍」**

問曰：若爾者，初何以不先說「摩訶衍」？

答曰：

**$（1）般若波羅蜜最大故應先說**

我上說「般若波羅蜜最大」，故應先說。

**$（2）佛欲說般若波羅蜜故**

又佛意欲說摩訶般若波（394c）羅蜜，放大光明。

十方諸菩薩各自問佛：「今何以有是光明？」

諸佛各[[104]](#footnote-104)答言：「娑婆世界有佛，名釋迦牟尼，欲說般若波羅蜜。」

彼諸菩薩及諸天人，和合而來。

**$（3）欲知一切法、欲得諸功德，當學般若波羅蜜故**

舍利弗問佛：「世尊！云何菩薩摩訶薩欲知一切法，習行般若波羅蜜？」[[105]](#footnote-105)

又佛「初品」中種種讚般若波羅蜜功德──「若欲得是者，當學般若波羅蜜。」

有如是等因緣故，應初說般若波羅蜜。[[106]](#footnote-106)

**$3、就「菩薩摩訶薩」說「般若」，而「摩訶薩」義中有「摩訶衍」，故般若與摩訶衍無異**

佛命須菩提：「汝為諸菩薩說般若波羅蜜！」須菩提謙言：「菩薩空但有名。」後言：「能如是解，了知菩薩相，即是行般若波羅蜜。」[[107]](#footnote-107)既知是已，問**菩薩句義**，[[108]](#footnote-108)次`1323`有**摩訶薩義**；[[109]](#footnote-109)摩訶薩義中，有**大莊嚴**、[[110]](#footnote-110)**摩訶衍**。[[111]](#footnote-111)

如勇夫雖有種種器杖[[112]](#footnote-112)莊嚴，不乘駛[[113]](#footnote-113)馬，則無能為。

是「大乘」，天竺語名「摩訶衍」。

**$（二）佛斷法愛故，又摩訶衍與般若波羅蜜不異故佛忍可**

諸佛斷法愛故，又明般若波羅蜜義無異故，佛不訶。

**$（三）結**

以是故，須菩提更作異名，問「摩訶衍」。

**$（貳）佛答摩訶衍等五義**

**$一、答第一問：何等是「摩訶衍」**

**$（一）六度是摩訶衍**

**$1、釋疑：何以但說六度為摩訶衍**

問曰：如摩訶衍序中說：「從初發心乃至佛道，為佛道故集一切善法，皆名摩訶衍。」[[114]](#footnote-114)今何以但說六波羅蜜為摩訶衍？

答曰：

**$（1）六度攝一切善法故**

如先說[[115]](#footnote-115)：「般若波羅蜜，則說六波羅蜜；說六波羅蜜，則攝一切善法。」[[116]](#footnote-116)以是故，不應作是問：「諸善法多，何以但說六波羅蜜？」

**$（2）眾善隨義相攝於六度故**

復次，摩訶衍，初發心作願乃至後方便，等六波羅蜜；是諸法雖不名為波羅蜜，然義皆在六波羅蜜中。如初發心作願、大悲等，心力大故，名**毘梨****耶波羅蜜**；捨小利、取大乘，名**般若波羅蜜**；方便即是智慧──智慧淳淨故，變名「**方便**」。[[117]](#footnote-117)教化眾生、淨佛世界等，皆在六波羅蜜中，隨義相攝。[[118]](#footnote-118)

**$`1324`2、釋疑：若六度攝一切善法，何以復說十八空等名摩訶衍**

問曰：若爾者，後何以更說「十八空、百八（395a）三昧等名摩訶衍」？

答曰：六波羅蜜是摩訶衍體，但後廣分別其義。如十八空、四十二字等，是般若波羅蜜義；百八三昧等，是禪波羅蜜義。以是故初說六波羅蜜。

**$3、釋疑：何以只說六波羅蜜，不多不少**

問曰：何以故正說六波羅蜜，不多不少？

答曰：

**$（1）隨眾生可度，說有略廣**

佛為法王，隨眾生可度，或時略說一、二、三、四；或時廣說，如《賢劫經》[[119]](#footnote-119)八萬四千波羅蜜。

**$（2）欲滅六道苦，萌生六度**

復次，六道眾生皆受身心苦惱，如（1）地獄眾生拷掠苦，（2）畜生中相殘害苦，（3）餓鬼中飢餓苦，（4）人中求欲苦，（5）天上離所愛[[120]](#footnote-120)欲時苦，（6）阿修羅道鬪諍苦；菩薩生大悲心，欲滅六道眾生苦故，生六波羅蜜。

以是故說六波羅蜜，不多不少。

**$4、釋「六波羅蜜」**

**$（1）釋「檀波羅蜜」**

**$A、五相攝檀波羅蜜**[[121]](#footnote-121)（印順法師，《大智度論筆記》［B012］p.129）

問曰：檀波羅蜜有種種相，此中佛何以但說五相，所謂「（1）用薩婆若相應心，（2）捨內、外物，（3）是福共一切眾生，（4）迴向阿耨多羅三藐三菩提，（5）用無所得故」？何以不說「大慈悲心，供養諸佛，及神通、布施」等？

答曰：是五種相中，攝一切布施。

（1）「^相應薩婆若心布施^^」者，此緣佛道、依佛道。

（2）「^捨內外^^」者，則捨一切諸煩惱。

（3）「^共眾生^^」者，則是大悲心。

（4）「^迴向^^」者，以此布施，但求佛道，不求餘報。

（5）「^用無所得故^^」者，得諸法實相般若波羅蜜氣分故，檀波羅蜜非誑非倒，亦無窮盡。

**$B、後四相為顯初義說**

問曰：若爾者，則不須五種相，但說「薩婆若相應心」則足！

`1325`答曰：此事可爾！但以眾生不知云何應薩婆若心布施義故，是故以四事分別其義。

**$C、釋五相**

**$（A）釋「應薩婆若心」**

「^應薩婆若心^^」者，以菩薩心求佛薩婆若，作緣、作念、繫心。持是布施，欲得薩婆若果，不求今世因緣名聞恩分等，亦不求後世轉輪聖王、天王富貴處；為（395b）度眾生故，不求涅槃，但欲具一切智等諸佛法，為盡一切眾生苦故，是名「應薩婆若心」。

**$（B）釋「內外物」**

「^內外物^^」者，「^內^^」名頭、腦、骨、髓、血、肉等，難捨故在初說；

「^外物^^」者，國土、妻、子、七寶、飲食等。

**$（C）釋「共一切眾生」**

「^共一切眾生^^」者，是布施福德果報，與一切眾生共用；譬如大家種穀，與人共食。菩薩福德果報，一切眾生皆來依附；譬如好菓樹，眾鳥歸集。

**$（D）釋「迴向」**

「^迴向^^」者，是福德邊，不求餘報，但求阿耨多羅三藐三菩提。

**$※ 因論生論：「應薩婆若心」與「迴向」有何異**

問曰：先言應薩婆若心，後言迴向，有何等異？

答曰：**應薩婆若心**為起諸**福德因緣**；**迴向**者，不求餘報，**但求****佛道**。

復次，**薩婆若相應心**為應阿耨多羅三藐三菩提故施，如先義說：「薩婆若為主，一切功德皆為薩婆若。」[[122]](#footnote-122)

讚佛智慧有二種：一者、無上正智名「阿耨多羅三藐三菩提」，二者、一切種智名「薩婆若」。[[123]](#footnote-123)

**$（E）釋「用無所得」**

「^用無所得^^」者，以般若波羅蜜心布施，順諸法實相而不虛誑。

如是等說檀波羅蜜義。

**$（2）釋「尸羅波羅蜜」**

**$A、釋疑：尸羅波羅蜜應總一切戒法，何以唯說十善道**[[124]](#footnote-124)

`1326`問曰：尸羅波羅蜜則總一切戒法，譬如大海總攝眾流；所謂不飲酒、不過中食、不杖加眾生等，是事十善中不攝，何以但說十善？

答曰：

**$（A）十善是總相戒，十善道攝一切戒**

佛總相說六波羅蜜，十善為總相戒，別相有無量戒。不飲酒、不過中食，入不貪中；杖不加眾生等，入不瞋中；餘道隨義相從。

戒名身業、口業，七善道所攝。十善道及初後，如發心欲殺，是時作方便──惡口，鞭打、繫縛、斫刺，乃至垂死，皆屬於初；死後剝皮、食噉、割截、歡喜，皆名後；奪命是本體──此三事和合，總名殺不善道。[[125]](#footnote-125)以是故知說十善道則攝一切戒。

**$（B）十善道是戒根本、舊戒；餘戒是客，是不惱眾生之遠因緣**

**$a、十善道為根本，餘戒為不惱眾生之遠因緣**

復次，是菩薩生慈悲（395c）心，發阿耨多羅三藐三菩提，布施利益眾生，隨其所須，皆給與之；持戒不惱眾生，不加諸苦，常施無畏。十善業道為根本，餘者是不惱眾生遠因緣。[[126]](#footnote-126)

戒律為今世取涅槃故，婬欲雖不惱眾生，心繫縛故為大罪；以是故，戒律中婬欲為初。

白衣，不殺戒在前，為求福德故。[[127]](#footnote-127)

菩薩不求今世涅槃，於無量世中往返生死，修諸功德。[[128]](#footnote-128)

**$`1327`b、十善道為舊戒，有佛無佛常有；餘戒為客，唯佛出惡世、有因緣制定方有**

十善道[[129]](#footnote-129)為舊戒，餘律儀為客。[[130]](#footnote-130)

復次，若佛出好世，則無此戒律；如釋迦文佛，雖在惡世，十二年中亦無此戒，[[131]](#footnote-131)以是故知是客。

復次，有二種戒：有佛時，或有、或無；十善，有佛、無佛常有。[[132]](#footnote-132)

**$（C）十善屬性戒，犯十善戒，雖懺悔而罪不除**

復次，戒律中戒，雖復細微，懺則清淨；犯十善戒，雖復懺悔，三惡道罪不除。如比丘殺畜生，雖復得悔，罪報猶不除。[[133]](#footnote-133)

**$（D）結**

如是等種種因緣故，但說十善業道。

**$B、自行十善，亦教他人，七事是戒，三為守護，名為尸羅波羅蜜**

亦自行，亦教他人，名為尸羅波羅蜜。

十善道──七事是戒，三為守護故，通名為尸羅波羅蜜。

**$`1328`（3）釋「餘波羅蜜」**

餘波羅蜜亦如是，隨義分別；如「初品」中六波羅蜜論議[[134]](#footnote-134)廣說。[[135]](#footnote-135)

**$5、釋「用無所得故」**

是經名《般若波羅蜜》，般若波羅蜜名捨離相；以是故，一切法中皆用無所得故。

問曰：若用有所得集諸善法猶尚為難，何況用無所得！

答曰：[[136]](#footnote-136)**若得是無所得智慧，是時能妨善****行，或生邪疑；若不得是無所得智慧，是時****無所妨，亦不生邪疑！**

佛亦不稱著心取相行諸善道。何以故？虛誑住世間，終歸於盡。若著心修善，破者則易；若著空生悔，還失是道！譬如火起草中，得水則滅；若水中生火，則無物能滅。初習行著心取相菩薩，修福（396a）德，如草生火，易可得滅；若體得實相菩薩，以大悲心行眾行，難可得破，如水中生[[137]](#footnote-137)火，無能滅者。以是故，雖用無所得心行眾行，心亦不弱，不生疑悔。

**$6、結**

是名略說六波羅蜜義。廣說如「初品」中，一一波羅蜜皆具足。[[138]](#footnote-138)

**$（二）十八空、四空是摩訶衍**

**$1、十八空**[[139]](#footnote-139)

**$（1）十八空義如初品中說**

^十八空^^者，六波羅蜜中說般若波羅蜜義，不著諸法。所以者何？以十八空故。

十八空論議，如「初品」中，佛告舍利弗：「^菩薩摩訶薩欲住十八空，當學般若波羅蜜。^^」[[140]](#footnote-140)彼義，應此中廣說。

**$（2）釋「非常非滅」**

問曰：十八空，內空等後皆言「^非常非滅故^^」，此義云何？

答曰：若人不習此空，必墮二邊，若常、若滅。所以者何？

**若諸法實有，則無****滅義，墮常中**。如人出一舍入一舍，眼雖不見，不名為無；諸法亦爾，從未來世入現在世，現在世入過去世，如是則不滅。

行者以有為患，用空破有；**心復貴空，著於****空者，則墮斷滅**。

以是故，行是空以破有，亦不著空；[[141]](#footnote-141)離是二邊，以中道行是十八空，以`1329`大悲心為度眾生，是故十八空後皆言「非常非滅」[[142]](#footnote-142)，是名摩訶衍。

若異此者，則是戲論狂人，於佛法中空無所得；如人於珍寶聚中取水精珠，眼見雖好，價無所直。

**$2、四空**

**$（1）釋疑：十八空已攝諸空，何以更說四空**

問曰：若十八空已攝諸空，何以更說四空？

答曰：十八空中，現空盡攝。諸佛有二種說法：或初略後廣，或初廣後略。

初略後廣，為解義故。

初廣後略，為易持故──或為後會眾生略說其要，或以偈頌。

今佛前廣說十八空，後略說四空[[143]](#footnote-143)相。

**$（2）釋「四空」**

**$A、法法相空**

「^法法相空^^」者，一切法中，法相不可得；如色中，色相不可得。

復次，法中不生法故，名（396b）為「^法法空^^」。

**$B、無法無法空**

「^無法無法空^^」者，無為法名「無法」。何以故？相不可得故。[[144]](#footnote-144)

問曰：佛以三相說無為法，云何言「無相」？

答曰：不然！破生故言「無生」，破住故言「無住」，破滅故言「無滅」──皆從生、住、滅邊有此名，更無別無生、無滅法。

是名「無法無法空」。

是義，如無為空中說。[[145]](#footnote-145)

**$C、自法自法空**

「^自法自法空^^」者，「自法」名諸法自性。自性有二種：一者、如世間法，地堅性等；二者、聖人知如、法性、實際。[[146]](#footnote-146)

此法空。所以者何？不由智[[147]](#footnote-147)見知故有二性空，如先說。[[148]](#footnote-148)

**$`1330`D、他法他法空**

問曰：如、法性、實際，無為法中已攝，何以復更說？

答曰：觀時分別，說五眾實相──法性、如、實際；又非空智慧觀故令空，性自爾。

問曰：如色，是自法；識，為他法。此中何以說「如、法性、實際，有佛、無佛常住，過是名為他法空」？

答曰：有人未善斷見結故，處處生著。是人聞是如、法性、實際，謂「過是已，更有餘法」；以是故說「過如、法性、實際亦空」。

1. （1）三事：1、大莊嚴（〈15 大莊嚴品〉），2、發趣大乘（〈15 大莊嚴品〉），3、乘於大乘（〈16 乘乘品〉）。

   （2）《摩訶般若波羅蜜經》卷4〈15 辯才品〉：「^富樓那彌多羅尼子言：『是菩薩大誓莊嚴、是菩薩發趣大乘、是菩薩乘於大乘，以是故，是菩薩名摩訶薩。』^^」（大正8，244c20-23）

   （3）《大智度論》卷45〈15 大莊嚴品〉：「^富樓那彌多羅尼子言：『是菩薩**大莊嚴**、是菩薩**發趣大乘**、是菩薩**乘於大乘**；以是故，是菩薩名摩訶薩。』^^」（大正25，385c6-9） [↑](#footnote-ref-1)
2. !! ┌修行六度三輪體空………… ┐

   乘於大乘 ┤修諸妙行修亦不得 ├自利乘

   │若我若法達不可得………… ┘

   └具足神通成就眾生………… …利他乘!!（印順法師，《大智度論筆記》〔B012〕p.128） [↑](#footnote-ref-2)
3. 參見《大般若波羅蜜多經》卷412〈14 乘大乘品〉：「^滿慈子言：『舍利子！若菩薩摩訶薩修行般若波羅蜜多時，以一切智智相應作意，大悲為首，用無所得而為方便，雖乘布施波羅蜜多而不得布施波羅蜜多，不得施者、受者、施物及所遮法。』^^」（大正7，67b26-c1） [↑](#footnote-ref-3)
4. 是＋（名）【元】【明】。（大正25，389d，n.19） [↑](#footnote-ref-4)
5. 參見《大般若波羅蜜多經》卷412〈14 乘大乘品〉：「^復次，舍利子！若菩薩摩訶薩以一切智智相應作意，大悲為首，用無所得而為方便，為遣修故修四念住乃至八聖道支，修三解脫門，如是乃至修佛十力乃至十八佛不共法。舍利子！是為菩薩摩訶薩普為利樂諸有情故乘於大乘。」^^（大正7，67c13-18） [↑](#footnote-ref-5)
6. 〔若〕－【宋】【元】【明】【聖】。（大正25，389d，n.21） [↑](#footnote-ref-6)
7. 法住＝法位【聖】【石】，法住＋（法位）【元】【明】。（大正25，389d，n.22） [↑](#footnote-ref-7)
8. 〔如是〕－【宋】【元】【明】【聖】。（大正25，389d，n.23） [↑](#footnote-ref-8)
9. 三事：指菩薩「大莊嚴、發趣大乘、乘於大乘」。參見《摩訶般若波羅蜜經》卷4〈15 辯才品〉：「^富樓那彌多羅尼子言：『是菩薩大誓莊嚴、是菩薩發趣大乘、是菩薩**乘於大乘**，以是故，是菩薩名摩訶薩。』^^」（大正8，244c20-23） [↑](#footnote-ref-9)
10. 參見《大智度論》卷45（大正25，385c5-389a26）。 [↑](#footnote-ref-10)
11. 因：5.依托，利用，憑藉。（《漢語大詞典》（三），p.603） [↑](#footnote-ref-11)
12. !! ┌大莊嚴───直行六度不破吾我

    摩訶薩三事不同 ┤發趣大乘──入眾生空未入法空

    └乘於大乘──因眾生空入法空中!!

    （印順法師，《大智度論筆記》〔B011〕p.128） [↑](#footnote-ref-12)
13. 雜＝離【宋】。（大正25，389d，n.27） [↑](#footnote-ref-13)
14. （故）＋離【聖】。（大正25，389d，n.28） [↑](#footnote-ref-14)
15. 〔相〕－【宋】【元】【明】。（大正25，390d，n.1） [↑](#footnote-ref-15)
16. 參見《大智度論》卷42（大正25，365c5-20）。 [↑](#footnote-ref-16)
17. （1）《摩訶般若波羅蜜經》卷4〈15 辯才品〉：「^富樓那彌多羅尼子言：『**是菩薩大誓莊嚴**、是菩薩發趣大乘、是菩薩乘於大乘，以是故，是菩薩名**摩訶薩**。』^^」（大正8，244c20-23）

    （2）《大智度論》卷45〈15 大莊嚴品〉：「^富樓那彌多羅尼子言：『**是菩薩大莊嚴**、是菩薩發趣大乘、是菩薩乘於大乘，以是故，是菩薩名**摩訶薩**。』^^」（大正25，385c6-9）

    （3）《大智度論》卷46〈17 無縛無脫品〉：「^上富樓那說**大莊嚴及發大誓莊嚴相**，今須菩提作是念：『富樓那未得一切智，雖說大莊嚴，或當有錯。』是故問佛取定。佛為須菩提說『檀波羅蜜大莊嚴，乃至一切智』。^^」（大正25，391b4-8） [↑](#footnote-ref-17)
18. （誓）＋莊嚴【石】。（大正25，390d，n.8） [↑](#footnote-ref-18)
19. 參見《大般若波羅蜜多經》卷413〈15 無縛解品〉：「^爾時，具壽善現白佛言：『世尊！如說菩薩摩訶薩被大乘鎧者，云何菩薩摩訶薩被大乘鎧？』^^」（大正7，68b13-14） [↑](#footnote-ref-19)
20. !! 大莊嚴二義 ┬六波羅密是大莊嚴（攝諸功德）。

    └大誓莊嚴是大莊嚴。 !!（印順法師，《大智度論筆記》〔B012〕p.128） [↑](#footnote-ref-20)
21. 振＝震【元】【明】【聖】。（大正25，390d，n.9） [↑](#footnote-ref-21)
22. 纓＝瓔【宋】【元】【明】。（大正25，390d，n.11） [↑](#footnote-ref-22)
23. （1）搗＝擣【聖】。（大正25，390d，n.12）

    （2）搗（^ㄉㄠˇ^^）：1.舂，捶。〔唐〕杜甫《雨》詩之一：“柴扉臨野碓，半濕搗香粳。”（《漢語大詞典》（六），p.803）

    （3）《一切經音義》卷11：「^擣香（多老反，**末香**也。古人語朴，故云擣香也）。^^」（大正54，375 b21） [↑](#footnote-ref-23)
24. ［唐］澄觀撰，《大方廣佛華嚴經疏》卷16〈12 賢首品〉：「^澤香即塗香也。^^」（大正35，625c29） [↑](#footnote-ref-24)
25. 〔法〕－【宋】【元】【明】【聖】。（大正25，390d，n.13） [↑](#footnote-ref-25)
26. （於）＋六【宋】【元】【明】。（大正25，390d，n.14） [↑](#footnote-ref-26)
27. 給＝所【石】。（大正25，390d，n.15） [↑](#footnote-ref-27)
28. 〔化〕－【宋】【元】【明】【聖】。（大正25，390d，n.21） [↑](#footnote-ref-28)
29. 〔師〕－【宋】【元】【明】。（大正25，390d，n.22） [↑](#footnote-ref-29)
30. （工）＋幻【元】【明】【石】。（大正25，391d，n.2） [↑](#footnote-ref-30)
31. 案：依前文例，此處應可增補「餘如上說」等字。 [↑](#footnote-ref-31)
32. 中＋（眾生）【石】。（大正25，391d，n.3） [↑](#footnote-ref-32)
33. 參見《大般若波羅蜜多經》卷413〈15 無縛解品〉：「^復次，善現！若菩薩摩訶薩被如上說諸功德鎧，以一切智智相應作意，大悲為首，用無所得而為方便，利益安樂一切有情，不雜聲聞、獨覺作意。是菩薩摩訶薩不作是念：『我當安立爾所有情於布施等波羅蜜多，爾所有情不當安立。』但作是念：『我當安立無量無數無邊有情於布施等波羅蜜多。』^^」（大正7，70a14-20） [↑](#footnote-ref-33)
34. 洹＝含【元】【明】。（大正25，391d，n.4） [↑](#footnote-ref-34)
35. 住＝行【元】【明】【石】。（大正25，391d，n.5） [↑](#footnote-ref-35)
36. !! 大莊嚴二義 ┬六波羅密是大莊嚴（攝諸功德）

    └大誓莊嚴是大莊嚴 !!（印順法師，《大智度論筆記》〔B012〕p.128） [↑](#footnote-ref-36)
37. 參見《大智度論》卷11（大正25，140c15-145a1），《大智度論》卷22（大正25，226c1-227b22）。 [↑](#footnote-ref-37)
38. 參見《摩訶般若波羅蜜經》卷25〈81 具足品〉（大正8，406a3-19），《大智度論》卷39（大正25，345a2-22）。 [↑](#footnote-ref-38)
39. 參見《大智度論》卷38〈4 往生品〉：「^有菩薩摩訶薩行般若波羅蜜，以方便力入初禪，此間命終生梵天處，作大梵天王。^^」（大正25，340b14-16） [↑](#footnote-ref-39)
40. （1）〔法身〕－【聖】。（大正25，391d，n.7）

    （2）法身菩薩，參見《大智度論》卷38〈4 往生品〉：「^菩薩有二種：一者、隨業生，二者、得法性身。為度眾生故，種種變化身生三界，具佛功德度脫眾生故。^^」（大正25，340a2-4）

    《大智度論》卷38〈4 往生品〉：「^菩薩有二種：一者、生身菩薩，二者、法身菩薩。一者、斷結使，二者、不斷結使。法身菩薩斷結使得六神通，生身菩薩不斷結使、或離欲得五神通。^^」（大正25，342a22-25） [↑](#footnote-ref-40)
41. （出）＋六【宋】【元】【明】。（大正25，391d，n.8） [↑](#footnote-ref-41)
42. 關於波羅蜜之數目，參見印順法師，《初期大乘佛教之起源與開展》，pp.140-145、pp.1102-1103。 [↑](#footnote-ref-42)
43. 印順法師，《大智度論》（標點本），p.1750校勘：「自立」二字疑誤。 [↑](#footnote-ref-43)
44. 《正觀》（6），p.124：參見《大智度論》卷46（大正25，391b21-28）。 [↑](#footnote-ref-44)
45. 《大般若波羅蜜多經》卷413〈15 無縛解品〉：「^爾時，善現白佛言：『世尊！如我解佛所說義者，諸菩薩摩訶薩不被功德鎧，當知是為被大乘鎧。何以故？以一切法自相空故。』^^」（大正7，70b19-21） [↑](#footnote-ref-45)
46. 〔空〕－【宋】【元】【明】。（大正25，391d，n.11） [↑](#footnote-ref-46)
47. 知＋（是）【宋】【元】【明】。（大正25，391d，n.12） [↑](#footnote-ref-47)
48. 說＝言【宋】【元】【明】【聖】【石】。（大正25，391d，n.13） [↑](#footnote-ref-48)
49. 參見《大般若波羅蜜多經》卷413〈15 無縛解品〉：「^佛告善現：『如是！如是！如汝所說。善現當知！一切智智無造無作，一切有情亦無造無作，諸菩薩摩訶薩為此事故被大乘鎧。』^^」（大正7，70c9-13） [↑](#footnote-ref-49)
50. 參見《大般若波羅蜜多經》卷413〈15 無縛解品〉：「^佛告善現：『由諸作者不可得故，一切智智無造無作，一切有情亦無造無作。所以者何？善現！色非造非不造、非作非不作，受、想、行、識非造非不造、非作非不作。何以故？色乃至識畢竟不可得故。』^^」（大正7，70c15-19） [↑](#footnote-ref-50)
51. 嚮＝響【宋】＊【元】＊【明】。（大正25，392d，n.2） [↑](#footnote-ref-51)
52. （1）菩提＝菩薩【宋】【元】【明】。（大正25，392d，n.3）

    （2）《光讚經》卷6〈15 無縛品〉：「^其**菩薩**者，亦無有造，亦非不造，亦無所行，亦無所作；薩芸若慧、一切哀慧，亦非有造，亦非不造，亦無所行，亦無所作。所以者何？究竟本末無有根原亦不可得。^^」（大正8，187c20-24）

    （3）《放光般若經》卷3〈18 僧那僧涅品〉：「^如及法性、真際，亦無所作、亦無所為；**菩薩**、薩云若，亦無所作、亦無所為。何以故？無有本際故。^^」（大正8，22a29-b2）

    （4）《大般若波羅蜜多經》卷413〈15 無縛解品〉：「^善現！**菩薩摩訶薩**非造非不造、非作非不作，如來應正等覺非造非不造、非作非不作。何以故？菩薩摩訶薩、如來應正等覺畢竟不可得故。^^」（大正7，71b5-8）

    （5）《大智度論》卷46〈17 無縛無脫品〉：「^又謂**菩薩**、佛、一切種智是實法，能有所作。以是故，佛言『是法亦畢竟空故，亦無所作』，作相因緣生故。^^」（大正25，393a11-13）

    （6）《大正藏》原作「菩提」，今依【宋】【元】【明】、《光讚經》、《放光般若經》、《大般若波羅蜜多經》及《大智度論》釋文作「菩薩」。 [↑](#footnote-ref-52)
53. 參見《大般若波羅蜜多經》卷413〈15 無縛解品〉：「^復次，滿慈子！一切法無縛無解。何以故？以一切法無所有故、遠離故、寂靜故、無生故、無滅故、無染故、無淨故無縛無解。^^」（大正7，71c25-27） [↑](#footnote-ref-53)
54. 參見《大般若波羅蜜多經》卷413〈15 無縛解品〉：「^滿慈子！若菩薩摩訶薩修行無縛無解六波羅蜜多，能證無縛無解一切法性，無所有故、遠離故、寂靜故、無生故、無滅故、無染故、無淨故無縛無解。滿慈子當知！是菩薩摩訶薩名被無縛無解大乘鎧者。^^」（大正7，72b24-28） [↑](#footnote-ref-54)
55. 〔故〕－【宋】【元】【明】。（大正25，392d，n.5） [↑](#footnote-ref-55)
56. 〔如〕－【宋】【元】【明】【聖】。（大正25，392d，n.6） [↑](#footnote-ref-56)
57. 王＝主【宋】【元】【明】。（大正25，392d，n.7） [↑](#footnote-ref-57)
58. !!發大莊嚴 ┬知諸法空寂滅相

    └不捨本願精進　　　!!（印順法師，《大智度論筆記》〔B012〕p.129） [↑](#footnote-ref-58)
59. 〔無〕－【石】。（大正25，393d，n.3） [↑](#footnote-ref-59)
60. （乃）＋至【石】。（大正25，393d，n.4） [↑](#footnote-ref-60)
61. 〔法〕－【宋】【元】【明】【聖】。（大正25，393d，n.5） [↑](#footnote-ref-61)
62. 〔人〕－【聖】。（大正25，393d，n.6） [↑](#footnote-ref-62)
63. 墮＝隨【■】＊。（大正25，393d，n.7） [↑](#footnote-ref-63)
64. 無縛無脫：無所有故、離故、寂滅故、不生故。

    凡法虛誑不可得，故非縛。聖法畢竟空，故非解。

    煩惱不牽墮凡夫中故不縛。不以無漏破煩惱故不解。（《大智度論筆記》〔E004〕p.293） [↑](#footnote-ref-64)
65. （（大智度論釋摩訶衍品第十八））十二字＝（（釋摩訶衍品第十八經作問乘品））十三字【明】，（（摩訶般若波羅蜜品第十七摩訶衍品））十五字【石】。（大正25，393d，n.9） [↑](#footnote-ref-65)
66. （1）《大品經義疏》卷5：「^**明摩訶衍義以說般若**，即是廣就大乘法說般若也。^^」（卍新續藏24，246a10-11）

    （2）《大智度論疏》卷17：「^第九品者名為〈集散品〉，即是命說分中第三大分，從此下去，始明善吉承命正說波若。就正說文中，大有四分：**初、從此品、〈10 相行品〉、〈11 約**※**品〉，此之三品，然三解然**※**門明說波若。**第二、從〈12 句義品〉已下，去至〈17 縛解品〉，是就**人大**就於波若；已知大法故名為大人。第三、從〈18 摩訶衍品〉已下，去訖至〈24 會宗品〉，有七品經文，次就於**法大**已說波若；以為大人所知故名大法。第四、從〈25 十無品〉及〈26 無生品〉，生此之二品，初明除生，後明遣法，故約**遣相門**以明波若。」^^（卍新續藏46，864a1-9）

    ※案：「**約**品」應作「**幻**品」。

    ※案：「三解**然**門」應作「三解**脫**門」。

    （3）《摩訶般若波羅蜜經》〈9 集散品〉至〈26 無生品〉約可分四大部分：**壹、就三解脫門說般若**（〈9 集散品〉、〈10 行相品〉〈11 幻人無作品〉，見《大智度論》卷42～卷44），**貳、就「菩薩、摩訶薩」說般若**（〈12 句義品〉、〈13 摩訶薩品〉、〈14 斷見品〉、〈15 大莊嚴品〉、〈16 乘乘品〉、〈17 無縛無脫品〉，見《大智度論》卷44～卷46），**參、就摩訶衍義說般若**（〈18 摩訶衍品〉、〈19 四念處品〉、〈20 發趣品〉、〈21 出到品〉、〈22 勝出品〉、〈23 含受品〉、〈24 會宗品〉，見《大智度論》卷46～卷52），**肆、以（遣相門）無生門說般若**（〈25 十無品〉及〈26 無生品〉，見《大智度論》卷52～卷53）。 [↑](#footnote-ref-66)
67. 「菩薩摩訶薩摩訶衍」，參見〈18 摩訶衍品〉、〈19 四念處品〉（《大智度論》卷46～卷48）。 [↑](#footnote-ref-67)
68. 「菩薩摩訶薩發趣大乘」，參見〈20 發趣品〉（《大智度論》卷49～卷50）。 [↑](#footnote-ref-68)
69. 「是乘發何處」、「是乘至何處」，參見〈21 出到品〉（《大智度論》卷50）。 [↑](#footnote-ref-69)
70. （是乘）＋當【元】【明】。（大正25，393d，n.10） [↑](#footnote-ref-70)
71. 是乘「當住何處」，參見〈21 出到品〉（《大智度論》卷50）。 [↑](#footnote-ref-71)
72. 〔誰當乘是乘出者〕－【宋】【元】【明】。（大正25，393d，n.11） [↑](#footnote-ref-72)
73. 「誰當乘是乘出者」，參見〈21 出到品〉（《大智度論》卷50）。 [↑](#footnote-ref-73)
74. 參見《大般若波羅蜜多經》卷413〈16 三摩地品〉：「^爾時，具壽善現白佛言：『世尊！何等是菩薩摩訶薩大乘相？齊何當知菩薩摩訶薩發趣大乘？如是大乘從何處出？至何處住？如是大乘為何所住？誰復乘是大乘而出？』^^」（大正7，72c1-4） [↑](#footnote-ref-74)
75. 印順法師，《初期大乘佛教之起源與開展》，pp.682-683：

    ^〔《摩訶般若波羅蜜經》〕內容的增廣：主要是〈問乘品〉（第十九）、〈廣乘品〉』（第二十）、〈發趣品〉（第二十一），占「中分」全部的百分之七。「下品般若」說到：「菩薩發大莊嚴，乘大乘故，是名摩訶薩。」對於「大乘」，只說「大乘者無有量，無分數故」。大乘是虛空一般的容受一切眾生；沒有來處、去處、住處；三世平等。「中品般若」的「中分」，從大乘是菩薩行的見地，列舉了大乘的內容：

    1、六波羅蜜、十八空、百八三昧。

    2、四念處、四正勤、四如意分、五根、五力、七覺分、八聖道分、（空無相無作）三三昧、十一智、三（無漏）根、（有覺有觀等）三三昧、十念、四禪、四無量心、四無色定、八背捨、九次第定。

    3、十力、四無所畏、四無閡智、十八不共法

    4、四十二字門

    這四類中，1、是菩薩法。2、是共二乘法。菩薩是遍學一切的，所以三十七道品等，也是大乘法的一分。不過每一法門，都說是「以不可得故」，表示為與般若不可得相應的行門。3、是佛的功德。4、字門是陀羅尼。在「中品般若」（及「上品般若」）中，字門每每是列在最後的。字門的自成一類，表示了字義本是世間學，被融攝而屬於大乘的。在初期大乘中，字門陀羅尼是比較後起的。「中分」在說明了「何為大乘」以後，又說到「大乘發趣」，就是「從一地至一地」，敘述了「十地」的行法。這是「中分」所增廣的部分，其他片段的增入，如「阿毘跋致相貌」、「魔事」等，都有部分的增廣。^^ [↑](#footnote-ref-75)
76. 參見《大般若波羅蜜多經》卷413〈16 三摩地品〉：「^善現！云何布施波羅蜜多？若菩薩摩訶薩以一切智智相應作意，大悲為首，用無所得而為方便，自捨一切內外所有，亦勸他捨內外所有，持此善根與一切有情同共迴向一切智智。善現！是為菩薩摩訶薩布施波羅蜜多。^^」（大正7，72c9-14） [↑](#footnote-ref-76)
77. 〔名〕－【宋】【元】【明】。（大正25，393d，n.12） [↑](#footnote-ref-77)
78. 〔名〕－【宋】【元】【明】【聖】。（大正25，393d，n.13） [↑](#footnote-ref-78)
79. 禪＋（而）【石】。（大正25，393d，n.14） [↑](#footnote-ref-79)
80. 〔亦〕－【宋】【元】【明】【聖】。（大正25，393d，n.15） [↑](#footnote-ref-80)
81. 〔復有〕－【宋】【元】【明】【聖】。（大正25，393d，n.16） [↑](#footnote-ref-81)
82. 法＝空【宋】【元】【明】。（大正25，393d，n.17） [↑](#footnote-ref-82)
83. 方＋（相）【石】。（大正25，393d，n.18） [↑](#footnote-ref-83)
84. 義＋（空）【石】。（大正25，393d，n.19） [↑](#footnote-ref-84)
85. 名＝為【宋】【元】【明】。（大正25，394d，n.1） [↑](#footnote-ref-85)
86. 印順法師，《空之探究》，p.168：

    ^散無散空：梵本十萬頌本（「上本般若」），二萬五千頌本（「中本般若」），原文作anavakāra-śūnyatā，是無散空。無散空是《般若經》的本義，如《放光般若經》譯為「無作空」。解說為「於諸法無所棄」。《光讚般若經》譯為「不分別空」，解說為：「彼無能捨法亦無所住」。《摩訶般若波羅蜜經》雖譯為「散空」，解說也還是：「散名諸法無滅」。《大般若波羅蜜經》「第三分」說：「若法無放、棄、捨可得，說名無散」。《般若》明空，不以無常為正觀，所以無棄、無捨的是無散；無散（或譯作「無變異」）是空的，名無散空。《大智度論》引《阿含經》，解說為「散空」，正是龍樹論意。^^ [↑](#footnote-ref-86)
87. 〔所〕－【宋】【元】【明】。（大正25，394d，n.2） [↑](#footnote-ref-87)
88. 名＝色【石】。（大正25，394d，n.3） [↑](#footnote-ref-88)
89. 〔法〕－【宋】【元】【明】【聖】。（大正25，394d，n.4） [↑](#footnote-ref-89)
90. 各＋（相）【石】。（大正25，394d，n.5） [↑](#footnote-ref-90)
91. 〔諸法〕－【宋】【元】【明】。（大正25，394d，n.7） [↑](#footnote-ref-91)
92. 求＋（覓）【元】【明】【石】。（大正25，394d，n.8） [↑](#footnote-ref-92)
93. 〔法〕－【元】【明】，〔法法〕－【聖】。（大正25，394d，n.10） [↑](#footnote-ref-93)
94. 法空＝法相空【明】。（大正25，394d，n.13） [↑](#footnote-ref-94)
95. 《大般若波羅蜜多經．第二分》卷413〈16 三摩地品〉：「^復次，善現！有性由有性空，無性由無性空，自性由自性空，他性由他性空。云何**有性由有性空**？有性謂有為法，此有性由有性空。云何**無性由無性空**？無性謂無為法，此無性由無性空。云何**自性由自性空**？謂一切法皆自性空，此空非智所作、非見所作，亦非餘所作，是謂自性由自性空。云何**他性由他性空**？謂一切法若佛出世、若不出世，法住、法定、法性、法界、法平等性、法離生性、真如不虛妄性、不變異性、實際，皆由他性故空，是謂他性由他性故空。^^」（大正7，73c21-74a2） [↑](#footnote-ref-95)
96. !! 般若大乘名異義一 ┬摩訶衍是佛道───佛道即六波羅密────六中般若第一大。

    └說般若則攝六度──說六度則具說菩薩道──菩薩道即大乘。!!

    （印順法師，《大智度論筆記》〔B012〕p.129） [↑](#footnote-ref-96)
97. 《正觀》（6），p.124：參見《大智度論》卷62（大正25，498c16-499b14）。 [↑](#footnote-ref-97)
98. 集＝習【宋】【元】【明】。（大正25，394d，n.15） [↑](#footnote-ref-98)
99. 大乘五人說。（印順法師，《大智度論筆記》〔E005〕p.294） [↑](#footnote-ref-99)
100. 大乘經般若最大。（印順法師，《大智度論筆記》〔E005〕p.294） [↑](#footnote-ref-100)
101. 助道法皆是般若：無般若合不能至佛。（印順法師，《大智度論筆記》〔E005〕p.294） [↑](#footnote-ref-101)
102. 〔中〕－【宋】【元】【明】【聖】。（大正25，394d，n.19） [↑](#footnote-ref-102)
103. 《正觀》（6），p.124：

     （1）《摩訶般若波羅蜜經》卷7〈24 會宗品〉：「^汝說摩訶衍，隨般若波羅蜜不離。^^」（大正8，266c10-11）

     （2）《摩訶般若波羅蜜經》卷7〈24 會宗品〉：「^摩訶衍不異般若波羅蜜，般若波羅蜜不異摩訶衍；般若波羅蜜、摩訶衍無二無別。^^」（大正8，267a8-10）

     （3）《放光般若經》卷5：「^汝所說摩訶衍教者，順從、無違、不失般若波羅蜜教也。^^」（大正8，33b20-22）

     （4）《光讚經》卷9：「^汝說摩訶衍，為隨般若波羅蜜教。^^」（大正8，204b10-11） [↑](#footnote-ref-103)
104. 各＋（各）【石】。（大正25，394d，n.20） [↑](#footnote-ref-104)
105. 《正觀》（6），p.125：參見《摩訶般若波羅蜜經》卷1（大正8，217b8-218c21），《放光般若經》卷1（大正8，1b9-2b2），《光讚經》卷1（大正8，147b9-149a13）。 [↑](#footnote-ref-105)
106. 《正觀》（6），p.125：參見《摩訶般若波羅蜜經》卷1（大正8，218c17-221a20），《放光般若經》卷1（大正8，2b28-4b16），《光讚經》卷1（大正8，149a10-151c7）。 [↑](#footnote-ref-106)
107. 參見《摩訶般若波羅蜜經》卷2～卷4〈7 三假品〉～〈11 幻學品〉（大正8，230b22-241c9）釋文參見《大智度論》卷41～卷44（大正25，357a-379b）。 [↑](#footnote-ref-107)
108. 參見《摩訶般若波羅蜜經》卷4〈12 句義品〉（大正8，241c11-242c3），《大智度論》卷44（大正25，379b14-381a8）。 [↑](#footnote-ref-108)
109. 參見《摩訶般若波羅蜜經》卷4〈13 金剛品（摩訶薩品）〉～〈17 莊嚴品（無縛無脫品）〉（大正8，243b11-249c28），《大智度論》卷45～卷46（大正25，383a21-396b17）。 [↑](#footnote-ref-109)
110. 參見《摩訶般若波羅蜜經》卷5〈15 辯才品（大莊嚴品）〉～〈17 莊嚴品（無縛無脫品）〉（大正8，244c19-249c28），《大智度論》卷45～卷47（大正25，385c16-396b17）。 [↑](#footnote-ref-110)
111. （1）參見《摩訶般若波羅蜜經》卷4〈15 辯才品〉：「^富樓那彌多羅尼子言：『是菩薩**大誓莊嚴、**是菩薩**發趣大乘、**是菩薩**乘於大乘**，以是故，是菩薩名**摩訶薩**。』^^」（大正8，244c20-23）

     （2）摩訶衍，詳見《摩訶般若波羅蜜經》卷5〈18 問乘品（摩訶衍品）〉～〈19 廣乘品（四念處品）〉（大正8，250a2-256b28），《大智度論》卷46～卷48（大正25，393b1-409c15）。 [↑](#footnote-ref-111)
112. 杖＝仗【宋】【元】【明】【聖】。（大正25，394d，n.22） [↑](#footnote-ref-112)
113. 駛＝快【宋】【元】【明】【聖】【石】。（大正25，394d，n.23） [↑](#footnote-ref-113)
114. 《正觀》（6），p.125：參見《大智度論》卷46（大正25，394b13-22）。 [↑](#footnote-ref-114)
115. 說＋（說）【石】。（大正25，394d，n.24） [↑](#footnote-ref-115)
116. 《正觀》（6），p.126：參見《大智度論》卷46（大正25，394b12-26）。 [↑](#footnote-ref-116)
117. 方便即是智慧：智慧淳淨變名方便。（印順法師，《大智度論筆記》〔E005〕p.294） [↑](#footnote-ref-117)
118. 參見《大智度論》卷27〈1 序品〉：「^九菩薩道，所謂六波羅蜜、方便、成就眾生、淨佛世界。^^」（大正25，258b14-16） [↑](#footnote-ref-118)
119. 參見《現在賢劫千佛名經》（大正14，383b27-c4）。 [↑](#footnote-ref-119)
120. 愛＝受【元】【明】。（大正25，395d，n.3） [↑](#footnote-ref-120)
121. !! ┌應薩婆若心……起施因緣

     │內外所有布施

     五相攝檀波羅密 ┤共一切眾生（大悲）

     │回向無上覺……是施福果

     └用無所得 !!（印順法師，《大智度論筆記》〔B012〕p.129） [↑](#footnote-ref-121)
122. 《正觀》（6），p.126：參見《大智度論》卷11（大正25，140a23-153a23）、卷22（大正25，226c1-227b22）、卷29（大正25，271a-b，272b29-c5）。 [↑](#footnote-ref-122)
123. !! 佛慧二種 ┬無上正智

     └一切種智　　!!（印順法師，《大智度論筆記》〔B012〕p.129） [↑](#footnote-ref-123)
124. （1）《摩訶般若波羅蜜經》卷5：「^云何名尸羅波羅蜜？須菩提，菩薩摩訶薩以應薩婆若心，自行十善道，亦教他行十善道，以無所得故，是名菩薩摩訶薩尸羅波羅蜜。^^」（大正8，250a13-16）

     （2）參見釋厚觀，〈《大智度論》中的十善道〉，《深觀廣行的菩薩道》，pp.40-48。

     （3）十善業道：是總相戒。十善道攝一切戒。十善道是戒根本。舊戒。犯十善戒，懺不除罪。七事是戒，三為守護。（印順法師，《大智度論筆記》〔E005〕p.294） [↑](#footnote-ref-124)
125. 參見《大毘婆沙論》卷113（大正27，583b-584b），《俱舍論》卷16（大正29，84c-85a） [↑](#footnote-ref-125)
126. （1）!!持戒──本在不惱眾生常施無畏 ┬根本──十善

     └遠緣──餘戒!!

     （印順法師，《大智度論筆記》〔B012〕p.130）

     （2）參見釋厚觀，〈《大智度論》中的十善道〉，《深觀廣行的菩薩道》，p.42：

     ^菩薩發菩提心，本來應該以財施、法施、無畏施等等救度眾生為職志。如果菩薩不守十善道，反而殺害眾生、盜眾生財物、施以暴行、惡口，以邪見引導眾生入惡道的話，那怎能算是菩薩呢？而且帶給眾生最大痛苦的，不外乎殺、盜……邪見等十不善道，並不是過午不食、畜長鉢等行為。當然菩薩要圓滿一切戒行，這些也不能忽略，但是從「不惱眾生」的觀點來看，菩薩持的戒，應以十善道為根本，它是不惱眾生的近因緣；其它的戒律則是不惱眾生的遠因緣。^^ [↑](#footnote-ref-126)
127. !! 白衣出家戒異 ┬出家──為今世取涅槃故──婬欲為初

     └白衣──為求福德故──不殺在前!!

     （印順法師，《大智度論筆記》〔B012〕p.131） [↑](#footnote-ref-127)
128. 釋厚觀，〈《大智度論》中的十善道〉，《深觀廣行的菩薩道》，p.43：「^比丘戒、比丘尼戒等出家戒，是為了速得涅槃，不受後有，故以不婬戒為先；而五戒、八齋戒等在家戒則重在求今世、來世之福樂，以不殺戒為先。而八齋戒之戒體是一日一夜；五戒、比丘戒、比丘尼戒是盡形壽；但在家菩薩、出家菩薩不是為了求福樂，也不是為了速求涅槃，而是於無量世中以十善道為基礎，積集無量功德，廣度一切眾生。因此菩薩的十善道，不是盡形壽受持而已，而是一直到成佛為止，可以說菩薩的尸羅波羅蜜是盡未來際的戒法。^^」 [↑](#footnote-ref-128)
129. 〔道〕－【宋】【元】【明】【聖】。（大正25，395d，n.10） [↑](#footnote-ref-129)
130. （1）!!二種戒 ┬舊戒

     └客戒　　!!（印順法師，《大智度論筆記》〔B012〕p.130）

     （2）釋厚觀，〈《大智度論》中的十善道〉，《深觀廣行的菩薩道》，p.52：「^即使如來未出世仍有十善道；而比丘戒等律儀必須存在於有佛時代，而且是處於惡世，眾生有犯罪因緣時佛才會制定。由於比丘戒等律儀不是永遠存在的，故稱為客或稱為新戒；而十善道於有佛無佛常有，故為主或稱為舊戒。^^」 [↑](#footnote-ref-130)
131. （1）關於釋尊於十二年中未制戒之說，參見《四分僧戒本》：「^善護於口言，自淨其志意，身莫作諸惡，此三業道淨，能得如是行，是大仙人道──此是釋迦牟尼如來無所著等正覺於十二年中為無事僧說是戒經；從是已後廣分別說。^^」（大正22，1030b4-9）

     《根本說一切有部毘奈耶》卷1：「^薄伽梵從初證覺，於十二年中，諸聲聞弟子無有過失，未生瘡疱；世尊為諸弟子說略別解脫戒。^^」（大正23，628a3-5）

     （2）亦有二十年中未制戒之說，參見《善見律毘婆沙》卷5：「釋迦牟尼佛從菩提樹下**二十年中**皆說教授波羅提木叉。」（大正24，708a7-8）《善見律毘婆沙》卷6：「^佛從菩提樹下**二十年中**未為諸弟子結戒。^^」（大正24，713a22-23）

     （3）毘尼：十二年制戒［前又有一文］。（印順法師，《大智度論筆記》〔H010〕p.397） [↑](#footnote-ref-131)
132. （1）!!二種戒 ┬有佛無佛※，或有或無

     └有佛無佛常有（十善）　　!!（印順法師，《大智度論筆記》〔B012〕p.130）

     案：導師筆記原作「有佛無佛」，依論似應作「有佛」。

     （2）《優婆塞戒經》卷6：「^善生言：『世尊！諸佛如來未出世時，菩薩摩訶薩以何為戒？』『善男子！佛未出世，是時無有三歸依戒，唯有智人求菩提道，修十善法。』^^」（大正24，1066c4-6） [↑](#footnote-ref-132)
133. （1）!!二種戒 ┬懺則淨────律中微細戒。

     └懺而罪不除──犯十善戒。 !!（印順法師，《大智度論筆記》〔B012〕p.130）

     （2）釋厚觀，〈《大智度論》中的十善道〉，《深觀廣行的菩薩道》，p.52：「^十善道是道德規範，屬於性戒，與善惡業道有關，故不論在家、出家、受戒、不受戒，守之則清淨，犯了就是染污，要受惡的果報。其他的律儀，有的是與性罪有關的道德規範。但有的是生活規定等遮戒，只要如法懺悔，不一定會受後世果報。^^」 [↑](#footnote-ref-133)
134. 議＝義【宋】【元】【明】。（大正25，395d，n.14） [↑](#footnote-ref-134)
135. 《正觀》（6），p.126：參見《大智度論》卷11～卷18（大正25，139a24-197b9）。 [↑](#footnote-ref-135)
136. 印順法師，《大智度論》（標點本），p.1772注：「^答曰」二字，應在「亦不生邪疑」之下。^^ [↑](#footnote-ref-136)
137. 〔生〕－【宋】【元】【明】【聖】。（大正25，396d，n.1） [↑](#footnote-ref-137)
138. 《正觀》（6），p.126：參見《大智度論》卷11～卷18（大正25，139a24-197b9）。 [↑](#footnote-ref-138)
139. 十八空：是中道行。（印順法師，《大智度論筆記》〔E005〕p.294） [↑](#footnote-ref-139)
140. （1）參見《摩訶般若波羅蜜經》卷1〈1 序品〉（大正8，219c8-12）。

     （2）《正觀》（6），p.126：參見《大智度論》卷31（大正25，285b5-296b2）。 [↑](#footnote-ref-140)
141. 行是空以破有──非常，亦不著空──非滅。（印順法師，《大智度論筆記》［B013］p.131） [↑](#footnote-ref-141)
142. !!以中道行是十八空 ┬行是空以破有─非常┬離是二邊

     └亦不著是空──非滅┘ !!（印順法師，《大智度論筆記》〔B013〕p.131） [↑](#footnote-ref-142)
143. 參見印順法師，《空之探究》，pp.169-170。 [↑](#footnote-ref-143)
144. 無為：是無法。（印順法師，《大智度論筆記》〔E005〕p.295） [↑](#footnote-ref-144)
145. 《正觀》（6），p.127：參見《大智度論》卷31（大正25，288c21-289b25）。 [↑](#footnote-ref-145)
146. !! 二種自性 ┬如世間法地堅性等

     └聖人知如法性實際（無為）!! （印順法師，《大智度論筆記》〔B013〕p.131） [↑](#footnote-ref-146)
147. 智＝知【石】。（大正25，396d，n.5） [↑](#footnote-ref-147)
148. 《正觀》（6），p.127：參見《大智度論》卷18（大正25，193c1-6）、卷31（大正25，286c29-287a2）、卷36（大正25，328a11-16，328c17-22）；另參見卷44（大正25，378a25-28）、卷53（大正25，437a4-14）、卷74（大正25，581b20-c7）、卷89（大正25，692b27-c7）、卷90（大正25，698b27-c6）。 [↑](#footnote-ref-148)