`1520`慧日佛學班第08期

**《大智度論》卷54**

**〈<品 n="27" t="天主品">釋天主**[[1]](#footnote-1)**品第二十七[[2]](#footnote-2)</品>〉**

**（大正25，442b7-448c4）**

釋厚觀（2010.05.08）

^【**經**】

**$壹、諸天來集，佛常光勝諸天光明**

**$（壹）諸天來集**

爾時，三千大千世界諸四天王天等[[3]](#footnote-3)，各與無數百[[4]](#footnote-4)千億諸天，俱來在會中；三千大千世界諸釋提桓因等諸忉利天、須夜魔[[5]](#footnote-5)天王等諸夜魔天、刪兜率陀天王等諸兜率陀天，須涅[[6]](#footnote-6)蜜陀[[7]](#footnote-7)天王等諸妙化天、婆舍跋提天王等諸自在行天，各與無數百千億諸天，俱來在會中；三千大千世界諸梵天[[8]](#footnote-8)王，乃至首陀婆[[9]](#footnote-9)諸天[[10]](#footnote-10)等[[11]](#footnote-11)，各與無數百千億諸天，俱來在會中。

**$（貳）佛常光勝諸天光明**

是諸四天王天乃至首陀婆諸天業報生身光明，於佛常光[[12]](#footnote-12)，百分、千分、萬[[13]](#footnote-13)億分不能及一，乃至不可以算數譬喻為比。世尊光明最勝、最妙、最上第一；諸天業報光明在佛常[[14]](#footnote-14)光邊不照不現，譬如焦炷[[15]](#footnote-15)比閻浮檀金[[16]](#footnote-16)。

**$貳、以「深入究竟住、初入般若行、般若體」等三義說般若**

**$（壹）帝釋以三義問般若**

`1521`爾時，釋提桓因白大德須菩提：「是三千大千世界諸四天王天乃至首陀婆諸天，一切和合，欲聽須菩提說般若波羅蜜義。

須菩提！（1）菩薩摩訶薩云何應住般若波羅蜜中？

（2）何等是菩薩摩訶薩般若波羅蜜？

（3）云何菩薩摩（442c）訶薩應行般若波羅蜜？」

**$（貳）須菩提受請為說**

**$一、說法緣起**

**$（一）仗佛力而說**

須菩提語釋提桓因言：「憍尸迦！我今當承順佛意、承佛神力，為諸菩薩摩訶薩說般若波羅蜜，如菩薩摩訶薩所應住般若波羅蜜中。

**$（二）勸發菩提心**

諸天子！今未發阿耨多羅三藐三菩提心者，應[[17]](#footnote-17)當發。[[18]](#footnote-18)

諸天子！若入聲聞正位，是人[[19]](#footnote-19)不能發阿耨多羅三藐三菩提心。何以故？與生死作障隔故。是人若發阿耨多羅三藐三菩提心者，我亦隨喜。所以者何？上人應更求上法，我終不斷其功德。[[20]](#footnote-20)

**$二、正答三問**

**$（一）釋「何等是般若波羅蜜」［並答「云何應行般若波羅蜜」］**

**$※ 須菩提重述所問而答**

憍尸迦！何等是般若波羅蜜？

**$（1）應薩婆若心，以無所得空慧觀**

菩薩摩訶薩應薩婆若心，

**$A、觀五蘊等諸法無常、寂滅等**

**$（A）觀無常等十五事**

（1）念色無常，（2）念色苦，（3）念色空，（4）念色無我，念色（5）如病、（6）如疽[[21]](#footnote-21)癰[[22]](#footnote-22)、（7）瘡[[23]](#footnote-23)，（8）如箭入身，（9）痛[[24]](#footnote-24)、（10）惱、（11）衰、（12）壞，（13）憂、（14）畏、（15）不安，`1522`以無所得故；受、想、行、識亦如是。[[25]](#footnote-25)眼、耳、鼻、舌、身、意，地種、水火風空識種，觀無常乃至憂、畏、不安，是亦無所得故。

**$（B）觀寂滅等**

觀色寂滅、離、不生不滅、不垢不淨，受、想、行、識亦如是；觀地種乃至識種寂滅、離、不生不滅、不垢不淨，亦無所得故。

**$B、觀十二因緣**

復次，憍尸迦！菩薩摩訶薩應薩婆若心，觀無明緣諸行乃至老死因緣大苦聚集，亦無所得故；觀無明滅故諸行滅乃至生滅（443a）故老死滅，老死滅故憂悲愁惱大苦聚滅，以無所得故。

**$C、修行三乘法**

**$（A）修三乘共法乃至諸佛功德**

復次，憍尸迦！菩薩摩訶薩應薩婆若心，修四念處，以無所得故；乃至修佛十力、十八不共法，以無所得故。

**$（B）行六度**

**$a、行前五度**

復次，憍尸迦！菩薩摩訶薩應薩婆若心，行檀波羅蜜，以無所得故；行尸羅[[26]](#footnote-26)波羅蜜、羼提波羅蜜、毘梨耶波羅蜜、禪波羅蜜，以無所得故。

**$b、行般若──觀諸法緣起無我**

復次，憍尸迦！菩薩摩訶薩行般若波羅蜜時，作是觀：『但諸法諸法**共相**因緣潤益增長，分別校計，是中無我、無我所。』[[27]](#footnote-27)

**$`1523`（2）觀初迴向心與佛心互不相在、不可得**

**$A、不以世諦說**（印順法師，《大智度論筆記》［B018］p.144）

菩薩迴向心不在阿耨多羅三藐三菩提心中，阿耨多羅三藐三菩提心不在迴向心中；迴向心於阿耨多羅三藐三菩提心中不可得，阿耨多羅三藐三菩提心於迴向心中亦[[28]](#footnote-28)不可得。

菩[[29]](#footnote-29)薩雖觀一切法，亦無法可得，是名『菩薩摩訶薩般若波羅蜜』。」

**$B、以第一義諦說──皆空非心相**（印順法師，《大智度論筆記》［B018］p.144）

釋提桓因問大德須菩提：「云何菩薩迴向心不在阿耨多羅三藐三菩提心中？云何阿耨多羅三藐三菩提心不在迴向心中？云何迴向心於阿耨多羅三藐三菩提心中不可得？云何阿耨多羅三藐三菩提心於迴向心中不可得？」

須菩提語釋提桓因言：「憍尸迦！迴向心、阿耨多羅三藐三菩提心，非心；是非心相，非心相中不可迴向。是非心相常非心相，不可思議相常不可思議相，是名菩薩摩訶薩般若波羅蜜。」[[30]](#footnote-30)

**$2、佛讚所說**

爾時，佛讚須菩提言：「善哉！善哉！須菩提！汝為諸菩薩摩訶薩說般若波羅蜜，安慰諸菩薩摩訶薩心。」

**$3、須菩提自陳說意**

須菩提白佛言：「世尊！我應報恩，不應不報恩。過去諸佛及諸弟子為諸菩薩說六波羅蜜，示、教、利、喜；世尊爾時亦在中（443b）學，得阿耨多羅三藐三菩提。我今亦當為諸菩薩說六波羅蜜，示、教、利、喜，令得阿耨多羅三藐三菩提。」^^

【**論**】

**$壹、諸天來集，佛常光勝諸天光明**

**$（壹）諸天來集**

問曰：初品中，佛放殊勝光明，諸天大集，[[31]](#footnote-31)此間何以更說？

答曰：有人言：「此是後會。」

有人言：「即是前會。」

**$（貳）佛常光勝諸天光明**

天以須菩提善能說深般若波羅蜜，諸天歡喜；以是故佛微笑，常光益更發明，諸天光`1524`明不復現。如日出時，星、月、燈、燭無復光明；譬如焦炷在閻浮檀金邊。

**$（參）別釋經文**

**$一、釋「欲界、色界諸天」**

**$（一）欲界天**

**$1、四天王天**

「^四天王天^^」者，**東方**名提多羅吒[[32]](#footnote-32)（秦言治國）[[33]](#footnote-33)，主乾闥婆及毘舍闍；**南方**名毘流離（秦言增長）[[34]](#footnote-34)，主拘槃茶[[35]](#footnote-35)及薜荔多[[36]](#footnote-36)；**西方**名毘流波叉（秦言雜語）[[37]](#footnote-37)，主諸龍王及富多那[[38]](#footnote-38)；**北方**名鞞沙門（秦言多聞）[[39]](#footnote-39)，主夜叉[[40]](#footnote-40)及羅剎[[41]](#footnote-41)。

**$2、忉利天主──釋提桓因**

「^釋提桓因^^」：「釋迦」，秦言[[42]](#footnote-42)能；「提婆」，秦言天；「因提」，秦言主──合而言之「釋提婆那民」。

**$3、夜摩天**

「^須夜磨^^」[[43]](#footnote-43)，夜摩天王名也，秦言妙善。

**$4、兜率陀天**

「^刪兜率陀^^」，兜率陀天王名也，秦言妙足。

**$5、化樂天**

「^須涅[[44]](#footnote-44)蜜陀^^」，秦言化樂。

**$6、他化自在天**

「^婆舍跋提^^」，秦言他化自在天。

**$`1525`（二）色界天**

此間一梵天王名尸棄，秦言火[[45]](#footnote-45)。

從梵天乃至**首陀婆[[46]](#footnote-46)天[[47]](#footnote-47)——秦言淨居天**。

**$二、諸天業報生身光**

「^業報生身光^^」者，

**欲界天**以燈燭、明珠等施，及布施、持戒、禪定等清淨故，身常光明，不須日月。

**色界天**行禪離欲，修習火三昧故，身常出妙光，勝於日月及欲界報光明。離欲天，取要言之，是諸天[[48]](#footnote-48)光明皆由心清淨故得。

**$三、釋「佛常光」**

佛常光明者，面各一丈。

諸天光明[[49]](#footnote-49)大者，雖無量由旬，於佛光邊蔽而不現。

**$貳、以「深入究竟住、初入般若行、般若體」等三義說般若**

**$（壹）帝釋以三義問般若**

**$一、諸天欲聞須菩提說般若**

釋提桓因見佛神力光明，作是念：「佛光明能蔽諸天光，智慧之明亦當[[50]](#footnote-50)能破我等[[51]](#footnote-51)愚闇。」又以佛（443c）命須菩提說般若；是故言：「^一切諸天皆大集會，欲聽須菩提說般若義。^^」

今大福德諸天皆集，欲聞般若義。

**$二、釋帝釋三問**[[52]](#footnote-52)

「云何是般若波羅蜜」者，是問「般若波羅蜜體」。

「云何行」者，是問「初入方便行」。

「云何住」者，問「深入究竟住」。

**$（貳）須菩提受請為說**

**$一、說法緣起**

**$（一）須菩提仗佛力而說般若**

須菩提受其語，作是答：若人飢渴，給足飲食，感恩則深；菩薩亦如是，發心求佛道，為是人說般若，則大得利益，感恩亦深，是故說般若。

**$`1526`（二）勸發菩提心**

未發心者當發；已入聖道者則不堪任，以漏盡、無有後生故──如是等因緣，故言「不任」。

**$※ 因論生論：小乘若已入聖道則不堪任發菩提心，何以故言上人更應求上法**

問曰：若是人不任者，何以故言「是人若發心者，我亦隨喜，不障其功德，上人應更求上法」？

答曰：須菩提雖是小乘，常習行空故，不著聲聞道；以是故假設言：「若發心，有何咎！」

此中須菩提自說二因緣：一者、不障其福德心，二者、上人應更求上法。

以是故，上人求阿耨多羅三藐三菩提，無咎；若上人求小法，是可恥。

**$二、正答三問**

**$（一）釋「何等是般若波羅蜜」［並答「云何應行般若波羅蜜」］**

**$1、須菩提重述所問而答**

以中間傍及餘事故更稱問。[[53]](#footnote-53)

**$（1）應薩婆若心，以無所得空慧觀**

「^何等是般若波羅蜜^^」者，所謂應薩婆若心，

**$A、觀五蘊等諸法無常、寂滅等**

**$（A）觀無常等十五事**

**$a、舉五蘊說**

**$（a）釋名義**[[54]](#footnote-54)

觀色「^無常、苦、空、無我^^」，如先說。[[55]](#footnote-55)

觀五眾能生諸惱，故言「^如病^^」。

有人聞五眾如病，謂為輕微，故言「^如癰疽^^[[56]](#footnote-56)」。

有人以癰疽雖難愈，猶或可差，故言「^如箭鏑入體，不可得出^^」。

有人以箭鏑在體，雖沈深難拔，良方妙術，猶可令出，故言常「^痛^^」、「^惱^^」。

如人著（444a）「^衰^^」，常有不吉；五眾亦如是，若人隨逐，則無安隱。

以有「衰」故常懷「^憂怖^^」。

是五眾如與師子虎狼共住，常懷「^憂畏^^」。

是五眾無常虛誑等過故，常「^不安隱^^」。

**$（b）辨法數**

問曰：五眾但有此十五種惡，更有餘事？

答曰：略說則十五，廣說則無量無邊；如《雜阿含》中呵五眾有百種罪過。[[57]](#footnote-57)

**$`1527`（c）應機施教，說法不定**

問曰：何以常說無常、苦、空、無我；或時說八事──如病、如癰疽[[58]](#footnote-58)等；[[59]](#footnote-59)餘七事少有說處？

答曰：

**$Ⅰ、依根性利鈍分別**

人有上、中、下。

**$（Ⅰ）上根說苦空無常無我四**（印順法師，《大智度論筆記》［B018］p.143）

為利根故說四，即入苦諦。

**$（Ⅱ）中根說如病如癰等八事**（印順法師，《大智度論筆記》［B018］p.143）

中根者，說四，則不能生厭心；說如病、如癰等八事，則生厭心。

**$（Ⅲ）下根總說痛惱等十五**（印順法師，《大智度論筆記》［B018］p.143）

鈍根人聞是八事，猶不生厭，更為說痛、惱等七事，然後乃厭。

**$（Ⅳ）結**

利根易度故，常多說四事；鈍根人時有可度者，故希[[60]](#footnote-60)說餘事。

**$Ⅱ、依凡聖分別**

上八事名為「聖行」；餘七事，凡夫、聖人共行。

初四入十六聖行[[61]](#footnote-61)故，般若中常說；又說般若，為菩薩利根故，多說聖行。

**$※ 兼說「初入方便行」**

今問「云何是初行法」故，此中都說。

**$b、例同十二入、六種、十八界**

十二入乃至六種等亦應如是呵。

十八界等亦應具說，誦者忘失。所以者何？此十八界等諸法皆是五眾別名故，不應不說。[[62]](#footnote-62)

**$（B）觀寂滅等**

**$a、菩薩觀五眾等寂離、遠離、不生不滅、不垢不淨**

**$（a）菩薩利根，觀五眾等寂離，但為般若故**

若行者觀五眾等寂滅、遠離、不生不滅、不垢不淨[[63]](#footnote-63)等，此但為般若波羅蜜故，`1528`不合上十五說；十五事，三乘共故。

**$（b）辨菩薩與聲聞人智力之差別**

**$Ⅰ、二乘人智力薄故，不能直觀寂滅等**

聲聞人智力薄故，初始不能觀五眾若遠離、若寂滅等，但能觀無常等；入第三諦[[64]](#footnote-64)，乃能觀寂滅。

**$Ⅱ、菩薩利根，發心即觀五眾，得寂滅相**[[65]](#footnote-65)

菩薩利根故，初觀五眾，便得寂滅相。

**$（c）兼釋「以無所得故」**

「^用無所得^^」者，常用無所得空慧觀諸法相。

**$b、般若相：五眾實相即是涅槃**

復次，釋提桓因問般若波羅蜜相，不問五眾患厭事，但說般若相。

「般若相」者，不離五眾（444b）有涅槃，不離涅槃有五眾；五眾實相即是涅槃。[[66]](#footnote-66)

是故初發心鈍根者，先用無常等觀，然後觀五眾寂滅等。

**$B、觀十二因緣**

十二因緣亦如是。

**$C、修行三乘法**

**$（A）修三乘共法乃至諸佛功德**

復次，修四念處乃至八聖道分，是共法；**應薩婆若****心、以無所得者，是名般若波羅蜜相**。

六波羅蜜乃至十八不共法，獨是大乘法。

**$（B）釋「菩薩行般若時，觀諸法更相因緣潤益增長，諸法空無我、無我所」**

問曰：應說般若波羅蜜相行，何以故中間說：「^諸法諸法更相[[67]](#footnote-67)因緣潤益增長^^」？

答曰：

**$a、須菩提先說諸法無常等過，後說諸法畢竟空而宛然有**

須菩提上先說「諸法無常等過」；後說「諸法遠離、寂滅、無所得、空」；然後說「諸法雖空，從因緣和合故有」；次說「四念處乃至十八不共法行佛道」。

**$`1529`b、聽者聞寂滅、空等義，疑「誰能修行得佛」**

聽者作是念：「上說遠離、寂滅、空故，知非常；說十二因緣故，知不滅。而無知者、見者，誰修行是諸法得佛？」

**$c、菩薩以智慧知一切法雖空、無有作者，而從因緣故，令果報增長**

是故說菩薩作是念：「諸法空，無我、無眾生；而從因緣故，有四大、六識，是十法各各有力，能生、能起、能有所作──如地能持，水能爛，火能消，風能迴轉，識能分別。

是十法各有所作，眾生顛倒故，謂是人作、我作；如皮骨和合故有語聲，或者謂人語。

如火燒乾竹林，出大音聲，此中無有作者；又如木人、幻人、化人，雖能動作，無有作者──此十法亦如是。

前生法，後生法，因緣[[68]](#footnote-68)──或共生因緣，或相應因緣，或報因緣等，[[69]](#footnote-69)常修常集因緣，令果報增長；如春殖[[70]](#footnote-70)果樹，隨時溉灌，華果繁茂。

以智慧分別，知一切諸法無有作者。」

**$（2）觀初迴向心與佛心互不相在、不可得**

**$A、略述**

菩薩初發意迴向與佛心作因緣；而初發意迴向時未有佛心，佛心中無初迴向心；雖無，而能作因緣。

**$B、菩提心、回向心，互不相在**（印順法師，《大智度論筆記》［F018］p.144）

問曰：若初發心迴向時無菩提心者，何所迴向？

`1530`答曰：

**$（A）不以世諦說**（印順法師，《大智度論筆記》［B018］p.144）

**$a、諸法非常非無常，不應言「迴向心已滅，云何與菩提作因」**（［B018］p.144）

般（444c）若波羅蜜實相中，諸法非常相、非無常相，非有相、非無相，故不應難言：「迴向心已滅無所有，云何與菩提作因？」

**$b、諸法非生滅非不生滅，不應言「菩提不生不滅、無所有，何所迴向」**（［B018］p.144）

若諸法不生不滅、非不生非不滅，云何以不生不滅作難「無菩提心，何所迴向」？

**$c、菩提非三世相，不應言「未來無菩提，何所迴向」**（印順法師，《大智度論筆記》［B018］p.144）

復次，佛自說菩提相非過去、非未來、非現在，[[71]](#footnote-71)云何難言「未來無菩提故，何所迴向」？

**$d、三世互不相離，一如無二，云何說二心互不相在**（印順法師，《大智度論筆記》［B018］p.144）

復次，如〈如品〉中說：「^過去世不離未來世，未來世不離過去世，過去世如、未來世如，一如無二。^^」[[72]](#footnote-72)云何說「菩提心不在迴向心中，迴向心不在菩提心中」？

但菩薩聞是[[73]](#footnote-73)讚歎佛法，發心愛樂：「我所有功德，皆迴向佛道。」從發心已來，乃至佛道，修是功德，不休不息；用如幻、如夢無所得故，是名「菩薩般若波羅蜜」；能知諸法因緣生果報而無有定相。

**$（B）以第一義諦說──皆空非心相**（印順法師，《大智度論筆記》［B018］p.144）

**$a、須菩提以第一義諦答帝釋之問**

釋提桓因難：「何以故迴向心不在菩提心中可得，菩提心不在迴向心中可得？」[[74]](#footnote-74)

須菩提不以世諦如幻、如夢說，但以第一義諦說：「是二心皆空，非心相。」[[75]](#footnote-75)

何以故？諸法畢竟空中，無是心非心。如是法，云何可有迴向？

若有二法，可有迴向；譬如乘車西行，南有止宿處，故迴[[76]](#footnote-76)車趣向。車與迴向`1531`處異故，可有迴向；不得但有車而言迴向，無異故。

**$b、迴向心、菩提心皆非心非心相，亦無是非心故不可思議**

「^非心相常非心相^^」者，須菩提意謂：「是心相如常住，不生不滅，不垢不淨。」

以非心相故非心，亦無是非心，是故說「不可思議」；不可思議亦常不可思議，不可籌量思惟取相。

**$（C）結成：諸法緣起性空，空有無礙**

以是因緣故，阿耨多羅三藐三菩提所因心似果，不似則不能生。若初心不淨，後不能發淨心；如鍊鐵不能（445a）成金。[[77]](#footnote-77)

**$2、佛讚所說**

**$（1）歎須菩提能善說般若**

佛以須菩提深入因緣般若波羅蜜中，此是般若波羅蜜名也──以能深得諸法因緣故，即以為名；無有違錯故，於大眾中讚言：「善哉！善哉！汝是小乘人，而能善說深般若波羅蜜！」

**$（2）讚須菩提能安慰諸菩薩心**

「^安慰諸菩薩心^^」者，以般若波羅蜜教[[78]](#footnote-78)諸菩薩，汝莫自以煩惱未盡，未成佛道故而自懈廢！諸法[[79]](#footnote-79)無礙，初心、後心無有異相，但勤精進，則成佛道。

**$3、須菩提自陳說意**

**$（1）釋「我應報恩」**

「^我應報恩^^」者，

**$A、報法恩故**

須菩提作是念：「我行此諸法實相，得脫老病死苦，我云何不念是法大恩？」以是故常樂說法[[80]](#footnote-80)。

**$B、報釋尊恩故**

復次，佛有大悲心，樂說法度眾生；我以佛恩故得道，我亦助佛說法度眾生，是為報恩。

**$C、報三寶恩故**

又知今世尊因過去諸佛得成佛道，是故我亦愛敬過去佛；如子愛敬父故，亦愛重於祖。又[[81]](#footnote-81)亦愛敬過去諸菩薩及弟子，能說法教示故，今世尊亦因此得成。

須菩提深心信三寶，故說：「我知今世尊及法，過去諸佛及弟子恩。」

法即是**法寶**，今佛、過佛即是**佛寶**，諸菩薩及弟子即[[82]](#footnote-82)是**僧****寶**。

**$**`1532`**（2）釋「六度」［舉如前說］**

六波羅蜜，如先說。[[83]](#footnote-83)

**$（3）釋「示、教、利、喜」**

**$A、示**

「^示^^」者，示人好醜、善不善、應行不應行；生死為醜，涅槃安隱為好。分別三乘，分別六波羅蜜──如是等名「示」。

**$B、教**

「^教^^」者，教言「汝捨惡行善」──是名[[84]](#footnote-84)「教」。

**$C、利**

「^利^^」者，未得善法味故，心則退沒；為說法引導令出：「汝莫於因時求果！汝今雖勤苦，果報出時，大得利益！」令其心利，故名「利」。

**$D、喜**

「^喜^^」者，隨其所行而讚歎之，令其心喜；若樂布施者，讚布施則喜──故名「喜」。

以此四事，莊嚴說法。

^【**經**】

**$（二）釋「云何應住般若波羅蜜中」**

爾時，須菩提語釋提桓因言：「憍尸迦！汝（445b）今當聽菩薩摩訶薩般若波羅蜜中如所應住、所不應住。[[85]](#footnote-85)

**$1、明「應如是住」**

**$（1）五蘊空與菩薩空無二無別**

憍尸迦！色、色空，受……，想……，行……，識、識空，菩薩、菩薩空。是色空、菩薩空，不二不別；受……，想……，行……，識空、菩薩空，不二不別。

憍尸迦！菩薩摩訶薩般若波羅蜜中應如是住。

**$（2）六根空乃至十二因緣空與菩薩空無二無別**

**$A、六根**

復次，眼、眼空，乃至意、意空，菩薩、菩薩空；眼空乃至菩薩空，不二不別。

**$B、六塵**

六塵亦如是。

**$C、六大種**

地種、地種空，乃至識種、識種空，菩薩、菩薩空。

`1533`憍尸迦！地種空乃至識種空、菩薩空，不二不別。

憍尸迦！菩薩摩訶薩般若波羅蜜中應如是住。

**$D、十二因緣**

無明、無明空，乃至老死、老死空；無明滅、無明滅空，乃至老死滅、老死滅空；菩薩、菩薩空。

憍尸迦！無明空乃至老死空，無明滅空乃至老死滅空，菩薩空，不二不別。

憍尸迦！菩薩摩訶薩般若波羅蜜中應如是住。

**$（3）六度乃至一切種智之空與菩薩空無二無別**

檀波羅蜜乃至般若波羅蜜，內空乃至無法有法空，四念處乃至十八不共法，一切三昧門、一切陀羅尼門，聲聞乘、辟支佛乘、佛乘，聲聞、辟支佛、菩薩、佛，亦如是。

一切種智、一切種智空，菩薩、菩薩空；一切種智空、菩薩空，不二不別。

**$（4）結**

憍尸迦！菩薩摩訶薩般若波羅蜜中應如是住。」

**$2、明「所不應住」**

爾時，釋提桓因問須菩提：「云何菩[[86]](#footnote-86)薩般若波羅蜜中所不應住？」

**$（1）廣說不應住**

**$A、以有所得故，於五蘊乃至一切種智皆不應住**

須菩提言：「憍尸迦！菩薩摩訶薩不應色中住，以有所得故；不應受、想、行、識中住，以有所得故。不應眼中住乃至不應意中住，不應色中住乃至不應法中住，眼識乃至意識、眼觸乃至意觸、眼觸因緣生受乃至意觸因緣生受中不應住，以有所得故。地種乃至識種中不應住，以有所得故。檀波羅蜜乃至般若波羅蜜、（445c）四念處乃至十八不共法中不應住，以有所得故。須陀洹果中不應住，以有所得故；乃至阿羅漢果、辟支佛道、菩薩道、佛道、一切種智不應住，以有所得故。

**$B、於五蘊常、無常等門不應住**

復次，憍尸迦！菩薩摩訶薩，色是常不應住，色是無常不應住；受、想、行、識亦如是。

色若樂若苦、若淨若不淨、若我若無我、若空若不空、若寂滅若不寂滅、若離若不離不應住，以有所得故；受、想、行、識亦如是。

**$C、於三乘之無為果相及其福田不應住**

復次，憍尸迦！菩薩摩訶薩，須陀洹果無為相、斯陀含果無為相、阿那含果無為相、阿羅漢果無為相不應住，辟支佛道無為相、佛道無為相不應住。須陀洹福田不應住，斯陀含、阿那含、阿羅漢、辟支佛、佛福田不應住。

**$D、於菩薩初地乃至十地不應住**

復次，憍尸迦！菩薩摩訶薩初地中不應住，以有所得故；乃至第十地中不應住，`1534`以有所得故。

**$E、於菩薩初發心、具足六度乃至得諸佛功德相好等皆不應住**

復次，菩薩摩訶薩住初發心中，我當具足檀波羅蜜不應住，乃至我當具足般若波羅蜜不應住。[[87]](#footnote-87)具足六波羅蜜當入菩薩位，不應住；入菩薩位已，當住阿鞞跋[[88]](#footnote-88)致地，不應住；菩薩當具足五神通，不應住，以有所得故。菩薩住五神通已，我當遊無量阿僧祇佛界[[89]](#footnote-89)，禮敬、供養諸佛，聽法；聽法已，為他人說──菩薩摩訶薩如是不應住，以有所得故。[[90]](#footnote-90)

如諸佛世界嚴淨，我亦當莊嚴世界，不應住，以有所得故。

成就眾生，令入佛道，不應住；到無量阿僧祇世界諸佛所，尊重、愛敬、供養，以香華、瓔珞、澤[[91]](#footnote-91)香、搗[[92]](#footnote-92)香、幢幡、華蓋、百千億種寶衣供養諸佛，不應住，以有所得故。

我當令無量阿僧祇眾生發阿耨多羅三藐三菩提心，如是菩薩不應住；我當生五眼：（446a）肉眼、天眼、慧眼、法眼、佛眼，不應住；我當生一切三昧門，不應住；隨所欲遊戲諸三昧，不應住；我當生一切陀羅尼門，不應住。我當得佛十力，不應住；我當得四無所畏、四無礙智、十八不共法，不應住；我當具足大慈大悲，不應住；我當具足三十二相，不應住；我當具足八十隨形好，不應住，以有所得故。

**$F、於八人乃至作諸佛事等皆不應住**

是八人──是信行人、是法行人，如是不應住；須陀洹極七世生不應住；家家不應住；須陀洹命終垢盡不應住；須陀洹中間入涅槃不應住；是人向斯陀含果證不應住；是人斯陀含，一往[[93]](#footnote-93)來入涅槃不應住；是人向阿那含果證不應住；斯陀含一種不應住；是人阿[[94]](#footnote-94)那含，彼間入涅槃，不應住；是人向阿羅漢果證不應住；是人阿羅漢今世入無餘涅槃不應住；是辟支佛不應住；過聲聞、辟支佛地，我當住菩薩地，不應住；道種智中不應住，以有所得故。一切種、一切法知已，斷諸煩惱及習，不應住；佛得阿耨多羅三藐三菩提，當轉法輪，不應住；作佛事，度`1535`無量阿僧祇眾生入涅槃，不應住。[[95]](#footnote-95)

**$G、修四神足住壽無量不應住**

四如意足中不應住；入是三昧，住如恒河沙等劫壽，不應住；我當得壽命無殃[[96]](#footnote-96)數劫，不應住。

**$H、於相好莊嚴乃至諸希有勝事中不應住**

三十二相，一一相百福莊嚴[[97]](#footnote-97)，不應住；我一世界如十方恒河沙等世界，不應住；我三千大千世界純是金鋼[[98]](#footnote-98)，不應住；使[[99]](#footnote-99)我菩提樹當出如是香，眾生聞者[[100]](#footnote-100)，無有婬欲、瞋恚、愚癡，亦無聲聞、辟支佛心，是一切人必當得阿耨多羅三藐三菩提；若眾生聞是香者，身病、意病皆悉除盡，不應住。

**$I、無有五蘊乃至無有諸佛功德名字，皆不應住**

當使我世界中無有色受想行識名（446b）字，不應住；當使我世界中無有檀波羅蜜名字乃至無有般若波羅蜜名字，當使我世界中無有四念處名字乃至無有十八不共法名字，亦無須陀洹名字乃至[[101]](#footnote-101)無有佛名字，不應住，以有所得故。

**$（2）釋不住因緣**

何以故？諸佛得阿耨多羅三藐三菩提時，一切諸法無所得故。[[102]](#footnote-102)

**$**`1536`**（3）結**

如是，憍尸迦！菩薩於般若波羅蜜中不應住，以無所得故。」[[103]](#footnote-103)

**$3、結成：菩薩應如佛住不住法中**

爾時，舍利弗心念：「菩薩今云何應住般若波羅蜜中？」

須菩提知舍利弗心所念，語舍利弗言：「於汝意云何？諸佛何所住？」[[104]](#footnote-104)

舍利弗語須菩提：「諸佛無有住處──諸佛不色中住，不受、想、行、識中住；不有為性中住，不無為性中住；不四念處中住，乃至不十八不共法中住；不一切種智中住。」

「舍利弗！菩薩摩訶薩般若波羅蜜中應如是住──如諸佛住於[[105]](#footnote-105)諸法中，非住非不住。

舍利弗！菩薩摩訶薩般若波羅蜜中應如是學：我當**住不住法**故。」^^[[106]](#footnote-106)

【**論**】者言[[107]](#footnote-107)：

**$（二）釋「云何應住般若波羅蜜中──深入究竟住」**

**$1、明「應如是住」**

**$（1）五蘊空與菩薩空無二無別**

**$A、明五蘊相空**

「般若波羅蜜中住」者，所謂五眾、五眾相空。

**$B、述空因緣**

**$（A）以十八空觀故**

「五眾相空」者，以十八空觀故。

**$（B）以人法二空故**

復次，《般若波羅蜜經》中說空義，五眾相空；但凡夫顛倒故，取五眾相，五眾和合中取菩薩相。

`1537`般若波羅蜜中，以眾生空除眾生，即是無菩薩相；以法空除五眾，則無五眾相。

二空無有別異，故言：「五眾空、菩薩空，無二無別。」如栴檀火滅、糞草木火滅，滅法無異──取未滅時相於滅時說，故有別異；於滅中則無異。[[108]](#footnote-108)

**$（2）例餘法**

乃至一切種智亦如是。

**$2、明「所不應住」**

**$（1）廣說不應住**

**$A、以有所得故，於五蘊乃至一切種智皆不應住**

**$（A）舉五蘊說**

**$a、標義**

「不應住」者，所謂五眾中不應住。

**$b、以有所得故不應住**

問曰：應說如住義，何以故說「不住」？

答曰：若能於五眾中心離不住，（446c）則是住義。[[109]](#footnote-109)是故說：「以有所得故不應住。」

**$（B）例餘法**

乃至一切種智亦如是。

**$B、於五蘊常、無常等門不應住**

先說「五眾中不應住」，不知以何門不應住；今說「常、無常等門中不應住，乃至遠離不應住」。

**$C、於三乘之無為果相及其福田不應住**

**$（A）明三乘無為果相不應住**

**$a、辨教說次第**

問曰：須陀洹果等無為相不應住，有何次第？

答曰：菩薩先觀諸法空無所有，心退沒，欲取涅槃──涅槃即是無為相，是故今說「須陀洹果等無為相不應住」。

**$b、釋經文大意**

若是須陀洹果**無為相**，則無法可著，何所愛？何所取？

若是**有為相，**有為相則虛誑無實，亦不應住。

是故說「須陀洹果無為相不應住，乃至佛無為相不應住亦如是。」

**$（B）明三乘福田不應住**

**$a、二乘福田不應住之理由**

如菩薩欲行佛道，初行檀波羅蜜，應求福田。所以者何？福田因緣功德故，所願得滿。如種良田，則所收益多；如佛說：「餘田果報有量，賢聖田無量，果報亦無量。」

`1538`菩薩聞是須陀洹等福田果報無量故，便欲作須陀洹；以是故說：「須陀洹福田不應住，乃至辟支佛亦如是。」

**$b、佛福田不應住之理由**

問曰：二乘小故，應過不住，佛福田何故[[110]](#footnote-110)不住？

答曰：菩薩法，於諸法應平等；若以佛為大、眾生為小，則破等法相。

復次，空故，一切處不應住。

復次，菩薩應[[111]](#footnote-111)等心布施；若分別福田，則破大悲，亦破三分清淨布施。[[112]](#footnote-112)

**$D、於菩薩初地中乃十地不應住**

「^初地中不應住^^」者，若不捨初地，則不得二地；求大益故，應捨小利。

復次，以著心取相故不應住。

乃至第十地[[113]](#footnote-113)亦如是。

**$E、於菩薩初發心、具足六度乃至得諸佛功德相好等皆不應住**

**$（A）釋疑：菩薩發心應行六度，得不退轉，以神通至諸佛國供養諸佛，云何言不應住**

問曰：若菩薩摩訶薩法──從初發心應行六波羅蜜，行六波羅蜜故入法位，入法位故應住阿鞞跋致地，住阿鞞跋致地已，應起五神通、供養十方諸佛──（447a）如後廣說；[[114]](#footnote-114)今何以故皆言「不應住」？

答曰：不破清淨住，但破計我邪見取相心住；譬如治田，去其穢草。[[115]](#footnote-115)

復次，為斷法愛故，不應住；不欲違諸佛說**畢竟空智慧故，不應****住**。

若以方便不著心，憐愍眾生故，雖住無咎。

**$（B）例餘得諸佛功德相好等亦不應住**

乃至八十種隨形好亦如是。

**$F、於八人乃至作諸佛事等皆不應住**

**$（A）詳釋二乘果位**[[116]](#footnote-116)

（1）「八人」[[117]](#footnote-117)者，所謂見諦道中信行、法行。[[118]](#footnote-118)

`1539`（2）須陀洹，極久七世生；[[119]](#footnote-119)有須陀洹今世煩惱盡，得阿羅漢。

（3）有家家[[120]](#footnote-120)須陀洹，三世生；三世生已，入涅槃。

（4）有中間須陀洹，除第三[[121]](#footnote-121)，餘中間入涅槃。

住六無礙、五解脫中者，皆是須陀洹、向斯陀含。[[122]](#footnote-122)

（5）斷欲界六種結，生天上，從天上來生人間入涅槃，名「斯陀含」。[[123]](#footnote-123)

（6）斷欲界第七分結，名「向阿那含」。

（7）斷第八分結，亦名「向阿那含」，又名「一種子斯陀含」──此間死，彼間生，入涅槃。[[124]](#footnote-124)

（8）能斷欲界一切結使，名「阿那含」──此間死，生色無色界，入涅槃，更不復來生。[[125]](#footnote-125)

（9）有今世滅阿那含，有中陰滅阿那含，有即生時入涅槃阿那含，有生已修起諸行入涅槃阿那含，有不勤求諸行入涅槃阿那含，有上行乃至阿迦貳吒[[126]](#footnote-126)阿那含，有生無色界入涅槃阿那含，[[127]](#footnote-127)有得身證[[128]](#footnote-128)入涅槃阿那含──是名「阿那`1540`含」，亦名「向阿羅漢」。[[129]](#footnote-129)

（10）阿羅漢[[130]](#footnote-130)有九種[[131]](#footnote-131)，漏盡捨身時，名「入無餘涅槃」。

**$（B）餘法例前說**

過聲聞、辟支佛地，住菩薩地；道種智，一切種智，知一切法；斷一切煩惱及習；成佛轉法輪；三十二相；莊嚴世界，度無量眾生；無量壽命──皆如先論議中說。[[132]](#footnote-132)

**$`1541`G、修四神足住壽無量不應住**

聲聞人善修四如意足，得是三昧力，能住壽若一劫、若減一劫。

菩薩善修四如（447b）意三昧，若欲如恒河沙劫壽，亦得如意。

**$H、於相好莊嚴乃至諸希有勝事中不應住**

「^三千大千世界純是金剛^^」者，餘世界雖底有金剛及佛所行所坐處有金剛，而餘處皆無；是菩薩所願：世界皆是金剛。

「菩提樹香[[133]](#footnote-133)度眾生」者，如先義中說。[[134]](#footnote-134)

**$I、無有五蘊乃至無有諸佛功德名字，皆不應住**

**$（A）舉證：有世界不須分別說諸法名字之事例**

問曰：此中事雖希有，皆可信；無有色受想行識名字，無檀波羅蜜名字乃至佛名字，是難可信！

答曰：有世界，大福德智慧人生處，樹木、虛空、土地、山水等常出諸法實相之音──所有法皆是不生不滅、不淨不垢、空無相無作等；眾生生便聞是音，自然得無生法忍。如是世界中，不須分別說諸法名字，所謂是五眾、十二入等，檀波羅蜜乃至十八不共法，須陀洹乃至諸佛。

是世界中[[135]](#footnote-135)眾生皆有三十二相、八十隨形好莊嚴身，無量光明，一種道，一種果。

**$（B）明不應住之理由**

是中不應住者，菩薩自念：「我能生如是世界，則生高心，以是故不應取相住。」[[136]](#footnote-136)

**$（2）釋不住因緣**

此中須菩提自說不住因緣：「諸佛得佛道時，於諸法中不得定實相故，當何所住！」

**$3、結成：菩薩應如佛住不住法中**

今舍利弗作是念：「若都無所住，當住何處得成佛道？」

須菩提知舍利弗心之[[137]](#footnote-137)所念，語舍利弗：「諸菩薩皆是佛子，子法應如父所行。」

諸佛心於一切法中無所住，所謂色乃至一切種智；菩薩亦應如是學，用無所住心行般若波羅蜜。

`1542`如諸佛**無所住心**中亦不住、**非****不住心**中亦不住，畢竟清淨故。[[138]](#footnote-138)

諸菩薩亦應隨佛住，畢竟清淨故，諸菩薩亦應隨佛學。

^【**經**】

**$參、顯般若義甚深**

**$（壹）般若畢竟空，無名言、無聽、無說**

**$一、諸天述般若義深甚於夜叉語**

爾時，會中有諸天子作是念：「諸夜叉言語[[139]](#footnote-139)字句所說，尚可了知；須菩提所說言語[[140]](#footnote-140)（447c）、論義解釋般若波羅蜜，了[[141]](#footnote-141)不可知！」

**$二、須菩提明一切法如幻如化，無說者、無聽者、無知者**

**$（一）標宗**

須菩提知諸天子心所念，語諸天子：「不解不知耶？」

諸天子言：「大德！不解不知。」

須菩提語諸天子：「汝等法應不知！我無所論說，乃至不說一字，亦無聽者。何以故？諸字非般若波羅蜜，般若波羅蜜中無聽者，諸佛阿耨多羅三藐三菩提無字無說。[[142]](#footnote-142)

**$（二）舉喻**

**$1、如化喻**

諸天子！如佛化作化人，是化人復化作四部眾──比丘、比丘尼、優婆塞、優婆夷，化人於四部眾中說法。於汝意云何？是中有說者、有聽者、有知者不？」

諸天子言：「不也！大德！」

須菩提言：「一切法皆如化，此中無說者、無聽者、無知者。

**$2、如夢喻**

諸天子！譬如人夢中見佛說法。於汝意云何？是中有說者、有聽者、有知者不？」

諸天子言：「不也！大德！」

須菩提語諸天子：「一切法皆如夢，無說、無聽、無知者。

**$3、如響喻**

諸天子！譬如二人在大深澗[[143]](#footnote-143)，各住一面，讚佛法眾，有二嚮[[144]](#footnote-144)出。於諸天子意云`1543`何？是二人[[145]](#footnote-145)嚮展轉相解不？」

諸天子言：「不也！大德！」

須菩提語諸天子：「一切法亦如是，無說、無聽、無知者。[[146]](#footnote-146)

**$4、如幻喻**

諸天子！譬如工幻師，於四衢道中，化作佛及四部眾，於中說法。於諸天子意云何？是中有說者、有聽者、有知者不？」

諸天子言：「不也！大德！」

須菩提語諸天子：「一切諸法如幻，無說者、無聽者、無知者。」

**$（貳）顯諸法、諸法性非深非妙**

爾時，諸天子心念：「須菩提所說，欲令易解，轉深轉妙！」

須菩提知諸天子心所念，語諸天子言：「色非深非妙，受想行識非深非妙；色性非深非妙，受想行識性非深非妙。[[147]](#footnote-147)眼性乃至意性，色性乃至法性，眼界性乃至意界性，眼識乃至意識，眼觸乃至意觸，眼觸因緣（448a）生受乃至意觸因緣生受，檀波羅蜜乃至般若波羅蜜，內空乃至無法有法空，四念處乃至十八不共法，一切諸三昧門、一切陀羅尼門，乃至一切種智、一切種智性，非深非妙。」

**$（參）雖說諸法而實無說者，亦無聽者、知者，依此得證三乘聖果**

諸天子復作是念：「是所說法中，不說色，不說受想行識；[[148]](#footnote-148)不說眼乃至意觸因緣生受；不說檀波羅蜜乃至般若波羅蜜；不說內空乃至無法有法空；不說四念處乃至十八不共法；不說陀羅尼門、三昧門乃至一切種智；不說須陀洹果乃至阿羅漢果，不說辟支佛道，不說阿耨多羅三藐三菩提道──是法中不說名字語言。[[149]](#footnote-149)」

須菩提知諸天子心所念，語諸天子言：「如是！如是！諸天子！是法中，諸佛得[[150]](#footnote-150)阿耨多羅三藐三菩提不可說相，是中亦無說者、無聽者、無知者。

以是故，諸天子！善男子、善女人欲住須陀洹果、欲證須陀洹果者，是人不離是忍；斯陀含、阿那含、阿羅漢果、辟支佛道、佛道，欲住、欲證，不離是忍。[[151]](#footnote-151)

`1544`如是，諸天子！菩薩摩訶薩從初發心，般若波羅蜜中應如是住，以無說、無聽故。」^^

【**論**】

**$參、顯般若義甚深**

**$（壹）般若畢竟空，無名言、無聽、無說**

**$一、諸天述般若義深甚於夜叉語**

**$（一）釋疑：云何以夜叉語比喻般若甚深**

問曰：諸夜叉語雖隱覆不正，而事則鄙近[[152]](#footnote-152)；說深般若波羅蜜，雖用常辭，而幽旨[[153]](#footnote-153)玄遠[[154]](#footnote-154)──事異趣[[155]](#footnote-155)乖[[156]](#footnote-156)，何以相況[[157]](#footnote-157)？

答曰：

**$1、諸天以人所不解類比未悟**

諸天適[[158]](#footnote-158)以人所不解況[[159]](#footnote-159)已[[160]](#footnote-160)未悟，不必事趣皆同以為喻也。

**$2、夜叉語難解猶尚可知，般若倍復甚深難解，故以夜叉語為喻**

有人言：天帝九百九十九門，門皆以十[[161]](#footnote-161)六青[[162]](#footnote-162)衣夜叉守之。此諸夜叉語言浮偽[[163]](#footnote-163)，情[[164]](#footnote-164)趣[[165]](#footnote-165)妖[[166]](#footnote-166)諂[[167]](#footnote-167)，諸天賤[[168]](#footnote-168)之，不以在意[[169]](#footnote-169)，是故不解其言；[[170]](#footnote-170)而其意況[[171]](#footnote-171)，可`1545`不須言辯[[172]](#footnote-172)而識[[173]](#footnote-173)，故言「尚可了知」。今聞深般若，言似可及，而玄旨[[174]](#footnote-174)（448b）幽邃[[175]](#footnote-175)，尋[[176]](#footnote-176)之雖深而失之[[177]](#footnote-177)逾[[178]](#footnote-178)遠，故以夜叉言況其叵[[179]](#footnote-179)知。

**$（二）般若畢竟空義，無有定相，不可取故甚深**

又[[180]](#footnote-180)以夜叉語雖難解，眼見相，傳[[181]](#footnote-181)以[[182]](#footnote-182)其言，度[[183]](#footnote-183)其心，則皆可知；譬如深淵駛[[184]](#footnote-184)水，得船可渡[[185]](#footnote-185)。

須菩提所說般若波羅蜜，畢竟空義，無有定相，不可取，不可傳譯得悟；不得言「有」，不得言「無」，不得言「有無」，不得言「非有非無」，「非[[186]](#footnote-186)非有非非無」亦無，一切心行處滅、言語道斷故。[[187]](#footnote-187)是故諸天子驚[[188]](#footnote-188)疑[[189]](#footnote-189)迷悶[[190]](#footnote-190)。

**$`1546`二、須菩提明一切法如幻如化，無說者、無聽者、無知者**

**$（一）標宗**

須菩提答諸天子：「汝所不解者，汝[[191]](#footnote-191)自應爾！是法無所一[[192]](#footnote-192)說，乃至不說一字可著可取；無字無語，是諸佛道。」何以故？是名字皆空，虛誑無實；如破色、名字中說。[[193]](#footnote-193)

用名字則有語言；若無名字，則無語言。

**$（二）舉喻明理**

諸天子作是念：「若無說、若無聽，今日和合聚會，為[[194]](#footnote-194)何所作？」

須菩提欲解此義故，以譬喻明之。

**$（貳）顯諸法、諸法性非深非妙**

諸天子復作是念：「欲以譬喻解悟我等，而此譬喻轉更深妙！」

譬喻以麁喻細、以定事明不定，今此譬喻亦微妙無定相。

須菩提知諸天子心，於深般若中迷沒不能自出，是故說：「般若波羅蜜不異五眾，五眾實相即是般若波羅蜜。[[195]](#footnote-195)今是五眾非深非妙，乃至一切種智非深非妙。」

**$（參）雖說諸法而實無說者，亦無聽者、知者，依此得證三乘聖果**

諸天子爾時深知須菩提口雖說色、心無所說，乃至阿耨多羅三藐三菩提亦如是。

須菩提知諸天子心，答言：「如是！如是！非我獨爾！佛得菩提時亦無說，寂滅相實無說者、聽者。是故須陀洹果乃至佛道皆因無為法而有；離是法、離[[196]](#footnote-196)是忍，則無須陀洹，乃至佛道亦如是。[[197]](#footnote-197)

菩薩初發心乃至得佛，於其中間，一切（448c）法無說、無聞。」

諸觀滅故、語言斷故「不可說」，不可說故「不可聽」，不可聽故「不可知」，不可知故於一切法無受無著，則入涅槃[[198]](#footnote-198)。[[199]](#footnote-199)

1. 主＝王【元】【明】。（大正25，442d，n.17） [↑](#footnote-ref-1)
2. （（大智度論…四））十六字＝（（大智度論卷第五十四釋第二十七品問住品））十八字【宮】，（（大智度經論卷第五十四釋第二十六品））十六字【聖】，（（大智度論卷第五十六釋第二十七品天主品））十八字【石】。（大正25，442d，n.16） [↑](#footnote-ref-2)
3. 〔等各〕－【宋】【元】【明】【宮】【聖】【石】。（大正25，442d，n.21） [↑](#footnote-ref-3)
4. 百千＋（萬）【石】。（大正25，442d，n.22） [↑](#footnote-ref-4)
5. 魔＝摩【宋】【元】【明】【宮】【聖】【石】。（大正25，442d，n.23） [↑](#footnote-ref-5)
6. 涅＝洹【聖】。（大正25，442d，n.24） [↑](#footnote-ref-6)
7. 〔陀〕－【宮】【聖】。（大正25，442d，n.25） [↑](#footnote-ref-7)
8. 〔天〕－【宋】【元】【明】【宮】。（大正25，442d，n.29） [↑](#footnote-ref-8)
9. 婆＝會【宋】【元】【明】【宮】＝天【石】。（大正25，442d，n.30） [↑](#footnote-ref-9)
10. 《大智度論》卷54〈27 天主品〉：「^首陀婆天（秦言**淨居天**）。^^」（大正25，443b20） [↑](#footnote-ref-10)
11. 〔等〕－【宋】【元】【明】【宮】【聖】【石】。（大正25，442d，n.31） [↑](#footnote-ref-11)
12. 《大智度論》卷8〈1 序品〉：「^問曰：云何為常光？答曰：佛身四邊各一丈光明，菩薩生便有此，是三十二相之一，名為丈光相。」^^（大正25，114c18-20） [↑](#footnote-ref-12)
13. （千）＋萬【宋】【元】【明】【宮】【聖】。（大正25，442d，n.32） [↑](#footnote-ref-13)
14. 〔常〕－【宋】【元】【明】【宮】【聖】。（大正25，442d，n.35） [↑](#footnote-ref-14)
15. 炷（^ㄓㄨˋ^^）：1.燈炷，燈心。2.指燈，燭。（《漢語大詞典》（七），p.55） [↑](#footnote-ref-15)
16. 《大智度論》卷35〈3 習相應品〉：「^如**閻浮提**者，**閻浮**，樹名，其林茂盛，此樹於林中最大。**提**名為洲。此洲上有此樹林；林中有河，底有金沙，名為**閻浮檀金**；以閻浮樹故，名為閻浮洲。此洲有五百小洲圍繞，通名閻浮提。^^」（大正25，320a24-28） [↑](#footnote-ref-16)
17. 應當發＝今應當發心【元】【明】【石】。（大正25，442d，n.38） [↑](#footnote-ref-17)
18. !! ┌未發無上心者 ──今應當發

    般若當機 ┤ ┌不能發心───────與生死作障隔故

    └已入聲聞正位 ┴若能發心，我亦隨喜──上人應求上法，不斷其功德!!

    （印順法師，《大智度論筆記》［B017］p.143） [↑](#footnote-ref-18)
19. 〔人〕－【聖】。（大正25，442d，n.39） [↑](#footnote-ref-19)
20. 《大般若波羅蜜多經》卷425〈25 帝釋品〉：「^憍尸迦！汝諸天等未發無上菩提心者今皆應發。憍尸迦！諸有已入聲聞、獨覺正性離生，不復能發大菩提心。何以故？憍尸迦！彼於生死已結界故。此中若有能於無上正等菩提發心趣者，我亦隨喜。何以故？憍尸迦！諸有勝人應求勝法，我終不障他勝善品。^^」（大正7，134b7-13） [↑](#footnote-ref-20)
21. （1）疽＝敗【宋】【宮】【石】，＝𧴫【聖】。（大正25，442d，n.42）

    （2）《摩訶般若波羅蜜經》卷7〈27 問住品〉：「^念色如病、**如敗癰瘡**。^^」（大正8，273c7） [↑](#footnote-ref-21)
22. 癰＝如癰如【元】【明】。（大正25，442d，n.43） [↑](#footnote-ref-22)
23. 瘡＝如創【石】。（大正25，442d，n.44） [↑](#footnote-ref-23)
24. 痛＝病【聖】。（大正25，442d，n.45） [↑](#footnote-ref-24)
25. 《大般若波羅蜜多經》卷425〈25 帝釋品〉：「^憍尸迦！若菩薩摩訶薩發一切智智相應之心，以無所得而為方便，思惟色乃至識，（1）若無常、（2）若苦、（4）若無我、（3）若空、（5）若如病、（6）若如癰、（8）若如箭、（7）若如瘡、（10）若熱惱、若逼切、（12）若敗壞、（11）若衰朽、若變動、若速滅、（14）若可畏、若可厭、若有災、若有橫、若有疫、若有癘、（15）若不安隱、若不可保信。^^」（大正7，134b15-21） [↑](#footnote-ref-25)
26. 〔羅〕－【宋】【元】【明】【宮】。（大正25，443d，n.2） [↑](#footnote-ref-26)
27. （1）《大般若波羅蜜多經．第二分》卷425〈25 帝釋品〉：「^菩薩摩訶薩修行般若波羅蜜多時，作如是觀：『唯有諸法**互相**滋潤、**互相**增長、**互相**圓滿；思惟校計，無我我所。^^』（大正7，135a4-6）

    （2）《大般若波羅蜜多經．第三分》卷499〈4 天帝品〉：「^菩薩摩訶薩行深般若波羅蜜多時，作如是觀：唯有諸法**更相**緣助、滋潤增長；展轉周遍，其中都無我及我所。^^」（大正7，537b23-25）

    （3）《光讚經》卷10〈25 問品〉：「^菩薩摩訶薩行般若波羅蜜，觀察諸法，了知諸法；了知諸法**展轉相成**，因得具足，**展轉相成**；曉了諸法無有吾我亦無有身^^。」（大正8，210c13-16）

    （4）《放光般若經》卷6〈28 無住品〉：「^菩薩行般若波羅蜜，作是觀：『使法法**相續**、法法**相得**，皆使具足。』菩薩於念亦無吾我。^^」（大正8，38b25-27）

    （5）《大智度論》卷54：「^問曰：應說般若波羅蜜相行，何以故中間說『諸法諸法**更相**因緣潤益增長』？^^」（大正25，444b6-8）

    案：《中阿含經》卷10（42經）《何義經》：「^是為法法相益、法法相因。^^」（大正1，485b15） [↑](#footnote-ref-27)
28. 〔亦〕－【宋】【元】【明】【宮】。（大正25，443d，n.3） [↑](#footnote-ref-28)
29. 菩薩＋（摩訶薩）【石】。（大正25，443d，n.4） [↑](#footnote-ref-29)
30. 《大般若波羅蜜多經》卷425〈25 帝釋品〉：「^善現答言：『憍尸迦！諸菩薩摩訶薩迴向心則非心，菩提心亦非心；不應非心迴向非心，心亦不應迴向非心；非心不應迴向於心，心亦不應迴向於心。何以故？憍尸迦！非心即是不可思議，不可思議即是非心，如是二種俱無所有，無所有中無迴向義。憍尸迦！心無自性，心性無故心所亦無；心及心所既無自性故，心亦無迴向心義。憍尸迦！若作是觀，是謂菩薩摩訶薩般若波羅蜜多。』^^」（大正7，135a17-26） [↑](#footnote-ref-30)
31. 《正觀》（6），pp.149-150：參見《摩訶般若波羅蜜經》卷1〈 1序品〉（大正8，217b12-218c），《放光般若經》卷1〈1 放光品〉（大正8，1b9-2b），《光讚經》卷1〈1 光讚品〉（大正8，147b9-149a8）。 [↑](#footnote-ref-31)
32. 吒＝咤【宮】。（大正25，443d，n.7） [↑](#footnote-ref-32)
33. （秦言治國）四字夾註＝（秦言治國）四字本文【宋】【元】【明】【宮】【聖】。（大正25，443d，n.8） [↑](#footnote-ref-33)
34. （秦言增長）四字夾註＝（秦言增長）四字本文【宋】【元】【明】【宮】【聖】。（大正25，443d，n.11） [↑](#footnote-ref-34)
35. 茶＝荼【宋】【元】【明】【宮】【聖】【石】。（大正25，443d，n.13） [↑](#footnote-ref-35)
36. （1）荔多＝脇【聖】。（大正25，443d，n.14）

    （2）〔唐〕慧琳，《一切經音義》卷10：「^薜茘多（上音陛，下音麗，梵語：**餓鬼**眾也）。^^」（大正54，367b10） [↑](#footnote-ref-36)
37. （秦言雜語）四字夾註＝（秦言雜語）四字本文【宋】【元】【明】【宮】。（大正25，443d，n.16） [↑](#footnote-ref-37)
38. 《翻梵語》卷7：「^富樓多那（應云富多那，譯曰：臭也）。^^」（大正54，1029c4） [↑](#footnote-ref-38)
39. （秦言多聞）四字夾註＝（秦言多聞）四字本文【宋】【元】【明】【宮】。（大正25，443d，n.18） [↑](#footnote-ref-39)
40. 〔唐〕慧琳，《一切經音義》卷9：「^閱叉（以拙反，或云夜叉，皆訛也。正言藥叉，此譯云能噉人鬼，又云傷者，謂能傷害人也）。^^」（大正54，357a19） [↑](#footnote-ref-40)
41. 〔唐〕慧琳，《一切經音義》卷25：「^羅剎（此云：**惡鬼**也，食人血肉，或飛空，或地行捷疾，可畏也）。^^」（大正54，464b13） [↑](#footnote-ref-41)
42. （秦言）二字本文＝（秦言）二字夾註【石】下同，（大正25，443d，n.19） [↑](#footnote-ref-42)
43. 磨＝摩【宋】【元】【明】【宮】【聖】【石】。（大正25，443d，n.22） [↑](#footnote-ref-43)
44. 涅＝洹【聖】。（大正25，443d，n.23） [↑](#footnote-ref-44)
45. 火＝大【聖】＊。（大正25，443d，n.24） [↑](#footnote-ref-45)
46. （1）婆＋（首陀婆）【元】【明】【石】。（大正25，443d，n.25）

    （2）《翻譯名義集》卷2：「^**首陀婆**，《大論》云：『秦言淨居天。』通五淨居。^^」（大正54，1077c14） [↑](#footnote-ref-46)
47. 天＋（首陀婆）【聖】。（大正25，443d，n.26） [↑](#footnote-ref-47)
48. 〔天〕－【宋】【元】【明】【宮】【聖】【石】。（大正25，443d，n.27） [↑](#footnote-ref-48)
49. 〔明〕－【宋】【元】【明】【宮】【聖】。（大正25，443d，n.28） [↑](#footnote-ref-49)
50. 當＝常【聖】。（大正25，443d，n.31） [↑](#footnote-ref-50)
51. 〔等〕－【宋】【元】【明】【宮】。（大正25，443d，n.32） [↑](#footnote-ref-51)
52. !! ┌云何是般若…………問般若體

    帝釋三問 ┤云何行………………問初入方便行

    └云何住………………問深入究竟住!!（印順法師，《大智度論筆記》［B018］p.143） [↑](#footnote-ref-52)
53. 案：此指經中所說「^憍尸迦！何等是般若波羅蜜^^」。參見《大智度論》卷54〈27 天主品〉（大正25，442c10）。 [↑](#footnote-ref-53)
54. 此中缺第7項「瘡」，第12項「壞」的論釋。 [↑](#footnote-ref-54)
55. 《正觀》（6），p.150：參見《摩訶般若波羅蜜經》卷4〈11 幻學品〉（大正8，240a19-28）；《放光般若經》卷3〈13 問幻品〉（大正8，17b22-25）；《光讚經》卷4〈10 幻品〉（大正8，175b）。 [↑](#footnote-ref-55)
56. 癰疽：1.毒瘡名。2.比喻禍患、毛病。（《漢語大詞典》（八），p.370） [↑](#footnote-ref-56)
57. （1）出處待考。

    （2）雜阿含：呵五眾有百種罪過。（印順法師，《大智度論筆記》〔H002〕p.391） [↑](#footnote-ref-57)
58. 〔疽〕－【宮】【宋】。（大正25，444d，n.2） [↑](#footnote-ref-58)
59. 參見《雜阿含經》卷5（104經）（大正2，31c3-10）、卷5（110經）（35b1-5）、卷10（259經）（65b5-c10）、卷10（265經）（68c1-17）、卷12（291經）（82c2-16）、卷31（864經）（219b29-c7）、卷31（867經）（219c25-220a3）、卷43（1175經）（315b20-22）等。 [↑](#footnote-ref-59)
60. 希：3.少。（《漢語大詞典》（三），p.694） [↑](#footnote-ref-60)
61. 十六聖行：苦諦──無常、苦、空、無我；集諦──集、因、生、緣；滅諦──滅、靜、妙、離；道諦──道、如、行、出。

    參見《大毘婆沙論》卷64（大正27，331a），《鞞婆沙論》卷9（大正28，478a）。 [↑](#footnote-ref-61)
62. 同樣的情形，另見《大智度論》卷37（大正25，330a26-b8，334c11-15）。 [↑](#footnote-ref-62)
63. （1）不淨＋（等）【聖】【石】。（大正25，444d，n.5）

    （2）《大正藏》原無「等」字，今依《高麗藏》補上「等」字（第14冊，920b8）。 [↑](#footnote-ref-63)
64. 第三諦，指「滅諦」。 [↑](#footnote-ref-64)
65. !! 三 ┌上根說苦空無常無我四［聖］┐

    乘┌聲聞觀色苦無常等十五事 ┤中根說如病如癰等八事［聖］├鈍根發心初觀… ┐ 大

    般┤ └…［共］ └下根總說痛惱等十五［凡聖］┘ ├ 乘

    若└菩薩觀色寂離不生滅垢淨 ………………………………………利根發心即觀… ┘ 般

    觀 └…［不共］ 若!!

    （印順法師，《大智度論筆記》［B018）p.143 [↑](#footnote-ref-65)
66. 世間即是涅槃：世間實相即涅槃。（印順法師，《大智度論筆記》〔E002〕p.287） [↑](#footnote-ref-66)
67. 更相：相繼，相互。（《漢語大詞典》（一），p.529） [↑](#footnote-ref-67)
68. 緣＋（和合）【宋】【元】【明】【聖】。（大正25，444d，n.15） [↑](#footnote-ref-68)
69. （1）《大智度論》卷17：「^復有六因：相應因、共因、相似因、遍因、報因、名因。^^」（大正25，187a28-29）

    案：「共因」又名「俱有因」，「相似因」又名「同類因」，「遍因」又名「遍行因」，「報因」又名「異熟因」，「名因」又名「能作因」。

    （2）《大智度論》卷32〈1 序品〉：

    ^如心法從內外處因緣和合生，是心如幻、如夢、虛誑、無有定性，心數法亦如是。

    是心共生心數法，所謂受、想、思等。是心數法，同相、同緣故，名為相應。心以心數法相應為因，心數法以心相應為因，是名**相應因**。相應因者，譬如親友、知識，和合成事。

    **共生因**者，一切有為法，各有共生因，以共生故，更相佐助；譬如兄弟同生故，互相成濟。

    **自種因**者，過去善種，現在、未來善法因；過去、現在善種，未來善法因。不善、無記亦如是。如是一切法，各有自種因。

    **遍因**者，苦諦、集諦所斷結使，一切垢法因，是名遍因。

    **報因**者，行業因緣故，得善惡果報，是為報因。

    是五因名為「因緣」。^^（大正25，296c10-23）

    （3）《阿毘達磨俱舍論》卷6〈2 分別根品〉：「^因有六種：一、能作因，二、俱有因，三、同類因，四、相應因，五、遍行因，六、異熟因。^^」（大正29，30a12-13）

    （4）因緣。（印順法師，《大智度論筆記》〔E009〕，p.302） [↑](#footnote-ref-69)
70. 殖＝植【宋】【元】【明】【宮】。（大正25，444d，n.16） [↑](#footnote-ref-70)
71. 無上菩提：非三世。（印順法師，《大智度論筆記》〔E001〕p.285） [↑](#footnote-ref-71)
72. （1）參見《摩訶般若波羅蜜經》卷16〈54 大如品〉：「^復次，如來如相不過去、不未來、不現在，諸法如相亦不過去、不未來、不現在，是故須菩提為隨佛生。復次，如來如不在過去如中，過去如不在如來如中。如來如不在未來如中，未來如不在如來如中。如來如不在現在如中，現在如不在如來如中。過去未來現在如、如來如，一如，無二無別。^^」（大正8，335c10-17）

    （2）三世不離。（印順法師，《大智度論筆記》〔E009〕p.302） [↑](#footnote-ref-72)
73. 〔是〕－【宋】【元】【明】【宮】【聖】。（大正25，444d，n.18） [↑](#footnote-ref-73)
74. !! ┌諸法非常非無常，不應言「回向心已滅，云何與菩提作因」。

    │諸法非生滅非不生滅，不應言「菩提不生不滅，無所有，

    ┌不以世諦說 ┤　　何所回向」。

    菩提心、回向心 ┤ │菩提非三世相，不應言「未來無菩提，何所回向」。

    互不相在 │ └三世互不相離，一如無二，云何說二心互不相在？

    └以第一義諦說……皆空非心相。!!（印順法師，《大智度論筆記》［B018］p.144） [↑](#footnote-ref-74)
75. 二諦：世諦如幻如夢；第一義諦皆空。（印順法師，《大智度論筆記》〔E002〕p.286） [↑](#footnote-ref-75)
76. 迴＋（向）【聖】。（大正25，444d，n.21） [↑](#footnote-ref-76)
77. 發心畢竟二不別。（印順法師，《大智度論筆記》〔E009〕p.302） [↑](#footnote-ref-77)
78. 教＝示【宋】【元】【明】【宮】【聖】。（大正25，445d，n.3） [↑](#footnote-ref-78)
79. 法＋（無障）【元】【明】【石】。（大正25，445d，n.4） [↑](#footnote-ref-79)
80. 〔法〕－【宋】【元】【明】【宮】【聖】【石】。（大正25，445d，n.6） [↑](#footnote-ref-80)
81. 又＝父【宋】【元】【明】【宮】。（大正25，445d，n.10） [↑](#footnote-ref-81)
82. 〔即〕－【宋】【元】【明】【宮】【聖】【石】。（大正25，445d，n.12） [↑](#footnote-ref-82)
83. 《正觀》（6），p.151：參見《大智度論》卷11～卷18（大正25，139a-197b）、卷29（大正25，272b20-273a9）、卷45（大正25，387b14-388a9）、卷46（大正25，394c17-395a12）。 [↑](#footnote-ref-83)
84. 〔名〕－【宋】【元】【明】【宮】。（大正25，445d，n.13） [↑](#footnote-ref-84)
85. 《大般若波羅蜜多經》卷425〈25 帝釋品〉：

    ^爾時，具壽善現告天帝釋言：「憍尸迦！汝問『云何菩薩摩訶薩應住般若波羅蜜多』者，汝等諦聽！吾當為說諸菩薩摩訶薩於般若波羅蜜多，如所應住不應住相。^^」（大正7，135b9-12） [↑](#footnote-ref-85)
86. 〔菩薩〕－【宋】【元】【明】【宮】【聖】【石】。（大正25，445d，n.20） [↑](#footnote-ref-86)
87. 《大般若波羅蜜多經》卷425〈25 帝釋品〉：「^復次，憍尸迦！諸菩薩摩訶薩修行般若波羅蜜多時，不應住初發心已便作是念：『我當圓滿布施波羅蜜多乃至般若波羅蜜多。』^^」（大正7，137a27-29） [↑](#footnote-ref-87)
88. 鞞跋＝維越【石】。（大正25，445d，n.22） [↑](#footnote-ref-88)
89. （世）＋界【元】【明】。（大正25，445d，n.23） [↑](#footnote-ref-89)
90. 《大般若波羅蜜多經》卷425〈25 帝釋品〉：「^不應住作是念：『我修加行既圓滿已當入菩薩正性離生。』不應住作是念：『我已得入正性離生，當住菩薩不退轉地。』不應住作是念：『我當圓滿菩薩五通。』不應住作是念：『我住菩薩圓滿五通，常遊無量無數佛土，禮敬瞻仰供養承事諸佛世尊，聽聞正法、如理思惟、廣為他說。』何以故？憍尸迦！如是住者有所得故。^^」（大正7，137b4-11） [↑](#footnote-ref-90)
91. 澤＝塗【宋】【元】【明】【宮】【聖】【石】。（大正25，445d，n.26） [↑](#footnote-ref-91)
92. 搗＝擣【宋】【元】【明】【宮】【聖】＝揭【石】。（大正25，445d，n.27） [↑](#footnote-ref-92)
93. 〔往〕－【宋】【元】【明】【宮】【聖】。（大正25，446d，n.3） [↑](#footnote-ref-93)
94. （向）＋阿【石】。（大正25，446d，n.4） [↑](#footnote-ref-94)
95. 《大般若波羅蜜多經》卷425〈25 帝釋品〉：「^復次，憍尸迦！諸菩薩摩訶薩修行般若波羅蜜多時，不應住此是第八補特伽羅，此是隨信行，此是隨法行；不應住此是預流極七返有，此是家家，此是一間；不應住此是齊首補特伽羅，乃至壽盡煩惱方盡；不應住此是預流定不墮法，此是一來至此世間得盡苦際；不應住此是不還向，此是不還果，往彼方得般涅槃者；不應住此是阿羅漢，永盡後有，現在必入無餘涅槃；不應住此是獨覺；不應住此是如來、應、正等覺。^^」（大正7，137c6-15） [↑](#footnote-ref-95)
96. 殃＝央【宋】【元】【明】【宮】【聖】＝鞅【石】。（大正25，446d，n.5） [↑](#footnote-ref-96)
97. 《大智度論》卷4〈1 序品〉：

    ^問曰：一思種？為多思種？

    答曰：三十二思種三十二相，一一思種一一相，一一相百福德莊嚴。

    問曰：幾許名一福德？

    答曰：有人言：「有業報轉輪聖王，於四天下受福樂，得自在，是名一福德。如是百福成一相。」

    復有人言：「作釋提桓因，於二天中得自在，是名一福德。」

    復有人言：「作他化自在天王，於欲界中得自在，是名一福。」

    復有人言：「除補處菩薩，餘一切眾生所得福報，是名一福。」

    復有人言：「天地劫盡，一切眾生共福德故，三千大千世界報立，是名一福。」

    復有人言：「是福不可量，不可以譬喻知：如三千大千世界一切眾生，皆盲無目，有一人能治令差，是為一福。一切人皆被毒藥，一人能治令差；一切人應死，一人能捄之令脫；一切人破戒，破正見，一人能教令得淨戒、正見；如是等為一福。」

    復有人言：「是福不可量，不可譬喻。是菩薩入第三阿僧祇中，心思大行種是三十二相因緣。以是故，是福無能量，唯佛能知。」^^（大正25，87b5-24） [↑](#footnote-ref-97)
98. 鋼＝剛【宋】【元】【明】【宮】【聖】。（大正25，446d，n.6） [↑](#footnote-ref-98)
99. 〔使〕－【聖】。（大正25，446d，n.7） [↑](#footnote-ref-99)
100. 者＝是【宋】【元】【明】【宮】【聖】。（大正25，446d，n.8） [↑](#footnote-ref-100)
101. 至＋（佛）【宋】【元】【明】【宮】。（大正25，446d，n.9） [↑](#footnote-ref-101)
102. 《大般若波羅蜜多經》卷425〈25 帝釋品〉：「^所以者何？一切如來、應、正等覺證得無上正等菩提時，覺一切法都無所有；一切菩薩摩訶薩眾住不退轉地時，亦見諸法都無所有。^^」（大正7，138a25-27） [↑](#footnote-ref-102)
103. 《大般若波羅蜜多經》卷425〈25 帝釋品〉：「^憍尸迦！是為菩薩摩訶薩於般若波羅蜜多如所應住不應住相。憍尸迦！諸菩薩摩訶薩於深般若波羅蜜多隨所應住不應住相，以無所得而為方便，應如是學。^^」（大正7，138a28-b2） [↑](#footnote-ref-103)
104. 《大般若波羅蜜多經》卷425〈25 帝釋品〉：^「爾時，舍利子作是念言：『若菩薩摩訶薩修行般若波羅蜜多時，於一切法不應住者，云何應住般若波羅蜜多？』具壽善現知舍利子心之所念，便謂之曰：『於意云何？諸如來心為何所住？』^^」（大正7，138b3-7） [↑](#footnote-ref-104)
105. 〔於〕－【宋】【元】【明】【宮】。（大正25，446d，n.10） [↑](#footnote-ref-105)
106. 《大般若波羅蜜多經》卷425〈25 帝釋品〉：「^時，具壽善現謂舍利子言：『諸菩薩摩訶薩修行般若波羅蜜多時亦復如是，雖住般若波羅蜜多，而同如來於一切法都無所住亦非不住。所以者何？舍利子！諸菩薩摩訶薩修行般若波羅蜜多時，雖住般若波羅蜜多，而於色非住非不住，乃至於一切相智亦非住非不住。何以故？舍利子！以色等法無二相故。舍利子！諸菩薩摩訶薩於深般若波羅蜜多，隨此非住非不住相，以無所得而為方便，應如是學。』^^」（大正7，138b19-28） [↑](#footnote-ref-106)
107. 者言＝論者言【元】【明】＝釋曰【石】。（大正25，446d，n.11） [↑](#footnote-ref-107)
108. 二空：未滅有異，滅相不別。（印順法師，《大智度論筆記》〔E009〕p.302） [↑](#footnote-ref-108)
109. 不住：不住即住。（印順法師，《大智度論筆記》〔E009〕p.302） [↑](#footnote-ref-109)
110. 故＝以【宋】【元】【明】【宮】【聖】。（大正25，446d，n.18） [↑](#footnote-ref-110)
111. 〔應〕－【宋】【元】【明】【宮】。（大正25，446d，n.20） [↑](#footnote-ref-111)
112. 不等心布施之失。（印順法師，《大智度論筆記》［E017］p.316） [↑](#footnote-ref-112)
113. 〔地〕－【宋】【元】【明】【宮】。（大正25，446d，n.21） [↑](#footnote-ref-113)
114. 參見《摩訶般若波羅蜜經》卷24〈78 四攝品〉（大正8，393a7-20），《大智度論》卷88〈77 六喻品〉（大正25，676a28-b17）。 [↑](#footnote-ref-114)
115. 不住：但破取相心住。（印順法師，《大智度論筆記》〔E009〕p.302） [↑](#footnote-ref-115)
116. 小乘行位。（印順法師，《大智度論筆記》〔E009〕p.302） [↑](#footnote-ref-116)
117. 《大智度論》卷45〈13 摩訶薩品〉：「^八人，名見諦道，十五心中行。問曰：是十五心中，何以名為八人？答曰：思惟道中用智多，見諦道中多用見忍，智隨於忍。所以者何？忍功大故。復次，忍智二事能斷能證，八忍中住，故名為八人。^^」（大正25，383b5-9） [↑](#footnote-ref-117)
118. 《阿毘達磨俱舍論》卷23〈6 分別賢聖品〉：「^見道位中聖者有二：一、隨信行，二、隨法行，由根鈍利別立二名。諸鈍根名隨信行者，諸利根名隨法行者。由信隨行名隨信行，彼有隨信行名隨信行者，或由串習此隨信行以成其性，故名隨信行者，彼先信他隨行義故。准此應釋隨法行者，彼於先時由自披閱契經等法，隨行義故。^^」（大正29，122b15-21） [↑](#footnote-ref-118)
119. 《阿毘達磨俱舍論》卷23〈6 分別賢聖品〉：「^諸住果者，於一切地修所斷失都未斷時，名為預流，生極七返。『七返』言顯：七往返生，是人天中各七生義。『極』言為顯受生最多，非諸預流皆受七返故。……彼從此後別於人中極多結七中有、生有，天中亦然，總二十八，皆七等故說極七生。^^」（大正29，123a24-b12） [↑](#footnote-ref-119)
120. 《阿毘達磨俱舍論》卷24〈6 分別賢聖品〉：「^今次應辯斷位眾聖，且應建立一來向果。

     頌曰：**斷欲三四品，三二生家家，斷至五二向，斷六一來果**。

     論曰：**即預流者進斷修惑，若三緣具轉名家家**。一、**由斷惑**：斷欲修斷三、四品故。二、**由成根**：得能治彼無漏根故。三、**由受生**：更受欲有三、二生故。……應知**總有二種家家**：一、**天家家**：謂欲天趣生三、二家而證圓寂，或一天處、或二、或三。二、**人家家**：謂於人趣生三、二家而證圓寂，或一洲處、或二、或三。**即預流者，進斷欲界一品修惑乃至五品，應知轉名一來果向**。^^」（大正29，123c21-124a9） [↑](#footnote-ref-120)
121. 案：即指前「家家須陀洹」。 [↑](#footnote-ref-121)
122. 參見《大毘婆沙論》卷65：「^一來果先廣加行者，謂即前說及離欲染諸加行道——六無間道五解脫道，即此名為安足堅固。^^」（大正27，338c5-7） [↑](#footnote-ref-122)
123. 《阿毘達磨俱舍論》卷24〈6 分別賢聖品〉：「^若斷第六成一來果，彼往天上一來人間而般涅槃，名一來果，過此以後更無生故。^^」（大正29，124a9-11） [↑](#footnote-ref-123)
124. 《阿毘達磨俱舍論》卷24〈6 分別賢聖品〉：「^一來者進斷餘惑，若**三緣具轉名一間**。一、**由斷惑**：斷欲修斷七、八品故。二、**由成根**：得能治彼無漏根故。三、**由受生**：更受欲有餘一生故。……**有一間者說名一間，即斷修惑七、八品者，應知亦名不還果向**。先斷三、四、七、八品惑入見諦者，後得果時，乃至未修後勝果道，仍不名曰家家、一間，未成治彼無漏根故。^^」（大正29，124a17-b1） [↑](#footnote-ref-124)
125. 《阿毘達磨俱舍論》卷24〈6 分別賢聖品〉：「^若斷第九成不還果，必不還來生欲界故。此惑名曰：五下結斷。雖必先斷或二或三，然於此時總集斷故，依不還位。^^」（大正29，124b1-3） [↑](#footnote-ref-125)
126. 《續一切經音義》卷7：「^阿迦膩吒（梵語也，具足。應云『阿迦尼瑟吒』。此譯云『色究竟』也，言其色界十八天中此最終極也。又云『無小』：餘天互望，亦大亦小，此之一天，唯大無小，故以為名）。^^」（大正54，938a6-7） [↑](#footnote-ref-126)
127. （1）《阿毘達磨俱舍論》卷24〈6 分別賢聖品〉：「^此**不還者總說有七，且行色界差別有五：一、中般涅槃，二、生般涅槃，三、有行般涅槃，四、無行般涅槃，五者、上流**。……（1）言**中般**者，謂往色界，住中有位便般涅槃。（2）言**生般**者，謂往色界，生已不久便般涅槃，以具勤修速進道故。……（3）**有行般**者，謂往色界，生已長時加行不息，由有功用方般涅槃，此唯有勤修無速進道故。（4）**無行般**者，謂往色界生已經久，加行懈息不多功用便般涅槃，以闕勤修速進道故。……（5）**言上流**者是上行義，以流與行其義一故。謂欲界歿往色界生，未即於中能證圓寂，要轉生上方般涅槃。即此**上流差別有二，由因及果有差別故。**因差別者，此於靜慮由有雜修無雜修故。果差別者，色究竟天及有頂天為極處故。……此五名為行色界者。行無色者差別有四，謂（6）**在欲界離色界貪，從此命終生於無色**。此中差別唯有四種，由生般涅槃有差別故，此并前五成六不還。（7）**復有不行色、無色界，即住於此能般涅槃名現般涅槃**，并前六為七。於行色界五不還中復有異門。顯其差別。^^」（大正29，124b10-125a9）

     （2）〔唐〕普光述，《俱舍論記》卷24〈6 分別賢聖品〉：^「行無色者差別有四，謂在欲界從此命終，不生色界超生無色。**此中差別唯有四種，由生般等有差別故，於前五內唯除中般，此四合名無色不還**。此無色一，并前五種成六不還。^^」（大正41，362a26-b1） [↑](#footnote-ref-127)
128. 《阿毘達磨俱舍論》卷24〈6 分別賢聖品〉：「^不還者若於身中有滅定，得轉名身證，謂不還者由身證得似涅槃法，故名身證。^^」（大正29，126a18-25） [↑](#footnote-ref-128)
129. 《阿毘達磨俱舍論》卷24〈6 分別賢聖品〉：「^不還者進斷色界及無色界修所斷惑，從斷初定一品為初，至斷有頂八品為後，應知轉名阿羅漢向。^^」（大正29，126b22-24） [↑](#footnote-ref-129)
130. 《阿毘達磨俱舍論》卷24〈6 分別賢聖品〉：「^**金剛喻定**是斷惑中最後無間道所生，**盡智**是斷惑中最後解脫道。由此解脫道與諸漏盡得最初俱生，故名盡智，**如是盡智至已生時，便成無學阿羅漢果**，已得無學應果法故。為得別果所應修學此無有故，得無學名，即此唯應作他事故，諸有染者所應供故，依此義立阿羅漢名。^^」（大正29，126c23-29） [↑](#footnote-ref-130)
131. （1）《中阿含經》卷30（127經）《大品福田經》：「^云何九無學人？（1）思法，（2）昇進法，（3）不動法，（4）退法，（5）不退法，（6）護法：護則不退，不護則退，（7）實住法，（8）慧解脫，（9）俱解脫──是謂九無學人。^^」（大正1，616a17-19）

     （2）《根本說一切有部尼陀那目得迦》卷2：「^何等名為九種無學？謂退法、思法、護法、住法、堪達法、不動法、不退法、慧解脫、俱解脫，是名為九。^^」（大正24，422c12-14）

     （3）《順正理論》卷65：「^何等名為九種無學？謂退法、思法、護法、安住、堪達、不動法、不退法、慧解脫、俱解脫，是名為九。^^」（大正29，699c1-3）

     （4）《大智度論》卷32：「^阿羅漢有九種：退法、不退法、死法、護法、住法、勝進法、不壞法、慧解脫、共解脫。^^」（大正25，301a12-14） [↑](#footnote-ref-131)
132. 《正觀》（6），p.152：

     （1）「過聲聞、辟支佛地、住菩薩地」，參見《大智度論》第27（大正25，262a17-264a12）。

     （2）「道種智，一切種智，知一切法」，參見《大智度論》卷27（大正25，258c25-260b14）。

     （3）「斷一切煩惱及習」，參見《大智度論》卷27（大正25，260b15-262a16）。

     （4）「成佛轉法輪」，參見《大智度論》卷34（大正25，311a9-b18）。

     （5）「三十二相」，參見《大智度論》卷4（大正25，90a27-91b27）、卷21（大正25，219c16-29）、卷29（大正25，273a10-275a5）。

     （6）「莊嚴世界、度無量眾生」，參見《大智度論》卷37（大正25，335a23-b4）。

     （7）「無量壽命」，參見《大智度論》卷34（大正25，311c18-312b21）。 [↑](#footnote-ref-132)
133. 香＝音【宮】。（大正25，447d，n.6） [↑](#footnote-ref-133)
134. （1）《正觀》（6），p.152：參見《大智度論》卷54〈27 天主品〉（大正25，446a25-26）之經文。

     （2）《正觀》（6），pp.278-279，n.134-2：《大智度論》卷54：「^菩提樹香度眾生者，如先義中說。^^」（大正25，447b4-5）這可能是指《摩訶般若波羅蜜經》卷7〈27 問住品〉：「^我菩提樹當出如是香，眾生聞者無有婬欲瞋恚愚癡，亦無聲聞、辟支佛心，是一切人必當得阿耨多羅三藐三菩提。若眾生聞是香者，身病意病皆悉除盡。^^」（大正25，446a25-26）這是菩提樹出妙香，眾生聞此香而得大利益。 [↑](#footnote-ref-134)
135. 〔中〕－【宋】【元】【明】【宮】。（大正25，447d，n.10） [↑](#footnote-ref-135)
136. 不住：但破取相心住。（印順法師，《大智度論筆記》〔E009〕p.302） [↑](#footnote-ref-136)
137. 〔之〕－【宋】【元】【明】【宮】【聖】【石】。（大正25，447d，n.14） [↑](#footnote-ref-137)
138. 雙非：寂離二邊，更非相即。（印順法師，《大智度論筆記》〔E017〕p.315） [↑](#footnote-ref-138)
139. 語＋（名）【元】【明】。（大正25，447d，n.17） [↑](#footnote-ref-139)
140. 言語＝語言【石】。（大正25，447d，n.18） [↑](#footnote-ref-140)
141. 了：10.副詞。與否定詞連用。完全，皆。晉王羲之《子卿帖》：“頃日了不得食，至為虛劣。”（《漢語大詞典》（一），p.721） [↑](#footnote-ref-141)
142. 《大般若波羅蜜多經》卷425〈25 帝釋品〉：「^具壽善現復告彼言：『我曾於此甚深般若波羅蜜多相應義中不說一字，汝亦不聞，當何所解？何以故？諸天子！甚深般若波羅蜜多相應義中，文字言說皆遠離故，由此於中說者、聽者及能解者皆不可得，一切如來、應、正等覺所證無上正等菩提微妙甚深亦復如是。』」^^（大正7，138c5-11） [↑](#footnote-ref-142)
143. 澗（^ㄐㄧㄢˋ^^）：1.兩山間的水溝。2.泛指澗谷、山谷。（《漢語大詞典》（六），p.149） [↑](#footnote-ref-143)
144. 嚮＝響【宋】【元】【明】，（種）＋嚮【石】。（大正25，447d，n.25） [↑](#footnote-ref-144)
145. 〔人〕－【宋】【宮】【聖】。（大正25，447d，n.27） [↑](#footnote-ref-145)
146. 《大般若波羅蜜多經》卷425〈25 帝釋品〉：

     ^「諸天子！如有二人處一山谷，各住一面讚佛、法、僧，俱時發響，於意云何？此二響聲能互相聞、互相解不？」

     諸天子言：「不也！大德！」

     善現告言：「如是！諸天子！一切法皆如響故，今於此甚深般若波羅蜜多相應義中，說者、聽者及能解者都不可得。^^」（大正7，138c23-28） [↑](#footnote-ref-146)
147. 《大般若波羅蜜多經》卷426〈25 帝釋品〉：「^具壽善現知諸天子心之所念，便告彼言：『諸天子！色乃至識非深非妙，色自性乃至識自性亦非深非妙。』^^」（大正7，139a19-22） [↑](#footnote-ref-147)
148. 《大般若波羅蜜多經》卷426〈25 帝釋品〉：「^時，諸天子復作是念：『尊者善現所說法中，不施設色乃至識。』^^」（大正7，139b16-17） [↑](#footnote-ref-148)
149. 《大般若波羅蜜多經》卷426〈25 帝釋品〉：「^不施設三藐三佛陀及三藐三菩提，亦不施設文字言說。^^」（大正7，139b28-29） [↑](#footnote-ref-149)
150. 〔得〕－【宋】【元】【明】【宮】。（大正25，448d，n.2） [↑](#footnote-ref-150)
151. （1）無為：住果、證果不離是忍。（印順法師，《大智度論筆記》〔E005〕p.295）

     （2）《大般若波羅蜜多經》卷426〈25 帝釋品〉：「^具壽善現知諸天子心所念法，便告之言：『如是！如是！如汝所念。色等諸法乃至無上正等菩提，皆離文字咸不可說，故於般若波羅蜜多無說、無聽亦無解者。是故汝等於諸法中，應隨所說修深固忍。諸有欲住欲證預流、一來、不還、阿羅漢果，亦因此忍方能住證；諸有欲住欲證獨覺所得菩提，亦因此忍方能住證；諸有欲住欲證無上正等菩提，要因此忍乃能住證。』^^」（大正7，139b29-c9） [↑](#footnote-ref-151)
152. 鄙近：庸俗淺近。（《漢語大詞典》（十），p.677） [↑](#footnote-ref-152)
153. （1）旨＝音【元】【明】，明註曰音南藏作旨。（大正25，448d，n.10）

     （2）幽旨：深奧玄妙的旨趣。（《漢語大詞典》（四），p.433） [↑](#footnote-ref-153)
154. 玄遠：1.玄妙幽遠。（《漢語大詞典》（二），p.319） [↑](#footnote-ref-154)
155. 趣（^ㄑㄩˋ^^）：1.旨趣，意思。（《漢語大詞典》（二），p.302） [↑](#footnote-ref-155)
156. 乖：4.差異，不同。（《漢語大詞典》（一），p.658） [↑](#footnote-ref-156)
157. 相況：對比。（《漢語大詞典》（七），p.1145） [↑](#footnote-ref-157)
158. 適：5.適合，符合。《商君書．畫策》：“由此觀之，神農非高於黃帝也，然其名尊者，以適於時也。”三國魏劉劭《人物志．材理》：“質性機解，推情原意，能適其變，情理之家也。”16.是，則，即是。《荀子．王霸》：“孔子曰：審我所以適人，適人之所以來我也。”（《漢語大詞典》（十），p.1160） [↑](#footnote-ref-158)
159. 況：2.比。比較。《漢書．高惠高后文功臣表》：“以往況今，甚可悲傷。”3.比。比擬，比方。宋司馬光《答武功石令書》：“足下語及不肖，動輒以仲尼況之，此雖甚愚不辨菽麥之人，亦不敢當。”（《漢語大詞典》（五），p.1083） [↑](#footnote-ref-159)
160. 已：15.指示代詞。此，如此。《史記．夏本紀》：“敦序九族，眾明高翼，近可遠在已。”按，《書．皋陶謨》作“邇可遠茲”。《淮南子．道應訓》：“願王察其所謂而自取齊國之政焉。已雖無除其患，天地之閒，六合之內，可陶冶而變化也。”（《漢語大詞典》（四），p.70） [↑](#footnote-ref-160)
161. 〔十〕－【宋】【元】【明】【宮】。（大正25，448d，n.12） [↑](#footnote-ref-161)
162. 青＝清【石】。（大正25，448d，n.13） [↑](#footnote-ref-162)
163. 浮偽：虛偽。（《漢語大詞典》（五），p.1249） [↑](#footnote-ref-163)
164. 情：11.道理，情理。《禮記．樂記》：“禮者，殊事合敬者也；樂者，異文合愛者也。禮樂之情同，故明王以相沿也。”（《漢語大詞典》（七），p.576） [↑](#footnote-ref-164)
165. 趣（^ㄑㄩˋ^^）：1.旨趣，意思。（《漢語大詞典》（二），p.302） [↑](#footnote-ref-165)
166. （1）妖＝妭【聖】。（大正25，448d，n.15）

     （2）妖：6.淫邪，不正。（《漢語大詞典》（四），p.303） [↑](#footnote-ref-166)
167. 諂（^ㄔㄢˇ^^）：1.奉承，獻媚。（《漢語大詞典》（十一），p.314） [↑](#footnote-ref-167)
168. 賤：6.輕視，鄙視。《書．旅獒》：“不貴異物賤用物，民乃足。”（《漢語大詞典》（十），p.246） [↑](#footnote-ref-168)
169. 在意：留意，放在心上。（《漢語大詞典》（二），p.1014） [↑](#footnote-ref-169)
170. 印順法師，《初期大乘佛教之起源與開展》，p.515：「^夜叉的語言，正是達羅毘荼語那樣的難於了解。《大智度論》卷54（大正25，448a）說：『此諸夜叉，語言浮偽，情趣妖諂。諸天賤之，不以在意，是故不解其言。』達羅毘荼明咒的難解，就是夜叉語的難解。大乘佛法中陀羅尼咒的發展，與夜叉是有密切關係的。《華嚴經》的〈入法界品〉，起於南方，就有彌伽醫師的語言法門，及四十二字母。容受咒術的部派佛教，將因與明咒有關的南北兩大區域，發展為重視陀羅尼咒的大乘法門。^^」 [↑](#footnote-ref-170)
171. 意況：2.內容。《魏書．術藝傳．殷紹》：“太安四年夏，上《四序堪輿》，表曰：‘……法穆時共影為臣開述九章數家雜要，披釋章次意況大旨。’（《漢語大詞典》（七），p.639） [↑](#footnote-ref-171)
172. （1）辯＝辨【聖】。（大正25，448d，n.16）

     （2）辯：4.謂敘事、說理明白清楚。（《漢語大詞典》（十一），p.509） [↑](#footnote-ref-172)
173. 識＋（之）【元】【明】。（大正25，448d，n.17） [↑](#footnote-ref-173)
174. 玄旨：深奧的義理。（《漢語大詞典》（二），p.306） [↑](#footnote-ref-174)
175. 幽邃：1.幽深，深邃。2.指僻遠之地。3.深奧。（《漢語大詞典》（四），p.445） [↑](#footnote-ref-175)
176. 尋：4.考索，探求。（《漢語大詞典》（二），p.1288） [↑](#footnote-ref-176)
177. 〔之〕－【宋】【宮】。（大正25，448d，n.18） [↑](#footnote-ref-177)
178. 逾＝愈【聖】。（大正25，448d，n.19）

     逾：5.更加。《墨子．三辯》：“故其樂逾繁者，其治逾寡。”（《漢語大詞典》（十），p.1041） [↑](#footnote-ref-178)
179. （1）叵＝已【聖】。（大正25，448d，n.20）

     （2）叵：1.不，不可。（《漢語大詞典》（一），p.957） [↑](#footnote-ref-179)
180. 又＝叉【明】。（大正25，448d，n.21） [↑](#footnote-ref-180)
181. 傳：10.說，描述，表達。（《漢語大詞典》（一），p.1615） [↑](#footnote-ref-181)
182. 〔以〕－【宋】【元】【明】【宮】【聖】【石】。（大正25，448d，n.22） [↑](#footnote-ref-182)
183. 度：2.推測，估計。《詩．小雅．巧言》：“他人有心，予忖度之。”（《漢語大詞典》（三），p.1224） [↑](#footnote-ref-183)
184. （1）駛＝使【聖】【石】。（大正25，448d，n.23）

     （2）駛：2.疾速。（《漢語大詞典》（十二），p.814） [↑](#footnote-ref-184)
185. 渡＝度【宋】【元】【明】【宮】【石】。（大正25，448d，n.24） [↑](#footnote-ref-185)
186. 非非有非＝非有【宋】【元】【明】【宮】【聖】【石】。（大正25，448d，n.26） [↑](#footnote-ref-186)
187. （1）般若：無相可取，離於四句，心行處滅，言語道斷。（印順法師，《大智度論筆記》〔E002〕p.288）

     （2）畢竟空：不得言有乃至非有非無，心行處滅，言語道斷。（印順法師，《大智度論筆記》〔E013〕p.308） [↑](#footnote-ref-187)
188. 驚＝抱【石】。（大正25，448d，n.27） [↑](#footnote-ref-188)
189. 驚疑：驚訝疑惑。（《漢語大詞典》（十二），p.894） [↑](#footnote-ref-189)
190. 迷悶：2.迷茫，難以辨清。（《漢語大詞典》（十），p.820） [↑](#footnote-ref-190)
191. 汝＝法【元】【明】【宮】【聖】【石】。（大正25，448d，n.28） [↑](#footnote-ref-191)
192. 〔一〕－【元】【明】。（大正25，448d，n.29） [↑](#footnote-ref-192)
193. 《正觀》（6），p.152：「破色、名字」，參見《大智度論》卷15（大正25，171a5-9）、卷25（大正25，246a23-c21）、卷36（大正25，326b20-327a19）、卷41（大正25，358a17-c8）、卷42（大正25，364c21-365a15）。 [↑](#footnote-ref-193)
194. 為＝有【宋】【元】【明】【宮】【聖】。（大正25，448d，n.36） [↑](#footnote-ref-194)
195. 般若：不異五眾實相。（印順法師，《大智度論筆記》〔E002〕p.288） [↑](#footnote-ref-195)
196. 離＝得【宋】【元】【明】，〔離〕－【宮】。（大正25，448d，n.39） [↑](#footnote-ref-196)
197. 無為：賢聖忍此而有差別。（印順法師，《大智度論筆記》〔E005〕p.295） [↑](#footnote-ref-197)
198. 槃＋（釋第二十六品竟）【石】。（大正25，448d，n.40） [↑](#footnote-ref-198)
199. 發心畢竟二不別：無說無聞無知。（印順法師，《大智度論筆記》〔E009〕p.302） [↑](#footnote-ref-199)