`1587`慧日佛學班第09期／福嚴推廣教育班第20期

（457a）

**《大智度論》卷56**

**〈<品 n="30" t="顧視品">釋顧視**[[1]](#footnote-1)**品第三十</品>〉**[[2]](#footnote-2)

**（大正25，457a2-460a26）**

釋厚觀（2010.09.18）

^【**經**】

**$壹、般若畢竟空而有三乘，有三乘而不著心**^^（印順法師，《大智度論筆記》［E010］p.304）

^**$（壹）諸天稱歎**

**$一、諸天歎須菩提承佛恩說般若**

爾時，諸天王及諸天、諸梵王及諸梵天、伊賒那[[3]](#footnote-3)天及神仙并諸天女同時三反[[4]](#footnote-4)稱歎：「快[[5]](#footnote-5)哉！快哉！慧命須菩提所說法，皆是佛出世間因緣恩力，演布[[6]](#footnote-6)是教。

**$二、歎行般若人**[[7]](#footnote-7)

**$（一）行般若而不遠離者，諸天視之如佛**

若有菩薩摩訶薩行是般若波羅蜜不遠離者，我輩視是人如佛。

**$（二）般若雖畢竟空而有三乘之教**

何以故？是般若波羅蜜中，雖無法可得，所謂色、受、想、行、識乃至一切種智，而有三乘之教──聲[[8]](#footnote-8)聞[[9]](#footnote-9)、辟支佛[[10]](#footnote-10)、佛乘。[[11]](#footnote-11)」

**$（貳）佛述成諸天所歎，更說因緣，並舉本生事為證**

**$一、佛述成諸天所歎**

爾時，佛告諸天子：「如是！如是！諸天子！如汝所言：是般若波羅蜜中，雖無法可得，而有三乘之教，所謂聲聞、辟支佛、佛乘。

`1588`諸天子！若有[[12]](#footnote-12)菩薩摩訶薩行是般若波羅蜜不遠離者，視是人當如佛，以無所得故。何以故？是般若波羅蜜中，廣說三乘之教，所謂聲聞[[13]](#footnote-13)、辟支佛[[14]](#footnote-14)、佛乘。

**$二、諸法中佛不可得，離諸法佛亦不可得；能如是學之菩薩，當視之如佛**

檀波羅蜜中佛不可得，離檀波羅蜜佛亦不可得；乃至般若波羅蜜中佛不可得，離般若波羅蜜佛亦不可得。內空乃至無法有法空、四念處乃至十八不共法、一切種智亦如是。」[[15]](#footnote-15)

佛語諸天子：「菩薩摩訶薩若能學[[16]](#footnote-16)是一切法[[17]](#footnote-17)，所謂[[18]](#footnote-18)檀波羅蜜乃至一切種智，以是事故，當視是菩薩摩訶薩如佛。

**$三、舉本生事為證**[[19]](#footnote-19)

諸天子！我昔於然燈佛時，華嚴城內，四衢[[20]](#footnote-20)道頭[[21]](#footnote-21)，見佛聞法，即得不離檀波羅蜜行，不離尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜行；不離內（457b）空乃至無法有法空，四念處乃至八聖道分；不離四禪、四無量心、四無色定、一切三[[22]](#footnote-22)昧門、一切陀[[23]](#footnote-23)憐[[24]](#footnote-24)尼門；不離四無所畏、佛十力、四無礙智、十八不共法、大慈大悲及餘無量諸佛法行，亦無所得故[[25]](#footnote-25)。

是時，然燈佛記我當來世過一阿僧祇劫當作佛，號釋迦牟尼多陀阿伽度[[26]](#footnote-26)、阿羅訶[[27]](#footnote-27)、`1589`三藐三佛陀[[28]](#footnote-28)、鞞侈遮羅那[[29]](#footnote-29)、脩伽度[[30]](#footnote-30)、路迦憊[[31]](#footnote-31)、無上士[[32]](#footnote-32)、調御丈夫[[33]](#footnote-33)、天人師、佛[[34]](#footnote-34)、世尊[[35]](#footnote-35)。」[[36]](#footnote-36)

**$`1590`（參）諸天領解重讚：般若令菩薩得薩婆若，於諸法不取不捨**

爾時諸天子白佛言：「世尊！希有！是般若波羅蜜，能令諸菩薩摩訶薩得薩婆若，於色不取不捨[[37]](#footnote-37)故，於受、想、行、識不取不捨故，乃至一切種智不取不捨故。」[[38]](#footnote-38)^^

【**論**】釋曰：

**$壹、般若畢竟空而有三乘，有三乘而不著心**

**$（壹）諸天稱歎**

**$一、諸天歎須菩提承佛恩說般若**

**$（一）諸天歡喜，三反稱歎須菩提說般若**

人以歡喜之至，則三反稱歎；是故諸天聞大德須菩提說般若波羅蜜，歡喜言：「^快哉！快哉！^^」

**$（二）釋「諸天眾等」**

「^天王^^」者，四天處四天[[39]](#footnote-39)王，三十三天王釋提桓因，乃至諸梵天王；梵天已[[40]](#footnote-40)上更無有王。

「^諸天^^」，是欲界天。

「^諸梵^^」，是色界天。

「^伊賒那^^」，是大自在天王并其眷屬。

「^神仙^^」者，有二種：或天，或人。[[41]](#footnote-41)

「^天女^^」者，是天帝釋夫人舍脂等諸天女。

**$（三）歎須菩提說般若，知其承佛力故**

所以歎須菩提說深般若波羅蜜者，知其承佛神力故。

**$二、歎行般若人**

**$（一）行般若而不遠離者，諸天視之如佛**

若能行是般若波羅蜜，我等當視是人如佛。所以者何？尊重法故。

**$（二）般若雖畢竟空而有三乘之教，雖有三乘而不生著心**

「^法^^」者，所謂深般若波羅蜜。

「深法」者，一切法雖畢竟空，而有三乘分別。所以者何？

諸法若畢竟空，更不應修集三乘功德，則墮斷滅中；

若修三乘功德，則是分別差降[[42]](#footnote-42)，不應是畢竟空。

`1591`是般若波羅蜜，雖畢竟空而不墮斷滅，雖分別有三乘亦不生著心──於二[[43]](#footnote-43)事中不取定相。[[44]](#footnote-44)

是事甚深微妙（457c），故諸天大歡喜，歎言：「^快哉！^^」

**$（貳）佛述成諸天所歎，更說因緣，並舉本生事為證**

**$一、佛述成諸天所歎，更說因緣：諸法中佛不可得，離諸法佛亦不可得**

佛然其讚，更說甚深因緣：「從六波羅蜜乃至一切種智中佛不可得；離此，佛亦不可得；諸法和合因緣故有佛，無有自性。若菩薩能如是行者，當知是菩薩即是佛。」

「即是佛」者，是世界中語；如太子雖未正位，必當為王。

**$二、舉本生事為證**

此中佛自引本事以為證；此菩薩已得無生忍，入菩薩位，見十方諸佛。[[45]](#footnote-45)

**$（參）諸天領解重讚：般若令菩薩得薩婆若，於諸法不取不捨**

諸天聞佛廣明已所歎[[46]](#footnote-46)義，解心轉深，重復[[47]](#footnote-47)讚歎。

以見一切法過罪故「^不取^^」，有利益故「^不捨^^」。

又以一切法畢竟空、不生不滅故「^不取、不捨^^」。[[48]](#footnote-48)

^【**經**】

**$貳、讚般若功德**

**$（壹）明應機之眾──帝釋天主**

爾時，佛觀四眾和合──比丘、比丘尼、優婆塞、優婆夷，及諸菩薩摩訶薩，并四天王天[[49]](#footnote-49)乃至阿迦尼吒諸天，皆會[[50]](#footnote-50)坐。

普觀已，佛告釋提桓因：「憍尸迦！

**$（貳）聞持般若得種種功德**

**$一、魔不能得便──自行、教他般若，不離薩婆若心，知諸法不可得故**

若[[51]](#footnote-51)菩薩摩訶薩、若比丘、若[[52]](#footnote-52)比丘尼、若優婆塞、若優婆夷、若諸天子、若諸天女，`1592`是[[53]](#footnote-53)般若波羅蜜，若聽、受持、親近、讀、誦、為他說、正憶念，不離薩婆若心，諸天子！是人，魔、若魔天不能得其便[[54]](#footnote-54)。[[55]](#footnote-55)

何以故？是善男子、善女人諦了知色空，空不能得空便，無相不能得無相便，無作不能得無作便；諦了知受、想、行、識空，空不能得空便，乃至無作不能得無作便；乃至諦了知一切種智空，空不能得空便，乃至無作不能得無作便。

何以故？是諸法[[56]](#footnote-56)自性不可得，無事可得便，誰受惱者？[[57]](#footnote-57)

**$二、人非人等不得其便──以無所得修四無量心故**

復次，憍尸迦！是善男子、善女人，若人、非[[58]](#footnote-58)人不能得其便。

何以故？是善男子、善女人，一切眾生中善修慈心、悲喜捨心，以無所得故。

**$三、終不橫死──等心施眾生故**

憍尸迦！是善男子、善女人終不橫死[[59]](#footnote-59)。何以故？是善男子、善女人（458a）行檀波羅蜜，於一切眾生等心供給故。

**$四、諸天有發無上道心者，應深心聽聞受持般若**

復次，憍尸迦！三千大千世界，四天王天、三十三天、夜摩天、兜率陀天、化樂[[60]](#footnote-60)天、他化自在天，梵天、光音天、遍淨天、廣果天──是諸天中有發阿耨多羅三藐三菩提心者，未聞是般[[61]](#footnote-61)若波羅蜜，未受持、親近，是諸天子今應聞、受持、親近、讀、誦、正憶念，不離薩婆若心。

**$五、行般若者住於三處無畏──以無所得明十八空故**

復次，憍尸迦！諸善男子、善女人聞是般若波羅蜜，受持、親近、讀、誦、正憶念，不離薩婆若心，是諸善男子、善女人，若在空舍、若在曠[[62]](#footnote-62)野[[63]](#footnote-63)、若人住處，終不怖畏。

何以故？是諸[[64]](#footnote-64)善男子、善女人明於內空，以無所得故；明於外空乃至無法有法空，以無所得故。」^^

`1593`【**論**】

**$貳、讚般若功德**

**$（壹）明應機之眾──帝釋天主**

**$一、以帝釋為應機眾之理由**

問曰：此中佛觀四部眾已[[65]](#footnote-65)，何以告釋提桓因？

答曰：

**$（一）欲讚般若功德故**

餘品中多說般若波羅蜜體，[[66]](#footnote-66)今欲讚般若功德，故命釋提桓因；譬如先以好寶示人，然後讚寶所能。

**$（二）說功德應以白衣為證，白衣中帝釋大故**

復次，普觀者，欲[[67]](#footnote-67)令會中眾生各知佛顧念[[68]](#footnote-68)，則不自輕；不自輕故，堪任聽法，是以普觀。譬如王顧眄[[69]](#footnote-69)群下[[70]](#footnote-70)，群下則欣[[71]](#footnote-71)然自慶。

說功德故，應以白衣證[[72]](#footnote-72)；白衣中釋提桓因為大。

說般若者，以出家人為證；出家人中[[73]](#footnote-73)，是舍利弗、須菩提等為大。

**$二、佛喚帝釋為憍尸迦之理由**

問曰：先言「釋」是[[74]](#footnote-74)字，「提婆[[75]](#footnote-75)因」是天主，今佛何以不言「釋」，乃命言「憍尸迦」？

答曰：昔摩伽陀國中，有婆羅門名摩伽，姓憍尸迦，有福德大智慧，知友[[76]](#footnote-76)三十三人共修福德，命終皆生須彌山頂第二天上，摩伽婆羅門為天主，三十二人為輔臣。

以此三十三人故，名為「三十三天」。

喚其本姓故言「憍尸（458b）迦」；或言「天主」，或言「千眼」等。大人喚之，`1594`故稱其姓。[[77]](#footnote-77)

**$（貳）聞持般若得種種功德**

**$一、魔不能得便──自行、教他般若，不離薩婆若心，知諸法不可得故**

**$（一）略說聽聞、受持般若等，當得種種功德**

此中所說「般若波羅蜜」者，是十方諸佛所說語言名字、書寫經卷，宣傳顯示實相智慧。

何以故？般若波羅蜜無諸觀語言相，而因語言、經卷能得此般若波羅蜜，是故以名字、經卷名為「般若波羅蜜」。[[78]](#footnote-78)

此中略說佛意：若能聞、受持般若等，當得種種功德，[[79]](#footnote-79)後[[80]](#footnote-80)當廣說。[[81]](#footnote-81)

**$（二）魔不能得便**

**$1、總說**

欲度眾生、為得佛道故，供養受學般若波羅蜜；是人，魔、若魔天不能得便。

**$`1595`2、別辨**

**$（1）云何魔能得便**

問曰：何者是魔？何故惱菩薩？云何得便？

答曰：

**$A、釋「何者是魔」**

「魔」名自在天主。

**$B、釋「魔何故惱菩薩」**

**$（A）菩薩欲出三界，魔心生嫉妬故惱菩薩**

雖以福德因緣生彼，而懷諸邪見，以欲界眾生是己人民，雖復死生展轉，不離我界；若復上生色、無色界，還來屬我；若有得外道五通，亦未出我界，皆不以為憂。若佛及菩薩出世者，化度我民，拔生死根，入無餘涅槃，永不復還，空我境界，是故起恨讎嫉[[82]](#footnote-82)。

又見欲界人皆往趣佛，不來歸[[83]](#footnote-83)己；失供養故，心生嫉妬[[84]](#footnote-84)，是以以佛、菩薩名[[85]](#footnote-85)為怨家。

**$（B）未得阿鞞跋致，或起懈怠、著世樂等，魔得其便**

是菩薩入法位，得法性生身，魔雖起惡不能壞敗；

若未得阿鞞跋致者，魔則種種破壞。

若菩薩一心不惜身命，有方便求佛道者，十方諸佛及諸大菩薩皆共護持，以是因緣故，能成佛道。

若為菩薩而有懈怠，貪著世樂，不能專心勤求佛道，是則自欺，亦欺十方諸佛及諸菩薩。所以者何？自言「我為一切眾生故求佛道」，而行雜行，壞菩薩法；以是罪故，諸佛菩薩所不守護，魔得其便。

所以者何？一切聖人已入正位，一心行道，深樂涅槃；魔入邪（458c）位，愛[[86]](#footnote-86)著邪道；邪正相違，是故憎嫉正行，狂愚自高，喚佛沙門瞿曇，佛稱其實名為弊[[87]](#footnote-87)魔。以相違故[[88]](#footnote-88)，名為怨家。

**$（C）以般若力故，四魔不能得便**

如《經》說魔有四種：一者、煩惱魔，二者、五眾魔，三者、死魔，四者、自在天子魔。[[89]](#footnote-89)

`1596`此中以般若力故，四魔不能得便：**得諸法實相，煩惱斷，則壞煩惱魔，天魔亦不能得其便；入無餘涅槃故，則壞**[[90]](#footnote-90)**五眾魔及死魔**。

**$C、釋「云何得便」**

云何為得便？

魔及魔民[[91]](#footnote-91)來恐怖菩薩，如《經》中說：魔作龍身，種種異形可畏之象[[92]](#footnote-92)，夜來恐怖行者；或現上妙五欲，壞亂菩薩；或轉世間人心令作大供養，行者貪著供養故，則失道德；或轉人心令輕惱菩薩，或罵、或打、或傷、或害，行者遭苦，或生瞋恚憂愁。

如是等，魔隨前[[93]](#footnote-93)人意所趣向，因而壞之，是名「得便」。如〈魔品〉[[94]](#footnote-94)中廣說。

**$（2）肉身菩薩云何魔不能得其便──諸佛菩薩所護，善修諸法空故**

問曰：魔力甚大，肉身菩薩道力尚少[[95]](#footnote-95)，云何不得便？

答曰：

**$A、諸佛菩薩所護故**

如上說[[96]](#footnote-96)，為諸佛菩薩所護故。

**$B、善修諸法空、無相、無作，亦不著空、無相、無作故**

此中佛自說因緣：「是人善修諸法空，亦不著空；不著空者，云何當得便！」譬如無瘡[[97]](#footnote-97)則不受毒。

無相、無作亦如是。

**$C、如實觀一切法皆是空、無相、無作相故無得便，亦無受便者**

復次，一切法實觀，皆是空、無相、無作相；皆是空、無相、無作相故，則無得便，亦無受便者；是故空不應得空便，無相不應得無相便，無作不應得無作便，以一相故。如火不能滅火，得水則滅，以異相故。

**$※ 因論生論：三解脫門無有自性，菩薩雖住而不著，故魔不能得便**

問曰：菩薩住三解脫門，則是受便處，與一切法相違故──空與有相違，無相與有相相違，無作與有作相違！

答曰：此經中佛自說：「三解脫門無有自性。」

又先論議中說：於空、無相、無作中亦不著。[[98]](#footnote-98)

`1597`是（459a）故雖住三解脫門，魔及魔民不得其便。

**$二、人非人等不得其便──以無所得修四無量心故**

**$（一）稱言「善男子、善女人」之意**

問曰：餘處皆言「菩薩摩訶薩」，今何以言「^善男子、善女人^^」？

答曰：

**$1、能信受實相般若者，得名「菩薩摩訶薩」；供養受持文字般若，得稱「善男子、善女人」**

先說實相智慧難受，以能受故，則是菩薩摩訶薩；今說供養、受持、讀、誦等，雜[[99]](#footnote-99)說故，得稱[[100]](#footnote-100)「善男子、善女人」。

**$2、雖經說「女人五礙」，然女人可得作佛故，佛於此間說善男子、善女人**

復次，《經》中說女人有五礙：不得作釋提桓因、梵王、魔王、轉輪聖王、佛。[[101]](#footnote-101)聞是五礙不得作佛，女人心退，不能發意。或有說法者，不為女人說佛道。是故佛此間說「善男子、善女人」。

女人可得作佛，非不轉女身也。[[102]](#footnote-102)五礙者，說一身事。

善男子、善女人義，先已廣說。[[103]](#footnote-103)

**$（二）人不得便：修四無量故**（印順法師，《大智度論筆記》［E010］p.304）

**$1、略說：官府、怨賊等人欲惱菩薩**

「^人不得便^^」者，「人」名若賊、若官、若怨等，欲惱亂菩薩，求索其便。

**$2、釋疑：先說「善修諸法空」，魔不得便；今云何說「修四無量心」，人不得便**

問曰：先說[[104]](#footnote-104)不得便因緣，何以但[[105]](#footnote-105)說「空」？今說人不得便，但說「四無量心」？

答曰：

**$（1）怨大，故說空（法大）；怨小，故說四無量心（法小）**

有人言：先說「魔若魔民」，怨大故法亦大，故說「空」；怨小故法亦小，故說「四無量心」。

**$（2）前修四無量，為集諸功德故；後以般若空相，令除邪見，不著眾生與法**

有人言：四無量心是菩薩常行，為集諸功德故；後以般若波羅蜜空相，令除邪見，不著眾生，亦不著法。是二法前後無在[[106]](#footnote-106)。

**$`1598`（3）魔作恐怖事多不現本形，是故說「諸法空」；人來惡口罵詈、刀杖打斫，故用「四無量心」**

復次，上魔作恐怖事甚多，多[[107]](#footnote-107)不現本形，或現雷震、或作風雨、或作病痛等，是故說諸[[108]](#footnote-108)法空；令[[109]](#footnote-109)人來惡口罵詈、刀杖[[110]](#footnote-110)打[[111]](#footnote-111)斫[[112]](#footnote-112)，故用四無量[[113]](#footnote-113)心。

**$三、終不橫死**

**$（一）釋「橫死」**

「^不橫死^^」者，所謂無罪而死──或壽命未盡，錯投藥故，或不順[[114]](#footnote-114)藥法，或無看病人；或飢[[115]](#footnote-115)渴、寒熱等夭命，是名「橫死」。

**$（二）終不橫死：普施眾生故，行般若故**（印順法師，《大智度論筆記》［E010］p.304）

菩薩從初發意來，於一切眾生中，常行檀波羅蜜──應病與藥，隨病所須，拯濟孤窮，隨其所乞[[116]](#footnote-116)皆給[[117]](#footnote-117)與之，於一切眾生中，悉皆平等，好心供養；亦行是般若波羅蜜。以是功德故（459b）不橫死。

**$四、諸天有發無上道心者，應深心聽聞受持般若**

**$（一）般若為佛道之本，發無上道心者應深心聽聞受持**

是中略說三功德[[118]](#footnote-118)已，三千大千世界中，諸天發心，未聞般若波羅蜜者，先說善男子、善女人應聞、受持乃至正憶念，今說因緣。

諸天有大功德，猶尚供養，何況於人？

雖一切人天應聽般若，能發無上道心者，最應深心聽。所以者何？般若是佛道之本故。

**$※ 因論生論：明諸天發心何以不聞般若**

問曰：此天發心，何以不聞般若？

答曰：

**$1、欲界天五欲覆心故，不聞般若**

有人言：此天前世人中發意，今生天上，五欲覆心故不聞。

**$2、欲界天五欲染著深故，色界天味著禪定深故，皆不能求般若**

復次，諸天雖發無上道心，五情利，五欲妙，染著深故，視東忘西，不能求般若。色界諸天，雖先聞法發心，以味著禪定深故，不能求般若。是故說「不聞者應聞、受持」。

**$`1599`（二）諸天應護持菩薩不使魔得便──天與菩薩同事故**

復次，先說「魔及魔民[[119]](#footnote-119)不能得其便」，是內因緣，所謂空三昧及四無量心；

今更說「不得便」，是外因緣，所謂佛告諸天：「汝等供養受持般若，是善男子、善女人亦受持供養是般若；同事[[120]](#footnote-120)故，若魔來破，汝應守護！」

**$五、行般若者住於三處無畏──以無所得明十八空故**

**$（一）明三處**

復次，受持般若者，若在空舍住、若在曠野、若在人間住。

**$1、空舍**

處空舍中，多諸鬼魅及以賊寇，眾惡易來，故初說。

**$2、曠野**

除人住處及以空舍，餘殘山澤樹林等，皆是曠野；少人行故，多諸虎、狼、師子、惡賊、鬼魅。

**$3、人住處**

人所住處不淨故，魔及鬼神尠[[121]](#footnote-121)來；諸難少故，是以後說。

**$（二）終不怖畏：善修十八空故，般若波羅蜜威德力故**（印順法師，《大智度論筆記》［E010］p.304）

行者於三處住，無所畏懼，以二因緣故：一者、善修十八空，二者、般若波羅蜜威[[122]](#footnote-122)德故。

^【**經**】

**$參、諸天發願，常守護受持般若之菩薩**

**$（壹）以菩薩因緣故有人天善業善果及三乘聖行聖果，諸天誓願守護**[[123]](#footnote-123)

**$一、諸天發願守護受持般若之菩薩**

爾時，三千大千世界中諸四天王天、三十三天、夜摩天、兜率陀天、化樂天、他化自在天乃至首陀婆[[124]](#footnote-124)諸天白佛言：「世尊！是善男子、善女人能受持般若波羅蜜，親近、讀、誦、正憶（459c）念，亦[[125]](#footnote-125)不離薩婆若心者，我等常當守護！

**$二、釋應守護菩薩之原因**

何以故？世尊！

**$（一）因菩薩因緣故斷三惡道及斷善道中諸不如意事**

以菩薩摩訶薩因緣故，斷三惡道，斷天人[[126]](#footnote-126)貧，斷諸災患、疾病、飢餓。[[127]](#footnote-127)

**$`1600`（二）因菩薩故有世間及出世間諸善法**

以菩薩因緣故，便有十善道出世間，四禪、四無量心、四無色定，檀波羅蜜、尸羅[[128]](#footnote-128)波羅蜜、羼提波羅蜜、毘梨耶波羅蜜、禪波羅蜜、般若波羅蜜，內空乃至無法有法空，四念處乃至一切種智。

**$（三）因菩薩故有人天善果**

以菩薩因緣故，世間便有生剎利大姓、婆羅門大姓、居士大家，諸王及轉輪聖王，四天王天乃至阿迦尼吒天。

**$（四）因菩薩故有二乘聖者、二乘果**

以菩薩因緣故，有須陀洹、須陀洹果，乃至阿羅漢、阿羅漢果，辟支佛、辟支佛道。

**$（五）因菩薩故有三寶出現於世**

以菩薩因緣故，有成就眾生、淨佛世界[[129]](#footnote-129)，便有諸佛出現於世，便有轉法輪，知[[130]](#footnote-130)有[[131]](#footnote-131)佛寶、法寶、比丘僧寶。

**$三、結：應守護**

世尊！以是因緣故，一切世間諸天及人、阿脩羅應守護是菩薩摩訶薩。」

**$（貳）佛述成，更說菩薩之勝德**

**$一、佛述成**

佛語釋提桓因[[132]](#footnote-132)：「如是！如是！憍尸迦！以菩薩摩訶薩因緣故，斷三惡道乃至三寶出現於世。以是故，諸天及人、阿修羅常應守護、供養、恭敬、尊重、讚歎是菩薩摩訶薩。

**$二、佛更說菩薩之勝德**

**$（一）供養行般若之菩薩，即是供養佛**

憍尸迦！供養、恭敬、尊重、讚歎是菩薩摩訶薩，即是供養我。以是故，是諸菩薩摩訶薩，諸天及人、阿修羅常應守護、供養、恭敬、尊重、讚歎。

**$（二）供養二乘不如供養初發心菩薩**

憍尸迦！若三千大千世界滿中聲聞、辟支佛，譬如竹𥯤[[133]](#footnote-133)、稻、麻、叢林，若有善男子、善女人供養、恭敬、尊重、讚歎，不如供養、恭敬、尊重、讚歎初發心菩薩摩訶薩不離六波羅蜜所[[134]](#footnote-134)得福德。

`1601`何以故？不以聲聞、辟支佛因緣故有菩薩摩訶薩及諸佛出現於世，以有菩薩摩訶薩因緣故有聲聞、辟支佛、諸佛出現於世。

以是故，憍尸迦！是諸（460a）菩薩摩訶薩，一切世間諸天及人、阿修羅常應守護、供養、恭敬、尊重、讚歎。」^^

【**論**】釋曰：

**$參、諸天發願，常守護受持般若之菩薩**

**$（壹）以菩薩因緣故有人天善業善果及三乘聖行聖果，諸天誓願守護**

**$一、諸天發願守護受持般若之菩薩**

爾時諸天白佛：「我等當守護是菩薩，與我等同事故；亦以[[135]](#footnote-135)求佛道者，能自捨身樂欲，使一切眾生得樂故。」[[136]](#footnote-136)

**$二、釋應守護菩薩之原因**

**$（一）因菩薩因緣故斷三惡道及斷善道中諸不如意事**

「^因菩薩斷三惡道^^」者，菩薩雖未離欲，能遮[[137]](#footnote-137)眾生十不善故，斷三惡道及天人貧[[138]](#footnote-138)、諸災患等。

**$（二）因菩薩故有世間及出世間諸善法**

行十善故，開三善道門。

或有菩薩見五欲過罪[[139]](#footnote-139)，能離欲得四禪；以本願故，起四無量心；欲[[140]](#footnote-140)離[[141]](#footnote-141)種種因緣身苦故，起四無色定。

為佛道故，修六波羅蜜乃至一切種智。

是法，亦自行、亦教人；以是福德道法，於眾生中展轉相教，常在世間。

**$（三）因菩薩故有人天善果、二乘及三寶出現於世**

今當說是諸善法果報──生剎利大姓乃至三寶出現於世；如先義中說。[[142]](#footnote-142)

**$三、結：應守護**

今是菩薩**結業生身**，在因緣中，無有力勢，而能說是善法，令眾生修行，我等云何當[[143]](#footnote-143)不守護？譬如太子雖小，群臣百官無不奉承[[144]](#footnote-144)。

**$`1602`（貳）佛述成，更說菩薩之勝德**

**$一、佛述成**

佛可諸天，述而成之。

**$二、佛更說菩薩之勝德**

**$（一）供養行般若之菩薩，即是供養佛**

「^若供養菩薩，即是供養佛^^」者，般若是三世佛母；若為般若故[[145]](#footnote-145)供養菩薩，則為供養佛。

**$（二）供養二乘不如供養初發意菩薩**

「^不如供養恭敬初發意菩薩^^」者。

問曰：二乘已證實際，是一切眾生福田，何以故不如[[146]](#footnote-146)初發意菩薩？

答曰：以三事故不如：一者、用薩婆若心行般若[[147]](#footnote-147)，二者、常不離六波羅蜜等諸功德，三者、由是菩薩斷三惡道、出生三乘。依二乘人，不能斷三惡道、出生三乘。[[148]](#footnote-148)

**`1603`〈<品 n="31" t="滅諍亂品">釋滅諍亂品第三十一**[[149]](#footnote-149)**</品>〉**[[150]](#footnote-150)

**（大正25，460a27-463b13）**

^【**經**】

**$壹、明受持般若得今世及後世功德**

**$（壹）帝釋稱歎受持般若功德**

**$一、明受持般若得今世功德**

爾時釋提桓因白佛言：「世尊！甚奇希有！諸菩薩摩訶薩，是[[151]](#footnote-151)般若波羅蜜，若聞、受持、親（460b）近、讀、誦、為他人[[152]](#footnote-152)說、正憶念時，得如是**今世功德**；亦成就眾生、淨佛世界；從一佛界[[153]](#footnote-153)至一佛界，供養諸佛；所欲供養之具，隨意即得；從諸佛聞法，至得阿耨多羅三藐三菩提，終不中忘；亦得家成就、母成就、生成就、眷屬成就、相成就、光明成就、眼[[154]](#footnote-154)成就、耳成就、三昧成就、陀羅尼成就。[[155]](#footnote-155)

是菩薩以方便力變身如佛，從一界[[156]](#footnote-156)至一界，到無佛處，讚檀波羅蜜乃至般若波羅蜜，讚四禪、四無量心、四無色定，讚四念處乃至十八不共法；以方便力說法，以三乘法度脫眾生，所謂聲聞、辟支佛、佛乘。

**$二、受持般若總攝五度乃至一切種智等功德**

世尊！快哉！希有！受是般若波羅蜜，為已[[157]](#footnote-157)總攝五波羅蜜乃至十八不共法，亦攝須陀洹果乃至阿羅漢果、辟支佛道、佛道、一切智、一切種智。」

**$（貳）如來述成，更廣說今世及後世功德**

**$一、如來述成**

佛告釋提桓因：「如是！如是！憍尸迦！受是般若波羅蜜，為已總攝五波羅蜜乃至一切種智。

**$二、更廣說今世及後世功德**

**$（一）初說二世功德**

**$1、明今世功德**

**$`1604`（1）佛勸諦聽，天主領受**

復次，憍尸迦！是般若波羅蜜，受持、親近、讀、誦、為他[[158]](#footnote-158)說、正憶念，是善男子、善女人所得今世功德，汝一心諦聽！」

釋提桓因言：「唯！世尊！受教！」

**$（2）正明：外道梵志、魔、增上慢人欲壞菩薩般若，終不從願**

佛告釋提桓因：「憍尸迦！若有外道諸梵志、若魔、若魔民、若增[[159]](#footnote-159)上慢人欲乖[[160]](#footnote-160)錯[[161]](#footnote-161)破壞菩薩般若波羅蜜心，是諸人適生此心，即時滅去，終不從願。[[162]](#footnote-162)

**$（3）釋因由：菩薩無量世自行化他故**

**$A、自行六度，亦安立眾生於六度**

何以故？憍尸迦！菩薩摩訶薩長夜行檀波羅蜜，行尸羅[[163]](#footnote-163)、羼提[[164]](#footnote-164)、毘梨耶[[165]](#footnote-165)、禪[[166]](#footnote-166)、般若波羅蜜。

以眾生長夜貪諍故，菩薩悉捨內外物[[167]](#footnote-167)，安立眾生於檀波羅蜜中；

以眾生長夜破戒故，菩薩悉捨內外法，安立眾生於戒；

以眾生長夜鬪諍故，菩薩悉捨內外法，安立眾生於忍辱；

以眾生長夜懈怠故，菩薩悉捨內（460c）外法，安立眾生於精進；

以眾生長夜亂心故，菩薩悉捨內外法，安立眾生於禪；

以眾生長夜愚癡故，菩薩悉捨內外法，安立眾生於般若波羅蜜。

**$B、以方便力，安立眾生於諸禪定、三十七道品、三三昧、三乘**

以眾生長夜為愛結故流轉生死，是菩薩摩訶薩以方便力故[[168]](#footnote-168)，斷眾生愛結，安立[[169]](#footnote-169)於四禪、四無量心、四無色定、四念處乃至八聖道分、空無相無作三昧，安立眾生於須陀洹果乃至阿羅漢果、辟支佛道、佛道。

憍尸迦！是為菩薩摩訶薩行般若波羅蜜，得現世功德。

**$2、明後世功德**

後世功德──得阿耨多羅三藐三菩提；菩薩轉法輪，所願滿足，入無餘涅槃。

憍尸迦！是為菩薩摩訶薩後世功德。[[170]](#footnote-170)

**$`1605`（二）重明今世功德**

**$1、魔、外道、增上慢人等不得便**

**$（1）舉喻明理**

**$A、正說**

復次，憍尸迦！善男子、善女人，是般若波羅蜜，若聞、受持、親近、讀、誦、為他說、正憶念，其所住處，魔、若魔民、若外道梵志、增上慢人欲輕毀、難問、破壞般若波羅蜜，終不能成；其人惡心轉滅、功德轉增，聞是般若波羅蜜故，漸以三乘道，得盡眾苦。

**$B、舉喻**

譬如，憍尸迦！有藥名摩祇，有蛇飢行索食，見虫欲噉[[171]](#footnote-171)；虫趣藥所，藥氣力故，蛇不能前，即便還去。何以故？是藥力能勝毒故。

**$C、合法**

憍尸迦！摩祇藥有如是力。是[[172]](#footnote-172)善男子、善女人，是般若波羅蜜，若受持、親近、讀、誦、為他[[173]](#footnote-173)說、正憶念；若有種種鬪諍起，欲來破壞者，以般若波羅蜜威力故，隨所起處，即疾[[174]](#footnote-174)消滅；其人即生善心，增益功德。

**$（2）釋因由：般若能滅諸法諍亂故**

何以故？是般若波羅蜜能滅諸法諍亂。何等諸法？所謂──

（1）婬、怒、癡；無明乃至大苦聚；

（2）諸蓋、結、使、纏；

（3）我見、人見、眾生見，斷見、常見，垢見、淨見，有見、無見──如是一切諸見；

（4）慳貪、犯戒、瞋恚、懈怠、亂意、無智；

（5）常想、樂想、淨想、我想──如是等（461a）愛行。

（6）著色，著受、想、行、識；

（7）著檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜；

（8）著內空、外空、內外空，乃至無法有法空；

（9）著四念處乃至十八不共法；著一切智、一切種智；著涅槃。

是一切法諍亂，盡能[[175]](#footnote-175)滅，不令增長。^^

【**論**】釋曰：

**$壹、明受持般若得今世及後世功德**

**$（壹）帝釋稱歎受持般若功德**

**$一、明受持般若得今世功德**

**$`1606`（一）釋「聞」乃至「正憶念」**[[176]](#footnote-176)

「^聞^^」者，若從佛、若菩薩、若餘說法人邊聞般若波羅蜜──是十方三世諸佛法寶藏。

聞已，用信力故「^受^^」；念力故「^持^^」。

得氣味故，常來承奉[[177]](#footnote-177)、諮受[[178]](#footnote-178)故「^親近^^」。

親近已，或看文，或口受，故言「^讀^^」[[179]](#footnote-179)；為常[[180]](#footnote-180)得不忘故「^誦^^」。

宣傳未[[181]](#footnote-181)聞，故言「^為他說^^」。

聖人經書，直說難了，故解義；觀諸佛[[182]](#footnote-182)法不可思議，有大悲於眾生故說法；不以邪見戲論求佛法，如佛意旨，不著故，說法亦不著。

除四顛倒等諸邪憶念故，住四念處正憶念中，但為[[183]](#footnote-183)得道故、不為戲論，名為「^正憶念^^」。

正憶念是一切善法之根本，修習行者初入，名為「^正憶念^^」；常行得禪定故，名為「^修^^」。

**$（二）明今世功德**

「今世功德」者，如先說義。[[184]](#footnote-184)

今釋提桓因更說[[185]](#footnote-185)今世功德，所謂教化眾生乃至令眾生得三乘。

**$二、受持般若總攝五度乃至一切種智等功德**

先說「般若波羅蜜攝三乘」[[186]](#footnote-186)，令解其義，是故言：「般若波羅蜜中攝五波羅蜜乃至一切種智。」

**$（貳）如來述成，更廣說今世及後世功德**

**$一、如來述成**

佛可其所說者，欲令人信故。

**$二、更廣說今世及後世功德**

**$（一）初說二世功德**

**$◎ 明今世功德**[[187]](#footnote-187)

**$`1607`1、佛勸諦聽，天主領受**

「^所得今世功德，汝一心諦聽^^」者，上略說今世功德，佛今[[188]](#footnote-188)欲廣說[[189]](#footnote-189)，其事難信[[190]](#footnote-190)，故言「^一心諦聽^^」。

復次，因小果大，難信，故言「^一心諦聽^^」。

帝釋雖信受，人不[[191]](#footnote-191)知，故言：「^唯！世尊！^^」

**$2、正明：外道梵志、魔、增上慢人欲壞菩薩般若，終不從願**

**$（1）實相般若不可破，文字般若可破**（印順法師，《大智度論筆記》〔E018〕p.316）

是般若波羅蜜，雖不可破壞，而宣示實相語言可破；語言破故，信心未定者亦可破，是故（461b）說：「若外道梵志等來，**欲**[[192]](#footnote-192)**破壞般若波羅蜜**。」

**$（2）釋欲破壞般若之人**

**$A、外道梵志**

「^梵志^^」者，是一切出家外道，若有承用[[193]](#footnote-193)其[[194]](#footnote-194)法者，亦名「梵志」。梵志愛著其法，聞實相空法，不信故，欲破[[195]](#footnote-195)壞[[196]](#footnote-196)。

**$B、魔、魔民**

「^魔、若[[197]](#footnote-197)魔民^^」，如先說。[[198]](#footnote-198)

**$C、增上慢人**

「^增上慢人^^」者，是佛弟子，得禪定，未得聖道，自謂已得。是人聞無須陀洹乃至無阿羅漢，無道、無涅槃，便發增上慢，生忿惱[[199]](#footnote-199)心，欲破是實相空法。

**$（3）顯般若之妙用**

是般若波羅蜜神力故，令彼惡心即時滅去，終不成願；如人以手障鉾[[200]](#footnote-200)，但自傷其手，鉾無所損。

**$3、釋因由：菩薩無量世自行化他，修集福德力故，欲壞般若者不能得便**

何以故？菩薩於內外法不著。眾生從無始世界來，常著內外法故起鬪諍。

菩薩捨內外著處，自安立六波羅蜜；教化眾生，令捨[[201]](#footnote-201)內外鬪法，安立眾生於六波羅蜜。是無量世修集福德力，鬪諍根盡故，雖有鬪亂事來，不能得便。

**$`1608`（二）重明今世功德**

**$1、魔、外道、增上慢人等不得便**

**$（1）舉喻明理**

譬如毒蛇欲食蝦蟇[[202]](#footnote-202)，常隨逐之；蝦蟇到摩祇藥所，蛇聞藥氣，毒即消歇。

是壞法惡人，亦復如是，**欲壞行般若波羅蜜人**，常隨逐之；以般若力勢故，瞋恚、邪見之毒即時消滅。

有降伏得道者，有作弟子者，有復道還去者。[[203]](#footnote-203)

**$（2）釋因由：般若能滅諸法諍亂故**

是般若波羅蜜能破無明等諸結使，滅諸斷、常、邪見等，能滅著[[204]](#footnote-204)五[[205]](#footnote-205)眾乃至涅槃，何況瞋恚、嫉妬、鬪亂之事而不能滅！[[206]](#footnote-206)▼

**$（3）重說三種壞般若者之理由**

問曰：先已說魔、若魔民等三種人[[207]](#footnote-207)欲破壞[[208]](#footnote-208)般若，今何以故重說？

答曰：佛**先**說三種人來，**求便**、恐怖，欲令愁惱。[[209]](#footnote-209)

**中**來者[[210]](#footnote-210)，不為惱人，**但欲破毀般若波羅蜜；不隨其願**，不能得破。

**後**來三種人[[211]](#footnote-211)，**雖欲生心破壞，即時滅去**。[[212]](#footnote-212)

^【**經**】

**$2、諸天及諸佛守護，諸惡滅、眾善增**

**$（1）諸天及諸佛守護**

復次，憍尸迦！三千大千世界中，諸四天王天[[213]](#footnote-213)、諸釋提桓因、諸梵天王乃至阿`1609`迦尼吒天常守護是善男子、善女人──能受持、供養、讀、誦、為他[[214]](#footnote-214)說、正憶念般若波羅蜜者，十方現在諸佛亦共[[215]](#footnote-215)擁護是善男子、善女人──能聞、受持、供養、讀、誦、為他說、正憶念般若波羅蜜者。

**$（2）諸惡滅、眾善增**[[216]](#footnote-216)

**$A、所言人皆信受**

是善男子、善女人，（461c）不善法滅，善法轉增──所謂檀波羅蜜轉增，以無所得故；乃至般若波羅蜜轉增，以無所得故；內空轉增乃至無法有法空轉增，以無所得故；四念處乃至十八不共法轉增，以無所得故；諸三昧門、諸陀羅尼門、一切智、一切種[[217]](#footnote-217)智轉增，以無所得故。

是善男子、善女人所說，人皆信受。

**$B、親友堅固**（印順法師，《大智度論筆記》〔E010〕p.304）

親友堅固；

**$C、不說無益語**

不說無益之語；

**$D、不為惑覆**（印順法師，《大智度論筆記》〔E010〕p.304）

不為瞋恚所覆，不為憍慢、慳[[218]](#footnote-218)貪、嫉妬所覆[[219]](#footnote-219)。[[220]](#footnote-220)

**$3、以四種正行（自行、教他、讚歎、隨喜）修一切善法**

**$（1）十善**

是人自不殺生，教人不殺生[[221]](#footnote-221)，讚不殺生法，亦歡喜讚歎不殺生者；自遠離不與取，亦教人遠離不與取，讚遠離不與取法，亦歡喜讚歎遠離不與取者；自不邪婬，教人不邪婬，讚[[222]](#footnote-222)不邪婬法，亦歡喜讚歎不邪婬者；自不妄語，教人不妄語，讚不妄語法[[223]](#footnote-223)，亦歡喜讚歎不妄語[[224]](#footnote-224)者；兩舌、惡口、無利益語亦如是。自不貪，教人不貪，讚不貪法，亦歡喜讚歎不貪者；不瞋惱、不邪見亦如是。[[225]](#footnote-225)

**$`1610`（2）六度**

自行檀波羅蜜，教人行檀波羅蜜，讚行檀波羅蜜法，亦歡喜讚歎行檀波羅蜜者；自行尸羅波羅蜜，教人行尸羅波羅蜜，讚尸羅波羅蜜，亦歡喜讚歎行尸羅波羅蜜者；自行羼提波羅蜜，教人行羼提波羅蜜，讚[[226]](#footnote-226)羼提波羅蜜[[227]](#footnote-227)，亦歡喜讚歎行羼提波羅蜜者；自行毘梨耶波羅蜜，教人行毘梨耶波羅蜜，讚毘梨耶波羅蜜，亦歡喜讚歎行毘梨耶波羅蜜者；自行禪波羅蜜，教人行禪波羅蜜，讚禪波羅蜜，亦歡喜讚歎行禪波羅蜜者；自行般若波羅蜜，教人行般若波羅蜜，讚般若波羅蜜，亦歡喜讚歎行般若波羅蜜者。

**$（3）十八空**

自修內空，教人修內空，讚[[228]](#footnote-228)（462a）內空[[229]](#footnote-229)，亦歡喜讚歎修內空者；乃至自修無法有法空，教人修無法有法空，讚無法有法空，亦歡喜讚歎修無法有法空者。

**$（4）一切三昧、陀羅尼、四禪、四無量心、四無色定**

自入一切三昧中，教人入一切三昧中，讚[[230]](#footnote-230)一切三昧[[231]](#footnote-231)，亦歡喜讚歎入[[232]](#footnote-232)一切三昧者。

自得陀羅尼，教人得陀羅尼，讚[[233]](#footnote-233)陀羅尼[[234]](#footnote-234)，亦歡喜讚歎得陀羅尼者。

自入初禪，教人入初禪，讚初禪[[235]](#footnote-235)，亦歡喜讚歎入初禪者；二禪、三禪、四禪亦如是。

自入慈心中，教人入慈心中[[236]](#footnote-236)，讚慈心[[237]](#footnote-237)，亦歡喜讚歎入慈心者；悲、喜、捨心亦如是。

自入無邊空處，教人入無邊空處，讚[[238]](#footnote-238)無邊空處[[239]](#footnote-239)，亦歡喜讚歎入無邊空處者；無邊識處、無所有處、非有想非無想處亦如是。

**$（5）三十七菩提分**

自修四念處，教人修四念處，讚四念處[[240]](#footnote-240)，亦歡喜讚歎修四念處者；四正勤、四如意足、五根、五力、七覺[[241]](#footnote-241)分、八聖道分亦如是。

**$`1611`（6）三三昧、八解脫、九次第定**

自修空、無相、無作三昧，教人修空、無相[[242]](#footnote-242)、無作[[243]](#footnote-243)三昧，讚[[244]](#footnote-244)空、無相、無作三昧[[245]](#footnote-245)，亦歡喜讚歎修空、無相、無作三昧者；

自入八解脫[[246]](#footnote-246)中，教人入八解脫，讚八解脫，亦[[247]](#footnote-247)歡喜讚歎入八解脫者；

自入九次第定中，教人入九次第定，讚九次第定，亦[[248]](#footnote-248)歡喜讚歎入九次第定者。

**$（7）佛果德**

自修佛十力、四無所畏、四無礙智、大慈大悲、十八不共法亦如是；

自行不謬錯法、自行[[249]](#footnote-249)常捨法，教人行不謬錯法、常捨法，讚[[250]](#footnote-250)不謬錯法、常捨法，亦歡喜讚歎行不謬錯法、常捨法者。[[251]](#footnote-251)

自得一切種智，教人得一切種智，讚[[252]](#footnote-252)一切種智，亦歡喜讚歎得一切種智者。

**$4、攝一切善法入六度中，所得果報與眾生共，並迴向無上菩提**

**$（1）以無所得行六度，所得果報與眾生共，迴向無上菩提**

是菩薩摩訶薩行六波羅蜜時，所有布施與眾生共已，迴向阿耨多羅三藐三菩（462b）提，以無所得故；所有持戒、忍辱、精進、禪定、智慧，與眾生共已，迴向阿耨多羅三藐三菩提，是亦[[253]](#footnote-253)無所得故。[[254]](#footnote-254)

**$（2）思惟不行六度之過患**

**$A、不行六度則不能成就眾生、淨佛世界，亦不能得一切種智**

是善男子、善女人如是行六波羅蜜時，作是念：

『我若**不布施**，當生貧窮家，不能成就眾生、淨佛世界，亦不能得一切種智。

我若**不持戒**，當生三惡道中，尚不得人身，何況能成就眾生、淨佛世界、得一切種智！

`1612`我若**不修忍辱**，則當諸根毀壞，色不具足，不能得菩薩具足色身──眾生見者必至阿耨多羅三藐三菩提，亦不能得以具足色身成就眾生、淨佛世界、得一切種智。

我若**懈怠**，不能得菩薩道，亦不能得成就眾生、淨佛世界、得一切種智。

我若**亂心**，不能得生諸禪定，不能以此禪定成就眾生、淨佛世界、得一切種智。

我若**無智**，不能得方便智[[255]](#footnote-255)、以方便智過聲聞辟支佛地、成就眾生、淨佛[[256]](#footnote-256)世界、得一切種智。』

**$B、若隨六蔽則不能具足六度，終不得成佛道**

是菩薩復作是思惟：『我不應隨慳貪故不具足檀波羅蜜，不應隨犯戒故不具足尸羅波羅蜜，不應隨瞋恚故不具足羼提波羅蜜，不[[257]](#footnote-257)應隨懈[[258]](#footnote-258)怠故不具足毘梨耶波羅蜜，不應隨[[259]](#footnote-259)亂意故不具足禪波羅蜜，不應隨癡心故不具足般若波羅蜜。

若不具足檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜，我終不能出到一切種智。』

**$（三）結：得今世、後世功德**

如是善男子、善女人，是般若波羅蜜受持、親近、讀、誦、為他說、正憶念，亦不離薩婆若心，得是今世、後世功德。」

**$貳、明無方便行及有方便行**

**$（壹）略說**

釋提桓因白佛言：「世尊！希有！是菩薩摩訶薩般若波羅蜜，為迴向薩[[260]](#footnote-260)婆[[261]](#footnote-261)若心[[262]](#footnote-262)故，亦為不高心故。」

**$（貳）詳辨**

**$一、佛問**

佛告釋提桓因：「憍尸（462c）迦！云何『菩[[263]](#footnote-263)薩摩訶薩般若波羅蜜，為迴向薩婆若心故，亦為不高心故』？」

**$二、天主答**

**$（一）明無方便行**

釋提桓因白佛言：「世尊！菩薩摩訶薩若行世間檀波羅蜜，布施諸佛[[264]](#footnote-264)、辟支佛、聲聞及諸貧窮[[265]](#footnote-265)、乞匂[[266]](#footnote-266)、行路人，是菩薩無方便故生高心；若行世間尸羅波羅蜜，`1613`言[[267]](#footnote-267)：『我行尸羅波羅蜜，我能具足尸羅波羅蜜。』無方便故生高心；言：『我行羼提波羅蜜、毘梨耶波羅蜜、禪波羅蜜；我行般若波羅蜜，我修般若波羅蜜。』以是世間般若波羅蜜，無方便故生高心。

世尊！菩薩修世間四念處時，自念言：『我修四念處，我具足四念處。』無方便力故生高心。

『我修四正懃、四如意足、五根、五力、七覺分、八聖道分。』自念言：『我修空、無相、無作三昧；我修一切三昧門，當得一切陀羅尼門。』

『我修佛十力、四無所畏、十八不共法；我當成就眾[[268]](#footnote-268)生，我當淨佛世界，我當得一切種智。』著吾我無方便力故生高心。

世尊！如是菩薩摩訶薩行世間善法[[269]](#footnote-269)，著吾我故生高心。

**$（二）明有方便行**

世尊！若菩薩摩訶薩行出世間檀波羅蜜，不得施者，不得受者，不得施物，如是菩薩摩訶薩行出世間檀波羅蜜，為迴向薩婆若故，亦不生高心；行尸羅波羅蜜，尸羅不可得；行羼提波羅蜜，羼提不可得；行毘梨耶波羅蜜，毘梨耶不可得；行禪波羅蜜，禪不可得；行般若波羅蜜，般若不可得；修四念處，四念處不可得；乃至修十八不共法，十八不共法不可得；修大慈大悲，大慈大悲不可得；乃至修一切種智，一切種智不可得。

世尊！如是菩薩摩訶薩般若波羅蜜，為迴向薩婆若故，（463a）亦為不生高心故。」^^

【**論**】

**$2、諸天及諸佛守護，諸惡滅、眾善增**

**$（1）所言人皆信受**

▲[[270]](#footnote-270)「所語[[271]](#footnote-271)人皆信受」者，是菩薩常令不善法斷滅、善法轉增，所謂檀波羅蜜乃至一切種智。是人修集福德、智慧故，成大威德；設使妄語，人皆信受，何況實語！

**$（2）親友堅固**

「^親友堅固^^」者，是人於一切眾生中，深有慈悲心，何況親友於我有[[272]](#footnote-272)益！

**$`1614`（3）不說無益語**

是菩薩愛敬佛道，知身口無常故，不說無益之言。

**$（4）不為惑覆**

以善法增長故，瞋恚等煩惱不能覆心。行者作是念：結使雖起，智慧思惟，不令覆心；結使若起，今世不善，後世不善，妨於佛道！設使心起結使，不起口業；設口業起，不成身業；設身業起，不至[[273]](#footnote-273)大惡如凡夫人也[[274]](#footnote-274)。

是菩薩雖卑[[275]](#footnote-275)陋鄙賤，以行勝法故，得[[276]](#footnote-276)在勝人數中。

**$※ 結**

是今世功德。

**$3、以四種正行（自行、教他、讚歎、隨喜）修一切善法**

是人深樂善法故，能於善法四種正行求；二乘人不能具足四行，以不深樂善法故。

所謂（1）自不殺生，慈悲一切；（2）深自利故，亦[[277]](#footnote-277)教他；（3）慈是一切賢聖法故，常讚歎；（4）是菩薩常欲令人得樂故，見有不殺者，歡喜愛樂。

乃至一切種智亦如是。

**$4、攝一切善法入六度中，所得果報與眾生共，並迴向無上菩提**

**$（1）以無所得行六度，所得果報與眾生共，迴向無上菩提**

上四種行廣說；今略說一切[[278]](#footnote-278)功德總攝入六波羅蜜中，所得果報與眾生共之。

**$（2）思惟不行六度之過患**

是菩薩未入正位，諸煩惱未盡故，或[[279]](#footnote-279)時起慳等諸煩惱，[[280]](#footnote-280)爾時應作是思惟，諫喻[[281]](#footnote-281)其心：

「若不布施，我自[[282]](#footnote-282)失（463b）四事功德，所謂──

（1）後身生[[283]](#footnote-283)貧窮，貧窮故，自不能利益，何能利他！

（2）若不利他，則不能成就眾生；

（3）若[[284]](#footnote-284)不能成就眾生，亦不能淨佛世界。何以故？以眾生淨故，世界清淨。

（4）若不具足是等眾事，云何當得一切種智？

**$`1615`貳、明無方便行及有方便行**

**$（壹）述要**

**$一、明無方便行**

以要[[285]](#footnote-285)言之，無方便者雖行六波羅蜜，內不能離我心，外取諸法相[[286]](#footnote-286)──所謂我是施者，彼是受者，是布施物；是因緣故，不能到佛道！

**$**二、**明有方便行**

與此相違，是有方便。

**$（貳）釋疑：世間波羅蜜等非正道，佛何以於般若中說之**

問曰：若[[287]](#footnote-287)世間波羅蜜等非是正道，是般若波羅蜜中，佛何以說？

答曰：此是行者初門，與正道相似故；先行相[[288]](#footnote-288)似法，後得[[289]](#footnote-289)真道。[[290]](#footnote-290)

1. 顧視：1.轉視，回視。2.探視。（《漢語大詞典》（十二），p.363） [↑](#footnote-ref-1)
2. 顧視品第三十＝第三十品三歎品【宮】，顧視品＝三歎品【宋】【元】【明】。（大正25，457d，n.2） [↑](#footnote-ref-2)
3. 《大智度論》卷56〈30 顧視品〉：「^伊賒那，是大自在天王并其眷屬。^^」（大正25，457b17-18） [↑](#footnote-ref-3)
4. 反：6.重複。宋陸游《贈蘇趙叟兄弟》詩：“攜文數過我，每讀必三反。”（《漢語大詞典》（二），p.855） [↑](#footnote-ref-4)
5. 快：1.高興，愉快。2.舒適，暢快。（《漢語大詞典》（七），p.435） [↑](#footnote-ref-5)
6. （1）布＝出【石】。（大正25，457d，n.4）

   （2）演：5.推演，闡發。（《漢語大詞典》（六），p.104）

   布：15.傳播，擴散。（《漢語大詞典》（三），p.674） [↑](#footnote-ref-6)
7. 《大品經義疏》卷6：^「『**若菩提』**※下，第二，歎行般若人為二：初作如佛歎；『**何以故』**下，舉般若釋歎，由般若能出生三乘方便，此人既行般若，故與佛無異也。」^^（卍新續藏24，265b12-14）

   案：「菩提」應作「菩薩」。 [↑](#footnote-ref-7)
8. （所謂）＋聲【元】【明】【聖】【石】。（大正25，457d，n.5） [↑](#footnote-ref-8)
9. 聞＋（乘）【聖】【石】＊。（大正25，457d，n.6） [↑](#footnote-ref-9)
10. 佛＋（乘）【聖】【石】＊。（大正25，457d，n.7） [↑](#footnote-ref-10)
11. 般若：無法可得而有三乘。（印順法師，《大智度論筆記》〔E002〕p.288） [↑](#footnote-ref-11)
12. 〔有〕－【宮】。（大正25，457d，n.8） [↑](#footnote-ref-12)
13. 聞＋（乘）【石】。（大正25，457d，n.9） [↑](#footnote-ref-13)
14. 佛＋（乘）【石】。（大正25，457d，n.10） [↑](#footnote-ref-14)
15. 《大般若波羅蜜多經》卷427〈28 授記品〉：「^何以故？諸天等！於此般若波羅蜜多甚深經中，雖廣說有三乘聖教而說，**非即布施波羅蜜多如來可得，非離布施波羅蜜多如來可得**，乃至非即般若波羅蜜多如來可得，非離般若波羅蜜多如來可得；非即內空如來可得，非離內空如來可得，乃至非即無性自性空如來可得，非離無性自性空如來可得；非即四念住如來可得，非離四念住如來可得，廣說乃至非即十八佛不共法如來可得，非離十八佛不共法如來可得；如是乃至非即一切智如來可得，非離一切智如來可得，非即道相智、一切相智如來可得，非離道相智、一切相智如來可得。^^」（大正7，145c22-146a6） [↑](#footnote-ref-15)
16. 〔學〕－【聖】。（大正25，457d，n.11） [↑](#footnote-ref-16)
17. （諸）＋法【元】【明】【石】。（大正25，457d，n.12） [↑](#footnote-ref-17)
18. 謂＝諸【聖】。（大正25，457d，n.13） [↑](#footnote-ref-18)
19. 本生：七華供養燃燈。（印順法師，《大智度論筆記》〔H013〕p.401） [↑](#footnote-ref-19)
20. 衢（^ㄑㄩˊ^^）：1.大路，四通八達的道路。（《漢語大詞典》（三），p.1110） [↑](#footnote-ref-20)
21. （1）頭＝中【聖】【石】。（大正25，457d，n.14）

    （2）道頭：路邊，路口。（《漢語大詞典》（十），p.1085） [↑](#footnote-ref-21)
22. （三種）＋三【聖】。（大正25，457d，n.15） [↑](#footnote-ref-22)
23. 陀＝他【聖】。（大正25，457d，n.16） [↑](#footnote-ref-23)
24. 憐＝羅【宋】【元】【明】【宮】【聖】【石】。（大正25，457d，n.17） [↑](#footnote-ref-24)
25. 〔故〕－【宋】【元】【明】【宮】。（大正25，457d，n.18） [↑](#footnote-ref-25)
26. 多陀阿伽度（如來、如去），梵語tathāgata，巴利語同。

    （1）《大智度論》卷2〈1 序品〉：「^云何名多陀阿伽陀？如法相解；如法相說；如諸佛安隱道來，佛亦如是來，更不去後有中，是故名多陀阿伽陀。^^」（大正25，71b16-19）

    （2）另參見《大智度論》卷21〈1 序品〉（大正25，219b3-12）。 [↑](#footnote-ref-26)
27. 《大智度論》卷2〈1 序品〉：

    ^云何名「阿羅呵」？

    「阿羅」名「賊」，「呵」名「殺」──是名「殺賊」。……

    復次，「阿」名「不」，「羅呵」名「生」──是名「不生」。佛心種子，後世田中不生，無明糠脫故。

    復次，「阿羅呵」名「應受供養」。佛諸結使除盡，得一切智慧故，應受一切天地眾生供養；以是故，佛名「阿羅呵」。^^（大正25，71b19-c1） [↑](#footnote-ref-27)
28. 《大智度論》卷2〈1 序品〉：

    ^云何名「三藐三佛陀」？

    「三藐」名「正」，「三」名「遍」，佛名「知」──是名正遍知一切法。^^（大正25，71c1-3） [↑](#footnote-ref-28)
29. 鞞侈遮羅那（明行足），梵語vidyā-caraṇa-saṃpanna，巴利語vijjā-caraṇa-sampanna。

    （1）《大智度論》卷2〈1 序品〉：

    ^復名「鞞侈遮羅那三般那」，秦言明行具足。

    云何名「明行具足」？宿命、天眼、漏盡，名為三明。……

    行名身口業，唯佛身、口業具足──餘皆有失──是名明行具足。^^（大正25，71c13-72a10）

    （2）另參見《大智度論》卷21〈1 序品〉（大正25，219b18-23）。 [↑](#footnote-ref-29)
30. 脩伽度（善逝）：梵語sugata，巴利語同。

    （1）《大智度論》卷2〈1 序品〉：

    ^復名「修伽陀」：「修」秦言「好」，「伽陀」或言「去」，或言「說」──是名「好去」、「好說」。

    **好去**者，於種種諸深三摩提、無量諸大智慧中去，如偈說：「佛一切智為大車，八正道行入涅槃。」是名好去。

    **好說**者，如諸法實相說，不著法愛說。觀弟子智慧力，是人正使一切方便神通智力化之，亦無如之何；是人可度是疾、是遲，是人應是處度；是人應說布施，或說戒，或說涅槃；是人應說五眾、十二因緣、四諦等諸法能入道。如是等種種知弟子智力而為說法，是名好說。^^（大正25，72a10-21）

    （2）《大智度論》卷21〈1 序品〉：

    ^若行是二行，得「善去」；如車有兩輪。「善去」者，如先佛所去處，佛亦如是去，故名「修伽陀」。^^（大正25，219b24-26） [↑](#footnote-ref-30)
31. 路迦憊（世間解）：梵語 lokavid，巴利語 lokavidū。

    （1）《大智度論》卷2〈1 序品〉：

    ^復名「路迦憊」：「路迦」秦言「世」，「憊」名「知」──是名知世間。^^（大正25，72a21-22）

    （2）《大智度論》卷21〈1 序品〉：

    ^若有言「佛自修其法，不知我等事」，以是故，知世間，知世間因，知世間盡，知世間盡道──故名為「路迦憊」。^^（大正25，219b26-28） [↑](#footnote-ref-31)
32. （1）〔士〕－【宮】。（大正25，457d，n.19）

    （2）參見《大智度論》卷2〈1 序品〉（大正25，72a29-b8）。 [↑](#footnote-ref-32)
33. （1）〔丈夫〕－【宮】。（大正25，457d，n.20）

    （2）參見《大智度論》卷2〈1 序品〉：

    ^復名「富樓沙曇藐婆羅提」：「富樓沙」秦言「丈夫」，「曇藐」言「可化」，「婆羅提」言「調御師」──是名「可化丈夫調御師」。

    佛以大慈大悲大智故，有時軟美語，有時苦切語，有時雜語，以此調御令不失道。^^（大正25，72b9-13） [↑](#footnote-ref-33)
34. 《大智度論》卷2〈1 序品〉：

    ^復名「佛陀」（秦言「知者」）。知何等法？知過去、未來、現在，眾生數、非眾生數，有常、無常等一切諸法──菩提樹下了了覺知，故名為佛陀。^^（大正25，73a2-5） [↑](#footnote-ref-34)
35. （1）〔佛世尊〕－【宮】。（大正25，457d，n.21）

    （2）參見《大智度論》卷2〈1 序品〉（大正25，70b15-c3）。 [↑](#footnote-ref-35)
36. 「佛」之異名，參見《大智度論》卷2〈1 序品〉（大正25，70b14-73b13）、卷21〈1 序品〉（大正25，219b2-c8）。 [↑](#footnote-ref-36)
37. 不取不捨。（印順法師，《大智度論筆記》［E010］p.303） [↑](#footnote-ref-37)
38. 《大般若波羅蜜多經》卷427〈28 授記品〉：

    ^時，諸天等咸白佛言：「希有！世尊！希有！善逝！如是般若波羅蜜多甚為希有，令諸菩薩摩訶薩眾速能攝受一切智智，以無所得而為方便，於一切色無取無捨，於受、想、行、識無取無捨，乃至於一切智無取無捨，於道相智、一切相智無取無捨。」^^（大正7，146a24-29） [↑](#footnote-ref-38)
39. 四天＝天四【宋】【宮】，〔四〕－【聖】。（大正25，457d，n.23） [↑](#footnote-ref-39)
40. 已＝以【石】＊。（大正25，457d，n.24） [↑](#footnote-ref-40)
41. 二種仙：人、天。（印順法師，《大智度論筆記》〔E010〕，p.303） [↑](#footnote-ref-41)
42. 差降：按等第遞降。（《漢語大詞典》（二），p.976） [↑](#footnote-ref-42)
43. 二＝三【石】。（大正25，457d，n.26） [↑](#footnote-ref-43)
44. 深法：畢竟空而有三乘，有三乘而不著心。（印順法師，《大智度論筆記》〔E010〕p.304） [↑](#footnote-ref-44)
45. 關於釋尊昔時證得無生法忍的歷程，《大智度論》中似存載不同的傳說。如《大智度論》卷49：「^**如釋迦文佛本為菩薩時，名曰樂法**。**時世無佛**，不聞善語，四方求法精勤不懈，了不能得。爾時魔變作婆羅門而語之言：『我有佛所說一偈，汝能以皮為紙、以骨為筆、以血為墨，書寫此偈，當以與汝。』樂法即時自念：『我世世喪身無數，不得是利。』即自剝皮，曝之令乾，欲書其偈，魔便滅身。是時佛知其至心，即從下方踊出，為說深法，即得無生法忍。^^」（大正25，412a12-20） [↑](#footnote-ref-45)
46. 歎＝讚【宋】【元】【明】【宮】。（大正25，457d，n.27） [↑](#footnote-ref-46)
47. 重復：亦作“重複”。1.謂相同的事物又一次出現。（《漢語大詞典》（十），p.390） [↑](#footnote-ref-47)
48. 不：不取不捨。（印順法師，《大智度論筆記》〔E010〕p.303） [↑](#footnote-ref-48)
49. 〔天〕－【宋】【元】【明】【宮】。（大正25，457d，n.28） [↑](#footnote-ref-49)
50. 會：2.會合，聚會。（《漢語大詞典》（五），p.782） [↑](#footnote-ref-50)
51. 〔若〕－【宮】【聖】【石】。（大正25，457d，n.29） [↑](#footnote-ref-51)
52. 〔若〕－【石】。（大正25，457d，n.30） [↑](#footnote-ref-52)
53. （於）＋是【元】【明】。（大正25，457d，n.31） [↑](#footnote-ref-53)
54. （1）便：7.指適宜的時機。（《漢語大詞典》（一），p.1360）

    （2）得便：1.遇到適宜的機會。（《漢語大詞典》（三），p.995） [↑](#footnote-ref-54)
55. 《大般若波羅蜜多經》卷427〈28 授記品〉：「^當知是輩一切惡魔及惡魔軍不能嬈害。^^」（大正7，146b9-10） [↑](#footnote-ref-55)
56. 〔法〕－【聖】。（大正25，457d，n.32） [↑](#footnote-ref-56)
57. 《大般若波羅蜜多經》卷427〈28 授記品〉：「^善男子、善女人等善住色空、無相、無願，善住受、想、行、識空、無相、無願。如是乃至善住一切智空、無相、無願，善住道相智、一切相智空、無相、無願。不可以空嬈害於空，不可以無相嬈害無相，不可以無願嬈害無願。所以者何？如是諸法皆無自性，能、所嬈害俱不可得。^^」（大正7，146b10-16） [↑](#footnote-ref-57)
58. 〔若人非〕－【宋】【宮】【聖】。（大正25，457d，n.33） [↑](#footnote-ref-58)
59. 橫死：指因自殺、被害或因意外事故而死亡。（《漢語大詞典》（四），p.1242） [↑](#footnote-ref-59)
60. （1）槃＝樂【宋】【元】【明】【宮】【聖】【石】。（大正25，458d，n.1）

    （2）《大正藏》原作「槃」，今依【宋】【元】【明】【宮】【聖】【石】及《高麗藏》作「樂」（第14冊，940a11）。 [↑](#footnote-ref-60)
61. 般＝槃【石】＊。（大正25，458d，n.2） [↑](#footnote-ref-61)
62. 曠＝廣【石】。（大正25，458d，n.3） [↑](#footnote-ref-62)
63. 曠野：1.空闊的原野。（《漢語大詞典》（五），p.845） [↑](#footnote-ref-63)
64. 〔諸〕－【宋】【元】【明】【宮】。（大正25，458d，n.4） [↑](#footnote-ref-64)
65. 已＝以【明】。（大正25，458d，n.5） [↑](#footnote-ref-65)
66. 釋厚觀、郭忠生合編，〈大智度論之本文相互索引〉，《正觀》（6），p.156：

    （1）《大智度論》卷43〈9 集散品〉：^「世尊！菩薩摩訶薩欲行般若波羅蜜，應如是思惟：『何者是般若波羅蜜？何以故名般若波羅蜜？是誰般若波羅蜜？』」^^（大正25，369b26-28）

    （2）《大智度論》卷53〈26 無生品〉：^「爾時，慧命舍利弗語須菩提：『菩薩摩訶薩行般若波羅蜜觀諸法，何等是菩薩？何等是般若波羅蜜？何等是觀？』」^^（大正25，435c25-27）

    （3）《大智度論》卷54〈27 天主品〉：^「爾時，釋提桓因白大德須菩提：『……一切和合，欲聽須菩提說般若波羅蜜義。須菩提！菩薩摩訶薩云何應住般若波羅蜜中？何等是菩薩摩訶薩般若波羅蜜？云何菩薩摩訶薩應行般若波羅蜜？』」^^（大正25，442b25-c1） [↑](#footnote-ref-66)
67. 欲＝故【聖】。（大正25，458d，n.6） [↑](#footnote-ref-67)
68. 顧念：1.眷顧想念，念及。（《漢語大詞典》（十二），p.361） [↑](#footnote-ref-68)
69. （1）眄＝明【聖】。（大正25，458d，n.7）

    （2）眄（^ㄇ－ㄢˇ^^）：5.眷顧。（《漢語大詞典》（七），p.1166） [↑](#footnote-ref-69)
70. 群下：泛指僚屬或群臣。（《漢語大詞典》（九），p.184） [↑](#footnote-ref-70)
71. 欣＝仰【聖】。（大正25，458d，n.8） [↑](#footnote-ref-71)
72. 證：2.驗證，證實。4.以之為準則。（《漢語大詞典》（十一），p.429） [↑](#footnote-ref-72)
73. 中＋（大）【石】。（大正25，458d，n.9） [↑](#footnote-ref-73)
74. 是＝提【宋】。（大正25，458d，n.10） [↑](#footnote-ref-74)
75. 婆＝桓【宋】【元】【明】【宮】。（大正25，458d，n.11） [↑](#footnote-ref-75)
76. 知友：知心朋友。（《漢語大詞典》（七），p.1526） [↑](#footnote-ref-76)
77. 《雜阿含經》卷40（1106經）：

    ^如是我聞：一時，佛住鞞舍離國獼猴池側重閣講堂。

    時有異比丘，來詣佛所，稽首佛足，退住一面，白佛言：「世尊！何因何緣，釋提桓因名**釋提桓因**？」

    佛告比丘：「釋提桓因本為人時，行於頓施沙門、婆羅門，貧窮困苦求生，行路乞，施以飲食、錢財、穀帛、華香、嚴具、床臥、燈明，以堪能故名釋提桓因。」

    比丘復白佛言：「世尊！何因何緣故釋提桓因復名**富蘭陀**羅？」

    佛告比丘：「彼釋提桓因本為人時，數數行施衣被、飲食乃至燈明，以是因緣故，名富蘭陀羅。」

    比丘復白佛言：「何因何緣故復名**摩伽婆**？」

    佛告比丘：「彼釋提桓因本為人時，名摩伽婆，故釋提桓因即以本名名摩伽婆。」

    比丘復白佛言：「何因何緣復名**娑婆婆**？」

    佛告比丘：「彼釋提桓因本為人時，數以婆詵和衣布施供養，以是因緣故，釋提桓因名娑婆婆。」

    比丘復白佛言：「世尊！何因何緣釋提桓因復名憍尸迦？」

    佛告比丘：「彼釋提桓因本為人時，為憍尸族姓人，以是因緣故，彼釋提桓因復名憍尸迦。」

    比丘問佛言：「世尊！何因何緣彼釋提桓因名舍脂缽低？」

    佛告比丘：「彼阿修羅女，名曰舍脂，為天帝釋第一天后，是故帝釋名舍脂鉢低。」

    比丘白佛言：「世尊！何因何緣釋提桓因復名**千眼**？」

    佛告比丘：「彼釋提桓因本為人時，聰明智慧，於一坐間思千種義，觀察稱量，以是因緣，彼天帝釋復名千眼。」

    比丘白佛：「何因何緣彼釋提桓因復名**因提利**？」

    佛告比丘：「彼天帝釋於諸三十三天為王、為主，以是因緣故，彼天帝釋名因提利。」

    佛告比丘：「然彼釋提桓因本為人時，受持七種受，以是因緣得天帝釋。何等為七？釋提桓因本為人時，供養父母，乃至等行惠施，是為七種受，以是因緣為天帝釋。」

    爾時，世尊即說偈言，如上廣說。佛說此經已，諸比丘聞佛所說，歡喜奉行。^^（大正2，290c20-291a26） [↑](#footnote-ref-77)
78. 文字般若。（印順法師，《大智度論筆記》［E010］p.303） [↑](#footnote-ref-78)
79. 般若功德。（印順法師，《大智度論筆記》〔E010〕p.304） [↑](#footnote-ref-79)
80. 後＝復【宋】【元】【明】【宮】。（大正25，458d，n.12） [↑](#footnote-ref-80)
81. （1）《大智度論》卷56〈30 顧視品〉至《大智度論》卷60〈38 挍量法施品〉（大正25，457a6-486a21）。

    （2）書寫、聽聞、受持般若功德，參見印順法師，《華雨集》（二），pp.118-119。 [↑](#footnote-ref-81)
82. （1）嫉＝疾【石】。（大正25，458d，n.13）

    （2）讎嫉：仇恨，嫉恨。（《漢語大詞典》（十一），p.907） [↑](#footnote-ref-82)
83. 歸＝師【宮】。（大正25，458d，n.14） [↑](#footnote-ref-83)
84. 嫉妬＝妬嫉【石】。（大正25，458d，n.15） [↑](#footnote-ref-84)
85. 〔名〕－【宮】【聖】。（大正25，458d，n.16） [↑](#footnote-ref-85)
86. 愛＝受【宮】。（大正25，458d，n.17） [↑](#footnote-ref-86)
87. 弊：5.壞，低劣。（《漢語大詞典》（二），p.1317） [↑](#footnote-ref-87)
88. 〔故〕－【宮】【聖】【石】。（大正25，458d，n.18） [↑](#footnote-ref-88)
89. （1）《增壹阿含經》卷51〈52 大愛道般涅槃分品〉：「^云何比丘而降四？於是比丘降身魔、欲魔、死魔、天魔，皆悉降伏。^^」（大正2，827a20-22）

    （2）四魔。（印順法師，《大智度論筆記》［E010］p.304） [↑](#footnote-ref-89)
90. 壞＝懷【聖】。（大正25，458d，n.19） [↑](#footnote-ref-90)
91. 民＝人【宋】【元】【明】【宮】【聖】。（大正25，458d，n.20） [↑](#footnote-ref-91)
92. 象＝像【宋】【元】【明】【宮】【聖】【石】。（大正25，458d，n.21） [↑](#footnote-ref-92)
93. 〔前〕－【聖】。（大正25，458d，n.22） [↑](#footnote-ref-93)
94. 《正觀》（6），p.156：

    （1）《摩訶般若波羅蜜經》卷13-14〈46 魔事品〉、〈47 兩過品〉（大正8，318b-323a）。

    （2）《放光般若經》卷10-11〈47 覺魔品〉、〈48 不和合品〉（大正8，72c-76b）。 [↑](#footnote-ref-94)
95. 少＝小【聖】。（大正25，458d，n.23） [↑](#footnote-ref-95)
96. 《正觀》（6），p.157：《大智度論》卷37（大正25，332c8-16）。 [↑](#footnote-ref-96)
97. 瘡＝創【石】。（大正25，458d，n.24） [↑](#footnote-ref-97)
98. 《正觀》（6），p.156：《大智度論》卷20（大正25，207b2-c15）。 [↑](#footnote-ref-98)
99. 雜＝離【宋】。（大正25，459d，n.1） [↑](#footnote-ref-99)
100. 得稱＝攝得【宋】【元】【明】【宮】，＝稱得【聖】【石】。（大正25，459d，n.2） [↑](#footnote-ref-100)
101. 參見《中阿含經》卷28《瞿曇彌經》（大正1，607b10-15），MN. III, pp.65-66，《中部‧多界經》（日譯南傳11下，pp.62-63，漢譯南傳12，pp.45-46），AN. I, p.28，《增支部》「一集」（日譯南傳17，pp.40-41，漢譯南傳19，p.35），《大智度論》卷2〈1 序品〉（大正25，72b27-28）、卷9〈1 序品〉（大正25，125a5-7）等。 [↑](#footnote-ref-101)
102. 女人成佛非不轉身。（印順法師，《大智度論筆記》〔E018〕p.316） [↑](#footnote-ref-102)
103. 《正觀》（6），p.157：《大智度論》卷35（大正25，315c24-317a9）。 [↑](#footnote-ref-103)
104. 說＋（魔）【宋】【元】【明】。（大正25，459d，n.3） [↑](#footnote-ref-104)
105. 但＝恒【聖】。（大正25，459d，n.4） [↑](#footnote-ref-105)
106. （1）在：14.在乎。（《漢語大詞典》（二），p.1008）

     （2）無在：1.猶言不在乎。（《漢語大詞典》（七），p.107）

     （3）案：「是二法前後無在」可解作「四無量心與般若波羅蜜，何者在前何者在後都沒關係」。 [↑](#footnote-ref-106)
107. 〔多〕－【宋】【元】【明】【宮】。（大正25，459d，n.5） [↑](#footnote-ref-107)
108. 〔諸〕－【聖】【石】。（大正25，459d，n.6） [↑](#footnote-ref-108)
109. 令＝今【宋】【元】【宮】【聖】【石】。（大正25，459d，n.7） [↑](#footnote-ref-109)
110. 杖＝仗【聖】。（大正25，459d，n.8） [↑](#footnote-ref-110)
111. 〔打〕－【宮】【聖】。（大正25，459d，n.9） [↑](#footnote-ref-111)
112. 斫＝破【石】。（大正25，459d，n.10） [↑](#footnote-ref-112)
113. 量＝礙【宋】。（大正25，459d，n.11） [↑](#footnote-ref-113)
114. 順＝慎【石】。（大正25，459d，n.12） [↑](#footnote-ref-114)
115. 飢＝饑【明】下同。（大正25，459d，n.13） [↑](#footnote-ref-115)
116. 乞＝乏【石】。（大正25，459d，n.14） [↑](#footnote-ref-116)
117. 給＝繼【聖】。（大正25，459d，n.15） [↑](#footnote-ref-117)
118. 「三功德」者，即指前經文：「魔等不能得便、人非人等不得其便、終不橫死」三事。

     詳見《摩訶般若波羅蜜經》卷8（大正8，280a5-24），《大智度論》卷56（大正25，457c12-458a1）。 [↑](#footnote-ref-118)
119. 民＝天【宋】【元】【明】【宮】【聖】【石】。（大正25，459d，n.16） [↑](#footnote-ref-119)
120. 同事：2.相與共事。（《漢語大詞典》（三），p.109） [↑](#footnote-ref-120)
121. 尠（^ㄒㄧㄢˇ^^）：同「鮮」。少（《漢語大字典》（一），p.565） [↑](#footnote-ref-121)
122. 威＝咸【聖】。（大正25，459d，n.17） [↑](#footnote-ref-122)
123. 由菩薩有：人天善業善果，三乘聖行聖果。（印順法師，《大智度論筆記》〔E010〕p.304） [↑](#footnote-ref-123)
124. 《翻譯名義集》卷2：「^首陀婆，《大論》云：秦言淨居天，通五淨居。^^」（大正54，1077c14） [↑](#footnote-ref-124)
125. 〔亦〕－【宋】【元】【明】【宮】【聖】。（大正25，459d，n.18） [↑](#footnote-ref-125)
126. 天人＝人天【石】。（大正25，459d，n.19） [↑](#footnote-ref-126)
127. 《大般若波羅蜜多經卷》卷427〈28 授記品〉：「^世尊！由是菩薩摩訶薩故，令諸有情永斷地獄、傍生、鬼界、阿素洛等諸險惡趣。世尊！由是菩薩摩訶薩故，令諸天、人、藥叉、龍等永離一切災橫、疾疫、貧窮、飢渴、寒熱等苦。世尊！由是菩薩摩訶薩故，令諸天、人、阿素洛等永離種種不如意事，所住之處兵戈永息，一切有情慈心相向。^^」（大正7，146c15-22） [↑](#footnote-ref-127)
128. 〔羅〕－【宋】【元】【明】【宮】下同。（大正25，459d，n.20） [↑](#footnote-ref-128)
129. 世界＝國土【元】【明】【石】下同。（大正25，459d，n.21） [↑](#footnote-ref-129)
130. 知＝智【聖】。（大正25，459d，n.22） [↑](#footnote-ref-130)
131. 有＝是【宋】【元】【明】【宮】。（大正25，459d，n.23） [↑](#footnote-ref-131)
132. 因＋（言）【石】。（大正25，459d，n.24） [↑](#footnote-ref-132)
133. （1）𥯤＝𨗨【聖】。（大正25，459d，n.25）

     （2）𥯤：竹名。（《漢語大字典》（五），p.2995） [↑](#footnote-ref-133)
134. 所＝不【聖】。（大正25，459d，n.26） [↑](#footnote-ref-134)
135. 〔以〕－【聖】【石】。（大正25，460d，n.1） [↑](#footnote-ref-135)
136. 般若功德：天與菩薩同事故，菩薩捨己利他故。（印順法師，《大智度論筆記》〔E010〕，p.304） [↑](#footnote-ref-136)
137. 遮＝癈【聖】。（大正25，460d，n.2） [↑](#footnote-ref-137)
138. 貧＋（窮）【宋】【元】【明】【宮】。（大正25，460d，n.3） [↑](#footnote-ref-138)
139. 過罪＝罪過【宋】【元】【明】【宮】。（大正25，460d，n.4） [↑](#footnote-ref-139)
140. 欲＝破【聖】【石】。（大正25，460d，n.5） [↑](#footnote-ref-140)
141. 〔離〕－【聖】【石】。（大正25，460d，n.6） [↑](#footnote-ref-141)
142. 《正觀》（6），p.158：

     （1）《摩訶般若波羅蜜經》卷1〈3 習相應品〉（大正8，222b22-c2），《大智度論》卷36（大正25，323a29-c20）。

     （2）《摩訶般若波羅蜜經》卷2〈5 歎度品〉（大正8，230a3-18），《大智度論》卷40（大正25，354b28-c11）。 [↑](#footnote-ref-142)
143. 云何當＝當云何【元】【明】【石】。（大正25，460d，n.7） [↑](#footnote-ref-143)
144. 承＝敬【石】。（大正25，460d，n.8） [↑](#footnote-ref-144)
145. 〔故〕－【宋】【宮】。（大正25，460d，n.9） [↑](#footnote-ref-145)
146. 如＝知【宮】＊。（大正25，460d，n.10） [↑](#footnote-ref-146)
147. 〔般若〕－【宋】【元】【明】【宮】。（大正25，460d，n.11） [↑](#footnote-ref-147)
148. !! ┌用薩婆若心行

     發意菩薩三事勝二乘┤常不離六度

     └斷三惡，出三乘 !!（印順法師，《大智度論筆記》〔B019〕p.146） [↑](#footnote-ref-148)
149. 一＋（經作現滅諍品）夾註【明】。（大正25，460d，n.15） [↑](#footnote-ref-149)
150. （大智度論釋滅諍亂品第三十一）十三字＝（大智度第三十一品釋滅諍品）十二字【宮】，＝（釋第卅品）四字【聖】，＝（摩訶般若波羅蜜經滅諍亂品第卅）十四字【石】，〔大智度論〕－【明】。（大正25，460d，n.12） [↑](#footnote-ref-150)
151. 是＝從【宋】【元】【明】【宮】。（大正25，460d，n.16） [↑](#footnote-ref-151)
152. 〔人〕－【宋】【元】【明】【宮】【聖】。（大正25，460d，n.17） [↑](#footnote-ref-152)
153. 界＝國【石】＊。（大正25，460d，n.18） [↑](#footnote-ref-153)
154. 眼＝明【石】。（大正25，460d，n.19） [↑](#footnote-ref-154)
155. （1）十種成就：菩薩得。（印順法師，《大智度論筆記》〔E010〕p.305）

     （2）《大般若波羅蜜多經》卷427〈29 攝受品〉：^「速能攝受族姓圓滿、生母圓滿、生身圓滿、眷屬圓滿、相好圓滿、光明圓滿、勝眼圓滿、勝耳圓滿、音聲圓滿、等持圓滿、總持圓滿。」^^（大正7，147b21-24） [↑](#footnote-ref-155)
156. 界＝佛界【宋】【宮】＊，＝佛國【元】【明】【石】＊。（大正25，460d，n.20） [↑](#footnote-ref-156)
157. 已＝以【宋】【元】【明】【宮】。（大正25，460d，n.21） [↑](#footnote-ref-157)
158. 他＋（人）【石】。（大正25，460d，n.22） [↑](#footnote-ref-158)
159. 增＝憎【明】。（大正25，460d，n.23） [↑](#footnote-ref-159)
160. 乖＝亦【聖】。（大正25，460d，n.24） [↑](#footnote-ref-160)
161. 乖錯：1.謬誤。2.混亂，錯亂。3.違背。（《漢語大詞典》（一），p.663） [↑](#footnote-ref-161)
162. 《大般若波羅蜜多經》卷427〈29 攝受品〉：

     ^佛告憍尸迦：「若有種種外道族類，若諸欲界自在天魔及彼眷屬，若餘暴惡增上慢者，欲於如是諸善男子、善女人等，發起種種不饒益事，欲令遠離、違害、厭背、毀謗般若波羅蜜多，彼適起心速遭殃禍，自當殄滅，不果所願。」^^（大正7，147c18-23） [↑](#footnote-ref-162)
163. 羅＋（波羅蜜）【石】。（大正25，460d，n.25） [↑](#footnote-ref-163)
164. 提＋（波羅蜜）【石】。（大正25，460d，n.26） [↑](#footnote-ref-164)
165. 耶＋（波羅蜜）【石】。（大正25，460d，n.27） [↑](#footnote-ref-165)
166. 禪＋（波羅蜜）【石】。（大正25，460d，n.28） [↑](#footnote-ref-166)
167. 〔物〕－【石】。（大正25，460d，n.29） [↑](#footnote-ref-167)
168. 〔故〕－【宋】【元】【明】【宮】。（大正25，460d，n.30） [↑](#footnote-ref-168)
169. 立＋（眾生）【石】。（大正25，460d，n.31） [↑](#footnote-ref-169)
170. 般若功德：後世功德。（印順法師，《大智度論筆記》〔E010〕p.304） [↑](#footnote-ref-170)
171. 噉（^ㄉㄢˋ^^）：1.食，吃。（《漢語大詞典》（三），p.495） [↑](#footnote-ref-171)
172. 〔是〕－【聖】。（大正25，460d，n.32） [↑](#footnote-ref-172)
173. 他＋（人）【元】【明】【石】。（大正25，460d，n.33） [↑](#footnote-ref-173)
174. 疾＝自【石】。（大正25，460d，n.34） [↑](#footnote-ref-174)
175. 能＋（消）【宋】【元】【明】【宮】【聖】【石】。（大正25，461d，n.1） [↑](#footnote-ref-175)
176. 十一法行。（印順法師，《大智度論筆記》〔E010〕，p.304） [↑](#footnote-ref-176)
177. 承奉：1.承命奉行。（《漢語大詞典》（一），p.772） [↑](#footnote-ref-177)
178. 諮受：請教、承受。（《漢語大詞典》（十一），p.350） [↑](#footnote-ref-178)
179. 讀＝讚【聖】。（大正25，461d，n.2） [↑](#footnote-ref-179)
180. 為常＝當為【宮】。（大正25，461d，n.3） [↑](#footnote-ref-180)
181. 未＝不【聖】。（大正25，461d，n.4） [↑](#footnote-ref-181)
182. 〔佛〕－【石】。（大正25，461d，n.5） [↑](#footnote-ref-182)
183. 為＝說【宮】。（大正25，461d，n.6） [↑](#footnote-ref-183)
184. 《正觀》（6），p.158：《大智度論》卷56（大正25，457c15-460a26）。 [↑](#footnote-ref-184)
185. 更說＝說更【聖】。（大正25，461d，n.7） [↑](#footnote-ref-185)
186. 參見《大智度論》卷56〈30 顧視品〉：「^是般若波羅蜜中，雖無法可得，而有三乘之教，所謂聲聞、辟支佛、佛乘。^^」（大正25，457a14-16） [↑](#footnote-ref-186)
187. 案：因經所說之「後世功德」內容簡要，故論無註釋。 [↑](#footnote-ref-187)
188. 今＝令【元】【明】。（大正25，461d，n.9） [↑](#footnote-ref-188)
189. 〔說〕－【聖】。（大正25，461d，n.10） [↑](#footnote-ref-189)
190. 信＋（持）【宋】【元】【明】【宮】【聖】【石】。（大正25，461d，n.11） [↑](#footnote-ref-190)
191. 〔不〕－【聖】。（大正25，461d，n.12） [↑](#footnote-ref-191)
192. 來欲＝欲來【石】。（大正25，461d，n.13） [↑](#footnote-ref-192)
193. 承用：因襲，沿用。（《漢語大詞典》（一），p.771） [↑](#footnote-ref-193)
194. 〔其〕－【宋】【宮】。（大正25，461d，n.14） [↑](#footnote-ref-194)
195. 〔破〕－【宋】【元】【明】【宮】【聖】。（大正25，461d，n.15） [↑](#footnote-ref-195)
196. 〔壞〕－【石】。（大正25，461d，n.16） [↑](#footnote-ref-196)
197. 若＝共【元】。（大正25，461d，n.17） [↑](#footnote-ref-197)
198. 《正觀》（6），p.158：《大智度論》卷56（大正25，458b-c）、卷5（大正25，99b11-14）。 [↑](#footnote-ref-198)
199. 惱＝怒【宋】【元】【明】【宮】。（大正25，461d，n.18） [↑](#footnote-ref-199)
200. 鉾（^ㄇㄡˊ^^）：劍鋒。（《漢語大詞典》（十一），p.1286） [↑](#footnote-ref-200)
201. 〔捨〕－【聖】。（大正25，461d，n.19） [↑](#footnote-ref-201)
202. 蝦蟆：亦作「蛤蟆」，2.青蛙和蟾蜍的統稱。（《漢語大詞典》（八），p.936） [↑](#footnote-ref-202)
203. 增上慢人聞般若，不能毀謗，此異法華。亦可同［降伏得道、作弟子、復道去］。（印順法師，《大智度論筆記》〔E018〕p.316） [↑](#footnote-ref-203)
204. 著＋（諸）【聖】。（大正25，461d，n.21） [↑](#footnote-ref-204)
205. 五＝吾【聖】。（大正25，461d，n.22） [↑](#footnote-ref-205)
206. 般若：破無明等結使染著。（印順法師，《大智度論筆記》〔E002〕p.288） [↑](#footnote-ref-206)
207. 三種人：若有外道諸梵志、若魔若魔民、若增上慢人。《大智度論》卷56（大正25，460b17-23）。 [↑](#footnote-ref-207)
208. 〔壞〕－【宮】【聖】【石】。（大正25，463d，n.1） [↑](#footnote-ref-208)
209. 參見《大智度論》卷56〈30 顧視品〉：^「是般若波羅蜜，若聽、受持、親近、讀、誦、為他說、正憶念，不離薩婆若心，諸天子！是人，**魔、若魔天不能得其便**。……復次，憍尸迦！是善男子、善女人，**若人、非人不能得其便**。」^^（大正25，457c17-26） [↑](#footnote-ref-209)
210. 參見《大智度論》卷56〈31 滅諍亂品〉：「^若有外道諸梵志，若魔、若魔民，若增上慢人，**欲乖錯破壞菩薩般若波羅蜜心**；是諸人適生此心，**即時滅去，終不從願**。^^」（大正25，460b20-23） [↑](#footnote-ref-210)
211. 參見《大智度論》卷56〈31 滅諍亂品〉：「^復次，憍尸迦！善男子、善女人，是般若波羅蜜，若聞、受持，親近、讀、誦、為他說、正憶念，其所住處，**魔、若魔民，若外道梵志，增上慢人，欲輕毀難問，破壞般若波羅蜜，終不能成**；**其人惡心轉滅，功德轉增**。聞是般若波羅蜜故，漸以三乘道，得盡眾苦。……是善男子、善女人，是般若波羅蜜，若受持、親近、讀、誦、為他說、正憶念；若有種種鬪諍起，**欲來破壞者，以般若波羅蜜威力故，隨所起處，即疾消滅**；其人即生善心，增益功德。^^」（大正25，460c12-25） [↑](#footnote-ref-211)
212. 以上八十字原位於《大正藏》25，463a2-7，今依印順法師，《大智度論》（標點本）（六），p.2127校勘移至此處。 [↑](#footnote-ref-212)
213. 〔天〕－【宋】【元】【明】【宮】【聖】。（大正25，461d，n.23） [↑](#footnote-ref-213)
214. 他＋（人）【石】。（大正25，461d，n.24） [↑](#footnote-ref-214)
215. 共＝發【聖】。（大正25，461d，n.25） [↑](#footnote-ref-215)
216. 般若功德：人皆信受，親友堅固，不說綺語，不為惑覆。（印順法師，《大智度論筆記》〔E010〕p.304） [↑](#footnote-ref-216)
217. 〔種〕－【聖】。（大正25，461d，n.26） [↑](#footnote-ref-217)
218. 慳＝堅【聖】。（大正25，461d，n.27） [↑](#footnote-ref-218)
219. 覆＝受【聖】。（大正25，461d，n.28） [↑](#footnote-ref-219)
220. 《大般若波羅蜜多經》卷427〈29 攝受品〉：「^憍尸迦！是善男子、善女人等，由此因緣，言詞威肅，聞皆敬受，稱量談說，語無謬亂，善知恩報，堅事善友，不為慳嫉、忿恨、覆惱、諂誑、矯等之所隱蔽。^^」（大正7，148c24-27） [↑](#footnote-ref-220)
221. 〔生〕－【宋】【元】【明】【宮】【聖】。（大正25，461d，n.29） [↑](#footnote-ref-221)
222. 讚＋（嘆）【石】。（大正25，461d，n.30） [↑](#footnote-ref-222)
223. 法＝者【宮】。（大正25，461d，n.31） [↑](#footnote-ref-223)
224. 語＝讚【聖】。（大正25，461d，n.32） [↑](#footnote-ref-224)
225. 《雜阿含經》卷37（1059經）：「^有四十法成就，如鐵槍鑽空，身壞命終，上生天上。何等為四十？謂不殺生，教人不殺，口常讚歎不殺功德，見不殺者心隨歡喜；乃至自行正見，教人令行，亦常讚歎正見功德，見人行者心隨歡喜，是名四十法成就，如鐵槍鑽空，身壞命終，上生天上。^^」（大正2，275c8-14） [↑](#footnote-ref-225)
226. 讚＋（行）【石】。（大正25，461d，n.33） [↑](#footnote-ref-226)
227. 蜜＋（法）【石】。（大正25，461d，n.34） [↑](#footnote-ref-227)
228. 讚＋（修）【石】。（大正25，461d，n.35） [↑](#footnote-ref-228)
229. 空＋（法）【石】。（大正25，462d，n.1） [↑](#footnote-ref-229)
230. 讚＋（入）【石】。（大正25，462d，n.2） [↑](#footnote-ref-230)
231. 昧＋（法）【石】。（大正25，462d，n.3） [↑](#footnote-ref-231)
232. 入＝行【宋】【元】【明】【宮】【聖】【石】。（大正25，462d，n.4） [↑](#footnote-ref-232)
233. 讚＋（得）【石】。（大正25，462d，n.5） [↑](#footnote-ref-233)
234. 尼＋（法）【石】。（大正25，462d，n.6） [↑](#footnote-ref-234)
235. 禪＋（法）【石】。（大正25，462d，n.7） [↑](#footnote-ref-235)
236. 〔中〕－【宋】【宮】【聖】。（大正25，462d，n.8） [↑](#footnote-ref-236)
237. 慈心＝入慈心法【元】【明】【石】。（大正25，462d，n.9） [↑](#footnote-ref-237)
238. 讚＋（入）【石】。（大正25，462d，n.10） [↑](#footnote-ref-238)
239. 處＋（法）【石】。（大正25，462d，n.11） [↑](#footnote-ref-239)
240. 四念處＝修四念處法【元】【明】【石】。（大正25，462d，n.12） [↑](#footnote-ref-240)
241. 覺＝學【聖】。（大正25，462d，n.13） [↑](#footnote-ref-241)
242. 相＝想【聖】。（大正25，462d，n.14） [↑](#footnote-ref-242)
243. 作＝住【聖】。（大正25，462d，n.15） [↑](#footnote-ref-243)
244. 讚＋（修）【石】。（大正25，462d，n.16） [↑](#footnote-ref-244)
245. 昧＋（法）【元】【明】【石】。（大正25，462d，n.17） [↑](#footnote-ref-245)
246. （1）解脫＝背捨【聖】【石】。（大正25，462d，n.18）

     （2）八解脫，參見《大智度論》卷21〈1 序品〉（大正25，215a7-217a4）。 [↑](#footnote-ref-246)
247. 讚＋（入）【元】【明】【石】。（大正25，462d，n.20） [↑](#footnote-ref-247)
248. （法）＋亦【元】【明】【石】。（大正25，462d，n.21） [↑](#footnote-ref-248)
249. 〔自行〕－【聖】。（大正25，462d，n.22） [↑](#footnote-ref-249)
250. 讚＋（行）【元】【明】，（嘆行）【石】。（大正25，462d，n.23） [↑](#footnote-ref-250)
251. 《大般若波羅蜜多經》卷427〈29 攝受品〉：「^自能修無忘失法、恒住捨性，亦勸他修無忘失法、恒住捨性，無倒稱揚修無忘失法、恒住捨性法，歡喜讚歎修無忘失法、恒住捨性者。^^」（大正7，149b8-11） [↑](#footnote-ref-251)
252. 讚＋（得）【石】。（大正25，462d，n.24） [↑](#footnote-ref-252)
253. 是亦＝亦以【宋】【元】【明】【宮】，＝是以【聖】。（大正25，462d，n.25） [↑](#footnote-ref-253)
254. 《大般若波羅蜜多經》卷427〈29 攝受品〉：「^憍尸迦！是善男子、善女人等，修行布施乃至般若波羅蜜多，以無所得而為方便，與諸有情平等共有迴向無上正等菩提。^^」（大正7，149b15-18） [↑](#footnote-ref-254)
255. 方便智（般若）。（印順法師，《大智度論筆記》〔E018〕p.316） [↑](#footnote-ref-255)
256. （便）＋佛【聖】。（大正25，462d，n.26） [↑](#footnote-ref-256)
257. （我）＋不【聖】。（大正25，462d，n.27） [↑](#footnote-ref-257)
258. 隨懈＝墮解【聖】。（大正25，462d，n.28） [↑](#footnote-ref-258)
259. 隨＝墮【聖】。（大正25，462d，n.29） [↑](#footnote-ref-259)
260. 〔薩〕－【聖】。（大正25，462d，n.30） [↑](#footnote-ref-260)
261. 婆＝波【聖】。（大正25，462d，n.31） [↑](#footnote-ref-261)
262. 〔心〕－【宋】【元】【明】【宮】【聖】。（大正25，462d，n.32） [↑](#footnote-ref-262)
263. 菩＝善【聖】。（大正25，462d，n.33） [↑](#footnote-ref-263)
264. 〔佛〕－【聖】。（大正25，462d，n.34） [↑](#footnote-ref-264)
265. 貧窮＝窮貧【聖】。（大正25，462d，n.35） [↑](#footnote-ref-265)
266. （1）匂＝自【聖】。（大正25，462d，n.36）

     （2）「匂」同「丐」。（《漢語大字典》（一），p.257） [↑](#footnote-ref-266)
267. （自念）＋言【石】。（大正25，462d，n.37） [↑](#footnote-ref-267)
268. （一切）＋眾【石】。（大正25，462d，n.38） [↑](#footnote-ref-268)
269. 法＋（者）【石】。（大正25，462d，n.39） [↑](#footnote-ref-269)
270. 此處原有：「^問曰：先已說魔若魔民等三種人欲破壞般若，今何以故重說？答曰：佛先說三種人來求便、恐怖，欲令愁惱。中來者，不為惱人，但欲破毀般若波羅蜜；不隨其願，不能得破。後來三種人，雖欲生心破壞，即時滅去。^^」（大正25，463a2-7）等八十字，今依印順法師，《大智度論》（標點本）（六），p.2127校勘，移至上段論文最後。 [↑](#footnote-ref-270)
271. 語＝謂【聖】。（大正25，463d，n.3） [↑](#footnote-ref-271)
272. 〔有〕－【宮】。（大正25，463d，n.4） [↑](#footnote-ref-272)
273. 至＝生【聖】。（大正25，463d，n.5） [↑](#footnote-ref-273)
274. 〔也〕－【宮】【聖】。（大正25，463d，n.6） [↑](#footnote-ref-274)
275. 雖卑＝離復賊【聖】，雖＋（復）【宋】【元】【明】【宮】【石】。（大正25，463d，n.7） [↑](#footnote-ref-275)
276. （故）＋得【石】。（大正25，463d，n.8） [↑](#footnote-ref-276)
277. 亦＋（不）【宋】【元】【明】【宮】【聖】。（大正25，463d，n.9） [↑](#footnote-ref-277)
278. 〔一切〕－【宋】【元】【明】【宮】【聖】。（大正25，463d，n.10） [↑](#footnote-ref-278)
279. 或＝成【聖】。（大正25，463d，n.11） [↑](#footnote-ref-279)
280. 未入正位，煩惱未盡，時或起。（印順法師，《大智度論筆記》〔E018〕p.316） [↑](#footnote-ref-280)
281. 諫諭：亦作“諫喻”。勸諫曉喻。（《漢語大詞典》（十一），p.335） [↑](#footnote-ref-281)
282. 自＝身【聖】，〔自〕－【石】。（大正25，463d，n.12） [↑](#footnote-ref-282)
283. 〔生〕－【石】。（大正25，463d，n.13） [↑](#footnote-ref-283)
284. 〔若〕－【宋】【元】【明】【宮】【聖】【石】。（大正25，463d，n.14） [↑](#footnote-ref-284)
285. 要＝惡【石】。（大正25，463d，n.15） [↑](#footnote-ref-285)
286. !! ┌內不離我心

     無方便 ┴外取諸法相　　!!（印順法師，《大智度論筆記》〔B019〕p.146） [↑](#footnote-ref-286)
287. 〔若〕－【聖】。（大正25，463d，n.17） [↑](#footnote-ref-287)
288. 〔相〕－【宮】。（大正25，463d，n.18） [↑](#footnote-ref-288)
289. 後得＝得後【宋】。（大正25，463d，n.19） [↑](#footnote-ref-289)
290. 先行世間六度為初門［似］，引出世六度［真］。（印順法師，《大智度論筆記》［E018］p.316） [↑](#footnote-ref-290)