慧日佛學班第09期／福嚴推廣教育班第20期

**《大智度論》卷58**

**〈釋勸受**[[1]](#footnote-1)**持品第三十四**[[2]](#footnote-2)**〉**[[3]](#footnote-3)

**（大正25，468a12-470a14）**

釋厚觀（2010.10.16）

【**經**】[[4]](#footnote-4)

**壹、諸天勸受持般若**

**（壹）正說**

爾時，三千大千世界所有四天王天乃至阿迦尼吒天語釋提桓因，諸天言：「應受是般若波羅蜜，應持，應親近，應讀、誦、說、正憶念！

**（貳）勸持般若之理由**

何以故？若[[5]](#footnote-5)受持般若波羅蜜乃至正憶念故，一切所修集善法當具足滿，增益諸天眾、減[[6]](#footnote-6)損阿修羅。

諸天子[[7]](#footnote-7)受持般若波羅蜜乃至正憶念故，佛種不斷，法種[[8]](#footnote-8)、僧種不斷；佛種、法種、僧種不斷故，世間[[9]](#footnote-9)便有檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜皆現於世；四念處乃至十八不共法、菩薩道，皆現於世；須陀洹果、斯陀含果、阿那含果、阿羅漢果、辟支佛道、佛道，須陀洹乃至佛皆現於世。」

**貳、佛勸受持般若**

**（壹）正說**

爾時，佛告釋提桓因：「憍尸迦！汝當受（468b）是般若波羅蜜，持、讀、誦、說、正憶念！

**（貳）釋因由**

**一、令阿修羅惡心滅**

何以故？若諸阿修羅生心[[10]](#footnote-10)欲與三十三天共鬪，憍尸迦！汝爾時當誦念般若波羅蜜，諸阿修羅惡心即滅，更不復生。

**二、令諸天除五死相，還生本處**

憍尸迦！若諸天子、天女五死相現時，當墮不如意處，汝當於其前誦讀般若波羅蜜，是諸天子、天女聞般若波羅蜜功德力[[11]](#footnote-11)故，還生本處。

何以故？聞般若波羅蜜有大利益故。

**三、漸得無上菩提**

復次，憍尸迦！若有善男子、善女人，若諸天子、天女聞是般若波羅蜜經[[12]](#footnote-12)耳[[13]](#footnote-13)，以[[14]](#footnote-14)是功德故，漸當得阿耨多羅三藐三菩提。

何以故？憍尸迦！過去諸佛及弟子皆學是般若波羅蜜，得阿耨多羅三藐三菩提，入無餘涅槃。憍尸迦！未來世諸佛、今現在十方諸佛及弟子皆學是般若波羅蜜，得阿耨多羅三藐三菩提，入無餘涅槃。

何以故？憍尸迦！是般若波羅蜜攝一切善法──若聲聞法、若辟支佛法、若菩薩法、若佛法。」

**參、天主勸持般若**

**（壹）天主以三明呪讚般若**

釋提桓因白佛言：「世尊！般若波羅蜜是大明呪、無上明呪、無等等明呪。[[15]](#footnote-15)

**（貳）釋因由：般若能除一切不善法，能與一切善法故**

何以故？世尊！是般若波羅蜜能除一切不善法[[16]](#footnote-16)，能與一切善法。」

**肆、佛印可、廣讚，更明受持般若得二世功德**

**（壹）佛印可、廣讚**

**一、佛印可**

佛語釋提桓因：「如是！如是！憍尸迦！般若波羅蜜是大明呪、無上明呪、無等等明呪。

**二、廣讚**

**（一）三世諸佛依般若明呪得無上菩提，依此明呪而有諸善生**

何以故？憍尸迦！過去諸佛因是明呪故得阿耨多羅三藐三菩提，未來世諸佛、今現在十方諸佛亦因是明呪得阿耨多羅三藐三菩提。

因是明呪故，世間便有十善道，便有四禪、四無量心、四無色定，便有檀波羅蜜乃至般若波羅蜜、四念處乃至十八不共法，便有法性、如、法相、法住、法位、實際，便有五眼、須陀洹果乃至阿羅漢果、辟支佛道、佛道[[17]](#footnote-17)、（468c）一切智、一切種智。

**（二）諸善法道果皆從菩薩生，菩薩方便力皆從般若生**

憍尸迦！菩薩摩訶薩因緣故，十善出於世間，四禪、四無量心乃至一切種智，須陀洹乃至諸佛出於世間。

譬如滿月照明，星宿亦能照明。

如是，憍尸迦！一切世間善法、正法，十善乃至一切種智，若諸佛不出時，皆從菩薩生，是菩薩摩訶薩方便力皆從般若波羅蜜生。[[18]](#footnote-18)

菩薩摩訶薩以是方便力，行檀波羅蜜乃至禪波羅蜜、內空乃至無法有法空、四念處乃至十八不共法，不證聲聞、辟支佛地，成就眾生、淨佛世界[[19]](#footnote-19)，壽命成就、世界成就、菩薩眷屬成就，得一切種智──皆從般若波羅蜜生[[20]](#footnote-20)。」[[21]](#footnote-21)

**（貳）明受持般若當得二世功德**

**一、述要**

復次，憍尸迦！若善男子、善女人聞般若波羅蜜，受持、親近乃至正憶念，是人當得今世、後世功德。」

**二、釋「二世功德」**

**（一）今世功德**

**1、不得橫死**

釋提桓因白佛言：「世尊！何等是善男子、善女人受持般若波羅蜜乃至正憶念，得今世[[22]](#footnote-22)、後世[[23]](#footnote-23)功德？」

佛告[[24]](#footnote-24)釋提桓因：「若有善男子、善女人受持般若波羅蜜乃至正憶念，終不中毒死[[25]](#footnote-25)，兵刃[[26]](#footnote-26)不傷，水[[27]](#footnote-27)火不害，乃至四百四病[[28]](#footnote-28)所不能[[29]](#footnote-29)中──除其[[30]](#footnote-30)宿命業報。

**2、人不得便**

復次，憍尸迦！若有官[[31]](#footnote-31)事起，是善男子、善女人讀誦般若波羅蜜故，往到[[32]](#footnote-32)官所，官不譴責[[33]](#footnote-33)。何以故？是般若波羅蜜威力故！

若善男子、善女人讀誦是般若波羅蜜，**到**王所，若太子、大臣所，王及太子、大臣皆歡喜問訊，和意與語。何以故？是諸善男子、善女人常（469a）有慈、悲、喜、捨心向眾生故。

**3、結**

憍尸迦！若善男子、善女人受持般若波羅蜜乃至正憶念，得如是等種種今世功德。

**（二）後世功德**

憍尸迦！何等是善男子、善女人後世功德？

是善男子、善女人終不離十善道、四禪、四無量心、四無色定、六波羅蜜、四念處乃至十八不共法，是人終不墮三惡道；受身完[[34]](#footnote-34)具，終不生貧窮下賤、工師、除廁人、擔死人家。

常得三十二相。

常得化生諸現在佛界[[35]](#footnote-35)，終不離菩薩神通；若欲從一佛界至一佛界供養諸佛、聽諸佛法，即得隨意；所遊佛界，成就眾生、淨佛世界，漸得阿耨多羅三藐三菩提。

憍尸迦！是名後世功德。

**三、結成**

以是故，憍尸迦！善男子、善女人應當受持般若波羅蜜，親近、讀、誦、說、正憶念，華香乃至伎[[36]](#footnote-36)樂供養，常不離薩婆若心。

是善男子、善女人，乃至阿耨多羅三藐三菩提，得今世、後世功德成就。」

【**論**】[[37]](#footnote-37)釋曰：

**壹、諸天勸受持般若**

**（壹）正說**

佛是法王，讚歎受持般若波羅蜜者已，次天王釋讚；釋讚已，今次諸天讚──以多眾讚故，令人信心轉深。

作是言：「應受持是般若波羅蜜。」

**（貳）勸持般若之理由**

此中說受持因緣：「修諸功德，增益諸天，減損阿修羅，三寶不斷，六波羅蜜等諸功德出[[38]](#footnote-38)現於世。」

**貳、佛勸受持般若**

**（壹）正說**

爾時，佛可諸天讚，告釋[[39]](#footnote-39)言：「汝受持是般若波羅蜜。」

**（貳）釋因由**

**一、令阿修羅惡心滅**

此中說因緣：若阿修羅生惡心，欲共三十三天鬪，汝爾時讀誦般若者，惡心即滅。

若二陣[[40]](#footnote-40)相對時讀誦般若者，阿修羅即退去。

**※ 因論生論：何以不常誦般若令阿修羅惡心不生**

問曰：若爾者，何以不常誦般若令阿修羅惡心不生？何故乃使[[41]](#footnote-41)兩陣相對？

答曰：

**（一）諸天多著福樂，染欲心利故**

諸天多著福樂，染欲心利，雖知般若有大功德，（469b）不能常[[42]](#footnote-42)誦故。

**（二）忉利天不淨業因緣故，致有怨敵**

又以忉利天不淨業因緣故，致有怨敵，不得不鬪。

**二、令諸天除五死相，還生本處**

諸天命欲終時，五死相現：一者、華鬘[[43]](#footnote-43)萎，二者、掖[[44]](#footnote-44)下汗出，三者、蠅來著身，四者、見更有天坐己坐處，五者、自不樂本坐。[[45]](#footnote-45)

諸天見是死相，念惜天樂，見當生惡處，心懷憂毒。爾時，若聞般若波羅蜜實相，諸法虛誑，無常、空寂──信是佛法，心清淨故，還生本處。

**三、漸得無上菩提**

是天人不但還生本處，以聞般若[[46]](#footnote-46)故，世世受福樂[[47]](#footnote-47)，漸成無上道。

**參、天主勸持般若**

**（壹）天主以三明呪讚般若**

此中因緣，如經說「般若波羅蜜為大明呪」者是。

**（貳）釋何以名「般若」為「大明呪、無上呪、無等等呪」**

問曰：釋提桓因何以故名「般若」為「大明呪」？

答曰：

**一、第一說：般若能常與眾生道德樂，餘呪能起煩惱造不善業而墮惡道**

諸外道、聖人有種種呪術，利益人民[[48]](#footnote-48)；誦是呪故，能隨意[[49]](#footnote-49)所欲使諸鬼神。諸仙人有是呪故，大得名聲，人民歸伏。

貴呪術故，是以帝[[50]](#footnote-50)釋白佛言：「諸呪術中，般若波羅蜜是大呪術。」何以故？能常與眾生道德樂故。餘呪術，樂因緣，能起煩惱；又不善業故，墮三惡道。

**二、第二說：般若呪能滅諸著，餘呪隨貪瞋作惡**

復次，餘呪術能隨貪欲、瞋恚自在作惡；是般若波羅蜜呪能滅禪定、佛道、涅槃諸著，何況貪恚麁病！是故名為「大明呪」、「無上呪」、「無等等呪」。

**三、第三說**

**（一）釋「大呪」**

復次，是呪能令人離老、病、死，能立眾生於大乘，能令行者於一切眾生中最大，是故言「大呪」。

**（二）釋「無上呪」**

能如是利益故，名為「無上」。

**（三）釋「無等等呪」**

**1、諸仙人無等呪術中，般若過出無量故名無等等**

先有仙人所作呪術，所謂能知他人心呪，名抑叉[[51]](#footnote-51)尼[[52]](#footnote-52)；能飛行變化呪，名揵陀[[53]](#footnote-53)梨[[54]](#footnote-54)；能住壽過千萬歲[[55]](#footnote-55)呪，於諸呪中無與等。於此無等呪術中，般若波羅蜜過出[[56]](#footnote-56)無量，故名「無等等」。

**2、諸佛法名無等，般若能生諸佛故言無等等**

復次，諸佛法名「無等」，般若波羅蜜得佛因緣故言「無等等」。[[57]](#footnote-57)

**3、佛於一切眾生中名無等，般若呪術為佛所作故名無等等呪**

復次，諸佛於一切眾生（469c）中名「無等」；是般若呪術，佛所作[[58]](#footnote-58)故名「無等等呪」。

**四、第四說：〔引經說〕般若能除一切不善法，能與一切善法故**

復次，此經中自說三呪因緣，所謂「是呪能捨一切不善法，能與一切善法」。

**肆、佛印可、廣讚，更明受持般若得二世功德**

**（壹）佛印可、廣讚**

**一、佛印可**

佛順[[59]](#footnote-59)其所歎故言：「如是！如是！」

**二、廣讚**

**（一）三世諸佛依般若明呪故，出生十善道乃至諸佛**

亦更廣其所讚，所謂「因般若故，出生十善道乃至諸佛」。

**（二）諸善法道果皆從菩薩生，菩薩方便力皆從般若生**

是般若波羅蜜屬菩薩故，[[60]](#footnote-60)佛說譬喻：諸佛能大破無明闇故，如滿月；菩薩破闇不如故，如星宿。如夜中有所見，皆是星月力；世間生死夜中有所知見，皆是佛菩薩力。

若世無佛，爾時，菩薩說法度眾生，著人天樂中，漸[[61]](#footnote-61)漸令得涅槃樂。菩薩所有智慧，皆是般若波羅蜜力。

復次，是菩薩雖行三十七品、十八空，知諸法畢竟不可取，亦不證聲聞、辟支佛道，而能還起善法，教化眾生、淨佛世界、壽命具足等，皆是方便般若波羅蜜力。

**（貳）明受持般若當得二世功德**

**一、述要**

若是人能受持般若，乃至正憶念，得今世、後世功德。

**二、釋「二世功德」**

**（一）今世功德**

**1、不得橫死**

**（1）略述**

「今[[62]](#footnote-62)世功德」者，所謂終不中毒死等。

**（2）釋疑：先已說「不橫死」，今何以重說**

問曰：先已[[63]](#footnote-63)說「不橫死」，[[64]](#footnote-64)今何以更說？

答曰：

**A、為後來者更說故**

先已說[[65]](#footnote-65)般若波羅蜜，不一會中說，此為後來者更為說。[[66]](#footnote-66)

**B、先僅說外難，人不得其便；今更說自他內外難皆無，其人還恭敬供養**

復次，刀[[67]](#footnote-67)、毒、水、火有二種：有他作，有自作。

先說[[68]](#footnote-68)他加兵、毒、水、火等，今為不自傷。何以知之？次說「四百四病」故知。上雖說「人不能得其便」，不說「其人還恭敬供養」。

**（3）釋「四百四病」**

「四百四病」者，四大為身，常相侵[[69]](#footnote-69)害。一一大中，百一病起：冷病有二百二，水、風起故；熱病有二百二，地、火起故──火熱相，地堅相，堅相故難消，難消故能起熱病。血肉、筋、骨、骸[[70]](#footnote-70)、髓[[71]](#footnote-71)等[[72]](#footnote-72)，地分。

**（4）釋「除其宿命業報」**

「除其業報」者，一切法和合因緣生，無有作者，無[[73]](#footnote-73)有作者故，必受業報，佛所（470a）不能救，何況般若！[[74]](#footnote-74)

必受業報、不必受業報，先已說。[[75]](#footnote-75)

**2、人不得便**

**（1）略述**

官事起者，誦般若波羅蜜力故，隨起皆滅。

**（2）釋疑：先已說「人不能得便」，今何以重說**

問曰：先說「人不能得便」，今何以復更說？

答曰：先雖說「人不能得便」，不說「國王、大臣等既不能得便，還復恭敬供養」。[[76]](#footnote-76)何以故？是菩薩常有慈、悲、喜、捨心向眾生故。

**（二）後世功德**

「後世功德」者，世世所生常不離十善道等，是故常不墮惡道；是人折伏[[77]](#footnote-77)惡心故，受身完具，不生下賤等家[[78]](#footnote-78)。

學佛所學道故，得變化身似[[79]](#footnote-79)佛，有三十二相、八十隨形好。

「常得化生現在佛國」者，隨心所到十方世界，供養諸佛，聽受諸法，教化眾生，漸漸得成佛道。

**三、結成**

是故行者應[[80]](#footnote-80)聞、受持乃至正憶念，不離薩婆若心。如是得今世、後世功德[[81]](#footnote-81)。

**〈釋梵志品**[[82]](#footnote-82)**第三十五**[[83]](#footnote-83)**〉**[[84]](#footnote-84)

**（大正25，470a15-471b16）**

【**經**】

**壹、降伏外道惡魔，令不得便**

**（壹）降伏外道**

**一、外道前來欲求佛短**

爾時，諸外道梵志來向佛所，欲求佛短[[85]](#footnote-85)。

**二、天主誦念般若令外道遠去**

是時釋提桓因心念：「是諸外道梵志來向佛所，欲求佛短；我今當誦念從佛所受般若波羅蜜，是諸外道梵志等終不能中道作礙、斷說[[86]](#footnote-86)般若波羅蜜。」

釋提桓因作是念已，即誦般若波羅蜜。

是時諸外道梵志遙遶佛，復[[87]](#footnote-87)道還去。[[88]](#footnote-88)

**三、佛釋疑**

**（一）舍利弗疑**

時，舍利弗心念：「是中何因緣，諸外道梵志遙遶佛，復道還去？」

**（二）佛釋外道遠去之因由**

**1、由般若力故令遠去**

佛知舍利弗心念，告舍利弗：「是釋提桓因誦念般若波羅蜜；以是因緣故，諸外道梵志遙繞佛，復道還去。

**2、諸聖眾及諸天等守護般若故，持惡意者不能得短**

舍利弗！我不見是諸外道梵志一念善心；是諸外道梵志但[[89]](#footnote-89)持惡心來，欲求[[90]](#footnote-90)索佛[[91]](#footnote-91)短。

舍利弗！我不見說般若波羅蜜時，一切世間若天、若魔、若梵、若沙門眾、婆羅門眾中有持惡意來能得（470b）短者！

何以故？舍利弗！是三千大千世界中，諸四天王天乃至阿迦尼吒天、諸聲聞、辟支佛、諸菩薩摩訶薩等[[92]](#footnote-92)守護是般若波羅蜜。所以者何？是諸天、人皆從般若波羅蜜中生故。

復次，舍利弗！十方如恒河沙等世界中，諸佛及聲聞、辟支佛、菩薩摩訶薩、諸天、龍、鬼神等皆守護是般若波羅蜜。所以者何？是諸佛等皆從般若波羅蜜中生故。」

**（貳）降伏惡魔**

**一、魔化作四種兵來擾**

爾時，惡魔心念：「今佛四眾現前集會，亦有欲界、色界諸天子，是中必有菩薩摩訶薩受[[93]](#footnote-93)記當得阿耨多羅三藐三菩提。我寧可至佛所，破壞其意。」是時，惡魔化作四種兵[[94]](#footnote-94)，來至佛所。

**二、天主誦念般若降魔**

爾時，釋提桓因心念：「是四種兵，或是惡魔化作，欲來向佛。何以故？是四種兵嚴飾，頻婆娑羅王四種[[95]](#footnote-95)兵所不類[[96]](#footnote-96)，波斯匿王四種兵亦不類，諸釋子四種兵[[97]](#footnote-97)、諸梨唱[[98]](#footnote-98)四種兵皆亦不類。[[99]](#footnote-99)是惡魔長夜索佛便，欲惱眾生，我寧可誦念般若波羅蜜。」

釋提桓因即時誦念般若波羅蜜；惡魔如[[100]](#footnote-100)所誦聞[[101]](#footnote-101)，漸漸[[102]](#footnote-102)復道還去。

**貳、諸天稱歎，佛述成**

**（壹）諸天稱歎**

**一、此世界諸天歎**

爾時，會中四天王諸天子乃至阿迦尼吒諸天子化作天華，於虛空中而散佛上，作是言：「世尊！願令般若波羅蜜久住閻浮提！所以者何？閻浮提人受持般若波羅蜜，隨所住時，佛寶住[[103]](#footnote-103)不滅，法寶、僧寶亦住不滅。」[[104]](#footnote-104)

**二、十方世界諸天歎**

爾時，十方如恒河沙等世界中諸天亦皆[[105]](#footnote-105)散華，作是言：「世尊！願令般若波羅蜜久住閻浮提！若般若波羅蜜久住，佛、法、僧亦當久住，亦分別知菩薩摩訶薩道。復次，所在住處，有善男子、善女人書持般若波羅蜜經卷，是處則為照明，已離眾冥[[106]](#footnote-106)。」

**（貳）佛述成**

佛告釋提桓因等諸（470c）天子：「如是！如是！憍尸迦及諸天子！閻浮提人受持般若波羅蜜，隨所住時，佛寶如是住，法寶、僧寶亦如是住；乃至所[[107]](#footnote-107)住在[[108]](#footnote-108)處，善男子、善女人有書持般若波羅蜜經卷，是處則為照明，已離眾冥[[109]](#footnote-109)。」

**參、諸天發願守護，佛重述成**

**（壹）諸天發願守護行般若人**

爾時，諸天子化作天華散佛上，作是言：「世尊！若有善男子、善女人受持般若波羅蜜，乃至正憶念，魔、若魔天不能得其便。

世尊！我等亦當擁護是善男子、善女人！何以故？若善男子、善女人受持般若波羅蜜，乃至正憶念，我等視是人即是佛、若次佛。」

**（貳）帝釋更說讚歎因緣**

是時，釋提桓因白佛言：「世尊！善男子、善女人受持般若波羅蜜，乃至正憶念者，當知是人先世於佛所作功德，多親近、供養諸佛，為善知識所護。

世尊！諸佛一切智應當從般若波羅蜜中求，般若波羅蜜亦當從一切智中求！所以者何？般若波羅蜜不異一切智，一切智不異般若波羅蜜；般若波羅蜜、一切智，不二不別。是故我等視是人即是佛、若次佛。」

**（參）佛重述成**

佛告釋提桓因：「如是！如是！憍尸迦！諸佛一切智即是般若波羅蜜，般若波羅蜜即是一切智。何以故？憍尸迦！諸佛一切智從般若波羅蜜中生。

般若波羅蜜不異一切智，一切智不異般若波羅蜜；般若波羅蜜、一切智，不二不別。」

【**論**】釋曰：

**壹、降伏外道惡魔，令不得便**

上品中說：「聞、受般若者，魔、若魔民、外道梵志不得其便。」[[110]](#footnote-110)今欲現證驗故，以威神感致眾魔及諸外道。

**（壹）降伏外道**

**一、外道前來欲求佛短**

是以外道梵志作是念：「佛在耆闍崛山中說般若波羅蜜──所謂諸法畢竟空、無所有，以引致[[111]](#footnote-111)十方眾生。我等共往難問，破此空論；其論若破，佛則自退，我等（471a）還得如本。」是諸外道但有邪見、惡心、憍慢故來，欲出是畢竟清淨般若波羅蜜過罪。

譬如狂人欲中傷虛空，徒自疲苦！

**二、天主誦念般若令外道遠去**

爾時，帝釋如佛教，受持般若，外道不能得便。

今欲驗實，令人信知故[[112]](#footnote-112)。

帝釋無量福德成就，以天利根，深信般若，即時誦念，得般若力故，外道遙繞佛，復道而去。

**※ 因論生論：外道何以不直還，卻遶佛而去**

問曰：何[[113]](#footnote-113)以不直還，方[[114]](#footnote-114)遶佛而去？

答曰：以般若神力故，於遠處降伏，作是念：「佛眾威德甚大，我等今往，徒自困[[115]](#footnote-115)辱，無所成辦；我等今若遙見直去，人當謂我等怯[[116]](#footnote-116)弱，來而空去。」

以是故，詐現供養繞佛，復道而去。

**三、佛釋疑**

**（一）舍利弗疑**

舍利弗本是梵志，見諸外道遠處而去，心少[[117]](#footnote-117)憐愍，不能以小事故入三昧求[[118]](#footnote-118)知，作是念：「此諸外道何因緣來，竟不蒙度而空還去？」

**（二）佛釋外道遠去之因由**

**1、由般若力故令遠去**

佛言：「是般若波羅蜜力。」

舍利弗意念：「佛以般若波羅蜜無事不濟[[119]](#footnote-119)，云何令此外道空來而去？」

佛知舍利弗所念，語舍利弗：「是諸梵志乃至無一念善心，但持惡意，邪見著心，欲求諸法定相，是故不中[[120]](#footnote-120)度。」譬如必死之病，雖有良醫、神藥，不能救濟。

**2、諸聖眾及諸天等守護般若故，持惡意者不能得短**

「舍利弗！說般若波羅蜜時，非但此梵志，一切世間人持惡心來，不能得便。何以故？一切諸佛及諸菩薩、諸天常守護般若故。所以者何？諸佛、菩薩、天人作是念：『我等皆從[[121]](#footnote-121)般若生故。』」

**（貳）例說降伏惡魔**

魔來欲難問破壞，亦如是。

**貳、諸天稱歎，佛述成**

**（壹）諸天稱歎**

是時，會中諸天子先聞般若功德，今見[[122]](#footnote-122)證驗，心大歡喜，化華供養，作是願：「令般若波羅蜜久住閻浮提！」是事如下廣說。

**（貳）佛述成**

佛即印可。

**參、諸天發願守護，佛重述成**

**（壹）諸天發願守護行般若人**

**一、略述**

諸天於佛前自誓言：「行者若聞、受[[123]](#footnote-123)般若（471b）波羅蜜，乃至正憶念，我等常當守護！所以者何？我等[[124]](#footnote-124)視是人如佛、若次佛。」

**二、釋「如佛」、「次佛」**

「如佛」者，法性身，住阿鞞跋致，得無生法忍，乃至十地。

「次佛」者，肉身菩薩，能說般若波羅蜜及其正義。[[125]](#footnote-125)

**（貳）帝釋更說讚歎因緣**

**一、略述**

爾時，帝釋以先世因緣所集功德智慧，讚是菩薩；此中更說讚歎因緣。

**二、釋「諸佛一切種智當從般若中求，般若亦當從一切種智中求，般若與一切種智不二不別」**

**（一）諸佛一切種智當從般若中求**

「諸佛一切種智應從般若中求」者，菩薩行般若波羅蜜具足故，得佛時，般若變成一切種智，故言「一切種智當從般若中求」。

**（二）般若亦當從一切種智中求**

佛能說般若波羅蜜，故言「般若波羅蜜當從一切智中求」。

**（三）般若與一切種智不二不別**

譬如乳變為酪，離乳無酪，亦不得言「乳即是酪」；般若波羅蜜變為一切種智，離般若亦無一切種智，亦不得言「般若即是一切種智」。

般若與一切種智作生因，一切種智與般若作說因[[126]](#footnote-126)，因果不相離故言「不二不別」[[127]](#footnote-127)。[[128]](#footnote-128)

**〈釋阿難稱譽**[[129]](#footnote-129)**品第三十六**[[130]](#footnote-130)**〉**[[131]](#footnote-131)

**（大正25，471b17-475a22）**

【**經**】

**壹、明般若為尊導故稱歎**

**（壹）阿難問：何以獨稱歎般若**

爾時，慧命阿難白佛言：「世尊！何以故[[132]](#footnote-132)不稱譽[[133]](#footnote-133)檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜乃至十八不共法，但稱譽般若波羅蜜？」

**（貳）佛廣明般若為眾善之尊導**

**一、諸善法以般若為尊導迴向薩婆若**

佛告阿難：「般若波羅蜜於五[[134]](#footnote-134)波羅蜜乃至十八不共法為尊導！[[135]](#footnote-135)

阿難！於汝意云何？不迴向薩婆若，布施得稱檀波羅蜜不？」

「不也！世尊！」

「不迴向薩婆若，尸羅……羼提……毘梨耶……禪……智慧是般若波羅蜜不？」

「不也！世尊！」

「以是故知般若波羅蜜於五波羅蜜乃至十八不共法為尊導，是故稱譽。」[[136]](#footnote-136)

**二、釋「以不二為方便迴向薩婆若」**

**（一）以無二法、不生、不可得為方便迴向薩婆若得名波羅蜜**

阿難白佛言：「世尊！云何布施（471c）迴向薩婆若作檀波羅蜜，乃至作般若波羅蜜？」

佛告阿難：「以無二法布施迴向薩婆若，是名檀波羅蜜；以不生、不可得[[137]](#footnote-137)迴向薩婆若布施，是名檀波羅蜜。乃至以無二法智慧迴向薩婆若，是名般若波羅蜜；以不生、不可得迴向薩婆若智慧，是名般若波羅蜜。」[[138]](#footnote-138)

**（二）以五蘊等諸法不二為方便迴向薩婆若**

阿難白佛言：「世尊！云何以不二法迴向薩婆若布施是名檀波羅蜜，乃至以不二法迴向薩婆若智慧是名般若波羅蜜？」

佛告阿難：「以色不二法故，受、想、行、識不二法故，乃至阿耨多羅三藐三菩提不二法故。」[[139]](#footnote-139)

**（三）諸法性空故無二無別**

「世尊！云何色不二法，乃至阿耨多羅三藐三菩提不二法？」

佛言：「色、色相空。何以故？檀波羅蜜、色，不二不別[[140]](#footnote-140)；乃至阿耨多羅三藐三菩提、檀波羅蜜，不二不別。五波羅蜜亦如是。[[141]](#footnote-141)

**（四）結**

以是故，阿難！但稱譽般若波羅蜜，於五波羅蜜乃至一切種智為尊導！[[142]](#footnote-142)

**三、舉喻明**

阿難！譬[[143]](#footnote-143)如地，以種散中，得因緣和合故[[144]](#footnote-144)便生，是諸種子依地而生。如是，阿難！五波羅蜜依般若波羅蜜得生，四念處乃至一切種智亦依般若波羅蜜得生。

以是故，阿難！般若波羅蜜為五波羅蜜乃至十八不共法尊導！」

**貳、重明受持般若得二世功德**

**（壹）天主說受持功德**

**一、天主言：佛說功德未盡，更有餘德**

爾時，釋提桓因白佛言：「世尊！佛說善男子、善女人受持般若波羅蜜乃至正憶念者[[145]](#footnote-145)，功德未盡。[[146]](#footnote-146)

**二、天主自說因緣**

**（一）受持般若即受三世諸佛無上道**

何以故？受持般若波羅蜜乃至正憶念，則受三世諸佛無上道。

所以者何？欲得薩婆若，當從般若波羅蜜中求；欲得般若波羅蜜，當從薩婆若中求。

**（二）受持般若故，世間善法、出世間善法現於世**

世尊！受持般若波羅蜜乃至正憶念故，十善道現於世間，四禪、四無量心、四無色定乃至十八不共法現於世間。

**（三）受持般若故，人天及三乘賢聖皆現於世**

受持般若波羅蜜乃至正憶念故，世間便有剎利大姓、婆羅門大姓、居士大（472a）家、四天王天乃至阿迦尼吒諸天。

受持般若波羅蜜乃至正憶念故，便有須陀洹乃至阿羅漢、辟支佛、菩薩摩訶薩。

受持般若波羅蜜乃至正[[147]](#footnote-147)憶念故，諸佛出於世間。」

**（貳）佛廣明受持般若之功德**

**一、明更有餘功德**

爾時，佛告釋提桓因：「憍尸迦！善男子、善女人受持般若波羅蜜乃至正[[148]](#footnote-148)憶念，我不說但有爾所功德。

**二、出餘功德**

**（一）明不離薩婆若心而受持般若乃至正憶念者之功德**

**1、得無量五分法身**

何以故？憍尸迦！是善男子、善女人受持般若波羅蜜乃至正憶念，不離薩婆若心，無量戒眾成就，定眾、慧眾、解脫眾、解脫知見眾成就。[[149]](#footnote-149)

**2、如佛**

復次，憍尸迦！是善男子、善女人能受持般若波羅蜜乃至正憶念，不離薩婆若心，當知是人為如佛。

**3、五分法身勝於二乘**

復次，憍尸迦！一切聲聞、辟支佛所有戒眾、定眾、慧眾、解脫眾、解脫知見眾不及是善男子、善女人戒眾乃至解脫知見眾，百分、千分、千億萬分乃至算數譬喻所不能及！何以故？是[[150]](#footnote-150)善男子、善女人於聲聞、辟支佛地中心得解脫，更不求大乘法故。[[151]](#footnote-151)

**（二）明書持供養般若者亦得二世功德**

復次，憍尸迦！若有善男子、善女人書持般若波羅蜜經卷，供養、恭敬、尊重，華香、瓔珞乃至伎[[152]](#footnote-152)樂[[153]](#footnote-153)，亦得今世、後世功德。」

**（參）天主發願守護行般若人**

爾時，釋提桓因白佛言：「世尊！是善男子、善女人受持般若波羅蜜乃至正憶念，不離薩婆若心，供養般若波羅蜜，恭敬、尊重，華香乃至伎樂，我常當守護是人！」

【**論**】釋曰：

**壹、明般若為尊導故稱歎**

**（壹）阿難問：何以獨稱歎般若**

阿難雖多聞，力能分別空，而未離欲故，不能深入；雖常侍[[154]](#footnote-154)佛，不數[[155]](#footnote-155)問難空事。

今佛讚歎般若波羅蜜，亦讚歎行者，是故阿難白佛言：「世尊！何以不稱歎餘波羅蜜及[[156]](#footnote-156)諸法，而獨稱歎般若波羅蜜？」

**※ 因論生論：佛常說六度之名，阿難何故言「不稱說五度而獨讚般若」**

問曰：佛從初以來常說六波羅蜜名，今阿難何以言（472b）「不稱說[[157]](#footnote-157)」？

答曰：雖說名字[[158]](#footnote-158)，不為稱美[[159]](#footnote-159)，皆為入般若中故說[[160]](#footnote-160)。

**（貳）佛廣明般若為眾善之尊導**

**一、諸善法以般若為尊導**

佛語[[161]](#footnote-161)阿難：「一切有為法中，智慧第一；一切智慧中，度彼岸般若波羅蜜第一。」[[162]](#footnote-162)

譬如行路，雖有眾伴，導師第一；般若亦如是，雖一切善法各各[[163]](#footnote-163)有力，般若波羅蜜能示導出三界、到三乘。

若無般若波羅蜜，雖行布施等善法，隨受業行，果報有盡；以有盡故，尚不能得小乘涅槃，何況無上道！

**二、釋「以不二為方便迴向薩婆若」**

**（一）能觀布施等善法如佛道相不二、不生、不可得，是名「迴向薩婆若」**

若布施等善法，能觀如佛道相不二、不生不滅、不得不失、畢竟空寂，是名「迴向薩婆若」。[[164]](#footnote-164)是布施福，世世常受果報而不盡，後當得一切種智。

如布施，一切法[[165]](#footnote-165)亦如是相。

**（二）以五蘊等諸法不二為方便迴向薩婆若**

問曰：佛何以不[[166]](#footnote-166)答不二因緣，還以不二解？

答曰：阿難不問不二因緣，但問「何法不二」，是故佛答：「色等諸法不二故。」[[167]](#footnote-167)

般若波羅蜜能令五事等作波羅蜜故，但稱譽般若波羅蜜。

**三、舉喻明**

**（一）略述**

佛欲令是義了了易解故作是喻：「譬如大地能生萬物，般若波羅蜜亦[[168]](#footnote-168)如是。」

**（二）釋「譬如地，以種散中，得因緣和合故便生」**

「能持一切善法種子」者，從發心來，除般若波羅蜜，餘一切善法。

是「因緣和合」者，是佛道中，一心、信、忍、精進、不休不息、欲、受、通達、不壞──有如是等法。

事得成辦者，是增長者從發心起學諸波羅蜜，從一地至一地，乃至佛地是。

**貳、重明受持般若得二世功德**

**（壹）天主說受持功德**

**一、天主言：佛說功德未盡，更有餘德**

問曰：帝釋何以故言「佛說行者受持般若功德未[[169]](#footnote-169)盡」？

答曰：般若波羅蜜無量無邊，功德亦無量無邊。

說未究竟，中間外道梵志及魔來故，傍及異事，今還欲續聞[[170]](#footnote-170)。

帝釋深愛[[171]](#footnote-171)福德果報，樂聞般若功德，聽無厭足。

**二、天主自說因緣**

**（一）受持般若即受三世諸佛無上道**

今更欲聞說，故自說因緣：「世尊！（472c）若人受持般若波羅蜜乃至正憶念，則受三世諸佛無上道功德智慧。所以者何？般若中應求一切種智，一切種智中應求般若。」[[172]](#footnote-172)如上品末[[173]](#footnote-173)說。[[174]](#footnote-174)

**（二）受持般若故，世間善法、出世間善法現於世**

行[[175]](#footnote-175)者若受持般若波羅蜜[[176]](#footnote-176)，發心求阿耨多羅三藐三菩提，為度眾生故，集般若波羅蜜等諸功德──所謂十善道乃至十八不共法[[177]](#footnote-177)，現於世間。

**（三）受持般若故，人天及三乘賢聖皆現於世**

是善法因緣故，有剎利大姓乃至諸佛。

**（貳）佛廣明功德**

**一、明更有餘功德**

佛告天帝[[178]](#footnote-178)：「是人不但[[179]](#footnote-179)得如上功德，亦得無量戒眾等功德。」

**二、出餘功德**

**（一）明不離薩婆若心而受持般若乃至正憶念者之功德**

**1、得無量五分法身**

**（1）詳明戒眾**

「戒眾」者，是菩薩行般若波羅蜜，於一切眾生中修畢竟無畏施。

眾生十方中數無量無邊，三世中[[180]](#footnote-180)數亦無量無邊，六道、四生種類各各相亦無量無邊；於此無量無邊眾生中，施第一所愛樂物，所謂壽命，是故得無量戒眾果報。

如是不殺等戒，但說名字，則二百五十[[181]](#footnote-181)。

毘尼中，略說則八萬四千，廣說則無量無邊。

是戒，凡夫人或一日受，或一世，或[[182]](#footnote-182)百千萬世；菩薩世世於一切眾生中施無畏，乃至入無餘涅槃，是名「無量戒眾」。[[183]](#footnote-183)

**（2）例餘**

乃至解脫知[[184]](#footnote-184)見眾，亦如是隨義分別。

**2、五分法身勝於二乘**[[185]](#footnote-185)

是五眾[[186]](#footnote-186)功德，勝於二乘，不可計量。

**（二）明書持供養般若者亦得二世功德**

**1、略說**

若人書寫、供養般若波羅蜜，得今世、後世功德。

**2、釋疑：但書持供養般若，云何能得二世功德**

問曰：今世、後世功德深重，書、持、供養輕微，云何[[187]](#footnote-187)得二世功德？

答[[188]](#footnote-188)曰：

**（1）第一說：一心深信故**

供養有二種：一者、効[[189]](#footnote-189)他供養，二者、深心供養。[[190]](#footnote-190)

知[[191]](#footnote-191)般若功[[192]](#footnote-192)德，深心供養故，得二世功德。

是般若有種種門入──若聞持乃至正憶念者，智慧、精進門入；書寫、供養者，信及精進門入。[[193]](#footnote-193)若一心深信，則供養經卷[[194]](#footnote-194)勝；若不一心，雖受持而不如。

**（2）第二說：般若功德殊勝故**

復次，有如[[195]](#footnote-195)如意寶珠，是（473a）無記色法，無心、無[[196]](#footnote-196)識，以眾生福德因緣故生，有人供養者，能令人隨意所得；何況般若波羅蜜是無上智慧、諸佛之母，諸法寶中是第一寶，若人如所聞一心信受供養，云何不得二世功德？

但人不一心供養、又先世重罪故，雖供養般若而不得如上功德，般若無咎。

【**經**】

**（肆）佛重明功德**

**一、諸天來，增益說法力**[[197]](#footnote-197)（印順法師，《大智度論筆記》［E010］p.304）

佛告釋提桓因：「憍尸迦！是善男子、善女人欲讀、誦、說般若波羅蜜時，無量百千諸天皆來聽法。是善男子、善女人說[[198]](#footnote-198)般若波羅蜜法，諸天子益[[199]](#footnote-199)其膽[[200]](#footnote-200)力。是諸法師若疲[[201]](#footnote-201)極，不欲說法，諸天[[202]](#footnote-202)益其膽力故，便更能[[203]](#footnote-203)說。

善男子、善女人受持[[204]](#footnote-204)是般若波羅蜜乃至正憶念，供養華香乃至伎樂故，亦得是今世功德。

**二、說般若乃至正憶念時不怯論難及不怖畏**

**（一）說般若時不怯論難**[[205]](#footnote-205)

**1、正明**

復次，憍尸迦！是善男子、善女人於四部眾中說般若波羅蜜時，心無怯弱；若有論難，亦無畏想。

**2、釋因由**

**（1）般若所護持故**（印順法師，《大智度論筆記》［B019］p.147）

何以故？是善男子、善女人為般若波羅蜜所護持故。

**（2）般若中分別一切法故**[[206]](#footnote-206)（印順法師，《大智度論筆記》［B019］p.147）

般若波羅蜜中亦分別一切法──若世間、若出世間，若有漏、若無漏，若善、若不善，若有為、若無為，若聲聞法、若辟支佛法、若菩薩法、若佛法。

**（3）住十八空不見難者、受難者及般若故**

善男子、善女人住內空乃至住無法有法空故，不見有[[207]](#footnote-207)能難般若波羅蜜者，亦不見受難者，亦不見般若波羅蜜。[[208]](#footnote-208)

**3、結成**

如是，善男子、善女人為般若波羅蜜所護持故，無有能難壞者。

**（二）明受持般若波羅蜜乃至正憶念時不怖畏**

復次，善男子、善女人受持般若波羅蜜乃至正憶念時，不沒、不畏、不怖。何以故？是善男子、善女人不見是法沒者、恐怖者。

憍尸迦！善男子、善女人受持般若波羅蜜乃至正憶念，華香供養乃至幡蓋，亦得是**今**[[209]](#footnote-209)**世功**（473b）**德**。

**三、得凡聖愛敬，修六度等無有斷絕，能降伏難論毀謗**

**（一）凡聖愛敬**[[210]](#footnote-210)（印順法師，《大智度論筆記》［E010］p.304）

復次，憍尸迦！善男子、善女人受持般若波羅蜜乃至正憶念，書持經卷，華香供養乃至幡蓋，是人為父母所愛，宗[[211]](#footnote-211)親知識所念，諸沙門、婆羅門所敬，十方諸佛及菩薩摩訶薩、辟支佛、阿羅漢乃至須陀洹所愛敬，一切世間若天、若魔、若梵及阿修羅等皆亦愛敬。

**（二）修六度等無有斷絕**

是人行檀波羅蜜，檀波羅蜜無有斷絕時；尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜亦無有斷絕時。

修內空不斷，乃至修無法有法空不斷；修四念處不斷，乃至修十八不共法不斷；修諸三昧門不斷，修諸陀羅尼門不斷；諸菩薩神通不斷，成就眾生、淨佛世界不斷，乃至修一切種智不斷。[[212]](#footnote-212)

**（三）能降伏難論毀謗**[[213]](#footnote-213)

是人亦能降伏難論毀謗。[[214]](#footnote-214)

**（四）略結得二世功德**

善男子、善女人受持般若波羅蜜乃至正憶念，不離薩婆若心，書持經卷，華香供養乃至幡蓋，亦得是**今世、後世功德**。

**四、諸天善神來**

**（一）諸天善神來禮敬般若，守護行者，諸惡不能得便**

**1、諸天善神來禮敬般若，則書寫般若者已行法施**

**（1）諸天善神來禮敬般若**

**A、三千大千世界諸天來**

復次，憍尸迦！善男子、善女人書持經卷，在所住[[215]](#footnote-215)處，三千大千世界中所有諸四天王天發阿耨多羅三藐三菩提心者，皆來到是處，見般若波羅蜜，受[[216]](#footnote-216)、讀、誦、說、供養、禮拜，還去。

三十三天、夜摩天、兜率陀天、化樂天、他化自在天，梵眾天、梵輔天、梵會天、大梵天，光天、少光天、無量光天、光音天，淨天、少淨天、無量淨天、遍[[217]](#footnote-217)淨天，無蔭[[218]](#footnote-218)行天、福德天、廣果天[[219]](#footnote-219)發阿耨多羅三藐三菩提心者，皆來到是處，見般若波羅蜜，受、讀、誦、說、供養、禮拜，還去。

淨居諸天──所謂無誑天、無熱[[220]](#footnote-220)天、妙見天、憙見天、色究竟天，皆來到是處，見是[[221]](#footnote-221)般若波羅蜜，受、讀、誦、說、供養、禮拜，還去。

**B、十方世界諸天及天龍八部來**

復次，憍尸迦！十方世（473c）界中諸四天王天乃至廣果天──發阿耨多羅三藐三菩提心，及淨居天，并餘諸天、龍、鬼神、揵闥婆[[222]](#footnote-222)、阿修羅、迦樓羅[[223]](#footnote-223)、緊那羅[[224]](#footnote-224)、摩睺羅伽[[225]](#footnote-225)，亦來見般若波羅蜜，受、讀、誦、說、供養、禮拜，還去。

**（2）諸天來見般若波羅蜜，供養禮拜等，則書寫般若者已行法施**

是善男子、善女人應作是念：『十方世界中諸四天王天乃至廣果天發阿耨多羅三藐三菩提心，及淨居天并餘諸天、龍、鬼神、揵闥婆、阿修羅、迦樓羅、緊那羅、摩睺羅伽，來見般若波羅蜜，受、讀、誦、說、供養、禮拜，我則法施已。』[[226]](#footnote-226)

**2、諸天守護行者，諸惡不能得便**

憍尸迦！三千大千世界中所有諸四天王天乃至阿迦尼吒天，乃至[[227]](#footnote-227)十方世界中諸四天王天乃至阿迦尼吒天──發阿耨多羅三藐三菩提心者，護持[[228]](#footnote-228)是善男子、善女人，諸惡不能得便，除其宿命重罪。

**3、略結諸天善神來亦是今世功德**

憍尸迦！是善男子、善女人亦得是**今世功德**，所謂諸[[229]](#footnote-229)天子發阿耨多羅三藐三菩提心，皆來到[[230]](#footnote-230)是處。

**（二）釋諸天何故來守護**

何以故？憍尸迦！諸天子發阿耨多羅三藐三菩提心，欲救護一切眾生、不捨一切眾生、安樂一切眾生故。」[[231]](#footnote-231)

**（三）明云何知諸天來**

**1、天主問**

爾時，釋提桓因白佛言：「世尊！善男子、善女人，云何當知諸四天王天乃至阿迦尼吒天來，及十方世界中諸四天王天乃至阿迦尼吒天來見般若波羅蜜，受、讀、誦、說、供養、禮拜時？」

**2、佛答**

**（1）見大淨光明**

佛告釋提桓因：「憍尸迦！若善男子、善女人見大淨光明，必知有大德諸天來，見般若波羅蜜，受、讀、誦、說、供養、禮拜時。

**（2）聞殊異妙香**

復次，憍尸迦！若[[232]](#footnote-232)善男子、善女人若聞異妙香，必知有大德諸天來，見般若波羅蜜，受、讀、誦、說、供養、禮拜時。

**（3）修純淨行，住處莊嚴**

復次，憍尸迦！善男子、善女人，行淨潔[[233]](#footnote-233)故，諸天來到其處，見般若波羅蜜，受、讀、誦、說、供養、歡喜、（474a）禮拜。[[234]](#footnote-234)

是中有小鬼輩即時出去，不能堪任是[[235]](#footnote-235)大德諸天威德故[[236]](#footnote-236)。

以是大德諸天來故，是善男子、善女人生大心。

以是故，般若波羅蜜所住處，四面不應有諸不淨，應然燈、燒香，散眾名華，眾香塗地，眾蓋、幢幡[[237]](#footnote-237)種種嚴飾。

**（四）更明諸天益行者之利**

**1、臥覺安隱，有夢皆善**

復次，憍尸迦！善男子、善女人說法時，終無[[238]](#footnote-238)疲極，自覺身輕、心樂，隨法偃[[239]](#footnote-239)息[[240]](#footnote-240)，臥[[241]](#footnote-241)覺[[242]](#footnote-242)安隱，[[243]](#footnote-243)無諸惡夢。夢中見諸佛三十二相、八十隨形好；比丘僧恭敬圍遶而為[[244]](#footnote-244)說法，在諸佛邊聽受法教[[245]](#footnote-245)──所謂六波羅蜜，四念處乃至十八不共法；分別六波羅蜜義，四念處乃至十八不共法，亦分別其義。[[246]](#footnote-246)

亦見菩提樹莊嚴殊妙[[247]](#footnote-247)；見諸菩薩[[248]](#footnote-248)趣菩提樹，得阿耨多羅三藐三菩提；見諸佛成已轉法輪；見百千萬菩薩共集法論義[[249]](#footnote-249)──應如是求薩婆若，應如是成就眾生，應如是淨佛世界；亦見十方無數[[250]](#footnote-250)百千萬億諸佛，亦聞其名號──某方某界某佛，若干百千萬[[251]](#footnote-251)菩薩、若干百千萬聲聞恭敬圍繞，說法；復見[[252]](#footnote-252)十方無數百千萬億諸佛般涅槃；復見無數百千萬億諸佛七寶塔；見供養諸佛[[253]](#footnote-253)塔，恭敬、尊重、讚歎，華香[[254]](#footnote-254)乃至幢[[255]](#footnote-255)蓋。

**2、身心輕便，不貪供養**

憍尸迦！是善男子、善女人見如是善夢，臥安覺安；諸天益其氣力，自覺身[[256]](#footnote-256)體輕便，不大貪著飲食、衣服、臥具[[257]](#footnote-257)、湯藥[[258]](#footnote-258)──於此四供養，其心輕微；[[259]](#footnote-259)譬如比丘坐禪，從[[260]](#footnote-260)禪定起，心與定合，不貪著飲食，其心輕微。何以故？憍尸迦！諸天法應以諸味之精，益其氣力故。

十方諸佛及天、龍、鬼、神、阿修羅、揵闥婆、迦樓羅、緊那[[261]](#footnote-261)羅、摩睺羅伽亦益其氣力。

**（五）結勸**

如是，憍尸迦！善男（474b）子、善女人欲得**今世如是功德**，應當受持般若波羅蜜，親近、讀、誦、說、正憶念，亦不離薩婆若心。

憍尸迦！善男子、善女人雖不能受持乃至正[[262]](#footnote-262)憶念，應當書持經卷，恭敬、供養、尊重、讚歎，華香、瓔[[263]](#footnote-263)珞乃至幡蓋。

**五、較量功德，顯供養般若功德殊勝**

憍尸迦！若善男子、善女人聞是般若波羅蜜，受持、讀、誦、說、正憶念、書[[264]](#footnote-264)經卷，恭敬、供養、尊重、讚歎，華香乃至幢蓋。是善男子、善女人功德甚多──勝於供養十方諸佛及弟子[[265]](#footnote-265)，恭敬、尊重、讚歎，衣服、飲食、臥具、湯藥；諸佛及弟子般涅槃後，起七寶塔，恭敬、供養、尊重、讚歎，華香[[266]](#footnote-266)乃至幢蓋。」

【**論**】

**（肆）佛重明功德**

**一、諸天來，增益說法力**

問曰：天上自有般若，何以來至說法人所益其膽力？

答曰：

**（一）諸天憐愍眾生，並令眾生益加信敬故來**

天上雖有般若，諸天憐愍眾生故來[[267]](#footnote-267)；天來[[268]](#footnote-268)惡鬼遠[[269]](#footnote-269)去，益法師膽力，令其樂說。又使眾生益加信敬，以是故來。

**（二）使人柔軟輕利，樂有所說故來**

有人言：天甘露味，微細沾洽[[270]](#footnote-270)，能入孔[[271]](#footnote-271)孔，使善男子四大諸情柔軟[[272]](#footnote-272)輕利，樂有所說。

**※ 因論生論：一切說般若者皆得天之甘露而樂說無礙耶**

問曰：一切說般若者皆得諸天甘露味，令其樂說不？

答曰：不也！若有行者── 一心求佛道，折伏結使，衣服淨潔，所說法處清淨，華、香、幡、蓋，香水灑地，無諸不淨；是故諸天歡喜，亦利益諸聽法[[273]](#footnote-273)者。

**二、說般若乃至正憶念時不怯論難及不怖畏**

**（一）深入般若，雖不多讀內外，心不怯沒**（印順法師，《大智度論筆記》［E018］p.317）

說法者雖不多讀內外經書，深入般若波羅蜜義故，心不怯弱，不沒、不畏、不恐[[274]](#footnote-274)。

何以故？般若波羅蜜中無有定法可執[[275]](#footnote-275)、可難、可破故。

**（二）般若中分別說諸法故**

復次，是[[276]](#footnote-276)般若波羅蜜中亦分別說諸[[277]](#footnote-277)法──世間出世間、常無常、善不善等，無法不有。以備有諸法故，不怯、不畏；若但有一法，則多所闕[[278]](#footnote-278)故，有恐畏。

**三、得凡聖愛敬，修六度等無有斷絕，能降伏難論毀謗**

**（一）凡聖愛敬**

**1、釋行般若能得愛敬**

是菩薩行般若波羅蜜，煩惱折[[279]](#footnote-279)薄，諸[[280]](#footnote-280)福德增（474c）益薰[[281]](#footnote-281)身故，威德可敬。

身是功德住處故，雖形體醜陋，無所能作，猶為人所愛重，何況自然端正[[282]](#footnote-282)，能利益人！

**2、釋「父母所愛」、「諸沙門、婆羅門所敬」、「餘眾愛敬」**

**（1）釋「父母所愛」**

問曰：若諸佛、沙門、婆羅門所愛敬[[283]](#footnote-283)，可爾；父母愛念，何足稱[[284]](#footnote-284)？

答曰：人雖父母所生，不順父母教，則不愛念；菩薩於恭[[285]](#footnote-285)順[[286]](#footnote-286)之中，倍復殊勝。

**（2）釋「諸沙門、婆羅門所敬」**

供養、恭敬、尊重道德故，沙門、婆羅門愛敬。

**（3）釋「餘眾愛敬」之理**

平實至誠，口不妄言[[287]](#footnote-287)；深愛後世功德，不著今世樂；接養下人，不自高大；若見他有過，尚不說其實，何況讒毀[[288]](#footnote-288)！若必不得已，終不盡說。給[[289]](#footnote-289)恤孤窮，不[[290]](#footnote-290)私附[[291]](#footnote-291)己──如是等事[[292]](#footnote-292)，皆是般若波羅蜜力。

是人功德遠聞故，諸天、世人皆所愛敬。

**（二）修六度等無有斷絕**

是供養般若波羅蜜故，世世常得六波羅蜜等，無有斷絕時。

**（三）能降伏難論毀謗**

是人福德智慧名聞故，若有問難毀謗，悉能降伏。

**四、諸天善神來**

**（一）諸天善神來禮敬般若**

復次，諸天為供養般若波羅蜜故，來至般若所住處。

復次，山河、樹木、土地、城廓一切鬼神，皆屬四天王；四天王來故，皆[[293]](#footnote-293)隨從共來。

**（二）釋諸天何故來守護**

是諸鬼神中有不得般若經卷者，是故來至般若波羅蜜處**供養、讀誦、禮拜**，**亦為利益善男子故**。

此亦是今世功德，以諸天善神來故。

**（三）明云何知諸天來**

**1、天主問**

天帝破肉眼人疑，故問：「云何知大德天來？」

**2、佛答**

答[[294]](#footnote-294)：

**（1）見大淨光明**

時見大光明，

**（2）聞殊異妙香**

若聞殊異之香，

**（3）修純淨行，住處莊嚴**

**A、略說住處清淨**

亦以如先說住處清淨故。[[295]](#footnote-295)

**B、釋疑：人身內臭不淨，外淨何益**

問曰：人身不淨內充[[296]](#footnote-296)，外淨何益？

答曰：淨其住處及以衣服，則外無不淨；外無（475a）不淨故，諸天歡喜。

**C、諸大德天來，小鬼遠去，人心則清淨廣大**

譬如國王大人來處，群[[297]](#footnote-297)細[[298]](#footnote-298)庶民[[299]](#footnote-299)避去；諸大德天來，小鬼去亦如是。大天威德重故，舊住小鬼避去。

是諸大天來近故，是人心則清淨廣大。

**（4）結勸**

行者若欲令大德天來[[300]](#footnote-300)，當如經所說。[[301]](#footnote-301)

惡鬼遠去故，身心輕便。所以者何？近諸惡鬼，令人身心漸惡。

譬如近瞋人，喜令人瞋；近美色，則令人好色情發。

**（四）更明諸天益行者之利──臥覺安隱，有夢皆善**

是人內外惡因緣遠離故，臥安覺安，無諸惡夢；若夢，但見諸佛，如經所說。[[302]](#footnote-302)

**五、較量功德，顯供養般若功德殊勝**

問曰：般若波羅蜜在佛身中，若供養一佛，則供養般若波羅蜜，何以言「供養十方佛，不如供養般若波羅蜜」？

答曰：

**（一）如所聞般若教，以不取相心供養故福德大**

供養者[[303]](#footnote-303)心，若供養佛，取人相；人畢竟不可得，以取相故，福田雖大而功德薄少[[304]](#footnote-304)。

供養般若波羅蜜者，則如所[[305]](#footnote-305)聞般若中，不取人相、不取法相，用是心供養故福德大。

**（二）般若為諸佛母，亦是諸佛之師故**

復次，般若波羅蜜是一切十方諸佛母，亦是諸佛師。

諸佛得是身三十二相、八十隨形好及無量光明、神通變化，皆是般若波羅蜜力。

以是故，供養般若波羅蜜勝。

**（三）結成**

以是等因緣故，勝供養十方諸佛，非不敬佛[[306]](#footnote-306)。

1. 〔受〕－【宋】【元】【明】【宮】。（大正25，468d，n.9） [↑](#footnote-ref-1)
2. 四＋（品）【宮】。（大正25，468d，n.10） [↑](#footnote-ref-2)
3. （大智……八）十七字＝（大智度經論卷第五十八釋第三十三品訖第三十五品）二十字【聖】，（摩訶般若波羅蜜經勸受持品第三十三）十五字【石】。（大正25，468d，n.8） [↑](#footnote-ref-3)
4. 〔【經】〕－【宋】【宮】。（大正25，468d，n.11） [↑](#footnote-ref-4)
5. 〔若〕－【宋】【元】【明】【宮】【聖】。（大正25，468d，n.12） [↑](#footnote-ref-5)
6. 減＝咸【聖】＊。（大正25，468d，n.13） [↑](#footnote-ref-6)
7. 〔天子〕－【宮】。（大正25，468d，n.14） [↑](#footnote-ref-7)
8. 種＋（不斷）【石】。（大正25，468d，n.15） [↑](#footnote-ref-8)
9. 〔世間〕－【宮】【聖】。（大正25，468d，n.16） [↑](#footnote-ref-9)
10. （惡）＋心【元】【明】。（大正25，468d，n.17） [↑](#footnote-ref-10)
11. 〔力〕－【宮】【聖】。（大正25，468d，n.20） [↑](#footnote-ref-11)
12. 經＝逕【石】。（大正25，468d，n.21） [↑](#footnote-ref-12)
13. 耳＝取【聖】。（大正25，468d，n.22） [↑](#footnote-ref-13)
14. 〔以〕－【宋】【元】【明】【宮】【聖】。（大正25，468d，n.23） [↑](#footnote-ref-14)
15. 大、無上、無等等明呪。（印順法師，《大智度論筆記》〔E011〕，p.306） [↑](#footnote-ref-15)
16. 〔法〕－【宮】【聖】【石】。（大正25，468d，n.24） [↑](#footnote-ref-16)
17. 〔佛道〕－【宋】【元】【明】【宮】【聖】。（大正25，468d，n.25） [↑](#footnote-ref-17)
18. 《大般若波羅蜜多經》卷429〈32 功德品〉：「復次，憍尸迦！依因菩薩摩訶薩故，世間便有十善業道廣說乃至一切相智。譬如依因滿月輪故，諸星宿等皆得增明；如是依因諸菩薩故，十善業道廣說乃至一切相智皆得顯了。若諸如來、應、正等覺未出世時，唯有菩薩具足種種方便善巧，為諸有情無倒宣說一切世間、出世間法，**菩薩所有方便善巧皆從如是甚深般若波羅蜜多而得生長**。」（大正7，156b7-14） [↑](#footnote-ref-18)
19. 世界＝國土【石】＊。（大正25，468d，n.26） [↑](#footnote-ref-19)
20. 〔皆從般若波羅蜜生〕八字－【宋】【宮】，〔皆〕－【聖】。（大正25，468d，n.27） [↑](#footnote-ref-20)
21. 《大般若波羅蜜多經》卷429〈32 功德品〉：「諸菩薩摩訶薩成就方便善巧力故，能行布施波羅蜜多乃至般若波羅蜜多，能行內空乃至無性自性空，能行四念住廣說乃至十八佛不共法，不證聲聞及獨覺地，成熟有情、嚴淨佛土，具足攝取壽量圓滿、佛土圓滿、眷屬圓滿、眾具圓滿、色力圓滿，乃至證得一切相智，皆由般若波羅蜜多而得成就。」（大正7，156b14-21） [↑](#footnote-ref-21)
22. 〔今世〕－【聖】。（大正25，468d，n.28） [↑](#footnote-ref-22)
23. 〔後世〕－【明】【宮】，〔後〕－【聖】。（大正25，468d，n.29） [↑](#footnote-ref-23)
24. 〔佛告〕－【宋】【元】。（大正25，468d，n.30） [↑](#footnote-ref-24)
25. 〔死〕－【聖】。（大正25，468d，n.31） [↑](#footnote-ref-25)
26. 〔刃〕－【聖】，刃＝刀【石】。（大正25，468d，n.32） [↑](#footnote-ref-26)
27. （入）＋水【石】。（大正25，468d，n.33） [↑](#footnote-ref-27)
28. （1）《大智度論》卷10〈1 序品〉：「有二種病：一者、外因緣病，二者、內因緣病。外者，寒熱、飢渴、兵刃、刀杖，墜落、塠壓，如是等種種外患，名為惱。內者，飲食不節，臥起無常，**四百四病**，如是等種種，名為內病。」（大正25，131b5-9）

    （2）《大智度論》卷59〈37 校量舍利品〉：「復次，般若波羅蜜所在處，魔若魔民，地神夜叉、諸惡鬼等，不能得便。如寶珠能除**四百四病**──**根本四病：風、熱、冷、雜**；般若波羅蜜亦能除八萬四千病──根本四病：貪、瞋、癡、等分。」（大正25，478b12-16）

    （3）《大寶積經》卷55〈13 佛為阿難說處胎會〉：「復次，阿難！受於此身有二種苦。云何為二？一者、眾病集身名為內苦。二者、人與非人之所逼惱名為外苦。……復有百一心黃之病；百一風病；百一痰病，風黃痰等和合共起；復有百一。如是四百四病逼切其身名為**內苦**。」（大正11，325c10-18）

    （4）《修行本起經》卷下：「人有四大：地水火風。大有百一病，展轉相鑽，**四百四病**。」（大正3，466c20-21）

    （5）《佛說佛醫經》：「人身中本有四病：一者、地，二者、水，三者、火，四者、風。風增，氣起；火增，熱起；水增，寒起；土增，力盛。本從是四病，起四百四病。」（大正17，737a25-27） [↑](#footnote-ref-28)
29. 〔能〕－【聖】。（大正25，468d，n.34） [↑](#footnote-ref-29)
30. 〔其〕－【石】。（大正25，468d，n.35） [↑](#footnote-ref-30)
31. 官＝宮【聖】下同。（大正25，468d，n.36） [↑](#footnote-ref-31)
32. 到＝至【石】。（大正25，468d，n.37） [↑](#footnote-ref-32)
33. 譴責＝詰嘖【石】。（大正25，468d，n.38） [↑](#footnote-ref-33)
34. 完＝宛【聖】。（大正25，469d，n.1） [↑](#footnote-ref-34)
35. 界＝國【石】＊。（大正25，469d，n.2） [↑](#footnote-ref-35)
36. 伎＝妓【明】下同。（大正25，469d，n.3） [↑](#footnote-ref-36)
37. 〔【論】〕－【宋】【宮】【聖】。（大正25，469d，n.4） [↑](#footnote-ref-37)
38. 出＝示【宮】【聖】。（大正25，469d，n.5） [↑](#footnote-ref-38)
39. （帝）＋釋【石】。（大正25，469d，n.6） [↑](#footnote-ref-39)
40. （1）陣＝陳【聖】＊ [＊ 1]。（大正25，469d，n.7）

    （2）陣：1.軍伍行列，戰鬥隊形。2.列陣，布陣。（《漢語大詞典》（十一），p.977） [↑](#footnote-ref-40)
41. 使＝便【聖】。（大正25，469d，n.8） [↑](#footnote-ref-41)
42. 常＝當【聖】。（大正25，469d，n.9） [↑](#footnote-ref-42)
43. 鬘＝冠【宋】【元】【明】【宮】。（大正25，469d，n.10） [↑](#footnote-ref-43)
44. 掖＝腋【宋】【元】【明】【宮】。（大正25，469d，n.11） [↑](#footnote-ref-44)
45. 五死相現。（印順法師，《大智度論筆記》［E011］p.306） [↑](#footnote-ref-45)
46. 若＋（波羅蜜）【石】。（大正25，469d，n.12） [↑](#footnote-ref-46)
47. 福樂＝樂福【宮】。（大正25，469d，n.13） [↑](#footnote-ref-47)
48. 人民＝民人【宋】【元】【明】【宮】【聖】。（大正25，469d，n.14） [↑](#footnote-ref-48)
49. 意＝喜【聖】。（大正25，469d，n.15） [↑](#footnote-ref-49)
50. 〔帝〕－【宮】。（大正25，469d，n.16） [↑](#footnote-ref-50)
51. 叉＝又【聖】。（大正25，469d，n.17） [↑](#footnote-ref-51)
52. 《翻梵語》卷1：「抑叉尼呪（應云『伊叉尼』。譯曰『伊叉尼』者，見也）。」（大正54，983c5） [↑](#footnote-ref-52)
53. 陀＝他【聖】。（大正25，469d，n.18） [↑](#footnote-ref-53)
54. 《翻梵語》卷1：「揵陀梨呪（亦云『揵陁羅』。譯曰『揵』者，地也；『陀梨』者，持）。」（大正54，983c6） [↑](#footnote-ref-54)
55. 萬歲＝歲萬歲【宋】【元】【明】【宮】。（大正25，469d，n.19） [↑](#footnote-ref-55)
56. 出＝去【聖】。（大正25，469d，n.20） [↑](#footnote-ref-56)
57. （1）《大智度論》卷40〈5 歎度品〉：「復次，『無等等』，諸佛名『無等』，與諸佛等，故名為無等等。」（大正25，355a21-22）

    （2）《大智度論》卷70〈49 問相品〉：「『無等等』者，『無等』名涅槃，一切有為法，無有與涅槃等者。涅槃有三分：聲聞涅槃、辟支佛涅槃、佛涅槃；般若能與大乘涅槃，故名無等等。」（大正25，552a13-552c14）

    （3）印順法師，《般若經講記》，p.203：「涅槃為無等法，非一切可及，而般若如涅槃，所以名無等等。」 [↑](#footnote-ref-57)
58. 作＝住【石】。（大正25，469d，n.21） [↑](#footnote-ref-58)
59. 順＝顧【聖】。（大正25，469d，n.22） [↑](#footnote-ref-59)
60. 般若是菩薩事。（印順法師，《大智度論筆記》［E001］p.285） [↑](#footnote-ref-60)
61. 《大正藏》原作「慚」，今依《高麗藏》作「漸」（第14冊，958a2）。 [↑](#footnote-ref-61)
62. 今＝念【聖】。（大正25，469d，n.23） [↑](#footnote-ref-62)
63. 〔已〕－【宮】【石】。（大正25，469d，n.24） [↑](#footnote-ref-63)
64. 《正觀》（6），p.160：《大智度論》卷56〈30 釋顧視品〉（大正25，457c28-459a1）、卷56〈30 釋顧視品〉（大正25，459a23-b1）、卷57〈32 釋寶塔校量品〉（大正25，463b21-c9）。 [↑](#footnote-ref-64)
65. 說＝言【石】。（大正25，469d，n.25） [↑](#footnote-ref-65)
66. 《正觀》（6），p.160：《大智度論》卷50（大正25，420b17-21）、卷35（大正25，315b24-29）、卷54（大正25，443b4-6）。 [↑](#footnote-ref-66)
67. 刀＝力【聖】。（大正25，469d，n.26） [↑](#footnote-ref-67)
68. 《大智度論》卷57〈32 寶塔校量品〉（大正25，463b23-c3）。 [↑](#footnote-ref-68)
69. 侵＝𢬶【聖】。（大正25，469d，n.27） [↑](#footnote-ref-69)
70. 骨骸＝脈骨【宋】【元】【明】【宮】【石】。（大正25，469d，n.29） [↑](#footnote-ref-70)
71. 〔故難…髓〕十六字－【聖】。（大正25，469d，n.28） [↑](#footnote-ref-71)
72. 等＝是【聖】。（大正25，469d，n.30） [↑](#footnote-ref-72)
73. 無＝死【聖】。（大正25，469d，n.31） [↑](#footnote-ref-73)
74. 定業。（印順法師，《大智度論筆記》〔E011〕，p.306） [↑](#footnote-ref-74)
75. 《正觀》（6），p.160：《大智度論》卷24（大正25，237c23-238b15）、卷57（大正25，464a17-b8）。 [↑](#footnote-ref-75)
76. 《正觀》（6），p.160：《大智度論》卷56（大正25，459a11-23）。 [↑](#footnote-ref-76)
77. 折伏：1.制服，使屈服。（《漢語大詞典》（六），p.377） [↑](#footnote-ref-77)
78. 〔家〕－【石】。（大正25，470d，n.1） [↑](#footnote-ref-78)
79. 似＝以【宮】。（大正25，470d，n.2） [↑](#footnote-ref-79)
80. 應＝聽【宋】【元】【明】【宮】。（大正25，470d，n.3） [↑](#footnote-ref-80)
81. 大智度經論卷第五十九終【石】，德＋（釋第三十三品竟）【石】。（大正25，470d，n.4） [↑](#footnote-ref-81)
82. 梵志品＝遣異品【宋】。（大正25，470d，n.6） [↑](#footnote-ref-82)
83. 五＋（經作遣異品）夾註【明】，（品）【宮】。（大正25，470d，n.7） [↑](#footnote-ref-83)
84. 卷第六十首【石】，〔大智度論〕－【明】，（大智……五）十二字＝（釋第三十四品）六字【聖】，（摩訶般若波羅蜜經梵志品第卅四，六十）十六字【石】。（大正25，470d，n.5） [↑](#footnote-ref-84)
85. 短：4.缺點，過失。（《漢語大詞典》（七），p.1538） [↑](#footnote-ref-85)
86. 〔說〕－【宋】【宮】。（大正25，470d，n.8） [↑](#footnote-ref-86)
87. 復：1.還，返回。《易‧泰》：“無往不復。”（《漢語大詞典》（三），p.1032） [↑](#footnote-ref-87)
88. （1）《放光般若經》卷7〈36 遣異道士品〉：「諸異道士欲來壞般若波羅蜜者，**遙繞佛一匝復道而去**。」（大正8，49a8-9）

    （2）《大般若波羅蜜多經》卷429〈33 外道品〉：「念已便誦甚深般若波羅蜜多，於是眾多外道梵志，**遙伸敬相右繞世尊，從所來門復道而去**。」（大正7，157a16-18） [↑](#footnote-ref-88)
89. 〔但〕－【宮】【聖】。（大正25，470d，n.10） [↑](#footnote-ref-89)
90. 〔求〕－【宋】【元】【明】【宮】【聖】。（大正25，470d，n.11） [↑](#footnote-ref-90)
91. 〔佛〕－【聖】。（大正25，470d，n.12） [↑](#footnote-ref-91)
92. 〔等〕－【宋】【元】【明】【宮】【聖】。（大正25，470d，n.13） [↑](#footnote-ref-92)
93. 受＝授【明】。（大正25，470d，n.15） [↑](#footnote-ref-93)
94. 四種兵，即象兵、馬兵、車兵、步兵。見《雜阿含經》卷40（1114經）（大正2，294a16）等。 [↑](#footnote-ref-94)
95. 〔種〕－【石】下同。（大正25，470d，n.17） [↑](#footnote-ref-95)
96. 類：6.相似，像。（《漢語大詞典》（十二），p.353） [↑](#footnote-ref-96)
97. 兵＋（所不類）【石】。（大正25，470d，n.18） [↑](#footnote-ref-97)
98. （1）唱＝昌【元】【明】【石】。（大正25，470d，n.19）

    （2）〔唐〕玄應撰，《一切經音義》卷9：「隨耶利（或云墮舍利、或云墮舍種、或言栗唱、或言離昌、或作離車、或作𤝽車、或作梨昌，皆梵言訛轉也。正言栗呫婆，此云仙族王種。呫，音昌葉反。經論中或作離車、或作律車，同一也）。」（大正54，357c15-16）

    （3）〔宋〕元照撰，《四分律行事鈔資持記》：「梨昌即**諸貴族居士**，或是**外道**。」（大正40，427a27-28） [↑](#footnote-ref-98)
99. （1）《放光般若經》卷7〈36 遣異道士品〉：「四種兵嚴飾，洴沙王所無有，舍衛國王亦所無有，諸釋種亦所無有，隨耶利諸長者亦所無有。」（大正8，49a28-b1）

    （2）《大般若波羅蜜多經》卷429〈33 外道品〉：「如是四軍嚴飾殊麗，影堅勝軍、釋迦王種、栗呫毘種、力士種等所有四軍皆不能及，由此定知魔所化作。」（大正7，157b13-15） [↑](#footnote-ref-99)
100. 如＝聞其【石】。（大正25，470d，n.20） [↑](#footnote-ref-100)
101. 〔聞〕－【石】。（大正25，470d，n.21） [↑](#footnote-ref-101)
102. 漸＋（而退）【石】。（大正25，470d，n.22） [↑](#footnote-ref-102)
103. 〔住〕－【宋】【元】【明】【宮】。（大正25，470d，n.23） [↑](#footnote-ref-103)
104. 般若在世，三寶不滅。（印順法師，《大智度論筆記》［E011］p.305） [↑](#footnote-ref-104)
105. 〔皆〕－【宋】【元】【明】【宮】。（大正25，470d，n.24） [↑](#footnote-ref-105)
106. （1）冥＝難【聖】。（大正25，470d，n.25）

     （2）冥：2.昏暗，不明。（《漢語大詞典》（二），p.448） [↑](#footnote-ref-106)
107. （在）＋所【石】。（大正25，470d，n.26） [↑](#footnote-ref-107)
108. 住在＝在住【宋】【元】【明】【宮】【聖】。（大正25，470d，n.27） [↑](#footnote-ref-108)
109. 眾冥＝瞋【聖】。（大正25，470d，n.28） [↑](#footnote-ref-109)
110. 《正觀》（6），p.161：《摩訶般若波羅蜜經》卷8〈31 滅諍品〉（大正8，281b3-27）；《大智度論》卷56（大正25，460b20-461a6）。 [↑](#footnote-ref-110)
111. 引致：引薦羅致，使之來。（《漢語大詞典》（四），p.94） [↑](#footnote-ref-111)
112. 〔故〕－【石】。（大正25，471d，n.3） [↑](#footnote-ref-112)
113. 《大正藏》原作「可」，今依《高麗藏》作「何」（第14冊，959c19）。 [↑](#footnote-ref-113)
114. （1）方＝乃【宮】。（大正25，471d，n.4）

     （2）方：14.四周圍繞。42.副詞。卻，反而。表示語氣轉折。（《漢語大詞典》（六），p.1549） [↑](#footnote-ref-114)
115. 困＝內【聖】。（大正25，471d，n.6） [↑](#footnote-ref-115)
116. 等怯＝性法【宮】，＝等法【聖】。（大正25，471d，n.7） [↑](#footnote-ref-116)
117. 少＝小【聖】。（大正25，471d，n.8） [↑](#footnote-ref-117)
118. 〔求〕－【聖】。（大正25，471d，n.9） [↑](#footnote-ref-118)
119. （1）濟＝齊【聖】。（大正25，471d，n.10）

     （2）濟：10.成功，成就。（《漢語大詞典》（六），p.190） [↑](#footnote-ref-119)
120. 中（ㄓㄨㄥˋ）：7.得到。（《漢語大詞典》（一），p.579） [↑](#footnote-ref-120)
121. 從＝因【石】。（大正25，471d，n.11） [↑](#footnote-ref-121)
122. 見＝現【明】。（大正25，471d，n.12） [↑](#footnote-ref-122)
123. 受＋（持）【元】【明】。（大正25，471d，n.13） [↑](#footnote-ref-123)
124. 〔等〕－【聖】。（大正25，471d，n.14） [↑](#footnote-ref-124)
125. ┌ 佛 ─── 究竟

     佛 ┤ 如佛 ─── 法性生身乃至十地

     └ 次佛 ─── 肉身菩薩，能說般若正義 （印順法師，《大智度論筆記》［B019］p.146） [↑](#footnote-ref-125)
126. （1）《大智度論》卷18〈1 序品〉：「佛所得智慧是實波羅蜜，因是波羅蜜故，菩薩所行亦名波羅蜜，因中說果故。**是般若波羅蜜，在佛心中變名為一切種智**。菩薩行智慧，求度彼岸，故名波羅蜜；佛已度彼岸，故名一切種智。」（大正25，190a20-24）

     （2）［隋］吉藏，《中觀論疏》卷4〈4 五陰品〉：「總明因義有二：一、作因即是生因。二、言說因謂了因。上明無因無有作因，是故為常。有言說因，指示令前人知有此法，故有言說因。」（大正42，67b20-23） [↑](#footnote-ref-126)
127. 別＋（釋第卅四品四竟）【石】。（大正25，471d，n.15） [↑](#footnote-ref-127)
128. **般若與一切種智**：成佛時，般若變名一切種智。離般若無一切種智，不得言般若即是一切種智──因果不離故言不別。

     般若為生因，一切種智為說因。（印順法師，《大智度論筆記》［E011］p.306） [↑](#footnote-ref-128)
129. 稱譽：稱揚贊美。（《漢語大詞典》（八），p.119） [↑](#footnote-ref-129)
130. 六＋（經作阿難稱譽品）夾註【明】。（大正25，471d，n.18） [↑](#footnote-ref-130)
131. （大智……六）十四字＝（大智度論釋尊導品第三十六）十二字【宋】【元】，（釋尊導品第三十六）八字【明】，（釋第卅五品）五字【聖】，（摩訶般若波羅蜜經稱譽品第卅五）十四字【石】。（大正25，471d，n.16） [↑](#footnote-ref-131)
132. 〔故〕－【聖】＊。（大正25，471d，n.19） [↑](#footnote-ref-132)
133. 譽＝舉【聖】＊。（大正25，471d，n.20） [↑](#footnote-ref-133)
134. 〔五〕－【聖】。（大正25，471d，n.21） [↑](#footnote-ref-134)
135. **般若**：般若為尊導。（印順法師，《大智度論筆記》［E002］p.288） [↑](#footnote-ref-135)
136. 《大般若波羅蜜多經》卷429〈34 天來品〉：

     佛言：「慶喜！要由迴向一切相智而修布施乃至十八佛不共法，乃可名為真修布施波羅蜜多乃至十八佛不共法。是故般若波羅蜜多能與前五波羅蜜多乃至十八佛不共法為尊為導故，我但廣稱讚般若波羅蜜多。」（大正7，158a17-21） [↑](#footnote-ref-136)
137. 得＋（故）【石】。（大正25，471d，n.22） [↑](#footnote-ref-137)
138. 《大般若波羅蜜多經》卷429〈34 天來品〉：

     佛言：「慶喜！以無二為方便、無生為方便、無所得為方便，迴向一切相智而修布施乃至十八佛不共法，如是迴向一切相智而修布施乃至十八佛不共法，乃得名為真修布施波羅蜜多乃至十八佛不共法。」（大正7，158a24-29） [↑](#footnote-ref-138)
139. 《大般若波羅蜜多經》卷429〈34 天來品〉：

     具壽慶喜復白佛言：「**以何無二為方便、無生為方便、無所得為方便**，迴向一切相智而修布施乃至十八佛不共法，乃得名為真修布施波羅蜜多乃至十八佛不共法？」

     佛言：「慶喜！以色、受、想、行、識乃至無上正等菩提無二為方便、無生為方便、無所得為方便，迴向一切相智而修布施乃至十八佛不共法，方得名為真修布施波羅蜜多乃至十八佛不共法。」（大正7，15829-b8） [↑](#footnote-ref-139)
140. （分）＋別【石】。（大正25，471d，n.23） [↑](#footnote-ref-140)
141. 《大般若波羅蜜多經》卷429〈34 天來品〉：

     具壽慶喜白言：「世尊！云何以色、受、想、行、識乃至無上正等菩提無二為方便、無生為方便、無所得為方便，迴向一切相智而修布施乃至十八佛不共法，乃得名為真修布施波羅蜜多乃至十八佛不共法？」

     佛言：「慶喜！色、受、想、行、識，色、受、想、行、識性空，乃至無上正等菩提，無上正等菩提性空。何以故？以色、受、想、行、識乃至無上正等菩提性空，與布施波羅蜜多乃至十八佛不共法，皆無二無二處故。」（大正7，158b8-17） [↑](#footnote-ref-141)
142. 《大般若波羅蜜多經》卷429〈34 天來品〉：「慶喜當知！由般若波羅蜜多故，能迴向一切相智，由迴向一切相智故，能令布施波羅蜜多乃至十八佛不共法得至究竟。是故般若波羅蜜多於前五種波羅蜜多乃至十八佛不共法為尊為導故，我但廣稱讚般若波羅蜜多。」（大正7，158b17-22） [↑](#footnote-ref-142)
143. 譬＝辟【聖】＊。（大正25，471d，n.24） [↑](#footnote-ref-143)
144. 〔故〕－【宋】【元】【明】【宮】【聖】。（大正25，471d，n.25） [↑](#footnote-ref-144)
145. 〔者〕－【聖】。（大正25，471d，n.26） [↑](#footnote-ref-145)
146. 《大般若波羅蜜多經》卷429〈34 天來品〉：「爾時，天帝釋白佛言：『世尊！今者如來、應、正等覺於此般若波羅蜜多一切功德說猶未盡。』」（大正7，158c1-3） [↑](#footnote-ref-146)
147. 〔正〕－【聖】。（大正25，472d，n.1） [↑](#footnote-ref-147)
148. 正＝心【聖】。（大正25，472d，n.2） [↑](#footnote-ref-148)
149. **般若功德**：成就五眾。（印順法師，《大智度論筆記》［E010］p.304） [↑](#footnote-ref-149)
150. 〔是〕－【宋】【元】【明】【宮】【聖】。（大正25，472d，n.3） [↑](#footnote-ref-150)
151. （1）《放光般若經》卷7〈37 無二品〉：「何以故？拘翼！是善男子、善女人意已離羅漢、辟支佛，初不見願羅漢、辟支佛故。」（大正8，50a23-24）

     （2）《大般若波羅蜜多經》卷429〈34 天來品〉：「何以故？憍尸迦！是善男子、善女人等超過一切聲聞、獨覺下劣心想，於諸聲聞、獨覺乘法終不稱讚，於一切法無所不知，謂能正知無所有故。」（大正7，159a14-18） [↑](#footnote-ref-151)
152. 伎＝伏【聖】。（大正25，472d，n.4） [↑](#footnote-ref-152)
153. 樂＋（供養）【石】。（大正25，472d，n.5） [↑](#footnote-ref-153)
154. 侍＝持【聖】。（大正25，472d，n.6） [↑](#footnote-ref-154)
155. 〔數〕－【聖】。（大正25，472d，n.7） [↑](#footnote-ref-155)
156. 及＝乃至【聖】。（大正25，472d，n.8） [↑](#footnote-ref-156)
157. 稱說：陳述。（《漢語大詞典》（八），p.117） [↑](#footnote-ref-157)
158. 字＝守【聖】。（大正25，472d，n.9） [↑](#footnote-ref-158)
159. 稱美：2.稱贊，贊美。（《漢語大詞典》（八），p.115） [↑](#footnote-ref-159)
160. 說＋（說）【石】。（大正25，472d，n.10） [↑](#footnote-ref-160)
161. 語＝說【聖】。（大正25，472d，n.11） [↑](#footnote-ref-161)
162. **智慧異般若**：一切慧中，般若波羅蜜為上。（印順法師，《大智度論筆記》［E013］p.308） [↑](#footnote-ref-162)
163. 〔各〕－【聖】。（大正25，472d，n.12） [↑](#footnote-ref-163)
164. 回向種智之相。（印順法師，《大智度論筆記》［E018］p.316） [↑](#footnote-ref-164)
165. （諸）＋法【石】。（大正25，472d，n.13） [↑](#footnote-ref-165)
166. 〔不〕－【宋】【元】【明】【宮】【聖】。（大正25，472d，n.14） [↑](#footnote-ref-166)
167. 參見《大般若波羅蜜多經》卷429〈34 天來品〉：

     具壽慶喜復白佛言：「**以何無二為方便、無生為方便、無所得為方便**，迴向一切相智而修布施乃至十八佛不共法，乃得名為真修布施波羅蜜多乃至十八佛不共法？」

     佛言：「慶喜！以色、受、想、行、識乃至無上正等菩提無二為方便、無生為方便、無所得為方便，迴向一切相智而修布施乃至十八佛不共法，方得名為真修布施波羅蜜多乃至十八佛不共法。」（大正7，15829-b8） [↑](#footnote-ref-167)
168. 〔亦〕－【宮】。（大正25，472d，n.15） [↑](#footnote-ref-168)
169. 未＝來【聖】。（大正25，472d，n.16） [↑](#footnote-ref-169)
170. 聞＝問【石】。（大正25，472d，n.17） [↑](#footnote-ref-170)
171. 愛＝受【宋】【元】【明】【宮】。（大正25，472d，n.18） [↑](#footnote-ref-171)
172. 《大智度論》卷58〈36 阿難稱譽品〉：「欲得薩婆若，當從般若波羅蜜中求；欲得般若波羅蜜，當從薩婆若中求。」（大正25，471c24-25） [↑](#footnote-ref-172)
173. （1）未＝末【宋】【元】【明】【宮】。（大正25，472d，n.19）

     （2）《大正藏》原作「未」，今依【宋】【元】【明】【宮】作「末」。 [↑](#footnote-ref-173)
174. 《正觀》（6），p.161：《大智度論》卷58〈35 梵志品〉：「世尊！諸佛一切智應當從般若波羅蜜中求，般若波羅蜜亦當從一切智中求！所以者何？般若波羅蜜不異一切智，一切智不異般若波羅蜜；般若波羅蜜、一切智，不二不別。是故我等視是人即是佛、若次佛。」（大正25，470c14-18） [↑](#footnote-ref-174)
175. （諸）＋行【宋】【元】【明】【宮】。（大正25，472d，n.20） [↑](#footnote-ref-175)
176. 〔波羅蜜〕－【宋】【元】【明】【宮】。（大正25，472d，n.21） [↑](#footnote-ref-176)
177. 〔十善……法〕十七字－【聖】。（大正25，472d，n.22） [↑](#footnote-ref-177)
178. 天帝＝帝釋【石】。（大正25，472d，n.23） [↑](#footnote-ref-178)
179. 但＝俱【聖】。（大正25，472d，n.24） [↑](#footnote-ref-179)
180. 〔中〕－【聖】。（大正25，472d，n.25） [↑](#footnote-ref-180)
181. 毘尼：二百五十。（印順法師，《大智度論筆記》［H010］p.397） [↑](#footnote-ref-181)
182. 〔或〕－【聖】。（大正25，472d，n.26） [↑](#footnote-ref-182)
183. **戒**：戒相多少。受戒不同。（印順法師，《大智度論筆記》［E011］p.306） [↑](#footnote-ref-183)
184. 知＝如【聖】。（大正25，472d，n.27） [↑](#footnote-ref-184)
185. 案：經文中述「復次，……是人為如佛」一段，論此處雖未釋，然其意應如前卷58：「『如佛』者，法性身，住阿鞞跋致、得無生法忍，乃至十地。」（大正25，471b2-3） [↑](#footnote-ref-185)
186. 眾＋（生）【聖】。（大正25，472d，n.28） [↑](#footnote-ref-186)
187. 《大正藏》原作「得」，今依《高麗藏》作「何」（14冊，962b21）。 [↑](#footnote-ref-187)
188. 答＝各【聖】。（大正25，472d，n.29） [↑](#footnote-ref-188)
189. （1）効＝施【聖】。（大正25，472d，n.30）

     （2）効：同“效”。（《漢語大字典》（一），p.370）

     （3）效：1.模仿，師法。（《漢語大詞典》（五），p.439） [↑](#footnote-ref-189)
190. ┌効他供養

     二種供養 ┴深心供養　　（印順法師，《大智度論筆記》［B019］p.147） [↑](#footnote-ref-190)
191. 知＝智【聖】。（大正25，472d，n.31） [↑](#footnote-ref-191)
192. 〔功〕－【聖】。（大正25，472d，n.32） [↑](#footnote-ref-192)
193. ┌聞持～正憶念──慧精進門入

     般若有二門入 ┴書寫供養────信精進門入（印順法師，《大智度論筆記》［B019］p.147） [↑](#footnote-ref-193)
194. 卷＝即【宮】，＝養【聖】。（大正25，472d，n.33） [↑](#footnote-ref-194)
195. 〔如〕－【宋】【元】【明】【宮】【聖】【石】。（大正25，472d，n.34） [↑](#footnote-ref-195)
196. 〔無〕－【聖】。（大正25，473d，n.1） [↑](#footnote-ref-196)
197. **般若功德**：益說法力，不怯論難，不怖畏。（印順法師，《大智度論筆記》［E010］p.304） [↑](#footnote-ref-197)
198. 說＋（眾）【聖】。（大正25，473d，n.2） [↑](#footnote-ref-198)
199. 益＝答【聖】。（大正25，473d，n.3） [↑](#footnote-ref-199)
200. 膽＝擔【聖】。（大正25，473d，n.4） [↑](#footnote-ref-200)
201. 疲＝疾【聖】。（大正25，473d，n.5） [↑](#footnote-ref-201)
202. 天＋（子）【石】。（大正25，473d，n.6） [↑](#footnote-ref-202)
203. 更能＝能更【宋】【元】【明】【宮】【聖】。（大正25，473d，n.7） [↑](#footnote-ref-203)
204. 〔持〕－【宮】【聖】。（大正25，473d，n.8） [↑](#footnote-ref-204)
205. （1） ┌般若所護持故

     說般若時不怯論難 ┤般若中分別一切法故

     └住**二**十空不見難者、受難者故

     （印順法師，《大智度論筆記》［B019］p.147）

     （2）《大般若波羅蜜多經》卷3〈2 學觀品〉：「復次，舍利子！若菩薩摩訶薩欲通達內空、外空、內外空、空空、大空、勝義空、有為空、無為空、畢竟空、無際空、**散空、無變異空**、本性空、**自相空、共相空**、一切法空、不可得空、無性空、自性空、無性自性空，應學般若波羅蜜多。」（大正5，13b22-26）

     （3）印順法師，《空之探究》，p.515：

     《大般若波羅蜜多經》的「初分」（「上本般若」），對原有的「自相空」（或作「相空」或「自共相空」），分立為「自相空」與「共相空」──二空。原有的「散空」（或作「無散空」或「散無散空」），分立為「散空」與「無變異空」──二空。這樣，[**十八空**](http://127.0.0.1:8080/accelon/homepage.csp?db=yinshun&bk=31&t=14573250&rr=2810#11#11)就演化為**二十空**。

     （4）案：印順法師，《大智度論筆記》作「二十空」，但依《摩訶般若波羅蜜經》似應作「十八空」，若依玄奘譯《大般若波羅蜜多經》對應經文則作「二十空」。 [↑](#footnote-ref-205)
206. **般若**：般若中分別一切法故。（印順法師，《大智度論筆記》［E002］p.288） [↑](#footnote-ref-206)
207. 〔有〕－【聖】。（大正25，473d，n.9） [↑](#footnote-ref-207)
208. 《大般若波羅蜜多經》卷429〈34 天來品〉：「又由如是，諸善男子、善女人等善住內空乃至無性自性空故，都不見有能論難者，亦不見有所論難者，亦不見有所說般若波羅蜜多。」（大正7，159b25-28） [↑](#footnote-ref-208)
209. 今＝現【石】。（大正25，473d，n.10） [↑](#footnote-ref-209)
210. **般若功德：**凡聖愛敬，能伏難毀，臥覺安隱，不貪供養。（印順法師，《大智度論筆記》〔E010〕p.304） [↑](#footnote-ref-210)
211. 宗＝守【聖】。（大正25，473d，n.11） [↑](#footnote-ref-211)
212. 《大般若波羅蜜多經》卷429〈34 天來品〉：「是善男子、善女人等成就最勝無斷辯才，於一切時修行布施乃至般若波羅蜜多，安住內空乃至無性自性空，修行四念住廣說乃至十八佛不共法，修行一切三摩地門、陀羅尼門，成熟有情、嚴淨佛土，修行一切智、道相智、一切相智恒無懈廢。」（大正7，159c21-27） [↑](#footnote-ref-212)
213. 能伏難毀。（印順法師，《大智度論筆記》［E010］p.304） [↑](#footnote-ref-213)
214. 《大般若波羅蜜多經》卷429〈34 天來品〉：「是善男子、善女人等，不為一切外道異論及諸怨敵之所降伏，而能降伏外道異論及諸怨敵。」（大正7，159c27-29） [↑](#footnote-ref-214)
215. 〔住〕－【宮】【聖】。（大正25，473d，n.12） [↑](#footnote-ref-215)
216. 受＋（持）【石】下同。（大正25，473d，n.13） [↑](#footnote-ref-216)
217. 遍＋（天）【聖】。（大正25，473d，n.14） [↑](#footnote-ref-217)
218. 蔭＝陰【明】。（大正25，473d，n.15） [↑](#footnote-ref-218)
219. 案：《摩訶般若波羅蜜經》此處談色界二十天，《阿毘達磨俱舍論》則談色界十七天，《摩訶般若波羅蜜經》在初禪天多一「梵會天」，二禪天多一「光天」，三禪天多一「淨天」。

     參見《阿毘達磨俱舍論》卷8〈3 分別世品〉：「此欲界上，處有十七。謂三靜慮，處各有三。第四靜慮處獨有八。器及有情，總名色界。第一靜慮處有三者：一、梵眾天，二、梵輔天，三、大梵天。第二靜慮處有三者：一、少光天，二、無量光天，三、極光淨天。第三靜慮處有三者：一、少淨天，二、無量淨天，三、遍淨天。第四靜慮處有八者：一、無雲天，二、福生天，三、廣果天，四、無煩天，五、無熱天，六、善現天，七、善見天，八、色究竟天。」（大正29，41a13-22） [↑](#footnote-ref-219)
220. 熱＝勢【聖】。（大正25，473d，n.16） [↑](#footnote-ref-220)
221. 〔是〕－【聖】。（大正25，473d，n.17） [↑](#footnote-ref-221)
222. 《大智度論》卷10〈1 序品〉：「是揵闥婆是諸天伎人，隨逐諸天，其心柔軟，福德力小減諸天。」（大正25，135a27-29） [↑](#footnote-ref-222)
223. 《翻譯名義集》卷2：「迦樓羅：文句此云金翅。翅翮金色，兩翅相去三百三十六萬里，頸有如意珠，以龍為食，肇曰金翅鳥神。」（大正54，1079c4-6） [↑](#footnote-ref-223)
224. 《一切經音義》卷11：「真陀羅，古云緊那羅，音樂天也。有美妙音聲能作歌舞，男則馬首人身能歌，女則端正能舞，次此天女，多與乾闥婆天為妻室也。」（大正54，374c9-10） [↑](#footnote-ref-224)
225. 《一切經音義》卷9：「摩睺勒（又作摩休勒，或作摩睺羅伽，皆訛也，正言牟呼洛迦，此譯云：大有行龍也）。」（大正54，357c21） [↑](#footnote-ref-225)
226. 《大般若波羅蜜多經》卷429〈34 天來品〉：

     憍尸迦！是善男子、善女人等應作是念：「今此三千大千世界及餘十方無邊世界，所有四大王眾天乃至色究竟天，并餘無量有大威德諸龍、藥叉、健達縛、阿素洛、揭路茶、緊捺落、莫呼洛伽、人、非人等常來至此，**觀禮、讀誦我所書寫甚深般若波羅蜜多**，供養恭敬、尊重讚歎，右繞禮拜合掌而去，此我則為已設法施。」作是念已歡喜踊躍，令所獲福倍復增長。（大正7，160a19-27） [↑](#footnote-ref-226)
227. 乃至＝及【宋】【元】【明】【宮】【聖】【石】。（大正25，473d，n.18） [↑](#footnote-ref-227)
228. 護持＝擁護【石】。（大正25，473d，n.19） [↑](#footnote-ref-228)
229. （是）＋諸【石】。（大正25，473d，n.20） [↑](#footnote-ref-229)
230. 來到＝到來【宮】。（大正25，473d，n.21） [↑](#footnote-ref-230)
231. 《大般若波羅蜜多經》卷429〈34 天來品〉：「何以故？憍尸迦！是善男子、善女人等已發無上正等覺心，恒為救拔諸有情故，恒為成熟諸有情故，恒為不捨諸有情故，恒為利樂諸有情故。彼諸天等亦復如是，由此因緣，常來擁護是善男子、善女人等令無惱害。」（大正7，160b9-14） [↑](#footnote-ref-231)
232. 〔若〕－【宋】【元】【明】【宮】。（大正25，473d，n.22） [↑](#footnote-ref-232)
233. 潔＝絜【聖】＊。（大正25，473d，n.23） [↑](#footnote-ref-233)
234. （1）《大般若波羅蜜多經》卷430〈34 天來品〉：「爾時佛告天帝釋言：『憍尸迦！是善男子、善女人等，若見如是甚深般若波羅蜜多所在之處有妙光明，或聞其所異香芬馥、若天樂音，當知爾時有大神力威德熾盛諸天龍等來至其所，觀禮、讀誦彼所書寫甚深般若波羅蜜多，供養、恭敬、尊重、讚歎、合掌、右繞、歡喜護念。復次，憍尸迦！是善男子、善女人等**修純淨行，嚴飾其處**，至心供養如是般若波羅蜜多甚深經典，當知爾時有大神力威德熾盛諸天龍等來至其所。』」（大正7，160b29-c10）

     （2）《放光般若經》卷7〈37 無二品〉：「佛告釋提桓因言：『是善男子、善女人若見異色淨光明者，是為知諸天人來聽受般若波羅蜜作禮恭敬時。拘翼！是善男子、善女人所未曾聞香，若聞異妙之香者，當知諸大尊天來聽受般若波羅蜜恭敬作禮時。拘翼！是善男子、善女人常當淨潔自喜，用淨潔自喜故，諸天皆大歡喜，來到是善男子、善女人所。』」（大正8，50c22-29） [↑](#footnote-ref-234)
235. 〔是〕－【宮】【聖】。（大正25，474d，n.1） [↑](#footnote-ref-235)
236. 〔故〕－【石】。（大正25，474d，n.2） [↑](#footnote-ref-236)
237. 幢幡＝旛幢【宋】【元】【明】【宮】，＝幢【聖】。（大正25，474d，n.3） [↑](#footnote-ref-237)
238. 無＝不【石】。（大正25，474d，n.4） [↑](#footnote-ref-238)
239. 偃＝復【聖】，＝[烈-列+（彳\*〡\*晏）]【石】。（大正25，474d，n.5） [↑](#footnote-ref-239)
240. 偃息：3.睡臥止息。（《漢語大詞典》（一），p.1535） [↑](#footnote-ref-240)
241. 臥：2.睡，躺。（《漢語大詞典》（八），p.726） [↑](#footnote-ref-241)
242. 覺（ㄐㄧㄠˋ）：1.睡醒，清醒。2.指睡眠。（《漢語大詞典》（十），p.354） [↑](#footnote-ref-242)
243. 臥覺安隱。（印順法師，《大智度論筆記》［E010］p.304） [↑](#footnote-ref-243)
244. 〔而為〕－【宋】【元】【明】【宮】【聖】。（大正25，474d，n.7） [↑](#footnote-ref-244)
245. 法教＝教法【石】。（大正25，474d，n.8） [↑](#footnote-ref-245)
246. 《大般若波羅蜜多經》卷430〈34 天來品〉：「復次，憍尸迦！是善男子、善女人等，若能如是供養恭敬、尊重讚歎甚深般若波羅蜜多，決定當得身心無倦、身樂心樂、身輕心輕、身調柔心調柔、身安隱心安隱，繫想般若波羅蜜多，**夜寢息時，無諸惡夢唯得善夢**，謂見如來、應、正等覺身真金色，具三十二大丈夫相，八十隨好圓滿莊嚴，放大光明普照一切，聲聞、菩薩前後圍繞；身處眾中，聞佛為說布施、淨戒、安忍、精進、靜慮、般若波羅蜜多相應之法，復聞為說內空乃至無性自性空、四念住廣說乃至十八佛不共法相應之法；復聞分別布施、淨戒、安忍、精進、靜慮、般若波羅蜜多相應之義，復聞分別內空乃至無性自性空、四念住廣說乃至十八佛不共法相應之義。」（大正7，160c25-161a10） [↑](#footnote-ref-246)
247. 〔殊妙〕－【聖】【石】。（大正25，474d，n.9） [↑](#footnote-ref-247)
248. 菩薩＝菩提【宮】。（大正25，474d，n.10） [↑](#footnote-ref-248)
249. 義＝議【石】。（大正25，474d，n.11） [↑](#footnote-ref-249)
250. 數＝量【石】。（大正25，474d，n.12） [↑](#footnote-ref-250)
251. 萬＋（億）【宋】【元】【明】【宮】＊。（大正25，474d，n.15） [↑](#footnote-ref-251)
252. 見＝次【宮】。（大正25，474d，n.16） [↑](#footnote-ref-252)
253. 〔佛〕－【宋】【元】【明】【宮】【聖】。（大正25，474d，n.17） [↑](#footnote-ref-253)
254. 華香＝香華【石】＊。（大正25，474d，n.18） [↑](#footnote-ref-254)
255. 幢＝旛【宋】下同【元】下同【明】下同。（大正25，474d，n.19） [↑](#footnote-ref-255)
256. 身＝自【聖】。（大正25，474d，n.20） [↑](#footnote-ref-256)
257. 具＝見【聖】。（大正25，474d，n.21） [↑](#footnote-ref-257)
258. 不貪供養。（印順法師，《大智度論筆記》［E010］p.304） [↑](#footnote-ref-258)
259. 《大般若波羅蜜多經》卷430〈34 天來品〉：「憍尸迦！是善男子、善女人等見如是類諸善夢相，**若睡若覺身心安樂**；諸天神等益其精氣，令彼自覺身體輕便。由是因緣，不多貪染飲食、醫藥、衣服、臥具，於四供養其心輕微。」（大正7，161a26-b1） [↑](#footnote-ref-259)
260. 從＝定【聖】。（大正25，474d，n.22） [↑](#footnote-ref-260)
261. 那＝陀【石】。（大正25，474d，n.24） [↑](#footnote-ref-261)
262. （心）＋正【聖】。（大正25，474d，n.25） [↑](#footnote-ref-262)
263. 瓔＝纓【明】。（大正25，474d，n.26） [↑](#footnote-ref-263)
264. 書＋（寫）【宋】【元】【明】【宮】，（持）【石】。（大正25，474d，n.27） [↑](#footnote-ref-264)
265. 子＋（眾）【宋】【元】【明】【宮】【聖】。（大正25，474d，n.28） [↑](#footnote-ref-265)
266. 〔香〕－【聖】。（大正25，474d，n.29） [↑](#footnote-ref-266)
267. 來＝未【聖】。（大正25，474d，n.30） [↑](#footnote-ref-267)
268. 天來＝來則【宋】【元】【明】【宮】【聖】【石】。（大正25，474d，n.31） [↑](#footnote-ref-268)
269. 遠＝遶【聖】。（大正25，474d，n.32） [↑](#footnote-ref-269)
270. （1）洽＝哈【石】。（大正25，474d，n.33）

     （2）沾洽：1.雨水充足。2.普遍受惠。3.猶融合。（《漢語大詞典》（五），p.1067） [↑](#footnote-ref-270)
271. 孔＝毛【宋】【元】【明】【宮】【聖】【石】。（大正25，474d，n.34） [↑](#footnote-ref-271)
272. 軟＝濡【宋】【聖】【石】。（大正25，474d，n.35） [↑](#footnote-ref-272)
273. 〔法〕－【宋】【元】【明】【宮】【聖】。（大正25，474d，n.36） [↑](#footnote-ref-273)
274. 不畏不恐＝不恐不畏【宋】【元】【明】【宮】【聖】【石】。（大正25，474d，n.37） [↑](#footnote-ref-274)
275. 執＝勢【聖】。（大正25，474d，n.38） [↑](#footnote-ref-275)
276. 〔是〕－【石】。（大正25，474d，n.39） [↑](#footnote-ref-276)
277. 〔諸〕－【聖】。（大正25，474d，n.40） [↑](#footnote-ref-277)
278. 闕（ㄑㄩㄝ）：5.缺乏，稀少。（《漢語大詞典》（十二），p.147） [↑](#footnote-ref-278)
279. 折＝斷【聖】。（大正25，474d，n.42） [↑](#footnote-ref-279)
280. 〔諸〕－【石】。（大正25，474d，n.43） [↑](#footnote-ref-280)
281. 薰＝勤【宮】，＝勳【聖】。（大正25，474d，n.44） [↑](#footnote-ref-281)
282. 正＝政【石】。（大正25，474d，n.45） [↑](#footnote-ref-282)
283. 敬＝重【宋】【元】【明】【宮】【石】。（大正25，474d，n.46） [↑](#footnote-ref-283)
284. 稱（ㄔㄥ）：5.述說，聲稱。6.稱道，稱揚。（《漢語大詞典》（八），p.111） [↑](#footnote-ref-284)
285. 恭＝敬【聖】。（大正25，474d，n.47） [↑](#footnote-ref-285)
286. 順＝敬【宋】【元】【明】【宮】。（大正25，474d，n.48） [↑](#footnote-ref-286)
287. 言＝語【石】。（大正25，474d，n.49） [↑](#footnote-ref-287)
288. 讒毀：進讒毀謗。（《漢語大詞典》（十一），p.469） [↑](#footnote-ref-288)
289. 給＝絡【聖】。（大正25，474d，n.50） [↑](#footnote-ref-289)
290. 不＝香【聖】。（大正25，474d，n.51） [↑](#footnote-ref-290)
291. 附：3.歸附。4.使之歸附。6.隨，跟從。（《漢語大詞典》（十一），p.947） [↑](#footnote-ref-291)
292. 事＝等【聖】。（大正25，474d，n.52） [↑](#footnote-ref-292)
293. 〔皆〕－【宮】。（大正25，474d，n.53） [↑](#footnote-ref-293)
294. 〔答〕－【宋】【元】【明】【宮】【石】。（大正25，474d，n.54） [↑](#footnote-ref-294)
295. 《大智度論》卷58〈36 阿難稱譽品〉（大正25，473c23-474a1）。 [↑](#footnote-ref-295)
296. 充＝臭【宮】；明註曰「充」，南藏作「臭」。（大正25，474d，n.55） [↑](#footnote-ref-296)
297. 群＝羼【聖】。（大正25，475d，n.1） [↑](#footnote-ref-297)
298. 細：8.地位低微。（《漢語大詞典》（九），p.780） [↑](#footnote-ref-298)
299. （1）〔民〕－【聖】。（大正25，475d，n.2）

     （2）庶民：眾民，平民。（《漢語大詞典》（三），p.1235） [↑](#footnote-ref-299)
300. 〔來〕－【聖】。（大正25，475d，n.3） [↑](#footnote-ref-300)
301. （1）《摩訶般若波羅蜜經》卷9〈36 尊導品〉：「爾時，釋提桓因白佛言：『世尊！是善男子、善女人**受持般若波羅蜜乃至正憶念，不離薩婆若心，供養般若波羅蜜，恭敬尊重，華香乃至伎樂，我常當守護是人！**』」（大正8，288c21-24）

     （2）《摩訶般若波羅蜜經》卷9〈36 尊導品〉：「佛告釋提桓因：『憍尸迦！是善男子、善女人**欲讀、誦、說般若波羅蜜時，無量百千諸天，皆來聽法。**』」（大正8，288c24-27）

     （3）《摩訶般若波羅蜜經》卷9〈36 尊導品〉：「復次，憍尸迦！善男子、善女人書持經卷，在所住處，**三千大千世界中所有諸四天王天，發阿耨多羅三藐三菩提心者，皆來到是處**，見般若波羅蜜，受、讀、誦、說，供養、禮拜還去。」（大正8，289b6-10）

     （4）《摩訶般若波羅蜜經》卷9〈36 尊導品〉：「復次，憍尸迦！善男子、善女人**行淨潔故，諸天來到其處**，見般若波羅蜜，受讀、誦說，供養、歡喜、禮拜。是中有小鬼輩，即時出去，不能堪任是大德諸天威德故。以是大德諸天來故，是善男子、善女人生大心。以是故，**般若波羅蜜所住處，四面不應有諸不淨，應然燈、燒香，散眾名華，眾香塗地，眾蓋幢幡，種種嚴飾。**」（大正8，289c18-25）

     （5）《大般若波羅蜜多經》卷429〈34 天來品〉：「憍尸迦！是善男子、善女人等，由此般若波羅蜜多甚深經典大威神力，獲如是等現世種種功德勝利，謂**諸天等已發無上菩提心者，或依佛法已獲殊勝利樂事者，敬重法故恒來至此，隨逐擁護增其勢力。**何以故？憍尸迦！是**善男子、善女人等已發無上正等覺心，恒為救拔諸有情故，恒為成熟諸有情故，恒為不捨諸有情故，恒為利樂諸有情故。**彼諸天等亦復如是，由此因緣，常來擁護是善男子、善女人等令無惱害。」（大正7，160b5-14） [↑](#footnote-ref-301)
302. 參見《摩訶般若波羅蜜經》卷9〈36 尊導品〉（大正8，289c25-290a13）。 [↑](#footnote-ref-302)
303. 者＝著【元】【明】。（大正25，475d，n.4） [↑](#footnote-ref-303)
304. 少＝小【聖】。（大正25，475d，n.5） [↑](#footnote-ref-304)
305. 如所＝所如【聖】。（大正25，475d，n.6） [↑](#footnote-ref-305)
306. 佛＋（釋第二十五品竟）【石】。（大正25，475d，n.7） [↑](#footnote-ref-306)