`1784`慧日佛學班第10期／福嚴推廣教育班第21期

**《大智度論》卷63**

**〈<品 n="41" t="信謗品">釋信謗品第四十一之餘</品>〉**

**（大正25，503a16-506b14）**

釋厚觀（2011.03.26）

^【**經**】

**$3、勸善攝三業，兼辨毀謗之因**

**$（1）勸攝三業，莫受諸苦**

爾時，須菩提白佛言：「世尊！若[[1]](#footnote-1)善男子、善女人應好攝身、口、意業，無受如是諸苦──或不見佛，或不聞法，或不親近僧，或生無佛世界中，或生人中墮貧窮家，或人不信受其言。」[[2]](#footnote-2)

**$（2）明毀謗因**

**$A、積集惡口業故有破法重罪**

**$（A）須菩提問**

須菩提白佛言：「世尊！以積集口業故，有是破法重罪耶[[3]](#footnote-3)？」

**$（B）佛答**

佛告須菩提：「以積集口業故，有是破法重罪。

須菩提！是愚癡人在佛法中出家受戒，破深般若波羅蜜，毀呰、不受。[[4]](#footnote-4)

須菩提！若破般若波羅蜜、毀呰般若波羅蜜，（503b）則為破十方諸佛一切智；一切智[[5]](#footnote-5)破故，則為破佛寶，破佛寶故破法寶，破法寶故破僧寶；破三寶故，則破世間正見；破世間正見故，則為[[6]](#footnote-6)破四念處乃至破一切種智法；破一切種智法故，則得無量無邊阿僧祇罪；得無量無邊阿僧祇罪已，則[[7]](#footnote-7)受無量無邊阿僧祇憂苦。」

**$B、明四因緣毀壞般若**

**$（A）總標**

須菩提白佛言：「世尊！是愚癡人毀呰破壞深般若波羅蜜，有幾因緣？」

`1785`佛告須菩提：「有四因緣，是愚癡人毀呰破[[8]](#footnote-8)是深般若波羅蜜。」

**$（B）別辨**

須菩提言：「世尊！何等四？」

**$a、為魔所使**

「是愚癡人為魔所使故，欲毀呰破壞深般若波羅蜜──是名初因緣。

**$b、不信解深法**

是愚癡人不信深法，不信不解，心不得清淨──是第二因緣故，是愚癡人欲毀呰破壞深般若波羅蜜。

**$c、外值惡師，內復懈怠、堅著五蘊**

是愚癡人與惡知識相隨，心沒懈怠，堅著五受眾──是第三因緣故，是愚癡人欲毀呰破壞深般若波羅蜜。

**$d、多懷瞋恚，自高輕人**

是愚癡人多行瞋恚，自高輕人──是第四因緣故，是愚癡人欲[[9]](#footnote-9)毀呰破壞深般若波羅蜜。

**$（C）結**

須菩提！以是四因緣故，是愚癡人欲毀呰破壞深般若波羅蜜。」^^[[10]](#footnote-10)

【**論**】

**$3、勸善攝三業，兼辨毀謗之因**

**$（1）勸攝三業，莫受諸苦**

**$A、釋「破法之惡口業總攝三業」之理**

問曰：口業是破法，何以言「攝身口意業」？

答曰：意業是口業之本，若欲攝口業，先攝意業。意業攝故，身口業亦善；身口業善，意業亦善。

**$B、勸勿破法而受不見佛等諸苦**

是中須菩提自說因緣：「莫受是諸苦──或不見佛等。」

**$（2）明毀謗因**

**$A、積集惡口業故有破法重罪**

**$（A）須菩提問**

世間人以身業為重、口業為輕，是故須菩提問：「但以口業得如是罪耶？」

**$`1786`（B）佛答**

佛可其意，示言：是[[11]](#footnote-11)愚癡人自無急事，又無使作者，亦無所得，而自以舌故，作如是罪，是為大狂[[12]](#footnote-12)！

是狂人未來世在我法中出家──出家者，五眾；受戒（503c）者有七眾。[[13]](#footnote-13)

是聲聞人著聲聞法，佛法過五百歲後，各各分別有五[[14]](#footnote-14)部。[[15]](#footnote-15)從是已來，以求諸法決定相故，自執其法；不知佛為解脫故說法，而堅著語言故，聞說般若諸法畢竟空，如刀傷心！皆言：「決定之法，今云何言無？」於般若波羅蜜無得無著相中作得、作著相故，毀呰破壞，言「非佛教」。

佛憐愍眾生故，為說「是道、非道」；今般若中，是道、非道盡為一相──所謂無相。

是故先生疑[[16]](#footnote-16)，後定心於空法生邪見；邪見得力故，於大眾中處處毀壞般若波羅蜜；毀壞般若波羅蜜故，則破十方三世諸佛一切智等諸佛[[17]](#footnote-17)功德；破佛功德故，即破三寶；三寶破故，則破世間樂因緣，所謂世間正見；若破世間正見，則破出世間樂因緣──出世間正見，所謂四念處乃至一切種智──是法名為無量無邊福德因緣；破是法故，得無量無邊罪；得無量無邊罪故，受無量無邊憂愁苦惱。

**$B、明四因緣毀壞般若**

**$（A）釋「重問破法因緣」**

問曰：先以[[18]](#footnote-18)說破法因緣，所謂「愛著法」等，[[19]](#footnote-19)須菩提何以更問？

`1787`答曰：先論中說，今經中說。[[20]](#footnote-20)

先不遍說，今遍廣說。

**$（B）辨破法四緣**

所謂「四因緣[[21]](#footnote-21)」──

**$a、為魔所使**（印順法師，《大智度論筆記》［B022］p.154）

**$（a）天魔入其心，使令壞法**

是人為魔所使──若魔、若魔人來入其心中，轉其身口，令破般若波羅蜜。

如阿難，佛三問：「閻浮提樂，壽命亦樂。」魔入身故，三不答佛。[[22]](#footnote-22)

阿難得初道，猶為魔嬈，何況凡人！

**$（b）煩惱魔、天魔故，令不信般若**

復次，魔有四種：五眾魔、煩惱魔、死魔、自在天子魔。四魔中多**煩惱魔、自在天子魔故，令不信般若**；自貪著法、憎嫉他法、愚癡顛倒故，能破般若波羅蜜。

有人言：初因緣，煩惱魔；後第四，（504a）自在[[23]](#footnote-23)天子魔──是二種魔所使，故名「^為魔所使^^」。

**$b、不信解深法**

堅著邪見、貪愛自法、慧根鈍故，不識佛意，不信不受甚深般若故破。

**$c、外值惡師，內復懈怠、堅著五蘊**

有人利根堪信[[24]](#footnote-24)，魔又不來，但隨惡師教故[[25]](#footnote-25)，破般若。

有人雖屬惡知識，諸結使薄故，勤精進，能信般若波羅蜜。

`1788`是故二事和合為一──亦屬惡知識，亦深著五眾，結使厚，生懈怠心，是故不信般若。

**$d、多懷瞋恚，自高輕人**

是人世世多集瞋恚，成其性──瞋相者是不信相；

是人剛強自高，輕賤說法人：「我智德如是，尚不能解，況汝愚賤而能知之！」以是瞋恚、憍慢多故，破般若波羅蜜。

^【**經**】[[26]](#footnote-26)

**$貳、明般若甚深難信難解**

**$（壹）依諸法不縛不解，明般若深難信難解**

**$一、以三緣故難信難解**

須菩提白佛言：「世尊！是[[27]](#footnote-27)般若波羅蜜，（1）不勤精進、（2）種不善根、（3）惡友相得人，難信難解！」[[28]](#footnote-28)

佛言：「如是！如是！須菩提！是深般若波羅蜜，不勤精進、種不善根、惡友相得人，難信難解！」

**$二、更明諸法不縛不解故，般若甚深難信難解**

**$（一）須菩提問**

須菩提白佛言：「世尊！是般若波羅蜜云何甚深難信難解？」[[29]](#footnote-29)

**$（二）佛答**

**$1、約五陰明**

「須菩提！色不縛不解。何以故？無所有性是色。

受、想、行、識不縛不解。何以故？無所有性是受、想、行、識。[[30]](#footnote-30)

**$2、約六度明**

檀波羅蜜不縛不解。何以故？無所有性是檀波羅蜜。

尸羅波羅蜜不縛不解。何以故？無所有性是尸羅波羅蜜。

羼提波羅蜜不縛不解。何以故？無所有性是羼提波羅蜜。

毘梨耶波羅蜜不縛不解。何以故？無所有性是毘梨耶波羅蜜。

`1789`禪波羅蜜不縛不解。何以故？無所有性是禪波羅蜜。

般若波羅蜜不縛不解。何以故？無所有性是般若波羅蜜。

**$3、約十八空及諸道法明**

須菩提！內空不縛不解。何以故？無所有性是內空。

乃至無法有法空不縛不解，何以（504b）故？無所有性是無法有法空。

四念處不縛不解。何以故？無所有性是四念處。

乃至一切智、一切種智不縛不解。何以故？無所有性是一切種智。

**$4、約三世明**

須菩提！色**本際**不縛不解。何以故？本際無所有性是色。

受、想、行，識乃至一切種智本際不縛不解。何以故？本際無所有性是一切種智。[[31]](#footnote-31)

須菩提！色**後際**不縛不解。何以故？後際無所有性是色。

受、想、行、識乃至一切種智後際不縛不解。何以故？後際無所有性是一切種智。

須菩提！**現在**色不縛不解。何以故？現在無所有性是色。

受、想、行、識乃至現在一切種智不縛不解。何以故？現在無所有性是一切種智。」

**$（貳）依諸法畢竟淨、無二無別，明般若難信難解**

**$**一、**以七因緣、八因緣故難信難解**

**$（一）須菩提說七因緣**

須菩提白佛言：「世尊！是般若波羅蜜，（1）不勤精進、（2）不種善根、（3）惡友相得、（5）懈怠、（6）少進、（7）喜忘、（8）無巧便慧──如此之人，實難信難解！」[[32]](#footnote-32)

**$（二）佛說八因緣**

「如是！如是！須菩提！是般若波羅蜜，（1）不勤精進、（2）不種善根、（3）惡友相得、（4）繫屬於魔、（5）懈怠、（6）少進、（7）喜忘、（8）無巧便慧──如此之人，實難信難解。

**$二、釋因由：諸法畢竟淨，無二無別故般若甚深**

**$（一）因淨，果亦淨**

何以故？色淨，果亦淨；[[33]](#footnote-33)受、想、行、識淨，果亦淨；[[34]](#footnote-34)乃至阿耨多羅三藐三菩提`1790`淨，果亦淨。

**$（二）****「諸法淨」與****「般若淨」無二無別**

復次，須菩提！色淨故即般若波羅蜜淨，般若波羅蜜淨即色淨。[[35]](#footnote-35)

受、想、行、識淨故[[36]](#footnote-36)即般若波羅蜜淨，般若波羅蜜淨即受、想、行、識淨。

乃至一切種智淨即般若波羅蜜淨，般若波羅蜜淨即一切種智淨。

色淨、般若波羅蜜淨，無二無別、無斷無壞[[37]](#footnote-37)；乃至一切種智淨、般若波羅蜜淨，無二無別、無斷無壞。

**$（三）「不二淨」與「諸法淨」無二無別**

復次，須菩提！不二淨故色淨，不二淨故乃至一切種智淨。

何以故？是不二淨、色淨乃至一切種智淨，無二無別故。[[38]](#footnote-38)（504c）

**$（四）「我等淨」與「諸法淨」無二無別**

我淨、眾生淨乃至知者、見者淨故，色淨、受想行識淨乃至一切種智淨。

色淨乃至一切種智淨故，我、眾生乃至知者、見者淨。

何以故？我、眾生乃至知者、見者淨，色淨乃至一切種智淨，不二不別、無斷無壞。^^[[39]](#footnote-39)

`1791`【**論**】釋曰：

**$貳、明般若甚深難信難解**

**$（壹）依諸法不縛不解，明般若深難信難解**

**$一、以三緣故難信難解**

爾時，須菩提白佛言：「是般若波羅蜜甚深故，（1）懈怠、（2）隨惡知識、（3）種不善根故難信。」[[40]](#footnote-40)

與上相違，名為信般若波羅蜜。

佛可其言。

**$二、更明諸法不縛不解故，般若甚深難信難解**

**$（一）須菩提問**

須菩提更問：「^是般若波羅蜜云何甚深故難信？^^」

**$（二）佛答**

**$1、約五陰明**

**$（1）五陰無縛無解**

**$A、正明**

佛答：「^色等諸法無縛無解。^^」

**$B、釋義**

**$（A）無縛無解三說**[[41]](#footnote-41)

**$a、第一說**

三毒是**縛**，三解脫門是**解**。是三毒等諸煩惱虛誑不實、從和合因緣生、無自性故無縛。

無縛故無解──破是三毒故，三解脫[[42]](#footnote-42)門亦空。

**$b、第二說**

復次，取相著法、顛倒一切煩惱等是**縛**。縛[[43]](#footnote-43)法若實定有自性者，則不可**解**；若實定有，誰能破者？若破，即墮斷滅中。

若取相、顛倒等諸煩惱虛誑不實，亦無所斷。

**$c、第三說**

復次，一切心心數法，憶想分別、取相，皆縛在緣中；若入諸法實相中，知皆是虛誑，如上品中說：「心清淨相者，即是非心相。」[[44]](#footnote-44)

是**縛**空故，**解**亦空。

**$`1792`d、結義**

如是等種種因緣故，色等諸法不縛不解。

**$（B）釋經：五陰無所有性故無縛無解**

此中佛自說因緣：「色等諸法，有為作法，從因緣和合生故、無有定性故，說『^**無所有性是色等諸法**^^**』**。」

**$2、約三世明**

復次，色等諸法，三世中不縛不解，如破三世中說。[[45]](#footnote-45)

**$（貳）依諸法畢竟淨、無二無別，明般若難信難解**

**$**一、**以七因緣、八因緣故難信難解**

**$（一）須菩提說七因緣**

是時，須菩提知般若波羅蜜非甚深、非不甚深。[[46]](#footnote-46)如後品中說，[[47]](#footnote-47)「若謂般若波羅蜜甚深，則遠離般若波羅蜜」，以是故白佛言：「世尊！惡人以般若波羅蜜甚深難解，非謂善人。」

惡人者，不與般若相應，（1）不一心勤精進；（2）不種解般若波羅（505a）蜜善根；（3）隨破壞般若惡師；（5）「懈怠」者，著世間樂，不願出世間；（6）如此人若有精進，少不足言；（7）諸煩惱亂心，故喜忘；（8）善不善法相不破、憍慢不除、邪見戲論故，求諸法實相，不知分別諸法相好醜，是名「無巧便慧」。

有如是等惡法故，是[[48]](#footnote-48)人難解甚深般若。[[49]](#footnote-49)

**$（二）佛說八因緣**

**$1、佛印可**

佛可其意，言：「^如是！如是！^^」

**$2、明八因──釋「增魔事」之理由**

問曰：須菩提說中，無有魔事，佛說中何以益魔事？

答曰：須菩提直說內外因緣不具足；佛今具足說，故言：「（4）是人為魔所使。」

**$二、釋因由：諸法畢竟淨，無二無別故般若甚深**

**$（一）因淨，果亦淨**

**$1、略述**

佛更欲說**甚深難解相**，告須菩提：「色等諸法淨故，果亦淨。」

**$`1793`2、釋義**

四念處是色等諸法果。何以故？**觀色等諸法不淨、無常等，即得身念處**；餘念如上說。

是中四念處性無漏、斷煩惱、為涅槃故清淨；**見果淨故，知因亦淨**。

**$※ 因論生論：先說「觀色不淨得身念處」，云何言「見果淨故知因亦淨」**

問曰：先說「觀色不淨、無常等，得身念處」，[[50]](#footnote-50)云何言「果淨故知[[51]](#footnote-51)因亦淨」？

答曰：

**$（1）不淨觀是得解觀，非實觀故**

不淨觀是初入門，非實觀，是故不入十六聖行。

是十六行中，觀「無常、苦、空、無我」，不觀「不淨」。

淨顛倒故生婬欲，破淨故言「不淨」，非是實；是故「不淨」不入十六聖行，但是得解觀。

**$（2）般若中不觀淨、不淨等，諸觀滅、戲論滅故**

是般若中不觀常、不觀無常，不觀淨、不觀不淨等。常無常、淨不淨、空實等諸觀滅[[52]](#footnote-52)、戲論滅，是色實相。色實相淨，故果亦淨。[[53]](#footnote-53)

**$（二）「諸法淨」與「般若淨」無二無別**

復次，佛此中自說因緣：「般若波羅蜜如虛空，畢竟淨[[54]](#footnote-54)，無所染污，是般若波羅蜜。」

**觀**色等諸法實相──不生不滅，**行**六波羅蜜、**修**四念處等，如是可得般若波羅蜜。是般若波羅蜜三種因緣：**正觀、正行、正修**。[[55]](#footnote-55)

是故言：「般若波羅蜜淨故，色等諸法淨；色等諸法淨故，般若波羅蜜（505b）淨。

所以者何？色等諸法、般若波羅蜜，實相中無二無別；不異不別、不離不散故，不斷不壞。」

**$（三）「不二淨」與「諸法淨」無二無別**[[56]](#footnote-56)

**$（四）「我等淨」與「諸法淨」無二無別**

復次，如我法，乃至[[57]](#footnote-57)十方三世中求不可得，於五眾中但有假名；眾生乃至知者、見`1794`者亦如是。

如「我」空、無所有、清淨故，「一切法」亦如是。

^【**經**】

**$（五）「三毒淨」與「諸法淨」無二無別**

復次，須菩提！婬淨故[[58]](#footnote-58)色淨乃至一切種智淨。何以故？婬淨、色淨乃至一切種智淨，不二不別[[59]](#footnote-59)。瞋、癡淨故色淨乃至一切種智淨。何以故？瞋癡淨、色淨乃至一切種智淨，不二不別[[60]](#footnote-60)。[[61]](#footnote-61)

**$（六）「十二因緣淨乃至一切種智淨」無二無別**

復次，須菩提！無明淨故諸行淨，諸行淨故識淨，識淨故名色淨，名色淨故六入[[62]](#footnote-62)淨，六入淨故觸淨，觸淨故受淨，受淨故愛淨，愛淨故取淨，取淨故有淨，有淨故生淨，生淨故老死淨，老死淨故般若波羅蜜淨，般若波羅蜜淨故乃至檀波羅蜜淨，檀波羅蜜淨故內空淨，內空淨故乃至無法有法空淨，無法有法空淨故四念處淨，四念處淨故乃至一切智淨，一切智淨故一切種智淨。

何以故？是一切智淨、一切種智淨，不二不別、無斷無壞。[[63]](#footnote-63)

**$（七）「六度淨、十八空淨、三十七道品淨乃至一切智淨」，展轉皆清淨，無二無別**

復次，須菩提！般若波羅蜜淨故色淨，乃至般若波羅蜜淨故[[64]](#footnote-64)一切智淨。是般若波羅蜜淨、一切智淨，不二不別故。

須菩提！禪波羅蜜淨故乃至一切智淨，毘梨耶波羅蜜、羼提波羅蜜、尸羅波羅蜜、`1795`檀波羅蜜淨故乃至一切智淨。[[65]](#footnote-65)

內空淨故乃至一切智淨，[[66]](#footnote-66)四念處淨故乃至一切智淨。[[67]](#footnote-67)

復次，須菩提！一切智淨故乃至般若波羅蜜淨。如是一一如先說。[[68]](#footnote-68)

**$（八）「有為淨、無為淨」無二無別**

復次，須菩提！有為淨故無為淨。何以故？有為淨、無為淨，（505c）不二不別、無斷無壞故。[[69]](#footnote-69)

**$（九）「三世淨」無二無別**

復次，須菩提！過去淨故未來、現在淨，未來淨故過去、現在淨，現在淨故過去、未來淨。何以故？現在淨、過去未來淨，不二不別、無斷無壞故。」^^[[70]](#footnote-70)

`1796`【**論**】

**$（五）「三毒淨與諸法淨」無二無別──辨「三毒淨」義**

問曰：佛說「三毒是垢穢不淨」，此中云何言「婬欲等淨故色等亦淨」？

答曰：佛說：「三毒實性清淨故，[[71]](#footnote-71)色等諸法亦清淨；三毒淨、色等淨故，不二不別。」

**$（六）「十二因緣淨乃至一切種智淨」無二無別**

欲廣說三毒清淨及三毒清淨果報因緣故，說「無明淨故諸行亦淨」。

「^無明淨^^」者，所謂無明畢竟空，如破無明十喻中說。[[72]](#footnote-72)

從十二因緣乃至一切種智亦如是。

**$（七）「六度淨、十八空淨、三十七道品淨乃至一切智淨」，展轉皆清淨，無二無別**

是[[73]](#footnote-73)故色等、無明等諸法清淨故般若波羅蜜清淨，般若波羅蜜清淨故諸菩薩所行法──所謂禪波羅蜜乃至一切種智皆清淨。

禪波羅蜜等諸法亦如是。

復次，用十八空故色等乃至一切種智空，乃至一切種智空故十八空亦空。

一切種智不離十八空，十八空不離一切種智，是故言「不二不別」。

「空」者即是「清淨」。[[74]](#footnote-74)

今色乃至一切種智，**一法為首，餘法各各為首，展轉皆清淨**。

**$（八）「有為淨、無為淨」無二無別**

復次，諸法多無量故，略說「有為、無為」。

有為法實相即是無為法。[[75]](#footnote-75)

知[[76]](#footnote-76)淨行者於諸法中求常、樂、我、淨不可得；若不可得，是為實知有為法；實知不可得，即是無為法。[[77]](#footnote-77)是故說：「有為法淨故無為法清淨。」

復次，因有為法故知無為法；聖人得是無為法，說有為法相。是故說：「有為法清淨故無為法清淨，無為法清淨故有為法清淨。」

**$（九）「三世淨」無二無別**

有為法在三世中，故說：「過去世清淨故未來世亦清淨，未來世清淨故過去世亦清淨。」

所以者（506a）何？

`1797`如**過去世**破壞、散滅、無所有故空，

**未來世**未生未有故空；

二世無故**現在亦無**。何以故？有先、有後，知有現在。復次，有為法念念生滅，故無住時；住時無故，無現在世。

三世空故，有為法空；有為法空故，無為法空。

「空」即是畢竟清淨，[[78]](#footnote-78)不破不壞，無戲論，如虛空。

**$（参）結成正義，復顯破文字般若之過失**

如是般若波羅蜜畢竟清淨，三世諸佛法藏。

破是能宣示實相般若言說文字故墮地獄。

**$※ 因論生論：五逆罪人信般若能否成佛，持戒人而不信般若云何墮地獄**

問曰：若不信般若墮地獄，信者得作佛──

若有五逆罪、破戒、邪見、懈怠之人信是般若，是人得成佛不？

復有持戒、精進者而不信般若，是云何墮地獄？

答曰：

**$一、明「破毀般若與信受般若之人」**

**$（一）破般若人**[[79]](#footnote-79)

**$1、明二種人**

破般若有二種：

**$（1）謗言非是佛說；或言雖是佛說，多人增益**

一者、佛口所說[[80]](#footnote-80)，弟子誦習，書作經卷；愚人謗言：「非是佛說！是魔、若魔民所作；亦是斷滅邪見人手筆，莊嚴口力者說。」

或言：「雖是佛說，其中處處餘人增益。」

**$（2）取相口說空法，心行有中**

或有人著心分別取相說般若波羅蜜，口說空法而心著有。

**$2、舉喻辨破不破般若**

**$（1）標宗**

初破者，墮大地獄，不得聖人說般若意故。

第二破，著心論議者，是不名為破般若。

**$（2）舉喻**

如調達出佛身血，祇域亦出佛身血；雖同一名[[81]](#footnote-81)出血，心異故，一人得罪，一人得福。

`1798`如畫作佛像，一人以像[[82]](#footnote-82)不好故破[[83]](#footnote-83)，一人以惡心故破；以心不同故，一人得福，一人得罪。

**$（3）合法**

破般若波羅蜜者亦如是。

**$3、復論破者──未得聖意，身口毀訾**

復次，或有人破般若，雖不瞋、不輕佛，自用心憶想分別：「是甚深法，一切智人所說，應有深妙法，云何言都空[[84]](#footnote-84)？」

佛以無著心為度眾生故說法；是人以著心取相故，起口業──毀呰、破壞般若；能起身業──手麾非撥，指（506b）毀令去[[85]](#footnote-85)。

**$（二）信般若人**

與二種不信相違，故名二種信：一者、知般若實義信，得如說果報；二者、信經卷言語文字，得功德少。

**$二、通難**

**$（一）邪見人雖持戒、精進，皆成惡法**

邪見罪重故，雖持戒等身口業好，皆隨邪見惡心。

如佛自說喻譬[[86]](#footnote-86)：「如種苦種，雖復四大所成，皆作苦味。」

邪見人亦如是，雖持戒、精進，皆成惡法。

與此相違，名為正見。

**$（二）犯五逆罪人──二說**

**$1、惡罪覆心，疑法，不能信般若**

五逆罪人，惡罪常覆心，疑今世後世業果，何況能信甚深般若？雖復書經卷供養，望免惡罪，去般若大遠。

**$2、先世福德、利智，今遇善知識，能信般若，能得如所說果報**

或有遇善知識，先世精進，[[87]](#footnote-87)福德、利智第一，信般若波羅蜜；清淨因緣，能得如所說果報。

如阿闍世王殺父之罪，蒙佛、文殊師利善知識故，除其重罪，得如所說般若果報，受無上道記。[[88]](#footnote-88)

**`1799`〈<品 n="42" t="歎淨品">釋歎淨品第四十二**[[89]](#footnote-89)**</品>〉**

**（大正25，506b15-509a5）**

^【**經**】

**$壹、舍利弗以十門歎**[[90]](#footnote-90)**般若深淨**

**$（壹）甚深門歎**[[91]](#footnote-91)

爾時，舍利弗白佛言[[92]](#footnote-92)：「世尊！是淨甚深！」

佛言：「畢竟淨故。」

舍利弗言：「何法淨故，是淨甚深？」

佛言：「色淨故，是淨甚深。受、想、行、識淨故，四念處淨故乃至八聖道分淨故，佛十力淨故乃至十八不共法淨故[[93]](#footnote-93)，菩薩淨故、佛淨故[[94]](#footnote-94)，一切智、一切種智淨故──是淨甚深。」[[95]](#footnote-95)

**$`1800`（貳）照明歎**[[96]](#footnote-96)

「世尊！是淨明！」

佛言：「畢竟淨故。」

舍利弗言：「何法淨故，是淨明？」

佛言：「般若波羅蜜淨故，是淨明；乃至檀波羅蜜淨故，是淨明；四念處乃至一切智淨故，是淨明。」[[97]](#footnote-97)

**$（參）不相續歎**[[98]](#footnote-98)

「世尊！是淨不相續！」

佛言：「畢竟淨故。」

舍利弗言：「何法不相續故，是淨不相續？」

佛言：「色不去不相續故，是淨不相續；乃至一切種智不去不相續故，是淨不相續。」[[99]](#footnote-99)

**$（肆）無垢歎**[[100]](#footnote-100)

「世尊！是淨無垢！」

佛言：「畢竟淨故。」

舍利弗言：「何法無（506c）垢故，是淨無垢？」

佛言：「色性常淨故，是淨無垢；乃至一切種智性常淨故，是淨無垢。」[[101]](#footnote-101)

**$`1801`（伍）無得無著歎**[[102]](#footnote-102)

「世尊！是淨無得無著！」

佛言：「畢竟淨故。」

舍利弗言：「何法無得無著故，是淨無得無著？」

佛言：「色無得無著故，是淨無得無著；乃至一切種智無得[[103]](#footnote-103)無著故，是淨無得無著。」[[104]](#footnote-104)

**$（陸）無生歎**

**$一、諸法無生**

「世尊！是淨無生！」

佛言：「畢竟淨故。」

舍利弗言：「何法無生故，是淨無生？」

佛言：「色無生故，是淨無生；乃至一切種智無生故，是淨無生。」[[105]](#footnote-105)

**$二、三界無生**

**$（一）欲界無生**

「世尊！是淨不生欲界中！」

佛言：「畢竟淨故。」

舍利弗言：「云何是淨不生欲界中？」

佛言：「欲界性不可得故，是淨不生欲界中。」

**$`1802`（二）色界無生**

「世尊！是淨不生色界中！」

佛言：「畢竟淨故。」

舍利弗言：「云何是淨不生色界中？」

佛言：「色界性不可得故，是淨不生色界中。」

**$（三）無色界無生**

「世尊！是淨不生無色界中！」

佛言：「畢竟淨故。」

舍利弗言：「云何是淨不生無色界中？」

佛言：「無色界性不可得故，是淨不生無色界中。」[[106]](#footnote-106)

**$（柒）無知歎**[[107]](#footnote-107)

「世尊！是淨無知！」

佛言：「畢竟淨故。」

舍利弗言：「云何是淨無知？」

佛言：「諸法鈍故，是淨無知。」

「世尊！色無知，是淨淨！」[[108]](#footnote-108)

佛言：「畢竟淨故。」

舍利弗言：「云何色無知是淨淨？」

佛言：「色自性空故，色無知是淨淨。」

「世尊！受、想、行、識無知是淨淨！」

佛言：「畢竟淨故。」

舍利弗言：「云何受、想、行、識無知是淨淨？」

佛言：「受、想、行、識自性空故，無知是淨淨。」[[109]](#footnote-109)

**$`1803`（捌）一切法淨歎**

「世尊！一切法淨故，是淨淨！」

佛言：「畢竟淨故。」

舍利弗言：「云何一切法淨故，是淨淨？」

佛言：「一切法不可得故，一切法淨是淨淨。」[[110]](#footnote-110)

**$（玖）無損益歎**[[111]](#footnote-111)

「世尊！是般若波羅蜜於薩婆若無益無損！」

佛言：「畢竟淨故。」

舍利弗（507a）言：「云何般若波羅蜜於薩婆若無益無損？」

佛言：「法常住相故，般若波羅蜜於薩婆若無益無損。」[[112]](#footnote-112)

**$（拾）無所受歎**[[113]](#footnote-113)

「世尊！是般若波羅蜜淨，於諸法無所受！」

佛言：「畢竟淨故。」

舍利弗言：「云何般若波羅蜜淨，於諸法無所受？」

佛言：「法性不動故，是般若波羅蜜淨，於諸法無所受。」^^[[114]](#footnote-114)

`1804`【**論**】釋曰：

**$壹、舍利弗以十門歎般若深淨**

**$（壹）甚深門歎**

**$一、辨「淨」義**[[115]](#footnote-115)

**$（一）依二諦說**

**$1、世間常法──智境相待**

「^是淨甚深^^」者，「淨」有二種：一者、智慧淨，二者、所緣法淨。

此二事[[116]](#footnote-116)相待──離智淨無緣淨，離緣淨無智淨。

所以者何？一切心心數法從緣生，若無緣則智不生。譬如無薪，火無所然。

以有智故，知緣為淨；無智，則不知緣淨。[[117]](#footnote-117)

此中智淨、緣淨相待，世間常法。

**$2、畢竟清淨：實相本淨，法爾常住不壞，轉成不淨**（印順法師，《大智度論筆記》［E004］p.292）

是中說：離智、離緣，諸法實相，本自清淨。

為心、心數法所緣，則污染不清淨；譬如百種美食，與毒同器，則不可食。

諸法實相常淨，非佛所作，非菩薩、辟[[118]](#footnote-118)支佛、聲聞、一切凡夫所作；有佛、無佛，常住不壞相。

在顛倒虛誑法及果報中，則污染不淨。[[119]](#footnote-119)

**$（二）「清淨」有種種名**（印順法師，《大智度論筆記》［E019］p.318）

是「清淨」有種種名字──或名「如」、「法性」、「實際」，或名「般若波羅蜜」，或名「道」，或名「無生無滅」、「空」、「無相」、「無作」、「無知無得」，或名「畢竟空」等──如是等[[120]](#footnote-120)無量無邊名字。

**$二、正明經意**

**$（一）畢竟淨故淨甚深**

**$1、釋歎意**

舍利弗觀是般若波羅蜜相，雖不可見、不可聞、不可說、不可破壞，而誹謗得無量罪；信受正行，則得無上果報。

舍利弗發希有歡喜心，而白佛言：「^世尊！是淨甚深！^^」

**$`1805`2、釋「畢竟淨」意**

佛答：「汝所見者以為希有，實相[[121]](#footnote-121)中復過汝所見。一切法中，畢竟淨、無所著，乃至淨體亦不著，是名畢竟清淨。」[[122]](#footnote-122)

復次，清淨主，所謂十方三世諸佛；諸佛亦不著是清淨，是故言「畢竟清淨（507b）故」。

是清淨般若波羅蜜能令一切賢聖無邊苦盡，有是大利益，而亦不著是般若波羅蜜。

如是有無量因緣「畢竟清淨」，是淨甚深！

**$（二）諸法淨故淨甚深**

舍利弗問：「^何法畢竟清淨故，是淨甚深？^^」

佛答：「^色等諸法清淨故，是淨甚深。^^」

所以者何？色等諸法本末因果清淨故，是淨甚深。如上品中說：「菩薩於色等法中觀行斷故，得如是清淨。」[[123]](#footnote-123)以是故名「色等清淨」。

**$（貳）照明歎**

是淨能破一切法中戲論無明，能與畢竟空智慧光明，是故言「^淨明^^」。[[124]](#footnote-124)

行檀波羅蜜等諸菩薩妙法故，得是「^淨明^^」。

是淨能與有餘涅槃故，言是「^淨明^^」。

**$（參）不相續歎**

今[[125]](#footnote-125)與無餘涅槃故，言「^是淨不相續^^」。

先以空[[126]](#footnote-126)等三三昧[[127]](#footnote-127)捨諸善法，後壽命自然盡故，色等五眾不去亦不相續，故「^淨不相續^^」。

**$（肆）無垢歎**

以百八諸煩惱不能遮覆污染淨故，言「^淨無垢^^」。

**$（伍）無得無著歎**

行如是諸法實相不二道，從苦法忍乃至十五心，是名「得」；第十六心，得沙門果，是名「著」。[[128]](#footnote-128)

`1806`「著」者，著[[129]](#footnote-129)不墮落，「得」之別名也。[[130]](#footnote-130)

復次，行六波羅蜜，乃至生柔順忍，是名「得」；能生無生法忍，入菩薩位，是名「著」。[[131]](#footnote-131)

是清淨法中，用無所得心，無此二事，故名「^無得無著^^」。

**$（陸）無生歎**

行如是法，知一切法畢竟空；畢竟空故，不取相；不取相故，不起不作三種業；不作[[132]](#footnote-132)業故，一切世間無生。

「世間」，所謂三界。

此中二因緣故不生：一者、三種生業不起故，二者、三界自性不可得故。

此中佛總說因緣，所謂三界自性空，是故說「三界色等諸法自性不可得」。

**$（柒）無知歎**

是淨無知，諸法鈍故，[[133]](#footnote-133)如上品中說。[[134]](#footnote-134)

**$（捌）一切法淨歎**

一切諸法性常不生，不生故不可得，不可得故（507c）畢竟清淨。

**$（玖）無損益歎**[[135]](#footnote-135)

舍利弗得聲聞波羅蜜，佛為一切智人──是二人問答故，諸菩薩貪著是般若波羅蜜；是故舍利弗欲斷其貪著，故說言：「世尊！般若波羅蜜雖有如是功德，畢竟清淨故，於薩婆若亦無益無損。」

如夢如[[136]](#footnote-136)幻中，雖有得失，亦無益無損；如虛空畢竟清淨、無所有，亦因是虛空有所成濟，亦不得言「空有所作」，亦不得言「空無所益」。

檀波羅蜜因般若波羅蜜有所作，是故言「般若波羅蜜無益無損」。

**$（拾）無所受歎**

般若波羅蜜觀一切法有失──不淨，無常、苦、空、無我，不生不滅、非不生非不滅等。種種因緣，讚歎滅諸觀戲論、斷語言道，是故說「般若波羅蜜清淨，於諸法無所受」。

滅諸觀戲論、斷語言道，即是入法性相，是故此中說「^法性不動故^^」。

`1807`^【**經**】

**$貳、須菩提歎淨，如來述成**

**$（壹）須菩提舉我淨及我無邊二門以明法淨**[[137]](#footnote-137)

**$一、舉「我淨門」**

**$（一）我淨故五眾淨，我無所有故五眾畢竟淨**

**$1、舉「色」明**

爾時，慧命須菩提白佛[[138]](#footnote-138)言：「世尊！我淨故色淨。」

佛言：「畢竟淨故。」

須菩提言：「以何因緣我淨故色淨畢竟淨？」

佛言：「我無所有故，色無所有畢竟淨。」

**$2、舉「非色」明**

「世尊！我淨故受想行識淨。」

佛言：「畢竟淨故[[139]](#footnote-139)。」

須菩提言：「何因緣故，我淨故[[140]](#footnote-140)受想行識淨畢竟淨？」

佛言：「我無所有故，受想行識無所有畢竟淨。」[[141]](#footnote-141)

**$（二）我淨故六度乃至十八不共法淨，我無所有故六度乃至十八不共法是畢竟淨**

「世尊！我淨故檀波羅蜜淨，我淨故尸羅波羅蜜淨，我淨故羼提波羅蜜淨，我淨故毘梨耶波羅蜜淨，我淨故禪波羅蜜淨。世尊！我淨故般若波羅蜜淨。世尊！我淨故四念處淨；世尊！我淨故乃至八聖道分淨。世尊！我淨故佛十力淨；世尊！我淨故乃至十八不共法淨。」

佛言：「畢竟淨故。」

須菩提言：「何因緣故，我淨檀波羅蜜淨，我淨乃至十八（508a）不共法淨？」

佛言：「我無所有故，檀波羅蜜無所有淨，乃至十八不共法無所有故淨。」[[142]](#footnote-142)

**$`1808`（三）我淨故無為道果淨，我自相空故無為道果是畢竟淨**

「世尊！我淨故須陀洹果淨，我淨故斯陀含果淨，我淨故阿那含果淨，我淨故阿羅漢果淨，我淨故辟支佛道淨，我淨故佛道淨。」

佛言：「畢竟淨。」

須菩提言：「何因緣故，我淨須陀洹果淨、斯陀含果淨、阿那含果淨、阿羅漢果淨、辟支佛道淨、佛道淨？」

佛言：「自相空故。」[[143]](#footnote-143)

**$（四）我淨故一切智淨，我無相無念故一切智是畢竟淨**

「世尊！我淨故一切智淨。」

佛言：「畢竟淨故。」

須菩提言：「何因緣故，我淨故一切智淨？」

佛言：「無相無念故。」[[144]](#footnote-144)

**$（五）二淨故無得無著，無垢無淨故無得無著是畢竟淨**

「世尊！以二淨故無得無著。」

佛言：「畢竟淨。」

須菩提言：「何因緣故，以二淨故無得無著是畢竟淨？」

佛言：「無垢無淨故。」[[145]](#footnote-145)

**$`1809`二、舉「我無邊故五眾清淨」**

「世尊！我無邊故色淨，受、想、行、識淨。」

佛言：「畢竟淨。」

須菩提言：「何因緣故，我無邊故色淨，受、想、行、識淨？」

佛言：「畢竟空、無始空故[[146]](#footnote-146)。」

**$（貳）般若深淨，若能如是知則名菩薩般若波羅蜜**[[147]](#footnote-147)

**$一、能知空是名菩薩般若波羅蜜**

須菩提白佛言：「世尊！若菩薩摩訶薩能如是知[[148]](#footnote-148)，是名菩薩摩訶薩般若波羅蜜。」

佛言：「畢竟淨故。」[[149]](#footnote-149)

**$二、空有無礙**

**$（一）雖畢竟空而有道種慧**

須菩提言：「何因緣故，菩薩摩訶薩能如是知，是名菩薩摩訶薩般若波羅蜜？」

佛言：「知**道種**[[150]](#footnote-150)故。[[151]](#footnote-151)」[[152]](#footnote-152)

**$`1810`（二）具道種慧而復畢竟空**

**$1、正明**

**$（1）觀色等法畢竟空**

「世尊！若菩薩摩訶薩行般若波羅蜜，以方便力故，作是念：『色不知色，受、想、行，識不知[[153]](#footnote-153)識；過去法不知過去法，未來法不知未來法，現在法不知現在法。』」[[154]](#footnote-154)

**$（2）觀能修者及所修法皆空**

佛言：「菩薩摩訶薩行般若波羅蜜，以方便力故，不作是念：『我施與彼人；我持戒，如是持戒；我修忍，如是修忍；我精進，如是精進；我入禪，如是入禪；我修智慧，如是修智慧；我得福德，如是得福德；我當入菩薩法位中，我當淨佛世界、成就眾生，當得一切種智。』

**$2、釋因由**

須菩提！（508b）是菩薩摩訶薩行般若波羅蜜，以方便力故，無諸憶想分別，內空、外空、內外空、空空、大空、第一義空、有為空、無為空、無始空、散空、性空、諸法空、自相空故。

**$（三）結成**

須菩提！是名菩薩摩訶薩行般若波羅蜜，方便力故無所礙。」^^[[155]](#footnote-155)

【**論**】釋曰：

**$貳、須菩提歎淨，如來述成**

**$（壹）須菩提舉我淨及我無邊二門以明法淨**

**$一、舉「我淨門」**

**$（一）我淨故五眾淨，我無所有故五眾畢竟淨**

佛初命須菩提說般若[[156]](#footnote-156)，[[157]](#footnote-157)有所說，不應求其因緣；若餘人所說者，當求因緣。

舍利弗已問清淨相，佛作證；今須菩提說清淨相，佛亦為證。

`1811`「^我淨故[[158]](#footnote-158)五眾淨^^」者，如我畢竟無所有、不可得，五眾亦如是。

「畢竟空」即是「我清淨」、「五眾清淨」。

解[[159]](#footnote-159)我空易，解五眾空難，是故以易解喻難解。

**$（二）我淨故六度乃至十八不共法淨，（三）我淨故無為道果淨**

六波羅蜜乃至十八不共法、須陀洹果乃至佛道亦如是──我淨故，是法亦淨。

**$※ 因論生論：為何於有為諸行說「無所有」，於無為道果說「自相空」**

問曰：上言「我無所有故，色乃至十八不共法亦**無所有**」，今何以說「須陀洹果乃至佛道**自相空**」？

答曰：[[160]](#footnote-160)我從和合因緣假名生，於無我中有我顛倒，是故說「我虛妄無所有」，以五眾著處因緣故無所有。

檀波羅蜜等諸法雖善，是有為作法、菩薩所著故，言「無所有」。

須陀洹果等是無為法，無為法自相空──所謂無生無滅、無住[[161]](#footnote-161)異故，是故不說「^無所有^^」，但言「^自相空^^」。

復次，有為法中，邪行多故，說「^無所有^^」；

無為法中，無生無滅、無邪行故，說「^自相空^^」。

**$（四）我淨故一切智淨**

「^我淨，一切種智淨^^」者，以菩薩深著故無相、無念。

「無相」者，是無相三昧。

「無念」者，於無相三昧亦不念。

**$（五）二淨故無得無著，無垢無淨故無得無著是畢竟淨**

**$1、釋「須菩提言：以二淨故無得無著」**

今須菩提知般若波羅蜜真清淨，故白佛：「用二淨故[[162]](#footnote-162)無得無著。」

清淨有二種[[163]](#footnote-163)：一者、用二法清淨，二者、用不二法清淨。

「二法清淨」，是**名字清淨**；「用不二法清淨」者，（508c）是**真清淨**。

**$`1812`2、釋「佛答：畢竟淨」**

佛言：「諸法畢竟空相。」

**$3、若分別是垢、是淨，則為「有得有著」；若不分別垢淨，則為「無得無著畢竟淨」**

「云何以二法清淨**有得有著**？」[[164]](#footnote-164)

此中說因緣，所謂一切法無垢無淨。二清淨中，分別是垢、是淨。

**$二、舉「我無邊故五眾清淨」**

「^我無邊故五眾清淨^^」者，如我空，空故無邊；五眾亦如是。

問曰：常言「畢竟清淨故」，今何以言「畢竟空、無始空」？

答曰：

**$（一）畢竟空**

「畢竟空」即是「畢竟清淨」，[[165]](#footnote-165)**以人畏空，故言「清淨」。**[[166]](#footnote-166)

**$（二）無始空**

此中說「我無邊」──「我」即「眾生」──眾生空。何以故？無始空故。

**$（貳）般若深淨，若能如是知則名菩薩般若波羅蜜**

**$一、能知空是名菩薩般若波羅蜜**

問[[167]](#footnote-167)曰：「^能如是知[[168]](#footnote-168)，是名般若^^」者，能以**眾生空、法空**，以[[169]](#footnote-169)**一切法畢竟空**，是名「般若波羅蜜」──般若波羅蜜即是**畢竟清淨**。[[170]](#footnote-170)

**$二、空有無礙**

**$（一）雖畢竟空而有道種慧**

佛常答「畢竟空」，是故問：「若畢竟空，云何言『菩薩能如是知，是名菩薩般若』？」（難畢竟空也，以畢竟空無知故。）

佛言：「^知道種故^^。」

菩薩雖知一切法畢竟空，欲令眾生得此畢竟空，遠離著心。

畢竟空，但為破著心故說，非是實空[[171]](#footnote-171)（畢竟空，即是答道種智）。[[172]](#footnote-172)

**$`1813`（二）具道種慧而復畢竟空**

**$1、正明**

**$（1）總明：觀內外法皆畢竟空**

爾時，須菩提白佛言：「世尊！行般若者作是念『^色不知色^^』等。」

佛意般若無定相，但以道種智故分別說，令菩薩行般若有方便故，法雖畢竟空，亦如是知「色不知色法」等。觀一切法畢竟空，唯有能觀智慧在，不應畢竟空，以引導眾生著心令入畢竟空。

佛答：「若菩薩行般若有方便，能觀外法畢竟空──色不知色等；內自觀內心，亦如是方便力故，若行檀時，不作是念：『我施與彼，彼[[173]](#footnote-173)是受施[[174]](#footnote-174)。』」

**$（2）別釋**

**$A、觀外法畢竟空**

「須菩提！色不知色等」者，一切法空故不相知，不相知故無所作，破二事，所謂受者、所施物（此二事，皆是外也）。

**$B、觀內法畢竟空**

今破與者乃至我修一切種智亦如是。

**$2、釋因由**

此中說因緣：「菩薩行般[[175]](#footnote-175)若，方便（509a）故無如是分別。」

**$（三）結成**

以內空故乃至自相空──是十三空破諸法盡，後五種空總相說。[[176]](#footnote-176)是名「菩薩無所礙」。

「^無所礙^^」者，以是諸空於一切法無所礙。[[177]](#footnote-177)

1. 〔若〕－【宋】【元】【明】【宮】。（大正25，503d，n.5） [↑](#footnote-ref-1)
2. 《大般若波羅蜜多經》卷435〈39 地獄品〉：

   ^爾時，具壽善現白佛言：「世尊！若有聰慧諸善男子、善女人等，聞佛所說謗正法人於當來世久受大苦，應善護持身、語、意業，勿於正法誹謗毀壞，墮三惡趣長時受苦，於久遠時不得見佛、不聞正法、不值遇僧，不得生於有佛國土，雖生人趣，下賤、貧窮、醜陋、頑愚、支體缺減，諸有所說人不信受。^^」（大正7，189a26-b3） [↑](#footnote-ref-2)
3. 〔耶〕－【宋】【元】【明】【宮】【聖】。（大正25，503d，n.8） [↑](#footnote-ref-3)
4. 《大般若波羅蜜多經》卷435〈39 地獄品〉：

   ^佛言：「善現！如是！如是！實由串習惡語業故，造作增長感匱法業。於我正法毘奈耶中，當有愚癡諸出家者，彼雖稱我以為大師，而於我說甚深般若波羅蜜多誹謗毀壞。^^」（大正7，189b5-8） [↑](#footnote-ref-4)
5. 〔一切智〕－【宋】【宮】。（大正25，503d，n.9） [↑](#footnote-ref-5)
6. 〔為〕－【宋】【元】【明】【宮】【聖】。（大正25，503d，n.11） [↑](#footnote-ref-6)
7. 〔則〕－【宋】【宮】【聖】。（大正25，503d，n.12） [↑](#footnote-ref-7)
8. 破＋（壞）【聖】【石】。（大正25，503d，n.13） [↑](#footnote-ref-8)
9. 〔欲〕－【宋】【元】【明】【宮】。（大正25，503d，n.15） [↑](#footnote-ref-9)
10. 《大般若波羅蜜多經》卷435〈39 地獄品〉：

    ^佛言：「善現！由四因緣，彼諸愚夫謗毀如是甚深般若波羅蜜多。何等為四？一者、為諸邪魔所扇惑故，彼諸愚夫謗毀如是甚深般若波羅蜜多。二者、於甚深法不信解故，彼諸愚夫謗毀如是甚深般若波羅蜜多。三者、不勤精進，耽著五蘊，諸惡知識所攝受故，彼諸愚夫謗毀如是甚深般若波羅蜜多。四者、多懷瞋恚，樂行惡法，憙自高舉，輕蔑他故，彼諸愚夫謗毀如是甚深般若波羅蜜多。善現！彼諸愚夫由具如是四因緣故，謗毀如是甚深般若波羅蜜多，由此當來受無量苦。^^」（大正7，189b26-c7） [↑](#footnote-ref-10)
11. 〔是〕－【宋】【元】【明】【宮】【聖】。（大正25，503d，n.21） [↑](#footnote-ref-11)
12. 狂＋（人）【元】【明】【石】。（大正25，503d，n.22） [↑](#footnote-ref-12)
13. 《大智度論》卷10〈1 序品〉：「^佛弟子七眾：比丘、比丘尼、學戒尼、沙彌、沙彌尼、優婆塞、優婆夷。優婆塞、優婆夷是居家，餘五眾是出家。^^」（大正25，130b13-15） [↑](#footnote-ref-13)
14. 五＋（百）【宋】【元】【明】【宮】【聖】。（大正25，503d，n.23） [↑](#footnote-ref-14)
15. （1）〔隋〕吉藏撰，《三論玄義》：「^問：何等是迷經之人？答：即是諸部異執。言『諸部異執』者，或二部，或五部，或十八部，或二十部，或五百部。……所言五百部者，《智度論》釋般若〈信毀品〉云：佛滅度後，五百歲後有五百部，不知佛意為解脫故，執諸法有決定相，聞畢竟空如刀傷心。龍樹、提婆為諸部異執失佛教意故，造論破迷也。^^」（大正45，8a29-10a22）

    （2）〔宋〕元照撰，《四分律行事鈔資持記》卷1：「^佛去世後始有諸部分張等。次句彰異，言『多別』者，統論分部。初則二，初剏、初各集。次一百年後，上座部中分出**五部**；又云：二百年後分十二部，四百年後分十八部（通根本為二十），乃至復分**五百部**（備如《義鈔》，此不煩引）**。**^^」（大正40，165c22-26）

    （3）五百部。（印順法師，《大智度論筆記》［E013］p.308）

    （4）五部：大眾部、法藏部、說一切有部、飲光部、化地部。參見印順法師，《佛教史地考論》，pp.138-149。

    （5）五部：法藏部、說一切有部、飲光部、化地部、犢子部。參見印順法師，《印度之佛教》，pp.120-122。 [↑](#footnote-ref-15)
16. 疑＋（意）【元】【明】【聖】【石】。（大正25，503d，n.26） [↑](#footnote-ref-16)
17. 〔佛〕－【宋】【元】【明】【宮】。（大正25，503d，n.27） [↑](#footnote-ref-17)
18. 以＝已【宋】【元】【明】【宮】【石】。（大正25，503d，n.29） [↑](#footnote-ref-18)
19. 參見《正觀》（6），p.168：《大智度論》卷62〈41 信謗品〉：「^著法愛故破，亦令他破般若波羅蜜。^^」（大正25，502b27-28） [↑](#footnote-ref-19)
20. 《正觀》（6），p.293，n.153：「^先論中說，今經中說^^」，都是〈信謗品〉的一部分。〈信謗品〉經文是先說到「污法人」、「破法人」（大正25，501a8-9），而《大智度論》是在解說破壞般若波羅蜜的型態時，提到「^著法愛故（自）破，亦令他破般若波羅蜜^^」之語。 [↑](#footnote-ref-20)
21. !! ┌為魔所使

    │不解深法

    四緣毀訾般若 ┤惡友所攝

    └多懷瞋恚　　!!（印順法師，《大智度論筆記》［B022］p.154） [↑](#footnote-ref-21)
22. （1）《般泥洹經》卷上：「^佛言：『阿難！維耶離樂，越施亦樂。今此天下十六大國，其諸郡邑皆樂；熙連然河多出黃金，閻浮提地五色畫。人生於世以壽為樂，若比丘、比丘尼知四神足，是為拔苦，多修習行，當念不忘，在意所欲，可得不死一劫不啻。如是，阿難！佛四神足已多習行，專念不忘，在意所欲，如來可止一劫有餘。』佛重說是至再三，時阿難意沒在邊想，為魔所蔽，曚曚不悟，默而不對。佛言：『阿難！汝去到一樹下，靜意自思。』^^」（大正1，180b12-22）

    （2）另參見《長阿含經》卷2（2經）《遊行經》（大正1，15a12-b26）。

    （3）佛問壽命，阿難三不答。（印順法師，《大智度論筆記》［H027］p.421） [↑](#footnote-ref-22)
23. 〔自在〕－【宋】【元】【明】【宮】【聖】。（大正25，504d，n.1） [↑](#footnote-ref-23)
24. 堪信＝堪任信受【元】【明】【聖】【石】。（大正25，504d，n.2） [↑](#footnote-ref-24)
25. 故＋（亦）【元】【明】【聖】【石】。（大正25，504d，n.3） [↑](#footnote-ref-25)
26. 〔【經】〕－【宋】【宮】【聖】。（大正25，504d，n.5） [↑](#footnote-ref-26)
27. 是＋（深）【元】【明】。（大正25，504d，n.6） [↑](#footnote-ref-27)
28. 《大般若波羅蜜多經》卷435〈39 地獄品〉：

    ^具壽善現復白佛言：「世尊！世間愚夫不勤精進，為惡知識之所攝受，未種善根具諸惡行，於佛所說甚深般若波羅蜜多實難信解。」^^（大正7，189c8-10） [↑](#footnote-ref-28)
29. 《大智度論疏》卷21：「^『**須菩提白佛言：世尊！是般若波羅蜜云何甚深難信難解？**』已下是品之第三，明由波若理深故，所以信者福高，**誘**※人罪大。就此文中復有廣略二周，初略明無縛解等義，第二廣明一切法淨──淨即是空，但以眾生聞空怖故，所以作異名說也。^^」（卍新續藏46，890b9-13）

    ※案：「誘」或作「謗」。 [↑](#footnote-ref-29)
30. 《大般若波羅蜜多經》卷435〈39 地獄品〉：

    ^佛言：「善現！色無縛無解。何以故？以色無所有性，為色自性故。受、想、行、識無縛無解。何以故？以受、想、行、識無所有性，為受、想、行、識自性故。^^」（大正7，189c15-18） [↑](#footnote-ref-30)
31. 《大般若波羅蜜多經》卷435〈39 地獄品〉：「^復次，善現！色前際無縛無解。何以故？以色前際無所有性，為色前際自性故。受、想、行、識前際無縛無解。何以故？以受、想、行、識前際無所有性，為受、想、行、識前際自性故。如是乃至一切智前際無縛無解。何以故？以一切智前際無所有性，為一切智前際自性故。道相智、一切相智前際無縛無解。何以故？以道相智、一切相智前際無所有性，為道相智、一切相智前際自性故。^^」（大正7，190a22-b1） [↑](#footnote-ref-31)
32. 《大般若波羅蜜多經》卷435〈39 地獄品〉：「^具壽善現復白佛言：『世尊！（1）不勤精進、（2）未種善根、具不善根、（3）惡友所攝、（5）懈怠增上、（4）**隨魔力行**、（6）精進微劣、（7）失念、（8）惡慧補特伽羅，於佛所說甚深般若波羅蜜多實難信解。』^^」（大正7，190b18-21）

    案：羅什譯《摩訶般若波羅蜜經》言「不種善根」，但玄奘譯《大般若經》則說「^未種善根、具不善根^^」。又羅什譯《摩訶般若波羅蜜經》及《大智度論》釋文，須菩提所說缺「繫屬於魔」，但玄奘譯《大般若經》「第二分」中，須菩提所說亦提到「^隨魔力行^^」之文，明顯可見經本之間有差異。 [↑](#footnote-ref-32)
33. 《大智度論疏》卷21：^「**『何以故？色淨是**※**亦淨**』已下，第二，次就**淨**一明**波若深義**也。」^^（卍新續藏46，890b16-17）

    ※案：「是」應作「果」。 [↑](#footnote-ref-33)
34. 《大般若波羅蜜多經》卷435〈39 地獄品〉：「^所以者何？善現！色清淨即果清淨，果清淨即色清淨，是色清淨與果清淨，無二、無別、無壞、無斷。受、想、行、識清淨即果清淨，果清淨即受、想、行、識清淨，是受、想、行、識清淨與果清淨，無二、無別、無壞、無斷。^^」（大正7，190b25-29） [↑](#footnote-ref-34)
35. 《大般若波羅蜜多經》卷435〈39 地獄品〉：「^復次，善現！色清淨即般若波羅蜜多清淨，般若波羅蜜多清淨即色清淨，是色清淨與般若波羅蜜多清淨，無二、無別、無壞、無斷。^^」（大正7，190c7-9） [↑](#footnote-ref-35)
36. 〔故〕－【宋】【元】【明】【宮】。（大正25，504d，n.8） [↑](#footnote-ref-36)
37. 《大智度論疏》卷21：^「**『無斷無壞**』已下，明波若等諸法非可斷法，故云無斷；非滅壞法，故云非壞也。」^^（卍新續藏46，890b18-19） [↑](#footnote-ref-37)
38. 《大般若波羅蜜多經》卷435〈39 地獄品〉：^「復次，善現！不二清淨即色清淨，色清淨即不二清淨，是不二清淨與色清淨，無二、無別、無壞、無斷。不二清淨即受、想、行、識清淨，受、想、行、識清淨即不二清淨，是不二清淨與受、想、行、識清淨，無二、無別、無壞、無斷。如是乃至不二清淨即一切智清淨，一切智清淨即不二清淨，是不二清淨與一切智清淨，無二、無別、無壞、無斷。不二清淨即道相智、一切相智清淨，道相智、一切相智清淨即不二清淨，是不二清淨與道相智、一切相智清淨，無二、無別、無壞、無斷。」^^（大正7，191a2-12） [↑](#footnote-ref-38)
39. 《大般若波羅蜜多經》卷435〈39 地獄品〉：「^復次，善現！我、有情乃至知者、見者清淨即**色清淨**，色清淨即我、有情乃至知者、見者清淨，是我、有情乃至知者、見者清淨與色清淨，無二、無別、無壞、無斷。我、有情乃至知者、見者清淨即**受、想、行、識清淨**；受、想、行、識清淨即我、有情乃至知者、見者清淨；是我、有情乃至知者、見者清淨與受、想、行、識清淨，無二、無別、無壞、無斷。如是乃至我、有情乃至知者、見者清淨即**一切智清淨**，一切智清淨即我、有情乃至知者、見者清淨，是我、有情乃至知者、見者清淨與一切智清淨，無二、無別、無壞、無斷。我、有情乃至知者、見者清淨即**道相智、一切相智清淨**，道相智、一切相智清淨即我、有情乃至知者、見者清淨，是我、有情乃至知者、見者清淨與道相智、一切相智清淨，無二、無別、無壞、無斷。^^」（大正7，191a12-27） [↑](#footnote-ref-39)
40. **不解般若**：三義。（印順法師，《大智度論筆記》［E019］p.318） [↑](#footnote-ref-40)
41. **無縛無脫**：不縛不解三義。（印順法師，《大智度論筆記》［E004］p.293） [↑](#footnote-ref-41)
42. 〔脫〕－【宋】【元】【明】【宮】。（大正25，504d，n.9） [↑](#footnote-ref-42)
43. 〔縛〕－【元】【明】【聖】【石】。（大正25，504d，n.10） [↑](#footnote-ref-43)
44. 《正觀》（6），pp.168-169：參見《摩訶般若波羅蜜經》卷3〈8 勸學品〉（大正8，233c20-234a8），《放光般若經》卷2〈10 學品〉（大正8，13b21-c13），《光讚經》卷3〈7 了空品〉（大正8，166b21-c16）。 [↑](#footnote-ref-44)
45. 《正觀》（6），p.169：

    （1）「色等諸法無縛無解」，參見《大智度論》卷46〈17 無縛無解品〉（大正25，392a22-393a29），另參見《大智度論》卷51〈23 含受品〉（大正25，429a）。

    （2）「破三世」，參見《大智度論》卷46（大正25，392b2-5）之經文，另參見《摩訶般若波羅蜜經》卷7〈25 十無品〉（大正8，267b26-268a23），《放光般若經》卷5〈26 不可得三際品〉（大正8，34a9-b9），《光讚經》卷9〈23 等三世品〉（大正8，205a14-c4）。 [↑](#footnote-ref-45)
46. 深不深。（印順法師，《大智度論筆記》［E014］p.309） [↑](#footnote-ref-46)
47. 《正觀》（6），pp.169-170：參見《大智度論》卷66：「^佛知其念，告舍利弗：『菩薩摩訶薩若行色等甚深者，則為失般若波羅蜜；若不行色甚深，是為得般若波羅蜜。』^^」（大正25，524c2-4） [↑](#footnote-ref-47)
48. 〔是〕－【宋】【元】【宮】。（大正25，505d，n.3） [↑](#footnote-ref-48)
49. **不解般若**：八義。（印順法師，《大智度論筆記》［E019］p.318） [↑](#footnote-ref-49)
50. （1）參見《正觀》（6），p.170：《大智度論》卷19（大正25，198c21-199c4）。另參見《摩訶般若波羅蜜經》卷5〈19 四念處品〉（大正8，253b19-254b14），《放光般若經》卷4〈20 陀隣尼品〉（大正8，24c26-25b3），《光讚經》卷7〈17 觀品〉（大正8，193a18-194a24）。

    （2）即前釋文處，《大智度論》卷63〈41 信謗品〉（大正25，505a12-13）。 [↑](#footnote-ref-50)
51. 〔知〕－【宋】【元】【明】【宮】。（大正25，505d，n.6） [↑](#footnote-ref-51)
52. 〔滅〕－【宋】【元】【明】【宮】【聖】。（大正25，505d，n.7） [↑](#footnote-ref-52)
53. !! ┌得解觀──不淨……………… ┐

    二種觀 ┴實　觀──無常苦空無我…… ┴般若中不觀四正四倒空實

    !!（印順法師，《大智度論筆記》［B022］p.154） [↑](#footnote-ref-53)
54. （清）＋淨【宋】【元】【明】【宮】【聖】【石】。（大正25，505d，n.8） [↑](#footnote-ref-54)
55. 正觀色等實相┐

    正行六波羅蜜├可得般若　　（印順法師，《大智度論筆記》［B022］p.154）

    正修三十七分等┘ [↑](#footnote-ref-55)
56. 案：經中提及「不二淨與諸法淨無二無別」，但論未加註釋。 [↑](#footnote-ref-56)
57. 〔乃至〕－【宋】【宮】【聖】。（大正25，505d，n.9） [↑](#footnote-ref-57)
58. 《大智度論疏》卷21：「^『**復次，須菩提！婬淨故**』已下，此下云猶是今第二**廣說一切法淨**經文中意，猶未盡明三毒等實相淨故，與種智實相同一，故言不二不別也。諸法例然，當一一釋。此中本言淨等不異，『淨』義即『空』，故云不二不別。以據前事言其不二故，此中云色淨乃至前一切種智淨，不二乘不別也。當說。^^」（卍新續藏46，891a5-10） [↑](#footnote-ref-58)
59. 別＋（無斷無壞）【石】。（大正25，505d，n.11） [↑](#footnote-ref-59)
60. 別＋（無斷無壞）【宋】【元】【明】【石】。（大正25，505d，n.12） [↑](#footnote-ref-60)
61. 《大般若波羅蜜多經》卷435〈39 地獄品〉：「^復次，善現！**貪、瞋、癡清淨**即**色清淨**，色清淨即貪、瞋、癡清淨，是貪、瞋、癡清淨與色清淨，無二、無別、無壞、無斷。貪、瞋、癡清淨即**受、想、行、識清淨**，受、想、行、識清淨即貪、瞋、癡清淨，是貪、瞋、癡清淨與受、想、行、識清淨，無二、無別、無壞、無斷。如是乃至貪、瞋、癡清淨即**一切智清淨**，一切智清淨即貪、瞋、癡清淨，是貪、瞋、癡清淨與一切智清淨，無二、無別、無壞、無斷。貪、瞋、癡清淨即**道相智、一切相智清淨**，道相智、一切相智清淨即貪、瞋、癡清淨，是貪、瞋、癡清淨與道相智、一切相智清淨，無二、無別、無壞、無斷。^^」（大正7，191a27-b9） [↑](#footnote-ref-61)
62. 六入＝六處【石】。（大正25，505d，n.13） [↑](#footnote-ref-62)
63. 《大般若波羅蜜多經》卷435〈39 地獄品〉：「^復次，善現！色清淨故受清淨，受清淨故色清淨，是色清淨與受清淨，無二、無別、無壞、無斷。……意觸為緣所生諸受清淨故無明乃至老死愁歎苦憂惱清淨，老死愁歎苦憂惱清淨故般若波羅蜜多乃至布施波羅蜜多清淨，布施波羅蜜多清淨故內空乃至無性自性空清淨，無性自性空清淨故四念住乃至八聖道支清淨，八聖道支清淨故展轉乃至佛十力乃至十八佛不共法清淨，十八佛不共法清淨故一切智清淨，一切智清淨故道相智清淨，道相智清淨故一切相智清淨，一切相智清淨故道相智清淨，是道相智清淨與一切相智清淨，無二、無別、無壞、無斷。^^」（大正7，191b9-c1） [↑](#footnote-ref-63)
64. 〔故〕－【宋】【元】【明】【宮】。（大正25，505d，n.14） [↑](#footnote-ref-64)
65. 《大般若波羅蜜多經》卷435〈39 地獄品〉：「^復次，善現！般若波羅蜜多清淨故色清淨，色清淨故一切智智清淨，若般若波羅蜜多清淨、若色清淨、若一切智智清淨，無二、無別、無壞、無斷。廣說乃至般若波羅蜜多清淨故一切相智清淨，一切相智清淨故一切智智清淨，若般若波羅蜜多清淨、若一切相智清淨、若一切智智清淨，無二、無別、無壞、無斷。如是乃至布施波羅蜜多清淨故色清淨，色清淨故一切智智清淨，若布施波羅蜜多清淨、若色清淨、若一切智智清淨，無二、無別、無壞、無斷。廣說乃至布施波羅蜜多清淨故一切相智清淨，一切相智清淨故一切智智清淨，若布施波羅蜜多清淨、若一切相智清淨、若一切智智清淨，無二、無別、無壞、無斷。^^」（大正7，191c2-15） [↑](#footnote-ref-65)
66. 《大般若波羅蜜多經》卷435〈39 地獄品〉：「^善現！內空清淨故色清淨，色清淨故一切智智清淨，若內空清淨、若色清淨、若一切智智清淨，無二、無別、無壞、無斷。廣說乃至內空清淨故一切相智清淨，一切相智清淨故一切智智清淨，若內空清淨、若一切相智清淨、若一切智智清淨，無二、無別、無壞、無斷。如是乃至無性自性空清淨故色清淨，色清淨故一切智智清淨，若無性自性空清淨、若色清淨、若一切智智清淨，無二、無別、無壞、無斷。廣說乃至無性自性空清淨故一切相智清淨，一切相智清淨故一切智智清淨，若無性自性空清淨、若一切相智清淨、若一切智智清淨，無二、無別、無壞、無斷。」（大正7，191c15-28） [↑](#footnote-ref-66)
67. 《大般若波羅蜜多經》卷435〈39 地獄品〉：「善現！四念住清淨故色清淨，色清淨故一切智智清淨，若四念住清淨、若色清淨、若一切智智清淨，無二、無別、無壞、無斷。^^」（大正7，191c28-192a2） [↑](#footnote-ref-67)
68. 《大般若波羅蜜多經》卷435〈39 地獄品〉：^「善現！**一切智清淨**故**色清淨**，色清淨故一切智智清淨，若一切智清淨、若色清淨、若一切智智清淨，無二、無別、無壞、無斷。……復次，善現！**一切智智清淨**故**色清淨**，色清淨故**般若波羅蜜多清淨**，若一切智智清淨、若色清淨、若般若波羅蜜多清淨，無二、無別、無壞、無斷。……廣說乃至一切智智清淨故道相智清淨，道相智清淨故一切相智清淨，若一切智智清淨、若道相智清淨、若一切相智清淨，無二、無別、無壞、無斷。**其中一一所有文句，皆應類前次第廣說。**」^^（大正7，192a25-b23） [↑](#footnote-ref-68)
69. 《大般若波羅蜜多經》卷435〈39 地獄品〉：「^復次，善現！有為清淨故無為清淨，無為清淨故有為清淨，若有為清淨、若無為清淨，無二、無別、無壞、無斷。^^」（大正7，192b23-25） [↑](#footnote-ref-69)
70. 《大般若波羅蜜多經》卷435〈39 地獄品〉：

    ^復次，善現！過去清淨故未來清淨，未來清淨故過去清淨，若過去清淨、若未來清淨，無二、無別、無壞、無斷。過去清淨故現在清淨，現在清淨故過去清淨，若過去清淨、若現在清淨，無二、無別、無壞、無斷。未來清淨故現在清淨，現在清淨故未來清淨，若未來清淨、若現在清淨，無二、無別、無壞、無斷。過去清淨故未來現在清淨，未來現在清淨故過去清淨，若過去清淨、若未來現在清淨，無二、無別、無壞、無斷。未來清淨故過去現在清淨，過去現在清淨故未來清淨，若未來清淨、若過去現在清淨，無二、無別、無壞、無斷。現在清淨故過去未來清淨，過去未來清淨故現在清淨，若現在清淨、若過去未來清淨，無二、無別、無斷、無壞。^^（大正7，192b25-c11） [↑](#footnote-ref-70)
71. 煩惱即實相。（印順法師，《大智度論筆記》［E007］p.299） [↑](#footnote-ref-71)
72. 《正觀》（6），p.170：十喻，參見《大智度論》卷6（大正25，101c18-102a27）。

    又p.293，n.154：「十喻」原本應是指《大智度論》卷6（大正25，101c-105c），但範圖太廣，因為此處特別指「破無明」，參見下文《大智度論》卷90：「^如是等一切是無明相;如先品，《德女經》中破無明廣說。^^」（大正25，697a12-13）所謂《德女經》，正是《大智度論》卷6（大正25，101c18-102a27）的解說。 [↑](#footnote-ref-72)
73. 〔是〕－【宋】【元】【明】【宮】。（大正25，505d，n.17） [↑](#footnote-ref-73)
74. **畢竟清淨**：空即是清淨。（印順法師，《大智度論筆記》〔E004〕p.292） [↑](#footnote-ref-74)
75. **無為**：有為法實相即是無為。（印順法師，《大智度論筆記》［E005］p.295） [↑](#footnote-ref-75)
76. 知＝如【宋】【元】【明】【聖】。（大正25，505d，n.18） [↑](#footnote-ref-76)
77. **無為**：求有為中四倒不可得，是為實知有為。

    實知有為中四倒不可得，即是無為。（印順法師，《大智度論筆記》［E005］p.295） [↑](#footnote-ref-77)
78. **畢竟清淨**：空即是清淨。（印順法師，《大智度論筆記》［E004］p.292） [↑](#footnote-ref-78)
79. !! ┌謗言非是佛說…………………┬墮大地獄

    破般若人 ┤或言雖是佛說，多人增益……┘

    │或人取相口說空法，心行有中……………此人善心（不名破）

    └或人憶想分別，應有妙法，不應都空……此人信佛……（應是破耶？）

    !!（印順法師，《大智度論筆記》［B022］p.155） [↑](#footnote-ref-79)
80. 說＋（弟子所說）【石】。（大正25，506d，n.1） [↑](#footnote-ref-80)
81. 〔一名〕－【宋】【元】【明】【宮】。（大正25，506d，n.5） [↑](#footnote-ref-81)
82. 〔像〕－【宋】【元】【明】【宮】。（大正25，506d，n.7） [↑](#footnote-ref-82)
83. 破＝壞【宋】【元】【明】【宮】【聖】【石】。（大正25，506d，n.8） [↑](#footnote-ref-83)
84. 空＋（耶）【元】【明】。（大正25，506d，n.9） [↑](#footnote-ref-84)
85. （1）手麾非撥，指毀令去：用手隨便翻、隨便丟，用手撕毀，把它丟棄。

    （2）麾（^ㄏㄨㄟ^^）：3.揮動。5.謂揮手使去。（《漢語大詞典》（十二），p.1279） [↑](#footnote-ref-85)
86. （1）喻譬＝譬喻【宋】【元】【明】【宮】。（大正25，506d，n.10）

    （2）參見《雜阿含經》卷28（788經）（大正2，204b9-c6）。 [↑](#footnote-ref-86)
87. 精進＝積集【宋】【元】【明】【宮】【聖】【石】。（大正25，506d，n.11） [↑](#footnote-ref-87)
88. （1）參見《佛說阿闍世王經》卷下（大正15，404a22-b22）。

    案：關於阿闍世王聞法獲益，另參見《增壹阿含經》卷39〈43 馬血天子問八政品〉（大正2，762a7-764b12）；《大毘婆沙論》卷103（大正27，536b9-25）；《大般涅槃經》卷20〈8 梵行品〉（大正12，480b28-485b12）。

    （2）**放鉢經**：闍王遇文殊得受記。（印順法師，《大智度論筆記》［H017］p.409、［H022］p.416） [↑](#footnote-ref-88)
89. 卷六十五首【石】，〔大智度論〕－【明】，（（大智…二））十二字＝（（大智度論釋第四十一品上嘆淨品））十四字【聖】，（（大智度經論歎淨品））八字【石】。（大正25，506d，n.13） [↑](#footnote-ref-89)
90. 《大品經義疏》卷7：「^此第三、身子歎般若深淨為信毀之由，凡**十門歎**：一、甚深門歎，二、照明歎，三、不相續歎，四、無垢歎，五、無得無著歎，六、不**出**※歎，七、無知歎，八、一切淨歎，九、無損益歎，十、無受歎。一一歎例四句：一、歎，二、述，三、審，四、答問。^^」（卍新續藏24，284a23-b2）

    ※^「出」一作「生」。^^（卍新續藏24，284d，n.3） [↑](#footnote-ref-90)
91. 《大品經義疏》卷7：

    ^初、「**甚深歎」**者，身子知般若，雖復念、想、觀，除言語法滅，為毀之得大罪、信之得大福，故歎云**甚深**也！佛述畢竟**深**※者，以「**畢竟淨」**者名甚深也！自有智淨境不淨、智不淨境淨，今內外並冥，緣智俱寂，謂畢竟淨也！又體此淨，人謂十方三世佛，十方三世佛亦不著淨，**如**※□是畢竟淨！又體此淨，能與一切樂，實無所與；能拔一切苦，實無所拔，又是畢竟淨也！

    次、重審「**何法淨」**者，恐或者謂「真諦理淨，實相自淨」故問也。佛答**口**※：心色畢竟淨，真勿真諦置餘處，餘處則於緣無益也！^^（卍新續藏24，284b4-13）

    ※「深」一作「淨」。（卍新續藏24，284d，n.4）

    ※「如」一作「始」。（卍新續藏24，284d，n.5）

    ※案：「口」或作「曰」。 [↑](#footnote-ref-91)
92. 《大智度論疏》卷21：^**「『爾時，舍利弗白佛言』**已下，就此嘆淨文中，門戶亦極多。但大捴分之凡有四分：第一、明**身子**致嘆，如來一一成之。第二、**善吉**嘆淨，如來一一成之。第三、是天主問前，善吉以明礙相。第四、如來自對善吉為說微細礙相。此初即是第一，明身子致嘆一一問佛取足，如來又一一成之也，並臨文當釋。**」**^^（卍新續藏46，891c18-23） [↑](#footnote-ref-92)
93. 〔故〕－【宋】【元】【明】【宮】【聖】。（大正25，506d，n.15） [↑](#footnote-ref-93)
94. 〔故〕－【宮】。（大正25，506d，n.16） [↑](#footnote-ref-94)
95. 《大般若波羅蜜多經》卷436〈40 清淨品〉：

    ^爾時，舍利子白佛言：「世尊！是法清淨最為甚深！」

    佛言：「如是畢竟淨故。」

    舍利子言：「何等畢竟淨故，說是法清淨最為甚深？」

    佛言：「舍利子！色畢竟淨故，說是法清淨最為甚深；受、想、行、識畢竟淨故，說是法清淨最為甚深；……布施波羅蜜多乃至般若波羅蜜多……四念住乃至八聖道支……；如是乃至如來十力乃至十八佛不共法……；諸菩薩摩訶薩……；諸佛無上正等菩提……；一切智……；道相智、一切相智畢竟淨故，說是法清淨最為甚深。」^^（大正7，192c20-193a14） [↑](#footnote-ref-95)
96. 《大品經義疏》卷7：^「『**是淨故明』**者，第二歎。以體斯淨法故，發生明觀，即般若觀也。即第二歎！」^^（卍新續藏24，284b14-15） [↑](#footnote-ref-96)
97. 《大般若波羅蜜多經》卷436〈40 清淨品〉：

    ^時，舍利子復白佛言：「世尊！是法清淨甚為明了！」

    佛言：「如是畢竟淨故。」

    舍利子言：「何等畢竟淨故，說是法清淨甚為明了？」

    佛言：「舍利子！般若波羅蜜多畢竟淨故，說是法清淨甚為明了；乃至布施波羅蜜多畢竟淨故，說是法清淨甚為明了。如是乃至一切智畢竟淨故，說是法清淨甚為明了；道相智、一切相智畢竟淨故，說是法清淨甚為明了。」^^（大正7，193a14-21） [↑](#footnote-ref-97)
98. 《大品經義疏》卷7：「^淨用不**不**※相續，第三、不相續歎：既得般若觀明，則生死不續，謂無餘涅槃也！文云『**不去**』者，既不相續，五眾不去其後世也！^^」（卍新續藏24，284b15-17）

    ※案：「不」疑為衍字。 [↑](#footnote-ref-98)
99. 《大般若波羅蜜多經》卷436〈40 清淨品〉：

    ^時，舍利子復白佛言：「世尊！是法清淨不轉不續。」

    佛言：「如是畢竟淨故。」

    舍利子言：「何等畢竟淨故，說是法清淨不轉不續？」

    佛言：「舍利子！色不轉不續畢竟淨故，說是法清淨不轉不續；……如是乃至一切智……道相智、一切相智不轉不續畢竟淨故，說是法清淨不轉不續。」^^（大正7，193a21-b1） [↑](#footnote-ref-99)
100. 《大品經義疏》卷7：^「『**無垢』**下，第四、無垢歎，明諸煩惱不能汙此淨法及般若觀也！」^^（卍新續藏24，284b17-18） [↑](#footnote-ref-100)
101. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！是法清淨本無雜染！」

     佛言：「如是畢竟淨故。」

     舍利子言：「何等畢竟淨故，說是法清淨本無雜染？」

     佛言：「舍利子！色畢竟淨故，說是法清淨本無雜染；……如是乃至一切智……道相智、一切相智畢竟淨故，說是法清淨本無雜染。」

     時舍利子復白佛言：「世尊！是法清淨本性光潔！」

     佛言：「如是畢竟淨故。」

     舍利子言：「何等畢竟淨故，說是法清淨本性光潔？」

     佛言：「舍利子！色畢竟淨故說是法清淨本性光潔；……如是乃至一切智……道相智、一切相智畢竟淨故，說是法清淨本性光潔。」^^（大正7，193b1-15） [↑](#footnote-ref-101)
102. 《大品經義疏》卷7：「^第五、無得著歎者，小乘行此淨得苦忍，其道比忍比忍為**著**，苦忍為**得**；大乘行淨明得順忍，次得無生忍為**著**，順忍為**得**也！今畢竟淨中，未曾大小，何有深淺得著異耶？^^」（卍新續藏24，284b18-21） [↑](#footnote-ref-102)
103. 得＝淨【石】。（大正25，506d，n.19） [↑](#footnote-ref-103)
104. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！是法清淨無得無現觀！」

     佛言：「如是畢竟淨故。」

     舍利子言：「何等畢竟淨故，說是法清淨無得無現觀？」

     佛言：「舍利子！色**本性空**畢竟淨故，說是法清淨無得無現觀；……如是乃至一切智……道相智、一切相智**本性空**畢竟淨故，說是法清淨無得無現觀。」^^（大正7，193b15-23） [↑](#footnote-ref-104)
105. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！是法清淨無生無出現！」

     佛言：「如是畢竟淨故。」

     舍利子言：「何等畢竟淨故，說是法清淨無生無出現？」

     佛言：「舍利子！色無生無顯畢竟淨故，說是法清淨無生無出現；……如是乃至一切智……道相智、一切相智無生無顯畢竟淨故，說是法清淨無生無出現。」^^（大正7，193b23-c3） [↑](#footnote-ref-105)
106. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！是法清淨不生欲界、不生色界、不生無色界！」

     佛言：「如是畢竟淨故。」

     舍利子言：「云何是法清淨不生欲界、不生色界、不生無色界？」

     佛言：「舍利子！三界自性不可得故，說是法清淨不生欲界、不生色界、不生無色界。」^^（大正7，193c3-8） [↑](#footnote-ref-106)
107. 《大品經義疏》卷7：「^第七、無知問歎，即第三、泯於知照也。『**諸法鈍故**』者，有人言：真理既鈍，般若從理生亦鈍也。色無知者，理無知故，不能實成般若智也。今謂不爾！即般若大智，竟無所知也。^^」（卍新續藏24，284c1-4） [↑](#footnote-ref-107)
108. 《大智度論疏》卷21：^「**『色無知，是淨淨』**已下，明色無知即是前淨，此淨亦淨故云淨淨。是故聖人以空遣空，令不滯空；空亦復空，故名空空。今者亦爾，以淨遣淨，淨亦復淨故者，淨淨也。餘義例然。當釋。」^^（卍新續藏46，892a11-14） [↑](#footnote-ref-108)
109. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！**是法清淨本性無知**！

     佛言：「如是畢竟淨故。」

     舍利子言：「云何是法清淨本性無知？」

     佛言：「舍利子！以一切法**本性鈍故**，是法清淨本性無知。」

     舍利子言：「何等本性無知故，說是法清淨本性無知？」

     佛言：「舍利子！色本性無知、**自相空故**，說是法清淨本性無知；……如是乃至一切智……道相智、一切相智本性無知、自相空故，說是法清淨本性無知。」^^（大正7，193c8-19） [↑](#footnote-ref-109)
110. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！一切法本性清淨故是法清淨！」

     佛言：「如是以一切法畢竟淨故。」

     舍利子言：「云何一切法本性清淨故說是法清淨？」

     佛言：「舍利子！以一切法不可得故本性清淨，說是法清淨。」^^（大正7，193c19-23） [↑](#footnote-ref-110)
111. 《大品經義疏》卷7：「^第九、無損益門歎：上身子問、佛答之時，言貪著般若，能行般若；能行般若得薩婆若，故因能益果，作無損益歎也！^^」（卍新續藏24，284c4-7） [↑](#footnote-ref-111)
112. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！如是般若波羅蜜多於一切相智無益無損！」

     佛言：「如是畢竟淨故。」

     舍利子言：「云何般若波羅蜜多於一切相智無益無損？」

     佛言：「舍利子！法性常住故，如是般若波羅蜜多於一切相智無益無損。^^」（大正7，193c23-28） [↑](#footnote-ref-112)
113. 《大品經義疏》卷7：「^第十、無受歎者，既無益無損，則無緣無觀，故心行斷，所以無所受也。從無知其淨淨，此淨知即淨因也；無損益，淨其果。無所受，明觀心滅也。^^」（卍新續藏24，284c7-9） [↑](#footnote-ref-113)
114. 《大般若波羅蜜多經》卷436〈40 清淨品〉：

     ^時，舍利子復白佛言：「世尊！如是般若波羅蜜多本性清淨，於一切法無所執受！」

     佛言：「如是以一切法畢竟淨故。」

     舍利子言：「云何般若波羅蜜多本性清淨，於一切法無所執受？」

     佛言：「舍利子！法界湛然無動搖故，如是般若波羅蜜多本性清淨，於一切法無所執受。」^^（大正7，193c29-194a5） [↑](#footnote-ref-114)
115. !! ┌智慧淨…… ┬…………………智空 ┐

     │ ├相待不離，世間常法 │

     淨 ┤所緣淨…… ┴…………………境空 ├空

     └實相本淨………離緣離智……離上二邊說中道（緣生無性，本來空寂） ┘

     !!（印順法師，《大智度論筆記》［B023］p.155） [↑](#footnote-ref-115)
116. 事＝淨【宋】【元】【明】【宮】【聖】，＝者【石】。（大正25，507d，n.2） [↑](#footnote-ref-116)
117. 《大智度論疏》卷21：「^**火**喻前智，**薪**喻前境，由境智相應故有二淨。^^」（卍新續藏46，892b7-8） [↑](#footnote-ref-117)
118. （非）＋辟【宋】【元】【明】【宮】【聖】。（大正25，507d，n.3） [↑](#footnote-ref-118)
119. **心性常淨**：轉成不淨。（印順法師，《大智度論筆記》〔C014〕p.210） [↑](#footnote-ref-119)
120. 〔等〕－【宋】【元】【明】【宮】。（大正25，507d，n.4） [↑](#footnote-ref-120)
121. 實相＋（法）【聖】。（大正25，507d，n.6） [↑](#footnote-ref-121)
122. **畢竟清淨**：淨亦不著。（印順法師，《大智度論筆記》［E004］p.292） [↑](#footnote-ref-122)
123. （1）參見《正觀》（6），pp.170-171：參見《摩訶般若波羅蜜經》〈41 信謗品〉及其相對應《大智度論》卷63（大正25，505a15-b6）之解說。

     （2）又《正觀》（6），p.293，n.155：在此之前的《摩訶般若波羅蜜經》譯文中，似乎沒有「^觀行斷^^」之語。本文所引《大智度論》（大正25，505a15-b6），文中有「^是般若波羅蜜三種因緣：正觀、正行、正修^^」，可參見《大智度論》卷52（大正25，435b14-28）「^於五眾中有五種正觀行（不受、不視、不住、不著、不言）^^」。另參見《大智度論》卷64（大正25，511b8-28）所討論的「^離諸觀法^^」。 [↑](#footnote-ref-123)
124. **畢竟清淨：**是淨能破無明，能與空慧光，故明。（印順法師，《大智度論筆記》［E004］p.292） [↑](#footnote-ref-124)
125. 今＝令【明】，〔今〕－【石】。（大正25，507d，n.10） [↑](#footnote-ref-125)
126. 空＋（空）【宋】【元】【明】【宮】。（大正25，507d，n.11） [↑](#footnote-ref-126)
127. 空空三昧，詳見《大毘婆沙論》卷105（大正27，543a26-b24）。 [↑](#footnote-ref-127)
128. 《大智度論疏》卷21：「^明須陀洹果，復無漏果證，已永著聖法，無有墮落，故名為**着**也。^^」（卍新續藏46，892c17-18） [↑](#footnote-ref-128)
129. 〔著〕－【聖】。（大正25，507d，n.14） [↑](#footnote-ref-129)
130. （著者，著不墮落，得之別名也）十一字本文＝（著者，著不墮落，得之別名也）十一字夾註【元】【明】。（大正25，507d，n.13） [↑](#footnote-ref-130)
131. !! ┌柔順忍觀──不畢竟淨

     二種無生觀 ┴無生忍觀──畢竟清淨──入菩薩位

     !!（印順法師，《大智度論筆記》〔B016〕p.141） [↑](#footnote-ref-131)
132. 作＋（三種）【宋】【元】【明】【石】。（大正25，507d，n.15） [↑](#footnote-ref-132)
133. 《大智度論疏》卷21：「^**『是淨無智，諸法鈍故**』已下，明淨無知相，故曰**無知**；法無分別，是故名**鈍**也。^^」（卍新續藏46，892c23-24） [↑](#footnote-ref-133)
134. 《正觀》（6），p.171：《摩訶般若波羅蜜經》卷11〈41 信毀品〉（大正8，304b5-14）；《放光般若經》卷9〈42 泥犁品〉（大正8，62c11-18）。 [↑](#footnote-ref-134)
135. 無益無損。（印順法師，《大智度論筆記》［E019］p.318） [↑](#footnote-ref-135)
136. 〔如〕－【宋】【元】【明】【宮】。（大正25，507d，n.17） [↑](#footnote-ref-136)
137. 《大品經義疏》卷12：

     ^又**弟**※子明**淨**※故人淨，今明人淨故法淨。

     又上法淨故般若淨，今人淨故般若淨。

     又身子一無量門明淨；今就無量一門明淨，不辨淨有多因也。

     此中二門：一、以「**我淨**」，二、「**我無邊**總顯萬法皆淨」。論文委釋也。^^（卍新續藏24，284c17-21）

     ※案：「弟」或作「身」。

     ※案：「淨」之前疑有一「法」字。 [↑](#footnote-ref-137)
138. 《大智度論疏》卷21：^「『**爾時，慧命須菩提白佛**』已下，即是品之第二，明善吉嘆淨。此中乃先**舉生淨以况法淨**，佛亦一一成之也。當一一釋。」^^（卍新續藏46，893a3-5） [↑](#footnote-ref-138)
139. 〔故〕－【宋】【元】【明】【宮】。（大正25，507d，n.18） [↑](#footnote-ref-139)
140. 〔故〕－【宋】【元】【明】【宮】【聖】。（大正25，507d，n.19） [↑](#footnote-ref-140)
141. 《大般若波羅蜜多經》卷436〈40 清淨品〉：

     ^爾時，具壽善現白佛言：「世尊！我清淨故，色、受、想、行、識清淨。」

     佛言：「如是畢竟淨故。」

     「世尊！何緣而**說**※『我清淨故，色、受、想、行、識清淨是畢竟淨』？」

     「善現！我無所有故，色、受、想、行、識亦無所有是畢竟淨。」^^（大正7，194a6-10）

     ※案：《大正藏》原作「設」，今改作「說」。 [↑](#footnote-ref-141)
142. 《大般若波羅蜜多經》卷436〈40 清淨品〉：

     ^「世尊！我清淨故，布施波羅蜜多乃至般若波羅蜜多清淨。」

     佛言：「如是畢竟淨故。」

     「世尊！何緣而說『我清淨故，布施波羅蜜多乃至般若波羅蜜多清淨是畢竟淨』？」

     「善現！我無所有故，布施波羅蜜多乃至般若波羅蜜多亦無所有是畢竟淨。……善現！我無所有故，四念住乃至八聖道支亦無所有是畢竟淨。……善現！我無所有故，如來十力乃至十八佛不共法亦無所有是畢竟淨。」^^（大正7，194b1-20） [↑](#footnote-ref-142)
143. 《大般若波羅蜜多經》卷436〈40 清淨品〉：

     ^「世尊！我清淨故，預流、一來、不還、阿羅漢果、獨覺菩提、無上正等菩提清淨。」

     佛言：「如是畢竟淨故。」

     「世尊！何緣而說『我清淨故，預流、一來、不還、阿羅漢果、獨覺菩提、無上正等菩提清淨是畢竟淨』？」

     「善現！我自相空故，預流、一來、不還、阿羅漢果、獨覺菩提、無上正等菩提亦自相空是畢竟淨。」^^（大正7，194b20-26） [↑](#footnote-ref-143)
144. 《大般若波羅蜜多經》卷436〈40 清淨品〉：

     ^「世尊！我清淨故，一切智、道相智、一切相智清淨。」

     佛言：「如是畢竟淨故。」

     「世尊！何緣而說『我清淨故，一切智、道相智、一切相智清淨是畢竟淨』？」

     「善現！我無相、無得、無念、無知故，一切智、道相智、一切相智亦無相、無得、無念、無知是畢竟淨。」^^（大正7，194b26-c2） [↑](#footnote-ref-144)
145. 《大般若波羅蜜多經》卷436〈40 清淨品〉：

     ^「世尊！二清淨故，無得無現觀。」

     佛言：「如是畢竟淨故。」

     「世尊！何緣而說『二清淨故，無得無現觀是畢竟淨』？」

     「善現！顛倒所起染淨無故，無得無現觀是畢竟淨。」^^（大正7，194c3-6） [↑](#footnote-ref-145)
146. 《大智度論疏》卷21：^「『**無始空故**』已下，上言畢竟淨義以成法空，今言無始空者以成生空。」^^（卍新續藏46，893a10-11） [↑](#footnote-ref-146)
147. 《大品經義疏》卷12：^「『**若菩薩皆如是知』**下大段第四，明結法屬人，行無不成、說無不益。就文為三：第一、明結法屬人，第二、明人行此法故行無不成，第三、今明若說此法故言無不益也。

     初、**結法屬人**者，**上三聖**※**說般若深淨；今明若能如是了悟則名菩薩，非凡夫、二乘**。然般若**末**※曾屬不屬；但不屬礙，屬則菩薩也。**聞**※**如是知者，即知畢竟空、無始空，名為般若也**。般若非屬**下**※屬，假名屬；般若非空、不空，假名為空。故目此為二空以為般若也。

     次須菩提問意者，論釋此是難畢竟空──若菩薩行畢竟空，則應無所知！

     佛答：菩薩知道種故，知諸法何曾畢竟空、不畢竟空，但為破眾生「有」病，令悟畢竟空了。菩薩雖行畢竟空，無知而無所不知二乘道，名為知「道種」故也，豈如二乘沉空耶！

     「**色不知也**※」等者，須菩提難意：明菩薩既有道種慧，則有能觀智慧，應不空也！

     佛答：「明所觀既空，能觀之道種慧亦空也，不作是念：『我施與者。』」

     上明色不知色等──此是外法，謂受者及財物是外法故也；今不見我，即不見與者──與者是內法空也。

     下來十三空釋此義。十三空是別破法，盡後五空是總破諸法耳。」^^（卍新續藏24，284c22-285a16）

     ※案：「三聖」，即舍利弗、須菩提、佛。

     ※案：^「末」應作「未」^^。

     ※^「聞」一作「問」^^。（卍新續藏24，285d，n.1）

     ※^「下」一作「不」^^。（卍新續藏24，285d，n.2）

     ※案：^「也」應作「色」^^。 [↑](#footnote-ref-147)
148. 《大智度論疏》卷21：^**「『如是智』**已下，明善吉致嘆而如來答言『**畢竟淨故**』，此據智相寂知、無知相故云爾也。」^^（卍新續藏46，893a12-13） [↑](#footnote-ref-148)
149. 《大般若波羅蜜多經》卷436〈40 清淨品〉：

     ^「世尊！若菩薩摩訶薩能如是覺，是為般若波羅蜜多。」

     佛言：「如是畢竟淨故。」^^（大正7，195a22-24） [↑](#footnote-ref-149)
150. 《大智度論》卷84〈70 三惠品〉：^「道種智是諸菩薩摩訶薩智。道有四種：一者、人天中受福樂道，所謂種福德；并三乘道，為四。菩薩法應引導眾生著大道中；若不任入大道者，著二乘中；若不任入涅槃者，著人天福樂中，作涅槃因緣。世間福樂道是十善、布施諸福德；三十七品是二乘道；三十七品及六波羅蜜是菩薩道──菩薩應了了知是諸道。菩薩以佛道自為、為人，以餘三道但為眾生。是菩薩道種智。」^^（大正25，649a6-14） [↑](#footnote-ref-150)
151. 《大智度論疏》卷21：^「**『佛言：知道種故**』已下，上據**知相寂**，故云畢竟淨故；今言**寂寂之用**，**云故**※知通※種故**故**※也。當釋。」^^（卍新續藏46，893a14-15）

     ※案：「云故」或作「故云」。

     ※案：「通」應作「道」。

     ※案：「故」字疑衍。 [↑](#footnote-ref-151)
152. 《大般若波羅蜜多經》卷436〈40 清淨品〉：

     ^「世尊！何緣而說若菩薩摩訶薩能如是覺，是為般若波羅蜜多即畢竟淨？」

     「善現！由此能成道相智故。」^^（大正7，195a24-26） [↑](#footnote-ref-152)
153. 知＋（受想行）【元】【明】。（大正25，508d，n.2） [↑](#footnote-ref-153)
154. 《大般若波羅蜜多經》卷436〈40 清淨品〉：^「世尊！若菩薩摩訶薩修行般若波羅蜜多，方便善巧作如是念：『色不知色，受不知受，想不知想，行不知行，識不知識；……過去法不知過去法，未來法不知未來法，現在法不知現在法；……一切智不知一切智，道相智不知道相智，一切相智不知一切相智。』**是菩薩摩訶薩已於無上正等菩提住正定聚**。」^^（大正7，195a26-b14） [↑](#footnote-ref-154)
155. 《大般若波羅蜜多經》卷436〈40 清淨品〉：「^諸菩薩摩訶薩修行般若波羅蜜多時，有方便善巧故無所執著。^^」（大正7，195c2-4） [↑](#footnote-ref-155)
156. 若＋（若）【宋】【元】【明】【宮】【聖】【石】。（大正25，508d，n.6） [↑](#footnote-ref-156)
157. 詳見《摩訶般若波羅蜜經》卷2〈7 三假品〉（大正8，230b22）以下。 [↑](#footnote-ref-157)
158. 《大智度論疏》卷21：^「『**我淨故**』已下，次釋文也。此以生空易解故，舉況法空也。」^^（卍新續藏46，893b3-4） [↑](#footnote-ref-158)
159. （難）＋解【宋】【元】【明】【宮】。（大正25，508d，n.9） [↑](#footnote-ref-159)
160. 《大智度論疏》卷21：^**「『答曰』**已下，意云上據有為果法是着處，故云『不可得』；不可得者，對無着處。今須陀洹等言『自相空』者，乃據無為果，無為果既是煩惱無處，非所着處故，但云『自相空』也。」^^（卍新續藏46，893b7-10） [↑](#footnote-ref-160)
161. 住＋（無）【宋】【元】【明】。（大正25，508d，n.10） [↑](#footnote-ref-161)
162. （1）《大智度論疏》卷21：^「『**用二淨故**』已下，二法清淨者，者※是智淨、緣淨，名二法淨。今此二淨亦無故，名不二法淨。『無得著』義，已如上釋也。」^^（卍新續藏46，893b15-17）

     ※案：「者」字疑衍。

     （2）案：「二淨」為智淨、緣淨，參見《大智度論》卷63〈42 歎淨品〉：「^淨有二種：一者、智慧淨，二者、所緣法淨。^^」（大正25，507a7-8） [↑](#footnote-ref-162)
163. !! ┌名字清淨──用二法清淨──分別是垢是淨

     二種清淨 ┴真 清 淨──用不二法清淨──無垢無淨

     !!（印順法師，《大智度論筆記》［B023］p.155） [↑](#footnote-ref-163)
164. （1）《摩訶般若波羅蜜經》卷12〈42 歎淨品〉：「^須菩提言：『何因緣故，以二淨故**無得無著**是畢竟淨？』」^^（大正8，307b23-24）

     （2）《大般若波羅蜜多經》卷436〈40 清淨品〉：「世尊！何緣而說二清淨故，**無得無現觀**是畢竟淨？」（大正7，194c4-5） [↑](#footnote-ref-164)
165. **畢竟空**：即畢竟淨。（印順法師，《大智度論筆記》［E013］p.308） [↑](#footnote-ref-165)
166. **畢竟清淨：**即畢竟空，以人畏空故言清淨。（印順法師，《大智度論筆記》［E004］p.292） [↑](#footnote-ref-166)
167. （1）問＝說【宋】【元】【明】【宮】【聖】。（大正25，508d，n.14）

     （2）《高麗藏》亦作「問」（第14冊，1014c10）。 [↑](#footnote-ref-167)
168. 《大智度論疏》卷21：^「**『問曰：能如是知**』已下，釋上善吉嘆波若之文。此中意明知之空空之智，用即寂，寂即用，非癈用然以寂，亦可以寂故而無用，但以知故，所以言畢竟空，空即能智故，言知道種智也。」^^（卍新續藏46，893b22-c1） [↑](#footnote-ref-168)
169. 〔以〕－【宋】【元】【明】【宮】。（大正25，508d，n.15） [↑](#footnote-ref-169)
170. **波羅密**：即畢竟清淨。（印順法師，《大智度論筆記》〔E019〕p.317） [↑](#footnote-ref-170)
171. 空＝定【宋】【元】【明】【宮】。（大正25，508d，n.17） [↑](#footnote-ref-171)
172. **畢竟空**：破著故說，得畢竟空即知道種。

     畢竟空非是實空。（印順法師，《大智度論筆記》［E013］p.308） [↑](#footnote-ref-172)
173. 〔彼〕－【宋】【元】【明】【宮】【聖】【石】。（大正25，508d，n.18） [↑](#footnote-ref-173)
174. 施＝者先【宋】【元】【明】【聖】【石】，＝先【宮】。（大正25，508d，n.19） [↑](#footnote-ref-174)
175. 般＝眾【宋】。（大正25，508d，n.20） [↑](#footnote-ref-175)
176. （1）十三空：^內空、外空、內外空、空空、大空、第一義空、有為空、無為空、無始空、散空、性空、諸法空、自相空故。^^

     （2）五空：^畢竟空，不可得空，無法空，有法空，無法有法空。^^

     （3）十八空，參見《摩訶般若波羅蜜經》卷1〈1 序品〉：^「（1）內空，（2）外空，（3）內外空，（4）空空，（5）大空，（6）第一義空，（7）有為空，（8）無為空，（9）無始空，（10）散空，（11）性空，（12）諸法空，（13）自相空，（14）畢竟空，（15）不可得空，（16）無法空，（17）有法空，（18）無法有法空。」^^（大正8，219c9-12） [↑](#footnote-ref-176)
177. **無得為因，無礙為果**：空故無礙。（印順法師，《大智度論筆記》［E017］p.314-315） [↑](#footnote-ref-177)