`1843`慧日佛學班第10期／福嚴推廣教育班第21期

（515a）

**《大智度論》卷65**

**〈<品 n="43" t="無作實相品">釋無作實相品第四十三之餘</品>〉**

**（大正25，515a2-518b1）**

釋厚觀（2011.04.30）

^【**經**】

**$$參、勸信受持，說般若得無量福德**（承上卷64）

$$**（壹）諸佛同說般若應信受**（承上卷64）

$**（貳）信受般若，離眾病患，諸天隨護**

須菩提白佛言：「世尊！若善男子、善女人受持是般若波羅蜜，親近、正憶念者，終不病眼，耳、鼻、舌、身[[1]](#footnote-1)亦終不病，身無刑[[2]](#footnote-2)殘，亦不衰耄[[3]](#footnote-3)，終不橫死。無數百千萬諸天──四天王天乃至淨居諸天皆悉隨從聽受。[[4]](#footnote-4)

**$（參）為大眾說般若得無量福德**

**$一、須菩提說**

六齋日──月八日、二十三日、十四日[[5]](#footnote-5)、二十九日、十五日、三十日，諸天眾會；善男子為法師者，在所說般若波羅蜜處[[6]](#footnote-6)皆悉來集。

是善男子、善女人在大眾中說是般若波羅蜜，得無量、無邊、阿僧祇、不可思議、不可稱量福德。」

**$二、佛述成，並明得無量福德之因緣**

**$（一）佛述成**

佛告須菩提：「如是！如是！是善男子、善女人，若六齋日──月八日、二十三日、十四日、二十九日、十五日、三十日，在諸天眾前說是[[7]](#footnote-7)般若波羅蜜，是善男子、善女人得無量、無邊、阿僧祇、不可思議、不可稱量福德。

**$（二）明得無量福德之因緣**

**$1、歎般若為大珍寶，能拔苦，能與樂**

何以故？須菩提！般若波羅蜜是大珍寶。何等是大珍寶？

**$`1844`（1）令離苦**

是般若波羅蜜能拔地獄、畜生、餓鬼及人中貧窮；

**$（2）令得樂**

能與剎利、婆羅門大姓、居士大家，能與四天王天處乃至非有想非無想處，能與須陀洹果、斯陀含果、阿那含果、阿羅漢果、辟支佛道、阿耨多羅三藐三菩提。

何以故？是般若波羅蜜中廣說十善道、四禪、四無量心、四無色定，四念處乃至八聖道分，檀波羅蜜、尸羅波羅蜜、（515b）羼提波羅蜜、毘梨耶波羅蜜、禪波羅蜜、般若波羅蜜，廣說內空乃至無法有法空，廣說佛十力乃至一切[[8]](#footnote-8)智。

從是中學，出生剎利大姓、婆羅門大姓、居士大家，出生四天王天、三十三天、夜摩天、兜率陀天、化樂天、他化自在天，梵身天、梵輔天、梵眾天、大梵天，光天、少光天、無量光天、光音天，淨天、少淨天、無量淨天、遍淨天，阿那婆伽[[9]](#footnote-9)天、得福天、廣果天、無想天、阿浮呵那天、不熱天、快見天、妙見天、阿迦尼吒天，虛空無邊處天、識無邊處天、無所有處天、非有想非無想處天。

是法中學，得須陀洹果、斯陀含果、阿那含果、阿羅漢果，得[[10]](#footnote-10)辟支佛道，得阿耨多羅三藐三菩提。

**$（3）結**

以是故，須菩提！般若波羅蜜名為大珍寶。

**$2、歎般若為無所得珍寶**

珍寶波羅蜜中，無有法可得若生若滅、若垢若淨、若取若捨；珍寶波羅蜜，亦無有法若善若不善、若世間若出世間、若有漏若無漏、若有為若無為。

以是故，須菩提！是名**無所得珍寶波羅蜜**。[[11]](#footnote-11)

**$3、歎般若為無染珍寶**

須菩提！是珍寶波羅蜜，無有法能染污。何以故？所用染[[12]](#footnote-12)法不可得故。

須菩提！以是故名**無染****珍寶波羅蜜**。[[13]](#footnote-13)

**$`1845`（三）勸菩薩如般若而行故得利益**

**$1、能自利利他，斷諸戲論，嚴土熟生**

須菩提！若菩薩摩訶薩行般若波羅蜜時，亦如是不知，亦如是不分別，亦如是不得，亦如是不戲論，是為能修行般若波羅蜜；亦能禮覲諸佛，從一佛國至一佛國，供養、恭敬、尊重、讚歎諸佛；遊諸佛剎，成就眾生、淨佛國土。[[14]](#footnote-14)

**$2、明般若無有力無非力，即是諸法實相，常住不異**

**$（1）正明**

須菩提！是般若波羅蜜於諸法無有力、無非力，亦無受、亦無與，不生不滅、不垢不淨、不增不減。

是波羅蜜亦非過去、非未來、非現在；不捨欲界、不住欲界，（515c）不捨色界、不住色界，不捨無色界、不住無色界。[[15]](#footnote-15)

是般若波羅蜜不與檀波羅蜜亦不捨，[[16]](#footnote-16)不與尸波羅蜜亦不捨，不與羼提波羅蜜亦不捨，不與毘梨耶波羅蜜亦不捨，不與禪波羅蜜亦不捨，不與般若波羅蜜亦不捨。

不與內空亦不捨，乃至不與無法有法空亦不捨。不與四念處亦不捨[[17]](#footnote-17)，乃至不與八聖道分亦不捨。不與佛十力亦不捨，乃至不與十八不共法亦不捨。

不與須陀洹果亦不捨，乃至不與阿羅漢果亦不捨；不與辟支佛道亦不捨，乃至不與一切智亦不捨。

是般若波羅蜜不與阿羅漢法、不捨凡人法，不與辟支佛法、不捨阿羅漢法，不與佛法、不捨辟支佛法。

是般若波羅蜜亦不與無為法、不捨有為法。

**$（2）釋因由**

何以故？若有諸佛、若無諸佛，是諸法相常住不異，法相、法住、法位常住，不謬不失故。」[[18]](#footnote-18)^^

`1846`【**論**】

**$$參、勸信受持，說般若得無量福德**（承上卷64）

**$$（壹）諸佛同說般若應信受**（承上卷64）

**$（貳）信受般若，離眾病患**

問曰：若受持般若、正憶念，猶有眾患，云何言「終不病眼」等？

答曰：是事，上〈功德[[19]](#footnote-19)、地獄品[[20]](#footnote-20)〉中已廣說，所謂非必受報業，故無眾患。[[21]](#footnote-21)又常受持、正憶念、如所說行般若，故無眾患。

譬如良藥能破眾病；若不能將順[[22]](#footnote-22)，則不除患，非藥之失。

又如𤻝[[23]](#footnote-23)人雖得利器，不能御[[24]](#footnote-24)難，非器之過。

行者如是，先世重罪、今世不如所說行，故不得般若力，非般若過。

**$（參）為大眾說般若得無量福德**

**$一、須菩提說**

**$（一）釋「諸天云何至人間求聞般若」**

問曰：天上亦有般若波羅蜜，諸天何以於六齋日隨逐不淨人身求聞般若？

答曰：

**$1、天上有經卷皆為傳聞，因人有三事勝諸天，能書寫受持般若，故諸天來**

**$（1）辨天上是否有經卷**

**$A、天上有經卷皆為傳聞，假令有者，忉利天上、兜率天上或可有經卷**

天上有經卷，傳聞如是，亦非佛說。

若令有者，忉利天上、兜率天上當有。何以故？

阿修羅共忉利天鬪時，佛（516a）勅帝釋：「汝當誦念般若。」

兜率天上常有補處菩薩為諸天說[[25]](#footnote-25)，故可有。

**$B、色界諸天受禪定味，不應有經卷**

色界諸天，身及衣服輕微，乃至無兩數；常樂宴寂，受禪定味[[26]](#footnote-26)，是故不應有經卷。

**$`1847`（2）閻浮提人有三事勝諸天，能書寫受持般若，故諸天來**

諸天著二種樂：欲樂、定樂，不能懃苦書持般若波羅蜜。閻浮提人能精進書、持、受[[27]](#footnote-27)學、正憶念。

如經說：「閻浮提人以三因緣勝諸天及欝單曰[[28]](#footnote-28)人[[29]](#footnote-29)：一者、能斷淫[[30]](#footnote-30)欲，二者、強識念力，三者、能精懃[[31]](#footnote-31)勇猛。」[[32]](#footnote-32)

是閻浮提人能書寫、讀、誦、受持，以是故諸天來下，禮拜般若經卷，或欲聞說。

**$2、諸天遠來供養，自增益福德，又欲令眾生益加信敬故諸天來**

復有人言：天上若有經卷，遠來供養，福德增益，求般若波羅蜜亦無厭足。

有菩薩，天欲令般若尊重，故來下；欲令眾生益加信敬──「諸天尚來，何況我等！」行者若聞好香、若見光明──有如是希有事故，深心信樂般若。

又未離欲人，惡鬼、魔民常逐[[33]](#footnote-33)伺便，令墮惡處；從四天王乃至淨居天──是大力諸天來，小鬼避去[[34]](#footnote-34)。菩薩能生清淨大心，如先品中說。[[35]](#footnote-35)是故來隨逐法師。

**$3、法師於六齋日高座說法，故諸天皆來**

六齋日[[36]](#footnote-36)，諸天來觀人心；十五日、三十日，上白諸天。

`1848`復次，是六齋日是惡日，令人衰凶；若有是日受八戒，持齋、布施、聽法，是時諸天歡喜，小鬼不得其便，利益行者。是日法師高座說法。

**$4、結**

如是等種種因緣故諸天皆來[[37]](#footnote-37)。

**$（二）釋「為諸天及大眾說般若得無量福德」**

說法者讚歎無量無邊無上法──所謂「般若波羅蜜」，亦得無量無邊福德。

若為人說，人[[38]](#footnote-38)鈍根、福德薄，故得福少；諸天利根、福德多、福田勝，故得福多。

故佛[[39]](#footnote-39)說：「行者，齋日，諸天及大眾中說般若，得福無量。」

**$二、佛述成，並明得無量福德之因緣**

**$（一）佛述成**

此中佛可須菩提所言。

**$（二）明得無量福德之因緣**

**$1、歎般若為大珍寶，能拔苦，能與樂**

復自說無量福（516b）德因緣，所謂般若波羅蜜是大珍寶波羅蜜。

如如意寶珠能滿一切人願；是般若波羅蜜能滿一切眾生願，所謂離苦、得樂。[[40]](#footnote-40)

**離****苦**者，般若波羅蜜能拔眾生地獄、畜生、餓鬼及人中貧窮。

**與樂**者，能與剎利大姓乃至阿耨多羅三藐三菩提。

是樂因緣善法，般若波羅蜜中廣說，所謂十善道乃至一切智。

如如意寶能出衣服、飲食、金銀等，隨意所須；般若波羅蜜亦如是，能令得十善道乃至一切智、剎利大姓乃至佛。以是事故，名為「^珍寶波羅蜜^^」。

**$2、歎般若為無所得珍寶**

**$（1）釋「珍寶波羅蜜中，無有法可得若生若滅」**

復次，「^珍寶波羅蜜^^」者，如人得如意寶，則隨意所須皆得，失則憂惱；是般若波羅蜜**不生不滅**，常不失，世世與眾生樂，末後令得佛道。

**$（2）釋「珍寶波羅蜜，亦無有法若善若不善」**

如人得如意寶，則心生自高，輕賤他人，是為衰因緣；若人得**世間般****若波羅蜜**，亦如是分別，著諸善法、捨諸惡法，生高心、輕蔑餘人，則開諸罪門。

珍寶般若波羅蜜，**出世間般若波羅蜜**中，**不分別****善、不善**，是名「^大珍寶波羅蜜^^」，能利眾生，畢竟無憂。[[41]](#footnote-41)

**$`1849`3、歎般若為無染珍寶**

是珍寶波羅蜜，「善法」尚不能**污染**，何況「不善法」！

**$（三）勸菩薩如般若而行故得利益**

**$1、能自利利他，斷諸戲論，嚴土熟生**

**$（1）自利──無有法愛，斷諸戲論**

如此中說「^如是亦不知^^」者，如上說般若相，[[42]](#footnote-42)亦不[[43]](#footnote-43)作是知、不作知者；不取相，亦不生著、不分別、不得定相。是名「無有過患、無有法愛、斷諸戲論」。

**$（2）利他──成熟諸眾生，嚴淨佛國土**

如是人能實修行般若波羅蜜，以法禮佛、自得實法利益故，能利益[[44]](#footnote-44)眾生；能自離惡、能令眾生離惡故，得淨佛世界[[45]](#footnote-45)。

用無所得方便力故，知諸法畢竟寂滅相，而能為眾生故起諸善法。

**$2、明般若無有力、無非力，即是諸法實相，常住不異**

**$（1）釋「無有力、無非力」乃至「不捨、不與」**

**$A、詳辨「無有力、無非力」**

般若波羅蜜畢竟清淨故，無力、無（516c）非力。譬如虛空，雖無有法，而因虛空得有所作。[[46]](#footnote-46)

無有一法定相可著──故無有力；

得諸法實相，於諸善法無礙，乃至降魔成佛──非無有力。

**$B、例餘**

「不受不與」、「不生不滅」等乃至「不捨有為法，不與無為法」，亦如是。

**$（2）釋因由：法性常住，不謬不失故**

此中說因緣：「有佛、無佛，諸法性常住世間。」

「^諸法性^^」者，即是諸法實相──「諸法實相」者，即是般若波羅蜜。[[47]](#footnote-47)

若以常、無常等求諸法實相，是皆為錯。

若人[[48]](#footnote-48)入法性中求[[49]](#footnote-49)，則無有錯謬；法性常故不失[[50]](#footnote-50)。

^【**經**】

**$肆、諸天得益稱歎，佛示轉法輪真義**

**$（壹）諸天歡喜供養，稱歎見第二法輪轉**

爾時，諸天子虛空中立，發大音聲，踊躍歡喜，以漚[[51]](#footnote-51)鉢羅華、波頭摩華[[52]](#footnote-52)、拘物頭華[[53]](#footnote-53)、`1850`分陀利華[[54]](#footnote-54)而散佛上，如[[55]](#footnote-55)是言：「我等於閻浮提見第二法輪轉[[56]](#footnote-56)。」

是中無量百千天子得無生法忍。

**$（貳）佛答**[[57]](#footnote-57)

**$一、法輪非第一轉、非第二轉，無法有法空故無轉還**

佛告須菩提：「是法輪[[58]](#footnote-58)非第一轉、非第二轉。是般若波羅蜜不為轉故出[[59]](#footnote-59)、不為還故出，無法[[60]](#footnote-60)有法空故。」[[61]](#footnote-61)

**$二、諸法自相空故，般若波羅蜜無轉無還**

**$（一）須菩提問**

須菩提白佛言：「世尊！云何無法有法空故，般若波羅蜜不為轉、不為還故出？」

**$（二）佛答**

佛言：「般若波羅蜜般若波羅蜜**相空**，乃至檀波羅蜜檀波羅蜜相空；內空內空相空，乃至無法有法空無法有法空相空；四念處四念處相空，乃至八聖道分八聖道分相空；佛十力佛十力相空，乃至十八不共法十八不共法相空；須陀洹果須陀洹果相空，斯陀含果斯陀含果相空，阿那含果阿那含果相空，阿羅漢果阿羅漢果相空，辟支佛道辟支佛道相空，一切種智一切種智**相****空**。」[[62]](#footnote-62)

**$伍、須菩提歡喜稱歎，以二諦說般若**

**$（壹）須菩提歎般若波羅蜜是摩訶波羅蜜，雖得無上菩提亦無所得，雖轉法輪而無所轉**

須菩提白佛言：「世尊！諸菩薩摩訶薩般若波羅蜜是摩訶波羅蜜！

`1851`何以故？雖一切（517a）法**自相**[[63]](#footnote-63)**空**，而諸菩薩摩訶薩因般若波羅蜜得阿耨多羅三藐三菩提，亦無法可得。

轉法輪，亦無法可轉，亦無法可還；是摩訶般若[[64]](#footnote-64)波羅蜜中，亦無有法可見。何以故？是法不可得若轉、若還，**一切法畢竟不生故**。

何以故？是**空相**不能轉、不能還，**無相相**不能轉、不能還，**無作相**不能轉、不能還。[[65]](#footnote-65)

**$（貳）以二諦說般若**

**$一、世俗諦──十門清淨說**

若能如是（1）說般若波羅蜜，（2）教、（3）照[[66]](#footnote-66)、（4）開、（5）示，（6）分別，（7）顯現，[[67]](#footnote-67)（9）解釋，（10）淺易──有能如是教者，是名清淨說般若波羅蜜。[[68]](#footnote-68)

**$二、勝義諦──畢竟空無說者，亦無畢定福田**

亦無說者、亦無受者、亦無證者；若無說、無受、無證，亦無滅者，是說法中亦無畢定福田。」^^[[69]](#footnote-69)

【**論**】釋曰[[70]](#footnote-70)：

**$肆、諸天得益稱歎，佛示轉法輪真義**

**$（壹）諸天歡喜供養，稱歎見第二法輪轉**

**$一、諸天歡喜供養稱歎**

諸天聞般若，大[[71]](#footnote-71)歡喜踊躍。

諸天身輕利根，分別著相，知有輕重；聞般若波羅蜜畢竟清淨、平等實相，大利益眾生，無有過者，是故踊[[72]](#footnote-72)躍歡喜。

起身業、口業──持供養具蓮華等，供養於佛，作是言：「^我等於閻浮提見第二法輪轉。^^」

**$`1852`二、釋疑**

**$（一）佛說法皆名轉法輪，今云何言「第二法輪轉」**

問曰：初說法令人得道，是名轉法輪，今何以言「第二法輪轉[[73]](#footnote-73)」？

若以佛說名為轉法輪者，皆是法輪，何限第二？

答曰：初說法名定實一法輪，因初轉乃至法盡，通名為「轉」。

是諸天見是會中多有人發無上道，得[[74]](#footnote-74)無生法忍──見是利益，故讚言「第二轉法輪」。

初轉法輪──八萬諸天得無生法忍，阿若憍陳如一人得初道。

今無量諸天得無生法忍，是故說「第二法輪轉[[75]](#footnote-75)」。

今轉法輪似如初轉。

**$（二）云何以今勝事喻昔劣事**

問曰：今轉法輪，多人得道；初轉法輪，得道者少。云何以大喻小？

答曰：諸佛事有二種：一者、密[[76]](#footnote-76)，二者、現。[[77]](#footnote-77)

初轉法（517b）輪──

**聲聞人**見八萬、一人得初道。

**諸菩薩**見無數阿僧祇人得聲聞道；無數人種辟支佛道因緣；無數阿僧祇人發無上道心；無數阿僧祇人行六波羅蜜道，得諸深三昧陀羅尼門；十方無量眾生得無生法忍；無量阿僧祇眾生從初地中乃至十地住；無量阿僧祇眾生得一生補處；無量阿僧祇眾生得坐道場，聞是法，疾成佛道。如是等不可思議相，是名密轉法輪相。[[78]](#footnote-78)

譬如大雨，大樹則多受，小樹則少受。[[79]](#footnote-79)

以是故，當知初轉法輪亦大，以[[80]](#footnote-80)後喻前無咎！

**$（貳）佛示轉法輪真義**

**$一、法輪非第一轉、非第二轉，無法有法空故般若無轉還**

**$（一）釋「法輪非第一轉、非第二轉」**

「^轉法輪，非一、非二^^」者，為**畢竟****空**及轉法輪果報涅槃[[81]](#footnote-81)故如是說──是則因中說果。

**$`1853`（二）釋「無法有法空故般若無轉還」**

法輪[[82]](#footnote-82)即是般若波羅蜜；[[83]](#footnote-83)是般若波羅蜜無起無作相，故無轉無還。

如十二因緣中說：無明畢竟空故，不能實生諸行等；無明虛妄顛倒、無有實定故，無法可滅。[[84]](#footnote-84)

說「世間生法」，故名為「轉」；說「世間滅法」，故名為「還」。般若波羅蜜中無此二事，故說「無轉、無還」。

「^**無法有法空故**^^」[[85]](#footnote-85)──「無轉」是「有法空」，「無還」是「無法空」。

**$二、諸法自相空故，般若波羅蜜無轉無還──辨「問空答空」之意**

問曰：須菩提何以作是問──「^有法無法空故，般若波羅蜜不為轉、不為還故出^^」？而佛還以空答？

答曰：

**$（一）以無法有法空破非有非無，故說「無有轉，無有還」**

有人說：諸法有四種相[[86]](#footnote-86)：一者、說「有」，二者、說「無」，三者、說「亦有亦無」，四者、說「非有非無」。

是中，邪憶念故四種邪行；著此四法故，名為邪道。

是中，正憶念故四種正行；中[[87]](#footnote-87)不著故，名為正道。

是中破「非有非無」，故名「無法有法空」。

佛說乃至破「非有非無」，故說「無有轉，無有還」。

**$（二）佛更說有法無法亦自相空，故說般若波羅蜜無轉、無還**

破「非有非無」有二種：一者、用上三句破，二者、用涅槃實（517c）相破。[[88]](#footnote-88)

須菩提雖知佛以涅槃破有無，是中有新發意菩薩，或錯謬故用三句破非有非無，於無法有法空中還生邪見；是[[89]](#footnote-89)故佛說「有法無法亦**自相空**」，是故說「般若波羅蜜無轉、無還」。

般若波羅蜜中**無**般若波羅蜜**相**，一切法無相[[90]](#footnote-90)故；乃至檀波羅蜜亦如是。內空乃至一切種智**相空**，亦如是。

**$`1854`伍、須菩提歡喜稱歎，以二諦說般若**

**$（壹）須菩提歎般若波羅蜜是摩訶波羅蜜，雖得無上菩提亦無所得，雖轉法輪而無所轉**

**$一、總說**

爾時，須菩提及大眾歡喜讚歎般若波羅蜜，作是言：「大波羅蜜，所謂般若波羅蜜！」

「^大波羅蜜^^」者，所謂一切法雖自性空，而般若波羅蜜能利益菩薩，令得阿耨多羅三藐三菩提；[[91]](#footnote-91)雖得，亦無所得；雖轉法輪，亦無所轉。

**$二、別釋**

**$（一）一切法自性空故，雖得無上菩提亦無所得──一切皆空而歎般若為大波羅蜜**

問曰：若諸法空、般若波羅蜜空、阿耨多羅三藐三菩提亦空，不應讚「般若為摩訶波羅蜜」？

答曰：此中說：「**一切法自性空故**，自性空中亦無自性空，是故名摩訶波羅蜜。」若無空相，不應作難。

以畢竟空故無所礙[[92]](#footnote-92)，而能行諸善法，得阿耨多羅三藐三菩提──世俗法故，非第一義。

**$（二）一切法畢竟不生故，雖轉法輪亦無轉還**

諸佛雖說法，令他得道、破煩惱；從此至彼，名為「轉」。

今我等諸[[93]](#footnote-93)煩惱虛誑[[94]](#footnote-94)、顛倒、妄語、無有定相；若無定相，為何所斷？[[95]](#footnote-95)若無所斷，亦無轉、無還，是故說「雖轉法輪，亦無轉還」。

何以故？是般若波羅蜜中，無有法五眼所能見若轉、若還，**一切法從本已來畢竟不生故**。

**$（三）入三解脫門，雖轉法輪，亦無轉還**

是自性空、畢竟空，非轉相[[96]](#footnote-96)、非還相──畏墮常故「不轉」，畏墮滅故「不還」；畏墮有故「不轉」，畏墮無故「不還」；畏著世間故「不轉」，畏著涅槃故「不還」。

如是自性空、畢竟空、十八空等無量諸空──是**空解脫門**，不轉、不（518a）還。[[97]](#footnote-97)

**無相、無作**亦如是。

入是**三解脫門**，捨我我所心，是名說得解脫。

**$（貳）以二諦說般若**

**$一、世俗諦──十門清淨說**[[98]](#footnote-98)

能如是不取相、不著心，說般若波羅蜜，教、照等。

`1855`（1）「^說^^」者，若案[[99]](#footnote-99)文，若口傳。

（2）「^教^^」者，為人讚般若，令受持、讀、誦、正憶念。

（3）「^照^^」者，如人執燈照物；若人不知般若，以智慧明照之令知。

（4）「^開^^」者，如寶藏閉門，雖有好物而不能得；若開其門，則隨意所取。

如人疑不信般若者，開邪疑扉、折無明關，是人則隨意所取。

（5）「^示^^」者，如人眼視不明，指示好醜；

如人有小信小智者，示是道非道、是利是失等。

（6）「^分別^^」者，分別諸法──是善是不善、是罪是福、是世間是涅槃。經書略說，難解難信；能廣為[[100]](#footnote-100)分別解說，令得信解。

（7）「^顯現^^」者，佛為種種眾生說種種法──或時毀呰善法、助不善法，趣令眾生得解。

（8）「^說法^^」者，說佛意趣以應眾生，令知輕重相。

（9）「^解釋^^」者，如囊中寶物，繫口則人不知；若為人解經卷囊，解釋義理。

又如重物，披析令輕；種種因緣譬喻，解釋本末令易解。

（10）「^淺易^^」者，如深水難渡，有人分散此水令淺，則渡者皆易；般若波羅蜜如水甚深，論議方便力故種種說，能令淺易，乃至小智之人皆能信解。

能以十種為首說甚深義，是名「清淨說般若波羅蜜義」。

**$二、勝義諦──畢竟空無說者，亦無畢定福田**

**$（一）釋「第一義中無說乃至無福田」**

第一義中，實[[101]](#footnote-101)無所說──畢竟空故「^無說^^」，無說故「^無受^^」，無受故「^無證^^」，無證故「無滅諸煩惱者」，若無滅煩惱則「^無福田^^」。

**$（二）釋「受乃至無畢定福田」**

「^受^^」者名信受、讀、誦。

行是法，得沙門果、無生法忍，是名為「證」。

證時，諸煩惱滅，得有餘涅槃。

得有餘涅槃故是畢定福田。

畢定者，諸法同無餘涅（518b）槃性，故說[[102]](#footnote-102)「^無畢定福田^^」。

**`1856`〈<品 n="44" t="諸波羅蜜品">釋諸波羅蜜品第四十四**[[103]](#footnote-103)**</品>〉**

**（大正25，518b2-522a6）**

^【**經**】

**$陸、歎般若導諸行到彼岸究竟**[[104]](#footnote-104)

**$（壹）法說歎**（No.01～No.17）

爾時，慧命須菩提白佛言：

**$一、無邊波羅蜜，如虛空無邊故**（No.01）

「世尊！無邊波羅蜜是般若波羅蜜。」

佛言：「如虛空無邊故。」（一）[[105]](#footnote-105)

**$二、等波羅蜜，一切法等故**（No.02）

「世尊！等波羅蜜是般若波羅蜜。」

佛言：「諸法等故。」[[106]](#footnote-106)（二）

**$三、離波羅蜜，畢竟空故**（No.03）

「世尊！離波羅蜜是般若波羅蜜。」

佛言：「畢竟空故。」（三）

**$四、不壞波羅蜜，一切法不可得故**（No.04）

「世尊！不壞波羅蜜是般若波羅蜜。」

佛言：「一切法不可得故。」[[107]](#footnote-107)（四）

**$五、無彼岸波羅蜜，無名無身故**（No.05）

「世尊！無彼岸波羅蜜是般若波羅蜜。」

佛言：「無名無身故。」[[108]](#footnote-108)（五）

**$`1857`六、空種波羅蜜，出入息不可得故**（No.06）

「世尊！空種波羅蜜是般若波羅蜜。」

佛言：「入出息不可得故。」[[109]](#footnote-109)（六）

**$七、不可說波羅蜜，覺觀不可得故**（No.07）

「世尊！不可說波羅蜜是般若波羅蜜。」

佛言：「覺觀不可得故。」（七）

**$八、無名波羅蜜，受、想、行、識不可得故**（No.08）

「世尊！無名波羅蜜是般若波羅蜜。」

佛言：「受、想、行、識不可得故。」[[110]](#footnote-110)（八）

**$九、無去波羅蜜，一切法無來無去故**（No.09）

「世尊！不去波羅蜜是般若波羅蜜。」

佛言：「一切法不來故。」[[111]](#footnote-111)（九）

**$十、無移波羅蜜，一切法不可伏故**（No.10）

「世尊！無移[[112]](#footnote-112)波羅蜜是般若波羅蜜。」

佛言：「一切法不可伏[[113]](#footnote-113)故。」[[114]](#footnote-114)（十）

**$十一、盡波羅蜜，一切法畢竟盡故**（No.11）

「世尊！盡波羅蜜是般若波羅蜜。」

佛言：「一切法畢竟盡故。」[[115]](#footnote-115)（十一）

**$十二、無生波羅蜜，一切法不滅故**（No.12）

「世尊！不生波羅蜜是般若波羅蜜。」

佛言：「一切法不滅故。」（十二）

**$`1858`十三、不滅波羅蜜，一切法不生故**（No.13）

「世尊！不滅波羅蜜是般若波羅蜜。」

佛言：「一切法不生故。」[[116]](#footnote-116)（十三）

**$十四、無作波羅蜜，作者不可得故**（No.14）

「世尊！無作波羅蜜是般若波羅蜜。」

佛言：「作者不可得故。」（十四）

**$十五、無知波羅蜜，知者不可得故**（No.15）

「世尊！無知波羅蜜是般若波羅蜜。」

佛言：「知者不可得故。」[[117]](#footnote-117)（十五）

**$十六、不到波羅蜜，生死不可得故**（No.16）

「世尊！不到波羅蜜是般若波羅蜜。」

佛言：「生死不可得故。」[[118]](#footnote-118)（十六）

**$十七、不失波羅蜜，一切法不失故**（No.17）

「世尊！不失波羅蜜是般若波羅蜜。」

佛言：「一切法不失故。」（十七）^^

【**論**】釋曰：

**$陸、歎般若導諸行到彼岸究竟**

**$（壹）法說歎**（釋No.01～No.17）

**$一、無邊波羅蜜，如虛空無邊故**（No.01）

**$（一）須菩提歎般若波羅蜜之殊勝**

「^無邊波羅蜜^^」者，須菩提聞佛說大珍寶波羅蜜義，[[119]](#footnote-119)因而自讚般若[[120]](#footnote-120)為[[121]](#footnote-121)摩訶波羅蜜；[[122]](#footnote-122)又以智慧深入種種法門，觀般若波羅蜜如大[[123]](#footnote-123)海水無量無邊；深知般若（518c）`1859`波羅蜜功德，因發大歡喜；欲以種種因緣讚歎般若，是故白佛言：「^世尊！無邊波羅蜜是般若波羅蜜。^^」

**$（二）辨「無邊」義**

**$1、從品初至末皆是「無邊義」，廣說則無量**

「無邊」義，從品初至竟，皆是無邊義；妨說餘事故略說，若廣說則無量。

**$2、得般若波羅蜜，則無「常、無常」等諸邊，故言無邊**

復次，常是一邊、無常是一邊，我、無我，有、無[[124]](#footnote-124)，世間有邊、無邊，眾生有邊、無邊──如是等法，名為邪見邊；[[125]](#footnote-125)得般若波羅蜜，則無是諸邊，故言「無邊」。[[126]](#footnote-126)

**$3、如虛空無邊，般若波羅蜜亦無邊**

復次，譬如物盡處名為「邊[[127]](#footnote-127)」，虛空無色無形故無邊。

般若波羅蜜畢竟清淨故無有邊、無有盡、無[[128]](#footnote-128)取處、無受[[129]](#footnote-129)處；是[[130]](#footnote-130)故佛答：「如虛空無邊故，般若波羅蜜亦無邊。」

**$二、等波羅蜜，一切法等故**（No.02）

菩薩得法忍，觀一切法皆平等，是故說「一切法等」，故言「^等波羅蜜^^」。

**$三、離波羅蜜，畢竟空故**（No.03）

菩薩用畢竟空心離諸煩惱，亦離諸法，是故名「^離波羅蜜^^」。

**$四、不壞波羅蜜，一切法不可得故**（No.04）

菩薩用是般若波羅蜜，總相、別相求諸法，不得定相如毛髮許；以不可得故，於一切法心不著。

若有邪見戲論人用邪見著心，欲破壞是菩薩；是菩薩無所著故，不可破壞，是名「^不壞波羅蜜^^」。

**$五、無彼岸波羅蜜，無名無身故**（No.05）

此岸名為生死，彼岸名[[131]](#footnote-131)涅槃，中有諸煩惱大河；[[132]](#footnote-132)一切出家人欲捨此岸，貪著彼岸；而般若波羅蜜無彼岸──彼岸是涅槃，無色無名，是故說：「^無色無名故，是名無彼岸波羅蜜。^^」

**$`1860`六、空種波羅蜜，出入息不可得故**（No.06）

有虛空則有出入息，出入息皆從虛誑業因緣生；出者非入，入者非出，念念生滅，不可得實相；息不可得故，一切法亦不可得；不可得故，名「^空種波羅蜜^^」。

**$七、不可說波羅蜜，覺觀不可得故**（No.07）

一切法空寂相故不須覺觀；覺觀無故，則無言說；無言說故，說「般若波羅蜜斷語言道」，是故名「^不可說波羅蜜^^」。

**$八、無名波羅蜜，受、想、行、識不可得故**（No.08）

二法攝一切法，所謂名、色──（519a）四大及造色，色所攝；受等四眾，名所攝。

分別諸法者說：「般若波羅蜜是智慧相，故『名』所攝。」

今實不離色是名、不離名是色[[133]](#footnote-133)，是般若波羅蜜無知相，故說「受、想、行、識不可得」，故言「^無名波羅蜜^^」。

**$九、無去波羅蜜，一切法無來無去故**（No.09）

一切法無來無去故，名「^無去波羅蜜^^」。

**$十、無移波羅蜜，一切法無人能破故**（No.10）

般若波羅蜜是三世十方佛法藏，以三法印印[[134]](#footnote-134)，無天無人能破，故名「^無移波羅蜜^^」。

**$十一、盡波羅蜜，一切法畢竟盡故**（No.11）

諸有為法念念盡滅，無有住時。若爾者，過去法不盡，未來法亦不盡，現在法不住故不盡；三世盡不可得故，名為「畢竟盡」；畢竟盡故，名「^盡波羅蜜^^」。

**$十二、無生波羅蜜，一切法不生故**（No.12）

一切法三世中生不可得故無生，無生故名「^無生波羅蜜^^」。

**$十三、不滅波羅蜜，一切法不滅故**（No.13）

「^不滅波羅蜜^^」亦如是。

**$十四、無作波羅蜜，作者不可得故**（No.14）

作有二種：一者、眾生作，二者、法作。[[135]](#footnote-135)

**眾生作**者，布施、持戒等；

**法作**者，火燒、水爛，心識所知。

眾生空故，無作者；一切法鈍，不起作[[136]](#footnote-136)相故，法亦不作──是二無作，故名「^無作波羅蜜^^」。

**$十五、無知波羅蜜，知者不可得故**（No.15）

「^無知波羅蜜^^」亦如是，一切法鈍故[[137]](#footnote-137)無所知。

**$`1861`十六、不到波羅蜜，生死不可得故**（No.16）

天眼見有生死。

用空慧眼見，生死不可得；生死不可得故，今世眾生死，無到後世者，但五眾先業因緣相續生，故名「^不到波羅蜜^^」。

**$十七、不失波羅蜜，一切法不失故**（No.17）

般若波羅蜜不失諸法實相，亦能令一切法不失實相；離般若波羅蜜，一切法皆失。觀一切法實相，得般若波羅蜜，是故名「^不失波羅蜜^^」。

^【**經**】

**$（貳）譬喻歎**（No.18～No.22）

**$一、夢波羅蜜，夢中所見不可得故**（No.18）

「世尊！夢波羅蜜是般若波羅蜜。」

佛言：「乃至夢中所見不可得故。」（十八）[[138]](#footnote-138)

**$二、響波羅蜜，聞聲者不可得故**（No.19）

「世尊！響波羅蜜是般若波羅蜜。」

佛言：「聞聲者不可得故。」（十九）

**$三、影波羅蜜，鏡面不可得故**（No.20）

「世尊！影波羅蜜是般若波羅蜜。」

佛言：「鏡面不可得故。」[[139]](#footnote-139)（二十）

**$四、焰波羅蜜，水流不可得故**（No.21）

「世尊！焰[[140]](#footnote-140)波羅蜜是般若波羅蜜。」（519b）

佛言：「水流不可得故。」[[141]](#footnote-141)（二十一）

**$`1862`五、幻波羅蜜，術事不可得故**（No.22）

「世尊！幻波羅蜜是般若波羅蜜。」

佛言：「術事不可得故。」[[142]](#footnote-142)（二十二）

**$（參）離過歎**（No.23～No.43）

**$一、不垢波羅蜜，諸煩惱不可得故**（No.23）

「世尊！不垢波羅蜜是般若波羅蜜。」

佛言：「諸煩惱不可得故。」（二十三）

**$二、無淨波羅蜜，煩惱虛誑故**（No.24）

「世尊！無淨波羅蜜是般若波羅蜜。」

佛言：「煩惱虛誑故。」[[143]](#footnote-143)（二十四）

**$三、不污波羅蜜，處不可得故**（No.25）

「世尊！不污波羅蜜是般若波羅蜜。」

佛言：「處不可得故。」[[144]](#footnote-144)（二十五）

**$四、不戲論波羅蜜，一切戲論憶想分別滅故**（No.26）

「世尊！不戲論波羅蜜是般若波羅蜜。」

佛言：「一切戲論破故。」（二十六）

**$五、無念波羅蜜，一切念破故**（No.27）

「世尊！不念波羅蜜是般若波羅蜜。」

佛言：「一切念破故。」[[145]](#footnote-145)（二十七）

**$六、不動波羅蜜，法性常住故**（No.28）

「世尊！不動波羅蜜是般若波羅蜜。」

佛言：「法性常住故。」[[146]](#footnote-146)（二十八）

**$`1863`七、無染波羅蜜，知一切法妄解故**（No.29）

「世尊！無染波羅蜜是般若波羅蜜。」

佛言：「知一切法妄解故。」[[147]](#footnote-147)（二十九）

**$八、不起波羅蜜，一切法無分別故**（No.30）

「世尊！不起波羅蜜是般若波羅蜜。」

佛言：「一切法無分別故。[[148]](#footnote-148)」[[149]](#footnote-149)（三十）

**$九、寂滅波羅蜜，一切法相不可得故**（No.31）

「世尊！寂滅波羅蜜是般若波羅蜜。」

佛言：「一切法相不可得故。」（三十一）

**$十、無欲波羅蜜，欲自性不可得故**（No.32）

「世尊！無欲波羅蜜是般若波羅蜜。」

佛言：「欲不可得故。」[[150]](#footnote-150)（三十二）

**$十一、無瞋波羅蜜，瞋恚性畢竟無所有故**（No.33）

「世尊！無瞋波羅蜜是般若波羅蜜。」

佛言：「瞋恚不實故。」（三十三）

**$十二、無癡波羅蜜，無明黑闇破故**（No.34）

「世尊！無癡波羅蜜是般若波羅蜜。」

佛言：「無明黑闇滅故。」（三十四）

**$十三、無煩惱波羅蜜，分別憶想虛妄故**（No.35）

「世尊！無煩惱波羅蜜是般若波羅蜜。」

佛言：「分別憶想虛妄故。」[[151]](#footnote-151)（三十五）

**$`1864`十四、無眾生波羅蜜，眾生無所有故**（No.36）

「世尊！無眾生波羅蜜是般若波羅蜜。」

佛言：「眾生無所有故。」（三十六）

**$十五、斷波羅蜜，諸法不起故**（No.37）

「世尊！斷[[152]](#footnote-152)波羅蜜是般若波羅蜜。」

佛言：「諸法**不起**故。」[[153]](#footnote-153)（三十七）

**$十六、無二邊波羅蜜，離二邊故**（No.38）

「世尊！無二邊波羅蜜是般若波羅蜜。」

佛言：「離二邊故。」（三十八）

**$十七、不破波羅蜜，一切法不相離故**（No.39）

「世尊！不破波羅蜜是般若波羅蜜。」

佛言：「一切法不相離故。」[[154]](#footnote-154)（三十九）

**$十八、不取波羅蜜，過聲聞、辟支佛地故**（No.40）

「世尊！不取波羅蜜是般若波羅蜜。」

佛言：「過聲聞辟支佛地故。」[[155]](#footnote-155)（四十）

**$十九、無分別波羅蜜，妄想分別不可得故**（No.41）

「世尊！不分別波羅蜜是般若波羅蜜。」

佛言：「諸妄想不可得故。」（四十一）

**$二十、無量波羅蜜，一切法量不可得故**（No.42）

「世尊！無量波羅蜜是般若波羅蜜。」

佛（519c）言：「諸法量不可得故。」[[156]](#footnote-156)（四十二）

**$`1865`二十一、虛空波羅蜜，一切法無所有故**（No.43）

「世尊！虛空波羅蜜是般若波羅蜜。」

佛言：「一切法無所有故。」[[157]](#footnote-157)（四十三）^^

【**論**】釋曰：

**$（貳）譬喻歎**（釋No.18夢波羅蜜～No.22幻波羅蜜）

**$一、夢波羅蜜，夢中所見不可得故**（No.18）

須菩提讚般若波羅蜜，示眾生世間空如夢。

佛言：夢亦不可得故名「^夢波羅蜜^^」[[158]](#footnote-158)。

**$二、響波羅蜜，影波羅蜜，焰波羅蜜，幻波羅蜜皆不可得故**（No.19～No.22）

響、影、焰、幻[[159]](#footnote-159)亦如是。

**$三、本事皆空，是喻亦空**

人心以聲為實，以響為虛；影以人[[160]](#footnote-160)面鏡為實，像為虛；焰以風、塵、日光為實，水為虛；幻以祝術[[161]](#footnote-161)為實，祝術所作為虛。

須菩提讚般若以喻為空。

佛說喻、本事皆空；本事皆空故，是喻亦空。

**$（參）離過歎**（釋No.23無垢波羅蜜～No.43虛空波羅蜜）

**$一、不垢波羅蜜：諸煩惱不可得故，二、無淨波羅蜜：煩惱虛誑故**

**$（一）明「無垢波羅蜜」**（No.23）

是般若波羅蜜無垢，能斷滅一切垢。

佛言：諸煩惱從本已來常無，今何所斷？是故名「^無垢波羅蜜^^」。

**$（二）明「無淨波羅蜜」**（No.24）

「^無淨波羅蜜^^」亦如是。

無煩惱即是「淨」。

**$三、不污波羅蜜，處不可得故**（No.25）

淫欲、瞋恚等諸煩惱名為「污」；是般若波羅蜜，一切垢法所不污。

六情是諸煩惱處；六情及一切法，諸煩惱緣處、住處皆不可得，故名「^不污波羅蜜^^」。

**$`1866`四、不戲論波羅蜜，一切戲論憶想分別滅故**（No.26）

得是般若波羅蜜，一切戲論憶想分別滅，故名「^不戲論波羅蜜^^」。

**$五、無念波羅蜜，一切念破故**（No.27）

一切法畢竟空故，無憶[[162]](#footnote-162)、無念相[[163]](#footnote-163)；無憶、無念相，故名「^無念波羅蜜^^」。

**$六、不動波羅蜜，法性常住**（No.28）

住法性菩薩，一切論議者所不能勝，一切結使邪見所不能覆；一切法無常破壞，心不生憂──如是等因緣，故名「^不動波羅蜜^^」。

**$七、無染波羅蜜，知一切法妄解故**（No.29）

一切法妄解，非但愛染，故名「^無染波羅蜜^^」。[[164]](#footnote-164)

**$八、不起波羅蜜，一切法無分別故**（No.30）

憶想分別是一切結使根本；有結使，能起後身業。

知憶想分別虛妄，一切後世生業更不復起故，是名「^不起波羅蜜^^」。

**$九、寂滅波羅蜜，一切法相不可得故**（No.31）

般若波羅蜜中不取三毒火相，故言「^寂滅波羅蜜^^」。

佛言：「非但三毒相寂滅，一切法相不可得故。」

**$十、無欲波羅蜜，欲自性不可得故**（No.32）

是般若波羅蜜，乃至善法中尚不貪，何況餘欲！

佛（520a）說：「欲，從本已來不可得故。」

貪欲虛誑，自性不可得，故名「^無欲波羅蜜^^」──非是離欲故名無欲。[[165]](#footnote-165)

**$十一、無瞋波羅蜜，瞋恚性畢竟無所有故**（No.33）

瞋恚性畢竟無所有，故名「^無瞋波羅蜜^^」──非是離瞋故名無瞋。

**$十二、無癡波羅蜜，無明黑闇破故**（No.34）

一切法中，無明黑闇破，故名「^無癡波羅蜜^^」──非是滅癡故名無癡。

**$十三、無煩惱波羅蜜，分別憶想虛妄故**（No.35）

「^無煩惱波羅蜜^^」者，菩薩得無生法忍故，一切煩惱滅。

佛言：「憶想分別是煩惱根本；憶想尚無，何況煩惱！」

故名「^無煩惱波羅蜜^^」。[[166]](#footnote-166)

**$十四、無眾生波羅蜜，眾生無所有故**（No.36）

般若能破無眾生中有眾生顛倒，故名「^無眾生波羅蜜^^」。

佛言：「是眾生從本已來不生、無所有，故名無眾生。」

**$`1867`十五、斷波羅蜜，諸法不起故**（No.37）

須菩提意：以般若波羅蜜能斷一切有漏法，故名「^斷波羅蜜^^」。

佛言：「諸法不起不生、無所作。」諸法自然斷相，故名「斷」。

**$十六、無二邊波羅蜜，離二邊故**（No.38）

「二邊」者，所謂我、無我，斷、無斷，可斷法、無斷法，常、滅，有、無──如是等無量二邊；般若波羅蜜中無是諸邊，故名「^無二邊波羅蜜^^」。

佛言：「是諸邊從本已來無，但以虛誑顛倒故著；菩薩求實事故，離是顛倒邊。」

**$十七、不破波羅蜜，一切法不相離故**（No.39）

是般若波羅蜜一相[[167]](#footnote-167)、空故，不可破。

佛言：「不但般若波羅蜜，一切法皆無定異相。」

如果不離因，因不離果；有為法不離無為法，無為法不離有為法；般若波羅蜜不離一切法，一切法不離般若波羅蜜[[168]](#footnote-168)──一切法實相即是般若波羅蜜，故名「^不破波羅蜜^^」。

「破」者，所謂諸法各各離散。

**$十八、不取波羅蜜，過聲聞、辟支佛地故**（No.40）

一切法，常、無常等過失；是故般若波羅蜜不取一切法。

佛言：「一切法乃至二乘出世間清淨法，亦不取。」

故名「^不取波羅蜜^^」。

**$十九、無分別波羅蜜，妄想分別不可得故**（No.41）

「分別」名取相生心，妄想分別；般若波羅蜜[[169]](#footnote-169)是實相故，無是妄想分別。

佛言：「因憶想分別，有無分（520b）別；今憶想分別從本已來無，故名^無分別波羅蜜。^^」

**$二十、無量波羅蜜，一切法量不可得故**（No.42）

**$（一）無量波羅蜜，般若波羅蜜出四無量故**

般若波羅蜜出四無量，故名「^無量波羅蜜^^」。

**$（二）無量，涅槃無量法故**

復次，畢竟空，為得[[170]](#footnote-170)涅槃無量法，故名「無量」。

**$（三）無量，智慧所不能到邊崖**

復次，智慧所不能到邊崖，是名「無量」。是[[171]](#footnote-171)名六情所籌度；是法空、無相、無生滅，六情所不能量。何以故？物多而量器小故。

**$`1868`（四）無量，色等一切法不可得故**

佛言：「非但是般若波羅蜜無量，色等一切法不可得，故皆無量。」

**$二十一、虛空波羅蜜，一切法無所有故**（No.43）

如虛空無色無形，無所能作；般若波羅蜜亦如是。

佛言：非但虛空無所有，色等諸法皆無所有，故名「^虛空波羅蜜^^」。

^【**經**】

**$（肆）得門歎**（No.44～No.90）

**$一、歎行無不成**

**$（一）無常等觀**[[172]](#footnote-172)（No.44～No.48）

**$1、無常波羅蜜，一切法破壞故**（No.44）

「世尊！無常波羅蜜[[173]](#footnote-173)是般若波羅蜜。」

佛言：「一切法破壞故。」[[174]](#footnote-174)（四十四）[[175]](#footnote-175)

**$2、苦波羅蜜，一切法惱相故**（No.45）

「世尊！苦波羅蜜是般若波羅蜜。」

佛言：「一切法惱[[176]](#footnote-176)相故。」[[177]](#footnote-177)（四十五）

**$3、無我波羅蜜，一切法不著故**（No.46）

「世尊！無我波羅蜜是般若波羅蜜。」

佛言：「一切法不著故。」（四十六）

**$4、空波羅蜜，一切法不可得故**（No.47）

「世尊！空波羅蜜是般若波羅蜜。」

佛言：「一切法不可得故。」（四十七）

**$5、無相波羅蜜，一切法不生故**（No.48）

「世尊！無相波羅蜜是般若波羅蜜。」

佛言：「一切法不生故。」（四十八）

**$`1869`（二）十八空觀**[[178]](#footnote-178)（No.49～No.65）

**$1、內空波羅蜜，內法不可得故**（No.49）

「世尊：內空波羅蜜是般若波羅蜜。」

佛言：「內法不可得故。」（四十九）

**$2、外空波羅蜜，外法不可得故**（No.50）

「世尊！外空波羅蜜是般若波羅蜜。」

佛言：「外法不可得故。」（五十）

**$3、內外空波羅蜜，內外法不可得故**（No.51）

「世尊！內外空波羅蜜是般若波羅蜜。」

佛言：「內外法不可得故。」（五十一）

**$4、空空波羅蜜，空空法不可得故**（No.52）

「世尊！空空波羅蜜是般若波羅蜜。」

佛言：「空空法不可得故。」（五十二）

**$5、大空波羅蜜，一切法不可得故**（No.53）

「世尊！大空波羅蜜是般若波羅蜜。」

佛言：「一切法不可得故。」（五十三）

**$6、第一義空波羅蜜，涅槃不可得故**（No.54）

「世尊！第一義空波羅蜜是般若波羅蜜。」

佛言：「涅槃不可得故。」（五十四）

**$7、有為空波羅蜜，有為法不可得故**（No.55）

「世尊！有為空波羅蜜是般若波羅蜜。」

佛言：「有為法不可得故。」（五十五）

**$8、無為空波羅蜜，無為法不可得故**（No.56）

「世尊！無為空波羅蜜是般若波羅蜜。」

佛言：「無為法（520c）不可得故。」（五十六）

**$9、畢竟空波羅蜜，諸法畢竟不可得故**（No.57）

「世尊！畢竟空波羅蜜是般若波羅蜜。」

佛言：「**諸法畢竟不可得故**。」[[179]](#footnote-179)（五十七）

**$10、無始空波羅蜜，諸法無始不可得故**（No.58）

「世尊！無始空波羅蜜是般若波羅蜜。」

佛言：「諸法[[180]](#footnote-180)無始不可得故。」（五十八）

**$`1870`11、散空波羅蜜，散法不可得故**（No.59）

「世尊！散空波羅蜜是般若波羅蜜。」

佛言：「散法不可得故。」（五十九）

**$12、性空波羅蜜，有為無為法不可得故**（No.60）

「世尊！性空波羅蜜是般若波羅蜜。」

佛言：「有為無為法不可得故。」[[181]](#footnote-181)（六十）

**$13、諸法空波羅蜜，一切法不可得故**（No.61）

「世尊！諸法空波羅蜜是般若波羅蜜。」

佛言：「一切法不可得故。」（六十一）

**$14、自相空波羅蜜，自相離故**（No.62）

「世尊！自相空波羅蜜是般若波羅蜜。」

佛言：「自相離故。」[[182]](#footnote-182)（六十二）

**$15、無法空波羅蜜，無法不可得故**（No.63）

「世尊！無法空波羅蜜是般若波羅蜜。」

佛言：「無法不可得故。」[[183]](#footnote-183)（六十三）

**$16、有法空波羅蜜，有法不可得故**（No.64）

「世尊！有法空波羅蜜是般若波羅蜜。」

佛言：「有法不可得故。」[[184]](#footnote-184)（六十四）

**$17、無法有法空波羅蜜，無法有法不可得故**（No.65）

「世尊！無法有法空波羅蜜是般若波羅蜜。」

佛言：「無法有法[[185]](#footnote-185)不可得故。」[[186]](#footnote-186)（六十五）

**$`1871`（三）菩提分行**（No.66～No.72）

**$1、念處波羅蜜，身受心法不可得故**（No.66）

「世尊！念處波羅蜜是般若波羅蜜。」

佛言：「身受心法不可得故。」（六十六）

**$2、正懃波羅蜜，善不善法不可得故**（No.67）

「世尊！正懃波羅蜜是般若波羅蜜。」

佛言：「善不善法不可得故。」（六十七）

**$3、如意足波羅蜜，四如意足不可得故**（No.68）

「世尊！如意足波羅蜜是般若波羅蜜。」

佛言：「四如意足不可得故。」（六十八）

**$4、根波羅蜜，五根不可得故**（No.69）

「世尊！根波羅蜜是般若波羅蜜。」

佛言：「五根不可得故。」（六十九）

**$5、力波羅蜜，五力不可得故**（No.70）

「世尊！力波羅蜜是般若波羅蜜。」

佛言：「五力不可得故。」（七十）

**$6、覺波羅蜜，七覺分不可得故**（No.71）

「世尊！覺波羅蜜是般若波羅蜜。」

佛言：「七覺分不可得故。」（七十一）

**$7、道波羅蜜，八聖道分不可得故**（No.72）

「世尊！道波羅蜜是般若波羅蜜。」

佛言：「八聖道分不可得故。」（七十二）

**$（四）三三昧**（No.73～No.75）

**$1、無作波羅蜜，無作不可得故**（No.73）

「世尊！無作波羅蜜是般若波羅蜜。」

佛言：「無作不可得故。」（七十三）

**$2、空波羅蜜，空相不可得故**（No.74）

「世尊！空波羅蜜是般若波羅蜜。」

佛言：「空相不可得故。」（七十四）

**$3、無相波羅蜜，寂滅相不可得故**（No.75）

「世尊！無相波羅蜜是般若波羅蜜。」

佛言：「寂滅相不可得故。」（七十五）

**$（五）出世禪**（No.76～No.77）

**$1、背捨波羅蜜，八背捨不可得故**（No.76）

「世尊！背[[187]](#footnote-187)捨波羅蜜是般若波羅蜜。」

佛言：「八背捨（521a）不可得故。」（七十六）

**$`1872`2、定波羅蜜，九次第定不可得故**（No.77）

「世尊！定[[188]](#footnote-188)波羅蜜是般若波羅蜜。」

佛言：「九次第定不可得故。」（七十七）

**$（六）六度行**（No.78～No.83）

**$1、檀波羅蜜，慳貪不可得故**（No.78）

「世尊！檀波羅蜜是般若波羅蜜。」

佛言：「慳貪不可得故。」（七十八）

**$2、尸羅波羅蜜，破戒不可得故**（No.79）

「世尊！尸羅波羅蜜是般若波羅蜜。」

佛言：「破戒不可得故。」（七十九）

**$3、羼提波羅蜜，忍、不忍辱不可得故**（No.80）

「世尊！羼提波羅蜜是般若波羅蜜。」

佛言：「忍[[189]](#footnote-189)不忍辱不可得故。」（八十）

**$4、毘梨耶波羅蜜，懈怠、精進不可得故**（No.81）

「世尊！毘梨耶波羅蜜是般若波羅蜜。」

佛言：「懈怠精進不可得故。」（八十一）

**$5、禪波羅蜜，定、亂不可得故**（No.82）

「世尊！禪波羅蜜是般若波羅蜜。」

佛言：「定亂不可得故。」（八十二）

**$6、般若波羅蜜，癡、慧不可得故**（No.83）

「世尊！般若波羅蜜是般若波羅蜜。」

佛言：「癡慧不可得故。」（八十三）

**$二、歎果無不滿**（No.84～No.90）

**$（一）十力波羅蜜，一切法不可伏故**（No.84）

「世尊！十力波羅蜜是般若波羅蜜。」

佛言：「一切法不可伏故。」[[190]](#footnote-190)（八十四）

**$（二）無所畏波羅蜜，道種智不沒故**（No.85）

「世尊！無所畏波羅蜜是般若波羅蜜。」

佛言：「道種智不沒故。」[[191]](#footnote-191)（八十五）

**$`1873`（三）無礙智波羅蜜，一切法無障無礙故**（No.86）

「世尊！無礙智波羅蜜是般若波羅蜜。」

佛言：「一切諸[[192]](#footnote-192)法無障無[[193]](#footnote-193)礙故。」[[194]](#footnote-194)（八十六）

**$（四）佛法波羅蜜，過一切法故**（No.87）

「世尊！佛法波羅蜜是般若波羅蜜。」

佛言：「過一切法故。」[[195]](#footnote-195)（八十七）

**$（五）如實說波羅蜜，一切語言皆是如實故**（No.88）

「世尊！如實說者[[196]](#footnote-196)波羅蜜是般若波羅蜜。」

佛言：「一切說[[197]](#footnote-197)如實故。」[[198]](#footnote-198)（八十八）

**$（六）自然波羅蜜，一切法中得自在力故**（No.89）

「世尊！自然波羅蜜是般若波羅蜜。」

佛言：「一切法中自在故。」[[199]](#footnote-199)（八十九）

**$（七）佛波羅蜜，正知一切法、一切種故**（No.90）

「世尊！佛波羅蜜是般若波羅蜜。」

佛言：「知一切法、一切種智[[200]](#footnote-200)故。」[[201]](#footnote-201)（九十）^^

【**論**】釋曰：

**$（肆）得門歎**（釋No.44～No.90）

**$一、歎行無不成**（釋No.44無常波羅蜜～No.65無法有法空波羅蜜）

**$（一）無常波羅蜜，一切法破壞故**（No.44）

**$`1874`1、略明**

般若波羅蜜中有無常聖行，故名「無常波羅蜜」。

佛言：「非但般若中有無常，觀一切法無常。」故名「無常波羅蜜」。

**$2、釋疑：前說般若法性常住，今何以說無常**

問曰：上來說「般若波羅蜜法性常住」[[202]](#footnote-202)，今何以說「無常」？

答曰：般若波羅蜜是智慧，觀法從因緣和合生，是有為法，故無常；

般若波羅蜜所緣處──如、法性、實際，無為法，故常。

須菩提說「有為般若」，故言「般若波羅蜜無常」。[[203]](#footnote-203)

**$3、釋疑：佛說「一切法破壞」，云何無為法無破壞相**

問曰：若爾者，（521b）佛何以說「一切法盡是破壞無常，[[204]](#footnote-204)無為法無破壞相」？

答曰：一切法[[205]](#footnote-205)名六情，[[206]](#footnote-206)內外皆是作法；作法故，必歸破壞相。離有為法，無[[207]](#footnote-207)無為法[[208]](#footnote-208)，亦更無有法相；因有為法相，故說無為法不生不滅。

復次，一切有為法有二種：一者、名字一切，二者、實一切。[[209]](#footnote-209)一切有為法破壞，故名「一切無常」。

**$（二）「苦波羅蜜」乃至「無法有法空波羅蜜」，無法有法不可得故**（No.45～No.65）

「苦」等乃至「無法有法空」亦如是。

須菩提說一切法相讚般若，佛舉一切法答。

**$（三）釋「念處波羅蜜」，身受心法不可得故**（No.66）

正觀身等四法，從四念處生──四念處是四諦之初門，四諦是四[[210]](#footnote-210)沙門果初門，[[211]](#footnote-211)阿羅漢果分別即是三乘。[[212]](#footnote-212)

`1875`四念處，般若波羅蜜中種種廣說。[[213]](#footnote-213)

佛言：「是四種法緣處從本已來皆不可得。」故名「^念處波羅蜜^^」。

**$（四）釋「正懃波羅蜜」乃至「般若波羅蜜」**（No.67～No.83）

從「四正懃」乃至「般若波羅蜜」，亦如是。

**$※ 因論生論：云何復以般若讚般若？**

問曰：餘法可以讚般若，云何復以般若讚般若？

答曰：有二種般若：一者、常住般若；二者、與五波羅蜜共行，有用般若波羅蜜。[[214]](#footnote-214)

須菩提讚有用般若波羅蜜，能破無明黑闇、能與真智慧；

是故佛說：「常住般若波羅蜜，癡慧不可得故。」

**$二、歎果無不滿**（釋No.84十力波羅蜜～No.90佛波羅蜜）

**$（一）十力波羅蜜，一切法不可伏故**（No.84）

行是般若波羅蜜菩薩，初得菩薩十力[[215]](#footnote-215)，後得佛十力[[216]](#footnote-216)，是故說「^十力波羅蜜^^」。

佛言：「非但十力者不可破、不可伏，一切法實相亦不可破、亦不可伏。」

佛意：為度[[217]](#footnote-217)眾生故說十方[[218]](#footnote-218)佛力無量無邊；[[219]](#footnote-219)如佛力，一切法實相亦如是不可伏，故名「十力波羅蜜」。

**$（二）無所畏波羅蜜，道種智不沒故**（No.85）

菩薩得是般若波羅蜜力，於佛前能說法論議，何況餘處！尚不畏魔王，何況外道！故名「^無所畏波羅蜜^^」。

佛言：「^道種智不沒故^^。」

「道種智」名「法眼」，[[220]](#footnote-220)知一切眾生以何道得涅槃[[221]](#footnote-221)。

般若波羅（521c）蜜，常寂滅相、不可說；是菩薩以道種智故引導眾生，於大眾中師子吼；道種智增益故不沒，無所畏，不自憍慢「我有是法」，名「^無畏波羅蜜^^」。

**$（三）無礙波羅蜜，一切法無障無礙故**（No.86）

須菩提從佛聞[[222]](#footnote-222)，無畏轉深，故讚般若波羅蜜，言「^無礙波羅蜜^^」。

`1876`佛言：「非但四無礙，一切法入如、法性、實際故，皆[[223]](#footnote-223)是無礙相。」

**$（四）佛法波羅蜜，過一切法故**（No.87）

菩薩因般若波羅蜜，能集十力、四無所畏、四無礙智、大慈大悲等諸佛法故，說「佛法波羅蜜」。

佛言：「聲聞法於[[224]](#footnote-224)凡夫法為勝，辟支佛法於聲聞法為勝，佛法[[225]](#footnote-225)於一切法最勝。」

如一切色中，虛空廣大；佛法最勝，無能及、無可喻，過一切法，故名「^佛法波羅蜜^^」。

**$（五）如實說波羅蜜，一切語言皆是如實故**（No.88）

如過去佛行六波羅蜜，得諸法如相；今佛亦如是行六波羅蜜，得佛道，故名「多陀阿伽陀波羅蜜」。「多陀阿伽陀（tathāgata）」者，或言「如來」，或言「如實說」，或言「如實知」。[[226]](#footnote-226)

此中佛說：非但佛說名如實說，一切語[[227]](#footnote-227)言皆是如實，故名「^如實說波羅蜜^^」。

**$（六）一切法中得自在力故，名「自然波羅蜜」**（No.89）

是般若波羅蜜具足，後身自然作佛，故名「^自然波羅蜜^^」。

「自然」名佛；佛所說，故名「^自然波羅蜜^^」。

復次，是般若波羅蜜實相，自然、不由他作，故名「^自然^^」。[[228]](#footnote-228)

佛言：佛一切法中得自在力，故名「^自然波羅蜜^^」。

**$（七）佛波羅蜜，正知一切法、一切種故**（No.90）

**$1、明「佛波羅蜜」**

具足十地，得十力、四無所畏，轉法輪、擊法鼓，覺世間無明睡眾生，故名為「佛波羅蜜」。

**$2、釋「佛正知一切法、一切種」**[[229]](#footnote-229)

「佛」，秦言「覺者」、「知者」。何者是？所謂正知一切法、一切種，故名「覺」。

**$`1877`（1）正知一切法**

**$A、知蘊、處、界等**

「一切法」者，所謂五眾、十二入、十八界等。

**$B、知五法**

復次，「一切法」名外道經書、伎術[[230]](#footnote-230)、禪定等；略說有五種，所謂凡夫法、聲聞法、辟支佛法、菩薩法、（522a）佛法。[[231]](#footnote-231)

**$（2）知一切種**

**$A、略說二種相**

佛，略知有二種相，所謂總相、別相；又以分別相、畢竟空相。

**$B、廣說一切種**

廣知則一切種──一切種是一切無量無邊法門。

以是事故，名為「^佛波羅蜜^^」；不以佛身故名為「^佛波羅蜜^^」，但以一切種智故。

1. 身＋（意）【石】。（大正25，515d，n.6） [↑](#footnote-ref-1)
2. 刑＝形【宋】【元】【明】【宮】【聖】【石】。（大正25，515d，n.7） [↑](#footnote-ref-2)
3. 耄（^ㄇㄠˋ^^）：1.年老，高齡。古稱大約七十至九十歲的年紀。《毛傳》：八十曰耄。《毛傳》：耄，老也。《禮記‧曲禮上》：八十、九十曰耄。（《漢語大詞典》（八），p.642）

   耄衰：衰老。（《漢語大詞典》（八），p.643） [↑](#footnote-ref-3)
4. 《大般若波羅蜜多經》卷437〈41 無摽幟品〉：「^爾時，具壽善現白佛言：『世尊！若善男子、善女人等於此般若波羅蜜多，至心聽聞、受持、讀誦、精勤修學、如理思惟、書寫、解說、廣令流布，是善男子、善女人等眼、耳、鼻、舌皆無所患，身支無缺，不甚衰耄，亦不橫死，常為無量百千天神恭敬圍繞，隨逐衛護。』^^」（大正7，200b17-23） [↑](#footnote-ref-4)
5. 〔日〕－【宋】【元】【明】。（大正25，515d，n.9） [↑](#footnote-ref-5)
6. 〔處〕－【宋】【元】【明】【宮】。（大正25，515d，n.11） [↑](#footnote-ref-6)
7. 〔是〕－【宋】【元】【明】【宮】。（大正25，515d，n.13） [↑](#footnote-ref-7)
8. 一切＋（種）【元】【明】。（大正25，515d，n.14） [↑](#footnote-ref-8)
9. 伽＝加【宋】。（大正25，515d，n.15） [↑](#footnote-ref-9)
10. 〔得〕－【石】。（大正25，515d，n.16） [↑](#footnote-ref-10)
11. 《大般若波羅蜜多經》卷437〈41 無摽幟品〉：「^善現！如是般若波羅蜜多大寶藏中，不說少法有生有滅、有染有淨、有取有捨。何以故？善現！以無少法可生可滅、可染可淨、可取捨故。善現！如是般若波羅蜜多大寶藏中，不說有法是善是非善、是有記是無記、是世間是出世間、是有漏是無漏、是有為是無為。善現！由此因緣，如是般若波羅蜜多名無所得大法寶藏。^^」（大正7，201a9-16） [↑](#footnote-ref-11)
12. 染＋（污）【石】。（大正25，515d，n.17） [↑](#footnote-ref-12)
13. 《大般若波羅蜜多經》卷437〈41 無摽幟品〉：「^善現！如是般若波羅蜜多大寶藏中，不說少法是能染污。何以故？以無少法可染污故，亦無少法能染如是甚深般若波羅蜜多大法寶藏。何以故？能染污法不可得故。善現！由此因緣，如是般若波羅蜜多名無染污大法寶藏。^^」（大正7，201a16-22） [↑](#footnote-ref-13)
14. 《大般若波羅蜜多經》卷437〈41 無摽幟品〉：「^復次，善現！若菩薩摩訶薩修行般若波羅蜜多時，無如是想、如是分別、如是有得、如是戲論：『我能修行甚深般若波羅蜜多。』是菩薩摩訶薩能如實修行甚深般若波羅蜜多，亦能親近禮事諸佛，從一佛國至一佛國，供養恭敬、尊重讚歎諸佛世尊，遊諸佛國善取其相，嚴淨佛土、成熟有情，修諸菩薩摩訶薩行，疾證無上正等菩提。^^」（大正7，201a22-29） [↑](#footnote-ref-14)
15. 《大般若波羅蜜多經》卷437〈41 無摽幟品〉：「^善現！如是般若波羅蜜多於一切法，非有自在、非無自在，不取不捨、不生不滅、不垢不淨、不增不減。善現！如是般若波羅蜜多，非過去、非未來、非現在，不趣欲界、不捨欲界、不住欲界，不趣色界、不捨色界、不住色界，不趣無色界、不捨無色界、不住無色界。^^」（大正7，201a29-b6） [↑](#footnote-ref-15)
16. 《大般若波羅蜜多經》卷437〈41 無摽幟品〉：「^善現！如是般若波羅蜜多，於布施波羅蜜多乃至般若波羅蜜多不與不捨。^^」（大正7，201b6-7） [↑](#footnote-ref-16)
17. 捨＋（不與）【石】＊。（大正25，515d，n.19） [↑](#footnote-ref-17)
18. 《大般若波羅蜜多經》卷437〈41 無摽幟品〉：「^何以故？善現！如來出世若不出世，如是諸法常無變易，法性、法界、法定、法住無謬失故。^^」（大正7，201b20-22） [↑](#footnote-ref-18)
19. 〈功德品〉，參見《摩訶般若波羅蜜經》卷8〈31 滅諍品〉（丹本名為〈**現功德品**〉）（大正8，280c15-283a14），《大智度論》卷56〈31 滅諍亂品〉（大正25，460a28-463b12）。此品廣明受持般若得今世及後世功德。 [↑](#footnote-ref-19)
20. 〈地獄品〉，參見《摩訶般若波羅蜜經》卷11〈41 信毀品〉（丹本名為〈**泥梨品**〉）（大正8，304a17-306b22）；《大智度論》卷62～卷63〈41 信謗品〉（大正25，500a29-506b14）。此品談到不信般若，毀謗般若故墮地獄中。 [↑](#footnote-ref-20)
21. 《正觀》（6），p.173：《大智度論》卷57〈32 寶塔校量品〉（大正25，464a13-26），《大智度論》卷58〈34 勸受持品〉（大正25，469c28-470a2）。 [↑](#footnote-ref-21)
22. （1）順＝慎【石】。（大正25，515d，n.23）

    （2）將順：1.順勢促成。（《漢語大詞典》（七），p.811） [↑](#footnote-ref-22)
23. （1）𤻝＝儜【聖】。（大正25，515d，n.24）

    （2）𤻝（^ㄋㄧㄥˊ^^）：病。（《漢語大字典》（四），p.2702） [↑](#footnote-ref-23)
24. 御＝禦【宋】【元】【明】【宮】。（大正25，515d，n.25） [↑](#footnote-ref-24)
25. 說＋（法）【聖】【石】。（大正25，516d，n.1） [↑](#footnote-ref-25)
26. 味＝三昧【聖】【石】。（大正25，516d，n.2） [↑](#footnote-ref-26)
27. （1）精＝受【宮】【聖】【石】。（大正25，516d，n.3）

    （2）《大正藏》原作「精」，今依【宮】【聖】【石】及《高麗藏》作「受」（第14冊，1025b14）。 [↑](#footnote-ref-27)
28. 欝單曰＝欝單越【宋】【元】【明】【宮】。（大正25，516d，n.4） [↑](#footnote-ref-28)
29. 淨：三事勝天。（印順法師，《大智度論筆記》［H001］p.390） [↑](#footnote-ref-29)
30. 淫＝婬【宋】【元】【明】【宮】＊。（大正25，516d，n.5） [↑](#footnote-ref-30)
31. 精懃＝精進【石】。（大正25，516d，n.6） [↑](#footnote-ref-31)
32. （1）《長阿含經》卷20（30經）〈世記經‧忉利天品〉：

    ^閻浮提有三事勝欝單曰。何等為三？一者勇猛強記，能造業行；二者勇猛強記，能修梵行；三者勇猛強記，佛出其土。以此三事勝欝單曰。………閻浮提人以此三事勝四天王。………閻浮提人亦以上三事勝忉利天、焰摩天、兜率天、化自在天、他化自在天。^^（大正1，135c5-25）

    （2）《起世經》卷8〈8 三十三天品〉：

    ^閻浮提洲有五種事勝瞿陀尼。何等為五？一者勇健，二者正念，三者佛出世處，四者是修業地，五者行梵行處。………閻浮提洲有五種事勝諸天龍，如上所說。^^（大正1，348a7-b5）

    （3）《大毘婆沙論》卷172：

    ^契經說：「人有三事勝於諸天：一、勇猛，二、憶念，三、梵行。」

    勇猛者，謂不見當果而能修諸苦行。

    憶念者，謂能憶念久時所作，所說等事分明了了。

    梵行者，謂能初種順解脫分、順決擇分等殊勝善根，及能受持別解脫戒。

    由此因緣故名人趣。^^（大正27，867c19-25）

    （4）!! ┌能斷婬欲

    南洲三事勝天及北洲 ┤強識念力

    └能精進勇猛 !!（印順法師，《大智度論筆記》［B023］p.156） [↑](#footnote-ref-32)
33. 逐＝逮【聖】。（大正25，516d，n.7） [↑](#footnote-ref-33)
34. 去＋（故）【聖】。（大正25，516d，n.8） [↑](#footnote-ref-34)
35. 《正觀》（6），p.173：參見《摩訶般若波羅蜜經》卷9〈36 阿難稱譽品〉（大正8，289c8-28）；《放光般若經》卷7〈37 無二品〉（大正8，50c18-51a9）。 [↑](#footnote-ref-35)
36. 《大智度論》卷13〈1 序品〉：「^如《四天王經》中佛說：月六齋日使者、太子及四天王自下觀察眾生布施、持戒、孝順父母少者，便上忉利以啟帝釋，帝釋、諸天心皆不悅，言：『阿修羅種多，諸天種少。』若布施、持戒、孝順父母多者，諸天帝釋心皆歡喜，說言：『增益天眾，減損阿修羅。』^^」（大正25，160a10-16） [↑](#footnote-ref-36)
37. 明註曰：「來」下，宋南藏有「不」字。（大正25，516d，n.9） [↑](#footnote-ref-37)
38. 〔人〕－【聖】。（大正25，516d，n.10） [↑](#footnote-ref-38)
39. 案：對應經文及依論說「佛可須菩提所言」，此疑為「須菩提」所說。 [↑](#footnote-ref-39)
40. 如如意珠，能滿一切眾生願，與樂拔苦。（印順法師，《大智度論筆記》［H018］p.390） [↑](#footnote-ref-40)
41. !! ┌分別善惡──世間般若

    二種般若 ┴不別善惡──出世間般若　　!!（印順法師，《大智度論筆記》［B023］p.156） [↑](#footnote-ref-41)
42. 《正觀》（6），p.174：簡單說，是指同一品所說「般若波羅蜜名為大珍寶」之經文《大智度論》卷65〈43 無作實相品〉（大正25，515b13-21）。 [↑](#footnote-ref-42)
43. 〔相亦不〕－【宋】【宮】。（大正25，516d，n.12） [↑](#footnote-ref-43)
44. 〔益〕－【宋】【元】【明】【宮】。（大正25，516d，n.13） [↑](#footnote-ref-44)
45. 世界＝國土【石】。（大正25，516d，n.14） [↑](#footnote-ref-45)
46. 虛空：雖無有法，而因虛空得有所作。（印順法師，《大智度論筆記》［E013］p.309） [↑](#footnote-ref-46)
47. 實相：所謂般若。（印順法師，《大智度論筆記》［E001］p.284） [↑](#footnote-ref-47)
48. 〔人〕－【石】。（大正25，516d，n.15） [↑](#footnote-ref-48)
49. 〔求〕－【宋】【元】【明】【宮】。（大正25，516d，n.16） [↑](#footnote-ref-49)
50. 法性常住。（印順法師，《大智度論筆記》［E005］p.295） [↑](#footnote-ref-50)
51. 漚＝優【元】【明】。（大正25，516d，n.17） [↑](#footnote-ref-51)
52. 波頭摩華＝波頭暮【宋】【宮】【聖】。（大正25，516d，n.18） [↑](#footnote-ref-52)
53. 拘物頭華＝拘物陀【宋】【宮】【聖】。（大正25，516d，n.19） [↑](#footnote-ref-53)
54. 李通玄撰，《新華嚴經論》卷13：「^**優鉢羅華**者，此云青色華，似藕，其葉狹長，近下小圓上漸尖，似佛眼故，其華莖無刺，准歎佛中目淨脩廣如青蓮，即是青蓮華葉也。波頭摩華者，此云赤蓮華；其華莖有刺。拘物頭華者，其莖有刺；或云赤白華，葉頭未開敷時，狀如郁蹙然也。芬陀利華者，白蓮華也。^^」（大正36，806c21-27） [↑](#footnote-ref-54)
55. （作）＋如【聖】。（大正25，516d，n.20） [↑](#footnote-ref-55)
56. 輪轉＝轉輪【聖】，＝轉法輪【石】。（大正25，516d，n.21） [↑](#footnote-ref-56)
57. 《大品經義疏》卷7：「^佛破，三句：**畢竟空**泯諸天一轉二轉之見，二用**無法有法空**泯轉還之見。說世間生為轉，說世間滅為還；今有法本空故不轉，無此空故不還。一問答總釋非一非二、非轉非還者，不破之也，**自相空**故了。^^」（卍新續藏24，288c3-7） [↑](#footnote-ref-57)
58. 法輪＝法輪轉【聖】，＝轉法輪【石】。（大正25，516d，n.22） [↑](#footnote-ref-58)
59. 〔故出〕－【宋】【宮】。（大正25，516d，n.23） [↑](#footnote-ref-59)
60. 法＋（轉）【聖】。（大正25，516d，n.24） [↑](#footnote-ref-60)
61. 《大般若波羅蜜多經》卷437〈41 無摽幟品〉：「^爾時，世尊告善現曰：『如是法輪非第一轉，亦非第二。何以故？善現！如是般若波羅蜜多於一切法不為轉故、不為還故出現世間，但以無性自性空故。』^^」（大正7，201b28-c2） [↑](#footnote-ref-61)
62. 《大般若波羅蜜多經》卷437〈41 無摽幟品〉：

    ^佛告善現：「以般若波羅蜜多般若波羅蜜多**性空故**，乃至布施波羅蜜多布施波羅蜜多性空故；……一切相智道相智、一切相智性空故；異生性異生性性空故，預流果預流果性空故，乃至阿羅漢果阿羅漢果性空故，獨覺菩提獨覺菩提性空故；一切菩薩摩訶薩行一切菩薩摩訶薩行性空故，諸佛無上正等菩提諸佛無上正等菩提**性空故**。善現！以如是等法無性自性空故，如是般若波羅蜜多於一切法不為轉故、不為還故出現世間。^^」（大正7，201c5-20） [↑](#footnote-ref-62)
63. 相＝性【宋】【元】【明】【宮】【聖】。（大正25，517d，n.1） [↑](#footnote-ref-63)
64. 〔般若〕－【宋】【元】【明】【宮】。（大正25，517d，n.2） [↑](#footnote-ref-64)
65. 《大般若波羅蜜多經》卷437〈41 無摽幟品〉：

    ^爾時，具壽善現復白佛言：「世尊！諸菩薩摩訶薩如是般若波羅蜜多，是大波羅蜜多達一切法**自性空故**。**雖達一切法自性皆空，而諸菩薩摩訶薩依此般若波羅蜜多證得無上正等菩提，轉妙法輪度無量眾。雖證菩提而無所證，證、不證法不可得故；雖轉法輪而無所轉，轉法、還法不可得故；雖度有情而無所度，見、不見法不可得故。**世尊！於此大般若波羅蜜多中，轉法輪事都不可得，以一切法永不生故，能轉、所轉不可得故。所以者何？非空、無相、無願法中，可有能轉及能還法，轉還性法不可得故。^^」（大正7，201c21-202a3） [↑](#footnote-ref-65)
66. 照＝詔【宋】【宮】。（大正25，517d，n.3） [↑](#footnote-ref-66)
67. 案：依論釋，在「顯現」與「解釋」之間，尚有「說法」一項，故此處序號依論釋標示。 [↑](#footnote-ref-67)
68. 《大般若波羅蜜多經》卷437〈41 無摽幟品〉：「^世尊！於此般若波羅蜜多，若能如是**宣說、開、示、分別、顯了、令易悟入**，是名善淨宣說般若波羅蜜多。^^」（大正7，202a3-5） [↑](#footnote-ref-68)
69. 《大般若波羅蜜多經》卷437〈41 無摽幟品〉：「^此中都無說者、受者、所說受法；既無說者、受者及法，諸能證者亦不可得；無證者故，亦無有能得涅槃者。於此般若波羅蜜多善說法中，亦無福田，施、受、施物皆性空故；福田無故，福亦性空，摽幟名言皆不可得。是故名大波羅蜜多。^^」（大正7，202a5-11） [↑](#footnote-ref-69)
70. 曰＋（時）【石】。（大正25，517d，n.5） [↑](#footnote-ref-70)
71. （發）＋大【聖】。（大正25，517d，n.6） [↑](#footnote-ref-71)
72. 踊＝誦【明】。（大正25，517d，n.7） [↑](#footnote-ref-72)
73. 〔轉〕－【石】。（大正25，517d，n.8） [↑](#footnote-ref-73)
74. （行）＋得【聖】。（大正25，517d，n.9） [↑](#footnote-ref-74)
75. 輪轉＝轉輪【石】。（大正25，517d，n.10） [↑](#footnote-ref-75)
76. 密＝蜜【明】。（大正25，517d，n.11） [↑](#footnote-ref-76)
77. 佛事有二。（印順法師，《大智度論筆記》［B023］p.156）

    !! ┌密──初轉法輪，菩薩見無量無數人得三乘道

    佛事有二 ┴現──初轉法輪，聲聞見八萬、一人得初道

    !!（印順法師，《大智度論筆記》［B023］p.156） [↑](#footnote-ref-77)
78. 一、發無上心，二、行六度得深三昧總持，三、得無生忍，四、從初地至十地，五、得一生補處，六、坐道場成佛。（印順法師，《大智度論筆記》［E019］p.318） [↑](#footnote-ref-78)
79. 大樹，大雨多受；小樹，則少受：通《法華》。（印順法師，《大智度論筆記》［E005］p.294） [↑](#footnote-ref-79)
80. 〔以〕－【宋】【元】【明】【宮】。（大正25，517d，n.12） [↑](#footnote-ref-80)
81. （執）＋涅槃【聖】【石】。（大正25，517d，n.13） [↑](#footnote-ref-81)
82. 輪＝轉【元】【明】。（大正25，517d，n.14） [↑](#footnote-ref-82)
83. **法輪**：般若是。（印順法師，《大智度論筆記》［E002］p.287） [↑](#footnote-ref-83)
84. 不：緣起，不生不滅。（印順法師，《大智度論筆記》［E010］p.303） [↑](#footnote-ref-84)
85. **十八空**：無法是法空。（印順法師，《大智度論筆記》［E005］p.295） [↑](#footnote-ref-85)
86. !! ┌說　　　有┐

    諸法有四相 ┤說　　　無├─┬邪憶念四種行中著　──邪道

    │說亦有亦無│　└正憶念四種行中不著──正道

    └說非有非無┘ !!（印順法師，《大智度論筆記》［B023］p.157） [↑](#footnote-ref-86)
87. （是）＋中【石】。（大正25，517d，n.16） [↑](#footnote-ref-87)
88. !! ┌用上三句破

    非有非無二種破 ┴用涅槃實相破　　!!（印順法師，《大智度論筆記》［B024］p.157） [↑](#footnote-ref-88)
89. 〔是〕－【宋】【元】【明】【宮】。（大正25，517d，n.17） [↑](#footnote-ref-89)
90. （自）＋相【聖】【石】。（大正25，517d，n.18） [↑](#footnote-ref-90)
91. 般若名大：空而能益。（印順法師，《大智度論筆記》［E018］p.316） [↑](#footnote-ref-91)
92. 礙＝破【宋】【元】【明】【宮】。（大正25，517d，n.20） [↑](#footnote-ref-92)
93. 諸＝著【聖】。（大正25，517d，n.21） [↑](#footnote-ref-93)
94. （諸）＋虛誑【聖】。（大正25，517d，n.22） [↑](#footnote-ref-94)
95. **斷煩惱**：斷與不斷。（印順法師，《大智度論筆記》［E015］p.311） [↑](#footnote-ref-95)
96. 〔相〕－【宋】【宮】。（大正25，517d，n.23） [↑](#footnote-ref-96)
97. 諸法不轉生死，不入涅槃：無轉無還。（印順法師，《大智度論筆記》［E013］p.308） [↑](#footnote-ref-97)
98. 十門解釋般若。（印順法師，《大智度論筆記》［E013］p.309） [↑](#footnote-ref-98)
99. 案：15.通“ 按 ”。依據，按照。16.通“ 按 ”。查考，考核。17.通“ 按 ”。按語。（《漢語大詞典》（四），p.1008） [↑](#footnote-ref-99)
100. 〔為〕－【石】。（大正25，518d，n.3） [↑](#footnote-ref-100)
101. 實＝寶【明】。（大正25，518d，n.5） [↑](#footnote-ref-101)
102. 說＋（亦）【宋】【元】【明】【宮】。（大正25，518d，n.7） [↑](#footnote-ref-102)
103. （1）（（大智度論釋諸波羅蜜品第四十四））十四字＝（（大智度論釋第四十四品經遍歎品））十四字【宮】，＝（（大智度論釋第四十三品百波羅蜜品））十五字【聖】，＝（（摩訶般若波羅蜜品第四十三百波羅蜜品））十七字【石】，〔大智度論〕－【明】。（大正25，518d，n.9）

     （2）四＋（經作百波羅蜜遍歎品）夾註【明】。（大正25，518d，n.10） [↑](#footnote-ref-103)
104. 《大品經義疏》卷7：「^行諸行皆到彼岸，所以皆云般羅蜜也。品九十句為四：一、法說歎、二、譬喻歎、三、**離**※過歎、四、得門歎。^^」（卍新續藏24，289a8-10）

     ※「雖」疑「離」。（卍新續藏24，289d，n.2）

     ※案：《卍新續藏》原作「雖」，今依校勘作「離」。 [↑](#footnote-ref-104)
105. 石山本無「一」乃至「十七」等記數。（大正25，518d，n.11） [↑](#footnote-ref-105)
106. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是平等波羅蜜多。」

     佛言：「如是！以一切法性平等故。」^^（大正7，202a15-16） [↑](#footnote-ref-106)
107. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是難屈伏波羅蜜多。」

     佛言：「如是！一切法性不可得故。」^^（大正7，202a18-20） [↑](#footnote-ref-107)
108. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無彼岸波羅蜜多。」

     佛言：「如是！無名、體故。」^^（大正7，202a20-21） [↑](#footnote-ref-108)
109. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是虛空波羅蜜多。」

     佛言：「如是！入息、出息不可得故。」^^（大正7，202a21-23） [↑](#footnote-ref-109)
110. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無名波羅蜜多。」

     佛言：「如是！受、想、思、觸及作意等不可得故。」^^（大正7，202a25-27） [↑](#footnote-ref-110)
111. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無行波羅蜜多。」

     佛言：「如是！以一切法無來去故。」^^（大正7，202a27-28） [↑](#footnote-ref-111)
112. 移：2.變動，改變。（《漢語大詞典》（八），p.73） [↑](#footnote-ref-112)
113. 伏：1.覆也。（《漢語大詞典》（一），p.1180） [↑](#footnote-ref-113)
114. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是不可奪波羅蜜多。」

     佛言：「如是！以一切法不可伏故。」^^（大正7，202a29-b1） [↑](#footnote-ref-114)
115. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無盡波羅蜜多。」

     佛言：「如是！以一切法是畢竟盡不可盡故。」^^（大正7，202b1-3） [↑](#footnote-ref-115)
116. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無生滅波羅蜜多。」

     佛言：「如是！以一切法無生滅故。」^^（大正7，202b3-5） [↑](#footnote-ref-116)
117. （1）《大般若波羅蜜多經》卷437〈42 不可得品〉：

     ^「世尊！如是般若波羅蜜多是無知波羅蜜多。」

     佛言：「如是！以一切法性皆鈍故。」^^（大正7，202b7-8）

     （2）《放光般若經》卷10〈45 等品〉：

     ^「世尊！波羅蜜無有智。」

     佛言：「智者不可見故。」^^（大正8，68b11） [↑](#footnote-ref-117)
118. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無移轉波羅蜜多。」

     佛言：「如是！由死生者不可得故。」^^（大正7，202b9-10） [↑](#footnote-ref-118)
119. 參見《大智度論》卷65〈43 無作實相品〉：「^須菩提！**般若波羅蜜是大珍寶**。^^」（大正25，515a21-22） [↑](#footnote-ref-119)
120. （為）＋若【宋】【元】【宮】，若＋（波羅蜜）【聖】【石】。（大正25，518d，n.12） [↑](#footnote-ref-120)
121. 為＝若【宋】【元】，〔為〕－【宮】。（大正25，518d，n.13） [↑](#footnote-ref-121)
122. 《大智度論》卷65〈43 無作實相品〉：「^須菩提白佛言：『世尊！諸菩薩摩訶薩**般若波羅蜜是摩訶波羅蜜**！何以故？雖一切法自相空，而諸菩薩摩訶薩因般若波羅蜜得阿耨多羅三藐三菩提，亦無法可得；轉法輪，亦無法可轉、亦無法可還。』^^」（大正25，516c28-517a3） [↑](#footnote-ref-122)
123. 〔大〕－【宋】【宮】【聖】。（大正25，518d，n.14） [↑](#footnote-ref-123)
124. 我無我有無＝無我有我【聖】。（大正25，518d，n.16） [↑](#footnote-ref-124)
125. 邊。（印順法師，《大智度論筆記》［E013］p.309） [↑](#footnote-ref-125)
126. 《大智度論》卷1〈1 序品〉：「^復次，著常顛倒眾生，不知諸法相似相續有；如是人觀無常，是對治悉檀，非第一義。何以故？一切諸法自性空故。如說偈言：『無常見有常，是名為顛倒；空中無無常，何處見有常？』^^」（大正25，60b13-18） [↑](#footnote-ref-126)
127. （有）＋邊【元】【明】【石】。（大正25，518d，n.17） [↑](#footnote-ref-127)
128. 無＝處無有【元】【明】【聖】【石】。（大正25，518d，n.18） [↑](#footnote-ref-128)
129. 受＝愛【石】。（大正25，518d，n.19） [↑](#footnote-ref-129)
130. （無著處）＋是【宋】【元】【明】【聖】【石】。（大正25，518d，n.20） [↑](#footnote-ref-130)
131. 名＝是【石】。（大正25，518d，n.22） [↑](#footnote-ref-131)
132. !! ┌此岸──生死

     兩岸中流 ┤中流──煩惱

     └彼岸──涅槃　　!!（印順法師，《大智度論筆記》［B024］p.157） [↑](#footnote-ref-132)
133. **心境互不相離**：名色不相離。（印順法師，《大智度論筆記》［E004］p.292） [↑](#footnote-ref-133)
134. 印：11.印證。（《漢語大詞典》（二），p.512） [↑](#footnote-ref-134)
135. !! ┌眾生作──如布施等

     二種作 ┴法　作──如火燒水爛　　!!（印順法師，《大智度論筆記》［B024］p.158） [↑](#footnote-ref-135)
136. （不）＋作【宋】【元】【明】【宮】【聖】。（大正25，519d，n.1） [↑](#footnote-ref-136)
137. （1）《大智度論》卷62〈41 信謗品〉：「^佛告須菩提：『是般若波羅蜜，無有聞者、無有見者；般若波羅蜜無聞、無見，諸法鈍故。禪波羅蜜、毘梨耶波羅蜜、羼提波羅蜜、尸羅波羅蜜、檀波羅蜜無聞、無見，**諸法鈍故**。』^^」（大正25，500b17-20）

     （2）《大智度論》卷62〈41 信謗品〉：

     ^須菩提聞說見經卷如見佛、讀經文如從佛聞，如似有著；是故問：「般若可見可聞耶？」須菩提意：以般若波羅蜜畢竟空，天眼、天耳猶不能見聞，何況肉眼、肉耳！出世間慧眼亦不得見，何況世間眼！

     佛順其意答：「般若波羅蜜不可得見聞。」

     此中說因緣：諸法入般若波羅蜜中，皆一相、無相，是中無分別聞者、見者及可聞、可見。三界凡夫人作分別：是眼、是色，是耳、是聲；六情是利，六塵是鈍；色等諸法是鈍，慧等是利。諸法入般若波羅蜜中，如百川歸海，皆為一味，是故說：「**般若波羅蜜不可見、不可聞，以諸法鈍故。**」從檀波羅蜜乃至佛道，須陀洹乃至佛，亦如是。

     復次，眾生離法，不能聞、不能見；法離眾生，亦不能聞、不能見。^^（大正25，501c5-20） [↑](#footnote-ref-137)
138. 石山本無「十八」乃至「四十三」等記數。（大正25，519d，n.3） [↑](#footnote-ref-138)
139. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是如影像波羅蜜多。」

     佛言：「如是！諸法皆如光鏡所現不可得故。」^^（大正7，202b16-18） [↑](#footnote-ref-139)
140. 《大智度論》卷6〈1 序品〉：「^『如炎』者，炎以日光風動塵故，曠野中見如**野馬**，無智人初見謂之為水。男相、女相亦如是，結使煩惱日光熱諸行塵，邪憶念風，生死曠野中轉，無智慧者謂為一相，為男、為女。是名『如炎』。^^」（大正25，102b1-6） [↑](#footnote-ref-140)
141. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是**如焰幻波羅蜜多**。」

     佛言：「如是，以**一切法如流變相不可得故**。」^^（大正7，202b18-20） [↑](#footnote-ref-141)
142. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是如變化事波羅蜜多。」

     佛言：「如是！以一切法如所變化不可得故。」^^（大正7，202b20-22） [↑](#footnote-ref-142)
143. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無染淨波羅蜜多。」

     佛言：「如是！諸染淨因不可得故。」^^（大正7，202b24-26） [↑](#footnote-ref-143)
144. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無所得、不可塗染波羅蜜多。」

     佛言：「如是！諸所依法不可得故。」^^（大正7，202b26-28） [↑](#footnote-ref-144)
145. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無慢執波羅蜜多。」

     佛言：「如是！破壞一切慢執事故。」^^（大正7，202c1-2） [↑](#footnote-ref-145)
146. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無動轉波羅蜜多。」

     佛言：「如是！住法界故。」^^（大正7，202c2-4） [↑](#footnote-ref-146)
147. （1）《摩訶般若波羅蜜經》卷12〈44 遍歎品〉：

     ^「世尊！無染波羅蜜是般若波羅蜜。」

     佛言：「知一切法無※妄解故。」^^（大正8，312a25-26）

     ※〔無〕－【宋】【元】【明】【宮】【聖】。（大正8，312d，n.6）

     （2）《大般若波羅蜜多經》卷437〈42 不可得品〉：

     ^「世尊！如是般若波羅蜜多是離染濁波羅蜜多。」

     佛言：「如是！覺一切法不虛妄故。」^^（大正7，202c4-6） [↑](#footnote-ref-147)
148. 一切法無分別故＝不生性【聖】。（大正25，519d，n.5） [↑](#footnote-ref-148)
149. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無等起波羅蜜多。」

     佛言：「如是！於一切法無分別故。」^^（大正7，202c6-7） [↑](#footnote-ref-149)
150. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無貪欲波羅蜜多。」

     佛言：「如是！諸貪欲事不可得故。」^^（大正7，202c9-11） [↑](#footnote-ref-150)
151. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無煩惱波羅蜜多。」

     佛言：「如是！離分別故。」^^（大正7，202c15-16） [↑](#footnote-ref-151)
152. （無）＋斷【聖】＊。（大正25，519d，n.6） [↑](#footnote-ref-152)
153. （1）《放光般若經》卷10〈45 等品〉：

     ^「世尊！波羅蜜無所除。」

     答言：「諸法無所處故。」^^（大正8，68c2-3）

     （2）《大般若波羅蜜多經》卷437〈42 不可得品〉：

     ^「世尊！如是般若波羅蜜多是**無斷壞**波羅蜜多。」

     佛言：「如是！此**能等起**一切法故。」^^（大正7，202c18-20）

     《大般若波羅蜜多經》卷507〈12 讚德品〉（大正7，589a5-7）文同。

     （3）《大般若波羅蜜多經》卷545〈9 讚歎品〉：「^是為**無斷**波羅蜜多，以一切法**無等起故**。^^」（大正7，805b4-5）

     《大般若波羅蜜多經》卷559〈9 清淨品〉（大正7，887b22-23）文同。 [↑](#footnote-ref-153)
154. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無**離**※壞波羅蜜多。」

     佛言：「如是！知一切法不相屬故。」^^（大正7，202c21-23）

     ※離＝雜【宋】【元】【明】。（大正7，202d，n.6） [↑](#footnote-ref-154)
155. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無取著波羅蜜多。」

     佛言：「如是！超過聲聞、獨覺地故。」^^（大正7，202c23-25） [↑](#footnote-ref-155)
156. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無限量波羅蜜多。」

     佛言：「如是！諸法分齊不可得故。」^^（大正7，202c27-29） [↑](#footnote-ref-156)
157. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是如虛空波羅蜜多。」

     佛言：「如是！達一切法無滯礙故。」^^（大正7，202c29-203a1） [↑](#footnote-ref-157)
158. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是如夢波羅蜜多。」

     佛言：「如是！以一切法**如夢所見不可得**故。」^^（大正7，202b12-14） [↑](#footnote-ref-158)
159. （化）＋幻【石】。（大正25，519d，n.7） [↑](#footnote-ref-159)
160. 〔人〕－【宋】【元】【明】【宮】【聖】。（大正25，519d，n.8） [↑](#footnote-ref-160)
161. 《大智度論》卷73〈56 轉不轉品〉：「^**祝術**者，能翳身令人不見，能變人為畜獸，如是等種種祝術。^^」（大正25，577a10-12） [↑](#footnote-ref-161)
162. 〔無憶〕－【宋】【宮】。（大正25，519d，n.10） [↑](#footnote-ref-162)
163. 相＝想【元】【明】【石】下同。（大正25，519d，n.11） [↑](#footnote-ref-163)
164. 《大品經義疏》卷7：「^非但愛不能染，一切有所得觀解皆是妄解，不能染也。^^」（卍新續藏24，289c10-11） [↑](#footnote-ref-164)
165. 無欲無瞋無癡：虛誑無性故名無，非是離彼。（印順法師，《大智度論筆記》〔E013〕，p.309） [↑](#footnote-ref-165)
166. 斷煩惱：不斷。（印順法師，《大智度論筆記》［E015］p.311） [↑](#footnote-ref-166)
167. 《大智度論》卷38〈4 往生品〉：「^若般若波羅蜜一相，所謂無相，云何與般若相應，從一佛國至一佛國常值諸佛？答曰：般若波羅蜜攝一切法，譬如大海，以是故不應作難！復次，汝自說『般若波羅蜜一相無相』，若『無相』，云何有難？汝則無相中取相，是事不然。^^」（大正25，338c6-11） [↑](#footnote-ref-167)
168. 不離。（印順法師，《大智度論筆記》［E013］p.309） [↑](#footnote-ref-168)
169. 〔波羅蜜〕－【宋】【元】【明】【宮】【聖】＊。（大正25，520d，n.1） [↑](#footnote-ref-169)
170. 〔得〕－【宋】【宮】。（大正25，520d，n.2） [↑](#footnote-ref-170)
171. 是＝量【元】【明】【聖】【石】。（大正25，520d，n.3） [↑](#footnote-ref-171)
172. 玅境法師編，《摩訶般若波羅蜜經冠科》，p.544。 [↑](#footnote-ref-172)
173. 《大品經義疏》卷7：**「**^**『無常波羅蜜』**下第四，就得門**北人**※。……今為二：初歎無行不成，二歎無果不滿也。^^」（卍新續藏24，289c21-24）

     ※案：「北人」或作「歎」。 [↑](#footnote-ref-173)
174. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無常波羅蜜多。」

     佛言：「如是！能永滅壞一切法故。」^^（大正7，203a1-3） [↑](#footnote-ref-174)
175. 石山本無「四十四」乃至「九十」等記數。（大正25，520d，n.4） [↑](#footnote-ref-175)
176. （苦）＋惱【元】【明】。（大正25，520d，n.6） [↑](#footnote-ref-176)
177. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是**苦波羅蜜多**。」

     佛言：「如是！**能永驅遣一切法故**。」^^（大正7，203a3-5） [↑](#footnote-ref-177)
178. （1）釋十八空義。（印順法師，《大智度論筆記》〔E005〕，p.294）。

     （2）案：經中僅列十七空，缺「不可得空」。 [↑](#footnote-ref-178)
179. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是畢竟空波羅蜜多。」

     佛言：「如是！**畢竟空法不可得故**。」^^（大正7，203a24-26） [↑](#footnote-ref-179)
180. 法＋（性）【聖】。（大正25，520d，n.7） [↑](#footnote-ref-180)
181. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是本性空波羅蜜多。」

     佛言：「如是！有為、無為法不可得故。」^^（大正7，203b1-3） [↑](#footnote-ref-181)
182. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是自共相空波羅蜜多。」

     佛言：「如是！達法遠離自共相故。」^^（大正7，203b3-4） [↑](#footnote-ref-182)
183. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無性空波羅蜜多。」

     佛言：『如是！無性空法不可得故。」^^（大正7，203b8-10） [↑](#footnote-ref-183)
184. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是自性空波羅蜜多。」

     佛言：『如是！自性空法不可得故。」^^（大正7，203b10-12） [↑](#footnote-ref-184)
185. 〔法〕－【聖】，法＋（空）【石】。（大正25，520d，n.8） [↑](#footnote-ref-185)
186. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是無性自性空波羅蜜多。」

     佛言：『如是！無性自性空法不可得故。」^^（大正7，203b12-14） [↑](#footnote-ref-186)
187. （八）＋背【石】。（大正25，520d，n.16） [↑](#footnote-ref-187)
188. （九次第）＋定【石】。（大正25，521d，n.1） [↑](#footnote-ref-188)
189. 〔忍〕－【宋】【宮】【聖】。（大正25，520d，n.2） [↑](#footnote-ref-189)
190. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是佛十力波羅蜜多。」

     佛言：『如是！達一切法難屈伏故。」^^（大正7，203 c17-19） [↑](#footnote-ref-190)
191. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是四無所畏波羅蜜多。」

     佛言：「如是！得道相智無退沒故。」^^（大正7，203c19-21） [↑](#footnote-ref-191)
192. 〔諸〕－【宋】【元】【明】【宮】。（大正25，521d，n.4） [↑](#footnote-ref-192)
193. 〔無〕－【聖】。（大正25，521d，n.5） [↑](#footnote-ref-193)
194. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是四無礙解波羅蜜多。」

     佛言：「如是！得一切智、一切相智無罣礙故。」^^（大正7，203c21-23） [↑](#footnote-ref-194)
195. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是十八佛不共法波羅蜜多。」

     佛言：「如是！超諸聲聞、獨覺法故。」^^（大正7，203c25-27） [↑](#footnote-ref-195)
196. 〔者〕－【元】【明】。（大正25，521d，n.6） [↑](#footnote-ref-196)
197. 說＝語【宋】【元】【明】【宮】【聖】。（大正25，521d，n.7） [↑](#footnote-ref-197)
198. 《大般若波羅蜜多經》卷437〈42 不可得品〉：

     ^「世尊！如是！般若波羅蜜多是**如來波羅蜜多**。」

     佛言：「如是！能如實說一切法故。」^^（大正7，203c27-28） [↑](#footnote-ref-198)
199. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是自然波羅蜜多。」

     佛言：「如是！於一切法自在轉故。」^^（大正7，203c29-204a1） [↑](#footnote-ref-199)
200. 〔智〕－【宋】【元】【明】【宮】。（大正25，521d，n.8） [↑](#footnote-ref-200)
201. 《大般若波羅蜜多經》卷437〈42 不可得品〉：

     ^「世尊！如是般若波羅蜜多是正等覺波羅蜜多。」

     佛言：「如是！於一切法一切行相能現覺故。」^^（大正7，204a1-3） [↑](#footnote-ref-201)
202. 參見《大智度論》卷43（大正25，371a21-24）、卷57（467c25-29）、卷65（515c15-17，516c5-10）。 [↑](#footnote-ref-202)
203. !! ┌須菩提說有為般若──觀法緣生，有為法，故無常

     常歟無常歟 ┴佛說［無為般若］──般若緣處：如、法性，故常

     !!（印順法師，《大智度論筆記》［B024］p.158） [↑](#footnote-ref-203)
204. 參見《摩訶般若波羅蜜經》卷12（大正8，312 b16-17），《大智度論》卷65（大正25，521a22-24）。 [↑](#footnote-ref-204)
205. 《雜阿含經》卷13（321經）：

     ^「沙門瞿曇！所謂一切法，云何為一切法」？

     佛告婆羅門：「眼及色、眼識、眼觸、眼觸因緣生受──若苦、苦樂、不苦不樂，耳……。鼻……。舌……。身……。意、法、意識、意觸、意觸因緣生受──若苦、若樂、不苦不樂，是名為一切法。若復有言此非一切法，沙門瞿曇所說一切法，我今捨更立一切法者，此但有言數，問已不知，增其疑惑。所以者何？非其境界故。」^^（大正2，91b17-24） [↑](#footnote-ref-205)
206. 《雜阿含經》卷13（319經）：^「佛告婆羅門：『一切者，謂十二入處──眼、色，耳、聲，鼻、香，舌、味，身、觸，意、法。是名一切。』」^^（大正2，91a27-29） [↑](#footnote-ref-206)
207. 〔無〕－【宮】。（大正25，521d，n.9） [↑](#footnote-ref-207)
208. 有為無為互不相離。（印順法師，《大智度論筆記》［E001］p.285） [↑](#footnote-ref-208)
209. !! ┌名字一切

     二種一切 ┴實 一 切　　!!（印順法師，《大智度論筆記》［B024］p.158） [↑](#footnote-ref-209)
210. 〔四〕－【宋】【宮】。（大正25，521d，n.11） [↑](#footnote-ref-210)
211. 《雜阿含經》卷15（394經）：「^爾時，世尊告諸比丘：『譬如日出，明相先起。如是正盡苦亦有前相起？謂知四聖諦。何等為四？知苦聖諦、知苦集聖諦、知苦滅聖諦、知苦滅道跡聖諦。』^^」（大正2，106b25-28） [↑](#footnote-ref-211)
212. 阿羅漢果分別即是三乘。（印順法師，《大智度論筆記》［E019］p.318） [↑](#footnote-ref-212)
213. （1）參見《摩訶般若波羅蜜經》卷5〈19 廣乘品〉（大正8，253b19-254b15）。

     （2）《大智度論》卷19〈1 序品〉：「^復次，何處說三十七品但是聲聞、辟佛法，非菩薩道？是《般若波羅蜜．摩訶衍品》中，佛說四念處乃至八聖道分是摩訶衍；三藏中亦不說三十七品獨是小乘法。^^」（大正25，197b27-c2） [↑](#footnote-ref-213)
214. !! ┌常住般若──────痴慧不可得

     二種般若 ┴五度共行有用般若──能破無明闇，能與真智慧

     !!（印順法師，《大智度論筆記》［B024］p.158） [↑](#footnote-ref-214)
215. 參見《大智度論》卷25〈1 序品〉（大正25，245c26-246a13）。 [↑](#footnote-ref-215)
216. 參見《大智度論》卷24〈1 序品〉（大正25，235c22-241b15）。 [↑](#footnote-ref-216)
217. 〔度〕－【宋】【元】【明】【宮】。（大正25，521d，n.14） [↑](#footnote-ref-217)
218. 十方＝十力【宋】【元】【明】【宮】。（大正25，521d，n.15） [↑](#footnote-ref-218)
219. **十力**：力實無量，為生說十。（印順法師，《大智度論筆記》［E006］p.297） [↑](#footnote-ref-219)
220. **法眼**：即道種智。（印順法師，《大智度論筆記》［E013］p.309） [↑](#footnote-ref-220)
221. 〔涅槃〕－【聖】。（大正25，521d，n.16） [↑](#footnote-ref-221)
222. 聞＋（法）【宋】【元】【明】【宮】，（說）【聖】。（大正25，521d，n.17） [↑](#footnote-ref-222)
223. 〔皆〕－【宮】。（大正25，521d，n.18） [↑](#footnote-ref-223)
224. （1）《大正藏》原作「於**於**」，今依《高麗藏》作「於」（第14冊，1033c5）。

     （2）〔**於**〕－【宮】【聖】。（大正25，521d，n.21） [↑](#footnote-ref-224)
225. （1）（佛）＋法【聖】。（大正25，521d，n.22）

     （2）《大正藏》原作「法」，今依《高麗藏》作「佛法」（第14冊，1033c6）。 [↑](#footnote-ref-225)
226. （1）《大智度論》卷2〈1 序品〉：

     ^云何名多陀阿伽陀？

     如法相解；如法相說；如諸佛安隱道來，佛亦如是來，更不去後有中，是故名多陀阿伽陀。^^（大正25，71b16-19）

     （2）多陀阿伽陀：三釋。（印順法師，《大智度論筆記》［E014］p.309） [↑](#footnote-ref-226)
227. 語＝說【宮】，（諸）＋語【聖】【石】。（大正25，521d，n.26） [↑](#footnote-ref-227)
228. 自然：二說。（印順法師，《大智度論筆記》［E012］p.302） [↑](#footnote-ref-228)
229. !! ┌蘊界處等

     ┌知一切法 ┴五種法

     佛 ┤ ┌總相、別相

     │ ┌略說二種相 ┴分別相、畢竟空相

     └知一切種 ┴廣　　　說 ──一切種 !!（印順法師，《大智度論筆記》［B024］p.159） [↑](#footnote-ref-229)
230. 伎術：技藝方術。（《漢語大詞典》（一），p.1179） [↑](#footnote-ref-230)
231. !! ┌凡夫法

     │聲聞法

     略說五種法 ┤緣覺法

     │菩薩法

     └佛　法　　!!（印順法師，《大智度論筆記》［B024］p.159） [↑](#footnote-ref-231)