`1898`慧日佛學班第10期／福嚴推廣教育班第21期

（527b）

**《大智度論》卷67**

**〈<品 n="45" t="歎信行品">釋歎信行品第四十五之餘</品>〉**[[1]](#footnote-1)

**（大正25，527b2-532c23）**

釋厚觀（2011.06.04）

^【**經**】

**$（二）歎菩薩修般若具足**

**$1、歎菩薩德，論具足修行**

**$（1）須菩提歎問**

**$A、歎**

須菩提白佛言：「希有！世尊！諸菩薩摩訶薩大功德成就，所謂為一切眾生行般若波羅蜜，欲得阿耨多羅三藐三菩提。

**$B、問**

世尊！云何諸菩薩摩訶薩具足修行般若波羅蜜？」[[2]](#footnote-2)

**$（2）佛答**

**$A、正明**

佛告須菩提：「若菩薩摩訶薩行般若波羅蜜時，不見色增相，亦[[3]](#footnote-3)不見色減相；不見受、想、行、識增相，亦不見減相；乃至一切種智不見增相，亦不見減相。菩薩摩訶薩是時具足般若波羅蜜。

復次，須菩提！菩薩摩訶薩行般若波羅蜜時，不見是法、是非法，不見是過去法、是未來、現在法，不見是善法、不善法、有記法、無記法，不見是有為法、無[[4]](#footnote-4)為法，不見欲界、色界、無色界，不見檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜，乃至不見一切種智。如是，菩薩摩訶薩具足修行般若波羅蜜。

**$B、釋因由**

何以故？諸法無相故，諸法空、欺誑、不[[5]](#footnote-5)堅固、無覺者、無壽[[6]](#footnote-6)者故[[7]](#footnote-7)。」[[8]](#footnote-8)

**$`1899`2、歎述不可思議**

**$（1）須菩提稱歎**

須菩提言：「世尊[[9]](#footnote-9)！世尊所說不可思議！」

**$（2）佛述**

**$A、顯正**

佛告須菩提：「色不可思議故，所說不可思議；受、想、行、識不可思議故，所說不可思議；六波羅蜜不可思議故，所說不可思議；乃至一切種智不可思議故，所說不可思議。[[10]](#footnote-10)

**$B、示非**

須菩提！若菩薩摩訶薩行般若波羅蜜時，知色是不可思議，受、想、行、識是不（527c）可思議，乃至知一切種智是不可思議，是[[11]](#footnote-11)菩薩則**不能具足般若波羅蜜**。」[[12]](#footnote-12)

**$3、論信解者相**

**$（1）明信解者**

**$A、須菩提問**

須菩提白佛言：「世尊！是深[[13]](#footnote-13)般若波羅蜜，誰當信解者？」

**$B、佛答**

佛言：「若有菩薩摩訶薩（1）久行六波羅蜜、（2）種善根、（3）多親[[14]](#footnote-14)近供養諸佛、（4）與`1900`善知識相隨，[[15]](#footnote-15)是菩薩能信解深般若波羅蜜。」

**$（2）明信解相**

**$A、須菩提問**

須菩提白佛言：「世尊！云何菩薩摩訶薩久行六波羅蜜、種善根、多親近供養諸佛、與善知識相隨？」[[16]](#footnote-16)

**$B、佛答**

**$（A）正說**

佛言：「若菩薩摩訶薩不分別**色**、不分別**色相**、不分別**色性**，不分別受、想、行、識，不分別識相、不分別識性；[[17]](#footnote-17)眼、耳、鼻、舌、身、意，色、聲、香、味、觸、法，眼界乃至意識界，亦如是；不分別欲界、色界、無色界，不分別三界相、性。

不分別檀波羅蜜乃至般若波羅蜜、內空乃至無法有法空、四念處乃至八聖道分、佛十力乃至十八不共法，不分別十八不共法相、性；不分別道種智、相、性；不分別一切種智、不分別一切種智相、不分別一切種智性。

**$（B）釋因**

何以故？須菩提！色不可思議，受、想、行、識不可思議，乃至一切種智不可思議。

**$（C）結成**

如是，須菩提！是名菩薩摩訶薩久行六波羅蜜、種善根、多親近供養諸佛、與善知識相隨。」

**$二、歎般若法**

**$（一）甚深歎**

須菩提白佛言：「世尊！色甚深故，般若波羅蜜甚深；受、想、行、識甚深，乃至一切種智甚深故，般若波羅蜜甚深。

**$（二）珍寶聚歎**

世尊！是般若波羅蜜珍[[18]](#footnote-18)寶聚，有須陀洹果寶故，有斯陀含果、阿那含果、阿羅漢果、辟支佛道、阿耨多羅三藐三菩提寶故；有[[19]](#footnote-19)四禪、四無量心、四無色定、五神通，四`1901`念處乃至八聖道分，佛十力、四無所畏、四無礙智、大慈大悲、十（528a）八不共法，一切智、一切種智寶故。

**$（三）清淨聚歎**

世尊！是般若波羅蜜是清淨聚。色清淨故，般若波羅蜜清淨聚；受、想、行、識清淨乃至一切種智清淨故，般若波羅蜜清淨聚。」^^

【**論**】**釋曰：**

**$（二）歎菩薩修般若具足**

**$1、歎菩薩德，論具足修行**

**$（1）須菩提歎問**

**$A、釋所歎**

「^是菩薩大功德成就^^」者，如先說：「自行，亦教他人。」[[20]](#footnote-20)

復次，「^多功德^^」者，眾生非親里，又無所貪[[21]](#footnote-21)利，而為是眾生勤苦行般若波羅蜜，得阿耨多羅三藐三菩提，是名菩薩摩訶薩有大恩分，故名「大功德」。

**$B、辨所問**

「修般若波羅蜜相」，如先品中種種因緣說；[[22]](#footnote-22)今問「**修般若具足相**」[[23]](#footnote-23)。

**$（2）佛答**

**$A、正明修般若具足相**

佛言：如修般若，具足相亦如是。所以者何？

**$（A）以畢竟空故，不見諸法增減，是名具足**

若菩薩不見色等諸法增減，如是[[24]](#footnote-24)名具足。

是菩薩雖得十地，坐道場，爾時修般若波羅蜜具足；如夢如幻、不增不減，以畢竟空[[25]](#footnote-25)故說。

**$（B）諸法一味故，不分別法非法，是修般若具足**

復次，若菩薩於一切法不分別是法、是非法，悉皆[[26]](#footnote-26)是法；[[27]](#footnote-27)如大海水，百川萬流，皆合[[28]](#footnote-28)一味。爾時修般若波羅蜜具足。

**$`1902`（C）以入法空故，不見法有三世、善不善等，是修般若具足**

復次，若菩薩入法空中，不見法有三世、善不善等，不見六波羅蜜乃至一切種智。爾時，修般若波羅蜜具足。

**$B、釋因由：分別諸法是邪見**

何以故？

「^諸法無相^^」是實相；若分別諸法，皆是邪見[[29]](#footnote-29)相。[[30]](#footnote-30)

用十八[[31]](#footnote-31)空故名「^諸法空^^」。

諸法和合因緣生以為有，諸緣離則破壞，故「^虛誑^^」。

一切有為法中無常、無實故[[32]](#footnote-32)，是名「^不堅固^^」。

無受苦樂者、眾生空故「^無覺者^^」，不覺苦樂。

「^無壽命者^^」，「壽」名命根。有人言：是命根有我相，是故壽命為我。[[33]](#footnote-33)

眾生空中，已種種因緣破[[34]](#footnote-34)，是故無行法者、無受法者。

若觀諸法空──眾生空、法空，如是則具足修般若波羅蜜。

**$2、歎述不可思議**

**$（1）須菩提稱歎**

須菩提是時（528b）驚喜，不能自安：「所說般若波羅蜜不可思議！」

**$（2）佛述**

**$A、顯正**

佛言：「^色等諸法不可思議故不可思議^^。」

所以者何？因果相似故。

**$B、示非**

復次，若菩薩知色等法亦不可思議，若住是不可思議中，則不具足般若波羅蜜，取不可思議相故。是故說：「^若菩薩知色等法不可思議相故[[35]](#footnote-35)，則不具足般若波羅蜜。^^」

**$3、論信解者相**

**$（1）明信解者**

**$A、須菩提問**

爾時，須菩提於般若中不得依止處，如沒大海，是故白佛：「是深般若不可思議，`1903`不可思議[[36]](#footnote-36)亦[[37]](#footnote-37)不可思議故，誰當信解者？」

若但「不可思議」猶不可信，何況「不可思議復不可思議」！

**$B、佛答**

佛答：「若菩薩（1）久行六波羅蜜、（2）久種善根、（3）久供養親近諸佛、（4）久與善知識相隨──是[[38]](#footnote-38)因緣故，信心牢固，能信受深般若波羅蜜。」

**$（2）明信解相**

**$A、須菩提問**

餘品[[39]](#footnote-39)中說「有新發意者亦能信深般若波羅蜜」，今佛說「久發意故能信」；是以須菩提問：「云何是久發意者？」

**$B、佛答**

**$（A）正說**

佛言：若菩薩摩訶薩了了知般若波羅蜜相，不分別一切法，所謂──

「^不分別**色**^^」──四大、若四大造色。

「^不分別**色相**^^」者，不分別色是可見、聲是可聞；是色若好若醜、若短若長[[40]](#footnote-40)、若常若無常、若苦若樂等。

「^不分別**色性**^^」者，不見色常法，所謂地堅性等。

復次，色實性名法性，畢竟空故；是菩薩不分別法性，法性不壞相故。

乃至一切種智亦如是。

**$※ 因論生論──性相：同異三說**（印順法師，《大智度論筆記》［E014］p.310）

問曰：地是堅相，何以言[[41]](#footnote-41)「性」？

答曰：是相積習成性；譬如人瞋，日習不已，則成惡性。

或性、相異──如見烟知火，烟是火相，而非火也。

或相、性不異──如熱是火相，亦是火性。[[42]](#footnote-42)

**$`1904`（B）釋因由**

此中佛說因緣：「^色等諸法不可思議^^。」

「不可思議」即是畢竟空，[[43]](#footnote-43)諸法實相常清（528c）淨。

**$（C）論義**

**須菩提言**：「菩薩雖日月年歲不久，能如是行，是名『久』。」[[44]](#footnote-44)

**$二、歎般若法**

**$（一）甚深歎**

須菩提聞般若波羅蜜，更得深利益，故白佛言：「^世尊！般若波羅蜜甚深，色等甚深故。^^」色等甚深相，如先說。[[45]](#footnote-45)

**$（二）珍寶聚義**

「^世尊！般若波羅蜜是珍寶聚^^」──

「^珍寶^^[[46]](#footnote-46)」者，所謂須陀洹果，能滅三結惡毒故；乃至阿耨多羅三藐三菩提，能滅一切煩惱及習，能滿一切願。

是諸果，依諸禪乃至一切種智。

因果合說，是名「珍寶聚」。

**$（三）清淨聚義**

「^是般若波羅蜜清淨聚，色等諸法清淨故。^^」

色等法中正行不邪[[47]](#footnote-47)，名為「清淨」，無諸過患；乃至畢竟空亦不著，不可思議亦不著，是故名「清淨聚」。

**$※ 須菩提顯留難事之因［承上啟下］**

爾時，須菩提應作是念：「是般若波羅蜜是珍寶聚，能滿一切眾生願，所謂今世樂、後世樂[[48]](#footnote-48)、涅槃樂、阿耨多羅三藐三菩提樂。愚癡之人而復欲破壞是般若波羅蜜清淨聚。如如意寶珠無有瑕穢，如虛空[[49]](#footnote-49)無有塵垢，般若波羅蜜畢竟清淨聚。而人自起邪[[50]](#footnote-50)見因緣，欲作留難[[51]](#footnote-51)、破壞；譬如人眼翳，見妙珍寶，謂為不淨。」作是念已。[[52]](#footnote-52)

`1905`^【**經**】

**$參、示留難事，勸速修行得大果報**

**$（壹）正舉留難，勸速修持**

**$一、須菩提說：甚深般若多有留難**

須菩提言[[53]](#footnote-53)：「世尊！甚可怪！說是般若[[54]](#footnote-54)波羅蜜時，多有留難！」[[55]](#footnote-55)

**$二、佛述**

**$（一）佛印可，勸速修持**

佛言：「如是！如是！須菩提！是甚深般若波羅蜜，多有留難。

以是事故，善男子、善女人若欲書是般若波羅蜜時，應當疾書；若讀、誦、思惟、說、正憶念、修行時，亦應疾修行。[[56]](#footnote-56)何以故？是甚深般若波羅蜜，若書時，讀、誦、思惟、說、正憶念、修行時，不欲令諸難起故。善男子、善女人若能一月書成，當應勤書；若二月、三月、四月、五月、六月、七月，若一歲書成，亦當[[57]](#footnote-57)勤書；讀、誦、思惟、說、正憶念、修行，（529a）若一月得成就乃至一歲得成就，應當勤成就。

**$（二）釋因由**

何以故？須菩提！是珍寶中多有難起故。」

**$（貳）以佛力故，魔難不成**

**$一、魔起惡心欲擾亂，雖興留難而不能得**

**$（一）須菩提說魔喜作留難**

須菩提言：「世尊！是甚深般若波羅蜜中惡魔喜作留難故，不得令書，不得令讀、誦、思惟、說、正憶念、修行。」

**$（二）佛述魔難不成**

佛告須菩提：「惡魔雖欲留難是深般若波羅蜜令不得書、讀、誦、思惟、說、正憶念、修行，亦不能破壞是菩薩摩訶薩書般若波羅蜜乃至修行。」

**$二、諸佛善觀識行法者，以護念故魔難不成**

**$（一）行持般若，諸佛護念**

**$1、舍利弗問**

爾時，舍利弗白佛言：「世尊！誰力故，令惡魔不能留難菩薩摩訶薩書深般若波羅蜜乃至修行？」

**$`1906`2、佛答**

**$（1）正明佛護**

**$A、釋迦牟尼佛力**

佛言：「是佛力故，惡魔不能留難菩薩摩訶薩書深般若波羅蜜乃至修行。

**$B、十方現在佛力**

舍利弗！亦是十方世界[[58]](#footnote-58)現在諸佛力故，是諸佛擁護念是菩薩故，令魔不能留難菩薩摩訶薩、令不書成般若波羅蜜乃至修行。[[59]](#footnote-59)

**$（2）釋因由**

何以故？十方世界中現在無量無邊阿僧祇諸佛，擁護念是菩薩書深般若波羅蜜乃至修行；法應爾[[60]](#footnote-60)，無能作留難！[[61]](#footnote-61)

**$（3）勸念佛恩**

舍利弗！善男子、善女人應當作是念：『我書是深般若波羅蜜乃至修行，皆是十方諸佛力。』」

**$（二）諸佛見證所行，護念持般若者**

**$1、諸佛現護持**

舍利弗言：「世尊！若有善男子、善女人書是深般若波羅蜜乃至修行，皆是佛力故，當知是人是諸佛所護。」

佛言：「如是！如是！舍利弗！當知若有善男子、善女人書是深般若波羅蜜乃至修行，皆是佛力故，當知亦是[[62]](#footnote-62)諸佛所護。」[[63]](#footnote-63)

**$2、諸佛現觀知**

**$（1）舍利弗說：若有書持乃至修行般若者，十方諸佛皆以佛眼見知念**

舍利弗言：「世尊！十方現在無量無邊阿僧祇諸佛皆識、皆以佛眼見是善男子、善女人書深般若波羅蜜乃至修行時。」[[64]](#footnote-64)

**$`1907`（2）佛述成**

**$A、佛印成：善持般若故佛見知念**

佛言：「如是！如是！舍利弗！十方現在無量無邊阿僧祇諸佛皆識、皆以佛眼見是善男子、善女人書深般若（529b）波羅蜜乃至修行時。[[65]](#footnote-65)

**$B、佛復示：近無上道故，於般若多信解，亦供養般若故諸佛念知**

舍利弗！是中求菩薩道[[66]](#footnote-66)善男子、善女人若[[67]](#footnote-67)書是深般若波羅蜜，受持、讀、誦、正憶念、如說修行，當知是人近阿耨多羅三藐三菩提不久。[[68]](#footnote-68)

舍利弗！善男子、善女人書是深般若波羅蜜，受持、讀、誦乃至正憶念，是人於深般若波羅蜜多信解相，亦供養、恭敬、尊重、讚歎是深般若波羅蜜，華香、瓔珞[[69]](#footnote-69)乃至幡蓋供養。[[70]](#footnote-70)

舍利弗！諸佛皆識、皆以佛眼見是善男子、善女人。

**$（參）行般若者，具大功德**

**$一、明得大果報**

是善男子、善女人[[71]](#footnote-71)供養功德，當得大利益、大果報。[[72]](#footnote-72)

舍利弗！是善男子、善女人以是供養功德因緣故，**終不墮惡道中，乃至阿鞞跋致地，終不遠離諸佛**。[[73]](#footnote-73)

`1908`舍利弗！是善男子、善女人以是[[74]](#footnote-74)善根因緣故，乃至阿耨多羅三藐三菩提，**終不遠離六波羅蜜，終不遠離內空乃至無法有法空，終不遠離四念處乃至八聖道分，終不遠離佛十力乃至阿耨多羅三藐三菩提。**^^[[75]](#footnote-75)

【**論**】釋曰：

**$參、示留難事，勸速修行得大果報**

**$（壹）正舉留難，勸速修持**

**$一、須菩提說：甚深般若多有留難**

「留難」者，魔事等壞般若波羅蜜因緣。

**$二、佛述**

**$（一）佛印可，勸速修持**

佛可須菩提所說：「^若善男子、善女人欲書是般若波羅蜜，當疾疾書；乃至正憶念、如說行時，疾修行。^^」

所以疾者，是有為法不可信，多有留難起。

是般若波羅蜜部黨[[76]](#footnote-76)經卷有多、有少，有上、中、下──光讚、放光、道行。[[77]](#footnote-77)

有書寫者──書[[78]](#footnote-78)有遲、疾，有一心勤書者、有懈墮不精勤[[79]](#footnote-79)者；人身無常，有為法不可信。釋迦文佛出惡世故，多有留難。

是故說：「^若可一月書竟，當勤書成，莫有中廢[[80]](#footnote-80)，畏有留難故；乃至一歲。如書，乃至修行亦如是。^^」隨人根利鈍，得有遲疾。

**$`1909`（二）釋因由**

此中佛更說因緣：「（529c）世間以珍寶故，多有賊出；般若即是大珍寶故，多有留難。」

**$（貳）以佛力故，魔難不成**

**$一、魔起惡心欲擾亂，雖興留難而不能得**

**$（一）須菩提說魔喜作留難**

**$1、令人不得書寫般若經卷**

「^留難^^[[81]](#footnote-81)」者，雖有疾病、飢餓等，但以魔事大故，說言「魔事」。[[82]](#footnote-82)

若魔、若魔民、惡鬼作惡因緣，入人身中，嬈亂人身[[83]](#footnote-83)心，破書般若；或令書人疲厭，或令國土事起，或書人不得供養──如是等。

**$2、令人不得讀誦**

讀誦時，師徒不和合。

**$3、令人不得說般若**

大眾中說[[84]](#footnote-84)時，或有人來說法師過罪；或言：「不能如說行，何足聽受？」或言：「雖能持戒，而復鈍根，不解深義，聽其所說，了無所益。」或說：「般若波羅蜜空無所有，滅一切法，無可行處；譬如裸人，自言：『我著天衣。』」如是等留難，令不得說。

**$4、令人不得正憶念**

「^不正憶念^^」者，魔作好身──若善知識身，或作所敬信沙門形，為說：「般若波羅蜜空無所有，雖有罪福名而無道理。」或說：「般若波羅蜜空，可即取涅槃。」如是等，破修佛道正憶念事。

**$（二）佛述魔難不成**

新發意菩薩聞是事，心大驚怖：「我等生死身，魔是欲界主，威勢甚大，我等云何行般若波羅蜜，得無上道？」

是故佛說：「惡魔雖欲留難，亦不能破壞。」

何以故？大[[85]](#footnote-85)能破小故。如離欲人常勝貪欲者，慈悲人常勝瞋恚者，智人常勝無智者。般若波羅蜜是真智慧，其力甚大；魔事虛誑。是菩薩雖未得具足般若波羅蜜，得其氣分故，魔不能壞。

**$二、諸佛善觀識行法者，以護念故魔難不成**

**$（一）行持般若，諸佛護念**

**$1、舍利弗問**

是事因緣故，舍利弗白佛：「誰力故魔不能破？」

**$`1910`2、佛答**

**$（1）正明佛護**

佛答：「佛力故。」

如惡人中魔為大，善人中佛為大；縛人中魔為大，解人中佛為大；留難人中魔為大，通達人中佛為大。

初說「佛力」者，釋迦文佛；後說「十方現在佛」，是餘佛──阿閦、阿彌陀等。

如惡賊，餘惡相（530a）助；諸佛法亦如是，常為一切眾生故，有發意[[86]](#footnote-86)者，便為作護。

**$（2）釋因由**

所以者何？般若波羅蜜是十方諸佛母，人欲沮壞，不得[[87]](#footnote-87)不護。

**$（3）勸念佛恩**

應當知其有書、讀乃至正憶念者，皆是十方佛力，是諸留難力大故。

**$（二）諸佛見證所行，護念持般若者**

**$1、諸佛現護持**

舍利弗言：「若有書持乃至修行，皆是諸佛所護。」

佛可其言。

**$2、諸佛現觀知**

**$（1）舍利弗說「若有書持乃至修行般若者，十方諸佛皆以佛眼見知念」**

舍利弗復說：「世尊！書、持等善男子、善女人，十方現在諸佛皆以佛眼見知念耶？」

**$（2）佛述成**

佛可言：「^如是！^^」

先惡魔來欲[[88]](#footnote-88)破壞，佛及十方諸佛守護，不令沮壞；

今以[[89]](#footnote-89)佛眼見是善男子、善女人，知是人功德難[[90]](#footnote-90)有，未破魔網而能行是般若波羅蜜大事；是故十方佛以佛眼見知念是人。

**$（3）釋疑**

**$A、明「佛以所攝天眼見眾生」**

問曰：為以天眼見？以佛眼見？

若以天眼見，云何此中說「佛眼」？

若以佛眼見，眾生虛誑，云何以佛眼見？

答曰：**天眼**有二種：一者、佛眼所攝，二者、不攝。[[91]](#footnote-91)

`1911`佛眼所不攝者，見[[92]](#footnote-92)現在眾生，有限有量；

**佛眼所攝者，見三世眾生，無限無量**。

**法眼**入佛眼中，但見諸法，不見眾生；

**慧眼**入佛眼中，不見法，但見[[93]](#footnote-93)畢竟空。

**$B、論「佛眼所攝天眼為實為虛」**

問曰：佛眼所攝天眼，為實？為虛妄？

若虛妄，佛不應以虛妄見！

若實者，眾生空，現在眾生尚不實，何況未來、過去？

答曰：佛眼所攝皆是實。

眾生於涅槃是虛妄，非於世界所見是虛妄；若人於眾生取定相故，說言虛妄，非為世諦故說虛妄。[[94]](#footnote-94)

以是故，**佛眼所攝天眼見眾生**。[[95]](#footnote-95)

**$C、釋「何故不以佛所攝慧眼見眾生」**

問曰：若爾者，何以不以佛眼所攝慧眼見眾生？

答曰：慧眼無相利故。慧眼常以空、無相、無作共相應，**不中觀眾生**。何以故？五眾和合，假名眾生。

譬如（530b）小兒，可以小杖鞭之，不可與大杖。

此中讚菩薩行般若波羅蜜，**為世諦故說**，非第一義諦。

**$D、釋「未來世未有，尚難念知，云何佛能知見三世」**

問曰：未來世未有，念知尚難，何況眼見？

答曰：

**$（A）以念力故能憶過去事，聖人有聖智力能知見未來事**

如過去法，雖滅、無所有，而心心[[96]](#footnote-96)數法中念力故，能憶過去事，盡其宿命；聖人亦如是，有聖智力，雖未起而能知、能見。[[97]](#footnote-97)

**$`1912`（B）般若中三世無分別，若見現在，則亦應見過去、未來**

復次，是般若中，三世無分別，未來、過去、現在不異。[[98]](#footnote-98)

若見現在，過去、未來亦應見；若不見過去、未來，亦應不[[99]](#footnote-99)見現在。

**$E、釋「北方末法眾生是罪惡人，佛何以故見知念」**

問曰：北方末法眾生漏結未盡，是罪惡人，佛何以故見知念？

答曰：

**$（A）佛觀此眾生於佛涅槃後能佐助佛法故佛念知**

佛大悲相，愛徹骨髓；是菩薩能發無上道心，為眾生故。

佛觀是法末後熾盛，我涅槃後，是人佐助佛法故，是以念[[100]](#footnote-100)知。

**$（B）北方末後人生於邊地惡世，但從人聞便能信解，是事為難，故佛見念知**

復次，北方末後人生於邊地惡世，三毒熾盛，刀兵劫中，賢聖希少；是人自不知諸罪福業因緣，但從人聞、若[[101]](#footnote-101)讀經[[102]](#footnote-102)，便能信樂、供養，[[103]](#footnote-103)疾近無上道不久──是事為難！若佛在世，作阿鞞跋致，信行般若波羅蜜，不足為難。

如是等種種無量因緣故，佛應見念知。

**$（參）行般若者，具大功德**

**$一、明得大果報**

**$（一）信解、供養般若得大果報**

是人信解相大，故能供養般若波羅蜜。

供養具──華香等，如先說。[[104]](#footnote-104)

是供養故[[105]](#footnote-105)，得大果報；如毀呰[[106]](#footnote-106)者，受大苦惱。

**$（二）釋「大果報」**

**$1、終不墮三惡道，不離諸佛**

「^大果報^^」者，如須陀洹，終不[[107]](#footnote-107)墮三惡道。

是菩薩一心信解、供養般若波羅蜜，亦如是愛念諸佛故，常行念佛三昧故，終不離諸佛；乃至到阿鞞跋致地，教化眾生，離諸佛無咎。如小兒不離其母，恐墮諸難故。

**$`1913`2、終不離六波羅蜜等甚深觀行**

常深愛念[[108]](#footnote-108)善法故，乃至阿耨多羅三藐三菩提，終不離六波羅蜜等。

得如是等今世、後世大果報[[109]](#footnote-109)。（530c）

^【**經**】[[110]](#footnote-110)

**$二、明般若隨方利益**[[111]](#footnote-111)

**$（一）利益三方眾生**

**$1、南方**

**$（1）勸修**

舍利弗！是深般若波羅蜜，佛般涅槃後，當至南方國土[[112]](#footnote-112)，[[113]](#footnote-113)是中比丘、比丘尼、`1914`優婆塞、優婆夷當書是深般若波羅蜜，當受持、讀、誦、思惟、說、正憶念、修行。

**$（2）得益**

**$A、世間益**

以是善根因緣故，終不墮惡道中，受天上、人中樂；

**$B、出世間益**

增益六波羅蜜，供養、恭敬、尊重、讚歎諸佛；漸以聲聞、辟支佛、佛乘而得涅槃。

**$2、西方**

**$（1）勸修**

舍利弗！是深般若波羅蜜，從南方當轉至西方所在處，是中比丘、比丘尼、優婆塞、優婆夷當書是深般若波羅蜜，當受持、讀、誦、思惟、說、正憶念、修行。

**$（2）得益**

**$A、世間益**

以是善根因緣故，終不墮惡道中，受天上、人中樂；

**$B、出世間益**

增益六波羅蜜，供養、恭敬、尊重、讚歎諸佛；漸以聲聞、辟支佛、佛乘而得涅槃。

**$3、北方**

**$（1）明般若於北方作佛事**

**$A、勸修**

舍利弗！是深般若波羅蜜，從西方當轉至北方所在處，是中比丘、比丘尼、優婆塞、優婆夷當書是深般若波羅蜜，當受持、讀、誦、思惟、說、正憶念、修行。

**$`1915`B、得益**

**$（A）世間益**

以是善根因緣故，終不墮惡道中，受天上、人中樂；

**$（B）出世間益**

增益六波羅蜜，供養、恭敬、尊重、讚歎諸佛；漸以聲聞、辟支佛、佛乘而得涅槃。

**$C、別明**

**$（A）化導利根、鈍根者**

舍利弗！是深般若波羅蜜，是時北方當作佛事。何以故？舍利弗！我法盛時，無有滅相。[[114]](#footnote-114)

舍利弗！我已念是善男子[[115]](#footnote-115)、善女人受持[[116]](#footnote-116)是深般若波羅蜜乃至修行；亦念是善男子、善女人能書是般若[[117]](#footnote-117)波羅蜜，恭敬、供養、尊重、讚歎，華香乃至幡蓋。

舍利弗！是善男子、善女人以是善根因緣故，終不墮惡道中，受天上、人中樂；增益六波羅蜜，供養、恭敬、尊重、讚歎諸佛；漸以聲聞、辟支佛、佛乘而得涅槃。[[118]](#footnote-118)

**$（B）諸佛念知讚歎供養、受持般若人**

何以故？舍利弗！我以佛眼見是人，我亦稱譽、讚歎；十方（531a）世界中無量無邊阿僧祇諸佛亦以佛眼見是人，亦稱譽、讚歎。」

**$（2）般若在北方廣行異餘三方**

**$A、初問答：深般若以何因緣當在北方廣行**

**$（A）舍利弗問**

舍利弗白佛言：「世尊！是深般若波羅蜜後時當在北方廣行耶？」

**$（B）佛答**

佛言：「如是！如是！

`1916`舍利弗！是深般若波羅蜜後時在北方當廣行。

舍利弗！後時於北方，是善男子、善女人若聞是深般若波羅蜜，若書、受持[[119]](#footnote-119)、讀、誦、思惟、說、正憶念、如說修行，當知是善男子、善女人久發大乘心、多供養諸佛、種諸[[120]](#footnote-120)善根、久與善知識相隨。」

**$B、第二問答：後時北方有幾許人求佛道，能書寫、讀誦般若乃至如說修行**

**$（A）舍利弗問**

舍利弗白佛言：「世尊！後時北方當有幾所善男子、善女人求佛道，書深般若波羅蜜，乃至如說修行？」

**$（B）佛答**[[121]](#footnote-121)

**$a、求佛道者多，聞深般若不怖者少**

佛告舍利弗：「後時北方雖多有求佛道善男子、善女人，少有善男子、善女人[[122]](#footnote-122)聞是深般若波羅蜜不沒、不[[123]](#footnote-123)驚、不怖、不畏。

**$b、能信受深般若者，願行必深廣**

**$（a）明能信深般若而不怖畏之因緣**

**$Ⅰ、多供養諸佛，具足萬行，多利益眾生，於後生時不失菩提心，亦教化他人**

何以故？是人多親近供養諸佛、多諮問諸佛，是人必能具足般若波羅蜜、禪波羅蜜、毘梨耶波羅蜜、羼提波羅蜜、尸羅波羅蜜、檀波羅蜜，具足四念處，乃至具足十八不共法。

舍利弗！是善男子、善女人善根純厚[[124]](#footnote-124)故，能多利益眾生，為阿耨多羅三藐三菩提。[[125]](#footnote-125)

何以故？我今為是善男子、善女人說應薩婆若法，過去諸佛亦為是善男子、善女人說應薩婆若法。

以是因緣故，是人後生時續得阿耨多羅三藐三菩提心，亦為他人說阿耨多羅三藐三菩提法。[[126]](#footnote-126)

**$`1917`Ⅱ、煩惱薄，常一心和合，魔不能壞**

是善男子、善女人皆一心和合，魔、若魔民不能沮壞阿耨多羅三藐三菩提心，何況惡行人毀呰行深般若波羅蜜者能壞其阿耨多羅三藐三菩提心！[[127]](#footnote-127)

**$Ⅲ、自得勝法，復教眾生令住善根，趣向無上菩提**

舍利弗！是求菩薩道諸善男子、善女人，聞是深般若波羅蜜，大得[[128]](#footnote-128)法喜、法（531b）樂，亦立多人於善根，為阿耨多羅三藐三菩提。^^[[129]](#footnote-129)

【**論**】釋曰：

**$二、明般若隨方利益**

**$（一）利益三方眾生**

**$1、總說般若教依次從東方至南方、西方、北方展轉傳宏（東→南→西→北）**

「是深般若波羅蜜，佛滅度後，當至南方國土」者，佛出東方，於中說般若波羅蜜，破魔及魔民、外道，度無量眾生，然後於拘夷那竭雙樹下滅度；後般若波羅蜜，從東方至南方。

如日、月、五星[[130]](#footnote-130)、二十八宿[[131]](#footnote-131)，常從東方至南方，從南方至西方，從西方至北方，圍繞須彌山。

又如供養常法右繞，遍[[132]](#footnote-132)度閻浮提人。

以是因緣故，從東方至南方，從南方至西方。

如佛無著心故，不定一處；般若波羅蜜亦如是，不定住一處。

從西方至北方──二方眾生，好供養、書、讀乃至修行，[[133]](#footnote-133)華香乃至幡蓋，受大果報，如經中說；後展轉至北方。[[134]](#footnote-134)

此中供養所得果報，如上所[[135]](#footnote-135)說。[[136]](#footnote-136)

**$`1918`2、別辨「於北方當作佛事」**

**$（1）明般若於北方作佛事**

**$A、化導利根、鈍根者**

「^舍利弗！是般若波羅蜜，北方當作佛事。^^」

是中說因緣：「佛在時，能斷眾疑，佛法興盛，不畏法滅；佛滅後，過五百歲，正法漸滅，是時佛事轉難。是時，**利根者**，讀、誦、正憶念，亦華香供養；**鈍根者**，書寫、華香等供養。」

是二種人久久皆當得度，是故說「^當作佛事^^」。

**$B、諸佛念知讚歎供養、受持般若人**

佛言：「是善男子、善女人，我及十方諸佛皆以佛眼見，念知、讚歎。」

**$（2）般若在北方廣行異餘三方**

**$A、初問答：深般若以何因緣當在北方廣行**

**$（A）舍利弗問**

舍利弗白佛言：「是深般若在北方廣行耶？」

**$（B）佛答**

**$a、外緣**

「^廣行^^」者，於閻浮提北方廣大故。又北方地有雪山，雪山冷故，藥草能殺諸毒；所食米穀，三毒不能大發；三毒不能大發故，眾生柔軟，信等五根皆得勢力。如是等因緣，北方多行般若波羅蜜。

**$b、內因**

是人聞是深般若波羅蜜，書、持乃至正憶念、如說（531c）行，當知是人久發大乘意、多供養佛、種善根、與善知識相隨，是故能於惡世書、持、信受乃至如說修行。

**$B、第二問答：後時北方有幾許人求佛道，能書寫、讀誦般若乃至如說修行**

**$（A）舍利弗問**

舍利弗問：「北方有幾許人聞是深[[137]](#footnote-137)般若波羅蜜，能書、讀、誦乃至如說修行？」

**$（B）佛答**

**$a、求佛道者多，聞深般若不怖者少**

佛答：「是深般若波羅蜜[[138]](#footnote-138)，難知、難行，雖多有人發無上道心得名菩薩，少有人聞是般若波羅蜜心通達、不驚、不沒。」

**$`1919`b、能信受深般若者，願行必深廣**

**$（a）明能信深般若而不怖畏之因緣**

**$Ⅰ、多供養諸佛，具足萬行，多利益眾生，於後生時不失菩提心，亦教化他人**

心通達、不驚、不怖相，佛此中自說──

**$（Ⅰ）多供養諸佛，具足萬行**

「^**是人多親近諸佛**^^」：「親近諸佛」者，於無量世常見諸佛，恭敬供養。

「^**問難**^^」者，直問其事，疑心不解，重種種問，名為「難」。是人世世從諸佛問難般若波羅蜜事。

是人功德果報雖未成，當知是人**具足六波羅蜜**、三十七品，乃至十八不共法具足。

**$（Ⅱ）多利益眾生**

是福德淳熟[[139]](#footnote-139)故，**多利益眾生**──所謂**檀波羅蜜、尸羅波羅蜜**因緣故，生於富貴家，自行布施，教人布施。

**羼提波羅蜜、禪波羅蜜**因緣故，令無量眾生出家、受戒、發阿耨多羅三藐三菩提心。

**$（Ⅲ）於後生時不失無上菩提心，亦教化他人**

此中佛說因緣：「是人從我及過去諸佛聞應薩婆若大乘法，是故後生不失是心；是人亦教化他人，說如是事。」如然一燈，展轉皆然。

**$Ⅱ、煩惱薄，常一心和合，魔不能壞**

是人諸煩惱薄，無慳貪、嫉妬、瞋恚故，不相讒謗，常一心和合；是故魔、若魔民不能沮壞。

若人少有錯故，魔得其便；如人有瘡受毒。

魔是欲界主[[140]](#footnote-140)，尚不能沮壞，何況惡行人！

或有人惡行而非惡，如未離欲聖人；以是故說：「惡行人毀呰般若波羅蜜，即[[141]](#footnote-141)毀壞菩薩。」

**$Ⅲ、自得勝法，復教眾生令住善根，趣向無上菩提**

復次，諸善男子、善女人無量世來愛佛法、深著實法，信力、慧力多故，聞深般若波羅蜜、得大慈大[[142]](#footnote-142)（532a）悲心故，隨眾生力，令入深般若波羅蜜、若令得般若因緣──所謂布施、持戒等諸善根。

「^為阿耨多羅三藐三菩提故^^」者，是善男子、善女人求無上道故，教他令住[[143]](#footnote-143)諸善根、福德[[144]](#footnote-144)。

`1920`^【**經**】

**$（b）明信般若人發誓願、得果報**

**$Ⅰ、於諸佛前立誓願**

是善男子、善女人，於我前立誓願：『我行菩薩道時，當度無數百千萬億眾生，令發阿耨多羅三藐三菩提心，示、教、利、喜[[145]](#footnote-145)，乃至阿鞞跋致地受記。』我知其心，我[[146]](#footnote-146)亦隨喜。[[147]](#footnote-147)

是善男子、善女人亦於過去諸佛前立誓願：『我行菩薩道時，當度無數百千萬億眾生，令發阿耨多羅三藐三菩提心，示、教、利、喜，乃至阿鞞跋致地受記。』

諸過去佛亦知其心而隨喜。

**$Ⅱ、修廣大施、種大善根、得大果報，願生他方世界說般若化導眾生**

舍利弗！是諸善男子、善女人所為心大，所受色、聲、香、味、觸、法亦大，亦能大施；能大施已，種大善根；種大善根已，得大果報。

為攝眾生故受身，能於眾生中捨內外所有物。

以是善根因緣故[[148]](#footnote-148)，發願欲生他方世界現在諸佛說深般若波羅蜜處；於諸佛前聞是深般若波羅蜜已，亦於彼示、教、利、喜百千萬億眾生，令發阿耨多羅三藐三菩提心。」[[149]](#footnote-149)

**$（二）稱歎，釋疑**

**$1、舍利弗讚佛**

舍利弗白佛言：「希有！世尊！佛於過去、未來、現在法無法不知，無法如[[150]](#footnote-150)相不`1921`知，眾生之行無事不知。今佛悉知過去諸佛及菩薩、聲聞，亦知今現在十方諸佛世界菩薩及聲聞，亦知未來諸佛及菩薩、聲聞。[[151]](#footnote-151)

**$2、釋疑**

**$（1）未來世人勤求六波羅蜜諸經是否皆能得**

世尊！未來世有善男子、善女人勤求六波羅蜜，受持、讀、誦乃至修行，有得、有不得？」[[152]](#footnote-152)

佛告舍利弗：「若善男子、善女人一心精進勤求，當得應六波羅蜜諸經。」[[153]](#footnote-153)（532b）

**$（2）以何因緣能得六波羅蜜深經**

舍利弗白佛言：「善男子、善女人如是勤行[[154]](#footnote-154)，當[[155]](#footnote-155)得是應[[156]](#footnote-156)六波羅蜜深經[[157]](#footnote-157)？」

佛語舍利弗：「是善男子、善女人得是[[158]](#footnote-158)應六波羅蜜深經。

何以故？善男子、善女人為阿耨多羅三藐三菩提故，與眾生說法，示、教、利、喜，令住六波羅蜜中[[159]](#footnote-159)。

以是因緣故，是善男子、善女人後身轉生易得應六波羅蜜深經；得已，如六波羅蜜所說修行，精勤不息，乃至淨佛世界、成就眾生，得阿耨多羅三藐三菩提。」^^[[160]](#footnote-160)

`1922`【**論**】釋曰：

**$（b）明信般若人發誓願、得果報**

**$Ⅰ、於諸佛前立誓願**

佛說：「善男子、善女人於我[[161]](#footnote-161)前及過去諸佛前立誓願：『我行菩薩道，當[[162]](#footnote-162)令無量百千萬億眾生發無上道意，示、教、利、喜，令得阿鞞跋致記。』我及過去佛，知是善男子心大，能有所作，故隨喜。」

**$Ⅱ、修廣大施、種大善根、得大果報，願生他方世界說般若化導眾生**

善男子、善女人聞佛知其心，則生歡喜，自念過去作誓願事，倍加精進。

「^大心^^」者，一切眾生心皆樂緣六塵──有人行雜福德，所謂作福時心生疑悔；是福德果報，雖得富貴，不能好用，亦不能與他；罪業因緣故，諸根闇鈍，不擇好醜。

是善男子未得道時，清淨福德故，得上妙五欲，亦[[163]](#footnote-163)能盡意用[[164]](#footnote-164)，能隨意施與──或施窮乏，或種於福田。

若得善知識、聞佛法，著欲心息，憐愍眾生、為阿耨多羅三藐三菩提故，內外所有**布施**，無所愛惜。

若**持戒**──遍行十善道，具戒律儀，以慈悲心共行。

餘善法亦如是──皆以深心自行，及引導他人令行善道。

是福德因緣故，不求世樂──天王、人王、富貴處；聞有現在佛處，願往生彼。是菩薩知諸法實相故不樂生；若為眾生，生十（532c）方佛前。

聞深般若波羅蜜；聞已，於彼開[[165]](#footnote-165)化無量百千眾生，發無上道心。

**$（二）稱歎，釋疑**

**$1、舍利弗讚佛**

舍利弗無一切智，聞說三世菩薩願行事，發希有心，白佛言：「世尊！佛於三世中無法不知；從如、法性、實際無不知者；諸眾生心所行業、果報因緣，無事不知；從十方現在諸佛及過去、未來世佛及世界弟子及所行事，皆悉遍知。佛一切智[[166]](#footnote-166)，其力甚大，不可思議！」

**$2、釋疑**

**$（1）未來世人勤求六波羅蜜諸經是否皆能得**

**$A、舍利弗問**

舍利弗意謂：「同是出家人，俱求般若波羅蜜，何以故有得、有不得者？」

**$`1923`B、佛答：具二因緣者能得**

佛答：「若是菩薩常一心求六波羅蜜，不惜身命，是人內有好心、外諸佛菩薩及諸天所護助故。」

**$（2）以何因緣能得六波羅蜜深經**

**$A、舍利弗問**

舍利弗意：「雖復精進，佛不在世，魔力復大，是菩薩云何得是般若波羅蜜深經？」

是故更問：「得是應六波羅蜜深經？」

**$B、佛答**

佛言：「^得^^。」

此中說**得因緣**，所謂「善男子、善女人為無上道故，為眾生說法，示、教、利、喜，令住六波羅蜜，開佛道。

是業果報故，轉身易得應六波羅蜜深經；若得，能疾受持，乃至如所說修行，精進不捨，世世常不離；用六波羅蜜果報故，淨佛世界、成就眾生，乃至無上道。」

若悋惜法，則常生邊地無佛法處。[[167]](#footnote-167)

1. （大智度論釋歎信行品第四十五之餘卷六十七）十九字＝（大智度論卷第六十七釋第四十五品下）十六字【宋】【宮】【元】，（大智度論卷第六十七釋聞持品第四十五之下）十九字【明】，（大智度經論釋第四十四品下六十七）十五字【聖】，〔大智……七〕十九字－【聖乙】。（大正25，527d，n.10） [↑](#footnote-ref-1)
2. 《大般若波羅蜜多經》卷438〈43 東北方品〉：

   ^具壽善現復白佛言：「甚奇！世尊！希有！善逝！是菩薩摩訶薩成就如是大功德聚，為欲饒益一切有情，修行如是甚深般若波羅蜜多，求證無上正等菩提，轉妙法輪利樂一切。世尊！云何菩薩摩訶薩修行般若波羅蜜多令速圓滿？」^^（大正7，208a25-b1） [↑](#footnote-ref-2)
3. 〔亦〕－【宋】【元】【明】【宮】【聖】。（大正25，527d，n.13） [↑](#footnote-ref-3)
4. （是）＋無【聖】。（大正25，527d，n.16） [↑](#footnote-ref-4)
5. 不＝無【宋】【元】【明】【宮】【聖】。（大正25，527d，n.17） [↑](#footnote-ref-5)
6. 壽＋（命）【元】【明】。（大正25，527d，n.18） [↑](#footnote-ref-6)
7. 〔故〕－【宋】【元】【明】【宮】。（大正25，527d，n.19） [↑](#footnote-ref-7)
8. 《大般若波羅蜜多經》卷438〈43 東北方品〉：「^何以故？善現！以一切法無性相故，無作用故，不可轉故，虛妄、誑詐、不堅實、不自在故，無覺受故，離我、有情、命者、生者廣說乃至知見者故。^^」（大正7，208c9-13） [↑](#footnote-ref-8)
9. 〔世尊〕－【聖】。（大正25，527d，n.20） [↑](#footnote-ref-9)
10. 《大般若波羅蜜多經》卷438〈43 東北方品〉：

    ^佛告善現：「如是！如是！如汝所說。如來所說不可思議。善現！色不可思議故，如來所說不可思議；受、想、行、識不可思議故，如來所說不可思議。……一切智不可思議故，如來所說不可思議；道相智、一切相智不可思議故，如來所說不可思議。善現！若菩薩摩訶薩修行般若波羅蜜多時，如實了知色是不可思議，受、想、行、識是不可思議，乃至一切智是不可思議，道相智、一切相智是不可思議，**是菩薩摩訶薩修行般若波羅蜜多速得圓滿**。」^^（大正7，208c15-209a21） [↑](#footnote-ref-10)
11. 〔是〕－【宋】【元】【明】【宮】。（大正25，527d，n.22） [↑](#footnote-ref-11)
12. （1）《大般若波羅蜜多經》卷438〈43 東北方品〉：

    ^復次，善現！若菩薩摩訶薩修行般若波羅蜜多時，於色不起若可思議若不可思議想，於受、想、行、識不起若可思議若不可思議想；……於一切智不起若可思議若不可思議想，於道相智、一切相智不起若可思議若不可思議想，是菩薩摩訶薩修行般若波羅蜜多速得圓滿。^^（大正7，209a22-b24）

    （2）案：玄奘譯《大般若經》說「於色等法若不起可思議想、不可思議想，是菩薩摩訶薩修行般若波羅蜜多速得圓滿」，羅什譯《摩訶般若波羅蜜經》則說「於色等法取著不可思議相，則不具足般若波羅蜜」。 [↑](#footnote-ref-12)
13. 〔具足……深〕十七字－【聖】。（大正25，527d，n.23） [↑](#footnote-ref-13)
14. （1）觀＝親【宮】【聖】【聖乙】。（大正25，527d，n.24）

    （2）《大正藏》原作「觀」，今依《高麗藏》作「親」（第14冊，1042c14）。 [↑](#footnote-ref-14)
15. 參見《摩訶般若波羅蜜經》卷11〈39 隨喜品〉（大正8，298a10-b1），《大智度論》卷61〈39 隨喜迴向品〉（大正25，489b19-26）。 [↑](#footnote-ref-15)
16. 《大般若波羅蜜多經》〈43 東北方品〉卷439：

    ^具壽善現復白佛言：「世尊！齊何應知是菩薩摩訶薩久已修行布施、淨戒、安忍、精進、靜慮、般若波羅蜜多，久殖善根，多供養佛，事多善友？」^^（大正7，209c12-15） [↑](#footnote-ref-16)
17. 《大般若波羅蜜多經》卷439〈43 東北方品〉：

    ^佛告善現：「若菩薩摩訶薩修行般若波羅蜜多時，於**色**不起分別、無異分別，於受、想、行、識不起分別、無異分別；於**色相**不起分別、無異分別，於受、想、行、識相不起分別、無異分別；於**色自性**不起分別、無異分別，於受、想、行、識自性不起分別、無異分別。」^^（大正7，209c15-20） [↑](#footnote-ref-17)
18. （大）＋珍【聖】。（大正25，527d，n.25） [↑](#footnote-ref-18)
19. 〔有〕－【宋】【元】【明】【宮】【石】，有＝四【聖乙】。（大正25，527d，n.26） [↑](#footnote-ref-19)
20. 《大智度論》卷66〈45 歎信行品〉（大正25，525c11-526a16）。 [↑](#footnote-ref-20)
21. 明註曰「貪」，南藏作「食」。（大正25，528d，n.3） [↑](#footnote-ref-21)
22. 《正觀》（6），p.176：參見《大智度論》卷64〈43 無作實相品〉（大正25，510b5-c22）、卷63〈42 歎淨品〉（大正25，507c16-508b5）、卷55〈29 散華品〉（大正25，452a27-453a2）、卷54〈27 天主品〉（大正25，442c10-443a25）、卷53［〈26 無生品〉（大正25，436a13-23）、卷52〈25 十無品〉（大正25，434c23-435b13）。 [↑](#footnote-ref-22)
23. 《正觀》（6），p.293，n.158：「修般若具足相」，是指《大智度論》卷67〈45 歎信行品〉（大正25，527b9-22）所說「不見色增、色減，乃至不見一切種智」的正觀行。關於「具足」、「不具足」，參見《大智度論》卷64〈43 無作實相品〉（大正25，511b29-c12）。 [↑](#footnote-ref-23)
24. 是＋（悉）【元】【明】【聖】【聖乙】【石】。（大正25，528d，n.5） [↑](#footnote-ref-24)
25. （1）畢竟空，參見《大智度論》卷31〈1 序品〉（大正25，289b26-290c26）。

    （2）畢竟空。（印順法師，《大智度論筆記》［F018］p.348） [↑](#footnote-ref-25)
26. 悉皆＝皆悉【聖】。（大正25，528d，n.6） [↑](#footnote-ref-26)
27. 悉皆是法。（印順法師，《大智度論筆記》［E014］p.309） [↑](#footnote-ref-27)
28. 合＝令【聖乙】。（大正25，528d，n.7） [↑](#footnote-ref-28)
29. 〔見〕－【宋】【宮】。（大正25，528d，n.9） [↑](#footnote-ref-29)
30. 分別諸法是邪見。（印順法師，《大智度論筆記》［E020］p.318） [↑](#footnote-ref-30)
31. 八＝六【宋】【宮】【聖】。（大正25，528d，n.10） [↑](#footnote-ref-31)
32. （無）＋故【聖】。（大正25，528d，n.11） [↑](#footnote-ref-32)
33. （1）我：十六我解說。（印順法師，《大智度論筆記》［C007］p.194）

    （2）十六我。（印順法師，《大智度論筆記》［E020］p.318）

    （3）十六種我。（印順法師，《大智度論筆記》［J041］p.529）

    （4）十六種我之異名，參見《大智度論》卷35〈3 習相應品〉（大正25，319b28-c14）。 [↑](#footnote-ref-33)
34. 破＋（壞）【聖】。（大正25，528d，n.13） [↑](#footnote-ref-34)
35. 〔相故〕－【聖乙】。（大正25，528d，n.15） [↑](#footnote-ref-35)
36. 〔不可思議〕－【聖乙】，（亦）＋不【宋】【宮】。（大正25，528d，n.16） [↑](#footnote-ref-36)
37. 〔亦〕－【宋】【宮】。（大正25，528d，n.17） [↑](#footnote-ref-37)
38. （以）＋是【聖】。（大正25，528d，n.19） [↑](#footnote-ref-38)
39. 《正觀》（6），p.176：「餘品中說有新發意者亦能信深般若波羅蜜」，參見《摩訶般若波羅蜜經》卷11〈39 隨喜迴向品〉（大正8，98b15-c29）、卷11〈41 信毀品〉（大正8，304b17-27）；《放光般若經》卷8〈40 勸助品〉（大正8，58a5-c1）、卷9〈42 泥犁品〉（大正8，62c21-28）。 [↑](#footnote-ref-39)
40. 若短若長＝若長若梪【聖】【聖乙】【石】。（大正25，528d，n.23） [↑](#footnote-ref-40)
41. 以言＝言以【聖】。（大正25，528d，n.24） [↑](#footnote-ref-41)
42. （1）性與相：一云無別；一云小別──性是內體，相是外可識。近為性，遠為相［性相不必一貫］。（印順法師，《大智度論筆記》［A013］p.24）

    （2）性相同異。（印順法師，《大智度論筆記》［F019］p.349）

    （3）「性與相」，參見《大智度論》卷31〈18 摩訶衍品〉（大正25，293a29-b12）。

    （4）參見印順法師，《中觀今論》，pp.147-155：「性與相」略辨約有四義：1、初後（遠近）論性相，2、約內外說性相，3、約通別說性相，4、約名［相］實說性相。 [↑](#footnote-ref-42)
43. **不可思議性**：即畢竟空。（印順法師，《大智度論筆記》［E008］p.300） [↑](#footnote-ref-43)
44. （1）《大智度論》卷67〈45 歎信行品〉：「^須菩提！色不可思議，受、想、行、識不可思議，乃至一切種智不可思議。如是，**須菩提！是名菩薩摩訶薩久行六波羅蜜**，種善根，多親近供養諸佛，與善知識相隨。^^」（大正25，527c19-22）

    （2）案：依文脈，「須菩提言」似應作「佛言」。 [↑](#footnote-ref-44)
45. 《正觀》（6），p.176：「色等甚深相」，參見《摩訶般若波羅蜜經》卷13〈45 聞持品〉（大正8，314b9-c6）；《放光般若經》卷10〈46 真知識品〉（大正8，69c17-70a7）；《大智度論》卷66〈45 歎信行品〉（大正25，523c5-25）。 [↑](#footnote-ref-45)
46. 寶＋（聚）【明】。（大正25，528d，n.27） [↑](#footnote-ref-46)
47. 邪＝取【聖】，＝耶【聖乙】。（大正25，528d，n.31） [↑](#footnote-ref-47)
48. 〔後世樂〕－【宋】【元】【明】【宮】。（大正25，528d，n.29） [↑](#footnote-ref-48)
49. 〔空〕－【聖】。（大正25，528d，n.30） [↑](#footnote-ref-49)
50. 邪＝耶【聖】【聖乙】。（大正25，528d，n.31） [↑](#footnote-ref-50)
51. 留難：無端阻留，故意刁難。（《漢語大詞典》（七），p.1333） [↑](#footnote-ref-51)
52. （1）印順法師，《大智度論》（標點本）（四），p.2488旁註：^「『**爾時**』下，百一十九字，應移至後段論文之前。」^^

    （2）案：論之「^作是念已^^」下面緊接經文，似乎文意不完整；不過依論義，此文應是作為承先啟後之用。 [↑](#footnote-ref-52)
53. （白佛）＋言【聖】。（大正25，528d，n.32） [↑](#footnote-ref-53)
54. （深）＋般若【聖】。（大正25，528d，n.33） [↑](#footnote-ref-54)
55. 《大般若波羅蜜多經》卷439〈43 東北方品〉：

    ^爾時，善現復白佛言：「甚奇！世尊！希有！善逝！如是般若波羅蜜多，以極甚深多諸留難，而今廣說留難不生。」^^（大正7，211c6-8） [↑](#footnote-ref-55)
56. 行般若有種種名，詳見《大智度論》卷42〈9 集散品〉（大正25，366b20-b25）。 [↑](#footnote-ref-56)
57. 當＋（應）【聖乙】【石】。（大正25，528d，n.34） [↑](#footnote-ref-57)
58. 世界＝國土【聖】【聖乙】【石】。（大正25，529d，n.1） [↑](#footnote-ref-58)
59. 《大般若波羅蜜多經》卷439〈43 東北方品〉：「^又，舍利子！亦是十方一切世界諸佛神力，令彼惡魔不能留難諸菩薩摩訶薩書寫、受持、讀誦、修習、思惟、廣說如是般若波羅蜜多甚深經典。又，舍利子！一切如來、應、正等覺皆共護念修行般若波羅蜜多諸菩薩故，令彼惡魔不能留難住菩薩乘諸善男子、善女人等，令不書寫、受持、讀誦、修習、思惟、廣為他說如是般若波羅蜜多甚深經典。^^」（大正7，212a11-19） [↑](#footnote-ref-59)
60. 爾＝念【聖】【石】。（大正25，529d，n.2） [↑](#footnote-ref-60)
61. 《大般若波羅蜜多經》卷439〈43 東北方品〉：「^舍利子！若菩薩摩訶薩能於般若波羅蜜多甚深經典書寫、受持、讀誦、修習、思惟、廣說，法爾應為十方世界無量無數無邊如來、應、正等覺安隱住持現說法者之所護念，若蒙諸佛所護念者，法爾惡魔不能留難。^^」（大正7，212a21-26） [↑](#footnote-ref-61)
62. 亦是＝是人亦【聖】【聖乙】【石】。（大正25，529d，n.3） [↑](#footnote-ref-62)
63. 《大般若波羅蜜多經》卷439〈43 東北方品〉：

    ^爾時，佛告舍利子言：「如是！如是！如汝所說。若善男子、善女人等能於般若波羅蜜多甚深經典書寫、受持、讀誦、修習、思惟、演說，當知皆是一切如來、應、正等覺神力護念。」^^（大正7，212b8-11） [↑](#footnote-ref-63)
64. 《大般若波羅蜜多經》卷439〈43 東北方品〉：

    ^時，舍利子復白佛言：「若善男子、善女人等能於般若波羅蜜多甚深經典書寫、受持、讀誦、修習、思惟、演說，十方世界無量無數無邊如來、應、正等覺安隱住持現說法者，皆共識知是善男子、善女人等書寫、受持、讀誦、修習、思惟、演說甚深般若波羅蜜多，**由是因緣，歡喜護念**。世尊！若善男子、善女人等能於般若波羅蜜多甚深經典書寫、受持、讀誦、修習、思惟、演說，是善男子、善女人等恒為十方無量無數無邊世界一切如來、應、正等覺安隱住持現說法者佛眼觀見，由此因緣慈悲護念，所作善事無不皆成。」^^（大正7，212b11-23） [↑](#footnote-ref-64)
65. 《大般若波羅蜜多經》卷439〈43 東北方品〉：

    ^爾時，佛告舍利子言：「如是！如是！如汝所說。若善男子、善女人等書寫、受持、讀誦、修習、思惟、演說如是般若波羅蜜多甚深經典，是善男子、善女人等恒為十方無量無數無邊世界一切如來、應、正等覺安隱住持現說法者，佛眼觀見、識知、護念，**令諸惡魔不能嬈惱，所作善業速得成辦。**」^^（大正7，212b23-29） [↑](#footnote-ref-65)
66. 《大品經義疏》卷8：^「**『舍利弗！是中求菩薩前道者』**下，第二明行般若有果報。良由佛力，令難不能難故，受持供養得果報也。又二：初、明行般若故得大果報，二、明般若隨方利益。」^^（卍新續藏24，293b7-9） [↑](#footnote-ref-66)
67. 〔若〕－【聖乙】。（大正25，529d，n.4） [↑](#footnote-ref-67)
68. 《大般若波羅蜜多經》卷439〈43 東北方品〉：「^舍利子！住菩薩乘諸善男子、善女人等若能於此甚深般若波羅蜜多書寫、受持、讀誦、修習、思惟、演說，**當知是輩已近無上正等菩提，諸惡魔軍不能留難。**^^」（大正7，212b29-c3） [↑](#footnote-ref-68)
69. 瓔珞＝纓絡【宮】。（大正25，529d，n.5） [↑](#footnote-ref-69)
70. 《大般若波羅蜜多經》卷439〈43 東北方品〉：「^又，舍利子！住菩薩乘諸善男子、善女人等，若能書寫如是般若波羅蜜多甚深經典種種莊嚴，受持、讀誦，當知是輩於此般若波羅蜜多深生信解，能以種種上妙花鬘、塗散等香、衣服、瓔珞、寶幢、幡蓋、伎樂、燈明，供養恭敬、尊重讚歎如是般若波羅蜜多甚深經典。^^」（大正7，212c4-9） [↑](#footnote-ref-70)
71. 〔是善男子善女人〕－【聖】。（大正25，529d，n.6） [↑](#footnote-ref-71)
72. 《大般若波羅蜜多經》卷439〈43 東北方品〉：「^是善男子、善女人等常為如來、應、正等覺佛眼觀見、識知護念，**由是因緣，定當獲得大財、大勝利、大果、大異熟**。^^」（大正7，212c9-12） [↑](#footnote-ref-72)
73. 《大般若波羅蜜多經》卷439〈43 東北方品〉：「^又，舍利子！是善男子、善女人等以能書寫、受持、讀誦、供養恭敬、尊重讚歎甚深般若波羅蜜多善根力故，乃至獲得不退轉地，於其中間常不離佛，恒聞正法，不墮惡趣。^^」（大正7，212c12-16） [↑](#footnote-ref-73)
74. 〔以是〕－【宋】【宮】，〔以〕－【聖乙】【石】。（大正25，529d，n.7） [↑](#footnote-ref-74)
75. 《大般若波羅蜜多經》卷439〈43 東北方品〉：「^舍利子！是善男子、善女人等，由此善根乃至無上正等菩提，常不遠離布施、淨戒、安忍、精進、靜慮、般若波羅蜜多，常不遠離內空乃至無性自性空，常不遠離四念住乃至八聖道支，如是乃至常不遠離如來十力乃至十八佛不共法，常不遠離一切智、道相智、一切相智，常不遠離諸餘無量無邊佛法，由此速證所求無上正等菩提。^^」（大正7，212c16-23） [↑](#footnote-ref-75)
76. 黨：5.猶類。《禮記‧仲尼燕居》：“辨說得其黨。”鄭玄 注：“黨，類也。”（《漢語大詞典》（十二），p.1364） [↑](#footnote-ref-76)
77. （1）!! ┌上　光讚 ┌光讚

    三部般若 ┤中　放光 又 ┤放光

    └下　道行 └小品 !!（印順法師，《大智度論筆記》［B025］p.160）

    （2）**般若**：般若波羅蜜部黨經卷有多有少，有上中下，光讚，放光，道行。（印順法師，《大智度論筆記》［H003］p.391）

    （3）參見《大智度論》卷79〈66 囑累品〉：「^般若波羅蜜無量相故，名眾等言語章句卷數有量。如《小品》、《放光》、《光讚》等般若波羅蜜經卷章句有限有量，般若波羅蜜義無量。^^」（大正25，620a10-13）

    （4）另參見印順法師，《初期大乘佛教之起源與開展》，p.25、p.593；《空之探究》，p.138；《大智度論之作者及其翻譯》，p.29；《永光集》，p.19。 [↑](#footnote-ref-77)
78. 〔書〕－【聖乙】。（大正25，529d，n.9） [↑](#footnote-ref-78)
79. 勤＝進【聖乙】。（大正25，529d，n.11） [↑](#footnote-ref-79)
80. 廢＝疑【宮】，＝癈【聖乙】。（大正25，529d，n.12） [↑](#footnote-ref-80)
81. 〔難〕－【聖】。（大正25，529d，n.13） [↑](#footnote-ref-81)
82. 參見《大智度論》卷68〈46 魔事品〉（大正25，533a6-536c29）、卷68～卷69〈47 兩不和合品〉（大正25，537a1-542c2）、卷44〈11 幻人無作品〉（大正25，378b23-c22）、卷76〈61 夢中不證品〉（大正25，595b24-596c18，597c4-598a17）。 [↑](#footnote-ref-82)
83. 〔身〕－【宋】【元】【明】【宮】＊。（大正25，529d，n.17） [↑](#footnote-ref-83)
84. 說＋（法）【聖】。（大正25，529d，n.19） [↑](#footnote-ref-84)
85. 大＋（因緣常）【宋】【元】【明】【宮】【石】。（大正25，529d，n.22） [↑](#footnote-ref-85)
86. 意＝心【聖乙】【石】。（大正25，530d，n.1） [↑](#footnote-ref-86)
87. 得＝可【聖乙】【石】。（大正25，530d，n.3） [↑](#footnote-ref-87)
88. 〔欲〕－【宋】【元】【明】【宮】。（大正25，530d，n.4） [↑](#footnote-ref-88)
89. 〔以〕－【聖乙】。（大正25，530d，n.5） [↑](#footnote-ref-89)
90. 難＋（得）【聖乙】【石】。（大正25，530d，n.6） [↑](#footnote-ref-90)
91. !! ┌佛眼所攝

    二種天眼 ┴佛眼所不攝　　!!（印順法師，《大智度論筆記》［B025］p.160） [↑](#footnote-ref-91)
92. （不）＋見【聖乙】。（大正25，530d，n.8） [↑](#footnote-ref-92)
93. 〔見〕－【聖】。（大正25，530d，n.9）。 [↑](#footnote-ref-93)
94. 眾生有實義。（印順法師，《大智度論筆記》［E020］p.318） [↑](#footnote-ref-94)
95. （1）《大智度論》卷7〈1 序品〉：

    ^問曰：佛有佛眼、慧眼、法眼，勝於天眼，何以用天眼觀視世界？

    答曰：肉眼所見不遍故；慧眼知諸法實相；法眼見是人以何方便，行何法得道；佛眼名一切法現前了了知。今天眼緣世界及眾生，無障無礙，餘眼不爾。慧眼、法眼、佛眼雖勝，非見眾生法；欲見眾生，唯以二眼：肉眼、天眼。以肉眼不遍，有所障故，用天眼觀。^^（大正25，112b16-24）

    （2）「五眼」，參見《摩訶般若波羅蜜經》卷2〈4 往生品〉（大正8，227b10-228b1），《大智度論》卷39～卷40（大正25，347a6-351b）。

    （3）五眼。（印順法師，《大智度論筆記》［E014］p.310。 [↑](#footnote-ref-95)
96. 〔心〕－【宋】【元】【明】【宮】【聖】。（大正25，530d，n.11） [↑](#footnote-ref-96)
97. 知過未。（印順法師，《大智度論筆記》［E020］p.318） [↑](#footnote-ref-97)
98. 三世不離。（印順法師，《大智度論筆記》［E009］p.302） [↑](#footnote-ref-98)
99. 應不＝不應【宋】【元】【明】【宮】【聖】【聖乙】【石】。（大正25，530d，n.12） [↑](#footnote-ref-99)
100. 念＝命【明】。（大正25，530d，n.14） [↑](#footnote-ref-100)
101. （般）＋若【聖】。（大正25，530d，n.17） [↑](#footnote-ref-101)
102. 讀經＝經讀【聖】。（大正25，530d，n.18） [↑](#footnote-ref-102)
103. **地理**：北方末後人生於邊地，惡世，三毒熾盛，刀兵劫中，賢聖稀少，……若讀經便能信樂供養。（印順法師，《大智度論筆記》［H028］p.422） [↑](#footnote-ref-103)
104. 參見《大智度論》卷9（大正25，123a16-129b16）、卷10（129b13-16）、卷30（279a12-19）。 [↑](#footnote-ref-104)
105. 供養故＝故供養【聖】【石】。（大正25，530d，n.19） [↑](#footnote-ref-105)
106. （1）呰＝訾【聖】。（大正25，530d，n.20）

     （2）呰（^ㄗˇ^^）：2.通“訾”，詆毀。（《漢語大詞典》（三），p.320） [↑](#footnote-ref-106)
107. 不＝有【聖】。（大正25，530d，n.21） [↑](#footnote-ref-107)
108. 念＝今【聖】。（大正25，530d，n.22） [↑](#footnote-ref-108)
109. 卷第六十七終【石】，報＋（大智度經論卷六十七）【石】。（大正25，530d，n.23） [↑](#footnote-ref-109)
110. 卷第六十八首【石】，（大智度經論卷六十八覺魔品）＋經【石】。（大正25，530d，n.24） [↑](#footnote-ref-110)
111. 《大品經義疏》卷8：^「『舍利弗！當**兩**※方』下，第二、明**隨方利益**，為二：第一、明三方利益，第二、明稱歎釋疑。」^^（卍新續藏24，293b11-12）

     ※案：「兩」應作「南」。 [↑](#footnote-ref-111)
112. 〔國土〕－【宋】【元】【明】【宮】【聖】【聖乙】【石】。（大正25，530d，n.25） [↑](#footnote-ref-112)
113. （1）《正觀》（6），p.228，n.4：

     所謂「般若經之行程」，Lamotte（1944, p.25, n.1）有詳細的說明：《摩訶般若波羅蜜經》所說《般若經》流通的方向是：「^舍利弗！是深般若波羅蜜從南方當轉至西方所在處，是中比丘比丘尼優婆塞優婆夷……。舍利弗！是深般若波羅蜜從西方轉至北方所在處，是中比丘比丘尼優婆塞優婆夷……。舍利弗！是深般若波羅蜜是時北方當作佛事……。^^」（《摩訶般若波羅蜜經》卷13（大正8，317b13-26））「般若經」此種南→西→北之「行程」，《八千頌般若經》（Aṣṭasāhasrikā）之漢譯本中，有三種也是作相同之說明：《道行般若經》卷4（大正8，446a29-b7）；《小品般若經》卷4（大正8，555a27-b4）；《佛母出生三法藏般若波羅蜜多經》卷10（大正8，623b2-15）。若干學者根據此一所謂的「行程」，而主張般若起源於南方，如G. Tucci、Dutt、L. De La Vallée Poussin、Paranavitana、松本德明。但是Lamotte對這樣的見解表示懷疑，Lamotte的理由有三：

     1、「般若經」在前往南方之前，是屬於東方，更精確的說，是在摩揭陀（Magadha），佛陀就是在該處之靈鷲山（Gṛdhrakūṭaparvata）宣講「般若經」，而《大智度論》本身就說：「^佛出東方，於中說般若波羅蜜，破魔及魔民外道，度無量眾生。然後於拘夷那竭（Kuśinagara）雙樹下滅度，後般若波羅蜜從東方至南方。^^」（《大智度論》卷67（大正25，531b3-15））

     2、其次，般若向東南西北四方宏傳，僅是一種譬喻，目的在象徵般若之成就。《大智度論》本身所說：「（後般若波羅蜜從東方至南方）如日月五星二十八宿（nakṣatra），常從東方至南方，從南方至西方，從西方至北方，圍繞須彌山。又如供養常法，右繞遍度閻浮提人；以是因緣故，從東方至南方，從南方至西方，如佛無著心故，不定一處，般若波羅蜜亦如是，不定住一處。」《大智度論》卷67（大正25，531b以下）Lamotte認為這樣的象徵，類同於善見王（Sudarśana）之輪寶，它所到之處廣建佛法，轉向東方，入海而復出，再轉向南方、西方、北方。

     3、所謂般若經，南→西→北之「行程」，並不是唯一的說法，在文獻上仍有不同之樣態：

     a.南→北「行程」，《放光般若經》卷10（大正8，72a以下）。

     b.南（dakṣiṇāpatha）→東（vartani＝pūrvadeśa）→北（uttarapatha）見《八千頌般若經》（Aṣṭasāhasrikā），R. Mitra校訂本，p.225。

     c.釋氏國→東（會多尼國＝vartani）→北（鬱單曰國＝Uttaravatī），《大明度經》卷3（大正8，490a）。

     d.東南→南→西南→西北→北→東北：《大般若波羅蜜多經》卷439（大正7，212c-213c）、卷546（大正7，808b-c）。

     Lamotte（1944）只是對「般若經的南印度起源說」，表示懷疑；對此問題，本身還沒有明確的見解。到了Lamotte（1954），因為Lamotte主張「大乘佛教的西北印度起源說」，而對「大乘佛教的南印度起源說」有所檢討，連帶的觸及「般若經」源自何處的問題。Conze（1978）（pp.3-4）則對Lamotte（1954）的見解提出批評，Conze一貫主張「般若經的南印度起源說」，Conze的結論是：其南印度起源說並未確然被Lamotte所推翻。

     案：Lamotte（1944）：Le Traité de la Grande Vertu de Sagesse de Nāgārjuna （Mahāprajñāpāramitāśāstra）, Tome I, Louvain, 1944, Louvain-la-Neuve.

     案：Lamotte（1954）："Sur le Formation du Mahāyāna," IN：Asiatica, Festschrift Weller, Leipzig：Otto Harrassowitz, 1954, pp.377-396.

     案：Conze（1978）：The Prajñāpāramitā Literature, second edition, revised & enlarged, Tokyo: The Reiyukai, 1978.

     （2）般若經之宏傳，參見印順法師，《初期大乘佛教之起源與開展》，p.644。 [↑](#footnote-ref-113)
114. 《大般若波羅蜜多經》卷439〈43 東北方品〉：「^復次，舍利子！我涅槃後，後時、後分、後五百歲，如是般若波羅蜜多甚深經典於**東北方**大作佛事。何以故？舍利子！一切如來、應、正等覺所尊重法，即是般若波羅蜜多甚深經典。如是般若波羅蜜多甚深經典，一切如來、應、正等覺共所護念。舍利子！非佛所得法、毘奈耶無上正法有滅沒相，諸佛所得法、毘奈耶無上正法即是般若波羅蜜多甚深經典。^^」（大正7，213c25-214a4） [↑](#footnote-ref-114)
115. （無有……子）十四字＝（易服如漫陀子）六字【聖】。（大正25，530d，n.29） [↑](#footnote-ref-115)
116. 〔持〕－【宋】【元】【明】【宮】。（大正25，530d，n.30） [↑](#footnote-ref-116)
117. （深）＋般若【元】【明】。（大正25，530d，n.31） [↑](#footnote-ref-117)
118. 《大般若波羅蜜多經》卷439〈43 東北方品〉：「^舍利子！彼東北方諸善男子、善女人等，有能書寫如是般若波羅蜜多甚深經典，復以種種上妙花鬘、塗散等香、衣服、瓔珞、寶幢、幡蓋、伎樂、燈明，供養恭敬、尊重讚歎如是般若波羅蜜多甚深經典，我定說彼諸善男子、善女人等，由此善根，畢竟不墮諸險惡趣，生天人中常受妙樂，由斯勢力增益六種波羅蜜多，依此復能供養恭敬、尊重讚歎諸佛世尊，後隨所應依三乘法，漸次修學得般涅槃。^^」（大正7，214a8-17） [↑](#footnote-ref-118)
119. 受持＝持受【宋】【元】【明】【宮】。（大正25，531d，n.3） [↑](#footnote-ref-119)
120. 〔諸〕－【宋】【元】【明】【宮】【聖乙】。（大正25，531d，n.4） [↑](#footnote-ref-120)
121. 《大品經義疏》卷8：「^佛答二：初、明悟無所得者，非多行有所得般若也。即二、能信無所得，必有深行願。此為二：第一、明**信無所得人修行及得果**，二、明信無所得，發誓願得果報。^^」（卍新續藏24，293c10-13） [↑](#footnote-ref-121)
122. 〔善男子善女人〕－【宋】【元】【明】【宮】【聖】。（大正25，531d，n.5） [↑](#footnote-ref-122)
123. （不厭）＋不【聖乙】【石】。（大正25，531d，n.6） [↑](#footnote-ref-123)
124. 純厚＝淳熟【元】【明】【聖】【聖乙】【石】。（大正25，531d，n.7） [↑](#footnote-ref-124)
125. 《大般若波羅蜜多經》卷439〈43 東北方品〉：「^舍利子！彼善男子、善女人等一切如來、應、正等覺所護念故，無量善友所攝受故，殊勝善根所任持故，為欲利樂多眾生故，求趣無上正等菩提。^^」（大正7，214b29-c3） [↑](#footnote-ref-125)
126. 《大般若波羅蜜多經》卷439〈43 東北方品〉：「^何以故？舍利子！我常為彼諸善男子、善女人等說一切相智相應之法，過去如來、應、正等覺亦常為彼諸善男子、善女人等，說一切相智相應之法。由此因緣，彼善男子、善女人等後生復能求趣無上正等菩提，亦能為他如應說法，**令趣無上正等菩提。**^^」（大正7，214c3-9） [↑](#footnote-ref-126)
127. 《大般若波羅蜜多經》卷439〈43 東北方品〉：「^舍利子！彼善男子、善女人等身心安定，諸惡魔王及彼眷屬尚不能壞求趣無上正等覺心，何況其餘樂行惡者毀謗般若波羅蜜多，能阻其心令不精進求趣無上正等菩提！^^」（大正7，214c9-13） [↑](#footnote-ref-127)
128. 大得＝得大【聖】。（大正25，531d，n.9） [↑](#footnote-ref-128)
129. 《大般若波羅蜜多經》卷440〈43 東北方品〉：「^舍利子！如是大乘諸善男子、善女人等，聞我說此甚深般若波羅蜜多，心得廣大妙法喜樂，亦能安立無量眾生於勝善法，令趣無上正等菩提。^^」（大正7，214c22-25） [↑](#footnote-ref-129)
130. （1）［唐］智嚴述，《大方廣佛華嚴經搜玄分齊通智方軌》卷3：「^東方歲星，南方瑩或，西方太白，北方辰星，中有鎮星，以為五星。^^」（大正35，60b2-4）

     （2）五星：1.指水、木、金、火、土五大行星，即東方歲星（木星）、南方熒惑（火星）、中央鎮星（土星）、西方太白（金星）、北方辰星（水星）。（《漢語大詞典》（一），p.367） [↑](#footnote-ref-130)
131. 參見《大方等大集經》卷41〈日藏分‧星宿品8〉（大正13，274c9-275c23）；唐‧澄觀述《大方廣佛華嚴經隨疏演義鈔》卷63（大正36，509c18-510a8）；印順法師，《華雨集》（第二冊），pp.318-319。 [↑](#footnote-ref-131)
132. （應）＋遍【宋】【元】【明】【宮】【聖】【聖乙】。（大正25，531d，n.11） [↑](#footnote-ref-132)
133. **地理**：從西方至北方，二方眾生好供養書讀乃至修行。（印順法師，《大智度論筆記》［H028］p.422） [↑](#footnote-ref-133)
134. **地理**：佛出東方，於中說般若波羅蜜。……從東方至南方……從南方至西方……從西方至北方。（印順法師，《大智度論筆記》［H028］p.422） [↑](#footnote-ref-134)
135. 〔所〕－【宋】【元】【明】【宮】【聖】。（大正25，531d，n.14） [↑](#footnote-ref-135)
136. （1）參見《大智度論》卷67〈45 歎信行品〉（大正25，530c1-7）。

     （2）《正觀》（6），p.294，n.159：「所謂供養〔般若〕所得果報，如採廣義的解說，應該是指《摩訶般若波羅蜜經》卷8〈30 三歎品〉至卷10〈38法施品〉（《大智度論》卷56〈30 顧視品〉至卷60〈38 挍量法施品〉）所說『聽聞、受持、親近、讀誦、為他說、正憶念、書寫、供養』等等作為，所得的各種功德。」 [↑](#footnote-ref-136)
137. 〔深〕－【聖乙】【石】。（大正25，531d，n.20） [↑](#footnote-ref-137)
138. 〔波羅蜜〕－【宋】【元】【明】【宮】。（大正25，531d，n.21） [↑](#footnote-ref-138)
139. 淳熟＝厚【聖】。（大正25，531d，n.22） [↑](#footnote-ref-139)
140. 主＝王【元】【明】。（大正25，531d，n.27） [↑](#footnote-ref-140)
141. 〔即〕－【宋】【元】【明】【宮】【聖】。（大正25，531d，n.28） [↑](#footnote-ref-141)
142. 〔大〕－【宋】【元】【明】【宮】【聖】【聖乙】。（大正25，531d，n.30） [↑](#footnote-ref-142)
143. 住＝生【明】。（大正25，532d，n.1） [↑](#footnote-ref-143)
144. 福德＋（此是經文）【宮】。（大正25，532d，n.2） [↑](#footnote-ref-144)
145. 參見《大智度論》卷54〈27 天主品〉（大正25，445a20-28）。 [↑](#footnote-ref-145)
146. 〔我〕－【宋】【元】【明】【宮】。（大正25，532d，n.3） [↑](#footnote-ref-146)
147. 《大般若波羅蜜多經》卷440〈43 東北方品〉：「^舍利子！是善男子、善女人等今於我前發弘誓願：『我當安立無量百千諸有情類，令發無上正等覺心，修諸菩薩摩訶薩行，示現勸導讚勵慶喜，令於無上正等菩提乃至得受不退轉記安住菩薩不退轉地。』舍利子！我於彼願深生隨喜。^^」（大正7，214c25-215a1） [↑](#footnote-ref-147)
148. 〔故〕－【宋】【元】【明】【宮】【聖】。（大正25，532d，n.6） [↑](#footnote-ref-148)
149. 《大般若波羅蜜多經》卷440〈43 東北方品〉：「^舍利子！是善男子、善女人等信解廣大，能依妙色、聲、香、味、觸修廣大施，**修此施已復能種植廣大善根，因此善根復能攝受廣大果報，攝受如是廣大果報專為利樂一切有情，於諸有情能捨一切內外所有**。彼迴如是所種善根，願生他方諸佛國土現有如來、應、正等覺宣說如是甚深般若波羅蜜多無上法處。彼聞如是甚深般若波羅蜜多無上法已，復能安立彼佛土中無量百千諸有情類，令發無上正等覺心，修諸菩薩摩訶薩行，示現勸導讚勵慶喜，令於無上正等菩提得不退轉，由斯圓滿所發大願，速證無上正等菩提。^^」（大正7，215a19-b2） [↑](#footnote-ref-149)
150. （1）知＝如【宋】【元】【明】【宮】【聖】【聖乙】【石】。（大正25，532d，n.8）

     （2）《大般若波羅蜜多經》卷440〈43 東北方品〉：「^於一切法**真如**、法界、法性、實際、虛空界等無不證知。^^」（大正7，215b4-5）

     （3）《大智度論》卷67〈45 歎信行品〉：「^舍利弗無一切智，聞說三世菩薩願行事，發希有心，白佛言：世尊！佛於三世中無法不知；從**如**、法性、實際無不知者……。^^」（大正25，532c2-5）

     （4）案：《大正藏》原作「知」，今依【宋】【元】【明】【宮】【聖】【聖乙】【石】及《大般若經》、《大智度論》等作「如」。 [↑](#footnote-ref-150)
151. 《大般若波羅蜜多經》卷440〈43 東北方品〉：

     ^時，舍利子復白佛言：「甚奇！如來、應、正等覺能於過去未來現在所有諸法無不證知，於一切法真如、法界、法性、實際、虛空界等無不證知，於諸法教種種差別無不證知，於諸有情心行差別無不證知，於過去世諸菩薩摩訶薩無不證知，於過去世一切如來、應、正等覺無不證知，於過去世諸佛弟子及諸佛土無不證知；於未來世諸菩薩摩訶薩無不證知，於未來世一切如來、應、正等覺無不證知，於未來世諸佛弟子及諸佛土無不證知；於現在世諸菩薩摩訶薩住十方界修行差別無不證知，於現在世安住十方無量、無數、無邊世界一切如來、應、正等覺安隱住持現說法者無不證知，於現在世諸佛弟子及諸佛土無不證知。」^^（大正7，215b2-17） [↑](#footnote-ref-151)
152. 《大般若波羅蜜多經》卷440〈43 東北方品〉：「^世尊！若菩薩摩訶薩於六波羅蜜多，勇猛精進常求不息，彼於此六波羅蜜多，為有得時、不得時不？^^」（大正7，215b17-19） [↑](#footnote-ref-152)
153. 《大般若波羅蜜多經》卷440〈43 東北方品〉：

     ^佛言：「舍利子！彼善男子、善女人等常於此六波羅蜜多，勇猛精進欣求不息，一切時得，無不得時。**何以故？舍利子！彼善男子、善女人等常於此六波羅蜜多勇猛精進欣求不息，諸佛菩薩常護念故。**」^^（大正7，215b19-23） [↑](#footnote-ref-153)
154. 行＋（者）【宋】【元】【明】【聖】【聖乙】【石】。（大正25，532d，n.9） [↑](#footnote-ref-154)
155. 當＝者【宮】。（大正25，532d，n.10） [↑](#footnote-ref-155)
156. 〔是應〕－【聖】。（大正25，532d，n.11） [↑](#footnote-ref-156)
157. 經＋（耶）【元】【明】。（大正25，532d，n.12） [↑](#footnote-ref-157)
158. 〔是〕－【聖乙】。（大正25，532d，n.13） [↑](#footnote-ref-158)
159. 〔中〕－【宋】【宮】【聖乙】。（大正25，532d，n.14） [↑](#footnote-ref-159)
160. 《大般若波羅蜜多經》卷440〈43 東北方品〉：

     ^佛言：「舍利子！彼善男子、善女人等常於此六波羅蜜多勇猛信求、不顧身命，有時不得此相應經無有是處。何以故？舍利子！彼善男子、善女人等為求無上正等菩提，示現勸導讚勵慶喜諸有情類，令於此六波羅蜜多相應經典受持、讀誦、思惟、修學，由此善根，隨所生處常得此六波羅蜜多相應契經，受持、讀誦，勇猛精進，如教修行，成熟有情、嚴淨佛土，未證無上正等菩提於其中間未曾暫廢。」^^（大正7，215b26-c6） [↑](#footnote-ref-160)
161. 〔我〕－【石】。（大正25，532d，n.15） [↑](#footnote-ref-161)
162. （時）＋當【聖】。（大正25，532d，n.16） [↑](#footnote-ref-162)
163. 〔亦〕－【宋】【元】【明】【宮】【聖】【聖乙】【石】。（大正25，532d，n.18） [↑](#footnote-ref-163)
164. 用＋（亦）【宋】【元】【明】【宮】【聖】【聖乙】【石】。（大正25，532d，n.19） [↑](#footnote-ref-164)
165. 開＝間【宮】。（大正25，532d，n.22） [↑](#footnote-ref-165)
166. 智＝知【聖】。（大正25，532d，n.23） [↑](#footnote-ref-166)
167. 次頁〔02〕不分卷【石】，處＋（品四十四竟）夾註【聖乙】。（大正25，532d，n.25） [↑](#footnote-ref-167)