`2081`慧日佛學班第11期／福嚴推廣教育班第22期

**《大智度論》卷73**

**〈<品 n="55" t="阿毘跋致品">釋阿毘跋致品第五十五</品>〉**[[1]](#footnote-1)

**（大正25，570a14-574c7）**

釋厚觀（2011.11.26）

^【**經**】[[2]](#footnote-2)

**$壹、阿鞞跋致菩薩之相貌**[[3]](#footnote-3)

**$（壹）阿鞞跋致菩薩之正體**[[4]](#footnote-4)

**$一、須菩提問**

須菩提白佛言：「世尊！以何等行、何等類、何等相[[5]](#footnote-5)貌知是阿鞞跋致菩薩摩訶薩？」[[6]](#footnote-6)

**$二、佛述：入諸法如相，如實知諸地，無二無別**

佛告須菩提：「若菩薩摩訶薩能知凡夫地、聲聞地、辟支佛地、佛地；是諸地，如相中無二無別，亦不念，亦不分別。入是如中，聞是事，直過無疑。何以故？是如中無一無二相故。[[7]](#footnote-7)

**$（貳）阿鞞跋致菩薩之行果相**[[8]](#footnote-8)

**$`2082`一、略述行門、轉不轉門**

**$（一）行門**

**$1、略述**

是菩薩摩訶薩亦不作無益語，但說利益相應語，不視他人長短。須菩提！以是行、類、相貌，知是阿鞞跋致菩薩摩訶薩。」[[9]](#footnote-9)

**$2、重明阿鞞跋致相──觀一切法無行、無類、無相貌**

須菩提言：「世尊！復以何等[[10]](#footnote-10)行、類、相貌知[[11]](#footnote-11)是阿鞞跋致菩薩摩訶薩？」

佛告須菩提：「若菩薩摩訶薩能觀[[12]](#footnote-12)一（570b）切法無行、無類、無相貌，當知是名阿鞞跋致菩薩摩訶薩。」[[13]](#footnote-13)

**$（二）轉不轉門**

**$1、須菩提問**

須菩提白佛言：「世尊！若一切法無行、無類、無相貌，菩薩於[[14]](#footnote-14)何等法轉名『不轉』？」[[15]](#footnote-15)

**$2、佛答**

佛言：「若菩薩摩訶薩色中轉，受、想、行、識中轉，是名菩薩不轉。

復次，須菩提！菩薩摩訶薩，檀波羅蜜中轉乃至般若波羅蜜中轉，內空中乃至無法有法空中轉，四念處中乃至十八不共法中轉，聲聞、辟支佛地中轉乃至阿耨多羅三藐三菩提中轉，當知是菩薩摩訶薩不轉。

何以故？須菩提！色性無，是菩薩何所住？乃至阿耨多羅三藐三菩提性無，是菩薩何所住？[[16]](#footnote-16)

**$`2083`二、廣說行門、轉不轉門**

**$（一）廣說行門**

**$1、明離內過為阿鞞跋致行相**[[17]](#footnote-17)

**$（1）不念外道有實智，不生疑、戒取、邪見等**

復次，須菩提！菩薩摩訶薩不觀外道沙門、婆羅門面類言語，不作是念：『是諸外道──若沙門、若婆羅門，實知實見。』若說正見，無有是事！[[18]](#footnote-18)

復次，菩薩不生疑，不著戒取，不墮邪見，亦不求世俗吉事以為清淨，不以華香、瓔珞、幡蓋、伎樂禮拜供養餘[[19]](#footnote-19)天。須菩提！以是行、類、相貌，當知是名阿鞞跋致菩薩摩訶薩。[[20]](#footnote-20)

**$（2）不生下賤家、八難等處**

復次，須菩提！阿鞞跋致菩薩摩訶薩常不生下[[21]](#footnote-21)賤家乃至不生八難之處，常不受女人身。須菩提！以是行、類、相貌，當知是名阿鞞跋致菩薩摩訶薩。

**$（3）具足四行、常行十善道**

復次，須菩提！菩薩摩訶薩常行十善道──自不殺生，不教人殺生，讚歎不殺生法，歡喜讚歎不殺生者；乃至自不邪見，不教人邪見，不[[22]](#footnote-22)讚歎邪見法，不歡喜讚歎行邪見者。須菩提！以是行、類、相貌，當知是名阿鞞跋致菩薩摩訶薩。

**$（4）乃至夢中不行十惡**

復次，須菩提！菩薩摩訶薩乃至夢中亦不行十不善道。以是行、類、相貌，當知是名阿鞞跋（570c）致菩薩摩訶薩。[[23]](#footnote-23)

**$`2084`（5）為益眾生行六度**

復次，須菩提！菩薩摩訶薩為利益一切眾生故行檀波羅蜜，乃至為利益一切眾生故行般若波羅蜜。須菩提！以是行、類、相貌，當知是名阿鞞跋致菩薩摩訶薩。[[24]](#footnote-24)

**$（6）為益眾生行法施**

復次，須菩提！菩薩摩訶薩所有諸法，受[[25]](#footnote-25)、讀、誦[[26]](#footnote-26)、說、正憶念，所謂修姤[[27]](#footnote-27)路乃至優波提舍。是菩薩法施時，作是念：『是法施因緣故，滿一切眾生願。以是法施功德，與一切眾生共之，迴向阿耨多羅三藐三菩提。』[[28]](#footnote-28)

須菩提！以是行、類、相貌，當知是名阿鞞跋致菩薩摩訶薩。

**$（7）於甚深法不疑悔**

復次，須菩提！菩薩摩訶薩於甚深法中，不疑、不悔。」

須菩提言：「世尊！菩薩於甚深法中何因緣故不疑、不悔？」

佛言：「是阿鞞跋致菩薩都不見有法可生疑處──若色、受、想、行、識乃至阿耨多羅三藐三菩提──不見是[[29]](#footnote-29)法可生疑處、悔處。

須菩提！以是行、類、相貌，當知是名阿鞞跋致菩薩摩訶薩。[[30]](#footnote-30)

**$（8）身口意三業柔軟**

復次，須菩提！菩薩摩訶薩身、口、意業柔軟[[31]](#footnote-31)。須菩提！以是行、類、相貌，當知是名阿鞞跋致菩薩摩訶薩。

**$（9）慈身口意三業成就**

復次，須菩提！菩薩摩訶薩以慈身、口、意業成就。須菩提！以是行、類、相貌，當知是名阿鞞跋致菩薩摩訶薩。

**$`2085`（10）不與五蓋俱**

復次，須菩提！菩薩摩訶薩不與五蓋俱──婬欲、瞋恚、睡眠、掉悔、疑。須菩提！以是行、類、相貌，當知是名阿鞞跋致菩薩摩訶薩。

**$（11）於一切處無所愛著**

復次，須菩提！菩薩摩訶薩一切處無所愛著。須菩提！以是行、類、相貌，當知是名阿鞞跋致菩薩摩訶薩。

**$（12）常念一心，舉止安詳**

復次，須菩提！菩薩摩訶薩出入去來、坐臥行住常念一心；出入去來、坐臥行住、舉足下足，安隱庠序[[32]](#footnote-32)，常念一心，視地而行。須菩（571a）提！以是行、類、相貌，當知是名阿鞞跋致菩薩摩訶薩。[[33]](#footnote-33)

**$（13）好樂淨潔，少於疾病**

復次，須菩提！菩薩摩訶薩所著[[34]](#footnote-34)衣服及諸臥具，人不惡穢，好樂淨潔，少於疾病。須菩提！以是行、類、相貌，當知是名阿鞞跋致菩薩摩訶薩。[[35]](#footnote-35)

**$（14）身無八萬戶虫**

復次，須菩提！常人身中有八萬戶虫侵食其身，是阿鞞跋致菩薩摩訶薩身無是虫。何以故？是菩薩功德過出[[36]](#footnote-36)世間，以是故，是菩薩無是戶虫[[37]](#footnote-37)。是菩薩功德增益，隨其功德，得身清淨、得心清淨。須菩提！以是行、類、相貌，當知是名阿鞞跋致菩薩摩訶薩。」[[38]](#footnote-38)

**$（15）身心清淨，過二乘地**

須菩提白佛言：「世尊！云何菩薩摩訶薩得身清淨、得心清淨？」

`2086`佛言：「菩薩摩訶薩隨其所得，增益善根，滅除心曲、心邪。須菩提！是名菩薩摩訶薩身清淨、心清淨。以是身、心清淨故，能過聲聞、辟支佛地，入菩薩位中。須菩提！以是行、類、相貌，當知是名阿鞞跋致菩薩摩訶薩。[[39]](#footnote-39)

**$（16）不貴利養，雖修頭陀行而不貴其法**

復次，須菩提！菩薩摩訶薩不貴利養，雖行十二頭陀[[40]](#footnote-40)，不貴阿蘭若法，乃至不貴但三衣法。須菩提！以是行、類、相貌，當知是名阿鞞跋致菩薩摩訶薩。

**$（17）不生煩惱惡心**

復次，須菩提！菩薩摩訶薩常不生慳貪心，不生破戒心、瞋動心、懈怠心、散亂心，不生愚癡心，不生嫉妬心。須菩提！以是行、類、相貌，當知是名阿鞞跋致菩薩摩訶薩。[[41]](#footnote-41)

**$（18）心住不動，智慧深入，所見聞事皆與般若合**

復次，須菩提！菩薩摩訶薩心住不動，智慧深入，一心聽受，所從聞法及世間事皆與般若波羅蜜合。是菩薩摩訶薩不見產業之事不入法性者；是事一切皆見與般若波羅蜜合。[[42]](#footnote-42)以是因緣故，須菩提！是名阿鞞跋致菩薩阿鞞跋致相。^^[[43]](#footnote-43)（571b）

【**論**】[[44]](#footnote-44)

**$壹、阿鞞跋致菩薩之相貌**

**$（壹）阿鞞跋致菩薩之體相**

**$一、須菩提問**

**$（一）須菩提重問阿鞞跋致相之理由**

問曰：上來處處說阿鞞跋致相[[45]](#footnote-45)，今何以復問？

`2087`答曰：

**$1、此品欲廣說阿鞞跋致相故**

上雖處處略說，今欲廣說。此中多是阿鞞跋致相，故名〈阿鞞跋致相品〉。

**$2、欲顯信受般若者是阿鞞跋致故**

復次，上來解般若波羅蜜相；次說魔因緣壞般若波羅蜜相[[46]](#footnote-46)；今說信受般若波羅蜜者是阿鞞跋致，欲說其相貌，故須菩提問。

**$3、阿鞞跋致事微妙難得故，須菩提問其行貌**

復次，菩薩初發心來所行因緣、所得果報，是阿鞞跋致，受記必當作佛。

如人受職[[47]](#footnote-47)，已得印信，心無復疑；又如聲聞人所行眾行皆為四沙門果。

阿鞞跋致是決定安隱地，過凡夫，不入二乘地；雖未成佛道，能為世間作福田。是事微妙難得故，須菩提問其行[[48]](#footnote-48)貌。

**$4、佛命須菩提說般若波羅蜜，故須菩提問**

佛本命須菩提說般若波羅蜜，故須菩提問：「世尊！阿鞞跋致有何行、類、相貌？」

**$（二）明「行、類、相貌」之同異**

問曰：是三事有何等異？

答曰：有人言：是三事皆一義，以此知是阿鞞跋致、非阿鞞跋[[49]](#footnote-49)致。

有人言：「^行^^」名是阿鞞跋致菩薩身、口、意業異於他人，以此行表阿鞞跋致甚深智慧。

「^類^^」者，分別知諸菩薩是阿鞞跋致、非阿鞞跋致。

「^相貌^^」者，除行、類，餘種種因緣，得知阿鞞跋致相。

**$**二、**佛述：入諸法如相，如實知諸地，無二無別**

**$（一）明經義趣**

佛說義趣：若菩薩能具足五波羅蜜，深入般若波羅蜜，方便力故，不著般若波羅蜜，但觀「如」──所謂「諸法實相」。菩薩爾時不以凡夫、二乘地為下賤，不以佛地為高貴，入諸法如故。諸法如中，無有分別二法，但以「如」入「如」，更無餘事，亦不分別取相。何以故？「如」平等故。能如是入者，即入諸佛法藏；心不生疑更[[50]](#footnote-50)求諸法決定相。

是故《經》說：「須菩提！凡夫地乃至佛地，如相中無二無別。」

得（571c）如是法，名阿鞞跋致行、類、相貌。

**$`2088`（二）論主釋義**

**$1、略說文意**

復次，略說是義：菩薩因諸法如，所謂畢竟空，捨一切世間事，亦不住畢竟空。何以故？得諸法畢竟清淨實相故。菩薩若聞是無依止法，心無疑悔，不念依止。

**$2、敘經文脈：先明「阿鞞跋致正體」，次述「畢竟空行果」**

自上事，是阿鞞跋致正體；自是以下，盡是畢竟空行果。

**$（貳）阿鞞跋致菩薩之行果相**

**$一、略述行門、轉不轉門**

**$（一）行門**

**$1、略述**

**$（1）釋「不作無益語，但說利益相應語」**

得畢竟空故，心淳熟寂滅相，不說無益語。

所說常是**法**，不[[51]](#footnote-51)是非法；

所說皆**實**，非妄語[[52]](#footnote-52)；

所言**柔軟**，不麁穬[[53]](#footnote-53)；

皆以**慈悲心**說，不以瞋恚心；

所說**應時**，常得機會，觀察人心，隨其方俗。[[54]](#footnote-54)

今此中略說利益之言：若教佛道，若二乘[[55]](#footnote-55)，若人天道，若今世得非罪樂；常遠離口四惡故，於眾生中慈悲心大故，又能自摧薄諸煩惱故──是以能種種因緣說諸利益語。

**$（2）釋「不視他人長短」**

問曰：聲聞人直趣涅槃，可不觀他人；菩薩視眾生如子，常欲教化，云何不觀其長短？

答曰：若眾生不可伏折、不可化度，如是等莫觀。何以故？若以好心教詔[[56]](#footnote-56)，則謂嫉己，如刀刺心；既無所益，更增其罪，是故不觀長短。

復次，菩薩應作是念：「如諸佛一切智，煩惱習盡，尚不能盡度眾生；何況我未得菩薩神通、未得無礙智，云何能普觀眾生？」

阿鞞跋致──有得神通者；有不得者，得阿鞞跋致已，別修神通道乃得。[[57]](#footnote-57)`2089`若先得神通者，不具足故，不能遍觀。

**$2、重明阿鞞跋致相──觀一切法無行、無類、無相貌**

問曰：須菩提初問行、相、類[[58]](#footnote-58)，佛何以不即答「無行、相、類」，今此中方說？

答曰：初問時，眾生未著阿鞞跋致相故，佛答或說空相、或說有相；今以眾生著阿鞞跋致相，欲從凡夫入阿鞞跋致地，是故（572a）佛說「一切[[59]](#footnote-59)無行、無類、無相貌」。

**$（二）轉不轉門**

**$1、須菩提問**

須菩提[[60]](#footnote-60)更問：「若諸法盡空者，何以言『^於何法轉名不轉法^^』？」

應當從凡夫地轉，於佛地不轉！

**$2、佛答**

佛答：「若菩薩能觀色等諸法空無所有，轉諸著心，故於佛道中不轉。」

色等法和合因緣生，菩薩知是有為過罪故，不應此中住。諸法空故，能轉著心──轉著心故名「不轉」。

**$二、廣說行門、轉不轉門**

**$（一）廣說行門**

**$1、明離內過為阿鞞跋致行相**

**$（1）不念外道有實智，不生疑、戒取、邪見等**

**$A、不念外道有實智**

復次，阿鞞跋致菩薩入正位故，心決定不疑：「一切外道中有實智！若有實智，不名外道！」如是名阿鞞跋致相。

**$B、不生疑、戒取、邪見等**

**$（A）辨「不生疑」與「於深法不疑」之異**

問曰：今說(1)「^不生疑^^」，後說(7)「^深法不疑^^」，是二不疑有何差別？

答曰：今「^不疑^^」者，四諦中如須陀洹所斷；後「不疑」者，於佛所知深法中不疑。

是菩薩福德、智慧力故，雖不作須陀洹、未作佛，而能無此二疑。

**$（B）釋「戒禁取見」及其過失**

「^戒取^^」名外道戒；行[[61]](#footnote-61)此外道戒，不得涅槃。

**$（C）釋「邪見」**

餘四見[[62]](#footnote-62)皆名「^邪見^^」[[63]](#footnote-63)。[[64]](#footnote-64)

**$`2090`（D）明不求世俗吉事、不供養天**

深信業因緣果報故，不求吉事，不以華香等供養天。

**$（2）不生下賤家、八難等處**

求道破憍慢根本故，常不生下賤家。

不障他功德、常行勸助故，不生八難處。

折薄婬欲、遠離諂媚心故，不受女人身。

**$（3）具足四行、常行十善道**

復次，餘人雖行十善道，或[[65]](#footnote-65)一、或二、或三，不能具足四種[[66]](#footnote-66)；是菩薩大悲心，深愛善法故，具足行四種。

**$（4）乃至夢中不行十惡**

常修集十善道故，乃至夢中不行十不善道。

**$（5）為益眾生行六度，（6）為益眾生行法施**

餘人所修福德，但自為身；小菩薩雖為眾生，亦自為己；阿鞞跋致諸所作福，皆為眾生，不為其身。若福德可以與人，則盡與眾生，更自修習；但不可得與。

故菩薩以十二部經教[[67]](#footnote-67)化眾生，亦但為眾生，不自為己[[68]](#footnote-68)。

**$（7）於甚深法不疑悔**

復次，菩薩信等五根利故，雖未作佛，於諸（572b）法能信。

佛此中更說[[69]](#footnote-69)空因緣：「菩薩不見色等法故，無生疑處。」

**$（8）身口意三業柔軟，（9）慈身口意三業成就**

復次，是菩薩常行慈悲心故意業柔軟，意業柔軟故身、口慈業成就。

**$※ 因論生論：外道慈悲心與不退轉菩薩慈悲心有何差異**

問曰：慈悲心外道亦有，云何說是阿鞞跋致相？

答曰：外道雖有而不深、不能遍念眾生、亦不常[[70]](#footnote-70)有、非諸法實相和合故；菩薩不爾。

**$`2091`（10）不與五蓋俱**

復次，是菩薩呵五欲、除五蓋，入五支初禪[[71]](#footnote-71)，不與五蓋俱。

五蓋覆心，能耗減智慧、破佛道、開魔路故。

**$（11）於一切處無所愛著**

是菩薩知一切有為作法虛妄不實、如幻如夢，無為法空無所有、寂滅相，是故於一切處無所愛著。[[72]](#footnote-72)於眾生中，乃至佛亦不著；於法中，乃至涅槃亦不著。

瞋，麁罪，小菩薩已斷，故不說；愛，深微難斷，故今說。

**$（12）常念一心，舉止安詳**

復次，是菩薩深入禪定故，守護一切眾生；守護一切眾生故，常一心念，不惱眾生。

不破戒故，出入來去等安詳[[73]](#footnote-73)一心。

「舉足下足，視地而行」者，為護眾生、為避亂心故。

**$（13）好樂淨潔，少於疾病，（14）身無八萬戶虫**

復次，是菩薩（14）**久修集無量無邊善法**，身中無八萬戶虫。

（13）亦少於[[74]](#footnote-74)病痛故，衣服、臥具等常淨潔無污。

（14）**得諸法實相等善根力故**，身中無八萬戶虫。

**$（15）身心清淨，過二乘地**

心清淨故，身、口等亦清淨；離虛誑邪曲等下賤煩惱，故心清淨。

二事清淨故，雖行世間，離諸逼迫苦惱；心不厭沒故，出過聲聞、辟支佛地。

**$（16）不貴利養，雖修頭陀行而不貴其法**

是菩薩貴佛道故，不貴利養；雖行頭陀，不貴是法，以是法是究竟道因緣少分，非究竟道。是名阿鞞跋致菩薩[[75]](#footnote-75)行、類、相貌。

**$（17）不生煩惱惡心**

問曰：是菩薩未得佛道，未斷諸煩惱，云何常不生慳貪等諸惡心？

答曰：阿鞞跋致菩薩得無生法忍時斷諸煩惱，但（572c）未斷習；若不斷者，云何常能不生諸慳貪等障道心？如《經》說：「^須陀洹乃至阿羅漢，即是菩薩無生法忍。^^」[[76]](#footnote-76)

`2092`復次，有人言：菩薩行六波羅蜜、深修集諸功德故，諸煩惱折薄，心中不生故，是名「常不生」。

**$（18）心住不動，智慧深入，所見聞事皆與般若合**

復次，是菩薩無量世行禪波羅蜜故，心住不動；積習般若故，深入智慧。是菩薩知法味微妙故，從他[[77]](#footnote-77)聞法一心聽受；樂法情深故，所聞若三乘法、若外道及世間法，自心妙故，皆與般若和合，不破法相。

譬如壯夫無病，所食之物，無不消化；又如佛得最上味相，雖復苦辛不美之食，在佛口中皆是上味；又如煮石蜜欲熟時，種種物內中，皆成石蜜[[78]](#footnote-78)，妙味力盛故。菩薩亦如是，般若波羅蜜力盛[[79]](#footnote-79)故，種種諸法，能令皆與般若合為一味，無諸過罪。

復次，「^世間事^^」者，菩薩所起身、口諸業，皆為憐愍度眾生故──此憐愍心皆入般若波羅蜜初門。

又復世間諸事因緣，乃至坐、起、行步、飲食、言語，常念安隱眾生。

是來去等法，皆入法性，如「破來去」中說。[[80]](#footnote-80)

產業之事，亦如是。

是名阿鞞跋致相。[[81]](#footnote-81)

^【**經**】[[82]](#footnote-82)

**$2、離外惡為阿鞞跋致行相**

**$（1）惡魔化作八大地獄，言行善者受地獄記，而菩薩心堅不驚疑**

**$A、出魔難事**

復次，須菩提！若[[83]](#footnote-83)惡魔於阿鞞跋致菩薩前化作八大地獄[[84]](#footnote-84)，一一地獄中，有千萬億菩薩皆被燒煮，受諸辛酸苦毒，語菩薩言：『是諸菩薩皆是阿鞞跋致，佛所授[[85]](#footnote-85)記，墮大地獄中。汝若為佛授阿鞞跋致記者，當入是大地獄中；佛為授汝地獄記，汝不如[[86]](#footnote-86)還捨菩薩心，可得不墮地獄，得生天上。』

**$`2093`B、明不退行**

須菩提！若是菩薩見是事、聞是事，心不動、不疑、不驚，作是念：『阿鞞（573a）跋致菩薩若墮地獄、畜生、餓鬼中，終無是處！』

須菩提！以是行、類、相貌，當知是名阿鞞跋致菩薩摩訶薩。[[87]](#footnote-87)

**$（2）惡魔勸捨昔所修行願事，菩薩自知不隨他語**

**$A、出魔難事：魔化比丘形，勸捨昔所修行願事**

復次，須菩提！惡魔化作比丘被服，來至菩薩所，語菩薩言：『汝先聞應如是淨修六波羅蜜乃至應如是修行[[88]](#footnote-88)得阿耨多羅三藐三菩提，是事汝疾悔捨！汝先於過去、未來、現在諸佛所，從初發心乃至法住，於其中間所作善根，隨喜、迴向阿耨多羅三藐三菩提，是事汝亦疾放捨！若汝疾捨，我當語汝真佛法。汝先所聞，皆非佛法、非佛教，皆是文飾合集作耳！我所說是真佛法。』[[89]](#footnote-89)

**$B、明有退行：未受記不退，聞說心驚疑**

若是菩薩聞作是說心驚、疑、悔，當知是菩薩未得諸佛授記、未定住阿鞞跋致性中。[[90]](#footnote-90)

**$C、明不退行：菩薩隨順無生，自知不隨他語**

**$（A）標宗**

若是菩薩心不動、不驚、不疑、不悔，隨順依止無作無生法，不信他語、不隨他行──行六波羅蜜時，不隨他語；乃至行阿耨多羅三藐三菩提時，亦不隨他語。

**$`2094`（B）舉喻**

須菩提！譬如漏盡阿羅漢，不信他語、不隨他行，現見諸法實相，惡魔不能轉。[[91]](#footnote-91)

**$（C）合法**

如是，須菩提！阿鞞跋致菩薩摩訶薩亦如是，求聲聞道、辟支佛道人不能破壞、不能折伏其心。須菩提！是菩薩摩訶薩必定住阿鞞跋致地中，不隨他語；乃至佛語不直信取，何況求聲聞、辟支佛人及惡魔、外道梵志語！終無是處！

**$（D）釋因由**

何以故？是菩薩不見有法可隨信者，所謂色，若受、想、行、識，若色如乃至識如，乃至不見阿耨多羅三藐三菩提，何況[[92]](#footnote-92)阿耨多羅三藐三菩提如！

**$（E）結成**

須菩提！以是行、類、相貌，當知是名阿鞞跋致菩薩摩訶薩。[[93]](#footnote-93)

**$（3）惡魔說似道法，菩薩知真道，心不動轉**

**$A、惡魔化比丘身說不淨觀等三界繫法令捨行願，而菩薩不為所惑**

**$（A）出魔難事**

復次，須菩提！**惡**[[94]](#footnote-94)**魔作比丘身**來到菩薩所，語菩薩言：『汝所行者，是（573b）生死法，非薩婆若道，汝今身取苦盡證！』是時惡魔為菩薩用世間行說似道法，是[[95]](#footnote-95)似道法三[[96]](#footnote-96)界繫[[97]](#footnote-97)──所謂骨相、若初禪乃至非有想非無想，語善男子：『用是道、用是行，當得須陀洹果，乃至當得阿羅漢果。汝行是道，今世苦盡；汝用受生死中種種苦惱為？今是四大身，尚不用受，何況當更受未[[98]](#footnote-98)來身！』[[99]](#footnote-99)

**$`2095`（B）明不退行**

須菩提！若是菩薩摩訶薩心不驚、不疑、不悔，作是念：『是比丘益我不少，為我說似道法。行是似道法，不得至須陀洹果證，不得至阿羅漢、辟支佛道證，何況得至阿耨多羅三藐三菩提！』是菩薩摩訶薩益復歡喜，作是念：『是比丘益我不少，為我說障道法。我知是障道法，不障學三乘道。』[[100]](#footnote-100)

**$B、菩薩知魔說似道法，深信行六度不退，定能得無上菩提**

**$（A）魔化無量菩薩久行而不證無上菩提**

**$a、出魔難事**

是時惡魔知菩薩歡喜，作是言：『善男子！汝欲見是菩薩摩訶薩供養如恒河沙等諸佛衣被、飲食、臥具、醫藥、資生所須；亦於如恒河沙等諸佛所行檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜[[101]](#footnote-101)；亦親近如恒河沙等諸佛，諮問[[102]](#footnote-102)菩薩摩訶薩道：「世尊！菩薩摩訶薩云何住菩薩摩訶薩乘？云何行檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜、四念處乃至大慈大悲？」是菩薩摩訶薩如佛所教，如是住、如是行、如是修。是菩薩摩訶薩如是教、如是學，尚不得阿耨多羅三藐三菩提、不得薩婆若，何況汝當得阿耨多羅三藐三菩提！』

**$b、明不退行**

若菩薩摩訶薩聞是事，心不異、不驚，益復歡喜，作是念：『是比丘益我不少，為我說障道法；是障道法，不得須陀洹道，乃至不（573c）得阿羅漢、辟支佛道，何況得阿耨多羅三藐三菩提！』

**$（B）魔化作多比丘，久行佛道而取證阿羅漢**

**$a、出魔難事**

是時惡魔知是菩薩心不沒、不驚，即於是處化作多比丘，語菩薩言：『此皆是發意求佛道菩薩，今皆住阿羅漢地；是輩尚不能[[103]](#footnote-103)得阿耨多羅三藐三菩提，汝云何能得？』

**$`2096`b、明不退行**

若菩薩摩訶薩即作是念：『此是惡魔說相似道行[[104]](#footnote-104)，菩薩摩訶薩行般若波羅蜜，不應轉阿耨多羅三藐三菩提心[[105]](#footnote-105)，亦不應墮聲聞、辟支佛道中。』復作是念：『行檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜乃至一切種智，不得阿耨多羅三藐三菩提[[106]](#footnote-106)，無有是處！』

須菩提！以是行、類、相貌，當知是名阿鞞跋致菩薩摩訶薩。[[107]](#footnote-107)

**$3、能如佛所說心常不離六度，覺知魔事而不隨，是名阿鞞跋致相**

復次，須菩提！菩[[108]](#footnote-108)薩摩訶薩作[[109]](#footnote-109)是念[[110]](#footnote-110)：『若菩薩能如佛所說，不遠離般若波羅蜜心乃至一切種智，是菩薩終不退阿耨多羅三藐三菩提。[[111]](#footnote-111)若菩薩覺知魔事，亦不失阿耨多羅三藐三菩提。』以是行、類、相貌，當知是名阿鞞跋致菩薩摩訶薩相。」[[112]](#footnote-112)

**$（二）廣說轉不轉門**

**$1、須菩提問**

須菩提白佛言：「世尊！於何法轉名為不轉？」[[113]](#footnote-113)

**$`2097`2、佛答**

**$（1）正明轉不轉**

佛言：「於色相轉，於受想行識相轉，於十二入相、十八界相、婬欲瞋恚愚癡相、邪見相、四念處相乃至聲聞辟支佛相，乃至佛相轉，以是故，名為不退轉菩薩摩訶薩相。何以故？是阿鞞跋致菩薩摩訶薩以是自相空法入菩薩位，得無生法忍[[114]](#footnote-114)，乃至少許法不可得，不可得故不作，不作故不生，是名無生法忍。菩薩摩訶薩以是行、類、相貌，當知是名阿鞞跋致菩薩摩訶薩。」^^[[115]](#footnote-115)

【**論**】釋曰：

**$2、離外惡為阿鞞跋致行相**

**$（1）惡魔化作八大地獄，言行善者受地獄記，而菩薩心堅不驚疑**

**$A、出魔難事**

魔了了知是菩薩是阿鞞跋致者，不復沮[[116]](#footnote-116)壞；（574a）若未了了知者，則種種因緣驗試破壞──或作八大地獄，化作無數菩[[117]](#footnote-117)薩在中燒煮[[118]](#footnote-118)，語菩薩言：「此皆是阿鞞跋致，諸佛授記者；汝若受記，為受[[119]](#footnote-119)地獄記。」

**$※ 因論生論：魔何故言「行善者受地獄記」**

問曰：惡魔何因緣故言「行善者受地獄記」？

答曰：惡魔以是菩薩欲代一切眾生受苦故，言受地獄記，汝若行福德生天者，則自為身，無豫[[120]](#footnote-120)眾生事。

**$B、心若疑悔，信受魔語即有退**

若菩薩聞是事，心動、疑悔，若信受魔語──當知是未受阿鞞跋致記。

**$`2098`C、心不動者真不退**

若菩薩聞是事，不疑、不動、不驚，作是念：「阿鞞跋致，得諸法實相故，不著一切法[[121]](#footnote-121)者[[122]](#footnote-122)，乃至不生小罪，何況三惡道罪！如火中有水、水中生火，無有是處！」

**$（2）惡魔勸捨昔所修行願事，菩薩自知不隨他語**

**$A、出魔難事：魔化比丘形，勸捨昔所修行願事**

復有魔作比丘被服來語菩薩：「汝先從小師聞修六波羅蜜法皆是虛妄，所集隨喜心功德亦是虛誑。汝先所聞皆是虛誑，文飾不真，非是佛口所說；今我為汝說者，真是佛法。汝疾捨之！」

**$B、明有退行：未受記不退，聞說心驚疑**

若是菩薩聞是心動、瞋、疑──當知諸佛未與受記；譬如偽金，火燒磨打，若黑[[123]](#footnote-123)、若赤、若白，乃知非真。

**$C、明不退行：菩薩隨順無生，自知不隨他語**

**$（A）標宗**

若菩薩聞是不瞋、不疑，隨無生無滅、無起無作法[[124]](#footnote-124)；行於六波羅蜜相中，自知不隨於[[125]](#footnote-125)他語──當知是真阿鞞跋致。

**$（B）舉喻**

譬如阿羅漢漏盡故，諸魔事來不能破。

**$（C）合法**

阿鞞跋致菩薩亦如是，無能降伏者，自[[126]](#footnote-126)現前知諸法實相故；乃至魔作佛身來，所說異於法相者，亦不信受。

譬如狗著師子皮，諸獸見之雖怖，聞聲則知是狗，何況變作餘身等！

**$（D）釋因由**

此中佛自說因緣：「是[[127]](#footnote-127)菩薩見色等法空故，誰當隨他語？」

**$（3）惡魔說似道法，菩薩知真道，心不動轉**

**$A、惡魔化比丘身說不淨觀等三界繫法令捨行願，而菩薩不為所惑**

**$（A）出魔難事**

復次，惡魔來作比丘身，語菩薩言：「是六波羅蜜皆是（574b）生死道──**布施等福德因緣**故，欲界中受福樂；**禪波羅蜜**因緣故，色界中受樂；是**般若波羅蜜`2099`**無定相故，名虛誑法，迴轉五道中，不能自出──是生死道。人誑汝言：『是一切種智道。』我今實語：『汝取涅槃，今世盡苦！』」

是菩薩若默[[128]](#footnote-128)然，魔即為說似道法：「若觀三十六種不淨、若觀骨人、若出入息，因是道得四禪、四無色定；汝因是禪定，可得須陀洹乃至阿羅漢。汝今此身是罪因緣所生，佛說彈指頃不讚更受身，何況久住生死中！」

**$（B）明不退行**

阿鞞跋致菩薩聞是事，心喜作是念：「是比丘大益我，為我說似道法；我得是似道法，即知真道。」

如行路人，知邪逕，則知正道。

障道亦如[[129]](#footnote-129)是。

阿鞞跋致是大人，貴重故，不與是[[130]](#footnote-130)比丘諍語[[131]](#footnote-131)。

**$B、菩薩知魔說似道法，深信行六度不退，定能得無上菩提**

**$（A）魔化無量菩薩久行而不證無上菩提**

**$a、出魔難事**

魔見菩薩默然，歡喜言：「是人信受我語！」語菩薩言：「善男子！有無量菩薩供養如恒河沙等諸佛，諮問、奉行六波羅蜜及菩薩道法，面受佛教，盡受行諸菩薩行，尚不得無上道，今皆作阿羅漢，汝欲見不[[132]](#footnote-132)？」

**$b、明不退行**

菩薩聞是事已，默然。

**$（B）魔化作多比丘，久行佛道而取證阿羅漢**

**$a、出魔難事**

魔於是處，即化作無數阿羅漢比丘，語菩薩言：「是諸比丘皆久行無上道，今皆取阿羅漢，汝今云何獨欲作佛？」

**$b、明不退行**

阿鞞跋致即復歡喜：「是比丘為我說似道、障道法。是菩薩實行六波羅蜜諸功德，定不退墮二乘。[[133]](#footnote-133)

**$3、能如佛所說心常不離六度，覺知魔事而不隨，是名阿鞞跋致相**

如佛所說，心常不離六波羅蜜等諸功德，不得無上道，無有是處！」

菩薩若知是魔事，則大得利益而無所失。

以是故，菩薩心不動轉，是名阿鞞跋致相。

**$`2100`（二）廣說轉不轉門**

**$1、須菩提問**

爾時，須菩提白佛言：「世尊！於何法轉名為不轉？」

**$2、佛答**

**$（1）正明轉不轉**

佛言：「（574c）於色相等法中轉還。」

上略說，[[134]](#footnote-134)今[[135]](#footnote-135)廣說。

若菩薩於色等相皆能轉，是名行一切法性空，得無生法忍，入菩薩位。

「^無生法[[136]](#footnote-136)忍^^」者，

乃至微細法不可得，何況大！是名「無生」。

得是無生法，不作不起諸業行，是名「得無生法忍」。[[137]](#footnote-137)

得無生法忍菩薩，是名「阿鞞跋致」。

如是等無量行、類、相貌，是阿鞞跋致相[[138]](#footnote-138)。

**`2101`〈<品 n="56" t="轉不轉品">釋轉不轉品第五十六</品>〉**[[139]](#footnote-139)

**（大正25，574c8-577a20）**

^【**經**】[[140]](#footnote-140)

**$（2）明外惡緣不能壞**

**$A、正明**

**$（A）出魔難事**

復次，須菩提！惡魔到菩薩所，壞其心，作是言：『薩婆若與虛空等[[141]](#footnote-141)，無所有相；諸法亦與虛空等，空無[[142]](#footnote-142)有相。虛[[143]](#footnote-143)空等諸法，空無所有相中，無有得阿耨多羅三藐三菩提者，亦無有不得者。是諸法皆如虛空無所有相，汝唐受勤苦！

汝所聞阿耨多羅三藐三菩提皆是魔事，非佛所說；汝當放捨是願，汝莫長夜受是不安隱、憂苦、墮惡道！』[[144]](#footnote-144)

**$（B）明不退行**

**$a、覺知魔難事，更修自相空莊嚴得一切種智，說法度眾生令得解脫**

是諸善男子、善女人聞是呵時，應如是念：『是惡魔事，壞我阿耨多羅三藐三菩提心。諸法雖如虛空，無所有、自相空，而眾生不知、不見、不解；我亦以是[[145]](#footnote-145)如虛空等無所有、自相空大誓莊嚴得一切種智，為眾生說此法，令得解脫，得須陀洹果、斯陀含果、阿那含果、阿羅漢果、辟支佛道、阿耨多羅三藐三菩提。』[[146]](#footnote-146)

**$b、以堅固心、不動心、不轉心行六度，得入菩薩位**

須菩提！菩薩摩訶薩從初發意已來，聞是[[147]](#footnote-147)法，應堅固其心，不動、不轉。菩`2102`薩摩訶薩以是堅固心、不轉、不動[[148]](#footnote-148)心行六波羅蜜，當入菩薩位中。」[[149]](#footnote-149)

**$B、釋轉不轉疑**

須菩提白佛言：「世尊！不轉故名阿鞞跋致？轉故亦名阿鞞跋致？」

佛言：「不轉故名阿鞞跋致，轉故亦名阿鞞跋致。」

須菩提白佛言：「世尊！云何不（575a）轉故名阿鞞跋致，轉故亦名阿鞞跋致？」

佛告[[150]](#footnote-150)須菩提：「若菩薩摩訶薩於聲聞地、辟支佛地不轉，是故名不轉。若菩薩摩訶薩於聲聞地、辟支佛地轉，是故亦名不轉。[[151]](#footnote-151)

須菩提！以是行、類、相貌，當知是名阿鞞跋致菩薩摩訶薩相。以是行、類、相貌故，惡魔不能壞其意，令離阿耨多羅三藐三菩提。

**$（3）明於善法得自在**

**$A、於諸禪定、道法行果自在**

復次，須菩提！阿鞞跋致菩薩摩訶薩若欲入初禪，第二、第三、第四禪，乃至滅[[152]](#footnote-152)定禪，即得入。

復次，須菩提！阿鞞跋致菩薩摩訶薩若欲修四念處乃至[[153]](#footnote-153)八聖道分，空、無相、無作三昧乃至五神通，即能修。

是菩薩雖修四念處乃至五神通，是人不受四念處果；雖修諸禪，不受諸禪果，乃至不受滅定禪果：不證須陀洹果，乃至不證辟支佛道。是菩薩故為眾生受身，隨其所應而利益之。

須菩提！以是行、類、相貌，當知是名阿鞞跋致菩薩摩訶薩。[[154]](#footnote-154)

**$`2103`B、於諸功德自在**

**$（A）心行：觀一切法自相空，不貴諸法**

復次，須菩提！是[[155]](#footnote-155)阿鞞跋致菩薩摩訶薩常憶念阿耨多羅三藐三菩提，終不[[156]](#footnote-156)離薩婆若心[[157]](#footnote-157)故，不貴色、不貴相，[[158]](#footnote-158)不貴聲聞、辟支佛，不貴檀波羅蜜、尸羅波羅蜜、羼提波羅蜜、毘梨耶波羅蜜、禪波羅蜜、般若波羅蜜，不貴四禪、四無量心、四無色定，不貴五神通，不貴四念處乃至八聖道分，不貴佛十力乃至十八不共法，不貴淨佛世[[159]](#footnote-159)界、不貴成就眾生，不貴見佛，不貴種善根。

何以故？一切法自相空，不見可貴法、能生貴心者。

何以故？是一切法與虛空等，無所有、自相空。[[160]](#footnote-160)

**$（B）身行：於四威儀中，一心不亂無違失**

須菩提！是阿鞞跋致菩薩摩訶薩成就是心，於四種身[[161]](#footnote-161)儀中，出入來去、坐（575b）臥行住，一心不亂。[[162]](#footnote-162)

**$（C）結**

須菩提！以是行、類、相貌，當知是阿鞞跋致菩薩摩訶薩。

**$C、為利益眾生故方便受五欲，而自不生染著**

復次，須菩提！阿鞞跋致菩薩摩訶薩若在[[163]](#footnote-163)居家，以方便力**為利益眾生故受五欲**；布施眾生，須食與食，須飲與飲，衣服、臥具乃至資生所須盡給與之。

是菩薩自行檀波羅蜜，教人行檀波羅蜜[[164]](#footnote-164)，讚歎行檀波羅蜜法，歡喜讚歎[[165]](#footnote-165)行檀波羅蜜者；尸羅波羅蜜乃至般若波羅蜜亦如是。

須菩提！阿鞞跋致菩薩摩訶薩在家時，能以滿閻浮提珍寶施[[166]](#footnote-166)與眾生，乃至三千大千世界滿中珍寶給施眾生。**亦不自為**，常修梵行，不凌[[167]](#footnote-167)易虜掠他人令其憂惱。

`2104`須菩提！以是行、類、相貌，當知是名阿鞞跋致菩薩摩訶薩。[[168]](#footnote-168)

**$D、執金剛神王常隨護**

復次，須菩提！阿鞞跋致菩[[169]](#footnote-169)薩摩訶薩，執金剛神王常隨逐，作是願：『是菩薩摩訶薩當得阿耨多羅三藐三菩提，我常隨逐。』乃至五姓[[170]](#footnote-170)執金剛神常隨守[[171]](#footnote-171)護。以是故，若天、若魔、若梵、若餘世間大力者不能破壞是菩薩摩訶薩薩婆若心，乃至得阿耨多羅三藐三菩提。須菩提！是名菩薩摩訶薩阿鞞跋致相。[[172]](#footnote-172)

**$E、常具足菩薩信等五根**

復次，須菩提！菩薩摩訶薩常具足菩薩五根──信根、精進根、念根、定根、慧根，是名阿鞞跋致相。[[173]](#footnote-173)

**$F、一心行無上佛道**

復次，須菩提！阿鞞跋致菩薩摩訶薩為上人，不為下人。」

須菩提白佛言：「世尊！云何為上人？」

佛告須菩提：「若菩薩摩訶薩一心行阿耨多羅三藐三菩提心，不散亂，是名上人。

`2105`以是行、類、相貌，當知是名阿鞞跋致相。[[174]](#footnote-174)

**$G、常念佛道不行邪命**

復次，須菩提！阿鞞跋致菩薩一心常念佛道[[175]](#footnote-175)，不作呪術、合和[[176]](#footnote-176)諸藥，不呪鬼神令著男女問（575c）其吉凶、男女祿相、壽命長短。

何以故？須菩提！是菩薩摩訶薩知諸法自相空，不見諸法相，故[[177]](#footnote-177)行淨命。

須菩提！以是行、類、相貌，當知是名阿鞞跋致菩薩摩訶薩相。」^^[[178]](#footnote-178)

【**論**】釋曰：

**$（2）明外惡緣不能壞**

**$A、正明**

**$（A）出魔難事**

復有阿鞞跋致菩薩相──若惡魔作是言：「^薩婆若與虛空等^^。」

「薩婆若」有種種名字：或說「一切智」，或說「一切種智」，或說「無上道」，或說「無量諸佛法」，或說「菩提」──皆是「薩婆若」名字。

此中說「薩婆若」，當知是「阿耨多羅三藐三菩提」。

一切菩薩皆願欲得薩婆若；魔來欲壞，作是言：「^是薩婆若空無所有，但諸師誑汝耳！如虛空無所有、無色無形、不可知；薩婆若亦如是。^^」是故說「與虛空等」。

「^諸法^^」者，六波羅蜜等趣薩婆若助道法；是法亦空。

薩婆若亦[[179]](#footnote-179)空無所有相，是[[180]](#footnote-180)法但有名字，無有實事。

是中無得薩婆若者、無趣薩婆若、無有助道者，汝唐受辛苦！汝師常教汝離魔`2106`事，薩婆若即是魔事[[181]](#footnote-181)。何以故？捨涅槃、取生死故。汝先所聞經、若六波羅蜜義[[182]](#footnote-182)，非是佛法，皆是人造**。**汝今疾悔，捨是邪心；若不捨，長夜受三惡道苦。

**$（B）明不退行**

**$a、覺知魔難事，更修自相空莊嚴得一切種智，說法度眾生令得解脫**

**$（a）敘所行化**

阿鞞跋致菩薩聞是事，即覺知魔事：是魔毀呰薩婆若，欲令我遠離阿耨多羅三藐三菩提。

何以故？一切法雖空無所有，而凡夫眾生顛倒覆心故，不知、不見；我亦當以自相空莊嚴得一切智，為眾生說法。[[183]](#footnote-183)

若一切法空，我以實莊嚴，是不相應；若諸法空，莊嚴亦空者，是則相稱。

為眾生說法，亦如是。

**$（b）辨利生事**

「^令眾生得須陀洹果^^」，須陀洹果有二種：一者，三結斷──無為法，二者，空、無相、（576a）無作三昧相應──有為須陀洹果。

是二皆空──有為法中，三解脫門故空；無為法中，無生、無住、無滅相故即是空。

乃至阿耨多羅三藐三菩提，亦如是。

**$b、以堅固心、不動心、不轉心行六度，得入菩薩位**

**$（a）明具三心**

阿鞞跋致菩薩，從初發意已來，聞是法[[184]](#footnote-184)，堅固其心，不動、不轉。

一切諸煩惱箭不入故，名為「^堅^^」。

一切外道魔民不能轉故，名「^不動^^」。

於阿耨多羅三藐三菩提不退故，名「^不轉^^」。

**$（b）顯所得果**

是菩薩以如是三種心，行六波羅蜜，入菩薩位。

「菩薩位」義，如先說[[185]](#footnote-185)。

是名入菩薩位。

**入菩薩位者，名阿鞞跋致。**

**$B、釋轉不轉疑**

**$（A）須菩提問**

須菩提問：「不轉故名阿鞞跋致？轉故名阿鞞跋致？」

**$`2107`（B）佛以二諦答**

佛二種答，以二諦故──所謂世諦、第一義諦。[[186]](#footnote-186)

若菩薩入菩薩位，轉聲聞、辟支佛心，直入菩薩位，是名「^轉^^」。

「^不轉^^」者，入阿鞞跋致第一義，諸法一相中，所謂「無相」，尚無一乘定相，何況三乘！[[187]](#footnote-187)則無所轉；無所轉故，名阿鞞跋致。

**$（3）明於善法得自在**

**$A、於諸禪定、道法行果自在**

**$（A）於行法自在**

復次，阿鞞跋致雖行欲界法度眾生，於禪定出入自在；於禪定自在故，若欲教化他人修四念處乃至八聖道分、三解脫門乃至五神通，皆得[[188]](#footnote-188)自在。

**$（B）於果法自在**

雖入禪定，其心清淨柔軟[[189]](#footnote-189)故，不受長壽天福，於欲界教化。

雖修四念處道法，亦不證須陀洹果，乃至不證辟支佛道。

**$（C）於受生自在**

是菩薩觀十方國土，知何處有可利益眾生處，故為受身生其國。

**$（D）結**

如是等名阿鞞跋致相。

**$B、於諸功德自在**

**$（A）心行：觀一切法自相空，不貴諸法**

**$a、明不貴重者**

**$（a）不貴色、不貴相**

是菩薩一心深念，常不離阿耨多羅三藐三菩提故，但貴阿耨多羅三藐三菩提，不貴餘事──所謂諸佛三十二相金色身。

**$（b）不貴二乘道**

不捨本願度眾生故，不貴聲聞、辟支佛道。

**$（c）不貴六度乃至不貴種善根**

是人貴無所得、畢竟空故，不貴（576b）是布施，乃至不貴種善根，何況五欲世間利養！

**$b、釋因由**

**$（a）引經說：觀一切法自相空故**

何以故？菩薩觀一切法自相空，不見實[[190]](#footnote-190)定法可生貴心。

**$`2108`（b）論釋：若有貪貴，則心不能自安**

復次，有人有所貪貴故，心動、不能自安──若得則歡喜，失則憂[[191]](#footnote-191)慼；菩薩無所貴、無所貪故，至於得失，心清淨不動故。

**$（B）身行：於四威儀中，一心不亂無違失**

身行、口行調和不異故，身四威儀一心常念，無所違失**。**

復次，深入禪波羅蜜故，身四威儀無所違失。

**$（C）結**

是[[192]](#footnote-192)阿鞞跋致菩薩相。

**$C、為利益眾生故方便受五欲，而自不生染著**

問曰：經中說：「阿鞞跋致菩薩方便力，為利益眾生故受五欲。」是[[193]](#footnote-193)何等方便？

答曰：

**$（A）為攝眾生故，生富貴家，布施眾生，恣其所須**

譬如以鉗取火，雖捉而不燒。

五欲如火，能燒人善根。

是菩薩思惟：「我出家一身，云何能以布施攝眾生？眾生多須飲食、衣服，須法者少。」

菩薩為攝眾生故，故生富貴家；布施眾生，恣其所須，出家、在家眾生，能廣利益；譬如大地[[194]](#footnote-194)，人民、鳥獸皆蒙利潤。

是時四種行六波羅蜜。

若出家讚布施，或有人言：「汝自一身無財，但教人施。」則不信受。

是故菩薩方便作白衣，以財充滿一切而勸行施，人則信受。

**$（B）或作轉輪聖王、帝釋、梵王，珍寶充滿**

是菩薩或作轉輪聖王，心念施時，則滿閻浮提珍寶；如頂生王宮殿中，心生欲寶，則寶至于膝。[[195]](#footnote-195)或作帝釋、或作梵王，能雨珍寶滿三千世界，供養於佛，充滿一切。

**$（C）為攝眾生，而自不受，不生憍慢故，不凌易眾生**

為攝眾生故，而自不受。

人受五欲，則心生憍慢，凌易於人。

是人常斷婬欲故，諸煩惱薄，不生憍慢；不生憍慢故，不凌易眾生。

是名阿鞞跋致相。

**$`2109`D、執金剛神王常隨護**

復次，若菩薩得無生法忍、入菩薩位、得受記，即時執金剛神王等法應隨逐守護；得佛道時，則現其身，時[[196]](#footnote-196)令（576c）人見。

此中自說因緣：「若人、若非人無能破壞。」

**人破**者，若殺、若縛、若論議得勝等。

**非人破**者，與病[[197]](#footnote-197)，令狂，若奪命，若作惡身令其恐怖，若變作佛身說邪道。

如是等不能折伏菩薩。

**$※ 因論生論：辨不退轉菩薩受外護之理**

問曰：若為金剛神王所守護者，菩薩自[[198]](#footnote-198)無有力？

答曰：菩薩亦自有力。復以菩薩功德故，能使金剛神所守護；金剛神所守護故，雖未得法身，而功德增益。

又使天神見金剛神侍衛故，益加敬畏。

**$E、常具足菩薩信等五根**

**$（A）具足菩薩五根，則入聖數**

「^具足菩薩根^^」者，如人無眼等五情根，則無異木石；五情力故，能見、能聞。菩薩心中無信等五根，即是凡夫，不入聖數。

**$（B）不斷善根眾生，具有五根而不起用**

問曰：如《阿毘曇經》說[[199]](#footnote-199)：「^誰成就五根？答曰[[200]](#footnote-200)：不斷善根者。^^」[[201]](#footnote-201)今何以言「無信等五根，即是凡夫」？

答曰：不斷善根眾生雖成就五根，而不能發起為用；譬如小兒雖成就煩惱婬欲等，未能發用，故言無。信等五根亦如是，眾生雖有，不發不用，是故不數。[[202]](#footnote-202)

**$（C）論善根之勝用**

信等五根有二種：一者、屬聲聞、辟支佛，二者、屬佛、諸菩薩。[[203]](#footnote-203)

**$a、二乘五根**

屬聲聞、辟支佛道[[204]](#footnote-204)五根，能深信涅槃，能以智慧知世間無常、空[[205]](#footnote-205)，能知涅`2110`槃寂滅。

**$b、菩薩五根**

菩薩五根，能[[206]](#footnote-206)生深[[207]](#footnote-207)慈悲心於怨惡眾生，亦能觀諸法實相──所謂無生無滅等；雖未得佛，亦能信受佛事。

復有以菩薩根故，能見、能聞、能知諸佛神通力，非諸聲聞、辟支佛所及。

如《不可思議解脫經》中說：「^舍利弗、目連、須菩提等雖在佛左右，以無菩薩根故，不見是大菩薩會及所有神通力，亦不聞佛說不可思議解脫。^^」[[208]](#footnote-208)

**$（D）結成**

是故說：「若菩薩具足得是信等五根故，名阿（577a）鞞跋致。」

**$F、一心行無上佛道名為上人**

問曰：餘經中說「善人身、口、意業無惡」，「知恩[[209]](#footnote-209)、報恩」，「能為一切眾生故，自捨身樂，安隱眾生」，「有所利益，不求果報」──如是[[210]](#footnote-210)等上人相；何以故但說「不散亂心行無上道一事，名為上人」？

答曰：此中佛自略說：一心不散亂，盡攝諸善法。

何以故？貪重佛道故；一切諸煩惱折薄，是故於眾生深加慈心，能自以身命給施，何況不知報恩等！

**$G、常念佛道不行邪命**

常一心念阿耨多羅三藐三菩提，清淨持戒故，不行邪命，所謂不作祝[[211]](#footnote-211)術、合藥。

「^祝術^^」者，能翳[[212]](#footnote-212)身令人不見，能變人為畜獸，如是等種種祝術。

「^合藥^^」者，餌食[[213]](#footnote-213)求仙，亦合和[[214]](#footnote-214)諸藥療疾，求財及求名聲。

「^祝鬼^^」者，有人欲知未來事，祝鬼令著男女，問其吉凶、生男生女、壽命脩[[215]](#footnote-215)短、豐樂勝負等。

若有作者，為攝眾生，破其憍慢，不為財利名聞。

何以故？是人知一切諸法自相空故，不見諸法相──所謂己身、妻子、男女等；不見是相故，不行邪命。

1. （（大智度論釋阿毘跋致品第五十五（卷七十三）））十八字＝（（大智度論卷第七十三釋第五十五品不退品））十八字【宮】，（（摩訶般若波羅蜜阿鞞跋致第五十四七十三））十八字【聖】，（（摩訶般若波羅蜜品第五十四阿鞞跋致））十六字【石】。（大正25，570d，n.5） [↑](#footnote-ref-1)
2. 〔【經】〕－【宋】【宮】【石】，不分卷【石】。（大正25，570d，n.6） [↑](#footnote-ref-2)
3. 《大智度論》卷74云〈56 轉不轉品〉：「^上來種種說**阿鞞跋致相貌**，今說其**行事**──所謂教化眾生、淨佛世界，從諸佛所新種善根，從一佛諮問諸佛諸深法要及種種度眾生門。^^」（大正25，579a15-19）今據此將〈55 阿毘跋致品〉至〈56 轉不轉品〉之內容分為二大科：壹、阿鞞跋致菩薩之相貌，貳、阿鞞跋致菩薩所行之事。 [↑](#footnote-ref-3)
4. （1）《大品經義疏》卷9〈55 不退品〉：

   ^就文有六品，識經即是第二大段，明上根人行相。就文為兩品※明上行人相；第二〈深奧〉去至〈不證品〉中，秤歎阿鞞菩薩行位無異。就初為二：**第一、明阿鞞菩薩體相，二、明阿鞞無生果報相也**。^^（卍新續藏24，305b21-24）

   ※案：「兩品」即〈55 阿毘跋致品〉及〈56 轉不轉品〉。

   （2）參見《大智度論》卷73〈55 阿毘跋致品〉：「^自上事，是**阿鞞跋致正體**；自是以下，盡是**畢竟空行果**。^^」（大正25，571c5-6） [↑](#footnote-ref-4)
5. 相＝根【石】。（大正25，570d，n.7） [↑](#footnote-ref-5)
6. 《大般若波羅蜜多經》卷448〈53 不退轉品〉：

   ^爾時具壽善現復白佛言：「世尊！我等當以何行、狀、相知是不退轉菩薩摩訶薩？」^^（大正7，260b18-19） [↑](#footnote-ref-6)
7. 《大般若波羅蜜多經》卷448〈53 不退轉品〉：

   ^佛告善現：「若菩薩摩訶薩能如實知諸異生地、諸聲聞地、諸獨覺地、諸菩薩地、諸如來地，如是諸地雖說有異，而於諸法真如理中，無變異、無分別，皆無二無二分。是菩薩摩訶薩雖實悟入諸法真如，而於真如無所分別，以無所得為方便故。是菩薩摩訶薩既實悟入諸法真如，雖聞真如與一切法無二無別而無滯礙。所以者何？真如與法不可說一，不可說異，不可說俱及不俱故。法界乃至不思議界亦復如是。」^^（大正7，260b19-29） [↑](#footnote-ref-7)
8. 《大品經義疏》卷9：

   ^「**亦不作無益語**」下第二，明無生果。論云：上明阿鞞**正體**，自下盡是畢竟空、無生忍故，能不說無益語及諸魔不能，故是**行果報**也。^^（卍新續藏24，305c11-14） [↑](#footnote-ref-8)
9. 《大般若波羅蜜多經》卷448〈53 不退轉品〉：「^是菩薩摩訶薩終不率爾而發語言，諸有所說皆引義利，若無義利終不發言。是菩薩摩訶薩終不觀他好惡長短，平等憐愍而為說法。是菩薩摩訶薩不觀法師種姓好惡，唯求所說微妙法義。善現！不退轉菩薩摩訶薩具如是等諸行、狀、相，應以如是諸行、狀、相知是不退轉菩薩摩訶薩。^^」（大正7，260b29-c6） [↑](#footnote-ref-9)
10. 〔等〕－【宋】【元】【明】【宮】。（大正25，570d，n.9） [↑](#footnote-ref-10)
11. （以）＋知【宋】【元】【明】【宮】。（大正25，570d，n.10） [↑](#footnote-ref-11)
12. 〔菩薩摩訶薩能觀〕七字－【宋】【元】【明】【宮】。（大正25，570d，n.11） [↑](#footnote-ref-12)
13. 《大般若波羅蜜多經》卷448〈53 不退轉品〉：

    ^爾時，善現復白佛言：「何等名為諸行、狀、相？」

    佛言：「善現！諸法無行、無狀、無相，當知是為諸行、狀、相。」^^（大正7，260c6-9） [↑](#footnote-ref-13)
14. 於＋（行）【石】。（大正25，570d，n.13） [↑](#footnote-ref-14)
15. 《大般若波羅蜜多經》卷448〈53 不退轉品〉：

    ^具壽善現復白佛言：「若一切法無**行、狀、相**，是菩薩摩訶薩於何轉故名不退轉？」^^（大正7，260c9-10） [↑](#footnote-ref-15)
16. 《大般若波羅蜜多經》卷448〈53 不退轉品〉：

    ^佛言：「善現！是菩薩摩訶薩於色轉故名不退轉，於受、想、行、識轉故名不退轉。……於異生地轉故名不退轉，於聲聞地、獨覺地、菩薩地、如來地轉故名不退轉，於一切菩薩摩訶薩行轉故名不退轉，於諸佛無上正等菩提轉故名不退轉。何以故？**善現！色自性無所有，受、想、行、識自性無所有，如是乃至一切菩薩摩訶薩行自性無所有，諸佛無上正等菩提自性無所有，是菩薩摩訶薩於中不住故名為轉，由不轉故說名不退轉菩薩摩訶薩。若菩薩摩訶薩能如是知，是名不退轉菩薩摩訶薩。**」^^（大正7，260c10-261a24） [↑](#footnote-ref-16)
17. 《大品經義疏》卷9〈55 不退品〉：

    ^「**不觀外道**」下第二，廣說行轉，即釋四章門，即兩釋。初門為三，第一、明**離內過為上人行相**，二、**離惡為上人行相**，三、雙結三※轉為上人行相。^^（卍新續藏24，306a6-8）

    ※案：「三」一作「二」。（卍新續藏24，306d，n.1） [↑](#footnote-ref-17)
18. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩，終不樂觀外道沙門、婆羅門等形相言說，彼諸沙門、婆羅門等於所知法實知實見，或能施設正見法門無有是處。^^」（大正7，261a24-27） [↑](#footnote-ref-18)
19. 餘＝諸【宋】【元】【明】【宮】。（大正25，570d，n.15） [↑](#footnote-ref-19)
20. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩，於佛善說法毘奈耶不生疑惑，於世間事無戒禁取、不墮惡見，不執世俗諸吉祥事以為清淨，終不禮敬諸餘天神，如諸世間外道所事，決定不以種種花鬘、塗散等香、衣服、瓔珞、寶幢、幡蓋、伎樂、燈明供養天神及諸外道。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261a27-b6） [↑](#footnote-ref-20)
21. 《大正藏》原作「不」，今依《高麗藏》作「下」（第14冊，1105a16）。 [↑](#footnote-ref-21)
22. （亦）＋不【宋】【元】【明】【宮】。（大正25，570d，n.16） [↑](#footnote-ref-22)
23. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩常樂受行十善業道，自離害生命，亦勸他離害生命，恒正稱揚離害生命法，歡喜讚歎離害生命者，乃至自離邪見，亦勸他離邪見，恒正稱揚離邪見法，歡喜讚歎離邪見者。是菩薩摩訶薩乃至夢中亦不現起十惡業道，況在覺時！善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261b12-19） [↑](#footnote-ref-23)
24. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩普為饒益一切有情，以無所得而為方便，恒修布施乃至般若波羅蜜多常無間斷。善現！若菩薩摩訶薩成就如是諸行狀相，知是不退轉菩薩摩訶薩。^^」（大正7，261b20-24） [↑](#footnote-ref-24)
25. 受＋（持）【元】【明】。（大正25，570d，n.18） [↑](#footnote-ref-25)
26. 讀誦＝誦讀【宋】【宮】。（大正25，570d，n.19） [↑](#footnote-ref-26)
27. 姤＝妬【宋】【元】【明】【宮】。（大正25，570d，n.20） [↑](#footnote-ref-27)
28. 《大般若波羅蜜多經》卷448〈53 不退轉品〉：

    ^復次，善現！一切不退轉菩薩摩訶薩，諸所受持、思惟、讀誦契經、應頌、記別、諷頌、自說、緣起、本事、本生、方廣、希法、譬喻、論議，一切皆令究竟通利，以如是法常樂布施一切有情，恒作是念：「云何當令諸有情類求正法願皆得滿足？以無所得而為方便，復持如是法施善根，與諸有情平等共有迴向無上正等菩提。」善現！若菩薩摩訶薩成就如是諸行、狀、相，知是不退轉菩薩摩訶薩。^^（大正7，261b24-c3） [↑](#footnote-ref-28)
29. 〔是〕－【宋】【宮】。（大正25，570d，n.21） [↑](#footnote-ref-29)
30. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩於佛所說甚深法門，終不生於疑惑猶豫。何以故？善現！是菩薩摩訶薩不見有法，若色、若受、想、行、識，可於其中疑惑猶豫。如是乃至不見有法，若一切菩薩摩訶薩行、若諸佛無上正等菩提，可於其中疑惑猶豫。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261c3-10） [↑](#footnote-ref-30)
31. 軟＝濡【石】。（大正25，570d，n.22） [↑](#footnote-ref-31)
32. 庠序：2.安詳肅穆。庠，通“ 詳 ”。安詳。（《漢語大詞典》（三），p.1230） [↑](#footnote-ref-32)
33. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩，成就調柔身、語、意業，於諸有情心無罣礙，恒常成就慈、悲、喜、捨等，起相應身、語、意業，決定不與五蓋共居，所謂貪欲、瞋恚、惛沈睡眠、掉舉惡作、疑蓋，一切隨眠皆已摧伏，一切結縛隨煩惱纏皆永不起。入出往來心不迷謬，恒時安住正念正知，進止威儀、行住坐臥、舉足下足亦復如是，諸所遊履必觀其地，安庠繫念直視而行，運動語言曾無卒暴。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261c10-20） [↑](#footnote-ref-33)
34. 所著＝所可著【聖】。（大正25，571d，n.1） [↑](#footnote-ref-34)
35. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩諸所受用臥具衣服，皆常香潔無諸臭穢，亦無垢膩、蟣虱等蟲，心樂清華，身無疾病。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261c20-25） [↑](#footnote-ref-35)
36. 過出＝出過【元】【明】。（大正25，571d，n.2） [↑](#footnote-ref-36)
37. （1）戶虫＝蟲戶【宋】【元】【明】，＝虫戶【宮】。（大正25，571d，n.3）

    （2）案：戶虫**（kṛmi-kula），即「虫的群集」。** [↑](#footnote-ref-37)
38. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩身心清淨，非如常人身中恒為八萬戶蟲之所侵食。何以故？是諸菩薩善根增上出過世間，所受身形內外清淨故，無蟲類侵食其身。如如善根漸漸增益，如是如是身心轉淨。由此因緣，是諸菩薩身心堅固逾於金剛，不為違緣之所侵惱，所謂寒熱、飢渴、蚊虻、風日、毒蟲、刀杖等類，及諸纏結不能侵惱。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，261c25-262a5） [↑](#footnote-ref-38)
39. 《大般若波羅蜜多經》卷448〈53 不退轉品〉：

    ^爾時，具壽善現白佛言：「世尊！如是不退轉菩薩摩訶薩，云何常得身、語、意淨？」

    佛告善現：「是菩薩摩訶薩如如善根漸漸增長，如是如是身、語、意曲，由善根力所除遣故，窮未來際畢竟不起，由此常得身、語、意淨。復次，善現！是菩薩摩訶薩身三、語四、意三妙行常現在前故，一切時身、語、意淨，由此淨故，超過聲聞及獨覺地，已入菩薩正性離生不證實際，常樂成熟一切有情、嚴淨佛土，由斯常得身、語、意淨，住菩薩位堅固不動。善現！若菩薩摩訶薩成就如是諸行、狀、相，知是不退轉菩薩摩訶薩。」^^（大正7，262a6-17） [↑](#footnote-ref-39)
40. 詳見《大智度論》卷68〈47 兩不和合品〉（大正25，537a19-23）。 [↑](#footnote-ref-40)
41. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩不重利養，不侚名譽，於諸飲食、衣服、臥具、房舍、資財皆不貪染，雖受十二杜多功德，而於其中都無所恃，畢竟不起慳貪、破戒、忿恚、懈怠、散亂、愚癡及餘種種煩惱纏結相應之心。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，262a17-23） [↑](#footnote-ref-41)
42. 要要：隨所聽聞世出世間法，皆能方便會入般若甚深理趣。諸所造作世間事業，亦以般若會入法性，不見一事出法性者。設有不與法性相應，亦能方便會入般若甚深理趣。（印順法師，《大智度論筆記》［E015］p.312） [↑](#footnote-ref-42)
43. 《大般若波羅蜜多經》卷448〈53 不退轉品〉：「^復次，善現！一切不退轉菩薩摩訶薩覺慧堅猛能深悟入，聽聞正法恭敬信受，繫念思惟究竟理趣，隨所聽聞世、出世法，皆能方便會入般若波羅蜜多甚深理趣，諸所造作世間事業，亦依般若波羅蜜多會入法性，不見一事出法性者，設有不與法性相應，亦能方便會入般若波羅蜜多甚深理趣，由此不見出法性者。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，262a23-b3） [↑](#footnote-ref-43)
44. 〔【論】〕－【宋】【宮】。（大正25，571d，n.6） [↑](#footnote-ref-44)
45. 《正觀》（6），pp.185-186：參見《大智度論》卷36〈3 習相應品〉（大正25，324c20-325a16）、卷38〈4 往生品〉（大正25，342a11-b5）、卷39〈4 往生品〉（大正25，343b13-20）、卷42〈9 集散品〉（大正25，365b17-c5）、卷62〈41 信謗品〉（大正25，500b28-c9）、卷71〈53 趣一切智品〉（大正25，561b21-c23）。 [↑](#footnote-ref-45)
46. 〔波羅蜜相〕－【宋】【元】【明】【宮】。（大正25，571d，n.9） [↑](#footnote-ref-46)
47. 受職：接受上級委派的職務。（《漢語大詞典》（二），p.888） [↑](#footnote-ref-47)
48. 行＝相【宋】【元】【明】【宮】【聖】【石】。（大正25，571d，n.10） [↑](#footnote-ref-48)
49. 鞞跋＝維越【聖】【石】，但聖本傍註有「鞞跋或本」四字。（大正25，571d，n.11） [↑](#footnote-ref-49)
50. 更＝便【聖】。（大正25，571d，n.12） [↑](#footnote-ref-50)
51. 不＝非【聖】【石】。（大正25，571d，n.13） [↑](#footnote-ref-51)
52. 語＝說【宋】【元】【明】【宮】。（大正25，571d，n.14） [↑](#footnote-ref-52)
53. 穬＝獷【宋】【元】【明】【宮】。（大正25，571d，n.15） [↑](#footnote-ref-53)
54. 參見《雜阿含經》卷18（497經）：

    ^佛告舍利弗：「若比丘令心安住五法，得舉他罪。云何為五？實，非不實；時，不非時；義饒益，非非義饒益；柔軟，不麁澁；慈心，不瞋恚。舍利弗！舉罪比丘具此五法，得舉他罪。」^^（大正2，129b28-c3） [↑](#footnote-ref-54)
55. 乘＝於【明】。（大正25，571d，n.16） [↑](#footnote-ref-55)
56. 教詔：教誨，教訓。（《漢語大詞典》（五），p.450） [↑](#footnote-ref-56)
57. !! ┌有已得神通。

    阿鞞跋致有二 ┴有未得神通。　　!!（印順法師，《大智度論筆記》〔B027〕p.165） [↑](#footnote-ref-57)
58. 相類＝類相貌【宋】＊【元】＊【明】＊，＝類相【宮】。（大正25，571d，n.17） [↑](#footnote-ref-58)
59. 切＋（法）【聖】。（大正25，572d，n.1） [↑](#footnote-ref-59)
60. 提＋（以）【宋】【元】【明】【宮】。（大正25，572d，n.2） [↑](#footnote-ref-60)
61. （人）＋行【元】。（大正25，572d，n.3） [↑](#footnote-ref-61)
62. 餘四見：1、身見，2、邊見，3、邪見，4、見取見。 [↑](#footnote-ref-62)
63. 印順法師，《中觀論頌講記》，pp.534-535：「^平常說：身見、邊見、邪見、見取、戒禁取，此五見中的邪見，是特殊的，也就是約別義說的。這邪見，指不信三寶、四諦，否認因果罪福，否認輪迴及解脫等，是外道所起的不正見。本品^^（〈觀邪見品〉）^說的邪見，主要的是我見、邊見，就是以自我見為根本，引發或斷或常的邊執見。^^」 [↑](#footnote-ref-63)
64. 五見。（印順法師，《大智度論筆記》［E015］p.312） [↑](#footnote-ref-64)
65. 或＝成【元】。（大正25，572d，n.4） [↑](#footnote-ref-65)
66. 案：「四種」，即於道法「自作、教他、讚歎法、歡喜讚歎行法者」。 [↑](#footnote-ref-66)
67. （雖）＋教【聖】【石】。（大正25，572d，n.5） [↑](#footnote-ref-67)
68. 案：《大正藏》原作「已」，今依前後文義改作「己」。印順法師，《大智度論》（標點本），p.2720亦作「己」。 [↑](#footnote-ref-68)
69. 說＝語【宋】【元】。（大正25，572d，n.6） [↑](#footnote-ref-69)
70. 不常＝常不【聖】【石】。（大正25，572d，n.7） [↑](#footnote-ref-70)
71. 五支初禪：覺、觀、喜、樂、一心。 [↑](#footnote-ref-71)
72. 為、無為皆空。（印順法師，《大智度論筆記》［E015］p.312） [↑](#footnote-ref-72)
73. 詳＝痒【元】【明】。（大正25，572d，n.9） [↑](#footnote-ref-73)
74. 〔於〕－【宋】【元】【明】【宮】。（大正25，572d，n.10） [↑](#footnote-ref-74)
75. 薩＋（摩訶薩）【聖】【石】。（大正25，572d，n.11） [↑](#footnote-ref-75)
76. （1）《正觀》（6），pp.130-131：參見《摩訶般若波羅蜜經》卷15〈50 成辦品〉（大正8，328b22-27）、卷22〈74 遍學品〉（大正8，381b23-26）、卷23〈77 六喻品〉（大正8，390c29-391a4）。《放光般若經》卷11〈51 大事興品〉（大正8，79b23-24）、卷17〈74 教化眾生品〉（大正8，118b6-8），《放光般若經》卷17〈77 有相品〉（大正8，124b26-27）。Pañcaviṃśati（KIMURA,Ⅳ），p.80；（KIMURA,Ⅴ），p.155。

    （2）小智小斷是菩薩無生忍：菩薩得忍，斷煩惱，不斷習，與小乘四果齊。（印順法師，《大智度論筆記》［E014］p.311） [↑](#footnote-ref-76)
77. 他＝佛【聖】【石】。（大正25，572d，n.12） [↑](#footnote-ref-77)
78. 石＝為【石】。（大正25，572d，n.13） [↑](#footnote-ref-78)
79. 盛＝成【石】。（大正25，572d，n.14） [↑](#footnote-ref-79)
80. 《正觀》（6），pp.185-186：參見《大智度論》卷19（大正25，205b-c）、卷51〈23 含受品〉（大正25，427b-428a）。 [↑](#footnote-ref-80)
81. 卷第七十三終【石】，相＋（大智度經卷第七十三）【石】。（大正25，572d，n.15） [↑](#footnote-ref-81)
82. 卷第七十四首【石】，卷首題下石本有「轉不轉品」四字品題，〔經〕－【宋】【宮】。（大正25，572d，n.16） [↑](#footnote-ref-82)
83. 〔若〕－【宋】【宮】。（大正25，572d，n.17） [↑](#footnote-ref-83)
84. （1）《大品經義疏》卷9〈55 不退品〉：

    ^「**八大地獄**」下第二，**離外道為上人行相**。^^（卍新續藏24，306a20）

    （2）八大地獄：1、活大地獄，2、黑繩大地獄，3、合會大地獄，4、叫喚大地獄，5、大叫喚大地獄，6、熱大地獄，7、大熱大地獄，8、阿鼻大地獄。參見《大智度論》卷16〈1 序品〉（大正25，175c18-176c19）。 [↑](#footnote-ref-84)
85. 授＝受【石】。（大正25，572d，n.19） [↑](#footnote-ref-85)
86. 如＝知【宋】【元】【明】【宮】。（大正25，572d，n.20） [↑](#footnote-ref-86)
87. 《大般若波羅蜜多經》卷448〈53 不退轉品〉：

    ^復次，善現！一切不退轉菩薩摩訶薩，設有惡魔現前化作八大地獄，復於一一大地獄中，化作無量無邊菩薩，皆被猛焰交徹燒然，各受辛酸楚毒大苦，作是化已，語不退轉諸菩薩言：「此諸菩薩皆受無上正等菩提不退轉記故，墮如是大地獄中，恒受如斯種種劇苦。汝等菩薩既受無上正等菩提不退轉記，亦當墮此大地獄中受諸劇苦。佛授汝等大地獄中受極苦記，非授無上正等菩提不退轉記，是故汝等應速棄捨大菩提心，可得免脫大地獄苦，生於天上或生人中，受諸富樂。」是時，不退轉菩薩摩訶薩，見聞此事其心不動亦不驚疑，但作是念：「受不退轉記菩薩摩訶薩，若墮地獄、傍生、鬼界、阿素洛中必無是處。所以者何？不退轉位菩薩，定無不善業故，亦無善業招苦果故，諸佛定無虛誑語故，如來所說皆為利樂一切有情，大慈悲心所流出故，所見聞者定是惡魔所作所說。」善現！若菩薩摩訶薩成就如是諸行、狀、相，知是不退轉菩薩摩訶薩。^^（大正7，262b3-22） [↑](#footnote-ref-87)
88. 修行＝淨修【元】【明】，＝修【聖】【石】。（大正25，573d，n.1） [↑](#footnote-ref-88)
89. 《大般若波羅蜜多經》卷448〈53 不退轉品〉：

    ^復次，善現！一切不退轉菩薩摩訶薩設有惡魔作沙門像，來至其所說如是言：「汝先所聞應修布施波羅蜜多令速圓滿，應修淨戒、安忍、精進、靜慮、般若波羅蜜多令速圓滿，如是乃至應證無上正等菩提──如是所聞皆為邪說，應速棄捨勿謂為真。又汝先聞應於過去未來現在一切如來、應、正等覺及諸弟子，從初發心乃至法住，其中所有功德善根，皆生隨喜一切合集，與諸有情平等共有迴求無上正等菩提──如是所聞亦為邪說，應速棄捨勿謂為真。若汝捨彼所說邪法，我當教汝真實佛法，令汝修學疾證無上正等菩提。汝先所聞非真佛語，是文頌者虛妄撰集，我之所說是真佛語，令汝速證所求無上正等菩提。」^^（大正7，262b22-c7） [↑](#footnote-ref-89)
90. 《大般若波羅蜜多經》卷448〈53 不退轉品〉：「^善現！若菩薩摩訶薩聞如是語心動驚疑，當知未受不退轉記，彼於無上正等菩提猶未決定，未名不退轉菩薩摩訶薩。^^」（大正7，262c7-10） [↑](#footnote-ref-90)
91. 羅漢現見諸法實相。（印順法師，《大智度論筆記》［E021］p.320） [↑](#footnote-ref-91)
92. 〔何況〕－【聖】【石】。（大正25，573d，n.3） [↑](#footnote-ref-92)
93. 《大般若波羅蜜多經》卷448〈53 不退轉品〉：「^善現！若菩薩摩訶薩聞如是語，其心不動亦不驚疑，但隨無作、無相、無生法性而住，是菩薩摩訶薩諸有所作不信他語，不隨他教而修布施波羅蜜多，不隨他教而修淨戒、安忍、精進、靜慮、般若波羅蜜多，乃至不隨他教而趣無上正等菩提，當知如是菩薩摩訶薩已於無上正等菩提得不退轉。

    善現！如漏盡阿羅漢諸有所為，不信他語現證法性無惑無疑，一切惡魔不能傾動；如是不退轉菩薩摩訶薩，一切聲聞、獨覺、外道、諸惡魔等不能破壞、折伏其心，令於菩提而生退屈。善現！是菩薩摩訶薩決定已住不退轉地，所有事業皆自審思，非但信他而便起作，乃至如來、應、正等覺所有言教，尚不輕爾信受奉行，況信聲聞、獨覺、外道、惡魔等語而有所作！是諸菩薩諸有所為，但信他行終無是處。何以故？善現！是菩薩摩訶薩不見有法可信行者。所以者何？善現！是諸菩薩不見有色可信行者，不見有受、想、行、識可信行者，亦不見有色真如可信行者，不見有受、想、行、識真如可信行者，如是乃至不見有諸佛無上正等菩提可信行者，亦不見有諸佛無上正等菩提真如可信行者。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，262c10-263a4） [↑](#footnote-ref-93)
94. 〔惡〕－【宋】【元】【明】【宮】。（大正25，573d，n.4） [↑](#footnote-ref-94)
95. 是＝此【元】【明】。（大正25，573d，n.5） [↑](#footnote-ref-95)
96. （是）＋三【元】。（大正25，573d，n.6） [↑](#footnote-ref-96)
97. 繫＋（觀不淨）【元】。（大正25，573d，n.7） [↑](#footnote-ref-97)
98. 〔未〕－【宋】【元】。（大正25，573d，n.8） [↑](#footnote-ref-98)
99. 《大般若波羅蜜多經》卷448〈53 不退轉品〉：

    ^復次，善現！一切不退轉菩薩摩訶薩設有惡魔作苾芻像，來詣其所唱如是言：「汝等所行是生死法，非菩薩行，非由此得一切智智。汝等今應修盡苦道，速盡眾苦證般涅槃。」是時，惡魔即為菩薩說**墮生死相似道法**，所謂骨想、或青瘀想、或膿爛想、或膖脹想、或蟲食想、或異赤想、或慈、或悲、或喜、或捨、或四靜慮、或四無色，告菩薩言：「此是真道真行，汝用此道此行當得預流果，乃至當得獨覺菩提。汝由此道由此行故，速盡一切生老病死，何用久受生死苦為？現在苦身尚應厭捨，況更求受當來苦身！宜自審思捨先所信。」^^（大正7，263a4-16） [↑](#footnote-ref-99)
100. 《大般若波羅蜜多經》卷448〈53 不退轉品〉：

     ^善現！是菩薩摩訶薩聞彼語時，其心不動亦不驚疑，但作是念：「今此苾芻益我不少，能為我說相似道法，令我識知此道不能證預流果乃至不證獨覺菩提，況當能證所求無上正等菩提！」是菩薩摩訶薩作此念已，深生歡喜，復作是念：「今此苾芻甚為益我，方便為我說障道法，令我識知障道法已，於三乘道自在修學。」^^（大正7，263a16-24） [↑](#footnote-ref-100)
101. 蜜＋（多）【聖】。（大正25，573d，n.9） [↑](#footnote-ref-101)
102. 諮問：咨詢，請教。（《漢語大詞典》（十一），p.350） [↑](#footnote-ref-102)
103. 〔能〕－【宋】【元】【明】【宮】。（大正25，573d，n.10） [↑](#footnote-ref-103)
104. 行＝法【宮】【聖】【石】。（大正25，573d，n.12） [↑](#footnote-ref-104)
105. 《大般若波羅蜜多經》卷448〈53 不退轉品〉：「^善現！是菩薩摩訶薩，見聞此已，即作是念：定為惡魔化作如此苾芻形像擾亂我心，因說障礙相似道法，必無菩薩摩訶薩眾修行般若波羅蜜多至圓滿位不證無上正等菩提，退墮聲聞或獨覺地。^^」（大正7，263c4-8） [↑](#footnote-ref-105)
106. 提＋（心）【宋】【宮】。（大正25，573d，n.13） [↑](#footnote-ref-106)
107. 《大般若波羅蜜多經》卷448〈53 不退轉品〉：

     ^善現！是菩薩摩訶薩見聞此已，即作是念：「定為惡魔化作如此苾芻形像擾亂我心，因說障礙相似道法，必無菩薩摩訶薩眾修行般若波羅蜜多至圓滿位，不證無上正等菩提，退墮聲聞或獨覺地。」爾時，菩薩復作是念：「若菩薩摩訶薩修行布施乃至般若波羅蜜多至圓滿位，不證無上正等菩提必無是處；乃至修行一切智、道相智、一切相智至圓滿位，不證無上正等菩提必無是處。」善現！若菩薩摩訶薩成就如是諸行、狀、相，知是不退轉菩薩摩訶薩。^^（大正7，263c4-14） [↑](#footnote-ref-107)
108. （若）＋菩【元】【明】。（大正25，573d，n.14） [↑](#footnote-ref-108)
109. （復）＋作【元】【明】【聖】【石】。（大正25，573d，n.15） [↑](#footnote-ref-109)
110. 《大品經義疏》卷9：

     ^「**復次，須菩提！菩薩作是念**」下第三，雙**結**※：初結內過「若菩薩覺知」下，結外緣也。^^（卍新續藏24，306b10-11）

     ※案：「雙」之下疑缺「結」字，今補上。 [↑](#footnote-ref-110)
111. 《大般若波羅蜜多經》卷448〈53 不退轉品〉：

     ^復次，善現！一切不退轉菩薩摩訶薩恒作是念：「若菩薩摩訶薩如諸佛教精勤修學，常不遠離布施、淨戒、安忍、精進、靜慮、般若波羅蜜多所攝妙行相應作意，常不遠離一切智智相應作意，常以方便勸諸有情，精勤修學布施、淨戒、安忍、精進、靜慮、般若波羅蜜多，是菩薩摩訶薩決定不退六波羅蜜多，乃至決定不退一切相智，必證無上正等菩提。」善現！若菩薩摩訶薩成就如是諸行、狀、相，知是不退轉菩薩摩訶薩。^^（大正7，263c14-23） [↑](#footnote-ref-111)
112. 《大般若波羅蜜多經》卷448〈53 不退轉品〉：

     ^復次，善現！一切不退轉菩薩摩訶薩恒作是念：「若菩薩摩訶薩覺知魔事不隨魔事，覺知惡友不隨惡友語，覺知境界不隨境界轉，是菩薩摩訶薩決定不退六波羅蜜多，乃至決定不退一切相智，必證無上正等菩提。」善現！若菩薩摩訶薩成就如是諸行、狀、相，知是不退轉菩薩摩訶薩。」^^（大正7，263c23-264a1） [↑](#footnote-ref-112)
113. 《大般若波羅蜜多經》卷449〈54 轉不轉品〉：

     ^爾時具壽善現白佛言：「世尊！如是不退轉菩薩摩訶薩，為但名不退轉？為亦名退轉耶？」^^（大正7，264a16-17） [↑](#footnote-ref-113)
114. 〔得無生法忍〕－【宋】【宮】。（大正25，573d，n.17） [↑](#footnote-ref-114)
115. 《大般若波羅蜜多經》卷449〈54 轉不轉品〉：

     ^佛告善現：「如是不退轉菩薩摩訶薩，既名不退轉，亦得名退轉。」

     具壽善現白言：「世尊！**如是不退轉菩薩摩訶薩，以何因緣名不退轉？復何因緣亦名退轉？**」

     佛言：「善現！如是不退轉菩薩摩訶薩定於聲聞、獨覺等地不復退墮，必得無上正等菩提；由是因緣名不退轉。然於法想有退轉故，亦名退轉。」

     爾時善現復白佛言：「是菩薩摩訶薩於何法想有退轉故亦名退轉？」

     佛言：「善現！是菩薩摩訶薩於色想有退轉故亦名退轉，於受、想、行、識想有退轉故亦名退轉。……於諸異生、聲聞、獨覺、菩薩、佛想有退轉故亦名退轉。所以者何？如是不退轉菩薩摩訶薩以自相空觀一切法已，入菩薩正性離生，乃至不見少法可得；不可得故無所造作，無所造作故畢竟不生，畢竟不生故名無生法忍──由得如是無生法忍，故名不退轉菩薩摩訶薩。善現！若菩薩摩訶薩，成就如是諸行、狀、相，知是不退轉菩薩摩訶薩。」^^（大正7，264a17-b29） [↑](#footnote-ref-115)
116. 沮＝爼【宋】【聖】。（大正25，573d，n.19） [↑](#footnote-ref-116)
117. （大）＋菩【聖】。（大正25，574d，n.1） [↑](#footnote-ref-117)
118. 煮＝者【宋】。（大正25，574d，n.2） [↑](#footnote-ref-118)
119. 受＝授【宋】【元】【宮】。（大正25，574d，n.3） [↑](#footnote-ref-119)
120. 豫：14.通“ 與 ”。參與。15.通“ 與 ”。關涉，牽涉。（《漢語大詞典》（十），p.38） [↑](#footnote-ref-120)
121. 法＋（不著一切法）【宋】【元】【明】【宮】。（大正25，574d，n.4） [↑](#footnote-ref-121)
122. 者＝故【宋】【元】【明】，〔者〕－【宮】【聖】。（大正25，574d，n.5） [↑](#footnote-ref-122)
123. 黑若赤＝赤若黑【聖】【石】。（大正25，574d，n.8） [↑](#footnote-ref-123)
124. 法＝滅【聖】。（大正25，574d，n.9） [↑](#footnote-ref-124)
125. 〔於〕－【聖】【石】。（大正25，574d，n.10） [↑](#footnote-ref-125)
126. 自＝目【宮】。（大正25，574d，n.11） [↑](#footnote-ref-126)
127. 〔是〕－【聖】。（大正25，574d，n.12） [↑](#footnote-ref-127)
128. 默＝嘿【宮】【聖】。（大正25，574d，n.13） [↑](#footnote-ref-128)
129. 如＝知【宮】。（大正25，574d，n.14） [↑](#footnote-ref-129)
130. 是＋（皆）【石】。（大正25，574d，n.15） [↑](#footnote-ref-130)
131. 語＝諸【宮】。（大正25，574d，n.16） [↑](#footnote-ref-131)
132. 不菩薩＝菩薩不【宋】。（大正25，574d，n.17） [↑](#footnote-ref-132)
133. 學般若之益：不退二乘。（印順法師，《大智度論筆記》［E001］p.286） [↑](#footnote-ref-133)
134. 《大智度論》卷64〈43 無作實相品〉（大正25，510c17-511a5）、卷65〈43 無作實相品〉（大正25，517c19-518a1）。 [↑](#footnote-ref-134)
135. 今＋（當）【元】【明】【聖】【石】。（大正25，574d，n.18） [↑](#footnote-ref-135)
136. 〔法〕－【宋】【元】【明】【宮】。（大正25，574d，n.19） [↑](#footnote-ref-136)
137. 無生法忍。（印順法師，《大智度論筆記》［E001］p.284） [↑](#footnote-ref-137)
138. 相＋（釋第五十四品竟）【聖】【石】。（大正25，574d，n.20） [↑](#footnote-ref-138)
139. （大智……六）十三字＝（大智度論釋轉不退輪品第五十六上）十五字【宋】【元】，（釋不退輪品第五十六之上經作轉不轉品）十七字【明】，（大智度論釋第五十六品上堅固品）十四字【宮】，（摩訶般若波羅蜜轉不轉品第五十五）十五字【聖】【石】。（大正25，572d，n.21） [↑](#footnote-ref-139)
140. 〔【經】〕－【宋】【宮】【聖】。（大正25，574d，n.22） [↑](#footnote-ref-140)
141. 等＋（空）【聖】。（大正25，574d，n.23） [↑](#footnote-ref-141)
142. 無＋（所）【元】【明】【聖】。（大正25，574d，n.24） [↑](#footnote-ref-142)
143. （是）＋虛【元】【明】。（大正25，574d，n.25） [↑](#footnote-ref-143)
144. 《大般若波羅蜜多經》卷449〈54 轉不轉品〉：

     ^復次，善現！有諸惡魔到是菩薩摩訶薩所，欲令厭背無上菩提，語菩薩言：「一切智智與虛空等，自相本空，無性為性；諸法亦爾，自相本空，無性為性，與虛空等。如是一切與虛空等，性相空中，無有一法可名能證，無有一法可名所證，證處、證時及由此證亦不可得。既一切法性相皆空與虛空等，汝等云何唐受勤苦，求證無上正等菩提？汝先所聞諸菩薩眾應求無上正等菩提，皆是魔說非真佛語。汝等應捨大菩提願，勿於長夜廣為利樂一切有情自受勤苦，雖行種種難行苦行欲求菩提，終不能得。云何汝等唐設劬勞？」^^（大正7，264b29-c12） [↑](#footnote-ref-144)
145. 〔是〕－【宋】【宮】。（大正25，574d，n.27） [↑](#footnote-ref-145)
146. 《大般若波羅蜜多經》卷449〈54 轉不轉品〉：

     ^善現！是菩薩摩訶薩聞說如是呵諫語時，能審觀察：「此惡魔事，欲退壞我大菩提心，我今不應信受彼說。雖一切法與虛空等，性相皆空，而諸有情生死長夜不知不見，顛倒放逸，受諸苦惱。我當擐戴性相皆空如太虛空功德甲冑，速趣無上正等菩提，為諸有情如應說法，令其解脫生死大苦，得預流果、或一來果、或不還果、或阿羅漢果、或獨覺菩提，或證無上正等菩提。」^^（大正7，264c12-20） [↑](#footnote-ref-146)
147. （如）＋是【元】【明】。（大正25，574d，n.30） [↑](#footnote-ref-147)
148. 不轉不動＝不動不轉【宋】【元】【明】【宮】【聖】【石】。（大正25，574d，n.31） [↑](#footnote-ref-148)
149. 《大般若波羅蜜多經》卷449〈54 轉不轉品〉：「^善現！是菩薩摩訶薩從初發心已聞此法，其心堅固不動不轉，依此堅固不動轉心，恒正修行布施、淨戒、安忍、精進、靜慮、般若波羅蜜多，由此六種波羅蜜多，隨分圓滿，已入菩薩正性離生。復正修行布施、淨戒、安忍、精進、靜慮、般若波羅蜜多，由此得住不退轉地，是故惡魔雖作種種退壞方便，而不能退菩薩所發大菩提心。^^」（大正7，264c20-27） [↑](#footnote-ref-149)
150. 告＝言【宋】【宮】。（大正25，575d，n.1） [↑](#footnote-ref-150)
151. （1）《放光般若經》卷13〈57 堅固品〉：

     ^須菩提言：「云何，世尊！菩薩不動還者為阿惟越致耶？動還者為阿惟越致耶？」

     佛報言：「**不動轉者是阿惟越致，動轉者亦是阿惟越致**。」

     須菩提言：「是事云何？世尊！」

     佛言：「從阿羅漢、辟支佛地動轉者，是則阿惟越致；從阿羅漢、辟支佛地雖不動轉者，是菩薩則為動轉者。須菩提！以是相、行、像貌具足，是為阿惟越致。」^^（大正8，88a5-19）

     （2）《大般若波羅蜜多經》卷449〈54 轉不轉品〉：「^善現！是菩薩摩訶薩超諸聲聞、獨覺等地，一切魔事不能退轉所求無上正等菩提，名不退轉。遠離一切虛妄分別所執諸法、二乘地等，亦名退轉。故此菩薩得二種名，非如餘位唯名退轉。」^^（大正7，264c27-265a3） [↑](#footnote-ref-151)
152. 滅＋（受想）【元】【明】。（大正25，575d，n.2） [↑](#footnote-ref-152)
153. 至＋（修）【聖】。（大正25，575d，n.3） [↑](#footnote-ref-153)
154. 《大般若波羅蜜多經》卷449〈54 轉不轉品〉：「^善現！是菩薩摩訶薩雖入四靜慮乃至引發五神通而不受彼果，由此因緣不隨靜慮、無量、等至乃至滅定及餘功德勢力而生，亦不證預流果、或一來、不還、阿羅漢果、獨覺菩提，為欲利樂諸有情故，隨欲攝受所應受身，即隨所願皆能攝受。善現！若菩薩摩訶薩成就如是諸行、狀、相，知是不退轉菩薩摩訶薩。」^^（大正7，265a14-21） [↑](#footnote-ref-154)
155. 〔是〕－【宋】【宮】。（大正25，575d，n.4） [↑](#footnote-ref-155)
156. 不＋（遠）【聖】。（大正25，575d，n.5） [↑](#footnote-ref-156)
157. 心＋（不遠離薩婆若心）【聖】【石】。（大正25，575d，n.6） [↑](#footnote-ref-157)
158. 《大般若波羅蜜多經》卷449〈54 轉不轉品〉：「^復次，善現！一切不退轉菩薩摩訶薩成就無上菩提作意，常不遠離大菩提心，不貴重色，不貴重受、想、行、識，……不貴重諸相，不貴重所依，不貴重助伴。^^」（大正7，265a21-29） [↑](#footnote-ref-158)
159. 世界＝國土【聖】【石】。（大正25，575d，n.7） [↑](#footnote-ref-159)
160. 《大般若波羅蜜多經》卷449〈54 轉不轉品〉：「^何以故？善現！是菩薩摩訶薩達一切法性、相皆空，與虛空等都不可得，不見有法可生貴重，能生、所生、生時、生處、由此而生皆不可得。所以者何？善現！是一切法與虛空等，自相本空，無性為性。^^」（大正7，265b12-17） [↑](#footnote-ref-160)
161. 〔身〕－【宋】【宮】。（大正25，575d，n.8） [↑](#footnote-ref-161)
162. 《大般若波羅蜜多經》卷449〈54 轉不轉品〉：「^善現！是菩薩摩訶薩成就無上菩提作意，常不遠離大菩提心，身四威儀、往來入出、舉足下足心無散亂，行住坐臥進止威儀，所作事業皆住正念。^^」（大正7，265b17-20） [↑](#footnote-ref-162)
163. 在居＝居在【聖】。（大正25，575d，n.9） [↑](#footnote-ref-163)
164. 〔波羅蜜〕－【宋】【元】【明】【宮】。（大正25，575d，n.10） [↑](#footnote-ref-164)
165. 〔歎〕－【聖】。（大正25，575d，n.11） [↑](#footnote-ref-165)
166. 施與＝給施【聖】。（大正25，575d，n.13） [↑](#footnote-ref-166)
167. 凌＝陵【明】【聖】。（大正25，575d，n.14） [↑](#footnote-ref-167)
168. （1）《放光般若經》卷13〈57 堅固品〉：「^須菩提！阿惟越致菩薩為眾生故，以漚惒拘舍羅現**在居家五欲之中**，施諸窮厄衣被飲食，隨人所欲皆供給之。自行六波羅蜜，勸彼使行六度，常稱歎六度功德，見有行者代其歡喜。阿惟越致處於居家，滿閻浮提珍寶施於眾生，及三千大千國土珍寶布施眾生，**初不貪惜**。無有婬欲之意，常等法行，語言謙下不陵易於人，不使眾生起於恚意。須菩提！以是相、行、像貌具足，是為阿惟越致。^^」（大正8，88b1-10）

     （2）《大般若波羅蜜多經》卷449〈54 轉不轉品〉：「^復次，善現！一切不退轉菩薩摩訶薩為欲饒益諸有情故，現處居家，方便善巧，**雖現攝受五欲樂具，而於其中不生染著**，皆為濟給諸有情故，謂諸有情須食施食，須飲施飲，須衣施衣，須乘施乘，乃至一切所須之物皆給施之，令其意滿。善現！是菩薩摩訶薩自行布施波羅蜜多，亦勸他行布施波羅蜜多，恒正稱揚行布施波羅蜜多法，歡喜讚歎行布施波羅蜜多者；乃至自行般若波羅蜜多，亦勸他行般若波羅蜜多，恒正稱揚行般若波羅蜜多法，歡喜讚歎行般若波羅蜜多者。善現！是菩薩摩訶薩現處居家，以神通力或大願力攝受種種七寶資具滿贍部洲乃至三千大千世界，持以供養佛、法、僧寶，及施貧乏諸有情類。善現！是菩薩摩訶薩**雖現處居家而常修梵行，終不受用諸妙欲境；**雖現攝受種種珍財，而於其中不起染著；又於攝受諸欲樂具及珍財時，終不逼迫諸有情類令生憂苦。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，265b22-c12） [↑](#footnote-ref-168)
169. （是）＋菩【宋】【元】【明】【宮】。（大正25，575d，n.15） [↑](#footnote-ref-169)
170. 姓＝性【元】【明】。（大正25，575d，n.16） [↑](#footnote-ref-170)
171. （遂）＋守【聖】。（大正25，575d，n.17） [↑](#footnote-ref-171)
172. 《大般若波羅蜜多經》卷449〈54 轉不轉品〉：

     ^復次，善現！一切不退轉菩薩摩訶薩，有執金剛藥叉神常恒隨左右密為守護，常作是念：「此菩薩摩訶薩不久當證所求無上正等菩提，願我恒隨密為守護。」乃至無上正等菩提，常有五族執金剛神隨逐守護，時無暫捨，人非人等不能損害，諸天、魔、梵及餘世間亦無有能以法破壞所發無上正等覺心。由此因緣，乃至無上正等菩提，身心安隱常無擾亂。^^（大正7，265c12-20） [↑](#footnote-ref-172)
173. 《大般若波羅蜜多經》卷449〈54 轉不轉品〉：「^善現！是菩薩摩訶薩世間五根常無缺減，所謂眼、耳、鼻、舌、身根，出世五根亦無缺減，謂信、精進、念、定、慧根。善現！是菩薩摩訶薩身支圓滿相好莊嚴，心諸功德念念增進，乃至無上正等菩提。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，265c20-26） [↑](#footnote-ref-173)
174. 《大般若波羅蜜多經》卷449〈54 轉不轉品〉：

     ^「復次，善現！一切不退轉菩薩摩訶薩，常作上士不作下士。」

     具壽善現白言：「世尊！是菩薩摩訶薩云何名為常作上士不作下士？」

     佛言：「善現！是菩薩摩訶薩一切煩惱不復現前，剎那剎那功德增進，乃至無上正等菩提，於一切時心無散亂。是故我說常作上士不作下士。」^^（大正7，265c26-266a3） [↑](#footnote-ref-174)
175. 道＋（為淨命）【元】【明】，道＋（為淨命故）【聖】【石】。（大正25，575d，n.19） [↑](#footnote-ref-175)
176. 〔和諸〕－【宋】【宮】。（大正25，575d，n.20） [↑](#footnote-ref-176)
177. 故行淨＝故不行邪【聖】【石】，故＋（不行邪命而）【元】【明】。（大正25，575d，n.21） [↑](#footnote-ref-177)
178. 《大般若波羅蜜多經》卷449〈54 轉不轉品〉：「^復次，善現！是菩薩摩訶薩成就無上菩提作意，常不遠離大菩提心，恒修淨命，不行呪術、醫藥、占卜諸邪命事，不為名利呪諸鬼神，令著男女問其吉凶，亦不呪禁男女、大小、傍生、鬼等現希有事，亦不占相壽量長短、財位、男女諸善惡事，亦不懸記寒熱、豐儉、吉凶、好惡惑亂有情，亦不呪禁合和湯藥、左道療疾、結好貴人，亦不為他通致使命現親友相侚利求名，尚不染心觀視男女歡笑與語，況有餘事！亦不恭敬供養鬼神。是故我說常作上士不作下士。所以者何？善現！是菩薩摩訶薩知一切法性相皆空，性相空中不見有相，不見相故遠離種種邪命呪術、醫藥、占相，唯求無上正等菩提，與諸有情常作饒益。善現！若菩薩摩訶薩成就如是諸行、狀、相，知是不退轉菩薩摩訶薩。^^」（大正7，266a4-19） [↑](#footnote-ref-178)
179. 〔亦〕－【宋】【元】【明】【宮】。（大正25，575d，n.22） [↑](#footnote-ref-179)
180. 是＝諸【宋】【元】【明】【宮】。（大正25，575d，n.23） [↑](#footnote-ref-180)
181. 〔事〕－【宋】【宮】。（大正25，575d，n.24） [↑](#footnote-ref-181)
182. 義非是＝皆非【聖】【石】。（大正25，575d，n.25） [↑](#footnote-ref-182)
183. 菩薩知法性空，以眾生不知，如虛空大誓莊嚴。（印順法師，《大智度論筆記》［E021］p.320） [↑](#footnote-ref-183)
184. 〔法〕－【聖】。（大正25，576d，n.2） [↑](#footnote-ref-184)
185. 另參見《大智度論》卷27〈1 序品〉（大正25，262a18-263a20）。 [↑](#footnote-ref-185)
186. 二諦：建立世間語言，無俗則無真，二諦皆有。（印順法師，《大智度論筆記》［E002］p.286） [↑](#footnote-ref-186)
187. 一乘，三乘：尚無一乘定相，何況三乘！（印順法師，《大智度論筆記》［E015］p.312） [↑](#footnote-ref-187)
188. 得＝是【聖】。（大正25，576d，n.6） [↑](#footnote-ref-188)
189. 軟＝濡【聖】。（大正25，576d，n.7） [↑](#footnote-ref-189)
190. 實定＝定實【聖】【石】。（大正25，576d，n.8） [↑](#footnote-ref-190)
191. 慼＝戚【聖】。（大正25，576d，n.9） [↑](#footnote-ref-191)
192. 〔是阿鞞跋致菩薩相〕－【宋】【元】【明】【宮】。（大正25，576d，n.10） [↑](#footnote-ref-192)
193. 是＝受【宋】【元】【明】【宮】【聖】【石】。（大正25，576d，n.11） [↑](#footnote-ref-193)
194. 地＝池【聖】【石】。（大正25，576d，n.12） [↑](#footnote-ref-194)
195. 詳見《中阿含經》卷11（60經）《四洲經》（大正1，494c4-9）。 [↑](#footnote-ref-195)
196. 〔時〕－【聖】【石】。（大正25，576d，n.14） [↑](#footnote-ref-196)
197. 病＋（人）【宋】【元】【明】【宮】。（大正25，576d，n.15） [↑](#footnote-ref-197)
198. 自＝見【石】。（大正25，576d，n.16） [↑](#footnote-ref-198)
199. 說＋（誑）【宋】【宮】。（大正25，576d，n.17） [↑](#footnote-ref-199)
200. 〔答曰〕－【宋】【元】【明】【宮】【聖】【石】。（大正25，576d，n.18） [↑](#footnote-ref-200)
201. （1）《雜阿毘曇心論》卷8：「^信等五根──不斷善根必成就，斷則不成就；三無漏根──隨地聖人必成就，凡夫不成就。^^」（大正28，941b2-4）

     （2）阿毘曇：成就五根。（印順法師，《大智度論筆記》〔H011〕p.399） [↑](#footnote-ref-201)
202. 三十七品：五根，不斷善者［凡夫］具有而不起用。（印順法師，《大智度論筆記》［E006］p.296） [↑](#footnote-ref-202)
203. !! ┌屬聲聞、辟支佛

     五根有二 ┴屬佛、諸菩薩。　　!!（印順法師，《大智度論筆記》〔B027〕p.165） [↑](#footnote-ref-203)
204. 〔道〕－【宋】【元】【明】【宮】。（大正25，576d，n.19） [↑](#footnote-ref-204)
205. 〔空〕－【石】。（大正25，576d，n.20） [↑](#footnote-ref-205)
206. 〔能〕－【宋】【元】【明】【宮】。（大正25，576d，n.21） [↑](#footnote-ref-206)
207. 〔深〕－【聖】。（大正25，576d，n.22） [↑](#footnote-ref-207)
208. （1）參見《大方廣佛華嚴經》卷60（大正10，322c15-22）。

     （2）不可思議經：小乘不聞不見。（印順法師，《大智度論筆記》〔H016〕p.408） [↑](#footnote-ref-208)
209. 恩＝想【元】。（大正25，577d，n.2） [↑](#footnote-ref-209)
210. 是＋（業）【聖】。（大正25，577d，n.3） [↑](#footnote-ref-210)
211. （1）祝＝呪【聖】【石】。（大正25，577d，n.4）

     （2）祝：2.祭神的祝禱詞。3.用言語向鬼神祈禱求福。（《漢語大字典》（四），p.2393） [↑](#footnote-ref-211)
212. 翳（^ㄧˋ^^）：2.遮蔽，隱藏，隱沒。王逸 注：“翳，蔽也。”（《漢語大詞典》（九），p.676） [↑](#footnote-ref-212)
213. 餌食：1.服丹食藥。（《漢語大詞典》（十二），p.534） [↑](#footnote-ref-213)
214. 合和＝和合【聖】。（大正25，577d，n.5） [↑](#footnote-ref-214)
215. 修：13.長，高。指時間久。（《漢語大詞典》（一），p.1370） [↑](#footnote-ref-215)