`2181`慧日佛學班第12期／福嚴推廣教育班第23期

**《大智度論》卷76**

**〈<品 n="60" t="學空不證品">釋學空不證品第六十</品>〉**[[1]](#footnote-1)

**（大正25，592a15-594c23）**

釋厚觀（2012.03.03）

^【**經**】

**$壹、菩薩學空而不證**

**$（壹）觀空不取證**[[2]](#footnote-2)

**$一、善學自相空，不見證法、證者**

**$（一）須菩提問：云何菩薩行涅槃道而不取證**

須菩提白佛言[[3]](#footnote-3)：「世尊！若菩薩摩訶薩欲行般若波羅蜜，云何學空三昧？云何入空三昧？云何學無相、無作三昧？云何入無相、無作三昧？云何學四念處？云何修四念處？乃至云何學八聖道分？云何修八聖道分？」[[4]](#footnote-4)

**$（二）佛答：菩薩善學自相空而無所見**

佛告須菩提：「菩薩摩訶薩行般若波羅蜜時，應觀色空、受想行識空，十二入、十八界[[5]](#footnote-5)，乃至應觀欲、色、無色界空。作是觀時，不令心亂。是菩薩摩訶薩若心不亂，則不見是法；若不見是法，則不作證。[[6]](#footnote-6)何以故？是菩薩摩訶薩善學自相（592b）空故，不有餘、不有分，[[7]](#footnote-7)證法、證者皆不可見。」[[8]](#footnote-8)

**$`2182`二、具足深觀空，自知是學時，非是證時**

**$（一）須菩提問：云何菩薩住空法中而不作證**

須菩提白佛言[[9]](#footnote-9)：「世尊！如佛所說，菩薩摩訶薩不應空法作證。世尊！云何菩薩住空法中而不作證？」

**$（二）佛答**

**$1、明理**

**$（1）具足觀空，先作願：今是學時，非是證時**

佛告須菩提：「若菩薩摩訶薩具足觀空，先作是願：『我今不應空法作證；我今學時，非是證時。』[[10]](#footnote-10)

**$（2）於初入時，不專攝心繫於空緣中**

菩薩摩訶薩不專攝心繫[[11]](#footnote-11)在緣中，是故[[12]](#footnote-12)菩薩摩訶薩於阿耨多羅三藐三菩提中不退，亦不取漏盡證。須菩提！菩薩摩訶薩如是大善妙法成就。何以故？住是空中，作是念：『我今是學時，非是證時。』[[13]](#footnote-13)

**$（3）未圓滿具足佛功德前不應取證**

須菩提！菩薩摩訶薩應如是念：『我是學檀波羅蜜時，非是證時；學尸羅波羅蜜、羼提波羅蜜、毘梨耶波羅蜜、禪波羅蜜時，修四念處時乃至修八聖道分時，非是證時；修空三昧、無相三昧、無作三昧時，非是證時；修佛十力、四無所畏、四無礙智、十八不共法、大慈大悲時，非是證時。我今學一切種智時，非是得須陀洹果證乃至阿羅漢[[14]](#footnote-14)、辟支佛道證時。』

`2183`如是，須菩提！菩薩摩訶薩行般若波羅蜜，學空觀，住空中[[15]](#footnote-15)；學無相、無作觀，住無相、無作中；修四念處不證四念處，乃至修八聖道分不證八聖道分。是菩薩雖學三十七品、雖行三十七品，而不作須陀洹果證乃至辟支佛道。[[16]](#footnote-16)

**$2、舉喻**

**$（1）壯夫喻**

須菩提！譬如壯夫，勁勇猛健，善於兵法、六十四能，堅持器仗，安立不動，巧諸伎術，端正淨潔，人所愛敬；少修事業，得報利多。以是因緣故，眾所恭敬、尊重、讚歎；見人敬重，倍復歡喜。少有因緣，當至他處，扶將[[17]](#footnote-17)老弱，過諸險難恐怖之處；安慰父母，曉喻[[18]](#footnote-18)妻子：『莫有恐懅[[19]](#footnote-19)！我能過（592c）此，必無所苦。』嶮難道中，多有怨賊潛伏劫害，其人智力具足故，能度惡道，還歸本處，不遇賊害，歡喜安樂。

須菩提！菩薩摩訶薩亦如是，於一切眾生中，慈、悲、喜、捨心遍滿足。

爾時，菩薩摩訶薩住四無量心，具足六波羅蜜，不取漏盡證；學一切種智，入空、無相、無作解脫門。是時菩薩不隨一切諸相，亦不證無相三昧；以不證無相三昧故，不墮聲聞、辟支佛地。

**$（2）鳥翼喻**

須菩提！譬如有翼之鳥，飛騰虛空而不墮墜，雖在空中，亦不住空。

須菩提！菩薩摩訶薩亦如是，學空解脫門，學無相、無作解脫門，亦不作證；以不作[[20]](#footnote-20)證故，不墮聲聞、辟支佛地；未具足佛十力、大慈大悲、無量諸佛法、一切種智，亦不證空、無相、無作解脫門。

**$（3）善射喻**

須菩提！譬如健人，學諸射法，善於射術，仰射空中[[21]](#footnote-21)，復以後箭射於前箭，箭[[22]](#footnote-22)箭[[23]](#footnote-23)相拄[[24]](#footnote-24)，不令箭墮，隨意自在；若欲令墮，便止後箭，爾乃墮地。

`2184`須菩提！菩薩摩訶薩亦如是，行般若波羅蜜，以方便力故，為阿耨多羅三藐三菩提，諸善根未具足，不於實際作證；若善根成就，是時便於實際作證。

**$3、結成**

以是故，須菩提！菩薩摩訶薩行般若波羅蜜時，應如是觀諸法法[[25]](#footnote-25)相！」[[26]](#footnote-26)

**$三、菩薩有悲願、方便力，雖行三解脫門而不捨眾生**

**$（一）須菩提歎**

須菩提白佛言：「世尊！菩薩摩訶薩所為甚難！何以故？雖學是諸法相、學實際、學如、學法性、學畢竟（593a）空，乃至學自相空及三解脫門，終不中道墮落。世尊！是甚希有！」

**$（二）佛說**

**$1、本願大悲心所持，不捨眾生**

佛告須菩提：「是菩薩摩訶薩不捨一切眾生故，作如是願。[[27]](#footnote-27)

**$2、心念眾生為顛倒所縛，菩薩雖入三解脫門而不中道證實際**

須菩提！若[[28]](#footnote-28)菩薩摩訶薩作是念：『我不應捨一切眾生[[29]](#footnote-29)！眾生沒在無所有法中，我應當度！』爾時，即入空解脫門、無相解脫門、無作解脫門。須菩提！當知是菩薩摩訶薩成就方便力，未得一切種智，行是解脫門，亦不中道取實際證。[[30]](#footnote-30)

**$3、欲觀深法，先發悲願斷眾生顛倒執，常增益善法不失諸功德**

復次，須菩提！菩薩摩訶薩欲觀是諸甚深法，所謂內空乃至無法有法空，四念處乃至三解脫門，爾時菩薩摩訶薩應生如是心：『是諸眾生長夜行我相乃至知者、見者相，著於得法；為眾生斷是諸相故，得阿耨多羅三藐三菩提[[31]](#footnote-31)，當說法。』[[32]](#footnote-32)

`2185`爾時，菩薩行空解脫門，無相、無作解脫門，亦不取實際證；以不證故，不墮須陀洹果，乃至辟支佛道。

須菩提！是菩薩摩訶薩以是心欲成就善根故，不中道實際作證，不失四禪、四無量心、四無色定，四念處乃至八聖道分，空、無相、無作，佛十力、四無所畏、四無礙智、大慈大悲、十八不共法。

是時，菩薩摩訶薩成就一切助道法，乃至阿耨多羅三藐三菩提，終不耗減[[33]](#footnote-33)。是菩薩有方便力故，常增益善法，諸根通利，勝於阿羅漢、辟支佛根。[[34]](#footnote-34)

**$（貳）別明三解脫門各有所益，各有所治**[[35]](#footnote-35)

**$一、無作解脫門**

復次，須菩提！若菩薩摩訶薩作是念：『眾生長夜著四顛倒[[36]](#footnote-36)──常想、樂想、我想、淨[[37]](#footnote-37)想；為是眾生故，求薩婆若。我得阿耨多羅三藐三菩提時，為說無常法、苦、不淨、無我法。』

是菩薩成就是心，以方便力行般若波羅蜜，不得佛三昧，未具足佛十力、四無所畏、四無礙智、大慈大悲、（593b）十八不共法，亦不實際作證。爾時，菩薩修無作解脫門，雖未得阿耨多羅三藐三菩提，亦不實際作證。

**$二、空解脫門**

復次，須菩提！若菩薩摩訶薩作是念：『眾生長夜著得法──所謂我、眾生乃至知者、見者，是色、是受想行識、是入、是界，是四禪、四無量心、四無色定；我如是行，如我得阿耨多羅三藐三菩提時，令眾生無是得法。』

菩薩是心成就，以方便力行般若波羅蜜，未具足佛十力、四無所畏、四無礙智、大慈大悲、十八不共法，不於實際作證。爾時，菩薩具足修空三昧。[[38]](#footnote-38)

**$`2186`三、無相解脫門**

復次，須菩提！若菩薩摩訶薩作是念：『眾生長夜行諸相──所謂男相、女相、色相、無色相；我如是行，如我得阿耨多羅三藐三菩提時，令眾生無是諸相過失！』

是心成就以方便力行般若波羅蜜，未具足佛十力乃至十八不共法，不於實際作證。爾時，菩薩摩訶薩具足修無相三昧。

**$（參）智慧成就者，必不執著三界**

須菩提！若菩薩摩訶薩學六波羅蜜，學內空乃至無法有法空，學四念處乃至空、無相、無作解脫門，學佛十力、四無所畏、四無礙智、大慈大悲，學十八不共法；如是智慧成就，若著作法、若住三界，無有是處！[[39]](#footnote-39)

**$貳、明不退菩薩應當驗知**

**$（壹）行助道法應先試問**

是菩薩摩訶薩學助道法、行助道法[[40]](#footnote-40)時，應當試問：『諸菩薩摩訶薩欲得阿耨多羅三藐三菩提，云何學是法，觀空，不證實際？以不證故，不墮須陀洹果乃至辟支佛道；觀無相、無作、無起、無生、無所有，亦不取證，而修行般若波羅蜜。』應如是問。[[41]](#footnote-41)

**$（貳）辨正答、非正答**

**$一、非正答者，未得諸佛授記**

須菩提！若諸菩薩摩訶薩若試問時，是菩薩若如是答：『菩薩摩訶薩但應觀空，但應觀[[42]](#footnote-42)無相、無作、無起、無生、無（593c）所有；是菩薩摩訶薩不應學空、無相、無作、無起、無生、無所有，不應學是助道法。』[[43]](#footnote-43)須菩提！當知是菩薩諸佛未授阿耨多羅三藐三菩提記。何以故？是人不能說阿鞞跋致菩薩所學相，不能示、不能答。[[44]](#footnote-44)

**$`2187`二、能正答者**

**$（一）明二種能正答者**

**$1、已得不退轉之薄地菩薩**

若是菩薩摩訶薩能說、能示、能答阿鞞跋致所學相，當知是菩薩摩訶薩已習學菩薩道、入薄地[[45]](#footnote-45)，如餘阿鞞跋致菩薩摩訶薩阿鞞跋致相[[46]](#footnote-46)。」[[47]](#footnote-47)

**$2、未得不退轉而能如法回答之菩薩**

須菩提白佛言：「世尊！頗有未得阿鞞跋致菩薩能如是答不？」

佛言：「有。須菩提！是菩薩摩訶薩，六波羅蜜若聞、若不聞，能如是答如阿鞞跋致菩薩摩訶薩。」[[48]](#footnote-48)

**$（二）歎人希有**

須菩提言：「世尊！多有菩薩求佛道，少有菩薩能如是答如阿鞞跋致菩薩摩訶薩學道、無學道[[49]](#footnote-49)中。」[[50]](#footnote-50)

佛語須菩提：「如是！如是！是菩薩甚少！何以故？菩薩摩訶薩少有如是得授記行[[51]](#footnote-51)阿鞞跋致慧[[52]](#footnote-52)地；若有得授記，是人能如是答。是人善根明了，諸天世人所不能壞。」^^

`2188`【**論**】

**$壹、菩薩學空而不證**

**$（壹）觀空不取證**

**$一、善學自相空，不見證法、證者**

**$（一）須菩提問：云何菩薩行涅槃道而不取證**

**$1、「學空」與「入空」有何差異**

問曰：「學空」、「入空」有何差別？

答曰[[53]](#footnote-53)：初名「學空」，後是「入空」。

因是「學空」，果是「入空」。

方便名「學空」，得名「入空」。

如是等二道。

無相、無作、三十七品亦如是。

**$2、三解脫門、三十七品是二乘道，云何菩薩行此涅槃道而不取證**

三解脫門、三十七品是聲聞、辟支佛涅槃道，佛勅[[54]](#footnote-54)菩薩應行是道。

須菩提作是念：「此是涅槃道，云何菩薩行是道[[55]](#footnote-55)法而不取涅槃證？」

**$（二）佛答：菩薩善學自相空而無所見**

佛答：「菩薩觀色等一切法空。是菩薩以深入禪定，心不可[[56]](#footnote-56)亂，得利智慧力故，不見是空法；以不見故無所證。」

聲聞、辟支佛斷吾我，捨愛著，直趣涅槃。

是菩薩善學自相空，色法中乃至微（594a）塵，不留遺餘微細之分；無色法中，乃至不留一念；直入畢竟空中，乃至不見是空法可以為證。

**$二、具足深觀空，自知是學時，非是證時**

**$（一）須菩提問：云何菩薩住空法中而不作證**

佛雖答，須菩提未達佛意，更問：「如佛所說，菩薩不應空法作證；今入空中，云何不作證？」

**$（二）佛答**

**$1、明理**

**$（1）具足觀空，先作願：今是學時，非是證時**

佛答：以深入故能不作[[57]](#footnote-57)證。「具足」者即是深入。

譬如執菅[[58]](#footnote-58)草，捉緩則傷手，若急捉[[59]](#footnote-59)則無傷；菩薩亦如是，深入空故，知空亦空，`2189`涅槃亦空，故無所證。[[60]](#footnote-60)

**$（2）於初入時，不專攝心繫於空緣中**

復次，菩薩未入空時，作是思惟：「我應遍觀諸法空，不應不具足知而取證。」是故不專心攝念[[61]](#footnote-61)入禪、繫在空緣中。所以者何？若專心繫在空緣中[[62]](#footnote-62)，則心柔軟，不能從空自出。

**$※ 因論生論：前言「入定心不亂」云何今言「不專心」**

問曰：上言「深入禪定，不令心亂」，今云何言「不專心」？

答曰：今言「不專心」，是初入時，為不能自出故；

上言「深入」者，入已深，知空亦空，不令心在餘事，故言「不亂」。[[63]](#footnote-63)

**$（3）未圓滿具足佛功德前不應取證**

復次，是菩薩應作是念：「我今未具三十二相、八十種隨形好、十力、四無所畏諸佛法，云何取涅槃證？我今是學時，薄諸煩惱，教化眾生，令入佛道；若我得佛事具足，是時當取證。」是故菩薩雖入三解脫門而不取證。

**$2、舉喻**

**$（1）壯夫喻**

是中說譬喻。

「^壯夫^^」是菩薩，「^父母親族^^」是可度眾生，「^險道^^」是三界生死，「^惡賊^^」是魔民及諸煩惱，「^器仗^^」是菩薩五神通等種種方便力，「^還歸本處^^」是菩薩所行道，「^安立不動^^」是菩薩住畢竟空，以四無量心運致可度眾生著涅槃安樂處。

**$（2）鳥翼喻**

時會者疑：「空中無所有，云何可行？」

是故佛說鳥喻：「如鳥飛虛空[[64]](#footnote-64)，無所依止，而遠逝不墜。」

復次，是菩薩未具足道法、未至佛道，於其中間而不作（594b）證；如鳥未到所至，終不中住。

學是空法，為自斷煩惱、為度[[65]](#footnote-65)眾生故。

**$（3）善射喻**

又為明了故，說善射譬喻：如人善於射術。

「^弓^^」是菩薩禪定，「^箭^^」是智慧，「^虛空^^」是三解脫門，「^地^^」是涅槃。

`2190`是菩薩以智慧箭射三解脫[[66]](#footnote-66)門虛空；更以方便力故，以後箭射前箭，不令墮涅槃地；未具足十力等佛事故[[67]](#footnote-67)，終不取證。

**$三、菩薩有悲願、方便力，雖行三解脫門而不捨眾生**

**$（一）須菩提歎**

須菩提歡喜白佛言：「諸菩薩所為甚難，實為希有！所謂行空而不作證。」

**$（二）佛說**

**$1、本願大悲心所持，不捨眾生**

佛答：是菩薩本願諸一切眾生令得離苦，以是本願、大悲心所持故，雖行空，不作證。

**$2、心念眾生為顛倒所縛，菩薩雖入三解脫門而不中道證實際**

復次，若菩薩作是念：「一切眾生處在苦中，為顛倒所縛，沒在無所有中。」是時即行空、無相、無作解脫門。

當知是菩薩有方便力，行三解脫門，而不捨眾生。

**$3、欲觀深法，先發悲願斷眾生顛倒執，常增益善法不失諸功德**

**$（1）欲觀深法，先發悲願斷眾生顛倒執**

復次，菩薩欲觀甚深法──所謂十八空、三十七品、三解脫門，先應作是念──眾生長夜著我相等。

行者若直觀甚深法，或得聲聞道、或墮邪見，以無憐愍心、不能深入自相空故。是以菩薩欲觀是法，先生悲心，所謂眾生長夜著吾我心諸煩惱。

「長夜」名久遠；無量劫來是我必不可得，但空虛誑顛倒故，受諸憂惱。

菩薩見是已，作願：「我當為眾生成佛道，斷是眾生著我顛倒。」是時，即是行空等三解脫門而不證實際。[[68]](#footnote-68)

**$（2）常增益善法不失諸功德**

是善根成就，菩薩不取實際證，亦不失四禪等諸功德。

菩薩深入空故，諸根猛利，勝於二乘。

**$（貳）別明三解脫門各有所益，各有所治**

破四顛倒義[[69]](#footnote-69)，亦如上說。[[70]](#footnote-70)

復次，菩薩作是念：「眾生長夜著得法，所謂我、眾生，乃至若著作法、若住三界，無有是處。」義皆同觀空而不取證。（594c）

**$`2191`貳、明不退菩薩應當驗知**

**$（壹）行助道法應先試問**

問曰：云何知[[71]](#footnote-71)是菩薩未得道而能行此深空？

答曰：經中自說因緣：「是菩薩應試問：『云何菩薩應學空而不取證？』」

**$（貳）辨正答、非正答**

**$一、非正答者，未得諸佛授記**

若菩薩答：「但應念空，一心習行；如聲聞、辟支佛法，不但學知而已。」乃至無生、無所有，亦如是。

當知是菩薩未為諸佛所授記。所以者何？不說方便學知故觀空。

**$二、能正答者**

**$（一）明二種能正答者**

**$1、已得不退轉之薄地菩薩**

若是菩薩異於上答者，當知是阿鞞跋致，已習學入於薄地。

「學習」名先學知空。

「薄地」名阿鞞跋致地中諸煩惱薄。[[72]](#footnote-72)

**$2、未得不退轉而能如法回答之菩薩**

須菩提聞阿鞞跋致相、非阿鞞跋致相已，白佛言：「世尊！頗有菩薩未得阿鞞跋致，能如是答不？」

佛言：「有[[73]](#footnote-73)。菩薩若聞六波羅蜜、若不聞，能如阿鞞跋致答。」

「若聞」者，但從師聞，自未具足菩薩地；「若不聞」者，自思惟、正憶念，雖未得無生忍，能求諸法相，如阿鞞跋致菩薩答。

**$（二）歎人希有**

須菩提言：「多有人求佛道，少能如是答如阿鞞跋致菩薩學地、無學地中。」

未得無生法忍名「學地」，得無生法忍名「無學地」。[[74]](#footnote-74)

佛言：「少。何以故？少有菩薩從諸佛受記。已從諸佛受記者，能如是答。」

何以故？諸法實相，惟[[75]](#footnote-75)佛能遍知；佛知此人能如法答，故懸[[76]](#footnote-76)與受記。

是菩薩雖少，善根明了，能廣利益眾生，無能壞者。

**`2192`〈<品 n="61" t="夢中不證品">釋夢中不證品**[[77]](#footnote-77)**第六十一</品>〉**[[78]](#footnote-78)

**（大正25，594c24-598c16）**

^【**經**】

**$壹、辨「不退轉相」**

**$（壹）乃至夢中亦不貪二乘地及三界**

佛告須菩提[[79]](#footnote-79)：「若菩薩摩訶薩乃至夢中不貪聲聞、辟支佛地，亦不貪三界，觀諸法如夢、如幻、如嚮[[80]](#footnote-80)、如焰、如化，亦不作證。

須菩提！當知是阿鞞跋致菩薩摩訶薩阿鞞跋致相。[[81]](#footnote-81)

**$（貳）夢中聞佛說法，即善解義趣能隨法行**

復次，須菩提！菩薩摩訶薩夢中見佛與無數（595a）百千萬億比丘、比丘尼、優婆塞、優婆夷、天、龍、鬼神、甄陀羅[[82]](#footnote-82)等說法；從佛聞法，即解中義、隨法行。

須菩提！當知是阿鞞跋致菩薩摩訶薩阿鞞跋致相。

**$（參）於夢中見佛神力施作佛事**

復次，須菩提！菩薩摩訶薩夢中見佛三十二相、八十隨形好、大光明，踊在虛空，於大比丘僧中說法；現大神力，化作化人，到他[[83]](#footnote-83)國土施作佛事。

須菩提！當知是阿鞞跋致菩薩摩訶薩阿鞞跋致相。

**$`2193`（肆）夢見愁苦事而無畏，知三界虛妄，亦為眾生說三界如夢**

復次，須菩提！若菩薩摩訶薩夢中見兵起若[[84]](#footnote-84)破聚落、若破城邑，若失火時，若見虎、狼、師子猛害之獸，若見欲來級[[85]](#footnote-85)其頭者，若見父母喪亡，兄弟、姊妹及諸親友、知識死者──見如是等種種愁苦之事，不驚、不怖，亦不憂惱；從夢覺已，即時思惟：『三界虛妄，皆如夢耳！我得阿耨多羅三藐三菩提時，亦當為眾生說三界如夢。』

須菩提！當知是阿鞞跋致菩薩摩訶薩阿鞞跋致相。[[86]](#footnote-86)

**$（伍）夢中見三惡道，願成佛時國中無三惡道**

復次，須菩提！云何當知是阿鞞跋致菩薩摩訶薩得阿耨多羅三藐三菩提時，國中無三惡道？

須菩提！菩薩摩訶薩若夢中見地獄、畜生、餓鬼，作是念：『我當勤精進，得阿耨多羅三藐三菩提時，令我國中無一切三惡道。』何以故？是夢及諸法，無二無別。

須菩提！當知是阿鞞跋致菩薩摩訶薩阿鞞跋致相。[[87]](#footnote-87)

**$（陸）夢見地獄火，發誓願火即滅**

復次，須菩提！菩薩摩訶薩夢中見地獄火燒眾生，作是誓：『若我實是阿鞞跋致者，是火當滅！』是火即滅。若地獄火滅，即[[88]](#footnote-88)是阿鞞跋致相。

**$（柒）晝見火燒城郭，作願令火滅**

復次，若菩薩晝日見城郭火起，作是念：『我夢中見阿鞞跋致行、類、相貌，我今實有是者，自立誓言：是火當滅！』若火滅者，當知是菩薩得受阿耨（595b）多羅三藐三菩提記，住阿鞞跋致地。

若火不滅，燒一家、置[[89]](#footnote-89)一家，燒一里、置一里。須菩提！當知被燒家破法業因緣厚集，以是故，燒一家、置一家，是諸眾生今世受破法餘殃故被燒。[[90]](#footnote-90)

`2194`須菩提！以是因緣故，當知是阿鞞跋致菩薩摩訶薩阿鞞跋致相。」

**$（捌）非人惱眾生，作誓令遠離**

佛告須菩提：「今當更為汝說阿鞞跋致行、類、相貌。

須菩提！若男子、若女人為非人所持[[91]](#footnote-91)；是時，菩薩摩訶薩作是念：『若我為過去諸佛所授記，我心清淨求阿耨多羅三藐三菩提，行清淨正道，遠離聲聞、辟支佛心，遠離聲聞、辟支佛念，應當成阿耨多羅三藐三菩提。我必得阿耨多羅三藐三菩提，非不得；十方國土中現在無量諸佛無所不知、無所不見、無所不解、無所不證。諸佛知我深心，審[[92]](#footnote-92)定必當得阿耨多羅三藐三菩提。』以是至誠誓故，是男子、女人為非人所持、為非人所惱，是非人當遠去！

須菩提！是菩薩摩訶薩如是誓，若非人不去者，當知是菩薩摩訶薩未從過去諸佛受阿耨多羅三藐三菩提記。

須菩提！若菩薩摩訶薩如是誓，若非人去者，當知是菩薩摩訶薩已從過去諸佛受阿耨多羅三藐三菩提記。

須菩提！以是行、類、相貌，當知是阿鞞跋致菩薩摩訶薩阿鞞跋致相。

**$貳、當知微細魔****事**

**$（壹）魔令非人去，自恃謂是己力而輕慢餘菩薩**

復次，須菩提！菩薩摩訶薩遠離六波羅蜜及方便力[[93]](#footnote-93)，不久行四念處，乃至不久行空、無相、無作三昧，未入菩薩位，是菩薩為惡魔所嬈[[94]](#footnote-94)。

菩薩作是誓：『若我實從諸佛受記者，是非人當去。』

是時惡魔即作方便，勅非人令去。惡魔有威力，勝諸非人故，（595c）非人即去。

是時，菩薩作是念：『以我誓力故，非人去。』不知是惡魔力；恃[[95]](#footnote-95)是證[[96]](#footnote-96)故，輕弄毀`2195`蔑[[97]](#footnote-97)諸餘菩薩，作是言：『我已從諸佛受記，汝等未得。』用是空誓，無方便力故，生增上慢。

以是事故，遠離薩婆若，遠離阿耨多羅三藐三菩提。

須菩提！當知是人墮於二地──若聲聞地，若辟支佛地。[[98]](#footnote-98)

以是誓因緣故，起於魔事。是人以不親近依止善知識，不問阿鞞跋致相故，為魔所縛益復堅固。所以者何？是菩薩不久行六波羅蜜，無方便力故。

須菩提！當知是為菩薩魔事。

**$（貳）魔化種種形，隨行者先所經事而妄授記，菩薩不覺而生憍慢心輕蔑餘人**

須菩提！云何菩薩摩訶薩不久行六波羅蜜，乃至未入菩薩位，為惡魔所嬈？

須菩提！惡魔變化作種種身，語菩薩言：『汝於諸佛所得受阿耨多羅三藐三菩提記：汝字某，汝父字某，汝母字某，汝兄弟、姊妹字某，汝七世父母名字如是；汝在某方、某國、某城、某聚落中生。』

若見菩薩性行和柔，語菩薩言：『汝先世亦復柔和。』

若見急性卒暴[[99]](#footnote-99)，便言：『汝先世亦爾。』

若見菩薩修阿蘭若行，語言：『汝先世亦修阿蘭若行。』

若見菩薩乞食、納衣、中後不飲漿、一坐食、一鉢他[[100]](#footnote-100)食、死屍間住、露地住、樹下住、常坐不臥、如敷坐、但受三衣、若少欲、若知足、若遠離住、若不塗腳[[101]](#footnote-101)、若少言語，便語菩薩言：『汝先世亦有是行。何以故？汝今有此頭陀功德，汝先世亦必有是功德。』

是菩薩聞是先世事及名姓[[102]](#footnote-102)，聞今讚頭陀功德，即歡喜生慢憍[[103]](#footnote-103)心。

是時惡魔語菩薩言：『汝有如是功德、如是相，汝實從諸佛受阿耨多羅三藐三菩提記。』

`2196`須菩提！惡魔或作比丘（596a）被服[[104]](#footnote-104)、或作居士形、或作父母身，來到菩薩所，如是言：『汝已得受阿耨多羅三藐三菩提記。何以故？是阿鞞跋致功德相，汝盡具足有之。』

須菩提！我所說實阿鞞跋致行、類、相貌，是人永無！須菩提！當知是菩薩摩訶薩為惡[[105]](#footnote-105)魔所持。何以故？是阿鞞跋致行、類、相貌，是人永無，以聞是名字故，生憍慢心，輕弄毀蔑餘人。[[106]](#footnote-106)

須菩提！是名菩薩摩訶薩為魔[[107]](#footnote-107)所持，當知是為菩薩魔事。

**$（參）****魔隨行者本念為授記，說其名號，菩薩著空名字，輕蔑餘人得重罪**

**$一、不覺魔事，輕蔑餘人，遠離無上道**

復次，須菩提！菩薩摩訶薩不久行六波羅蜜，不知名字相，不知色相，不知受、想、行、識相。

惡魔來語言：『汝當來世得阿耨多羅三藐三菩提時[[108]](#footnote-108)，有如是名字。』隨其本念，說其名號。[[109]](#footnote-109)

是無智、無方便菩薩作是念：『我先亦有是成佛名號念，是人如我所念說，是人所說合我本念，我必為諸佛所授記。』[[110]](#footnote-110)

須菩提！我所說阿鞞跋致行、類、相貌，是人永無，但以空名字輕弄毀蔑餘人；以是事故，遠離阿耨多羅三藐三菩提。[[111]](#footnote-111)

`2197`是菩薩摩訶薩遠離般若波羅蜜、無方便力、遠離善知識、與惡知識相得，故墮二地──若[[112]](#footnote-112)聲聞、辟支佛地；若[[113]](#footnote-113)久久往來生死中，然後還依止般若波羅蜜，若值善知識，常隨逐親近故，得阿耨多羅三藐三菩提。[[114]](#footnote-114)

是人於是身，若不即悔，當墮二地──若阿羅漢地，若辟支佛地。[[115]](#footnote-115)

**$二、法喻合說：輕蔑餘人，罪重於四禁、五逆**

須菩提！譬如比丘於四重禁法，若犯一事，非沙門、非釋子，是人現身不得四沙門果。

須菩提！是著空名字菩薩，心亦如是，輕弄毀蔑餘人故，當知是罪重於比丘四禁。

須菩提！置是重罪，其罪過於五逆。以受是名（596b）字故，生高心，輕弄毀蔑餘人；若生是心，當知其罪甚重！

**$三、勸誡應覺知微細魔事**

如是名字等微細魔事，菩薩當覺知！

**$（肆）魔讚遠離法，而菩薩不知佛真遠離行**

**$一、魔所稱譽之遠離法：身處空閑曠遠處**

復次，須菩提！菩薩在空閑山澤[[116]](#footnote-116)曠遠[[117]](#footnote-117)之處，魔來到菩薩所，讚歎遠離法，作是言：『善男子！汝所行，是佛所稱譽遠離法。』

**$二、顯佛真遠離行：心離二乘、三界念**

**$（一）不讚魔所稱譽之遠離法**

須菩提！我不讚是遠離──所謂但在空閑山澤曠遠之處。」

**$（二）說正義**

須菩提言：「世尊！若空閑山澤曠遠之處非遠離法者，云何更有異遠離？」

佛言[[118]](#footnote-118)：「須菩提！若菩薩摩訶薩**遠離聲聞、辟支佛心**，住空閑山澤曠遠之處，是佛所許遠離法。須菩提！如是遠離法，菩薩摩訶薩應所修行，晝夜行是遠離法，是名遠離行菩薩。[[119]](#footnote-119)

**$**`2198`**三、論行過失**

須菩提！若惡魔所說遠離法──空閑山澤曠遠之處；是菩薩心在憒閙[[120]](#footnote-120)，所謂不遠離聲聞、辟支佛心，不勤修般若波羅蜜，是菩薩摩訶薩不能具足一切種智。[[121]](#footnote-121)

是菩薩行惡魔所說遠離法，心不清淨，而輕餘菩薩城傍心清[[122]](#footnote-122)淨，無聲聞、辟支佛憒閙心[[123]](#footnote-123)，亦無諸餘雜惡心，具足禪定、解脫、智慧、神通者。

是遠[[124]](#footnote-124)離般若波羅蜜、無方便菩薩摩訶薩，雖在絕曠[[125]](#footnote-125)百由旬外，禽獸、鬼神、羅剎所住之處，若一歲、百千萬億歲，若過萬億歲，不知是菩薩遠離法──所謂諸菩薩以是遠離法，深心發阿耨多羅三藐三菩提不雜行。**是菩薩憒閙行，而依受著是遠離法**[[126]](#footnote-126)。是人所行，佛所不許！[[127]](#footnote-127)

須菩提！我所說實遠離法，是菩薩不在是中，亦不見是遠離相。何以故？但行是空遠離故。[[128]](#footnote-128)

爾時，惡魔來在虛空中住，讚言：『善哉！善哉！善男子！此是佛所說真遠離法，汝行是遠離，疾得阿耨多羅三藐三菩（596c）提。』

`2199`是菩薩摩訶薩念著是遠離，而輕易[[129]](#footnote-129)諸餘求佛道清淨比丘以為憒閙，以憒閙為不憒閙，以不憒閙為憒閙，應恭敬而不恭敬，不應恭敬而恭敬。

是菩薩作是言：『非人念我、來稱讚我，我所行者是真遠離；住城傍者，誰當稱美汝？』以是因緣故，輕餘菩薩摩訶薩。

須菩提！當知是名菩薩旃陀羅[[130]](#footnote-130)，污染諸菩薩；是人似像菩薩，實是天上人中之大賊，亦是沙門被服中賊！如是人，諸求佛道者所不應親近、不應供養恭敬。何以故？須菩提！當知是人墮增上慢。以是故，若菩薩摩訶薩欲不捨一切智，欲得阿耨多羅三藐三菩提，一心欲求阿耨多羅三藐三菩提，欲利益一切眾生，不應親近是人恭敬、供養。[[131]](#footnote-131)

**$四、結勸當善覺魔事而遠離**

菩薩摩訶薩法──常應勤求自利，厭患世間，心常遠離三界；於是人當起慈、悲、喜、捨心：『我行菩薩道，不應生如是過罪；若生，當疾滅！』須菩提！菩薩摩訶薩當善覺是事，是事中善自免[[132]](#footnote-132)出[[133]](#footnote-133)！[[134]](#footnote-134)

**$參、明親近善知識**

**$（壹）欲得無上菩提，當親近善知善**

復次，須菩提！菩薩摩訶薩深心，欲得阿耨多羅三藐三菩提者，當親近恭敬供養善知識[[135]](#footnote-135)。」

**$（貳）辨兩種善知識：人善知識、法善知識**

**$一、須菩提問**

須菩提白佛言：「世尊！何等是菩薩摩訶薩善知識？」

**$`2200`二、佛答**

**$（一）人善知識**

佛告須菩提：「諸佛是菩薩摩訶薩善知識，諸菩薩摩訶薩亦是菩薩善知識。須菩提！阿羅漢亦是菩薩善知識──是為菩薩摩訶薩善知識。[[136]](#footnote-136)

**$（二）法善知識**

**$1、通明六度等法是善知識**

**$（1）正明**

復次，須菩提！六波羅蜜亦是菩薩善知識，四念處乃至十八不共法亦是菩薩善知識。須菩提！如、實際、法性亦是菩薩善知識。

**$（2）稱歎**

須菩提！六波羅蜜是世尊，六波羅蜜是道，六波羅蜜是大明，六波羅蜜是炬，六波羅蜜（597a）是智，六波羅蜜是慧，六波羅蜜是救，六波羅蜜是歸，六波羅蜜是洲，六波羅蜜是究竟道，六波羅蜜是父是母。[[137]](#footnote-137)四念處乃至一切種智，亦如是。

**$（3）釋因由**

何以故？六波羅蜜[[138]](#footnote-138)、三十七道法亦是過去諸佛父母，六波羅蜜、三十七道法亦是未來、現在十方諸佛父母。

何以故？須菩提！六波羅蜜、三十七道法中生過去、未來、現在十方諸佛故。

**$（4）勸親近**

以是故，須菩提！菩薩摩訶薩欲得阿耨多羅三藐三菩提，淨佛世界、成就眾生，當學六波羅蜜、三十七道法，及四攝法攝取眾生。何等四？布施、愛語、利益、同事。

須菩提！以是利益故，我言：『六波羅蜜及三十七道法是諸菩薩摩訶薩世尊，是道，是大明，是炬，是智，是慧，是救，是歸，是洲，是究竟道，是父，是母。』

**$2、別明般若是善知識，廣攝諸善，應當學**

須菩提！以是故，菩薩摩訶薩欲不隨他人教住，欲斷一切眾生疑，欲淨佛世界、成就眾生，當學是般若波羅蜜！所以者何？是般若波羅蜜中廣說諸法，是菩薩摩訶薩所應學處。」^^[[139]](#footnote-139)

`2201`【**論**】

**$壹、辨「不退轉相」**

**$（壹）乃至夢中亦不貪二乘地及三界**

**$一、更說不退轉相之理由**

問曰：〈阿鞞跋致品〉[[140]](#footnote-140)中已廣說阿鞞跋致相，今何以更說？

答曰：

**$（一）〈阿鞞跋致品〉中多說其事，餘品中亦處處說，但不次第**

所說般若波羅蜜義皆是阿鞞跋致相，[[141]](#footnote-141)但〈阿鞞跋致品〉中多說其事，餘品中亦處處有說阿鞞跋致相，但不次第。

**$（二）為後來眾生異語說**

有人言[[142]](#footnote-142)：為後來眾生異語說阿鞞跋致相。

**$（三）承前而續說，未具足阿鞞跋致法，亦名阿鞞跋致**

有人言：有二種阿鞞跋致：一者、已得[[143]](#footnote-143)記，二者、未得記。

（1）得授記有二種：一者、現前授記，二者、不現前授記。

（2）不現前授記有二種：一者、具足授記因緣，二者、未具足授記因緣。

具足授記因緣者，知諸法實相，具足六波羅蜜；

不具足授記因緣者，但知諸（597b）法實相，得般若波羅蜜分，餘波羅蜜未具足。

「是菩薩能如阿鞞跋致菩薩答」──此是前品[[144]](#footnote-144)末[[145]](#footnote-145)所說阿鞞跋致，是故次第說：「夢中不貪二地，雖未具足阿鞞跋致法，亦名阿鞞跋致。」[[146]](#footnote-146)

欲說如是等阿鞞跋致相故，此品中次第說。

**$二、釋「夢中不貪二乘地及三界，觀諸法如夢如幻」**

是菩薩晝日常習行空故，夜夢中亦不貪三界。

是人常行慈悲心於眾生、深樂佛法故，不貪二乘。

若夢、若覺，觀一切法如夢、如幻等。

是菩薩雖未得現前授記、餘法未具足，亦名阿鞞跋致相[[147]](#footnote-147)。

`2202`何以故？菩薩於二處退轉：一者、著世間樂故轉，二者、取二乘故轉。[[148]](#footnote-148)

是菩薩堅心、深入空及慈悲心故，乃至夢中亦不貪三界、二乘，何況覺時！

**$（貳）夢中聞佛說法，即善解義趣能隨法行**

復次，若菩薩夢見佛在人天大眾中說法，所謂諸法實相義；菩薩知是義，心與法合。

**$（參）於夢中見佛神力施作佛事**

復次，諸佛祕密法，菩薩夢中得見──所謂見佛身無量，過須彌山，色如閻浮檀金，三十二相、八十種隨形好以自莊嚴，放無量光明；梵音聲說法，及身毛孔出無量化佛至十方，種種方便力施作佛事，度脫眾生。[[149]](#footnote-149)

爾時，是菩薩見是佛神通力故，深心清淨問佛法，得諸法實相，是名阿鞞跋致。

**$（肆）夢見愁苦事而無畏，知三界虛妄，亦為眾生說三界如夢**

是菩薩常行畢竟空故，我、我所等諸煩惱折[[150]](#footnote-150)薄[[151]](#footnote-151)，乃至自身不惜，何況餘親！是因緣故，若夢中見──若自身，若父母等，若殺、若死因緣，及聚落破等，不憂惱怖畏。覺已，思惟：「如夢中，不死而見死、不畏而見畏，一切三界皆爾，何但夢中！我作佛時，當為眾生說諸法畢竟空、皆如夢。」

**$（伍）夢中見三惡道，願成佛時國中無三惡道**

復次，有菩薩種清淨國土因緣時，作（597c）是願：「我爾許時積集淨國土行，是心修習故，夢中若見三惡道眾生，即時[[152]](#footnote-152)得是心：『我作佛時，令我國土乃至無三惡道名。』」

**$（陸）夢見地獄火，發誓願火即滅**

復次，是菩薩常修慈悲心故，夢中見地獄火燒眾生，作誓，火即滅。

**$（柒）晝見火燒城郭，作願令火滅**

覺已，取是相，若見實火燒城郭，作是念：「我夢中能滅火，此火亦當可滅！」所以者何？佛說夢、覺無異故。

是菩薩於無量劫修集[[153]](#footnote-153)福德，得諸法實相故，鬼神、龍王等助滅是火。

其中有不滅──燒一家、置一家者，是眾生重罪故，菩薩福德、智慧力不能滅重罪者──所謂破法業。

「法」者，般若波羅蜜；諸餘法利益無及般若波羅蜜者，是故破者罪重。

以菩薩誓力故，不次第燒，惟罪重者不救，不妨是阿鞞跋致相。

**$（捌）非人惱眾生，作誓令遠離**

非人所持，亦如呪火。

**$**`2203`**貳、當知微細魔事**

**$（壹）魔令非人去，自恃謂是己力而輕慢餘菩薩**

有菩薩未得無生[[154]](#footnote-154)法忍[[155]](#footnote-155)，聞是阿鞞跋致呪故鬼去，便作呪[[156]](#footnote-156)。

是菩薩自未有力，魔來遣鬼神故，自恃為己力。

有如是失[[157]](#footnote-157)故，佛示令覺知。

**$（貳）魔化種種形，隨行者先所經事而妄授記，菩薩不覺而生憍慢心輕蔑餘人**

復次，菩薩未入正位，魔作種種形，隨其念而示語：「汝已得授記，汝有是相，但以肉眼故不知。」以是因緣故，生增上慢，輕蔑餘人。

**$（參）魔隨行者本念為授記，說其名號，菩薩著空名字，輕蔑餘人得重罪**

**$一、不覺魔事，輕蔑餘人，遠離無上道**

復次，菩薩不得諸法實相，不知色等五眾和合邊更有名字相。

魔來與授記：「汝當作佛，字名[[158]](#footnote-158)某甲。」

是菩薩思惟：「我本有是名字念，今所說者，同我所願，必是諸佛授記。」是故心生憍慢，輕餘大菩薩。以是因緣故，遠離無上道；受罪畢，墮於二乘。

若即此身悔，當久久償罪畢，還依止般若波羅蜜，得作佛。

所以者何？若轉身乃悔，則罪重叵[[159]](#footnote-159)（598a）滅，不得作佛。[[160]](#footnote-160)

**$二、法喻合說：輕蔑餘人，罪重於四禁、五逆**

是心著是空名字，得重罪故，佛說四重禁喻──破是重禁，現身不得四道果。所以者何？是四禁中，妄語稱：「我是阿羅漢。」

此中著是受莂[[161]](#footnote-161)名字，自言：「我當作佛。」是故重於四禁。

「過五逆罪」者，如〈地獄品〉[[162]](#footnote-162)中破般若波羅蜜罪說。

**$**`2204`**三、勸誡應覺知微細魔事**

**$（一）釋「微細魔事」**

「微細魔事」者，「細」名「不逆其意，隨其本念，助成其心」。

是菩薩未得阿鞞跋致法，魔誑言「已得」。

**$（二）勸誡應覺知、遠離**

是微細魔事，利根菩薩應覺、除遠[[163]](#footnote-163)。

**$（肆）魔讚遠離法，而菩薩不知佛真遠離行**

復次，菩薩在遠離處，魔來讚歎：「汝能遠離親族、同學，獨在深山林中，為佛道故，是為真菩薩道行。」

是菩薩用是故，生憍慢心，輕餘在眾中住菩薩；以是事故，遠離佛道，墮於二乘。

佛種種因緣，訶是菩薩「是賊」、「是旃陀羅」等，如經中說，「不應親近」。

佛所說「遠離」──心離二乘、三界，是名真遠離。

如經中廣說如是等細微魔事，應當覺而遠離。

**$參、明親近善知識**

**$（壹）欲得無上菩提，當親近善知善**

「^復次，菩薩欲深心得無上道^^」──「深心」名一心、重心，深愛佛道，出於一切世間所樂。

「^當親近善知識^^」。所以者何？有二因緣故得無上道：一者、內，二者、外。「內」名正憶念，思惟、籌量諸法；「外」名諸善知識。[[164]](#footnote-164)

**$（貳）辨兩種善知識**

**$一、須菩提問**

佛餘處種種說善知識相，是故須菩提問佛：「^世尊！何等是菩薩善知識？^^」

**$二、佛答**

**$（一）人與法通名善知識**

佛答：

**$1、人善知識**

諸佛、大菩薩及聲聞是菩薩善知識。

**$`2205`2、法善知識**

六波羅蜜乃至一切種智、如、法性、實際等諸法亦是善知識。法能成辦其事，故說「六波羅蜜等諸法名善知識」。

**$3、結**

三種聖人以此六波羅蜜法令菩薩奉行，得作佛。

是故法及人通名「善知識」。（598b）

**$※ 因論生論：二乘人為何是菩薩之善知識**

問曰：佛及菩薩、六波羅蜜能成菩薩故，應是善知識；小乘道異，云何能與作善知識？

答曰：有小乘人先世求佛道故利根，雖是小乘，有憐愍心，觀應成大乘者為說大乘法，知報佛恩故，令佛種不斷。

如舍利弗六十劫求佛道，雖退轉作阿羅漢，[[165]](#footnote-165)亦利根智慧，能為諸[[166]](#footnote-166)菩薩說大乘。[[167]](#footnote-167)

須菩提常行無諍三昧，[[168]](#footnote-168)常有慈悲心於眾生故，亦能教化菩薩大乘法。

如摩訶迦葉以神通力持此身至彌勒出世，於九足山中出，與大眾作得道因緣。[[169]](#footnote-169)

`2206`如是等甚多。

**$（二）別說法善知識**

**$1、通明六度等法是善知識**

**$（1）釋疑：六度總攝一切法，為何別說餘法為善知識**

問曰：六波羅蜜攝一切法，今何以別說三十七品至如、法性、實際？

答曰：六波羅蜜是略說；四念處等是廣說，解六波羅蜜。

六波羅蜜是菩薩初道，小遠；三十七品是近因緣。[[170]](#footnote-170)

於六波羅蜜中，禪波羅蜜、般若波羅蜜最大；譬如雖有星宿，日、月最勝。[[171]](#footnote-171)是二波羅蜜中，四念處、佛十力等法最妙，能大利益，現世令人得道故；持戒、布施等不如故。[[172]](#footnote-172)

別說如等無為法，實、不虛誑故，能成菩薩事；行四念處等法，得如是[[173]](#footnote-173)等法，令菩薩得出虛誑法，故名善知識。

**$（2）稱歎**

**$A、依六度辨**

**$（A）釋「六波羅蜜是世尊」**

復次，是六波羅蜜等法如佛無異，佛現在亦以是法度人，是故言：「^世尊！如世尊所說不可壞，六波羅蜜等所說亦不可壞。^^」是故言：「^六波羅蜜是世尊。^^」

**$（B）釋「六波羅蜜是道」**

「^是道^^」者，行是道，徑入無量佛法中。

**$（C）釋「六波羅蜜是大明」**

六波羅蜜中所說，人籌量、思惟、分別、常修行，令人得大智慧，破諸世間無明，是故說「^六波羅蜜是大明^^」。

**$（D）釋「六波羅蜜大炬乃至是究竟道」**

「^是大炬^^」、「^是智^^」、「^是慧^^」、「^是（598c）救^^」、「^是歸^^」、「^是洲^^」、「^是究竟道^^」，如上說。[[174]](#footnote-174)

**$`2207`（E）釋「六波羅蜜是父母」**

般若波羅蜜是母，五波羅蜜是父，和合說故言「^六波羅蜜是父母^^」。[[175]](#footnote-175)

**$B、例餘**

如六波羅蜜說，四念處等亦如是。

**$（3）釋因由**

是中說因緣：「^六波羅蜜等法亦是三世十方佛父母。^^」

**$（4）勸親近**

是六波羅蜜等是自利法；行者欲以六波羅蜜教化眾生、淨佛世界，應以四攝法攝取眾生。

四攝法義，如先說。[[176]](#footnote-176)

如是自利、利他故，佛說「六波羅蜜、三十七品等諸法是世尊、是道」等。

**$2、別明般若是善知識，廣攝諸善，應當學**

「是故菩薩若欲不隨他教」──「不隨他教」名自知諸法實相；乃至變作佛身來說異於法相，亦不信不隨。

自得菩薩道，漸漸具足諸佛法，淨佛世界、成就眾生。

得佛道，能斷一切眾生疑。

若欲得是者，當學般若。

般若[[177]](#footnote-177)波羅蜜中，世間、出世間，若大、若小，無事不說。

1. （大智……六）十七字＝（大智度論卷第七十六釋學空不證品第六十）十八字【明】，＝（大智度論卷第七十六釋不證品第六十品（訖六十一品上））【宮】，＝（大智度論卷第七十六釋學空不證品第六十（訖六十一品上））【宋】【元】，＝（摩訶般若波羅蜜空中不證品第五十九）十六字【聖】，＝（摩訶般若波羅蜜品第五十九空中不證）十六字【石】。（大正25，592d，n.10） [↑](#footnote-ref-1)
2. 觀空不證：不見有法［能證、所證、證者］。願學不證。不專攝心緣中。于一切眾生四無量心遍滿。方便力故。不捨眾生故。（印順法師，《大智度論筆記》〔E022〕p.321） [↑](#footnote-ref-2)
3. 《大智度論疏》卷24：

   ^「**須菩提白佛言**」已下，就此品中，大有三分：第一、以法喻兩周，明菩薩善入三脫而不住空。第二、明三三昧別有所益，各有所治。第三、明是驗知阿鞞跋致菩薩。此初即是第一，明善吉致問：云何菩薩能善學三空，雖學道品而不取證等義也。^^（卍新續藏46，901a4-8） [↑](#footnote-ref-3)
4. （1）《放光般若經》卷14〈61 問相行願品〉：

   ^須菩提白佛言：「世尊！菩薩摩訶薩行般若波羅蜜，云何**行**空三昧？……當云何**行**三十七品？當云何**念**？」^^（大正8，94b7-10）

   （2）《大般若波羅蜜多經》卷452〈59 習近品〉：

   ^爾時，具壽善現白佛言：「世尊！修行如是甚深般若波羅蜜多諸菩薩摩訶薩，云何習近空？云何入空三摩地？云何習近無相？云何入無相三摩地？云何習近無願？云何入無願三摩地？云何習近四念住乃至八聖道支？云何修四念住乃至八聖道支？云何習近如來十力乃至十八佛不共法？云何修如來十力乃至十八佛不共法？」^^（大正7，279b14-21） [↑](#footnote-ref-4)
5. 界＋（空）【元】【明】。（大正25，592d，n.12） [↑](#footnote-ref-5)
6. 菩薩不取涅槃：不見故不證。（印順法師，《大智度論筆記》〔E006〕p.296） [↑](#footnote-ref-6)
7. 《大智度論疏》卷24：

   ^菩薩不化城中止取小涅槃，故云「**不有餘**」；不住實際，故云「**不有分**」也。^^（卍新續藏46，901a8-10） [↑](#footnote-ref-7)
8. 《大般若波羅蜜多經》卷452〈59 習近品〉：

   ^佛告善現：「修行如是甚深般若波羅蜜多諸菩薩摩訶薩，應觀色空，應觀受、想、行、識、空；……應觀欲界、色界、無色界法空。

   善現！是菩薩摩訶薩作此觀時不令心亂。若心不亂則不見法，若不見法則不作證。所以者何？善現！是菩薩摩訶薩善學諸法自相皆空，無法可增、無法可減，故於諸法不見不證。何以故？善現！於一切法勝義諦中，能證、所證、證處、證時及由此證，若合、若離皆不可得、不可見故。」^^（大正7，279b21-c21） [↑](#footnote-ref-8)
9. 《大智度論疏》卷24：

   ^「**須菩提白佛言**」已下，第二問也。當說。

   上文言：不令心亂，今此中乃言：不專攝心繫在緣中者。上云「不令心亂」者，據明菩薩善解學空入三三昧；今言「不專攝心繫在緣中」者，據菩薩不專住空實際中證也。當說。^^（卍新續藏46，901a11-14） [↑](#footnote-ref-9)
10. 《大般若波羅蜜多經》卷452〈59 習近品〉：

    ^佛告善現：「諸菩薩摩訶薩觀法空時，先作是念：『我應觀法諸相皆空，不應作證。我為學故觀諸法空，不為證故觀諸法空，今是學時，非為證時。』」^^（大正7，279c24-27） [↑](#footnote-ref-10)
11. 繫＝係【聖】。（大正25，592d，n.13） [↑](#footnote-ref-11)
12. 是故＝如是【聖】【石】。（大正25，592d，n.14） [↑](#footnote-ref-12)
13. 《大般若波羅蜜多經》卷452〈59 習近品〉：

    ^善現！是菩薩摩訶薩未入定位，繫心於所緣；已入定時，不繫心於境。善現！是菩薩摩訶薩於如是時，不退布施波羅蜜多、不證漏盡，乃至不退般若波羅蜜多、不證漏盡；……不退無上正等菩提、不證漏盡。何以故？善現！是菩薩摩訶薩成就如是微妙大智善住法空，及一切種菩提分法，常作是念：「今時應學不應作證。」^^（大正7，279c27-280a21） [↑](#footnote-ref-13)
14. 漢＋（果）【宋】【元】【明】【宮】【聖】【石】。（大正25，592d，n.15） [↑](#footnote-ref-14)
15. 觀住空中＝觀空住空中【聖】【石】。（大正25，592d，n.16） [↑](#footnote-ref-15)
16. 《大般若波羅蜜多經》卷452〈59 習近品〉：「^善現！是菩薩摩訶薩行深般若波羅蜜多，應習近空、應安住空、應修行空三摩地，而於實際不應作證；應習近無相、應安住無相、應修行無相三摩地，而於實際不應作證；應習近無願、應安住無願、應修行無願三摩地，而於實際不應作證；應習近四念住、應安住四念住、應修行四念住，而於實際不應作證；應習近四正斷乃至八聖道支、應安住四正斷乃至八聖道支、應修行四正斷乃至八聖道支，而於實際不應作證。^^」（大正7，280b12-22） [↑](#footnote-ref-16)
17. 扶將：攙扶，扶持。（《漢語大詞典》（六），p.355） [↑](#footnote-ref-17)
18. 曉喻：明白勸導，告知。多用於上對下。（《漢語大詞典》（五），p.834） [↑](#footnote-ref-18)
19. 懅＝懼【聖】【石】。（大正25，592d，n.21） [↑](#footnote-ref-19)
20. 〔作〕－【宋】【元】【明】【宮】。（大正25，592d，n.23） [↑](#footnote-ref-20)
21. 空中＝虛空【聖】。（大正25，592d，n.24） [↑](#footnote-ref-21)
22. 箭＝前【聖】。（大正25，592d，n.25） [↑](#footnote-ref-22)
23. 〔箭〕－【石】。（大正25，592d，n.26） [↑](#footnote-ref-23)
24. （1）拄＝注【聖】。（大正25，592d，n.27）

    （2）拄（^ㄓㄨˇ^^）：1.支撐，頂著。（《漢語大詞典》（六），p.496） [↑](#footnote-ref-24)
25. 〔法〕－【宋】【元】【明】【宮】。（大正25，592d，n.28） [↑](#footnote-ref-25)
26. 《大般若波羅蜜多經》卷452〈59 習近品〉：「^是故，善現！諸菩薩摩訶薩行深般若波羅蜜多，皆應如是審諦觀察，如先所說諸法實相。^^」（大正7，281a18-20） [↑](#footnote-ref-26)
27. 《大般若波羅蜜多經》卷452〈59 習近品〉：

    ^佛告善現：「諸菩薩摩訶薩於諸有情誓不捨，故謂作是願：『若諸有情未得解脫，我終不捨所起加行。』善現！諸菩薩摩訶薩願力殊勝，常作是念：『一切有情若未解脫，我終不捨。』由起如是廣大心故，於其中道必不退落。」^^（大正7，281a26-b2） [↑](#footnote-ref-27)
28. 若＋（是）【宋】【元】【明】【宮】。（大正25，593d，n.1） [↑](#footnote-ref-28)
29. 生＋（一切）【宋】【元】【明】【宮】【聖】【石】。（大正25，593d，n.2） [↑](#footnote-ref-29)
30. 《大般若波羅蜜多經》卷452〈59 習近品〉：

    ^善現！諸菩薩摩訶薩，恒作是念：「我不應捨一切有情，必令解脫，然**諸有情行不正法**，我為度彼，應數引發寂靜空、無相、無願解脫門，雖數引發而不取證。」善現！是菩薩摩訶薩成就善巧方便力故，雖數現起三解脫門，而於中間不證實際，乃至未得一切智智──要得無上正等菩提方乃取證。^^（大正7，281b2-9） [↑](#footnote-ref-30)
31. 提＋（時）【元】【明】。（大正25，593d，n.3） [↑](#footnote-ref-31)
32. 《大般若波羅蜜多經》卷452〈59 習近品〉：

    ^復次，善現！諸菩薩摩訶薩於甚深處常樂觀察。謂樂觀察內空、外空、內外空、空空、大空、勝義空、有為空、無為空、畢竟空、無際空、散無散空、本性空、自共相空、一切法空、不可得空、無性空、自性空、無性自性空，亦樂觀察四念住、四正斷、四神足、五根、五力、七等覺支、八聖道支，及空、無相、無願解脫門等皆自相空。善現！是菩薩摩訶薩作此觀已，生如是念：「諸有情類由惡友力，於長夜中起我想執、有情想執，乃至知者、見者想執。由此想執，行有所得，輪迴生死受種種苦。為斷有情如是想執，應趣無上正等菩提，為諸有情說深妙法，令斷想執，離生死苦。」^^（大正7，281b9-21） [↑](#footnote-ref-32)
33. （1）減＝咸【聖】。（大正25，593d，n.5）

    （2）耗減：1.損耗減少。2.謂疲憊，不足。（《漢語大詞典》（八），p.595） [↑](#footnote-ref-33)
34. 《大般若波羅蜜多經》卷452〈59 習近品〉：「^善現！是菩薩摩訶薩爾時成就一切菩提分法，乃至證得無上正等菩提，於諸功德終不衰減。善現！是菩薩摩訶薩行深般若波羅蜜多，方便善巧所攝受故，於念念中白法增益，諸根猛利超過一切聲聞、獨覺。^^」（大正7，281c10-14） [↑](#footnote-ref-34)
35. 三三昧：修行圓滿各有偏勝。（印順法師，《大智度論筆記》〔E003〕p.290） [↑](#footnote-ref-35)
36. 《大智度論疏》卷24：

    ^「**眾生長夜著四顛倒**」已下第二，即**別明三空各有所益、各有所治**也。^^（卍新續藏46，902b2-3） [↑](#footnote-ref-36)
37. 我想淨＝淨相我【宋】【宮】，＝淨想我【元】【明】【聖】。（大正25，593d，n.7） [↑](#footnote-ref-37)
38. 《大般若波羅蜜多經》卷452〈59 習近品〉：

    ^復次，善現！若菩薩摩訶薩常作是念：「諸有情類於長夜中，為諸惡友所攝受故行有所得，謂執有我或有有情乃至執有知者、見者，或執有色、受、想、行、識，……或執有四靜慮，或執有四無量，或執有四無色定，或執有四攝事。我為如是諸有情故，應趣無上正等菩提，修諸菩薩摩訶薩行，證得無上正等覺時，令諸有情永斷如是有所得執。」善現！是菩薩摩訶薩成就此念，行深般若波羅蜜多，方便善巧所攝受故，於佛十力、四無所畏、四無礙解、大慈、大悲、大喜、大捨、十八佛不共法，及餘無量無邊佛法，若未圓滿，終不證入如來勝定。善現！是菩薩摩訶薩爾時雖學空、無相、無願解脫門，入出自在，而於實際未即作證；乃至無上正等菩提，因行功德未善圓滿，不證實際及餘功德。若得無上正等覺時，乃可證得此實際等。善現！是菩薩摩訶薩爾時雖於諸餘功德，修未圓滿，而但於空三摩地門修已圓滿。^^（大正7，282a4-28） [↑](#footnote-ref-38)
39. 《大般若波羅蜜多經》卷452〈59 習近品〉：「^復次，善現！若菩薩摩訶薩已善修學布施波羅蜜多乃至般若波羅蜜多，……已善修學諸佛無上正等菩提。善現！是菩薩摩訶薩成就如是功德智慧，若於生死發起樂想，或說有樂，或於三界安住執著，必無是處。^^」（大正7，282b18-c3） [↑](#footnote-ref-39)
40. 《大智度論疏》卷24：

    ^「**助道、行助道法**」已下第三，明不退菩薩應當驗知也。當說。^^（卍新續藏46，902b7-8） [↑](#footnote-ref-40)
41. 《大般若波羅蜜多經》卷452〈59 習近品〉：

    ^復次，善現！若菩薩摩訶薩已善修行菩提分法、一切如來應正等覺及諸菩薩摩訶薩眾法，應試問：「若菩薩摩訶薩欲證無上正等菩提，云何修學菩提分法而不證空、無相、無願、無生、無滅、無作、無為、無性、實際，由不證故不得預流、一來、不還、阿羅漢果、獨覺菩提，而勤修學甚深般若波羅蜜多，常無所執？」^^（大正7，282c3-10） [↑](#footnote-ref-41)
42. 〔但應觀〕－【聖】【石】，但聖本、石本俱有「但應觀或本」五字傍註。（大正25，593d，n.10） [↑](#footnote-ref-42)
43. 《大般若波羅蜜多經》卷452〈59習近品〉：

    ^是菩薩摩訶薩得此問時，若作是答：「諸菩薩摩訶薩欲證無上正等菩提，但應思惟空、無相、無願、無生、無滅、無作、無為、無性、實際及餘一切菩提分法，不應修學。」^^（大正7，282c10-14） [↑](#footnote-ref-43)
44. 《大般若波羅蜜多經》卷452〈59 習近品〉：「^善現當知！是菩薩摩訶薩未蒙如來、應、正等覺授與無上正等菩提不退轉記。何以故？善現！是菩薩摩訶薩未能開示、記別、顯了住不退轉地菩薩摩訶薩修學法相。^^」（大正7，282c14-18） [↑](#footnote-ref-44)
45. （1）《大智度論》卷75〈57 燈炷品〉：

    ^「薄地」者，或須陀洹，或斯陀含，欲界九種煩惱分斷故。於菩薩，過阿鞞跋致地乃至未成佛，斷諸煩惱，餘氣亦薄。

    「離欲地」者，離欲界等貪欲諸煩惱，是名阿那含。於菩薩，離欲因緣故，得五神通。^^（大正25，586a11-15）

    （2）薄地 ― 過不退、未成佛，斷煩惱，薄餘習。― 諸煩惱薄。（印順法師，《大智度論筆記》〔B028〕p.168） [↑](#footnote-ref-45)
46. 相＝地【宮】【聖】【石】。（大正25，593d，n.12） [↑](#footnote-ref-46)
47. 《大般若波羅蜜多經》卷452〈59 習近品〉：

    ^善現！是菩薩摩訶薩得此問時，若作是答：「諸菩薩摩訶薩欲證無上正等菩提，應正思惟空、無相、無願、無生、無滅、無作、無為、無性、實際及餘一切菩提分法，亦應方便如先所說善巧修學而不作證。」善現當知！是菩薩摩訶薩，已蒙如來、應、正等覺授與無上正等菩提不退轉記。何以故？善現！是菩薩摩訶薩已能開示、記別、顯了住不退轉地菩薩摩訶薩修學法相。

    ……善現！若菩薩摩訶薩已能開示、記別、顯了住不退轉地菩薩摩訶薩修學法相，當知是菩薩摩訶薩已善修學六波羅蜜多及餘一切菩提分法，已入薄地，已如其餘住不退轉地菩薩摩訶薩開示、記別、顯了安住不退轉相。^^（大正7，282c18-283a7） [↑](#footnote-ref-47)
48. 《大般若波羅蜜多經》卷452〈59 習近品〉：

    ^爾時，善現白言：「世尊！頗有未得不退轉菩薩摩訶薩能作如是如實答不？」

    佛告善現：「有菩薩摩訶薩雖未得不退轉，而能於此作如實答。善現！是菩薩摩訶薩雖未得不退轉，而能修學六波羅蜜多**及**※餘一切菩提分法，已得成熟覺慧猛利，若聞、不聞能如實答如不退轉地菩薩摩訶薩。」^^（大正7，283a7-13）

    ※案：《大正藏》原作「有」，今依《高麗藏》作「及」（第4冊，14b18）。 [↑](#footnote-ref-48)
49. 《大智度論》卷76〈60 學空不證品〉：「^未得無生法忍名學地，得無生法忍名無學地。^^」（大正25，594c17-18） [↑](#footnote-ref-49)
50. 《大般若波羅蜜多經》卷452〈59 習近品〉：

    ^爾時，善現復白佛言：「多有菩薩摩訶薩修行無上正等菩提，少有能如實答如不退轉地菩薩摩訶薩已善修習地、未善修習地而安住故。」^^（大正7，283a13-16） [↑](#footnote-ref-50)
51. 〔行〕－【宋】【宮】。（大正25，593d，n.14） [↑](#footnote-ref-51)
52. （乾）＋慧【宋】【元】【明】【宮】。（大正25，593d，n.15） [↑](#footnote-ref-52)
53. 《大智度論疏》卷24：

    ^「**答曰**」已下，以初攢求為學，學已深達為入也。^^（卍新續藏46，902b14-15） [↑](#footnote-ref-53)
54. （1）勅＝勸【宋】【元】，明註曰「勅」，南藏作「勸」。（大正25，593d，n.17）

    （2）敕（^ㄔˋ^^）：1.誡飭，告誡。（《漢語大詞典》（七），p.457） [↑](#footnote-ref-54)
55. 〔道〕－【宋】【元】【明】【宮】【聖】【石】。（大正25，593d，n.18） [↑](#footnote-ref-55)
56. 〔可〕－【宋】【元】【明】【宮】。（大正25，593d，n.19） [↑](#footnote-ref-56)
57. 〔作〕－【宋】【元】【明】【宮】【聖】。（大正25，594d，n.1） [↑](#footnote-ref-57)
58. 菅（^ㄐㄧㄢ^^）：1.植物名。多年生草本，葉子細長而尖，花綠色。莖可作繩織履，莖葉之細者可以覆蓋屋頂。（《漢語大詞典》（九），p.452） [↑](#footnote-ref-58)
59. 急捉＝捉急【宋】【元】【明】【宮】。（大正25，594d，n.3） [↑](#footnote-ref-59)
60. 小乘淺入空故作證；大乘深入空［空亦復空］不作證。（印順法師，《大智度論筆記》［E022］p.321） [↑](#footnote-ref-60)
61. 《大智度論疏》卷24：

    ^「**不專心攝念**」已下，菩薩若攝心繫在空緣，則住於空不能出空。今不爾故，所以能出入隨意也。^^（卍新續藏46，902c4-6） [↑](#footnote-ref-61)
62. 〔中〕－【宋】【元】【明】【宮】。（大正25，594d，n.5） [↑](#footnote-ref-62)
63. 初入，慧不能自出，故不專注空。久學知空亦空，深觀空，心不亂，無妨。（印順法師，《大智度論筆記》〔E022〕p.321） [↑](#footnote-ref-63)
64. 虛空＝空虛【宋】【元】【明】【宮】。（大正25，594d，n.8） [↑](#footnote-ref-64)
65. 〔度〕－【宋】【元】【明】【宮】。（大正25，594d，n.10） [↑](#footnote-ref-65)
66. 《大正藏》原作「三解**解**」，今依《高麗藏》作「三解**脫**」（第14冊，1140a13）。 [↑](#footnote-ref-66)
67. 〔故〕－【宋】【元】【明】【宮】。（大正25，594d，n.11） [↑](#footnote-ref-67)
68. 欲觀空法，先生悲心；若直觀深法，或墮二乘、或墮邪見。（印順法師，《大智度論筆記》〔E022〕p.321） [↑](#footnote-ref-68)
69. 《大智度論疏》卷24：

    ^「**破四顛倒義**」已下，釋上第二別明三三昧所益、所治不同文也。^^（卍新續藏46，902c18-19） [↑](#footnote-ref-69)
70. 《正觀》（6），p.188：《大智度論》卷19（大正25，198c10-20）、卷31（大正25，285c25-287c24）、卷61（大正25，488c27-489a7）。 [↑](#footnote-ref-70)
71. 《大智度論疏》卷24：

    ^「**問曰：云何知**」已下，釋上第三不退菩薩應當驗知文也。當說。唯未得無生忍、得明利順忍，亦能爾答也。當一一說。^^（卍新續藏46，902c20-22） [↑](#footnote-ref-71)
72. 薄地：諸煩惱薄。（印順法師，《大智度論筆記》〔B028〕p.168） [↑](#footnote-ref-72)
73. 言＋（有）【宋】【元】【明】【宮】【聖】【石】。（大正25，594d，n.13） [↑](#footnote-ref-73)
74. !! ┌學───未得無生忍

    大乘學、無學 ┴無學──得無生忍　　　!!（印順法師，《大智度論筆記》〔B029〕p.169） [↑](#footnote-ref-74)
75. 惟＝唯【宋】【元】【明】【宮】【聖】【石】＊。（大正25，594d，n.16） [↑](#footnote-ref-75)
76. 懸（^ㄒㄩㄢˊ^^）：9.指相距遙遠。《魏書‧樂陵王胡兒傳》：“恆代路懸，舊都意重，故屈叔父遠臨此任”。16.先。參見“ 懸談 ”。（《漢語大詞典》（七），p.772） [↑](#footnote-ref-76)
77. 《大智度論疏》卷24：「^**第六十品**※釋論者，名為〈夢中不證品〉。何故次〈學空不證品〉後明於此品？不退菩薩乃至夢中尚不取證，何況晝日明白心學而當取證！故次此品後明此品也。^^」（卍新續藏46，902c23-903a1）

    ※第六十品＝釋夢中不証品第六十一。（卍新續藏46，902d，n.1）

    ※案：《大智度論疏》所說的「第六十品」，相當於《摩訶般若波羅蜜經》〈61 釋夢中不證品〉。 [↑](#footnote-ref-77)
78. 卷第七十七首【石】，（大智……一）十四字＝（大智論釋夢誓品第六十一上）十二字【宋】【宮】但上註一之下宮本有品字，（大智度論釋夢誓品第六十一上）十三字【元】，（釋夢誓本第六十一之上經作夢中品）十五字【明】，（摩訶般若波羅蜜夢中不證品第六十）十五字【聖】，（摩訶般若波羅蜜品第六十夢中不證品七十七）十九字【石】。（大正25，594d，n.21） [↑](#footnote-ref-78)
79. 《大智度論疏》卷24：

    ^「**佛告須菩提**」已下，就此品中大有三分：第一、明阿鞞跋致行類相貌，及非不退相，對挍而辨。第二、明脩學之來，須託善知識。第三、明波若體**扶**※脩學儀軌。

    就此初分之中，復有二別：第一、有八復次，明不退相貌。第二、從「**遠離六波羅蜜及方便力**」已下，明非不退相。今此初則是第一復次，明菩薩不但學三脫門而不取證，乃至夢中亦無貪證，名不退相也。^^（卍新續藏46，903a2-8）

    ※案：「扶」或作「相」。參見《大智度論疏》卷24：^「『**爾時須菩提**』已下，即是品之第三，明波若軆**相**脩學儀軌及校量功德等。」^^（卍新續藏46，904a14-15） [↑](#footnote-ref-79)
80. 嚮＝響【宋】【元】【明】【宮】。（大正25，594d，n.23） [↑](#footnote-ref-80)
81. 《大般若波羅蜜多經》卷452〈60 增上慢品〉：

    ^爾時，佛告具壽善現：「若菩薩摩訶薩乃至夢中，亦不愛樂稱讚聲聞及獨覺地，於三界法亦不起心愛樂稱讚，常觀諸法如夢、如響、如像、如幻、如陽焰、如光影、如變化事、如尋香城，雖如是觀察而不證實際，當知是菩薩有不退轉相。」^^（大正7，283a24-29） [↑](#footnote-ref-81)
82. 甄陀羅＝緊那羅【宋】【元】【明】【聖】【石】。（大正25，595d，n.1） [↑](#footnote-ref-82)
83. 他＋（佛）【宋】【元】【明】【宮】【聖】【石】。（大正25，595d，n.3） [↑](#footnote-ref-83)
84. 〔若〕－【宋】【元】【明】【宮】。（大正25，595d，n.4） [↑](#footnote-ref-84)
85. 級（^ㄐㄧˊ^^）：3.秦制，戰爭中斬敵首一，賜爵一級，稱為首級。4.指所斬之首。（《漢語大詞典》（九），p.725） [↑](#footnote-ref-85)
86. 《大般若波羅蜜多經》卷452〈60 增上慢品〉：

    ^復次，善現！若菩薩摩訶薩夢見狂賊破壞村城，或見火起焚燒聚落，或見師子、虎狼、猛獸、毒蛇、惡蝎欲來害身，或見怨家欲斬其首，或見父母、兄弟、姊妹、妻子、親友臨當命終，或見自身寒熱飢渴及餘苦事之所逼惱。見如是等可怖畏事，不驚不懼亦不憂惱，從夢覺已即能思惟：「三界非真，皆如夢見，我證無上正等覺時，當為有情說三界法一切虛妄，皆如夢境，令諸有情不生執著。」當知是菩薩有不退轉相。^^（大正7，283b9-18） [↑](#footnote-ref-86)
87. （1）《放光般若經》卷14〈62 阿惟越致相品〉：

    ^菩薩若見泥犁、薜荔、禽獸三惡趣中諸勤苦者，當發願言：「我當成阿惟三佛時，使我國中無有三惡趣。」何以故？夢中所有及一切諸法，一法無有二，當知是為阿惟越致相。^^（大正8，96a2-5）

    （2）《大般若波羅蜜多經》卷452〈60 增上慢品〉：

    ^若菩薩摩訶薩乃至夢中見有地獄、傍生、鬼界諸有情類，便作是念：「我當精勤修菩薩行，速趣無上正等菩提，我佛土中無有地獄、傍生、鬼界惡趣之名。」**從夢覺已，亦作是念**。善現！當知是菩薩摩訶薩當作佛時，彼佛土中定無惡趣。所以者何？**若夢、若覺，諸法無二無二分故**。當知是菩薩有不退轉相。^^（大正7，283b19-25） [↑](#footnote-ref-87)
88. 滅即＝即滅【宋】【元】【明】【宮】【聖】【石】。（大正25，595d，n.5） [↑](#footnote-ref-88)
89. 置：3.廢棄，捨棄。4.擱置，放下。（《漢語大詞典》（八），p.1024） [↑](#footnote-ref-89)
90. （1）《放光般若經》卷14〈62 阿惟越致相品〉：「^若是火焰燒一家至一家，燒一里至一里，或燒一家不燒一家，或燒一里不燒一里，中有為火所燒者，當知被燒家人斷法所致，皆是斷法餘殃。從是以來，斷法餘殃悉畢，是為罪滅福生。是為阿惟越致相。^^」（大正8，96a11-15）

    （2）《大般若波羅蜜多經》卷452〈60 增上慢品〉：

    ^復次，善現！若菩薩摩訶薩覺時見火燒諸城邑或燒聚落，便作是念：「我在夢中或在覺位，曾見自有不退轉相。若我所見定是實有，必獲無上正等菩提，願此大火即時頓滅，變為清涼。」是菩薩摩訶薩發此誓願誠諦言已，**爾時大火不為頓滅，然燒一家越置一家，復燒一家或燒一巷，越置一巷復燒一巷，如是展轉，其火乃滅**，是菩薩摩訶薩應自了知決定已得不退轉記。然被燒者，由彼有情造作增長壞正法業，彼由此業先墮惡趣，無量劫中受正苦果，今生人趣受彼餘殃；或由此業當墮惡趣，經無量劫受正苦果，今在人趣先現少殃。^^（大正7，283c10-22） [↑](#footnote-ref-90)
91. 持：10.挾制。（《漢語大詞典》（六），p.547） [↑](#footnote-ref-91)
92. 審＝當【聖】，但傍註有「審或本」三字。（大正25，595d，n.9） [↑](#footnote-ref-92)
93. 《大智度論疏》卷24：

    ^「**遠離六波羅蜜及方便力**」已下，初分中第二、明非不退相。上明是不退相即是佛事，今明非不退相即是魔事也。當一一說。^^（卍新續藏46，903a17-19） [↑](#footnote-ref-93)
94. 嬈（^ㄖㄠˇ^^）：煩擾，擾亂。（《漢語大詞典》（四），p.407） [↑](#footnote-ref-94)
95. （1）恃＝持【聖】。（大正25，595d，n.10）

    （2）恃（^ㄕˋ^^）：1.依賴，憑藉。3.持。（《漢語大詞典》（七），p.511） [↑](#footnote-ref-95)
96. 證：2.驗證，證實。3.憑證，證據。（《漢語大詞典》（十一），p.429） [↑](#footnote-ref-96)
97. 蔑（^ㄇㄧㄝˋ^^）：2.輕視，侮慢。（《漢語大詞典》（九），p.536） [↑](#footnote-ref-97)
98. 《大般若波羅蜜多經》卷452〈60 增上慢品〉：

    ^是菩薩摩訶薩見此事已，歡喜踊躍作是念言：「非人今去是吾威力！所以者何？非人隨我所發誓願，即便放此男子、女人無別緣故。」是菩薩摩訶薩不能覺知惡魔所作，謂是己力，妄生歡喜，恃此輕弄諸餘菩薩言：「我已從過去諸佛受得無上正等菩提不退轉記，所發誓願皆不唐捐。汝等未蒙諸佛授記，不應學我發誠諦言；設有要**期**※，必空無果。」是菩薩摩訶薩輕弄毀呰諸菩薩故，妄恃少能，於諸功德生長多種增上慢故，遠離無上正等菩提，不能證得一切智智。是菩薩摩訶薩以無善巧方便力故，生長多品增上慢故，輕蔑毀呰諸菩薩故，雖勤精進而墮聲聞或獨覺地。^^（大正7，284b5-18）

    ※案：《大正藏》原作「斯」，今依《高麗藏》作「期」（第4冊，16b22）。 [↑](#footnote-ref-98)
99. 卒暴：急促，緊迫。（《漢語大詞典》（一），p.878） [↑](#footnote-ref-99)
100. 他＝而【元】【明】。（大正25，595d，n.12） [↑](#footnote-ref-100)
101. （1）《大般若波羅蜜多經卷》卷453〈60 增上慢品〉：「^或好廉儉，不塗其足。^^」（大正7，284c26）

     （2）《大智度論疏》卷24：「^不塗足非是頭陀法，但是省事法，故說之耳。^^」（卍新續藏46，903a19-20） [↑](#footnote-ref-101)
102. 姓＝性【宋】【宮】。（大正25，595d，n.14） [↑](#footnote-ref-102)
103. 慢憍＝憍慢【宋】【元】【明】【宮】。（大正25，595d，n.15） [↑](#footnote-ref-103)
104. 被服：穿著。（《漢語大詞典》（九），p.57） [↑](#footnote-ref-104)
105. 〔惡〕－【宋】【元】【明】【宮】。（大正25，596d，n.1） [↑](#footnote-ref-105)
106. 《大般若波羅蜜多經》卷453〈60 增上慢品〉：「^善現！如我所說，實得不退轉菩薩摩訶薩諸行、狀、相，是菩薩摩訶薩實皆非有。善現當知！是菩薩摩訶薩魔所執持，為魔所嬈不得自在。所以者何？是菩薩摩訶薩於得不退轉菩薩摩訶薩諸行、狀、相實皆未有，但聞惡魔矯說其德及名字等，生增上慢，凌**蔑**※毀罵諸餘菩薩。^^」（大正7，285a17-23）

     ※案：《大正藏》原作「懱」，今依《高麗藏》作「蔑」（第4冊，17c12）。 [↑](#footnote-ref-106)
107. 魔＋（事）【宋】【元】【明】。（大正25，596d，n.2） [↑](#footnote-ref-107)
108. 〔時〕－【宋】【元】【明】【宮】。（大正25，596d，n.3） [↑](#footnote-ref-108)
109. 《大般若波羅蜜多經》卷453〈60 增上慢品〉：

     ^復次，善現！有菩薩摩訶薩魔所執持，為魔所嬈，但聞虛名而生憍慢。所以者何？是菩薩摩訶薩先未修學布施波羅蜜多乃至般若波羅蜜多，……先未修學一切菩薩摩訶薩行、諸佛無上正等菩提，由是因緣令魔得便。是菩薩摩訶薩不能了知四魔行相，由此因緣令魔得便。

     是菩薩摩訶薩不了知色、受、想、行、識，……不了知一切智、道相智、一切相智，亦**不了知有情諸法名字實相所謂無相**。由此因緣令魔得便，方便化作種種形像，語此菩薩摩訶薩言：「汝所修行願行已滿，當證無上正等菩提，汝成佛時當得如是殊勝功德尊貴名號！」謂彼惡魔知此菩薩長夜思願：「我成佛時，當得如是功德名號！」隨其思願而記說之。^^（大正7，285a25-c5） [↑](#footnote-ref-109)
110. 《大般若波羅蜜多經》卷453〈60 增上慢品〉：

     ^時此菩薩遠離般若波羅蜜多，無方便善巧故，聞魔記說，作是念言：「奇哉！此人為我記說當得成佛功德名號，與我長夜思願相應。由此故知過去諸佛必已授我大菩提記，我於無上正等菩提決定當得不復退轉，我成佛時必定當得如是功德尊重名號。」是菩薩摩訶薩如是惡魔、或魔眷屬、或魔所使諸沙門等記說當來成佛名號，如是如是憍慢轉增：「我於未來定當作佛，獲得如是功德名號，諸餘菩薩無與我等。」^^（大正7，285c5-14） [↑](#footnote-ref-110)
111. 《大般若波羅蜜多經》卷453〈60 增上慢品〉：「^善現當知！如我所說，已得不退轉菩薩摩訶薩諸行、狀、相，此菩薩摩訶薩皆未成就，但聞魔說**成佛虛名**，便生憍慢，輕弄毀蔑諸餘菩薩摩訶薩眾。善現當知！是菩薩摩訶薩由起憍慢，輕弄毀蔑諸餘菩薩摩訶薩故，遠離無上正等菩提。^^」（大正7，285c15-20） [↑](#footnote-ref-111)
112. 〔若〕－【宋】【元】【明】【宮】。（大正25，596d，n.5） [↑](#footnote-ref-112)
113. 若＋（即是身悔過）【聖】【石】。（大正25，596d，n.6） [↑](#footnote-ref-113)
114. 《大般若波羅蜜多經》卷453〈60 增上慢品〉：「^善現當知！是菩薩摩訶薩遠離般若波羅蜜多，無方便善巧故，棄善友故，常為惡友所攝受故，當墮聲聞或獨覺地。

     善現當知！是菩薩摩訶薩或有此身還得正念，至心悔過捨憍慢心，數數親近真勝善友。彼雖流轉生死多時，而後還依甚深般若波羅蜜多方便善巧漸次修學，當證無上正等菩提。^^」（大正7，285c20-26） [↑](#footnote-ref-114)
115. （1）《大般若波羅蜜多經》卷453〈60 增上慢品〉：「^善現當知！是菩薩摩訶薩若有此身不得正念，不能悔過，不捨慢心，不樂親近真勝善友，彼定流轉生死多時，後雖精進修諸善業，而墮聲聞或獨覺地。^^」（大正7，285c27-286a1）

     （2）《大智度論疏》卷24：「^此中起增上慢退墮二地者，多是輕毛；若凡夫起之，則墮地獄也。^^」（卍新續藏46，903a20-21） [↑](#footnote-ref-115)
116. 山澤：1.山林與川澤。2.泛指山野。（《漢語大詞典》（三），p.795） [↑](#footnote-ref-116)
117. 曠遠：1.猶遠離。2.遼闊。（《漢語大詞典》（五），p.846） [↑](#footnote-ref-117)
118. 言＝告【宋】【元】【明】【宮】【聖】【石】。（大正25，596d，n.8） [↑](#footnote-ref-118)
119. 《大般若波羅蜜多經》卷453〈60 增上慢品〉：

     ^佛告善現：「諸菩薩摩訶薩若居山林、空澤、曠野阿練若處，若住城邑、聚落、王都喧雜之處，但能遠離煩惱惡業及諸聲聞、獨覺作意，勤修般若波羅蜜多，及修諸餘殊勝功德，是名菩薩真遠離行。此遠離行一切如來、應、正等覺共所稱讚，諸佛世尊共所開許，諸菩薩眾常應修學，若晝若夜應正思惟，精進修行此遠離法，是名菩薩修遠離行。此遠離行不雜聲聞、獨覺作意，不雜一切煩惱惡業，離諸喧雜，畢竟清淨，令諸菩薩速證無上正等菩提，利樂有情常無斷盡。」^^（大正7，286a23-b4） [↑](#footnote-ref-119)
120. 憒鬧：混亂喧鬧。（《漢語大詞典》（七），p.737） [↑](#footnote-ref-120)
121. 《大般若波羅蜜多經》卷453〈60 增上慢品〉：「^惡魔所讚隱於山林、空澤、曠野阿練若處，棄勝臥具宴坐思惟，非諸菩薩真遠離行。所以者何？彼遠離行猶有喧雜，謂彼或雜惡業煩惱，或雜聲聞、獨覺作意，於深般若波羅蜜多不能精勤信受修學，不能圓滿一切智智。^^」（大正7，286b4-9） [↑](#footnote-ref-121)
122. 〔清〕－【宋】【元】【明】【宮】。（大正25，596d，n.11） [↑](#footnote-ref-122)
123. 〔心〕－【宋】【元】【明】【宮】。（大正25，596d，n.12） [↑](#footnote-ref-123)
124. 〔遠〕－【宋】【元】【明】【宮】。（大正25，596d，n.13） [↑](#footnote-ref-124)
125. （1）絕：13.副詞。極，最。（《漢語大詞典》（九），p.833）

     （2）曠：2.空曠，開闊。3.指廣大，寬廣。10.遙遠。14.荒涼，荒蕪。（《漢語大詞典》（五），p.842） [↑](#footnote-ref-125)
126. 〔法〕－【宋】【元】【明】【宮】。（大正25，596d，n.14） [↑](#footnote-ref-126)
127. 《大般若波羅蜜多經》卷453〈60 增上慢品〉：「^善現當知！是菩薩摩訶薩遠離般若波羅蜜多，無方便善巧故，雖居曠野百踰繕那，其中絕無諸惡禽獸、蛇蝎、盜賊，唯有鬼神、羅剎娑等遊止其中──彼住如是阿練若處，設經一年、或五、或十、或復乃至百千俱胝，若過是數，修遠離行，而不了知真遠離行──謂諸菩薩摩訶薩眾雖居憒閙而心寂靜，遠離種種煩惱惡業及諸聲聞、獨覺作意，發趣無上正等菩提。**是諸菩薩雖居曠野經歷多時，而雜聲聞、獨覺作意，於彼二地深生樂著，依二地法修遠離行，復於此行深生躭染。**善現！當知彼雖如是修遠離行，而不稱順諸如來心。^^」（大正7，286b27-c10） [↑](#footnote-ref-127)
128. 《大般若波羅蜜多經》卷453〈60 增上慢品〉：「^善現當知！我所稱讚諸菩薩摩訶薩真遠離行，是菩薩摩訶薩都不成就，彼於真勝遠離行中亦不見有相似行相。所以者何？彼於菩薩真遠離行不生愛樂，但樂勤修聲聞、獨覺空遠離行。^^」（大正7，286c10-15） [↑](#footnote-ref-128)
129. 輕易：1.輕視，簡慢。（《漢語大詞典》（九），p.1262） [↑](#footnote-ref-129)
130. 《翻梵語》卷3：

     ^旃陀羅，舊譯曰：「又云旃荼羅，謂瞋，亦云惡。」持律者云「下賤惡人」，聲論者云「外國音」，應云旃陀羅，翻為惡人。旃陀羅謂是屠殺惡人，加此屠肉五兵等類。^^（大正54，1006b29-c3） [↑](#footnote-ref-130)
131. 《大般若波羅蜜多經》卷453〈60 增上慢品〉：「^善現當知！是諸菩薩於餘菩薩摩訶薩眾為旃茶羅，染污菩薩摩訶薩眾。雖似菩薩摩訶薩相，而是天上、人中大賊，誑惑天、人、阿素洛等，其身雖服沙門法衣，而心常懷盜賊意樂。諸有發趣菩薩乘者，不應親近恭敬供養、尊重讚歎如是惡人。何以故？當知是人懷增上慢，外似菩薩、內多煩惱。是故，善現！若菩薩摩訶薩真實不捨一切智智、不捨無上正等菩提，深心欲求一切智智、欲證無上正等菩提，普為利樂諸有情者，不應親近恭敬供養、尊重讚歎如是惡人。^^」（大正7，287a8-18） [↑](#footnote-ref-131)
132. （1）免＝勉【宋】【元】【明】【宮】【石】。（大正25，596d，n.16）

     （2）自免：1.求得脫身，自求避災免患。（《漢語大詞典》（八），p.1315） [↑](#footnote-ref-132)
133. 出：20.捨棄，除去，丟掉。21.脫離，釋放，開脫。（《漢語大詞典》（二），p.472） [↑](#footnote-ref-133)
134. 《大般若波羅蜜多經》卷453〈60 增上慢品〉：

     ^善現當知！諸菩薩摩訶薩應常精進修自事業，遠離生死，不著三界，於彼惡賊旃茶羅人，常應發生慈、悲、喜、捨，應作是念：「我不應起如彼惡人所起過患，設當失念如彼暫起，即應覺知令速除滅。」是故菩薩摩訶薩眾欲證無上正等菩提，當善覺知諸惡魔事，應勤精進遠離除滅如彼菩薩所起過患，勤求無上正等菩提。^^（大正7，287a18-25） [↑](#footnote-ref-134)
135. 《大智度論疏》卷24：

     ^「**當親近、恭敬、供養善知識**」已下，品之第二，明脩學之來必須託善友。就此中，論主云有二：第一、明三乘聖人等為**人善知識**，六度及實際等屬**法善知識**。^^（卍新續藏46，903a23-b1） [↑](#footnote-ref-135)
136. 《大般若波羅蜜多經》卷453〈60 增上慢品〉：

     ^佛告善現：「一切如來、應、正等覺是諸菩薩真善知識，一切菩薩摩訶薩眾亦是菩薩真善知識。諸有聲聞及餘善士，能為菩薩摩訶薩眾宣說開示，分別顯了布施、淨戒、安忍、精進、靜慮、般若波羅蜜多相應義趣令易解者，亦是菩薩真善知識。」^^（大正7，287a29-b5） [↑](#footnote-ref-136)
137. 《大般若波羅蜜多經》卷453〈60 增上慢品〉：「^復次，善現！布施波羅蜜多乃至般若波羅蜜多，與諸菩薩摩訶薩眾為師為導，為明為炬，為燈為照，為解為覺，為智為慧，為救為護，為舍為宅，為洲為渚，為歸為趣，為父為母。^^」（大正7，287b24-28） [↑](#footnote-ref-137)
138. 蜜＋（及）【宋】【元】【明】【宮】【聖】【石】。（大正25，597d，n.1） [↑](#footnote-ref-138)
139. 《大般若波羅蜜多經》卷453〈60 增上慢品〉：「^是故，善現！諸菩薩摩訶薩欲得不隨他語行、欲得不依他語住、欲斷一切有情疑、欲滿一切有情願、欲嚴淨佛土、欲成熟有情，應學般若波羅蜜多。何以故？善現！於此般若波羅蜜多甚深經中，廣說菩薩摩訶薩眾所應學法，一切菩薩摩訶薩眾皆於其中應勤修學。^^」（大正7，288b26-c3） [↑](#footnote-ref-139)
140. 《正觀》（6），p.188：參見《大智度論》〈55 阿鞞跋致品〉、〈56 轉不轉品〉。 [↑](#footnote-ref-140)
141. 所說般若義，皆是阿鞞跋致相。（印順法師，《大智度論筆記》〔E022〕p.321） [↑](#footnote-ref-141)
142. 言＝亦【宋】【元】【明】【宮】。（大正25，597d，n.5） [↑](#footnote-ref-142)
143. 得＋（受）【聖】【石】＊。（大正25，597d，n.6） [↑](#footnote-ref-143)
144. 《正觀》（6），p.189：《大智度論》卷76〈62 學空不證品〉（大正25，593c8-18）。 [↑](#footnote-ref-144)
145. （1）未＝末【宋】【元】【明】【宮】。（大正25，597d，n.11）

     （2）案：《大正藏》原作「未」（大正25，597b2），今依【宋】【元】【明】【宮】作「末」。 [↑](#footnote-ref-145)
146. !! ┌有未得記 ┌具足受記因緣──知實相、具六度

     阿鞞跋致 ┤ ┌不現前授記 ┴未具足受記因緣──知實相、得般若分、未具餘五

     └有已得記 ┴現前授記 !!（印順法師，《大智度論筆記》［B029］p.169）

     ┌有於佛前授記

     ┌生死肉身 ┴有不於佛前授記

     阿鞞跋致 ┴法性生身 （印順法師，《大智度論筆記》〔B027〕p.165） [↑](#footnote-ref-146)
147. 〔相〕－【宋】【宮】【聖】【石】。（大正25，597d，n.14） [↑](#footnote-ref-147)
148. 菩薩二處退。（印順法師，《大智度論筆記》〔E022〕p.321） [↑](#footnote-ref-148)
149. 佛秘密法：法身佛事。（印順法師，《大智度論筆記》〔E016〕p.313） [↑](#footnote-ref-149)
150. 折：9.毀掉，減損。（《漢語大詞典》（六），p.374） [↑](#footnote-ref-150)
151. 薄：2.少，薄弱。10.減輕，減損。（《漢語大詞典》（九），p.572） [↑](#footnote-ref-151)
152. 即時＝時即【宋】【元】【明】【宮】。（大正25，597d，n.19） [↑](#footnote-ref-152)
153. 集＝習【宋】【元】【明】【宮】。（大正25，597d，n.21） [↑](#footnote-ref-153)
154. 生＝上【宋】【宮】。（大正25，597d，n.22） [↑](#footnote-ref-154)
155. 《大智度論疏》卷24：

     ^「**有菩薩未得無生法忍**」已下，釋上初分中第二非不退相經文也。當一一說。^^（卍新續藏46，903c16-17） [↑](#footnote-ref-155)
156. 此「呪」即指菩薩所作之咒願，如《摩訶般若波羅蜜經》卷18〈61 夢誓品〉說：「^菩薩作是誓：『若我實從諸佛受記者，是非人當去。』^^」（大正8，352b14-15） [↑](#footnote-ref-156)
157. 失＝去【宋】【元】【明】。（大正25，597d，n.23） [↑](#footnote-ref-157)
158. 字名＝名字【宋】【元】【明】【宮】。（大正25，597d，n.25） [↑](#footnote-ref-158)
159. 叵（^ㄆㄛˇ^^）：1.不，不可。（《漢語大詞典》（一），p.957） [↑](#footnote-ref-159)
160. （1）!! ┌不　悔──受罪畢，墮小

     輕餘菩薩 ┴即世悔──受罪畢，還依大出!!（印順法師，《大智度論筆記》〔B029〕p.169）

     （2）退大取小，不得作佛。（印順法師，《大智度論筆記》〔E016〕p.313） [↑](#footnote-ref-160)
161. （1）莂（^ㄅㄧㄝˊ^^）：佛家文體。《康熙字典，艸部》：“佛家作詩曰偈，作文曰莂。”（《漢語大字典》（五），p.3219）

     （2）記莂：見「記別」。（《漢語大詞典》（十一），p.61）

     （3）記別：亦作「記莂」。指佛為弟子預記死後生處及未來成佛因果、國名、佛名等事。《菩薩處胎經‧諸佛行齊無差別品》：“佛復告菩薩摩訶薩：汝等欲見如來神力化不思議道，法性純熟，無男無女，善權義說，受女人身，無佛記別，魔釋梵王無真實相，汝等欲知此四眾者受別成佛乎？”（《漢語大詞典》（十一），p.60） [↑](#footnote-ref-161)
162. 參見《正觀》（6），p.189：《摩訶般若波羅蜜經》卷11〈41 信毀品〉（大正8，304c）；《放光般若經》卷9〈42 泥犁品〉（大正8，63a）；《大般若波羅蜜多經》卷435〈39 地獄品〉（大正7，187c）；《道行般若經》卷3〈5 泥犁品〉（大正8，441b）；《大明度經》卷3〈6 地獄品〉（大正8，488a）；《摩訶般若鈔經》卷3〈5 地獄品〉（大正8，523a）；《小品般若經》卷3〈8 泥犁品〉（大正8，550c）。 [↑](#footnote-ref-162)
163. 遠＋（離）【宋】【元】【明】【宮】。（大正25，598d，n.1） [↑](#footnote-ref-163)
164. 參見《中阿含經》卷58（211經）：

     ^復問曰：「賢者拘絺羅！幾因幾緣生正見耶？

     尊者大拘絺羅答曰：「二因二緣而生正見。云何為二？一者從他聞，二者內自思惟。是謂二因二緣而生正見。」^^（大正1，790c28-791a1-3） [↑](#footnote-ref-164)
165. 《大智度論》卷12〈1 序品〉：

     ^問曰：云何名不到彼岸？答曰：譬如渡河未到而還，名為不到彼岸。如舍利弗於六十劫中行菩薩道，欲渡布施河。時有乞人來乞其眼，舍利弗言：「眼無所任，何以索之？若須我身及財物者，當以相與！」答言：「不須汝身及以財物，唯欲得眼。若汝實行檀者，以眼見與！」爾時，舍利弗出一眼與之。乞者得眼，於舍利弗前嗅之嫌臭，唾而棄地，又以腳蹋。舍利弗思惟言：「如此弊人等，難可度也！眼實無用而強索之，既得而棄，又以腳蹋，何弊之甚！如此人輩，不可度也。不如自調，早脫生死。」思惟是已，於菩薩道退，迴向小乘，是名不到彼岸。若能直進不退，成辦佛道，名到彼岸。^^（大正25，145a17-b1） [↑](#footnote-ref-165)
166. 〔諸〕－【宋】【元】【明】【宮】。（大正25，598d，n.5） [↑](#footnote-ref-166)
167. 退大小乘，能為說大。（印順法師，《大智度論筆記》〔E022〕p.321） [↑](#footnote-ref-167)
168. （1）《中阿含經》卷43〈2 根本分別品〉（大正01，703a-c11）。

     （2）《阿毘達磨大毘婆沙論》卷179：「^云何無諍行？乃至廣說。問：何故作此論？答：為欲分別契經義故，如契經說：我弟子中善現苾芻住無諍行第一。^^」（大正27，898a13-15）

     （3）《大智度論》卷11〈1 序品〉：「^舍利弗佛弟子中智慧第一，須菩提於弟子中得無諍三昧最第一。無諍三昧相，常觀眾生不令心惱，多行憐愍。諸菩薩者，弘大誓願以度眾生，憐愍相同，是故命說。」^^（大正25，136c26-29） [↑](#footnote-ref-168)
169. （1）《增壹阿含經》卷44〈十不善品〉：

     ^世尊告迦葉曰：「吾今年已衰耗，年向八十餘。然今如來有四大聲聞堪任遊化，智慧無盡、眾德具足。云何為四？所謂大迦葉比丘、君屠鉢漢比丘、賓頭盧比丘、羅云比丘。汝等四大聲聞要不般涅槃；須吾法沒盡，然後乃當般涅槃。大迦葉亦不應般涅槃，要須彌勒出現世間。所以然者？彌勒所化弟子盡是釋迦文佛弟子，由我遺化得盡有漏。」摩竭國界毘提村中，大迦葉於彼山中住；又，彌勒如來將無數千人眾前後圍遶，往至此山中，遂蒙佛恩，諸鬼神當與開門，使得見迦葉禪窟。

     是時，彌勒伸右手指示迦葉，告諸人民：「過去久遠釋迦文佛弟子，名曰迦葉，今日現在，頭陀苦行最為第一。」是時，諸人民見已，歎未曾有，無數百千眾生諸塵垢盡，得法眼淨。^^（大正2，788c28-789a17）

     （2）另參見《根本說一切有部毘奈耶雜事》卷40（大正24，409a14-19）；《大智度論》卷3〈1 序品〉（大正25，78c7-79a28），《大智度論》卷64〈43 無作實相品〉（大正25，514a24-b11）。

     （3）摩訶迦葉：入滅待彌勒出。（印順法師，《大智度論筆記》〔H023〕p.416） [↑](#footnote-ref-169)
170. 《大智度論》卷53〈26 無生品〉：「^此中佛說遠道，所謂六波羅蜜菩薩道也；近道，所謂三十七品菩提道也。六波羅蜜中布施、持戒等雜，故遠；三十七品但有禪定、智慧，故近。六波羅蜜有世間、出世間，雜，故遠；三十七品、三解脫門等乃至大慈大悲，畢竟清淨，故近。^^」（大正25，440c16-21） [↑](#footnote-ref-170)
171. 《大智度論疏》卷24：「^波若如日，禪如月也。^^」（卍新續藏46，904a9） [↑](#footnote-ref-171)
172. !! ┌開菩薩道──六度…………………………施戒等雜故遠……有世出世故遠

     開道 ┴開 佛 道**──**三十七品（無得方便）……但有定慧故近……畢竟清淨故近

     !!（印順法師，《大智度論筆記》〔B017〕p.142） [↑](#footnote-ref-172)
173. 如是＝是如【宋】【元】【明】【宮】【聖】。（大正25，598d，n.6） [↑](#footnote-ref-173)
174. 《正觀》（6），p.189：參見《大智度論》卷71（大正25，559a11-b21）、卷62（大正25，497c3-18）。又參見：

     （1）《摩訶般若波羅蜜經》卷11〈40 照明品〉（大正8，302a19-b3）、卷15〈52 知識品〉（大正8，331c24-332c26）、卷19〈63 等學品〉（大正8，358a15-20）、卷19〈65 度空品〉（大正8，361a16-20）。

     （2）《放光般若經》卷9〈41 照明品〉（大正8，61a9-18）、卷12〈53 隨真知識品〉（大正8，81c15-82b15）、卷14〈64 問等學品〉（大正8，101a26-b3）、卷15〈66 牢固品〉（大正8，103b27-c1）。 [↑](#footnote-ref-174)
175. 六度：父母。（印順法師，《大智度論筆記》〔E007〕p.298） [↑](#footnote-ref-175)
176. 參見《正觀》（6），p.190：《大智度論》卷66（大正25，526c28-527a）。 [↑](#footnote-ref-176)
177. 〔般若〕－【宋】【元】【明】【宮】。（大正25，598d，n.7） [↑](#footnote-ref-177)