`2666`慧日佛學班第13期／福嚴推廣教育班第24期

**《大智度論》卷92**

**〈<品 n="82" t="淨佛國土品">釋淨佛國**[[1]](#footnote-1)**土品**[[2]](#footnote-2)**第八十二**[[3]](#footnote-3)**</品>〉**[[4]](#footnote-4)

**（大正25，705b18-709b12）**

釋厚觀（2013.01.12）

^【**經**】[[5]](#footnote-5)

^**$$壹、以方便力故具足菩薩道，能得佛道、度眾生**^^（承上卷91〈81 釋照明品〉）

^$$**貳、明二種要行：成就眾生，淨佛國土**^^（承上卷91〈81 釋照明品〉）

^$$**（壹）略明**^^（承上卷91〈81 釋照明品〉）

^$$**（貳）廣明**^^（承上卷91〈81 釋照明品〉）

^$$**一、成就眾生**^^（承上卷91〈81 釋照明品〉）

^$$**（一）正明成就眾生**^^（承上卷91〈81 釋照明品〉）

$**（二）菩薩自住勝道，教眾生無住，共證菩提**[[6]](#footnote-6)

**$1、菩薩自住勝道**

**$（1）明菩薩所行道**

**$A、須菩提心念**

爾時，須菩提作是念：「何等是菩薩摩訶薩道？菩薩住是道，能作如是大[[7]](#footnote-7)莊嚴[[8]](#footnote-8)？」

**$B、佛答**

**$（A）生身菩薩所行**

佛知須菩提心所念，告須菩提：「六波羅蜜是菩薩摩訶薩道，三十七助道法是菩薩摩訶薩道，十八空是菩薩摩訶薩道，八背捨[[9]](#footnote-9)、九次第定是菩薩摩訶薩道，佛十力乃至十八不共法是菩薩摩訶薩道。

**$`2667`（B）法身菩薩所行**

一切法亦是菩薩摩訶薩道。（705c）

須菩提！於汝意云何？頗[[10]](#footnote-10)有法菩薩所不學能得阿耨多羅三藐三菩提不？須菩提！無有法菩薩所不應學者。

何以故？菩薩不學一切法，不能得一切種智。」

**$（2）菩薩住空無戲論道，為眾生故分別諸法**

**$A、須菩提問**

須菩提白佛言：「世尊！若一切法空，云何言『菩薩學一切法』？將無世尊無戲論中作戲論耶？所謂是此、是彼，是世間法、是出世間法，是有漏法[[11]](#footnote-11)、是無漏法，是有為法、是無為法，是凡夫人法、是阿羅漢法、是[[12]](#footnote-12)辟支佛法、是佛法！」[[13]](#footnote-13)

**$B、佛答**

**$（A）述成：以諸法空故，能得無上道**

佛告須菩提：「如是！如是！一切法實空。

須菩提！若一切法不空者[[14]](#footnote-14)，菩薩摩訶薩不能[[15]](#footnote-15)得阿耨多羅三藐三菩提。

須菩提！今一切法實空故，菩薩摩訶薩能得阿耨多羅三藐三菩提。[[16]](#footnote-16)

**$（B）釋義：眾生不知空故，菩薩巧為說**

須菩提！如汝所言，若一切法空，將無佛於無戲論中作戲論：分別此彼，是世間法、是出世間法，乃至是佛法？

須菩提！若世間眾生知一切法空，菩薩摩訶薩不學一切法、得一切種智。

須菩提！今眾生實不知一切法空，以是故，菩薩摩訶薩得阿耨多羅三藐三菩提已，分別諸法為眾生說。

**$2、菩薩照明勝妙道**

**$（1）由因緣和合，有名字諸法**

須菩提！於是菩薩道，從初已來，[[17]](#footnote-17)應如是思惟：『一切諸法中定性不可得，但從`2668`和合因緣起法故有名字諸法。[[18]](#footnote-18)

**$（2）明諸法性空無所著**

我當思惟諸法實性無所著──若六波羅蜜性、若三十七助道法、若須陀洹果乃至阿羅漢果、若辟支佛道、若阿耨多羅三藐三菩提。

何以故？一切法[[19]](#footnote-19)、一切法性空，空不著空，空亦不可得，何況空中有著！』[[20]](#footnote-20)

**$3、悲濟眾生無住著**

**$（1）學一切法，觀眾生心行**

須菩提！菩薩摩訶薩如是思惟，[[21]](#footnote-21)不著一切法而學一切法。

住是學中，觀眾生心行──是眾生心在何處行？知眾生虛妄不實中行。

是時，菩薩作（706a）是念：『是眾生著不實虛妄法，易度耳[[22]](#footnote-22)！』[[23]](#footnote-23)

**$（2）教化眾生莫執著，自亦無住著**

**$A、方便示導眾生行菩薩道亦莫執著**

是時，菩薩摩訶薩住般若波羅蜜時[[24]](#footnote-24)，以方便力故，如是教化言：『汝諸眾生！當行布施，可得饒財[[25]](#footnote-25)，亦莫恃[[26]](#footnote-26)布施果報[[27]](#footnote-27)而自高[[28]](#footnote-28)。何以故？是中無堅實法。持戒、禪定、智慧，亦如是。諸眾生！行是法，可得須陀洹果乃至阿羅漢果、辟支佛道、佛道──莫念有是法！』如是教化，行菩薩道而無所著，是中無有堅實故。[[29]](#footnote-29)

**$`2669`B、行道得果亦不住**

**$（A）正明**

若如是教化，是[[30]](#footnote-30)名行菩薩道，於諸法無所著故。何以故？一切法無所[[31]](#footnote-31)著相，以性無故、性空故。[[32]](#footnote-32)

須菩提！是菩薩摩訶薩如是行菩薩道時，無所住。是菩薩用不住法故，行檀波羅蜜亦不住是中，行尸羅波羅蜜亦不住是中，行羼提波羅蜜亦不住是中，行毘梨耶波羅蜜亦不住是中，行禪波羅蜜亦不住是中，行般若波羅蜜亦不住是中。[[33]](#footnote-33)

行初禪亦不住是中。何以故？是初禪初禪相空，行禪者亦空，所用法亦空；第二、第三、第四禪亦如是。慈悲喜捨、四無色定、八背捨、九次第定亦如是。

得須陀洹果亦不住是中，得斯陀含果、阿那含果、阿羅漢果亦不住是中，得辟支佛道亦不住是中。[[34]](#footnote-34)」

**$（B）釋不住因緣**

須菩提白佛言：「世尊！何因緣故不住是中？」

佛言：「二因緣故，不住是中。何等二？一者、諸道果性空，無住處，亦無所用法，亦無住者；二者、不以少事為足，作是念：『我不應不得須陀洹果，我必應當得須陀洹果，我但不應是中住；乃至辟支佛道，我不應不得，我必應當得，我但不應是中住。乃至得阿耨多羅三藐三菩提，不應住。何以故？我從初發意已來，更無餘心，一心向阿（706b）耨多羅三藐三菩提。』[[35]](#footnote-35)

**$4、了悟無生，共證菩提**

**$（1）以一心專向，能生菩提道**

須菩提！菩薩一心向阿耨多羅三藐三菩提中，[[36]](#footnote-36)遠離餘心，所作身、口、意業皆應阿耨多羅三藐三菩提。

`2670`須菩提！是菩薩摩訶薩住是一心，能生菩提道。」[[37]](#footnote-37)

**$（2）雖諸法無生，愍眾生不知故起菩提道**

須菩提白佛言：「世尊！若一切諸法不生，云何菩薩摩訶薩能生菩提道？」

佛告須菩提：「如是！如是！一切法無生。云何無生？無所作、無所起者，一切法不生故。」

須菩提白佛言：「世尊！有佛、無佛，諸法法相不常住耶？」

佛言：「如是！如是！有佛、無佛，是諸法法相常住。以眾生不知是法住法相，為是故，菩薩摩訶薩為眾生故生菩提道，用是道拔出眾生生死。」

**$（3）道與菩提，不一亦不異**

**$A、用生道等三句**[[38]](#footnote-38)**不得菩提**

須菩提白佛言：「世尊！用生道得菩提？」

佛言：「不也！」

「世尊！用不生道得菩提？」

佛言：「不也！」

「世尊！用不生非不生道得菩提？」

佛言：「不也！」[[39]](#footnote-39)

**$B、明因果不異**

須菩提言：「世尊！云何當得菩提？」

佛言：「非用道得菩提，亦不用非道得菩提。須菩提！菩提即是道，道即是菩提。」

**$C、破不異難**

**$（A）須菩提難**

須菩提白佛言：「世尊！若菩提即是道、道即是菩提者，今菩薩未作佛[[40]](#footnote-40)，應當`2671`得阿耨多羅三藐三菩提！

云何說諸佛、多陀阿伽度、阿羅呵、三藐三佛陀[[41]](#footnote-41)有三十二相、八十隨形好、十力、四無所畏、四無礙智、十八不共法、大慈大悲？」[[42]](#footnote-42)

**$（B）佛答**

**$a、總相答：破人法異見**

佛告須菩提：「於汝意云何？佛得菩提不？」

「不也！世尊！佛不得菩提。何以故？佛即是菩提，菩提即是佛。」[[43]](#footnote-43)

**$b、破因果不異**

「如須菩提所問：『菩薩時亦應得菩提！』

須菩提！是菩薩摩訶薩具足六波羅蜜、三十七助道法，具足佛十力、四無所畏、四無礙智、十八不共法，具足住如金剛三昧，用一念相應慧得阿耨多羅三藐三菩提，是[[44]](#footnote-44)時名為（706c）佛，一切法中[[45]](#footnote-45)得自在。」[[46]](#footnote-46)

**$二、淨佛國土**[[47]](#footnote-47)

**$（一）明淨土因**

**$1、明無惡因**

**$`2672`（1）略標：無三業障惡**

須菩提白佛言：「世尊！云何菩薩摩訶薩淨佛國土？」

佛言：「有菩薩從初發意已來，自除身麁業、除口麁業、除意麁業，亦淨他人身、口、意麁業。」

**$（2）別釋麁業相**

**$A、須菩提問**

「世尊！何等是菩薩摩訶薩身麁業、口麁業、意麁業？」

**$B、佛答**

**$（A）十不善業**

佛告須菩提：「不善業──若殺生乃至邪見，是名菩薩摩訶薩身、口、意麁業。

**$（B）六蔽心**

復次，須菩提！慳貪心、破戒心、瞋心、懈怠心、亂心、愚癡心，是名菩薩意麁業。

**$（C）戒不淨**

復次，戒不淨，是名菩薩身、口麁業。

**$（D）隨世間心──遠離出世之觀行**

復次，須菩提！若菩薩[[48]](#footnote-48)遠離四念處行，是名菩薩麁業；遠離四正勤、四如意足、五根、五力、七覺分、八聖道分，空三昧、無相、無作三昧，亦名菩薩麁業。

**$（E）貪二乘果**

復次，須菩提！菩薩摩訶薩貪須陀洹果[[49]](#footnote-49)，乃至貪阿羅漢果證、辟支佛道，是名菩薩摩訶薩麁業。」^^

【**論**】[[50]](#footnote-50)釋曰：

**$$壹、以方便力故具足菩薩道，能得佛道、度眾生**（承上卷91〈81 釋照明品〉）

**$$貳、明二種要行：成就眾生，淨佛國土**（承上卷91〈81 釋照明品〉）

**$$（壹）略明**（承上卷91〈81 釋照明品〉）

**$$（貳）廣明**（承上卷91〈81 釋照明品〉）

**$$一、成就眾生**（承上卷91〈81 釋照明品〉）

**$$（一）正明成就眾生**（承上卷91〈81 釋照明品〉）

**$（二）菩薩自住勝道，教眾生無住，共證菩提**

**$1、菩薩自住勝道**

**$（1）明菩薩所行道**

**$A、須菩提心念**

**$（A）釋須菩提心念問法而不發言之原因**

**$`2673`a、不令眾疑自證無戲論法猶復多問**

上來須菩提常種種問空法，以時會疑其已[[51]](#footnote-51)體寂滅無戲論法猶復多問，是以不問而心念。

**$b、欲利益好禪定而不好語言者**

復次，有菩薩及諸天深入禪定，不好語言而欲得法利，是故須菩提不發言而心念。

**$（B）釋佛以言答之理由**

問曰：須菩提雖無言，而世尊以言答？

答曰：

**$a、雖語而不妨細禪定行**

佛身色，視無厭足[[52]](#footnote-52)；如色無厭，聲亦如是，雖語而不妨細禪定行，是故佛以言答。

**$b、佛自住於寂滅，隨眾生所問、所念而答**

復次，佛安立寂滅相，於阿耨多羅三藐三菩提中住，不分別一切法若善、若不善等；眾生有疑而問，佛隨所問、所念而答，是故不與須菩提同。

**$B、正明經意**

**$（A）須菩提問**

須菩提聞是六波羅蜜等諸法甚深義，不能得其邊，是故問：「何等是菩薩道？行是道，如清淨無[[53]](#footnote-53)所著六波羅蜜等諸善法莊嚴？」

**$（B）佛答**

**$a、生身菩薩所行**

**$（a）總說**

佛知其意，於須菩提（707a）所益雖少，為增益諸菩薩故，答「六波羅蜜等是菩薩道」。

**$（b）別辨**

**$Ⅰ、就所行之法**

**$（Ⅰ）第一辨**

六波羅蜜是菩薩初發心道；

次行四禪、八背捨、九次第定及三十七道品，[[54]](#footnote-54)但求涅槃；

十八空、佛十力等微細，但為求佛道。

**$`2674`（Ⅱ）第二辨**

六波羅蜜道，多為眾生故；

三十七品等，但求涅槃；

十八空等，於涅槃中出過聲聞、辟支佛地，入菩薩位道。

**$Ⅱ、就所行之人**

是三種[[55]](#footnote-55)，皆是生身菩薩所行。所以者何？分別諸法故。

**$b、法身菩薩所行──遍一切法**

今又「一切法皆是菩薩道」，是[[56]](#footnote-56)法性生身菩薩所行，不見諸法有好惡，安立諸法平等相故。

此中佛自說因緣：「菩薩應學一切法，若一法不學，則不能得一切種智。」

「^學一切法^^」者，用一切種門，思惟、籌量、修觀、通達。

**$（2）菩薩住空無戲論道，為眾生故分別諸法**

**$A、須菩提問**

須菩提白佛[[57]](#footnote-57)：「若一切法一相，所謂空，云何菩薩學一切法？將無於無戲論相法中作戲論耶？所謂此彼諸法。」

略說是「戲論相」：此東、彼西，是上、是下，是常、是無常，是實、是虛[[58]](#footnote-58)，是世間、是出世間，乃至是二乘法、是佛法。

**$B、佛答**

**$（A）佛印可：以諸法空故，能得無上道**

佛可具[[59]](#footnote-59)說：一切法空相。

若法實定有不空者，即是無生無滅，無生無滅故無四諦，[[60]](#footnote-60)無四諦故無佛、法[[61]](#footnote-61)、`2675`僧寶，[[62]](#footnote-62)如是三寶等諸法皆壞。

今諸法實空，乃至空相亦空；眾生愚癡顛倒故著。

是故於眾生中起悲心，欲拔出故，求佛身力；欲令眾生信受其語，捨顛倒，入諸法實相。

**$（B）釋義：眾生不知空故，菩薩巧為說**

是故菩薩雖知諸法空，而為利益眾生分別說；

若眾生自知諸法空，菩薩但自住空相中，不須學分別一切法。

**$2、菩薩照明勝妙道**

菩薩行菩薩道時，從初發意已[[63]](#footnote-63)來，如是思惟：「一切法無定實性，但從因緣和合起；是眾因緣亦各各（707b）從和合起，乃至到畢竟空。畢竟空唯是一法實；餘者無性，故皆虛誑。我從無始世來，著是虛誑法，於六道中厭[[64]](#footnote-64)受苦惱。我今是三世[[65]](#footnote-65)十方佛子，般若是我母，今不應復隨逐虛誑法[[66]](#footnote-66)。」是故菩薩乃至畢竟空中亦不著，何況餘法，所謂檀波羅蜜等！

爾時，菩薩照明菩薩道，其心安隱，自念：「我但斷著心，道自然至。」

**$3、悲濟眾生無住著**

**$（1）學一切法，觀眾生心行**

**$A、空法難信，為度眾生故廣學一切法**

知是事已，念眾生深[[67]](#footnote-67)著世間，而畢竟空亦空、無性、無有住處，眾生難可信受。

為令眾生信受是法故，學一切法，修行生起是度眾生方便法。

**$B、以眾生所著無實故易度**

**$（A）正明**

**$a、辨義**

觀眾生心行所趣[[68]](#footnote-68)，知好何法、念何事、何[[69]](#footnote-69)所志願。

觀時，悉知眾生所著處皆是虛誑顛倒，憶想分別故著，無有根本實事。

爾時，菩薩大歡喜，作是念：「眾生易度耳！所以者何？眾生所著皆是虛誑無實。」

**$`2676`b、舉喻：如小兒不淨中戲**

譬如人有一子，喜在不淨中戲，聚土為穀[[70]](#footnote-70)，以草木為鳥獸，而生愛著；人有奪者，瞋恚啼哭。其父知已，此子今雖愛著，此事易離耳，小[[71]](#footnote-71)大自休。何以故？此物非真故。

**$c、合法**

菩薩亦如是，觀眾生愛著不淨臭身及五欲是無常，種種苦因，知是眾生得信等五善根成就時，即能捨離。

**$（B）反成**

**$a、舉喻**

若小兒所著實是真物，雖復年至百歲，著之轉深，不可得捨；

**$b、明理**

若眾生所著之[[72]](#footnote-72)物定實有者，雖得信等五根，著之轉深，亦不能離。

**$（C）結釋**

以諸法皆空、虛誑不實故，得無漏清淨智慧眼時，即能遠離所著，大自慚愧；譬如狂病，所作非法，醒悟之後，羞慚無顏。

**$（2）教化眾生莫執著，自亦無住著**

**$A、方便示導眾生行菩薩道亦莫執著**

菩薩知眾生易度已，安住般若中，以方便力教化眾生：「汝等當行布施，（707c）可得饒財，莫恃是布施果報而自憍[[73]](#footnote-73)高！此中無有堅實，皆當破壞，與未布施時無異。」

持戒等乃至十八不共法，亦如是。

「是諸法雖清淨、大有所益，皆是有為法，從因緣生，無有自性；汝等若著是法，能生苦惱。」

譬如熱金丸，雖是寶物，捉則燒手。

**$B、行道得果亦不住**

**$（A）正明**

如是菩薩教化眾生行菩薩道，自無所著，亦為眾生說無所著。

以無著心行檀波羅蜜故，於檀中不住。

「不住」者，所謂布施時不取三種相，亦不著果報而自高生罪業，布施果報滅壞時亦不生惱。

尸羅[[74]](#footnote-74)波羅蜜乃至阿耨多羅三藐三菩提，亦如是。

**$`2677`（B）釋不住因緣**

此中佛自說不住因緣有二[[75]](#footnote-75)種：一者、菩薩深入空，不見諸法性，故不住；二者、不以小事為足，故不住。

**$4、了悟無生，共證菩提**

**$（1）以一心專向，能生菩提道**

是菩薩無有異心，但一向能生菩提道。

**$（2）雖諸法無生，愍眾生不知故起菩提道**

須菩提白佛：「若一切法無生，云何菩薩能生菩提道？」

佛可須菩提意：「一切法無生，我實處處說諸法無生，非為凡夫說，但為得無作解脫、不起三種業者說。」

復問：「世尊！佛自說：『有佛、無佛，諸法法相常住。』如聖人法相空，凡夫[[76]](#footnote-76)亦如是！」

佛可其所說，諸法實相常住，以眾生不知不解故，起菩提道。

但為除凡夫顛倒法，故名為「道」；若決定有道可著者，即復是顛倒。道、非道**平等**即是「道」，是故不應難！

**$（3）道與菩提，不一亦不異**

**$A、用生道等四句不得菩提**

**$（A）用生道不能得菩提**

須菩提復問：「云何可得菩提？用生道故得耶？」

佛言：「不也！」

何以故？「生道」者，菩薩觀是有為法生滅相謂是實，是故言[[77]](#footnote-77)「不」。如先說熱金丸喻。[[78]](#footnote-78)

**$（B）用不生道不能得菩提**

不生法即是無為，無作法故，亦不可以得菩提。

**$（C）用生不生道不能得菩提**

「生不生」，二俱有過故。[[79]](#footnote-79)

**$（D）用非生非不生道不能得菩提**

「非生非不生（708a）得菩提耶？」

答言：「不也！」

**$`2678`※ 因論生論：云何「非生非不生」不得菩提**

問曰：若「生不生」二俱有過，「非生非不生」復[[80]](#footnote-80)不應有過，何以言「不得」？

答曰：若分別「非生非不生」是好、是醜，取相生著故，故言有過；若能不著，則是菩提道。

**$B、明因果不異**

**$（A）舉經**

須菩提問：「若不以**四句**得者，云何得道？」

佛答：「不以道、不以非道，則得菩提。」何以故？「^菩提即是道，道即是菩提。^^」

**$（B）釋義**

「菩提」名「諸法實相」，是諸佛所得究竟實相，無有變異。

一切法入菩提中，皆寂滅相；如一切水入大海，同為一味。是故佛說：「菩提性即是道性。」

若菩提性、道性異者，不名菩提為無戲論寂滅相，是故說：「菩提即是道，道即是菩提。」

復次，是二法異者，行道不應到菩提──**諸法因果，不一不異故**。

**$C、破不異難**

**$（A）須菩提難**

**$a、明所難之意**

**$（a）若道即是菩提，則菩薩應是佛**

須菩提復問：「若爾者，菩薩行道應便是佛！」所以者何？道即是菩提故。

**$（b）若菩提即是道，則佛應是菩薩**

又佛應是菩薩！何以故？菩提即是道故。今何以說有差別──佛有十力等、三十二相、八十隨形好？

**$b、為新學菩薩故舉難**

須菩提為新學菩薩故，分別難佛：「菩薩應即是佛！」

**$（B）佛答**

**$a、總相答：破人法異見**

佛以反問答：「佛得菩提不？」

答言：「不也！何以故？菩提不離佛、佛不離菩提；二法和合故，是佛、是菩提。」

是故不應難言「菩薩即是佛」。

此總相答。

**$※ 因論生論：論人法不異**

問曰：「佛」是眾生，「菩提」是法，云何言「佛即是菩提」？

`2679`答曰：先有三十二相莊嚴身、六波羅蜜等功德莊嚴心，而不名為「佛」；得「菩提」故，名之為佛。是故言：「佛與菩提不異。」

微妙清淨五眾和合假名為「佛」，法即是五眾，五眾不離假名，「菩提」即是五眾實相，一切法皆入菩提故。是故「佛即是菩提、菩提即是佛」，但凡夫心中分別有異。

**$※ 因論生論：一異雖皆不實而多用一**

問（708b）曰：汝[[81]](#footnote-81)先論議中說言「菩提與道不一不異」，[[82]](#footnote-82)經中何以說「道**即是**菩提，菩提**即是**道」，「佛**即是**菩提，菩提**即是**佛」？

答曰：

**$（a）著心少故多用一**

「一」、「異」雖俱不實而多用「一」，故此中說「菩提即是道，道即是菩提」，無咎！

如「常」、「無常」是二邊，「常」多生煩惱故不用，「無常」能破顛倒故多用；**事既成辦，亦捨「無常」**。

此中亦如是，若以觀種種別異法故多生著心；若觀諸法一相──若無常、苦、空等，是時煩惱不生；著心少故，是故多用是「一」。

於實義中，「一」亦不用；若著「一」，即復是患。

**$（b）別異無故，一亦不可得**

復次，別「異」無故，「一」亦不可得，相待法故；但以不著心，不取一相，故說無咎。「一」不實故，菩薩不得即是佛。

**$b、破因果不異──圓滿諸功德名為佛**

復次，今佛更答須菩提，自說因緣：「菩提雖寂滅相，而菩薩能具足六波羅蜜等諸功德，住金剛三昧，以一念相應慧，得阿耨多羅三藐三菩提。爾時，於一切法中自在，得名為佛。」

**菩薩**雖知「道」及「菩提」不異，未具足諸功德故，不名為**佛**。

又**佛**諸事畢竟，願、行滿足故，不名為**菩薩**。

得者是「佛」，法是「菩提」，求菩提者是「菩薩」。

**$二、淨佛國土**

**$（一）明淨土因**

**$1、無惡因**

**$（1）略標：無三業障惡**

**$A、須菩提問──淨佛國土事**

須菩提從佛聞菩提相、道相，成就眾生已，今問淨佛國土事。

諸阿羅漢、辟支佛無有力知淨佛國事，是故問。

**$`2680`※ 因論生論：何等是「淨佛土」**

問曰：何等是淨佛土？

答曰[[83]](#footnote-83)：

**$（A）釋「佛土」義**

「佛土」者，百億日月、百億須彌山、百億四天王等諸天，是名「三千大千世界」。如是等無量無邊三千大千世界，名為「一佛土」。

**$（B）為令眾生易度故莊嚴佛土**

佛於此中施作佛事，佛常晝三時、夜三時以佛眼遍觀眾生：「誰可種善根？誰善根成就應[[84]](#footnote-84)增長？誰善根成就應得度？」見是已，以神通力隨所見教化。（708c）

眾生心隨逐外緣，得隨意事，則不生瞋惱；得不淨、無常等因緣，則不生貪欲等煩惱；若得無所有、空因緣，則不生癡等諸煩惱。

是故**諸菩薩莊嚴佛土，為令眾生易度故**。國土中無所乏少，無我心故，則不生慳貪、瞋恚等煩惱。

有佛國土，一切樹木常出諸法實相音聲，所謂無生無滅、無起無作等；眾生但聞是妙音，不聞異聲，眾生利根故，便得諸法實相。

**$（C）結**

如是等佛[[85]](#footnote-85)土莊嚴，名為「淨佛土」。如《阿彌陀》等諸經中說。

**$B、佛答**

佛答：「菩薩從初發意來，自淨麁身、口、意業，亦教他人淨麁身、口、意業。」

**$※ 因論生論：三業淨則一切菩薩道淨，自他淨則國土淨**

問曰：若菩薩淨佛土，是菩薩得無生法忍、住神通波羅蜜，然後能淨佛土；今何以言「從初發意來，淨麁身、口、意業」？

答曰：三業清淨，非但為淨佛土，一切菩薩道皆淨。

此三業初淨身、口、意業，後為淨佛土。

自身淨，亦淨他人。何以故？非但一人，生國土中者皆共作因緣。

內法與[[86]](#footnote-86)外法作因緣，若善、若不善：

多惡口業故，地生荊棘；諂誑曲心故，地則高下不平；慳貪多故，則水旱不調、地生沙礫。

不作上諸惡故，地則平正，多出珍寶；如彌勒佛出時，人皆行十善故[[87]](#footnote-87)，地多珍寶。[[88]](#footnote-88)

**$`2681`※因論生論：淨三業則攝一切善法故，但說「淨三業」**

問曰：若布施等諸善法得[[89]](#footnote-89)淨佛土果報，何以但說「淨三業」？

答曰：雖知善惡諸法是苦樂因緣，如一切心、心數法中，得道時智慧為大；攝心中定為大；作業時思為大；得是思業已，起身、口、意[[90]](#footnote-90)業。布施、禪定等，以思為首；譬如縫衣，以針為導。受後世果報時，業力為大。是故**說「三業」，則攝（709a）一切善**[[91]](#footnote-91)**法**：意業中盡攝一切心、心[[92]](#footnote-92)數法，身、口則攝一切色法。

人[[93]](#footnote-93)身行三種，福德具足，則國土清淨。內法淨故，外法亦淨；譬如面淨故，鏡中像亦淨。如《毘摩羅詰[[94]](#footnote-94)經》中說。[[95]](#footnote-95)

不殺生故人皆長壽，如是等。

**$（2）別釋麁業相**

**$A、須菩提問**

問曰：身、口、意麁業，是事易知，須菩提何以故問？

答曰：麁、細不定故。

如求道人中布施是麁善，於白衣為細。

如小乘中不善業為麁，善業為細；摩訶衍中取善法相，乃至涅槃皆名為麁。

以麁、細不定故問。

**$B、佛答麁業相**

**$（A）十不善業**

佛次第為說麁業相，所謂奪命，乃至邪見。

是三種身業、四種口業、三種意業，皆名為麁。

**$（B）六蔽心**

復次，破菩薩六波羅蜜法──慳貪等，皆名為麁。

**$※ 因論生論：釋十不善道與六蔽之別**

問曰：先說十不善道，已攝慳貪等，何以復別說？

`2682`答曰：是六法不入十不善道，十不善道皆是惱眾生法；是六法不但為惱眾生。

如慳心，但自惜財，不惱眾生。

貪心有二種：一者[[96]](#footnote-96)、但貪他財，未惱眾生；二者、貪心轉盛，求而不得，則[[97]](#footnote-97)欲毀害，是名業道，以能起業故。

瞋心[[98]](#footnote-98)亦如是，小者不名業道，以其能趣[[99]](#footnote-99)惡處故為道。

是故別說六法無咎。

**$（C）戒不淨**

問曰：六波羅蜜中已說戒[[100]](#footnote-100)，今何以復說「戒不淨」？

答曰：「破戒法」是殺生等麁罪。

「戒不淨」是微細罪，不惱眾生；如飲酒等，不入十不善道。

復次，破五眾戒[[101]](#footnote-101)，名為「破戒」。

不破所受戒，常為三毒覆心，不憶念戒，迴向天福，邪見持戒──如是等，名為「戒不淨」。

**$（D）隨世間心──遠離出世之觀行**

復次，若菩薩心遠離四念處等三十七品、三解脫門，是名麁業。

所以者何？此中心皆觀實法，隨涅槃、不隨世間；若出四念處等法，心則散亂。

譬（709b）如蛇行本性好曲，若入竹筒[[102]](#footnote-102)則直，出筒還曲。

**$（E）貪二乘果**

復次，若菩薩貪須陀洹果證，是為麁[[103]](#footnote-103)。

如人聞佛說「須陀洹果，不墮三惡道，盡無量苦，如五十由旬池水；餘在者，如一渧[[104]](#footnote-104)、二渧」，[[105]](#footnote-105)則生貪心。以其心不牢[[106]](#footnote-106)固，本求作佛、為眾生，今為自`2683`身而欲取證──是為欺佛，亦負[[107]](#footnote-107)眾生，是故名麁。

譬如人請客，欲設飲食而竟不與，是則[[108]](#footnote-108)妄語負客。

菩薩亦如是，初發心時作願「我當作佛，度一切眾生」，而貪須陀洹，是則負一切眾生。

如貪須陀洹果，乃至貪辟支佛道亦如是[[109]](#footnote-109)。

1. 〔佛國〕－【宋】【宮】。（大正25，705d，n.15） [↑](#footnote-ref-1)
2. 《大品經義疏》卷10：「^此下後文明淨佛土，故云〈淨土品〉。云初是**成就眾生**，二段明**菩薩自住勝道，教眾生**。^^」（卍新續藏24，335a7-8） [↑](#footnote-ref-2)
3. 二＋（上）【宋】【元】【宮】，二＋（之上）【明】。（大正25，705d，n.16） [↑](#footnote-ref-3)
4. 「大智度論釋淨佛國土品第八十二卷第九十二」十九字＝「大智度經品第八十二淨土品卷九十三」十六字【石】。（大正25，705d，n.14） [↑](#footnote-ref-4)
5. 〔【經】〕－【宋】【宮】。（大正25，705d，n.17） [↑](#footnote-ref-5)
6. 《大品經義疏》卷10：「^今**自**※1菩薩共證菩**薩**※2，就文為四：第一**明菩薩自住勝道**，二者化眾生令因菩薩住勝道，三者令眾生傳化，四眾生令悟共證菩提。今是初。^^」（卍新續藏24，335a8-11）

   ※1「自」，一作「時」。（卍新續藏24，335d，n.4）

   ※2「薩」疑「提」。（卍新續藏24，335d，n.5） [↑](#footnote-ref-6)
7. 大＋（誓）【宋】【元】【明】【宮】。（大正25，705d，n.18） [↑](#footnote-ref-7)
8. 參見《大智度論》卷45〈15 大莊嚴品〉：

   ^問曰：「云何名大莊嚴？」

   答曰：「為度眾生故、為阿耨多羅三藐三菩提故，行諸善福功德者；略說是六波羅蜜。如富樓那次第說：『若菩薩為一切智慧故行檀波羅蜜，是福德共一切眾生。』『共』者，此布施福德，我及眾生共等，我以此迴向阿耨多羅三藐三菩提。」^^（大正25，387b14-20） [↑](#footnote-ref-8)
9. 參見《大智度論》卷21〈1 序品〉（大正25，215a7-21）、卷44〈12 句義品〉（大正25，381b5-23）、卷81〈68 六度相攝品〉（大正25，628a9-16），《大毘婆沙論》卷84（大正27，434b15-23）。 [↑](#footnote-ref-9)
10. 頗（^ㄆㄛ^^）：13.與“不”、“無”、“否”等配合，表示疑問。（《漢語大詞典》（十二），p.286） [↑](#footnote-ref-10)
11. 〔法〕－【宋】【宮】＊ [＊1 2 3]。（大正25，705d，n.19） [↑](#footnote-ref-11)
12. 〔是〕－【宋】【宮】。（大正25，705d，n.20） [↑](#footnote-ref-12)
13. 《大般若波羅蜜多經》卷476〈80 道土品〉：

    ^具壽善現復白佛言：「若一切法皆自性空，云何菩薩摩訶薩於何處學？若有所學，將無世尊於無戲論而作戲論，謂有諸法是此、是彼，由是、為是；此是世間，此是出世；此是有漏，此是無漏；此是有為，此是無為；此是異生法，此是預流法，此是一來法，此是不還法，此是阿羅漢法，此是獨覺法，此是菩薩法，此是如來法？」^^（大正7，409c24-410a3） [↑](#footnote-ref-13)
14. 者＋（是）【石】。（大正25，705d，n.21） [↑](#footnote-ref-14)
15. 〔能〕－【宋】【元】【明】【宮】。（大正25，705d，n.22） [↑](#footnote-ref-15)
16. 《大般若波羅蜜多經》卷476〈80 道土品〉：「^善現！若諸有情知一切法皆自性空，則諸菩薩摩訶薩不應學一切法，證得一切智智，為諸有情建立宣說。以諸有情不知諸法皆自性空故，諸菩薩摩訶薩定應學一切法，證得一切智智，為諸有情建立宣說。^^」（大正7，410a10-15） [↑](#footnote-ref-16)
17. 《大品經義疏》卷10：

    ^「**於是菩薩道，從初已來**」，第二、明菩薩見住勝道今教眾生。^^（卍新續藏24，335b10-11） [↑](#footnote-ref-17)
18. 《大般若波羅蜜多經》卷476〈80 道土品〉：「^善現當知！諸菩薩摩訶薩於菩薩道初修學時，應審觀察：諸法自性都不可得，唯有執著和合所作。^^」（大正7，410a15-17） [↑](#footnote-ref-18)
19. 法＋（空）【元】【明】。（大正25，705d，n.23） [↑](#footnote-ref-19)
20. 《大般若波羅蜜多經》卷476〈80 道土品〉：「^所以者何？以一切法皆自性空，空性不應執著空性，空中空性尚不可得，況有空性能執著空！^^」（大正7，410b12-14） [↑](#footnote-ref-20)
21. 《大品經義疏》卷10：

    ^「**菩薩如是思惟**」下，第三、明傳化自既了悟，更他未悟。^^（卍新續藏24，335b14-15） [↑](#footnote-ref-21)
22. 耳：10.語氣詞。表示肯定語氣或語句的停頓與結束。（《漢語大詞典》（八），p.646） [↑](#footnote-ref-22)
23. 《大般若波羅蜜多經》卷476〈80 道土品〉：

    ^善現！諸菩薩摩訶薩如是觀察一切法時，**於諸法性雖無執著，而於諸法學無厭倦**。是菩薩摩訶薩住此學中，觀諸有情心行差別，謂審觀察是諸有情心行何處？既觀察已，如實了知彼心但行虛妄所執。爾時，菩薩便作是念：「彼心既行虛妄所執，我令解脫必不為難。」^^（大正7，410b14-20） [↑](#footnote-ref-23)
24. 時＝中【宋】【元】【明】【宮】【石】。（大正25，706d，n.1） [↑](#footnote-ref-24)
25. 饒財：多財；資財富足。（《漢語大詞典》（十二），p.578） [↑](#footnote-ref-25)
26. 恃（^ㄕˋ^^）：1.依賴；憑藉。（《漢語大詞典》（七），p.511） [↑](#footnote-ref-26)
27. 〔報〕－【宋】【宮】。（大正25，706d，n.2） [↑](#footnote-ref-27)
28. 自高：2.自傲；抬高自己。（《漢語大詞典》（八），p.1324） [↑](#footnote-ref-28)
29. 《大般若波羅蜜多經》卷476〈80 道土品〉：

    ^是菩薩摩訶薩作是念已，安住般若波羅蜜多，方便善巧教誡教授諸有情言：「汝等今者皆應遠離虛妄所執，趣入正法修諸善行。」復作是言：「汝等今者應行布施，當得資具無所乏少，然勿恃此而生憍逸。所以者何？此中都無堅實事故。汝等今者應行淨戒、安忍、精進、靜慮、般若，當得種種功德具足，然勿恃此而生憍逸。所以者何？此中都無堅實事故。汝等今者應行內空乃至無性自性空，……應行預流果乃至獨覺菩提，應行一切菩薩摩訶薩行，應行諸佛無上正等菩提，應行諸餘無量佛法，然勿恃此而生憍逸。所以者何？此中都無堅實事故。^^」（大正7，410b20-c11） [↑](#footnote-ref-29)
30. 〔是〕－【石】。（大正25，706d，n.3） [↑](#footnote-ref-30)
31. 〔所〕－【宋】【元】【明】【宮】。（大正25，706d，n.4） [↑](#footnote-ref-31)
32. 《大般若波羅蜜多經》卷476〈80 道土品〉：「^善現！是菩薩摩訶薩安住般若波羅蜜多，方便善巧教誡教授諸有情時，行菩薩道無所執著。所以者何？一切法性不應執著，若能執著、若所執著、執時、執處皆無自性，以一切法自性空故。^^」（大正7，410c11-15） [↑](#footnote-ref-32)
33. 《大般若波羅蜜多經》卷476〈80 道土品〉：「^如是，善現！諸菩薩摩訶薩如是修行菩薩道時，於一切法都無所住，**以無所住而為方便**，雖行布施波羅蜜多乃至般若波羅蜜多，而於其中都無所住。^^」（大正7，410c15-19） [↑](#footnote-ref-33)
34. 《大般若波羅蜜多經》卷476〈80 道土品〉：「^雖行預流果乃至獨覺菩提，而於其中都無所住。^^」（大正7，411a5-6） [↑](#footnote-ref-34)
35. 《大般若波羅蜜多經》卷476〈80 道土品〉：

    ^善現當知！諸菩薩摩訶薩雖能得預流果乃至獨覺菩提，而於其中不欲證住。所以者何？有二緣故。何等為二？一者、彼果都無自性，能住、所住俱不可得。二者、於彼不生喜足，是故於中不欲證住。謂諸菩薩常作是念：「我定應得預流果乃至獨覺菩提，不應不得，然於其中不應證住。所以者何？**我從初發無上正等菩提心來，於一切時更無餘想，唯求無上正等菩提。**然我定當證得無上正等菩提，豈於中間應住餘果？^^」（大正7，411a11-20） [↑](#footnote-ref-35)
36. 《大品經義疏》卷10：

    ^「**一心得菩提**」下，第四、明菩薩及眾生了悟皆住菩提也。^^（卍新續藏24，335a21-22） [↑](#footnote-ref-36)
37. 《大般若波羅蜜多經》卷476〈80 道土品〉：「^善現！是菩薩摩訶薩專求無上正等菩提，於一切時心無散亂；諸有發起身、語、意業，無不皆與菩提心俱。善現！是菩薩摩訶薩住菩提心，起菩提道，不為餘事擾亂其心。^^」（大正7，411a24-28） [↑](#footnote-ref-37)
38. 案：此處經文部分（《大智度論》卷92〈82 淨佛國土品〉（大正25，706b12-15））只提**三句**不得菩提，而論文釋經部分（《大智度論》卷92〈82 淨佛國土品〉（大正25，707c25-708a4））則說**四句**不得菩提。 [↑](#footnote-ref-38)
39. （1）《放光般若經》卷19〈82 建立品〉：

    ^須菩提言：「世尊！以生道意故，得道耶？」佛言：「不也！」

    「不生道意得耶？」佛言：「不也！」

    「亦從不生不滅得耶？」佛言：「不也！」^^（大正8，135c26-29）

    （2）《大般若波羅蜜多經》（第二分）卷476〈80 道土品〉：

    ^具壽善現復白佛言：「諸菩薩摩訶薩為用生道得菩提耶？」佛言：「不也！」

    「世尊！為用不生道得菩提耶？」佛言：「不也！」

    「世尊！為用**生不生道**得菩提耶？」佛言「不也！」

    「世尊！為用非生非不生道得菩提耶？」佛言：「不也！」^^（大正7，411b8-13）

    （3）另參見《大般若波羅蜜多經》（第三分）卷535〈30 佛國品〉（大正7，749b24-28），與第二分同樣提到四句分別（生道、不生道、生不生道、非生非不生道）。 [↑](#footnote-ref-39)
40. 佛＋（時）【宋】【元】【明】【宮】。（大正25，706d，n.5） [↑](#footnote-ref-40)
41. （1）《一切經音義》卷27：「^多陀阿伽度^^（tathāgata），^怛他揭多，云如來也。阿羅訶^^（arhat），^阿羅漢，此云應也。三藐三佛陀^^（saṃyaksaṃbuddha），^此云正等覺。^^」（大正54，484b16-18）

    （2）佛十種名號，參見《大智度論》卷2〈1 序品〉（大正25，71b13-73a5）、卷21〈1 序品〉（大正25，219b2-c8） [↑](#footnote-ref-41)
42. 《大般若波羅蜜多經》卷476〈80 道土品〉：

    ^具壽善現復白佛言：「若菩提即是道，道即是菩提者，豈不菩薩摩訶薩已得菩提道，應已得菩提？若爾，如來、應、正等覺何緣復為諸菩薩說如來十力、四無所畏、四無礙解、大慈、大悲、大喜、大捨、十八佛不共法、三十二相、八十隨好及餘無量無邊佛法，令其修證？^^」（大正7，411b15-21） [↑](#footnote-ref-42)
43. 《大般若波羅蜜多經》卷476〈80 道土品〉：

    ^佛告善現：「於意云何？汝豈謂佛得菩提耶？」

    善現對曰：「不也！世尊！所以者何？佛即是菩提，菩提即是佛故，不應謂佛得菩提。^^」（大正7，411b21-24） [↑](#footnote-ref-43)
44. 〔是〕－【石】。（大正25，706d，n.6） [↑](#footnote-ref-44)
45. 中＋（是）【石】。（大正25，706d，n.7） [↑](#footnote-ref-45)
46. 《大般若波羅蜜多經》卷476〈80 道土品〉：

    ^佛告善現：「如是！如是！然汝所問「豈不菩薩摩訶薩已得菩提道，應已得菩提」者，善現！**諸菩薩摩訶薩修菩提道未得圓滿，云何可說已得菩提？**善現當知！諸菩薩摩訶薩若已圓滿布施波羅蜜多乃至般若波羅蜜多，……若已圓滿一切智、道相智、一切相智，若已圓滿諸餘無量無邊佛法，從此無間以一剎那**金剛喻定**相應妙慧，**永斷一切二障麁重習氣相續**※，證得無上正等菩提，乃名如來、應、正等覺，於一切法得大自在，盡未來際饒益有情。^^（大正7，411b24-c13）

    ※案：「^永斷一切二障麁重習氣相續^^」，參見《大般若波羅蜜多經》卷535〈30 佛國品〉：「^從此無間，用一剎那**金剛喻定**相應般若，**永斷一切煩惱、所知二障麁重習氣相續**，證得無上正等菩提。^^」（大正7，749c16-18） [↑](#footnote-ref-46)
47. 《大品經義疏》卷10：

    ^「**白佛：云何淨土**」，第二、**明淨佛土**。文為二：初、**明淨土因**，二、明淨土果。因中有二：初、**明無惡因**，二、明有善因。^^（卍新續藏24，335c3-4） [↑](#footnote-ref-47)
48. 薩＋（摩訶薩）【石】。（大正25，706d，n.8） [↑](#footnote-ref-48)
49. 果＋（證）【元】【明】【石】。（大正25，706d，n.9） [↑](#footnote-ref-49)
50. 〔【論】〕－【宋】【宮】。（大正25，706d，n.10） [↑](#footnote-ref-50)
51. （1）《大正藏》原作「己」，底本《高麗藏》（第14冊，1305c-20）作「巳」，《中華大藏經》（第26冊，587c20）亦作「巳」，印順法師，《大智度論》（標點本），p.3446作「已」。

    （2）案：「己」宜作「巳」，形近而誤。又「巳」、「已」同源，二字通用。順今人習慣，原文依印順法師，《大智度論》（標點本），p.3446作「已」。 [↑](#footnote-ref-51)
52. 厭足：滿足。（《漢語大詞典》（一），p.942） [↑](#footnote-ref-52)
53. 無＋（無）【宋】【元】【明】【宮】。（大正25，706d，n.11） [↑](#footnote-ref-53)
54. 道品＝品道【宋】【元】【明】【宮】【石】。（大正25，707d，n.1） [↑](#footnote-ref-54)
55. 三種：指六波羅蜜道、三十七品等、十八空等。 [↑](#footnote-ref-55)
56. 〔是〕－【石】。（大正25，707d，n.2） [↑](#footnote-ref-56)
57. 佛＋（言）【石】。（大正25，707d，n.3） [↑](#footnote-ref-57)
58. 虛＝空【宋】【元】【明】【宮】。（大正25，707d，n.4） [↑](#footnote-ref-58)
59. 具＝其【宋】【元】【明】【宮】【石】。（大正25，707d，n.5） [↑](#footnote-ref-59)
60. 參見《中論》卷4〈24 觀四諦品〉（青目釋）：

    ^**「若一切不空，則無有生滅，如是則無有，四聖諦之法。」**

    若一切法各各有性不空者，則無有生滅；無生滅故，則無四聖諦法。何以故？

    **「苦不從緣生，云何當有苦，無常是苦義，定性無無常。」**

    苦不從緣生故則無苦。何以故？經說「無常是苦義」，若苦有定性，云何有無常？以不捨自性故。復次，

    **「若苦有定性，何故從集生，是故無有集，以破空義故。」**

    若苦有定性者，則不應更生，先已有故。若爾者，則無集諦，以壞空義故。復次，

    **「苦若有定性，則不應有滅，汝著定性故，即破於滅諦。」**

    苦若有定性者，則不應滅。何以故？性則無滅故。復次，

    **「苦若有定性，則無有修道，若道可修習，即無有定性。」**

    法若定有，則無有修道。何以故？若法實者則是常，常則不可增益；若道可修，道則無有定性。^^（大正30，33b23-c15） [↑](#footnote-ref-60)
61. 法＝寶【宮】【石】。（大正25，707d，n.6） [↑](#footnote-ref-61)
62. 《中論》卷4〈24 觀四諦品〉（青目釋）：

    ^**「無四聖諦故，亦無有法寶；無法寶、僧寶，云何有佛寶？」**

    行四聖諦得涅槃法，若無四諦則無法寶，若無二寶云何當有佛寶？汝以如是因緣，說諸法定性，則壞三寶。^^（大正30，34a13-17） [↑](#footnote-ref-62)
63. 已＝以【石】。（大正25，707d，n.7） [↑](#footnote-ref-63)
64. 厭：3.謂飽嘗，充分經受。（《漢語大詞典》（一），p.941） [↑](#footnote-ref-64)
65. 三世＋（中）【宮】。（大正25，707d，n.8） [↑](#footnote-ref-65)
66. 〔法〕－【宋】【宮】。（大正25，707d，n.9） [↑](#footnote-ref-66)
67. 深＝染【元】【明】。（大正25，707d，n.10） [↑](#footnote-ref-67)
68. 趣＝起【宋】【宮】。（大正25，707d，n.11） [↑](#footnote-ref-68)
69. 〔何〕－【宋】【元】【明】【宮】。（大正25，707d，n.12） [↑](#footnote-ref-69)
70. 穀＝㯏【石】。（大正25，707d，n.13） [↑](#footnote-ref-70)
71. （1）小＝以【宋】。（大正25，707d，n.14）

    （2）小：8.稍，略。（《漢語大詞典》（二），p.1585） [↑](#footnote-ref-71)
72. 〔之〕－【宋】【元】【明】【宮】。（大正25，707d，n.15） [↑](#footnote-ref-72)
73. 憍（^ㄐㄧㄠ^^）：1.同“驕”。驕傲，驕矜。（《漢語大詞典》（七），p.738） [↑](#footnote-ref-73)
74. 〔羅〕－【石】。（大正25，707d，n.16） [↑](#footnote-ref-74)
75. 二＝三【石】。（大正25，707d，n.17） [↑](#footnote-ref-75)
76. 夫＝人【宋】【元】【明】【宮】【石】。（大正25，707d，n.18） [↑](#footnote-ref-76)
77. 〔言〕－【宋】【元】【明】【宮】。（大正25，707d，n.19） [↑](#footnote-ref-77)
78. 《正觀》（6），p.215：《大智度論》卷92（大正25，707c6-7）、卷10（大正25，132b25-27）、卷37（大正25，332b17-20）、卷42（大正25，367c15-16）。 [↑](#footnote-ref-78)
79. 案：《摩訶般若波羅蜜經》缺「生不生道可得菩提耶」之經文。 [↑](#footnote-ref-79)
80. 〔復〕－【石】。（大正25，708d，n.1） [↑](#footnote-ref-80)
81. 汝＋（等）【石】。（大正25，708d，n.2） [↑](#footnote-ref-81)
82. 《正觀》（6），pp.215-216：參見《大智度論》卷92（大正25，708a5-14）。 [↑](#footnote-ref-82)
83. 〔曰〕－【石】。（大正25，708d，n.3） [↑](#footnote-ref-83)
84. 成就應＝成熟【宋】【元】【明】，＝熟【宮】，＝熟應【石】。（大正25，708d，n.4） [↑](#footnote-ref-84)
85. 佛＋（國）【石】。（大正25，708d，n.5） [↑](#footnote-ref-85)
86. 與：1.給予。（《漢語大詞典》（二），p.159） [↑](#footnote-ref-86)
87. 故＋（故）【宋】【元】【明】【宮】。（大正25，708d，n.6） [↑](#footnote-ref-87)
88. 彌勒佛出地多金寶。（印順法師，《大智度論筆記》［H027］p.421） [↑](#footnote-ref-88)
89. 得＝則【石】。（大正25，708d，n.7） [↑](#footnote-ref-89)
90. 〔意〕－【宋】【元】【明】【宮】。（大正25，708d，n.8） [↑](#footnote-ref-90)
91. 善＝業【宋】【元】【明】【宮】。（大正25，709d，n.1） [↑](#footnote-ref-91)
92. 〔心〕－【宋】【元】【明】【宮】。（大正25，709d，n.2） [↑](#footnote-ref-92)
93. 人＝入【宋】【元】【明】【宮】。（大正25，709d，n.3） [↑](#footnote-ref-93)
94. 〔詰〕－【宋】【宮】。（大正25，709d，n.4） [↑](#footnote-ref-94)
95. （1）《維摩詰所說經》卷上〈1 佛國品〉：「^如是，寶積！菩薩隨其直心，則能發行；……隨智慧淨，則其心淨；隨其心淨，則一切功德淨。是故，寶積！若菩薩欲得淨土，當淨其心；**隨其心淨，則佛土淨**。^^」（大正14，538b26-c5）

    （2）關於「心淨則土淨」，參見印順法師，《攝大乘論講記》，pp.170-171；印順法師，《佛法概論》，pp.188-189；印順法師，《淨土與禪》，pp.1-5；印順法師，《學佛三要》，pp.17-18、pp.60-61；印順法師，《般若經講記》，pp.68-69；印順法師，《我之宗教觀》，pp.56-57；印順法師，《初期大乘佛教之起源與開展》，p.491；惠敏法師，〈「心淨則佛土淨」之考察〉，《中華佛學學報》第10期，pp.25-44。 [↑](#footnote-ref-95)
96. 〔者〕－【宋】【元】【明】【宮】【石】。（大正25，709d，n.5） [↑](#footnote-ref-96)
97. 則＝財【宋】【元】【明】。（大正25，709d，n.6） [↑](#footnote-ref-97)
98. 〔心〕－【宋】【元】【明】【宮】。（大正25，709d，n.7） [↑](#footnote-ref-98)
99. 趣＝起【石】。（大正25，709d，n.8） [↑](#footnote-ref-99)
100. 〔戒〕－【宋】【元】【明】【宮】。（大正25，709d，n.9） [↑](#footnote-ref-100)
101. （1）參見《大智度論》卷22〈1 序品〉：

     ^**五眾戒**中除四重戒，犯諸餘重者是名「缺」；犯餘罪是為「破」。^^（大正25，226a2-3）

     （2）〔唐〕道宣撰，《四分律刪繁補闕行事鈔》卷2：「^五眾戒（即五篇也）。^^」（大正40，88a2-3）

     （3）五篇：為戒律之大科。又作五犯、五犯聚、五眾罪、五種制。即波羅夷（梵pārājika）、僧殘（梵saṃghāvaśeṣa）、波逸提（梵pāyattika）、波羅提提舍尼（梵pratideśanīya）、突吉羅（梵duṣkṛta）。（《佛光大辭典》（二），p.1197.1） [↑](#footnote-ref-101)
102. 筒＝筩【宋】【元】【明】【宮】【石】。（大正25，709d，n.10） [↑](#footnote-ref-102)
103. 麁＋（業）【元】【明】【石】。（大正25，709d，n.11） [↑](#footnote-ref-103)
104. （1）渧＝滴【宋】【元】【明】【宮】。（大正25，709d，n.12）

     （2）渧（^ㄉㄧ^^）：同“ 滴 ”。（《漢語大詞典》（五），p.1496） [↑](#footnote-ref-104)
105. （1）《雜阿含經》卷31（891經）：

     ^爾時，世尊告諸比丘：「譬如湖池，廣長五十由旬，深亦如是。若有士夫以一毛端渧彼湖水。云何，比丘！彼湖水為多，為士夫毛端一渧水多？」

     比丘白佛：「世尊！士夫毛端尠少耳，湖水無量千萬億倍，不得為比。」

     佛告比丘：「具足見真諦，正見具足世尊弟子，見真諦果，正無間等。彼於爾時，已斷、已知，斷其根本；如截多羅樹頭，更不復生。所斷諸苦，甚多無量，如大湖水；所餘之苦，如毛端渧水。」^^（大正2，224b12-20）

     （2）另參見《雜阿含經》卷16（440經）（大正2，113c13-29），《雜阿含經》卷5（109經）（大正2，34a24-b3）。 [↑](#footnote-ref-105)
106. 牢＝窂【石】。（大正25，709d，n.13） [↑](#footnote-ref-106)
107. 負：11.背棄，辜負。（《漢語大詞典》（十），p.62） [↑](#footnote-ref-107)
108. 則＋（是）【宋】【元】【明】【宮】。（大正25，709d，n.14） [↑](#footnote-ref-108)
109. 如是＋（也）【石】。（大正25，709d，n.15） [↑](#footnote-ref-109)