`2684`慧日佛學班第14期／福嚴推廣教育班第25期

**《大智度論》卷93**

**〈<品 n="82" t="淨佛國土品">釋淨佛國土品第八十二之餘</品>〉**

**（大正25，709b15-712c18）**

釋厚觀（2013.03.09）

^【**經**】

^**$$二、淨佛國土**^^（承上卷92）

^**$$（一）明淨土因**^^（承上卷92）

^**$$1、明無惡因**^^（承上卷92）

^**$$（1）略標：無三業障惡**^^（承上卷92）

^**$$（2）別釋麁業相**^^（承上卷92）

^**$$A、須菩提問**^^（承上卷92）

^**$$B、佛答**^^（承上卷92）

^**$$（A）十不善業**^^（承上卷92）

^**$$（B）六蔽心**^^（承上卷92）

^**$$（C）戒不淨**^^（承上卷92）

^**$$（D）隨世間心──遠離出世之觀行**^^（承上卷92）

^**$$（E）貪二乘果**^^（承上卷92）

$**（F）取相生著**

復次，須菩提！菩薩取色相、受想行識相，眼相、耳鼻舌身意相，色、聲、香、味、觸、法相，男相、女相，欲界相、色界相、無色界相，善法相、不善法相，有為法相、無為法相──是名菩薩麁業。

**$（G）總結：遠離麁業**

菩薩摩訶薩皆遠離如是麁業相。

**$2、菩薩淨佛國土之善根因緣**

**$（1）總明：自他共行六度，回向淨佛土**

自布施，亦教他人布施，須食與食、須衣與衣，乃至種種資生所須，盡給與之；亦教他人種種布施。持是福德與一切眾生共之，迴向淨佛國土故。

持戒、忍辱、精進、禪定、智慧亦如是。[[1]](#footnote-1)

**$`2685`（2）別明發願**[[2]](#footnote-2)

**$A、因色、聲、香、味、觸發願**

**$（A）七寶願［色］**

是菩薩摩訶薩或以三千大千國土[[3]](#footnote-3)滿中珍寶，施與**三尊**，（709c）作是願言：『我以善根因緣故，令我國土皆以七寶成。』[[4]](#footnote-4)

**$（B）天樂願［聲］**

復次，須菩提！菩薩摩訶薩以天妓[[5]](#footnote-5)樂樂佛及塔，作是願言：『以是善根因緣[[6]](#footnote-6)，願我國土中常聞天樂。』

**$（C）天香願［香］**

復次，須菩提！菩薩摩訶薩以三千大千國土滿中天香供養諸佛[[7]](#footnote-7)及塔，作是願[[8]](#footnote-8)言：『以是善根因緣，令我國土中常有天香。』

**$（D）百味食願［味］**

復次，須菩提！菩薩摩訶薩以百味食施**佛**及**僧**，作是願言：『以是善根因緣故，令我國土中眾生皆得百味食。』

**$（E）天香細滑願［觸］**

復次，須菩提！菩薩摩訶薩以天香細滑施**佛**及**僧**，作是願言：『以是善根因緣故，令我國土中一切眾生受天香細滑。』[[9]](#footnote-9)

**$（F）隨意五欲願**

復次，須菩提！菩薩摩訶薩以隨意五欲**施佛及僧并一切眾生**，作是願言：『以是善根因緣故，令我國土中弟子及一切眾生皆得隨意五欲。』

是菩薩以隨意五欲共一切眾生，迴向淨佛國土，作是願言：『我得佛時，是國土中如天五欲應心而至。』[[10]](#footnote-10)

**$`2686`B、因法以發願**

復次，須菩提！菩薩摩訶薩行般若波羅蜜時，作是願言：『我當自入初禪，亦教一切眾生入初禪，第二、第三、第四禪，慈、悲、喜、捨心，乃至三十七助道法亦如是；我得阿耨多羅三藐三菩提時，令一切[[11]](#footnote-11)眾生不遠離四禪，乃至不遠離三十七品[[12]](#footnote-12)助道法。』

**$C、滿足眾願，自他皆成就一切善法、得身端正**

如是，須菩提！菩薩摩訶薩能淨佛國土。

是菩薩隨爾所時行菩薩道，滿足是諸願；是菩薩自成就一切善法，亦成就一切眾生善法；是菩薩受身端正[[13]](#footnote-13)，所化眾生亦得端正。所以者何？福德因緣厚故。[[14]](#footnote-14)

**$（3）勸學**

須菩提！菩薩摩訶薩應如是淨佛國土。

**$（二）明淨佛國土之殊勝**

**$1、無諸下劣事**

是國土中，乃至無三惡道之名，亦無邪（710a）見、三毒、二乘──聲聞、辟支佛之名；耳**不聞有無常、苦、空之聲**，亦無我所有乃至無諸結使煩惱之名，亦無分別諸果之名。[[15]](#footnote-15)

**$2、常聞勝妙法**

**$（1）常聞諸法實相之音**

風吹七寶之樹，隨所應度而出音聲，所謂空、無相、無作，如諸法實相之音[[16]](#footnote-16)──『有佛無佛，一切法一切法相空，空中無有相，無相中[[17]](#footnote-17)則無作』──出如是法音，若晝、若夜，若坐、若臥、若立、若行，常聞此法。[[18]](#footnote-18)

**$`2687`（2）眾生聞佛名，必至無上菩提**

是菩薩得阿耨多羅三藐三菩提時，十方國土中諸佛讚歎；眾生聞是佛名，必至阿耨多羅三藐三菩提。[[19]](#footnote-19)

**$（3）聞法皆信受**

是菩薩得阿耨多羅三藐三菩提時說法，眾生聞者，無有不信而生疑，言：『是法？是非法？』何以故？諸法實相中，皆是法，無有非法。[[20]](#footnote-20)

諸有薄福之人，於諸佛及弟子[[21]](#footnote-21)不種善根、不隨善知識，沒在我見中，乃至沒在一切種種見中，墮在邊見──若斷、若常。如是人以邪見故，非佛言佛、佛言非佛，非法言法、法言非法；如是人破法故，身壞命終，墮惡道地獄中。

諸佛得阿耨多羅三藐三菩提時，見此眾生往來五道，令離邪聚，立正定聚中，更不墮惡道。

**$3、無雜穢心，必定得無上菩提**

如是，須菩提！菩薩摩訶薩淨佛國土中眾生，無雜穢心：若世間法、若出世間法，若有漏、若無漏，若有為、若無為；乃至是國土[[22]](#footnote-22)中眾生，畢竟[[23]](#footnote-23)至[[24]](#footnote-24)阿耨多羅三藐三菩提。[[25]](#footnote-25)

**$（三）結**

須菩提！是為菩薩摩訶薩淨佛國土。」^^

【**論**】釋曰：

**$（F）取相生著**

**$a、正明**

復有麁業，於諸法畢竟空中取相生著心──所謂取色相，受、想、行、識相，`2688`眼相乃至意相，色相乃至法相，男相、女相，三界，善、不善，有為、無為相等。

**$b、釋疑**

**$（a）若不取相，云何能厭色等，云何成就善法**

問曰：男女相可是虛妄不實，餘色等、善不善法，若不取相，云何能厭色等、（710b）成就善法？

答曰：

**$Ⅰ、以二空破諸相，捨戲論相**

佛法中有二種空：一者、眾生空，二者、法空。

以**眾生空**破眾生相，所謂男女等相；

以**法空**破色等法中虛妄相，如「破一切法空」中說。[[26]](#footnote-26)

能觀色等、善法如幻、如化，不取定實相，得厭心，則捨戲論常、無常等，是不名為[[27]](#footnote-27)取相。

**$Ⅱ、皆和合性空行故不生煩惱**

又色等及善法皆和合性空行故，不生諸煩惱。

**$（b）無為法是真實法，何以不取**

問曰：一切有為法假名和合故不應取；無為法是真實法，所謂如、法性[[28]](#footnote-28)、實際，何以不取？

答曰：以「不取相」是無為法，「無相」名為[[29]](#footnote-29)無為法門；若取相，便是有為。

**$c、結**

如是等，一切虛誑取相不實。

**$（G）總結：遠離麁業**

遠離麁身、口、意業[[30]](#footnote-30)。

**$2、菩薩淨佛國土之善根因緣**

**$（1）總相說：自他共行六度，回向淨佛土**

菩薩欲行淨佛[[31]](#footnote-31)土，遠離如是等麁身、口、意業，自行六波羅蜜，亦教他人令行；共清淨因緣故，則佛土[[32]](#footnote-32)清淨。

上總相說，下別相說。[[33]](#footnote-33)

**$`2689`（2）別明發願**

**$A、因色、聲、香、味、觸發願**

**$（A）七寶願、光明願、身相嚴淨願［色］**

**$a、國土七寶莊嚴願**

**$（a）正明**

是菩薩滿三千大千世界七寶施佛及僧，作是願：「我以是布施因緣，令我國土皆七寶莊嚴。」

**$（b）釋疑**

問曰：若滿三千大千世界珍寶，從何處得？

又諸佛賢聖少欲知足，誰受是[[34]](#footnote-34)者？若凡夫[[35]](#footnote-35)無厭足，何能受三千[[36]](#footnote-36)世界物？

答曰：是菩薩是**法性生身**，住具足神通波羅蜜中，為供養十方佛故，以如三千世界珍寶供養。

又此寶物，神通力所作，輕[[37]](#footnote-37)細無妨。如第三禪遍淨天，六十人坐一針頭而聽法，不相妨礙，[[38]](#footnote-38)何況大菩薩深入神通所作寶物！

**$b、國土常有光明願**

或有菩薩變身如須彌山，遍十方佛前，以為燈炷，供養於佛、若佛塔廟，而作願言：「令我國土常有光明，不須日月燈燭。」

**$c、眾生身相端嚴願**

或有菩薩雨諸華香、幡蓋、瓔珞以為供養，復作是願：「令我國土眾生端正如華，身（710c）相嚴淨，無有醜陋。」

**$d、結**

如是等種種好色因緣。

**$（B）天樂願［聲］**

**$a、正明**

復有菩薩以天伎樂娛樂於佛、若佛塔廟。

是菩薩或時以神通力故作天伎樂──或作天王、轉輪聖王伎樂，或作阿修羅神、龍王等天伎樂供養──願我國中常聞好音。

**$b、釋疑**

問曰：諸佛賢聖是離欲人，則不須音樂歌舞，何以伎樂供養？

`2690`答曰：諸佛雖於一切法中心無所著、於世間法盡無所須，諸佛憐愍眾生故出世，應隨供養者，令隨願得福故受。如以華香供養，亦非佛所須，佛身常有妙香，諸天所不及，為利益眾生故受。

是菩薩欲淨佛土故求好音聲──欲使國土中眾生聞好音聲，其心柔軟；心柔軟故，易可受化。是故以音聲因緣而供養佛。

**$（C）天香願［香］**

或有菩薩滿三千大千世界香供養諸佛、若塔，根香、莖香、葉香、末香，若天香、若變化香、若菩薩果報生香，作是願：「令我國土中常有好香，無有作者。」

**$（D）百味食願［味］**

**$a、釋「百味」**

或有菩薩以百味供養諸佛及僧。

有人言：能以百種[[39]](#footnote-39)供養，是名「百味」。

有人言：餅[[40]](#footnote-40)種數五百，其味有百，是名「百味」。

有人言：百[[41]](#footnote-41)種藥草、藥果作歡喜丸，是名「百味」。

有人言：飲[[42]](#footnote-42)食羹餅，總有「百味」。

有人言：飲食種種備足[[43]](#footnote-43)故，稱為「百味」。

**$b、以四種食供養故，國土自然有百味飲食**

人飲食故百味，天**飲**[[44]](#footnote-44)食則百千種味；菩薩福德生果報食及神通力變化食，則有無量味，能轉人心，令離欲清淨。

是四種食，菩薩隨因緣供養佛及僧，是故國土中自然有百味飲食。

**$（E）天香細滑願［觸］**

**$a、正明**

或有菩薩以天塗香（天竺國熱，又以身臭，故以香塗身）[[45]](#footnote-45)供養諸佛及僧──以此因緣故，令[[46]](#footnote-46)我國（711a）土眾生受天[[47]](#footnote-47)細滑。

**$b、釋疑**

問曰：沙彌戒乃至受一日戒，尚不以香塗身，云何以香供養佛及僧？

答曰：是菩薩以身所貴物，隨所須時，用以供養，或以塗地、塗壁及行坐處。

**$`2691`（F）隨意五欲願**

**$a、正明**

又以隨意五欲供養諸佛及僧及餘眾生。

是菩薩以好車、馬、妻妾、伎直[[48]](#footnote-48)、幡蓋、金銀、衣服、珍寶，出家人所不受，則施諸眾生。

作願言：「令我國土眾生常得隨意五欲。」

**$b、釋疑：佛說五欲奪人善根，云何菩薩願令眾生得五欲，何以為眾生求得五欲**

問曰：（1）此五欲，佛說如火、如坑[[49]](#footnote-49)、如瘡[[50]](#footnote-50)、如獄、如怨、如賊，能奪人善根，[[51]](#footnote-51)菩薩何以願使眾生得五欲？

（2）又佛說弟子應納[[52]](#footnote-52)衣[[53]](#footnote-53)、乞食、坐林樹下，[[54]](#footnote-54)菩薩何以為眾生求得五欲？

答曰：

**$（a）答初問**

**$Ⅰ、若人具足五欲，則不行十不善**

天上[[55]](#footnote-55)、人中五欲是福德果報。

若今世、若後世，貧窮薄福者不能自活，則行劫盜；或為物主所害，或為財`2692`殺他；或被詰問，妄言不作。如是，次第作十不善，皆由貧窮故作。若人五欲具足，則所欲隨意，則不行十不善。

**$Ⅱ、菩薩國土眾生心柔軟故，聞法易可得道**

菩薩國土眾生豐樂自恣[[56]](#footnote-56)、無所乏少，則無眾惡，但有愛、慢等軟結使。若聞佛所說、或聞弟子所說，以心柔軟故，聞法，易可得道；雖著心多，利根故，聞無常、苦、空等，即便得道。譬如垢膩之衣，則以灰泥淹之，經宿以水浣[[57]](#footnote-57)之，一時都去。

菩薩不欲令眾生著故以五欲施，但欲令一時捨故與之。

**$（b）答第二問**

**$Ⅰ、淨佛國土眾生無量福德成就，五欲平等，亦不更求故無所妨**

如汝[[58]](#footnote-58)先說：「佛教弟子納衣、乞食。」

宿罪因緣生在惡世，染著心多，若得好衣美食著心則深；又為求好衣食故，妨廢行道。

是菩薩淨佛國土眾生，無量福德成就，五欲一等故，不復[[59]](#footnote-59)貴著，亦不更求，故無所妨。

**$Ⅱ、若離五欲增瞋恚、憶念五欲生煩惱，宜用智慧處中道**

又復，若行者離五欲修苦（711b）行，則增長瞋恚；又復，憶念五欲，則生煩惱，爾時則無所向。是故佛言：「捨苦樂，用智慧，處中道。」

**$（c）結成**

是故淨佛國土，五欲施無妨。

**$c、釋疑：受五欲是否障道**

問曰：若爾者，毘尼中，何以「一比丘言：『^我知佛法義，受五欲不妨道！^^』是比丘應呵，乃至三不止，擯[[60]](#footnote-60)出[[61]](#footnote-61)」？[[62]](#footnote-62)

答曰：

**$（a）白衣雖受欲得證初二果，而為出家眾制盡形壽不淫戒**

佛法有二種：小乘、大乘。

**小乘**中，薄福之人三毒偏多。

如《婆[[63]](#footnote-63)差[[64]](#footnote-64)經》中，佛說：「^我白衣弟子，非一非二，乃至出五百人，受赤`2693`栴檀塗身及受好香花，妻子共臥，使令奴婢，而斷三結得須陀洹[[65]](#footnote-65)；盡三結[[66]](#footnote-66)，薄三毒，得斯陀含。^^」[[67]](#footnote-67)

是阿梨吒比丘聞是事，即言：「^雖受五欲而不妨道！^^」[[68]](#footnote-68)不知是事佛為誰說。

佛為白衣故說，此比丘持著出家法中說。

是[[69]](#footnote-69)須陀洹、斯陀含等不作是言：「^我盡形壽不犯欲！^^」以有餘三毒故，時時忘道而發婬心。

出家人於僧中口自誓言：「^我盡形壽不犯婬欲！^^」佛言：「^若出家人犯欲，則棄。^^」

是比丘自誓而犯，是一罪；知佛所制而故違犯，是二罪。是比丘見白衣得道故，而以自身同彼，是故墮罪。

**$（b）淨佛國土出家眾生，隨佛所聽出家五欲亦無過**

淨佛國土有二種眾生：若出家，若在[[70]](#footnote-70)家。

在家者雖受五欲無罪，亦無所妨；如兜率陀諸天及欝單曰[[71]](#footnote-71)人，雖受五欲，不起重罪。

出家眾生[[72]](#footnote-72)，隨佛[[73]](#footnote-73)所聽出[[74]](#footnote-74)家五[[75]](#footnote-75)欲，亦無過咎。

**$（c）淨佛國土眾生世世習行六度等，雖得五欲亦不染著**

小乘法中，為阿梨吒比丘說；薄福重罪之人，心多悔故。

淨佛[[76]](#footnote-76)土者，世世習行六波羅蜜、三解脫門，雖得五欲，亦不染著。

**$B、因法以發願**

如經中說，所謂菩薩摩訶薩行般若波羅蜜，作是念：「我當自入初禪，亦當教化眾生入初禪；四禪、四無量心（711c）乃至三十七品亦如是。」

是菩薩作是願：「我作佛時，盡行四禪乃至三十七品。」如是福德故，眾生雖受五欲，不能為妨。

**$C、滿足眾願，自他皆成就一切善法、得身端正**

是菩薩作無量阿僧祇願，隨爾所時行道，盡具足是願；是菩薩一切善法皆成就，`2694`及所成就眾生。

一切善法成就故，得身端正，見者無厭；亦成就眾生，令得端正。

**$（3）勸學**

須菩提！菩薩應如是淨佛土。

**$（二）明淨佛國土之殊勝**

**$1、無諸下劣事**

**$（1）無三惡道**

**$A、正明**

復次，淨佛土者，乃至無三惡之名，何況有三惡道！

**$B、釋疑**

**$（A）若無三惡道，佛為何出世**

問曰：諸佛以大慈悲心，為苦惱眾生故出世；若無三惡道，何所憐愍？

答曰：佛出為度眾生故，而三惡道眾生不可度，但可令種善根而已，是故佛名「天人師」。

若無天、人，但有三惡道，可應有難、應作是問。

**$（B）淨佛國土中，何以無三惡道眾生**

問曰：佛憐愍眾生，淨佛國土中何以無三惡道眾生？

答曰：

**$a、清淨業因緣故**

憐愍一切眾生，平等無異；此中說清淨業因緣，是國土中無三惡道。

**$b、佛化土非一，雜國土中則具有五道**

又佛非但一國土，乃有十方恒河沙國土。佛有清淨國土、有雜國土。雜國土中則具有五道；淨佛國土，或有人、天別異，或無有人、天別異。如過去天王佛國土中，唯佛世尊以為法王，是故名為天王佛。[[77]](#footnote-77)

**$（2）無三毒邪見**

**$A、正明**

復有國土無三毒、邪見。

**$B、釋疑：若無諸煩惱，佛出世何所為**

問曰：諸佛但為除眾生煩惱故出世，邪見、三毒即是煩惱，若無煩惱，出何所為？

`2695`答曰：有人言：是中大福德因緣故，邪見、三毒不發，故言「無」。

復次，有人言：是中諸菩薩皆得無生法忍，常修六波羅蜜等諸功德，常遊十方度脫眾生，於諸佛所修習諸佛三昧；勝教化無數聲聞、辟支佛，亦勝教化阿鞞跋致菩薩。成就眾生菩薩、淨（712a）佛土菩薩，為近佛道故，利益轉大。

**$（3）無二乘之名**

**$A、標舉**

「^是國土無二乘之名^^」者。

**$B、釋疑**

**$（A）餘佛有教化二乘者，不如教化純大乘之佛耶**

問曰：餘佛有三乘教化，豈獨劣耶？

答曰：佛出五濁惡世，於一道分為三乘。

**$（B）阿彌陀佛等不生於五濁惡世，何以復有三乘**

問曰：若爾，阿彌陀佛[[78]](#footnote-78)、阿閦佛等不於五濁世生，何以復有三乘？

答曰：諸佛初發心時，見諸佛以三乘度眾生，自發願言：「我亦當以三乘度眾生。」

**$（4）無無常等名，無諸煩惱之名，亦無分別諸果之名**

「^亦無無常、苦、空、無我之名^^」者，以眾生深著「常」、「樂」等顛倒故，為說無常等[[79]](#footnote-79)苦法。是中無「常」、「樂」等[[80]](#footnote-80)倒故，不須無常、苦；若無病，則不須藥。

「亦無我所有，乃至無諸煩惱結使」亦如是。

無二乘故，亦無須陀洹等諸果，但一向著諸法實相。先得無生法忍者，得諸三昧、陀羅尼門，轉復增益諸地等[[81]](#footnote-81)功德。

**$2、常聞勝妙法**

**$（1）常聞諸法實相之音**

**$A、正明**

「^風吹七寶之樹，隨所應度而出聲^^」者，是菩薩欲使眾生易聞法故，七寶之樹出法音聲。寶樹遍滿國土故，眾生生便聞法，餘心不生，但生法心。

**$B、釋疑：為何佛不變化無量身說法，而以樹出法音度眾生**

問曰：諸佛有無量不可思議神通力，何以不變化作無量身[[82]](#footnote-82)說法度眾生？何須樹木音聲？

答曰：眾生甚多，若佛處處現身眾生不信，謂為幻化，心不敬重。

`2696`有眾生從人聞法，心不開悟；若從畜生聞法，則便信受。如《本生經》說：菩薩受畜生身，為人說法；人以希有故，無不信受。又謂畜生心直不誑故。

有人謂畜生是有情之物，皆有欺誑；以樹木無心而有音聲，則皆信受。所謂空、無相、無作，有佛、無佛，一切法常空，空故無相，無相故無作、無起。如是等法，晝夜常出。

餘國土以神通力、口力種種變化，此中常自然音聲。

**$（2）眾生聞佛名，必至無上菩提**

**$A、正明**

淨佛國土，佛常（712b）為諸佛所讚，大作功德故，能得如是淨國；若聞淨國佛名，則畢定作佛。

**$B、釋疑**

**$（A）何以但聞佛名便得道**

問曰：餘佛種種勤苦說法，眾生尚不得道，何以但聞佛名便得道？[[83]](#footnote-83)

答曰：餘處佛種種說法，眾生或得道[[84]](#footnote-84)、或得善根，終不空說；若聞是佛名，畢至阿鞞跋致，不言[[85]](#footnote-85)今得。

**$（B）何以獨說淨佛國眾生聞佛名必定作佛**

問曰：一切佛，若人好心聞名，皆當至佛，如《法華經》中說，福德若大、若小，皆當作佛。[[86]](#footnote-86)何以獨說「淨國佛」？

答曰：

**$a、人聞餘佛名字，心不敬重故不必定作佛**

人聞餘佛名字，謂：「受生與人無異，但有一切智得道為異。」心不敬重故，雖種善根亦不能深[[87]](#footnote-87)。

**$b、淨佛國眾生皆是近佛道者，見聞佛功德深心敬重故必定作佛**

是中是法性身，佛身無量無邊，光明、說法音聲遍滿十方國土，**國中眾生皆是近佛道者**，無量阿僧祇由旬眾中[[88]](#footnote-88)說法；勝無量億阿僧祇日月光明，常從身出，佛令眾生見則得見，若不聽則不見。是佛一一毛孔邊常出無量無邊阿僧祇佛，`2697`一一諸佛等無異，於化佛邊展轉復出。隨應度眾生見佛優劣，根本真佛無有分別大小之異。

如是等若見、若聞名、若聞如是功德，深信敬重故，所種善根，云何不畢定作佛？

**$（3）聞法皆信受**

**$A、淨佛國眾生聞佛說法正信無疑**

復次，是佛說法時，無有疑者，乃至無一人言：「是法為非[[89]](#footnote-89)佛口所說！」悉皆是法。

**$B、釋疑：為何人從釋迦佛聞法而生疑者多**

問曰：人從釋迦文尼佛聞法生疑者多？

答曰：佛此中[[90]](#footnote-90)自說因緣：「有人薄福不種善根、不得善知識故生疑。」

著我見、邊見、邪見等諸煩惱覆故，非佛言是佛、是佛言非佛。不深種善根、不順善師，三毒、邪見一時發起，無所依隨，任意自恣[[91]](#footnote-91)──若見邪見，順其意故，言是一切智見；諸佛說畢竟空，不順其意，（712c）便言非佛；非法言法、法言非法。如是人[[92]](#footnote-92)於諸[[93]](#footnote-93)佛所多生疑，多生疑故心悔。

是淨佛國中無如是罪人，故[[94]](#footnote-94)不生疑。

佛言：「如是罪人，破諸法實相故，死墮地獄惡道中！

諸菩薩得阿耨多羅三藐三菩提，見諸罪人往來生死中，以佛神通力，拔出眾生令住正定聚[[95]](#footnote-95)中，不墮三惡趣，是名淨佛土。」

**$3、無雜穢心，必定得無上菩提**

**$（1）正說**

是佛土中無如是諸過。

無不具足，於世間、出世間，有漏、無漏，有為、無為等中無有障礙──所謂國`2698`土七寶，眾生身端正，相好莊嚴，無量光明，常聞法音，常不遠離六波羅蜜乃至十八不共法。

是中眾生皆畢竟[[96]](#footnote-96)至阿耨多羅三藐三菩提。

**$（2）釋疑：「聞佛名畢定成佛」與「於諸法無礙必得作佛」有何差別**

問曰：上「聞佛名畢定至佛」，此「於諸法無礙[[97]](#footnote-97)必得作佛」，有何差別？

答曰：此中眾生常見佛、常聞法、深種善根、多集佛法故，疾得作佛；聞名者，雖俱畢竟[[98]](#footnote-98)定而小不如。

**$（三）結**

如是等，名為淨[[99]](#footnote-99)國土相，如「十地中莊嚴菩提樹」說[[100]](#footnote-100)。[[101]](#footnote-101)

**`2699`〈<品 n="83" t="畢定品">釋畢**[[102]](#footnote-102)**定品第八十三</品>〉**

**（大正25，712c19-715a12）**

^【**經**】

**$壹、自行德成**[[103]](#footnote-103)

**$（壹）明菩薩畢定作佛**

**$一、總標**

須菩提白佛言：「世尊！是菩薩摩訶薩為畢定？為不畢定？」[[104]](#footnote-104)

佛告須菩提：「菩薩摩訶薩畢定，非不畢定。」

**$二、別釋**

**$（一）約所行道辨：但於佛道中畢定**

「世尊！何處畢定？為聲聞道中？為辟支佛道中？為佛道中？」

佛言：「菩薩摩訶薩非聲聞、辟支佛道中畢定，是佛道中畢定。」

**$（二）約求道者辨：三種菩薩皆畢定**

須菩提白佛言：「世尊！為初發意菩薩畢定[[105]](#footnote-105)？為最後身菩薩畢定？」

佛言：「初發意菩薩亦畢定，阿鞞跋致菩薩亦畢定，最[[106]](#footnote-106)後身菩薩亦畢定。」[[107]](#footnote-107)

**$（貳）明畢定菩薩斷眾惡業故不墮八難**[[108]](#footnote-108)

`2700`「世尊！畢定菩薩墮惡道中生不？」

「不也！須菩提！於汝意云何？若八人，若須陀（713a）洹、斯陀含、阿那含、阿羅漢、辟支佛，生惡道中不？」

「不也！世尊！」

「如是，須菩提！菩薩摩訶薩從初發意已來，布施、持戒、忍辱、精進、行禪定、修智慧，斷一切不善業；若墮惡道、若生長壽天、若不得修善法處、若生邊國、若生惡邪見家、無作見家，是中無佛名、無法名、無僧名，無有是處！

須菩提！**初發意菩薩**於阿耨多羅三藐三菩提以深心行十不善道，無有是處！」[[109]](#footnote-109)

**$貳、化他德成**[[110]](#footnote-110)

**$（壹）為利益眾生故受畜生身**

**$一、須菩提問**

「世尊！若菩薩摩訶薩有如是善根功德成就，如佛自說本生受不善果報，是時善根為何所在？」[[111]](#footnote-111)

**$二、佛答**

佛告須菩提：「菩薩摩訶薩為利益眾生故，隨而受身，以是身利益眾生。須菩提！菩薩摩訶薩作畜生時，有是[[112]](#footnote-112)方便力，若怨賊欲來殺害，以無上忍辱、無上慈悲心捨身，不惱怨賊；汝諸聲聞、辟支佛，無有是力。

以是故，須菩提！當知菩薩摩訶薩欲具足大慈悲心、為憐愍利益眾生，故受畜生身。」[[113]](#footnote-113)

**$`2701`（貳）菩薩行般若，以方便力起神通，隨意受身，嚴土熟生**[[114]](#footnote-114)

**$一、菩薩成就白淨無漏法，現受畜生身而不染**

**$（一）具足一切善根**

須菩提白佛言：「世尊！菩薩摩訶薩住何等善根中受如是諸身？」[[115]](#footnote-115)

佛告須菩提：「菩薩摩訶薩從初發意乃至道場，於其中間，無有善根不具足者；具足已，當得阿耨多羅三藐三菩提。

以是故，菩薩摩訶薩從初發意，應當學具足一切善根；學善根已，當得一切種智，當斷一切煩惱習。」[[116]](#footnote-116)

**$（二）方便受畜生身而不染**

**$1、舉佛化現為例**

須菩提白佛言：「世尊！云何菩薩摩訶薩成就如是白淨無漏法，而生惡道畜生中？」[[117]](#footnote-117)

佛告須菩提：「於汝意云何？佛成就白淨[[118]](#footnote-118)無漏法不？」

須菩提言：「佛一切白淨無漏法成就。」

「須菩提！若佛自化作畜生身，作佛事，度眾生，實是畜生不？」

須菩提言：「不也！」

佛言：「菩薩摩訶薩亦如（713b）是，成就白淨無漏法，為度眾生故受畜生身，用是身教化眾生。」

**$2、舉阿羅漢做變化身為例**

佛告須菩提：「如阿羅漢作變化身，能使眾生歡喜不？」

須菩提言：「能！」

佛言：「如是！如是！須菩提！菩薩摩訶薩用是白淨無漏法，隨所[[119]](#footnote-119)度眾生而受身，`2702`以是身利益眾生，亦不受苦[[120]](#footnote-120)。

**$3、舉幻師幻作為例**

「須菩提！於汝意云何？幻師幻作種種形──若象、馬、牛、羊、男、女等，以示眾人。須菩提！是象、馬、牛、羊、男、女等有實不？」

須菩提言：「不實也！世尊！」

佛言：「如是，須菩提！菩薩摩訶薩白淨無漏法成就，現作種種身以示眾生故，以是身饒益一切，亦不受眾苦。」[[121]](#footnote-121)

**$（三）結歎**

須菩提白佛言：「世尊！菩薩摩訶薩大方便力，得聖無漏智慧，而隨所應度眾生身，而作種種形以度眾生！^^[[122]](#footnote-122)

【**論**】

**$壹、自行德成**

**$（壹）明菩薩畢定作佛**

**$一、總標**

**$（一）須菩提問：菩薩是否皆畢定作佛〔釋須菩提何以重問〕**

問曰：上〈阿鞞跋致品〉中說：「如是相是阿鞞跋致，如是相非阿鞞跋致。」[[123]](#footnote-123)「阿鞞跋致」即是「畢定」，須菩提今何以更問？

答曰：

**$1、以異門問故**

是般若波羅蜜有種種門、有種種道。

「阿鞞跋致」是一門中說；今問「畢定」，更問異門。

**$2、須菩提智不及佛故更問**

復次，佛心中一切眾生、一切法皆畢定；人以智不及故，名為不畢定。

佛知[[124]](#footnote-124)雖無量阿僧祇劫積大功德，必退作小乘者；亦知微細蜫[[125]](#footnote-125)虫雖未有善心，過`2703`爾所劫發心，後當作佛。定知一切法皆如是，從是因得是果，是故名佛；一切法中無礙，以畢定知故。

**$3、欲明了經異說故問**

復次，須菩提聞《法華經》中說：「於佛所作少功德，乃至戲笑一稱南無佛，漸漸必當作佛。」[[126]](#footnote-126)又聞〈阿鞞跋致品〉中有退、不退，又復聞聲聞人皆當作佛[[127]](#footnote-127)──若爾者，不應有退。

如《法華經》中說畢定，餘《經》說（713c）有退、有不退，是故今問「為畢定、為不畢定」。

**$4、結**

如是等種種因緣故，問「定、不定」。

**$（二）佛答**

佛答：「菩薩是畢定。」

**$二、別釋**

**$（一）約所行道辨：但於佛道中畢定**

須菩提心以入涅槃為畢定，是故問：「為何道中畢定？」

佛答：「非[[128]](#footnote-128)畢定二乘，但於大乘中畢定。」

**$（二）約求道者辨：三種菩薩皆畢定**

**$1、釋經**

求佛道者，有上、中、下，是故問：「為初發意？為阿鞞跋致？為最後身畢定？」

須菩提意謂為「阿鞞跋致已上，畢定住[[129]](#footnote-129)佛道中」故。

佛答：「三種菩薩皆畢定。」

「畢定」者，必當作佛。

**$2、釋疑**

**$（1）菩薩是否皆畢竟成佛道**

**$A、前說「求佛道者多，得不退轉者少」，何以言「三種菩薩皆畢定」**

問曰：如上品中說「佛以佛眼見十方菩薩，求佛如恒河沙，得阿鞞跋致者若一、若二」；[[130]](#footnote-130)今何以言「三種菩薩盡皆畢定」？

答曰：我先已說：般若甚深有無量門，有說「諸菩薩退而不畢定」，有處說「菩薩畢定不退」。

`2704`如〈阿鞞跋致品〉中，須菩提問佛：「菩薩退者，於何處退？為從色，為從受、想、行、識，乃至十八不共法？畢竟空故，諸法皆不退。」[[131]](#footnote-131)此中佛何以[[132]](#footnote-132)更說不退？

**$B、有說「諸菩薩退而不畢定」，有處說「菩薩畢定不退」，何者是實**

問曰：是二義何者是實？

答曰：

**$（A）總說：二說皆實語，而應機施教異**

二事皆實。佛口所說無不實者。

如佛或說「諸法空無所有」，或說「布施、持戒等是有」。為初發心者說「諸法有」，為久學人著善法者說「諸法空無所有」。

**$（B）別論**

**$a、為發心不牢固者說：發心如恒河沙，得不退轉者少**

懈怠於阿耨多羅三藐三菩提不牢固者，如是人應從聲聞道得度而不求聲聞，久於生死中受苦，是故說「發心如恒河沙，得阿鞞跋致者若一、若二」。眾生聞是已，能堪受眾苦者，畢定阿耨多羅三藐三菩提；若不能者，取聲聞、辟支佛道。

**$b、為堪任得佛而大悲心薄者說：一切菩薩乃至初發心皆畢定**

有人堪任得佛而大悲心薄、自愛身重；此人聞佛難得，多有退者，作是念：「我或[[133]](#footnote-133)不能得佛，不如早取涅槃，何用世世受勤苦為！」為是人故，（714a）說「一切菩薩乃至初發心皆畢定」，如《法華經》中說。

**$（2）二乘能否回小向大**

**$A、若菩薩皆畢定，佛何故不聽菩薩取二乘證**

問曰：若菩薩皆畢定，佛何以故種種呵二乘[[134]](#footnote-134)，不聽菩薩取二乘證？

答曰：求佛道者應遍知法性；是人畏老、病、死故，於法性少分取證，便自止息，捨佛道、不度眾生，諸佛菩薩之所呵責：「汝欲捨去，會[[135]](#footnote-135)不得離，得阿羅漢證時，不求諸菩薩深三昧，又不廣化眾生，是則迂迴，於佛道稽留[[136]](#footnote-136)。」[[137]](#footnote-137)

**$`2705`B、若阿羅漢得作佛，住於何處而具足佛道**

問曰：阿羅漢先世因緣所受身必應當滅，住在何處而具足佛道？

答曰：得阿羅漢時，三界諸漏因緣盡，更不復生三界。有淨佛土，出於三界，乃至[[138]](#footnote-138)無煩惱之名──於是國土佛所，聞《法華經》，具足佛道。如《法華經》說：「^有羅[[139]](#footnote-139)漢，若不聞《法華經》，自謂得滅度；我於餘國為說是事，汝皆當作佛。^^」[[140]](#footnote-140)

**$C、若阿羅漢得作佛，云何言於佛道迂迴稽留**

問曰：若阿羅漢往淨佛國土受法性身，如是應得疾[[141]](#footnote-141)作佛，何以言「迂迴、稽留」？

答曰：

**$（A）著小乘因緣故不能疾成佛道，不如直往菩薩**

是人著小乘因緣，捨眾生、捨佛道；又復虛言得道。以是因緣故，雖不受生死苦惱，於菩薩根鈍，不能疾成佛道，不如直往菩薩。

**$（B）唯佛能知漏盡阿羅漢還作佛**

復次，佛法於五不可思議[[142]](#footnote-142)中最第一，今言「漏盡阿羅漢還作佛」，唯佛能知。論議者正[[143]](#footnote-143)可論，其事不能測知，是故不應戲論。若求得佛時，乃能了知；餘人可信而不[[144]](#footnote-144)可知。

**$（貳）明畢定菩薩斷眾惡業故不墮八難**

**$一、須菩提問**

`2706`「畢定菩薩墮三惡道中不」者，

須菩提聞佛說無量本生因緣──或象[[145]](#footnote-145)、鹿[[146]](#footnote-146)、龜[[147]](#footnote-147)、鴿[[148]](#footnote-148)、孔雀[[149]](#footnote-149)、鸚鵡[[150]](#footnote-150)等受種種苦，是故問佛：「世尊！若菩薩受如是等畜生身，云何言『一切菩薩畢定』？」

「畢定」者，即是阿鞞跋致；阿鞞跋致者，不墮三惡趣。

**$二、佛答**

**$（一）明不墮八難**

**$1、不墮三惡道**

佛（714b）反問答：「於汝意云何？八人等聖人為墮三惡道不？」

須菩提思惟：「是諸聖人入聖道故，無墮三惡道因緣。」思惟已，答言：「不也！」

佛言：「菩薩亦如是，墮三惡道因緣盡故，云何墮三惡道？」

「墮三惡道因緣」者，所謂諸不善法。

是菩薩從初發心已來，修習布施、持戒等諸善法，斷諸殺生等十不善道；若是人墮三惡道，無有是處！何以故？滅諸惡法、增益善法故。

不善道有上、中、下：上者墮地獄，中者墮畜生，下者墮餓鬼。是菩薩三種已盡，深心悲念眾生，是故不墮。

**$2、不生長壽天**

問曰：若爾者，三惡道可不於中生；是菩薩福德多，何以不於長壽天中生？

答曰：是菩薩憐愍眾生，行六波羅蜜；雖能入禪波羅蜜，和合慈悲行，不著禪味，命欲終盡，念欲界法故退禪道。以彼中無苦惱、深著禪味，難可得度，故不生長壽天。

**$3、不生於障修善法處，不生邊國**

以邊國障[[151]](#footnote-151)礙，不得修善法，故不生。所以者何？

是菩薩拔出悋法根本；悋法因緣故，生邊國不知法處。

復次，是菩薩常好中道、捨離二邊故，不生邊國。

「邊國」者[[152]](#footnote-152)，無三寶之名，不識七眾，但貴今世現事，不貴福德道法，故名「邊地」──不但生邊國故名為邊地。

若識三寶，知罪福相續因緣，解諸法實相，是人雖生閻浮提外，不名為邊，何況生閻浮提中！

**$`2707`4、不生惡邪見家、無作見家**

**$（1）正明**

是菩薩常樂為他說法，亦深愛善法故，得隨意善眾生共生，所謂為「中國」。人[[153]](#footnote-153)於中國不生邪見家。

**$（2）釋因**

何以故？

**$A、世世常四種行正見故不生邪見家**

是菩薩世世常自行正見，亦教他正見，讚正見法，歡喜讚歎行正見者，是（714c）故不生惡邪見家。

**$※ 因論生論：菩薩何以不生邊地、邪見家而教化之**

問曰：是菩薩大福德、智慧力，應生邊地、邪見家而教化之，何以畏而不生？

答曰：菩薩有二種：一者、成就大力菩薩，二者、屬因緣新發心菩薩。

大菩薩為眾生隨所應度受身，不避邊地、邪見；

新發意菩薩若生是處，既不能度人，又自敗壞，是故不生。

譬如真金在泥，終不敗壞；銅鐵則壞。

**$B、無作邪見中大惡，故不生無作見家**

「邪見」者，所謂無作見。

雖六十二種皆是邪見，無作最重。所以者何？「無作」言「不應作功德、求涅槃」。若言「天作」、若言「世界始來」，雖是邪見，而不遮作福德。

以「無作」大惡，故不生。

**$（二）釋「初發意菩薩以深心行十不善道，無有是處」**

又初發心菩薩深[[154]](#footnote-154)惡心行十不善道，無有是處！

何以故？是菩薩一心迴向，貴重阿耨多羅三藐三菩提，不貴世間法。

是人未離欲因緣故，雖起諸煩惱，終不深[[155]](#footnote-155)心作惡；雖加杖楚，終不奪命，不取他財令其失命。

是菩薩斷一切不善法、修集一切善法故，不生八難處，常得八好處。

**$貳、化他德成**

**$（壹）為利益眾生故受畜生身**

**$一、須菩提問**

須菩提問：「若菩薩有如是善根成就，云何本生因緣作鹿、馬等？」

**$二、佛答**

佛答：「菩薩實有福德善根成就，為利益[[156]](#footnote-156)眾生，故受畜生形，亦無畜生罪。」

此中佛自說因緣，所謂：「菩薩在畜生中慈愍怨賊，阿羅漢、辟支佛所無有。」

`2708`阿[[157]](#footnote-157)羅漢、辟支佛，怨賊來害，雖不加報，不能愛念供養供給。

如菩薩本身作六牙白象，[[158]](#footnote-158)獵師以毒箭射胸！

爾時，菩薩象以鼻擁抱獵者，不令餘象得害，語雌象言：「汝為菩薩婦，何緣生惡心？獵師是**煩惱罪**，非**人**過也！**我**得阿耨多羅三藐三菩提，當滅除其煩惱罪；譬如（715a）鬼著人，**呪**[[159]](#footnote-159)**師**來但治**鬼**而不瞋**人**。是故莫求其罪！」

徐問獵者：「汝何以射我？」

答言：「我須汝牙。」

象即就石罅[[160]](#footnote-160)，拔牙與之，血肉俱出，不以為痛；供給糧食，示語道徑。

如是等慈悲，阿羅漢、辟支佛所無有。

如是好心，云何受畜生身？當知是變化，度於眾生。

**$※ 因論生論：何以不作人身而現畜生身教化眾生**

問曰：何以不作人身而為說法，而作此獸身？

答曰：有時眾生見人身則不信受，見畜生身說法[[161]](#footnote-161)則生信樂，受其教化。

又菩薩欲具足大慈悲心，欲行其實事；眾生見之驚喜，皆得入道。

1. 《大般若波羅蜜多經》卷476〈80 道土品〉：「^復次，善現！諸菩薩摩訶薩行深般若波羅蜜多，遠離如是所說麁重，自行布施波羅蜜多，亦教他行布施波羅蜜多。若諸有情須食施食，須飲施飲，須車乘施車乘，須衣服施衣服，隨餘所須種種資具，隨時隨處悉皆施與，如自所行教他亦爾。如是施已，**持此善根與諸有情平等共有迴向所居嚴淨佛土，令速圓滿利樂有情**。是菩薩摩訶薩自行淨戒、安忍、精進、靜慮、般若波羅蜜多，亦教他行淨戒乃至般若波羅蜜多。作此事已，持是善根與諸有情平等共有迴向所居嚴淨佛土，令速圓滿利樂有情。^^」（大正7，412b28-c10） [↑](#footnote-ref-1)
2. 《大品經義疏》卷10〈82 淨土品〉：

   ^「**戒**※**以三千珍寶**」下第二，別明發願也。願中初因財**次**※發願，次因法以發願，餘事易明。^^（卍新續藏24，335c21-22）

   ※案：「戒」應作「或」。「次」應作「以」。 [↑](#footnote-ref-2)
3. 國土＝界土【宋】【元】【明】【宮】，＝世界【石】。（大正25，709d，n.24） [↑](#footnote-ref-3)
4. 《大般若波羅蜜多經》卷476〈80 道土品〉：

   ^復次，善現！諸菩薩摩訶薩以通願力，盛滿三千大千世界上妙七寶，施**佛、法、僧**；施已歡喜，發弘誓願：「我持如是所種善根，與諸有情平等共有，迴向所居嚴淨佛土，當令我土七寶莊嚴，一切有情隨意受用眾妙珍寶而無貪著。」^^（大正7，412c10-15） [↑](#footnote-ref-4)
5. 妓＝伎【宮】。（大正25，709d，n.25） [↑](#footnote-ref-5)
6. 願＝令【元】【明】【聖】【石】，〔願〕－【宮】。（大正25，709d，n.26） [↑](#footnote-ref-6)
7. 及＋（佛）【元】【明】【石】。（大正25，709d，n.27） [↑](#footnote-ref-7)
8. 〔願〕－【宋】【元】【明】【宮】。（大正25，709d，n.28） [↑](#footnote-ref-8)
9. 《大般若波羅蜜多經》卷476〈80 道土品〉：

   ^復次，善現！諸菩薩摩訶薩以通願力，營辦種種人中、天上諸妙塗香、細軟衣服，奉施諸佛、獨覺、聲聞及諸菩薩摩訶薩眾，或復施法并佛制多。施已歡喜發弘誓願：「我持如是所種善根，與諸有情平等共有迴向所居嚴淨佛土，當得無上正等覺時，令我土中諸有情類，常得如是衣服、塗香，隨意受用而無貪著。」^^（大正7，413a3-10） [↑](#footnote-ref-9)
10. 《大般若波羅蜜多經》卷476〈80 道土品〉：

    ^復次，善現！諸菩薩摩訶薩以通願力，營辦種種人中、天上隨意所生五妙欲境，供養諸佛及佛制多、獨覺、聲聞并諸菩薩摩訶薩眾，施餘有情。施已歡喜發弘誓願：「我持如是所種善根，與諸有情平等共有迴向所居嚴淨佛土，當得無上正等覺時，令我土中諸有情類，隨心所樂上妙色、聲、香、味、觸境應念而生，歡喜受用而無貪著。」^^（大正7，413a10-18） [↑](#footnote-ref-10)
11. 〔一切〕－【宋】【宮】。（大正25，709d，n.29） [↑](#footnote-ref-11)
12. 〔品〕－【石】。（大正25，709d，n.30） [↑](#footnote-ref-12)
13. 正＝政【石】＊。（大正25，709d，n.31） [↑](#footnote-ref-13)
14. 《大般若波羅蜜多經》卷476〈80 道土品〉：「^如是，善現！諸菩薩摩訶薩行深般若波羅蜜多，由斯願行便能嚴淨所居佛土。善現當知！是諸菩薩摩訶薩眾隨爾所時行菩提道，應得圓滿所起願行，即爾所時精勤修學。由此因緣，自能成就一切善法，亦能令他漸次成就一切善法；自能修得殊勝相好所莊嚴身，亦能令他漸次修得殊勝相好所莊嚴身──由廣大福所攝受故。^^」（大正7，414a10-17） [↑](#footnote-ref-14)
15. 《大般若波羅蜜多經》卷476〈80 道土品〉：「^謂彼土中常不聞有三種惡趣，亦不聞有諸惡見趣，亦不聞有貪瞋癡毒，亦不聞有男女形相，亦不聞有聲聞、獨覺，**亦不聞有苦、無常等不可意事**，亦不聞有攝受資具，亦不聞有我我所執、隨眠、纏、結、顛倒、執著，亦不聞有安立有情果位差別。^^」（大正7，414a21-27） [↑](#footnote-ref-15)
16. 音＝名【石】。（大正25，710d，n.1） [↑](#footnote-ref-16)
17. （空）＋中【石】。（大正25，710d，n.2） [↑](#footnote-ref-17)
18. 《大般若波羅蜜多經》卷476〈80 道土品〉：

    ^但聞說空、無相、無願、無生、無滅、無性等聲。謂隨有情所樂差別，於樹林等內外物中，常有微風**互**※相衝擊，發起種種微妙音聲，彼音聲中說：「一切法皆無自性，無性故空，空故無相，無相故無願，無願故無生，無生故無滅。是故諸法本來寂靜，自性涅槃，如來出世、若不出世，諸法法界法爾常住，謂一切法無性、空等。」彼佛土中諸有情類若晝、若夜、若行、若立、若坐、若臥常聞如是妙法音聲。^^（大正7，414a27-b6）

    ※案：《大正藏》原作「亙」，今依《高麗藏》作「互」（第4冊，217a17）。 [↑](#footnote-ref-18)
19. 《大般若波羅蜜多經》卷476〈80 道土品〉：「^善現當知！是諸菩薩摩訶薩眾各住所居嚴淨佛土證得無上正等覺時，十方如來、應、正等覺皆共稱讚彼彼佛名，若諸有情得聞如是諸佛名者，定於無上正等菩提得不退轉。^^」（大正7，414b6-10） [↑](#footnote-ref-19)
20. 《大般若波羅蜜多經》卷476〈80 道土品〉：「^善現當知！是諸菩薩摩訶薩眾各住所居嚴淨佛土證得無上正等覺時，為諸有情宣說正法，有情聞已定不生疑，謂為是法？為是非法？所以者何？彼諸有情達一切法皆即真如、法界、法性，一切是法無非法者。如是，善現！是諸菩薩摩訶薩眾皆能嚴淨如是佛土。^^」（大正7，414b10-16） [↑](#footnote-ref-20)
21. 子＋（中）【宋】【元】【明】【宮】【聖】【石】。（大正25，710d，n.3） [↑](#footnote-ref-21)
22. 國土＝世間【石】。（大正25，710d，n.4） [↑](#footnote-ref-22)
23. 畢竟＝必【宮】。（大正25，710d，n.5） [↑](#footnote-ref-23)
24. 〔至〕－【宋】【元】【明】。（大正25，710d，n.6） [↑](#footnote-ref-24)
25. 《大般若波羅蜜多經》卷476〈80 道土品〉：「^如是，善現！是諸菩薩摩訶薩眾皆能如是嚴淨佛土。由所居土極清淨故，生彼有情於一切法不起疑惑，謂此是世間法、此是出世間法，此是有漏法、此是無漏法，此是有為法、此是無為法──諸如是等疑惑分別畢竟不生。由此因緣，彼有情類定得無上正等菩提。^^」（大正7，414c1-7） [↑](#footnote-ref-25)
26. 《正觀》（6），p.216：《大智度論》卷31（大正25，293c19-295c6）。 [↑](#footnote-ref-26)
27. 名為＝為名【聖】。（大正25，710d，n.8） [↑](#footnote-ref-27)
28. 性＝相【宋】【元】【明】【宮】。（大正25，710d，n.9） [↑](#footnote-ref-28)
29. 〔為〕－【石】。（大正25，710d，n.10） [↑](#footnote-ref-29)
30. 業＋（善）【石】。（大正25，710d，n.11） [↑](#footnote-ref-30)
31. 佛＋（國）【石】。（大正25，710d，n.12） [↑](#footnote-ref-31)
32. 土＝國【石】。（大正25，710d，n.13） [↑](#footnote-ref-32)
33. 「上總相說」，參見《大智度論》卷93〈82 淨佛國土品〉（大正25，709b24-28）。

    「下別相說」，參見《大智度論》卷93〈82 淨佛國土品〉（大正25，709b28-710a24）。 [↑](#footnote-ref-33)
34. 是＋（法）【石】。（大正25，710d，n.14） [↑](#footnote-ref-34)
35. 夫＝人【宋】【元】【明】【宮】。（大正25，710d，n.15） [↑](#footnote-ref-35)
36. （大千）＋世【聖】。（大正25，710d，n.16） [↑](#footnote-ref-36)
37. 輕＝輊【聖】。（大正25，710d，n.17） [↑](#footnote-ref-37)
38. 《中阿含經》卷5（21經）《等心經》：「^舍梨子！諸等心天或十、二十，或三十、四十，或五十、六十，共住錐頭處，各不相妨。舍梨子！諸等心天非生彼中，甫修善心，極廣甚大，令諸等心天或十、二十，或三十、四十，或五十、六十，共住錐頭處，各不相妨。^^」（大正1，449b22-27） [↑](#footnote-ref-38)
39. 種＋（羹）【元】【明】【聖】【石】。（大正25，710d，n.18） [↑](#footnote-ref-39)
40. （好）＋餅【聖】【石】。（大正25，710d，n.19） [↑](#footnote-ref-40)
41. 〔種〕－【聖】。（大正25，710d，n.20） [↑](#footnote-ref-41)
42. 飲＝飯【宋】【元】【明】【宮】。（大正25，710d，n.21） [↑](#footnote-ref-42)
43. 足＝具【石】。（大正25，710d，n.22） [↑](#footnote-ref-43)
44. 〔飲〕※－【宋】【元】【明】【宮】。（大正25，710d，n.23）

    ※案：《大正藏》原作「飯」，但本文是「天**飲**食則百千種味」，故應改作「飲」。 [↑](#footnote-ref-44)
45. 案：「^天竺國熱，又以身臭，故以香塗身^^」應是夾註，故前後加括號。 [↑](#footnote-ref-45)
46. 令＝今【聖】。（大正25，710d，n.24） [↑](#footnote-ref-46)
47. 天＋（香）【元】【明】。（大正25，711d，n.1） [↑](#footnote-ref-47)
48. 直＝樂【宋】【元】【明】【宮】。（大正25，711d，n.2） [↑](#footnote-ref-48)
49. 坑＝[土\*（爪/（夙-歹+（舉-與））]【石】。（大正25，711d，n.3） [↑](#footnote-ref-49)
50. 瘡＝創【聖】【石】。（大正25，711d，n.4） [↑](#footnote-ref-50)
51. 詳見《中阿含經》卷54（200經）《阿梨吒經》（大正1，763c12-764a1），《中阿含經》卷55（203經）《晡利多經》（大正1，774a16-775a20）。 [↑](#footnote-ref-51)
52. 納＝衲【明】＊。（大正25，711d，n.5） [↑](#footnote-ref-52)
53. （1）納衣，或稱糞掃衣。參見《十誦律》卷27：

    ^佛言：「比丘，善哉！糞掃衣補帖，應用當割截衣，從今聽畜糞掃衣四種。何等四種？一、塚間衣，二、出來衣，三、無主衣，四、土衣。何等塚間衣？有衣，裹死人棄塚間，是為塚間衣。何等出來衣？裹死人衣，持來施比丘，是為出來衣。何等無主衣？若聚落中、若空地，衣不屬他──若男子、若女人、若黃門、若二根，是為無主衣。何等為土衣？有巷陌中、若塚間、若糞掃中有棄弊物，是為土衣。若比丘得塚間新衣，應兩重作僧伽梨，一重欝多羅僧，一重安陀會，二重尼師檀。復次，欲作三重僧伽梨，三重尼師檀。若比丘得塚間故衣，應四重作僧伽梨，二重欝多羅僧，二重安陀會，四重作尼師檀；出來衣、無主衣亦如是；土衣聽隨意作重。」^^（大正23，195a25-b10）

    （2）《十住毘婆沙論》卷16：「^糞掃衣有十利：一、不以衣故與在家者和合，二、不以衣故現乞衣相，三、亦不方便說得衣相，四、不以衣故四方求索，五、若不得衣亦不憂，六、得亦不喜，七、賤物易得無有過患，八、是順行初受四依法，九、入在麁衣數中，十、不為人所貪著。^^」（大正26，114c11-16）

    （3）《一切經音義》卷11：「^糞掃衣（上，分問反；下，桑到反。糞掃衣者，多聞知足上行比丘常服衣也。此比丘高行制貪，不受施利，捨棄輕妙上好衣服，常拾取人間所棄糞掃中破帛，於河澗中浣濯令淨，**補納成衣，名糞掃衣，今亦通名納衣**。律文名無畏衣──惡人、劫賊之所不奪；經中亦名功德衣──一切如來之所讚嘆。服此衣者，諸天常來禮敬供養。是故如來讚大迦葉，命令同坐，易衣而披之。故名功德衣也）。^^」（大正54，372a2-5） [↑](#footnote-ref-53)
54. 十二頭陀行，參見《大智度論》卷68〈47 兩不和合品〉（大正25，537b27-538b16）。 [↑](#footnote-ref-54)
55. 〔上〕－【宋】【元】【明】【宮】【聖】【石】。（大正25，711d，n.6） [↑](#footnote-ref-55)
56. 恣（^ㄗˋ^^）：3.滿足。（《漢語大詞典》（七），p.505） [↑](#footnote-ref-56)
57. 浣（^ㄏㄨㄢˋ^^）：1.洗滌。（《漢語大詞典》（五），p.1280） [↑](#footnote-ref-57)
58. 先＝所【石】。（大正25，711d，n.7） [↑](#footnote-ref-58)
59. 貴＝貪【明】。（大正25，711d，n.8） [↑](#footnote-ref-59)
60. （1）擯＝儐【宮】。（大正25，711d，n.9）

    （2）擯（^ㄅㄧㄣˋ^^）：1.排斥，棄絕。（《漢語大詞典》（六），p.944） [↑](#footnote-ref-60)
61. 〔出〕－【宋】【宮】。（大正25，711d，n.10） [↑](#footnote-ref-61)
62. 參見《十誦律》卷15（大正23，106a3-b24）。 [↑](#footnote-ref-62)
63. 婆＝波【聖】。（大正25，711d，n.11） [↑](#footnote-ref-63)
64. 差＝蹉【元】【明】【聖】【石】。（大正25，711d，n.12） [↑](#footnote-ref-64)
65. 洹＋（須陀洹）【石】。（大正25，711d，n.13） [↑](#footnote-ref-65)
66. 結＝世若【宋】【元】【明】【宮】【聖】【石】。（大正25，711d，n.14） [↑](#footnote-ref-66)
67. （1）參見《雜阿含經》卷34（964經）（大正2，246c16-247a8）。

    （2）《婆差經》：白衣受欲得道。（印順法師，《大智度論筆記》［H008］p.396） [↑](#footnote-ref-67)
68. （1）參見《中阿含經》卷54（200經）《阿梨吒經》（大正1，763b2-766b26）。

    （2）阿梨吒比丘：欲不妨道。（印順法師，《大智度論筆記》［H027）p.421） [↑](#footnote-ref-68)
69. 印順法師，《大智度論》（標點本），p.3471夾註：「^是**在家**須陀洹、斯陀含等。^^」 [↑](#footnote-ref-69)
70. 家＋（若）【聖】。（大正25，711d，n.15） [↑](#footnote-ref-70)
71. 曰＝越【明】。（大正25，711d，n.16） [↑](#footnote-ref-71)
72. 〔隨〕－【聖】【石】。（大正25，711d，n.17） [↑](#footnote-ref-72)
73. 所＋（不）【元】【明】【聖】【石】。（大正25，711d，n.18） [↑](#footnote-ref-73)
74. 出＝在【元】【明】【聖】【石】。（大正25，711d，n.19） [↑](#footnote-ref-74)
75. （受）＋五【元】【明】【聖】【石】。（大正25，711d，n.20） [↑](#footnote-ref-75)
76. 佛＋（國）【元】【明】【石】＊。（大正25，711d，n.21） [↑](#footnote-ref-76)
77. （1）參見《佛說海龍王經》卷2〈7 總持門品〉：

    ^爾時佛告龍王：「菩薩以是離諸幽冥之路，趣諸通慧。往古不可計無央數劫不可思議，彼時有佛，號曰梵首**天王如來**、至真、等正覺、明行成為、善逝、世間解、無上士、道法御、天人師，號佛、世尊，世界曰集異德，劫名淨除。彼時集異德世界豐盛安隱，……心有所念，衣食、室宇所欲隨意，悉自然至，**天、人一等，無有窮厄匱乏者也，衣服、飲食如兜術天上，其國所有等無差特**。其如來壽命滿六十七萬※二千歲，其土人民壽亦復如是，無中夭者。佛土菩薩七十二那術，聲聞甚少。^^」（大正15，140a16-b10）

    ※（劫）＋萬【宮】。（大正15，140d，n.26）

    （2）無人天異，過去。（印順法師，《大智度論筆記》［H016］p.407） [↑](#footnote-ref-77)
78. 〔佛〕－【聖】。（大正25，712d，n.1） [↑](#footnote-ref-78)
79. 〔等〕－【元】【明】。（大正25，712d，n.2） [↑](#footnote-ref-79)
80. 等＋（顛）【石】。（大正25，712d，n.3） [↑](#footnote-ref-80)
81. 等＝善【石】。（大正25，712d，n.4） [↑](#footnote-ref-81)
82. 〔身〕－【宋】【元】【明】【宮】。（大正25，712d，n.5） [↑](#footnote-ref-82)
83. 參見《大智度論》卷34〈1 序品〉（大正25，313a25-314a4）。 [↑](#footnote-ref-83)
84. 〔或得道〕－【宋】【元】【明】【宮】。（大正25，712d，n.6） [↑](#footnote-ref-84)
85. 今＝令【宋】。（大正25，712d，n.7） [↑](#footnote-ref-85)
86. （1）《妙法蓮華經》卷4〈10 法師品〉：

    ^藥王！若有人問：「何等眾生於未來世當得作佛？」

    應示：「是諸人等，於未來世必得作佛。」何以故？若善男子、善女人於《法華經》乃至一句受持、讀、誦、解說、書寫，種種供養經卷──華、香、瓔珞、末香、塗香、燒香、繒蓋、幢幡、衣服、伎樂，合掌恭敬；是人，一切世間所應瞻奉，應以如來供養而供養之。當知此人是大菩薩，成就阿耨多羅三藐三菩提，哀愍眾生，願生此間，廣演分別《妙法華經》，何況盡能受持、種種供養者！^^（大正9，30c15-24）

    （2）《法華經》：福德大小皆當作佛。（印順法師，《大智度論筆記》［H015］p.407） [↑](#footnote-ref-86)
87. 深＝染【石】。（大正25，712d，n.8） [↑](#footnote-ref-87)
88. 中＝生【聖】。（大正25，712d，n.9） [↑](#footnote-ref-88)
89. （為）＋佛【聖】。（大正25，712d，n.10） [↑](#footnote-ref-89)
90. 佛此中＝此中佛【石】。（大正25，712d，n.11） [↑](#footnote-ref-90)
91. 自恣：放縱自己，不受約束。（《漢語大詞典》（八），p.1324） [↑](#footnote-ref-91)
92. 〔人〕－【聖】。（大正25，712d，n.12） [↑](#footnote-ref-92)
93. 諸＝餘【石】。（大正25，712d，n.13） [↑](#footnote-ref-93)
94. 〔故〕－【石】。（大正25，712d，n.14） [↑](#footnote-ref-94)
95. （1）《大智度論》卷84〈70 三惠品〉：「^能破顛倒者名**正定**；必不能破顛倒者，是**邪定**；得因緣能破，不得則不能破，是名**不定**。^^」（大正25，647c28-648a1）

    （2）參見印順法師，《大乘起信論講記》，p.299：「^佛說有三聚（類）眾生：一、正定聚，二、邪定聚，三、不定聚。定，是決定。正定，是決定了走上聖道的，此在初住菩薩。邪定，是決定了走上惡趣的；短期內，沒有迴邪向正、趣入聖道的可能。正定聚，約信、進、念、定、慧──五根已成就而說。邪定聚，約殺父、殺母、殺阿羅漢、破和合僧、出佛身血──造成五無間業而說。在正定聚、邪定聚間，一般人、天眾生，是不定聚。如遇正師正法，即可轉成正定聚，遇邪師邪法，即可轉成邪定聚。^^」

    （3）參見印順法師，《寶積經講記》，p.138：「^眾生有三類：成就八正道，一定趣入出世解脫的，叫正定聚。如成就八邪道，一定要墮入三惡道的，叫邪定聚。成就人天善法的中等眾生，叫不定聚。^^」 [↑](#footnote-ref-95)
96. 竟＝定【元】【明】【聖】【石】。（大正25，712d，n.15） [↑](#footnote-ref-96)
97. （障）＋礙【宋】【元】【明】【宮】。（大正25，712d，n.16） [↑](#footnote-ref-97)
98. 〔竟〕－【元】【明】。（大正25，712d，n.17） [↑](#footnote-ref-98)
99. 淨＋（佛）【元】【明】。（大正25，712d，n.18） [↑](#footnote-ref-99)
100. 說＋（釋第八十二品）【聖】，（釋八十一品竟）【石】。（大正25，712d，n.19） [↑](#footnote-ref-100)
101. 《正觀》（6），p.216：《大智度論》卷50（大正25，419b11-17）。 [↑](#footnote-ref-101)
102. （1）畢＝必【元】【明】。（大正25，712d，n.22）

     （2）畢：14.通“必”一定。（《漢語大詞典》（七），p.1319） [↑](#footnote-ref-102)
103. 《大品經義疏》卷10：「^此下第二大段，明自他行成，位階不退。就中為二：第一、明自**壞**※成。第二、明化他德成。初中為二：第一、所但大乘畢定作佛。第二、明畢定菩薩所於果報永無八難。^^」（卍新續藏24，336a24-b3）

     ※「壞」疑「德」。（卍新續藏24，336d，n.2） [↑](#footnote-ref-103)
104. （1）《放光般若經》卷19〈83 畢竟品〉：「^云何菩薩摩訶薩為畢竟耶？為不畢竟？^^」（大正8，136c13-14）

     （2）《大般若波羅蜜多經》卷477〈81 正定品〉：「^是諸菩薩摩訶薩為住正性定聚？為住不定聚耶？^^」（大正7，414c17-18） [↑](#footnote-ref-104)
105. 定＋（耶）【元】【明】【聖】。（大正25，712d，n.25） [↑](#footnote-ref-105)
106. 〔最〕－【宋】【元】【明】【宮】。（大正25，712d，n.26） [↑](#footnote-ref-106)
107. （1）《大般若波羅蜜多經》卷477〈81 正定品〉：

     ^具壽善現復白佛言：「是諸菩薩摩訶薩為何時住正性定聚？初發心耶？不退位耶？最後有耶？」

     佛告善現：「是諸菩薩摩訶薩若初發心、若不退位、若最後有，皆住菩薩正性定聚。」^^（大正7，414c23-27）

     （2）「畢定眾」，參見《摩訶般若波羅蜜經》卷4〈13 金剛品〉（大正8，243b11-19），《大智度論》卷45〈13 摩訶薩品〉（大正25，382b13-21）。 [↑](#footnote-ref-107)
108. 《中阿含經》卷29（124經）《八難經》：

     ^爾時世尊告諸比丘：「人行梵行而有八難、八非時也。云何為八？（1）若時如來、無所著、等正覺、明行成為、善逝、世間解、無上士、道法御、天人師，號佛、眾祐，出世說法，趣向止息、趣向滅訖、趣向覺道，為善逝所演；彼人爾時**生地獄中**，是謂人行梵行第一難、第一非時。復次……，彼人爾時（2）**生畜生中、**（3）**生餓鬼中、**（4）**生長壽天中、**（5）**生在邊國夷狄之中**，無信、無恩、無有反復，若無比丘、比丘尼、優婆塞、優婆夷，是謂人行梵行第五難、第五非時。（6）復次……，彼人爾時**雖生中國，而聾瘂如羊鳴**，常以手語，不能知說善惡之義，是謂人行梵行第六難、第六非時。（7）復次……，彼人爾時雖生中國，……，然**有邪見及顛倒見**，……，是謂人行梵行第七難、第七非時。（8）復次，若時如來、無所著、等正覺、明行成為、善逝、世間解、無上士、道法御、天人師，號佛、眾祐，**不出於世，亦不說法**，趣向止息，趣向滅訖，趣向覺道，為善逝所演。彼人爾時生於中國，不聾、不瘂、不如羊鳴，不以手語，又能知說善惡之義，而有正見、不顛倒見，如是見、如是說：『有施、有齋，亦有呪說，有善惡業，有善惡業報，有此世彼世，有父有母，世有真人往至善處、善去、善向，此世彼世自知自覺，自作證成就遊。』是謂人行梵行第八難、第八非時。」^^（大正1，613b1-c10） [↑](#footnote-ref-108)
109. 《大般若波羅蜜多經》卷477〈81 正定品〉：「^復次，善現！諸菩薩摩訶薩初發無上正等覺心，以勝意樂受行十種不善業道，無有是處。^^」（大正7，415a15-16） [↑](#footnote-ref-109)
110. 《大品經義疏》卷10：「^第二、如化他**位**※成。為二。初、正明自位既成故能化物無染，第二、出其化本亦是。^^」（卍新續藏24，336c17-19）

     ※「位」同作「德」（卍新續藏24，336d，n.7） [↑](#footnote-ref-110)
111. 《大般若波羅蜜多經》卷477〈81 正定品〉：

     ^具壽善現復白佛言：「若菩薩摩訶薩從初發心成就如是功德善根，不生惡處；何故如來每為眾說自本**生**※事多百千種，於中亦有生諸惡處？爾時善根為何所在？^^」（大正7，415a17-20）

     ※案：《大正藏》原作「性」，今依《高麗藏》作「生」（第4冊，218b20）。 [↑](#footnote-ref-111)
112. 是＝大【元】【明】。（大正25，713d，n.2） [↑](#footnote-ref-112)
113. 《大般若波羅蜜多經》卷477〈81 正定品〉：

     ^佛告善現：「諸菩薩摩訶薩不由穢業受惡趣身，但為饒益諸有情類，**由故思願而受彼身**，是故不應引彼為難。」

     復告善現：「於意云何？有諸獨覺或阿羅漢方便善巧如諸菩薩成就殊勝方便善巧，受白象等傍生之身，見怨賊來欲為損害，便起無上安忍慈悲，欲令彼人得利樂故，自捨身命不害彼不？」

     善現對曰：「諸獨覺等無如是事。」

     佛告善現：「由此因緣，當知菩薩為欲饒益諸有情故，為大慈悲速圓滿故，雖現受種種傍生之身，而不為傍生過失所染。」^^（大正7，415a20-b1） [↑](#footnote-ref-113)
114. 《大品經義疏》卷10：「^第二、出其化本。為三：初、以般若方便力故現生惡道，惡道不染；二、以般若方便力起神通；三、以神通力化眾生淨佛土滿菩提。^^」（卍新續藏24，336c22-24） [↑](#footnote-ref-114)
115. 《大般若波羅蜜多經》卷477〈81 正定品〉：

     ^具壽善現復白佛言：「諸菩薩摩訶薩住何善根，為欲饒益諸有情故受傍生身？」^^（大正7，415b1-3） [↑](#footnote-ref-115)
116. 《大般若波羅蜜多經》卷477〈81 正定品〉：

     ^佛告善現：「諸菩薩摩訶薩有何善根不應圓滿？然諸菩薩摩訶薩眾為求無上正等菩提，一切善根皆應圓滿，謂諸菩薩從初發心乃至安坐妙菩提座，無有善根不應圓滿。要具圓滿一切善法，方得無上正等菩提；若一善法未能圓滿，而得無上正等菩提，無有是處。是故，菩薩從初發心乃至安坐妙菩提座，於其中間常學圓滿一切善法；學已，當得一切相智，永斷一切習氣相續，乃能證得一切智智。^^」（大正7，415b3-12） [↑](#footnote-ref-116)
117. （1）《放光般若經》卷19〈83 畢竟品〉：「^菩薩具足善法、盡得賢聖無漏之法而生惡趣至畜生道耶？^^」（大正8，137a13-15）

     （2）《大般若波羅蜜多經》卷477〈81 正定品〉：「^云何菩薩摩訶薩**成就白法及真聖智**而生惡趣受傍生身？^^」（大正7，415b13-14） [↑](#footnote-ref-117)
118. 淨＋（法）【宋】【元】【明】【宮】。（大正25，713d，n.7） [↑](#footnote-ref-118)
119. 所＝應【元】【明】【聖】【石】。（大正25，713d，n.8） [↑](#footnote-ref-119)
120. 苦＋（痛）【宋】【元】【明】【宮】【石】。（大正25，713d，n.9） [↑](#footnote-ref-120)
121. 《大般若波羅蜜多經》卷477〈81 正定品〉：

     ^佛告善現：「諸菩薩摩訶薩亦復如是，雖成白法及真聖智，而為饒益諸有情故，現受種種傍生等身；雖受彼身而實非彼，亦不為彼過失所污。^^」（大正7，415c6-9） [↑](#footnote-ref-121)
122. 《大般若波羅蜜多經》卷477〈81 正定品〉：

     ^具壽善現復白佛言：「諸菩薩摩訶薩如是廣大方便善巧，雖成就白法及真聖智，而為有情故受種種身，隨其所應現作饒益。^^」（大正7，415c9-12） [↑](#footnote-ref-122)
123. 《正觀》（6），p.216：《摩訶般若波羅蜜經》卷16〈55 不退品〉（大正8，339a-341b），《摩訶般若波羅蜜經》卷17〈56 堅固品〉（丹本：〈轉不轉品〉）（大正8，341b-343c）；《放光般若經》卷12〈56 阿惟越致品〉（大正8，86a-87c），《放光般若經》卷13〈57 堅固品〉（大正8，87c-89c），《大智度論》卷73〈55 阿毘跋致品〉（大正25，570a19-577a19），《大智度論》卷74〈56 轉不轉品〉（大正25，577a28-580b1）。 [↑](#footnote-ref-123)
124. 知＝智【宋】【元】【明】。（大正25，713d，n.11） [↑](#footnote-ref-124)
125. 蜫＝昆【石】。（大正25，713d，n.12） [↑](#footnote-ref-125)
126. （1）《妙法蓮華經》卷1〈2 方便品〉：「^若人散亂心入於塔廟中，一稱南無佛，皆已成佛道。^^」（大正9，9a24-25）

     （2）《法華經》：畢竟成佛。（印順法師，《大智度論筆記》［H015］p.407） [↑](#footnote-ref-126)
127. 如《妙法蓮華經》卷2〈4 信解品〉：「^我等今日聞佛音教，歡喜踊躍，得未曾有。佛說聲聞當得作佛。^^」（大正9，17c11-12） [↑](#footnote-ref-127)
128. 非＝不【宋】【元】【明】【宮】【聖】【石】。（大正25，713d，n.14） [↑](#footnote-ref-128)
129. 住＝安立【宋】【元】【明】【宮】【聖】，住＝安住【石】。（大正25，713d，n.15） [↑](#footnote-ref-129)
130. 《正觀》（6），p.216：《摩訶般若波羅蜜經》卷9〈32 大明品〉（大正8，284c6-10），《放光般若經》卷7〈33 守行品〉（大正8，47a2-5）。 [↑](#footnote-ref-130)
131. 參見《摩訶般若波羅蜜經》卷16〈55 不退品〉（大正8，339a17-b2）。 [↑](#footnote-ref-131)
132. 〔何以〕－【宮】【聖】【石】。（大正25，713d，n.19） [↑](#footnote-ref-132)
133. 或＋（以）【宋】【元】【明】【宮】。（大正25，713d，n.21） [↑](#footnote-ref-133)
134. 乘＋（人）【明】。（大正25，714d，n.1） [↑](#footnote-ref-134)
135. 會：21.副詞。應當，總會。（《漢語大詞典》（五），p.782） [↑](#footnote-ref-135)
136. （1）稽：7.延誤，延遲。（《漢語大詞典》（八），p.119）

     （2）稽留：1.延遲，停留。（《漢語大詞典》（八），p.121） [↑](#footnote-ref-136)
137. 參見《妙法蓮華經》卷4〈8 五百弟子受記品〉：

     ^佛亦如是，為菩薩時，教化我等，令發一切智心；而尋廢忘，不知不覺。既得阿羅漢道，自謂滅度，資生艱難，得少為足。一切智願，猶在不失。今者世尊覺悟我等，作如是言：「諸比丘！汝等所得，非究竟滅。我久令汝等種佛善根，以方便故，示涅槃相──而汝謂為實得滅度。」^^（大正9，29a16-22） [↑](#footnote-ref-137)
138. 〔至〕－【宋】【元】【明】【宮】【聖】。（大正25，714d，n.6） [↑](#footnote-ref-138)
139. （阿）＋羅【宋】【元】【明】【宮】。（大正25，714d，n.7） [↑](#footnote-ref-139)
140. （1）《妙法蓮華經》卷3〈7 化城喻品〉：「^我滅度後，復有弟子不聞是經、不知不覺菩薩所行，自於所得功德生滅度想，當入涅槃。我於餘國作佛，更有異名；是人雖生滅度之想，入於涅槃，而於彼土求佛智慧，得聞是經，唯以佛乘而得滅度，更無餘乘，除諸如來方便說法。^^」（大正9，25c14-20）

     （2）《法華經》：羅漢滅度，餘國聞法得佛。（印順法師，《大智度論筆記》［H016］p.407） [↑](#footnote-ref-140)
141. 得疾＝疾得【宋】【元】【明】【宮】【聖】【石】。（大正25，714d，n.9） [↑](#footnote-ref-141)
142. （1）參見《大智度論》卷30〈1 序品〉：「^經說五事不可思議，所謂（1）眾生多少、（2）業果報、（3）坐禪人力、（4）諸龍力、（5）諸佛力。^^」（大正25，283c17-19）

     （2）「四種不可思議」，參見《增壹阿含經》卷18〈26 四意斷品〉：「^舍利弗當知，如來有四不可思議事，非小乘所能知。云何為四？世不可思議，眾生不可思議，龍不可思議，佛土境界不可思議。是謂，舍利弗！有四不可思議。^^」（大正2，640a4-8）

     另參見《增壹阿含經》卷21〈29 苦樂品〉（大正2，657a19-b27），《大寶積經》卷8〈3 密迹金剛力士會〉（大正11，43c14-20）。

     （3）「六種不可思議」，參見《大方便佛報恩經》卷1〈2 孝養品〉：「^當知如來不可思議，世界不可思議，業報不可思議，眾生不可思議，禪定不可思議，龍王不可思議。^^」（大正3，128a15-17）

     《瑜伽師地論》卷25：「^云何思正法？謂如有一即如所聞所信正法，獨處空閑遠離六種不應思處，謂思議我，思議有情，思議世間，思議有情業果異熟，思議靜慮者、靜慮境界，思議諸佛、諸佛境界。^^」（大正30，419a17-21）

     另參見《瑜伽師地論》卷64（大正30，655a7-b5）、卷95（大正30，844c29-845a8）。 [↑](#footnote-ref-142)
143. 正：39.副詞。僅，只。（《漢語大詞典》（五），p.302） [↑](#footnote-ref-143)
144. 不＝未【宋】【元】【明】【宮】【聖】。（大正25，714d，n.11） [↑](#footnote-ref-144)
145. 參見《六度集經》卷4（28）（大正3，17a19-b29）。 [↑](#footnote-ref-145)
146. 參見《六度集經》卷3（18）（大正3，12b29-13a4）。 [↑](#footnote-ref-146)
147. 參見《六度集經》卷6（61）（大正3，33c26-34a8）。 [↑](#footnote-ref-147)
148. 參見《六度集經》卷6（63）（大正3，34a27-b11）。 [↑](#footnote-ref-148)
149. 參見《六度集經》卷3（20）（大正3，13a15-b29）。 [↑](#footnote-ref-149)
150. 參見《六度集經》卷4（29）（大正3，17c1-22）。 [↑](#footnote-ref-150)
151. 障＝遮【宋】【元】【明】【宮】。（大正25，714d，n.14） [↑](#footnote-ref-151)
152. 〔者〕－【宋】【元】【明】【宮】。（大正25，714d，n.15） [↑](#footnote-ref-152)
153. 人＝又【宋】【元】【明】【宮】【聖】【石】。（大正25，714d，n.16） [↑](#footnote-ref-153)
154. 深＝染【元】【明】。（大正25，714d，n.22） [↑](#footnote-ref-154)
155. 深＝染【元】【明】。（大正25，714d，n.22-1） [↑](#footnote-ref-155)
156. 〔益〕－【宋】【元】【明】【宮】。（大正25，714d，n.23） [↑](#footnote-ref-156)
157. 〔阿〕－【宋】【元】【明】【宮】。（大正25，714d，n.24） [↑](#footnote-ref-157)
158. （1）參見《大智度論》卷12〈1 序品〉（大正25，146b22-c5）。

     （2）參見Lamotte（1949, p.716, n.1）：關於此一著名的本生談，見下述之資料：

     巴利資料：Jātaka（《本生經》）, no. 514, V, p.36-p.57（《日譯南傳大藏經》第35卷，《小部經典》p.286-p.315）。

     漢文資料：《六度集經》卷4（28經）（大正3，17a-c），《大莊嚴論經》卷14（68經※）（大正4，336b-338a），《雜寶藏經》卷2（10經）（大正4，453c-454b），《摩訶僧祇律》卷2（大正22，240b-241a），《根本說一切有部毘奈耶藥事》卷15（大正24，71a-72a），《西域記》卷7（大正51，906a）。

     ※案：《大正藏》之《大莊嚴論經》「68經」包含了「瞿曇彌比丘尼」與「六牙白象」二則事緣，嚴格說來，「六牙白象」應改作「69經」，以下經號依此類推。

     （3）本生──六牙白象護獵人。（印順法師，《大智度論筆記》［H013］p.402） [↑](#footnote-ref-158)
159. 呪＝祝【宋】【元】【明】【宮】。（大正25，715d，n.1） [↑](#footnote-ref-159)
160. （1）石罅：石頭的縫隙。（《漢語大詞典》（七），p.1001）

     （2）罅（^ㄒㄧㄚˋ^^）：1.裂，開裂。2.裂縫，縫隙。（《漢語大詞典》（八），p.1078） [↑](#footnote-ref-160)
161. 本生：化畜生身說法。（印順法師，《大智度論筆記》［H013］p.404） [↑](#footnote-ref-161)