`366`慧日佛學班第03期

**《大智度論》卷14**

**〈釋初品中尸羅波羅蜜義之餘〉**

**（大正25，162a2-164a27）**

釋厚觀（2007.10.13）

**九、釋「尸羅波羅蜜」**

問曰：已知尸羅相，云何為尸羅波羅蜜？（162a）

答曰：

**（一）護戒不惜身命**（印順法師，《大智度論筆記》〔A034〕p.64）

有人言：菩薩持戒，寧自失身，不毀小戒，是為尸羅波羅蜜。

如上《蘇陀蘇摩王經》[[1]](#footnote-1)中說，不惜身命以全禁戒。

如菩薩本身，曾作大力毒龍。[[2]](#footnote-2)若眾生在前，身力弱者，眼視便死；身力強者，氣往而死。是龍受一日戒，出家求靜，入林樹間思惟；坐久，疲懈而睡。龍法，睡時形狀如蛇，身有文章，七寶雜色。

獵者見之驚喜，言曰：「^以此希有難得之皮，獻上國王以為服飾，不亦宜乎？^^」便以杖按其頭，以刀剝其皮。

龍自念言：「^我力如意，傾覆此國，其如反掌；此人小物，豈能困我？我今以持戒故，不計此身，當從佛語！^^」於是自忍，眠[[3]](#footnote-3)目不視，閉氣不息；憐愍此人，為持戒故，一心受剝，不生悔意。既以失皮，赤肉在地，時日大熱，宛轉土中；欲趣大水，見諸小蟲來食其身，為持戒故，不復敢動。自思惟言：「^今我此身以施諸蟲，為佛道故，今以肉施，以充其身；後成佛時，當以法施，以益其心。^^」如是誓已，身乾命絕，即生第二忉利天上。

爾時毒龍，釋迦文佛是；是時獵者，提婆達等六師是也；諸小蟲輩，釋迦文佛初轉法輪（162b），八萬諸天得道者是。

菩薩護戒，不惜身命，決定不悔，其事如是，是名尸羅波羅蜜。

**（二）持戒為度眾生**（印順法師，《大智度論筆記》〔A034〕p.64）

復次，菩薩持戒，為佛道故，作大要誓，必度眾生：「^不求今世、後世之樂，不為名聞虛[[4]](#footnote-4)譽法故，亦不自為早求涅槃，但為眾生沒在長流，恩愛所欺，愚惑所誤，我當度之`367`令到彼岸。^^」一心持戒，為生善處，生善處故見善人，見善人故生智慧[[5]](#footnote-5)，生智慧故得行六波羅蜜，得行六波羅蜜故得佛道。如是持戒名為尸羅波羅蜜。

**（三）心樂善淨**（印順法師，《大智度論筆記》〔A034〕p.64）

復次，菩薩持戒，心樂善清淨，不為畏惡道，亦不為生天，但求善淨；以戒熏心，令心樂善，是為尸羅波羅蜜。

**（四）以大悲心持**（印順法師，《大智度論筆記》〔A034〕p.64）

復次，菩薩以大悲心持戒，得至佛道，是名尸羅波羅蜜。

**（五）能生六波羅蜜**（印順法師，《大智度論筆記》〔A034〕p.64）

復次，菩薩持戒，能生六波羅蜜，是則名為**尸羅波羅蜜**。

**1、因戒生戒**

云何持戒能生戒？因五戒得沙彌戒，因沙彌戒得律儀戒[[6]](#footnote-6)，因律儀戒得禪定戒，因禪定戒得無漏戒，是為**戒生戒**。[[7]](#footnote-7)

**2、因持戒生布施**

**（1）持戒能生三種施**（印順法師，《大智度論筆記》〔A033〕p.62）

云何持戒能生於檀？

檀有三種：一者、財施，二者、法施，三者、無畏施。

**A、財施**

持戒自撿，不侵一切眾生財物，是名**財施**。

**B、法施**

眾生見者，慕其所行，又為說法，令其開悟。又自思惟：我當堅持淨戒，與一切眾生作供養福田，令諸眾生得無量福。如是種種，名為**法施**。

**C、無畏施**

一切眾生皆畏於死，持戒不害，是則**無畏施**。

**（2）因持戒得戒報，行財施滿眾生願，行法施度眾生得離苦**

復次，菩薩自念：「^我當持戒，以此戒報，為諸眾生作轉輪聖王、或作閻浮提王、若作天王，令諸眾生滿足於財，無所乏短；然後坐佛樹下，降伏魔王，破諸魔軍，成無上道，為諸眾生說清淨法，令無（162c）量眾生度老、病、死海。^^」

是為持戒因緣生檀波羅蜜。

**3、因持戒生忍辱**

**（1）若持戒無忍當墮惡趣**

云何持戒生忍辱？持戒之人心自念言：「^我今持戒為持[[8]](#footnote-8)心故。若持戒無忍，當墮地獄；雖不破戒，以無忍故，不免惡道；何可縱[[9]](#footnote-9)忿[[10]](#footnote-10)不自制心？但以心故入三惡趣。`368`是故應當好自勉強，懃修忍辱。^^」

**（2）忍能固戒，令不動搖**

復次，行者欲令戒德堅強，當修忍辱。所以者何？忍為大力，能牢固戒，令不動搖。復自思惟：「^我今出家，形與俗別，豈可縱心如世人法？宜自勉勵，以忍調心。以身、口忍，心亦得忍；若心不忍，身、口亦爾。^^」

是故行者當令身、口、心忍，絕諸忿恨。

**（3）若忍心不固，戒亦傷人；忍為戒杖，扶人至道**

復次，是戒略說則有八萬，廣說則無量，我當云何能具持此無量戒法？唯當忍辱，眾戒自得。

**A、刀車喻**

譬如有人得罪於王，王以罪人載之刀車，六邊利刃，間不容間[[11]](#footnote-11)，奔逸馳走，行不擇路；若能持身，不為刀傷，是則殺而不死。持戒之人，亦復如是，戒為利刀，忍為持身，若忍心不固，戒亦傷人。

**B、戒杖喻**

又復譬如老人夜行，無杖則蹶[[12]](#footnote-12)；忍為戒杖，扶人至道，福樂因緣，不能動搖。

如是種種，名為**持戒生羼提波羅蜜**。

**4、因持戒生精進**

云何持戒而生精進？

**（1）持戒之人不放逸、勤修無上法**

持戒之人除去放逸，自力懃修，習無上法，捨世間樂，入於善道，志求涅槃，以度一切，大心不懈，以求佛為本，是為持戒能生精進。

**（2）持戒之人厭老、病、死苦，心生精進，自度度人**

復次，持戒之人，疲厭世苦老、病、死患，心生精進，必求自[[13]](#footnote-13)脫，亦以度人。

**※ 野干奔逸自脫喻**（印順法師，《大智度論筆記》〔I018〕p.433）

譬如野干[[14]](#footnote-14)在林樹間，依隨師子及諸虎豹，求其殘肉以自存活。有時[[15]](#footnote-15)空乏，夜半踰[[16]](#footnote-16)城`369`，深入人舍，求肉不得，屏處睡息，不覺夜竟；惶怖無計，走則慮不（163a）自免，住則懼畏死痛；便自定心，詐死在地。

眾人來見，有一人言：「^我須野干耳^^」即便截取。

野干自念：「^截耳雖痛，但令身在。^^」

次有一人言：「^我須野干尾。^^」便復截去。

野干復念：「^截尾雖痛猶是小事。^^」

次有一人言：「^我須野干牙。^^」

野干心念：「^取者轉多，儻[[17]](#footnote-17)取我頭，則無活路。^^」即從地起，奮其智力，絕[[18]](#footnote-18)踊[[19]](#footnote-19)間關[[20]](#footnote-20)，徑[[21]](#footnote-21)得自濟[[22]](#footnote-22)。

行者之心，求脫苦難，亦復如是：若老至時，猶故自寬，不能慇懃[[23]](#footnote-23)決斷精進；病亦如是，以有差期，未能決計；死欲至時，自知無冀[[24]](#footnote-24)，便能自勉，果敢慇懃，大修精進，從死地中畢[[25]](#footnote-25)至涅槃。

**（3）持戒則心安，能精進修智慧破無明賊**

復次，持戒之法，譬如人射，先得平地，地平然後心安，心安然後挽滿[[26]](#footnote-26)，挽滿然後陷深。戒為平地，定意為弓，挽滿為精進，箭為智慧，賊是無明。若能如是展力精進，必至大道，以度眾生。

**`370`（4）持戒能精進護諸根，易得禪定，乃至生智慧得至佛道**

復次，持戒之人，能以精進自制五情，不受五欲；若心已去，能攝令還；是為持[[27]](#footnote-27)戒能護諸根。護諸根則生禪定，生禪定則生智慧，生智慧得至佛道。

是為持戒生毘梨耶波羅蜜。

**5、因持戒生禪**

云何持戒生禪？

**（1）戒能羸諸結使，禪定易得**（印順法師，《大智度論筆記》〔A034〕p.64）

人有三業作諸[[28]](#footnote-28)善，若身、口業善，意業自然入善；譬如曲草生於麻中，不扶自直。持戒之力，能羸[[29]](#footnote-29)諸結使。云何能羸？

**若不持戒**，瞋恚事來，殺心即生；若欲事至，婬心即成。

**若持戒者**，雖有微瞋，不生殺心；雖有婬念，婬事不成──是為持戒能令諸結使羸。諸結使羸，禪定易得。譬如老病失力，死事易得；結使羸故，禪定易得。

**（2）持戒心不放逸，易得禪定**

復次，人心未息，常求逸樂；行者持戒，棄捨世福，心不（163b）放逸，是故易得禪定。

**（3）持戒得生人中、天上，乃至斷結成道**

復次，持戒之人，得生人中，次生六欲天上，次至色界，若破色相生無色界；持戒清淨，斷諸結使，得阿羅漢道；大心持戒，愍念眾生，是為菩薩。

**（4）戒檢粗，禪攝細**（印順法師，《大智度論筆記》〔A037〕p.70）

復次，戒為撿[[30]](#footnote-30)麁，禪為攝[[31]](#footnote-31)細。

**（5）戒攝身口，禪止亂心**（印順法師，《大智度論筆記》〔A037〕p.70）

復次，戒攝身、口，禪止亂心；如人上屋，非梯不昇，不得戒梯，禪亦不立。

**（6）持戒之人煩惱薄，心不大散，禪定易得**

復次，**破戒之人**，結使風強，散亂其心；其心散亂，則禪不可得。

**持戒之人**，煩惱風軟，心不大散，禪定易得。

如是等種種因緣，是為**持戒生禪波羅蜜**。

**6、因持戒生智慧**

云何持戒能生智慧？[[32]](#footnote-32)

**`371`（1）知戒無相，不生著**（印順法師，《大智度論筆記》〔A039〕p.74）

持戒之人，觀此戒相從何而有，知從眾罪而生；若無眾罪，則亦無戒。戒相如是，從因緣有，何故生著？譬如蓮華出自污[[33]](#footnote-33)泥，色雖鮮好，出處不淨；以是悟心，不令生著──是為**持戒生般若波羅蜜**。

**（2）不取戒，不捨破戒**（印順法師，《大智度論筆記》〔A039〕p.74）

復次，持戒之人，心自思惟：若我以持戒貴而可取，破戒賤而可捨者，若有此心不應般若。以智慧籌量，心不著戒，無取、無捨──是為持戒生般若波羅蜜。

**（3）持戒，常觀諸法實相，智慧漸利**

復次，**不持戒人**，雖有利智，以營世務，種種欲求生業之事，慧根漸鈍；譬如利刀以割泥土，遂成鈍器。

**若出家持戒**，不營世業，常觀諸法實相無相；先雖鈍根，以漸轉利。

如是等種種因緣，名為**持戒生般若波羅蜜**。

**※ 小結**

如是名[[34]](#footnote-34)為尸羅波羅蜜生六波羅蜜。

**（六）為眾生，為佛道，為佛法**（印順法師，《大智度論筆記》〔A034〕p.64）

**復次，**菩薩持戒不以畏故，亦非愚癡，非疑、非惑[[35]](#footnote-35)，亦不自為涅槃故持戒；但為一切眾生故，為得佛道故，為得一切佛法故。如是相名為尸羅波羅蜜。

**（七）罪不罪不可得**（印順法師，《大智度論筆記》〔A034〕p.64）

**復次，**若菩薩於罪、不罪不可得故，是時，名為尸羅（163c）波羅蜜。

問曰：若捨惡行善，是為持戒，云何言「罪、不罪不可得」？

答曰：

**1、深入諸法相，行空三昧，慧眼觀故**

非謂邪見、麁心言「不可得」也；若深入諸法相，行空三昧[[36]](#footnote-36)，慧眼觀故，罪不可得；罪無故，不罪亦不可得。

**2、眾生不可得故，罪不可得，戒亦不可得**

復次，眾生不可得故，殺罪亦不可得；罪不可得故，戒亦不可得。何以故？**以有殺罪故，則有戒；若無殺罪，則亦無戒。**

**`372`※ 因論生論：云何言眾生不可得**

問曰：今眾生現有，云何言「眾生不可得」？

答曰：

**（1）以慧眼觀則眾生不可得**

肉眼所見，是為非見；若以慧眼觀，則不得眾生。如上檀中說無施者、無受者、無財物，[[37]](#footnote-37)此亦如是。

**（2）即蘊、離蘊，眾生皆不可得**

復次，若有眾生，是五眾耶？離五眾耶？

**A、破「五蘊即是眾生」**

**（A）一多不相即故**

若是五眾，五眾有五，眾生為一；如是者，五可[[38]](#footnote-38)為一，一可為五。

譬如市易[[39]](#footnote-39)物直[[40]](#footnote-40)五匹[[41]](#footnote-41)，以一匹取之，則不可得。何以故？一不[[42]](#footnote-42)得作五故。以是故，知五眾不得作一眾生。

**（B）眾生若如五蘊成生滅故**

復次**，**五眾生滅無常相；眾生法，從先世來、至後世，受罪、福於三界。若五眾是眾生，譬如草木自生自滅，如是則無罪縛，亦無解脫。

以是故，知非五眾是眾生。

**B、破「離五蘊有眾生」**

**（A）如前說神常遍中已破**

若離五眾有眾生，如先說神常遍中已破[[43]](#footnote-43)。

**（B）若離五蘊有眾生則墮常見，不應生、不應死**

復次，離五眾則我見心不生，若離五眾有眾生，是為墮常；若墮常者，是則無生、無死。何以故？**生**名先無今有[[44]](#footnote-44)，**死**名已生便滅。若眾生常者，應遍滿五道中，先已常有，云何今復來生？若不有生，則無有死。

**※ 因論生論：破「五蘊因緣有眾生法」**

問曰：定有眾生，何以故言無？五眾因緣，有眾生法；譬如五指因緣，拳法生。

答曰：此言非也！

**`373`（1）離五蘊、十二處無別眾生**

若五眾因緣有眾生法者，除五眾，則別有眾生法，然不可得；眼自見色，耳自聞聲，鼻嗅香，舌知味，身知觸，意知法（164a），空無我法；離此六事，更無眾生。

諸外道輩倒見故，言眼能見色，是為眾生；乃至意能知法，是為眾生；又能憶念，能受苦樂，是為眾生；但作是見，不知眾生實。

**※ 詐以被枕為人喻**（印順法師，《大智度論筆記》〔I018〕p.433）

譬如一長老大德比丘，人謂是阿羅漢，多致[[45]](#footnote-45)供養。其後病死，諸弟子懼失供養故，夜盜出之；於其臥處安施被枕，令如師在，其狀[[46]](#footnote-46)如臥。

人來問疾：「^師在何許？^^」

諸弟子言：「^汝不見床上被枕耶？^^」

愚者不審察之，謂師病臥，大送供養而去，如是非一。

復有智人來而問之，諸弟子亦如是答。

智人言：「^我不問被枕、床褥[[47]](#footnote-47)，我自求人。^^」發被求之，竟無人可得。

除六事相，更無我人；知者、見者，亦復如是。

**（2）五蘊無常，則眾生亦應無常，不應至後世**

復次，若眾生於五眾因緣有者，五眾無常，眾生亦應無常。何以故？因果相似故；若眾生無常，則不至後世。

**（3）五眾因緣生眾生名字，無智之人逐名求實，實無眾生**

復次，若如汝言「眾生從本已來常有」，若爾者，眾生應生五眾，五眾不應生眾生；今五眾因緣生眾生名字，無智之人逐名求實。以是故，眾生實無；若無眾生，亦無殺罪；無殺罪故，亦無持戒。

**（4）知五蘊空，如鏡中像，若殺鏡中像，無有殺罪**

復次，是五眾深入觀之，分別知空，如夢所見，如鏡中像；若殺夢中所見及鏡中像，無有殺罪。殺五陰空相眾生，亦復如是。

**3、輕慢破戒人，貪著持戒人，是起罪因緣**

**復次，**若人不樂[[48]](#footnote-48)罪、貪著無罪，是人見破戒罪人則輕慢，見持戒善人則愛敬；如是持戒，則是起罪因緣。

以是故言「於罪、不罪不可得故，應具足尸羅波羅蜜」。

**`374`〈釋初品中羼提波羅蜜義第二十四〉**

**（大正25，164a28-168a28）**

^【**經**】（164b）[心不動故](file:///D:\Documents%20and%20Settings\Administrator\Local%20Settings\Administrator\Local%20Settings\Temporary%20Internet%20Files\Administrator\田欽名\Local%20Settings\Temp\sutra.htm#0_0#0_0)，應具足羼提波羅蜜。^^

【**論**】

**一、羼提之意義及法門分別**

**問曰：**云何名羼提？

**答曰：**

**（一）羼提之名義**

羼提，（秦）言「忍辱」。

**（二）忍有二種：生忍、法忍**

忍辱有二種：**生忍**、**法忍**。菩薩行生忍，得無量福德；行法忍，得無量智慧。[[49]](#footnote-49)福德、智慧二事具足故，得如所願[[50]](#footnote-50)；譬如人有目、有足，隨意能到。

菩薩若遇惡口罵詈，若刀杖所加，思惟知罪、福業因緣諸法，內、外畢竟空，無我、無我所，以三法印[[51]](#footnote-51)印諸法故，力雖能報，不生惡心，不起惡口業；爾時，心數法生，名為忍。得是忍法故，忍智牢固；譬如畫彩，得膠則堅著。

**（三）粗善遮惡為忍，細善不作眾惡名禪**（印順法師，《大智度論筆記》〔A035〕p.65）

有人言：「^善心有二種：有麁，有細；麁名忍辱，細名禪定。未得禪定心樂，能遮眾惡，是名忍辱；心得禪定樂，不為眾惡，是名禪定。^^」[[52]](#footnote-52)

**（四）法門分別**（印順法師，《大智度論筆記》〔A035〕p.65）

**1、色、非色門**

是忍，是心數法，與心相應，隨心行。

**2、業、業報門**

非業，非業報，隨業行。

**3、繫、不繫門**

有人言：「^二界繫。^^」

有人言：「^但欲界繫，或不繫。色界無外惡可忍故。^^」[[53]](#footnote-53)

**4、有漏、無漏門**

亦有漏、亦無漏，凡夫、聖人俱得故。

**`375`5、三性門（善、惡、無記）**

障「己心、他心不善法」，故名為善。

**6、斷、不斷門**

善故，或思惟斷，或不斷。

如是等種種，阿毘曇廣分別。

**二、釋「生忍」**

問曰：云何名生忍？

答曰：有二種眾生來向菩薩：一者、恭敬供養，二者、瞋罵打害。爾時，菩薩其心能忍，不愛敬養眾生，不瞋加惡眾生，是名生忍。[[54]](#footnote-54)

**（一）忍恭敬供養**（印順法師，《大智度論筆記》〔A035〕p.65）

**問曰：**云何恭敬、供養名之為忍？

**答曰：**有二種結使：一者、屬愛結使，二者、屬恚結使。

恭敬、供養雖不生恚，令心愛著，是名軟賊。是故於此應當自忍，不著不愛。

云何能忍？[[55]](#footnote-55)

**1、作無常觀**（印順法師，《大智度論筆記》〔A035〕p.65）

觀其無常，是結使生處。如佛所說：「^利養瘡[[56]](#footnote-56)深，譬如斷皮至肉，斷肉至骨，斷骨至髓。人著利養，則破持戒皮，斷禪定肉，破智慧骨，失微妙善心（164c）髓。^^」[[57]](#footnote-57)

**※ 舉提婆達多貪著利養而墮地獄**

**（1）淨飯王敕令出家**

如佛初遊迦毘羅婆國，與千二百五十比丘俱，悉是梵志之身。供養火故，形容憔悴；絕食苦行故，膚體瘦黑。淨飯王心念言：「^我子侍從，雖復心淨清潔，竝[[58]](#footnote-58)無容貌，我當擇取累重[[59]](#footnote-59)多子孫者，家出一人，為佛弟子。^^」如是思惟已，勅下國中：簡擇諸釋貴戚[[60]](#footnote-60)子弟，應[[61]](#footnote-61)書[[62]](#footnote-62)之身[[63]](#footnote-63)，皆令出家。是時，斛飯王子提婆達多，出家學道，`376`誦六萬法聚，精進修行，滿十二年。

**（2）求學神通**[[64]](#footnote-64)

其後為供養利故，來至佛所，求學神通。佛告憍曇：「^汝觀五陰無常，可以得道，亦得神通。^^」而不為說取通之法。出求舍利弗、目揵連，乃至五百阿羅漢，皆不為說；言：「^汝當觀五陰無常，可以得道，可以得通。^^」不得所求，涕泣不樂；到阿難所，求學神通；是時阿難未得他心智，敬其兄故，如佛所言以授。提婆達多受學通法，入山不久，便得五神通。

**（3）惑阿闍世王子心、得大供養**

得五神通已，自念：「^誰當與我作檀越者？^^」如王子阿闍世，有大王相。欲與為親厚，到天上取天食；還到欝旦羅越，取自然粳米[[65]](#footnote-65)；至閻浮林中，取閻浮果，與王子阿闍世。或時自變其身[[66]](#footnote-66)，作象寶、馬寶，以惑其心；或作嬰孩坐其膝上，王子抱之，嗚[[67]](#footnote-67)唼[[68]](#footnote-68)與唾[[69]](#footnote-69)；時時自說己名，令太子知之，種種變態以動其心。

`377`王子意惑，於奈[[70]](#footnote-70)園[[71]](#footnote-71)中大立精舍，四種供養，并種種雜供，無物不備，以給提婆達多；日日率諸大臣，自為送五百釜羹飯。

**（4）犯三逆罪**

**A、破僧（第一罪）**[[72]](#footnote-72)

提婆達多大得供養，而徒眾尠[[73]](#footnote-73)少，自念：「^我有三十相，減佛未幾，直[[74]](#footnote-74)以弟子未集；若大眾圍繞，與佛何異？^^」如是思（165a）惟已，生心破僧，得五百弟子；舍利弗、目犍連說法教化，僧還和合。

**B、出佛身血（第二罪）**[[75]](#footnote-75)

爾時，提婆達多便生惡心，推山壓佛，金剛力士以金剛杵而遙擲之[[76]](#footnote-76)，碎石迸來，傷佛足指。

**C、殺阿羅漢（第三罪）**[[77]](#footnote-77)

華色比丘尼呵之，復以拳打尼，尼即時眼出而死，作三逆罪[[78]](#footnote-78)。

**`378`（5）親近外道，斷諸善根**

與惡邪師富蘭那外道等為親厚，斷諸善根，心無愧悔。

**（6）欲毒害佛陀，現身墮地獄**[[79]](#footnote-79)

復以惡毒著指爪中，欲因禮佛以中傷佛；欲去未到王舍城中，地自然破裂，火車來迎，生入地獄。

提婆達多身有三十相，而不能忍伏其心，為供養利故，而作大罪，生入地獄。

以是故言利養瘡深，破皮至髓，應當除却愛供養人心。

是為菩薩忍，心不愛著供養、恭敬人。

**2、念三種得供養而自伏心**（印順法師，《大智度論筆記》〔A035〕p.65）

復次，供養有三種：一者、先世因緣福德故；二者、今世功德，修戒、禪定、智慧故，為人敬養；三者、虛妄欺惑，內無實德，外如清白，以誑時人而得供養。

**（1）因先世因緣福德而得供養**

於此三種供養中，心自思惟：「^若先世因緣懃修福德，今得供養，是為懃身作之而自得耳，何為於此而生貢高？譬如春種秋穫，自以力得，何足自憍？^^」如是思惟已，忍伏其心，不著、不憍。

**（2）因今世功德而得供養**

若今世功德故[[80]](#footnote-80)而得供養，當自思惟：「^我以智慧，若知諸法實相，若能斷結，以此功德故，是人供養，於我無事。^^」如是思惟已，自伏其心，不自憍高；此實愛樂功德，不愛我也。

譬如罽賓三藏比丘[[81]](#footnote-81)，行阿蘭若法，至一王寺，寺設大會，守門人見其衣服麁弊，`379`遮門不前。如是數數，以衣服弊故，每不得前，便作方便，假借好衣而來，門家見之，聽前不禁；既至會坐，得種種好食（165b），先以與衣。眾人問言：「^何以爾也？^^」答言：「^我比[[82]](#footnote-82)數來，每不得入，今以衣故得在此坐，得種種好食，實是衣故得之，故以與衣。^^」

行者以修行功德，持戒智慧故而得供養，自念：「^此為功德，非為我也。^^」如是思惟，能自伏心，是名為忍。

**（3）以虛妄欺惑而得供養**

若虛妄欺偽而得供養，是為自害，不可近也！當自思惟：「^若我以此虛妄而得供養，與惡賊劫盜得食無異，是為墮欺妄罪。^^」

如是於三種供養人中，心不愛著，亦不自高，是名**生忍**。

**3、觀無常、苦、無我相心常厭**（印順法師，《大智度論筆記》〔A035〕p.65）

**問曰：**人未得道，衣食為急[[83]](#footnote-83)，云何方便能得忍，心不著、不愛給施之人？

**答曰：**以智慧力，觀無常相、苦相、無我相，心常厭患。譬如罪人臨當受戮，雖復美味在前，家室[[84]](#footnote-84)勸喻，以憂死故，雖[[85]](#footnote-85)飲食餚膳，不覺滋味；行者亦爾，常觀無常相、苦相，雖得供養，心亦不著。又如麞鹿為虎搏[[86]](#footnote-86)逐，追之不捨，雖得好草、美水飲食，心無染著；行者亦爾，常為無常虎逐，不捨須臾，思惟厭患[[87]](#footnote-87)，雖得美味，亦不染著。是故行者於供養人中，心得自忍。

**（二）忍女欲不動，四義**[[88]](#footnote-88)（印順法師，《大智度論筆記》〔C012〕p.204）

**1、當如釋尊降伏魔女，制心不動**

復次，若有女人來欲娛樂，誑惑菩薩，菩薩是時當自伏心，忍不令起。

**※ 釋尊菩提樹下降三魔女**（印順法師，《大智度論筆記》〔I018〕p.433）

如釋迦文尼佛在菩提樹下，魔王憂愁，遣三玉女：一名樂見，二名悅彼，三名渴愛；來現其身，作種種姿態，欲壞菩薩。菩薩是時心不傾動，目不暫視。三女念言：「^人心不同，好愛各異；或有好少，或愛中年，或好長好短，好黑好白，如是眾好，各有所愛。^^」是時三女，各各化作五百美女，一一化女作無量變態，從林中出。譬如`380`黑雲（165c），電光暫現，或揚眉[[89]](#footnote-89)頓[[90]](#footnote-90)睫[[91]](#footnote-91)，嫈嫇[[92]](#footnote-92)細視，作眾伎樂，種種姿媚，來近[[93]](#footnote-93)菩薩，欲以態[[94]](#footnote-94)身觸逼菩薩[[95]](#footnote-95)。爾時，密迹金剛力士瞋目叱之：「^此是何人？而汝妖媚敢來觸嬈！^^」爾時，密迹說偈呵之：

「^汝不知天命[[96]](#footnote-96)，失好而黃[[97]](#footnote-97)髯[[98]](#footnote-98)；大海水清美，今日盡苦醎。

汝不知日[[99]](#footnote-99)減，婆藪[[100]](#footnote-100)諸天墮；火本為天口，而今一切噉。

汝不知此事，敢輕此聖人！^^」

是時，眾女逡巡[[101]](#footnote-101)小退，語菩薩言**：**「^今此眾女端嚴無比，可自娛意，端坐何為？^^」

菩薩言：「^汝等不淨，臭穢可惡。去！勿妄談！^^」

菩薩是時，即說偈言：「^是身為穢藪，不淨物腐積，是實為行廁[[102]](#footnote-102)，何足以樂意！^^」

女聞此偈，自念：「^此人不知我等清淨天身而說此偈。^^」即自變身，還復本形，光曜昱爍[[103]](#footnote-103)，照林樹間，作天伎樂，語菩薩言：「^我身如是，有何可呵？^^」

菩薩答言：「^時至自知！^^」

`381`問曰：「^此言何謂？^^」

以偈答言：

「^諸天園林中，七寶蓮華池，天人相娛樂，失時汝自知！

是時見無常，天人樂皆苦，汝當厭欲樂，愛樂正真道！^^」

女聞偈已，心念：「^此人大智無量，天樂清淨，猶知其惡，不可當[[104]](#footnote-104)也！^^」即時滅去。

菩薩如是觀婬欲樂，能自制心，忍不傾動。

**2、菩薩觀欲，種種不淨，於諸衰中，女衰最重**

復次，菩薩觀欲，種種不淨，於諸衰中，女衰最重。刀火、雷電、霹靂、怨家、毒蛇之屬，猶可暫近；女人慳妬、瞋諂、妖穢、鬪諍、貪嫉，不可親近。何以故？女子（166a）小人，心淺智薄，唯欲是視[[105]](#footnote-105)，不觀富貴、智德[[106]](#footnote-106)、名聞，專行欲惡，破人善根。桎梏、枷鎖，閉繫、囹圄[[107]](#footnote-107)，雖曰難解，是猶易開；女鎖繫人，染固根深，無智沒之，難可得脫。眾病之中，女病最重。如佛偈言：

「^寧以赤鐵，宛轉眼中；不以散心，邪視女色。

含笑作姿，憍慢羞恥[[108]](#footnote-108)；迴面[[109]](#footnote-109)攝[[110]](#footnote-110)眼[[111]](#footnote-111)，美言妬瞋。

行步妖穢，以惑於人；婬羅[[112]](#footnote-112)彌[[113]](#footnote-113)網[[114]](#footnote-114)，人皆沒身。

坐臥行立，迴眄[[115]](#footnote-115)巧媚；薄智愚人，為之心醉。

執劍向敵，是猶可勝；女賊害人，是不可禁。

蚖蛇[[116]](#footnote-116)含毒，猶可手捉；女情惑人，是不可觸。

有智之人，所應不[[117]](#footnote-117)視；若欲觀之，當如母姊。

諦視觀之，不淨填積；婬火不除，為之燒滅！^^」

**`382`3、女人之心難測**

復次，女人相者，若得敬待，則令夫心高；若敬待情捨，則令夫心怖。女人如是，恒以煩惱、憂怖與人，云何可近？親好乖離，女人之罪；巧察人要[[118]](#footnote-118)，女人之智。大火燒人，是猶可近；清風無形，是亦可捉；蚖蛇含毒，猶亦可觸；女人之心，不可得實。何以故？女人之相：不觀富貴、端政[[119]](#footnote-119)、名聞，智德、族姓，技藝、辯言，親厚、愛重，都不在心，唯欲是視；譬如蛟龍，不擇好醜，唯欲殺人。又復女[[120]](#footnote-120)人不瞻視，憂苦憔悴；給養敬待，憍奢叵制。

**4、女人常隨欲心，不隨功德**

復次，若在善人之中，則自畜[[121]](#footnote-121)心高；無智人中，視之如怨；富貴人中，追之敬愛；貧賤人中，視之如狗。常隨欲心，不隨功德。

如說：國王有女（166b），名曰拘牟頭。有捕魚師，名述婆伽，隨道而行，遙見王女在高樓上。窓[[122]](#footnote-122)中見面，想像染著，心不暫捨，彌歷日月，不能飲食。  
母問其故，以情[[123]](#footnote-123)答母：「^我見王女，心不能忘！^^」  
母諭兒言：「^汝是小人，王女尊貴，不可得也！^^」  
兒言：「^我心願樂，不能暫忘；若不如意，不能活也！^^」  
母為子故，入王宮中，常送肥魚美[[124]](#footnote-124)肉，以遺[[125]](#footnote-125)王女而不取價。  
王女怪而問之：「^欲求何願？^^」  
母白王女：「^願却左右，當以情告。我唯有一子，敬慕王女，情結成病，命不云遠；願垂愍念，賜其生命！^^」  
王女言：「^汝去！月十五日，於某甲天祠中，住天像後。^^」

母還語子：「^汝願已得！^^」告之如上。沐浴新衣，在天像後住。

王女至時，白其父王：「^我有不吉，須至天祠以求吉福。^^」

王言：「^大善！^^」

即嚴車五百乘，出至天祠；既到，勅諸從者齊門而止，獨入天祠。

天神思惟：「^此不應爾！王為世[[126]](#footnote-126)主，不可令此小人毀辱王女！^^」即厭[[127]](#footnote-127)此人[[128]](#footnote-128)，`383`令睡不覺。

王女既入，見其睡重，推之不悟，即以瓔珞直十萬兩金，遺之而去。去後，此人得覺，見有瓔珞，又問眾人，知王女來；情願不遂，憂恨懊惱，婬火內發，自燒而死。以是證故，知女人之心不擇貴賤，唯欲是從。

**復次**，昔有國王女，逐[[129]](#footnote-129)旃陀羅，共為不淨。又有仙人女，隨逐[[130]](#footnote-130)師子。[[131]](#footnote-131)

如是等種種，女人之心無所選擇。

**※ 小結**

以是種種因緣，於女人中除去情欲，忍不愛著。

**（三）忍瞋恚打罵**（印順法師，《大智度論筆記》〔A035〕p.66）

云何瞋惱人中而得忍辱？

**1、念昔因緣，作償債觀**（印順法師，《大智度論筆記》〔A035〕p.66）

當自思惟：「^一切眾生有罪因緣，更相侵害。我今受惱，亦本行因緣，雖非今世所作，是我先世惡報，我（166c）今償之，應當甘受，何可逆也！譬如負債，債主索之，應當歡喜償債，不可瞋也。^^」

**2、常行慈心故**（印順法師，《大智度論筆記》〔A035〕p.66）

復次，行者常行慈心，雖有惱亂逼身，必能忍受。

譬如羼提仙人[[132]](#footnote-132)在大林中修忍行慈。時，迦利王將諸婇女，入林遊戲；飲食既訖，王小睡息。諸婇女輩遊[[133]](#footnote-133)花林間，見此仙人，加敬禮拜，在一面立。仙人爾時為諸婇女讚說慈忍，其言美妙，聽者無厭，久而不去。迦利王覺，不見婇女，拔劍追蹤；見在仙人前立，憍妬隆盛，瞋目奮[[134]](#footnote-134)劍而問仙人：「^汝作何物[[135]](#footnote-135)？^^」

仙人答言：「^我今在此修忍、行慈。^^」

王言：「^我今試汝，當以利劍截汝耳鼻，斬汝手足，若不瞋者，知汝修忍！^^」

仙人言：「^任意！^^」

王即拔劍截其耳鼻，斬其手足，而問之言：「^汝心動不？^^」

答言：「^我修慈忍，心不動也。^^」

`384`王言：「^汝一身在此，無有勢力，雖口言不動，誰當信者？^^」  
是時仙人即作誓言：「^若我實修慈忍，血當為乳！^^」即時血變為乳。王大驚喜，將諸婇女而去。是時林中龍神，為此仙人雷電、霹靂[[136]](#footnote-136)，王被毒害，沒不還宮。

以是故言「於惱亂中能行忍辱」。

**3、念彼之苦，不忍再苦**（印順法師，《大智度論筆記》〔A035〕p.66）

復次，菩薩修行悲[[137]](#footnote-137)心，一切眾生常有眾苦：處胎迫[[138]](#footnote-138)隘[[139]](#footnote-139)，受諸苦痛；生時迫迮[[140]](#footnote-140)，骨肉如破，冷風觸身，甚於劍戟[[141]](#footnote-141)。是故佛言：「^一切苦中，生苦最重。^^」如是老、病、死苦，種種困厄，云何行人復加其苦？是為瘡中復加[[142]](#footnote-142)刀破！

**4、念當逆流，不如世人**（印順法師，《大智度論筆記》〔A035〕p.66）

復次，菩薩自念：「^我不應如諸餘人常隨生死水流，我當逆流以求盡源，入泥洹道。一切凡人，侵至則瞋，益至則喜，怖處則畏。我為菩薩，不可如彼，雖未斷結，當自抑制（167a），修行忍辱，惱害不瞋，敬養不喜，眾苦艱難不應怖畏；當為眾生興大悲心！^^」

**5、念能助我行忍**（印順法師，《大智度論筆記》〔A035〕p.66）

復次，菩薩若見眾生來為惱亂，當自念言：「^是為我之親厚，亦是我師，益加親愛，敬心待之。何以故？彼若不加眾惱惱[[143]](#footnote-143)我，則我[[144]](#footnote-144)不成忍辱；以是故言是我親厚，亦是我師。^^」

**6、念無量世互為眷屬**（印順法師，《大智度論筆記》〔A035〕p.66）

復次，菩薩心知，如佛所說：「^眾生無始，世界無際，往來五道，輪轉無量。我亦曾為眾生父母、兄弟，眾生亦皆曾為我父母、兄弟；當來亦爾。^^」[[145]](#footnote-145)以是推之，不應惡心而懷瞋害。

**`385`7、念眾生中多有佛種**（印順法師，《大智度論筆記》〔A035〕p.66；〔C020〕p.220）

復次，思惟：「眾生之中，佛種甚多，若我瞋意向之，則為瞋佛；若我瞋佛，則為已了！如說鴿鳥當得作佛[[146]](#footnote-146)，今雖是鳥，不可輕也。」

**8、念瞋過失**（印順法師，《大智度論筆記》〔A035〕p.66）

復次，諸煩惱中，瞋為最重，不善報中，瞋報最大；餘結無此重罪。

如釋提婆那民問佛偈言：

「^何物殺安隱？何物殺不悔？何物毒之根，吞滅一切善？

何物殺而讚？何物殺無憂？^^」

佛答偈[[147]](#footnote-147)言：

「^殺瞋心安隱，殺瞋心不悔；瞋為毒之根，瞋滅一切善；

殺瞋諸佛讚，殺瞋則無憂！^^」[[148]](#footnote-148)

菩薩思惟：「^我今行悲，欲令眾生得樂。瞋為吞滅諸善，毒害一切，我當云何行此重罪？若有瞋恚，自失樂利，云何能令眾生得樂？^^」

**9、念菩薩自悲出，不應瞋也**（印順法師，《大智度論筆記》〔A035〕p.66）

復次，諸佛菩薩以大悲為本，從悲而出；瞋為滅悲之毒，特[[149]](#footnote-149)不相宜。若壞悲本，何名菩薩？菩薩從何而出？以是之[[150]](#footnote-150)故，應修忍辱。若眾生加諸瞋惱，當念其功德。今此（167b）眾生雖有一罪，更自別有諸妙功德；以其功德故，不應瞋[[151]](#footnote-151)。

**10、念彼鍊我、淨治我**（印順法師，《大智度論筆記》〔A035〕p.66）

復次，此人若罵若打，是為治我；譬如金師煉金，垢隨火去，真金獨在；此亦如是。若我有罪，是從先世因緣，今當償之，不應瞋也，當修忍辱！

**11、念成就彼樂心**（印順法師，《大智度論筆記》〔A035〕p.66）

復次，菩薩慈念眾生，猶如赤子。閻浮提人多諸憂愁，少有歡日；若來罵詈[[152]](#footnote-152)，或加讒賊[[153]](#footnote-153)，心得歡樂。此樂難得，恣[[154]](#footnote-154)汝罵之！何以故？我本發心，欲令眾生得歡喜故。

**`386`12、念彼極苦，應加慈愍**（印順法師，《大智度論筆記》〔A035〕p.66）

復次，世間眾生，常為眾病所惱，又為死賊常隨伺[[155]](#footnote-155)之，譬如怨家恒伺人便[[156]](#footnote-156)；云何善人而不慈愍復欲加苦？苦未及彼，先自受害。如是思惟，不應瞋彼，當修忍辱。

**13、念瞋大罪**（印順法師，《大智度論筆記》〔A035〕p.66）

復次，當觀瞋恚，其咎最深。三毒之中，無重此者；九十八使[[157]](#footnote-157)中，此為最堅；諸心病中，第一難治。瞋恚之人，不知善，不知非善；不觀罪福，不知利害；不自憶念，當墮惡道！善言忘失，不惜名稱；不知他惱，亦不自計身心疲惱；瞋覆慧眼，專行惱他。如一五通仙人，以瞋恚故，雖修淨行，殺害一國，如旃陀羅[[158]](#footnote-158)。

**14、念瞋人甚至不信佛**（印順法師，《大智度論筆記》〔A035〕p.66）

復次，瞋恚之人，譬如虎狼，難可共止；又如惡瘡，易發、易壞。瞋恚之人，譬如毒蛇，人不憙見。積瞋之人，惡心漸大，至不可至，殺父、殺君，惡意向佛。

如拘睒彌國比丘，以小因緣，瞋心轉大，分為二部。[[159]](#footnote-159)若欲斷當，終竟三月，猶不可了。佛來在眾，舉相輪手，遮而告[[160]](#footnote-160)言：

「^汝諸比丘，勿起鬪諍！惡心相續，苦報甚重！[[161]](#footnote-161)

汝求涅槃，棄捨世利，在善法中（167c），云何瞋諍？

世人忿[[162]](#footnote-162)諍[[163]](#footnote-163)，是猶可恕，出家之人，何可諍鬪？

出家心中，懷毒自害；如冷雲中，火出燒身！^^」

諸比丘白佛言：「^佛為法王，願小默然！是輩侵我，不可不答！^^」

佛念是人不可度也，於眾僧中凌虛[[164]](#footnote-164)而去[[165]](#footnote-165)，入林樹間寂然三昧。

`387`瞋罪如是，乃至不受佛語。[[166]](#footnote-166)以是之故，應當除瞋，修行忍辱。

**15、忍辱易得慈悲成佛道故**（印順法師，《大智度論筆記》〔A035〕p.66）

復次，能修忍辱，慈悲易得；得慈悲者，則至佛道。

**16、寧為愚人瞋，不為聖賢賤**（印順法師，《大智度論筆記》〔A035〕p.66）

問曰：忍辱法皆好，而有一事不可：小人輕慢，謂為怖畏；以是之故，不應皆忍。

答曰：若以小人輕慢，謂為怖畏而欲不忍，不忍之罪甚於此也！何以故？不忍之人，賢聖善人之所輕賤；忍辱之人，為小人所慢；二輕之中，寧為無智所慢，不為賢聖所賤。何以故？無智[[167]](#footnote-167)之人，輕所不輕；賢聖之人，賤所可賤。以是之故，當修忍辱。

**17、修忍常生人天中**（印順法師，《大智度論筆記》〔A035〕p.66）

復次，忍辱之人，雖不行布施、禪定，而常得微妙功德，生天上、人中，後得佛道。何以故？心柔軟故。

**18、念不忍常墮惡趣**（印順法師，《大智度論筆記》〔A035〕p.66）

復次，菩薩思惟：「^若人今世惱我，毀辱、奪利，輕罵、繫縛，且當含忍。若我不忍，當墮地獄鐵垣[[168]](#footnote-168)熱地，受無量苦，燒炙[[169]](#footnote-169)燔[[170]](#footnote-170)煮，不可具說！^^」以是故，知小人無智，雖輕而貴；不忍用威，雖快而賤。[[171]](#footnote-171)是故菩薩應當忍辱。

**19、念彼為瞋所惱，如醫不咎病人**（印順法師，《大智度論筆記》〔A035〕p.66）

復次，菩薩思惟：「^我初發心，誓為眾生治其心病。今此眾生為瞋恚結使所病，我當治之，云何而復以之自病？應當忍辱！^^」譬如藥師療治眾病，若鬼狂病，拔刀罵詈，不識好醜，醫知鬼病，但為治之而不瞋恚；菩薩若為眾生瞋惱罵詈，知其為瞋恚者[[172]](#footnote-172)（168a）煩惱所病，狂心所使，方便治之，無所嫌責，亦復如是。

**20、念彼如小兒無知**（印順法師，《大智度論筆記》〔A035〕p.66）

復次，菩薩育養一切，愛之如子；若眾生瞋惱菩薩，菩薩愍之，不瞋、不責。譬如慈父撫育子孫，子孫幼稚未有所識，或時罵詈、打擲，不敬、不畏，其父愍其愚小，愛之愈至，雖有過罪，不瞋、不恚；菩薩忍辱，亦復如是。

**21、念不忍後生惡報，今更難堪**（印順法師，《大智度論筆記》〔A035〕p.66）

復次，菩薩思惟：「若眾生瞋惱加我，我當忍辱。若我不忍，今世心悔，後入地獄，受苦無量；若在畜生，作毒龍、惡蛇、師子、虎、狼；若為餓鬼，火從口出。譬如人`388`被火燒，燒時痛輕，後痛轉重。」

**22、念不忍不名菩薩**（印順法師，《大智度論筆記》〔A035〕p.66）

復次，菩薩思惟：「^我為菩薩，欲為眾生益利；若我不能忍辱，不名菩薩，名為惡人。^^」

**23、念如非眾生數，當求避之**（印順法師，《大智度論筆記》〔A035〕p.66）

復次，菩薩思惟：「^世有二種：一者、眾生數，二者、非眾生數。我初發心，誓為一切眾生。若有非眾生數：山石、樹木、風寒、冷熱、水雨侵害，但求䘘[[173]](#footnote-173)之，初[[174]](#footnote-174)不瞋恚。今此眾生是我所為，加惡於我，我當受之，云何而瞋？^^」

**24、知無我可瞋**（印順法師，《大智度論筆記》〔A035〕p.66）

復次，菩薩知從久遠已來，因緣和合，假名為人，無實人法，誰可瞋者？是中但有骨血、皮肉，譬如累[[175]](#footnote-175)墼[[176]](#footnote-176)；又如木人，機關動作，有去有來。知其如此，不應有瞋！「^若我瞋者，是則愚癡，自受罪苦。以是之故，應修忍辱。^^」

**25、念當如諸佛學**（印順法師，《大智度論筆記》〔A035〕p.67）

復次，菩薩思惟：「^過去無量恒河沙等諸佛，本行菩薩道時，皆先行生忍，然後修行法忍。我今求學佛道，當如諸佛法；不應起瞋恚，如魔界[[177]](#footnote-177)法。^^」

以是故，應當忍辱。

如是等種種無量因緣故能忍，是名生忍。

1. 參見《大智度論》卷4（大正25，88c28-89a11），《六度集經》卷4（大正3，22b-24b），《賢愚經》卷11（大正4，425c-427a），《舊雜譬喻經》卷下（大正4，517a-c）。 [↑](#footnote-ref-1)
2. 釋尊作毒龍守戒致死。（印順法師，《大智度論筆記》〔I018〕p.433）

   大力毒龍。（印順法師，《大智度論筆記》〔H013〕p.403）

   參見《菩薩本緣經》卷下〈8 龍品〉（大正3，69b-70a），《菩薩本生鬘論》卷3〈7 慈心龍王消伏怨害緣起〉（大正3，338a-c）。 [↑](#footnote-ref-2)
3. 眠＝眼【宋】【元】【明】。（大正25，162d，n.7） [↑](#footnote-ref-3)
4. 虛＝稱【元】【明】。（大正25，162d，n.10） [↑](#footnote-ref-4)
5. 智慧＝善智【宋】【元】【明】【宮】【石】。（大正25，162d，n.11） [↑](#footnote-ref-5)
6. 律儀戒＝戒律儀【宋】【元】【明】【宮】。（大正25，162d，n.16） [↑](#footnote-ref-6)
7. 尸羅：五戒、沙彌戒、律儀戒、禪定戒、無漏戒。（印順法師，《大智度論筆記》〔A034〕p.64） [↑](#footnote-ref-7)
8. 持＝治【宋】【元】【明】【宮】【石】。（大正25，162d，n.18） [↑](#footnote-ref-8)
9. 縱（^ㄗㄨㄥˋ^^）：3.放縱，聽任。（《漢語大詞典》（九），p.1001） [↑](#footnote-ref-9)
10. 忿（^ㄈㄣˋ^^）：1.憤怒，怨恨。（《漢語大詞典》（七），p.424） [↑](#footnote-ref-10)
11. 間（^ㄐㄧㄢˋ^^）：1.空隙，縫隙。《墨子‧經上》：“有閒，中也。”畢沅校注：“閒隙，是二者之中。”一本作“間”。《莊子‧養生主》：“彼節者有閒，而刀刃者無厚；以無厚者入有閒，恢恢乎其於遊刃，必有餘地矣。”（《漢語大詞典》（十二），p.73）

    間不容間：中間不允許有空隙。 [↑](#footnote-ref-11)
12. 蹶＝躃【宮】。（大正25，162d，n.21）

    蹶（^ㄐㄩㄝˊ^^）：1.顛仆，跌倒。（《漢語大詞典》（十），p.549） [↑](#footnote-ref-12)
13. 求自＝自求【宋】【元】【明】【宮】。（大正25，162d，n.22） [↑](#footnote-ref-13)
14. 《一切經音義》卷70：「^野干（梵語悉伽羅〔śṛgāla〕，形色青黃，如狗羣行，夜鳴，聲如狼也。字又作射干，案，〈子虛賦〉云騰遠射干，司馬彪、郭璞等注並云：射干似狐而小，能緣木。射音夜。《廣志》云巢於危巖高木也。禪經云見一野狐，又見野干。是也）。^^」（大正54，763a17-18） [↑](#footnote-ref-14)
15. 有時＝時間【宋】【元】【明】【宮】【石】。（大正25，162d，n.23） [↑](#footnote-ref-15)
16. （1）踰（^ㄩˊ^^）：同“ 逾1 ”。（《漢語大詞典》（十），p.521）

    （2）逾：1.越過，經過。（《漢語大詞典》（十），p.1041） [↑](#footnote-ref-16)
17. 儻（^ㄊㄤˇ^^）：6.倘若，假如，表示假設。（《漢語大詞典》（一），p.1742） [↑](#footnote-ref-17)
18. 絕（^ㄐㄩㄝˊ^^）：4.竭，盡。（《漢語大詞典》（九），p.833） [↑](#footnote-ref-18)
19. （1）踊（^ㄩㄥˇ^^）：同“ 踴1 ”。（《漢語大詞典》（十），p.488）

    （2）踴：1.向上跳，跳躍。（踴《漢語大詞典》（十），p.524） [↑](#footnote-ref-19)
20. 明註曰「間關」，南藏作「門開」。（大正25，163d，n.2）

    閒（^ㄐㄧㄢˋ^^）關：亦作“間關”。1.形容轉動自如。《詩‧小雅‧車舝》：“閒關車之舝兮，思孌季女逝兮。”2.猶輾轉。《漢書‧王莽傳下》：“王邑晝夜戰，罷極，士死傷略盡，馳入宮，間關至漸臺。”顏師古注：“間關猶言崎嶇展轉也。”3.曲折。漢牟融《理惑論》：“道之言導……視之無形，聽之無聲，四表為大，綩綖其外，毫釐為細，間關其內，故謂之道。”（《漢語大詞典》（十二），p.93） [↑](#footnote-ref-20)
21. 徑（^ㄐㄧㄥˋ^^）：8.即，就。《史記‧滑稽列傳》：“賜酒大王之前，執法在旁，御史在後，髡恐懼俯伏而飲，不過一斗徑醉矣。”7.直接，一直。漢枚乘《上書諫吳王》：“夫銖銖而稱之，至石必差；寸寸而度之，至丈必過。石稱丈量，徑而寡失。”（《漢語大詞典》（三），p.976） [↑](#footnote-ref-21)
22. 自濟：1.自渡。南朝宋劉義慶《幽明錄》：“義熙中，江乘聶湖 忽有一板，廣數尺，長二丈餘，恒停在此川溪，采菱及捕魚者，資以自濟。”3.自成其事，自可成功。漢陳琳《檄吳將校部曲文》：“有斧無柯，何以自濟。”（《漢語大詞典》（八），p.1337）

    「絕踊間關，徑得自濟」：盡力往上跳而逃離險境，直接靠自己的力量擺脫險境。 [↑](#footnote-ref-22)
23. 慇懃（^ㄧㄣ ㄑㄧㄣˊ^^）：亦作“慇勤”；情意懇切。（《漢語大詞典》（七），p.671） [↑](#footnote-ref-23)
24. 冀：2.希望，盼望。（《漢語大詞典》（二），p.162） [↑](#footnote-ref-24)
25. 畢＝得【宋】【元】【明】【宋】【石】。（大正25，163d，n.4） [↑](#footnote-ref-25)
26. 挽（^ㄨㄢˇ^^）滿：拉滿強弓。《後漢書‧梁冀傳》：“性嗜酒，能挽滿、彈棋、格五、六博、蹴鞠、意錢之戲。”李賢注：“挽滿，猶引強也。”（《漢語大詞典》（六），p.625） [↑](#footnote-ref-26)
27. 持＝於【宋】【元】【明】【宮】【石】。（大正25，163d，n.5） [↑](#footnote-ref-27)
28. 諸＋（不）【宋】【宮】【石】。（大正25，163d，n.6） [↑](#footnote-ref-28)
29. 羸（^ㄌㄟˊ^^）：1.衰病，瘦弱，困憊。《國語‧魯語上》：“饑饉薦降，民羸幾卒。”韋昭注：“羸，病也。”（《漢語大詞典》（六），p.1400） [↑](#footnote-ref-29)
30. 撿（^ㄐㄧㄢˇ^^）：1.約束。漢仲長統《昌言‧雜編》：“人之性有……廣大闊蕩者，患在無撿。”（《漢語大詞典》（六），p.920） [↑](#footnote-ref-30)
31. 攝（^ㄕㄜˋ^^）：14.收斂。《百喻經‧飲木筩水喻》：“汝欲得離者，當攝汝六情，閉其心意，妄想不生，便得解脫。”（《漢語大詞典》（六），p.970） [↑](#footnote-ref-31)
32. 戒生智：知戒與相，不生著；不取戒，不捨破戒；智慧漸利。（印順法師，《大智度論筆記》〔A039〕p.74） [↑](#footnote-ref-32)
33. 污＝淤【元】【明】。（大正25，163d，n.13） [↑](#footnote-ref-33)
34. 如是名＝如是等名【宋】【元】【明】【宮】，＝如是等【石】。（大正25，163d，n.16） [↑](#footnote-ref-34)
35. 惑＝戒盜【宋】【元】【明】，＝戒【宮】，＝惑盜【石】。（大正25，163d，n.17） [↑](#footnote-ref-35)
36. （1）《大智度論》卷5：「^諸三昧者，三三昧：空、無作、無相。有人言：觀五陰無我、無我所，是名為空；住是空三昧，不為後世故起三毒，是名無作；緣離十相故，五塵、男、女、生、住、滅故，是名無相。有人言：住是三昧中，知一切諸法實相，所謂畢竟空，是名空三昧。^^」（大正25，96b29-c6）

    （2）另參見《大智度論》卷20（大正25，206a-208a）。 [↑](#footnote-ref-36)
37. 參見釋厚觀、郭忠生合編，〈《大智度論》之本文相互索引〉，《正觀》，（6），p.33：《大智度論》卷12（大正25，147b-150a）。 [↑](#footnote-ref-37)
38. （不）＋可【元】【明】。（大正25，163d，n.24） [↑](#footnote-ref-38)
39. 易：1.交換。（《漢語大詞典》（五），p.632） [↑](#footnote-ref-39)
40. 直：23.價值，代價。（《漢語大詞典》（一），p.853） [↑](#footnote-ref-40)
41. 匹（^ㄆㄧˇ^^）：7.量詞。布帛等織物長度的計量單位。古代四丈為一匹，今則五十尺、一百尺不等。（《漢語大詞典》（一），p.947） [↑](#footnote-ref-41)
42. 不＋（可）【元】【明】。（大正25，163d，n.25） [↑](#footnote-ref-42)
43. 參見釋厚觀、郭忠生合編，〈《大智度論》之本文相互索引〉，《正觀》（6），pp.33-34：《大智度論》卷12（大正25，149a-b）。 [↑](#footnote-ref-43)
44. 有＝出【宋】【宮】【石】。（大正25，163d，n.26） [↑](#footnote-ref-44)
45. 致：10.求取，獲得。（《漢語大詞典》（八），p.792） [↑](#footnote-ref-45)
46. 狀＝床【宋】【宮】。（大正25，164d，n.1） [↑](#footnote-ref-46)
47. 褥（^ㄖㄨˋ^^）：坐臥的墊具。楊蔭深《事物掌故叢談‧衣冠服飾‧褥》：“褥有二種：一種用於床上，俗稱墊被；一種用於椅或車上，俗稱坐墊或墊子，古則又稱為茵。”（《漢語大詞典》（九），p.123） [↑](#footnote-ref-47)
48. 樂＋（殺）【元】【明】。（大正25，164d，n.4） [↑](#footnote-ref-48)
49. 生忍得無量福德，法忍得無量智慧。（印順法師，《大智度論筆記》〔A035〕p.65；〔C018〕p.216） [↑](#footnote-ref-49)
50. ┌ 生忍 ── 得無量福德 ┐

    二忍 ┴ 法忍 ── 得無量智慧 ┴ 具足二事得至所願 （印順法師，《大智度論筆記》〔A014〕p.27） [↑](#footnote-ref-50)
51. 關於三法印，參見《大智度論》卷15（大正25，170a），《大智度論》卷22（大正25，222a-223b）。 [↑](#footnote-ref-51)
52. ┌ 麤 － 忍辱 ─── 未得定樂 ┐

    二種善心 ┴ 細 － 禪定 ─── 已得定樂 ┴ 能遮眾惡 （印順法師，《大智度論筆記》〔A005〕p.9） [↑](#footnote-ref-52)
53. ┌ 或言通色界

    忍 ┴ 或言色界無　　（印順法師，《大智度論筆記》〔A027〕p.51） [↑](#footnote-ref-53)
54. ┌ 不愛敬養眾生

    生忍 ┴ 不瞋加惡眾生　　（印順法師，《大智度論筆記》〔A014〕p.28） [↑](#footnote-ref-54)
55. 忍恭敬供養，三義。（印順法師，《大智度論筆記》〔C012〕p.203） [↑](#footnote-ref-55)
56. 瘡＝創【宮】。（大正25，170d，n.13）

    參見Lamotte（1949, p.867, n.1）：實際上，佛陀是將利養名聞譬喻為「如毛髮縛人，斷膚截骨」，而不是此處之「瘡」。《大智度論》卷5（大正25，98b） [↑](#footnote-ref-56)
57. 參見《大莊嚴論經》卷7：「^利養亂定心，為害劇於怨，如以毛繩戮，皮斷肉骨壞，髓斷爾乃止；利養過毛繩，絕於持戒皮，能破禪定肉，折於智慧骨，滅妙善心髓。^^」（大正4，293a6-10） [↑](#footnote-ref-57)
58. 竝：同“並”。（《漢語大字典》（四），p.2708） [↑](#footnote-ref-58)
59. 累重（^ㄌㄟˋ ㄓㄨㄥˋ^^）：1.家屬資產。《漢書‧匈奴傳上》：“匈奴聞，悉遠其累重於余吾水北。”顏師古注：“累重，謂妻子資產也。”（《漢語大詞典》（九），p.789） [↑](#footnote-ref-59)
60. 貴戚：1.帝王的親族。（《漢語大詞典》（十），p.155） [↑](#footnote-ref-60)
61. 應（^ㄧㄥˋ^^）：6.符合，適應，順應。（《漢語大詞典》（七），p.749） [↑](#footnote-ref-61)
62. 書（^ㄕㄨ^^）：10.文書，文件。《書‧顧命》：“太史秉書，由賓階隮，御王冊命。”孔穎達疏：“太史持策書顧命欲以進王。”（《漢語大詞典》（五），p.713） [↑](#footnote-ref-62)
63. 身：10.身分，地位。（《漢語大詞典》（十），p.698）

    「應書之身」：符合文書中「累重多子孫者，家出一人，為佛弟子」的身分（人），都命他出家。 [↑](#footnote-ref-63)
64. 參見Lamotte（1949, p.870, n.1）：有一次佛陀在王舍城，該處發生飢荒。具有神通力之比丘到不同之地區，閻浮提、鬱單曰、忉利天，採集此地區所出產之水果或天食，而在僧團中分食。提婆達多嫉羡他們的神通，要求佛陀教導他神通之法，但佛陀勸他還是專心修持，以得解脫。之後，提婆達多前往請教大弟子舍利弗，目犍連，以至五百阿羅漢，但是均遭拒絕。提婆達多別無方法，只好求助於他的弟弟阿難，阿難禁不起一再懇求，即告訴他修得神通之方法，參見《十誦律》卷36（大正23，257a-b），《大智度論》在此幾乎逐字引用。《鼻奈耶》卷2（大正24，859b）；《出曜經》卷14（大正4，687b-c）。但是在《根本說一切有部毘奈耶破僧事》卷13（大正24，167c-168b），則作十力迦葉──即阿難之老師，教導提婆達多神通之法；《增壹阿含經》卷47（大正2，802b-c）則作修陀羅比丘。此一事件在巴利文獻內並沒有記載，僅記載提婆達多證得凡夫神通。 [↑](#footnote-ref-64)
65. 參見Lamotte（1949, p.871, n.2）：鬱單曰之住民有神奇之米，它的生長勿須耕翻，不必播種，沒有米糠，自然香味，味美絕佳。要煮食神奇之米，將米倒入鍋中，將鍋置於「白熱石」之上，這些石頭馬上自燃，等到米熟之後，又自行熄火。 [↑](#footnote-ref-65)
66. 參見Lamotte（1949, p.871, n.3）：在提婆達多（以神通）變化之身形中，以變作小孩最為人知，有的資料即沒有記載他種變化。參見《增壹阿含經》卷47（大正2，802c），《出曜經》卷14（大正4，687c），《大毘婆沙論》卷85（大正27，442a）。亦見《根本說一切有部毘奈耶破僧事》卷13（大正24，168c），《鼻奈耶》卷2（大正24，859b），《別譯雜阿含經》卷1（大正2，374c）。 [↑](#footnote-ref-66)
67. 嗚（^ㄨ^^）：2.親吻。南朝宋劉義慶《世說新語‧惑溺》：“乳母抱兒在中庭，兒見充喜踊，充就乳母手中嗚之。”余嘉錫箋疏附周祖謨曰：“‘嗚之’者，親之也。”（《漢語大詞典》（三），p.465） [↑](#footnote-ref-67)
68. 唼＝嗽【元】【明】【宮】。（大正25，164d，n.23）

    唼（^ㄗㄚ^^）：1.吮吸。2.咂嘴。用舌尖抵住上顎發出吸氣聲。（《漢語大詞典》（三），p.391） [↑](#footnote-ref-68)
69. 參見《阿毘達磨大毘婆沙論》卷85：「^如提婆達多先得靜慮，以神境通力變作小兒，著金縷俗衣作五花頂，在未生怨太子膝上婉轉而戲，仍令太子知是尊者提婆達多。時未生怨憐愛抱弄，嗚而復以唾置口中。提婆達多貪利養故遂咽其唾。故佛訶曰：『汝是死屍、食人唾者！』彼咽唾時便退靜慮，速復還得，令所變身在太子膝如故而戲。^^」（大正27，442a1-8）

    《大智度論》卷26：「^佛語提婆達：『汝狂人、死人、嗽唾人！』……嗽唾人者，提婆達貪利養故，化作天身小兒，在阿闍貰王抱中，王嗚其口與唾令嗽，以是故，名嗽唾人。^^」（大正25，252b15-28）

    另參見《十誦律》卷36（大正23，257c4-16）。 [↑](#footnote-ref-69)
70. 奈＝李【宮】【石】。（大正25，164d，n.24） [↑](#footnote-ref-70)
71. 參見Lamotte（1949, p.872, n.2）：雖然一般說它的地點是奈園，但實際上，它是在伽耶山。所有的文獻均爭相揭述阿闍世給予提婆達多大量供養，參見《雜阿含經》卷38（1064經）（大正2，276b21-c1）；《十誦律》卷36（大正23，257c）；《根本說一切有部毘奈耶破僧事》卷13（大正24，168c），卷14（大正24，173b）。 [↑](#footnote-ref-71)
72. 提婆達多作三逆事。（印順法師，《大智度論筆記》〔I018〕p.433）

    提婆達多逆罪之次第。（印順法師，《大智度論筆記》〔C031〕p.235）

    參見Lamotte（1949, p.873, n.1）：《五分律》卷25（大正22，164a），《四分律》卷46（大正22，909b），《十誦律》卷36（大正23，259a-260a），《根本說一切有部毘奈耶破僧事》卷14（大正24，170b-172b）。

    另參見印順法師〈論提婆達多之「破僧」〉，收於《華雨集》（三），pp.1-35。 [↑](#footnote-ref-72)
73. 尠（^ㄒㄧㄢˇ^^）：同“鮮”。少。（《漢語大字典》（一），p.565） [↑](#footnote-ref-73)
74. 直：31.副詞。特，但，只不過。《孟子‧梁惠王下》：“寡人非能好先王之樂也，直好世俗之樂耳。”（《漢語大詞典》（一），p.853） [↑](#footnote-ref-74)
75. 參見Lamotte（1949, p.874, n.2）：實際上，提婆達多一共有三次要謀害佛陀，而不是一次：1、派人刺殺；2、滾落岩壁要壓佛陀；3、驅使狂象踐踏佛陀。此等事件是發生於破僧之前，但此處則作在破僧之後。 [↑](#footnote-ref-75)
76. 參見Lamotte（1949, p.874, n.3）：根據Vinaya, II, p.193：「兩座山峰自動結合，阻止岩壁落下」，提婆達多滾落之岩壁被奇蹟式的阻擋下來；但在《十誦律》卷26（大正23，260a20）；《根本說一切有部毘奈耶破僧事》卷18（大正24，192c13）；《鼻奈耶》卷5（大正24，870a11）；《增壹阿含經》卷47（大正2，803b16）以及《興起行經》（大正4，170c1），則是山神欽婆羅夜叉雙手持住並將之擲往別處；《大智度論》此處則以金剛力士（金剛手夜叉）取代欽婆羅。

    至於碎石擊中佛陀腳趾，使其受傷之事，《大智度論》卷9（大正25，121c）已經提及，此是佛陀所受九罪報之一。 [↑](#footnote-ref-76)
77. 參見Lamotte（1949, p.875, n.1）：此一犯罪之提出，目的是在認定提婆達多觸犯第三無間惡業。巴利文獻即全未提及此事，而中文資料關於此一事件之記載，至少也有三種類型：《根本說一切有部毘奈耶破僧事》卷10（大正24，147c-148a），《鼻奈耶》卷2（大正24，857c），《增壹阿含經》卷47（大正2，803c-804a）。〔《增壹阿含經》說的是打死法施比丘尼，非華色比丘尼〕 [↑](#footnote-ref-77)
78. 參見Lamotte（1949, p.876, n.1）：逆罪，即無間業，因為違此等罪之人會立即墮地獄，共有五種：1、殺母，2、殺父，3、殺阿羅漢，4、破僧，5、於如來所惡心出血。不過，五無間業之順序，各種文獻說法不一，而且在引述時又極為混亂，常夾雜別種犯罪。提婆達多被認定犯有第3～第5無間罪。參見《根本說一切有部毘奈耶破僧事》卷10：「^以大拋石遙打世尊，於如來身惡心出血，此是第一無間之業；和合僧伽而為破壞，此是第二無間之業；蓮花色尼故斷其命，此是第三無間之業。^^」（大正24，148b） [↑](#footnote-ref-78)
79. 參見Lamotte（1949, p.876, n.1）：Vinaya（《律藏》）II, p.202對於提婆達多之死，未置一詞；佛陀只有宣稱提婆達多將在劫中墮地獄。Milinda（《彌蘭陀問經》）則簡略的說提婆達多被大地吞沒（p.101）以及在其死後求歸依佛陀（p.111）。Dhammapadaṭṭha（《法句經注》）I, pp.146-147則結合此二傳說；而有進一步之發展：提婆達多感到不適，想見佛陀最後一面，在其弟子引導之下，他到了舍衛城。佛陀預知宣稱縱使盡一切努力，提婆達多在今生均無法看到佛陀。實際上，這位異論者之領導人在從轎子下來後，雙足即陷入地中；在他消失不見之前，他仍利用這段時間，歸依佛陀。巴利所傳之資料並沒有載述「指甲藏毒」之事，這段過程載於《增壹阿含經》卷47（大正2，804a）。依《增壹阿含經》所述，則提婆達多並無機會，用他的藏毒指甲抓傷佛陀。而《大智度論》似乎也是說提婆達多沒有打到佛陀：「未到王舍城中，地自然破裂。」而此事在《根本說一切有部毘奈耶破僧事》卷10（大正24，150a），則又進一步發展，提婆達多實際已抓及佛陀。 [↑](#footnote-ref-79)
80. 《大正藏》原作「若今世故功德」，今依《高麗藏》作「若今世功德故」（第14冊，519b16）。 [↑](#footnote-ref-80)
81. 參見Lamotte（1949, p.879, n.1）：《大智度論》此處所演述的罽賓三藏比丘，毫無疑問的，應該不是別人，而是著名的祗夜多阿羅漢，他是「佛時去世七百年後，出罽賓國」，且迦膩色迦王曾經拜見此位阿羅漢。在漢譯《雜寶藏經》卷7（大正4，483a-484b）中，共有三則關於此阿羅漢之故事。 [↑](#footnote-ref-81)
82. 比：18.副詞。先前，以前。《呂氏春秋‧先識》：“臣比在晉也，不敢直言。”15.副詞。近日，近來。（《漢語大詞典》（五），p.258） [↑](#footnote-ref-82)
83. 急：3.要緊，重要。《文選‧顏延之〈應詔觀北湖田收〉詩》：“息饗報嘉歲，通急戒無年。”李善注：“急，要也。通百姓之急者，預戒於無年之時。（《漢語大詞典》（七），p.453） [↑](#footnote-ref-83)
84. 《大正藏》原作「至」，今依《高麗經》作「室」（第14冊，519b18）。 [↑](#footnote-ref-84)
85. 雖＋（欲）【宋】【元】【明】【宮】。（大正25，165d，n.8） [↑](#footnote-ref-85)
86. 搏（^ㄅㄛˊ^^）：1.捕捉。（《漢語大詞典》（六），p.795） [↑](#footnote-ref-86)
87. 患＝惡【宋】【元】【明】【宮】。（大正25，165d，n.10） [↑](#footnote-ref-87)
88. 忍欲四義。（印順法師，《大智度論筆記》〔A035〕p.66） [↑](#footnote-ref-88)
89. （1）揚眉：1.舉目。（《漢語大詞典》（六），p.752）

    （2）案：「揚眉」，此處有揚起眉毛、抬起眉毛、動眉目等義。 [↑](#footnote-ref-89)
90. 頓：12.抖動，振動。晉 陸機《應嘉賦》：“仰群軌以遙企，頓駿羽以婆娑。”（《漢語大詞典》（十二），p.259） [↑](#footnote-ref-90)
91. （1）睫（^ㄐㄧㄝˊ^^）：1.眼瞼邊緣的細毛。2.眨，眨眼。3.眼目。（《漢語大詞典》（七），p.1226）

    （2）案：「揚眉、頓睫」，動眉目，擠眉弄眼，做種種誘惑的表情。 [↑](#footnote-ref-91)
92. 嫈嫇（^ㄧㄥ ㄇㄧㄥˊ^^）：嬌羞貌。唐張鷟《游仙窟》：“含嬌窈窕迎前出，忍笑嫈嫇返卻迴。”（《漢語大詞典》（四），p.398） [↑](#footnote-ref-92)
93. 近＝迎【宋】【元】【明】【宮】。（大正25，165d，n.16） [↑](#footnote-ref-93)
94. 態：1.狀態，情狀，容貌。《楚辭‧離騷》：“寧溘死以流亡兮，余不忍為此態也。”漢司馬相如《上林賦》：“蕩蕩乎八川分流，相背而異態。”（《漢語大詞典》（七），p.672） [↑](#footnote-ref-94)
95. 「欲以態身觸逼菩薩」：想要用種種姿媚容貌的身體，碰觸靠近菩薩。 [↑](#footnote-ref-95)
96. 命＝帝【宋】【元】【明】【宮】。（大正25，165d，n.18） [↑](#footnote-ref-96)
97. 黃：2.色變黃，枯萎。《詩‧小雅‧何草不黃》：“何草不黃，何日不行。”朱熹集傳：“草衰則黃。”（《漢語大詞典》（十二），p.967）

    黃髮：指年老，亦指老人。（《漢語大詞典》（十二），p.1002）

    案：對天人來說，黃髯亦可能指衰變。 [↑](#footnote-ref-97)
98. 髯（^ㄖㄢˊ^^）：1.頰毛。亦泛指鬍鬚。2.指多鬚或鬚長的人。（《漢語大詞典》（十二），p.736） [↑](#footnote-ref-98)
99. 日＝月【宋】【元】【明】【宮】【石】。（大正25，165d，n.19） [↑](#footnote-ref-99)
100. 參見Lamotte（1949, p.883, n.1）：婆藪（Vasū）是天之一種，帝釋（Śakra）〔又稱婆蘇子（Vāsava）〕是其領袖，參見Dīgha（《長部》）II, p.260。 [↑](#footnote-ref-100)
101. 逡巡（^ㄑㄩㄣ ㄒㄩㄣˊ^^）：1.卻行，恭順貌。2.退避，退讓。（《漢語大詞典》（十），p.951） [↑](#footnote-ref-101)
102. 行（^ㄒㄧㄥˊ^^）：9.流動，流通。《易‧小畜》：“風行天上。”《素問‧舉痛論》：“寒則腠理閉，氣不行，故氣收矣。”（《漢語大詞典》（三），p.884）

     廁：1.便所。（《漢語大詞典》（三），p.1251）

     永嘉沙門釋，從義撰，《金光明經文句新記》卷7：「^言行廁者，革囊盛屎，動轉去來也。^^」（卍新續藏20，474a6-7） [↑](#footnote-ref-102)
103. （1）昱爍＝煜爚【元】【明】。（大正25，165d，n.20）

     （2）昱：1.明亮。2.照耀。（《漢語大詞典》（五），p.682）

     （3）爍：1.發光貌。2.明亮。3.照射，閃耀。（《漢語大詞典》（七），p.312） [↑](#footnote-ref-103)
104. 當：7.抵敵，抵當。8.遮蔽，阻擋。（《漢語大詞典》（七），p.1384） [↑](#footnote-ref-104)
105. 視＝親【元】【明】。（大正25，166d，n.1） [↑](#footnote-ref-105)
106. 德＝慧【石】。（大正25，166d，n.2） [↑](#footnote-ref-106)
107. 囹圄：監獄。《禮記‧月令》：“﹝仲春之月﹞命有司，省囹圄，去桎梏。”孔穎達疏：“囹，牢也；圄，止也，所以止出入，皆罪人所舍也。”（《漢語大詞典》（三），p.628） [↑](#footnote-ref-107)
108. 恥＝慚【宋】【元】【明】【宮】【石】。（大正25，166d，n.4） [↑](#footnote-ref-108)
109. 迴（^ㄏㄨㄟˊ^^）面：轉臉。（《漢語大詞典》（十），p.773） [↑](#footnote-ref-109)
110. 攝：1.提起，牽引。14.收斂，吸引。（《漢語大詞典》（六），p.970）

     勾攝：3.謂對人有極強的吸引力。（《漢語大詞典》（二），p.180） [↑](#footnote-ref-110)
111. 迴面攝眼：轉臉，用一對勾攝的眼睛看人。 [↑](#footnote-ref-111)
112. 羅：1.捕鳥的網。2.指捕獸的網。（《漢語大詞典》（八），p.1047） [↑](#footnote-ref-112)
113. 彌（^ㄇㄧˊ^^）：1.遍，滿。2.廣。6.益，更加。（《漢語大詞典》（四），p.157） [↑](#footnote-ref-113)
114. 網＝細【石】。（大正25，166d，n.5）

     「婬羅彌網」：大張婬欲的羅網。 [↑](#footnote-ref-114)
115. 眄＝[目\*子]【石】。（大正25，166d，n.6）。

     眄（^ㄇㄧㄢˇ^^）：1.斜視，不用正眼看。3.看，望。（《漢語大詞典》（七），p.1166） [↑](#footnote-ref-115)
116. 蚖（^ㄩㄢˊ^^）蛇：參見《一切經音義》卷33：「^蛇蚖（上射遮反，考聲云：毒虫也。說文虵亦它也，它音他，古人呼虵為它，所以巢居者畏虵故。相問云夜來無它乎，即虵也，從虫也，聲下玩丸反，玄中記云蚖虵，身長三四尺，有四足形，如守宮尋眷有針利如刀，甚毒惡中人不逾半日則死。說文從虫元聲）。^^」（大正54，531c2-4） [↑](#footnote-ref-116)
117. 應不＝不應【宋】【元】【明】【宮】。（大正25，166d，n.7） [↑](#footnote-ref-117)
118. 要＝惡【宋】【元】【明】【宮】【石】。（大正25，166d，n.9）

     要（^ㄧㄠ^^）：12.引申為迎合。《韓非子‧二柄》：“故人主賢，則群臣飾行以要君欲，則是群臣之情不效。”（《漢語大詞典》（八），p.753）

     「巧察人要」：善於迎合人，巧妙伺察人的需求而加以迎合。 [↑](#footnote-ref-118)
119. 政＝正【宋】【元】【明】【宮】。（大正25，166d，n.11） [↑](#footnote-ref-119)
120. 〔女〕－【宋】【元】【明】【宮】【石】。（大正25，166d，n.12） [↑](#footnote-ref-120)
121. 畜（^ㄒㄩˋ^^）：8.懷藏。（《漢語大詞典》（七），p.1334） [↑](#footnote-ref-121)
122. 窓：同“窗”。（《漢語大字典》（四），p.2730） [↑](#footnote-ref-122)
123. 情：12.實情，情況。（《漢語大詞典》（七），p.576） [↑](#footnote-ref-123)
124. 美＝鳥【宋】【元】【明】【宮】【石】。（大正25，166d，n.14） [↑](#footnote-ref-124)
125. 遺（^ㄨㄟˋ^^）：1.給予，饋贈。《書‧大誥》：“寧王遺我大寶龜，紹天明即命。”（《漢語大詞典》（十），p.1186） [↑](#footnote-ref-125)
126. 世＝施【宋】【元】【明】【宮】。（大正25，166d，n.15） [↑](#footnote-ref-126)
127. （1）厭（^ㄧㄢˇ^^）：1.“魘”的古字。惡夢。南朝宋劉義慶《世說新語‧假譎》：“虨乃詐厭，良久不悟，聲氣轉急。”（《漢語大詞典》（一），p.941）

     （2）魘（^ㄧㄢˇ^^）：3.謂以法術、符咒鎮服。（《漢語大詞典》（十二），p.476） [↑](#footnote-ref-127)
128. 「即厭（魘）此人」：以法術讓人睡覺，就施法術讓這個人睡覺。 [↑](#footnote-ref-128)
129. 逐：3.追求，求取。（《漢語大詞典》（十），p.887） [↑](#footnote-ref-129)
130. 隨逐：跟從，追隨。（《漢語大詞典》（十一），p.1107） [↑](#footnote-ref-130)
131. 王女與漁夫、旃陀羅、獅子行淫。（印順法師，《大智度論筆記》〔I018〕p.433）

     出處待考。 [↑](#footnote-ref-131)
132. 參見《大智度論》卷4（大正25，89b）；《六度集經》卷5（44經）（大正3，25a-c）；《僧伽羅剎所集經》（大正4，119a）；《大莊嚴論經》卷11（63經）（大正4，320a）；《大莊嚴論經》卷12（65經）（大正4，325c）；《賢愚經》卷2（12經）（大正4，359c-360b）；《出曜經》卷23（大正4，731a）；《金剛般若波羅蜜經》（大正8，750b）；《大般涅槃經》卷31（大正12，551a-b）；《大方等大集經》卷50（大正13，330b）。 [↑](#footnote-ref-132)
133. 遊＝採【宋】【元】【明】【宮】【石】。（大正25，166d，n.17） [↑](#footnote-ref-133)
134. 奮：4.用力揮動或搖動。（《漢語大詞典》（二），p.1564） [↑](#footnote-ref-134)
135. 物：7.事務，事情。《逸周書‧五權》：“二曰物，物以權官。”朱右曾校釋：“物，猶事也。事繁官多，事簡官省。”（《漢語大詞典》（六），p.249） [↑](#footnote-ref-135)
136. 霹靂（^ㄆㄧ ㄌㄧˋ^^）：1.響雷，震雷。（《漢語大詞典》（十一），p.744） [↑](#footnote-ref-136)
137. 悲＝慈【宋】【元】【明】【宮】。（大正25，166d，n.19） [↑](#footnote-ref-137)
138. 迫＝逼【宋】【元】【明】【宮】【石】。（大正25，166d，n.20）

     迫：5.狹窄。（《漢語大詞典》（十），p.761） [↑](#footnote-ref-138)
139. 隘（^ㄞˋ^^）：1.狹窄，狹小。（《漢語大詞典》（十一），p.1095） [↑](#footnote-ref-139)
140. 迮（^ㄗㄜˊ^^）：4.壓榨，擠壓。（《漢語大詞典》（十），p.759）

     迫迮（^ㄗㄜˊ^^）：2.狹窄，局促。3.指困厄。（《漢語大詞典》（十），p.762） [↑](#footnote-ref-140)
141. 戟（^ㄐㄧˇ^^）：1.古代兵器名，合戈、矛為一體。（《漢語大詞典》（五），p.229） [↑](#footnote-ref-141)
142. 加＝以【宋】【元】【明】【宮】【石】。（大正25，166d，n.21） [↑](#footnote-ref-142)
143. 〔惱〕－【宋】【元】【明】【宮】。（大正25，167d，n.2） [↑](#footnote-ref-143)
144. 〔我〕－【宋】【元】【明】【宮】。（大正25，167d，n.3） [↑](#footnote-ref-144)
145. 參見《雜阿含經》卷34（945經）：

     ^爾時、世尊告諸比丘：「眾生無始生死，長夜輪轉，不知苦之本際。諸比丘！若見眾生愛念歡喜者，當作是念：如是眾生，過去世時，必為我等父母、兄弟、妻子、親屬、師友、知識。如是長夜生死輪轉，無明所蓋，愛繫其頸，故長夜輪轉，不知苦之本際。是故諸比丘！當如是學，精勤方便，斷除諸有，莫令增長。^^」（大正2，241c28-242a6）

     另參見《別譯雜阿含經》卷16（338經）（大正2，487a）。 [↑](#footnote-ref-145)
146. 參見《大智度論》卷11（大正25，138c-139a）之鴿子本生。 [↑](#footnote-ref-146)
147. 〔偈〕－【宋】【元】【明】【宮】。（大正25，167d，n.6） [↑](#footnote-ref-147)
148. 參見《雜阿含經》卷40（1116經）（大正2，295b27-c8）；《別譯雜阿含經》卷3（45經）（大正2，388c-389a）。

     類似的頌文也可見諸《雜阿含經》卷42（1158經）（大正2，308c），卷48（1309經）（大正2，360b）；《別譯雜阿含經》卷4（81經）（大正2，402a），卷15（308經）（大正2，478c）；但此非佛與帝釋之問答，而是佛與婆羅門、天子之問答。 [↑](#footnote-ref-148)
149. 特：10.特別，最。（《漢語大詞典》（六），p.260） [↑](#footnote-ref-149)
150. 〔之〕－【宋】【元】【明】【宮】。（大正25，167d，n.8） [↑](#footnote-ref-150)
151. 瞋＋（之）【宋】【元】【明】【宮】。（大正25，167d，n.9） [↑](#footnote-ref-151)
152. 詈（^ㄌㄧˋ^^）：罵，責備。（《漢語大詞典》（十一），p.103） [↑](#footnote-ref-152)
153. 讒賊：1.誹謗中傷，殘害良善。2.指好誹謗中傷殘害良善的人。（《漢語大詞典》（十一），p.469） [↑](#footnote-ref-153)
154. 恣（^ㄗˋ^^）：1.放縱，放肆。2.聽任，任憑。3.滿足，盡情。（《漢語大詞典》（七），p.505） [↑](#footnote-ref-154)
155. 伺（^ㄙˋ^^）：1.窺伺，窺探，觀察。2.守候，等待。（《漢語大詞典》（一），p.1283） [↑](#footnote-ref-155)
156. 伺便：等待合適的時機。（《漢語大詞典》（一），p.1284） [↑](#footnote-ref-156)
157. 九十八使：又稱九十八隨眠，見惑有八十八使，修惑有十使。

     （1）見惑八十八使，包含：欲界見惑三十二使、色界見惑二十八使、無色界見惑二十八使。

     （2）修惑十使，包含：欲界修惑四使（貪、瞋、癡、慢）、色界修惑三使（貪、癡、慢）、無色界修惑三使（貪、癡、慢）。

     參見：世友造，《品類足論》卷3（大正26，702a8-24），《阿毘達磨俱舍論》卷19（大正29，99b2-c9）。 [↑](#footnote-ref-157)
158. 五通仙人瞋殺一國。（印順法師，《大智度論筆記》〔I018〕p.433）

     《翻梵語》卷3：「^旃陀羅，舊譯曰：又云旃荼羅，謂瞋，亦云惡；持律者云下賤惡人；聲論者云：外國音，應云旃陀羅，翻為惡人。旃陀羅謂是屠殺惡人，加此屠肉五兵等類。^^」（大正54，1006b29-c3） [↑](#footnote-ref-158)
159. 參見Lamotte（1949, p.896, n.1）：關於拘睒彌教團之分裂，特別是最後一次，竟使佛陀決定離開該地，參見《中阿含經》卷17（72經）（大正1，535b21-c17）；《增壹阿含經》卷16〈24 高幢品〉（大正2，626b）；《五分律》卷24（大正22，160a）；《四分律》卷43（大正22，882b）；《大莊嚴論經》卷9（大正4，304a-305b）。 [↑](#footnote-ref-159)
160. 告＋（之）【宋】【元】【明】【宮】。（大正25，167d，n.14） [↑](#footnote-ref-160)
161. 「汝諸乃至重」十六字，宋元明宮四本俱作長行。（大正25，167d，n.27） [↑](#footnote-ref-161)
162. 忿（^ㄈㄣˋ^^）：1.憤怒，怨恨。（《漢語大詞典》（七），p.424） [↑](#footnote-ref-162)
163. 諍（^ㄓㄥ^^）：1.通“爭”。爭訟，爭論。（《漢語大詞典》（十一），p.198） [↑](#footnote-ref-163)
164. 凌虛：升於空際。（《漢語大詞典》（二），p.416） [↑](#footnote-ref-164)
165. 參見Lamotte（1949, p.898, n.1）：佛陀凌空而去，同樣也可見諸《五分律》卷24（大正22，160a23）；《四分律》卷43（大正22，882c25）。巴利文獻則無此項記載。 [↑](#footnote-ref-165)
166. 拘睒彌比丘諍，不受佛語。（印順法師，《大智度論筆記》〔H010〕p.397；〔I018〕p.433） [↑](#footnote-ref-166)
167. 智＝知【宋】【元】【明】【宮】。（大正25，167d，n.19） [↑](#footnote-ref-167)
168. 垣（^ㄩㄢˊ^^）：2.指墻、城墻。（《漢語大詞典》（二），p.1093） [↑](#footnote-ref-168)
169. 炙（^ㄓˋ^^）：1.烤。（《漢語大詞典》（七），p.38） [↑](#footnote-ref-169)
170. 燔＝煏【宋】【元】【明】【宮】。（大正25，167d，n.21）

     燔（^ㄈㄢˊ^^）：1.焚燒。2.烤，炙。（《漢語大詞典》（七），p.259） [↑](#footnote-ref-170)
171. 「不忍用威，雖快而賤」：若菩薩不能安忍而用威嚇手段報復的話，雖然逞一時之快，但反而顯得卑賤。 [↑](#footnote-ref-171)
172. 〔者〕－【宋】【元】【明】【宮】【石】。（大正25，167d，n.22） [↑](#footnote-ref-172)
173. （1）䘘＝禦【宋】【元】【明】【宮】，＝御【石】。（大正25，168d，n.2）

     （2）䘘（^ㄩˋ^^）：同“禦”。《集韻‧語韻》：“䘘，止也，或作御。”（《漢語大字典》（二），p.845）

     （3）禦：2.息止，禁止，阻止。3.抗拒，抵擋。（《漢語大詞典》（七），p.951） [↑](#footnote-ref-173)
174. 初：5.本，本來。6.全，始終。（《漢語大詞典》（二），p.617） [↑](#footnote-ref-174)
175. 累（^ㄌㄟˇ^^）：1.堆集，積聚。2.重疊，接連成串。（《漢語大詞典》（九），p.787） [↑](#footnote-ref-175)
176. （1）墼＝塹【宮】。（大正25，168d，n.4）

     （2）墼（^ㄐㄧ^^）：磚，未燒的磚坯。亦指用泥土或炭屑摶成的圓塊。按，《說文‧土部》“墼，令適也。”段玉裁注：“瓦部甓下曰：令，甓也。按令甓即令適也，甓，適、墼三字同韻……﹝磚﹞亦曰墼。”王筠釋例：“案瓴適今謂之塼。”（《漢語大詞典》（二），p.1224） [↑](#footnote-ref-176)
177. （境）＋界【宋】【元】【明】【宮】。（大正25，168d，n.6） [↑](#footnote-ref-177)