`1814`慧日佛學班第10期／福嚴推廣教育班第21期

**《大智度論》卷64**

**〈釋歎淨品第四十二之餘〉**[[1]](#footnote-1)

**（大正25，509a8-510b3）**

釋厚觀（2011.04.09）

^【**經**】

**壹、舍利弗以十門歎般若深淨**^^（承上卷63）

^**貳、須菩提歎淨，如來述成**^^（承上卷63）

^**參、天主問礙法，須菩提明「菩薩麁礙無礙相」**

**（壹）明「礙法」**

**一、正明「礙」**

爾時，釋提桓因問[[2]](#footnote-2)須菩提：「云何是求菩薩道善男子礙法？」

須菩提報釋提桓因言：「憍尸迦！有求菩薩道善男子、善女人取心相──所謂取檀波羅蜜相，取尸羅波羅蜜相、羼提波羅蜜相、毘梨耶波羅蜜相、禪波羅蜜相、般若波羅蜜相，取內空相、外空相、內外空相乃至無法有法空相，取四念處相乃至八聖道分相，取佛十力相乃至十八不共法相，取諸佛相，取於諸佛種善根相；是一切福德和合，取相迴向阿耨多羅三藐三菩提。[[3]](#footnote-3)

**二、結取相之過失**

憍尸迦！是名求菩薩道善男子、善女人礙法。用是法故，不能無礙行般若波羅蜜。

何以故？憍尸迦！是色相不可迴向，受、想、行、識相不可迴向，乃至一切[[4]](#footnote-4)智相不可迴向。[[5]](#footnote-5)

**`1815`（貳）明「無礙」**

**一、正明「無礙」**

復次，憍尸迦！若菩薩摩訶薩示、教、利、喜他人阿耨多羅三藐三菩提，應[[6]](#footnote-6)示、教、利、喜一切諸法實相。若求菩薩道善男子、善女人行檀波羅蜜時，不應作是分（509b）別言：『我施與，我持戒，我忍辱，我精進，我入禪，我修智慧，我行內空、外空、內外空，乃至我行無法有法空，我修四念處，乃至我行阿耨多羅三藐三菩提。』善男子、善女人應如是示、教、利、喜他人阿耨多羅三藐三菩提。[[7]](#footnote-7)

**二、結得二益**

**（一）自無錯謬**

若如是示、教、利、喜阿耨多羅三藐三菩提，自無錯謬，

**（二）令他離礙**

亦如佛所許[[8]](#footnote-8)法示、教、利、喜，令是善男子、善女人遠離一切礙法。」[[9]](#footnote-9)

**肆、佛為須菩提說「微細礙相」**

**（壹）佛說「微細礙相」**

爾時，佛讚[[10]](#footnote-10)須菩提：「善哉！善哉[[11]](#footnote-11)！如汝為諸菩薩說諸礙法。須菩提！汝今更聽我說[[12]](#footnote-12)微細礙相。汝[[13]](#footnote-13)須菩提！一心好聽！」

`1816`佛告須菩提：「有善男子、善女人發阿耨多羅三藐三菩提心，取相念諸佛。須菩提！所可有相，皆是礙相。

又於諸佛從初發意乃至法住，於其中間所有善根取相憶念；取相憶念已，迴向阿耨多羅三藐三菩提。須菩提！所可有相，皆是礙相。

又於諸佛及弟子所有善根及餘眾生善根，取相迴向阿耨多羅三藐三菩提。須菩提[[14]](#footnote-14)！所可有相，皆是礙相。

何以故？不應取相憶念諸佛，亦不應取相念諸佛善根。」[[15]](#footnote-15)

**（貳）須菩提領悟稱歎，如來述成**

**一、甚深歎〔諸法常離故般若甚深〕**

須菩提白佛言：「世尊！是般若波羅蜜甚深！」

佛言：「一切法常離故。」[[16]](#footnote-16)

**二、敬禮歎**[[17]](#footnote-17)

**`1817`（一）須菩提歎**

須菩提言：「世尊！我當禮般若波羅蜜！」

**（二）佛總述**

佛告須菩提：「是般若波羅蜜無起無作故，無有能得者。」

**（三）須菩提陳所悟**

須菩提言：「世尊！一切諸法亦[[18]](#footnote-18)不可得。」[[19]](#footnote-19)

**（四）佛別述〔諸法一性，非二性故，離諸礙相〕**

佛言：「一切法一性，非二性。[[20]](#footnote-20)

須菩提！是[[21]](#footnote-21)一[[22]](#footnote-22)法性，是亦無性；是無性即是性，是性不起不作。

如是，須菩提！菩薩摩訶薩若知諸法一性，所謂無性，無起無作，則遠離一切礙相[[23]](#footnote-23)。」[[24]](#footnote-24)

**三、難知難解歎**

須菩提白佛言：「世尊！是般若波羅蜜，難知難解！」

佛言：「如所言。是般若波（509c）羅蜜，無見者、無聞者、無知者、無識者、無得者。」[[25]](#footnote-25)

**四、不思議歎**

「世尊！是般若波羅蜜，不可思議！」

佛言：「如[[26]](#footnote-26)所言。是般若波羅蜜不從心生，不從色、受、想[[27]](#footnote-27)、行、識生，乃至不從十八不共法生。」^^[[28]](#footnote-28)

`1818`【**論**】

**壹、舍利弗以十門歎般若深淨**（承上卷63）

**貳、須菩提歎淨，如來述成**（承上卷63）

**參、天主問礙法，須菩提明「菩薩麁礙無礙相」**

**（壹）明「礙法」**

**一、正明「礙」**

**（一）辨天主之問意**

問曰：若與無礙相違，是名為「礙」，帝釋何以更問「礙」？

答曰：菩薩礙法微妙，入諸善法和合，利根者所覺，鈍根[[29]](#footnote-29)者不覺。以難解故，於佛前更問。

**（二）釋「礙法」**

「^礙法^^」，何者是？所謂菩薩分別慳心、施心，捨慳心、取施心，是名「^取心相^^」。知布施物貴賤，知修集布施能一切與，是檀波羅蜜乃至隨喜福德取相諸善法，雖為是妙，內著我，外著法，墮礙法中；譬如食雖香美，過噉則病。

**二、結取相之過失**

此中須菩提自說因緣：「色等諸法相畢竟空故，不可得迴向無上道。」

**（貳）明「無礙」**

**一、正明「無礙」**

上說「礙相」，今說「無礙相」[[30]](#footnote-30)──所謂菩薩若欲教他無上道，應以實法[[31]](#footnote-31)示、教、利、喜。

「^示、教、利、喜^^」義，如先說。[[32]](#footnote-32)

「實法」者，所謂滅諸憶想分別，是故說「行檀時，不分別我與」等。

**二、得二種利益──自利利人**

若能如是教化，得二種利：一者、自無錯謬，二者、亦如佛所得[[33]](#footnote-33)法以化他人。

**`1819`三、結成**

如是等無量礙相相違，是名「無礙相」。

**肆、佛為須菩提說「微細礙相」**

**（壹）佛說「微細礙相」**

**一、如來復說之意**

問曰：佛以[[34]](#footnote-34)讚須菩提說「無礙相」，今何以故復更自說「微細礙相」？

答曰：佛就須菩提力中讚歎：「汝是捨眾生人，而能說菩薩礙相。」微細礙相，須菩提力所不及，是故佛自說。

**二、明「微細礙相」**

「^是礙相微細故，汝一心好聽！何者是？所謂**菩薩用取相念諸佛等，皆是礙**。^^」

無相相是般若波羅蜜；佛從般若中出，亦是「無相相」[[35]](#footnote-35)。

諸善根著心取相迴向，是世間果報；有盡、雜毒故，不能得無上道。

**三、釋疑：麁礙與微細礙皆言「取相」，兩者有何差別**

問曰：上說麁礙，（510a）言「取相」；今微細礙中，亦言「取相」──有何差別？

答曰：上說「我是與者、彼是受者」，如是等，今但說「取相」。

復次，今說「諸菩薩念佛三昧」故微細相[[36]](#footnote-36)；微[[37]](#footnote-37)細心人中礙，是故名「微細礙」。

**（貳）須菩提領悟稱歎，如來述成**

**一、甚深歎〔諸法常離故般若甚深〕**

須菩提知佛所說深妙，非己所及，是故讚言「甚深」。

佛答：「^一切法常遠離相故。^^」

佛說是般若遠一切法[[38]](#footnote-38)；遠[[39]](#footnote-39)一切法故，微細[[40]](#footnote-40)相不得入般若中。

**二、敬禮歎**

**（一）須菩提歎**

須菩提歡喜言：「^我當為般若作禮！^^」

須菩提意作是念：「我得解是般若波羅蜜甚深相故發心，我應作禮。」

**（二）佛總述**

佛言：「是般若波羅蜜無起無作故，十方如恒河沙佛無能得者，汝聲聞人云何言得？」

**`1820`（三）須菩提陳所悟**

須菩提言：「世尊！非但般若，一切法皆無知無得。」

**（四）佛別述〔諸法一性，非二性故，離諸礙相〕**

佛言：「^諸法一性無二。^^」

「^一性^^」，所謂畢竟空。

「^無二^^」者，無「畢竟、不畢竟」。

「^一法性^^」即是「^無性^^」。[[41]](#footnote-41)

畢竟空不應著、不應取相。[[42]](#footnote-42)所以者何？從因緣和合生故。

**三、難知難解歎**

須菩提作是念：「若無性即是性，以不起不作故，後世苦不相續。能如是知般若波羅蜜，一切諸礙皆遠離；若遠離諸礙，則自在[[43]](#footnote-43)得無上道。」

須菩提聞是說，作是念：「我以為得，佛謂不得；是般若波羅蜜，難解難知。」

佛答：「非獨汝難[[44]](#footnote-44)！一切眾生無見者、無聞者、無知者、無識者、無得者。」

耳[[45]](#footnote-45)、鼻、舌、身所不知，意所不識、不得；是般若出過六種知，故言「難解」。

**四、不思議歎**

**（一）略述**

須菩提入深般若中，智力窮極，故言「^不可思議^^」。

佛言：「是般若非心生、非五眾生，乃至不從十八不共法生，無生相故。」

**※ 因論生論：已說「般若不從心生」，何以復言「般若不從五眾生」**

問曰：若說「不從心生」，何以復說「五眾」？五眾中，識眾即是心。

答曰：先說「心」，是略說；後說「五眾」等，是廣說。

**（二）辨意**

五（510b）眾乃至十八不共法可與般若作因緣，不能生般若；譬如猛風除雲能令日月出現，而不能作日月也[[46]](#footnote-46)。

**`1821`〈釋無作實相品第四十三**[[47]](#footnote-47)**〉**

**（大正25，510b4-514c23）**

^【**經**】

**壹、辨「正行般若」**

**（壹）明般若無作**

須菩提白佛言[[48]](#footnote-48)：「是般若波羅蜜無所作。」

佛言：「作者不可得故，色不可得，乃至一切法不可得故。」[[49]](#footnote-49)

**（貳）明云何行般若**

**一、須菩提問**

「世尊！若菩薩摩訶薩欲行般若波羅蜜，應云何行？」

**二、佛答**

**（一）不行諸法**

佛告須菩提：「菩薩摩訶薩欲行般若波羅蜜，不行色，是行般若波羅蜜；不行受、想、行、識，是行般若波羅蜜。乃至不行一切種智，是行般若波羅蜜。

**（二）不行諸觀**

不行色常、無常，是行般若波羅蜜；乃至一切種智不行常、無常，是行般若波羅蜜。

不行色若苦、若樂，是行般若波羅蜜；乃至不行一切種智若苦、若樂，是行般若波羅蜜。

不行色是我、非我，是行般若波羅蜜；乃至不行一切種智是我、非我，是行般若波羅蜜。

不行色淨、不淨，是行般若波羅蜜；乃至不行一切種智淨、不淨，是行般若波羅蜜。

`1822`何以故？是色無所有性，云何有常無常、苦樂、我無我、淨不淨？受、想、行、識亦無所有性，云何有常無常乃至淨不淨？乃至一切種智無所有性，云何有常無常乃至淨不淨？

**（三）不行不具足**

復次，須菩提！菩薩摩訶薩行般若波羅蜜時，不行色不具足，是行般若波羅蜜；不行受、想、行、識不具足，是行般若波羅蜜。[[50]](#footnote-50)乃至不行一切種智不具足，是行般若波羅蜜。

何以故？**色不具足者，是不名色**；如是亦不行，是行般若波羅蜜。受、想、行、識不具足者，是不名識；如是亦不行，是行般若波羅蜜。

乃至（510c）不行**一切種智不具足者，是不名一切種智**；如是亦不行，是行般若波羅蜜。」[[51]](#footnote-51)

**三、須菩提歎佛善說礙不礙相**

須菩提白佛言：「未曾有也！世尊善說求菩薩道善男子、善女人礙不礙相。」[[52]](#footnote-52)

**四、佛述成，復明不行諸法不礙，是行般若波羅蜜**

佛言：「如是！如是！須菩提！佛善說求菩薩道善男子、善女人礙不礙相。

復次，須菩提！若菩薩摩訶薩行般若波羅蜜時，不行色不礙，是行般若波羅蜜；不行受、想、行、識不礙，是行般若波羅蜜。不行眼不礙，是行般若波羅蜜；不行耳、鼻、舌、身不礙，是行般若波羅蜜；不行意不礙，是行般若波羅蜜。不行檀波羅蜜不礙，是行般若波羅蜜；不行尸羅波羅蜜不礙，是行般若波羅蜜；不行羼提波羅蜜不礙，是行般若波羅蜜；不行毘梨耶波羅蜜不礙，是行般若波羅蜜；不行禪波羅蜜不礙，是行般若波羅蜜；不行般若波羅蜜不礙，是行般若波羅蜜；乃至不行一切種智不礙，是行般若波羅蜜。

須菩提！菩薩摩訶薩如是行般若波羅蜜時，知色是不礙，知受、想、行、識是不礙；乃至知一切種智[[53]](#footnote-53)是不[[54]](#footnote-54)礙；知須陀洹果不礙，知斯陀含果不礙，知阿那含果不礙，知`1823`阿羅漢果不礙[[55]](#footnote-55)，知辟支佛道不礙，知阿耨多羅三藐三菩提道不礙。」[[56]](#footnote-56)

**（參）須菩提讚歎般若法、行般若人**

**一**、**歎般若法**

**（一）須菩提領解稱歎**

爾時，慧命須菩提白佛言：「未曾[[57]](#footnote-57)有也！世尊！是甚深法，若說亦不增不減，若不說亦不增不減。」

**（二）如來述成，更明深理**

佛語須菩提：「如是！如是！是[[58]](#footnote-58)甚深法若說亦不增不減，若不說亦不增不減。

譬如佛盡形壽，若讚、若毀虛空[[59]](#footnote-59)──讚時亦不增不減，毀時亦不增不減。

須[[60]](#footnote-60)菩提！如幻人，若讚時不增不減，毀時亦不增不減；讚時不喜，毀時不（511a）憂。

須菩提！諸法[[61]](#footnote-61)相亦如是，若說亦如本不異，若不說亦如本不異。」[[62]](#footnote-62)

**二、歎行般若人**

**（一）歎菩薩所為甚難，諸法雖不可得而菩薩能大莊嚴**

**1、標歎**

須菩提白佛言[[63]](#footnote-63)：「世尊！諸菩薩摩訶薩所為甚難！修行是般若波羅蜜時，不憂不[[64]](#footnote-64)喜，而能習行[[65]](#footnote-65)般若波羅蜜，於阿耨多羅三藐三菩提亦不轉還。何以故？世尊！修般若波羅蜜，如修虛空。如虛空中無般若波羅蜜，無禪[[66]](#footnote-66)、無毘梨耶、無羼提、無`1824`尸羅、無檀波羅蜜；如虛空中無色，無受、想、行、識，亦無內空、外空、內外空乃至無法有法空，無四念處乃至無八聖道分，無佛十力乃至無十八不共法，無須陀洹果、斯陀含果、阿那含果、阿羅漢果，無辟支佛道，無阿耨多羅三藐三菩提。修般若波羅蜜，亦如是。[[67]](#footnote-67)

世尊！應禮是諸菩薩摩訶薩，能大[[68]](#footnote-68)莊嚴。[[69]](#footnote-69)

**2、舉喻顯義**

**（1）為眾生大莊嚴，如為虛空大莊嚴**

世尊！是人為眾生大莊嚴、勤精進，**如為虛空大莊嚴、勤****精進**。[[70]](#footnote-70)

**（2）欲度眾生，如欲度虛空**

世尊！是人[[71]](#footnote-71)**欲度眾生，如欲度虛空**。

**（3）為度虛空等眾生故大莊嚴**

世尊！是諸菩薩摩訶薩大莊嚴，**為虛空等眾生大莊嚴**。

**（4）欲度眾生，如欲舉虛空**

世尊！是人大莊嚴**欲度眾生，為如****舉虛空**。[[72]](#footnote-72)

**（二）歎菩薩能大精進、大勇猛，欲度眾生故發無上菩提心**

**1、標歎**

世尊！諸菩薩摩訶薩大精進力，欲度眾生故，發阿耨多羅三藐三菩提心。

世尊！諸菩薩摩訶薩大[[73]](#footnote-73)莊嚴，欲度眾生故，發阿耨多羅三藐三菩提心。

`1825`世尊！諸菩薩摩訶薩大勇猛，為度如虛空等眾生故，發阿耨多羅三藐三菩提心。[[74]](#footnote-74)

**2、釋因由**

何以故？世尊！若三千大千世界滿中諸佛，譬如竹葦、甘蔗、稻麻、叢林，諸佛若一劫、若減一劫說法，一一佛度無量無邊阿僧祇眾生令入涅槃。世尊！是眾生性亦不減[[75]](#footnote-75)、亦不增[[76]](#footnote-76)。[[77]](#footnote-77)何以故？眾生無所有故、眾生離故。乃至十方世界中諸佛所度眾生，亦（511b）如是。

**3、結成**

世尊！以是因緣故，我如是說：『是人欲度眾生故，發阿耨多羅三藐三菩提心，為欲度虛空。』」

**（肆）一比丘歡喜領悟歎法**

是時，有一比丘作是言：「我當[[78]](#footnote-78)禮般若波羅蜜！般若波羅蜜中雖無法生、無法滅，而有戒眾、定眾、慧眾、解脫眾、解脫知見[[79]](#footnote-79)眾，而有諸須陀洹、諸斯陀含、諸阿那含、諸阿羅漢、諸辟支佛，有諸佛，而有佛寶、法寶、比丘僧寶，而有轉法輪。」^^[[80]](#footnote-80)

【**論**】釋曰：[[81]](#footnote-81)

**壹、辨「正行般若」**

**（壹）明般若無作**

`1826`須菩提聞佛說「般若波羅蜜無起無作相」，是故今在佛前說：「^般若波羅蜜無所作。^^」若無作者，不能斷諸煩惱，不能修集諸善法。

此中佛說因緣：「從作者乃至一切法不可得故。」知者尚無，何況作者？

**（貳）明云何行般若**

**一、須菩提問**

須菩提言：「若無作者，般若波羅蜜無所能作，應云何行[[82]](#footnote-82)、云何得[[83]](#footnote-83)般若波羅蜜？」

**二、佛答**

**（一）不行諸法，（二）不行諸觀**

**1、略述**

佛言：「若菩薩不行一切法、不得一切法──所謂若常、若[[84]](#footnote-84)無常，乃至若淨、若不淨，是名行般若波羅蜜。」

「一切法」者，從色乃至一切種智，是菩薩行法。

是法中，無智人行諸法**常**等，智人行諸法**無常**等。

是般若波羅蜜示諸法畢竟實相[[85]](#footnote-85)故[[86]](#footnote-86)，不說諸法常、無常。

無常等雖能破常等顛倒，般若中不受是法，以能生著心故。思惟籌量，求常、無常相不可得定實。

**2、通難**

問曰：色等罪法[[87]](#footnote-87)可觀不淨、苦，餘善法云何觀不淨、苦？

答曰：是名字不淨、苦。

如隨意安穩好法，名清淨、快樂；不隨意非安穩法，名不淨、苦。

於善法中愛樂悅可者，以為淨、樂；厭惡不喜者，以為不淨、苦。

**（三）不行不具足**

**1、略述**

須菩提作是念：「若離諸觀法者，將無不具足菩薩道耶？」

是故佛說：「若不行[[88]](#footnote-88)色等不具足，是行般（511c）若波羅蜜。」

**2、釋「具足、不具足」**

**（1）第一說：色等法中分別常、無常等為具足；用無常等觀破常等為不具足**

「^色具足^^」者，有人言：色等法中**常、無****常**等憶想分別，是名「具足」。

`1827`「^不具足^^」者，是中**用無常等觀破常等**，是名「不具足」，少常等故。

今於色中**亦不**[[89]](#footnote-89)**行無常等**，是故言：「不行色不具足，是為行般若波羅蜜。」

**（2）第二說：補處菩薩能如色實觀，乃至一切種智是名具足；餘者是不具足**

復次，有人言：「具足」者，謂補處菩薩能如色實觀，乃至一切種智──是名「具足」；餘者是[[90]](#footnote-90)不具足。

**（3）第三說：引經說色不具足則非色，不行色等不具足者，即是行具足般若波羅蜜**

若菩薩不行色等不具足者，即是行具足般若波羅蜜。何以故？色不具足則非色，色非無[[91]](#footnote-91)常相故。

佛言：出眾生於常中，著無所有中，隨語言音聲故，是故說：「如是實清淨亦不行，是為行般若波羅蜜。」

**三、須菩提歎佛善說礙不礙相**

善[[92]](#footnote-92)說道、非道故[[93]](#footnote-93)，須菩提言：「希有！」

「礙」者是非道[[94]](#footnote-94)，「無礙」者是道。

**四、佛述成，復明不行諸法不礙，是行般若波羅蜜**

佛觀會[[95]](#footnote-95)眾心多迴向空，知般若波羅蜜無礙相，是故說：「不行色等無礙，是行般若波[[96]](#footnote-96)羅蜜。能如是行者，於色等法無礙。」

**（參）須菩提讚歎般若法、行般若人**

一、**歎般若法**

**（一）須菩提領解稱歎**

須菩提雖不能究盡知畢竟空理，而常樂說；是空[[97]](#footnote-97)法希有，與一切世間法相違。

**（二）如來述成，更明深理**

**1、標義**

佛可須菩提所說：若說、不說，無增無減。是諸法實相，若以身業毀壞，亦不能令異，何況口說！常不生相故。

**2、舉喻**

「^譬如虛空^^」，「虛空」是般若波羅蜜。

`1828`「^幻人^^」是行者。

行者雖罪業因緣生[[98]](#footnote-98)、是虛誑法，般若波羅蜜合故無有異；如種種諸色到須彌山邊，同為金色。

**3、結成**

是諸法實相，不可知、不可說；故若說、不說，如本不異。[[99]](#footnote-99)

**二、歎行般若人**

**（一）歎菩薩所為甚難，諸法雖不可得而菩薩能大莊嚴**

**1、標歎**

爾時，須菩提作是念：「若諸法畢竟空、無所有，如虛空，乃至無有微細相；而菩薩能修集善法，得無上道，是事難信難受！」作是念已，白佛言：「諸菩薩所為甚難！能為難事，故應禮拜，謂能大[[100]](#footnote-100)莊（512a）嚴故。」

須菩提希有心說：「是菩薩摩訶薩為阿耨多羅三藐三菩提大莊嚴，一切天人皆應禮拜。」

**2、舉喻顯義**

**（1）為眾生大莊嚴，如為虛空大莊嚴**

問曰：云何知是大莊嚴？

答曰：須菩提此中自說譬喻[[101]](#footnote-101)：如有人**為虛空故，勤行精****進，利益故大莊嚴**；菩薩為**利益**眾生，勤精進亦如是。

**（2）欲度眾生，如欲度虛空**

世尊！若有人**欲度虛空**，菩薩摩訶薩**欲度**眾生亦如是。

**※ 因論生論：利益眾生、欲度眾生有何差別**

問曰：一事何以再說[[102]](#footnote-102)？

答曰：「利益」者，未得涅槃，但令得智慧、禪定等今世、後世樂。

「欲度」者，令得漏[[103]](#footnote-103)盡，成三乘道，入無餘涅槃。

**（3）為度虛空等眾生故大莊嚴**

如虛空無生無滅、無苦無樂、無縛[[104]](#footnote-104)無脫[[105]](#footnote-105)，無所有故，眾生亦如是。是故說：`1829`「^**世尊！為度虛空等眾生故大莊嚴。**^^」

**（4）欲度眾生，如欲舉虛空**

如虛空無色無形，若有**欲舉虛空**，是為難；眾生法亦如是畢竟空，而菩薩欲舉三界眾生著涅槃中，是故名**大莊嚴**。

**（二）歎菩薩能大精進、大勇猛，欲度眾生**

**1、標歎**

須菩提復讚：是菩薩**大精進力**，不隨邪疑心故，雖未得佛道、未滅諸結，而**能大勇猛**，能如是行菩薩道為眾生──眾生亦空；譬如以種種彩[[106]](#footnote-106)色，欲畫虛空。

**2、釋因由**

此中佛[[107]](#footnote-107)說眾生空因緣，所謂十方如恒河沙諸佛以神通力為眾生無量劫說法，一一佛度無量阿僧祇眾生入涅槃，假令如是，於眾生無所減少。

若**實有**眾生，實有減少者，諸佛應有減眾生罪。

若眾生**實空**，和合因緣有假名眾生故，無有定相，是故爾所佛度眾生實無減少。若不度亦不增。[[108]](#footnote-108)

是故諸佛無減眾生咎！

**3、結成**

是故說：「^菩薩欲度眾生，為欲度虛空。^^」

**（肆）一比丘歡喜領悟歎法**

爾時一比丘聞畢竟空相，驚喜言：「我當禮般若波羅蜜！般若中無有法定實相，而有戒眾[[109]](#footnote-109)等及諸（512b）果報。」

^【**經**】

**貳、所行既成，不假外護**

**（壹）欲習般若，應當習空**

爾時，釋提桓因語須菩提[[110]](#footnote-110)：「若菩薩摩訶薩習般若波羅蜜，為習何法？」

須菩提語釋提桓因言：「憍尸迦！是菩薩摩訶薩習般若波羅蜜，為習空。」

**（貳）如所說行，即為真守護**

**一、天主問**

釋提桓因白佛言：「世尊！若善男子、善女人受持般若波羅蜜，親近、讀[[111]](#footnote-111)、誦、說、`1830`正憶念，我當作何等護[[112]](#footnote-112)？」[[113]](#footnote-113)

**二、須菩提答**

**（一）明無法可護**

爾時，須菩提語釋提桓因言：「憍尸迦！汝頗見是法可守護者[[114]](#footnote-114)不？」

釋提桓因言：「不也！須菩提！我不見是法可守護者。」

**（二）不離正觀即是護**

**1、法說**

須菩提言：「憍尸迦！若善男子[[115]](#footnote-115)、善女人**如****般若波羅蜜中所說行，即是守護**，所謂**常不****遠離如所說般若波羅蜜行**。是善男子、善女人，若人、若非人不得其便，當知是善男子、善女人不遠離般若波羅蜜。

**2、喻說**

**（1）虛空及夢等喻**

憍尸迦！若人欲護[[116]](#footnote-116)行般若波羅蜜菩薩，為欲護虛空。

憍尸迦！於汝意云何？汝能護夢、焰、影、響、幻、化不？」

釋提桓因言：「不能護。」

「若人欲護行般若波羅蜜諸菩薩摩訶薩亦如是，徒自疲苦。

憍尸迦！於汝意云何？能護佛所化不？」

釋提桓因言：「不能護。」

「若人欲護行般若波羅蜜諸菩薩摩訶薩亦如是。

**（2）無為法喻**

憍尸迦！於汝意云何？能護法性、實際、如、不可思議性不？」

釋提桓因言：「不能護。」

「若人欲護行般若波羅蜜諸菩薩摩訶薩亦如是。」

**（參）明正觀相**

**一、天主問**

爾時，釋提桓因問須菩提：「云何菩薩摩訶薩行般若波羅蜜，知見諸法如夢、如焰、如影、如響[[117]](#footnote-117)、如幻、如化？諸菩薩摩訶薩**如所知見**故，不念**夢**、不念**是夢**、不念**用`1831`夢**、不念**我夢**[[118]](#footnote-118)？焰、影、響、幻、化，亦如是。」[[119]](#footnote-119)

**二、須菩提答**

**（一）正明**

須菩提言：「憍尸迦！若菩薩摩訶薩行般若波羅蜜，不念色、不念是色[[120]](#footnote-120)、不念用色、不念（512c）我色，是菩薩摩訶薩亦能不念夢、不念是夢、不念用夢、不念我夢[[121]](#footnote-121)，乃至化[[122]](#footnote-122)亦不念化、不念是化、不念用化、不念我化；受、想、行、識亦如是。

乃至一切智，不念一切智、不念是一切智、不念用一切智、不念我一切智，是菩薩摩訶薩亦能不念夢、不念是夢、不念用夢、不念我夢；乃至化亦如是。[[123]](#footnote-123)

**（二）結義**

如是，憍尸迦！菩薩摩訶薩知諸法如夢、如焰、如影、如響、如幻、如化。」^^

**【論】釋曰：**

**貳、釋「所行既成，不假外護」**

**（壹）欲習般若，應當習空**

即時帝釋問：「從佛、須菩提所聞是甚深般若，為習何法？」

須菩提言：諸法久久皆歸涅槃故，當習諸法空，[[124]](#footnote-124)是故說：「欲習般若，當習空。」

**（貳）如所說行，即為真守護**

**一、天主問**

帝釋是人天王，於世間自在，能與所須，願作守護；聞是般若波羅蜜，歡喜白佛言：`1832`「我當作何事守護？隨其所須，盡當與之。」

須菩提及一比丘，出家法敬禮而已[[125]](#footnote-125)；諸惡鬼常惱是人，魔、若魔民常惱行者。是故問佛：「我當以何事守護？」──若自守護、若遣子弟[[126]](#footnote-126)、若遣官屬侍衛，隨佛教勅。

**二、須菩提答**

**（一）釋「無法可護」**

須菩提知般若有無量力，又知佛意欲令般若波羅蜜貴重，不用受恩，故語帝釋：「憍尸迦！般若波羅蜜中皆空，如幻、如夢，汝頗見定有一法可守[[127]](#footnote-127)護不？」

帝釋言：「^不也！^^」

若可見者，不名為般若波羅蜜畢竟空；若不可見，云何說言「^我當作何事守護^^」？

**（二）不離正觀，則不須護**

**1、法說**

**（1）明所行**

復次，「^憍尸迦！若行者如所說般若中住，即是守護。^^」

若菩薩如般若中所說，一心信受、思惟、正憶念，入禪定，觀諸法實相，得畢竟空智慧，應無生法忍，入菩薩位──如是人不惜身命，何況外物！是人不須守護──「守護」名「遮諸苦惱，（513a）令[[128]](#footnote-128)得安樂」。

是人離一切世間法，故無有憂愁苦惱[[129]](#footnote-129)；得世間事不以為喜，失世間事不以為憂，所謂常不離如所說般若波羅蜜行。

若人少時應行[[130]](#footnote-130)、後還失者，宜須守護；若常不離如所說般若波羅蜜，則不須守護。

**（2）顯得益**

如伽羅夜叉[[131]](#footnote-131)以拳打舍利弗頭，舍利弗時入滅盡定，不覺打痛。[[132]](#footnote-132)般若波羅蜜氣分即是滅盡定，[[133]](#footnote-133)是故若人、若[[134]](#footnote-134)非人不能得便。

**`1833`（3）釋因緣**

略說二種因緣，不須守護，若人、若非人不得便：

一者、從身乃至一切諸法，皆厭離；無我、無我所故，皆無所著；如斬草木，不生憂愁。

二者、得上妙法故，為十方諸佛菩薩、諸天守護。

**2、喻說**

**（1）虛空及夢等喻**

復次，譬如人欲守護虛空──虛空，雨不能壞，風日不能乾，刀杖[[135]](#footnote-135)等不能傷；若有人欲守護虛空者，徒自疲苦，於空無益。若人欲守護行般若波羅蜜菩薩亦如是。

欲令此事明了，故問：「汝能守護空及夢中所見人，及影、響、幻化人不？」

答言：「不也！」此法但誑心眼，暫現已滅，云何可守護？

行般若菩薩亦如是，觀五眾如夢等虛誑[[136]](#footnote-136)。

**（2）無為法喻**

如無為法──如、法性、實際、不可思議性，無能守護者，亦無所利益。

行般若菩薩知身如「如、法性、實際」，不分[[137]](#footnote-137)別；得供養利時不喜，破壞失時不憂──如是人何須守護？

**（參）明正觀相**

**一、天主問**

**（一）略述問意**

爾時，帝釋貪貴是如夢等智慧──菩薩得是[[138]](#footnote-138)智慧力，不須外守護；故問須菩提：「云何菩薩知[[139]](#footnote-139)是如夢等空法？」

**（二）詳釋**

**1、總說「不念夢」等之意**

「^如所知[[140]](#footnote-140)見，不念夢等^^」者，夢等喻五眾。五眾，人[[141]](#footnote-141)所著，不著夢等；欲令離著事，故以不著事為喻，欲令觀五眾如夢。於夢亦復（513b）生著，是故帝釋問「如夢」，亦[[142]](#footnote-142)不著是夢。

**2、別釋夢喻**

**（1）釋「念夢」**

`1834`凡夫人，以夢喻五眾，即復著夢，作是言「定有夢法眠睡時生」，是名「^念夢^^」。

**（2）釋「念是夢」**

是夢惡，是夢好──如是分別，是名「^念是[[143]](#footnote-143)夢^^」。夢[[144]](#footnote-144)得好事則心高，得惡事則心愁。

**（3）釋「念用夢」**

又用此夢譬喻，得是如[[145]](#footnote-145)夢實智慧，是名「^念用夢^^」。

**（4）釋「念我夢」**

聞[[146]](#footnote-146)是譬喻[[147]](#footnote-147)，我因此夢得知諸[[148]](#footnote-148)法如夢，是名「^念我夢^^」。

**3、例餘喻**

餘喻亦如是。

**二、須菩提答**

**（一）正明**

爾時，須菩提答帝釋：若行者**不念色****，是色**──人色、非人色，樹色、山色，是四大、若四大所造[[149]](#footnote-149)色等。

不念是色若常、若無常等，不以色故心生憍慢。

不念色是我所、非我所[[150]](#footnote-150)，入無我門，直至諸法實相中。

是人能不念夢、不念是夢等；用是夢等譬喻，破著五眾；破著故，於夢中亦不錯。

若不能破色著，是人於色錯，於夢亦錯。

受、想、行、識乃至一切種智亦如是。

幻、焰、響、影、化等亦如是。

**（二）結義**

諸菩薩知諸法如夢，於夢亦不念。[[151]](#footnote-151)

^【**經**】[[152]](#footnote-152)

**參、勸信受持般若，說般若得無量福德**

**（壹）諸佛同說般若應信受**

**`1835`一、諸天來集**

爾時，佛神力故，三千大千世界[[153]](#footnote-153)中諸四天王天、三十三天、夜摩天、兜率陀天、化樂天、他化自在天，梵身天、梵輔天、梵眾天、大梵天、少光天，乃至淨居天──是一切諸天以天栴檀遙散佛上，來詣佛所，頭面禮佛足，却住一面。

**二、勸信**

**（一）諸佛同說般若**

**1、現在十方佛同說般若**

爾時，四天王天、釋提桓因及三十三天、梵天王乃至諸淨居天，佛神力故，見東方千佛說法，亦如是相、如是名字，說是般若波羅蜜品；諸比丘皆字須菩提[[154]](#footnote-154)，問難般若波羅蜜品者皆字釋提桓因；南西北方、四維、上下亦如是各千佛現。

**2、三世諸佛同說般若**

爾時，佛告須菩提：「彌勒菩薩摩訶薩[[155]](#footnote-155)得阿耨多羅三藐三菩（513c）提時，亦當於是處[[156]](#footnote-156)說般若波羅蜜；如[[157]](#footnote-157)賢劫中諸菩薩摩訶薩得阿耨多羅三藐三菩提時，亦當於是處說般若波羅蜜。」[[158]](#footnote-158)

**3、明教門同**

**（1）須菩提三問**

須菩提白佛言：「世尊！彌勒菩薩摩訶薩得阿耨多羅三藐三菩提時，用**何相、何因、何義**[[159]](#footnote-159)說是般若波羅蜜義？」[[160]](#footnote-160)

**`1836`（2）佛三答**

**A、答初問：用何相說般若**[[161]](#footnote-161)

佛告[[162]](#footnote-162)須菩提：「彌勒菩薩摩訶薩得阿耨多羅三藐三菩提時，色非常非無常，當如是說法；色非苦非樂、色非我非無我、色非淨非不淨，當如是說法；色非縛非解，當如是說法。受、想、行、識非常非無常乃至非縛非解，當[[163]](#footnote-163)如是說法。

色非過去、色非未來、色非現在，當如是說法；受、想、行、識亦如是。[[164]](#footnote-164)

色畢竟淨，當如是說法；受、想、行、識畢竟淨，當如是說法；乃至一切智畢竟淨，當如是說法。」[[165]](#footnote-165)

**B、答第二問：用何因說般若**[[166]](#footnote-166)

**（A）須菩提歎般若清淨**

須菩提白佛言[[167]](#footnote-167)：「世尊！是般若波羅蜜清淨。」[[168]](#footnote-168)

**`1837`（B）佛答：五眾等法清淨故般若清淨**

佛言：「色清淨故，般若波羅蜜清淨；受、想、行、識清淨故，般若波羅蜜清淨。」[[169]](#footnote-169)

**C、答第三問：用何義說般若**[[170]](#footnote-170)

**（A）五眾等法不生不滅、不垢不淨故般若清淨**

**a、法說**

「世尊！云何色清淨故般若波羅蜜清淨？云何受、想、行、識清淨故般若波羅蜜清淨？」

佛言：「若色不生不滅[[171]](#footnote-171)、不垢不淨，是名色清淨[[172]](#footnote-172)；受想行識不生不滅、不垢不淨，是名受想行識清淨。[[173]](#footnote-173)

**b、舉喻**

復次，須菩提！虛空清淨故[[174]](#footnote-174)，般若波羅蜜清淨。」

「世尊！云何虛空清淨故般若波羅蜜清淨？」

佛言：「虛空不生不滅故清淨，般若波羅蜜亦如是。[[175]](#footnote-175)

**（B）五眾等法如虛空不可取、不可染污故般若清淨**

**a、法說**

復次，須菩提！色不污故，般若波羅蜜清淨；受、想、行、識不污故，般若波羅蜜清淨。」[[176]](#footnote-176)

**`1838`b、舉喻**

「世尊！云何色不污故般若波羅蜜清淨？受、想、行、識不污故般若波羅蜜清淨？」

佛言：「如虛空**不可污**故，**虛空**清淨。」[[177]](#footnote-177)

「世尊！云何如虛空不可污故（514a）虛空清淨？」

佛言：「虛空**不可取**故虛空清淨，虛空清淨故般若波羅蜜清淨。[[178]](#footnote-178)

**（C）虛空可說故般若清淨**

復次，須菩提！虛空可[[179]](#footnote-179)說[[180]](#footnote-180)故，般若波羅蜜清淨。」

「世尊！云何虛空可說故般若波羅蜜清淨？」

佛言：「因虛空中二聲[[181]](#footnote-181)出[[182]](#footnote-182)，般若波羅蜜亦如虛空可說故清淨。[[183]](#footnote-183)

**（D）虛空不可說故般若清淨**

`1839`須菩提！虛空不可說故，般若波羅蜜清淨。」

「世尊！云何虛空不可說故般若波羅蜜清淨？」

佛言：「如虛空不[[184]](#footnote-184)可說故，般若波羅蜜清淨。[[185]](#footnote-185)

**（E）虛空不可得故般若清淨**

復次，如虛空不可得故，般若波羅蜜清淨。」

「世尊！云何如虛空不可得故般若波羅蜜清淨？」

佛言：「如虛空無所得相，般若波羅蜜亦如虛空無所得相[[186]](#footnote-186)故清淨。

**（F）一切法畢竟淨，無生滅垢淨，故般若淨**

復次，須菩提！一切法不生不滅、不垢不淨故，般若波羅蜜清淨。」

「世尊！云何一切法不生不滅、不垢不淨故般若波羅蜜清淨？」

佛言：「一切法畢竟清淨故，般若波羅蜜清淨。」^^

【**論**】釋曰[[187]](#footnote-187)：

**參、勸信受持，演教得益**

**（壹）諸佛同說般若應信受**

**一、諸天來集**

是般若波羅蜜雖皆甚深，是品中了了說諸法實相故。是以三千大千世界中諸天持諸供養具來供養佛，一面立。

問曰：即是上諸天，今更來？

答曰：有人言：事久故去[[188]](#footnote-188)，竟更來。

有人言：更有新天[[189]](#footnote-189)來者。

**二、勸信**

**（一）諸佛同說般若**

**1、現在十方佛同說般若**

**（1）釋尊顯神力，令眾見諸佛**

欲令信般若故[[190]](#footnote-190)，十方面各千佛現[[191]](#footnote-191)。

`1840`是人福德因緣，應見千佛故；佛神力故，在會眾人皆見[[192]](#footnote-192)十方佛。人天所見有限，非佛威神，無由得見彼諸佛。

**（2）明佛前說法者皆字須菩提，難問者皆字釋提桓因**

佛前說法者，皆字須菩提；難問者，皆字釋提桓因──取其同字者有千人。

是時，須菩提、帝釋皆歡喜言：「非獨我等能說、能問。」

**2、三世諸佛同說般若**

**（1）略明**

佛欲證其事故，廣引其事，說：「彌勒及賢劫菩薩，於是摩伽陀國王舍城耆闍崛山，說般若波羅蜜。」

**（2）舉證**

如（514b）《經》中說[[193]](#footnote-193)：「彌勒菩薩將大眾到耆闍崛山，以足指開山頂[[194]](#footnote-194)，摩訶迦葉骨身著僧伽梨，執杖持鉢而出。[[195]](#footnote-195)彌勒為大眾說言：『有過去釋迦牟尼佛，人壽百歲時，是人是少欲知足，行頭陀弟子中第一，具六神通，得三明；常憐愍利益眾生故，以神通力令此骨身至今。因此小身得如是利，何況汝等大身[[196]](#footnote-196)、生於好世而不能自利？』爾時，彌勒因是事廣說法，令[[197]](#footnote-197)無量眾生得盡苦際。」

以此事故，知彌勒在耆闍崛山中說法。

**（3）結成**

是般若波羅蜜，過去、未來、現在佛所說，應當信受。

**3、明教門同**

**（1）須菩提三問**

須菩提問：「^彌勒菩薩[[198]](#footnote-198)以何相、何因、以何法門說[[199]](#footnote-199)？^^」

**（2）佛三答**

**A、答初問：用何相說般若**

佛言：如我說。色等諸法非常非無常[[200]](#footnote-200)、非縛非解等[[201]](#footnote-201)，如先說。[[202]](#footnote-202)

`1841`亦不說色過去、未來、現在。

如涅槃出三世，色等諸法亦如是──如先說：「一切法如涅槃相。」[[203]](#footnote-203)

彌勒所說亦如是。

**B、答第二問：用何因說般若**

**（A）須菩提歎般若清淨**

爾時，須菩提歡喜[[204]](#footnote-204)白佛言：「^世尊！是般若波羅蜜第一清淨。^^」

**（B）佛答：五眾等法清淨故般若清淨**

佛言：「^色等諸法清淨故。^^」因[[205]](#footnote-205)果相似故。[[206]](#footnote-206)

**C、答第三問：用何義說般若**

**（A）五眾等法不生不滅、不垢不淨故般若清淨**

**a、法說**

「^色等法清淨^^」者，所謂色等法不失業因緣故，及不得諸法生相定實故「^不生不滅^^」。

諸法相常不污染故「^不垢不淨^^」。

**b、舉喻**

此中說譬喻，欲令事明了故[[207]](#footnote-207)。

如虛空，塵水不著，性清淨故；般若波羅蜜亦如是，不生不滅故常清淨。

**（B）五眾等法如虛空不可取、不可染污故般若清淨**

如虛空，不可染污；般若波羅蜜亦如是，雖[[208]](#footnote-208)有邪見戲論不能染污，刀杖惡事不能壞，無色無形故不可取，不可取故則不可染污。

**（C）虛空可說故般若清淨**

**a、明「可說故淨如虛空」**

復次，諸菩薩住辯才樂說無礙智中，為眾生說十二部經、八萬四千法聚，皆是`1842`般若波羅蜜一事[[209]](#footnote-209)，[[210]](#footnote-210)而分別為說；是故說：「般（514c）若波羅蜜可說故，清淨如虛空。」

**b、釋「虛空中二聲出」**

因虛空及山谷，有人聲從口中空出[[211]](#footnote-211)，因是出[[212]](#footnote-212)聲故名響。如響空，口聲亦如是──是二聲皆虛誑不實；而人以聲為實、以響為虛。

般若亦如是，一切法皆畢竟空，如幻、如夢，凡夫法、聖法皆是虛誑；小菩薩以凡夫法為虛誑、聖法為實。

**※ 因論生論：二聲皆虛誑，何故小菩薩以凡夫法為虛、聖法為實**

問曰：是二皆虛誑，何以故小菩薩以凡夫法為虛、聖法為實？

答曰[[213]](#footnote-213)：聖法因持戒、禪定、智慧──修集功德所[[214]](#footnote-214)成，故以為實；以凡夫法自然有，如響自然出，非是[[215]](#footnote-215)故作，[[216]](#footnote-216)以為虛[[217]](#footnote-217)。[[218]](#footnote-218)

眾生無始世來，著此身故，聲從身出以為實；小菩薩深樂善法故以為實。

**（D）虛空不可說故般若清淨**

復次，如虛空中無音聲語言相故無所說──是語言音聲皆是作法，虛空是無作法[[219]](#footnote-219)；般若波羅蜜亦如是，第一深義、畢竟空，無有言說，一切語言道斷故。

**（E）虛空不可得故般若清淨**

復次，如虛空無所得相[[220]](#footnote-220)，不得有、不得無。

若有「無[[221]](#footnote-221)相」，如先破虛空相；[[222]](#footnote-222)

`1843`若無[[223]](#footnote-223)，因是虛空造無量事！

般若波羅蜜亦如是，「有、無」相不可得故清淨。

**（F）一切法畢竟淨，無生滅垢淨，故般若淨**

復次，般若波羅蜜因諸法正憶念故生──正憶念者，畢竟空清淨，故一切法不生不滅、不垢不淨。

1. （大智……餘）十四字＝（大智度論釋第42品下訖第43品上）十八字【宋】【元】【宮】，（釋歎淨品第42之下）十字【明】，（大智度論釋第41品下訖第42品上）十八字【聖】。（大正25，509d，n.3） [↑](#footnote-ref-1)
2. 《大智度論疏》卷21：^「**『爾時釋提桓因門**※』已下，即是品之大分第三，明天主問前**百**※相。所以然者，上文既明諸法皆淨，恐人不解而生取着成**礎**※相故，天主欲令無滯，所以問也。^^」（卍新續藏46，893c5-7）

   ※案：「門」應作「問」。「百」或作「有」。「礎」應作「礙」。 [↑](#footnote-ref-2)
3. 《大般若波羅蜜多經》卷436〈40 清淨品〉：

   ^爾時，天帝釋問善現言：「大德！云何應知住菩薩乘諸善男子、善女人等修行般若波羅蜜多時所起執著？」

   善現答言：「憍尸迦！住菩薩乘諸善男子、善女人等修行般若波羅蜜多時，無方便善巧故，起自心想，起布施想，起布施波羅蜜多想，起淨戒波羅蜜多想，……起般若波羅蜜多想；起內空想、起外空乃至無性自性空想；起四念住想……乃至八聖道支想；起如來十力想……乃至十八佛不共法想；起一切智想、起道相智、一切相智想；起佛無上正等菩提想；起諸如來應正等覺想；起於佛所種善根想──起以如是所種善根，合集稱量，與諸有情平等共有迴向無上正等覺想。」^^（大正7，195c5-20） [↑](#footnote-ref-3)
4. 一切＋（種）【元】【明】。（大正25，509d，n.7） [↑](#footnote-ref-4)
5. 《大般若波羅蜜多經》卷436〈40 清淨品〉：「^憍尸迦！由此應知，住菩薩乘諸善男子、善女人等修行般若波羅蜜多時所起執著。憍尸迦！是善男子、善女人等由此執著所繫縛故，不能修行無著般若波羅蜜多迴向無上正等菩提。何以故？憍尸迦！非色本性可能迴向，非受、想、行、識本性可能迴向，乃至非一切智本性可能迴向，非道相智、一切相智本性可能迴向。^^」（大正7，195c20-28） [↑](#footnote-ref-5)
6. 〔應〕－【宋】【元】【明】【宮】【聖】。（大正25，509d，n.8） [↑](#footnote-ref-6)
7. 《大般若波羅蜜多經》卷436〈40 清淨品〉：「^復次，憍尸迦！若菩薩摩訶薩欲於無上正等菩提，示現勸導讚勵慶喜他有情者，應觀諸法平等實性，隨此作意示現勸導讚勵慶喜他諸有情，謂作是言：『汝善男子、善女人等修行布施波羅蜜多時，不應分別我能行施；修行淨戒波羅蜜多時，不應分別我能持戒；修行安忍波羅蜜多時，不應分別我能修忍；修行精進波羅蜜多時，不應分別我能精進；修行靜慮波羅蜜多時，不應分別我能入定；修行般若波羅蜜多時，不應分別我能習慧；行內空時，不應分別我住內空；行外空乃至無性自性空時，不應分別我能住外空乃至無性自性空；修四念住時，不應分別我能修四念住；修四正斷乃至八聖道支時，不應分別我能修四正斷乃至八聖道支；修如來十力時，不應分別我能修如來十力；修四無所畏乃至十八佛不共法時，不應分別我能修四無所畏乃至十八佛不共法；修一切智時，不應分別我能修一切智；修道相智、一切相智時，不應分別我能修道相智、一切相智；修無上正等菩提時，不應分別我能修無上正等菩提。』憍尸迦！諸菩薩摩訶薩欲於無上正等菩提示現勸導讚勵慶喜他有情者，應如是示現勸導讚勵慶喜他諸有情。^^」（大正7，195c28-196a22） [↑](#footnote-ref-7)
8. 許＝說【元】【明】。（大正25，509d，n.9） [↑](#footnote-ref-8)
9. 《大般若波羅蜜多經》卷436〈40 清淨品〉：「^若菩薩摩訶薩於其無上正等菩提能如是示現、勸導、讚勵、慶喜他有情者，於自無損，亦不損他，如諸如來所應許可示現、勸導、讚勵、慶喜諸有情故。憍尸迦！住菩薩乘諸善男子、善女人等若能如是示現、勸導、讚勵、慶喜趣菩薩乘諸有情者，便能遠離一切執著。^^」（大正7，196a22-28） [↑](#footnote-ref-9)
10. 讚=語【宋】【宮】。（大正25，509d，n.10） [↑](#footnote-ref-10)
11. 〔善哉〕－【宋】【元】【明】【宮】。（大正25，509d，n.11） [↑](#footnote-ref-11)
12. 《大智度論疏》卷21：「^**『汝今更聽乘**※**釋』**已下，即是品之第四，明天主請前善吉說**百**※相已，如來讚成。而善吉非一切知人，知有相不盡，是故如來復為廣說微細有相等法，下當一一釋可。^^」（卍新續藏46，893c9-12）

    ※案：「乘」或作「我」。「百」或作「有」。 [↑](#footnote-ref-12)
13. 〔汝〕－【宋】【元】【明】【宮】【聖】。（大正25，509d，n.12） [↑](#footnote-ref-13)
14. 〔須菩提〕－【宋】【元】【明】【宮】。（大正25，509d，n.13） [↑](#footnote-ref-14)
15. 《大般若波羅蜜多經》卷436〈40 清淨品〉：

    ^爾時，世尊讚善現曰：「善哉！善哉！汝今善能為諸菩薩說執著相，令趣大乘；諸善男子、善女人等離執著相，修諸菩薩摩訶薩行。善現！復有此餘微細執著，當為汝說；汝應諦聽，極善思惟。」

    善現白言：「唯然！願說，我等樂聞。」

    佛言：「善現！住菩薩乘諸善男子、善女人等欲趣無上正等菩提，若於如來應正等覺取相憶念，皆是執著。若於過去、未來、現在一切如來應正等覺無著功德──從初發心乃至法住所有善根取相憶念；既憶念已，深心隨喜；既隨喜已，與諸有情平等共有迴向無上正等菩提──如是一切取相憶念皆名執著。若於一切如來弟子及餘有情所修善法取相憶念深心隨喜；既隨喜已，與諸有情平等共有迴向無上正等菩提，如是一切亦名執著。何以故？善現！於諸如來應正等覺及諸弟子若餘有情功德善根不應取相憶念分別，諸取相者皆虛妄故。^^」（大正7，196a28-b17） [↑](#footnote-ref-15)
16. 《大般若波羅蜜多經》卷436〈40 清淨品〉：

    ^時，具壽善現白佛言：「世尊！如是般若波羅蜜多最為甚深。」

    佛言：「如是，以一切法本性離故。」^^（大正7，196b18-19） [↑](#footnote-ref-16)
17. 《大品經義疏》卷12：

    ^第**二句**※禮歎者，須菩提歡喜言：「我所解是甚深般若！」發言欲禮也。

    佛述之：十方佛不能得般若，汝聲聞云何有般若可得？

    次須菩提因此了悟，非但般若不可得，一切法亦不可得。

    次佛述，中三，謂標、釋、結。

    第一、明諸法一性者：即令上般若與法皆不可得，故是一性；「一性」者，謂畢竟淨也。次明若有「不畢竟」，可有「畢竟」；既無「不畢竟、有畢竟」故，無「畢竟」、無「不畢竟」，名為「**二性**」※也。是一法性是無性法。

    第二、釋上無二性也。

    「**一法性**」者，牒前一性也。「**是二無性**」者，亦無此一性，故名不二也。

    「**是無性即是性**」者，名為不二性也。

    「**不起不作**」者，本來如此，**非**※非智使然也。

    「**如是須菩提**」下第三，結不二性：知此得益也。^^（卍新續藏24，285b7-18）

    ※「句」一作「可」。（卍新續藏24，285d，n.5）

    ※案：「二性」疑作「非二性」。

    ※案：「非」疑為衍字。 [↑](#footnote-ref-17)
18. 亦＋（不可知亦）【聖】【石】。（大正25，509d，n.14） [↑](#footnote-ref-18)
19. 《大般若波羅蜜多經》卷436〈40 清淨品〉：

    ^「世尊！如是般若波羅蜜多皆應敬禮！」

    佛言：「如是，功德多故。然此般若波羅蜜多，無造無作，無能證者。」

    「世尊！一切法性不可證覺。」^^（大正7，196b20-22） [↑](#footnote-ref-19)
20. 《大智度論疏》卷21：^「**『佛言：一切法一性，非二相』**者，即是畢竟空性也。**『是一法性亦無性』**者，明亦無此一畢竟空性也。**『是無性即是性』**者，明無性之性即是一切體性也。當釋。」^^（卍新續藏46，893c13-15） [↑](#footnote-ref-20)
21. 〔是〕－【宋】【宮】。（大正25，509d，n.15） [↑](#footnote-ref-21)
22. 一＋（切）【聖】。（大正25，509d，n.16） [↑](#footnote-ref-22)
23. 礙相＝相礙【宋】【宮】。（大正25，509d，n.17） [↑](#footnote-ref-23)
24. 《大般若波羅蜜多經》卷436〈40 清淨品〉：

    ^佛言：「如是，以一切法本性唯一，能證所證不可得故。善現！當知諸法一性即是無性，諸法無性即是一性，如是諸法一性──無性是本實性，此本實性無造無作。善現！若菩薩摩訶薩能如實知諸所有法一性──無性，無造無作，則能遠離一切執著。」^^（大正7，196b22-28） [↑](#footnote-ref-24)
25. 《大般若波羅蜜多經》卷436〈40 清淨品〉：

    ^具壽善現復白佛言：「如是般若波羅蜜多，難可覺了！」

    佛言：「如是！由此般若波羅蜜多，無能見者、無能聞者、無能覺者、無能知者，離證相故。」^^（大正7，196b28-c2） [↑](#footnote-ref-25)
26. 如＋（汝）【元】【明】。（大正25，509d，n.18） [↑](#footnote-ref-26)
27. 《大正藏》原作「相」，今依《高麗藏》作「想」（第14冊，1016a16）。 [↑](#footnote-ref-27)
28. 《大般若波羅蜜多經》卷436〈40 清淨品〉：

    「^世尊！如是般若波羅蜜多，不可思議！^^」

    ^佛言：「如是！由此般若波羅蜜多不可以心取，離心相故；不可以色乃至識取，離彼相故；……不可以如來十力乃至十八佛不共法取，離彼相故；不可以一切智、道相智、一切相智取，離彼相故；不可以一切法取，離彼相故。復次，善現！如是般若波羅蜜多，不從色生，乃至不從一切法生。」

    具壽善現復白佛言：「如是般若波羅蜜多，無所造作！」

    佛言：「如是！以諸作者不可得故。善現！色不可得故，作者不可得；受、想、行、識不可得故，作者不可得；乃至一切法不可得故，作者不可得。善現！由諸作者及色等法不可得故，如是般若波羅蜜多無所造作。^^」（大正7，196c2-20） [↑](#footnote-ref-28)
29. 〔根〕－【石】。（大正25，509d，n.20） [↑](#footnote-ref-29)
30. 《正觀》（6），pp.171-172：經文在《大智度論》卷64（大正25，509a13-26）先說「礙法」，接著卷64（大正25，509a26-b8）說「遠離一切礙法」。 [↑](#footnote-ref-30)
31. 法＋（示教他無上道應以實法）十字【宮】。（大正25，509d，n.21） [↑](#footnote-ref-31)
32. 《正觀》（6），pp.171-172：參見《大智度論》卷54（大正25，445a20-28）。 [↑](#footnote-ref-32)
33. 得＝許【宮】，＝說【聖】。（大正25，509d，n.22） [↑](#footnote-ref-33)
34. 以＝已【宋】【元】【明】【宮】【石】。（大正25，509d，n.23） [↑](#footnote-ref-34)
35. 《大智度論》對「無相相」之說明，參見卷61（大正25，495b17-24）、卷65（大正25，517a3-7）、卷87（大正25，674c18-19）、卷88（大正25，677c10-11）、卷94（大正25，718a12）。 [↑](#footnote-ref-35)
36. 〔相微細〕－【宮】【石】。（大正25，510d，n.1） [↑](#footnote-ref-36)
37. 〔微〕－【聖】。（大正25，510d，n.2） [↑](#footnote-ref-37)
38. 〔遠一切法〕－【宮】，遠＋（離）【聖】。（大正25，510d，n.3） [↑](#footnote-ref-38)
39. 遠＝離【宋】【元】【明】【宮】【聖】。（大正25，510d，n.4） [↑](#footnote-ref-39)
40. 微細＝細微【宋】【元】【明】【宮】。（大正25，510d，n.5） [↑](#footnote-ref-40)
41. **畢竟空**：一法性，無性。（印順法師，《大智度論筆記》［E013］p.308-309） [↑](#footnote-ref-41)
42. **畢竟空**：不應取相。（印順法師，《大智度論筆記》［E013］p.308） [↑](#footnote-ref-42)
43. 在＝作【聖】。（大正25，510d，n.6） [↑](#footnote-ref-43)
44. 難＋（解）【聖】。（大正25，510d，n.7） [↑](#footnote-ref-44)
45. （1）〔耳〕－【宋】【元】【明】【宮】【聖】【石】。（大正25，510d，n.8）

    （2）案：依一般經論所言：「眼」見，「耳」聞，「鼻、舌、身」覺（知），「意」知（識）。若就「覺或知」而言，僅「鼻、舌、身」覺知，故此處「耳」字應刪，如宋本等校勘。

    若就「六種知」而言，則應補「眼」字，方成「六種知」。 [↑](#footnote-ref-45)
46. 也＋（釋四十一品竟）【石】。（大正25，510d，n.9） [↑](#footnote-ref-46)
47. （1）（（大智…三））十四字＝（（釋無作品第四十三之上））十字【明】，（（大智度論釋第四十三品上無作品））十四字【宮】，（（大智度論釋第四十二品上無作行品））十五字【聖】，（（摩訶般若波羅蜜品第四十二無作品））十五字【石】。（大正25，510d，n.10）

    （2）《摩訶般若波羅蜜經》卷12〈43 無作品〉：「^摩訶般若波羅蜜經無作品第四十三（丹**面各千佛品**）」^^（大正8，308b13-14） [↑](#footnote-ref-47)
48. 《大智度論疏》卷21：^「『**須菩提白佛言**』已下，就此品中雖得門戶極多，而大有三分。上既明有相，即明波若無過，即是法無**百**※相；今次欲明人無**百**※相，故云『**作者不可得故**』。所以此初第一、明前既**作無而所不作**※，明前無行而無所不行。第二、明諸佛道同法，無異轍義故，所以面**名**※現千佛同法；無異轍義故，所以面**名**※現說波若。第**二**※、次明至行報諸根無惱無缺。」^^（卍新續藏46，894a10-16）

    ※案：「百」或作「有」。「作無而所不作」或作「無作而無所不作」。「名」或作「各」。「第二」或作「第三」。 [↑](#footnote-ref-48)
49. （1）《大般若波羅蜜多經》卷436〈40 清淨品〉：

    ^具壽善現復白佛言：「如是般若波羅蜜多無所造作。」

    佛言：「如是！以諸作者不可得故。善現！色不可得故作者不可得，受、想、行、識不可得故作者不可得，乃至一切法不可得故作者不可得。善現！由諸作者及色等法不可得故，如是般若波羅蜜多無所造作。」^^（大正7，196c15-20）

    （2）案：玄奘譯《大般若經》「二分本」這一段文仍屬〈40 清淨品〉，自此以下，方為對應《摩訶般若波羅蜜經》〈43 無作實相品〉的〈41 無摽幟品〉。 [↑](#footnote-ref-49)
50. （1）《放光般若經》卷9〈44 無作品〉：「^復次，須菩提！菩薩行般若波羅蜜，**不具足**行五陰，為行般若波羅蜜。^^」（大正8，65c17-18）

    （2）《大般若波羅蜜多經》卷436〈41 無摽幟品〉：「^復次，善現！菩薩摩訶薩行般若波羅蜜多時，不行色**圓滿**、不行色**不圓滿**，是行般若波羅蜜多。不行受、想、行、識圓滿，不行受、想、行、識不圓滿，是行般若波羅蜜多。^^」（大正7，197a23-26） [↑](#footnote-ref-50)
51. （1）《大般若波羅蜜多經》卷436〈41 無摽幟品〉：「^何以故？善現！菩薩摩訶薩行般若波羅蜜多時，尚不見不得色、受、想、行、識，況見況得色、受、想、行、識若圓滿若不圓滿！如是**乃至尚不見不得一切智、道相智、一切相智，況見況得一切智、道相智、一切相智若圓滿若不圓滿！**^^」（大正7，197b1-6）

    （2）《放光般若經》卷9〈44 無作品〉：「^何以故？五陰不具足為非五陰，不作是行為行般若波羅蜜；乃至**薩云若不具足為非薩云若**，不作是行為行般若波羅蜜。^^」（大正8，65c19-22）

    （3）案：「^乃至**不行**一切種智不具足者，是不名一切種智^^」，其中「^不行^^」二字，似應刪除。 [↑](#footnote-ref-51)
52. 《大般若波羅蜜多經》卷436〈41 無摽幟品〉：「^時，具壽善現白佛言：『世尊！甚奇！如來、應、正等覺善為大乘諸善男子、善女人等，宣說執著不執著相。』^^」（大正7，197b6-8） [↑](#footnote-ref-52)
53. 智＝知【聖】。（大正25，510d，n.12） [↑](#footnote-ref-53)
54. 不＝無【石】。（大正25，510d，n.13） [↑](#footnote-ref-54)
55. 礙＝果【聖】。（大正25，510d，n.14） [↑](#footnote-ref-55)
56. 《大般若波羅蜜多經》卷436〈41 無摽幟品〉：「^復次，善現！菩薩摩訶薩行般若波羅蜜多時，不行色若執著若不執著，是行般若波羅蜜多；不行受、想、行、識若執著若不執著，是行般若波羅蜜多；……不行預流、一來、不還、阿羅漢果、獨覺菩提若執著若不執著，是行般若波羅蜜多；不行一切菩薩摩訶薩行、諸佛無上正等菩提若執著若不執著，是行般若波羅蜜多。

    善現！菩薩摩訶薩如是行般若波羅蜜多時，如實了知色無執著、不執著相，受、想、行、識亦無執著不執著相；如是乃至如實了知一切菩薩摩訶薩行無執著不執著相，諸佛無上正等菩提亦無執著不執著相。^^」（大正7，197b10-c5） [↑](#footnote-ref-56)
57. 曾＝會【明】。（大正25，510d，n.15） [↑](#footnote-ref-57)
58. 〔是〕－【宋】【元】【明】【宮】。（大正25，510d，n.16） [↑](#footnote-ref-58)
59. 〔讚若毀虛空〕－【聖】。（大正25，510d，n.17） [↑](#footnote-ref-59)
60. 須菩提＋（譬如虛空，若讚時亦不增**不咸**※，毀時亦不增**不咸**※）【聖】。（大正25，510d，n.18）

    ※案：「不咸」應作「不減」。 [↑](#footnote-ref-60)
61. 法＋（法）【聖】。（大正25，511d，n.1） [↑](#footnote-ref-61)
62. 《大般若波羅蜜多經》卷436〈41 無摽幟品〉：

    ^時，具壽善現白佛言：「世尊！甚深法性極為希有，若說若不說俱不增不減。」

    佛言：「善現！如是！如是！如汝所說。甚深法性極為希有，若說不說俱無增減。善現！假使如來、應、正等覺盡壽量住讚毀虛空，而彼虛空無增無減，甚深法性亦復如是，若說不說俱無增減。善現！譬如幻士於讚毀時無增無減亦無憂喜，甚深法性亦復如是，若說不說如本無異。」^^（大正7，197c5-13） [↑](#footnote-ref-62)
63. 《大智度論疏》卷21：^**「『須菩提白佛言』**已下，前明**嘆法**，今明**嘆人**也。」^^（卍新續藏46，894a21） [↑](#footnote-ref-63)
64. 〔不〕－【石】。（大正25，511d，n.2） [↑](#footnote-ref-64)
65. 〔行〕－【宮】【聖】。（大正25，511d，n.3） [↑](#footnote-ref-65)
66. 禪＋（波羅蜜）【石】。（大正25，511d，n.4） [↑](#footnote-ref-66)
67. 《大般若波羅蜜多經》卷436〈41 無摽幟品〉：

    ^爾時，具壽善現復白佛言：「世尊！諸菩薩摩訶薩修行般若波羅蜜多甚為難事。謂此般若波羅蜜多，若修不修無增無減、無憂無喜、無向無背，而勤修學如是般若波羅蜜多乃至無上正等菩提常無退轉。何以故？世尊！諸菩薩摩訶薩**修行般若波羅蜜多，如修虛空都無所有**。世尊！如虛空中無色可了，無受、想、行、識可了……無一切智可了，無道相智、一切相智可了；無預流果可了，無一來、不還、阿羅漢果、獨覺菩提可了；無一切菩薩摩訶薩行可了，無諸佛無上正等菩提可了。

    所修般若波羅蜜多亦復如是。謂此般若波羅蜜多甚深法中，無色可得，無受、想、行、識可得，乃至無一切菩薩摩訶薩行可得，無諸佛無上正等菩提可得。**此中雖無諸法可得，而諸菩薩能勤精進修學般若波羅蜜多，乃至無上正等菩提常無退轉，是故我說諸菩薩摩訶薩修行般若波羅蜜多甚為難事。**」^^（大正7，197c14-198a12） [↑](#footnote-ref-67)
68. 大＋（誓）【元】【明】【石】。（大正25，511d，n.5） [↑](#footnote-ref-68)
69. 《大般若波羅蜜多經》卷437〈41 無摽幟品〉：「^爾時，具壽善現復白佛言：『世尊！諸菩薩摩訶薩能擐如是大功德鎧，一切有情皆應敬禮。^^』」（大正7，198a22-23） [↑](#footnote-ref-69)
70. 《大般若波羅蜜多經》卷437〈41 無摽幟品〉：「^世尊！若菩薩摩訶薩為諸有情擐功德鎧勤精進者，**如為虛空擐功德鎧發勤精進**。^^」（大正7，198a24-25） [↑](#footnote-ref-70)
71. 〔人〕－【聖】。（大正25，511d，n.6） [↑](#footnote-ref-71)
72. 《大般若波羅蜜多經》卷437〈41 無摽幟品〉：

    ^世尊！若菩薩摩訶薩為欲成熟解脫有情擐功德鎧勤精進者，如為虛空成熟解脫擐功德鎧發勤精進。

    世尊！若菩薩摩訶薩為一切法擐功德鎧勤精進者，如為虛空擐功德鎧發勤精進。

    世尊！若菩薩摩訶薩為拔有情出生死苦擐功德鎧勤精進者，如為舉虛空置高勝處擐大功德鎧發勤精進。^^（大正7，198a26-b3） [↑](#footnote-ref-72)
73. 大＋（誓）【元】【明】【聖】【石】。（大正25，511d，n.7） [↑](#footnote-ref-73)
74. 《大般若波羅蜜多經》卷437〈41 無摽幟品〉：

    ^世尊！諸菩薩摩訶薩得大精進勇猛勢力，為如虛空諸有情類速脫生死發趣無上正等菩提。

    世尊！諸菩薩摩訶薩得不思議無等神力，為如虛空諸法性海擐功德鎧發趣無上正等菩提。

    世尊！諸菩薩摩訶薩最極勇健，為如虛空所求無上正等菩提擐功德鎧發勤精進。

    世尊！諸菩薩摩訶薩為如虛空諸有情類成熟解脫獲大利樂，勤修苦行欲證無上正等菩提，甚為希有。^^（大正7，198b3-12） [↑](#footnote-ref-74)
75. 減＝增【石】。（大正25，511d，n.8） [↑](#footnote-ref-75)
76. 增＝減【石】。（大正25，511d，n.9） [↑](#footnote-ref-76)
77. （1）《大智度論疏》卷21：^「**『世尊！是眾生性亦不減』**已下，以眾生性無故，眾生界亦不減；以聖人性無故，諸佛界亦不增；以佛界不增故，聖人亦不無滿；以眾生界不減故，眾生則不可盡也。」^^（卍新續藏46，894a23-b2）

    （2）眾生不增不減。（印順法師，《大智度論筆記》〔E013〕p.309） [↑](#footnote-ref-77)
78. 〔當〕－【宋】【元】【明】【宮】。（大正25，511d，n.10） [↑](#footnote-ref-78)
79. 見＝是【石】。（大正25，511d，n.11） [↑](#footnote-ref-79)
80. 《大般若波羅蜜多經》卷437〈41 無摽幟品〉：「^時，眾會中有一苾芻竊作是念：『我應敬禮甚深般若波羅蜜多。此中雖無諸法生滅，而有戒蘊、定蘊、慧蘊、解脫蘊、解脫智見蘊施設可得，亦有預流、一來、不還、阿羅漢果、獨覺菩提施設可得，亦有菩薩摩訶薩行施設可得，亦有無上正等菩提施設可得，亦有菩薩摩訶薩眾及諸如來、應、正等覺施設可得，亦有佛寶、法寶、僧寶施設可得，亦有諸佛轉妙法輪令諸有情利益安樂施設可得。』^^」（大正7，198b25-c5） [↑](#footnote-ref-80)
81. 《大智度論疏》卷21：

    ^「**釋曰**」已下，明前品既說有相，今次說無有相。善吉既聞，聞品**未**※言波若波羅蜜無起無作故，即問言：「若爾者，菩薩不應行前波若波羅蜜得薩婆若。」故此品初云「波若無作」，佛即答言「化者不可得故」等義也。^^（卍新續藏46，894b3-6）

    ※案：「未」或作「末」。 [↑](#footnote-ref-81)
82. 《大智度論疏》卷21：「^**『應云何行』**已下，上明無作，今次明行相也。^^」（卍新續藏46，894b8） [↑](#footnote-ref-82)
83. 〔云何得〕－【宋】【元】【明】【宮】。（大正25，511d，n.12） [↑](#footnote-ref-83)
84. 〔若〕－【宋】【元】【明】【宮】。（大正25，511d，n.13） [↑](#footnote-ref-84)
85. 〔相〕－【石】。（大正25，511d，n.14） [↑](#footnote-ref-85)
86. 《大智度論疏》卷21：「^**『示諸法畢竟實相故』**已下，明波若實相法中，不明諸法常故，不同無智愚人；不明諸法無常故，不同相人──愚家兩忌，內外雙寂也。**『不受是法』**者，明隆為破常倒為無常觀，即捨也。^^」（卍新續藏46，894b9-12） [↑](#footnote-ref-86)
87. 《大智度論疏》卷21：^「**『問曰：色等罪法』**已下，問意云：此中明法，皆言從色至前種故──色等為苦、無常，可；共種故云何？」^^（卍新續藏46，894b13-14） [↑](#footnote-ref-87)
88. 行＝得【宋】【元】【明】【宮】。（大正25，511d，n.15） [↑](#footnote-ref-88)
89. 不＋（可）【聖】。（大正25，511d，n.16） [↑](#footnote-ref-89)
90. 〔是〕－【石】。（大正25，511d，n.17） [↑](#footnote-ref-90)
91. 〔無〕－【宋】【元】【明】【宮】【聖】。（大正25，511d，n.18） [↑](#footnote-ref-91)
92. 善＝若【石】。（大正25，511d，n.19） [↑](#footnote-ref-92)
93. 〔故〕－【石】。（大正25，511d，n.20） [↑](#footnote-ref-93)
94. 《大智度論疏》卷21：「^**『礙者是非道』已上**※，**下品**※明礙相；此中明無礙相，令善吉總結上下，故云爾也。當釋。^^」（卍新續藏46，894c1-2）

    ※案：「已上」宜作「已下」。「下品」宜作「上品」。 [↑](#footnote-ref-94)
95. 會眾＝眾會【宋】【元】【明】【宮】【聖】。（大正25，511d，n.21） [↑](#footnote-ref-95)
96. 〔波羅蜜〕－【石】。（大正25，511d，n.22） [↑](#footnote-ref-96)
97. 〔空〕－【宮】【聖】，空＝說【石】。（大正25，511d，n.23） [↑](#footnote-ref-97)
98. 《大智度論疏》卷21：^「**『罪業因緣生故**』已下，欲論行者亦非罪業所得，但因緣之義是虗誑法，故說為罪可。當釋。」^^（卍新續藏46，894c3-4） [↑](#footnote-ref-98)
99. **虛空**：可說不可說。（印順法師，《大智度論筆記》［E013］p.309） [↑](#footnote-ref-99)
100. 大＋（誓）【聖】【石】＊。（大正25，511d，n.24） [↑](#footnote-ref-100)
101. 〔喻〕－【石】。（大正25，512d，n.1） [↑](#footnote-ref-101)
102. 《大智度論疏》卷21：

     ^**「何以再說」**已下，答言相說「欲度眾生」者，今得以世**閑**※；以說「欲度眾生」者，今得涅槃等樂，故再說也。^^（卍新續藏46，894c5-6）

     ※案：「閑」或作「間」。 [↑](#footnote-ref-102)
103. （無）＋漏【聖】【石】。（大正25，512d，n.2） [↑](#footnote-ref-103)
104. 縛＝脫【宋】【元】【明】【宮】【聖】。（大正25，512d，n.3） [↑](#footnote-ref-104)
105. 脫＝縛【宋】【元】【明】【宮】【聖】。（大正25，512d，n.4） [↑](#footnote-ref-105)
106. 彩＝綵【宋】【宮】【聖】。（大正25，512d，n.5） [↑](#footnote-ref-106)
107. 案：依照經文，此乃須菩提所說。 [↑](#footnote-ref-107)
108. 眾生不增不減。（印順法師，《大智度論筆記》〔E013〕p.309） [↑](#footnote-ref-108)
109. 戒眾＝眾生【宋】【元】【明】【宮】【石】。（大正25，512d，n.6） [↑](#footnote-ref-109)
110. 《大智度論疏》卷21：^「『**爾時，釋提桓因語須菩提』**已下，明天主現聞上佛與善吉了了說法諸實相，欲與守護故，發到門也。當釋。」^^（卍新續藏46，894c9-10） [↑](#footnote-ref-110)
111. 讀＝讚【宋】【宮】。（大正25，512d，n.8） [↑](#footnote-ref-111)
112. （守）＋護【聖】。（大正25，512d，n.9） [↑](#footnote-ref-112)
113. 《大般若波羅蜜多經》卷437〈41 無摽幟品〉：

     ^時，天帝釋復白佛言：「世尊！若善男子、善女人等於此般若波羅蜜多，至心聽聞、受持、讀誦、精勤修學、如理思惟、書寫、解說、廣令流布，我當云何守護於彼？」^^（大正7，198c11-14） [↑](#footnote-ref-113)
114. 《大智度論疏》卷21：^「『**汝頗見是法可守護者**』已下，明善吉意云：此法無相故，又波若力自無量故，不須外護也。然至論釋之。」^^（卍新續藏46，894c12-13） [↑](#footnote-ref-114)
115. 《大智度論疏》卷21：^「**『是善男子』**已下，上明法不須外護，今明人然不須外護。欲論佛法之中，然須內外兩護；但今此中欲顯波若是諸佛師，自有大力；又諸佛何護？不須世人所護。故塵外護非是都不須也。論自釋之，臨文當一一對釋。」^^（卍新續藏46，894c14-18） [↑](#footnote-ref-115)
116. 護＝誰【聖】＊。（大正25，512d，n.10） [↑](#footnote-ref-116)
117. 響＝嚮【聖】下同。（大正25，512d，n.11） [↑](#footnote-ref-117)
118. 《大智度論疏》卷21：^「**『不念夢、不念是夢、不念用夢、不念我夢**等』已下，明天主發四句。上善吉欲明不須外護義，故舉此十喻等，以易解況難解，反問天主明不可護義，但內行波若即是前護。今者天主復還舉此四句問善吉也。」^^（卍新續藏46，894c19-22） [↑](#footnote-ref-118)
119. 《大般若波羅蜜多經》卷437〈41 無摽幟品〉：

     ^時，天帝釋問善現言：「大德！云何菩薩摩訶薩修行般若波羅蜜多時，雖知諸法如幻、如夢、如響、如像、如光影、如陽焰、如變化事、如尋香城，而是菩薩摩訶薩不執是幻、是夢、是響、是像、是光影、是陽焰、是變化事、是尋香城，亦復不執由幻乃至由尋香城，亦復不執屬幻乃至屬尋香城，亦復不執依幻乃至依尋香城？」^^（大正7，199a9-16） [↑](#footnote-ref-119)
120. 《大智度論疏》卷21：^「**『不念是色』**已下，上為舉易解況難解故，以夢中反問天主；今復欲以難解況前易解。明色等既至不念，何況夢等故着者！此中復還舉四事答之，乃至一切種智，上四法亦然也。並至論當一一釋之可。」^^（卍新續藏46，894c23-895a2） [↑](#footnote-ref-120)
121. 〔不念我夢……是化〕十五字－【宮】。（大正25，512d，n.12） [↑](#footnote-ref-121)
122. 〔化〕－【宋】。（大正25，512d，n.13） [↑](#footnote-ref-122)
123. 《大般若波羅蜜多經》卷437〈41 無摽幟品〉：

     ^善現答言：「憍尸迦！若菩薩摩訶薩修行般若波羅蜜多時，**不執是色，是受、想、行、識；亦不執由色，由受、想、行、識；亦不執屬色，屬受、想、行、識；亦不執依色，依受、想、行、識。**如是乃至不執是一切智，是道相智、一切相智；亦不執由一切智，由道相智、一切相智；亦不執屬一切智，屬道相智、一切相智；亦不執依一切智，依道相智、一切相智。是菩薩摩訶薩修行般若波羅蜜多時，雖知諸法如幻乃至如尋香城，而能不執是幻乃至是尋香城，亦復不執由幻乃至由尋香城，亦復不執屬幻乃至屬尋香城，亦復不執依幻乃至依尋香城。」^^（大正7，199a16-27） [↑](#footnote-ref-123)
124. **終歸於空**：涅槃。（印順法師，《大智度論筆記》〔E015〕p.311） [↑](#footnote-ref-124)
125. 《大智度論疏》卷21：^「**『須菩提及一比丘，出家法，敬禮而已』**下，明天主是俗人，多設事供養；善吉等既是出家人，但須設法供養，故云『敬禮而已』，為別異道俗故然。」^^（卍新續藏46，895a5-7） [↑](#footnote-ref-125)
126. 子弟＝弟子【石】。（大正25，512d，n.15） [↑](#footnote-ref-126)
127. 〔守〕－【宋】【元】【明】【宮】。（大正25，512d，n.16） [↑](#footnote-ref-127)
128. 令＝念【聖】。（大正25，513d，n.1） [↑](#footnote-ref-128)
129. 苦惱＝惱苦【聖】。（大正25，513d，n.2） [↑](#footnote-ref-129)
130. 《大智度論疏》卷21：^「**『若人少時應行』**已下，此明應可外護義也。」^^（卍新續藏46，895a21） [↑](#footnote-ref-130)
131. 《大智度論疏》卷21：^「**『如伽羅夜叉』**已下，於事證上地人不須外護義也。當一一釋。」^^（卍新續藏46，895a22-23） [↑](#footnote-ref-131)
132. （1）參見《雜阿含經》卷50（1330經）（大正2，367b5-29），《別譯雜阿含經》卷15（329經）（大正2，485a24-b22）。

     （2）伽利夜叉拳打舍利弗。（印順法師，《大智度論筆記》〔H027〕p.421） [↑](#footnote-ref-132)
133. 滅盡定是般若氣分。（印順法師，《大智度論筆記》［E019］p.318） [↑](#footnote-ref-133)
134. 〔若〕－【石】。（大正25，513d，n.3） [↑](#footnote-ref-134)
135. 杖＝仗【宋】【元】【明】【宮】下同。（大正25，513d，n.4） [↑](#footnote-ref-135)
136. 誑＝護【聖】。（大正25，513d，n.5） [↑](#footnote-ref-136)
137. 〔分〕－【宋】【宮】【聖】。（大正25，513d，n.6） [↑](#footnote-ref-137)
138. 得是＝行【聖】。（大正25，513d，n.7） [↑](#footnote-ref-138)
139. 知＝智【聖】。（大正25，513d，n.8） [↑](#footnote-ref-139)
140. 〔知〕－【宋】【宮】。（大正25，513d，n.9） [↑](#footnote-ref-140)
141. 〔人〕－【聖】。（大正25，513d，n.10） [↑](#footnote-ref-141)
142. 〔亦〕－【聖】。（大正25，513d，n.11） [↑](#footnote-ref-142)
143. 〔是〕－【宋】【元】【明】【宮】。（大正25，513d，n.12） [↑](#footnote-ref-143)
144. 〔夢〕－【聖】。（大正25，513d，n.13） [↑](#footnote-ref-144)
145. 如＝妙【宋】。（大正25，513d，n.14） [↑](#footnote-ref-145)
146. （生念）＋聞【石】。（大正25，513d，n.15） [↑](#footnote-ref-146)
147. 喻＝如【聖】。（大正25，513d，n.16） [↑](#footnote-ref-147)
148. 得知諸＝實智慧【聖】。（大正25，513d，n.17） [↑](#footnote-ref-148)
149. 〔若四大所造〕－【聖】。（大正25，513d，n.18） [↑](#footnote-ref-149)
150. 〔非我所〕－【宋】【元】【明】【宮】【聖】【石】。（大正25，513d，n.19） [↑](#footnote-ref-150)
151. 卷第六十五終【石】。（大正25，513d，n.20） [↑](#footnote-ref-151)
152. 卷第六十六首【石】，前行石山本有「大智度經論品第四十一之餘」，〔經〕－【宋】【宮】。（大正25，513d，n.21） [↑](#footnote-ref-152)
153. 《大智度論疏》卷21：^「『**爾時，佛神力故三千大千世界』**已下，即即是品之第二，明波若法，同十方諸佛，何說不殊？故所以為貴。就此中復有二意：第一、明十方同，第二、明三世同──有此二意。今此初先明諸天聞說實相，了了分明，故說供養也。當釋。『**亦如是相，如是名字**』者，明現教不殊也。」^^（卍新續藏46，895b7-12） [↑](#footnote-ref-153)
154. 《大智度論疏》卷21：^「**『皆字須菩提』**已下，欲論一切十方諸佛所說皆爾，但此中為遂當時之座所見為語故，只言十方各千，唯據萬佛土也。明說波若時皆須解空第一人對，故盡言名須菩提。

     天主既是地居天主，又當念波若，天名為淨，一切佛所說皆須淨人之主問此淨法，故云『**皆字釋提桓因**』也。當釋。」^^（卍新續藏46，895b13-18） [↑](#footnote-ref-154)
155. 《大智度論疏》卷21：^「**『爾時，佛告須菩提彌勒菩薩摩訶薩』**已下，第二、次明三世諸佛亦同無異嗢。上舉十方，論理在說同；今明**彌動**※，云三世莫易。所以舉彌勒者，欲以未來說同證現在義，未來既同現在佛說，當知現在佛說然同過去。欲以此為證，故於**之**※來然。」^^（卍新續藏46，895c1-5）

     ※案：「彌動」應作「彌勒」。「之」或作「未」。 [↑](#footnote-ref-155)
156. 《大智度論疏》卷21：^**「『當於是處』**已下，次明處然同。明一切諸佛然常等此處說於波若。故《法華》※云：『我淨土不毀，而眾見燒盡；常在靈鷲山，及餘諸住處。』凡說大乘，皆明實相故；**據此實相淨土處，然未曾異也**。」^^（卍新續藏46，895c6-9）

     ※案：參見《妙法蓮華經》卷5〈16 如來壽量品〉（大正9，43b24-c17）。 [↑](#footnote-ref-156)
157. 〔如〕－【宋】【宮】。（大正25，513d，n.22） [↑](#footnote-ref-157)
158. （1）**十方諸佛同說般若**。（印順法師，《大智度論筆記》〔E009〕p.302）

     （2）**三世十方諸佛同說般若**。（印順法師，《大智度論筆記》〔E019〕p.318） [↑](#footnote-ref-158)
159. 《大品經義疏》卷7：^「**『須菩問何相何因義』**下，第二，明教門同。三問、三答。」^^（卍新續藏24，287a24） [↑](#footnote-ref-159)
160. （1）《放光般若經》卷9〈44 無作品〉：^「須菩提白佛言：『以何事、以何象、以何意，彌勒菩薩摩訶薩成阿耨多羅三耶三佛，說般若波羅蜜？』」^^（大正8，66c27-29）

     （2）《大般若波羅蜜多經》卷437〈41 無摽幟品〉：^「時，具壽善現白佛言：『世尊！慈氏菩薩摩訶薩當證無上正等覺時，當以**何法**諸行、相、狀，宣說般若波羅蜜多？』」^^（大正7，199b10-12） [↑](#footnote-ref-160)
161. 《大品經義疏》卷7：^「初答**何相問**，只是實相、無依無得相，故文中凡舉**七相**，謂非常非無常。」^^（卍新續藏24，287b7-9）

     案：七相，即（1）非常非無常，（2）非苦非樂，（3）非我非無我，（4）非淨非不淨，（5）非縛非解，（6）非過去、非未來、非現在，（7）畢竟淨。 [↑](#footnote-ref-161)
162. 《大智度論疏》卷21：^「**『佛告』**已下，此正答初問，明彌勒出時說波若相然復如是，如今無異。次色時無色故非常無常縛解垢淨等也，當釋。」^^（卍新續藏46，895c11-13） [↑](#footnote-ref-162)
163. 當＝常【聖】。（大正25，513d，n.23） [↑](#footnote-ref-163)
164. 《大般若波羅蜜多經》卷437〈41 無摽幟品〉：

     ^佛告善現：「慈氏菩薩摩訶薩當得無上正等覺時，當以色**非常非無常**宣說般若波羅蜜多，當以受、想、行、識非常非無常宣說般若波羅蜜多；如是乃至當以一切智非常非無常宣說般若波羅蜜多，當以道相智、一切相智非常非無常宣說般若波羅蜜多。當以色**非樂非苦**宣說般若波羅蜜多，……當以色**非我非無我**宣說般若波羅蜜多，……當以色**非淨非不淨**宣說般若波羅蜜多，……當以色**非縛非脫**宣說般若波羅蜜多，當以受、想、行、識非縛非脫宣說般若波羅蜜多；如是乃至當以一切智非縛非脫宣說般若波羅蜜多，當以道相智、一切相智非縛非脫宣說般若波羅蜜多。當以色**非過去非未來非現在**宣說般若波羅蜜多，當以受、想、行、識非過去非未來非現在宣說般若波羅蜜多；如是乃至當以一切智非過去非未來非現在宣說般若波羅蜜多，當以道相智、一切相智非過去非未來非現在宣說般若波羅蜜多。」^^（大正7，199b12-c12） [↑](#footnote-ref-164)
165. 《大般若波羅蜜多經》卷437〈41 無摽幟品〉：

     ^具壽善現復白佛言：「世尊！慈氏菩薩摩訶薩當得無上正等覺時，當證何法？當說何法？」

     佛告善現：「慈氏菩薩摩訶薩當得無上正等覺時，**證色畢竟淨，說色畢竟淨**；證受、想、行、識畢竟淨，說受、想、行、識畢竟淨。如是乃至證一切智畢竟淨，說一切智畢竟淨；證道相智、一切相智畢竟淨，說道相智、一切相智畢竟淨。」^^（大正7，199c12-19） [↑](#footnote-ref-165)
166. 《大品經義疏》卷7：^「**『白佛』**下，答第二因問。……因色淨故般若淨，此是**諸法淨故般若淨**。」^^（卍新續藏24，287b15-18） [↑](#footnote-ref-166)
167. 《大智度論疏》卷21：^「**『須菩提白佛言』**已下，答第二問。上明色淨等義，據於**相淨**為言；今云淨者，據於**因淨**。以色中實相為因，生於波若，故云等也。當一一釋。」^^（卍新續藏46，895c14-16） [↑](#footnote-ref-167)
168. （1）《放光般若經》卷9〈44 無作品〉：^「須菩提白佛言：『般若波羅蜜清淨。世尊！』」^^（大正7，67a6）

     （2）《大般若波羅蜜多經》卷437〈41 無摽幟品〉：^「具壽善現復白佛言：『世尊！如是般若波羅蜜多何緣清淨？』」^^（大正7，199c20-21） [↑](#footnote-ref-168)
169. 《大般若波羅蜜多經》卷437〈41 無摽幟品〉：

     ^佛告善現：「色清淨故，般若波羅蜜多清淨；受、想、行、識清淨故，般若波羅蜜多清淨。如是乃至一切智清淨故，般若波羅蜜多清淨；道相智、一切相智清淨故，般若波羅蜜多清淨。」^^（大正7，199c21-25） [↑](#footnote-ref-169)
170. 《大品經義疏》卷7：^「『**世尊！云何色法淨**』**答第三何義問**。義者，明清淨之所以也，以何義故明色及般若清淨，今廣釋清淨義，故云義也。論云『法門』也，以種種義故淨，亦種種門故得也。」^^（卍新續藏24，287b22-c1） [↑](#footnote-ref-170)
171. 不生不滅。（印順法師，《大智度論筆記》［E010］p.303） [↑](#footnote-ref-171)
172. **畢竟清淨**：不生滅垢淨。（印順法師，《大智度論筆記》〔E004〕p.292） [↑](#footnote-ref-172)
173. 《大般若波羅蜜多經》卷437〈41 無摽幟品〉：「^佛告善現：『色無生無滅、無染無淨故清淨，色清淨故，般若波羅蜜多清淨；受、想、行、識無生無滅、無染無淨故清淨，受、想、行、識清淨故，般若波羅蜜多清淨。』^^」（大正7，199c29-200a4） [↑](#footnote-ref-173)
174. 《大智度論疏》卷21：^**「『復次，須菩提虗空清淨故』**已下，上善吉設三問答，兩問已竟，今次答第三問。明彌勒出時，然以如是等義說於波若也，當一一釋。色本來無染，故云不行也，當釋。虗空等可用而不可用，故云清淨；波若然然也。」^^（卍新續藏46，895c18-21） [↑](#footnote-ref-174)
175. 《大般若波羅蜜多經》卷437〈41 無摽幟品〉：

     ^「復次，善現！虛空清淨故，般若波羅蜜多清淨。」

     「世尊！云何虛空清淨故，般若波羅蜜多清淨？」

     「善現！虛空無生無滅、無染無淨故清淨，虛空清淨故，般若波羅蜜多清淨。」^^（大正7，200a8-11） [↑](#footnote-ref-175)
176. 《大般若波羅蜜多經》卷437〈41 無摽幟品〉：「^復次，善現！色無染污故，般若波羅蜜多清淨；受、想、行、識無染污故，般若波羅蜜多清淨。如是乃至一切智無染污故，般若波羅蜜多清淨；道相智、一切相智無染污故，般若波羅蜜多清淨。^^」（大正7，200a12-16） [↑](#footnote-ref-176)
177. 《大般若波羅蜜多經》卷437〈41 無摽幟品〉：

     ^具壽善現即白佛言：「世尊！云何色無染污故，般若波羅蜜多清淨；受、想、行、識無染污故，般若波羅蜜多清淨？如是乃至云何一切智無染污故，般若波羅蜜多清淨；道相智、一切相智無染污故，般若波羅蜜多清淨？」

     佛告善現：「色不可取故無染污，色無染污故，般若波羅蜜多清淨；受、想、行、識不可取故無染污，受、想、行、識無染污故，般若波羅蜜多清淨。如是乃至一切智不可取故無染污，一切智無染污故，般若波羅蜜多清淨；道相智、一切相智不可取故無染污，道相智、一切相智無染污故，般若波羅蜜多清淨。

     復次，善現！虛空無染污故，般若波羅蜜多清淨。」^^（大正7，200a16-28） [↑](#footnote-ref-177)
178. 《大般若波羅蜜多經》卷437〈41 無摽幟品〉：

     ^「世尊！云何虛空無染污故，**般若波羅蜜多**清淨？」

     「善現！虛空不可取故無染污，虛空無染污故，般若波羅蜜多清淨。」^^（大正7，200a28-b2） [↑](#footnote-ref-178)
179. （不）＋可【聖】＊。（大正25，514d，n.1） [↑](#footnote-ref-179)
180. 《大智度論疏》卷21：^**「『虗空可說』**已下，明空體無說故，設復說之，體然清淨；波若然爾，體無說故，設復說之，亦復清淨也。」^^（卍新續藏46，895c22-23） [↑](#footnote-ref-180)
181. 二聲：人口發出的聲音及迴響。 [↑](#footnote-ref-181)
182. （1）《大智度論疏》卷21：^**「『因虗空中二聲出』**已下，明六大成眾生，以四大圍虗空，識於中住，心即陀那；報風從齊，而相考打七處，故有聲出，以聲出聲，空故有嚮；若內外不空，則無聲嚮，故云『因虗空故二聲出』。雖因空有二聲出，空然不行；雖因波若故有可說波若，然不染，性常清，就不可得。明如虗空，皂※不可得故清淨；波若，無相故清淨也。當一一釋。」^^（卍新續藏46，895c24-896a6）

     ※皂：4.黑色。（《漢語大詞典》（八），p.247）

     （2）《大品經義疏》卷7：^**「『二聲出』**者，一因**谷空、口空**故有**聲**與**大音聲**。此喻因菩薩住二事：一、智慧，二、辨說，一般若為八萬四千法藏也**。**二聲未曾二，口聲亦空──出谷大音既空，口聲亦空；而凡夫無二**謂二之**※。谷聲不異聲，今言不異，明二聲二即，喻可說清淨──皆如大音說，豈不清淨也。」^^（卍新續藏24，287c4-8）

     ※案：「謂二之」或作「謂之二」。 [↑](#footnote-ref-182)
183. 《大般若波羅蜜多經》卷437〈41 無摽幟品〉：

     ^「復次，善現！虛空唯假說故，般若波羅蜜多清淨。」

     「世尊！云何虛空唯假說故，般若波羅蜜多清淨？」

     「善現！如依虛空二響聲現唯有假說，唯假說故，般若波羅蜜多清淨。」^^（大正7，200b2-6） [↑](#footnote-ref-183)
184. 不＝無【宋】【元】【明】【宮】【聖】。（大正25，514d，n.2） [↑](#footnote-ref-184)
185. （1）《大般若波羅蜜多經》卷437〈41 無摽幟品〉：

     ^「復次，善現！虛空不可說故，般若波羅蜜多清淨。」

     「世尊！云何虛空不可說故，般若波羅蜜多清淨？」

     「善現！虛空無可說事故不可說，由此般若波羅蜜多清淨。」^^（大正7，200b6-9）

     （2）《大品經義疏》卷7：^「第二句不故淨，上如大音說，說無所說故淨也。」^^（卍新續藏24，287c8-9） [↑](#footnote-ref-185)
186. 〔相〕－【宋】【宮】。（大正25，514d，n.3） [↑](#footnote-ref-186)
187. 《大智度論疏》卷21：^「**『釋曰』**已下，上初品中，以如來自說故，列諸天大眾等來；次〈舌相品〉，為命說故來。次請分，初為請說故來；此中為明了了顯說諸法實相故復來也。」^^（卍新續藏46，896a7-9） [↑](#footnote-ref-187)
188. 去＝志【聖】。（大正25，514d，n.5） [↑](#footnote-ref-188)
189. 天＋（上）【宋】【元】【明】【宮】【聖】。（大正25，514d，n.6） [↑](#footnote-ref-189)
190. 〔故〕－【聖】。（大正25，514d，n.7） [↑](#footnote-ref-190)
191. 《大智度論疏》卷21：^**「『十方面各千佛現』**已下，釋上十方同義也。」^^（卍新續藏46，896a11） [↑](#footnote-ref-191)
192. （令）＋見【聖】【石】。（大正25，514d，n.8） [↑](#footnote-ref-192)
193. 參見《大智度論》卷3〈1 序品〉（大正25，79a12-24）。 [↑](#footnote-ref-193)
194. 頂＝須【宋】【宮】。（大正25，514d，n.9） [↑](#footnote-ref-194)
195. 摩訶迦葉：入滅，待彌勒出。（印順法師，《大智度論筆記》〔H023〕p.416） [↑](#footnote-ref-195)
196. 身＋（大身）【宋】【元】【明】【宮】。（大正25，514d，n.10） [↑](#footnote-ref-196)
197. 令＝合【聖】。（大正25，514d，n.11） [↑](#footnote-ref-197)
198. 〔菩薩〕－【宋】【元】【明】【宮】。（大正25，514d，n.12） [↑](#footnote-ref-198)
199. 《大智度論疏》卷21：

     ^**「以何相、何因、何行」**已下，次釋上三問三答中經文也。上言「以何義」，此中乃云「以何門」──此是以「義」為「門」也。^^（卍新續藏46，896b6-7） [↑](#footnote-ref-199)
200. 《正觀》（6），p.172：色等諸法非常、非無常，參見《大智度論》卷1（大正25，60b19-c6）、卷15（170b29-c17）、卷18（193a10-b7）、卷23（229b14-c12）、卷26（253b21-c6）、卷31（292b29-c8）、卷37（331b16-29）、卷43（372c10-26）。 [↑](#footnote-ref-200)
201. 《大智度論疏》卷21：^「**『佛言：如我說色諸法非常非無常等』**已下，釋上答第一問中經文也。當釋。^^（卍新續藏46，896b8-9） [↑](#footnote-ref-201)
202. 《正觀》（6），p.172：色等諸法非縛非解，參見《大智度論》卷46〈17 無縛無解品〉（大正25，392a22-393a），又見《大智度論》卷63〈41 信毀品〉（大正25，504a）。 [↑](#footnote-ref-202)
203. 《正觀》（6），p.172：一切法如涅槃相，參見《大智度論》卷5（大正25，96c10-14）、卷12（145c10-11）、卷15（146b20-21）、卷16（170b20-29、175a2-5）、卷18（190b10-18）、卷45（383c16-18）、卷50（420c26-27）、卷61（488c6-7）。另參見《大智度論》卷89（大正25，692a25-26）、卷86（662c13-22）。 [↑](#footnote-ref-203)
204. 《大智度論疏》卷21：^「**『爾時，須菩提歡喜』**已下，釋上答第二問經文，此中以緣為名因，為緣因也。當釋。」^^（卍新續藏46，896b10-11） [↑](#footnote-ref-204)
205. （淨）＋因【宋】【元】【明】【宮】【聖】。（大正25，514d，n.13） [↑](#footnote-ref-205)
206. 參見《大智度論》卷63〈41 信謗品〉（大正25，505a21-b2）。 [↑](#footnote-ref-206)
207. 《大智度論疏》卷21：^「**『譬喻欲令事明了故』**已下，次釋答上第三問經文也。^^（卍新續藏46，896b12） [↑](#footnote-ref-207)
208. 雖＝離【聖】。（大正25，514d，n.14） [↑](#footnote-ref-208)
209. 《大智度論疏》卷21：^「**『八萬四千法聚皆是波若波羅蜜一事』**已下，明此中所說皆是波若中所說，一事而分別說成多許法聚作，所以云『一切諸法從波若生』也。當釋。」^^（卍新續藏46，896b13-15） [↑](#footnote-ref-209)
210. 十二部經、八萬法聚，皆是般若。（印順法師，《大智度論筆記》〔E013〕p.309） [↑](#footnote-ref-210)
211. 《大智度論疏》卷21：^「**『有人聲從口中空出』**已下，已如上釋，當說諸小菩薩等以聖法涅槃等為實，如人以聲為實；以生死凡夫等法為虗，如人以嚮為虗。若言世間法有名無實，世出間法有實等者，皆是為諸小菩薩說故然也。當釋。」^^（卍新續藏46，896b16-20） [↑](#footnote-ref-211)
212. 出＝二【宋】【元】【明】【宮】【聖】。（大正25，514d，n.15） [↑](#footnote-ref-212)
213. 《大智度論疏》卷21：^「**『答曰』**已下，言『**自然有**』者，此是作因已以果，不須更作而自得之，故云『自然』；如不作於嚮，而但有聲嚮自出也。當一一釋。」^^（卍新續藏46，896b22-24） [↑](#footnote-ref-213)
214. 所＋（以）【石】。（大正25，514d，n.16） [↑](#footnote-ref-214)
215. 是＋（人）【宋】【元】【明】【宮】【聖】【石】。（大正25，514d，n.17） [↑](#footnote-ref-215)
216. 故作＝作故【聖】【石】。（大正25，514d，n.18） [↑](#footnote-ref-216)
217. 虛＝空【石】。（大正25，514d，n.19） [↑](#footnote-ref-217)
218. ┌小菩薩以凡法為虛，聖法為實

     虛實 ┴般若畢竟空中，凡聖皆虛　　　　（印順法師，《大智度論筆記》［B023］p.156） [↑](#footnote-ref-218)
219. 《大智度論疏》卷21：

     ^「**虗空是無作法**」，只釋上「虗空無取」文也。^^（卍新續藏46，896b24） [↑](#footnote-ref-219)
220. 《大智度論疏》卷21：^「**『復次，如虗空無所得相』**已下，釋上無所得經文也。如因虗空造無量事，而空無造相，亦無可取相；以因虗空造故，虗空則為非無。無虗空相可得故，則為非有──非有非無，則為虗空。波若亦爾也。當釋。」^^（卍新續藏46，896c1-4） [↑](#footnote-ref-220)
221. （若）＋無【聖】【石】。（大正25，514d，n.20） [↑](#footnote-ref-221)
222. 《正觀》（6），p.173：破虛空，參見《大智度論》卷51（大正25，426b14-427b2）、卷6（大正25，102b24-103a11）。 [↑](#footnote-ref-222)
223. 無＝不【宋】【元】【明】【宮】。（大正25，514d，n.21） [↑](#footnote-ref-223)