`2810`慧日佛學班第14期／福嚴推廣教育班第25期

**《大智度論》卷98**

**〈釋薩陀波崙品第八十八之餘〉**[[1]](#footnote-1)

**（大正25，737c19-744c8）**

釋厚觀（2013.04.27）

^【**經**】

**貳、明薩陀波崙菩薩求般若相**^^（承上卷96）

^**（壹）廣明求法之相**^^（承上卷96）

^**一、明求法感應**^^（承上卷96）

^**（一）精誠致感空中聲應**^^（承上卷96）

^**（二）悲啼致感空中佛現**^^（承上卷97）

^**（三）得無量三昧，感十方佛現**[[2]](#footnote-2)

**1、稱歎安慰**

是時，十方諸佛安慰薩陀波崙菩薩言：『善哉！善哉！善男子！我等本行菩薩道時，求般若波羅蜜，得是諸三昧，亦如汝今所得。我等得是諸三昧，善入般若波羅蜜，成就方便力，住阿鞞跋致地。

**2、破其著心**

**（1）得是般若，不念有是諸法**

我等觀是諸三昧性，不見有法出三昧、入三昧者，亦不見行佛道者，亦不（738a）見得阿耨多羅三藐三菩提者。善男子！是名般若波羅蜜，所謂不念有是諸法。[[3]](#footnote-3)

**`2811`（2）眾德無量，不能取相說盡**

善男子！我等於無所念法中住，得是金色身、丈[[4]](#footnote-4)六[[5]](#footnote-5)光明、三十二相、八十隨形好、不可思議智慧、無上戒、無上三昧、無上智慧，一切[[6]](#footnote-6)功德皆悉具足。一切功德具足故，佛尚不能取相說盡，何況聲聞、辟支佛及諸餘人！[[7]](#footnote-7)

**3、重勸尊法敬人**

**（1）明善知識之重要**

以是故，善男子！於是佛法中，倍應恭敬愛念，生清淨心；於善知識中，應生如佛想。

何以故？為善知識守護故，菩薩疾得阿耨多羅三藐三菩提。』[[8]](#footnote-8)

**（2）諸佛示知曇無竭菩薩是善知識**

是時，薩陀波崙菩薩白十方諸佛言：『何等是我善知識所應親近供養者？』

十方諸佛告薩陀波崙菩薩言：『汝善男子！曇無竭菩薩世世教化成就汝阿耨多羅三藐三菩提；曇無竭菩薩守護汝，教汝般若波羅蜜、方便力，是汝善知識。[[9]](#footnote-9)汝供養曇無竭菩薩，若一劫、若二劫[[10]](#footnote-10)、若三劫[[11]](#footnote-11)，乃至過百千[[12]](#footnote-12)劫，頂戴恭敬；以一切樂具，三千世界中所有妙色、聲、香、味、觸，盡以供養，未能報須臾[[13]](#footnote-13)之恩。

何以故？曇無竭菩薩摩訶薩因緣故，令[[14]](#footnote-14)汝得如是等諸三昧，得般若波羅蜜、方便力。』

**4、諸佛教化，令歡喜已，忽然不現**

諸佛如是教化安慰薩陀波崙菩薩，令歡喜已，忽然不現。

**`2812`二、求般若、尋善友**[[15]](#footnote-15)

**（一）因不見佛而生疑**

是時，薩陀波崙菩薩從三昧起已[[16]](#footnote-16)，不復見佛，作是念：『是諸佛從何所來？去至何所？』不見諸佛故，復惆悵[[17]](#footnote-17)不樂：『誰斷我疑？』

復作是念：『曇無竭菩薩久遠已來，常行般若波羅蜜，得方便力及諸[[18]](#footnote-18)陀羅尼，於菩薩法中得自在，多供養過去諸佛，世世為我師、常利益我，我當問曇無竭菩薩，諸佛從何所來？去至何所[[19]](#footnote-19)？』

**（二）賣身供養**

**1、欲賣身得財，以供養曇無竭菩薩及般若**

爾（738b）時，薩陀波崙菩薩於曇無竭菩薩生恭敬、愛樂、尊重心，作是念：『我當以何供養曇無竭菩薩？今我貧窮，無[[20]](#footnote-20)華香、瓔珞、燒香、澤[[21]](#footnote-21)香、衣服、幡蓋、金、銀、真珠、琉璃、頗梨[[22]](#footnote-22)、珊瑚、虎[[23]](#footnote-23)珀[[24]](#footnote-24)──無有如是等物可以供養般若波羅蜜及說法師曇無竭菩薩。我法不應空往曇無竭菩薩所，我若空往，喜悅心不生。我當賣身得財，為般若波羅蜜故，供養法師曇無竭菩薩。何以故？我世世喪身無數，無始生死中或死、或賣，或為欲因緣故，世世在地獄中受無量苦惱，未曾為清淨法故、為供養說法師故喪身。』[[25]](#footnote-25)

**`2813`2、魔蔽眾人，令不聞聲，以障其事**

**（1）魔作念欲壞**

是時，薩陀波崙菩薩中道入一大城，至市肆[[26]](#footnote-26)上，高聲唱言：『誰欲須人？誰欲須人？誰欲買人？』

爾時，惡魔作是念：『是薩陀波崙愛法故，自欲[[27]](#footnote-27)賣身，為般若波羅蜜故，供養曇無竭菩薩，當得正問般若波羅蜜及方便力[[28]](#footnote-28)：「云何菩薩摩訶薩行般若波羅蜜，疾得阿耨多羅三藐三菩提？」當得多聞具足，如大海水，是時不可沮[[29]](#footnote-29)壞[[30]](#footnote-30)，得具足一切功德，饒益諸菩薩摩訶薩；為阿耨多羅三藐三菩提故，過我境界，亦教餘人出我境界，得阿耨多羅三藐三菩提。我今當壞其事！』[[31]](#footnote-31)

**（2）城民受魔障，除一長者女**

爾時，惡魔隱[[32]](#footnote-32)蔽諸婆羅門、居士，令不聞其自賣聲；除一長者女，魔不能蔽[[33]](#footnote-33)。

**（3）常啼賣身不成而憂泣**

爾[[34]](#footnote-34)時，薩陀波崙賣身不售[[35]](#footnote-35)，憂愁啼哭，在一面立，涕泣[[36]](#footnote-36)而言：『我為大罪，賣身不售。我自賣身，為般若波羅蜜故，供養曇無竭菩薩。』[[37]](#footnote-37)

**`2814`3、帝釋化身以往試，常啼得其所願而心喜**

**（1）帝釋化婆羅門身試問**

爾時，釋提桓因作是念：『是薩陀波崙菩薩愛法自賣其身，為般若波羅蜜故，欲供養曇無竭菩薩。我當試之，知是善男子實以深心愛法故，捨是身（738c）不？』

是時，釋提桓因化作婆羅門身，在薩陀波崙菩薩邊行，問言：『汝善男子！何以憂愁啼哭，顏色焦[[38]](#footnote-38)悴[[39]](#footnote-39)，在一面立？』

答言：『婆羅門！我愛敬法，欲[[40]](#footnote-40)自賣身為般若波羅蜜故，欲供養曇無竭菩薩。今我賣身，無有買者，自念薄福，無財寶物，欲自賣身，供養般若波羅蜜及曇無竭菩薩，而無買者。』

**（2）帝釋假稱須血髓，常啼心喜而相與**

爾時，婆羅門語薩陀波崙菩薩言：『善男子！我不須人。我今[[41]](#footnote-41)欲祠[[42]](#footnote-42)天，當須人心、人血、人髓，汝能賣與我不？』

爾時，薩陀波崙菩薩作是念：『我得**大利**，得**第一利**！我今便為具足般若波羅蜜方便力，得是買心、血、髓者！』是時，心大歡喜，悅樂無憂；以柔和心，語婆羅門言：『汝所須者，我盡與汝！』

婆羅門言：『善男子！汝須何價？』

答言：『隨汝意與我！』

即時，薩陀波崙右手執利刀，刺左臂出血，割右髀[[43]](#footnote-43)肉，復[[44]](#footnote-44)欲破骨出髓。

**（三）值善友，得財供養**

**1、長者女遙見其事，往其處以問因緣**

**（1）為求法供養師故割肉出髓**

時有一長者女，在閣上遙見薩陀波崙菩薩自割身體、不惜壽命，作是念：『是善男子何因緣故，困苦其身？我當往問。』

長者女即下閣，到薩陀波崙所，問言：『善男子！何因緣困苦其身？用是心、血、髓，作何等？』

薩陀波崙答言：『賣與婆羅門，為般若波羅蜜故，供養曇無竭菩薩。』

**（2）欲上求下化，故不惜自身**

長者女言：『善男子！作是賣身，欲自出心、血、髓，欲供養曇無竭菩薩，得何等功德利益[[45]](#footnote-45)？』

薩陀波崙答言：『善女人！是人善學般若波羅蜜及方便力，是人當為我說菩薩所應`2815`作、菩薩所應[[46]](#footnote-46)行道。我學是法、學是道，得阿耨多羅三藐三菩提時，為眾生作依止；當得金色身、三十二相、八十隨形好、大[[47]](#footnote-47)光、無量明，大慈、大悲、大喜、大捨，四無所畏，佛十（739a）力、四無礙智、十八不共法，六神通，不可思議清淨戒、禪定、智慧，得阿耨多羅三藐三菩提，於諸法中得無礙一切知[[48]](#footnote-48)見；以[[49]](#footnote-49)無上法寶分布與一切眾生。如是等諸功德利，我當從彼得之。』

**2、長者女歎所說，願供所須並隨行**

**（1）長者女聞妙法心極喜**

是時，長者女聞是上妙佛法，即[[50]](#footnote-50)大歡喜，心驚毛竪，語[[51]](#footnote-51)薩陀波崙菩薩言：『善男子！甚希有！汝所說者，微妙難值！為是一一[[52]](#footnote-52)功德[[53]](#footnote-53)法故，應捨如恒河沙等身。何以故？汝所說者，甚大微妙！[[54]](#footnote-54)

**（2）願供所須並隨行**

汝善男子！汝今所須，盡當相與──金、銀、真珠、琉璃[[55]](#footnote-55)、頗梨、虎珀、珊瑚等諸珍寶物，及華香、瓔珞、塗香、燒香、幡蓋、衣服、伎樂等供養之具，供養般若波羅蜜及曇無竭菩薩。

汝善男子！莫自困苦其身！我亦欲往曇無竭菩薩所，共汝植諸善根，為得如是微妙法，如汝所說故。』

**3、帝釋讚許常啼，令其身平復如故**

爾時，釋提桓因即復本身，讚薩陀波崙菩薩言：『善哉！善哉！善男子！汝堅受是事，其心不動。諸過去佛行菩薩道時，亦如是求般若波羅蜜及方便力，得阿耨多羅三藐三菩提。善男子！我實不用人心、血、髓，但來相試；汝願何等，我當相與。』

薩陀波崙言：『與我阿耨多羅三藐三菩提！』

釋提桓因言：『此非我力所辦，是諸佛境界。必相[[56]](#footnote-56)供養，更索餘願。』[[57]](#footnote-57)

`2816`薩陀波崙言：『汝若於此無力，汝必見供養，令我是身平復如故。』[[58]](#footnote-58)

是時，薩陀波崙身即平復，無有瘡瘢[[59]](#footnote-59)，如本不異。

釋提桓因與其願已，忽然不現。

**4、長者女領其歸舍，以所見白父母，更明心之所向**

**（1）長者女領其歸舍，從父母求所須物**

爾時，長者女語薩陀波崙菩薩言：『善男子！來到我舍，有所須者，從我父母索之，盡當相與。我亦當辭[[60]](#footnote-60)我父母，與諸侍女[[61]](#footnote-61)，共往[[62]](#footnote-62)供養曇無竭菩薩，為求法故。』

即時，薩陀波崙菩（739b）薩與長者女俱到其舍，在門外住。

長者女入白父母：『與我眾妙花香及諸瓔珞、塗香、燒香、幡蓋、衣服、金、銀、琉璃、頗梨、真珠、珊瑚、虎珀及諸伎樂供養之具；亦聽[[63]](#footnote-63)我身及五百侍女先所給使，共薩陀波崙菩薩到曇無竭菩薩所，為供養般若波羅蜜故。曇無竭菩薩當為我等說法，我當如說行，當得諸佛法。』

**（2）長者女如所見聞向父母說**

女父母語女言：『薩陀波崙菩薩是何等人？』

女言：『是人今在門外。是善男子以深心求阿耨多羅三藐三菩提，欲度一切眾生無量生死苦。是善男子為法故，自賣其身，供養般若波羅蜜──般若波羅蜜名菩薩所學道。為供養般若波羅蜜及供養曇無竭菩薩故，在市肆上高聲唱言：「誰須人？誰須人？誰欲買人？」賣身不售，在一面立，憂愁啼哭。

是時，釋提桓因化作婆羅門來、欲試之，問言：「善男子！何以[[64]](#footnote-64)憂愁啼哭，一面立？」

答言：「婆羅門！我欲賣身，為供養般若波羅蜜及曇無竭菩薩摩訶薩故，而我薄福，賣身不售。」

婆羅門語是善男子[[65]](#footnote-65)：「我不須人。我欲祠天，當用人心、人血、人髓，汝能賣不？」

`2817`是時，是善男子不復憂愁，其心和悅，語是婆羅門言[[66]](#footnote-66)：「汝之所須，我盡[[67]](#footnote-67)相與。」

婆羅門言：「汝須何價[[68]](#footnote-68)？」

答言：「隨汝意與我。」

即時，是善男子右手執利刀，刺左臂出血，割右髀[[69]](#footnote-69)肉，復欲破骨出髓。

我在閣上，遙見是事；我爾時作是念：「是人何故困苦其身？我當往問。」

我即下閣往問：「善男子！汝何因緣故自困苦其身？」

是善男子答我言：「姊！我為法故，欲[[70]](#footnote-70)供養般若波羅蜜及曇無竭菩薩說法者。我貧窮無所有，無金、銀、（739c）琉璃、車[[71]](#footnote-71)磲[[72]](#footnote-72)、馬[[73]](#footnote-73)碯、珊瑚、虎珀、玻[[74]](#footnote-74)梨[[75]](#footnote-75)、真珠、花香、伎樂。姊！我為供養法故[[76]](#footnote-76)，自賣其身。今得買者，須人心、人血、人髓。我用是價，供養般若波羅蜜及曇無竭菩薩說法者。」

我問是善[[77]](#footnote-77)男子：「汝今自出身心、血、髓，欲供養曇無竭菩薩，得何功德？」

是善男子言：「曇無竭菩薩當為我說般若波羅蜜及方便力，此是菩薩**所****應學**、菩薩**所應作**、菩薩**所應住**、菩薩[[78]](#footnote-78)**所行****道**。我當學是道，得阿耨多羅三藐三菩提，為一切眾生作依止。

我當得金色身、三十二相、八十隨[[79]](#footnote-79)形好、大[[80]](#footnote-80)光、無量明，大慈、大悲、大喜、大捨，四無所畏、四無礙智，佛十力、十八不共法，六神通，不可思議清淨戒、禪定、智慧；得阿耨多羅三藐三菩提，於諸法中得無礙一切知見；以無上法寶分布[[81]](#footnote-81)與一切眾生。如是等微妙大法，我當從彼得之。」

我聞是微妙不可思議諸佛功德，聞其大願，我心歡喜，作是念：「是清淨、微妙、甚[[82]](#footnote-82)大、希有！乃至[[83]](#footnote-83)如是為[[84]](#footnote-84)一一法故，應捨如恒河沙等身。今[[85]](#footnote-85)善男子為法能受`2818`苦行難事，所謂不惜身命；我多有妙寶，云何不生願，勤求如是法，供養般若波羅蜜及曇無竭菩薩？」

我如是思惟已，語薩陀波崙菩薩：「汝善男子！莫困苦其身。我當白我父母，多與汝金、銀、琉璃、車磲、馬瑙、珊瑚、虎珀、頗[[86]](#footnote-86)梨、真珠、花香、瓔珞、塗香、末[[87]](#footnote-87)香、衣服、旛蓋及諸伎[[88]](#footnote-88)樂，供養般若波羅蜜及曇無竭菩薩說法者。我亦求父母，與諸侍女**，**共汝俱去供養曇無竭菩薩說法者，共汝植[[89]](#footnote-89)諸[[90]](#footnote-90)善根，為得如是等微妙清淨法，如汝所說。」

**（3）長者女明自心願**

父母今聽我（740a）并五百侍女先所給者，亦聽我持眾妙花香、瓔珞、塗香、末香、衣服、幡蓋、伎樂、金、銀、琉璃供養之具，與薩陀波崙菩薩共去，供養般若波羅蜜及[[91]](#footnote-91)曇無竭菩薩說法者，為得如是等清淨微妙諸佛法故。』

**5、父母隨喜為法精進，隨其所欲滿其願**

爾時，父母報女言：『汝所讚者，希有難及！說是善男子為法精進，大樂法相，及是諸佛法不可思議，一切世間最為第一，一切眾生歡喜[[92]](#footnote-92)因緣。是善男子為是法故大莊嚴，我等聽汝往見曇無竭菩薩，親近供養。汝發大心，為得[[93]](#footnote-93)諸佛法故如是精進，我等云何當不隨喜？』[[94]](#footnote-94)

是女為供養曇無竭菩薩故，得蒙聽許[[95]](#footnote-95)，報父母言：『我等亦隨是心歡喜，我終不斷人善法因緣。』[[96]](#footnote-96)

**（四）東往眾香城，為法尋善師**

**1、備諸供具，往眾香城**

是時，長者女莊嚴七寶車五百乘、身及侍女、種種寶物供養之具，持種種水陸生華，及金、銀、寶華、眾色寶衣、好香、擣[[97]](#footnote-97)香、澤香、瓔珞，及眾味飲食，共薩陀波`2819`崙菩薩、五百侍女各載一車，恭敬圍繞，漸漸東去[[98]](#footnote-98)。

**2、見眾香城，清淨端嚴**

見眾香城七寶莊嚴，七重圍繞；七寶之塹[[99]](#footnote-99)、七寶行樹，皆亦七重。其城縱廣十二由旬，豐樂安靜，甚可喜樂，人民熾盛。百[[100]](#footnote-100)千市里[[101]](#footnote-101)，街巷相當，端嚴[[102]](#footnote-102)如畫[[103]](#footnote-103)，橋津[[104]](#footnote-104)如地，寬博[[105]](#footnote-105)清淨。

**（五）到所至處，獻妙供養；見諸神異，發無上心**

**1、見師說法眾圍繞，常啼眾等心歡喜**

遙見眾香城，既入城中，見曇無竭菩薩坐高臺法座上，無量百千萬億眾[[106]](#footnote-106)恭敬圍繞說法。[[107]](#footnote-107)

薩陀波崙菩薩見曇無竭菩薩時，心即歡喜，譬如比丘入第三禪，攝心安隱；見已，作是念：『我等儀[[108]](#footnote-108)不應載車趣曇無竭菩薩。』[[109]](#footnote-109)作是念已，下車步進。長者女并五百侍女皆亦下車。薩陀波崙菩薩與長者女及五百侍女，眾寶莊嚴，圍繞恭敬，俱到曇無竭菩薩所。

**2、見眾寶莊嚴供養般若**

**（1）見曇無竭菩薩以眾寶莊嚴供養般若**

爾時，曇（740b）無竭菩薩摩訶薩有七寶臺，赤牛頭栴檀以為莊嚴，真珠羅網[[110]](#footnote-110)以覆臺上，四角皆懸摩尼[[111]](#footnote-111)寶珠以[[112]](#footnote-112)為燈明，及四寶香鑪[[113]](#footnote-113)常燒名[[114]](#footnote-114)香，為供養般`2820`若波羅蜜故。其臺中有七寶大床[[115]](#footnote-115)、四寶小床，重敷其上；以黃金牒[[116]](#footnote-116)書《般若波羅蜜》，置小床上，種種幡蓋莊嚴垂覆其上。[[117]](#footnote-117)

薩陀波崙菩薩及諸女人見是妙臺眾寶嚴飾，及見釋提桓因與無量百千萬[[118]](#footnote-118)諸天以天曼陀羅花、碎末栴檀、磨眾寶屑以散臺上，鼓天伎[[119]](#footnote-119)樂於虛空中娛樂此臺。

**（2）帝釋言般若經尊勝，曇無竭菩薩以七寶印印之**

爾時，薩陀波崙菩薩問釋提桓因：『憍尸迦！何因緣故，與無量百千萬諸天以天曼陀羅花、碎末栴檀、磨眾寶屑以散臺上，鼓天伎[[120]](#footnote-120)樂於虛空中娛樂此臺？』[[121]](#footnote-121)

釋提桓因答言：『汝善男子不知耶？此是《摩訶般若波羅蜜》，是諸菩薩摩訶薩母，能生諸佛、攝持菩薩。菩薩學是般若波羅蜜，成就一切功德[[122]](#footnote-122)，得諸佛法、一切種智。』[[123]](#footnote-123)

是時，薩陀波崙菩薩[[124]](#footnote-124)即歡喜悅樂，問釋提桓因：『憍尸迦！般若波羅蜜，諸菩薩摩訶薩母，能生諸佛、攝持菩薩。菩薩學是般若波羅蜜，成就一切功德，得諸佛法、一切種智，今在何處？』

釋提桓因言：『善男子！是臺中有七寶大床，四寶小床重敷其上；以黃金牒書《般若波羅蜜》，置小床上。曇無竭菩薩以**七寶印印之**，我等不能得開以示汝。』[[125]](#footnote-125)

**`2821`3、先供養般若，次為法供養說法師，見諸妙相發菩提心**

是時，薩陀波崙與長者女及五百侍女取供養具──華香、瓔珞、幡蓋分作二分：一分供養《般若波羅蜜》，一分供養法座上曇無竭菩薩。

爾時，薩陀波崙菩薩與五百女人持華香、瓔珞、幡蓋、伎[[126]](#footnote-126)樂及諸珍寶，供養般若（740c）波羅蜜已，然後到曇無竭菩薩所。

到已，見曇無竭菩薩在法座上坐，以諸華香、瓔珞、擣香、澤香、金、銀、寶華、幡蓋、寶衣[[127]](#footnote-127)散其曇無竭菩薩[[128]](#footnote-128)上，為法故供養。

是時，諸[[129]](#footnote-129)華香、寶衣於曇無竭菩薩上虛空中化成華臺；碎末栴檀、寶屑、金、銀、寶華化成寶帳；寶帳之上，所散種種寶衣化為寶蓋，寶蓋四邊垂諸寶幡。

薩陀波崙及諸女人見曇無竭菩薩所作變化，皆[[130]](#footnote-130)大歡喜，作是念：『未曾有也！曇無竭大師神德乃爾！行菩薩道時，神通力尚能如是，何況得阿耨多羅三藐三菩提時！』

是時，長者女及五百女人清淨信心敬重曇無竭菩薩，皆發阿耨多羅三藐三菩提心，作是願言：『如曇無竭菩薩得菩薩諸深法，如曇無竭菩薩供養般若波羅蜜，如曇無竭菩薩於大眾中演說顯示般若波羅蜜義，如曇無竭菩薩得般若波羅蜜、方便力、成就神通、於菩薩事中得自在，我等亦當如是。』

**（六）禮敬善知識，面陳求法之意，請解心中疑惑**

**1、禮敬善知識**

是時，薩陀波崙菩薩及五百女人，華香、寶物供養般若波羅蜜及曇無竭菩薩已，頭面禮曇無竭菩薩，合掌[[131]](#footnote-131)恭敬，一面立。

**2、面陳求法之意**

一面立已，白曇無竭菩薩言：『我本求般若波羅蜜時，於空閑林中，聞空中聲言：「善男子！汝從是東行，當得聞般若波羅蜜[[132]](#footnote-132)。」

我受是語東行，東行不久，作是念：「我何不問空中聲：『我當何處去？去是遠近？當從誰聞？』」

我是時大憂愁啼哭，於是處住七日七夜，憂愁故，乃至不念飲食，但念：「我何時當得聞般若波羅蜜？」我如是憂愁，一心念般若波羅蜜多[[133]](#footnote-133)，見佛身在虛空中，語我言：「善男子！汝大欲、大精進心莫放捨！以是大（741a）欲、大精進心，從是東`2822`行，去是五百由旬，有城名眾香，是中有菩薩摩訶薩名曇無竭，從是人所，當得聞般若波羅蜜。是菩薩世世是汝善知識，常守護汝。」我從佛受教誨已，便東行，更無餘心[[134]](#footnote-134)，但念：「我何時當見曇無竭菩薩，為我說般若波羅蜜？」

我爾時中道住，於一切法中得無礙知見、得觀諸法性等諸三昧現在前；住是三昧已，見十方無量阿僧祇諸佛說是般若波羅蜜。[[135]](#footnote-135)

諸佛讚我言：「善哉！善哉！善男子！我本求般若波羅蜜時，得諸三昧，亦如汝今日。得是諸三昧已，遍得諸佛法。」

諸佛為我廣說法要[[136]](#footnote-136)，[[137]](#footnote-137)安慰我已，忽然不現。

我從三昧起，作是念：「諸佛從何處來？去至何所？」我不見諸佛故大愁憂[[138]](#footnote-138)，復作是念：「曇無竭菩薩供養先佛、植[[139]](#footnote-139)諸[[140]](#footnote-140)善根、久行般若波羅蜜、善知方便力，於菩薩道中得自在，是我善知識，守護我。我當問曇無竭菩薩是事：『諸佛從何所來？去至何所？』」

**3、請解心中疑惑**

我今問大師：『是諸佛何處來、去至何[[141]](#footnote-141)處？大師！當[[142]](#footnote-142)為我說諸佛所從來、所至處，令我得知；知已，亦常不離見諸佛。』^^

【**論**】釋曰：

**（三）得無量三昧，感十方佛現**

**1、稱歎安慰**

薩陀波崙渴仰欲聞般若故，見十方諸佛為大眾說法，其心歡喜、其意得滿。

諸佛以其信力堅固、精進難動故，安慰其心，讚言：「善哉！我本初行菩薩道求般若時，亦如汝今[[143]](#footnote-143)。汝莫憂愁自謂福薄！」

**2、破其著心**

爾時，薩陀波崙大得諸三昧力，其心深著；是故諸佛為說求諸三昧性，不見實體，亦不見入三昧、出三昧者，眾生空、法空故。

`2823`諸佛為略說般若波羅蜜相：「不念有是法，所謂一切法無（741b）相故不可念著。

我等住是無所念法中，能具足六波羅蜜；具足六波羅蜜故，得佛[[144]](#footnote-144)金色身。」如《經》中說。

諸佛教化利喜，安慰其心。

**3、重勸尊法敬人**

**（1）釋疑：為何復問「誰為我之善知識」**

問曰：上化佛已為說「曇無竭是汝世世善知識」，[[145]](#footnote-145)今何以復問「何等是我善知識」？

答曰：以佛勅於善知識中倍應恭敬愛念故。

又以欲於十方佛所聞曇無竭功德，欲自令信心堅固不疑故問。

**（2）諸佛重明曇無竭是善知識，應生如佛想**

十方佛答，如《經》中說。

薩陀波崙是曇無竭所度因緣人故，諸佛佐助示導。

或有諸菩薩佐助佛所應度者，令至佛所。

**二、明求般若、尋善友**

**（一）因不見佛生疑**

**1、釋疑：前聞空中聲未問至何處聞法而啼哭，今十方佛忽然不現為何不大憂愁**

問曰：上聞虛空聲不問故，七日啼哭；[[146]](#footnote-146)今不見十方佛，何以不大憂愁、更求見佛，但欲於曇無竭所問諸佛去來事？

答曰：薩陀波崙先時但有肉眼，未得三昧，以深心信著善法故，大啼哭；今得諸三昧力，又見十方佛，諸煩惱微薄，著心已離故，但一心念：「我當何時見曇無竭？」

**2、釋疑：云何不復入三昧問佛從何來、至何處，卻欲往見曇無竭請問**

問曰：若薩陀波崙得是三昧力，何以[[147]](#footnote-147)不還入三昧，問十方諸佛從何所來、去至何所，而欲見問曇無竭？

答曰：十方佛上[[148]](#footnote-148)以種種因緣讚「曇無竭世世是汝師」，[[149]](#footnote-149)是故欲問。

**（二）賣身供養**

**1、欲賣身得財，以供養曇無竭菩薩及般若**

**（1）釋「恭敬、愛樂、尊重心」**

是時，薩陀波崙念曇無竭菩薩──是我先世因緣，是故生**恭敬**、**尊重**心。

`2824`以有大功德故尊重，是先世因緣故**恭敬愛****樂**。

**（2）釋疑：先說常啼菩薩不著世間事，今何用求世間財供養**

問曰：先說「薩陀波崙不大著世間事，深愛般若波羅蜜故，愁憂啼哭」[[150]](#footnote-150)；今何以自鄙[[151]](#footnote-151)貧窮，無[[152]](#footnote-152)以供養？但以好[[153]](#footnote-153)心隨師意[[154]](#footnote-154)，則是法供養，何用華香為？

答曰：

**A、法供養雖上，隨世間法故求供養具**

法供養雖上，而世間眾生見遠來求法而空無所有，則不發喜心；以世法故，求供養具。

**B、施為助道法之首，欲令眾人發增上心**

復次，五波羅（741c）蜜為助般若波羅蜜法，助法中檀波羅蜜為首。薩陀波崙思惟：「我得尊重福田曇無竭菩薩，當以助道法根本供養。」

亦欲為起發眾人：「薩陀波崙是智人、善人，貧窮而能供養，何況我等！」

**C、善法其味各異，欲行布施味故求供養具**

復次，諸善法行時、思惟時，其味各異；薩陀波崙欲行布施味，是故求供養具。

**（3）釋疑：常啼是大菩薩，何以貧窮無財**

問曰：薩陀波崙是大菩薩，能見十方佛，又得諸深三昧，何以貧窮？

答曰：

**A、捨家求佛道，不攜財物故**

有人言：此人捨家求佛道，雖生富家，道里懸遠，一身獨去，不齎[[155]](#footnote-155)財物。

**B、雖是大人，小罪因緣故生貧窮家**

有人言：雖是大人，宿世小罪因緣故，生貧窮家。

有[[156]](#footnote-156)雖是小人，先世少行布施因緣故，生[[157]](#footnote-157)大富家。

如蘇陀夷[[158]](#footnote-158)、尼陀[[159]](#footnote-159)等，是諸天所供養人，而生小家[[160]](#footnote-160)。

`2825`貧有二種：一者、財貧，二者、功德法貧。

功德法貧，最大可恥！

財貧，好人亦有；法貧，好人所無。

**（4）釋「無華香」**

「無[[161]](#footnote-161)有華香」者，無有上妙寶華，又以少故言「無」。

**（5）明「常啼菩薩為法賣身」**

**A、明「為何要賣身供養」**

**（A）師雖不須，令自心大喜故**

「我若空往[[162]](#footnote-162)，師雖不須，我心不得大喜」，是故欲賣身。

**※ 因論生論：若賣身與他，如何前往供養師**

問曰：若賣身與他，誰買[[163]](#footnote-163)此物往供養師？

答曰：

**a、捨身即是大供養**

捨身即是大供養，去住無在[[164]](#footnote-164)。

**b、他人代往供養**

有人言：是人賣身取財，因[[165]](#footnote-165)人供養，我為供養故，賣身為奴。

**c、爾時世好，主能聽許供養而還**

又[[166]](#footnote-166)人言：爾時世好，人皆知[[167]](#footnote-167)法，雖自賣身，主必能聽供養而還。

**（B）欲深心行布施波羅蜜故**

復次，是人發深心，欲行檀波羅蜜，為供養法及法師，而無外物，唯[[168]](#footnote-168)有己身，`2826`是故賣[[169]](#footnote-169)是內物。於外、內物中，內施[[170]](#footnote-170)為重，惜之深故。是故欲不破布施願故，賣身供養。

**B、為法故雖賣身而不悔**

此中自說不悔因緣：「我世世喪身無數，未曾為清淨法故，今為供養說法者故喪是身，大得法利。」

**2、魔蔽眾人，令不聞聲，以障其事**

**（1）魔作念欲壞**

**A、略明經意**

薩陀波崙定心，斷貪惜[[171]](#footnote-171)身意，於道中入一大城──（742a）欲得賣買如[[172]](#footnote-172)意故，入此大[[173]](#footnote-173)城。一心欲賣身，除羞愧、破憍慢故，唱言：「誰須人？」

**B、釋疑**

**（A）魔何以欲破菩薩**

問曰：魔何以欲破其意？

答曰：

**a、魔常為佛菩薩怨家故**

魔常為諸佛、菩薩怨家，故欲來破。

**b、未得諸法實相，魔及惡人能壞**

復次，諸小[[174]](#footnote-174)菩薩未得諸法實相，魔及惡人能壞[[175]](#footnote-175)；若得無生法忍、住諸菩薩神通力，無能破者。如小樹栽，小兒能破；大，不可破。

**c、欲障菩薩聞般若、成佛道故**

復次，此中自說魔破因緣，所謂「是薩陀波崙愛法故，自賣身供養般若波羅蜜及法盛菩薩[[176]](#footnote-176)，當得正**聞**[[177]](#footnote-177)般若波羅蜜」，如《經》中廣說。

**（B）魔何故先前不壞常啼菩薩，今方來擾**

問曰：若魔欲壞薩陀波崙，先來[[178]](#footnote-178)聞空中聲及見十方佛時，何以不壞？今方隱蔽諸婆羅門、居士，令不聞其聲？

答曰：薩陀波崙先心未定，惜身未盡；見十方佛已，得諸三昧，其心乃定。今`2827`定心相現，是故魔驚。

若菩薩心未定，未能動魔；若大菩薩其心已定，魔亦不來。

薩陀波崙今欲定心出魔境界[[179]](#footnote-179)，是故魔來。

譬如負債人，未欲遠去，債主不遮；欲出他界，則不聽去。

**（C）魔何以不殺菩薩而但破壞**

問曰：魔有大力，何以不殺此菩薩，而但破壞？

答曰：

**a、不嫉其壽命，但憎其作佛心故**

魔本不嫉其壽命，但憎其作佛心，是故欲壞。

**b、諸天神法，若人無重罪，不得妄殺故**

又復諸天神法，人無重罪，不得妄殺，但得壞亂恐怖。若神無此法，則人無活者，是故不殺。

**（2）城民受魔障，除一長者女**

**A、惡魔隱蔽婆羅門、居士，令不聞常啼賣身聲**

婆羅門性中生，受戒故，名「婆羅門」；除此，通名「居士[[180]](#footnote-180)」。

居士，真是居舍之士[[181]](#footnote-181)，非四姓[[182]](#footnote-182)中居士。

**B、釋長者女不為魔覆之因**

「除一長者女」者，

**（A）為佛道世世集功德故**

以其為佛道世世集功德故，魔不能蔽。

**（B）常啼菩薩不應死故**

復有人言：是薩陀波崙不應死故，令一女人聞。

**（C）曇無竭菩薩神通力故**

有人言：是曇無竭菩薩神通力故，令長者女得聞。

**（3）常啼賣身不成而憂泣**

如是三唱，無人買者，便大愁憂。

問曰：薩（742b）陀波崙既不惜身，雖無人買，亦不應愁！

答曰：既發大心，不滿其願，是故大愁。

**3、帝釋化身以往試，常啼得其所願而心喜**

**（1）帝釋化婆羅門身試問**

**A、略述經義**

`2828`釋提桓因作是念：「薩陀波崙欲賣其身，無有買者。」如《經》中廣說。[[183]](#footnote-183)

**B、釋疑：帝釋有他心通，何以復試菩薩心**

問曰：釋提桓因報得[[184]](#footnote-184)知他心，應知薩陀波崙心已決定，今何以來試？

答曰：

**（A）諸天不知常啼是否真心作佛故試之**

諸天但知世間人心，作佛、不作佛心，非其所知。除佛，無有能知其為佛道故與授[[185]](#footnote-185)記。

**（B）欲多引導，令聞見者皆發心求佛故試**

復次，釋提桓因欲多所引導[[186]](#footnote-186)故來試之，令[[187]](#footnote-187)聞見者，皆發心求佛。

**（C）正定菩薩理應試煉故**

又如金銀等諸寶，不以輕賤故燒鍛磨打；菩薩亦如是，若能割肉出血、破骨出髓，其心不動，是正定菩薩。是故天帝來試。

**（2）帝釋假稱須血髓，常啼心喜而相與**

**A、釋疑：帝釋何以妄語假稱「欲祠天，須人心、血、髓」**

問曰：帝釋是大天王，何以妄語作[[188]](#footnote-188)是言「我欲祠天，須人心、血、髓」？

答曰：若以慳貪、瞋恚煩惱欲求自利故妄語，是故為罪。

帝釋若作實身、實語，菩薩則不信；是故如其國法──天祠所須，為其信受故。

**B、常啼心喜得利而相與**

**（A）菩薩喜得大利**

**a、略述**

是時，薩陀波崙信其語而大歡喜：「我得大利！」

**b、釋「大利、第一利」**

「^大利^^」者，阿鞞跋致地；「^第一利^^」者，是佛道。

「^大利^^」者，五波羅蜜；「^第一利^^」者[[189]](#footnote-189)，般若波羅蜜[[190]](#footnote-190)。

「^大利^^」者，般若波羅蜜；「^第一利^^」者，般若波羅蜜方便力。

「^大利^^」者，菩薩初地；「^第一利^^」者，十地。

「^大利^^」者，從初地乃[[191]](#footnote-191)至十地；「^第一利^^」者，第十地。

`2829`「^大利^^」者，菩薩地；「^第一利^^」者，佛地。

如是等[[192]](#footnote-192)分別。

**（B）釋「便為具足」**

雖未具足，已住具足因緣，故言「^便為具足^^」。

**（C）釋「汝須何價」**

問曰：若釋提桓因化身來，何以言「汝須何等價」？

答曰：知其欲供養曇無竭菩薩，滿其願故。

又復釋提桓因苦困薩陀波崙，畏其所索者大，是故言「須何等價」。

**（D）釋「隨汝意與我」**

「^隨汝意與我^^」者，言：「於汝不大貪惜、不致（742c）悔恨者與我。」

**（E）釋「常啼自執刀破身」**

薩陀波崙無力勢故，不能得使[[193]](#footnote-193)旃[[194]](#footnote-194)陀羅，故自捉刀；婆羅門亦畏罪故不能破，是以自執刀破身。

**（三）值善友，得財供養**

**1、長者女遙見其事，往其處以問因緣**

**（1）為求法供養師故割肉出髓**

**A、釋「長者女直至見菩薩破身出髓方往問」**

問曰：若長者女聞聲，何以不來問：「汝何以自賣身耶」？

答曰：但空言賣身事輕，破身出心髓[[195]](#footnote-195)事重故，長者女發心。

**B、常啼答：為法欲供養師故賣身**

長者女住在閣上，見[[196]](#footnote-196)是人自割刺，作是念：「一切眾生皆求樂畏苦、貪愛其身；薩陀波崙而自割刺，是為希有！」

又以先世福德因緣所牽故，即往到其所而問。

薩陀波崙答：「欲供養曇無竭菩薩。」

**（2）明欲上求下化，故不惜自身**

**A、長者女問：得何等利益**

復問：「得何等利？」

**B、常啼答**

答言：

**（A）聞般若善學菩薩道，當得作佛，與一切眾生作依止**

「般若波羅蜜名菩薩所學，當從彼聞；我學是道，當得作佛，與一切眾生作依`2830`止。」

譬如厚葉樹多所蔭覆；又如熱時曠野險道清涼[[197]](#footnote-197)大池。

**（B）當得金色身乃至一切無礙知見等佛功德**

為說佛功德現事可以發心者，所謂──

金色身、三十二相，[[198]](#footnote-198)大[[199]](#footnote-199)光、[[200]](#footnote-200)無量光。

大[[201]](#footnote-201)光，為閻浮提惡世眾生，諸佛真實光明無有限量。

大慈[[202]](#footnote-202)乃至六神通[[203]](#footnote-203)義，如先[[204]](#footnote-204)說。

不可思議清淨戒、禪定、智慧，如佛戒等五眾中說。[[205]](#footnote-205)

「於諸[[206]](#footnote-206)法中得一切無礙知[[207]](#footnote-207)見」者，諸佛有無礙解脫，是解脫相應知見，一切法中無所礙。[[208]](#footnote-208)

知[[209]](#footnote-209)、見分別，如先說。[[210]](#footnote-210)

**（C）以無上法寶，分布與一切眾生**

**a、略說**

薩陀波崙言：「我得如是無量佛功德，以無上法寶，分布與一切眾生。」

**b、釋「無上法寶」**

「無上寶」者，

**（a）三寶中之法寶**

有人言：三寶中法寶。

**（b）一切八萬四千法眾**

有人言：一切八萬四千法眾是為法寶，得[[211]](#footnote-211)是故，除諸煩惱、滅諸戲論，得`2831`脫一切苦。

**（c）無上菩提**

有人言：無上法寶即是阿耨多羅三藐三菩提，更無過上者故。

**（d）涅槃**

有人言：涅槃是無上法寶。何以故？一切有為法皆有上。如《阿毘曇》言：「一切有為法及虛空、非數緣盡，名為有上法；數（743a）緣盡是無上法。」[[212]](#footnote-212)「數緣盡」即是「涅槃」之別名。

**（e）涅槃道**

有人言：涅槃道雖是[[213]](#footnote-213)有為，以其為涅槃故，於有為法中為無上。

**c、將法寶分布為三乘施與眾生**

如是等法寶，分布為三乘與眾生。

**（D）無量佛法當從師得，為供養般若故當得佛身**

「如是等無量佛法，當從師得，是故我捨是老、病、死所住處不淨臭穢之身，為供養般若波羅蜜故，當得佛身。」

金色等，如先說。[[214]](#footnote-214)

**2、長者女歎所說，願供所須並隨行**

**（1）長者女聞妙法心極喜**

長者女世世供養諸佛種善根，智慧明利，聞是法其心深入，大得法喜，乃至心驚毛竪；語薩陀波崙言：「甚為希有！汝所讚法大微妙！為是一一法故，應捨如恒河沙等身，何況一身！」

長者女不知何因緣故困苦其身，而怜[[215]](#footnote-215)愍之，心謂不可；今聞是無量無邊[[216]](#footnote-216)無比清淨佛法，以是因緣可得故大歡[[217]](#footnote-217)喜，是故說：「為是法故，應捨如恒河沙身。」

**（2）願供所須並隨行**

女言：「汝以貧故自苦困其身，於今可止；恣[[218]](#footnote-218)汝所須，當以相與，我亦隨汝而求是道。」

**※ 因論生論：云何常啼菩薩破身而尚能說法**

問曰：是菩薩既自割截身體，云何能與長者女多說佛法？

`2832`答曰：是菩薩心力大，雖有身苦不能覆心。

是菩薩始以刀割肉流血，方欲破骨出髓[[219]](#footnote-219)，而長者女來，未大悶故，能得說法。

**3、帝釋讚許常啼，令其身平復如故**

**（1）帝釋讚歎其心行，若有所求必供養**

釋提桓因知其心定，試之而已，故無所言，即復本身，讚言「善哉！汝心堅受是事」者，帝釋意：如汝今生死肉身，未得佛道，能如是不惜身，汝不久當於一切法中得無所著，住[[220]](#footnote-220)無生法忍中，疾得阿耨多羅三藐三菩提。

以過去佛為證，如是等種種因緣，安慰其心。

「我是天王，愛樂佛道，故來相試，欲知汝心堅軟云何？欲令汝信故言：『須人心髓祠天。』實不須也。汝願何（743b）等？當以相與。汝是好人，為是佛種，當相擁護。」

薩陀波崙直信心善軟，深著佛道故，不分別眾生，聞帝釋語，便言：「與我阿耨多羅三藐三菩提！」

帝[[221]](#footnote-221)釋言：「此非我力所能辦，是佛境界。」

復次，有人言：「帝釋大苦困薩陀波崙，今以此語謝之。帝釋意謂求金銀寶物，不知乃索阿耨多羅三藐三菩提；既不能與，愧負[[222]](#footnote-222)而已！」

復更語言：「必相供養，更索餘願。」

帝釋語意：我既大相苦困，不得直爾[[223]](#footnote-223)而去，要相供養。

**（2）常啼為求法故，願帝釋令己身平復如昔**

薩陀波崙雖不惜身，欲以此身供養曇無竭，聞般若波羅蜜；是故語言：「若汝無此力，令我身體平復如故。」

帝釋言：「如汝[[224]](#footnote-224)所言。」瘡[[225]](#footnote-225)即平滿，與本無異。

**※ 因論生論：先已割肉，云何令得平滿**

問曰：先已割肉，云何令得平滿？

答曰：佛說有五不可思議。[[226]](#footnote-226)龍事所作，尚不可思議，何況天！

`2833`又虛空中微塵充滿，帝釋福德生心，便能和合平滿；如諸天及地獄中身，非是三[[227]](#footnote-227)生[[228]](#footnote-228)身，罪福因緣故，和合便有。

是時，帝釋知其心堅，與願已，即時滅去。

**4、長者女領其歸舍，以所見白父母，更明心之所向**

**（1）長者女領其歸舍，從父母求所須物**

爾時，薩陀波崙宿世微罪已畢、福德明盛，是故長者女將[[229]](#footnote-229)歸，「有所須者，從我父母索之」，如《經》中[[230]](#footnote-230)廣說。

**※ 因論生論︰先言「汝所須物盡從我索之」，何以後言「從我父母索」**

問曰：是女先言「汝所須物，盡從我索之」，今何以言「從我父母索」？

答曰：今既將歸到舍，以薩陀波崙目見入舍從父母得之，愧不稱前言，是故先自說：「從我父母索[[231]](#footnote-231)之。」

又女雖力能得寶，以子女法故，從父母索之[[232]](#footnote-232)。

女既入舍，如先所許[[233]](#footnote-233)，從父母索與。

**（2）長者女如所見聞向父母說**

其國無有佛法，是故問女：「阿[[234]](#footnote-234)誰是薩陀波崙菩薩？」

女如所見、如所聞，盡向父母說薩陀波崙事。

**（3）長者女明自心願**

「今[[235]](#footnote-235)父母當（743c）聽我與薩陀波崙菩薩俱，及五百侍女，并供養具，供養曇無竭菩薩。」

**5、父母隨喜為法精進，隨其所欲滿其願**

**（1）父母聞常啼為法精進，歡喜聽許其女攜寶物往見曇無竭菩薩**

`2834`父母聞其言，即聽如汝[[236]](#footnote-236)意。

問曰：長者貴而有力，云何先不識薩陀波崙？聞其功德故，便能令女及其眷屬、寶物，與之俱去？

答曰：長者亦植德本，以少因緣故生無佛國；暫聞佛德，發其宿識，心即開悟，故能發遣[[237]](#footnote-237)。譬如蓮花，生長具足，見日開敷[[238]](#footnote-238)。

父母知女心淳熟，無不淨行，持操[[239]](#footnote-239)不妄[[240]](#footnote-240)，不樂世樂，但求法利；知其心至，不可制[[241]](#footnote-241)止，若違其意，恐其[[242]](#footnote-242)自害。思惟籌量已，既全其意，自得[[243]](#footnote-243)功德，歡喜令去。

世間因緣，深著難解，愛之至故，尚不能違，何況為佛道故其心清淨無所染著而不聽之！

**（2）長者女蒙父母聽許，亦生隨喜**

女以父母為法見聽，不惜寶物，亦以隨喜心，為之歡喜。

**（四）東往眾香城，為法尋善師**

爾時，眾心既定，莊嚴七寶之車，與大眾圍遶，稍稍東行。

**（五）到所至處，獻妙供養；見諸神異，發無上心**

**1、見師說法眾圍繞，常啼眾等心歡喜**

是時，五百女親屬及城中眾人，見是希有難及之事，皆亦隨去。

人眾既集，歡悅共行，渴仰眾香城，如渴者思飲。

漸漸進路，遙見眾香城，乃至與長者女及五百女[[244]](#footnote-244)人，恭敬圍遶，欲往曇無竭所。

**2、見眾寶莊嚴供養般若**

**（1）見曇無竭菩薩以眾寶莊嚴供養般若**

問曰：曇無竭是大菩薩，得聞持等諸陀羅尼；般若波羅蜜義，已自通[[245]](#footnote-245)利、憶持，何用七寶臺，書般若經卷，著中供養？

答曰：雖有種種因緣，略說有二義：

一者、眾生心行不同，或樂見經卷，或樂聞演說。

`2835`二者、曇無竭身為白衣，現有家屬。鈍根[[246]](#footnote-246)眾生或作是念：「此有居家，必有染著，何能以畢竟清淨無著般若波羅蜜利益眾生？自未無著，何能以無著[[247]](#footnote-247)法教化？」

是故書其經文，著七寶牒上，眾寶（744a）供養；諸天、龍、鬼神皆亦共來恭敬，供養花香、幡蓋，雨於七寶。

眾生見者，增益信根，則以此法示傳佛語，案[[248]](#footnote-248)文演教勸發。

**（2）帝釋言般若經尊勝，曇無竭菩薩以七寶印印之**

一切寶臺莊嚴之具及薩陀波崙問釋提桓因，如《經》中說。

「七寶[[249]](#footnote-249)印印」者，

是曇無竭真實印，常自手執以印於經。

有人言：「七寶印」者，有求佛道七大神，是執金剛杵[[250]](#footnote-250)，常給曇無竭菩薩使守護經文，不令魔及魔民改更錯亂，為貴敬般若故。

有人但聞演說而[[251]](#footnote-251)發心者，有人見其莊嚴文字而歡喜發心者；是故莊嚴寶臺，用金牒書，七寶印印。

**3、先供養般若，次為法供養說法師，見諸妙相發菩提心**

**（1）釋「何故先供養法後供養說法師」**

問曰：臺上書寫般若，曇無竭菩薩口所演說般若，雖二處俱有，而書寫處不能益人，何以先至臺所？

答曰：

**A、三寶有次第故，先供養法寶**

所書般若，入法寶中。佛寶次第有法寶故[[252]](#footnote-252)，應先供養；曇無竭一人故，僧寶所不攝，是故先供養法寶。

**B、供養法寶不生人相，著心少故先供養**

又曇無竭菩薩所說者雖是法，而眾生取人相故，多生著心；若見所書般若，不生人相，雖取餘相，著心少於著人生患，是故先供養經。

**C、諸佛尚供養法寶，何況曇無竭及常啼**

經法，諸佛尚供養，何況曇無竭及薩陀波崙！曇無竭因般若波羅蜜故得供養，所因之本，何得不先供養？是故分所供養具為二分。

**`2836`（2）釋「所散花化成花臺」**

問曰：曇無竭有六萬婇女、五欲、宮殿，云何能以所散花物化為花臺？

答曰：有人言：諸佛神力，因薩陀波崙所供養物作此[[253]](#footnote-253)變化。

有人言：曇無竭是大菩薩法性生身，為度眾生故受五欲。如曇無竭菩薩名字義中說。[[254]](#footnote-254)

**（3）釋「長者女等見異相而發心」**

問曰：菩薩法──先於眾生中起悲心，欲度眾生苦故，求阿耨多羅三藐三菩提。今但見曇無竭神力（744b）威德，云何發心？

答曰：

**A、舉經明「發心因緣，隨類有別」**

發心有種種：有聞說法而發心者，有於眾生起慈悲而發心者，有見神通力、大威德而發心者，然後漸漸而生悲心──如《智印經》中說。[[255]](#footnote-255)

依愛而斷愛，依慢而斷慢。[[256]](#footnote-256)

如人聞道法，愛著是法故，捨五欲出家。[[257]](#footnote-257)

`2837`又有[[258]](#footnote-258)聞某甲得阿羅漢道[[259]](#footnote-259)，而生高[[260]](#footnote-260)心：「此人無勝我事，彼尚能爾，我何不能？」而生大精進，得阿羅漢道。

**B、合法**

佛道中亦如是。

長者女等及五百女人常深貪勢力自在樂，聞往古有人神力變化，寶物具足，人中受天樂；後見曇無竭、臺觀、宮殿，在大法座上坐，天人供養；又見所供養物於虛空中化成大臺，心即大喜，發難遭想，知皆從福德因緣可辦是事，是故皆發作佛心。

所聞「發心」者，行皆次第行。

如《毘摩羅鞊經》中說：「^愛、慢等諸煩惱，皆是佛道根本。^^」[[261]](#footnote-261)

是故女人見是事已，生愛樂心，知以福德因緣可得是事，故皆發心。

因是愛、慢，後得清淨好心，故言「佛道根本」，譬如蓮花生污[[262]](#footnote-262)泥。

**（4）發願如曇無竭所為，我等亦當如是**

發心已作願：「如曇無竭所為，我等亦當得是！」

**（六）禮敬善知識，面陳求法之意，請解心中疑惑**

**1、禮敬善知識──先奉供物，後行身禮**

時[[263]](#footnote-263)，薩陀波崙等頭面禮曇無竭菩薩。

花、香等[[264]](#footnote-264)供養不貴故，先以供養；身貴重，故後禮拜。

**`2838`2、面陳求法之意，請解心中疑惑發問決疑**

禮拜已，說本求般若因緣。如《經》中說：「我本求般若時，聞空中聲，乃至我今問大師：『諸佛從何所來？去至何處？』」

**※ 因論生論：常啼菩薩雖得諸三昧，云何猶於佛取相生著**

問曰：薩陀波崙得諸大三昧，所謂破無明、觀諸法性等，[[265]](#footnote-265)云何不知空而取佛相、深生愛[[266]](#footnote-266)著？

答曰：若[[267]](#footnote-267)新發意菩薩雖能[[268]](#footnote-268)總相知諸法空、無相，於諸佛所深愛著故，不能解佛相畢竟空，雖知空而不（744c）能與空合。

何以故？諸佛有無量無邊實功德，是菩薩利根故，深入、深著。

若佛不為是菩薩說空者，是菩薩為愛佛故，能自滅親族，何況餘人！但以解空故無是事。

薩陀波崙深著諸佛故不能知，而問大師：「今為我說諸佛來去相，我見佛身無厭足故，常不離見諸佛[[269]](#footnote-269)。」

1. （大智度論釋薩陀波崙品第八十八之餘（卷第九十八））二十一字＝（大智度論卷第九十八釋薩陀波崙品第八十八下）二十字【宋】【元】【宮】，＝（大智度論卷第九十八釋薩陀波崙品第八十八之下）二十一字【明】，＝（大智度經輪卷第九十八釋第八十七品下）十七字【聖】。（大正25，737d，n.31） [↑](#footnote-ref-1)
2. 《大品經義疏》卷10：

   ^應中，初安慰義；本行菩薩道亦如今日懃，汝勿自謂薄福也。次「**不見入於三昧**」者，常啼既得諸三昧故，今破其著心，即是略說般若也。「**於佛法中信**※1**應**」下，重觀※2尊人重法也。從三昧故不復※3也。^^（卍新續藏24，342a11-14）

   ※1「信」一作「言」。（卍新續藏24，342，n.2）案：「信」應作「倍」，參見《大智度論》卷98〈88 薩陀波崙品〉：「^於是佛法中**倍**應恭敬愛念，生清淨心。^^」（大正25，738a7-8）

   ※2案：「觀」或作「勸」。

   ※3案：「不復」之後或有「憂愁」二字。參見《大智度論》卷98〈88 薩陀波崙品〉：

   ^問曰：上聞虛空聲不問故，七日啼哭；今不見十方佛，何以不大憂愁更求見佛？但欲於曇無竭所問諸佛去來事？答曰：薩陀波崙先時但有肉眼，未得三昧，以深心信著善法故，大啼哭；今得諸三昧力，又見十方佛，諸煩惱微薄，著心已離故，但一心念：「我當何時見曇無竭？^^」（大正25，741b11-17） [↑](#footnote-ref-2)
3. 《大般若波羅蜜多經》卷398〈77 常啼菩薩品〉：「^我等觀此諸三摩地所稟自性無入無出，亦不見法能入出者，亦不見此能修菩薩摩訶薩行，亦不見此能證無上正等菩提。我等爾時以**於諸法無所執故，即名般若波羅蜜多**。^^」（大正6，1062a12-16） [↑](#footnote-ref-3)
4. 丈＝大【明】【宮】。（大正25，738d，n.1） [↑](#footnote-ref-4)
5. 〔六〕－【元】【明】【聖】【石】，六＝文【宮】。（大正25，738d，n.2） [↑](#footnote-ref-5)
6. （知）＋一切【石】。（大正25，738d，n.3） [↑](#footnote-ref-6)
7. 《大般若波羅蜜多經》卷398〈77 常啼菩薩品〉：「^我等住此無所執故，便能獲得真金色身常光一尋，具三十二大丈夫相，八十隨好圓滿莊嚴。又能證得不可思議無上佛智、無上佛戒、無上佛定、無上佛慧，一切功德波羅蜜多無不圓滿。以能圓滿一切功德波羅蜜多，佛尚不能取量盡說，況諸聲聞及獨覺等！^^」（大正6，1062a16-22） [↑](#footnote-ref-7)
8. 《大般若波羅蜜多經》卷398〈77 常啼菩薩品〉：「^以是故，善男子！汝於此法倍應恭敬，愛樂勤求無得暫捨，若於此法倍生恭敬，愛樂勤求能不暫捨，便於無上正等菩提易可證得。又，善男子！汝於善友應常恭敬，愛樂勤求如諸佛想。何以故？善男子！若菩薩摩訶薩常為善友之所攝護，疾得無上正等菩提。^^」（大正6，1062a25-28） [↑](#footnote-ref-8)
9. 《大般若波羅蜜多經》卷398〈77 常啼菩薩品〉：

   ^十方諸佛告常啼言：「有法涌菩薩摩訶薩，是汝長夜真淨善友，能攝護汝令汝成熟所求無上正等菩提，亦令汝學甚深般若波羅蜜多方便善巧，彼能長夜攝益汝故是汝善友，汝應親近恭敬供養。^^」（大正6，1062b1-5） [↑](#footnote-ref-9)
10. 〔劫〕－【宋】【元】【明】【宮】【石】。（大正25，738d，n.4） [↑](#footnote-ref-10)
11. 〔劫〕－【宋】【元】【明】【宮】。（大正25，738d，n.5） [↑](#footnote-ref-11)
12. 〔千〕－【宋】【元】【明】【宮】【聖】【石】。（大正25，738d，n.6） [↑](#footnote-ref-12)
13. 須臾︰3.片刻，短時間。（《漢語大詞典》（十二），p.248） [↑](#footnote-ref-13)
14. 令＝今【聖】。（大正25，738d，n.7） [↑](#footnote-ref-14)
15. 《大品經義疏》卷10：

    ^「**見諸佛**」下大段第二，更勸尋善友求般若也。五※1者，一、因不見佛生疑；二、受身供養，人即與彼，為欲斷疑；三、因賣身值善友得財；心※2、因財正往覓善知識；五、列所至處中二種供養；六者、見善知識陳求法之誠，請次※3所疑。今是利※4。問：既佛疑來去，何故不入三昧請佛疑？答：十方佛既言往※5尚是其善友，故應問法尚，不得同也。^^（卍新續藏24，342a15-21）

    ※1「五」疑「六」。（卍新續藏24，342d，n.3）

    ※2「心」疑「四」。（卍新續藏24，342d，n.4）

    ※3案：「次」或作「決」。

    ※4案：「利」或作「初」。

    ※5案：「往」或作「法」。 [↑](#footnote-ref-15)
16. 〔已〕－【宋】【元】【明】【宮】。（大正25，738d，n.10） [↑](#footnote-ref-16)
17. 惆悵︰1.因失意或失望而傷感、懊惱。（《漢語大詞典》（七），p.601） [↑](#footnote-ref-17)
18. （得）＋諸【宋】【元】【明】【宮】。（大正25，738d，n.11） [↑](#footnote-ref-18)
19. 所＝處【宋】【元】【明】【宮】。（大正25，738d，n.12） [↑](#footnote-ref-19)
20. 〔無〕－【宋】【元】【明】【宮】。（大正25，738d，n.13） [↑](#footnote-ref-20)
21. 澤＝塗【明】。（大正25，738d，n.14） [↑](#footnote-ref-21)
22. 頗梨＝玻璃【元】【明】，頗＝玻【宋】【宮】。（大正25，738d，n.15） [↑](#footnote-ref-22)
23. 虎＝琥【宋】【元】【明】【宮】。（大正25，738d，n.16） [↑](#footnote-ref-23)
24. 珀＝魄【聖】【石】。（大正25，738d，n.17） [↑](#footnote-ref-24)
25. 《大般若波羅蜜多經》卷398〈77 常啼菩薩品〉：

    ^善現當知！是時常啼菩薩摩訶薩作此念已，便於法涌菩薩摩訶薩所，轉增愛敬清淨之心。復作是念：「我今欲詣法涌菩薩摩訶薩所，當以何物而為供養？然我貧匱，無有花香、澤香、散香、衣服、瓔珞、寶幢、幡蓋、伎樂、燈明、末尼、真珠、吠琉璃寶、頗胝迦寶、金銀、珊瑚、螺貝、璧玉及餘種種上妙供具，可以供養甚深般若波羅蜜多及說法師法涌菩薩。我定不應空爾而詣法涌菩薩摩訶薩所，我若空往自喜不生，何以表知至誠求法，我於今者應自賣身以求價直，持用供養甚深般若波羅蜜多及說法師法涌菩薩。何以故？我於長夜諸界趣生，虛喪壞滅無邊身命，無始生死為欲因緣，墮諸地獄受無量苦，未為供養如是妙法及說法師自捨身命。故我今者定應賣身以求財物，持用供養甚深般若波羅蜜多及說法師法涌菩薩。^^」（大正6，1062b25-c12） [↑](#footnote-ref-25)
26. 市肆︰1.市場，市中店鋪。（《漢語大詞典》（三），p.691） [↑](#footnote-ref-26)
27. 自欲＝欲自【宋】【元】【明】【宮】【聖】【石】。（大正25，738d，n.18） [↑](#footnote-ref-27)
28. （1）《放光般若經》卷20〈88 薩陀波倫品〉：「^欲得**聞**般若波羅蜜、漚惒拘舍羅。^^」（大正8，143b7-8）

    （2）《大般若波羅蜜多經》卷398〈77 常啼菩薩品〉：「^因斯當得如理請**問**甚深般若波羅蜜多、方便善巧。^^」（大正6，1062c19-20） [↑](#footnote-ref-28)
29. 沮＝阻【聖】，＝爼【石】。（大正25，738d，n.19） [↑](#footnote-ref-29)
30. 沮壞︰毀壞，敗壞，破壞。（《漢語大詞典》（五），p.1072） [↑](#footnote-ref-30)
31. 《大般若波羅蜜多經》卷398〈77 常啼菩薩品〉：

    ^是時惡魔見此事已，便作是念：「常啼菩薩愛重法故欲自賣身，謂為供養甚深般若波羅蜜多及說法師法涌菩薩摩訶薩故，因斯當得如理請問甚深般若波羅蜜多方便善巧，謂作是問：『云何菩薩方便修行甚深般若波羅蜜多速證無上正等菩提？』作是問已，法涌菩薩當為宣說甚深法要令得多聞，猶如大海，魔及眷屬所不能壞，漸能圓滿一切功德，因斯饒益諸有情類，令得無上正等菩提。彼復能令諸有情類證得無上正等菩提，展轉相承空我境界。我當方便隱蔽其聲，令此城中長者、居士、婆羅門等咸不能聞。」唯除城中一長者女宿善根力魔不能蔽。^^（大正6，1062c16-1063a4） [↑](#footnote-ref-31)
32. 〔隱〕－【明】【宮】。（大正25，738d，n.20） [↑](#footnote-ref-32)
33. 蔽＝蔽【石】。（大正25，738d，n.21） [↑](#footnote-ref-33)
34. （以其宿因緣故）＋爾【元】【明】。（大正25，738d，n.22） [↑](#footnote-ref-34)
35. 不售︰1.賣不出去。（《漢語大詞典》（一），p.442） [↑](#footnote-ref-35)
36. 涕泣＝流淚【石】，涕＝啼【宋】【元】【明】【宮】。（大正25，738d，n.23） [↑](#footnote-ref-36)
37. 《大般若波羅蜜多經》卷398〈77 常啼菩薩品〉：

    ^常啼菩薩由是因緣，經於久時賣身不售，愁憂苦惱在一處立，涕淚而言：「我有何罪？為欲供養甚深般若波羅蜜多及說法師法涌菩薩摩訶薩故，雖自賣身而無買者？」^^（大正6，1062c29-1063a4） [↑](#footnote-ref-37)
38. 焦︰11.著急，擔憂。（《漢語大詞典》（七），p.162） [↑](#footnote-ref-38)
39. 悴︰1.憂傷，憂愁。（《漢語大詞典》（七），p.640） [↑](#footnote-ref-39)
40. 〔欲〕－【宋】【元】【明】【宮】。（大正25，738d，n.24） [↑](#footnote-ref-40)
41. 〔今〕－【石】。（大正25，738d，n.25） [↑](#footnote-ref-41)
42. 祠（^ㄘˊ^^）︰2.祭祀。（《漢語大詞典》（七），p.904） [↑](#footnote-ref-42)
43. （1）髀＝脾【宮】【石】。（大正25，738d，n.26）

    （2）髀（^ㄅㄧˋ^^）︰2.指股部，大腿。（《漢語大詞典》（十二），p.408） [↑](#footnote-ref-43)
44. 〔復〕－【聖】【石】。（大正25，738d，n.27） [↑](#footnote-ref-44)
45. 〔益〕－【宋】【元】【明】【宮】。（大正25，738d，n.28） [↑](#footnote-ref-45)
46. 〔應〕－【宋】【元】【明】【宮】。（大正25，738d，n.29） [↑](#footnote-ref-46)
47. 大＝丈【宮】。（大正25，738d，n.30） [↑](#footnote-ref-47)
48. 知＝智【宋】【元】【明】【宮】。（大正25，739d，n.1） [↑](#footnote-ref-48)
49. 〔以〕－【宋】【元】【明】【宮】。（大正25，739d，n.2） [↑](#footnote-ref-49)
50. 〔即〕－【宋】【元】【明】【宮】。（大正25，739d，n.3） [↑](#footnote-ref-50)
51. 語＝讚【宋】【元】【明】【宮】。（大正25，739d，n.4） [↑](#footnote-ref-51)
52. 一＝切【宋】【宮】。（大正25，739d，n.5） [↑](#footnote-ref-52)
53. 〔功德〕－【宋】【元】【明】【宮】。（大正25，739d，n.6） [↑](#footnote-ref-53)
54. 《大般若波羅蜜多經》卷398〈77 常啼菩薩品〉：

    ^時，長者女聞說殊勝不可思議微妙佛法，歡喜踊躍身毛皆竪，恭敬合掌白常啼言：「大士所說第一廣大，最勝微妙甚為希有，**為獲如是一一佛法，尚應棄捨如殑伽沙所重身命，況唯捨一**！所以者何？若得如是微妙功德，則能利樂一切有情。大士家貧，尚為如是微妙功德不惜身命，況我家富多有珍財，為是功德而不棄捨！」^^（大正6，1063b18-25） [↑](#footnote-ref-54)
55. 璃＝離【石】。（大正25，739d，n.7） [↑](#footnote-ref-55)
56. 相︰3.表示一方對另一方有所施為。《史記‧魯仲連鄒陽列傳》：“臣聞明月之珠，夜光之璧，以闇投人於道路，人無不按劍相眄者。”（《漢語大詞典》（七），p.1135） [↑](#footnote-ref-56)
57. 《大般若波羅蜜多經》卷399〈77 常啼菩薩品〉：

    ^時，天帝釋赧然有愧，白常啼言：「此非我力，唯有諸佛大聖法王於法自在能與斯願。大士！今應除無上覺更求餘願，我當與之。」^^（大正6，1063c21-24） [↑](#footnote-ref-57)
58. 《大般若波羅蜜多經》卷399〈77 常啼菩薩品〉：

    ^常啼報言：「如是所願自能滿足無勞天主。所以者何？我若啟告十方諸佛發誠諦言：『今自賣身實為慕法，不懷諂詐誑惑世間，由此因緣定於無上正等菩提不退轉者，令我身形平復如故。』此言未訖，自能令我平復如故，豈假天威！」

    天帝釋言：「如是！如是！佛之神力不可思議，菩薩至誠何事不辦！然由我故損大士身，唯願慈悲許辦斯事。」

    常啼菩薩便告彼言：「既爾慇懃當隨汝意。」^^（大正6，1063c28-1064a7） [↑](#footnote-ref-58)
59. （1）瘡瘢＝瘡盤【宋】【宮】，＝創[（白-日+月）\*（殳/木）]【聖】【石】。（大正25，739d，n.8）

    （2）瘡瘢︰創傷或瘡瘍的疤痕。（《漢語大詞典》（八），p.349） [↑](#footnote-ref-59)
60. 辭︰9.告別，辭別。（《漢語大詞典》（十一），p.500） [↑](#footnote-ref-60)
61. 女＝從【宋】【元】【明】【宮】【聖】【石】。（大正25，739d，n.9） [↑](#footnote-ref-61)
62. （汝）＋往【宋】【元】【明】【宮】【聖】【石】。（大正25，739d，n.10） [↑](#footnote-ref-62)
63. 聽︰4.允許。（《漢語大字典》（四），p.2799） [↑](#footnote-ref-63)
64. 以＋（故）【石】。（大正25，739d，n.11） [↑](#footnote-ref-64)
65. 子＋（言）【聖】【石】。（大正25，739d，n.12） [↑](#footnote-ref-65)
66. 〔言〕－【宋】【元】【明】【宮】。（大正25，739d，n.13） [↑](#footnote-ref-66)
67. 盡＝即【宋】【元】【明】【宮】【聖】。（大正25，739d，n.14） [↑](#footnote-ref-67)
68. 價＝賈【石】。（大正25，739d，n.15） [↑](#footnote-ref-68)
69. 髀＝脾【宮】【聖】【石】。（大正25，739d，n.16） [↑](#footnote-ref-69)
70. 欲＋（自）【石】。（大正25，739d，n.17） [↑](#footnote-ref-70)
71. 車＝硨【宋】【元】【明】【宮】。（大正25，739d，n.18） [↑](#footnote-ref-71)
72. 磲＝磲【石】＊ [＊ 1]。（大正25，739d，n.19） [↑](#footnote-ref-72)
73. 馬＝碼【宋】【元】【明】【宮】。（大正25，739d，n.20） [↑](#footnote-ref-73)
74. 玻＝頗【聖】。（大正25，739d，n.21） [↑](#footnote-ref-74)
75. 梨＝璃【宋】【元】【明】【宮】。（大正25，739d，n.22） [↑](#footnote-ref-75)
76. 〔故〕－【宋】【元】【明】【宮】。（大正25，739d，n.23） [↑](#footnote-ref-76)
77. 〔善〕－【宋】【元】【明】【宮】。（大正25，739d，n.24） [↑](#footnote-ref-77)
78. 〔所應住菩薩〕－【宋】【元】【明】【宮】。（大正25，739d，n.25） [↑](#footnote-ref-78)
79. 《大正藏》原作「髓」，今依《高麗藏》作「隨」（第14冊，1354a11）。 [↑](#footnote-ref-79)
80. 大＝丈【元】【宮】【聖】【石】。（大正25，739d，n.26） [↑](#footnote-ref-80)
81. 分布︰散布。（《漢語大詞典》（二），p.568） [↑](#footnote-ref-81)
82. 甚大＝大願甚【宋】【元】【明】【宮】。（大正25，739d，n.27） [↑](#footnote-ref-82)
83. 〔至〕－【宋】【元】【明】【宮】。（大正25，739d，n.28） [↑](#footnote-ref-83)
84. 為＋（足）【元】，（是）【明】。（大正25，739d，n.29） [↑](#footnote-ref-84)
85. 今＝命【宋】【元】【明】【宮】。（大正25，739d，n.30） [↑](#footnote-ref-85)
86. 頗＝玻【宋】【元】【明】【宮】。（大正25，739d，n.31） [↑](#footnote-ref-86)
87. 末＝粖【宋】【元】【明】。（大正25，739d，n.32） [↑](#footnote-ref-87)
88. 伎＝妓【宋】【明】。（大正25，739d，n.33） [↑](#footnote-ref-88)
89. 植＝殖【聖】【石】。（大正25，739d，n.34） [↑](#footnote-ref-89)
90. 〔諸〕－【宮】【聖】【石】。（大正25，739d，n.35） [↑](#footnote-ref-90)
91. 〔及〕－【聖】。（大正25，740d，n.1） [↑](#footnote-ref-91)
92. 喜＝樂【宋】【元】【明】【宮】。（大正25，740d，n.2） [↑](#footnote-ref-92)
93. 〔得〕－【宋】【元】【明】【宮】【聖】【石】。（大正25，740d，n.3） [↑](#footnote-ref-93)
94. 《大般若波羅蜜多經》卷399〈77 常啼菩薩品〉：

    ^爾時，父母聞女所說，歡喜踊躍歎未曾有，便告女言：「如汝所說，常啼菩薩甚為希有，能擐如是大功德鎧，勇猛精進求諸佛法；所求佛法微妙最勝，廣大清淨不可思議，能引世間諸有情類令獲殊勝利益安樂。汝於是法既深愛重，欲隨善友持諸供具往妙香城，供養般若波羅蜜多及說法師法涌菩薩，為欲證得諸佛法故，我等云何不生隨喜？今聽汝去，我等亦欲與汝相隨，汝歡喜不？」^^（大正6，1065b7-15） [↑](#footnote-ref-94)
95. 聽許︰聽而許之。（《漢語大詞典》（八），p.716） [↑](#footnote-ref-95)
96. 《大般若波羅蜜多經》卷399〈77 常啼菩薩品〉：

    ^女即白言：「甚大歡喜！我尚不礙餘人善法，況父母耶！」^^（大正6，1065b15-16） [↑](#footnote-ref-96)
97. 擣＝禱【聖】，＝揭【石】。（大正25，740d，n.4） [↑](#footnote-ref-97)
98. 去＝行【石】。（大正25，740d，n.5） [↑](#footnote-ref-98)
99. 塹（^ㄑㄧㄢˋ^^）：1.溝壕。（《漢語大詞典》（二），p.1187） [↑](#footnote-ref-99)
100. 百千＝五百【宋】【元】【明】【宮】【聖】【石】。（大正25，740d，n.6） [↑](#footnote-ref-100)
101. 市里︰1.街市里巷。2.市制長度單位。一千五百市尺為一里，合五百米，通稱里。（《漢語大詞典》（三），p.686） [↑](#footnote-ref-101)
102. 端嚴︰端莊嚴謹，莊嚴。（《漢語大詞典》（八），p.402） [↑](#footnote-ref-102)
103. 畫＝書【石】。（大正25，740d，n.7） [↑](#footnote-ref-103)
104. 津：1.渡口。（《漢語大詞典》（五），p.1189） [↑](#footnote-ref-104)
105. （1）博＝愽【宮】。（大正25，740d，n.8）

     （2）寬博︰2.泛指面積或容積大。（《漢語大詞典》（三），p.1584） [↑](#footnote-ref-105)
106. 眾＋（生）【石】。（大正25，740d，n.9） [↑](#footnote-ref-106)
107. 《大般若波羅蜜多經》卷399〈77 常啼菩薩品〉：「^漸復前行，即便遙見法涌菩薩摩訶薩正處七寶臺坐師子座，無量無數百千俱胝那庾多眾前後圍遶而為說法。^^」（大正6，1065c18-21） [↑](#footnote-ref-107)
108. 儀＝義【宋】【元】【明】【宮】。（大正25，740d，n.10） [↑](#footnote-ref-108)
109. 《大般若波羅蜜多經》卷399〈77 常啼菩薩品〉：「^我等不應乘車而趣法涌菩薩摩訶薩所。^^」（大正6，1065c24-25） [↑](#footnote-ref-109)
110. 羅網︰5.網狀物，寶網。（《漢語大詞典》（八），p.1052） [↑](#footnote-ref-110)
111. （1）摩尼寶珠＝寶鈴摩尼【石】。（大正25，740d，n.11）

     （2）寶珠＝珠寶【宋】【元】【明】【宮】。（大正25，740d，n.12） [↑](#footnote-ref-111)
112. （珠寶）＋以【石】。（大正25，740d，n.13） [↑](#footnote-ref-112)
113. 鑪＝爐【石】。（大正25，740d，n.14） [↑](#footnote-ref-113)
114. （1）明＝名【宮】【聖】【石】。（大正25，740d，n.15）

     （2）案：《大正藏》原作「明」，今依【宮】【聖】【石】作「名」。 [↑](#footnote-ref-114)
115. 床︰6.安放器物的支架、几案等。（《漢語大詞典》（三），p.1208） [↑](#footnote-ref-115)
116. 牒（^ㄉㄧㄝˊ^^）：1.古代可供書寫的簡札。《左傳‧昭公二十五年》：“右師不敢對，受牒而退。”孔穎達 疏：“**牒，札也**。於時號令輸王粟具戍人。宋 之所出人粟之數書之於牒。”《漢書‧路溫舒傳》：“取澤中蒲，截以為牒，編用寫書。”顏師古 注：“**小簡為牒**，編聯次之。（《漢語大詞典》（六），p.1048） [↑](#footnote-ref-116)
117. 《大般若波羅蜜多經》卷399〈77 常啼菩薩品〉：「^其路邊有法涌菩薩所營七寶大般若臺，以赤栴檀而為塗飾，懸寶鈴鐸出微妙音，周匝皆垂真珠羅網。於臺四角懸四寶珠，以為燈明晝夜常照。寶臺四面有四香爐，白銀所成眾寶嚴飾，恒時燒以黑沈水香，散眾妙花而為供養。臺中有座七寶所成，其上重敷茵褥綺帊。於斯座上復有一函，四寶合成莊嚴綺麗，一金、二銀、三吠琉璃、四帝青寶。真金葉上銷琉璃汁，書以般若波羅蜜多置此函中恒時封印。臺中處處懸寶幡花，間飾莊嚴，甚可愛樂。^^」（大正6，1065c29-1066a10） [↑](#footnote-ref-117)
118. 萬＋（億）【石】。（大正25，740d，n.16） [↑](#footnote-ref-118)
119. 伎＝妙【宋】【元】【明】【宮】。（大正25，740d，n.17） [↑](#footnote-ref-119)
120. （1）妓＝伎【宮】【聖】【石】。（大正25，740d，n.18）

     （2）案：《大正藏》原作「妓」，今依【宮】【聖】【石】作「伎」。 [↑](#footnote-ref-120)
121. 《大般若波羅蜜多經》卷399〈77 常啼菩薩品〉：

     ^常啼菩薩見是事已，問帝釋言：「何緣天主與諸天眾**供養**此臺？」^^（大正6，1066a15-16） [↑](#footnote-ref-121)
122. （諸）＋功德【石】。（大正25，740d，n.19） [↑](#footnote-ref-122)
123. 《大般若波羅蜜多經》卷399〈77 常啼菩薩品〉：

     ^天帝釋曰：「大士！今者豈不知耶？於此臺中有無上法，名深般若波羅蜜多，是諸如來、應、正等覺及諸菩薩摩訶薩母，能生能攝一切如來、應、正等覺及諸菩薩摩訶薩眾。若菩薩摩訶薩能於此中精勤修學，速到一切功德彼岸，速能成辦一切佛法，速能證得一切智智。由是因緣，我等於此與諸眷屬恭敬供養。」^^（大正6，1066a16-23） [↑](#footnote-ref-123)
124. 〔菩薩〕－【宋】【元】【明】【宮】【聖】【石】。（大正25，740d，n.20） [↑](#footnote-ref-124)
125. （1）《大般若波羅蜜多經》卷399〈77 常啼菩薩品〉：

     ^天帝釋言：「大士知不？甚深般若波羅蜜多在此臺中七寶座上四寶函內，真金為葉，吠琉璃寶以為其字，**法涌菩薩以七寶印自封印之**，我等不能輒開相示。^^」（大正6，1066a25-29）

     （2）封印︰1.封緘文書、物件並加鈐印於其上。（《漢語大詞典》（二），p.1252） [↑](#footnote-ref-125)
126. 伎＝妓【元】【明】。（大正25，740d，n.21） [↑](#footnote-ref-126)
127. 衣＋（服以）【宋】【元】【明】【宮】，（而）【聖】【石】。（大正25，740d，n.22） [↑](#footnote-ref-127)
128. 〔曇無竭菩薩〕－【宋】【元】【明】【宮】【聖】【石】。（大正25，740d，n.23） [↑](#footnote-ref-128)
129. 〔諸〕－【宋】【元】【明】【宮】。（大正25，740d，n.24） [↑](#footnote-ref-129)
130. 〔皆〕－【宋】【元】【明】【宮】【聖】【石】。（大正25，740d，n.25） [↑](#footnote-ref-130)
131. 掌＝手【宋】【元】【明】【宮】。（大正25，740d，n.26） [↑](#footnote-ref-131)
132. （1）（羅）＋蜜【宋】【元】【明】【宮】【聖】【石】。（大正25，740d，n.27）

     （2）案：《大正藏》原作「波蜜」，今依【宋】【元】【明】【宮】【聖】【石】作「波羅蜜」。 [↑](#footnote-ref-132)
133. 〔多〕－【宋】【元】【明】【宮】【聖】【石】。（大正25，740d，n.28） [↑](#footnote-ref-133)
134. 心＝念【宋】【元】【明】【宮】【石】。（大正25，741d，n.1） [↑](#footnote-ref-134)
135. 案：以上薩陀波崙菩薩重述「^我本求般若波羅蜜時，於空閑林中，聞空中聲言：『善男子！汝從是東行，當得聞般若波羅蜜。』……住是三昧已，見十方無量阿僧祇諸佛說是般若波羅蜜。^^」之文句，詳見《大智度論》卷96-97〈88 薩陀波崙品〉：「^薩陀波崙菩薩摩訶薩本求般若波羅蜜時，不惜身命，不求名利。於空閑林中，聞空中聲言：『汝善男子！從是東行。……』薩陀波崙菩薩住是諸三昧中，即見十方無量阿僧祇諸佛為諸菩薩摩訶薩說般若波羅蜜。^^」（大正25，731a12-735a24）。 [↑](#footnote-ref-135)
136. 〔要〕－【宋】【元】【明】【宮】【聖】【石】。（大正25，741d，n.2） [↑](#footnote-ref-136)
137. 法要︰佛法的要義。（《漢語大詞典》（五），p.1040） [↑](#footnote-ref-137)
138. 愁憂＝憂愁【聖】【石】。（大正25，741d，n.3） [↑](#footnote-ref-138)
139. 植＝殖【聖】【石】。（大正25，741d，n.4） [↑](#footnote-ref-139)
140. 諸＝眾【宋】【元】【明】【宮】，〔諸〕－【聖】【石】。（大正25，741d，n.5） [↑](#footnote-ref-140)
141. 至何＝何至【聖】【石】。（大正25，741d，n.6） [↑](#footnote-ref-141)
142. 當＝願【宋】【元】【明】，〔當〕－【聖】【宮】【石】。（大正25，741d，n.7） [↑](#footnote-ref-142)
143. 今＋（日）【宋】【元】【明】【宮】。（大正25，741d，n.9） [↑](#footnote-ref-143)
144. 〔佛〕－【宋】【元】【明】【宮】。（大正25，741d，n.10） [↑](#footnote-ref-144)
145. 參見《大智度論》卷97〈88 薩陀波崙品〉（大正25，734c18-23）。 [↑](#footnote-ref-145)
146. 參見《大智度論》卷97〈88 薩陀波崙品〉（大正25，734a7-18）。 [↑](#footnote-ref-146)
147. 〔以〕－【石】。（大正25，741d，n.11） [↑](#footnote-ref-147)
148. 上＝尚【宋】【元】【明】，＝土【宮】。（大正25，741d，n.12） [↑](#footnote-ref-148)
149. 參見《大智度論》卷97〈88 薩陀波崙品〉（大正25，734a18-c23）。 [↑](#footnote-ref-149)
150. （1）參見《摩訶般若波羅蜜經》卷27〈88 常啼品〉：

     ^佛言：「薩陀波崙菩薩摩訶薩本求般若波羅蜜時，不惜身命、不求名利。」^^（大正8，416a28-29）

     （2）「愁憂啼哭」，詳見《摩訶般若波羅蜜經》卷27〈88 常啼品〉（大正8，416c16-417a3）。 [↑](#footnote-ref-150)
151. 鄙：10.以為羞恥。《楚辭‧懷沙》：“易初本迪兮，君子所鄙。”王逸 注：“鄙，恥也。”（《漢語大詞典》（十），p.675） [↑](#footnote-ref-151)
152. 無＝先【宋】【元】【明】【宮】。（大正25，741d，n.13） [↑](#footnote-ref-152)
153. 〔好〕－【宋】【元】【明】【宮】。（大正25，741d，n.14） [↑](#footnote-ref-153)
154. 意＝所【聖】。（大正25，741d，n.15） [↑](#footnote-ref-154)
155. 齎（^ㄐㄧ^^）：3.攜帶。（《漢語大詞典》（十二），p.1442） [↑](#footnote-ref-155)
156. 有＋（人言）【宋】【元】【明】【宮】。（大正25，741d，n.16） [↑](#footnote-ref-156)
157. （不）＋生【宋】【元】【明】【宮】。（大正25，741d，n.17） [↑](#footnote-ref-157)
158. （1）《一切經音義》卷71：「^蘇陀夷（舊言**須陀耶**，此云共起也）。^^」（大正54，771a9）

     （2）參見《佛說諸德福田經》：

     ^復有一比丘，名曰**須陀耶**，即從座起，整服作禮，長跪叉手，白世尊曰：「我自惟念先世之時，生維耶離國，為**小家子**。時世無佛，眾僧行教化。我時持酪，入市欲賣，值遇眾僧，大會講法，過而立聽，法言微妙，聞之歡悅，即舉瓶酪，布施眾僧。眾僧呪願，益懷欣踊。緣此福報，壽終生天，下生世間，財富無限，九十一劫，豪尊榮貴。末後餘愆，生於世間，母妊數月，得病命終，埋母塚中，月滿乃生。塚中七年，飲死母乳，用自濟活。微福值佛，開闡明法，超度死地，逮得應真。諦哉罪福，誠如佛教！」^^（大正16，777c17-29） [↑](#footnote-ref-158)
159. （1）陀＝他【宋】【元】【明】【宮】。（大正25，741d，n.18）

     （2）參見《賢愚經》卷6〈35 尼提度緣品〉（大正4，397a24-398a12）。 [↑](#footnote-ref-159)
160. 蘇陀夷、尼陀［天所供養，而生小家］。（印順法師，《大智度論筆記》〔H027〕p.421） [↑](#footnote-ref-160)
161. 〔無〕－【石】。（大正25，741d，n.19） [↑](#footnote-ref-161)
162. 往＋（法）【聖】【石】。（大正25，741d，n.20） [↑](#footnote-ref-162)
163. 買＝齎【宋】【元】【明】【宮】【石】。（大正25，741d，n.21） [↑](#footnote-ref-163)
164. 在：1.存在。9.處所。晉 陶潛《飲酒》詩之一：“衰榮無定在，彼此更共之。”《遼史‧營衛志上》：“無日不營，無在不衛。”14.在乎，看重。（《漢語大詞典》（二），p.1008） [↑](#footnote-ref-164)
165. 因：依靠，憑藉。如：**因**人成事、**因**地制宜。《說文‧囗部》：「因，就也。」（《漢語大字典》（一），p.711） [↑](#footnote-ref-165)
166. 又＝有【聖】【石】。（大正25，741d，n.22） [↑](#footnote-ref-166)
167. 知＝如【宋】【元】【明】【宮】。（大正25，741d，n.23） [↑](#footnote-ref-167)
168. 唯＝雖【宮】。（大正25，741d，n.24） [↑](#footnote-ref-168)
169. 賣＋（身）【宋】【元】【明】【宮】。（大正25，741d，n.25） [↑](#footnote-ref-169)
170. 施＝物【宋】【元】【明】【宮】。（大正25，741d，n.26） [↑](#footnote-ref-170)
171. 貪惜︰猶貪吝。（《漢語大詞典》（十），p.108） [↑](#footnote-ref-171)
172. 買如＝身望【聖】，＝身忘【石】。（大正25，742d，n.1） [↑](#footnote-ref-172)
173. 大＋（意）【石】。（大正25，742d，n.2） [↑](#footnote-ref-173)
174. 小＝少【聖】。（大正25，742d，n.3） [↑](#footnote-ref-174)
175. 壞＋（破）【聖】【石】。（大正25，742d，n.4） [↑](#footnote-ref-175)
176. 案：即「曇無竭菩薩」之意譯。參見《大智度論》卷97〈88 薩陀波崙品〉：「^問曰：薩陀波崙因緣已具聞於上；今曇無竭因緣為云何？答曰：欝伽陀（秦言盛）達磨（秦言法）。^^」（大正25，736a8-10） [↑](#footnote-ref-176)
177. 聞＝問【宋】【元】【明】【宮】。（大正25，742d，n.5） [↑](#footnote-ref-177)
178. 來＝未【聖】【石】。（大正25，742d，n.6） [↑](#footnote-ref-178)
179. 〔界〕－【宮】。（大正25，742d，n.7） [↑](#footnote-ref-179)
180. 士＝土【石】。（大正25，742d，n.8） [↑](#footnote-ref-180)
181. 士＝主【宋】【元】【明】【宮】【聖】【石】。（大正25，742d，n.9） [↑](#footnote-ref-181)
182. 《大智度論》卷75〈58 夢中入三昧品〉：「^四姓眾生──剎帝利、婆羅門、鞞舍、首陀羅。^^」（大正25，589c14） [↑](#footnote-ref-182)
183. 參見《摩訶般若波羅蜜經》卷27〈88 常啼品〉（大正8，418c20-29），《大智度論》卷98〈88 薩陀波崙品〉（大正25，738b26-c7）。 [↑](#footnote-ref-183)
184. 報得＝得報【石】，（得）＋報【宋】【元】【明】【宮】。（大正25，742d，n.10） [↑](#footnote-ref-184)
185. 授＝受【宋】【元】【明】【宮】【聖】【石】。（大正25，742d，n.11） [↑](#footnote-ref-185)
186. 導＝道【石】。（大正25，742d，n.12） [↑](#footnote-ref-186)
187. 令＝人【宋】【元】【明】【宮】。（大正25，742d，n.13） [↑](#footnote-ref-187)
188. 作是＝詐【宋】【元】【明】【宮】【聖】【石】。（大正25，742d，n.14） [↑](#footnote-ref-188)
189. 〔者〕－【聖】。（大正25，742d，n.15） [↑](#footnote-ref-189)
190. 〔蜜〕－【石】。（大正25，742d，n.16） [↑](#footnote-ref-190)
191. 乃＝及【聖】。（大正25，742d，n.17） [↑](#footnote-ref-191)
192. 等＝次第【宋】【元】【明】【宮】。（大正25，742d，n.18） [↑](#footnote-ref-192)
193. 使︰4.謂驅使、支配。（《漢語大詞典》（一），p.1325） [↑](#footnote-ref-193)
194. 旃＝栴【宮】。（大正25，742d，n.19） [↑](#footnote-ref-194)
195. 案：《大正藏》原作「隨」，今依《高麗藏》作「髓」（第14冊，1358b9）。 [↑](#footnote-ref-195)
196. （遙）＋見【宋】【元】【明】【宮】。（大正25，742d，n.20） [↑](#footnote-ref-196)
197. 涼＝淨【石】。（大正25，742d，n.21） [↑](#footnote-ref-197)
198. 《正觀》（6），p.222：「三十二相」，參見《大智度論》卷4（大正25，90a27-91a19）、卷29（大正25，273b29-274a4）。 [↑](#footnote-ref-198)
199. 大＝丈【宮】，【聖】【石】。（大正25，742d，n.22） [↑](#footnote-ref-199)
200. 《正觀》（6），p.222：「丈光」，參見《大智度論》卷8（大正25，114c-115a3）。 [↑](#footnote-ref-200)
201. 大＝丈【宮】，【聖】【石】。（大正25，742d，n.22-1） [↑](#footnote-ref-201)
202. 《正觀》（6），p.222：「大慈」，參見《大智度論》卷27（大正25，256b-257c）。 [↑](#footnote-ref-202)
203. 《正觀》（6），p.222：「六神通」，參見《大智度論》卷28（大正25，264a-265b）、卷40〈4 往生品〉（大正25，351b-352b）。 [↑](#footnote-ref-203)
204. 先＝前【宋】【元】【明】【宮】。（大正25，742d，n.23） [↑](#footnote-ref-204)
205. 《正觀》（6），p.222：《大智度論》卷21（大正25，220a7-221b1）。 [↑](#footnote-ref-205)
206. 諸＝說【宋】【元】【明】【宮】。（大正25，742d，n.24） [↑](#footnote-ref-206)
207. 知＝智【宋】【元】【明】【宮】。（大正25，742d，n.25） [↑](#footnote-ref-207)
208. 《正觀》（6），p.222：「一切法中無所礙知見」，參見《大智度論》卷21（大正25，220c20-28）、卷26（大正25，254c7-255b24）。 [↑](#footnote-ref-208)
209. 礙知＝現智【宋】【元】【明】【宮】。（大正25，742d，n.26） [↑](#footnote-ref-209)
210. 參見《大智度論》卷86〈74遍學品〉（大正25，663b17-28）。 [↑](#footnote-ref-210)
211. 得＋（寶）【石】。（大正25，742d，n.27） [↑](#footnote-ref-211)
212. （1）如《品類足論》卷6〈6 辯攝等品〉：「^有上法云何？謂一切有為法及虛空、非擇滅。無上法云何？謂擇滅。^^」（大正26，716a5-6）

     （2）《阿毘曇》：有上法、無上法。（印順法師，《大智度論筆記》〔H011〕p.399） [↑](#footnote-ref-212)
213. 〔是〕－【宋】【元】【明】【宮】。（大正25，743d，n.1） [↑](#footnote-ref-213)
214. 《正觀》（6），p.223：「金色相」，參見《大智度論》卷4（大正25，90b26-c8）。 [↑](#footnote-ref-214)
215. 怜＝憐【宋】【元】【明】【宮】【石】。（大正25，743d，n.2） [↑](#footnote-ref-215)
216. 〔無邊〕－【聖】。（大正25，743d，n.3） [↑](#footnote-ref-216)
217. 〔歡〕－【宋】【元】【明】【宮】【聖】【石】。（大正25，743d，n.4） [↑](#footnote-ref-217)
218. 恣（^ㄗˋ^^）：2.聽任，任憑。3.滿足，盡情。（《漢語大詞典》（七），p.505） [↑](#footnote-ref-218)
219. 〔出髓〕－【宋】【元】【明】【宮】【聖】【石】。（大正25，743d，n.5） [↑](#footnote-ref-219)
220. 住＝信【聖】。（大正25，743d，n.6） [↑](#footnote-ref-220)
221. （願）＋帝【宋】【元】【明】【宮】【聖】【石】。（大正25，743d，n.7） [↑](#footnote-ref-221)
222. 愧負︰羞慚負疚。（《漢語大詞典》（七），p.664） [↑](#footnote-ref-222)
223. 直爾︰竟然如此。（《漢語大詞典》（一），p.865） [↑](#footnote-ref-223)
224. 〔汝〕－【宋】【元】【明】【宮】【石】。（大正25，743d，n.8） [↑](#footnote-ref-224)
225. 瘡＝創【石】。（大正25，743d，n.9） [↑](#footnote-ref-225)
226. （1）參見《大智度論》卷30〈1 序品〉：「^經說五事不可思議，所謂（1）眾生多少、（2）業果報、（3）坐禪人力、（4）諸龍力、（5）諸佛力。^^」（大正25，283c17-19）

     （2）「四種不可思議」，參見《增壹阿含經》卷18〈26 四意斷品〉：「^舍利弗當知，如來有四不可思議事，非小乘所能知。云何為四？世不可思議，眾生不可思議，龍不可思議，佛土境界不可思議。是謂──舍利弗──有四不可思議。^^」（大正2，640a4-8）

     另參見《增壹阿含經》卷21〈29 苦樂品〉（大正2，657a19-b27），《大寶積經》卷8〈3 密迹金剛力士會〉（大正11，43c14-20）。

     （3）「六種不可思議」，參見《大方便佛報恩經》卷1〈2 孝養品〉：「^當知如來不可思議，世界不可思議，業報不可思議，眾生不可思議，禪定不可思議，龍王不可思議。^^」（大正3，128a15-17）

     《瑜伽師地論》卷25：「^云何思正法？謂如有一即如所聞所信正法，獨處空閑遠離六種不應思處，謂思議我，思議有情，思議世間，思議有情業果異熟，思議靜慮者、靜慮境界，思議諸佛、諸佛境界。^^」（大正30，419a17-21）

     另參見《瑜伽師地論》卷64（大正30，655a7-b5）、卷95（大正30，844c29-845a8）。 [↑](#footnote-ref-226)
227. 三＝胎【宋】【元】【明】【宮】【聖】【石】。（大正25，743d，n.10） [↑](#footnote-ref-227)
228. 案：若作「三生」，則指胎、卵、濕三生，因為諸天及地獄有情皆是化生。 [↑](#footnote-ref-228)
229. 將＝特【石】。（大正25，743d，n.11） [↑](#footnote-ref-229)
230. 〔中〕－【石】。（大正25，743d，n.12） [↑](#footnote-ref-230)
231. 《大正藏》原作「牽」，今依《高麗藏》作「索」（第14冊，1359c5）。 [↑](#footnote-ref-231)
232. 〔之〕－【石】。（大正25，743d，n.13） [↑](#footnote-ref-232)
233. 許＝說【聖】。（大正25，743d，n.14） [↑](#footnote-ref-233)
234. 阿＝何【聖】。（大正25，743d，n.15） [↑](#footnote-ref-234)
235. 今＝令【宋】【元】【明】【宮】。（大正25，743d，n.16） [↑](#footnote-ref-235)
236. 汝＝女【宋】【元】【明】【宮】【聖】。（大正25，743d，n.17） [↑](#footnote-ref-236)
237. 發遣：1.使離去。3.派遣，差遣。4.指出任。宋 蘇轍《龍川別志》卷上：“允恭傳宣謂家，以中書闕人，權留謂發遣，謂由此入直中書。”（《漢語大詞典》（八），p.567） [↑](#footnote-ref-237)
238. 開敷：（花朵）開放，繁榮。（《漢語大詞典》（十二），p.63） [↑](#footnote-ref-238)
239. 操＝[米\*（癸-天+（恭-共））]【聖】【石】。（大正25，743d，n.18） [↑](#footnote-ref-239)
240. 妄＝忘【宋】【元】【明】【宮】。（大正25，743d，n.19） [↑](#footnote-ref-240)
241. 制＝剬【石】。（大正25，743d，n.20） [↑](#footnote-ref-241)
242. 其＝便【宋】【元】【明】【宮】【聖】【石】。（大正25，743d，n.21） [↑](#footnote-ref-242)
243. 〔得〕－【聖】。（大正25，743d，n.22） [↑](#footnote-ref-243)
244. 〔女〕－【宋】【元】【明】【宮】。（大正25，743d，n.23） [↑](#footnote-ref-244)
245. 通＝誦【宋】【元】【明】【宮】【聖】【石】。（大正25，743d，n.24） [↑](#footnote-ref-245)
246. 〔根〕－【石】。（大正25，743d，n.25） [↑](#footnote-ref-246)
247. 明註曰「無著」二字，《南藏》作「畢竟」二字。（大正25，743d，n.26） [↑](#footnote-ref-247)
248. 案：15.通“ 按 ”。依據，按照。《荀子•不苟》：“國亂而治之者，非案亂而治之之謂也。”楊倞 注：“案，據也。”（《漢語大詞典》（四），p.1008） [↑](#footnote-ref-248)
249. 〔寶〕－【宋】【元】【明】【宮】＊ [＊ 1 2]。（大正25，744d，n.1） [↑](#footnote-ref-249)
250. 杵＝種【宋】【元】【明】【宮】。（大正25，744d，n.2） [↑](#footnote-ref-250)
251. 而＝所【宋】【元】【明】【宮】。（大正25，744d，n.3） [↑](#footnote-ref-251)
252. 故＋（一）【宋】【元】【明】【宮】。（大正25，744d，n.4） [↑](#footnote-ref-252)
253. 〔此〕－【宋】【元】【明】【宮】。（大正25，744d，n.5） [↑](#footnote-ref-253)
254. 《正觀》（6），p.223：《大智度論》卷97（大正25，736a8-b9），另參見卷35（大正25，317a22-b14）、卷93（大正25，711a8-c3）。 [↑](#footnote-ref-254)
255. 參見〔吳〕支謙譯，《佛說慧印三昧經》（大正15，463b14-24），［宋］（失譯），《佛說如來智印經》（大正15，470b22-c4），［宋］智吉祥等譯，《佛說大乘智印經》卷3（大正15，480b8-28），《十住毘婆沙論》卷3〈6 發菩提心品〉（大正26，35a23-b7）明七種發菩提心的因緣。 [↑](#footnote-ref-255)
256. 參見《雜阿含經》卷21（564經）：

     ^時，尊者阿難為說法言：「姊妹！如此身者，穢食長養、憍慢長養、愛所長養、婬欲長養。姊妹！依穢食者，當斷穢食；**依於慢者，當斷憍慢**；**依於愛者，當斷愛欲**。……

     依慢斷慢者，云何依慢斷慢？謂弟子聞某尊者、某尊者弟子盡諸有漏，無漏心解脫、慧解脫，現法自知作證：『我生已盡，梵行已立，所作已作，自知不受後有。』聞已，作是念：『彼聖弟子盡諸有漏，乃至自知不受後有。我今何故不盡諸有漏，何故不自知不受後有。』當於爾時則能斷諸有漏，乃至自知不受後有。姊妹！是名依慢斷慢。

     姊妹！云何**依愛斷愛**？謂聖弟子聞某尊者、某尊者弟子盡諸有漏，乃至自知不受後有。我等何不盡諸**有**※漏，乃至自知不受後有。彼於爾時能斷諸有漏，乃至自知不受後有。姊妹！是名依愛斷愛。姊妹！無所行者，斷截婬欲和合橋梁。」^^（大正2，148a23-b25）

     ※《大正藏》原作「者」，今依《高麗藏》作「有」（第18冊，1159b12）。 [↑](#footnote-ref-256)
257. 參見《雜阿含經》卷21（561經）：

     ^時，有異婆羅門詣尊者阿難所，共相問訊慰勞已，於一面坐，問尊者阿難：「何故於沙門瞿曇所修梵行？」尊者阿難語婆羅門：「為斷故。」復問：「尊者何所斷？」答言：「斷愛。」復問：「尊者阿難！何所依而得斷愛？」答言：「婆羅門！**依於欲而斷愛。**」復問：「尊者阿難！豈非無邊際？」答言：「婆羅門！非無邊際。如是有邊際，非無邊際。」復問：「尊者阿難！云何有邊際，非無邊際。」答言：「婆羅門！我今問汝，隨意答我。婆羅門！於意云何？汝先有欲來詣精舍不？」婆羅門答言：「如是，阿難！」「如是，婆羅門！來至精舍已，彼欲息不？」答言：「如是，尊者阿難！彼精進、方便、籌量，來詣精舍。」復問：「至精舍已，彼精進、方便、籌量息不？」答言：「如是，尊者阿難！」復語婆羅門：「如是，婆羅門！如來、應、等正覺所知所見，說四如意足，以一乘道淨眾生、滅苦惱、斷憂悲。何等為四？欲定斷行成就如意足，精進定、心定、思惟定斷行成就如意足。如是，**聖弟子修欲定斷行成就如意足，依離、依無欲、依出要、依滅、向於捨，乃至斷愛，愛斷已，彼欲亦息。修精進定、心定、思惟定斷行成就，依離、依無欲、依出要、依滅、向於捨，乃至愛盡，愛盡已，思惟則息。**婆羅門！於意云何？此非邊際耶？」婆羅門言：「尊者阿難！此是邊際，非不邊際。」爾時，婆羅門聞尊者阿難所說，歡喜隨喜，從座起去。^^（大正2，147a14-b12） [↑](#footnote-ref-257)
258. 〔有〕－【宋】【元】【明】【宮】。（大正25，744d，n.6） [↑](#footnote-ref-258)
259. 道＝果【宋】【元】【明】【宮】。（大正25，744d，n.7） [↑](#footnote-ref-259)
260. 高＝𢞟【石】。（大正25，744d，n.8） [↑](#footnote-ref-260)
261. 參見《維摩詰所說經》卷中〈8 佛道品〉：

     ^於是維摩詰問文殊師利：「何等為如來種？」

     文殊師利言：「有身為種，無明有愛為種，貪恚**癡**※為種，四顛倒為種，五蓋為種，六入為種，七識處為種，八邪法為種，九惱處為種，十不善道為種。以要言之，六十二見及一切煩惱，皆是佛種。」

     曰：「何謂也？」

     答曰：「若見無為入正位者，不能復發阿耨多羅三藐三菩提心；譬如高原陸地，不生蓮華，卑濕淤泥乃生此華；如是見無為法入正位者，終不復能生於佛法；煩惱泥中，乃有眾生起佛法耳！又如殖種於空，終不得生！糞壤之地，乃能滋茂。如是入無為正位者，不生佛法；起於我見如須彌山，猶能發于阿耨多羅三藐三菩提心，生佛法矣！是故當知，一切煩惱，為如來種。譬如不下巨海，不能得無價寶珠。如是不入煩惱大海，則不能得一切智寶。」^^（大正14，549a28-b15）。

     ※《大正藏》原作「礙」，今依《高麗藏》作「癡」（第9冊，994b17）。 [↑](#footnote-ref-261)
262. 污＝淤【元】【明】。（大正25，744d，n.9） [↑](#footnote-ref-262)
263. （爾）＋時【宋】【元】【明】【宮】。（大正25，744d，n.10） [↑](#footnote-ref-263)
264. 〔等〕－【宋】【元】【明】【宮】。（大正25，744d，n.11） [↑](#footnote-ref-264)
265. 詳見《大智度論》卷97〈88 薩陀波崙品〉（大正25，735a1-24）。 [↑](#footnote-ref-265)
266. 〔愛〕－【宋】【元】【明】【宮】【石】。（大正25，744d，n.12） [↑](#footnote-ref-266)
267. 〔若〕－【宋】【元】【明】【宮】【聖】【石】。（大正25，744d，n.13） [↑](#footnote-ref-267)
268. 〔能〕－【石】。（大正25，744d，n.14） [↑](#footnote-ref-268)
269. 佛＋（釋七十八品竟）【石】。（大正25，744d，n.15） [↑](#footnote-ref-269)